
SZIMBOLIKUS  RAJZOK 

~  ppen  napjainkban  nem  időszerűtlen 
olyan  művekkel  foglalkozni,  amelye¬ 
ket  általában  szimbolikus  rajzoknak 
szokás  nevezni.  Könyvekben,  folyó¬ 
iratokban,  rajzmappákban  és  kiállí¬ 
tásokon  egyre  sűrűbben  találkozunk  velük,  s  ha 
ösmerjük  a  modern  művészeti  irányok  történetét, 
úgy  nem  is  csodálkozhatunk  megsokasodásu- 
kon.  Nem  mintha  a  grafika  e  faja  merőn  új  vagy 
éppen  a  mi  korunk  gyermeke  volna.  Bizonyos 
időszakokban  megleljük,  szép  számban  és  viruló 
fejlettségben  a  múltban  is.  Eszünkbe  jut  — 
hogy  csakis  a  grafikánál  maradjunk  —  Dürer 
gyönyörű  „Melancholiája“  és  a  kisebb  művé¬ 
szek  szimbolikus  lapjainak  egész  sora.  Ez  a 
művészi  kifejezésforma  rendesen  oly  időkben 
válik  közkeletűvé,  amidőn  a  művészek  éppen 
elhagyták  naturalista  felfedező-korukat.  A  leg¬ 
több  talaj  akkor  kínálkozik  számukra,  amikor 
a  művészet  útjai  ily  korszakok  után  a  stili¬ 
zálás  felé  vezetnek.  Magának  a  grafikának 
nobilis  fajtái  szinte  feltételezik  a  stilizálásban 
való  örömöt.  E  percben  nálunk  a  művészet 
sok  jeles  képviselője  ezt  a  korszakot  éli, 


aminek  kétségkívül  örvendenünk  kell,  mert 
ily  formán  sok  eddig  mellőzött  artisztikus  érték 
kerül  felszínre.  Művészeink  átlaga  évtizedeken 
át  a  rajzot  mellékes  segédeszköznek,  a  kife¬ 
jező  készség  egyik  mankójának  tartotta  :  meg¬ 
tanultak  rajzolni  s  rajzoltak,  mert  e  nélkül 
sem  festeni,  sem  mintázni  nem  lehet.  De 
rajzot  adni,  puszta  grafikai  élű  rajzot  s  ezt 
fejleszteni  oly  fokra,  amilyenre  az  fejleszt¬ 
hető  :  ezzel  alig  törődtek.  Ha  a  Szépművészeti 
Múzeum  gazdag  kartóngyűjteményét  egy  na¬ 
pon  együtt  láthatja  majd  a  publikum,  meg¬ 
győződhetik  róla,  hogy  a  rajzbeli  készség- 
jeles  példái  találhatók  nálunk  is.  De  e  karto¬ 
nok  csupán  segédeszköz  gyanánt  szerepeltek, 
a  festők  csak  annyira  fejlesztették  azokat, 
amennyire  a  főcél :  a  freskó  elkészítése  meg¬ 
kívánta.  Hogy  azok  önállóan  tovább  élhessék 
életüket,  arra  nem  igen  gondoltak.  De  meg 
maga  a  puszta  muzeális  célra  készített  rajz, 
amennyiben  nem  szerepelt  mint  segédeszköz, 
a  legkevesebb  esetben  lépte  át  az  egyszerű 
természettanulmány  szerepét  s  legfeljebb  annyi¬ 
ban  különbözik  a  festett  tanulmánytól,  hogy 
anyaga  más.  A  grafikai  él,  a  vonal  jellem¬ 
vonásainak  kifejtése  nem  volt  döntő  szem¬ 
pont  sok  időn  át.  Aránylag  kevés  esztendeje, 

hogy  nálunk  e  részben  változtak  az  álla¬ 
potok. 

S  íme,  alig  hogy  az  önálló  rajz  megkapja 
az  őt  megillető  helyet :  szemünk  láttára  egész 
sora  teremtődik  a  szimbolikus  rajzoknak.  A 
közönség  már  láthatta  e  művek  legjavát :  mi 
e  füzetben  Kriesch  Aladár  és  Nagy  Sándor 
kiadatlan  munkáinak  egy  sorát  reprodukáljuk 
e  gyűjtemény  gyarapítására.  S  felhasználjuk 
az  alkalmat,  hogy  néhány  jegyzetet  igtassunk 
ide  a  modern  grafika  e  friss  és  jelentős  gyer¬ 
mekeiről. 

Szimbolikus  rajz  —  ez  a  két  szó  minde¬ 
nekelőtt  azt  a  benyomást  kelti  bennünk,  hogy 
a  művész  itt  egyebet  is  akart  nekünk  adni 
bizonyos  természeti  jelenségek  képénél.  Mint 
a  szimbolikus  vers,  úgy  az  ilyen  rajz  is  el¬ 
várja  a  maga  közönségétől,  hogy  az  ne  vegye 
betű  szerint  az  ábrázolást.  Ha  Kiinger  vala¬ 
mely  metszetén  ott  áll  egy  csontváz,  kaszá¬ 
val  a  csontkezében  :  bizonyára  nem  ilyennek 
kell  ezt  az  ábrázolást  felfognunk,  hanem  — 
s  ezt  ma  már  a  gyermek  is  tudja  —  ezt  a 
kaszás  csontvázat  a  halál  szimbólumának  kell 
értelmeznünk.  S  ha  ennek  az  alaknak  aktív 
szerep  jut  a  képen  :  úgy  e  cselekvését  is  át¬ 
vitt  értelemben  kell  felfognunk.  Szóval  az 
egész  képből  az  első  pillanatban  más  eszmét 
merítünk,  mint  amit  az  tulajdonképen,  szósze- 
rint  véve.  mutat. 

Mit  szóljunk  a  művészi  alkotások  e  fajá¬ 
hoz,  amely,  mint  már  ebből  is  nyilvánvaló, 
más  egyebet  is  rejt  magában  a  pusztán 
művészi  erényeken  kívül  ?  Hisz  itt  szerep  jut 


oly  gondolatoknak  is,  amelyek  nem  grafiku¬ 
sak,  sőt  amelyek  minden  grafikai  eszköz  nél¬ 
kül  is  közölhetők.  Ha  egy  szimbolikus  rajz 
azt  mutatja,  hogy  „a  szellem  győz  a  nyers 
anyagi  erő  felett  “  :  ezt  a  gondolatot  másként 
is  közölhetjük  embertársainkkal,  nemcsak  a 
vonal  művészetének  segítségével.  így  tehát 
az  ily  grafikai  lap  talán  már  kívül  is  esik  a 
képzőművészetek  határain,  mert  hisz  esetleg 
a  nyelv  vagy  a  zene  segítségével  is  átvihető 
más  emberek  leikébe. 

Hivatkozunk  itt  egy  cikkünkre  („Művészet", 
III.  évf.  232.  1.),  amely  éppen  ezzel  a  tárgy - 
gyal  foglalkozott  s  negative  körülvonalazta  a 
kép,  a  szobor,  a  képzőművészeti  alkotás  lel¬ 
két,  azt,  ami  egy  ilyen  alkotásban  döntő 
súlyú,  amivel  él-hal  a  kép,  a  szobor.  Az  ott 
kifejtettek  után  elég  lesz  itt  röviden  utalni 
arra,  hogy  a  példa  gyanánt  bemutatott  szim¬ 
bolikus  rajzról  e  puszta  tartalmi  felsorolás 
nyomán  még  legkevésbbé  sem  lehet  megálla¬ 
pítani,  vájjon  az  a  rajz  művészi  vagy  jelen¬ 
téktelen-e.  A  szimbolikus  rajznál  is,  mint 
minden  képzőművészeti  alkotásnál  az  a  döntő, 
vájjon  az  előadás,  itt  tehát  rajz  dolgában  mű¬ 
vészi-e  ?  A  szimbolikus  rajznál,  annak  termé¬ 
szeténél  fogva,  mindenek  felett  két  cél  lebeg 
a  művész  szeme  előtt :  hogy  szimbolikusan 
közöljön  velünk  valamit  s  hogy  művészi  mó¬ 
don  közölje.  Vájjon  e  kettő  egyenrangú-e  ? 
Vagy  talán  az  egyik  fontosabb  a  másiknál  ? 
Amiket  e  tárgyról  elmondtunk,  abból  az  kö¬ 
vetkezik,  hogy  művészi  szempontból  e  két 
elem  nagyon  is  egyenlőtlen  fontosságú,  és 

hogy  itt  is,  mint  minden  képzőművészeti  alko¬ 
tásnál,  nem  az  irodalmi  gondolat,  nem  a  szó¬ 
val  is  kifejezhető  tárgy  a  döntő  súlyú.  Ennek 
könnyen  megcsinálhatjuk  próbáját.  Állítsunk 
egymás  mellé  két  szimbolikus  rajzot  :  az 
egyiket  egy  gyönge  rajzoló  készítette,  de  a 
kifejezendő  eszme  világosan  megérthető  (pél¬ 
dául  :  a  Tél  szimbolikus  alakja  sorra  tönkre¬ 
teszi  a  virágokat),  a  másik  rajzból  viszont  a 
legnagyobb  fejtöréssel  sem  lehet  kihámozni 
a  szimbolikus  tartalmat,  de  a  kép  tele  van  a 
művészi  rajz  jelességeivel.  Habo-zás  nélkül 
ezt  az  utóbbit  tartjuk  amannál  jobb  műnek, 
amiből  az  következik,  hogy  az  utóbbi  képen 
a  művész  kevésbbé  lényeges  követelményen 
tette  túl  magát,  mint  versenytársa.  Hogy  még 
élénkebben  szemléltessük  ezt,  képzeljük  egy¬ 
más  mellé  helyezve  a  katakombák  valamelyi¬ 
kének  egy  teljesen  művészieden,  kontár  kéz¬ 
zel  festett  szimbolikus  képét,  például  egyikét 
a  „Jó  Pásztor  “-oknak  és  Tiziano  „Égi  és  földi 
szerelmét'-4.  Amabból  ma  már  minden  gyer¬ 
mek,  ha  túl  van  a  katekizmus  ismeretén,  ki¬ 
olvassa,  hogy  mit  is  akar  az  a  „Jó  Pásztor" 
jelenteni,  emebből  még  eddig  senki  sem  betűz¬ 
hette  ki  kétségtelen  biztossággal  a  szimbolikus 
tézist.  Pedig  nincs  az  a  művészi  érzókű  ember, 
aki  azt  a  dilettáns  torzalakot  többre  becsülné, 
mint  Tiziano  eme  festményét. 

Mi  tehát  a  szimbolikus  rajznál  is  döntő  és 
előrangú  fontosságúnak  tartjuk  a  ttisztán  gra¬ 
fikai  erényeket.  Ezzel  azonban  nem  mondjuk 


azt,  hogy  tehát  maga  a  szimbolikusan  elő¬ 
adott  eszme  ily  rajzokban  semmis  és  érték¬ 
telen. 

Lehet  az  jelentékeny  is,  sőt  esetleg  mélyen 
meghatja  érzés-  és  gondolatvilágunkat.  Oly 
eszméket  fejezhet  ki  a  rajzoló,  amelyek  temér¬ 
dek  reflexiót  keltenek  bennünk,  függetlenül 
attól,  vájjon  mi,  szemlélők,  művészi  érzésű 
emberek  vagyunk-e  vagy  sem.  S  éppen  a 
sokat  reflektáló  művészek  szeretik  a  közlés 
e  formáját  választani.  Olykor  sikerül  a  szán¬ 
dékuk,  igen  gyakran  azonban  hajótörést  szen¬ 
vednek.  Szándékuk  teljesen  kárba  vész,  mi¬ 
helyt  nem  mesterei  a  rajznak.  Ezen  kívül  is 
többféle  veszedelem  fenyegeti  az  előadás  e 
formájának  művelőit.  Ha  sok  ily  rajzot  néze¬ 
getünk,  nem  egy  tanulsággal  gyarapodunk  e 
részben  is. 

Vannak  kigondolt,  a  reflexió  egész  appa¬ 
rátusával  megalkotott  eszmék,  amelyeket  egy¬ 
általában  kár  más  emberekkel  közölni,  tör¬ 
ténjék  ez  akár  rajz,  akár  zene,  akár  írás 
útján.  Vannak  gondolatok,  amelyek  immár 
teljesen  közhelyekké  lettek,  útszéliek,  ezerszer 
hallottuk  életünkben  s  úgy  megszoktuk  már, 
hogy  a  legcsekélyebb  hatással  sem  lehetnek 
ránk.  Ily  banalitások  újjászülése  teljesen  fö¬ 
lösleges.  Vannak  továbbá  eszmék,  amelyek¬ 
nek  szimbolikus  rajz  után  való  közlése  már 
eleve  ki  van  zárva,  ilyenek  például  az  abszo¬ 
lút  geometria  eszméi.  Mindkét  esetben  rész¬ 
ben  meddő  a  rajzoló  iparkodása :  speciális 

célját  el  nem  éri.  Adhat  esetleg  kitűnő  rajzot 
s  mi  gyönyörködni  fogunk  ennek  szépségei¬ 
ben,  de  ezen  kívül  nem  kapunk  tőle  egyebet. 

Más  esetben  találkozunk  a  szimbolikus 
rajzok  oly  példáival  is,  amelyek  már  szinte  a 
képrejtvények  kategóriájába  tartoznak.  Akiben 
csekély  a  rébusz-fejtő  tehetség,  az  sohasem 
fogja  ezekből  kihámozni  a  beléjük  temetett 
értelmet.  Hogy  egy  ilyen  rajz  szimbolikus  jelent- 
ménye  világosan  megérthető-e  vagy  sem,  az 
néha  egyszerűen  idő  kérdése.  Vannak  ugyanis 
szimbolikus  képek,  amelyek  teljesen  érthetők 


„halál“-nak.  Tekintsük  csak  meg  Dürer  „Me- 
lancholiáját“  :  mennyi  apró  tárgy,  műszer, 
eszköz  rajza  került  erre  a  képre,  mind  csupán 
azért,  hogy  e  tárgyak  ábrázolásai  magyaráz¬ 
zák,  egyre  jobban  megvilágítsák  a  szimboli¬ 
kus  tézist.  Mily  könnyen  képzelhető  el.  hogy 
e  tárgyak  mindegyike  teljesen  idegenné  válik 
egy  új  kultúr- körre  nézve  s  mihelyt  ez  meg¬ 
történik  :  elvesztik  minden  megvilágító,  magya¬ 
rázó  erejüket.  A  szimbolikus  jelentménynyel 
bíró  alakokat  mind  az  a  veszedelem  fenye¬ 
geti,  hogy  ma  ezt,  holnap  azt  jelentik,  ma 

voltak  a  maguk  korában  és  a  maguk  míve- 
lődési  körében,  de  más  korbeli  és  más  míve- 
lődési  lépcsőn  állók  előtt  érthetetlenek.  A 
művész  ugyanis  ily  képeit  is  csak  a  termé¬ 
szetadta  formákból  állíthatja  össze  s  ezeknek 
kölcsönös  egymásra  vonatkoztatásával  vilá¬ 
gítja  meg  tézisét.  Csakhogy  az  e  czélra  fel¬ 
használható  természeti  formák  hely  és  idő 
szerint  más-más  értelműek,  más-más  konven¬ 
ció  fűződik  hozzájuk.  A  szamár  például  a 
Keleten  bölcseséget  jelent,  nálunk  épp  az  ellen¬ 
kezőjét.  Igen  jól  elképzelhető  egy  oly  kor 
vagy  egy  oly  kultúra,  amidőn  Kiingernek  fent 
idézett  csontváz-rajzát  senki  sem  értelmezi 

közismeretül  a  bennük  rejlő  célzás,  holnap 
már  megszűnt  ez  a  konvenció.  Sőt  vannak 
egészen  helyhez  kötött  szimbolikus  jelentmé- 
nyű  formák  is,  amelyek  mellékérteménye  né¬ 
hány  száz  kilométerrel  odébb  már  teljesen 
ismeretlen.  Aki  tehát  ily  irodalmi,  bölcseleti 
ízű  jelentményeket  használ  fel  rajza  szimbo¬ 
likus  tézisének  megvilágítására,  könnyen  abba 
a  bajba  kerülhet,  hogy  csak  maga  érti  meg 
művének  rejtett  értelmét. 

Azt  mondhatnék,  hogy  ez  nem  jelentene 
nagy  szerencsétlenséget  a  szerzőre  nézve,  ha 
műve  egyébként  tele  van  rajz-szépségekkel. 
Ne  törődjünk  tehát  azzal,  hogy  e  képen  egy 

másodrangú  elem,  a  szimbolikus  jelentmény, 
nem  beszél  világosan.  Vegyük  egyszerűen  szép 
rajznak  s  becsüljük  fel  ebbeli  értéke  szerint. 
Hisz  tudjuk,  mily  sok  gyönyörű  emberi  vo¬ 
nást  tükröz  az  igazi  művészi  rajz  magában  is. 

A  legtöbb  amatőr  valószínűleg  erre  az 
álláspontra  fog  helyezkedni.  Nem  tagadható 
azonban,  hogy  bizonyos  fonákja  mégis  van 
az  ily  dolognak.  Gyakran  azt  érezzük  ugyanis, 
hogy  bizonyos  szándék  íme  a  szemünk  lát¬ 
tára  kudarcot  vallott.  A  rajzoló  —  ezt  vilá¬ 
gosan  látjuk  művén  —  nem  csak  természeti 
jelenségek  rajzát  akarta  adni,  hanem  ki  akart 
fejezni  alakjaival,  vonalaival  valamely  bölcse¬ 
leti,  erkölcsi,  szociológiái  stb.  tézist  is.  És  ha 
rajz-szándékai  sikerültek  is,  szimbolizáló  szán¬ 
dékai  íme  csütörtököt  mondtak.  Ez  kétség¬ 
kívül  kissé  bánt  némely  nézőt,  és  pedig  leg¬ 
inkább  akkor,  ha  a  rajzon  nagyon  meglátni, 
hogy  mily  fontosságot  tulajdonít  a  szerző  ama 
tézis  világos  közlésének. 

Ezt  a  bizonyos  mértékben  szorongató  érzést 
nem  könnyű  elfojtani.  Bánt  minket,  többi 
embereket,  egy  nobilis  emberi  szándék  kudar¬ 
cának  szemlélete.  S  bánt  ebben  az  esetben 
annál  inkább,  minél  nyilvánvalóbb,  hogy  a 
rajzban  a  rajzerények  nem  oly  ragyogók, 
hogy  egészen  le  tudnának  minket  bilincselni. 
Tiziano  említett  képénél  ez  a  szorongató  érzés 
teljesen  megszűnik,  mert  ott  maga  a  tisztán 
festői  tartalom  oly  dúsgazdag,  hogy  egészen 
elfoglal  minket. 

Oly  esetről  szóltunk,  amidőn  a  grafikus 
nem  tudott  egy  bölcseleti,  irodalmi,  erkölcsi 

stb.  tézist  rajzában  világosan  és  meggyőzőn 
közölni.  A  hiba  itt  a  képnek  egy  másodrangú 
elemét  sértette,  műve  mégis  remekmű  lehet, 
ha  a  döntő  elem,  a  grafikus  elem  tökéletes. 
Vegyük  azonban  ama  ritka  és  vonzó  esetet, 
hogy  a  rajz  mint  rajz  kitűnő  s  egyben  vala¬ 
mely  mély  bölcseleti  vagy  erkölcsi  igazságot 
meggyőzőn  tud  az  emberekkel  közölni.  Az 
ilyen  művek  sokféle  érdekes  jellemvonást 
mutatnak. 

Sokszor  meglepőn  belevilágítanak  a  mű¬ 
vészi  koncepció  rejtélyes  laboratóriumába.  A 
rajz  magán  viseli  születésének  bélyegét,  lelki 
nacionáléját.  Oly  fürgén,  oly  rövid  idő  alatt 
készül  a  papiroson  vagy  az  ezt  helyettesítő 
rézlapon,  hogy  még  megláthatjuk  rajta  kelet¬ 
kezése  menetét.  E  friss  növevényen  még  rajta 
vannak  a  csírázás  stádiumának  szíklevelei. 
Egyetlen  egy  képzőművészeti  előadásforma 
sem  oly  friss  és  gyorsmenetű,  mint  a  rajz. 
Ha  egy  gondolat  megérett  a  rajzoló  fejében: 
a  kéz  aránylag  hirtelenül  s  az  eredeti  kon¬ 
cepció  szűziességében  vetheti  papirosra.  A  rajz 
még  ugyanabban  a  hangulatban,  ugyanazon 
lelki  hőfok  alatt  készülhet  el,  amelyben  első 
vonása  készült.  Mily  lassú  jártul  hozzá  képest 
az  olajfestmény,  a  freskó,  a  kőszobor  vagy 
a  többi  technika  !  Hetek,  hónapok,  évek  múl¬ 
nak  el  az  első  és  az  utolsó  ecsetvonás,  simí¬ 
tás  közt.  E  hosszú  idő  alatt  százféle  hangulat 
vehet  erőt  a  művészen  s  jöhetnek  oly  lelki 
diszpozíciói  is,  amelyek  merőn  ellentétesek 
azokkal,  amelyeknek  képén,  szobrán  uralkod- 
niok  kellene.  Megváltozható  ily  idő  alatt  még 


technikai  készsége,  világnézete,  művészi  hit¬ 
vallása  is.  Mindez  érezhető  módon  beavat¬ 
kozható  a  kép  és  szobor  kialakulásába.  Ezzel 
szemben  a  mozgékony  s  gyorsjártú  rajz  jó¬ 
formán  a  perc  impresszióját  képes  adni.  Min¬ 
den  ízében  híven  képes  tükrözni  azt  a  lelki- 
állapotot,  amelyben  e  vonásokat  a  kéz  meg¬ 
húzta.  Hosszabb  fejtegetés  nélkül  is  világos 
lehet  előttünk,  mily  fontos  e  jellemvonás  a 
szimbolikus  rajznál.  Itt  a  rajzoló  grafikai  gon¬ 
dolatokon  kívül  erkölcsi,  szociális,  bölcseleti, 
vallásos  meggyőződéséről  is  ad  beszámolót 
vagy  vitára  kel  valamely  elv,  valamely  eszme 
érdekében.  Belső  meggyőződéseit  igyekszik 
belénk,  többi  emberekbe  oltani,  oly  meggyő¬ 
ződéseket,  amelyek  benne  forrongnak,  amelyek 
őt  hevítik,  egy  darabját  adják  nemes  belső 
életének.  Mily  előny,  hogy  a  rajz  fürgesége 
nemcsak  a  száraz  és  többnyire  elvont  axiómát 
képes  velünk  közölni,  hanem  közli  azt  az 
átérzés  leghevesebb  stádiumában  azon  mele- 
giben,  a  még  javában  lobogó  fanatizmus, 
meggyőződés  hevével.  A  közölt  eszmébe  vetett 
hit  rendíthetetlensége  íme  képpé  alakulhat, 
mielőtt  még  egy  következő  hét  vagy  hónap 
lappangó  szkepszise  e  hevet  kissé  lelohasz- 
taná,  e  meggyőződés  hirdetését  félénkebbé, 
határozatlanabbá,  talán  óvatosabbá  tenné. 

Kétségtelen,  hogy  nem  minden  szimbolikus 
rajz  eszméje  ötletszerű,  azaz  nem  mindegyik 
terem  meg  hirtelenül,  váratlanul,  egy  szempillan¬ 
tás  alatt.  Némely  ilyfajta  eszme  hetek,  hónapok, 
talán  évek  reflexióinak  gyümölcse.  Ámde  igen 
valószínű,  hogy  a  rajzoló  akkor  veti  papirosra, 


amikor  a  meggyőződés  feszültsége  a  leg¬ 
nagyobb  energiával  kívánkozik  kifejezés  után. 
S  ezek  drága  és  becses  pillanatok :  ezek  az 
izzás,  forrongás  órái,  azok  az  órák,  amikor  a 
lávafolyam  épp  áttörni  készül  a  kráter  utolsó 
falát.  Ha  a  művész  kezén,  az  ő  formáiban 
és  vonalaiban  a  meggyőződés  e  heve  tükrö¬ 
zik  :  duplán  értékessé  válik  műve. 

Miért  s  hogyan  ? 

E  pontnál  kapcsolható  a  szimbolikus  eszme 
a  tisztán  grafikai  ^erényekbe.  Az  a  hév  és 
energia,  amely  ezekben  az  órákban  a  rajzoló¬ 
ban  él:  benne  lüktet  pulzusában,  vonalakat 
húzó  ujjaiban  is.  Szinte  fiziológiai  jelenségről 
beszélhetnénk.  —  S  a  gondolat,  amely  így 
alkotásra  serkenti  a  rajzolót,  a  maga  jelleme 
szerint  rányomja  bélyegét  a  formákra  a  vona¬ 
lakra  is.  E  formák  és  vonalak  magukra  vehe¬ 
tik  az  uralkodó  hangulat,  az  eszmétől  terem¬ 
tett  lelki  diszpozíció  jellemvonásait.  Támad¬ 
hatnak  ilyképp  sötét,  elfulladt,  vagy  száraz, 
rideg,  kegyetlen,  aszott  formák  és  vonalak. 
Lehetnek  fürgén  kanyarodó,  tombolva  szö- 
kellő,  vagy  nyugodt,  leszűrt,  kristálytiszta 
változatűak.  Lehetnek  fantasztikusak,  nőiesen 
omlatagok  vagy  vaserélyt  sugárzók ;  koldús- 
szegénységűek,  káprázatosán  telítettek  és  dú¬ 
sak.  Válhatnak  elméssé,  pikánssá  vagy  zor- 
donan  fenyegetővé.  Ismételjük:  mindezt  a 
vonal  vezetéséről,  a  forma  alakításáról  és  cso¬ 
portosításáról  mondjuk  s  nem  csupán  arról, 
hogy  minő  hangulatot  vált  ki  belőlünk.  Egy- 
egy  rajz  szimbolikus  tartalma  tönkremehet, 
mihelyt  a  vonal  húzása,  a  formák  alakítása 

vele  ellentétes  hangulatot  kelt  bennünk.  Lehet 
egy  szfinkszet  úgy  rajzolni,  hogy  megdöbbe¬ 
nünk  lapidáris  komolyságától  és  a  beléje 
zsúfolt  misztériumoktól.  De  lehet  ezt  a  szimbo¬ 
likus  alakot  úgy  is  formálni,  hogy  kokett  és 
negédes  játékszer  benyomását  kelti.  A  vonal 
és  forma  ezerféle  változata  tehát  intenzívvé 
teheti  a  szimbolikus  eszme  kifejezését,  de 
torzalakká  is.  Nem  új  dolog,  hogy  maga  a 
puszta  vonal  is  kelthet  bennünk  bizonyos  be¬ 
nyomást  :  a  nyílegyenes  vonal  a  merevség,  a  hul¬ 
lámvonal  az  élet  nyughatatlanságát  tükrözi  bizo¬ 
nyos  mértékben.  Ha  a  vonal  ily  kifejező,  akkor 
nyilván  jó  tolmácsa  a  művész  lelkiállapotának 
is  S  ha  e  lelkiállapoton  a  rajzolás  óráiban 
egy  erőteljes  meggyőződés,  egy  szimboliku¬ 
san  kifejezhető  eszme  uralkodik,  akkor  ennek 
az  eszmének  jellemvonásai  uralkodhatnak  ma¬ 
gának  a  vonalnak  vezetésén,  a  formák  kiala¬ 
kításán,  azok  egybefűzésén  is.  Itt  tehát  a 
szimbolikus  tézis  bizonyos  fokig  beavatkoz¬ 
ható  a  kéz  rajzoló  munkájába  is ;  a  grafikai 
jellemvonások  belekerülnek  egy  nem  pusztán 
művészi  eszme  hatásának  körébe  is. 


Ez  a  hatás  természeten  csak  bizonyos  fokig 
fontos.  Ezer  s  ezer  mesteri  rajz  támadt  nélküle  is. 

Szeretnénk  még  e  tárgy  kapcsán  utalni 
arra  a  narkotizáló  befolyásra  is,  amelylyel 
némely  szimbolikus  tézis  a  rajzoló  rajz -fan¬ 
táziáját  hevíti.  Ennek  temérdek  meglepő,  új 
forma,  sok  gazdag  ornamentum  köszöni  születé¬ 
sét.  Vessünk  egy  tekintetet  Nagy  Sándornak  itt 
közölt  „ Ambíció “  című  rajzára,  amelyen  az 
égbe  kapkodó  száraz  fa  alakja  nemcsak  új, 
de  meglepőn  kifejező  és  grafikailag  is  érdekes. 
Vagy  a  „Fantázia-láz"  című  rajzra,  amelyen  a 
formateremtés  buján  sarjadzik  ki.  Ugyanitt, 
vagy  Kriesch  Aladár  „A  jövő"  czímű  s  egyéb 
rajzain  minden  más  művészi  zamaton  kívül  is 
milyen  élénk  játékot  varázsol  elénk  az  orna¬ 
mentika.  És  így  tovább. 

A  java  szimbolikus  rajzok  zamatos  virágai 
a  grafikának.  De  nem  nyithatnák  csudálatos, 
bűvös  kelyhüket.  ha  egy  nedvdús  törzs  és 
erőteljes  gyökérrendszer  nem  hajtaná  beléjük 
az  éltető  nedvet.  Ez  a  törzs  és  gyökér  pedig 
a  tiszta  művészi  rajz. 

Lyka  Károly 

uthesiusnak  imént  megjelent  jeles 
könyve  fokozottabb  mértékben 
terelte  a  figyelmet  az  angol  lakó¬ 
házra,  holott  a  kontinens  építé- 
szei  már  eddig  is  nem  egy  esetben 
-  használták  mintául  az  angol  lakó¬ 
házakat,  különösen  családi  házak  tervezésénél. 
Ebben  a  népszerűsítésben  nagy  része  van  a 
„Stúdiódnak,  továbbá  a  Koch  kiadásában  meg¬ 
jelenő,  közkedvelt  „AcademyArchitecture“-nek, 
mert  bár  ez  utóbbi  mű  lapjai  közül  többet 
szentel  a  többi  európai  ország  építészetének, 
mégis  javarészét  az  angol  építészek  alkotásai 
foglalják  el. 

A  mai  angol  ház  nem  a  jelenkor  alkotása, 
nem  úgy,  miként  más  országok  modern  csa¬ 
ládi  házai.  Csak  rövid  időre  szakadt  meg 
Angliában  az  az  építészeti  tradíció,  melyet 
félszázad  előtt  újból  felkaroltak,  hogy  az  újabb 
épületszerkezetek  és  gyakorlati  követelmények 
tekintetbe  vételével  tovább  fejleszszék.  Az  új 
művészi  irányzat,  mely  hódítva  vonult  végig 
az  egész  kontinensen,  itt  a  régivel  egybeol¬ 
vadva,  az  újabb  igényeknek  megfelelő  egé¬ 
szet  alkotott.  Jórészt  azonban  megtarthatták 


mindazt,  ami  régi.  Ez  az  oka,  hogy  Angol¬ 
ország  annyira  bővelkedik  régi  jeles  példák¬ 
ban;  ez  teszi  lehetővé,  hogy  évek  óta  annyi 
szép  mű  jelenik  meg,  melyek  írásban  és  kép¬ 
ben  ismertetik  eme  régi  alkotásokat.  E  művek 
jórésze  szakemberek  tollából  került  ki,  akik 
leghivatottabb  ismertetői  az  angol  háznak. 

Hogy  az  angol  ház  oly  nagy  jelentőségre 
tett  szert,  az  kizárólag  az  angol  nép  lakás¬ 
művészet  iránt  tanúsított  szeretetének  tulaj¬ 
donítandó.  Az  az  okos  életmód,  melyet  az 
angol  nép  folytat,  megadta  a  ház  célszerű 
beosztását  és  ez  idővel  alaprajzi  típussá  fej¬ 
lődött.  A  célszerűségre  való  törekvés,  a  valódi 
anyagok  alkalmazása  a  technikai  hazugságok 
elkerülésére  vezetett.  Régi  szabály  náluk, 
hogy  a  finomság  erővel  és  becsületességgel 
párosuljon.  Ez  nyilatkozik  meg  művészi  és 
ipari  alkotásaikban.  Nálunk  a  legtöbb  lakás¬ 
ból  száműzve  van  a  művészet  és  ízlés.  A 
lakásra  is  érvényes  az,  hogy  a  díszítés  hal¬ 
mozása  még  nem  művészet. 

Az  angol  művész  a  vonalak,  a  formák,  a 
színek  egységére,  harmóniájára  törekszik  és 
a  régiek  az  újaktól  csak  abban  különböznek, 
hogy  ezt  még  egyszerűbb  eszközökkel  ipar¬ 
kodnak  elérni,  mint  elődeik.  Az  angol  építész 
figyelmét  mindenre  kiterjeszti,  ami  a  házhoz 

tartozik.  Nemcsak  a  ház  épül  tervei  szerint, 
hanem  a  belső  berendezés,  a  külső  környe¬ 
zel,  a  kert  is  rajzai  és  útmutatásai  szerint 
készülnek.  így  lesz  az  angol  ház  egyszerű¬ 
sége  ellenére  is  barátságossá,  művészi  hatá¬ 
súvá.  A  házak  nem  a  magasba  törekszenek, 
hanem  inkább  vízszintes  irányban  terjeszked¬ 
nek.  A  lakó  és  fogadóhelyiségek  a  földszin¬ 
tet  foglalják  el,  középen  az  elmaradhatatlan 
hall-al.  Ezektől  lehetőleg  elkülönítve  vannak 
a  gazdasági  helyiségek.  Az  emeleten  —  ami 
azonban  kisebb  épületeknél  legtöbbször  hiány¬ 
zik  —  helyezik  el  a  hálóhelyiségeket.  Mind¬ 
eme  helyiségek  természetes  sorrendjükben 
kerülnek  egymás  mellé;  ezért  lesz  az  alap- 
raz  egyszerű  és  könnyen  áttekinthető.  Ennek 
megfelelően  alakul  a  külső.  Sem  a  szimetria, 
sem  más  szabály  nem  zavarja  meg  ennek 
alakulását,  hanem  szigorúan  a  célszerű  el¬ 
rendezésű  belső  szerint  idomul.  Ilyformán  a 
mivésznek  mindenben  szabad  keze  van.  Az 
építtető  igényeit,  egyéniségét,  az  adott  helyet 
tanulmányozza  és  aszerint  alakítja  tervezetét. 
Ez  teszi  lehetővé,  hogy  az  adott  határokon 
belül  mégis  annyi  változat  lehetséges.  Külö¬ 
nös  súlyt  hetyeznek  ama  helyi  sajátságokra, 
melyek  az  építészetben  is  érvényre  jutnak. 
Minden  egyes  vidéknek  megvan  a  maga 
egyénisége,  akárcsak  az  egyes  embernek. 
Ezt  nagyban  befolyásolja  az  ott  látható  és 
rendelkezésre  álló  építési  anyag.  Nálunk  ez 
leginkább  a  parasztházakon  érvényesül.  Amíg 
az  Alföldön  inkább  nádfödeles,  sárból  épített 


házakat  találunk,  addig  az  erdős  vidéken 
inkább  a  fa,  hegyvidéken  a  kő  az  építési 
anyag.  Építészeink  mindezideig  nem  gon¬ 
doltak  arra,  hogy  a  vidék  egyéniségét  is  ily 
módon  tekintetbe  vegj^ék,  a  mint  azt  az  an¬ 
gol  építészek  teszik. 

A  belsőben  az  építészeti  formáknak,  főleg 
a  párkányoknak  és  hasonló  tagozatoknak 
kisebb  szerep  jut,  mint  az  olasz  palotákban. 
Úgy  az  épület  belseje,  mint  az  abban  elhelye¬ 
zett  bútorok  a  célszerűséget  szolgálják.  Mindez 
ellensége  a  gyári  előállításnak.  A  fal  legtöbb¬ 
ször  színes.  A  tapéta  díszítése  egyszerű  és 
nem  rikító ;  a  mennyezet  rendesen  világos, 
vagy  egészen  fehér. 

Míg  a  szigetországban  éppen  az  évszáza¬ 
dos  gyakorlat  folytán  a  lakóház  kérdése  rég 
megoldott  dolog,  addig  a  többi  országban  e 
téren  még  mindég  csak  a  kísérletezésnél  tar¬ 
tanak.  Művészeti  kultúra  csak  ott  lehet,  ahol 
minden  egyénben  él  a  művészet  szeretete,  aki 
azután  környezetében,  lakásában,  házában 
érvényesíti  művészi  szeretetét.  Akinek  háza 
van,  vagy  éppen  maga  épít  házat,  önkénte¬ 
lenül  is  foglalkozik  a  lakás  művészetével.  Az 
ilyenek  azután  jobban  megbecsülik  a  művé¬ 
szet  többi  termékeit  is.  Ez  magyarázza  meg 
az  angol  nép  művészet-szeretetét. 

Az  angol  ház  valóban  nemzeti,  az  angol 
igényeknek  mindenben  megfelelő  és  az  élet¬ 
szokások  külső  kifejezése,  teljesen  a  helyi  és 
égalj i  viszonyokhoz  illeszkedő,  művészi  kiala¬ 
kulásában  is  hazai  termék.  Az  angol  ház  nem 

a  városokban,  hanem  a  vidéken  fejlődött  és 
alakult  ki.  Már  a  középkori  házban  felismer¬ 
hetjük  a  mai  lakóház  csiráit.  Fejlődésének 
legfényesebb  korszaka  a  középkor  végére  esik, 
az  úgynevezett  Elisabeth-stílus  idejére  (1550 — 
1630).  E  kor  alkotásait  veszélylyel  fenyegette 
a  „palladian-korszak",  amikor  is  az  akadémikus 
szabályok  szerint  alakított  külső  lett  uralko¬ 
dóvá.  Majd  új  életre  ébredt  a  középkor  iránti 
lelkesedés  és  a  lakóház  fejlődése  ezáltal  ismét 
helyes  mederbe  jutott.  Mindeme  korokban 
a  szerkezeti  igazságok  a  gyakorlati  követel¬ 
ményekkel  párosulnak.  Angliában  a  bárok  és 
rokokó  sohase  tudott  lábrakapni  és  így  a  régi 
alakokhoz  való  visszatérés  minden  nehézség 
nélkül  megtörténhetett.  A  XIX.  század  sze¬ 
retettel  karolta  fel  a  lakóház  fejlesztését  és 
ennek  üdvös  hatása  kiterjed  a  kontinensre 
is.  A  családi  ház  és  a  vidéki  élet  szeretete 
sohasem  szűnt  meg  az  angoloknál.  A  keres¬ 
kedelem  és  ipar  kellő  anyagi  erőt  adtak  e 
szeretethez.  Két  irány  keletkezett,  melyek  üd¬ 
vösen  hatottak  egymásra.  Az  elsőt  Ruskin 
indította  meg;  főképviselője  Morris.  Az  ipar¬ 
művészetet  régi  jogába  helyezték  vissza,  be¬ 
csületet  szerezvén  a  kézművességnek  a  gyár¬ 
iparral  szemben.  Ez  irányzat  eleinte  a  középkori 
formák  szolgálatába  szegődött,  de  később  ön¬ 
állósította  magát.  A  másik  irányzat  a  lakóház 
reformálását  tűzte  ki  célul.  Főbb  képviselői : 
Webb,  Nesdfield  és  Shaw.  Kiindulási  pontul 
a  XVII.  és  XVIII.  századi  vidéki  lakóházat,  — 
a  „Oueen-Anne  stílus “  alkotásait  —  válasz¬ 


tották.  Az  alaprajz  teljesen  szabadon,  a  szük¬ 
séglet  szerint  alakult  és  ebben  nem  korlátozta 
a  szimetria  szabálya.  A  legegyszerűbb  eszkö¬ 
zökkel  dolgoznak  a  külső  megalkotásánál  is. 
Egyszerű  téglafalak,  nyeregtetők,  oromzatok, 
néhány  kémény,  faváz,  ablak  és  ajtókeretek 
és  kiugró  ablakok  alkotják  a  ház  külsejét. 
Mégis  mennyire  változatosak  ez  építmények. 
A  lakóházzal  párhuzamosan  fejlődött  a  kert 
művészete.  A  kert  a  szabadon  álló  ház  ke¬ 
retét  alkotja  és  mint  már  említettem,  ennek 
tervezése  is  az  építész  hatáskörébe  tartozik. 

Az  angol  lakóházában  nyugalmat,  kényel¬ 
met  keres  és  talál.  Szeretettel  csüng  a  termé¬ 
szeten,  ez  vezeti  őt  a  város  tömött  házsorai 
közül  ki  a  szabadba,  vidékre.  Régi  igazság 
az,  hogy  akinek  a  természet  nem  mond  sem¬ 
mit,  annak  a  művészet  sem  mondhat  sokat. 
Nem  a  pompa  szeretete,  hanem  a  természet 
tisztelete  nyilatkozik  meg  abban,  hogy  az 
angol  lakóházát  nem  közvetlenül  az  út  mellé, 
hanem  attól  félreesőén  árnyas  facsoportok 
közé  helyezi,  elrejtvén  otthonát,  kis  világát  a 
nagy  világ  kiváncsi  szeme  elől. 

Mindez  azonban  ne  csábítson  bennünket 
arra,  hogy  szolgailag  lemásoljuk  az  angol 
lakóházakat;  más  viszonyok,  más  igények 
számára  hozták  létre  azokat,  hanem  megismer¬ 
vén  ama  tanulságokat,  melyekre  az  angol  ház 
fejlődése  oktat  bennünket,  a  mi  igényeink¬ 
nek  megfelelően  alakítva  kamatoztassuk. 

CsAnyi  Károly 

A  JAPÁNOK  ÉS  AZ  EURÓPAI  MŰVÉSZET 

japán  művészi  kultúra  első  hírnökei 
1664-ben  érkeztek  Európába:  hol¬ 
landus  hajókon  porcellán-  és  lakk¬ 
művek  kerültek  a  kontinensre.  A 
finom  porcellánanyag  művészi  ke¬ 
zelése  nagyban  befolyásolta  a  delft-i  gyárat, 
amely  a  hollandus  zsánerfestészet  fölvirágzásáig 
kizáróan  a  japánok  hatása  alatt  maradt.  Már 
akkor  nagy  becsben  tartották  Európában  a  kelet¬ 
ázsiai  kisművészeteket.  De  ez  a  nagyrabecsülés 
lángoló  lelkesedéssé  nőtt,  amikor  a  japánok  az 
1862.  évi  londoni  világkiállításon  színes  famet¬ 
szeteket  mutattak  be.  Ezek  a  fametszetek 
még  ugyanabban  az  évben  Párisba  kerültek, 
ahol  a  nostalgie  de  l’exotique  zajos  diadalo¬ 
kat  ült.  A  Goncourt  testvérek  valóságos  apos¬ 
toli  fanatizmussal  dicsőítették  a  japán  revelá- 
ciót,  fiatal  művészek :  Manet,  Whistler,  Degas 
rajongással  beszéltek  az  idegen  művészetről, 
amelynek  nyilvánulásaiból  tisztán  csak  ezeket 
a  fametszeteket  ismerték.  Ámbátor  ezekből 
a  színes  nyomatokból  megismerhették  Hok- 
szái  csodás  rajztudását,  tüneményes  vonal¬ 
fölényét  is ;  ennek  a  zseniális  művésznek  a 
felismerése  pedig  már  egymagában  igazolta 
azoknak  a  rajongását,  akik  a  japán  művészet 


fejlődését  Hokszáiig  nem  követhették.  —  Sie- 
bold,  a  japán  szolgálatban  állott  német  japán¬ 
kutató  ugyan  már  1830-ban  hozott  körülbelül 
300  régi  képet  Európába,  —  de  ezek  hozzá- 
férhetlenek  lévén,  a  franciák  előtt  ez  időtájt 
még  ismeretlenek  voltak.  Az  1868.  évi  párisi 
világkiállításra  újabb  küldemények  érkeztek  s 
ekkor  érte  el  a  japán  divat  tetőfokát.  A  Gon¬ 
court  testvérek  Zolával,  Burty-vel,  Charpen- 
tier-val  megállapították  a  Société  du  Jinglar-t ; 
amatőrök  és  élesen  látó  üzletemberek  japán 
gyűjteményeket  rendeztek :  Japán  az  európai 
művészet  fejlődésében  tényezővé  vált. 

Óvakodnunk  kell  azonban  a  japán  művé¬ 
szet  lenyűgöző  befolyásáról  beszélni.  Ezt  még 
ott  is  kerülnünk  kell,  ahol  csak  egyes  mű¬ 
vész  oeuvrejéről  van  szó.  Az  efféle  állítás, 
mely  csak  ritka  esetben  bizonyítható  be,  nagy 
felelősséggel  jár:  kétessé  teszi  a  művész  indi¬ 
vidualitását,  legszentebb  tulajdonát.  Ezért  ko¬ 
moly  kötelessége  a  műtörténet  írójának,  hogy 
szigorú  fontolóra  vegye  azokat  a  jelszavakat, 
amelyek  egyes  művészi  irányokat  idegen  be¬ 
folyásoktól  függőknek  mondanak.  Ezek  a  gond¬ 
talanul  forgalomba  hozott  jelszavak  az  esz¬ 
tétikai  kultúrában  nagyobb  kárt  tesznek,  mint 
a  hamis  pénz  a  köznapi  életben.  Emberben 
nem  tesznek  kárt,  de  homályba  burkolják  a 
fejlődés  finom  szálait.  Szükséges  tehát,  hogy 

azt,  a  csodálat  első  gyönyörteljes  perceiben 
hangossá  vált,  azután  meg  hidegvérrel  és 
minden  kritika  nélkül  untalan  ismételt  állítást, 
mintha  a  modern  impresszionizmus  a  japán 
művészetből  vette  volna  kiindulási  pontját, 
szigorú  vizsgálódás  tárgyává  tegyük.  Igazsá¬ 
got  szolgáltatunk  a  japánok  művészi  kultúrá¬ 
jának,  ha  elismerjük,  hogy  ez  a  bámulatos 
fogékonyságú  nemzet  már  évszázadok  előtt 
valóra  váltotta,  ami  nekünk  még  ma  is  mennyei 
távolságban  tündöklő  ideálunk :  a  művészet¬ 
nek  és  az  életnek  egybeolvasztását.  De  a 
japánok  ezt  az  irigylendő  célt  szerves  fejlő¬ 
désben  és  a  nekik  sajátos  viszonyok  közt 
érték  el;  ők  a  művészet  és  az  élet  szinthezi- 
sét  oly  bensőségesen  alkották  meg,  hogy  a 
japán  művészet,  ha  Nippon  rögjétől  elválaszt¬ 
juk,  érdekelhet,  sőt  ösztönzően  hathat  is,  de 
az  európai  nagy  művészet  virágzó  fájába 
oltva :  semmiképpen  sem  teremhet  új  gyü¬ 
mölcsöt. 

Manet,  Degas,  Whistler  maguk  ismerték 
el,  hogy  a  japán  művészet  az  ő  bűvös  kö¬ 
rébe  hajtotta  őket.  Ez  a  kijelentés  elegendő 
volt,  hogy  egy  egész  irodalom  serénykedjék 
annak  a  mély  értelmezéssel  való  kimutatá¬ 
sán,  hogy  mi  mindennel  tartoznak  ezek  a 
művészek  a  japánoknak.  De  ez  a  mélységes¬ 
nek  látszó  kommentálás  véletlen ségeken,  leg¬ 
jobb  esetben  a  művészeknek  tudatos  koketté- 
riáján  akadt  meg.  Nézzük  pl.  mit  mondanak 
Whistler-ről.  Az  anyja  portréján  a  falon  függő 


képkeret  önkényesen  át  van  metszve,  az 
„önkén}?-  pedig  japán  tulajdonság'1.  Hogy  csak 
egy  régi  analogont  említsek:  a  Tér  Borch 
„ Lantpengető “-jén  hasonló  képkeret-átmetszés 
látható;  rámutatnak  továbbá  a  Whistler  szét¬ 
folyó  ezüstharmóniáira  (Corot  ezeket  még 
1835  előtt  találta  meg);  vagy  pedig  a  „La 
princesse  des  pays  de  la  porcelaine"  és  „Cap- 
rice  in  purple  and  goid"  —  a  mesternek 
merően  japán  modorú  képeire.  Ezek  a  képek 
azonban,  épp  úgy,  mint  a  Whistler  pillangó¬ 
szárnyú  vagy  plakettszerű  képjegyzetei  csak 
bizarr  ötletei  az  amerikai  mesternek,  koránt¬ 
sem  pedig  magyarázói  művészi  lényének. 

Jellemző,  hogy  a  japán  befolyás  túlbecslői 
eddig  még  nem  próbálkoztak  meg  a  japán 
művészet  sajátságos  vonásainak  nyomozásá¬ 
val,  hogy  azután  az  európai  mesterek  oeuvre- 
jében  a  specifikus  japán  vonásokat  megálla¬ 
píthassák.  Pedig  ez  volna  az  egyetlen  mód 
a  két  művészi  kör  közt  fluktuáló  befolyások¬ 
nak  kimutatására :  előbb  ismernünk  kell  a 
termékenyítő  elem  faji  vonásait  s  csak  azután 
kereshetjük  ezeket  az  állítólag  megterméke¬ 
nyített  talajban. 

Hogy  melyek  a  japán  művészet  specifikus 
vonásai?  A  japánok  nem  ismernek  a  mi  értel¬ 
münkben  való  esztétikát.  Művészi  érdeklő¬ 
désük  azonban  oly  fejlett,  oly  intenzív,  hogy 
már  a  legrégibb  időktől  fogva  gyűjtötték  a 
művészek  életrajzi  adatait.  Erre  nézve  régibb 
keletű  források :  az  1 693-  bán  kiadott  hat- 

kötetes  Honcso  gwaszi  ;  az  1694-ben  kiadott 
tizennégy  kötetes  Mampo  zeuszo  és  az  1740- 
ben  kiadott  hatkötetes  Gwako-szeuran ;  a  múlt 
században  már  egész  könyvtárra  való  ilynemű 
mű  jelent  meg  Japánban,  köztük  a  leghíre¬ 
sebb  a  British-Múzeumban  kéziratban  őrzött 
IJkiyoye  rniko.  Mindezekben  a  művekben 
azonban  hiába  keresnénk  mást,  mint  életrajzi 
adatokat  és  képlajstromokat :  a  japán  művé¬ 
szet  autochton  krónikásai  a  kritikáról  lemond¬ 
tak.  Ilyenre  nem  is  volt  szükség  ott,  ahol  a 
festészet  a  szépírásból  fejlődött  festői  forma¬ 
nyelvvé,  szem  előtt  tartva  mindig  az  ősrégi 
közmondást : 

Si  wa  yu  szeino  Gwa 
Gwa  wa  mu  szeino  Si. 

(A  költemény  :  festészet  szavakkal ;  a  kép  : 
költemény  szavak  nélkül.) 

Erre  a  pregnáns  formulára  vezethetők 
vissza  azok  a  nézetek,  amiket  a  japánok  a 
festészetről  táplálnak.  A  magunk  megfigyelé¬ 
séből  tudjuk,  hogy  a  japán  festő  nem  törő¬ 
dik  fényhatásokkal,  hogy  merően  dekoratív 
célokat  szolgálva,  lemond  az  optikai  tévesztés 
előidézéséről  s  ezért  nem  törődve  a  természet¬ 
hűséggel  sem,  még  a  testarányokkal  is  egé¬ 
szen  önkényesen  bánik  el.  Lemond  a  termé¬ 
szethűségről,  dacára  annak,  hogy  elérte  a 
természetszemlélés  azt  a  bámulatos  fokát, 

amely  művei  előtt  bennünket  oly  hatalmasan 
megragad.  Itt  olyan  kérdés  vetődik  fel,  amelyre 
csak  maguk  a  japánok  tudtak  felelni :  mi 
okozta  azt,  hogy  megfigyelőképességük  any- 
nyira  finomult,  holott  a  természet  hű  tükröz- 
tetését  nemcsak  hogy  nem  keresték,  de  mint 
a  festészet  céljaival  merőben  ellenkezőt,  hatá¬ 
rozottan  kerülték  is?  Erre  a  kérdésre  1777- 
ben  Suzan  felelt  meg,  mondván  Anderson 
szerint:  „A  festészetnek  van  egy  neme,  ame¬ 
lyet  naturalisztikusnak  neveznek ;  ez  helyén 
valónak  találja  a  virágoknak,  füveknek,  ha¬ 
laknak,  rovaroknak,  stb.  természeti  hűséggel 
való  festését.  Ez  egy  külön  és  nem  is  meg¬ 
vetendő  stílus ;  de  mert  a  művészet  szabá¬ 
lyainak  elhanyagolásával  csak  a  tárgyak  for¬ 
máit  akarja  híven  megmutatni :  közhelynek 
és  a  jó  ízlést  bántónak  tartom.  A.  régi  idők¬ 
ben  a  művészeknél  nagy  becsben  volt  a  kör¬ 
vonalozás  művészetének  stúdiuma,  nagy  becs¬ 
ben  tartották  a  jó  ízlés  törvényeit,  anélkül, 
hogy  a  természeti  formák  hű  utánzására  töre¬ 
kedtek  volna  “. 

Ebből  látjuk,  hogy  a  japán  értelemben 
vett  jó  művészet  előfeltételei :  a  körvonalozás 
és  a  hagyományos  jó  ízlés  követelményeinek 
kielégítése.  Miben  áll  a  hagyományos  jó  ízlés? 
A  japánok  ezt  a  fogalmat  a  ye  szóval  feje¬ 
zik  ki,  ami  körülbelül  a  mi  stílusunknak  felel 

meg.  Ilyen  stílust  pedig  kettőt  különböztetnek 
meg ;  a  buddhista  stílust  (Butsu-ye),  amely 
összefoglalása  a  chinai  (kara-ye)  és  a  koreai 
(korai  ye)  műízlésnek,  és  a  tizedik  században 
keletkezett  nemzeti  japán  stílust  (Yamato-ye). 
A  buddhista  stílus  naturalisztikus,  tehát  a 
természet  formáit  pedánsan  visszaadó  ;  míg  a 
japán  stílus  sajátossága  a  mozgásban  rejlik. 
A  japán  festő  vagy  rajzoló  nem  a  hullámot 
akarja  mutatni,  hanem  éles  körvonalozással 
annak  mozgását  fixirozni ;  nem  madarakat 
akar  festeni,  hanem  a  madár  röptét ;  nem 
virágot  akar  rajzolni,  hanem  azt  a  sajátságos 
életet  kutatja,  amely  a  virág  színpompájá¬ 
ban,  illatában  nyilvánul;  nem  a  tavaszt  festi, 
hanem  egy  virágzó  gályát,  azt  a  sejtelmes 
hangulatot,  amelyet  a  természet  ébredése  az 
érző  szívben  kelt.  Röviden  formulázva :  a 
japán  festő  nem  a  természetet  akarja  má¬ 
solni,  hanem  szubjektív  pillantása  azokat  a 
gyöngéd  és  rejtett  vonatkozásokat  keresi, 
amelyek  a  természet  egy  parányát  az  örökké 
mozgó  élettel  egybefűzik.  És  ezen  a  ponton 
a  japán  művészet  látszólag  találkozik  az  euró¬ 
pai  impresszionizmussal. 

De  csak  látszólag.  Az  impresszionizmus 
mély  látással  egy  röpke  kis  életet  akar  ki¬ 
ragadni  a  kozmosz  végtelenségéből  ;  a  japán 
művészet  pedig  egy  darabot  a  természetből 
az  élethez  való  viszonyában  szimbolikusan 
megrögzíteni.  Amit  az  impresszionizmus  keres, 
az  Roger  Milés-nek  egy  finom  szavával  élve: 
les  gestes  des  choses;  a  szimbolizmus  azon¬ 
ban  a  természet  egy  parányi  részletét  a  moz¬ 
gás  végtelenségébe  olvasztja.  így  érthető,  hogy 


az  impresszionizmus  merően  festői  értékeket 
teremtett  a  változatok  beláthatlan  lehetősé¬ 
geivel,  míg  az  írásjelekből  keletkezett  japán 
festészet  szimbolikus  képletnyelvvé  mereve¬ 
dett.  Miért  kifejezéstelenek  az  arcok  a  japán 
képeken  ?  Mondják :  a  japán  ember  higgadt 
és  méltóságteljes  a  nyilvánosságban ;  nem 
illik,  hogy  nevetni  vagy  sírni  lássák ;  indula¬ 
tait  magában  rejti ;  nem  szereti,  ha  szenve¬ 
délyeinek  tanúi  akadnak.  Most  azonban  tud¬ 
juk,  hogy  ez  a  csodálatos  nemzet  nemcsak 
fogékony,  nemcsak  bátor,  de  vidám  is :  sze¬ 
ret  nevetni  és  bizony  nem  röstelli  a  jó  ked¬ 
vét  meg  is  mutatni.  Miért  mozdulatlanok  hát 
mégis  ezek  az  arcok  ?  Mert  a  jelképes  nyelv 
megkívánja,  hogy  a  szép  arc  olyan  legyen, 
„mint  a  tojás  szemekkel  és  orral“.  A  japáni 
pedig  csak  szép  arcot  akar  festeni.  A  nagy 
művészettel  stilizált  növényvonalak  sem  kelet¬ 
keztek  önkényesen,  hanem  többnyire  közismert 
versek  kezdőbetűinek  stilizált  írásjelei ;  szimbo¬ 
likus  jelentőségű  a  legtöbb  tájképrészlet,  mint 
a  fölkelő  nap,  amely  az  ifjú  szerelem  első 
fellobbanását  jelképezi ;  a  hullám,  amely  az 
örökké  mozgó,  örökké  visszatérő  életről  regél, 
így  a  japáni,  ha  kakernonoja  előtt  áll,  igazán 
költeményt  olvas  le  róla,  amelynek  bűbájos 
tartalma  előttünk  rejtve  marad.  De  e  szim- 
bolisztikus  festészet  és  a  nyugoti  impresszio¬ 
nizmus  közt  lényegben  áthidalhatlan  ür  tátong, 
így  benső  rokonságukat  nyugodt  lélekkel 
tagadhatjuk. 

Maradna  a  technikai  kérdés :  mennyiben 
befolyásolta  a  japánok  faktúrája  az  impresszio¬ 
nista  festészetet  ?  Itt  újból  hangsúlyozom,  hogy 

az  impresszionizmus  megújítói  csak  japán 
nyomatokat,  két-  és  többszínűeket,  nem  pedig 
festményeket  is  ismertek.  Különös  hatással 
voltak  a  műértőkre  a  rendkívül  finom,  gyönge 
színek,  amelyek  egy  végtelenül  raffinált  tech¬ 
nikára  vallottak.  Bizonyára  a  meglepetés  első 
pillanatának  tudható  be,  hogy  megfeledkeztek 
arról,  hogy  ezek  a  nyomatok  nagyobbrészt 
már  régi  keletűek,  hogy  a  raffinált  techniká¬ 
nak  érdeme  részben  az  időt  illette  meg,  amely 
a  színeket  tompította.  Ezért  némi  tartózko¬ 
dással  kell  fogadnunk  a  híreket,  amelyek  a 
japán  sokszorosító  művészet  hanyatlásáról 
szólnak.  Ne  keressük  a  modern  lapokon  azo¬ 
kat  a  halvány  tónusokat,  amelyeket  csak  az  idő 
ad  meg.  Intim  lapnál  azonban  a  színnél  sokkal 
fontosabb  a  rajz.  De  váj  jon  az  impresszionizmust, 
e  pár  excellence  festői  művészetet,  befolyásol¬ 
hatta-e  a  japánok  tüneményes  rajz-tudása  ? 
A  bécsi  szecesszió  katalógus-esztétikusai  sok 
fából- vaskari  ka  között  egyszer  egy  nagyon 
okos  mondatot  találtak  leírni  (V.  kiállítás 
1899):  „A  színes  rajz  egyetlen  birodalma  a 
terület  dekorációja;  a  terület  és  a  kép  deko¬ 
rációinak  elvei  azonban  merőben  ellentétesek. 
Míg  a  terület-dekoráció  egy  pillanatig  sem 
támaszthat  kételyt  az  iránt,  hogy  terület  van 
előttünk,  addig  a  kép  karakterére  nézve  lénye¬ 
ges,  hogy  a  terület  benyomása  megszűnjék : 
hogy  térhatással  álljunk  szemben".  Ez  az 
egyszerű  igazság,  amelyben  mindenki  hinni 
fog,  a  ki  szem  előtt  tartja  a  rajz  és  a  kép 
közti  különbséget,  már  magában  véve  kizárja 
azt,  hogy  a  japán  színes  fametszetek  az  im¬ 
presszionista  festészetre  lényeges  befolyást 
gyakoroltak  volna.  Ha  pedig  ilynemű  hatás¬ 
ról  van  szó,  megengedhetjük,  hogy  a  japán 
művészet  élesebbé  tette  az  impresszionisták 
látását;  mondhatjuk,  hogy  bizarr  ötletekre 
adott  impulzust,  de  irtsuk  ki  azt  a  túlsókat 
hangoztatott  frázist,  mintha  a  japán  művészet 
lényegig  hatott  volna  a  fénytimádó  impresz- 
szionizmusra,  s  így  közvetve  az  európai  fes¬ 
tészet  modern  fejlődésére. 

Whistlerről  azonban  még  egy -két  szót. 
Habár  festészete,  eltekintve  nehány  szembe¬ 
ötlő  bizarrságtól,  ment  minden  japánizmus¬ 
tól,  mint  karcoló  és  litográfus  mégis  a  japá¬ 
nok  erős  befolyása  alatt  állott.  Azok  a  lapok, 


amelyek  utcai  jeleneteket,  hidakat,  szóval 
nyüzsgő  életet  ábrázolnak,  merően  japán  be¬ 
nyomást  keltenek.  Itt  nemcsak  a  faktúrában, 
de  még  a  felfogásban  is  japáni.  Ez  a  példa 
nagyon  tanulságos,  mert  világosan  kimutatja, 
hogy  ott,  ahol  megadatott  az  anyag  kon- 
formitása,  ott  a  japánok  ízlése  a  mi  művésze¬ 
tünk  fölött  is  diadalmaskodhatott.  Aminek 
magyarázása  nem  okoz  nagy  nehézséget.  Azt 
az  égő  vágyunkat,  hogy  művészetünket  me¬ 
revségétől  fölszabadítsuk  és  az  élet  változó 
mozgásával  lássuk  el  :  a  japánoknál  teljesülve 
láttuk.  Ha  szimbolisztikus  célzattal  indultak 
is  útjukra,  arra  az  egyre  megtaníthattak  ben¬ 
nünket,  hogy  hogyan  kell  naiv  áhítattal  a 
természet  felé  közeledni.  És  megtaníthattak 
arra  is,  mi  módon  lehetne  az  eszményi  szin- 
thezist :  az  élet  és  a  művészet  bensőséges 
egybeolvasztását  megvalósítani. 

Gondoljunk  vissza  arra,  hogy  intenzivebb 
találkozásunk  a  japán  művészettel  1870  körül 
tehát  oly  időben  történt,  mikor  a  korszellem, 
meglepően  új  követeléseivel  álltunk  szemben. 
A  gazdasági  és  sociális  átalakulások,  amelyek¬ 
nek  nyomása  alatt  Európa  remegett,  új  élet- 
szükségleteket  tártak  fel  előttünk,  amelyeket 
kielégíteni  első  sorban  a  művészetek  voltak 
hivatva.  William  Morris  és  köre  Londonban 
a  necessarities  of  life  mellett  apostolkodtak  s 
az  arisztokratikus  impresszionizmussal  párhuza¬ 
mosan  oly  irányok  keletkeztek,  amelyek  a  de¬ 
mokrácia  újjászületésétől  remélték  a  művészet 
megifjúhodását.E  részben  ajapán  kultúra  igazán 
irigylésünk  tárgya  lehetett,  amennyiben  a  de¬ 
mokratikus  művészeti  ideál :  a  szépművésze¬ 
tek  és  a  kisművészetek  szinthezise  ott  már  rég- 
megvalósult.  Es  megtalálhattuk  volna  náluk 
ennek  a  szinthezisnek  az  előfeltételeit :  az 
„anyag  akaratának"  a  respektálását  és  az 
összhang  követelményeinek  finom  megérzését. 
Ezen  a  téren  megmérhetlen  hatással  lehettek 
a  japán  fametszetek,  lakk-  és  bronzművek 
és  hímzések  a  nyugat  regenerálódó  iparművé¬ 
szeiére. 

És  itt  újból  érdekes  annak  a  kutatása, 
mennyire  dacol  az  „anyag  akarata"  még  a 
legerősebb  befolyásokkal  is.  Elegendő  az  euró¬ 
pai  rajzművészek  alkotásait  figyelemmel  kisérni, 
hogy  megismerjük,  miszerint  a  japán  tanítás- 

nak  csak  akkor  vették  hasznát,  ha  az  új 
faktúrát  az  anyaggal  összhangba  tudták  hozni. 
A  plakátművészet  e  részben  legszerencséseb¬ 
ben  járt,  mert  célját,  amely  nem  lehet  más, 
mint  egy  lapidáris  szimbólumnak  dekoratív 
hatásra  törekvő  kifejezése,  még  a  japán  stílus 
belső  tartalma  is  födte.  Chéret,  Toulouse- 
Lautrec,  Steinlen  és  az  ezeknek  iskoláiban 
nagyra  nőttek  munkái,  sőt  Muchának  látszó¬ 
lag  a  prerafaelitáknál  kialakult  stílusművé¬ 
szete  a  japániak  nélkül  nem  volna  elképzel¬ 
hető.  Viszont  ott,  ahol  Aubrey-Beardsley  — 
aki  Hokszai  erotikáját  oly  mesterien  egyesí¬ 
tette  a  Rops  satánizmusával  —  tusba  mártott 
ecsettel  ornamentális  hatást  akar  elérni,  kudar¬ 
cot  vall.  De  művészi  tökélyre  emelkedik,  ha 
a  vulci-i  vázákból  merített  motívumokat  a 
japánoktól  ellesett  faktúrával,  tollal  vagy  hón¬ 
nal  veti  papírra.  És  ide  a  „Simplicissimus“ 
Heine-jét  sorozhatjuk,  aki  a  japánok  tanítása 
nélkül  még  a  düsseldorfi  romanticizmusban 
leledznék,  ahová  nyomban  visszaesik,  mihelyt 
ecsettel  áll  a  vászon  elé. 

A  plakát-  és  könyv- illusztrációnál  többel 
tartozik  a  tágabb  értelemben  vett  iparművé¬ 
szet  a  japánoknak.  Erről  már  egész  könyvet 
lehetne  írni  és  ha  valamikor  megíródik  a  modern 
alkalmazott  művészetek  története,  annak  min¬ 
den  fejezetében  szó  kell,  hogy  legyen  a  japá¬ 
nokról.  A  „ligne  interessante  et  nouvelle“,  mit 


Van  de  Velde  keresett :  a  japánoknál  meg¬ 
találta.  Köre,  a  brüsszeli  Les  XX.  majdnem 
kizárólag  a  japán  formakincsből  táplálkozott. 
A  japán  művészetből  merítette  Theodor  Bin- 
desboll  és  közvetítette  a  dán  kerámiai  iparral 
is  a  döntő  impulzust.  A  japánok  iskolájából 
került  ki  továbbá  a  norvég  Gerhard  Muntbe 
—  hogy  csak  a  modern  iparművészet  úttö¬ 
rőit  említsem.  És  bizonyára  nem  véletlenségből 
esett  meg,  hogy  a  modern  alkalmazott  művé¬ 
szek  legagilisebb  apostola  ugyanaz  a  Bing  lett, 
aki  a  japánizmusnak  is  leglelkesebb  előhar- 
cosa  volt. 

Mindezek  a  hatások  tehát  gazdagították 
formakincsünket,  élessé  tették  látásunkat,  de  a 
legértékesebb,  legüdvösebbet,  amit  a  japánok¬ 
tól  tanulhattunk  volna :  a  művészet  összefor- 
rasztását  az  élettel ;  annak  az  igazságnak  a 
megismerését,  hogy  a  művészet  nem  luxus¬ 
tárgy,  hanem  életszükséglet:  ezeket  az  arany- 
szabályokat  még  nem  fogadtuk  be  kultúránk 
tudatába.  Sőt,  ha  jól  vesszük  a  dolgot,  még 
azért  a  jóért,  amit  a  japánoktól  nyertünk,  hamis 
pénzzel  fizettünk.  Mert  most  már  a  japánok¬ 
nál  is  működik  egy  európai  eszmékkel  meg¬ 
rontott  áramlat,  amely  a  művészet  arisztokra- 
tizálását  írta  zászlójára.  De  erről  a  japán 
„szecessziódról  majd  egy  másik  cikkben. 

Leipnik  L.  Nándor 

DONÁTH  GYULA 

óbbról  a  festés,  balról  az  építészet :  így 
halad  az  útján  Donáth  Gyuláék  szob- 
rászata.  Hol  a  festőiség  csábítja,  hol 
a  fölépítés  csalogatja.  Hol  díszít,  hol 
szerkeszt,  hol  csupa  ábrázoló  deko¬ 
ráció,  hol  nagytömegű  konstrukció.  Az  ábrá¬ 
zolásban  realisztikus,  a  fölépítésben  patétikus. 
Az  újaknak  valóságbeli  örömét  és  a  régiek 
szépségideálját  egyformán  szolgálja  és  ettől  az 
egyformaságtól  a  maiakhoz  is,  a  tegnapiakhoz 
is  tartozik.  De  az  egyik  ideál  korlátozza  a 
másiknak  uralmát.  Egyik  sem  érvényesülhet 
tökéletesen,  de  mindakettő  nemesen  igyekszik. 
Aszerint,  amint  az  egyiknek  igyekvése  sike¬ 
resebb  :  az  a  szobrászat  vagy  klasszicisztikusan 
realisztikus  vagy  pedig  realisztikusan  klasszi¬ 
kus.  Ez  pedig  nem  szavakkal  való  játék,  hanem 
árnyalatok  elválasztása.  Megállapítása  annak, 
hogy  egy  sokféle  erők  együttműködéséből  for¬ 
málódott  művészetben  tulajdonképen  milyen 
az  az  együttműködés. 

Donáth  Gyula  szobrászatában  nevezetes 
osztálya  van  még  egy  harmadik  elemnek  is. 
Az  elrendezésben  való  öröm  az  ő  művészi 
alkotásának  legalább  is  annyira  ura,  mint  a 
festőiségben  és  az  építészeti  fölépítésben  való 
gyönyörködés.  Ennek  az  örömének  sajátságos 
forrása  van:  spekulatív  gondolkozásából  fakad. 
Donáth  a  szobrászatában  nem  is  elbeszél. 


t. 

p 

hanem  okoskodik.  Inkább  filozófus  mint  novel¬ 
lista,  inkább  spekulál,  mint  mesél. 

Az  intellektuálitásnak  egész  sor  tartománya 
olvad  egy  birodalommá  az  ő  szobrászatában. 
Csakhogy  ennek  a  birodalomnak  nincsen  ren¬ 
det  őrző,  fejlődést  biztosító  alkotmánya.  Ebben 
a  birodalomban  a  harmóniával  mindig  érdekesen 
küzködnek  a  föderalisztikus  igyekvések.  A 
festőiség  is  domináló  hatalmat  követel,  az 
architektúra  is  vezérségre  törekszik,  az  egy¬ 
mással  megbékélésre  kényszer! tett  szobrászati 
ideálok  is  uralkodni  akarnak  és  azonkívül  a 
bölcselkedés  is  elsőségre  aspirál  Donáth  szob¬ 
rászatában. 

Ez  a  különös  forrongás,  ez  a  sajátságos 
vetekedés  leginkább  azokban  a  szoborterve¬ 
zetekben  nyilvánul,  amelyekkel  Donáth  Gyula 
a  legutóbbi  évek  nagy  szoborpályázataiban  részt 
vett.  Ezek  a  tervezetek  egytől-egyig  érdekesek 
voltak,  de  egyúttal  egytől-egyig  nagyszerű  lélek¬ 
tani  dokumentumok  is.  Mert  az  ellentétes¬ 
ség  hatalmát  mutatják  be  egy  olyan  művész 
alkotásában,  aki  valóságos  rajongója  a  har¬ 
móniának.  Donáth  az  egységes  rithmust  fana¬ 
tikusan  hajszolja,  és  mégis  a  részlet  külön 
érvényesítésére  törekszik  éppen  legnagyobb 
koncepcióiban.  Művészetének  említettem  alkotó 
elemei  a  maguk  külön  energiájával  akarnak 
érvényesülni  bennük. 

Architektonikus  szenvedelmét  az  iskolája 
fakasztotta.  Az  a  müncheni  iskola,  amelynek 
az  alapelveit  Wagmüller  és  Zumbusch  szabta 

meg.  Ennek  az  iskolának  mesterei  a  nagy 
stílért  rajongtak,  a  nagy  szabás  mámorát 
érezték,  de  a  kifejezésére  nem  voltak  esz¬ 
közeik.  Segédeszközhöz  folyamodtak  tehát. 
Az  építészi  fölépítés  módot  adott  nekik  a 
nagy  masszákon  való  uralomra.  A  koncep¬ 
ciójuknak  nem  a  belsejéből,  a  lényegéből,  az 
élete  magvából  indultak  ki,  hanem  összeal¬ 
kották,  összerótták  a  külön- külön  kiválogatott, 
külön-külön  megkonstruált  szerkezeti  részek¬ 
ből.  Még  azokban  a  szoborművekben  is, 
amelyek  mélységes  hangulatot,  bensőséget 
éreztetnek,  ez  az  összerovó  architektúra  nyil¬ 
vánul.  A  müncheni  Liebig  szobor,  a  maga 
finom  vonalritmikájával,  bensőséges  egyszerű¬ 
ségével  csakolyan  architektonikus  szobrászat, 
mint  a  teljesen  építészeti  szerkezetet  valló 
bécsi  Mária  Terézia-szobor. 

Donáth  Gyula  szobrászata  is  csupa  szin¬ 
tézis.  S  ebben  megint  érdekes,  izgalmas  ellen¬ 
mondás  nyilvánul.  Hiszen  a  mi  mesterünk 
alapjában  spekulatív  természet,  az  ő  szobrá- 
szatában  uralkodik  a  gondolat,  s  az  előadása,  a 
kifejezése  mégis  kerülve  kerüli  az  analízist. 
Idegenül  tekint  különben  az  analízisre,  az  egész 
realisztikus  szobrászat,  amely  a  múlt  század¬ 
ban  Németországban,  Berlinben  és  München¬ 
ben,  de  Franciaországban  is  a  természetes¬ 
séghez  való  pártolást  hirdette  és  különböző 
stációin  vagy  a  klasszikus  szépségideáit  bárok 
naturalizmussal  boronálta  össze,  vagy  a  rész¬ 
letek  verizmusát  a  renaissance  festőiségével 
házasította  össze.  Az  a  szobrászat  csupa 
öntudatlan  kiegyezés  volt  vagy  pedig  tudatos 
kompromisszum. 

Az  analízis  csak  a  modern  szobrászaton, 
a  lényegében  és  formáiban  naturalisztikus  új 
szobrászaton  uralkodott  el.  És  mélységességé¬ 
vel  nagy  stílt  tudott  adni  e  szobrászat  alko¬ 
tásainak.  Rodin  és  Meunier  és  Kiinger  az 
analízisnek  nagyszerű  mélybehatolásával  lesz 
nagystílűvé.  Az  ő  nagy  pátoszuk  nem  a  föl¬ 
építés  monumentalitásának  kifolyása,  hanem 
mélybehatolásuknak,  a  koncepció  belsejéből 
való  kiindulásuknak,  a  részletek  analitikus 
megtalálásának  folyománya. 

Donáth  Gyula  a  mi  szintetikus  szobrászaink 
között  sajátos  egyéniség.  Az  az  érdekes  és 
értékes  diszharmónia  valóságos  egyéniséggé 


rögzíti  az  ő  alakját.  Sajátosságával  kiválik  a 
klasszicisztikus  realisták  közül  és  kiválik  rea¬ 
lisztikus  deklamátoraink  közül.  Nem  tud  se 
csakis  festői,  se  csakis  architektonikus,  se  csakis 
szobrászi  lenni.  A  dekorációban  a  szerkesztő 
fölépítés  törvényeit  érvényesíti;  a  nagyméretű- 
ségben  bujálkodó  fölépítést  megzavarja  ábrá¬ 
zoló  kedvével  és  mind  a  kettőt  alárendeli 
bölcselkedésének.  A  dolgoknak,  minden  dolog¬ 
nak  a  szimbolikáját  kutatja.  Neki  semmi  sincs 
önönmagáért,  hanem  azért,  hogy  mást  kife- 


DIOSZKORIDESZ,  1874 

jezzen.  Semmi  sem  ábrázolja  önönmagáért 
önönmagát,  hanem  titokzatosan  mást  jelképez. 
Ha  a  középkorban  élt  volna,  kabbalista  lett 
volna,  hiszen  még  most  is  eluralkodik  rajta 
valamelyes  kabbalizmus. 

És  ebben  a  kabbalisztikusan  ábrázoló,  szim- 
bolisztikusan  gondolkozó  művészben  nincs  egy 
szemeri^i  miszticizmus  sem.  Világosan  lát, 
csakis  a  verőfényre  reagál,  a  sötétségben 
megszűnik  az  okoskodása.  Ez  is  érdekes 
ellentétesség  a  lelkülete  és  a  művészete 
között.  Ennyi  ellentétességgel  minden  más 
művész  a  maga  művészetében  színész  volna. 


AREZZO,  1880 

AZ  OPERAHÁZON 

Ő  nem  az.  Ő  a  művészetében  érvényesülő 
temérdek  ellentét  és  ellentmondás  közepette 
minden  egyes  alkotásában  őszinte  és  becsü¬ 
letes. 

Nemcsak  esztétikai,  hanempszikologiai  tanul¬ 
mányt  kellene  róla  írni.  S  akkor  kifejthetnők, 
hogy  minden  sajátosságának  és  minden  ellenté¬ 
tességének,  művészete  egész  forrongásának : 
a  naivitás  az  alapja.  Ez  a  spekulatív  lelkületű 
szobrász,  ez  a  szimbolisztikus  észjárású  és 
metaforikusán  látó  művész  csupa  boldogságos, 
tiszta  gyermekiesség.  Ez  az  okoskodva  alkotó 
szobrász  csupa  rajongás.  Az  iskolája  formálta 
nemcsak  a  művészetét,  hanem  át  megátgvurta 
naiv  lelkületét  is.  Memgámorította  a  maga  taní¬ 
tásaival  s  a  szépség  kultuszára  fogta.  Elhi¬ 
tette  vele  a  maga  igazát,  s  azután  beleszaba¬ 
dította  abba  a  világba,  amelyben  egész  sor 
más  iskola,  más  irányzat,  más  áramlat,  más 
meggyőződés,  más  színészkedés  a  maga  iga¬ 
zának  diadaláért  küzd. 

Jobbról,  balról,  mindenfelől  száz  impresszió 
támadt  feléje.  Azokat  befogadta,  amelyekre  a 
hiténél  fogva  a  lelkülete  rezonálhatott.  A  többi¬ 
től  idegenül  elfordult.  Amazok  nem  forrtak 
egygyé,  nem  alakultak  egységes  meggyőző¬ 
déssé  benne.  Különmaradtan  mesterkednek 
benne.  És  megvetették  benne  annak  az  érde¬ 
kes,  izgalmas  diszharmóniának  ágyát,  amely 
a  szobrászatában  nyilvánul.  Izgatják  speku¬ 
lációját,  kacérkodnak  szépségideáljával,  buj- 
togatják  realizmusát  és  megrögzítik  az  ő  szim¬ 
bolizmusában. 

Ez  a  megrögzött  szimbolizmusa  csábította 
ki  a  temetőbe,  a  síremlékek  szobrászatéba. 
A  síremléket  a  kegyelet  rendeli  meg,  az  ünneplő 
emlékezés,  a  dicsőítő  gyász.  A  síremlék  meg¬ 
rendelője  azt  akarja,  hogy  az  emlék  beszédes, 
pompás  és  —  egyszerű  legyen.  Legyen  kom¬ 
promisszum  a  hiúság  vasárjának  követelményei 
és  a  hiúság  temetőjének  parancsa  között. 
Fejezze  ki  azt,  hogy  minden  elmúlt,  és  hir¬ 
desse  azt,  hogy  az  emlék  mégis  örökké  él. 
A  sírok  csendjének,  a  halottak  némaságának 
közepette  ne  legyen  bőbeszédű  és  mondjon 
el  mégis  mindent.  S  azt  a  mindent  pedig 
túlozza,  mert  hiszen  a  szeretetnek  tolmácsa, 
a  szeretet  pedig  a  gyászában  szuperlativu so¬ 
kat  mond. 

Ezt  az  egy  szóba  sűrített  mindentmondást 
csakis  a  szimbolika  fejezheti  ki.  És  Donáth 
Gyula  megszerette  a  temető  művészetét,  amiért 
a  szimbolizmus  művészete.  A  szimbolikáért 
megszerette  a  gyászt.  Neki  a  szimbolizmus 
nem  kifejezésmód,  hanem  művészi  tartalom. 
A  szimbólum  neki  a  szimbólumért  kell  Ő  az 
abszolút  szimbolista.  A  szimbolizmus  uralkodik 
a  gondolkozásán.  Nem  azért  szimbolizál,  hogy 
az  okoskodását  kifejezhesse,  hanem  azért  okos¬ 
kodik,  hogy  legyen  mit  jelképeznie.  És  a 
vidám,  az  életben  gyönyörködő,  a  bohémség 
gondtalanságában  kéjelgő  művész  rajong  a 
gyászért,  a  temető  boldogtalanságáért,  mert 
a  sírkert  a  szimbolizmus  világa. 

Megmintázza  Vajda  János,  báró  Lipthay 
Béla,  Csemegi  Károly,  Péterffy  Jenő,  Huszár 
Adolf,  Teleszky  István  síremlékét.  Jobbára  egy- 
egy  alak  valamennyi.  Csak  egy-egy  ünnepies 
póz  a  beszédessége.  De  a  művész  kötetekre  való 
tartalmat  akar  megszólaltatni  bennük.  Patéti- 
kusak  és  realisztikusak.  A  müncheni  kom¬ 
promisszumnak  a  kiegyezéses  művészeti  forra¬ 
dalomnak  termékei.  Jórészt  javatermékei.  De 
Donáth  nem  elégszik  meg  a  beszédességükkel. 
A  szimbolizmusa  egyre  bujábban  hajt.  A  gyász 
egzotikus  pompát  fakaszt,  a  fájdalom  a  fan¬ 
táziáját  a  nagyszerűségbe  csábítja.  A  múlan¬ 
dóságon  okoskodva,  már  nem  is  az  emberei, 
hanem  az  emberiség  életének  problémáit  kerül¬ 
geti.  Úgy  érzi,  hogy  ezek  a  problémák  hatal¬ 
mas  pátoszra  szorultak.  Megrázó,  megrendítő 
pátoszra.  Kispekulálja  ezt  is.  Fölépíti  a  páto¬ 
szát,  mint  az  építész  a  házát  és  fölépíti  a 
kifejezését  is.  S  hogy  az  architektúra  eszközeit 
fogyatékosoknak  érzi,  szegődségbe  fogadja  a 
festőiséget.  A  felületek  hatását,  a  vonalak 
ritmusát,  a  dekoráció  szépségét. 

Megmintázza  „Kiszenvedett“  czímű  sír¬ 
emlékét,  amely  a  tudás  kerülgetésének,  a  meg¬ 
ismerés  hajszolásának  hiábavalóságát  jelképezi, 
és  megcsinálja  „A  győzelmes  halál"  című 
rapszódiáját.  A  nagy  pátoszt  keresvén,  szer¬ 
telenségbe  kalandozik  és  szertelenségében  meg¬ 
indítón  költői.  Festői  és  építészi,  spekulatív  és 
szimbolista  ezekben  a  műveiben,  pedig  ez  a  két 
szoborművé  éppen  a  visszafojtott  és  mégis  ki¬ 
törő  szobrászi  elemeivel  hat.  Mert  azon  a  sok 
ellenségen  mégis  csak  átaltörtetnek  ezek  is. 


Mindig  ezekkel  az  ellenségekkel  kellett  küz¬ 
deniük.  Azóta, hogy  elkerült  mestereitől.  Tanító¬ 
jától  Wagmüllertől  és  irányítójától,  kinövései 
lenyesőjétől,  a  nagy  Sempertől.  Ennek  a  hatása 
alatt  mintázta  a  bécsi  Hofmuseum  számára 
Dioskorides  és  Athenodoros  szobrát.  Semper 
Írásban  nyilatkozott  a  fiatal  magyar  szobrász 
szobrairól  és  megdicsérte  őket.  Ezt  csak  azért 
említem  meg,  mert  ez  a  dicséret  Donáth  leg¬ 
nagyobb  büszkesége.  Talán  semmi  egyébre 
se  büszke,  csak  éppen  Semper  dicséretére. 
A  naiv,  a  rajongó  szobrász  tiszta  művészi 
lelkesedésére  vet  világot  ez  a  büszkesége. 


PERGOLESE,  1880 
AZ  OPERAHÁZON 
DONÁTH  GYULA  SZOBORMŰVÉ 

Se  rendje],  se  cím,  se  rang,  talán  még  a 
híres  mondásainak,  elmés  ötleteinek  dicsérése 
sem  izgatná,  hanem  azt  a  kis  könyvfejezetet 
nemesi  levélnek  tartja. 

Mikor  azokat  a  szobrokat  csinálta,  még 
nem  bukkantak  fel  —  építészet  és  festészet 
között  kalandozásában  mai  művészetének  egyéb 
elemei.  Abban  a  fiatalos  hevületében  még 
dominálhatott  művészetében  az  abszolút  skulp- 
tura,  ma  már  vetekednie  kell  a  szobrász  egész 
nagy  intellektuálitásával,  irodalmi,  elmélkedő, 
festői  és  építő  tehetségével.  De  ki-kitör  közülük 


majd  minden  alkotása  közben.  Verbőczy-szob- 
rában  úgy  elönti  őket,  mint  az  özönlő  forró 
láva  a  tűzhányó  vidékét.  Ez  a  szobra  a  leg- 
szobrászibb  alkotása.  Még  csak  a  mintáját 
láthattam,  kis  viaszmintáját.  Úgy  lehet  mire 
megnő,  mire  öntőbe  kerül,  úrrá  lesz  rajta 
megint  a  gondolat.  Talán  aközben,  hogy  Donáth 
nagyban  is  megmintázza,  megint  feléje  int  művé¬ 
szetének  többi  eleme  és  arra  készteti  őt,  hogy 
a  szobrot  elrendezve,  fölépítve  alkossa  meg. 

Gerő  Ödön 

bécsi  akadémia  (K.  k.  Akademie  dér 
vereinigten  bildenden  Künste)  1772- 
ben  alakult  több  művészeti  szak¬ 
iskola  —  ezek  között  a  Schmutzer 
Jacob  által  1767-ben  alapított  „Erz- 
verschneiderschule“  vagy  „Possier,  Verschneid- 
und  Graveurakademie“  —  egyesüléséből.  — 
Eleinte  öt  szakaszra  oszlott,  ú.  m.  a  festészet, 
szobrászat,  ércvésés  (Erzschneidekunst),  épí¬ 
tészet  és  rézmetszés  (Kupferstecherei)  osz¬ 
tályaira.  Első  protektora,  Kaunitz,  mindent 
megtett  az  új  intézet  érdekében  ;  Mária  Terézia, 
majd  II.  József  kiváló  gondjukba  fogadták ; 
ilyen  körülmények  között  s  az  alkalmazott 
tanárok,  Schmutzer,  Füger,  Zauner  stb.  kitű¬ 
nősége  folytán  az  akadémia  csakhamar  nagy 
hírre  vergődött. 

1815-ben  azonban,  mikor  Ferenczy  az  aka¬ 
démiára  került,  —  az  intézet  dicsősége  már 
hanyatlóban  volt.  A  régi  nagy  erők  kidőltek; 
a  rossz  anyagi  viszonyok  Bécs  egész  művészeti 
életét  megakasztották.  A  XVIII.  század  káprá¬ 
zatos  fényűzése  után  I.  Ferencz  takarékos, 
polgárias  uralma  következett.  A  congressus 
évének  múló  pompája  hamar  lezajlott ;  nagy 
föladatok  nem  kínálkoztak,  nagy  művészeti 
események  nem  történtek. 

E  fejezet  mutatvány  szerzőnek  Ferenczy-monogra- 
fiájából,  mely  legközelebb  a  „Magyar  Történeti  Életraj¬ 
zokban"  jelenik  meg. 


Az  akadémia  ekkor,  az  1812-ben  kiadott 
új  statusnak  alapján,  négy  főosztályra  oszlott. 
Ezek  a  következők : 

1.  A  festők,  szobrászok,  rézmetszők  és  a 
mozaik  iskolája. 

2.  Az  építészet  iskolája. 

3.  A  graveur-művészet  iskolája.** 

4.  A  kézművességekre  alkalmazott  művészet 
iskolája. 

Ferenczy  eddig  csak  mint  rendkívüli  tanuló 
járt  a  graveur-iskolába.  így  vállalkozott  pálya¬ 
munkájára,  melylyel  az  1816-ik  esztendőre 
esedékes  első  díjat  megnyerte.  E  díjakat  a 
híres  műbarát,  Paul  Anton  von  Gundel  ala¬ 
pította  1782-ben  s  alapítványa  kamatai  éven¬ 
ként  az  akadémián  tanított  művészetek  hat 
különböző  ága  közt  osztattak  szét.  Ferenczy 
pályamunkája  egy  Solon  fejét  ábrázoló  acél¬ 
érem  volt ;  a  pályamű  benn  maradt  az  aka¬ 
démiában  s  ott  nyoma  veszett. 

Az  akadémiai  díj  odaítélése  nagy  kitüntetés 
számba  ment  s  számos  kiváltsággal  járt  együtt. 
Ferenczy  életében  döntő  fontosságú  volt  e  pálya- 

**  Die  Graveurkunst,  náhmlich:  Stahl,  Erz  und  Edel- 
steine  in  erhobener  und  vertiefter  Arbeit  zu  schneiden, 
nebst  dér  Behandlung  dér  Metalle,  um  sie  zu  formen, 
mit  Punzen  zu  treiben,  Walzen  und  Stanzen  zu  schneiden 
u.  s.  w.  Statuten  für  die  Österreichisch-Kaiserliche  Aca- 
demie  dér  bildenden  Künste  vöm  Jahre  1812.  Cári  von 
Lützow.  Geschichte  dér  Kais.  Kön.  Academie  dér  bil¬ 
denden  Künste.  Wien,  Cári  Gerold’s  Sohn,  1877.  162.  o. 

díj  elnyerése ;  ez  volt  közvetlen  oka  azon  elhatá¬ 
rozásának,  hogy  abban  hagyja  a  lakatosmes¬ 
terséget  s  életét  az  érem-művészetnek  szenteli. 

1817  április  24-ikén  volt  az  examen  s  május 
elsején  már  beiratkozik  rendes  tanulónak  a 
graveur-iskolába.  E  hó  26-ikán  ír  szüleinek : 
„Sok  nyughatatlan  éttszakáim  között  az  én 
gondolatimban  a  fiúi  tisztelet,  a  középszerű 
virtuson  kívül  egy  feljebb  való  rang,  az  életnek 
könnyebb  és  módosabb  folytatása,  a  baromi 
szolgálatok,  a  Barátságos  és  a  Számkivetett 
élet  harcolván,  mindenkor  csak  ezen  utolsó 
győzödelmeskedett.  Hogyha  nem  örökös  le¬ 
mondással  is,  én  ez  idő  szerint  a  lakatossággal 
felhagyok,  és  sok  jóakaróim  tanácsa,  segedelmei 
és  igéreti  mellett  magamat  teljességgel  az  érc¬ 
metszésre  adjam. 

Én  jóllehet  jelentettem  az  akadémiába  való 
járásomról  valamit,  de  ezek  mind  elcifrázva 
lévén,  szükséges,  hogy  én  visszatérjek  és 
tudósítsam  kigyelmeteket  elmúlt  és  jelenvaló 
állapotún  felől. 

Az  1815-ik  esztendőben  novembernek  az 
elein  én  az  ércmetsző  akadémiába  való  járást 
elkezdettem  és  az  isteni  gondviselés  után  maga¬ 
mat  talán  eddig  példátlan  példával  kimutattam 
és  e  folyó  181 7-ik  esztendőnek  24-ik  áprilisén 
tartatott  examenünkbe  én  valami  8  vagy  10 
kemény  tallérból  álló  Proemiumot  nyertem.  Ez 
ugyan  magába  kevés,  de  szépekké  teszik  a 
hozzá  járó  attribútumok.  Először  az  érdemmel 
érdemlett  katonaságtól  való  szabadság,  az  akár- 
mely  császári,  királyi  városban  csak  jelenteni 
szükséges  burger  és  mesterré  való  létei  és  az 
én  részemről  a  kedves  hazámnak  azon  öröm¬ 
mel  fizető  adósságomnak  lefizetése,  a  melylyel 
hajdan  Spárta,  Athén,  Róma  vetélkedtek  :  egy  ; 
csepp  vér  kevés  a  hazáért,  ha  a  dolog  szük¬ 
sége  kívánja,  kostái  az  egy  egész  életnek  fel¬ 
áldozását.  Másodszor  a  direktoromnak  azon 
kegyes  Ígérete  (amely  ugyancsak  Ígérve  van 
és  mikor  kapom  meg,  bizonytalan),  hogy  ennek  ■ 
utána  egy  stipendium  vagy  segedelempénzt 
fogok  kapni,  amely  hónaponként  25  Rfl-ból 
fog  állani.  Harmadszor  azon  acélműves,  amely-  j 
ről  már  más  levelembe  tudósítást  tettem,  jól-  j 
lehet  eleinte  csak  nyögve  engedett  meg  két 
órát  az  akadémiába  való  járásra,  de  már  most 
örömmel  megengedett  egy  egész  fél  napot  a 
magam  munkája  mellett  való  eltöltésére.  Dél¬ 
után  az  ő  számára  dolgozgatom,  ezért  kapok 
tőle  szállást,  kosztot  és  egy  oly  fizetést,  amely-  : 
bői  magamat  tisztességesen  kiruházhatom.  — 
Hosszas  volna  elbeszélni  azokat  a  grádusokat, 
amelyen  én  Isten  után  eddig  léptem.  Egy 
hónap  múlva  várjanak  tőlem  egy  levelet,  azok¬ 
ban  bővebben  fogom  kigyelmeteket  tudósítani “ . 

E  megígért  levelet  június  23-án  írja  meg : 

„  Kedves  Atyám ! 

Azzal  az  erős  lelkűséggel,  amelylyel  a  hazai 
és  polgári  szolgálatban  akkor  még,  mikor  a 
haza  terheit  viselhette  kigyelmed,  sokszor  az 
halálos  veszedelmeknek  ellenibe  nézett,  azzal 
a  hazafi  szívvel  olvasta  azt  a  múlt  levelem¬ 
ből,  hogy,  a  különben  rajta  segíthető  fiát, 
szeme  elől  veszti.  Én  itt  maradok  a  tudomá- 

nyolc  mellett  azokkal  a  nemes  szívűekkel,  akik 
a  magok  részéről,  ha  nem  a  legjobb  haszonnal 
is,  az  ő  egész  életeket  a  hazájokért  feláldozzák. 
Én  kigyelmed  mellett  harcoltam  és  kigyelmed- 
től  tanultam  azt,  mint  kelletik  az  hazáért  élni. 
A  kigyelmed  tüzelő  szemei  meggy  új  tották  a 
bátorságnak  szikráját,  az,  melyet  a  rokon  ter¬ 
mészet  az  én  szívembe  helyheztetett  és  fel¬ 
serkentett  engemet  a  kigyelmed  fényes  példája 
által  az  életnek  viszontagságos  hajóján  az  én 
atyámnak  díszét  keresni.  Az,  aki  a  Történetek¬ 
nek  kerekét  igazgatja,  ha  nyomorúságok  között 

is,  általvezette  kigyelmedet  hírrel  koronázva 
egy  hanyatlott  időre.  Engemet,  mint  egy  ifjút 
rendelt  a  borostyánnak  megvásárlására.  Óh  ! 
mely  szerencsés  leszek  én  akkor,  ha  kigyel¬ 
med  ősz  homlokára  vagy  talán  sírboltjára 
koszorút  fűzhetek,  amelyet  elnyerni  engemet 
kigyelmed  tanított. 

Én  itt  maradok,  az  én  hazámnak  a  hangja 
hív  engemet  az  ő  oltalmazására.  Egy  hang, 
amelyet  egy  virtusos  polgár  minden  más  dol¬ 
goknak  eleibe  tenni  tartozik.  De  fájdalom, 
sokan  csak  oly  kelletlen  engedelmeskednek  a 

hazának ;  és  egy  utálatos  nyomorult  Sophismus 
által  keresik  magokat  ezen  szent  kötéstől  fel¬ 
oldozni  és  azon  gyenge  szikráját  a  hazafiság- 
nak  teljességgel  eloltani.  De  én  hagyom  azokat 
a  nyomorultakat,  akiknek  nincsen  elegendő 
szivek  az  ő  életeket  az  ő  hazájukért  próbára 
tenni  és  feláldozni.  Hamis  fundamentumokról 
és  maga-összehúzásról  gondolkoznak  és  az  ő 
tulajdon  kevélységeknek  hízelkednek  az  ő 
utálatos  félénkségeknek  eltitkolására.  Az  én 
életem  és  ha  a  dolog  kívánja,  az  én  utolsó 
csepp  vérem  tartozik  a  hazáé;  tehát  illő,  hogy 
az  annak  szenteltessék,  akinek  segítsége  nélkül 

talán  el  nem  lehettem  s  egy  hosszas  unalmas 
társaság  nélkül  való  élet  lett  volna. 

Micsoda  fontos  dolgot  lehet  az  oly  puha 
embernek  magára  vállalni  vagy  tőle  várni  ? 
Vagy  melyik  minden  maga  haszna  keresése 
nélkül  nagy  meghatározásokra  eléggé  erős¬ 
lelkű,  aki  egy  szemtelen  magaszeretete  miatt 
a  rendet  a  mindenségben  megfordítja  és  eléggé 
ostoba  magának  azt  képzelni,  hogy  az  egész 
csak  egy  részért  s  a  haza  csak  ő  érette  vagyon. 
Akkor  még,  mikor  együgyű  és  mértékletes 
élet  a  hazafiság  lelkét  táplálta,  midőn  a  kemény 
atyák  az  ő  gyermekeiket  a  szárazföldön  aludni, 

hideget,  meleget  elszenvedni  szoktatták  és  a 
mértékletes  élet  módja  mellett  erős  testbeli 
gyakorlásokra  tanították,  akkor,  mikor  még 
az  igéző  hangja  a  vigasságnak,  a  hazaszere¬ 
tetnek  hangját  felül  nem  haladta,  midőn  ezen 
szót  a  törvénykönyvből,  amely:  győzni  vagy 
meghalni,  nyilván  hallani  hitte ;  akkor,  midőn 
az  anyák  az  ő  gyermekeiket  a  hadba  kül¬ 
dötték,  ily  tanítást  adván  nékik:  „ezzel  vagy 
ezen azaz  „vagy  ezzel  a  pajzszsal  győzö- 
delmesen  jöjj  haza,  vagy  az  harcban  elesvén 
ezen  a  pajzson  akarlak  téged  elvárni",  akkor 
tudta  még  azt  egy  polgár  megfogni,  hogy  ő 
a  hazáért  vagyon  és  általláthatta,  hogy  ő  rajta 
kívül  még  egy  valami  drágább  vagyon,  mint 
az  ő  szeretett  maga.  Ő  meg  tudta  azt  elméjével 
fogni,  hogy  egy  egyesült  erő  nélkül  semmi 
hatalom  nem  lehet  és  a  hazának  díszéért,  bol¬ 
dogulásáért,  pallérozásáért,  szabadságáért  min¬ 
den  a  magáét  hozzáadja,  mivel  az  egy  köz¬ 
kincs  s  minden  igaz  polgár  a  maga  erejét, 
tehetségét  csak  uzsorára  adja  ki  és  a  békesség 
idején  a  nyugodalmat,  bátorságot,  gyönyör¬ 
ködtetést  interesül  húzza. 

Akkor,  midőn  még  a  kigyelmed  esztendei 
megengedték  a  hazai  kormányokért  és  a  haza 


díszéért  harcolni,  akkor  egyszersmind  harcolt 
kigyelmed  azokért  is,  akiket  azat yafiság  kigyel- 
meddel  összekötött,  azért,  aki  engemet  szült, 
az  én  testvérimért  és  én  értem.  Most,  midőn 
a  gyenge  öregség  kigyelmednek  a  szablyát 
kezéből  kiragadja,  aztat  én  nekem  fel  kell 
vennem :  és  illő,  hogy  annak  a  díszéért  az 
én  életemet  próbára  tegyem,  aki  a  magáét 
oly  sokszor  én  érettem  próbára  tette.  Végre, 
midőn  én  is  lenni  megszűnők,  ott  az  én  válasz¬ 
tott  hazámban  az  én  nagyhírű  őseim  között 
akarok  aludni,  ott,  akikért  én  fáradoztam, 
akarok  pihenni.  Ott  fizette  meg  az  én  verej¬ 
tékem  az  én  hazámnak  azt  a  kis  földet,  ahol 
az  én  hamvaim  a  trombitaszót  elvárják,  amely 
a  feltámadást  a  földnek  egyik  sarkától  a  másikig 
elhirdetni  fogja.  Azoknak  a  seregével,  akik  a 
haza  ügyébe  fáradoztak,  akarok  ismét  í elkelni. 
Egy  rózsabokor  alatt  temessék  az  én  siránkozó 
barátim  a  kigyelmed  gyermekét.  Óh !  mely 
édes  képzelődések  lesznek  vagy  lehetnek  ezek 
a  halálban,  hogy  én  az  én  verejtékemmel  az 
hazámnak  díszt  szereztem ;  édes  képzelődések, 
hogy  az  én  remekbe  készült  vagy  készülendő 
munkácskáim  a  századok  után  is  a  vándorló 
egy  belső  megilletődéssel  fogja  kezébe  venni, 

tisztelvén  annak  mesterét  és  ha  nem  a  mi 
nevünket  is,  de  a  mi  virtusinkat  egy  hosszú 
emlékezetben  fogja  tartani.  De  még  egy  éde¬ 
sebb  képzelődések,  amelyben  a  boldog  nyu¬ 
godalma  az  égnek  mi  bennünk  a  halállal  bir¬ 
kózó  lelkünk  foly,  hogy  mi  virtusokkal  haltunk 

meg.  hogy  mi - de  már  majd  messzi 

is  megyek,  illő  tehát  eddig  való  fantáziáim 
után  néhány  tudósításokat  tenni. 

A  Bikkitül  küldött  levelembe  nem  volt  semmi 
olyas  írva,  még  akkor  ígértem  medardvásárra 
való  hazamenetelemet  Az  6-ik  Júny  hozzám 
datált  leveleket  én  13  Júny  megkaptam, 
amelyből  bő  tudósításokat  vettem  és  az  én 
akadémiai  állapotom  felől  való  nyughatatlan - 
Ságokat  megértettem,  amelyről  a  következen- 
dőket  jegyzem  meg,  hogy :  minden  dolgozó 
napokon,  reggeli  hat  órától  fogva  8  óráig,  az 
ú.  n.  anatómiai  vagy  testboncolás  reguláit,  a 
csontoknak  egymáson  való  fekvésit,  azoknak 
forgásit,  az  azokon  fekvő  vastag  s  vékonyabb 
húsoknak,  inaknak  fekvésit,  külömb-külömb- 
féle  mozdulásban  való  elváltozásikat  s  azoknak 
minden  esetben  való  agyagból  formálását,  nem¬ 
különben  mezítelen  emberek  vagy  Pantomik- 
nak  és  sok  számos  nálunk  található  antic 
vagy  régi  híres  embereknek,  philosophusok, 
törvényszabóknak  portrait-jai  agyagba  való 
foglalását,  mineműek  Solon,  Licurgus,  Július 
Caesar,  Hadrianus,  Horatius,  Virgilius,  Esopus, 
Sapho,  Diana,  Apollo,  Venus,  Hector,  Ajax, 
Achilles,  Laucon  stb.  Ezeken  négy  vagy  öt 
nap,  két  vagy  három  hétig  dolgoztam,  ismét 

összetöröm  s  újra  kezdem. - Nyolc  órától 

fogva  pedig  12  óráig  az  Gravier  vagy  érc¬ 
metsző  oskolába  a  portraito-kat  vagy  figurákat 
kicsinybe  viaszból  kinyomni,  annak  utána 
acélba  bemetszeni,  valamint  egy  pénzt  pré¬ 
selni  való  gezenket  képzelni  lehet ;  éppen 
azon  darab  is,  amelyért  a  Proemiumot  nyertem, 
volt  a  Solonnak  a  portrait-ja  vagy  képe  és 
így  általlátni,  hogy  az  akadémiába  délig  egy 
krajcár  keresetem  sincs  és  nem  is  lesz.  Dél¬ 
után  az  uram  részére  dolgozgatom,  eztet  így 
két  vagy  három  esztendeig  még  ezentúl  foly¬ 
tatván  (ha  addig  még  valami  meg  nem  szo¬ 
morít),  azután  magam  sem  tudom,  mi  lesz 
belőlem.  —  • —  Legnagyobb  oka,  hogy  mellette 
maradtam,  a  direktorom.  “ 


Ferenczy  tehát  1817  május  1-én  beiratko¬ 
zott  rendes  tanulónak  agraveur-iskolába.  Napon¬ 
kint  reggel  8-tól  12-ig  itt  dolgozott;  előtte  két 
órahosszat,  6 — 8-ig  pedig  a  szobrásziskola 
anatómiai  kurzusát  hallgatta.  A  szobrásziskola 
tanára  ekkor  Fischer  Martin  (1740  -1820) 
volt,  középszerű  szobrász,  de  a  kortársak  íté¬ 
lete  szerint  kitűnő  tanító.  Anatómiai  előadá¬ 
sait  mintaszerűeknek  mondják.  Hírét  egy  fából 
faragott  szoborral  állapította  meg,  mely  egy 
kiválóan  szép  ifjú  holtteste  nyomán  az  izmok 
fekvését  tüntette  ki.  Magyarországi  munkái 
közül  legnevezetesebb  két  oltár  a  pécsi  székes- 
egyházban.  Szobrai  —  Bécsben  számos  köz¬ 
kutat  is  díszített  alakokkal  - — ■  az  emberi  test 
szerkezetének  tudós  ismeretéről  tanúskod¬ 
nak.  Fölfogását,  mely  a  szobrászatban  mindig 
az  anatómiát  tolja  előtérbe,  megismerhetjük 
könyvéből:  Erklárung dér anatomischen  Statue, 
für  Künstler.  Zvveite  durchaus  verbesserte  und 
vermehrte  Auflage  Wien  1804.  —  Ez  az  ő 
említett  anatómiai  szobrának,  melyet  többször 
ismételnie  kellett,  részletes  magyarázata.  Másik 
könyvében :  Darstellung  des  Knochenbaues 
von  dem  menschlichen  Körper  mit  dér  Angabe 
dér  Verháltnisse  derselben.  Wien,  1806.  — 
meggyőző  szavakkal  ítéli  cl  az  általános  ér¬ 
vényű  proporciók  keresését,  Dürer  és  Audran 
hiú  kísérleteit,  melyek  csak  hideg,  élettelen 
szerkesztésekre  vezetnek.  Állandó  arányok  sze¬ 
rinte  csak  a  test  szilárd  részében,  a  csont¬ 
vázban  kereshetők.  A  mellékelt  rézmetszetek 
feltüntetik  a  csontok  fekvését  és  méreteit, 
továbbá  az  izmok  elhelyezkedését.  Munkáit 
az  akadémián  kézi  könyvül  használták,  —  s 
Ferenczy  is  megszerezte  azokat.  Ferenczy 
azonban  csak  fél  évig  tanult  nála,  s  kellő 
előismeretek  híján  e  rövid  tartamú  tanulás 
mélyebb  nyomot  nem  hagyhatott  benne. 

Nagyobb  hatással  volt  reá  tulajdonképeni 
tanára,  a  graveur-iskola  igazgatója,  Klieber  Jo- 
seph  (1773  — 1850).  Öcscsének  így  ír  róla:  „A 
direktorom  egy  jószívű,  embertszerető  ember, 
Zaunernél  több  és  csaknem  Genovához  hason¬ 
lítható  képfaragó.  Neve  Klieber  József.  Én 
vagyok  ennek  egy  szeretett  tanítványa  és  már 
vagy  háromszor  a  szállásomon  fel  is  kere¬ 
sett.  Egyszer  nevezetesen  szinte  egy  óra  folyá¬ 
sáig  nálam  mulatott  és  legnagyobb  leereszke- 

déssel  minden  beszédjével  csak  azt  verte 
fejembe,  hogy  én  két  vagy  három  esztendőt 
még  ezentúl  feláldozzak  és  egyszersmind  egy 
hónaponként  25  forintból  álló  stipendiumot 
is  ígért"  (1817  június  23).  A  tanítvány  túl¬ 
becsüli  mesterét ;  Klieber  komoly  és  ügyes 
szobrász  ugyan,  de  határozottabb  egyéniség 
nélkül  való,  s  Zaunernél  mindenesetre  jelen¬ 
téktelenebb.  Művei  elvesznek  a  klasszicisztikus 
szobrok  egyformaságában.  Sokat  dolgozott 
Magyarországon  is,  itteni  munkái :  a  F  erencz- 
emlék  Kolozsvárott;  Apollo  és  a  Múzsák,  a 
régi  pesti  színház  számára;  Batthyány  Borbála 
emléke  Ikervárott ;  szobrok  Pannonhalmán ; 
négy  kolosszális  szobor  Tapolcsányban,  a  Keg- 
levichek  tulajdonában  ;  I.  Ferencz  mellszobra, 
a  pozsonyi  múzeumban  ;  különböző  munkák 
Festetich,  Brunswick,  Károlyi,  gr.  Gyulai  csa¬ 
ládok  és  Eszterházy  Miklós  részére.  A  pozsonyi 
múzeumban  levő  mellszobra  kitünően  jellemzi 
portrait-felfogását,  melyhez  sok  esetben  Fe- 
renczy  is  hű  maradt.  Legmulatságosabbak  kis 
gyermekreliefjei  a  bécsi  belváros  több  régi 
házán,  melyek  tanítványára  szintén  hatással 
lehettek. 

E  két  tanár  vezetése  alatt  járta  Ferenczy 
az  akadémiát.  Éremmetsző  akart  lenni,  s 
művészetében  elért  eredményeiről  egy  acél¬ 
érem:  „A  béke  allegóriája"  tanúskodik,  amely¬ 
nek  képét  e  füzetben  találja  az  olvasó. 
Középütt  egy  nő  áll,  s  pajzsot  tart,  melynek 
fölirata:  Salus  populorum  concordia  principum 
—  a  mű  gondolatát  fejezi  ki.  A  nőalak 
szépen  van  modellálva,  s  könnyű  ruhája  finom 
redőkben  simul  testére.  Jobbra  a  béke,  balra 
a  háború  jelvényei.  A  munka,  úgy  látszik, 
mélyített  acélformából  van  préselve,  s  utólag 
élesebbre  metszve  és  cizelálva.  Rendkívüli 
technikai  ügyességről  tanúskodik,  s  mutatja, 
hogy  mily  kitűnő  éremmetsző  lehetett  volna 
Ferenczyből,  ha  a  művészetnek  ezen  ága  mel¬ 
lett  kitart.  Ez  érmet  Ferenczy  1818  tavaszán 
haza  küldötte  szüleinek,  a  család  megőrizte, 
s  az  egész  hagyatékkal  együtt  ez  is  a  „Szép- 
művészeti  Múzeum"  birtokába  került. 

Ferenczy  az  akadémián  járta  az  anatómiai 
leckéket,  modellált  viaszból,  elsajátította  az  érc¬ 
metszés  módjait,  rajzolni  azonban  nem  tanult. 
A  hiba  tán  nem  az  akadémiában  volt,  hanem 

abban,  hogy  Ferenczynek  —  megélhetése  cél¬ 
jából  —  fél  napját  még  mindig  Túriét  műhe¬ 
lyében  kellett  töltenie.  E  hiányt  később  pótolni 
már  nem  tudta,  s  tán  csak  az  érmek  szűk 
mérete,  s  a  viaszmodellálásban  való  ügyes¬ 
sége  az  oka,  hogy  a  rajztudás  hiánya  ezekben 
nem  érezhető.  Pedig  ez  a  mulasztás  lesz  később 
művészi  fejlődésének  legerősebb  gátjává. 

Viszont  e  korban  mutatkozik  már  művé¬ 
szetének  éltető  eleme  is  :  a  benne  buzgó  nem¬ 
zeti  érzés.  Hazája  iránt  való  kötelességének 
tartja,  hogy  tehetségét  parlagon  ne  hever- 
tesse  ;  az  éremművészet  kevés  kilátással  kecseg¬ 
tető  gyakorlására  azért  adja  magát,  hogy  mun- 
kácskával  hazájának  díszt  szerezzen.  E  kissé 
hangzatos  hazafias  nyilatkozatok  jelentősek  a 
magyar  művészet  történetében  ;  úgyszólván 
ezek  annak  bevezetése.  Magyar  földön  ter¬ 
mettek  már  kiváló  művészek ;  de  FTrenczy 
tudtunkkal  az  első  művész,  kiben  annak  tudata 
dereng,  hogy  a  művészet  a  nemzeti  művelő¬ 
dés  alkateleme,  s  hogy  a  művészetnek  ehhez 
kell  kapcsolódnia. 

2. 

Klieber,  az  ércmetsző  akadémia  igazgatója, 
éremmetszéssel  alig,  csak  nagy  szobrászattal 
foglalkozott.  Természetes,  hogy  mesterük  pél¬ 
dájára  tanítványaiban  is  föl-fölébredt  a  nagy¬ 
méretű  szobrászat  ambíciója.  A  kisművésze- 
teket  úgyis  rendszerint  fenyegeti  a  nagyra- 
vágyás  veszélye,  s  könnyen  érthető,  hogy  a 
törekvő  Ferenczyben  is  csakhamar  nagyszabású 
szobrok  vágya  támadt.  Szobrász  tanárainak, 
Fischernek  és  Kliebernek  példáján  kívül  része 
volt  ebben  Ellmaurer  Joseph-nek  is. 

Ellmaurer  (1772—  1833),  az  akadémia  tit¬ 
kára  és  könyvtárosa,  a  művészetek  általános 
elméletének  tanára,  ,,a  művészség  keletkezé¬ 
sét  és  mibenálltát"  adta  elő.  Abban  az  időben 
Bécsnek  elismert  első  műkritikusa  volt,  s  írásait 
komolyság  és  ízlés  jellemzi.  Ferenczy  is  hall¬ 
gatta  őt,  s  mint  öcscsének  írja:  „kiváltképpen 
a  bibliothékában  számtalan  kupfersticheket 
összehánytam-vetettem,  úgy  hogy  csaknem 
egész  Olaszország  kunstmű  veivel  ezek  által  meg- 
esmérkedtem,  melyek  között  a  legnevezetesebb 
a  Raphael,  Titián,  Anton  Allegri,  vagy  az  ő 
született  helyéről  Correggio,  Guido,  Rubens, 

Dominichino,  Michael  Angelo,  Julius  Romanus 
stb.  mások  munkái  után  metszettek.  Ezek 
szinte  felingerlettek,  hogy  én  magamat  egy 
útra  bocsássam,  amelyet  csak  kevesen  hagy¬ 
nak  helybe,  de  én  mégis  megpróbálom,  leg¬ 
alább  más  nemzeteket,  szokásokat  fogok  látni4 4 
(1818.  május  15). 

így  fogamzott  meg  benne  az  alig  egy 
esztendei  rendes  akadémiajárás  alatt,  az  1817 — 
18-iki  tél  folyamán,  a  nagy  szobrászatéval 
együtt  egy  olaszországi  út  gondolata  is.  Érezni 
kezdte  Rómának,  a  művészetek  ezredéves 
fővárosának  vonzó  erejét.  Hisz  ott  élt  a  kor 
legnevesebb  művésze,  a  nagy  Canova,  kinek 
egyik  főműve,  Mária  Krisztina  síremléke,  Bécs- 
nek  akkor  legnagyobb  büszkesége  volt.  ,,Az 
Augustinianusok  templomába  mind  többször 
megy,  s  vége  nyugtának.  Krisztina  emléke 
ott  Canovától  megrendíté,  s  az  acélra  metszés 
mind  inkább  igen  kisszerűnek  és  a  szabad 
művészi  tüzet  lekorlátozónak  tetszék  előtte44. 
Hosszas  huzavona  után  1818  február  12-én 
kiosztattak  a  már  egy  évvel  azelőtt  odaítélt 
prémiumok,  s  Ferenczynek  nincs  többé  mara¬ 
dása  Bécsben.  Május  15-én  ír  szüleinek: 

,, Kedves  Atyámuram,  Anyámasszony! 

Vettem  becses  levelét,  amelyet  a  postán 
küldött  kigyelmed,  amelyből  kiértettem  örö¬ 
mét  és  bennem  való  megelégedését,  én  magam 
is  szerencsésnek  tartom  magamat,  hogy  még 
életbe  lévő  szüléimnek  Iáitokra  tehettem  azon 
kis  futást,  amelyben  az  Isteni  Gondviselés 
engem  győzni  engedett.  De  azzal  nem  tudom 
meg  lesz-e  kigyelmed  elégedve,  hogy  én  ezen 
hónapnak  16-án  innen  Róma  felé  fogok  utazni 
és  csak  oly  gyenge  conditiók  mellett,  hogy  csak 
kevesen  vannak,  akik  azt  helybe  hagynák, 
de  én  mégis  megpróbálom,  mivel  csak  a 
környülállásaim  is  olyanok,  hogy  úgy  tet¬ 
szik,  mintha  annak  úgy  kellene  lenni  vagy 
másfelé  semmi  menedék  nem  volna. 

Az  utazásom  gyalog  fog  lenni,  mint  Rima¬ 
szombatból  és  sokkal  kevesebb  teherrel.  Grátz, 
Triest,  Vénedig,  Padua,  Bologna.  Florenz  váro¬ 
sokon  által  Rómába  és  talán  beljebb  Sici- 
liába,  Neapolba.  Jó  passzusom  és  testimoniáli- 
saim  vannak,  úgy,  hogy  csak  egy  valami¬ 
csodás  embernek  is  meg  kell  azon  ütközni, 
hogy  egy  ilyen  embernek  megengedik,  hogy 


így  ténferegjen  a  világba ;  vagy  mások  helybe 
is  hagyják,  - — •  így  szólván  Simonides-sel : 
omnia  mea  mecum  porto.  A  kupferomat 
Bécsbe  a  volt  urammál  vagy  patronusom- 
nál  Wilhelm  Türietnél  Waltischgasse  No. 
1089  fogom  hagyni  oly  móddal,  hogy  ha  még 
egyszer  Bécsbe  visszajönnék,  itt  meg  fogom 
kapni  vagy  odakinn  valami  Conditióra  talál¬ 
nék,  utánam  küldetni  lehet.  Ha  pedig  a’  tör¬ 
ténne,  amelyet  magam  sem  gondolok,  hogy 
én  két  esztendő  alatt  sem  nem  írnék,  sem 
híremet  nem  hallanák,  akkor  gyanú  lehet, 
hogy  engemet  veszély  ért  és  az  ide  bézárt 
Verzeichnisst  vagy  feljegyzést,  amelynek  fele 
az  uramnál  fog  maradni,  egy  bizonyos  ember¬ 
nek  adni  és  a  jószágot  hazavitetni.  A  Türiet 
egy  igen  nagy  Cbaracteru  ember,  úgy,  hogy 
ha  ő  azt  mondani  találná,  hogy  én  ezt  s 
amazt  utánam  küldettem  vagy  kölcsönpénzt 
felvettem,  neki  és  házanépének  azt  egyenesen 
el  lehet  hinni  minden  legkisebb  írás  nélkül 
is.  Itt  fogom  hagyni  az  uramnál  a  Preomiu- 
momat  is,  mely  12  tallérból  vagy  24  Rflor 
ezüstből  áll.  Egy  acélból  kimetszett  darabot* 
a  Csordás  Jánosra  bíztam,  amelyet  Ő  haza 
fog  küldeni,  kikérem  egy  tiszta  száraz  helyen 
való  tartását,  mivel  a  rozsda  az  acélnak  árt 
és  ha  az  üvege  el  találna  törni,  ismét  egy 
mást  belemetszetni  és  a  becsiszolás  előtt  egy 
tiszta  száraz  ruhával  megtörölni  minden  izzad¬ 
ságtól,  amelyet  a  kéz  rajta  hagyhatna  és  ha 
én  velem  a  történet  a  fent  említett  mód  sze¬ 
rint  bánna,  hogy  híremet  nem  hallanák  vagy 
halálom  éppen  bizonyos  volna,  akkor  aPreomiu- 
mom  osztassák  kigyelmetek  és  a  testvérim  kö¬ 
zött  egyenlően  el  hat  részre,  két-két  tallért  szám¬ 
lálván  és  légyen  ezen  csekélység  egy  örökös 
emlékezet  jele;  azon  acéldarabot  pedig  akkor 
(t.  i.  ha  én  vissza  nem  jönnék)  a  sárospataki 
kollégiumba,  ha  beveszik,  küldjék  be,  mint 
egy  lakatoslegénynek  esztendei  tanulása  után 
való  tehetményét.  Több  kicsin  csillag  szalad 
égi  pályát  stb.  (Gyöngyösi). 

A  Preomiumoknak  kiosztogatása  tartatott 
a  folyó  esztendőnek  12.  februáriusán,  a  csá¬ 
szár  születése  napján  a  déli  órán  az  akadé- 

*  Ez  a  közölt  „A  béke  allegóriája11  c.  érem,  melyet 
a  rozsda  csakugyan  megtámadott. 

mia  tanács  házában,  amelyben  jelen  voltak  a 
császári  udvarból  Erzherceg  Károly,  Antal, 
János,  Rainer  és  Ludwig,  a  spanyolországi 
koronaörökös,  herceg  Albert  néhai  Palatina- 
tusi  választófejedelem,  herceg  Metternich  fő 
miniszter,  herceg  Schwartzenberg  Feldmar- 
schall  hadi  titkos  tanácsos.  Ezeken  kívül  számos 
hercegek,  grófok,  külső  országi  követek,  kik 
egyszersmind  az  akadémiának  tagjai,  több 
direktorok  és  professzorok,  bécsi  tisztviselők 
és  polgárok  s  akadémiai  tanulók  főbb  részei. 
Herceg  Metternich  (az  akadémiának  kurátora) 
foglalta  a  fő  helyet  és  egy  beszédet  tartott  : 
mi  volna  az  összvegyűlésnek  oka ;  annak 
utána  a  szekretárius  előbeszéllette  az  érdemeit 
a  nagy  künstlernek  és  ezen  szóval  végezte, 
hogy :  „most  járuljanak  elő  a  nyertes  ifjak 
a  jutalom  oltárához".  Ekkor  ki  ki  névszerint 
szólíttatván  (hozzáadván  annak  született  föld¬ 
jét  és  hazáját)  előrelépett  és  a  Metternich 
kezéből  egy  papirosba  bepecsételve  a  neve 
felülírásával  a  preomiumot  elvette.  Annak 
utána  egy  más  szálába  (vagy  nagy  házba)  a 


műv  darabok  megnézettek ;  az  én  Preomiu- 
mom  volt,  a  mint  már  tudtokra  vagyon,  a 
Solon  kimetszett  képe. 

Semmi  újsággal  nem  szolgálhatok,  egész¬ 
ségem  igen  jól  vagyon,  csak  az  elindulás  terhe 
egy  kevéssé  bágyaszt.  Mihelyt  valami  bizo¬ 
nyos  helyre  fogok  érni,  azonnal  fogom  kigyel- 
meteket  tudósítani". 

És  harmadnap,  május  17-én  csakugyan 
elindul  Róma  felé.  Meglepő  az  a  változás, 
mely  benne  a  négy  bécsi  év  alatt  végbement. 
Lépésről-lépésre  fejlődött,  a  lakatosságtól  az 
acélművességhez,  onnét  az  éremművészetig, 
majd  ezt  is  szűknek  találva,  a  nagy  szobrá¬ 
szat  felé.  Négy  évvel  ezelőtt  a  vásári  látvá¬ 
nyosságok  érdekelték,  most  a  művészet  reme¬ 
kei  vonzzák  ellenállhatlan  erővel.  S  a  kálvinista 
mesterlegény,  ki  négy  évvel  ezelőtt  munkát 
keresni  Bécsbe  jött,  most  ott  hagyja  szerszámait, 
s  támasz  és  kilátás  nélkül  gyalog  útra  kél,  a 
pápa  városába,  a  márványszobrok  mesteréhez, 
Canovához. 

Mkllkr  Simon 

LIPPICH  TERKA 

Lippich-család  dalmát  eredetű.  Tör¬ 
ténetileg  szereplő  tagjainak  elsei 
azok  közé  a  dalmaták  közé  tar¬ 
toznak,  kik  velencei  műveltségben 

élnek.  Egész  sereg  kitűnő  egyé¬ 
niség  emelkedik  ki  sorukból.  S  midőn  a  XV. 
században  Magyarországba  áttelepülnek,  itt  is 
nagy  becsülésben  van  részük.  Igazolják  ezt 
fényes  összeköttetéseik.  Sok  és  nagy  donáció- 
kat  kapnak.  Magyar  nemességük,  a  Nemzeti 
Múzeumban  lévő  címeres  levél  szerint,  1608-ból, 

II.  Mátyástól  származik. 

A  család  törzse  vasmegyei.  Ott  a  donációk 
fészke  is.  Onnan  ágazik  ki  aztán  Győr-megyébe, 
a  Szepességbe  és  egy  vékony  hajtás  később 
a  Nagy-Kúnságba.  Van  egy  elnémetesedett 
osztrák  ág  is,  amely  azonban  egyenesen  Dal¬ 
máciából  szakadt  Ausztriába. 

A  XVIII — XIX.  században  a  szepesi  Lip- 
pichek  tevékeny  részt  vesznek  a  magyar  kul¬ 
turális  közéletben.  Míg  a  vasmegyeiek  gazdák, 


fényűző  és  pazarló  nemesek  típusát  mutatják, 
a  szepesiek  literátus  és  tudományos  pályát 
választanak  inkább.  Lippich  György  „szepesit!* 11 
egyike  a  legelső  magyar  irodalomtörténészek¬ 
nek  ;  az  orvosi  tudományokkal  pedig  egész 
generációk  foglalkoznak  előszeretettel.  Orvos 
az  a  Lippich  József  is,  akinek  fia  Ferenc, 
szinténe  pályán  szerez  magának  három  országra 
szóló  hírnevet,  leánya  Terka  pedig  a  festő¬ 
művészet  terén  ért  el  olyan  eredményeket, 
amelynél  fogva  büszkén  oszthatjuk  be  a  magyar 
festőművészet  XIX.  század  második  negyedé¬ 
nek  érdemesebb  alakjai  közé. 

A  szép  szeretetét,  mint  közös  családi  vonást 
a  Lippicheknél  külön  is  ki  kell  emelnünk. 
Majdnem  minden  tagja  műkedvelő.  A  szepesi 
Ferenc  is  a  festészetben  többre  viszi  a  köznapi 
ecsetforgatásnál,  Terka  húga  pedig  már  életének 
összes  tevékenységét  a  művészethez  kapcsolja. 
Ő  már  igazi  művésznő. 

Lippich  Terka  élettörténete  beleszövődik 
bátyja  sorsának  mozgalmas  hátterébe,  művé¬ 
szetének  forrásai  pedig  ez  élettörténetből  fakad¬ 
nak.  Ferenc  a  pesti  és  bécsi  egyetemeken 

tanul  s  pályája  kezdetén  Iglón,  majd  Kassán 
működik,  mint  gyakorló  orvos.  Nemsokára 
azonban  Laibachba  jut  városi  orvosnak,  honnét 
pedig,  néhány  év  múlva,  nagy  feltűnést  keltő 
irodalmi  munkássága  révén,  először  a  bécsi, 
majd  meg  a  pádovai  egyetem  katedrájára 
hívják  meg.  Mind  e  vándorlásokon  hű  kísérője 
Terka.  P'erencet  a  tudós  hírnév,  dicsőség  viszi 
idegen  országokba,  húgát  meg  a  testvéri  sze¬ 
retet.  Es  még  valami.  A  művészet. 

A  két  testvért  már  Kassán  és  Iglón  egy 
vándor  festőmester  beavatja  a  festészet  elemeibe. 
Az  orvost  később  lefoglalja  a  tudomány,  Terka 
azonban  hű  marad  egész  életén  át  első  kedv¬ 
teléséhez.  Mikor  1823-ban  Laibachba  követi 
bátyját,  első  dolga  Langus  festő  iskolájába 
iratkozni,  azzal  a  komoly  elhatározással,  hogy 
tehetségét  a  dilettantizmus  körén  túl  kimível- 
hesse. 

Az  e  kori  festészeti  iskolázás  nem  szánt 
mélyen.  Csupán  bizonyos  művek  és  formák 
utánzásából  áll.  Ily  körülmények  között  az 
élet  lüktetéséből  kevés  hatol  át  a  művészetbe ; 
az  iskolás  modor  ellep  mindent  kérlelhetetlenül. 
Az  alkotásokban  nincs  élet  és  szellemi  ele¬ 
venség.  Az  ecset,  elszigetelve  a  környezet 
hatása  elől,  a  múlt  terjengős  magyarázására 
vállalkozik.  Soha  az  antik  jobban  nem  galva- 
nizálódott,  mint  a  francia  magról  kelt  „klasszi¬ 
cizmus  “  ez  idején.  Ami  a  renaissanceban  csak 
divat,  az  ekkor  lázzá  fokozódik.  Kétezer  és 
több  éves  alakok  jelennek  meg  a  vásznakon ; 
Koriolán  és  Brutus,  Niobe  és  a  Gracchusok 
anyja,  akik  elhozzák  a  legarchaeologiaibb  pon¬ 
tossággal  összeillegetett  ruhájokat  és  fegy- 
veröket,  csak  épp  a  lelkűket  hagyják  a  sír¬ 
jukban. 

A  csenevész  humanisztikus  szellem  illusz¬ 
trációjául  illenek  be  azok  az  iskolai  munkák  is, 
melyeket  Lippich  Terka  Laibachban  Langusnál 
fest.  Néhány  akt  tanulmánya  ez  időből  meg¬ 
van  K.  Lippich  Elek  dr.  tulajdonában.  Lágy, 
természet-érzés  nélküli  munkák,  aminőket  gipsz¬ 
ről  vagy  mintalapokról  lehet  csak  rajzolni. 
Ugyanez  időbe  eső  arcképfestészeti  kísérletei 
is  csak  kísérletek.  Nagyobb  buzgósággal  adja 
azonban  magát  a  minaturára.  És  úgy  látszik, 
hogy  ezzel  fel  is  tudja  kelteni  a  figyelmet  maga 
iránt.  Iskolájának  hátrányai  itt  előnyökké  vál¬ 


nak.  Ami  nagy  méretben  édeskés,  lágy  és 
üres,  az  kicsiben  lehelletszerű,  finom  és  előkelő. 
A  minatura  a  fejedelmi  udvarok  környékén 
igen  kedvelt  mindig  s  Olaszországba  megy, 
aki  teheti  — -  a  művészet  ez  ágát  tanulni. 
Lippich  Terkát  V.  Ferdinánd  neje,  Mária 
Anna  veszi  pártfogásába  és  saját  költségén 
Velencébe  küldi  a  képzőművészeti  akadémiába. 
Velencében  Lipparini  a  mestere.  Haladása  a 
hozzáfűzött  remények  arányábán  fejlődik. 

Már  az  1833-iki  velencei  kiállításon  Lippich 
Terka  három  miniatura  képpel  szerepel  őszinte 
sikernek  mondható  feltűnést  keltve.  —  1838- 
ban  pedig  ugyanilyen  négy  képe  van  kiállítva: 
Szent  Sebestyén,  Atala,  Oedipus  és  az  alvó 
Endymion.  Mindez  antik  személyek  azonban 
nem  engedik  magukat  büntetlenül  felhasználni, 
váratlanul  felléptetik  egy  kis  társukat,  Hyment 
s  a  művésznő  —  mielőtt  művészetében  meg¬ 
állapodna  —  dr.  Köstlhez,  egy  derék  német 
orvoshoz  megy  férjhez. 

A  sokat  ígérő  tehetség  és  a  divatos  művé¬ 
szeti  irányok  közt  ezzel  megszűnik  az  össze¬ 
köttetés.  Lippich  Terka  Grácba  követi  férjét, 
elhagyja  Velencét,  el  a  miniaturákat  az  egész 
szentimentálisán  klasszicizáló  világával  együtt. 
Lelke  mélyén  azonban  megőrzi  azt  a  tiszta 
szeretetet  a  művészet  iránt,  amely  Iglóról  ki¬ 
indulva  kiséri  útjain.  Megőrzi  épp  oly  mélyre 
rejtve,  mint  a  hazaszeretetét.  S  a  jó  feleség¬ 
nek,  ura  oldala  mellett  is,  megnyílnak  szíve 
rejtett  forrásai.  Lippich  Terka,  az  asszony, 
rajzol  és  fest  továbbra  is,  de  csak  magának 
vagy  az  ura  számára.  S  ez  a  közelebbi  cél 
új  fordulóra  viszi  művészetét,  mely  külső 
sikerekben  nem  olyan  gazdag,  mint  leánykori 
pályája,  de  művészeti  értékre  messze  fölül¬ 
múlja  azt. 

Lippich  Terka  gráci  korszakában  feloldódik 
az  iskolai  zsibbadság  alól.  Vannak  vázlatai 
(K.  Lippich  Elek  dr.  tulajdonában)  amelyeken 
átcsillog  nemzeti  érzülete.  Már  régebbi  tanul¬ 
mányait  is  szeretettel  írja  alá  a  németek 
közt  magyarul :  „rajzolá  Ldppich  Therézia“, 
de  itt  meg  szorosan  arról  nyújt  bizonyságot, 
hogy  nemcsak  aláírása  magyar,  hanem  lelke 
is  az  tudott  maradni.  Tárgyválasztása  árulja 
el  magyar  szellemét.  Magyar  harci  kép  fes¬ 
tését  forgatja  elméjében  s  ahhoz  előkészületül 

hadi  jeleneteket,  kacagányos,  lovas  vitézeket 
vet  papírra  Nem  ér  el  céljához,  e  feladatokat 
nem  oldja  meg,  de  érdekes  beletekinteni,  hogy 
hazaszeretete  miként  táplálja  művészetét. 

Az  a  törekvés,  hogy  férjének  segítségére 
lehessen,  —  szintén  hatalmas  fejlődési  fokra 
emeli  művészetét.  Dr.  Köstl  is,  mint  Lippich 
Ferenc  (kihez  baráti  viszony  fűzte)  irodalmilag 
is  műveli  az  orvosi  tudományt.  Neki  magának 
van  szanatóriuma  G  rácban  s  az  itt  szerzett 
tapasztalatait  egy,  a  lelki  betegekről  szóló  műben 
foglalja  össze.  E  könyvhöz  készít  Lippich 
Terka  illusztrációkat,  lelkibetegeket  ábrázoló 


kőrajzokat.  E  feladat  a  valóság  tanulmányo¬ 
zását  jelöli  ki  számára.  A  beteg  modellek  a 
természet  megfigyelésére  kényszerítik  a  mű¬ 
vésznőt.  így  annak  a  visszaadása,  ami  él  és 
mozog,  ami  világítási  változatok  szerint  más 
és  más,  jó  iskola  az  iglói  vándormester,  Lan- 
gus  és  Lipparini  után.  Ezzel  nagyot  növek¬ 
szik  eredetiségben  és  becsben  Lippich  Terka 
művészete.  Van  néhány  vázlata  e  korból  is 
K.  Lippich  Elek  dr.  tulajdonában,  ahol  a 
deklamáló  művészet  helyett  valószerű  moz¬ 
gással  és  cselekvéssel  találkozunk.  Ez  már  a 
művészet  igazi  céljának  felismerése.  Sajnos 

nem  tudjuk,  hogy  ez  a  felismerés  nagyobb 
alkotások  létrehozására  vezetett-e  ?  Néhány 
képtervezetében  a  tömegelrendezés  és  a  dra- 
matikus  cselekvény  iránti  érzéke  meglepő.  A 
kor  pathetikus  köntöse  alatt  indulatok  és  érzé¬ 
sek  hullámzását  rejteti.  Ezek  után  készült 
művei  azonban  még  lappanganak  valahol.  A 
kutatás  még  sok  felfedni  valót  fog  találni. 

Elszórt  irodalmi  nyomok  (Wurzbach.  Agra- 
mer  Zeitung  1856.  Beiblatt  No.  9.)  néhány 
művéről  még  tesznek  említést,  ilyen  önarc¬ 
képe  is,  melyet  Langusnak  készített  aján¬ 
dékba.  Művészete  megítélésére  nem  döntő  fon¬ 
tosságú  ugyan,  de  igen  komoly  alkotás  a 
Lippich  Ferencről  készített  arckép,  melyet  a 
bécsi  közkórházi  klinika  nagytermében  1850- 
ben  lepleztek  le.  Ez  a  kép  ma  is  az  allge- 


meines  Krankenhaus  igazgatósági  üléstermé¬ 
ben  függ. 

Mindent  összefoglalva  azt  jegyezhetjük  fel 
a  magyar  művészettörténelem  könyvébe,  hogy 
Lippich  Terka  az  a  rokonszenvre  méltó  mű¬ 
vésznő,  kinek  nemzetközi  sikerei  voltak  a 
miniaturák  terén  s  akinek  a  sikerek  után  is  volt 
elég  mély  érzése  visszatérni  a  nemzeti  eszme¬ 
körhöz  és  volt  elég  nagy  tehetsége  elküzdeni 
addig  az  ösvényig,  mely  a  művészet  igazi 
céljai  felé  vezet.  Azt  is  bizonyossággal  állíthat¬ 
juk,  ha  majdan  szerencsésebb  kutatások  foly¬ 
tán  több  műve  lesz  ismertté,  hogy  művészeti 
egyénisége  is  nagyobbra  fog  nőni.  Addig  őriz¬ 
zük  kegyelettel  emlékét. 

Diu  Czakó  Elemér 


LIPPICH  TERKA  VÁZLATKÖNYVÉBŐL 

ŰVÉSZETI  TANINTÉZETEINK  SORSÁRÓL 
sok  szó  esett  az  utóbbi  időben,  midőn  a  freskó- 
festő-mesteriskola  Lotz  Károly  halálával  árvaságra 
jutott.  Hírlapok  élénken  tárgyalták  a  kérdést,  hogy 
mi  történjék  most  már  ezzel  az  iskolával,  művé¬ 
szek  memorandumokat  szövegeztek  ugyanerről  a 
tárgyról.  De  a  vita  csupán  ennek  az  egy  taninté¬ 
zetnek  a  sorsáról  folyt. 

Alkalmasnak  találjuk  ezt  az  időpontot  arra,  hogy 
szóvá  tegyük  összes  képzőművészeti  iskoláink  ren¬ 
dezésének  kérdését.  Számtalanszor  mondtuk  s  mond¬ 
ták  művészek  és  műbirálók,  hogy  szorosan  vett 
művészeti  iskoláink  a  mai  állapotukban  nemcsak, 
hogy  nem  érnek  semmit,  de  bizonyos  fokig  ellen¬ 
keznek  is  az  artisztikus  nevelés  követelményeivel. 
Mentül  alaposabb  átalakítás  vált  kívánatossá.  A 
kérdésnek  nálunk  már  egész  kis  irodalma  van, 
miért  is  a  mostani  rendszer  hibáit  nem  fogjuk 
újra  felsorolni.  Az  érdeklődő  megtalálja  azokat 
temérdek  újságcikkben. 

Abban  talán  mindenféle  rendszer  híve  egyetért, 
hogy  a  mai  állapotot  meg  kell  szüntetni.  De  mit 
tegyünk  a  helyébe  ?  Mily  szellemben  volna  a  reform 
végrehajtandó  ? 

Semmiesetre  sem  az  ú.  n.  „intézményes  biz¬ 
tosítás  “  révén.  Amilyen  bürokratikus  szagú  ez  a 
kifejezés,  épp  oly  élettelen  az,  amit  takar.  Wlassics 
kultuszminiszter  úgy  gondolta  a  dolgot,  hogy  szer¬ 
vezzünk  művészeti  iskolákat  s  azokba  nevezzék  ki 
majd  az  igazgatókat  és  tanárokat.  Mint  valamely 
gimnáziumban  vagy  egyetemen.  Tényleg  ilyformán 
áll  a  dolog  a  legtöbb  külföldi,  különösen  a  nálunk 
még  mindig  mintaképp  szereplő  német  akadémiá¬ 
kon.  Ha  Wlassics  ismerte  volna  ezeket  a  német 
vagy  egyáltalán  hivatalos  külföldi  akadémiákat, 
bizonyára  eszébe  se  jutott  volna  ez  a  gondolat. 
A  külföldi  akadémiákra  csak  olyan  emberek  men¬ 

nek,  akiket  a  szegénység  visz  oda.  Csak  a  tandíj- 
és  modellpénz  elengedésének  és  a  szép  stipendiu¬ 
moknak  varázsa  vonzza  őket  oda.  A  mindig  zsúfolt 
párisi  Julian-iskola  és  München  temérdek  magán¬ 
iskolája  azok  a  helyek,  ahol  a  legszabadabban  és 
legszebben  fejlődnek  a  fiatal  talentumok.  Csaknem 
két  évtized  alatt  szerzett  tapasztalatunk  ez,  amelyet 
a  bizonyító  példák  egész  sorával  erősíthetünk.  A 
hivatalos  akadémiák,  amelyek  tényleg  „intézmé¬ 
nyes  biztosításai “  a  művészi  nevelésnek,  fanyar 
és  szürke  refúgiumai  a  reményvesztetteknek.  S 
nálunk  ezt  vették  követendő  előképnek. 

Van  nekünk  is  néhány  ilyen  „intézményesen 
biztosított"  nevelőnk.  Mesteriskolák  stb.  Ezeknek 
nem  egy  tanítványa  négyszemközt  őszintén  meg¬ 
vallotta  e  sorok  írójának,  hogy  kelletlenül,  lelki 
ellenszenvvel  lett  az  iskola  tagjává.  Legtöbbjük 
csak  azért,  mert  ott  néhány  évig  ingyen  műtermet 
kap,  modellpénz  is  jut,  sőt  esetleg  a  professzor 
révén  némi  szerényebb  megrendelés  is.  Ugyanaz 
az  állapot  van  tehát  nálunk  e  részben,  mint  a  kül¬ 
földi  akadémiákon.  S  ezt  az  állapotot  akarta  Wlassics 
„  intézményesen  biztosítani  “ . 

Ha  most  már  azon  gondolkozunk,  hogy  a  jelen 
helytelen  állapotait  jobbakkal  cseréljük  fel,  bizo¬ 
nyára  oly  példákat  kell  szemügyre  vennünk,  ame¬ 
lyek  a  hivatalos  akadémiáknál  sokkal  kiadósabban, 
sokkal  termékenyebben  töltik  be  hivatásukat.  Mond¬ 
junk  le  tehát  mindenekelőtt  az  „intézményes  biz¬ 
tosításról",  mert  ezzel  sem  a  régi,  sem  a  legújabb 
külföldi  akadémiák  sem  mentek  semmire.  Hanem 
igyekezzünk  egész  képzőművészeti  nevelés-ügyün¬ 
ket  úgy  alakítani,  ahogy  az  a  külföldön  is  bevált. 

Az  összes  mesteriskolákat  és  a  mintarajziskolát 
is  (nem  esik  e  szempont  alá  a  razjtanár-képző) 
mostani  szervezetüktől  meg  kellene  fosztani.  Egyet¬ 
len  iskolát  kellene  valamennyi  helyébe  tenni,  amely¬ 
ben  minél  kevesebb  szerep  jutna  szent  Bürokrá- 
ciusnak.  Neveztessék  ki  ebbe  az  iskolába  öt  vagy 
tíz  korrektor  vagy  tanár,  akik  közül  bármelyiket 


Hazai  krónika 


felkérhet  a  növendék  a  korrektúrára,  a  tanács¬ 
adásra.  Természetes,  hogy  a  növendéksereg  nem 
egyetlen  terembe  szorulna  :  osztályok  képződnének, 
amelyek  mindegyike  külön  karakterűvé  válnék  a 
maga  tanára  vagy  korrektora  szerint.  A  növendék 
ezek  közt  kiválasztaná  a  maga  hajlamához  leg¬ 
rokonabbat  s  a  korrektor  is  nagyobb  eredmény¬ 
nyel  működhetne,  ha  tanítványai  ily  önkéntes 
szelekció  s  nem  rideg  osztályozás  révén  jutnának 
hozzá.  Egyéb  szervezet  nem  is  kellene  az  iskolá¬ 
nak.  Az  osztály  maga  sem  jelentene  felsőbb  vagy 
alsóbb  lépcsőfokot. 

Azt  a  várható  ellenvetést,  hogy  például  az  egy¬ 
kori  Lotz-féle  freskóiskola  megszüntetésével  a  ma¬ 
gyar  fiúknak  nem  lesz  alkalmuk  a  freskótechni¬ 
kával  megismerkedniük,  nem  tartjuk  nyomósnak. 
Három-négy  derekas  freskófestő  éppen  elég  Magyar- 
országnak,  ennyi  pedig  van  ma  is.  Többnek  ne¬ 
velésére  kár  az  ilyen  speciális  iskola  nagyon  nagy 
költségeit  áldozni.  De  kérdjük,  hogy  az  ajánlott 
új  szervezetben  nem  menne-e  a  freskóért  lelkesülő 
tanítvány  önként  is  egy  oly  korrektorhoz,  aki 
freskófestő  ?  A  mód  tehát  meg  volna  adva  itt  is 
annak,  aki  komolyan  akar  tanulni. 

Az  ilyfajta  szervezetnek  egy  lényeges,  sőt  leg¬ 
fontosabb  eleméről  még  nem  szóltunk.  Ez  az  elem 
a  korrektori,  vagy  ha  tetszik  (nálunk,  a  címek 
hazájában)  tanári  kar.  Minden  a  tanáron  fordul 
meg.  A  leggyönyörűbb  „intézményes  biztosítás “ 
is  csütörtököt  mond,  ha  a  szabályok  és  utasítások 
paragrafusai  közé  nem  lehet  igazán  talentumos 
oktatót  szúrni.  De  épp  az  „intézményes  biztosí¬ 
tás  “  elve  a  nagy  akadály  itt.  Képzeljük  el,  hogy 
ebben  a  pillanatban  csak  egyetlenegy  élő  freskó¬ 
festő  volna  Magyarországon  s  az  is  gyenge  legény. 
Az  „intézményes  biztosítás “  elve  szerint  okvetle¬ 
nül  ezt  kellene  Lotz  utódjává  kinevezni,  mert  ha 
nem  teszik,  megszűnik  a  „biztosított  intézmény “. 
Egy  bürokratikus  elvnek  tehát  feláldoznának  egy 
sokkal  fontosabb  elvet.  Rossz  tanítóra  bíznák  ked¬ 
véért  az  iskolát.  És  sok  ezrest,  állampénzből  való 
ezreseket,  dobnának  ki  miatta. 

Megeshetnék,  hogy  ugyanekkor  igen  kitűnő, 
oktatásra  termett  festőink  volnának,  de  ezek  nem 
teljesíthetnék  missiójukat,  mert  éppenséggel  nem 
foglalkoztak  freskóval.  Nekik  nem  szabad  tehát 
tanítaniok,  mert  a  bürokratikus  elv  értelmében  ők 
ily  szempontból  fel  nem  használhatók.  Várjanak 
tehát  üresedésre. 

Ez  a  példa  megmutatja  az  utat  is,  amely  a 
tanári  vagy  korrektori  kar  kinevezésénél  követendő 
volna.  Ne  üresedéseket  töltsünk  be  jól-rosszul, 
derűre-borúra,  hanem  válaszszuk  ki  az  oktatásra 
termett  legkitűnőbb  művészeinket  s  legyenek  azok 
az  ifjúság  nevelői.  E  célból  még  a  tanárok  szá¬ 
mát  sem  volna  szabad  végérvényesen  meghatá¬ 
rozni. 

Ilyformán  kellene  e  nagy  szabad  iskola  kere¬ 
tébe  belevonni  a  szobrászatot  és  az  építészetet  is. 


Erre  az  utóbbira  különös  súlyt  helyezünk  s  itt 
az  általunk  már  ismertetett  Lechner-féle  építészeti 
„mesteriskolára"  gondolunk.  Legyen  az  is  egy 
osztálya  a  nagy  szabad  iskolának,  látogassa  az, 
akinek  Lechner  művészete  tetszik.  Semmi  sem  jel¬ 
lemzi  jobban  a  mostani  ferde  állapotot,  mint  az, 
hogy  bizonyos  művészeti  iskolák  tanári  állásának 
betöltésénél  zavarban  van  a  kormány,  mert  nehe¬ 
zen  talál  teljesen  alkalmas  embert,  holott  Lechner, 
mert  nincs  épp  üres  kathedra,  képtelen  egyik  leg¬ 
szebb  s  egészen  neki  való  missióját  teljesíteni. 
A  bürokratikus  elv,  igaz,  rendületlenül  tovább  éli 
szürke  életét,  de  szenved  miatta  a  mi  művé¬ 
szetünk. 

Nem  mulaszthatjuk  el,  hogy  még  egy  szem¬ 
pontot  ne  vessünk  fel.  Rengeteg  sok  pénzt  emész¬ 
tenek  fel  mostani  áldatlan  iskoláink.  Ennek  jó 
részét  az  ajánlott  szervezet  életbeléptetése  esetén 
egészséges  művészeti  célokra  lehetne  fordítani. 

J  KÉPZŐMŰVÉSZETI  ARANYÉREM.  Dr.  Ber- 
zeviczy  Albert  m.  kir.  vallás-  és  közoktatás- 
ügyi  miniszter,  az  „Országos  Magyar  Képzőművé¬ 
szeti  Társulathoz"  1904  november  29-iki  kelettel, 
90,335.  szám  alatt  intézett  leiratával  egy  második 
állami  nagy  aranyérmet  alapított  magyar  művészek 
kitüntetésére.  Úgy  erre  az  új,  mint  a  már  meglévő 
állami  aranyéremre  ezentúl  nemcsak  festők  és 
szobrászok,  hanem  műépítészek  is  pályázhatnak. 
Az  újonnan  alapított  érem  csak  annyiban  tér  el 
a  most  meglévőtől,  hogy  ki  nem  adása  esetében 
helyette  két  kis  állami  aranyérem  sem  adomá¬ 
nyozható. 

/^|  MOST  LEPERGETT  ESZTENDŐ  december 
/ni  hónapjában  nem  kevesebb,  mint  tíz  művészeti, 
iparművészeti,  műkedvelői  stb.,  szóval  anyagánál 
fogva  a  művészet  körébe  vágó  kiállítás  volt  látható 
egyszerre  Budapesten,  és  örömmel  jegyezzük  föl, 
hogy  a  közönség  e  kiállítások  mindenike  iránt,  ha 
nem  is  túlságos,  de  számottévő  érdeklődést  tanúsí¬ 
tott,  ami  biztató  jele  részben  a  művészet  iránt  érdek¬ 
lődő  körök  állandó  tágulásának,  részben  pedig  az 
érdeklődés  folyton  fokozódó  intenzivitásának. 

Ki  hitte  volna  még  csak  rövid  tíz  évvel  ezelőtt 
is,  amikor  egész  Budapesten  az  „Országos  Magyar 
Képzőművészeti  Társulat"  volt  az  egyetlen,  mely 
Andrássy-úti  műcsarnokában  meghúzódva  rendez¬ 
gette  szokott  évi  kiállításait,  ki  hitte  volna,  hogy 
ez  a  föllendülés  oly  gyorsan  fog  bekövetkezni. 

De  hát  bekövetkezett,  és  hála  legyen  érte  azok¬ 
nak,  akik  ezt  a  boszorkányságot  rövid  két  lusztrum 
alatt  megcsinálták. 

Igaz  ugyan,  hogy  ennek  az  érdeklődésnek  a 
fölkeltésére  az  intéző  körök  helylyePközzel  nem 
szorosan  véve  művészi  eszközöket  is  mozgósítottak, 
de  mi  az  ellenkező  vélemények  ellenére  is  egész 
határozottsággal  és  legjobb  meggyőződésünk  sze¬ 
rint  azt  állítjuk,  hogy  az  elért  siker  ezeknek  az 

eszközöknek  a  jogosultságát  teljes  mértékben  iga¬ 
zolja. 

Célzunk  itt  első  sorban  azokra  a  csütörtöki 
zeneestélyekre,  amelyeket  az  „Országos  Magyar 
Képzőművészeti  Társulat'4  a  városligeti  műcsar¬ 
nokban  évek  sora  óta  nagy  sikerrel  rendez,  s 
amelyeknek  tulajdonképpeni  intencióit  nagyon  so¬ 
kan  —  különösen  a  művészek  közt  —  még  ma 
is  teljesen  félremagyarázzák. 

A  zeneestélyek  ellenzőinek  legfőbb  érve  az, 
hogy  ezeken  a  zeneestélyeken,  amelyeken  rendsze¬ 
rint  2  —  3000  ember  szorong  a  műcsarnok  termei¬ 
ben,  teljes  lehetetlenség  a  kiállítást  élvezni,  s  hogy 
ezek  a  zeneestéiyek  ilyenformán  a  művészetnek 
inkább  csak  kárára,  mint  hasznára  vannak. 

Ezzel  szemben  a  következőket  hozzuk  föl: 

Az  „Országos  Magyar  Képzőművészeti  Társu¬ 
lat"  igazgatósága,  mikor  ezelőtt  tán  nyolc  eszten¬ 
dővel  a  zeneestélyeket  rendszeresítette,  alkalmasint 
teljesen  tisztában  volt  —  s  ma  még  inkább  tisz¬ 
tában  van  —  azzal,  hogy  ezek  a  zeneestélyek 
egyáltalában  nem  lesznek  arra  valók,  hogy  a  mű¬ 
vészet  és  a  kiállítások  iránt  komolyan  érdeklődők 
a  kiállított  művek  szemléletébe  és  tanulmányozásába 
áhítatosan  elmerüljenek.  De  nem  is  ez  volt  a  cél. 
Hanem  egyszerűen  az,  hogy  a  közönségnek  azt 
a  részét,  amelyben  a  kiállítások  iránt  való  érdek¬ 
lődés  vagy  egyáltalában  nincs  meg,  vagy  még  na¬ 
gyon  kezdetleges  állapotban  van,  lassanként  a  mű¬ 
csarnokba  édesgesse,  és  - —  egyelőre  akár  a  képző- 
művészettel  semmiféle  összeköttetésben  sem  álló 
eszközökkel  is  ■ — -a  kiállításokhoz  hozzászoktassa. 
Es  a  társulatnak  ebbeli  törekvéseit  határozottan 
szép  siker  koronázta,  amennyiben  a  zeneestélyek¬ 
nek  rendszerint  2 — 3000  látogatója  van,  akik  közül 
még  azok  is,  akiket  pusztán  csak  a  zene  csábí¬ 
tott  be  a  műcsarnokba,  a  kiállítást  is  föltétlenül 
megnézték  és  így  egy  lépéssel  közelebb  jutottak 
ahhoz,  hogy  a  kiállítások  állandó  látogatóivá,  sőt 
sok  esetben  a  társulat  tagjaivá  is  legyenek. 

Hogy  ez  így  van,  azt  mutatja  egyrészt  a  kiál¬ 
lítások  látogatottságának  a  gyarapodása,  más¬ 
részt  pedig  a  társulat  tagjainak  a  rohamos  szapo¬ 
rodása,  különösen  a  „Művészet"  megindulása,  tehát 
három  esztendő  óta,  amely  idő  alatt  a  társulat  tag¬ 
jainak  száma  3000-rel  szaporodott,  vagyis  csaknem 
megkétszereződött ! 

Abban  azonban  teljesen  egyetértünk  a  zene¬ 
estélyek  ellenzőivel,  hogy  sokkal  örvendetesebb 
dolog  volna,  ha  a  közönséggel  szemben  ilyen  esz¬ 
közök  alkalmazására  nem  volna  szükség.  Erről 
azonban  a  Társulat  nem  tehet.  Azt  pedig,  hogy 
ezek  a  zeneestélyek  a  fönnebb  jelzett  nemes  cél 
szolgálatában  a  társulatnak  művészeti  célokra  szánt 
jövedelmét  is  gyarapítják,  józan  észszel  a  társulat¬ 
nak  bűnül  felróni  nem  lehet. 

Azt  a  célt,  amelyet  a  társulat  a  zeneestélyek¬ 
kel  próbált  elérni,  más  kiállítások  rendezői  előadá¬ 
sokkal,  fölolvasásokkal,  sőt  zsűrokkal  és  teaesté- 

lyekkel  kisérlették  meg  szolgálni,  szintén  észre¬ 
vehető  sikerrel. 

Hogy  pedig  az  ilyen  eszközök  fölhasználásától 
még  olyan  általánosan  elismert  művészeti  gócpon¬ 
tokban  sem  riadnak  vissza,  amelyekben  a  művé¬ 
szeti  élet  sokkal  pezsgőbb,  a  közönség  műízlése 
sokkal  fejlettebb  mint  nálunk,  mutatja  a  külföld 
példája,  a  hol,  hogy  egyebet  ne  említsünk  Drez¬ 
dában,  Berlinben,  Düsseldorfban  stb.  a  kiállítások 
vezetősége  hasonló  eszközökkel  dolgozik. 

Berlinben  például  a  kiállítás  közel  száz  termet 
magában  foglaló  palotája  egy  nagy  kertben  van, 
amelyben  két  kávéház  és  három  vendéglő  áll  ren¬ 
delkezésére  a  közönségnek.  Ezekben  a  helyiségek¬ 
ben  naponta,  —  tehát  nemcsak  egyszer  hetenkint, 
—  katonai  és  polgári  zenekarok  szórakoztatják  a 
közönséget,  mely  az  egy  márka  belépődíjat  lefizet¬ 
vén,  naponta  tízezernyi  tömegekben  lepi  el  az  asz¬ 
talokat,  és  egyúttal  nézi  meg  a  kiállítást. 

A  város  nagyságával  lépést  tartva,  kisebb  mér¬ 
tékben  ugyanígy  van  Drezdában  is,  Düsseldorfban 
pedig  a  fönnebb  említett  eszközökön  kívül,  hol  egy 
nagyszabású  iparkiállítással,  hol  egy  nagyméretű 
nemzetközi  virágkiállítással,  sőt  egy,  a  mi  „Ős-Bu- 
davár“-unkkal  rokon  „Alt  Düsseldorf" -fal  csődí- 
tik  a  közönséget  a  nemzetközi  művészeti  kiállítás 
megtekintésére,  még  pedig  olyan  monumentális 
sikerrel,  hogy  például  az  ez  évi  virágkiállítással 
kapcsolatos  nemzetközi  művészeti  kiállítás  nem 
kevesebb,  mint  200.000  márka  tiszta  jövedelemmel 
záródott ! 

Azt  hisszük,  a  művészet  minden  igaz  barátjá¬ 
nak  legőszintébb  óhajtása  az,  vajha  eljönne  az  az 
idő,  amikor  minden  zene,  zsúr  és  teaestély  nélkül 
százezrekre  rúgna  egy-egy  budapesti  művészeti  ki¬ 
állítás  látogatóinak  a  száma !  Addig  azonban,  míg 
ez  bekövetkezik,  nézetünk  szerint  nagyon  helyes 
dolgot  művelnek  azok,  akik  a  művészet  népszerűsí¬ 
tése  érdekében  minden  rendelkezésre  álló  tisztességes 
eszközt  felhasználnak,  mert  művészetünk  majd 
csak  akkor  lesz  nagygyá,  ha  egy  finom  ízlésű, 
szeretettel  érdeklődő  és  nagy  közönségre  támasz- 
kodhatik. 

DEBRECENI  KIÁLLÍTÁS  megnyílt  december 
/ni  5-én,  nagyszámú  közönség  jelenlétében,  a 
megnyitó  beszédet  a  „Műpártoló  Egyesület"  elnöke, 
Domahidy  Elemér  főispán  mondotta,  résztvett  54 
művész  197  művel.  Ezek  mellett  néhány  ipar- 
művészeti  tárgy  is  került  bemutatásra.  A  látoga¬ 
tók  száma  meghaladta  a  2000-et,  ami,  tekintetbe 
véve  Debrecen  75,000  főnyi  lakosságát  s  körül- 
belől  8  — 10.000  emberre  tehető  intelligenciáját, 
kevésnek  mondható.  A  látogatók  e  száma  is  csak 
az  iskolák  növendékeinek  tömeges  felvonulása  kö¬ 
vetkeztében  áll  elő  Hetenként  kétszer  tartottak 
zenés  estélyt  s  ilyenkor  az  érdeklődés  nagyobb¬ 
nak  mutatkozott.  A  vásárlás  nagyon  gyengén  ment. 
Magánosok  mindössze  három  képet  s  egyetlenegy 

iparművészeti  tárgyat  vásároltak  400  korona  érték¬ 
ben.  Az  egyesület  vett  tagjai  közt  leendő  kisor¬ 
solás  végett  5  művet  1500  korona  értékben;  egy 
művet  a  sorsolásra  ajándékul  kapott.  Az  összes 
eladott  és  ajándékozott  művek  értéke  2000  korona. 
Csekély  eredmény  a  kiállított  művek  100.000  ko¬ 
ronát  meghaladó  értékével  szemben. 

Több  kiváló  művészünk  küldött  nagyobb  alko¬ 
tásokat  s  nem  csak  éppen  apróbb  műveket :  a 
tárlat  színvonala  ellen  kifogást  tenni  nem  lehetett. 
S  az  eredmény  mégis  kevés. Vájjon  mi  ennek  az  oka? 

Elsősorban  a  közönség  érdeklődésének  csekély 
foka,  mely  Debrecenben  egyedül  a  színházat  kulti- 
válja,  ellenben  kevés  szeretetet  mutat  a  képzőművé¬ 
szetekkel  szemben. 

Azután  a  hivatalos  világ  majdnem  teljes  félre- 
vonulása.  E  tekintetben  elismerés  illeti  meg  a  város 
polgármesterét  és  tanácsát,  kik  a  helyiség  átenge¬ 
désével  s  egyéb  kedvezményekkel  legalább  a  ki¬ 
állítás  rendezésére  a  lehetőséget  megadták.  Szomorú 
továbbá  a  kaszinók,  egyletek,  társulatok  közönyös¬ 
sége,  kik  helyiségeik  feldíszítésénél  csak  nagy  rit¬ 
kán  gondolnak  a  magyar  művészetre. 

Nem  volt  szerencsésnek  nevezhető  a  helyi  sajtó 
egy  részének  magatartása,  mely  kritikájával  nem 
hogy  segített  volna,  de  még  inkább  ártott. 

Fontosnak  látszó  a  sokat  hangoztatott  pénztelen¬ 
ség  is.  Ez  azonban  komolyan  számba  nem  ve¬ 
hető.  Mert  bankettekre,  mulatságokra  mindig  van 
elegendő  pénz.  A  jótékonyság  czégére  alatt  hány 
bált  rendeznek  évente,  melyek  ezrekbe  kerülnek  s 
a  jótékonyság  számára  vajmi  kevés  marad.  Az 
életmódon,  lakáson,  ruházaton  egyáltalán  nem  ve¬ 
hető  észre  a  sokat  hangoztatott  magyar  szegénység. 
Ellenben  annál  inkább  az  ízlés  hiánya. 

Az  egyesület  élén  pár  lelkes  ember  áll,  kik 
időt  és  fáradságot  nem  kiméivé,  buzgólkodnak  ez¬ 
úttal  harmadízben  a  nélkül,  hogy  számottevő  sikert 
érhettek  volna  el.  A  vállalkozási  képességet  nagyon 
megköti  a  tagok  csekély  száma  (260) ;  emellett 
a  tagsági  díjakból  is  oly  csekély  összeg  folyik  be, 
(évi  tagdíj  5  korona),  hogy  csak  a  közönség  igazi 
lelkesedése  segíthetne. 

A  művészek  érdeklődése  is  évről-évre  lany¬ 
hább. 

De  őket  nem  igen  érheti  vád,  mert  a  vidéki 
kiállításoknak  a  művészek  részére  nincs  meg  az  a 
jelentősége,  ami  a  budapesti  vagy  külföldi  kiállí¬ 
tásoknak.  Itt  hiába  keresnek  dicsőséget,  joggal  el¬ 
várhatnák  azonban,  hogy  legalább  megismerni  siet¬ 
nének  őket.  Hiába  küldenek  akármit.  A  nagyobb 
műveknek  nem  akad  vevője,  a  kisebbeknek  is  nagy 
ritkán  ;  ha  a  kiállításokon  nem  dominál  20 — 30 
több  nU-nyi  kép,  úgy  az  a  kifogás,  hogy  nincsenek 
nagy  művészi  alkotások;  a  nagyok  mellett  függő 
kis  képeket  pedig,  mint  vásári  munkákat  bírálják 
el.  A  közönség  üres  kifogásokkal  távol  marad, 
mikor  helyt  kellene  állnia  s  szolgálhatna  nemes 
céloknak  és  törekvéseknek. 


Ilyen  viszonyok  közt  csődöt  mond  itt  is,  másutt 
is  a  vidéki  kiállítások  eszméje,  mely  pedig,  úgy 
hittük,  —  kedvező  kilátások  mellett  kezdte  meg 
útját. 

Még  egy  próbát  kell  tenni,  nem  évenként,  ha¬ 
nem  csak  minden  harmadik  évben  egyszer  rende¬ 
zendő  tárlatokkal.  Ritkán  lévén  az  alkalom  műtár¬ 
gyakat  látni,  tán  nagyobb  volna  az  érdeklődés  is. 

A  vidéki  pár  egyesület  csekély  anyagi  ereje 
miatt  csak  tengődik.  Hogy  végkép  el  ne  aludja¬ 
nak,  egy  kis  támogatásra  nagyon  rászorulnának. 
Különösen  áll  ez  a  debreceni  „Műpártoló  Egyesü¬ 
letire  nézve. 

Az  állam  könnyen  segíthetne  pár  ezer  koroná¬ 
val  e  szomorú  helyzeten,  nehogy  elaludjék  min¬ 
den.  Elég  baj,  hogy  nálunk  az  ilyen  vállalkozás 
kénytelen  az  állam  segítségét  igénybe  venni,  de 
lehet-e  másként  ? 

A  „Képzőművészeti  Társulat**  és  a  kormány 
támogatása  mellett  is  csak  vegetálni  fog,  de  leg¬ 
alább  nem  múlik  ki  Debrecenben  a  ,, Műpártoló 
Egyesület1*.  A  közönség  is  életre  ébredhet  1  —  2 
évtized  alatt ;  s  ha  a  fa  erős  gyökeret  vert,  akkor 
nem  kell  többé  félteni. 

FERENCZY  KÁROLY  „  Műteremben  “  című  művét 
közöljük  színes  sokszorosításban  e  füzet  mellékletén. 
Eredetije  olajfestmény.  A  magyar  állam  tulajdona. 

KRIESCH  ALADÁR  rajzolta  az  1  —  3.,  6  ,  7., 
10.,  11.,  14.,  15.,  18.,  19.,  22.  old.  fejléceit. 

MÁRK  LAJOS  műve  az  „.  .  .  És  részegedjetek 
meg  szerelmeseim  “  című  olajfestmény,  amelynek 
reprodukcióját  a  25-ik  oldalon  közöljük  a  Könyves 
Kálmán  műkiadó  részvénytársaság  jogosításával. 
Ez  a  mű  a  Műcsarnok  1904/5.  téli  tárlatán  el¬ 
nyerte  a  Lipótvárosi  Kaszinó  1000  koronás  díját. 

HAZAY  ALADÁR  rajzolta  a  26-ik  és  50-ik 
oldal  fejlécét. 

LAKATOS  ARTÚR  rajzolta  a  31-ikold.  fejlécét. 

JÓZSA  KÁROLY  eredeti  kétszínű  fametszetét 
közöljük  a  40-ik  oldalon  „Este“  címmel. 

NAGY  VILMOS  tanulmányát  közöljük  a  41-ik 
oldalon.  Eredetije  szénrajz. 

VADÁSZ  MIKLÓS  tanulmányát  közöljük  a 
45-ik  oldalon.  Eredetije  szénrajz. 

SZÉKELY  ANDOR  „Brügge**  című  pasztellrajzát 
közöljük  a  48-ik  oldalon. 

LÖSCH1NGER  HUGÓ  „Kőkorszak “  és  „Bronz- 
korszak“  című  képeit  közöljük  az  52-ik  oldalon. 
Az  eredeti  művek  a  pécsi  múzeumot  díszítik. 

MAYER  EDE  néhány  domborművének  képét 
közöljük  az  53.,  56.,  57.,  60.  és  6 1 -ik  oldalon. 
E  művek  a  budapest-lipótvárosi  Szt.  István-bazilika 
számára  készültek. 

TÚRY  GYULA  két  képét  közöljük  a  65.  oldalon. 
Eredetijük  freskófestmény  a  soroksári  templomban. 

ELENCE  VÁROSA  tudvalevőleg  1905  tavaszán 
rendezi  hatodik  nemzetközi  képzőművészeti 
kiállítását,  amelyre  a  magyar  kormány  közvetíté¬ 
sével  a  magyar  művészeket  is  meghívta.  Ezek 
szerint  tehát  a  magyar  művészet  államilag  szer¬ 
vezett  külön  csoporttal  lesz  képviselve  a  hatodik 
velencei .  nemzetközi  kiállításon,  amelynek  rendező¬ 
sége  ennek  a  csoportnak  is  külön  termet  bocsá¬ 
tott  rendelkezésére.  A  magyar  csoport  rendezői : 
Radisics  Jenő  miniszteri  tanácsos,  az  „Iparművé¬ 
szeti  Múzeum  “  igazgatója,  Karlovszky  Bertalan 
festőművész,  és  dr.  Szmrecsányi  Miklós  nyug. 
miniszteri  tanácsos,  a  magyar  csoport  miniszteri 
biztosa  lesznek.  A  kiállítás  1905  április  22-ikén 
nyílik  meg  és  október  31-ikén  záródik. 

ITÜNTETÉSEK.  A  Képzőművészeti  Társulat 
téli  tárlatán  a  2000  koronás  Rökk-Szilárd  jutal¬ 
mat  Kallós  Ede  kapta  „Részlet  Kozma  Sándor 
főügyész  síremlékéről' ‘  című  szoborművére.  Ugyan¬ 
ott  a  Lipótvárosi  Kaszinó  1000  koronás  díját 
Márk  Lajos  kapta  ,,  .  .  .  és  részegedjetek  meg 
szerelmesim  !“  című  olajfestményére. 


A  futtaki  r.  kath.  templom  tervpályázatára  be¬ 
érkezett  18  pályamű,  amelyek  közül  a  bíráló  bizott¬ 
ság  az  első  díjat  Weninger  Ferenc,  a  második 
díjat  Láng  Adolf,  a  harmadik  díjat  Dvoracsek 
József  és  Lajos  művének  ítélte  oda. 

A  Nemzeti  Szalon  téli  kiállításán  a  400  koro¬ 
nás  Ernszt-díjat  Kacziány  Ödön  kapta  „Városégés" 
című  olajfestményére. 

A  Pozsonyi  Első  Takarékpénztár  intézeti  házának 
tervpályázatán  az  első  díjat  Kármán  Aladár  és 
Ullman  Gyula  művének,  a  másodikat  Förk  Ernő 
és  Sándy  Gyulának,  a  harmadikat  Román  Miklós 
és  Grosz  Alfrédnek  ítélték,  megvették  Sebestyén 
Artúr,  Faludy  Ferenc  és  Hubert  József  terveit. 

A  trencséni  áll.  felsőbb  leányiskola  és  internátus 
pályázatán  a  kultuszkormány  pótlólag  még  meg¬ 
vásárolta  Németh  Lipót  és  Masch  József,  továbbá 
Pártos  Gyula  pályaművét. 

A  budafoki  polgári  iskola  terveire  hirdetett  pá¬ 
lyázaton  öt  mű  vett  részt.  A  bíráló  bizottság  a 
három  díj  közül  csak  a  300  koronás  második 
díjat  adta  ki.  A  pályanyertes  mű  szerzői  Dvora¬ 
csek  testvérek. 

A  bajai  kölcsönös  segélyző  egylet  intézeti  házá¬ 
nak  tervpályázatára  öt  terv  érkezett  be.  Ezek  közül 
a  700  koronás  első  díjat  Schiller  Jenő,  a  máso¬ 
dik  díjat  Radó  Sándor  terve  nyerte  meg. 

Az  Iparművészeti  Társulat  bíráló  bizottsága  a 
cserépkályha  pályázatra  érkezett  kilencvenkét  pálya¬ 
munka  közül  úgy  a  kétszáz  koronás  első,  mint 
a  száz  koronás  második  díjat  Fehérkuthy  és  Dózsa 

tervező  művészeknek  ítélte  oda.  Ezen  kívül  meg¬ 
vette  hatvan  koronáért  Petrányi  Miklós  pályaművét. 
A  szálló-szobára  kiírt  pályázaton  a  háromszáz 
koronás  első  díjat  az  a  szobaberendezés  nyerte  el, 
melyet  Gelb  M.  és  fia  készített  Hoepfner  és  Györgyi 
műépítők  terve  szerint,  a  kétszáz  koronás  második 
díjat  pedig  az  a  szobaberendezés,  melyet  a  Gre- 
gersen-cég  készített  Fehérkuthy  és  Dózsa  terve 
szerint. 


KÜLFÖLDI  KRÓNIKA 

J  KIÁLLÍTÁSOK  MÜNCHENBEN  (Feuerbach, 
Zügel,  Szómoff).  Hogy  mennyire  pusztán  nyers 
anyag  a  képzőművészet  úgynevezett  tárgya,  a  kér¬ 
désnél,  hogy  e  tárgyat  mi  képezi,  mennyivel  fon¬ 
tosabb,  miként  formálja  azt  meg  a  művész  :  ebbe 
a  sokat  vitatott  problémába  érdekes  bepillantást 
nyújt  két,  itt  egyidejűleg  megnyílt  kiállítás. 

Az  egyik,  az  Anselm  Feuerbach-lciállítás,  a  királyi 
rézmetszetgyűjteményben  foglal  helyet,  a  másikát, 
Zügel  Henrik  kiállítását,  Heinemann  műkereskedő 
rendezte. 

Feuerbach  Anselm,  az  1880-ban  elhunyt,  poéta¬ 
lelkű  német  klasszicista  egyike  volt  azon  büszke 
magános  embereknek,  kiket  úgyszólván  felemésztett 
művészetük,  korlátot  vont  belviláguk  s  az  élet 
mindennapossága  között,  melyben  csak  művészetük 


médiumán  keresztül  vesznek  részt.  Ha  Feuerbach- 
nak  annyira  értékelt  naplóit  és  leveleit  átlapozzuk, 
ha  mint  ezúttal,  alkalmunk  nyílik  festőműködésébe 
is  mélyebb  bepillantást  nyerhetni,  biztossággá  szi¬ 
lárdul  bennünk  a  sejtés,  mely  művei  előtt  már 
régen  elfogott.  Stílusa  tökéletes  kifejezése  egy  kor¬ 
szak  érzésének,  melyet  már  meghaladtunk  s  melylyel 
életteljesen  érintkeznünk  többé  már  nem  lehet. 
Feuerbach  pusztán  esztétikus  világszemléletében 
objektív  tisztasággal  értékelte  tárgyait,  kiemelte  őket 
környezetük  valóságából  s  egy  időn  s  téren  kívül 
való  ideális  világban  izolálta  őket.  S  azért  száll 
érzésünkre  művei  előtt  a  hideg  csönd.  Mert  mi  a 
létezőt  szemléljük  s  nem  választjuk  külön  az  ösz- 
szességnek  egységétől. 

A  kiállított  mintegy  félszáz  rajz  ugyancsak  töre¬ 
dékes  képet  ad  nekünk  Feuerbach  élete  művéről, 
de  festményeinek  mellékelt  sokszorosításai  s  néhány, 
az  új  képtárban  és  a  Schack-galeriában  őrzött 
főműve  kiegészítik  egyénisége  képét.  Bennök  egy 
szellemes  művész  a  görög  plasztika  nyugodt  fen- 
költségét  a  velencei  nagy  koloristák  színeivel  akarta 
egy  harmóniában  egyesíteni  és  tagadhatatlan,  hogy 
mindkettő  emléke  felénk  árad  azokból.  Lassú, 
nemes  hajlású  testek  borostyánsárgáját  melegszínű 
ruházat  hullámai  folyják  körül,  viaszpuha  moz¬ 
gással  simulnak  el  a  kompozíció  ritmikus  tiszta¬ 
ságába.  Szinte  örömünk  telik  a  kecses  biztosságban, 
tudatos  ízlésben,  mely  egymáshoz  rendezte  őket 
a  képhatás  előkelőségébe.  A  „Csatázó  amazonok44, 
mintha  késő  utókor  számára  akartak  volna  élőképet 

57 


Külföldi  krón ika 


játszani,  „Plátó  lakomája1'  esztétikus  nézőközönség 
előtt  folyik  le  nyugodt  méltóságban  és  Eurydike 
félti  ruhája  szépen  hulló  redőit. 

Tanulságos,  hogy  Feuerbach  mennyire  közelebb 
férkőzik  érzésünkhöz,  mihelyt  elhagyja  e  patetikus 
Schiller-hellenizmust  s  mint  elfogulatlan  természet¬ 
festő  lép  felénk.  így  rajzai  legjavában,  melyeket 
két  híres,  német  műírók  által  annyiszor  meginter- 
viewolt  római  modelljéről  készített,  tájképrajzaiban, 
melyek  közül  a  „Monté  Cavo",  a  „Némi-tó“  s 
egy  facsoport,  telve  vannak  hangulatos  erővel. 
Egy-egy  festménye,  mint  a  „Bocciát  játszó  gyer¬ 
mekek",  „A  költészet",  Böcklint  sejtetik  előre,  egy 
1861-ből  való  arcképtanulmánya  feltűnik  finom 
jellemzése  és  formakezelése  által.  így,  amint  az 
ugyancsak  a  királyi  rézmetszetgyűjtemény  által  a 
nyár  folyamán  Kaulbach  Vilmos  százéves  születési 
évfordulója  alkalmából  rendezett  kiállításban  a  nagy¬ 
terű,  monumentális  alkotónak  és  kartonszerzőnek 
rovására  a  geniális  politikai  szatirikus  lépett  elő¬ 
térbe,  e  Feuerbach  emlékének  szentelt  kiállítás  is 
más  tanulságot  eredményezett :  hogy  e  tipikus 
német  lculturművész,  ki  prófétaként  elindult,  hogy 
új  szépségparadicsomot  találjon  nemzetének,  elha¬ 
nyagolta  igaz  művészete  virágos  kertjét.  — 

Heinemannál,  ki  az  idén  nyitotta  meg  a  Wit- 
telsbach-kút  közelében  új  kiállítási  helyiségeit,  elő¬ 
ször  át  kell  rágódnunk  a  kásahegyen,  hogy  eljut¬ 
hassunk  az  ínyencek  igéretföldjére.  A  földszinten 
mindenfelől  Blaas-Ninetták  kacsintanak,  Grützner- 
papok  koccintanak  felénk,  az  emelet  első  termeiben 
oly  nagyságok,  mint  Lenbach  és  Stuck  kompromit¬ 
tálják  magukat  olcsó  szépségek  gallériájával.  Es 
rosszul  esik  járnunk  a  hangolt  színű  drága  sző¬ 
nyegen,  ha  arra  gondolunk,  hogy  a  szépséghez 
való  hűtlenségből  lett  ez  a  csurgó-kutas,  babér¬ 
gömbös  palota.  Vigasztalásul  eszünkbe  jut  pár 
szó,  melyet  egy  festő  ejtett  egyszer  intim  beszél¬ 
getésben  :  „Én  megelégszem  a  polgári  haszonnal". 
Épp  az  a  mester,  kinek  gyűjteményes  művét  itt  talál¬ 
juk  az  emelet  utolsó  nagytermében:  Zügel  Henrik, 
ki  úgy  fest,  mintha  kard  volna  kezében,  melynek 
hegye  napfényben  fürdött. 

Zügelt  évek  óta  nem  láttuk  képviselve  a  mün¬ 
cheni  kiállításokon,  állítólag  valami  ellentét  miatt, 
mely  közte  és  a  szecesszió  törzskara  között  fenn¬ 
állott.  De  hatása  észrevehető  volt  mindenütt.  Tanít¬ 
ványai,  köztük  Schramm,  Hegenbarth,  Junghaus 
és  követői  annyira  fölszaporodtak,  egyénisége  bélye¬ 
gét  annyira  árulóan  magukon  viselték,  hogy  utóbb 
a  mester  által  hirdetett  hideg-meleg  színellentéteknek 
a  végletekig  való  kihasználása,  a  rellex-vadászás 
s  a  temperamentumos,  speciálisan  müncheni,  min¬ 
denáron  széles  ecsetvonás,  az  úgynevezett  „Fahrer" 
uralta  a  kiállításokat.  Különösen  a  szecesszió  tavaszi 
kiállításán,  mely  a  fiatal  óriások  bemutatója,  vonták 
be  a  züglisták  a  falakat  egyforma  tarkasággal  s 
csak  ellenfeleiknek  engedtek  helyet,  az  anyagot 
vonalba  gyöngéden  hímező,  vagy  nyugodt  felületek- 

ben  egymás  mellé  simító,  a  mai  grafika  által  be¬ 
folyásolt  stilisztáknak.  A  derékhad  pedig  háttérbe 
vonult,  hogy  óvatosan  megfigyelve  a  modern  művé¬ 
szet  előőrsei  által  kivívott  előnyöket,  jó  képeket  alkot¬ 
hasson  velők  a  nyári  nagy  kiállítások  számára. 

Kiváncsi  érdeklődéssel  várta  hát  mindenki  a 
mester  föllépését,  kitől  mind  e  fiatalosság  útját 
vette.  S  a  teremben,  mely  közel  hatvan  festményét 
egyesítette,  sokára  megfeledkeztünk  az  előadás  esz¬ 
közeiről,  olyan  közvetlenséggel  áradt  felénk  azokból 
az  életvidám,  fényben  úszó,  pazarszínű  természet. 
Emitt  pacsirtadaltól  hangos  reggel  ragyog  harmattól 
nedves  rögök  felett,  a  dombtetőről  nehéz  egykedvű¬ 
séggel  cammog  felénk  a  szántó  ökörpár,  rózsaszín 
orrából  oly  párafelhőt  fújva,  mint  a  gőzös.  Túlnan 
az  estve  hamvas  violája  borul  a  távol  síkság  fölé, 
elől  a  karám  korhadt  deszkáin,  a  nyírek  törzsén  s 
a  köztük  tolongó  kócos  birgék  gyapjúcsomóin, 
kajla  szarvain  a  búcsúzó  nap  aranysugara.  Két,  a 
szó  igaz  értelmében  „életnagyságú  vászon"  ez  és 
jobbra-balra  tőlük  fák  árnyékában,  réti  sorompónál, 
patak  vizében,  füves  kertekben,  virgoncz  borjak,  paj¬ 
kos  bikák,  a  rajnamenti  szúnyogos  ligetnek  nyári 
képe,  melyet  a  mester  iskolájával  évente  fölkeres.  Majd 
emlékek  a  lüneburgi  síkról,  melynek  rőt  hangaföldjén 
csillószemű,  bundás  kosok  legelnek  elszéledve,  bogos- 
szarvú  fekete  ördögök  vagy  egyetlen  furcsa  állatként 
meleg  körbe  szorongva  várják  az  éjszakát. 

Kevés  festő  rendelkezik  ma  a  színlátás  ez  érzéki 
frisseségével,  a  formakezelés  e  biztosságával,  rnely- 
lyel  Zügel  az  állathangulatokat  elénk  állítja.  Hogy 
neki  magának  is  mily  fáradságos  lehetett  az  út, 
mutatja  néhány  együtt  kiállított  régibb  festménye, 
melyek  egyikén  a  miniatürfestő  türelmével,  agyag¬ 
színű  pepecselésben  követi  egy  újszülött,  vastag- 
lábú  báránygyerek  esetlen  kedvességeit.  Míg  e  lelki- 
ismeretes  naturalizmustól  eljutott  a  hideg-meleg 
fénynyel  való  merész  kísérletekig,  a  színnek  és 
a  formának  mily  képzetmennyiségét  közvetítette 
velünk!  Bár  a  „hideg-meleg",  a  hogy  a  művészek 
Zügel  festői  módszerét  nevezni  szokták,  vagyis  a 
kék- sárga  színskálának  és  változatainak  bármely 
hangnemben  való  biztos  kezelése  sem  egyetlen, 
sem  kizárólagos  érdeme.  Hisz  Delacroix-t  egy 
naplójegyzete  szerint  már  a  múlt  század  felében 
izgatta  „a  narancsnak  s  a  violának  a  szabad  fény¬ 
ben  egymást  felváltó  uralkodása".  Zügel  festői 
látásának  lényege  az,  hogy  a  lokális  színnel,  e 
képzelt  állandóval,  például  a  szürke  tehén  szür¬ 
keségével  nem  törődve,  a  színjelenséget  minden, 
még  oly  rejtett  visszfény  iránt  fogékony,  úgyszólván 
tükröző  felületekből  építi  föl,  hogy  a  szürke  tehén¬ 
hát  zöld  lombok  árnyában,  napsütött  patak  hullám¬ 
fodrai  fölött  akár  gyöngyházszínűvé  válhatik.  Nála 
a  formának  színes  megjelenéseit  az  esetről-esetre 
változó  környezet  határozza  meg  s  így  jön  létre 
e  két  elem  között  az  a  csodálatos,  egységes  össz¬ 
hang,  mely  még  a  fényhatások  legszélsőbb  foko¬ 
zása  mellett  is  egyensúlyt  ad  a  képhatásnak. 

Zügel  mellett  divatjelenségnek  hatott  az  orosz 
Szómoff  Konstantin,  kit  a  műegyesület  mutatott 
be  a  múlt  hetekben.  Itt  volt  ismert  képe  „A  lugasban" 
című,  melyen  egy  etikett-spádés,  vörös  selyembe  öl¬ 
tözött  rokokó-princ  udvarolt  két  papagályszínű,púder- 
parókás  hölgynek,  aranygerezdes  szőlőlugas  boltívei 
alatt.  Hólyagos,  homályos  kép,  mely  rég  nem 
lakott  szobák,  magános  feledtségben  szunnyadó 
családi  képtár  dohos  hangulatát  idézte  föl.  Szónroff 
dekoratív  tehetség,  a  cári  színház  számára  rajzolt 
színlapkereteiben  itt  ott  bájos  finomsági!  asszonyos 
érzékenység  nyilvánul. 

Ugyancsak  a  műegyesület  helyiségeit  foglalta 
el  a  francia  és  angol  grafikusok  gyűjteményes 
kiállítása,  mely  külön  méltatást  érdemelne.  Kép¬ 
viselve  voltak  a  legjobb  nevek :  Manuel  Robbe, 
Ranft,  Legrand,  Helleu  és  Thaulow  ;  Pennel,  Legros, 
Sloane  és  Mónii.  Olgyai  Viktor 

1U/ÁRISI  MŰ  V  ÉSZETI  KRÓNIKA.  ( F  estők  árfolyama . 
u  Carriére  ünneplése.  Carriés  hagyatéka.  Színes 
rézkarcok.  Külföldi  festők.  A  római  akadémia. 
Rodin.)  Hogy  milyen  mozgalmas  a  művészeti  élet 
Párisban,  könnyen  megítélhető  néhány  hét  művé¬ 
szeti  eseményeiből.  Csak  a  jelentős  és  tisztán  művé¬ 
szeti  dolgokról  fogok  szólni  és  nem  térek  ki  a 
rue  Lafitte,  rue  Le  Pelletier  és  avenue  de  l’Opéra 
műkereskedőinek  folyton  változó  kis  kiállításaira 
és  nem  beszélek  a  milliókat  érő  magángyűjtemé¬ 
nyek  árverezéséről  a  Hótel  de  Ventesban.  Nem  végez 
az  haszontalan  munkát,  aki  figyelemmel  kiséri  ezeket, 
igen  tanulságosak.  Akármilyen  tehetséges  fiatal  mű¬ 
vésznek  munkái  sem  bírnak  itt  értékkel,  arnig  hír¬ 
névre  nem  tudott  vergődni,  de  egész  határozott 
árfolyammal  bírnak,  akárcsak  a  legfontosabb  szük¬ 
ségleti  tárgyak,  a  közönség  ízlésének  próbáján 
keresztülment  művek.  Ha  idejutott  egy  művész, 
fontos,  hogy  minél  egyenletesebb  minőségű  árű- 
cikkeket  produkáljon,  akárcsak  egy  gép,  mert  nagy 
a  klientela  és  ez  a  sablontól  való  eltérést  nem 
tűri.  Ez  tesz  Párisban  tönkre  sok  kiváló  tehet¬ 
séget. 

Szerencsére  van  sok  kiváló  művész,  aki  nem 
alkuszik  meg,  hanem  önérzetesen  jár  a  maga  űtján 
az  ideálja  felé.  Bizonyosan  első  helyen  áll  ezek 
között  Eugéne  Carriére,  akinek  dec.  20-án  fel¬ 
emelő  ünnepélyt  rendeztek  barátai  és  tisztelői  egy 
bankét  keretében.  Egy  génié  apotheozisa  volt  ez. 
Mintegy  5 — 600-an  lehettünk  jelen.  Az  asztalion 
az  ünnepeltet  olyan  alakok  vették  körül,  mint  Rodin, 
Albert  Besnard,  Estournelles  de  Constant  az  ismert 
diplomata  és  szenátor,  az  angol-francia  egyezség 
megteremtője,  Mecsnikoff,  a  Pasteur-intézet  igaz¬ 
gatója,  Marcel,  a  Beaux-arts  direktora,  Beneditte  a 
Luxembourg-múzeum  igazgatója,  Séverine  asszony, 
Georges  Clémenceau  stb.  stb.  Sok  szocialista,  huma¬ 
nista  volt  ott,  akik  tisztelik  Carriére  művészetének 
tendenciózus  emberbaráti  irányát.  A  felköszöntők  sorát 
Rodin  kezdte  meg,  aki  elnöke  volt  e  banketnek, 


kiemelve  Carriére  szegénységét,  amelyet  ő  maga 
keres,  amelyben  nagyobb  függetlenséget  érez  és 
szépen  kifejtette,  hogy  közvetlen  környezete,  fele¬ 
sége,  gyermekei  voltak  művészetének  irányítói  ;  ezek 
öröme  és  fájdalmában,  az  egész  emberiség  örömét 
és  fájdalmát  látta.  Részletesen  és  ékesszólóan  beszélt 
Carriére  művészetéről  Marcel,  a  szépművészeti  mi¬ 
niszter  nevében,  de  a  jelen  volt  művészeket  leg¬ 
jobban  érdekelte  Albert  Besnard  felszólalása,  aki 
a  legkompetensebb  volt  arra,  hogy  egy  hasonló 
kaliberű  mester  művészetéről  véleményt  mondjon. 
Tetszést  keltett  azon  apercu-je,  hogy  ügy  szólnak 
már  ma  Carriére  „Maternité“-jeiről,  mint  Rafael 
madonnái,  vagy  Michelangelo  „utolsó  ítéletéről". 
Estournelles  de  Constant  az  „arbitrage  internatio- 
nal“  nevében,  mint  az  igazság  és  a  béke  apos¬ 
tolát,  összehasonlítva  Zolával,  köszöntötte  Carriéret, 
Séverine,  pedig  ez  a  lelkes,  geniális  asszony,  el¬ 
mondta,  hogy  miért  szeretik  és  bámulják  a  nők 
Carriéret,  az  anyai  szeretet  festőjét. 

Ilyen  fényes  ünnepeltetésben  részesült  egy  élő 
művész,  de  nem  feledkeztek  meg  elhunytakról  sem. 
Egy  intim  művészünnepély  keretében  leplezték 
le  a  St.  Georges-téren  Gavarninak,  az  elmés  raj¬ 
zolónak  szobrát,  aki  a  múlt  század  első  felében 
oly  jellegzetesen,  elmésen  örökítette  meg  a  párisi, 
főleg  a  montmartrei  típusokat. 

A  Petit-palaisban  Chaumié  miniszter  személye¬ 
sen  jelent  meg,  hogy  átvegye  Hoentschel  műbarát 
ajándékát,  a  korán  elhunyt  Carriés  szobrász  hátra¬ 
hagyott  műveit,  amelyek  külön  kollekciót  képez¬ 
nek  Páris  városának  múzeumában.  Carriés  1855 — 
94-ig  élt  és  nagy  tehetségű,  eredeti  művész  volt. 
Kár,  hogy  munkáinak,  melyek  részben  figurális, 
részben  dekoratív  dolgok,  nagyrésze  csak  gipszben 
és  agyagban  van  meg. 

A  kis,  de  jelentős  kiállítások  sora  is  megkez¬ 
dődött,  az  ismert  műkereskedő  George  Petit  galé¬ 
riájában,  alig  hogy  a  Sálon  d’Automne  kapui  be¬ 
zárultak. 

A  kiállítások  sorát  a  ,, Sálon  de  la  Gravure  en 
couleurs“  nyitotta  meg  novemberben.  A  színes 
rézmetszetek  felelevenítésére  alakult  egy  50  tagból 
álló  egyesület  Raffaelli  elnökletével.  Egy  egész  szá¬ 
zadon  át  nyugodott  ez  a  speciálisan  francia,  köny- 
nyed,  szellemes  művészi  technika,  amely  oly  találó 
kifejezője  volt  a  Lajosok  tarka,  játszi  korának. 
Nagy  közvetlenséggel  vezetnek  bebennünketaz  akkori 
rézmetszetek  a  Palais  royal  levegőjébe,  szokásaiba, 
intim  életébe  és  sok  karakterisztikus  jelenetet  örö¬ 
kítenek  meg  a  nagy  forradalom  előtti  időből,  érde¬ 
kes  adatokat  szolgáltatva  a  kor  történetéhez.  Leg¬ 
kiválóbb  művelője  volt  ennek  a  technikának  Debu- 
court  XVI.  Lajos  korában,  akinek  rézlapjai  mesés 
áron  kelnek  el  ma.  A  nagy  forradalom  után, 
amint  a  korszellem  megváltozik,  letűnnek  a  színes 
nyomatok,  Napóleon  alatt  az  egyszínű,  komor, 
fekete  rézkarc  foglalja  el  ismét  helyét.  Szerencsés 
gondolat,  hogy  modern  művészek  szolgálatukba 

fogadják  ismét  a  gravure  en  couleurs-t.  Sokszor 
túlságosan  komoly  a  tárgyhoz  az  olajfestés,  a  pasz¬ 
tell  túlérzékeny,  a  fotográfia  elégtelen  a  mai  élet 
jellemzéséhez,  de  a  modern  hangulatfestésnek  sincs 
alkalmasabb  sokszorosító  eszköze  a  színezett  réz¬ 
metszetnél.  Ha  speciálisan  franciává  is  lett  a  szí¬ 
nezett  rézmetszet,  feltalálója  Lastmann  volt  —  Rem¬ 
brandt  mestere.  Leblond  hozta  be  Franciaországba, 
Dagoty  és  Janinet  tökéletesítettek,  virágkorát  pedig 
Leprince  és  Debucourt  műveiben  élvezzük  XVI. 
Lajos  alatt.  Művelték  a  japánok  is,  csak  más  volt 
az  eljárásuk :  Utamaro,  Hokuszái,  Hirosige,  akikről 
érdekes  felolvasást  tartott  ezen  kiállítás  ötletéből 
Róbert  de  Montesquiou  gróf,  a  híres  conférencier, 
aki  a  versaillesi  palota  és  udvari  élet  ismertetésével 
beutazta  Amerikát.  Előbb  ugyanis  csak  a  festők, 
de  most  már  az  írók  is  átjárnak  Amerikába  vendég¬ 
szerepelni  :  Bourget,  Hugues  Le  Roux  stb.  Jó  pél¬ 
dával  jártak  elől  Benjámin  Constant,  Chartran, 
Carolus  Duran,  kiknek  egy-egy  amerikai  séjour 
2  —  300.000  frankot  jövedelmezett.  Most  Aman- 
Jean  a  kedvenc,  hullámos,  dekoratív  vonalaival, 
tompa  színeivel ;  csak  e  napokban  tért  onnan  haza. 
Sok  amerikai  él  Párisban,  megszeretik  irodalmát, 
művészetét  és  élősegítik  hódítását  túl  az  Óceánon 
is.  A  gravure  en  couleurs- Salonból  kiemelem 
Thaulow,  Braquemond,  Raffaélli,  Boutet  de  Monvel, 
Huard,  La  Touche  munkáit. 


Decemberben  a  ,,Société  Internationale  de  pein- 
ture  et  sculpture“  foglalta  le  a  George  Petit  ter¬ 
meit.  20  év  óta  áll  fenn  ez  a  35  tagot  számláló 
egyesület,  amelybe  felvételnek  csak  tagok  elhalá¬ 
lozása  vagy  lemondása  esetén  van  helye.  Sok 
kiváló  külföldi  tagja  volt  és  van:  Lenbach,  Whistler 
állítottak  ki  ebben  a  Salonban,  most  pedig  Har- 
rison  amerikai  tengerfestő,  Franz  Stuck,  Casas  és 
Sorolla  y  Bastida  spanyol  festőkből  látunk  itt 
érdekes  dolgokat.  A  franciák  közül  Mercier  szob¬ 
rásznak  egy  bájos  női  fejet  ábrázoló  festményét 
emelem  ki. 

A  Rómában  lévő  francia  művészeti  Akadémia 
igazgatói  állásának  betöltése  körül  nagy  versen¬ 
gés  folyt.  Ez  talán  a  legnagyobb  művészi  dignitás 
itt.  Szinte  egy  művész-nagykövet  jellegével  bír  (és 
fizetésével  is.)  Minthogy  utóbbi  időben  mind  erő¬ 
sebben  nyilvánult  a  kívánság,  hogy  az  állam  ne 
avatkozzék  tűlságosan  a  művészi  oktatásba  és  han¬ 
goztatták  a  római  iskola  reformját,  a  mostani  bátor 
minisztérium  szívesen  látott  volna  ezen  intézmény¬ 
nek  az  élén  is  egy  originális  tehetséget.  Nyílt  titok 
volt,  hogy  Chaumié  miniszter  és  Marcel  jelöltje 
Albert  Besnard,  mégsem  térhetett  ki  a  miniszter  a 
bevett  szokás  alól,  hogy  a  tudós  Akadémia  művé¬ 
szeti  osztályának  jelölését  ne  kérje.  Besnard  ennek 
nem  tagja,  mert  néhány  csípős  megjegyzése  az 
akadémiára  köztudomású.  Az  Akadémia  pedig  ter- 

mészetesen  csak  tagjai  közül  kí¬ 
ván  jelölni  és  a  szokástól  eltérően 
nem  festőt,  nem  is  szobrászt  de¬ 
signált,  hanem  zeneköltőt  Saint- 
SaSns  személyében  és  mikor  ez 
megrongált  egészségére  való  hivat¬ 
kozással  nem  fogadta  el  a  jelölést, 

Carolus-Durant  kérték  fel,  aki  már 
el  is  foglalta  méltóságát  Rómában. 

Az  ő  távozásával  megüresedik  a 
Société  nationale  des  Beaux-Arts, 
a  champs  de  marsisták  elnöksége, 
amelyre  Roll  ésBesnard  ajelöltek, 
de  a  választást  csak  a  Sálon  meg¬ 
nyitása  után  ejtik  meg. 

Fel  kell  még  jegyeznem,  hogy 
Rodin  híresszobrát  a  ,,Penseur“-t 
a  Panthéon  oszlopcsarnokában 
fogják  elhelyezni,  amely  méltó 
lesz  hozzá.  Eddig  elmondhatta 
Rodin  is,  hogy  „nemo  próféta  in 
patria  sua“,mert  az  egész  művelt 
külföld  ünnepelte  már,  tavaly  még  a  hideg  angolok 
is  kifogták  lovait  Londonban,  de  azért  a  „Balzac^- 
nak  nem  jutott  nyilvános  tér  Párisban.  A  ,,Penseur“ 
meghódította  összes  honfitársait  is. 

Dr.  Kúnfy  Lajos 

ípDÓMíU  LEVÉL.  (A  római  magyar  művészház. 
uA  A  nápolyi  képtár  ügye.  Venezia  újabb  vesze¬ 
delmei.  A  francia  római  díjak.)  Róma  egyik  leg- 
festőibb  pontján,  böcklini  ciprusok  és  piniáktól 
környezve,  vonul  meg  a  magyar  művészház,  Ven- 
tura,  római  építész  alkotása.  A  román  stílben  tartott 
kétemeletes  épület  kettős  terraszszal  bír  s  úgy  a 
földszint,  mint  a  két  felső  emelet  külön-külön  mű¬ 
termet  és  lakást  foglal  magában.  Mindezeket  pedig 
kényelmes  bútorzattal,  egy-egy  csomó  művészeti 
könyvvel  és  minden  aprólékosságra  kiterjedő  figye¬ 
lemmel  látta  el  a  nemes  alapító,  Fraknói  Vilmos 
püspök.  Mintegy  tíz  évig  fáradozott  a  magyar 
művészház  eszméjének  megvalósításán.  Mélyszán- 
tású  humanista  lévén  :  kerülte  a  nyilvánosságot  s 
így  történt,  hogy  odahaza  csak  a  múlt  évben,  az 
alapító-levél  elkészülte  után  vehettünk  tudomást  e 
nagyszerű  nemzeti  ajándékról.  Az  épület  költségei 
mintegy  55,000  lírát  tettek  ki.  A  külső  és  belső 
falakat  még  freskók  fogják  benépesíteni,  melyek 
elkészítése  időközönkint  a  római  díjas  festők  fel¬ 
adata  lesz. 

Egy  oly  teljesen  új  és  úgyszólván  speciális 
művészeti  intézménynél,  mint  a  magyar  művészház, 
alig  lehet  az  előre  meghatározott  formaságokat 
szigorúan  betartani.  Az  ehhez  való  tapasztalatokat 
az  idő  és  körülmények  adják  meg.  így  a  felhívás 
szerint  a  pályázatban  csak  olyanok  vehettek  részt, 
kik  a  bibliai  festészetben  mutattak  fel  eredményeket. 
Ehhez  képest  a  pályaművek  tisztán  a  bibliai  életből 
vehették  tárgyaikat.  Ez  a  feltétel,  úgy  látszik,  még 

megmaradt,  de  elesett  ama  megkötés,  hogy  az  évente 
Budapesten  kiállítandó  festmény  római-magyar  tör¬ 
ténelmi  témát  tartalmazzon. 

Óhajtandó  volna,  hogy  a  leszűrt  tanulságok 
figyelembevételével  magát  a  pályázatot  a  jövőre 
nézve  a  körülményekhez  alkalmazkodóbbá  tennék. 
Annál  is  inkább,  mert  hisz  a  magyar-római  díj 
nem  akadémikus  jellegű,  mint  a  francia,  spanyol 
avagy  német,  hanem  kifejezetten  az  első  tanul¬ 
mányokon  túl  lévő  művészeknek  szól.  S  talán 
jobb  is  így.  Csak  a  többi  nemzetek  ifjú  római¬ 
díjasaira  utalunk,  kik  ötévi  itt  tartózkodásuk  alatt 
legnagyobb  részt  ellaposodtak,  belejutva  a  klasszikus 
művészet  útvesztőjébe,  vagy  csak  később  adtak 
hírt  magukról.  Ez  az  eredmény  kétségkívül  az 
ellentéte  annak,  amit  a  római  díjjal  való  kitüntetés 
után  újabb  idő  óta  várnak.  Még  talán  negyven¬ 
ötven  év  előtt  érdekes  lehetett  a  klasszikusok  hatása, 
de  ma  már  minden  hivatott  művész  tisztában  van 
azzal,  hogy  egyes  -  egyedül  az  egyéni  invenció 
győz. 

Egyébként  a  római  művészházban  ezidőszerint 
csöndes,  szorgalmas  munka  folyik.  A  két  festő  : 
Grünwald  Béla  és  Hegedűs  László,  a  nyáron  át 
a  Borghese-kert  szépségeit  vitték  vásznukra.  A  fel¬ 
fogásban  nem  foglalkoztak  az  olasz  tárgyú  képeknél 
megszokott  örökös  azúrral  ;  ez  csak  itt-ott  mosolyog 
át  a  lombok  közül.  Érdekelte  még  a  két  festőt  a 
fák  zöldjének  megannyi  változata,  mely  talán  sehol 
sem  nyilvánul  oly  sokféleképpen,  mint  Itáliában. 
Grünwald  Bélát  egy-egy  elfelejtett,  letűnt  dicsőség¬ 
ről  álmodozó  istenszobor  magánya,  az  örökváros 
esti  hangulatainak  sejtelmessége  inspirálta.  Ezekből 
néhányat  a  tavaszi  budapesti  kiállításra  küld  be. 

Hegedűs  László  nagyobbszabású  vásznakkal  fog¬ 
lalkozik.  Ezúttal  bibliai  témát  fest,  erős  effektu¬ 
sokkal.  Néhány  festménynyel  minden  valószínűség 

szerint  a  február  elsején  megnyíló  római  nemzet¬ 
közi  műkiállításon  fog  szerepelni. 

Damkó  József  a  lateráni  bazilikában  lévő  ÍJ . 
Szilveszter  pápa  sírjára  szánt  dombormű  agyag¬ 
mintáján  dolgozik.  A  művész  lelkiismeretes  tanul¬ 
mányozásokról  ad  számot  a  korhű  kosztümök  jel¬ 
lemzésével.  A  dombormű  eredeti  nagysága  két  méter 
magas  és  négy  méter  széles  lesz,  fehér  karrarai 
márványból.  Damkó  József  még  egy  nagyobbszabású, 
angyalos  művészi  magyar  címert  mintáz  a  művészház 
homlokzatára.  — 

A  nápolyi  régi  képtárban  sajnálatos  visszaélé¬ 
seknek  jöttek  nyomára.  Ami  ott  négy  év  óta  tör¬ 
tént,  a  művészet  történetének  fekete  lapjára  tartozik. 
Szomorú  dolog,  hogy  műértő  emberek,  sőt  művé¬ 
szek  vétkes  hanyagságai  avagy  visszaélései  szere¬ 
pelnek  a  művészet  rovására. 

Az  események  szálai  négy  évre  húzódnak  vissza. 
Ez  idő  alatt  alig  két-három  terem  volt  időközönkint 
megtekinthető.  A  tanulmányozni  kívánóknak  a  nagy 
mesterek  legtöbb  műve  nem  volt  megközelíthető. 
Örökös  restaurálás  alatt  voltak  a  termek,  a  képek 
és  maga  az  épület.  Helyszűke  miatt  egész  ablak¬ 
sorokat  befalaztak  s  ezeket  primitív  világítólyukakkal 
helyettesítették.  De  persze  ez  a  világításnak  csak  hátrá¬ 
nyára  volt.  A  szellőztetők  használhatatlanokká  vál¬ 
tak,  pedig  ezeknek  nagy  a  fontosságuk  Nápoly 
kiimája  alatt.  A  rendkívül  felemelkedett  hőmérsék- 
nél  egész  csomó  nagybecsű  festmény  megsérült 
vagy  megsemmisült,  a  festékek  lepattogzottak,  a 
színek  eltűntek.  A  hivatalos  megállapítás  szerint  az 
áldozatul  esett  képek  ezek :  Spagnoletto  három 
műve  :  a  Szilén  összeperzselődött,  a  San  Girolamo 
alig  ismerhető  fel,  San  Sebastianója  sem  restau¬ 
rálható  többé.  Van  Dyck  Marino  lovagja  megsérült ; 
Pinturicchio  Assunzione-ja  elvesztette  misztikus  báját ; 
Masolino  Madonnája,  Ortolino  Deposizione-je  föl- 
ismerhetlen.  A  veszedelmes  gazdálkodást  betetőzi 
a  képtárban  elhelyezett  gyönyörű  renaissance  kora¬ 
beli  oltár  megsemmisítése.  Ez  a  remekmű  valaha 
a  Sant’Agostino  degli  Scalzi-templom  fődíszéül  szol¬ 
gált  ;  innét  vitték  azt  a  pinakotékába,  hol  azt 
Guiseppe  Fiorelli  restaurálta.  Eme  oltárt  darabokra 
tördelték  s  abból  apró  elefántcsontszekrényeket, 
emailleket  és  medaillonokat  csináltattak. 

A  szerencsétlenséget  növelte  a  négy  megbízott 
restaurátor  működése,  kik  több-kevesebb  ideig  mű¬ 
ködtek  a  képtárban.  Ezek  restauráltak,  hogy  — 
mások  restauráljanak.  Bár  1901  április  havában 
a  minisztérium  három  nápolyi  festőből  álló  vizsgáló- 
bizottságot  küldött  ki,  mely  kérelmezte  a  restau¬ 
rálások  sürgős  betiltását :  a  bürokrácia  késlekedett 
s  az  igazgatóság  megbízásából  még  csak  ezután 
következett  Stefano  Merlotti  festő,  mint  restaurátor, 
veszélyes  működése.  Merlotti  hihetetlen  rövid  idő 
alatt  több,  mint  százötven  festményt  „restaurált44  ; 
e  barbár  munka  áldozatául  esett  űjabb  nagymeny¬ 
nyi  ségű  képe  a  képtárnak.  Ezek  a  „restaurált44 

festmények  még  hivatalosan  nincsenek  kimutatva  ; 
de  hír  szerint  köztük  van  Velazquez  „Ivók44,  Luca 
Giordano,  Sodorna  és  Ribera  egy-egy  remeke. 

Nem  hiányzik  a  komikum  sem  a  szomorú 
tényekből.  Négyszögű  képeket  kerek  rámába  állí¬ 
tottak.  Hogy  pedig  egy-egy  festmény  alakjainak  a 
súlyos  megsérülését  elleplezzék,  széles  keretet  alkal¬ 
maztak.  Mindeme  veszedelmes  ténykedések  meg¬ 
törésére  Nápoly  hat  jeles  művésze :  Casciaro,  De 
Sanctis,  Esposito,  Ferrara,  Migliaro  és  Ferres  másfél 
év  előtt  memorandumot  terjesztettek  be  a  minisz¬ 
tériumhoz.  Ismét  a  búrokban  hevert  az  ügy.  Pedig 
a  bajok  az  olasz  kultuszminisztérium  mérlegét 
újabb,  előre  nem  látott  ötvenezer  lírával  terhelték 
meg.  Ehhez  számítva  a  négyévi  beléptidíjat,  kétség¬ 
kívül  eme  összegnél  is  nagyobb  az  olasz  kormány 
vesztesége.  Orlando  miniszter  a  napokban  bízta 
meg  Adolfo  Venturi  tanárt  a  múzeum  rendezésével. 
Ez  okból  egyelőre  a  képtár  ajtói  ismét  bezárultak. 

A  múlandóság  súlyosan  érezteti  hatalmát  a  mesés 
Venezián.  A  campanile  három  év  előtti  beomlása 
után  a  Frari  és  a  S.  Giovanni  templomok  kez¬ 
denek  ingadozni  s  a  mi  a  legmegdöbbentőbb  :  a 
kilencszázados  San-Marco-bazilika  is  megkezdte  a 
veszendőség  processzusát.  Európa  eme  legszebb 
bizánci  stílű  bazilikája  már  egy  ízben  elhamvadt. 
A  tizenhatodik  században  épült  fel  újra ;  de  leg¬ 
szebb  pompáját  akkor  érte  el,  miután  a  velencei 
köztársaság  Konstantinápoly  fölött  diadalmaskodott. 
Gazdag  porfir,  márvány-  és  arany-alapú  mozaik¬ 
díszét  ekkor  nyerte  a  bazilika.  Manfredi  és  Maran- 
goni  építészek,  a  bazilika  felügyelőinek  előadása 
szerint  a  legnagyobb  veszély  a  fundamentum  lassú 
szétmállása  és  a  cölöptalapzatok  megingása.  Sürgős 
intézkedést  kívánnak  a  Paradiso  és  Apocalisse 
boltívei,  melyek  a  főhomlokzattal  vannak  össze¬ 
köttetésben.  A  templom  bejáratától  balra  eső  első 
kupola  s  a  négy  belső  tribün  oszlopzatai  ingadoz¬ 
nak  az  alapzat  meggyöngült  ellenálló  képessége  miatt, 
így  nincs  meg  a  kellő  egyensúlya  a  nagy  kupolá¬ 
nak  sem,  mely  mindezekre  nehezül.  A  Palazzo 
Patriarchale  felé  eső  külső  minaret,  a  S.  Teodoro 
kápolna  s  a  sekrestye  veszélyeztetve  vannak.  A 
gyönyörű  mozaikok  és  márványdíszek  nagyrésze 
tönkrement,  letöredezett.  Az  építészek  előterjeszté¬ 
seikben  a  bazilika  előző  állapotához  hasonlóan 
megerősíthetőnek  vélik  az  összes  veszélyeztetett 
részeket. 

Boni  tanár  nyilatkozata  szerint  az  utóbbi  évek¬ 
ben  folytatott  javítások  tisztán  a  romlás  elpalás- 
tolására  szolgáltak.  Csak  a  szépséghibákat  leplezték 
s  így  a  pusztulás  tovább  folytatta  munkáját.  A 
San-Marconál  számolni  kell  a  talajviszonyokkal  s 
a  tökéletlen  alapozással.  Ugyanis  az  alapozás  mun¬ 
káját  végző  első  építészek  egyszerű  épület  számára 
dolgoztak,  de  a  gazdag  és  hatalmas  utódok  nehéz 
márvány-  és  ércdíszítéseket,  felső  építkezéseket  és 

oszlopzatokat  alkalmaztak.  A  IX.  és  XII.  század¬ 
beli  épületek  rendkívüli  gondot  igényelnek,  külö¬ 
nösképpen  a  velenceiek.  Ezek  idő  előtt  elvesztik  tar¬ 
tósságukat,  mert  gyakran  konstruálták  más  épületek 
anyagával.  Mindent  el  kellene  követni  a  legsür¬ 
gősebben,  mert  egy  campanilet  még  fel  lehetne 
építeni,  de  egy  San-Marco-bazilikát  —  soha. 

A  francia-római  díjasok  akadémiájának  az  igaz¬ 
gatója  :  az  öreg  Guilleaume  megvált  állásától.  Az 
ilyeténképpen  meghívott  Daumet,  Bernier  stb.  el  sem 
fogadták  a  felajánlott  megtiszteltetést,  végül  Carolus- 
Duran  vállalta  magára,  ki  már  hosszabb  időt  töl¬ 
tött  Olaszországban,  sőt  ifjúságában  egy  subiacoi 
kolostornak  volt  festő-szerzetese.  Mint  a  jelek  mutat¬ 
ják,  a  franciák  nem  tartják  többé  korszerűnek  a 
Medici-villa  fentartását.  Sokalják  a  hatszázhuszonöt¬ 
ezer  frank  évi  kiadást.  Szerintök  e  nagy  összegből 
odahaza  Franciaországban  hasznosabban  íödözhet- 
nék  hasonlóképpen  húsz,  de  több  művész  kitünte¬ 
tését  is,  míg  itt  az  igazgatói  állás,  a  hivatali  és 
egyéb  személyzet  stb.  még  egy  csomó  költséget 
igényel.  Amit  Rómában  eredményezett  a  római  díj, 
különben  sem  volt  soha  arányban  a  várakozással. 
Azok,  akik  a  Villa  Medicit  fentartani  óhajtják, 
utalnak  Róma  fényes  múltjára,  a  renaissance  alko¬ 
tásaira  s  azonkívül,  hogy  Itália  szépsége  fölemelő 
lesz  mindenha  a  művészekre. 

Az  igazság  a  középen  van :  akik  el  tudnak 
mélyedni  a  természet  és  művészet  örök  törvényeibe, 
bármely  milieuben  —  azolcé  a  jövő. 

Lendvai  Károly 

A]  BÉCSI  SZECESSZIÓ  KIÁLLÍTÁSA.  Ezúttal 
/ni  kevés  meglepetéssel  szolgál  a  bécsi  szecesszió. 
Viszontlátjuk  Gaston  la  Touche  és  Besnard  néhány 
képét :  a  francia  mesterek  delikát,  elmés  ecset¬ 
kezelése  itt  is  jobban  leköt  minket,  mint  például 
Trübner  vaskos  lovasképe,  amely  amazoké  mellett 
szögletes  és  darabos.  Nem  érdektelenek  egy  brüsz- 
szeli  művésznek,  Constant  Montaldnak  archaizáló 
festményei.  Modern  szeszű  képek,  telistele  itatva 
régi  patinával.  Némelyik  darabján  (például  a  nagy¬ 
méretű  „Az  ideál  felé“  címűn)  viszontlátjuk  a 
quattrocento-eleji  freskó  tónusát,  sőt  annak  kopott¬ 
ságát.  Montald  képes  e  régi  freskók  fainedvese¬ 
dését  is  stilizálni.  Némelyik  alakja  akár  Botticelli 
műhelyéből  kerülhetett  volna  ide.  Más  képeinél  egy 
fakuló  egyiptomi  papirusz,  egy  középkori  miniált 
pergamen  jut  eszünkbe.  Lapisz-lazuli  és  töredezett 
aranyfoltok  közt  vezet  egy  rafinált  lendülésű  vonalat, 
egy  kart,  egy  derékhajlást.  Emellett  egy  sor  gyö¬ 
nyörű  rajzlappal  örvendezteti  meg  publikumát 
(„Leánvcsoport“,  „A  három  grácia“).  Párisi  mor- 
fiomanikus  assszonyok,  halálszínű  arca  mered 
elénk  Hermen  Anglada-Camarasa  képeiről.  Egy- 
egy  ily  nőalak  alig  több  aszott  csontváznál, 
az  óriási  kalap  és  fcileghajtó  toalett  alkalmat  ad 


ragyogó  színek  festésére,  az  elefántcsontszínű  múmia¬ 
arcok  kiemelésére.  S  a  fakó  kokottok  arcába  bele- 
pöttyent  egy  kis  cinóbert :  a  kendőzött  ajak.  Égő 
fekete  pupillát  övez  mandulaformában  a  kendőzött 
szem.  A  festőnek  ott  nyilvánul  legnagyobb  ereje, 
a  hol  az  arc  leheletes  és  fakó  tónusjátéka  mögé 
villogó,  tűzben  égő,  zománcerejű  színeket  helyez, 
a  melyekhez  a  motívumot  egy  café-chantant,  egy 
park  verőfényes  lombja  vagy  a  ruhaözön  adja.  A 
kiállítás  belsőségeit  ízléssel  alakította  Leopold  Bauer 
építész.  (1-a.) 

Aj  UBR  EY  BEARDSLEY.  Huszonöt  éves  korában 
/ni  sírba  vitte  a  tüdővész  e  fiatal  gentlemant,  aki 
oly  rettentő  rajzokban  mutatta  be  az  emberi  élet 
fertőjét.  Művein  nem  érzik  meg  semmmi  moralista 
célzat.  Szörnyűséges  alakjai  egy  új  Inferno  népe, 
amelyet  azonban  nem  bántanak  semmi  pokol  bün¬ 
tető  lángjai.  Vannak,  léteznek,  élik  macabre  éle¬ 
tüket.  Bécsben,  Miethke  szalonjában  került  kiállí¬ 
tásra  e  rajzok  egyik  gyűjteménye :  a  benyomás, 
amelyet  a  sorozat  bennünk  keltett,  fanyar  és  kel¬ 
letlen.  íme,  Belzebúb  kaligráfusa.  Egy-egy  apró 
szörny  kerül  a  papirosra,  hajszálvékony,  jól  meg¬ 
gondolt  tollvonásokkal.  Egy  szörnyszülött,  mezít- 
lenre  vetkőzve  :  púpjáról  emberszemek  pislognak 
felénk.  Köldöke  is  szem.  Aztán  a  dégoutant  asszo¬ 
nyok  egész  sora.  Tömpe,  benyomott  orr,  óriási 
megnyúlt  cérnatest  a  ruhák  egész  fergetegébe  ágyalva. 
S  e  felett  egy  lencsenagyságú  fej.  Ami  ocsmány 
elképzelhető  asszonyi  formában  :  itt  ecettől  és  nehéz 
parfömtől  íülledt  levegőben  él  és  végzi  hüllő¬ 
mozdulatait.  Az  eddig  elképzelt  összes  hárpiák  el¬ 
sápadnak  e  verseny  láttára.  Hajmeresztő  borzalom 
volna  e  nőket  egy  percre  is  a  valóságban  meg¬ 
elevenedve  látni. 

De  bármily  undort  gerjesztenek  is  bennünk 
maguk  az  alakok  :  figyelmünket  bizonyos  mérték¬ 
ben  mégis  leköti  az  az  artisztikus  vonás,  amelyet 
e  modern  rajzolótól  aligha  lehet  elvitatni.  Kétség¬ 
telen,  hogy  rajzolónak  született  s  hogy  fejlődése 
nagyon  is  rövid  idejében  is  tudott  eredeti  kifeje¬ 
zési  tormákat  találni.  Sőt  talán  jellemző  is  a  XIX. 
század  végének  egy  bizonyos  kultur-csoportjára. 
Vonala  majdnem  mindig  érdekesen  dekoratív,  bár 
sokszor  már  alig  választja  el  valami  a  kaligrafia 
hideg  szabályosságától.  A  rajzok  oly  hűvösek, 
hogy  alig  van  rajtuk  nyoma  valamely  tempera¬ 
mentumnak.  De  épp  e  lendülő,  íves  vonalak  s  a 
leheletesen  kipontozott  formák  előadásbeli  ridegsége 
azt  az  erős  benyomást  kelti  bennünk,  hogy  szer¬ 
zőjük  a  legnyugodtabb  meggondolással  és  számí¬ 
tással  kereste  velük  az  aljas  bűnök  kifejezését. 
Rendszeresen  összeállítja  a  szenvedély  fertőjének 
galériáját,  kínos  gonddal  kerülve  mindent,  ami 
csak  né  mikép  is  emlékeztet  arra,  hogy  az  ember¬ 
ben  lehet  valamely  nobilis  vonás  is.  Nem  ok  nélkül 
nevezték  el  a  bűn  költőjének.  Mint  ilyen,  való¬ 
színűleg  páratlan  a  maga  nemében.  (1-a.) 

P LHALT  MŰVÉSZEK.  De  Bock,  Theophile  táj- 
lka  festő  (szül.  1853-ban),  meghalt  Amsterdamban. 

Chevilliard,  Vincent-Jean-Baptiste  életképfestő 
(szül.  1841-ben),  meghalt  Párisban. 

Hayes,  Edwin  festő  (szül.  1820-ban),  meghalt 
L  ondonban. 

Hoffmann  Richard  tájfestő  (szül.  1852-ben), 
meghalt  Plauen  i-V.-ben. 

LeydetVictor  festő,  meghalt  Isle-szir  Sorgne-ban. 

Merz  Oszkár  műépítő  (szül.  1 829-ben),  meghalt 
Pécsben. 

Prinsep  Valentin  festő  (szül.  1836-ban),  meghalt 
Londonban. 

Rovanne,  Léon-Gustave  tengerfestő  (szül  1854- 
ben),  Mureaux-ban  meghalt. 

Ribarz  Rudolf  tanár,  tájfestő  (szül.  1847-ben), 
meghalt  Bécsben. 

Romeis  Leonhard  műépítő  és  tanár  (szül.  1854- 
ben),  meghalt  Münchenben. 


ADATOK  MŰVÉSZETÜNK  TÖRTÉNETÉHEZ 

AZINCZY  ÉS  KRAFFT  PÉTER  ZRÍNYI-KÉPE. 
Az  a  mozgalom,  mely  a  M.  Nemz.  Múzeum 
részére  készítendő  magyar  történelmi  tárgyú  fest¬ 
mények  érdekében  a  múlt  század  huszas  éveiben 
megindult,  Kazinczynak  minden  kulturális  mozza¬ 
natra  kiterjedő  figyelmét  sem  kerülte  el.  Sőt  a 
körülmények  alakulása  folytán  az  ily  módon  kelet¬ 
kezett  műállítások  egyikének,  a  Krafft  Péter  álta¬ 
lánosan  ismert  „Zrínyi  kirohanása"  című  képnek 
létrejöttében  a  nagy  irodalmi  reformátornak  némi 
szerepe  is  volt.  Az  erre  vonatkozó  adatokat  Kazinczy¬ 
nak  ,,A’  Szigetin  hős  Zrínyi  képe  eránt.  1824.“  című 
kis  kézirata  foglalja  magában,  melyet  a  M.  Nemz. 
Múzeum  könyvtára  az  irodalmi  analekták  gyűjte¬ 
ményében  őriz.  Kazinczy  sajátkezű  másolatában 
olvashatók  itt  1.  Kazinczynak  József  nádorhoz  irt 
levele  (182  1.  okt.  10.),  2.  gróf  Beckert  főudvar¬ 
mesternek  az  előbbire  válaszul  szolgáló  levele  Ka- 
zinczyhoz  (1824.  okt.  26.),  3.  Krafft  Péternek 
báró  Szveticshez  a  kép  ügyében  írt  levele  (1824. 
okt.  24.)  és  4.  Igaz  Sámuelnek  a  Ivazinczyhoz  írt 
három  leveléből  (1825.  okt-  19.,  nov.  23.,  dec. 
17.)  a  képre  vonatkozó  részletek.  Mindezek  együtt¬ 
véve  sok  érdekes  adatot  szolgáltatnak  a  már  emlí¬ 
tett  festmény  keletkezési  körülményeit  illetőleg.  Es 
nemcsak  művészeti  szempontokból.  „A  nagy  és 
nemzeti  dicsőségre  tartozó  tetteknek  mesterséges 
leábrázolások"  *  abban  az  időben  nálunk  neve¬ 
zetes  tünetei  voltak  az  ébredező  nemzeti  szellem 
térfoglalásának.  A  bécsi  udvari  körök  élénk  érdek¬ 
lődése  a  készülő  mű  iránt  oly  jelenség,  melynek 
összes  aktáit  érdemes  megismerni. 

*  Éber  László,  a  múzeumi  könyvtár  múltja  és  jelene. 
(A  M.  Nemz.  Múzeum  múltja  és  jel  180.  l.i 

I. 

Felséges  Fő-Herceg,  örökös  Királyfi,  Nádor, 
nagy  kegyelmű  Uram  ! 

A’  Hébe’  kiadója  engem  szóllíta  fel,  hogy  Zseb¬ 
könyve’  számára  dolgoznám  a’  Szigethi  hős  Zrínyi 
Miklós’  Biographiáját ;  ’s  most  midőn  ezen  Bio- 
graphia’  íve  elhagyá  a’  sajtót,  közli  azt  velem,  a’ 
hős’  képével,  melly  Hébéje’  homloklapja  mellé  fog 
tétetni.  Bizonyossá  teszem,  hogy  ez  azon  réz  után 
másoltatott,  mellyet  Gróf  Festetics  László  Rahl  által 
metszete,  és  hogy  Krafft  ezt  viszi  által  a’  Muséumnak 
dolgozott  hisztoriai  táblára. 

Elrémültem  a’  hírre,  mert  a’  réz  Zrínyi  Miklóst 
adja  ugyan,  de  nem  a’  ki  Szigetiméi,  hanem  a’ 
ki  a’  krusaneci  erdőben  veszett ;  nem  a’  nagy  hőst, 
hanem  a’  nagy  hős’  unokájának  fiját,  a’  Bánt,  az 
Arany  gyapjast,  a’  Poétát.  A’  kettőnek  kora  köztt 
eggy  egész  század  teszi  a’  külömbséget :  amaz 
1566.  hala  el  a’  hazáért:  ezt  1664.  eggy  vadkan 
ölte-meg  vadászatában . 

Minthogy  Hébe  Novemberben  meg  fog  jelenni, 
’s  űj  kép  metszésére  az  idő  rövid,  a’  kész  rezet 
elvetni  nem  lehetett,  ’s  meg  kellett  vele  elégednem, 
hogy  a’  Zrínyi  Biographiájának  egyik  levelét  ki- 
szeletém  ’s  újra  nyomattatom.  (Ez  meg  nem  leve, 
mert  midőn  a’  Hébe’  kiadója  vette  levelemet,  a’ 
könyvnek  kétszáz  példánya  már  kötve  volt.)  De 
rettegvén,  hogy  Krafft  a’  maga  táblája’  dolgozásá¬ 
ban  előhaladott  és  hog3^  az  igazítást,  ha  mingyárt 
most  nem  teszi,  később  nagy  lárma  nélkül  nem 
fogja  tehetni  :  szoros  tisztemnek  ismertem  egyszer¬ 
smind,  a  szerencsétlen  tévedést  tudománybeli  elő¬ 
menetelünk’  áldott  Védangyalának  bemutatni,  aláza¬ 
tosan  esedezvén,  méltóztassék  vakmerő  közelítésemet 
felséges  személyéhez  kegyelmesen  azon  bizodalom- 
nak  és  hűségnek  tulajdonítani,  mellyel  mi  Nyelv’ 
barátai  annak  felséges  gyámolára  és  díszére  fel¬ 
pillantani  mindig  szoktunk. 

Felséges  Fő-Herceg,  Nádor!  Az  ide  zárt  három 
réznek  eggyike  a’  Szigethi  hőst  adja  elő,  ezt  mu¬ 
tatja  szép  halálának  feljegyzett  napja  ;  a’  másik  a’ 
Poéta  Zrínyit ;  ezt  kiáltja  Symboluma  :  Sors  bona, 
nil  aliud  !  melly  a  Forgács  Simon  által  nyomta¬ 
tásban  kiadott :  Ne  bántsd  a’  Magyart !  című  munká¬ 
ban  is  a’  Poéta  Zrínyi  Miklós  symbolumának  mon¬ 
datik.  Összevetvén  már  a’  Hébe  rezét  a’  kettővel, 
orr,  széllyel-fésült  bajusz,  ’s  a’  gazdag-fürtű  haj 
kiáltják,  hogy  ez  a’  Hébe’  Zrínyije,  és  a’  mellyet 
a’  symbolumos  réz  ád,  azon-egy  arcnak  másai. 
’S  így  világos,  hogy  ha  Krafft  a  maga  vásznára 
a’  Hébe’  Zrínyijét  vitte,  a’  Gróf  Festetics’  emberei, 
kik  Csáktornyán  a’  Szigethi  hős  Zrínyi  Miklós 
képe  helyett  a’  Poéta  Zrínyi  Miklós’  képét  másol- 
taták  le,  olly  botlást  tétetének  Krafttal,  mellynek 
minél  elébb  és  minél  csendesebben  kell  megigazí- 
tatnia,  mert  a’  Critica  hallgatni  nem  fog. 

Itt  ugyan  maga  a’  costüme  is  bizonyítja  a  téve¬ 
dést.  A’  Szigethi  hős  II.  Maximilian  alatt  élt,  midőn 

bajuszt  szakái  nélkül  senki  nem  horda ;  azt  az 
I.  Leopold  és  XIV.  Lajos  százada  hozzá  rossz 
szokásba.  S’  Maximilian  alatt  mentéink  ujatlan 
kaftányok  voltak  ’s  dolmányaink  lábikráinkat  fedék  : 
ez  a’  sujtásos  dolmány  még  a’  Poéta  Zrínyi’  korá¬ 
nál  is  ifjabb  cifrálkodás  és  festészetben  ugyan  szen- 
vedhetetlen. 

Cs.  K.  Fő-Hercegségednek  tiszteletre  ’s  szere¬ 
tetreméltó  előképe,  Ferdinánd  Fő-Herceg,  az  I.  Fer- 
dinánd’  hja  ’s  a’  II.  Maximilian’  testvére,  az  a’ 
lelkes  pártfogója  a’  Tudományoknak  és  Mester¬ 
ségeknek,  a’  Szigethi  hős  Zrínyi  Miklóst  Ámbrózi 
Gyűjteménye’  rezei  köztt  (Schrenkh  Icones  Collec- 
tion-Ambras.)  szakállal  adja  ’s  virágos  szövésű 
ujatlan  kaftányban,  ’s  hosszű  dolmánynyal ;  ’s 
ennek  hinnünk  kell,  mert  a’  Fő-Herceg  (szül.  1529. 
f  1595)  ismerte  Zrínyit.  Ez  a’  Schrenkh’  reze 
eggyez  a’  Dániel  Custodis  augsburgi  metsző’  rezével 
Ortéliusban  :  de  arc  és  az  a  galléros  kaftány  több 
hitelt  érdemleneka’  Custodis  rezén,  mintaSchrenkhén, 
melly  gond  nélkül  van  dolgozva. 

Az  én  szavam  gyengébb,  mint  hogy  remény¬ 
lenem  lehetne,  hogy  Krafft  az  által  munkájának 
kitörlésére  indíthassák,  ’s  Gróf  Festeticset  megkérje, 
hogy  ez  Csáktornyáról  a’  Szigethi  hős’  képét  ho¬ 
zassa  fel ;  pedig  a’  dolog  ezt  nékem  ugyan  elmulha- 
tatlanul  látszik  kívánni.  Nékem  elég  vala,  szavamat 
Fels.  Cs.  K.  Fő-Hercegségedig  emelni  fel.  Bölcse- 
sége  meg  fogja  ítélni,  ha  okaim  bírnak-e  valamelly 
súllyal,  ’s  én  ennek  magamat  tisztelettel  vetem  alá. 

Fogadja  el  Fels.  Fő-Hercegséged  hódolásomnak 
alázatos  és  hű  bizonyságát,  ’s  méltóztassék  királyi 
ótalmát  kegyesen  reám  is  kiárasztani.  Azzal  dicse¬ 
kedhetni  fő  kevélységem  volna,  mint  érdemleni  örök 
vágyam. 

Fels.  Cs.  K.  Fő-Hercegségednek 

Széphalom,  Octob.  10.  d.  1824. 

mély  tiszteletű  hív  alattvalója 
Kazinczy  Ferenc. 


Ezt  újítva  zártam  a’  Fő  Udvari-Mester  Generális 
Gróf  Beckert  Excnak  szólló,  németül  írt  levelembe. 

VÁLASZ. 

Fő-Udvari-Mesteri  Generális  Gróf  Beckert  Exc-tól. 

Wohlgeborner  Herr, 

Das  Schreiben  Ew.  Wohlgeboren,1  unterm  10.  d. 
M.  ist  mir  hier  zugekommen  und  ich  habé  den 
Einschluss  des  Erzherzogs  Palatins  k.  k.  H.  alsbald 
unterthánigst  überreicht. 

Höchstdieselben  geruthen  mir  die  Untersuchung 
dér  vermutheten  Mángel  an  dem  Meisterwerk  des 
Hrn  Krafft  gnádigst  aufzutragen  und  Ew.  Wohl- 
gebornen  unter  Vermeldung  Höchstihres  Dankes 
für  die  mitgetheilten  Anmerkungen  wie  für  das 
Interessé  welches  dieselben  an  diesem  Denkmal 
von  National  Grossthaten  nehmen  über  den  Erfolg 
Nachricht  zu  gébén. 


Dieser  höchste  Auftrag  war  mir  um  so  ange- 
nehmer,  da  ich  von  Anfang  her,  Theil  an  dem 
hochherzigen  Vorsatz  dér  Darsstellung  von  Zrinyis 
Heldentod  genommen,  mir  allé  Umstánde  bekannt 
sind,  und  ich  den  Karakter  wie  die  Meisterschaft 
des  Herrn  Krafft  hochschátze. 

Die  Anmerkungen  Ew.  Wohlg.  wurden  dem 
Beförderer  dieses  Unternehmens  Hrn  Jacob  von 
Szvetics  übergeben,  Worauf  die  hier  in  dér  Ur- 
schrift  anliegende  Antwort  des  Hrn  Krafft  erfolgte. 
Nebstbey  hat  mich  Hr  Krafft,  dessen  Gemáhlde 
im  Palais  dér  ungarischen  Garde  veríertiget,  von 
Ihrer  Majestát  dér  Ivaiserin  vor  einigen  Wochen 
mit  dem  grössten  Beyfall  gewürdiget,  und  im  Ver- 
lauf  des  Jahres  1825.  vollendet  seyn  wird,  öfters 
besucht  u.  folgende  Erörterungen  mitgetheilt. 

1.  Dass  die  Abbildung,  welche  dem  Taschen- 
buche  Hebe  im  J.  1825.  vorgesetzt  ist,  obgleich 
von  ihm  gemacht,  weder  jene  von  Zrínyi  dem 
Helden  noch  von  Zrínyi  dem  Poeten  sondern  geradezu 
ein  Ideál  des  Hr.  Gráfén  Ladislaus  von  h  estetics  sey. 

2.  Dass  zum  Béliül  des  grossen  Gemáhldes  mit 
dér  allergnádigsten  Gestáttung  und  vieler  Theil- 
nahme  Sr.  Máj.  des  Kaisers  aus  den  Bibliotheken, 
Archiven  und  Sammlungen  dér  Hauptstadt  allé 
Hülfsmittel  benutzt  worden  um  den  Karakter,  die 
Gestalt,  Kleidung  u.  Rüstüng  des  grossen  Zrínyi, 
wie  das  Locale  von  Szigeth  mit  dér  möglichsten 
Genauigkeit  und  Wahrheit,  wie  es  auch  vollkommen 
gelungen  bildlich  darzustellen. 

ad  1.  Hr.  Krafft  wurde  zum  Hrn  Gráfén  Fes¬ 
tetics  nach  Keszthely  berufen,  u  ihm  dórt  das  in 
Csakathurn  aufbewahrte  Bild  des  Zrínyi  zűr  Ab¬ 
bildung  vorgelegt.  K.  hat  schon  zu  dér  Zeit  dieses 
ganz  verzeichnete,  in  neuer  Zeit  u.  zwar  schlecht 
gemahlte  Bild  nicht  für  das  Portrát  des  Helden 
Zrínyi  erkannt,  doch  hat  er  dasselbe  lediglich  zum 
Gebrauch  des  F.  (Festetics)  mit  allén  Zusátzen 
und  überflüssigen  Zierathen  die  F.  angegeben  in 
dér  Hoffnung  copiert,  dass  dieses  Bild  niemals  zu 
irgend  einem  öffentl.  Gebrauch  dienen  sollte.  In¬ 
dessen  verfasste  F.  eine  Zuschrift  dazu,  Hess  die¬ 
selbe  durch  den  geschickten  Calligraphen  Warsow 
dem  Bilde  beyfügen,  gab  davon  eine  Copie  dér 
Frau  Gráfin  von  Brunswik-Majthényi  und  Hess 
das  Ganzé  von  dem  Hrn  Rahl  in  Kupfer  stechen, 
worüber  Krafft  entrüstet  ist,  da  dieses  Ideál  wie 
auch  jenes  von  Berkowetz  verbreitet  und  für  ácht 
betrachtet  wird.  Spáterhin  wollte  F.  Zrinyis  Helden¬ 
tod  mit  einem  Angebote  von  4000  fi.  durch  Krafft, 
dér  die  Skizze  dazu  entworíen,  maliién  lassen ; 
alléin  derselbe  hat  diesen  Antrag  abgelehnt,  um 
seinen  Ruf  nicht  zu  geíáhrden,  als  F.  dieses  Ge¬ 
máhlde  seinem  Sinn  gemáss  verándern  lassen 
wollte. 

ad  2.  Dér  gelehrte  k.  k.  Hofrath  Bartsch  hat 
die  Leitung  dér  Nachforschungen  zum  Entwurf  des 
grossen  Gemöhldes  über  Zrinyis  Helldentod  über- 
nommen  und. 


Adatok  'művészetünk  történetéhez 


a.  in  Beziehung  auf  Portrát  den  in  dér  k.  k. 
Hofbibliothek  befindlichen  seltenen  Kupferstich  von 
Jahr  1570  des  Zr.  in  welchem  die  rechte  Hand 
des  Helden  auf  dem  Saebel  ruht  und  er  in  dér 
linken  Hand  die  Schlüssel  von  Szigeth  hált,  mit 
dér  Aussicht  auf  diese  Feste,  zum  Muster  genom- 
men.  Das  von  Ew.  Wohlgeb.  mit  dér  Jahreszahl 
des  Hintritts  bemerkte  Bild  ist  mit  jenem  aus  dér 
Bibliothek  vollkommen  áhnlich  u.  scheint  von  dem- 
selben  abgenommen  worden  zu  seyn. 

b.  In  Beziehung  auf  Costume  diente  dér  in  dér 
Ambraser  Sammlung  befindliche  Kaftány  des  Zrínyi, 
dann  die  5.  ungr.  Kapitáns  aus  dem  Triumpfzug 
von  Max  I.,  ferner  Abbildungen  von  Ungarn  aus 
dem  Weiss-Kunig  X.  Y.  für  Nachbildung. 

c.  In  Beziehung  auf  Rüstung  galt  dér  Sábel  des 
Zrínyi  aus  dér  Ambraser  Sammlung  und  für  die 
Pferderüstung  Abraham  Bruguus  Bilderbuch  vöm 
J.  1575. 

d.  In  Beziehung  auf  dasLocale  das  berühmteWerk 
des  Prinzen  Eugen  von  Savoyen,  welches  derselbe 
dér  k.  k.  Hofbibliothek  als  Vermáchtniss  hinterliess. 

Belieben  Ew.  Wohlg.  aus  dieser  kleinen  Er- 
örterung  des  Hrn  Krafft  sowohl  das  Stúdium  dieses 
grossen  u.  ersten  Historienmahlers  in  unserm  Kaiser- 
reich  als  seine  Uebereinstimmung  mit  den  Ansichten 
zu  entnehmen  ;  nur  lásst  er  nicht  gelten,  dass  zűr 
Zeit  des  Zr.  allé  Oberkleider  ohne  Ármel  gewesen 
und  er  hat  mir  klar  aus  mehreren  altén  Kupfer- 
stichen  dér  Hofbibliothek  u.  Ambraser  Sammlung 
bewiesen,  das  auch  Oberkleider  mit  kurzen  oder 
mit  herabhángenden  Ármeln  u.  einem  Schlitz  be- 
standen  ;  und  eben  so  wichtig  ist  es,  dass  im 
XVI.  Jahrhundert  dér  gemeine  Ungar  keinen  Kinn- 
bart  dér  Edelmann  aber  sowohl  den  Saebel  als 
Kinnbart  getragen. 

Empfangen  Ew.  Wohlg.  bey  dieser  Veranlassung 
die  Versicherung  dér  vollkommensten  Hochachtung 
mit  welcher  ich  verharre 

Ew.  Wohlgebornen 

Wien,  am  26.  octob.  1824. 

ergebenster  Diener 
Gráf  von  Beckert. 

III. 

Krafftnak  felidézett  s  nekem  átküldött  levele. 

Hochwohlgeborner,  hochgeehrtester  Herr  Báron 
von  Szvetics  ! 

Für  die  gütige  Mittheilung  dér  Schrift  von  Hrn 
Franz  v.  Kazinczy  über  das  Portrát  und  Kostüm 
von  Zrínyi,  danke  ich  aufs  Verbindlichste.  Indessen 
habé  ich  das  Vergnügen  Ew.  Hochwohlg.  zu  melden 
dass  Zrinyi’s  Portrát  auf  unserem  Bilde,  nicht  dem, 
welches  dér  Gráf  Festetics  besitzt,  nachgebildet  ist, 
sondern  dass  dabey  bereits  diejenigen  Quellén  be- 
nützt  worden,  welche  in  mitgetheilter  Schrift  ange- 
geben  sind.  Ew.  Hochwohlg.  werden  sich  erinnern, 
das  vor  einigen  Jahren  in  Ihrer  Gegenwart  u.  im 


Beyseyn  des  damaligen  Hofraths  Herrn  Bartsch  in 
dér  k.  k.  Bibliothek  alles  nachgeschlagen  wurde 
was  über  des  Portrát  von  Zr.  über  ungarisches 
und  türkisches  Kostüm  aus  dér  letzten  Hölfte  des 
XVI.  Jahrhunderts  Ausschluss  gébén  konnte.  Über- 
haupt  schmeichle  ich  mir  dass  bey  unserem  Bilde 
in  wissenschaftlicher  Hinsicht  schwerlich  etwas 
versáumt  wurde  welches  ich  alléin  Ew.  Hochwohlg. 
Rath  u.  Einsicht  zu  verdanken  habé. 

Das  in  dér  mitgetheilten  Schrift  besprochene 
Portrát  nach  welchem  Rath  gestochen  hat,  habé 
ich,  ganz  gégén  meine  Ueberzeugung,  aus  Gefálligkeit 
dem  Hrn  Gráfén  Ladislaus  v.  Festetics  nach  seiner 
Angabe  und  zu  seinem  persönlichen  Vergnügen 
verfertigt.  Es  ist  mir  dabey  keinen  Augenblick  in 
den  Sinn  gekommen,  dass  derselbe  es  in  Kupfer 
stechen  und  spáterhin  öffentlich  mittheilen  werde. 

Ich  wünschte  dem  Herrn  v.  Kazinczy,  für  dessen 
Kentnisse  ich  die  grösste  Achtung  hege,  meinen 
Dank  zu  bezeigen  für  den  Antheil,  welchen  er  an 
meinen  Werke  nimmt,  und  würde  es  für  ein  be- 
sonderes  Glück  haltén  in  náhere  Berührung  mit  ihm 
zu  kommen. 

Indem  ich  mich  aufs  höflichste  empfehle,  ver- 
bleibe  ich  mit  dér  grössten  Hochachtung 
Ew.  Hochwohlgeboren 

Wien,  den  24.  Octob.  1824. 

ergebenster  Diener 
Péter  Krafft. 

IV. 

Igaznak,  a’  Hébe’  kiadójának  leveleiből. 

19.  Octob.  1824.  —  Krafft  most  is  illy  arccal 
adja  nagy  munkájában  Zrínyit,  a’  Szigethi  hőst, 
—  azaz,  mint  a’  melly  arcot  a’  Hébe’  reze  ád. 

23.  Novemb.  —  A’  nagy  táblát  Krafft  elsőben 
kicsinyben  festé  (Skizze)  és  ezen  bizonyosan  szakái 
nélkül  láttam  Zrínyit.  Legalább  hatszor  valók  a 
Gárdánál,  mellynek  Szálójában  Krafft  a’  nagy  képet 
dolgozza,  de  azt  mindég  zárva  találtam. 

17.  Decemb.  —  Az  ajánlott  szakái  csakugyan 
kinőtt,  ha  mind  röviden  is  és  kukorán,  rövid 
bodrokban.  —  (Zrínyinek  ollyan  volt.)  —  Volt  dolog 
miatta,  mint  Udv.  Ágens  Szűcs  Úr  mondja.  De 
mi,  ezt  meg  nem  tudhatám,  minthogy  nála  sokan 
voltunk. 

Petrik  bibliographiája  Kazinczynak  egy  ily  című 
munkájáról  is  említést  tesz :  „Nicolaus  Zrínyi  in 
Szigeth.  Frey  nach  dem  Ungarischen.  Mit  einigen 
Worten  über  Krafft  und  seine  Kunstausstellung. 
im  Monat  May  1825  (8.  r.  29  1.)  Wien  1825. 
Th.  Kaulfusz  u.  A.  Krommer.“  Kazinczynak  erre, 
a  fentebbi  levelekkel  rokontárgyú  kis  munkájára 
sem  a  fővárosi  nagy  könyvtárakban,  sem  a  bécsi 
udvari  könyvtárban  nem  tudtam  ráakadni.  Örö¬ 
mömre  szolgálna,  ha  e  közlemény  folytán  felszínre 
kerülne  a  kis  füzet,  mely  Kazinczy  művészet¬ 
irodalmi  tevékenységéhez  újabb  adatokat  szolgáltatna. 
-147.  Esztegár  László 

[p’ARKAS  JÓZSEF  (FARKASFALVI)  RÉZ-  ÉS 
U  ACÉLMETSZŐ.  Előbb  Pesten,  utóbb  Pozsonyban. 
Wurzbach,  Nagler  nem  ismerik.  A  Pallas  Lexicon- 
ban  sincs  megemlítve.  Ismeretes  munkái : 

1.  Nagy-Váthy  János  magyar  író  arcképe  (1. 
Tud.  Gyűjtemény.  1824.  XII.  köt.  8r.). 

2.  Kenderessy  Mihály  arcképe  (1.  u.  o.  1825. 
XI.  köt.  8r.). 

3.  Magyar  nemtő,  címlapi  díszítményül  (1.  u.  o. 
1825.  I— ' VII.  köt.). 

4.  Nitria,  ut  olim  fűit. 

5.  Nitria,  ut  nunc  est.  (Mindkettő  megjelent 
Episcopatus  Nitriensis  Memória  Posonii.  1835.  8r.). 

6.  Ecclesia  cath.  Vaciensis.  (Schematismus  Dioe- 

cesis  Vaciensis  pro  Anno  1835.  8r.).  — 148. 

MŰVÉSZETI  IRODALOM 

FAÁL  LÁSZLÓ.  írta  Lázár  Béla.  11  melléklettel  és 
59  szövegbe  nyomott  képpel.  Budapest,  Lampel 
Róbert  (Wodianer  F.  és  fiai)  cs.  és  kir.  udvari  könyv- 
kereskedés  kiadása.  (Művészeti  Könyvtár.)  156  1.  — 
Ez  a  könyv  néhány  esztendő  kutató  munkájának  ered¬ 
ménye.  Fontos  helyet  foglal  el  a  modern  magyar  művé¬ 
szettel  foglalkozó  irodalomban,  mert  ezt  meggazdagítja 
egy  jelentőségteljes  festő,  Paál  László  alakjával.  Paál 
két  képe  mintegy  huszonöt  év  óta  díszíti  a  Nemzeti 
Múzeum  képtárát,  de  a  művész  egyéb  munkáival, 
életével,  fejlődésével,  stílusának  elemzésével  és  méltatá¬ 
sával  alig  foglalkozott  művészeti  irodalmunk.  Szana 
Tamásnak,  aki  az  első  összefoglaló  könyvet  írta  újabb 
művészetünkről,  oly  rengeteg  munkát  kellett  végeznie 
a  nagy  kiterjedésű  anyag  összeállítása  és  feldolgozása 
körül,  hogy  Paál  László  oeuvrejének  felkutatásáig  nem 
juthatott  el.  Annál  kevésbbé,  mert  hisz  e  művész  fest¬ 
ményeinek  túlnyomó  része  a  külföld  különféle  orszá¬ 
gaiban  volt  széjjelszórva.  Paál  Lászlót  tehát  csak  a 
múzeumi  két  képéről  s  az  ezek  alapján  írt  rövid  mél¬ 
tatásokból  ismertük.  Minden  fentartás  nélkül  való  el¬ 
ismeréssel  adózunk  Lázár  Bélának,  hogy  e  nagjr  tehet¬ 
ségű  művész  munkáinak  javarészét  felkutatta,  össze¬ 
állította,  bemutatta  a  Nemzeti  Szalonban  s  bemutatja 
most  ebben  a  könyvben  is.  A  cél,  amelyet  a  szerző 
maga  elé  tűzött,  egyike  a  legméltóbbaknak,  de  nem  volt 
könnyen  elérhető.  Arad,  London  és  Páris  az  a  három 
geográfiai  pont,  amelyek  közt  a  Paál -kutató  vadász- 
területe  végignyúlik.  Megnehezítette  a  kutatást  az  a 
körülmény  is,  hogy  egy  feledésbe  merült  művész  mun¬ 
káiról  volt  itt  szó,  akinek  értékét  csak  azok  ismerték, 
akik  még  a  régi  időkből  emlékeztek  rá.  De  Lázár  Béla 
makacsul  kitartott  a  szándéka  mellett  és  végre  is  teljes 
siker  koronázta  fáradozásait.  Az  a  gyűjtése,  amelyet 
1902-ben  láttunk  a  Nemzeti  Szalonban,  nemcsak  a  Paál- 
képek  nagy  sorozatát  foglalta  magában,  hanem  más  jó 
hatással  is  járt.  Először  is  fölkeltette  a  közfigyelmet  e 
(3<S 


festő  iránt,  aminek  révén  egymásután  új  s  újabb  Paál- 
képek  nyomára  jutott  a  szerző  Másik  jó  oldala  volt  e 
bemutatónak,  hogy  összes  művészeti  íróink  behatóan 
kezdtek  foglalkozni  Paállal  s  így  immár  kialakulhatott 
irodalmunk  körében  is  valamelyes  közvélemény-féle  Paál 
művészetéről.  Az  első  idevágó  nagyobb  publikációt  Lázár 
tette  közzé  addig  ismeretlen  képek  hasonmásainak  kísé¬ 
retében  a  „Művészet“  1902-ik  évfolyamában  s  e  tanul¬ 
mány  jóformán  csupa  ismeretlen  vagy  legalább  is  ki¬ 
adatlan  adatok  sorából  állott,  amelyeket  a  szerző  úgy 
tudott  egybefűzni,  hogy  egjmttal  Paál  művészetének 
világos  és  találó  méltatását  kaptuk.  Szükséges  volt  ezt 
előrebocsátani,  mert  súlyt  helyezünk  arra,  hogy  a  szer¬ 
zőnek,  amikor  ily  fontos  feladatot  oldott  meg  ily  teljes 
sikerrel,  megadassék  a  busásan  kiérdemelt  elismerés  is. 
Mert  itt,  ismételjük,  nem  csak  egy  monográfiáról  van 
szó,  hanem  valamiről,  ami  szerintünk  még  fontosabb  : 
felfedezésről  és  pedig  fontos  felfedezésről. 

Azóta  a  könyv,  amelyet  most  vesz  a  magyar  olvasó, 
megjárta  francia  kiadásban  a  külföld  illetékes  ítélő¬ 
székeit  is.  S  ott  mindenütt  a  legszívesebb  fogadtatásra 
talált.  Paál  László  művészete  kétségtelenül  kapcsolatban 
van  Barbizonnal  s  mi  ne  érdekelné  a  külföld  publikumát, 
ami  Barbizonból  jő  ?  A  magyar  mester  bemutatásához 
tehát  már  e  kapcsolat  felemlítése  is  jó  ajánlólevél  gyanánt 
szolgált.  A  közönség  szélesebb  rétegeit  pedig  ezenkívül 
a  magyar  művész  életének  megrendítő  regénye  is  érde¬ 
kelte.  Végre  az  esztétikusok  kis  körét  lekötötte  az  a 
minden  apróságra  kiterjedő  gondos  analízis,  amelyben 
Lázár  a  hősének  műveit  részeltette.  Csakugyan,  kevés 
festőnk  fejlődését  boncolták  s  kutatták  oly  behatóan, 
mint  ahogy  azt  a  szerző  itt  teszi.  Beváltotta  azt,  amit 
az  előszóban  ígért :  tövirül-hegyire  megfigyeli  s  bemu¬ 
tatja  Paál  egyéni  sajátosságainak  kialakulását  és  meg¬ 
erősödését,  érzelmeinek  exteriorizálásátés  formába  öntését, 
képzeleti  képeinek  megfoganását,  technikai  kifejezéseinek 
vajúdásait  a  halál  pillanatáig.  Bizonyára  lesznek  néhányan, 
akik  Paál  művészetét  többre,  —  és  sokan,  akik  keve¬ 
sebbre  fogják  becsülni,  mint  a  szerző  teszi,  de  ez 
egyéni  appreciáció  dolga.  Új  hozzáfűzni  való  anyag 
—  esetleg  újabban  felmerülő  elkallódott  képeken  kívül  — 
aligha  lesz. 

OKORI  LEXIKON.  A  m.  kir.  vallas-  es  közoktatásügyi 
miniszter  megbízásából  a  Magyar  Tudományos 
Akadémia  támogatásával  szerkesztette  Pecz  Vilmos  dr., 
egyetemi  ny.  r.  tanár,  a  Magy.  Tud.  Akadémia  r.  tagja. 
Második  kötet,  M-Zs.  Budapest,  1904.,  kiadja  a  Franklin- 
Társulat.  Képekkel.  1260  1.  —  A  hazai  filológusok  tudá¬ 
sának  és  szorgalmának  díszes  gyümölcse  az  Ókori  Lexi¬ 
kon,  amelynek,  befejező  kötete  az  imént  került  a  könyv¬ 
piacra.  Nemcsak  azért  nagyérdekű  ránk  nézve,  mert 
magában  rejti  az  összes  fontos  hungaricumokat  is, 
hanem  mert  egyúttal  teljesebb  a  hasonló  rendeltetésű 
külföldi  szakműveknél  s  mert  a  legújabb  kutatások 
eredményeit  is  belevonta  előadása  körébe.  Mivelhogy 
az  egész  klasszikus  ókor  kultúráját  tükrözi  ez  a  nagy 
mű  :  megvan  benne  minden,  ami  a  felölelt  időszak 
építészetének,  szobrászaténak,  festészetének,  műiparának 

fejlődésére  vonatkozik.  Néhány  címszó  alatt,  a  tárgy 
fontosságához  képest,  egész  kis  műtörténeti  monográ¬ 
fiákat  találunk,  ilyenek  a  Mycenae,  Ninus,  Olympia, 
Parrhasius,  Pergamum,  Phidias,  Polychromia,  Pompeji, 
Róma,  Szobrászok,  Templom,  Theatrum,  Tiryns,  Vasa, 
Zeus  című  cikkek,  hogy  csak  néhányat  említsünk  a 
sok  közül.  A  szerkesztő  és  a  munkatársak  kis  serege 
nyolc  esztendei  munka  gyümölcsét  juttatják  itt  a  magyar 
könyvesházba.  Minket  első  sorban  a  cikkeknek  az  a 
nagy  sora  érdekel,  amely  művészettörténeti  vonatkozású 
(s  ide  számítandó  a  II.  kötet  485  képének  nagy  része 
is).  Ezt  az  anyagot  kiváló  céltudatossággal,  rövidre 
fogva,  de  szabatosan  dolgozták  fel  a  szerzők.  Jól  esik 
látnunk,  hogy  felvilágosítást  kapunk  itt  a  legeslegújabb 
kutatások  eredményeiről  is  (Róma,  Mycenae  stb.X  A  leg¬ 
több  műtörténeti  cikkecskeamű  céljához  képest  a  klasszika- 
lilologia  szempontjából  világítja  meg  a  tárgyat ;  a  mű¬ 
történettel  foglalkozó  fiatalabb  nemzedék,  amely  meg¬ 
szokta,  hogy  a  klasszikus  kor  műtermékeit  modern 
emberek  világításában  lássa,  itt  abba  a  kellemes  hely¬ 
zetbe  jut,  hogy  könnyen  megismerkedhetik  a  klasszikus 
műtermékek  egykorú  vagy  azonos  kultúrkörből  eredő 
kritikájával  is,  amely  sokkal  érdekesebb  és  értékesebb, 
mint  azt  sok  modern  műtörténetíró  hiszi.  Bő  utalások 
és  jól  összeállított  repertóriumok  igazítják  útba,  aki 
többet  óhajt  a  tárgyról  tudni.  A  hatalmas  munka  a 
magyar  könyvesház  egyik  leghasználhatóbb  műve,  valódi 
becsét  évről-évre  jobban  méltányolják  majd  nemcsak 
filológusaink,  hanem  mindazok,  akiket  a  tudomány  vala¬ 
mely  ága  a  klasszikus  ókorba  vezet.  A  kultuszminisz¬ 
térium  és  Tudományos  Akadémia  hasznos  ügyet  támo¬ 
gattak,  amidőn  a  Franklin-Társulat  e  nagyszabású  kiad¬ 
ványának  létrejöttét  elősegítették. 

A]  VÁROSI  TEREK  ELRENDEZÉSE  ÉS  KIKÉPZÉSE. 
Lni  Irta  Palóczi  Antal.  Külön  lenyomat  a  Magyar  Mér¬ 
nök-  és  Építész-Egylet  Közlönye  1904.  évfolyamából.  50 
képpel.  16  1.  —  Legkiválóbb  városrendező  művészünk 
mondja  el  itt  tömören  a  legfontosabb  dolgokat  arról, 
hogy  miképpen  változott  el  a  városi  terek  elrendezésé¬ 
nek  és  kiképzésének  eszméje  a  klasszikus  időktől  máig. 
Ma  a  városi  tér  nyilvános  ünnepségek  tartására  alig 
szolgál,  a  közélet  sem  nyilvánul  ott,  mint  régen.  Ma 
inkább  a  levegő  és  világosság  forrása  legyen  s  válto¬ 
zatosságot  adjon  a  háztenger  egyhangúságának.  Jelen¬ 
tőségét  a  tér  mindig  az  odahelyezett  középületektől  kapta 
(városház-tér,  dóm-tér  stb) ;  tér  és  középület  együvé 
tartozik  :  az  egyiknek  alakítása  a  másikkal  kapcsolatos 
s  egymással  függőségben  van.  Szépek  és  sikerültek 
azok  a  városi  terek,  ahol  a  középfületek  megépítőjének 
egyszersmind  az  a  feladat  is  jutott,  hogy  magát  a  teret 
megalkossa,  elrendezze,  kiképezze.  Ezt  az  elvet  a  szerző 
számos  példával  illusztrálja  s  ezekből  ezt  a  két  momen¬ 
tumot  emeli  ki:  1.  a  főtengelyt,  mint  a  fő-látóirányba 
érvényesülő  szimmetriát,  (még  pedig  úgy  az  alaprajz  kör¬ 
vonalában,  mint  a  tér  határfalait  alkotó  architektúrában);  2. 
hogy  a  látóirányban  a  térre  lépő  előtt  és  oldalt,  azaz 
három  oldalról  teljesen  zárt  falsíkok,  épület-homlokzatok 
állanak.  A  tér  tehát  architektonikus  kompozíció  s  ennél¬ 


fogva  nagyon  fontos  a  körülhatárolás.  A  körülépített 
tereknek  nincs  szüksége  hosszú  útperspektivára,  mert 
rendesen  magukban  bírják  a  művészi  hatás  eszközeit. 
A  tér  alakjának  meglatolásánál  tekintetbe  kell  venni  az 
épülethomlokzat  arányait  is.  A  középület  és  tér  kölcsönös 
viszonyát  számos  csattanó  példában  látjuk  Palóczi  rajzain. 

A  tér  alakításánál  továbbá  tekintetbe  kell  venni  a 
felszín  kialakítását  is.  Forgalmi  és  látóvonalakat  nem 
volna  szabad  közbeállított  épülettel  zavarni,  csak  föltétlenül 
hatásos  mű  foglalhatja  el  a  tér  középpontját  vagy  alkot¬ 
hatja  egy  hosszú  látóvonal  záróképét.  Ami  a  szintet 
illeti :  tapasztalásból  tudjuk,  hogy  a  vízszintes  sík  tér 
közömbös  hatású :  elevenné  válik,  ha  közepét  kissé 
sülyesztjük.  A  szerző  azután  a  tér  díszét,  az  emlék¬ 
művet  vonja  vizsgálata  körébe  oly  szellemben,  ahogy 
ezt  annak  idején  e  lapok  hasábjain  megírta  („Az  emlék¬ 
művek  elhelyezéséről").  Végül  elemzi  Budapest  több 
terét  s  kivált  a  legújabb  idevágó  terveket.  Bármily  rövidre 
fogta  is  a  szerző  ezt  a  tanulmányát,  mégis  annyi  értékes 
megjegyzést  és  megszívlelni  való  elvet  tartalmaz  az, 
amennyi  elég  volna  akár  egy  vastag  könyv  megírására  is. 

nODERN  FESTŐK.  Eredeti  sziliekben  és  magyarázó 
szöveggel,  szerkeszti  dr.  Térey  Gábor,  Budapest, 
1904.,  Franklin-Társulat.  1 1 .  és  12.  füzet.  —  Az  előttünk 
fekvő  két  füzettel  e  gyűjtemény  első  kötete  be  van 
fejezve  :  hetvenkét  háromszínnyomású  lapot  tartalmaz 
modern  festők  művei  nyomán,  köztük  tizenkét  magyart. 
A  most  megjelent  két  füzetben  hazai  művészetünk  két 
mestere,  Lotz  Károly  és  Mészöly  Géza  van  egy-egy 
művével  képviselve,  ezek  közül  kiválóan  sikerült  Lotz 
„Ámor  és  Psziehé“-je.  A  külföldi  festők  közül  Carriére, 
Mancini,  Hughes,  Szokólov,  Daumier,  Clausen,  Lhermitte, 
Ajvaszovszki,  Uhde  és  Hitchcock  szerepel  egy-egy  mun¬ 
kával.  Kivált  Carriére,  Daumier  és  Clausen  festményei 
adnak  jó,  egységes  tónusú  reprodukciót,  ezek  eredetijé¬ 
nek  kompozíciója  is  igen  szép.  Mancinit  viszont  egy  oly 
stílusú  képben  látjuk  viszont,  amilyen  már  régóta  nem 
jellemzi  ezt  a  kiválóan  érdekes  festőt.  Itt  bemutatott 
képének  sokszorosítását  azonban  igazolja  az,  hogy 
Mancininak  a  legutóbbi  tíz  évben  kialakult  előadási 
módja  szinte  leküzdhetetlen  akadályokat  gördít  a  három¬ 
színnyomású  reprodukció  elé.  A  Franklin-Társulat  nagy 
gonddal  állította  ki  ezeket  a  füzeteket  is. 

EUTSCHE  GARTENGESTALTUNG  UND  KUNST. 
Zeit-  und  Streitfragen.  írta  Camillo  Kari  Schneider 
4  képpel.  Lipcse,  1904.  Cári  Scholtze  (W.  Junghans) 
kiadása.  184  1.  —  A  kertalakítás  művészete  a  mai  fel¬ 
fogás  szerint  teljes  joggal  nevezhető  kertépítésnek.  Vala¬ 
hányszor  a  házikert  alakítói  eltértek  az  építészeti  szem¬ 
ponttól,  mindannyiszor  hanyatlásnak  indult  ez  a  művészet. 
A  szerző  ennek  az  igazságnak  bizonyítására  rövidre 
fogott,  de  szemléltető  képét  adja  a  német  házi  és  táj¬ 
kertészet  történetének  az  1780  és  1880  közé  eső  idő¬ 
szakból.  Mindenekelőtt  megállapítja,  hogy  a  kertet  a 
ház  szerves  tagjaként  kell  felfognunk.  Életünk  egy  része 
benne  folyik  le,  amennyire  az  időjárás  megengedi.  A 
kertformálás  is  művészi  feladat  s  a  kert  mindig  archi- 

tektonikusán  alakítandó  ott,  ahol  közvetlenül  épületek 
hatása  alatt  áll.  A  házikert  például  kivétel  nélkül  e 
szempont  alá  foglalandó  Ugyanez  áll  a  nagy  épületek 
által  körülövezett  városi  terekről.  A  táj  kertészeti  meg¬ 
oldásnak  ott  van  helye,  ahol  a  környezetet  túlnyomón 
a  szabad  természet  adja.  Úgy  az  architektonikus,  mint 
a  tájkertészetnek  fontos  feladata  a  térmegoldás.  A  táj¬ 
kertészeti  stílus  lényegileg  abban  különbözik  a  geo¬ 
metrikustól,  hogy  a  kertformát  nem  rendeljük  alá  már 
eleve  építészeti  befolyásoknak,  hanem  a  környező  táj 
természetes  jelleme  szerint  fejlesztjük.  Az  „adott“  ter¬ 
mészetből  egyéni  ízlésünk  szerint  kiválasztjuk  a  lényeges 
jellemvonásokat  s  azokat  művünkben  érvényre  juttatjuk. 
A  tájkertész  első  művészi  feladata  e  jellemvonások  fel¬ 
fedezése.  Művészetének  csúcspontja  pedig  az,  hogy  ezeket 
a  jellemvonásokat  adott  helyen  újra  életre  hívja.  A  házi- 
kert  viszont  architektonikus  jellemvonásokat  mutat  fel, 
mindenekelőtt  tagoltságában.  A  házikert  „kibővítése  laká¬ 
sunknak  “.  Itt  tehát  nincs  helye  a  tájkertész  természet¬ 
utánzásának.  A  házikert  alapformái  architektonikusak  s 
ezekbe  az  alapformákba  kerül  aztán  a  növény.  Ez  alá¬ 
rendeli  magát  amazoknak,  de  a  mennyire  lehetséges, 
kidomborítja  egyéni  jellemvonásait.  Minél  kisebb  a  terület, 
annál  inkább  jogába  lép  az  egyes  növény,  az  egyes  fa 
szépség-hatása. 

Ily  általános  tételeket  állapít  meg  a  szerző,  de  azután 
a  példák  egész  sorának  segítségével  elemzi  és  méltatja 
mindazokat  az  elemeket,  amelyek  a  művészi  kertet  adják. 
Növény  és  víz,  terület  és  felület,  cél  és  anyag  kerül  itt 
mérlegre.  Értjük,  hogy  miért  folytat  e  könyvben  heves 
polémiát  a  sablon  szerint  formáló  kertészek  ellen,  akik 
még  mindig  Meyer  messzi  elterjedt  törvényeire  és  téte¬ 
leire  támaszkodnak.  Kertészeinkből  nagyon  nehéz  kiirtani 
a  Meyer-féle  kert-esztétikát,  pedig  az  kézzelfogható 
abszurdumokat  tartalmaz.  Ilyen  például  az,  hogy  a  tó- 
és  folyóformák,  tehát  a  víz  formái  adják  meg  a  kerté¬ 
szeti  alakítások  alaprajzát.  A  szerző  nagyon  helyesen 
áttereli  a  kertészet  művészetét  arra  az  alapvető  elvre, 
hogy  minden  műtárgy  anyagszerűen,  azaz  az  anyag 
jelleméhez  híven  alkottassék.  Nemcsak  a  ház,  az  asztal, 
a  szobor,  hanem  a  kert  is.  S  mert  ily  fundamentális  kér¬ 
déseket  taglal,  nagyon  ránk  fér  e  könyv  tanulmányozása. 

IJNTERNATIONALE  BIBLIOGRAPHIE  DÉR  KUNST- 
11  WISSENSCHAFT.  Szerkeszti  Arthur  L.  Jellinek.  II. 
kötet,  1903.  év,  Berlin,  1904.,  B.  Behrs  Verlag.  374  1. 
—  E  munka  tavalyi,  első  kötetét  már  ismertettük  s 
kiemeltük  e  bibliográfia  rendkívüli  hasznosságát.  Az  előt¬ 
tünk  fekvő  második  kötet  csaknem  teljesen  az  elsőnek 
nyomdokain  készült,  csak  néhány  egyszerűsítés  történt. 
Magában  rejti  a  szükséges  bibliográfiái  adatokkal  mind¬ 
azoknak  a  könyveknek  és  cikkeknek  jegyzékét,  amelyek 
az  1903.  évben  a  kulturnemzetek  irodalmában  napvilágot 
láttak.  A  bibliográfia  a  következő  köröket  öleli  fel  : 
bibliográfia,  lexikonok,  új  folyóiratok,  esztétika,  művészet¬ 
bölcselet,  művészettudomány,  művészettan,  művészi  neve¬ 
lés,  művészet-ápolás,  műtörténet,  építészet,  szobrászat, 
festészet,  grafika,  iparművészet.  E  főcsoportok  keretén 
belül  alcsoportok  támadtak,  amelyek  révén  a  könyv 

könnyen  áttekinthető  módon  tárja  elénk  a  rengeteg 
adathalmazt.  Ha  valamely  művészeti  kérdés  irodalmát 
gyorsan  át  akarjuk  tekinteni,  úgy  erre  megadja  a  módot 
a  kötethez  csatolt  kettős  index  :  a  szerzők  névmutatója 
és  a  tárgymutató.  A  vállalat  ilyformán  nélkülözhetetlen 
vezérkönyvévé  lett  minden  könyvtárnak  és  a  művészettel 
foglalkozó  íróknak.  A  jelen  kötet  a  magyar  művészeti 
irodalom  bibliográfiáját  is  magában  foglalja  s  1903-ból 
magyar  művészeti  írók  107  művét  sorolja  fel.  Mint  a 
szerkesztő  előszavából  értesülünk,  a  vállalatot  úgy  a 
magyar,  mint  az  osztrák  kultuszkormány  is  támogatja. 

/JŰRCHITEKTURDENKMÁLER  IN  ROM,  FLORENZ 
/ni  UND  YENEDIG.  írta  dr.  phil.  D.  Joseph,  Lipcse, 
C.  G.  Naumann  kiadása.  (A  „Kennst  Du  das  Land?“ 
című  sorozat  XX.  kötete.)  215  1.  —  Ez  a  kis  könyv 
elsősorban  azok  számára  készült,  akik  Olaszországban 
utazgatva,  felvilágosítást  szeretnének  az  odavaló  építészeti 
emlékekről,  azok  fejlődéséről,  sajátosságairól.  A  szerző 
elsősorban  Róma,  Firenze  és  Velence  épületeire  terjeszkedik 
ki,  de  belevon  még  egy  sor  várost,  főképp  Ravennát, 
ó-keresztény  építményei  és  Vicenzát  Palladio  miatt.  Tár¬ 
gyát  egységesre  formálta,  amennyiben  nem  hely  szerint, 
hanem  a  művészi  fejlődés  szerint  adja  elő  anyagát.  Az 
ó-,  közép-  és  új-kor  fejezetekben  fejtegeti  Róma  antik 
művészetét,  a  nyilvános  profán-építkezést,  a  lakóházat, 
a  templomot  és  síremlékeket ;  az  ó-keresztény  korszakból 
megkapjuk  a  katakombák,  a  bazilika  és  a  központi  épít¬ 
kezés  képét,  aztán  a  román  és  gótikus  emlékműveket, 
végre  a  renaissancet  és  a  barokstilust.  Rövidre  fogott 
találó  megjegyzésekkel  jellemzi  mindazokat  a  nevezetes 
épületeket,  amelyek  lekötik  a  Rómában,  Firenzében, 
Velencében  utazó  ember  figyelmét,  vagy  amelyek  bővebb 
tanulmányozásra  érdemesek.  Ügyes  segédkönyv  az  utas 
kezében  annál  is  inkább,  mert  ennek  körében  sűrűn  talál¬ 
kozunk  azzal  a  jelenséggel,  hogy  még  a  művelt  turista 
is  végignézi  ugyan  a  képtárakat  és  gyűjteményeket, 
de  vajmi  kevés  figyelmet  szentel  azoknak  az  építészeti 
remekműveknek,  amelyekben  éppen  Itália  földje  oly 
pazarul  gazdag. 

FESTÉSZET 

Téli  műkiállítások  (Strobentz  és  Neogrády).  írta  Divald 
Kornél.  Magjmr  Szemle,  nov.  27. 

Innocent  Ferenc.  írta  Kézdi-Kovács  László.  Művé¬ 
szeti  Krónika,  I.  8. 

Mednyánszky.  Malonyay  Dezső  könyve.  Irta  Sz. 
Budapesti  Hírlap,  dec.  3. 

Feszty  Árpád.  írta  M.  Magyar  Hírlap,  dec.  10. 

Poll  Hugó.  A  Hét,  dec.  11. 

Lotz  utóda  (Feszty  Árpádról),  u.  ott. 

Paál  László.  Lázár  Béla  ily  című  művének  francia 
kiadását  ismertették:  Polybiblion,  nov.  16.  Rotterdamsche 
Courant,  nov.  29.  Kunsthalle,  nov.  15.  La  Librairie,  okt. 
15.  Notes  d’Art,  okt.  Gil  Blas,  szept.  22.  Nouvelle  Revue 
okt.  Petit  Bleu  (Bruxelles),  okt.  9.  Echo  de  Paris,  okt. 
21.  New-York  Héráid,  szept.  27.  Journal  de  St.  Peters- 
bourg,  nov.  16.  Monde  Artiste,  okt.  Mercur  de  Francé, 
nov.  Morning  Post,  nov.  24.  L’Illustration,  dec.  17. 

A  modern  festészet  útjai  s  céljai.  Irta  Lázár  Béla. 
Magyar  Nemzet,  okt.  28.,  nov.  12. 

Strobentz  Frigyes  művészete.  írta  Lázár  Béla.  Magyar 
Nemzet,  nov.  9. 

Unsere  Hofburg  und  ihr  Freskenschmuck.  írta  Max 
Rotbauser.  Pester  IJoyd,  dec.  13. 

Szecesszió  (Nemzetközi  képkiállítás  Bécsben).  írta 
Farkas  Emil.  Budapesti  Hirlap,  dec.  15. 

Die  Bahnbrecher  dér  ungarischer  Maierei.  írta  Max 
Rothauser.  Pester  Llo)rd,  dec.  18. 

Feszty  Árpád.  írta  V.  G.  Művészeti  Krónika,  I.  9. 

A  festő-mesteriskola  (Feszty  Árpádról).  írta  Méray- 
Horváth  Károly.  Jövendő,  dec.  18 

Eine  Paál  -  Biographie.  írta  L.  H-i.  Pester  Lloyd, 
dec.  21. 

Gyárfás  Jenő  és  Millet.  írta  Lakos  Alfréd.  Magyar 
Szó,  dec.  25. 

Német  csodabogarak  Munkácsy  Mihályról.  írta  L. 
Új  Idők,  dec.  25. 

A  római  katakombák  festményei.  írta  Piszter  Imre 
dr.  Kath.  Szemle,  XIX.  1. 

Emberek  és  képek.  írta  Dömötör  István.  Egyetértés, 
jan.  5. 

A  Lotz- iskola  kérdése.  írta  Lyka  Károly.  Új  Idők, 
jan.  8. 

Szinyei  Merse  Pál  festményeinek  külön  kiállítását 
ismertették  a  napilapok  jan.  8-iki  számai. 

SZOBRÁSZAT 

Magyar  képzőművészet  úttörői.  Dunaiszky  Lőrinc 
és  László.  írta  Ernszt  Lajos.  A  Nemzeti  Szalon  1904. 
évi  téli  kiállításának  katalógusa. 

Földmívcs  szobrász.  (Molnár  Dani).  Budapesti  Hirlap. 
dec.  18. 

Az  első  magyar  szobrász  emléke  (Ferenczy  Istvánról) 
írta  M.  M.  Az  Újság,  dec.  25. 

Egy  pályázatról.  Csaba  Kossuth-szobra.  Irta  Szarnék 
Emil.  Békésmegyei  Hiradó,  dec.  28. 

ÉPÍTÉSZET 

Pucher  József  (építész).  Irta  B.  J.  Vállalkozók  Lapja, 
nov.  23. 

Az  állami  tervpályázatok.  Pesti  Hirlap,  nov.  26. 

Quittner  Zsigmond.  Ország-Világ,  nov.  27. 

Az  építész  szerzői  joga.  Hegedűs  Ármin  előadása. 
Vállalkozók  Lapja  nov.  30. 

A  kolozsvári  egyetemi  könyvtár  pályatervei  (Orth 
Ambrus  és  Somló  Emil,  Korb  és  Giergl,  Sebestyén  Artúr, 
Villányi  János  és  Hajós  Alfréd,  Láng  Adolf,  Komor  és 
Jakab,  ifj.  Bobula  János,  Kesselbauer  Ágost,  Lechner 
Jenő  és  Varga  László  művei).  Magyar  Pályázatok,  II.  9. 

A  fővárosi  fürdők  pályatervei.  írta  L.  Pesti  Hirlap, 
dec.  13. 

Fürdő-pályázatok.  írta  K.  A.  Budapesti  Hirlap,  dec.  13. 

A  kondorosi  ág.  hitv.  evang.  templom  (Gerey  Ernő 
műve).  Vállalkozók  Közlönye,  dec.  21. 

lljabb  építkezések  Németországban.  írta  Tőry  Emil. 
U.  ott. 

Budapestet'  Stil.  írta  L.  Palóczy.  Neues  Pester  Journal, 
dec.  25. 


Budapesti  stílus.  írta  Ezrey.  Vállalkozók  Lapja.  dec.  28. 

A  Sáros-  és  Rudas-fürdők  tervpályázata.  írta  Hajós 
Alfréd.  Pesti  Napló,  dec.  29. 

IPARMŰVÉSZET 

A  könyvnyomtatás  díszítő  eszközei.  írta  Augenfeld 
M.  Miksa,  Grafikai  Szemle,  XIV.  11. 

A  Magyar  Iparművészeti  Társulat  téli  kiállítását  ismer¬ 
tették  a  napilapok  dec.  4-iki  számai,  a  Független  Magyar- 
ország  dec.  8.  sz.,  az  Alkotmány  dec.  10.  sz.,  a  Magyar 
Nemzet-  dec.  25. 

A  csipke-  és  hímzés-kiállítást  ismertették  a  napilapok 
dec.  9-iki  számai. 

A  szegény  ember  bútora.  írta  Dömötör  István.  Egyet¬ 
értés,  dec.  25. 

A  csipke  története.  írta  Maksziányi  Dezső  dr.  Magyar 
Hirlap,  dec.  25. 

A  st  -louisi  világkiállítás.  írta  Horti  Pál.  Magyar  Ipar¬ 
művészet,  VII.  6. 

VEGYES 

A  Képzőművészeti  Társulat  1904 — 5.  évi  téli  kiállí¬ 
tását  ismertették :  Alkotmány,  nov.  25.  Budapesti  Hír¬ 
lap,  nov.  15,  26.  Budapesti  Napló,  nov.  15.  Budapesti 
Szemle,  decemberi  szám.  Egyetértés,  nov  15.,  23.  Füg¬ 
getlen  Magyarország,  nov.  15.  A  Hét,  nov.  20.  Jövendő, 
nov.  20.  Magyar  Hirlap,  nov.  15.  Magyar  Nemzet,  nov. 
20  ,  dec.  3.  Magyarország,  nov.  15.,  25.,  29.,  dec.  3. 
Magyar  Szó,  nov.  16.,  20.  A  Nap,  dec.  11.  Ország- Világ, 
nov.  27.  Pester  Lloyd.  nov.  15.,  22.,  29.,  dec.  6.  Pesti 
Hirlap,  nov.  15.,  24.,  dec.  4.  Pesti  Napló,  nov.  15.  Új 
Idők,  nov.  20.,  27.  Az  Újság,  nov.  15.,  24.,  dec.  4. 

A  spalatói  ereklyék.  írta  Réczey  Viktor  dr.  Budapesti 
Hirlap,  nov.  20. 

A  közönség  mint  műbiráló.  írta  Lakos  Alfréd.  Egyet¬ 
értés,  nov.  20. 

Divat  és  szecesszió.  írta  Olasz  József  dr.  Magyar 
Szemle,  nov.  27. 

A  Nemzeti  Szalon  karácsonyi  kiállítását  ismertették 
a  napilapok  dec.  4-iki  számai. 

Tanítsunk  a  képekről  olvasni.  írta  Vásárhelyi  Gyula. 
Magyar  Pestalozzi,  dec.  10. 

Londoni  műtárlatok.  írta  T.-né  K.  H.,  Pesti  Napló, 
dec.  6. 

A  Műbarátok  Körének  téli  kiállítását  ismertették  a 
napilapok  dec.  9-iki  számai. 

A  jótékonycélú  műkedvelői  kiállítást  ismertették  a 
napilapok  dec.  11-iki  számai. 

A  debreceni  műtárlat.  írta  sz.  z.  Pesti  Hirlap,  dec.  13. 

Amerikai  művészház  Párizsban.  Budapesti  Hirlap, 
dec.  15. 

A  (római)  magyar  művészházban  (Grünwald  Béla, 
Hegedűs  László,  Damkó  József).  írta  Fráter  Aladár. 
Budapesti  Hirlap,  dec.  20. 

A  khinaiak  és  japánok  művészetéről.  írta  Cholnoky 
Viktor.  Vasárnapi  Újság,  dec.  25. 

A  fantázia.  írta  Alfa.  Budapesti  Hirlap,  dec.  25. 

Egy  népies  múzeum.  írta  Teleki  Sándor  gróf.  Magyar 
Hirlap,  dec.  25. 


71 


Lejáró  pályázatok  — 

MŰVÉSZI  REPRODUKCIÓK 

Benczúr  Gy. :  Budavár  visszafoglalása  1686-ban“, 
szines  reprodukció.  A  Könyves  Kálmán  magyar  műkiadó 
társaság  kiadása. 

Benczúr  Gyula:  „II.  Rákóczy  Ferenc  elfogatása". 
szines  reprodukció,  a  Könyves  Kálmán  kiadása. 

Bihari  Sándor  :  „Az  ő  nótája11,  szines  reprodukció,  a 
Könyves  Kálmán  kiadása. 

Bihari  Sándor:  „Biró  előtt",  szines  reprodukció,  a 
Könyves  Kálmán  kiadása. 

Éder  Gyula :  „Piéta",  szines  reprodukció,  Divald 
Károly  kiadása. 

Feszty  Árpád  :  „Árpád  és  a  vezérek",  szines  repro¬ 
dukció,  a  Könyves  Kálmán  kiadása. 


LEJÁRÓ  PÁLYÁZATOK 

1905  február  15-ikén  lejár  a  Magyar  Mérnök-  és 
Építészegylet  mű-  és  középítészi  szakosztályának  kis 
pályázata.  Tervezendő  saroktelken,  melynek  egyik  40 
m.  oldala  a  főtérre,  a  másik  26  m.  oldala  pedig  egy 
15  m  széles  utcára  néz,  egy  kisközség  székháza  a 
következő  helyiségekkel :  tanácsterem  59  m3  területtel, 
mellette  és  vele  ajtóval  összekötve  a  jegyző  hivatalos 
szobája  18 — 20  m3  területtel;  e  mellett  a  segédjegyző 
szobája  24 — 28  m3  alapterülettel ;  e  szoba  egyik  oldal¬ 
fala  nyílás  nélkül  tervezendő,  az  iratszekrények  számára. 
E  felsorolt  helyiségek  előtt  tornác,  még  pedig  egy 
beüvegezett  részszel  az  ülésterem  előtt.  Egy  jegyzői 
lakás  3  szobája,  konyhája,  kamrája  előtérrel,  illetőleg 
tornáccal.  Egy  szobából,  konyhából,  kamrából  álló  szolga¬ 
lakás  és  egy  15 — 18  m3  alapterületű  zárka.  Az  építés 
akképp  tervezendő,  hogy  a  jelzett  külön  rendeltetésű 
helyiségek  külön  épületekben  helyeztessenek  el.  A  lakó- 
helyiségek  alatt  pince  legyen.  Az  épület  földszintes ; 
gondoskodni  kell  padlás  és  pincelépcsőről.  Csatornázás 
nincs,  azért  az  árnyékszékeket  lehetőleg  elkülönítve  kell 
elhelyezni,  de  azért  fedett  helyen  lehessen  hozzájuk 
férni.  Az  építészeti  megoldás  minél  szerényebb  eszkö¬ 
zökkel  készüljön,  úgy  azonban,  hogy  helyes  arányokat 
és  tetszetős  művészi  formát  mutasson.  Kocsibejárás  az 
épület  mellett  a  térről.  A  lakóhelyiségekhez  a  hivatalos 
helyiségektől  elkülönítve  lehessen  hozzáférni.  Készí¬ 
tendő  két  homlokzat,  két  alaprajz,  legalább  egy  metszet 
1  :  100  mértékben  és  távlati  kép  a  sarokról  nézve.  A 
terveket  az  egyesület  titkári  hivatalába  kell  küldeni. 
Pályadíj  :  egyesületi  ezüstérem  és  100  korona. 

1905  február  28-án  lejár  a  „Magyar  Textilipar"  szer¬ 
kesztősége  által  kiírt  pályázat.  Kívántainak  cégtábla-  és 
kirakat-tervek,  akvarellben,  40/60  cm.  nagyságban.  A  ter¬ 
vek  ízlésesek,  könnyen  készíthetők,  illetve  rendezhetők 
legyenek.  Első  díj  100 — 100  K,  második  díj  60 — 60  K, 
harmadik  díj  30—30  K,  azonkívül  5 — 5  díj  10  — 10 
K-val,  külön  a  cégtábla-  és  külön  a  kirakat-tervek  szá¬ 
mára.  Részletes  felvilágosítást  a  „Magyar  Textilipar" 


Kiállítások  naptára 

szerkesztősége  ad,  Budapest,  V.  Vadász-utca  15.,  ahova 
a  pályaművek  is  küldendők. 

1905  március  15-én  lejár  a  Tolnamegyében  fekvő 
Tolna  községháza  terveinek  és  részletes  költségvetésé¬ 
nek  elkészítésére  hirdetett  pályázat.  Az  építési  költség 
maximuma  60,000  korona.  Első  díj  300,  a  második  200 
és  a  harmadik  100  korona.  A  jeligével  ellátott  tervek 
és  költségvetés  az  elöljáróságnál  adandók  be,  honnan 
minden  egyéb  adat  is  megszerezhető. 

1905  március  15-ikén  lejár  a  Norbert  Langer  &  Söhne 
cég  által  damaszt-mintára  kiírt  tervpályázat.  1  díj  1000  K, 
2.  díj  400  K,  3.  díj  200  K.  A  terv  egy  190/190  cm.  nagy¬ 
ságú  asztalterítő  számára  készítendő,  a  tervnek  legalább 
lk  része  kivitelre  készen  legyen  kidolgozva.  Kívántatik 
továbbá  egy  ehhez  való  asztalkendő  terve  természetes 
nagyságban.  A  pályázat  titkos  és  jeligés.  A  tervek 
modernek  legyenek.  Bővebb  felvilágosítással  az  említett 
cég  szolgál  (Bécs,  I.  Salvatorgasse  6). 

1905  március  31-én  lejár  a  Budapest  székesfőváros 
közönsége  által  egy  Kossuth-szobor  és  egy  Szabadság¬ 
szobor  vázlatos  tervére  hirdetett  pályázat.  Bővebbet  1. 
„Művészet"  III.  évf.  1.  szám,  71.  és  72-ik  oldal. 

1905  április  15-én  déli  egy  órakor  lejár  a  vallás-  és 
közoktatásügyi  minisztérium  által  az  V.  kér.  Rudolf- 
rakpart,  Balaton-utca,  Személynök-utca  és  Markó-utca 
között  az  1109.  és  1120.  hrsz.  telkeken  a  vallás-  és 
közoktatásügyi  minisztérium  és  némely  alája  rendelt 
hivatal  elhelyezése  céljából  emelendő  épület  terveire 
kiírt  pályázat.  A  pályatervek  1  :  200  léptékben  készítve 
jeligés  levél  kíséretében  a  vallás  és  közoktatásügyi 
minisztérium  segédhivatalainak  főigazgatójánál  adandók 
be.  Minden  emeletsorról  egy-egy  alaprajz,  az  eltérő 
homlokzatokról  egy-egy  homlokzatrajz  és  a  tervezet 
megértéséhez  metszetrajzok  készítendők.  Ezeken  kívül 
átlagos  köbtartalom  szerint  számítandó  költségvetés  és 
rövid  műleírás  is  csatolandó  a  tervekhez.  A  köbtartalom 
a  pince  fenékvonalától  a  főpárkány  felső  éléig  számí¬ 
tandó  és  egy  köbméterre  20  korona  egységár  veendő 
fel.  Az  építés  összköltségeinek  maximuma  kétmillió  kor. 
A  legjobbnak  talált  tervek  közül  az  első  7000,  a  két 
második  3000  —  3000,  a  két  harmadik  2000 — 2000,  a 
két  negyedik  1200 — 1200  korona  jutalomban  fog  része¬ 
sülni,  a  díjat  nem  nyertek  közül  bármelyik  1000  kor.-ért 
megvehető.  Az  építési  programm,  valamint  a  teleknek  a 
lejtőmérési  adatokat  tartalmazó  helyszinrajza  a  minisz¬ 
térium  segédhivatalainak  főigazgatójánál  vehető  át. 

1905  ápril  22-én  nyílik  meg  a  veneziai  nagy  nem¬ 
zetközi  kiállítás. 

1905  június  1-én  nyílik  meg  a  müncheni  nagy  nem¬ 
zetközi  kiállítás. 

Felelős  szerkesztő  :  LYKA  KÁROLY 

Kiadótulajdonos:  S1RGER  és  WOLFNER 
Budapest,  Andrássy-út  10. 

HornyAnszky  Viktor  cs.  és  kir.  udvari  könyvnyomdája. 

égibb  és  újabb  festők  egybehang¬ 
zóan  elismerik  Zemplényi  művé¬ 
szetét.  Ami  nem  kis  dolog  nálunk, 
mert  hisz  e  földön  is  megesett  már 
nem  egyszer,  hogy  mellőzés  éri  a 
festőt  a  képei  iránya,  egész  felfogása  miatt. 
Kell  tehát,  hogy  olyasmi  rejtőzzék  Zemplényi 
műveiben,  ami  a  szélső  jobboldalt  épp  úgy 
érdekli,  amint  a  jakobinusokat.  Mert  a  szives- 
látást  Zemplényi  korántsem  társadalmi  úton 
szerezte  meg  magának,  hanem  kizárólag  a 
képeivel,  ami  szintén  nem  hétköznapi  eset. 
Nem  az  előzékeny  bókok  embere.  Még  senki 
sem  fogta  rá,  hogy  udvarias :  ezen  az  úton 
tehát  nem  szerezhetett  amatőröket  a  fest¬ 
ményei  számára.  A  műhelye  is  künn  van 
Budapest  peremén,  messze  a  zsúrozó  köz¬ 
ponttól.  Társasága  olyan  emberekből  áll,  akik 
előtt  kurtán,  sőt  rusztikusán  meg  lehet  mon¬ 
dani  az  igazságot.  Nincs  is  a  festészetében 
egyetlen  finnyás  vonás  sem. 

0  is  felvidéki  ember,  mint  java  festőink 
legtöbbje.  Ennélfogva  eleve  feltehetjük,  hogy 
jó  adag  kitartás,  szívósság,  erély  halmozódott 


fel  benne.  Abból  a  fajból  való,  amelyet  nem 
lehet  egyhamar  levenni  a  lábáról.  E  sorok 
írója  a  makacs  kitartás  nem  egy  esetét  lát¬ 
hatta  Zemplényi  életpályáján :  egyszer  sem 
hátrált  meg.  Úgy  látszik,  sohasem  érezte  ezt 
az  érzést :  reszignáció.  Voltak  olyan  napjai, 
sőt  évei,  amikor  a  közepes  erélyű  ember  már 
rég  beadta  volna  a  derekát.  Zemplényin  nem 
tudott  a  sors  kifogni:  egy  kicsit  belekopaszo¬ 
dott  a  fiatalkor  küzdelmeibe,  de  a  festési  vágy 
és  a  művészi  öröm  érintetlen  maradt.  Semmit 
sem  akart  megmenteni,  csak  ezt  az  egyet. 
Romantikus  kalandja  is  csak  egy  volt  ifjú¬ 
korában,  még  pedig  a  magyar  közoktatásügyi 
minisztériummal.  A  kultuszkormány  adta  a 
szenzitív  dámát,  akihez  csak  tánclépésben 
szabad  közeledni.  Zemplényi  semmihez  sem 
értett  oly  kevéssé,  mint  az  efféle  dologhoz. 
Ü  tudta,  hogy  milyen  értékű  munkát  végez  és 
tudta,  hogy  ennélfogva  mire  formálhat  jogot. 
Csak  azt  nem  tudta,  hogy  a  jogokat  görnyedt 
háttal  kell  kikunyorálni.  Az  ilyenfajta  ötlet 
nem  teremhet  meg  egyeneslelkű  emberben, 
ez  kizárólag  a  ranglétra  parketjeinek  száraz 
fájából  nő  ki.  Zemplényi  nem  lett  volna  rá 
képes,  ha  még  úgy  meg  is  magyarázzák  neki. 
így  esett  meg,  hogy  évek  hosszú  során  át,  a 

hét  legsoványabb  esztendőben,  makacs  követ¬ 
kezetességgel  felküldte  a  munkáit  a  kultusz- 
kormányhoz  az  e  célra  megállapított  állami 
ösztöndíjakért.  És  épp  oly  következetesen  vissza¬ 
küldték  neki  mindent.  Tudnunk  kell,  hogy 
ugyanezekben  az  esztendőkben  a  müncheni 
képzőművészeti  akadémia  hasonló  makacs 
következetességgel  megvásárolta  Zemplényi 
tanulmányait  és  kitüntette  minden  rendelke¬ 
zésére  álló  kitüntetéssel.  Zemplényi  végezte 
minden  osztályban  a  legderekasabb  munkát. 
Hackl  és  Löfftz,  a  professzorai,  összecsapták 
a  kezüket,  valahányszor  a  magyar  kultusz¬ 
kormány  egy-egy  újabb  kosárral  kedveskedett 
Zemplényinek : 

—  No,  önöknél  csakugyan  ázsiai  állapotok 
lehetnek  —  mondta  egyszer  ily  alkalommal 
e  sorok  írójának  az  öreg  Hackl. 

Zemplényi  néhány  igen  rövid  és  velős  mon¬ 
datba  foglalta  azt,  amit  erről  az  eljárásról 


gondolt  és  sürgősen  tovább  rajzolt  és  festett. 
Az  élet  ugyan  keserves  volt,  a  bajok  soka¬ 
sodtak,  de  szerencsére  a  szent  piktura  min¬ 
denért  kárpótlást  tud  adni  annak,  aki  hisz 
benne.  Zemplényi  pedig  bízott  benne  föltét¬ 
lenül.  Nincs  az  a  miniszteri  leirat,  amely  ebből 
a  bizodalmából  ki  tudná  zökkenteni. 

Ha  akkor  kellemetlen  lehetett  is  ez  az 
állandó  kudarc,  valamire  talán  mégis  jó  volt : 
a  mi  festőnkben  meggyőződéssé  érlelődhetett, 
hogy  az  ember  csak  önmagában  bízhatik.  Hogy 
tehát  acéloznia  kell  a  saját  energiáját,  mert 
ez  az  egyetlen  támasza.  Erre  a  tudatra  égető 
szükségük  van  a  legsötétebb  Afrika  felkutatói¬ 
nak  és  néha  a  magyar  festőnek  is. 

Ebből  az  erélyből  nem  csekély  adagot 
látunk  Zemplényi  képein  is.  Jelentkezik  ez 
már  magában  a  festői  kézírásban  is.  Azután 
jelentkezik  abban,  hogy  nem  simul  a  perc 
divatjához.  Végre  abban,  hogy  amely  festői 

igazságról  egyszer  meggyőződött,  azt  követ¬ 
kezetesen  és  kitartóan  fejleszti. 

Festői  fejlődésében  bizonyos  állomásokat 
látunk,  amelyek  körülbelül  számot  adnak  arról, 
hogy  miképpen  alakult  előadása  az  erélyesebb 
felé.  Azokban  az  években,  amikor  a  természet- 
studiumot,  a  beható,  részletekig  menő  tanul¬ 
mányt  ismerte  fel  magára  nézve  a  legszüksé¬ 
gesebbnek,  olyan  képek  támadtak,  amelyek 
az  utolsó  porcikáig  hatoló  kutatást  tükrözik. 
Ez  a  hosszas  és  kitartó  modellstudium  már 
technikailag  is  atelier-képek  festésére  bírta. 
Intérieuröket  látunk,  amelyek  koncentrált  vilá¬ 
gításában  ott  ül  teljes  nyugodalomban,  min¬ 
den  mozdulat  nélkül  a  modell.  Hetekig,  hóna¬ 
pokig  lehet  azt  át-  meg  áttanulmányozni.  S 
modelljei  most  többnyire  öreg  asszonyok,  mint 
e  célra  legalkalmasabb  médiumok,  akiknek 
ráncos  arca  a  barázdák  egész  rengetegét  mu¬ 
tatja,  ez  pedig  jó  alkalom  a  részlet-kutatásra. 
Talán  némi  lelki  diszpozíciók  is  e  nép  felé 
vonzották.  E  gondszántotta  vén  arcok  híven 
tükrözték  az  élet  ama  viszontagságait,  ame¬ 
lyekkel  festőnk  is  oly  sokszor,  szinte  szaka¬ 
datlanul  találkozott.  Nyomról-nyomra  lefesti 
ezeket  az  életrajzi  mappákat.  Eleinte  elaprózva, 
de  egyre  tömörebben,  egyre  szélesebben.  Min¬ 
dent  adni,  de  úgy,  hogy  a  kép  még  se  váljék 
részletek  laza  gyűjteményévé,  ez  lehetett  akkor 
főtörekvése.  Hogy  minő  fényes  sikereket  ért 
el,  arról  a  „Templomban"  című  képe  (most 
a  budai  várpalotában)  tanúskodik.  Az  az  öreg 
asszony  egy  kis  chef-d’oeuvre.  Leibl  is  ilyes¬ 
mit  keresett,  benne  becsülhette  meg  Zemplényi 
a  stúdium  e  fajtáját.  Más  idevágó  művein 
érdemes  külön  vizsgálódás  tárgyává  tenni  egy 
öreg,  törődött  kezet,  kiálló  bütykeivel,  lötyö¬ 
gős  bőrrel,  a  kidagadt,  meszesedő  erekkel. 
Ez  is  természet  s  festőileg  lehet  legalább  is 
annyira  érdekes,  mint  egy  ifjú  hercegasszony 
krémekkel  ápolt  orcája.  Zemplényi  nem  kon¬ 
struált  magának  külön  szépség-ideálokat,  neki 
a  természet  birtokbavétele  kellett  első  sorban. 
Nyugodalmas  képei  egyenletes  és  nem  változó 
atelier-világításban  megadták  neki  erre  az  alkal¬ 
mat.  Érett  festői  tudásának  körülbelül  az  efajta 
képek  voltak  első  stációi. 

Aki  így  megtanult  tudni,  annak  új  vágyai 
támadnak.  A  nagy  készség  képessé  teszi  arra, 

hogy  a  természet  hirtelenebb,  múlandó  jelen¬ 
ségeire  is  ügyet  vessen.  Egy  délutáni  napsütés 
legfeljebb  félórán  át  egyenletes,  de  ez  alatt 
az  idő  alatt  gazdag  festői  játékot  mutat.  Zem¬ 
plényi  teljes  fegyverzetben  foghatott  az  ily 
jelenségek  kiaknázásához  is.  Mi  más  látványt 
ad  az  ilyesmi!  Hirtelenül  vége  az  intérieur 
egyoldalú  világításának  :  szinte  elönti  a  mezőt, 
a  kertet  a  levegőben  szertetöredezett  fényözön. 
S  egyszerre  dupla  értékűvé  válik  a  levegő  is, 
mint  jelentékeny  festői  elem.  Zemplényi  az  ő 
kitartó,  eleven  energiájával  hozzáfogott  ennek 
áttanulmányozásához  is.  És  most  festése  is 
hirtelenebbé,  összefoglalóbbá  válik.  Ha  az 
atelier-világítás  ezer  apró  reliefet  ad  egy  arcon, 
úgy  az  en  plein-air-festésnél  ugyanezen  arcon 
a  levegő  enyhe  fátyla  hamar  összefoglal  min¬ 
dent  s  gyakran  egyetlen  széles  tónust  ad  oly 
helyekre,  amelyek  az  atelierben  csak  tömérdek 
apró  kúsza  vonásokkal  szolgáltak.  Nagy  egy¬ 
ségek  tárulnak  elénk,  egy  darab  az  egész  kép 
s  döntő  szerepűvé  válik  a  tónus  finomsága, 
a  valőr  helyessége. 

Mindezeken  a  dolgokon  túl  volt  Zemplényi. 
Tudása  új  körökkel  gyarapodott.  így  felfegy¬ 
verkezve  került  a  felvidékre,  abba  a  görbe 
országba,  ahol  Szinyei  Merse  Pál  színgazdag 
képei  születtek.  És  Zemplényi  is  a  színre 
vetette  magát.  Gyorsan  kiküszöböl  a  képeiből 
olyan  dolgokat,  amelyek  nem  voltak  egészen 
karakteresek,  egészen  kifejezők.  Például  a 
régibb  ívású  szürke  tónusokat,  amelyekkel 
oly  kényelmesen  kapcsoltak  össze  a  piktorok 
két  egymástól  eltérő  színt.  A  halánték  sárgája 
és  az  orca  pírja  közé  oly  könnyű  volt  eg}r- 
koron  egy  „semleges"  tónust  csúsztatni:  hadd 
kösse  össze  a  két  színt,  legyen  közvetítőjük. 
Zemplényi  a  legnagyobb  erélylyel  igyekszik 
ennek  éppen  ellenkezőjére.  A  természetben 
nincsenek  ilyen  közvetítő,  ilyen  „semleges" 
színek.  Bizony  szépen  ki  kell  kutatni  ezeket 
a  veszedelmes  terepeket  is  és  egész  határo¬ 
zottságukban  oda  festeni.  Hogy  Zemplényi 
miként  oldotta  meg  a  kérdést,  arról  a  „Nagy¬ 
péntek"  címéi  festményén  levő  öreg.  arcok 
adnak  helyes  fogalmat. 

Egyebekben  is  hirtelenül  élénkül  minden 
színe  s  növekszik  erőben  is.  Az  ilyenforma 
festés  határozott,  egyenes  felrakást  kíván.  Az 

aprózás,  a  félénk  pepecselés  itt  nem  ér  cél¬ 
hoz.  Megint  erélyesebb  lesz  tehát  a  kezeírása, 
szélesebb  az  eló'adása.  Az  új  állomás  ismét 
meggazdagítja  festői  szertárát. 

Az  en  plein-air-festés,  az  élénk  napsütés 
tanulmányozása  nyilván  hatással  volt  rá  oly 
irányban  is,  hogy  a  figyelmét  egyre  erősebben 
leköti  a  fény  a  maga  kontrasztjaival.  Szikrázó 
verőfényben  festi  meg  a  templom  előtt  álló 
alakokat,  a  búcsúsokat.  S  ugyanakkor  Besnyőn 
támad  legnagyobb  képe,  a  „Virrasszatok  és 
imádkozzatok"  című,  amelynek  festői  problé¬ 
mája  ismét  a  fény  erős  hatása.  Itt  ugyan 
tompa  sötétség  üli  meg  az  egész  képet,  de 
a  gyertyák  és  egyéb  világító- eszközök  lángja 
a  legélénkebb  fényjelenségeket  írja  e  sok 
emberalakra.  A  probléma  itt  teljes  készséggel 
talált  megoldásra  Amit  akart,  itt  teljesen 
sikerült  is. 

Mindezeknek  a  képeknek  s  egyáltalán  leg¬ 
több  művének  szereplő  személyei  abból  a 


körből  valók,  amelyről  már  egyszer  szóltunk. 
Parasztok  és  szegény  emberek,  koldusok  és 
szenvedők,  munkások  kerülnek  egymásmellé. 
Nem  valami  pietisztikus  célzattal,  hanem  egy¬ 
szerűen  mint  felette  lebilincselő  jelenségei  e 
földi  életnek.  Mozdulataik  jelentőségét,  gesz¬ 
tusaik  nehéz  lankadtságát,  arckifejezésük  ön¬ 
kénytelen  kendőzetlenségét  jól  ismerhette  s 
teljesen  átérthette,  hisz  mindez  nem  volt  idegen 
neki,  élménye  volt,  legközvetlenebb  tapaszta¬ 
lata,  majdnem  állandó  miliője.  Oly  képek, 
mint  az  „Aggódás",  azért  hatnak  ránk  köz¬ 
vetlenül,  mert  látjuk,  mennyire  tétovázás 
nélkül  vannak  megfestve,  mennyire  otthon 
jár  a  festő  e  bizalmas  formák  és  hangulatok 
közt,  mennyire  össze  tud  forrni  az  előadott 
miliővel.  De  ez  el  sem  volna  képzelhető  oly 
biztos  rajz  és  határozott  festés  nélkül,  mint 
amilyen  Zemplényi  képeit  jellemzi. 

Lyka  Károly 

művészet  tüneteiben  megnyilvánul¬ 
nak  a  művészeti  energiának  törvé¬ 
nyei  is.  Csakhogy  ez  a  megnyil¬ 
vánulás  nem  túlságosan  beszédes. 
Az  erők  egymásra  hatása  nem  a 
felszínen  történik,  a  műtörténelem  kénytelen 
oknyomozásra  indulni,  hogy  azt  az  egymásra 
hatást  megismerhesse.  Ennek  az  oknyomozás¬ 
nak  szükségessége  mint  sejtelem,  mint  vágya¬ 
kozás  már  régen  a  köztudatban  van,  hiszen 
szinte  banalitássá  lett  az  a  tétel,  hogy  a  mű¬ 
vészet  eleven,  hogy  életet  él,  hogy  tehát  élet¬ 
törvényei  vannak.  Ebben  a  felfogásban  a 
művészet  olyan  önálló,  magában  álló  szerve¬ 
zetnek  látszik,  amely  a  maga  külön  életét 
éli,  amelynek  tehát  saját  külön  biológiai  tör¬ 
vényei  vannak.  A  kultúra  megbecsülése,  vagy 
legalább  azoknak  a  törekvése,  akik  a  kultúra 
különös  megbecsülőin ek akarnak  látszani,  saját¬ 
ságos  ünnepi  frazeológiát  formált,  és  ennek  a 
frazeológiának  kedves  mondása  az,  hogy  a 
művészet  eleven  szervezet.  Ez  a  patétikus 
frazeológia  beállt  teremtőnek  és  nem  porból 
és  hamuból,  hanem  szavak  szép  hangzásából, 
mondások  lendületéből  új  teremtményeket  alkot. 
Közülük  való  a  művészet,  mint  organizmus  is. 

Az  oknyomozó,  a  művészet  jelenségeinek 
a  világ  életével  való  összefüggését  kutató 
műtörténelem  természetesen  nem  fogadja  el 


a  művészetnek  önállóságáról  szóló  tételt.  Ha 
el  is  fogadná,  vizsgálódása  közben  hamarosan 
rábukkanna  tévedésére.  Nagy  baja  neki,  ha 
tévedését  nem  látja  be,  mert  akkor  előítéletek 
uralkodnak  az  Ítélkezésén,  akkor  az  elfogult¬ 
ságtól  nem  tud  látni,  hanem  csak  célzatosan 
konstruál. 

Semmivel  sem  csappan  meg  a  művészet 
becsülete,  ha  azt  valljuk  róla,  hogy  nincs 
különálló  életenergiája,  hanem  hogy  csak  a 
világ  életét  mozgató  energiának  sajátságos 
kifejezése.  A  művészet  se  egyéb,  mint  a  társa¬ 
dalmi  élet  megnyilvánulása,  és  minden  válto¬ 
zásában,  minden  törekvésében,  minden  hul¬ 
lámzásában  ugyanaz  az  energia  érvényesül, 
amely  a  történelem  megfelelő  fejezeteiben  a 
társadalom  életét  intézi,  szabályozza,  formálja. 
E  folyóiratban  nemrég  Diner  Dénes  József 
egész  cikksorozatban  azt  fejtegette,  hogy  a 
művészet  alakulásaiban  ugyanazok  a  gazda¬ 
sági  erők  érvényesülnek,  amelyek  a  társadalmi 
formációkat  s  a  históriai  jelenségeket  alakítják. 
A  materialisztikus  történelmi  felfogásnak  a  mű¬ 
vészet  történelmébe  való  átvitele  igen  érdekes, 
sőt  több  nála:  igen  értékes  kísérlet.  Egyenesen 
szükséges  volt  annak  a  nagy  egységességnek 
szempontjából,  amely  minden  világjelenségben 
mutatkozik,  vagy  amelynek  a  dolgok  fölött 
való  uralmát  filozófiai  meggyőződéskép  vall¬ 
ják  azok,  akik  a  dolgok  eredetét  és  logikáját, 
a  jelenségek  okát  és  összefüggését  kutatják.  Ez 
a  materialisztikus  műtörténelem  a  művészet 

nyilvánításait  formáló  erőknek,  a  művészetet 
inspiráló  erőknek  törvényeit,  a  társadalmi  és 
históriai  energiákkal  való  összefüggését  keresi. 
Hanem  azért  nem  értéktelen,  sőt  egyenesen 
didaktikai  fontosságú  az  a  művészettörténelmi 
vizsgálódás  is,  amely  a  művészet  tüneteinek 
megjelenési  formáiban  nyilvánuló  szabályszerű¬ 
séget  kutatja.  Míg  amaz  a  művészet  fizio¬ 
lógiáját  vizsgálja,  emez  az  életrendjét  állapítja 
meg.  Amaz  a  tünemények  származását,  emez 
a  nyilvánulásuk  módját  kutatja.  A  művészet¬ 
történelmi  vizsgálódásnak  ez  a  fajtája  sem 
vallja  azt  a  fölfogást,  hogy  a  művészet  magá¬ 
ban  élő,  saját  külön  életet  élő  organizmus, 
hanem  csak  arra  igyekszik,  hogy  a  művészet¬ 
nek,  mint  a  világ  életét  mozgató  energia  egyik 
nyilvánulásának  megszólalási  formáiban  mutat¬ 
kozó  szabályszerűséget  kutassa.  Amaz  a  művé¬ 
szet  erőit,  emez  a  művészet  ritmusát  kutatja. 

Ilyen  vizsgálódások  közepette  kapott  meg 
az  az  észlelet,  hogy  az  építőművészet  alaku¬ 


lásaiban  a  konstrukció  és  a  dekoráció  szerepét 
vissza  lehet  vinni  a  két  főalkotó  elemnek,  a 
párkánynak  és  pillérnek  külömböző  nyomaté¬ 
kosságára.  Aszerint,  amint  az  egyik  vagy  a 
másik  dominál,  az  építészetben  nevezetesebb 
alakulások  történnek.  Vagy  fordítsuk  meg  a 
tételt :  aszerint,  amint  az  építészetben  meg¬ 
változik  a  szükségességekről  és  lehetőségekről 
való  felfogás:  a  homlokzatban,  tehát  az  épület 
beszédességében  vagy  a  pillér,  vagy  a  párkány 
dominál.  Valamelyes  túlzással,  —  már  pedig 
tudvalevő  dolog,  hogy  a  tételüket  bizonyítani 
iparkodó,  a  föltevéseikbe  vagy  észleleteik  logi¬ 
kájába  szerelmetes .  okoskodók  mindig  hajlan¬ 
dók  túlzásokra,  —  az  építőművészet  minden 
korszakát  úgy  különíthetném  el  egymástól, 
hogy  az  egyikben  pillérművészet,  a  másikban 
a  párkányművészet  uralkodott.  Hanem  ettől  a 
túlzástól  egyelőre  tartózkodom.  Addig  ugyanis, 
míg  a  vizsgálódás  folytatása  meg  nem  adja 
azt  a  jogot,  hogy  azt  a  distinkciót  az  építő- 

művészet  alakulásának  minden  fázisára  alkal¬ 
mazhassam. 

Az  építőművészet  alakulásának  ritmusában 
a  hullámzás  dominál.  A  hullámvonalról  jó  lesz 
hangsúlyozottan  konstatálni  is  azt  a  különben 
magától  értetődő  tényt,  hogy  éppenséggel  nem 
ábrázol  visszatérést,  hanem  a  kiindulástól  el¬ 
távolodást,  folytonos  újulást  jelez.  A  hullám- 
teóriák  eluralkodása  óta  a  hullámvonal  tör¬ 
vényeiről  alapos  félreértések  terjedtek  el,  s 
akárhány  „ hullámgondolkozó “  a  hullámvonalra 
ráfogja  az  önmagába  visszatérő,  s  onnan  újabb 
visszatérésre  kiinduló  vonalnak,  a  körnek  tör¬ 
vényeit.  Az  építőművészet  ritmusa,  ismétlem, 
hullámvonalú.  A  hullámvonalnak  vannak  ugyan 
kulminációs  és  fordulópontjai,  hanem  azért 
benne  az  átmenet  folytonos.  Stílusok,  amelyek 
egymást  fölváltják,  amelyek  egymásnak  logikai 
ellentétei,  találkozásuk  alkalmával  szinte  úgy 
viselkednek,  mint  a  bajvivásra  készülődök : 
kezet  fognak  egymással,  mielőtt  egymásra 
ütköznének.  A  stílusok,  miközben  fölváltják 
egymást,  kapacitálják,  azt  mondhatnám,  hogy 
korrumpálják  egymást.  Ez  a  korrupció  bizto¬ 
sítja,  megkönnyíti  az  új  stílus  diadalát.  Az 
olyan  stílusok  is,  amelyek  valóságos  forra¬ 
dalmat  jelentenek  a  régibb  építészet  uralma 
ellen,  megalkusznak  a  leverendő  stíl  tapasz¬ 
talataival.  A  nagyszerű  eredetiség  mellett,  amely 
az  építőművészet  egyes  korszakait  jellemzi, 
folyton-folyvást  érvényesül  az  eklekticizmusnak 
értékes  fajtája.  Ennek  az  eklekticizmusnak  érvé¬ 
nyesülése  biztosítja  az  építőművészet  fejlődési, 
alakulási  vonalának  folytonosságát.  A  hullám- 
vonalas  ritmust. 

A  régi  stíllel  kompromittáló,  tőle  korrumpált 
új  stílus  elfoglalja  helyét  és  uralmát  megállapít¬ 
ván,  igyekezik  szabadulni  a  korrupciótól.  Ez 
a  törekvése  egy  időre  sikerül,  s  ebben  az 
időben  diadalra  jut  az  úgynevezett  stílnemes¬ 
ség.  Mondjuk,  hogy  stíltisztaság.  A  stíltiszta¬ 
ság  a  stíl  igazi  természetének  legtökéletesebb, 
zavartalan  kifejezése.  A  stílt  teremtő  szük¬ 
ségességeknek  egységes  formájú  kielégítése. 
Annak  a  szabályszerűségnek  kialakulása,  ame¬ 
lyet  azok,  akik  a  stíl  tartalmát,  egységességét, 
minden  nyilvánulásának  egymásból  folyását  és 
egymással  összefüggését,  vonalritmikáját,  töme¬ 
geken  való  uralmát  megértették  és  megérez¬ 


ték,  a  maguk  logikai  munkájával  megalkottak. 
A  stíltisztaság  megbecsülése  ortodoxiát  szül. 
Szigorú,  kíméletlen  ortodoxiát.  De  ez  az  orto¬ 
doxia,  bármily  értékes  kincseket  őriz  is,  és  bár¬ 
mily  nemes  eredményeket  imád  is,  nem  ural- 
kodhatik  sokáig  zavartalanul.  Hiszen  lenyűgözi 
a  fantáziát,  s  a  leigázottaknak  pedig  az  a 
szokásuk,  hogy  lázonganak.  A  fantasztika 
egyre  hatalmasabb  lesz  az  ortodox  stíltiszta¬ 
sággal  szemben,  és  újabb  művészeti  korrupció 
jár  a  nyomában.  íme  a  stílusok  kialakulásá¬ 
nak  és  megromlásának  erői :  a  stílust  a  szük¬ 
ségesség  szüli,  az  ortodoxia  ápolja,  gondozza 
s  a  korrupció  elemészti.  Mind  a  három  hatal¬ 
mas  energia.  Az  egyik  forradalmi,  a  másik  kon¬ 
zerváló,  a  harmadik  degeneráló  energia.  Amaz 
eruptív  őserő,  a  másik  megtisztult  alkotó  erő, 
a  harmadik  elfinomult,  elművésziesedett  deka¬ 
dencia.  Az  egyik  genialis,  a  másik  nemes  és  bölcs, 
a  harmadik  neurasztenikus.  Ez  a  három  erő 
váltogatja  egymást  a  stílusok  kialakulásában, 
s  ez  a  váltogatás  jelzi  és  biztosítja  az  építő¬ 
művészet  fejlődési  vonalának  folytonosságát. 

A  renaissance  története  beszédes  bizonysága 
az  alakulást  okozó  három  erő  egymásra  kö¬ 
vetkezésének.  A  renaissance  változatai  annyira 
eltérnek  egymástól,  hogy  külön  stílusoknak 
tekinthetik,  tekintik  is  őket.  Más-más  szüksé¬ 
gességekből  és  lehetőségekből  alakultak  ki  a 
szabályai,  mégis  úgy  érezzük,  hogy  az  egész  sor 
évszázadra  terjedő  mélységes  művészeti  moz¬ 
galom  a  nagy  hullámvonalnak  csak  egy,  bár 
hatalmas  hulláma.  És  megérezzük  az  egységét, 
ha  annak  a  három  alakító  energiának  szempont¬ 
jából  szemléljük.  A  kora  renaissance  a  büszke, 
tudatos,  célját  tudó,  az  építészet  elemeinek 
logikus  összefüggését  valló  forradalom.  A 
virágzó  renaissance  a  stílnemesség  örömét 
őrző  ortodoxia;  a  késő  renaissance  ajtót  tár 
a  lázongó  korrupciónak,  amely  a  barokkóban 
a  szertelenséget  diadalra  viszi.  És  e  korszakok 
egyes  stádiumaiban  is  érvényesülni  látom  azt 
az  egymás  nyomába  lépő  három  stílformáló 
energiát.  A  quattrocentonak  a  cinquecentóba 
átmeneteiében  is  megnyilvánul  a  fantasztika 
korrumpáló  vágya.  A  fantasztika  ott  is  neki¬ 
esik  a  logikának,  de  nem  a  korrupció,  hanem 
a  stílnemességet  viszi  uralomra.  Kialakul  a 
stíljelenségek  egységessége,  a  harmóniájukban 

való  öröm.  S  a  virágzó  renaissance  a  maga 
egészében  nemes  ortodoxiává  lesz,  amelyben 
hatalmas  egyéniségek  a  fantáziát  a  harmónia 
szabáfyossága  alá  fogják. 

A  klasszikus  építészet  is  bizonyságot  tehet 
a  három  energia  következetes  egymás  nyo¬ 
mába  lépésének.  íme  a  régibb  antik  építé¬ 
szetre,  amely  a  művészi  szükségességek  for¬ 
radalma,  a  hellenista  építészet  következik, 
amely  nemes  tudással  és  a  formatisztaság 
fanatizmusával  ortodox  őre  a  harmóniának. 
S  aztán  nyomába  lép  az  a  római  építészet, 
amelyről  Vitruvius  Pollio,  a  veronai  származású 
nagy  építész,  a  római  kor  egyetlen  olyan  építé¬ 
szeti  írója,  akinek  a  műve  ránk  maradt,  az  ő 
„De  architectura“  című  munkájában  keservesen 
azt  panaszolja,  hogy  eluralkodik  rajta  a  fan¬ 
tázia  szertelensége.  A  korrupciót  panaszolja 
talán  jogosan,  talán  az  ortodoxoknak  siralomra 
hajlandóságával. 

És  a  három  stílirányító  erőnek  uralma, 
következetessége  érvényesül  a  gótikában  is, 
de  főképpen  a  renaissancenak  azokban  a 
sok- sokféle  későbbi  alakulásaiban,  amelyek  a 
nagy  barokkóval  kezdődnek  és  századokkal 
később  az  empirral  bevégződnek. 

Ebben  a  nagy  és  állhatatos  folytonosságban 
a  pillér  és  párkány  különféle  súlyának  szigorú 
elhatárolása  lehetetlen.  Mert  az  átmenetek  ennek 
a  két  főalkotó  építészeti  elementumnak  szerep¬ 
lésében  is  érvényesülnek.  De  a  stílusok  logiká¬ 
ját  kutatván,  a  határzavaró  átmenetek  dacára 
is  megállapíthatónak  vélem  a  pillérnek  és  pár¬ 
kánynak  stílformáló  szerepét. 

Mind  a  kettő,  pillér  is,  párkány  is  saját¬ 
ságos  alakuláson  ment  át.  A  falpillér,  amely 
a  leghatalmasabb  szerkezeti  elemnek,  a  pillér¬ 
nek,  dekoratív  elfajulásakép  szerepelt,  s  kivált 
a  görög  építészetben  a  faldiszítés  legneveze¬ 
tesebb  alkatrésze  volt,  az  építészet  lehetősé¬ 
geinek  és  szükségességeinek  kialakulása  közben 
díszítő  jellegét  elvesztvén,  elsőrangú  szerkezeti 
elemmé  lett.  A  párkány  a  maga  szereplését  mint 
tisztán  konstruktív  elem  kezdette  meg,  az  idők 
folyamán  tisztán  dekoratív  szerepre  tett  szert. 
A  falpillér  a  fal  előtt  álló  oszlop  díszítő  pendantja, 
majd  pedig  a  hordozó  és  tartó  pillérnek  a  falra 
való  dekoratív  átültetése,  beleillesztése  volt. 
Abban  a  szerepében  a  görög  templomban,  emeb¬ 


ben  a  másik  szerepében  legjellemzetesebben  a 
görög  lakóházában  látjuk.  A  görög  falnak  csak 
a  falpillér  adott  építészeti  jelleget.  Mert  mindjárt 
kezdetben  az  volt  a  dolga  ennek  a  dekoratív 
elemnek,  hogy  a  falnak  konstruktív  látszatot 
adjon.  A  görög  hosszfalnak  jó  ideig  a  párkány- 
volt  az  igazi  jellegzetessége.  A  párkány  jelle¬ 
mezte  a  falat  az  ő  hordozó  minőségében.  Talán 
valamelyest  paradox  az  az  állítás,  de  a  mag3ra- 
rázó  voltát  érzem,  hogy  a  párkány  tulajdon¬ 
képpen  nem  azt  jellemezte,  hogy  a  fal  a  súlyt 
hordozza,  hanem  hogy  a  súly  a  falon  nyug¬ 
szik.  A  monumentális  görög  építészetben  ezt 
a  paradoxont  az  oszlop  szerepeltetésével  egyen¬ 
lítették  ki.  A  súlyátvitel  a  falban  is  megtörtént, 
de  nem  látszott.  Nem  érezte  az,  aki  az  épít¬ 
ményt  nézte.  A  nehézség  munkájának  érzése 
legelemibb,  legösztönszerűbb  érzésünk,  s  a 
homlokzat  tagozásában,  a  fal  kifejtésében  ez 
az  érzés  uralkodó  erejű.  A  falpillér  az  ő 
uralma  alatt  tett  szert  a  szerepére,  noha  kez¬ 
detben  úgy  látszik,  mintha  tisztán  dekoratív 
szükségesség  növesztette  volna  be  a  falba, 
vagy  —  ha  úgy  tetszik  —  növesztette  volna 
ki  a  sima  falból. 

A  párkány  a  betetőzésnek  nemcsak  a  jel¬ 
zése,  hanem  tényleges  nyilvánulása  volt.  Tehát 
az  épület  szerkezetének  szerves  része  volt. 
Csak  később  jutott  neki  a  díszítő  szerepe,  s  a 
dekoratív  tagolásnak  legnevezetesebb  elemévé 
lett.  Kialakultak  a  párkánynak  sokféle  formái, 
a  talapzatpárkányon  kezdve  a  vállpárkányon,  az 
architravon,  a  szalagzatokon  végig  a  koszorú¬ 
párkányig.  Egy  részük  a  maguk  díszítő  fölada¬ 
tának  domináló  voltát  éreztette,  a  többi  a  kon¬ 
struktív  hivatásukat  hirdette,  de  valamennyi  a 
maga  struktiv  eredetéhez  jó  sokáig  hű  maradt. 
Addig,  amíg  a  tagozás  harmóniája  el  nem 
hatalmasodott  a  szerkezet  észszerűségén.  A 
párkány  már  nem  a  fal  súlythordó  voltának 
nyilvánulása  vagy  hirdetője,  hanem  a  felületet 
harmonizáló  díszítő  elem.  A  párkány  már  nem 
jelent  tetőzést  és  nem  hirdeti  a  falnak  talap¬ 
zott  voltát,  hanem  csak  befejezi  a  falfelületet, 
bekeretezi  a  síkot. 

És  itt  társul  vele  a  falpillér.  A  falra  átvitt, 
a  felületen  alkalmazott  pillér.  A  vízszintes 
tagozás  csak  harmóniát  ad,  a  függőleges  tago¬ 
zás  ritmust  is.  S  a  görög  ház,  amelyben  a 

falat  is  meghódítja  az  ornamentika,  amelyben 
a  falnak  nemes  kockavonal  egyszerűségét  le- 
küzdi  az  illúzióra  való  vágyakozás  :  rászorult 
a  tagozás  ritmusára.  A  keretezés  eluralkodik 
a  falon,  de  a  görög  építészet  a  maga  erős 
konstruktív  érzésével  a  keretezést  sem  tudja 
másképp  megoldani,  csakis  konstruktív  formá¬ 
ban.  A  falra  átviszi  a  pillért,  s  megadja  vele 
a  falnak  a  függőleges  tagozást.  Szerkezeti  jelleget 
ad  a  falnak,  hogy  intenzivebben  díszíthesse. 

És  függőleges  és  vízszintes  tagozás  küzd 
egymással  mind  e  mai  napig  az  elsőségért. 
Van  idő,  amikor  a  kettő  közt  fegyverszünet 
létesül,  amikor  egyik  sem  hatalmasabb  a 
másiknál.  És  többnyire  a  korrupció  korsza¬ 
kában  áll  be  az  egyensúly  a  függőleges  és 
a  vízszintes  tagozás  között.  Az  újítás  és 
az  ortodoxia  korában  az  elvek  érvényesülnek, 
a  korrupció  korszakában  elmosódnak,  az  elfino- 
multságba  belevesznek.  Az  elvek  pedig  vagy 

a  nehézségi  erővel  szemben  a  reakció  érvé¬ 
nyesítését  követelték,  vagy  pedig  azt,  hogy  a 
szerkezeti  logika  kifejezésének  szükségét  sem¬ 
mibe  vételével  a  díszítés  mindenhatósága  érvé¬ 
nyesüljön.  Amaz  a  statikai  érzés  nyilvánu- 
lása  volt,  emez  a  felületben  való  művészi 
örömé.  Amikor  nem  dominált  sem  az,  sem 
ez,  mert  megalkudtak  amazzal  is,  ezzel  is; 
amikor  a  nehézkedés  nagy  érzése  mellett  a 
felület  uralkodó  voltával  kacérkodni  tudtak, 
amikor  összeegyeztették  a  súlyérzést  a  felület 
súlytalan,  szertenyuló,  elterülő  voltának  érzé¬ 
sével,  a  tagozás  zavaros,  minden  irán}/ba 
kapaszkodó :  korrupt  lett.  Nem  uralkodott  benne 
sem  az  egyik,  sem  a  másik  vezérlő  elv. 

Azt  tartom,  hogy  az  építészeti  korrupció 
fogalma  is  rászorult  az  új  értékmegállapí¬ 
tására.  A  korrupció  csak  éppen  stílromlás, 
csak  éppen  az  egységesség  megtagadása, 
csak  éppen  a  harmónia  megzavarása,  de  nem 

művészi  hanyatlás.  A  korrupció  a  fantasztika 
szabadsága.  Az  egyéniség  szabadabb,  korlát¬ 
lan  érvényesülése.  Igaz,  hogy  igen  gyakran  a 
tehetetlen  eklekticizmus  okvetlenkedése  is.  De 
ne  azokat  a  stílkorrumpálókat  nézzük,  akik 
egyéni  tudás,  invenció  nélkül  pusztán  csak 
értelmetlenül,  összefüggéstelenül  alkalmazzák 
azt,  amit  tapasztaltak.  Hiszen  a  tehetségtelenek 
munkáit  az  újítás  és  az  ortodoxia,  a  forrada¬ 
lom  és  a  konzerválás  korszakaiban  sem  vesz- 
szük  számba,  mért  ítéljük  meg  éppen  a  fantasz¬ 
tika  uralkodását  az  ő  munkáik  alapján? 

Szükségünk  volna  rá,  hogy  ítéletünk  meg¬ 
formálása  közben  szabadulhassunk  a  hagyo¬ 
mányainktól.  Magamat  is  akárhányszor  rajta¬ 
kaptam,  hogy  valamely  építészeti  alkotás 
megítélése  közben  a  stíltisztaságot  szinte  fana¬ 
tikus  szigorúsággal  kerestem.  Nem  a  művészi 
munkát,  hanem  a  stíl  ellen  elkövetett  merény¬ 
leteket,  vagy  a  hozzá  való  hűséget  kutatjuk. 
Es  hamarosan  készek  vagyunk  a  korrupció¬ 
nak  nemcsak  megállapítására,  hanem  elítélé¬ 


sére  is.  Pedig  éppen  a  stílkorrupció  volt  a 
stilforradalmak  elöljárója.  Csakhogy  akkor, 
amikor  a  stílus  a  maga  aktualitásában  élt ; 
amikor  a  maga  kora  technikai  készültségét, 
technológiai  tehetőségeit  és  művészi  törekvéseit 
összeegyeztette.  S  amikor  azt  az  összeegyez¬ 
tetést  az  ortodoxia  meggátolta.  A  stílkorrupció 
a  fantasztika  és  az  új  lehetőségek  érvénye¬ 
sülése  volt  a  stílussal  szemben.  Eleven  ener¬ 
giák  harca  volt.  Aktualitásban  gyökerező  törek¬ 
vés  volt  aktuális  konzervativizmus  ellen.  Nem 
tudnám  megérteni  azt  a  korrupciót,  amelyet 
ma  követnénk  el  históriai  stílusokkal  szem¬ 
ben.  Hiszen  a  mai  fantáziának  nem  rabtartója 
a  tegnapi  konzervativizmus.  A  korrupció  annak 
idején  az  egyéniség  lázongása,  szertelenséghez 
való  jogának  érvényesítése  volt.  Mért  akarna  az 
egyéniség  ma  úgy  lázadozni,  hogy  előbb 
régivé  lesz,  hogy  a  még  régibbet  megronthassa  ? 

Az  a  tegnapi,  az  elevenségben  gyökerező 
korrupció,  mint  mondám,  a  fantázia  uralma 
volt,  a  szabadságtól  egész  a  szertelenségig. 

Ez  a  szabadság  az  individualizmust  érvénye¬ 
sülésre  ösztökélte  s  a  nagy  egyéniségek  sza¬ 
bad,  bátor  elhatalmasodása  vagy  új  iskolát 
vagy  reakciót  szült.  Vagy  község  sereglett 
köréjük,  vagy  pedig  a  logika  védekezésre  tobor¬ 
zott  ellenük.  így  támad  az  új  stílváltozat. 
Michel  Angelo  is  a  művészeti  korrupció  hőse 
és  évszázadok  művészetét  toborzottá  maga 
mellé  követő  községnek.  Bernini  is  korrupt, 
de  szeretném  megítélni  tudni  saját  korának 
egyéni  szabadságra  való  vágyának  szempont¬ 
jából.  Amaz  korrupciót  szított  a  harmónia 
ellen,  emez  a  ritmus  ellen.  Amaz  a  szertelen¬ 
ségnek  diadalra  juttatója  volt,  emez  az  ész¬ 
szerűséget  kezdte  ki  korrupt  művészetével. 

Az  észszerűségnek  az  építőművészetben 
való  szerepét  különben  is  máskép  ítélték  meg 
más-más  időben.  Ma,  mikor  a  modernség 
az  észszerűség  és  célszerűség,  a  konstruktív 
igazság  szuverenitását  hirdeti  és  a  tartalmat¬ 
lan  affektusok  kiküszöböléséért  küzd,  talán 
úgy  distingválunk,  hogy  az  építésben  művé¬ 
szet  számba  minden  időkben  csak  az  észszerű¬ 
ség  alkotásai,  korrupció-számba  pedig  ugyan¬ 
csak  minden  időkben  az  észszerűden  építészeti 
művek  mentek.  Ugyanaz  a  régi  építészeti 
író,  a  kit  az  imént  emlegettem,  Marcus  Vitruvius 
Pollio,  aki  nemcsak  nagy  építész,  hanem  tudva¬ 
levőleg  jeles  szerkesztő  mérnök  is  volt,  hiszen 
még  hadigépeket  is  konstruált:  az  ő  Krisztus 
előtt  1G  és  13  között  írt  építészeti  munkájában 
nekirontott  Apaturiusnak,  amiért  olyan  archi¬ 
tektúrát  festett  faldekorációnak,  amely  szerke¬ 
zeti  tekintetben  lehetetlen.  De  azt  is  mondja, 
hogy  ez  a  szerkezeti  lehetetlenség,  amelyben  a 
fantázia  szertelenkedett,  a  népnek  nagyon  tet¬ 
szett.  íme  az  észszerű,  a  konstruktív  építészeti 
dekorációnak  első  tudós  és  művészi  követelése 
és  íme  már  akkor  is  szemben  állt  vele  a  fan- 
tasztika  legigazibb  megbecsülője,  a  nép. 

És  tizenöt  századdal  később  León  Battista 
Alberti,  a  kora  renaissance  nagy  enciklopedis- 
tája,  aki  nagy  volt  mint  tudós,  jeles  mint 
festő  s  aki  a  maga  kora  legkiválóbb  művészeti 
írója  volt,  erélyesen  szembeszáll  azokkal,  akik 
az  épitészetben  a  szerkezeti  funkciók  föltün¬ 
tetését  követelik,  s  az  épület  dekorációját  alá¬ 
rendelik  az  épület  ésszerűségének.  Pedig  éppen 
ő  volt  az,  aki  Vitruvius  építészeti  munká¬ 


jának  a  maga  korában  becsületet  szerzett, 
s  a  régi  római  építésznek  művészettörténelmi 
rangját  megállapította. 

Az  észszerűség  becsülete  mindig  más-más 
volt  az  építészeti  dekorációban  és  mindig 
a  korrupció  korában  szerezte  vissza  azt  az 
értékét,  amely  a  nemes  ortodoxia  idejében 
elkallódott.  Hiszen  a  korrupció  túltengése  elől 
az  észszerűséghez  menekültek  azok,  akik  az 
elfinomodott,  elművésziesedett,  dekadens  épí¬ 
tészettel  szakítani  akartak  és  új  művészetet 
propagáltak.  De  az  észszerűség  fogalmának 
tartalma  is  más-más  volt  más-más  korszakban. 
Szinte  hihetetlen,  hogy  milyen  fogalomzavar 
uralkodott  néha-néha  e  téren.  A  renaissance 
kihajtásai,  amelyek  a  struktiv  észszerűségtől 
jórészt  nagyon  messzire  estek,  a  természethez, 
az  anyatermészet  észszerűségéhez  való  vissza¬ 
térést  emlegették  a  maguk  üdvözítő  programm- 
jaképpen,  s  ha  a  rokokóépítés,  az  en  rocaille 
stílus  hitvallását  kutatjuk,  azt  látjuk,  hogy  még 
ez  a  stílus  is  a  természethez  visszatérést  hirdette. 
Az  észszerűség  dolgában  uralkodó  fogalom- 
zavart  talán  semmi  sem  jellemzi  beszédeseb¬ 
ben,  mint  az,  hogy  az  architrávnak  megkun- 
korodása,  a  tartó  párkánynak  meggörbítése 
is,  annak  idején  a  természethez,  tehát  az  ész¬ 
szerűséghez  való  visszatérés  jegyében  történt. 

Az  észszerűség  és  a  képzelet  váltakozása 
a  függőleges  és  a  vízszintes  tagozás  dominálá- 
sának  váltakozásával  párhuzamba  hozható. 
A  szokásos  metaforika  az  észszerűséget  józa¬ 
nul  lépdelőnek,  a  képzeletet  pedig  magasságba 
szárnyaiénak  látja.  Amazé  volna  tehát  a  víz¬ 
szintes  vonal,  emezé  a  függőleges  vonal.  Annyi 
sok  ellentétesség  hangoztatása  után,  hadd  cáfol¬ 
jak  rá  erre  a  jelképes  iránymegszabásra  is. 
Nem  a  függőleges  tagozást  keresi  az  építészet¬ 
nek  fantasztikus  fajtája  és  nem  a  vízszintes 
tagozás  az  észszerű  építészet  dominánsa.  A 
párkány,  amióta  elvesztette  tisztán  konstruk¬ 
tív  jellegét,  s  amióta  puszta  dekoráción  kívül 
csak  a  konstruktív  szerepszínészi  eljátszása 
a  dolga:  az  észszerű  építészeti  kifejezésben 
alárendelt  szerepet  játszik.  De  annál  fontosabb 
a  dolga  a  dekorációban. 

A  párkány  a  felület  elválasztója,  s  a  pár¬ 
kányból  nő  ki  az  ornamentika.  A  párkány 
szerkezeti  igazi  föladatot  már  nem  végezvén, 

a  felület  harmonizálása,  a  síkok  elosztása  lett 
a  dolga.  Az  ív  belőle  alakul  és  nem  a  függő¬ 
leges  vonalból  nő  ki.  Az  ív  a  vízszintes  épí¬ 
tészeti  vonalnak  kifejlődése.  A  vízszintes  tago¬ 
zásnak  a  vízszintes  vonal  és  az  ív  a  vezérvonalai, 
mind  a  kettő  a  párkányzásban  érvényesül.  S 
a  kettő  együttesen  föltételezi  az  ornamenti- 
kus  kitöltést.  A  homlokzat  a  statika  kifejezé¬ 
sétől  messzire  esvén,  egészen  a  harmónia  kife¬ 
jezésének  marad.  A  fantasztika  átveszi  benne 
nem  éppen  csöndes  birodalmát.  A  renaissance 
építészetében  a  párkány  dominál.  A  párkány 
és  a  belőle  kinövő  ornamentika.  A  párkány 
abszolút  érvényesülésének  remeke  a  Palazzo 
Strozzi.  Majano  mester  három  domináló  pár¬ 
kányvonallal  a  felületet  hatalmasan  harmoni¬ 
zálja.  Ebben  a  harmóniában  statikai  nyuga¬ 
lom,  a  szimmetria  békéje,  s  a  nagy  vonalnak  a 
nagy  felületben  való  uralkodó  szerepe  nyilvánul. 

A  keretező  fali  pillér  eltávolodván  a  maga 
dekoratív  szerepétől,  lassan-lassan  egészen 
struktiv  kifejezéséi  lesz.  A  hordás  és  tartás 
dolga  egyedül  általa  nyilvánul  a  házban  Még 
ott  is,  ahol  csak  dekoratív  föladata  van, 
látni  véljük  benne  az  erőpoligonok  eredőjével 
szemben  nyilvánuló  reakciót.  A  függőleges 
tagozás  statikai  érzést  vált  ki  bennünk.  S  míg 
a  párkány  és  velejárói  felületharmóniát  érez¬ 
tetnek  velünk,  a  pillértől  és  atyafiságától  vonal¬ 
ritmust  érzünk.  Amaz  a  fantasztika  minden 
irányúságának  nyit  teret,  ez  az  észszeréíség 
szigorú  egyirányúságát  szólaltatja  meg. 

A  nagy  építészeti  forradalmak  a  pillér  ural¬ 
mát  juttatják  érvényre.  A  gótika  is,  a  modern 
vasszerkesztés  is.  A  szépséges  építészeti  har¬ 
monikus  kialakulások  a  párkányt  teszik  meg 
vezető  motívumnak.  A  renaissance  is  s  az 
új  klasszicizmus  is.  A  párkány  és  a  pillér  szere¬ 
pének  változásában  kifejeződik  a  stílusok  vál¬ 
tozása.  Látom  az  ó-keresztyén  és  a  bizánci 
építésben  a  pillér  fontosságát,  a  román  stílus 
bán  a  párkánynak  előtérbe  jutását,  a  gótiká¬ 
ban  a  pillér  abszolút  uralmát,  a  renaissance 
sok  változatában  a  párkány  nagyszerű  művészi 
térfoglalását,  a  barokk  és  rokokóban  a  pillér¬ 
nek  stilizálására  is,  de  föltétlenül  érvényesü¬ 
lésre  is  törekvését  és  látom  a  teremtő  renais¬ 
sance  kimúlásában  az  empireban  a  párkány 
harmonizáló  igyekvését. 


Megható  kimúlása  volt  ez  a  nagyszerű 
művészeti  teremtő  energiának,  a  renaissance- 
nak.  Hogy  elérte  a  végelgyengülés,  még  egy¬ 
szer  megifjúhodott,  hogy  szépségben  halhas¬ 
son  meg.  Az  antik  világ  volt  a  forrása,  belőle 
merítette  élete  erejét  és  halottas  ágyának  az 
empiret  kereste,  az  újjá  ébredt  antikot.  Még- 
egyszer  szépet,  nemeset  alkotott,  s  aztán 
behunyta  szemét.  Az  empire  után  már  csak 
az  emlékét  ébresztgették,  már  csak  múltját 
idézgették,  hagyományait  variálták,  de  maga 
már  az  alkotásban  nem  vett  részt.  Elszende- 
rült  és  már  csak  örökösei  vannak,  akik  a 
hagyatékon  osztozkodtak.  Csak  szétoszthatják 
maguk  közt,  de  az  örökhagyó  eleven  életét 
nem  folytathatják. 

A  pillér  és  a  párkány  szerepének  súly¬ 
váltogatása  úgy  tekinthető,  mint  a  racionaliz¬ 
mus  és  a  fantasztika  küzdelme.  Ez  a  küzde¬ 
lem  vitte  előre  az  építőművészetet.  Mindig  amaz 
járt  elől  és  mindig  ez  lépett  a  nyomába.  Amaz 
előkészítette  a  talajt,  ez  virágot  ültetett  beléje. 
A  racionalizmus  az  építészetben  érvényre  jut¬ 
tatta  a  technikát,  a  fantasztika  a  harmóniát. 
Amabból  a  bölcs  művészet  alakult  ki,  emebből 
a  patetikus  művészet.  Mindakettő  a  szépet 
szolgálta.  Amaz  azzal,  hogy  az  észszerűség¬ 
nek  művészi  kifejezést  adott,  emez  azzal,  hogy 
a  racionalizmus  eredményeit  elsajátítván,  a 
maga  nagy  erejét  tisztán  csak  a  harmóniák 
keresésére  fordította. 

S  hogy  eljutottunk  a  modern  építészethez, 
a  racionalizmust  megint  forradalmi  szerepében 
látjuk.  Hatalmas  hadserege  van:  a  technika, 
a  technológia,  a  higiéné.  A  technika  szinte 
csudatékony,  s  a  köztudat  minden  csudára 
képesnek  vallja.  Az  új  építésnek  nemcsak 
a  technika  vívmányaival  kell  számolnia,  hanem 
a  technika  mindenhatóságába  vetett  hittel  is. 
Az  építés  észszerűsége  általános  követelmény 
lett,  s  az  új  anyagok,  új  szerkezetek,  új  lehető¬ 
ségek  kiforgatják  az  építészetet  a  hagyomá¬ 
nyokon  való  élősködésből.  Az  építészet  új  körül¬ 
ményei  között  talán  León  Battista  Alberti  mes¬ 
ter  is  nem  panaszolná  a  szerkezeti  funkciók 
racionális  feltüntetését.  Vagy  ha  igen,  akkor 
azon  panaszkodna,  hogy  mikor  e  funkciók 
feltüntetése  új  művészeti  kifejezést  fakasztott, 
a  fantasztika  mért  nem  esik  neki  mohón  e 

kifejezés  kifejlesztésének?  A  maga  korában 
a  művészi  szabadságot  követelte  a  statikusok 
funkció  szigorúságával  szemben,  ma  a  tech¬ 
nikusok  funkció-mohóságának  láttára  a  mű¬ 
vészi  szabadság  érvényesülését  sürgetné.  Azt 
sürgetné,  hogy  essen  neki  a  fantasztika  az 
új  föladatoknak.  Az  egyéniségnek  azzal  a 
szabadságával  és  bátorságával,  a  melyet  ő  a 
maga  korában,  a  kora  renaissanceban  köve¬ 
telt.  De  a  tudós,  a  művész,  a  bölcsész,  az 
író  minden  beszédességével  tiltakozna  ellene, 
hogy  a  fantasztika  csakis  ismételgessen,  másol¬ 
jon,  permutáljon  és  variáljon. 

A  modern  építés,  a  vasszerkezet  építészete, 
a  világos  és  szellős  otthon  építészete,  a  rak¬ 
tárház  és  üzletépület  építészete,  a  pillérnek 


megint  abszolút  uralmat  juttat  A  párkány 
már-már  a  színjátszó  szerepéből  is  kiesik  ebben 
az  építésben.  A  racionalizmus  az  ő  nagy 
művészetirányító  hatalmának  most  a  függő¬ 
leges  tagozás  zavartalan  érvényesülését  köve¬ 
teli,  mert  a  pillér,  a  magasságban  is  szilárdan, 
bizton  hordó  pillér,  a  függőleges  vonalat  szu¬ 
verénné  tette.  A  vízszintes  tagozás  kicsinyes 
játék,  elenyésző  cifraság  a  nagyméretű  pillér¬ 
építészetben.  S  ami  felület  a  pillérzet  közt 
akad,  azt  új  művészi  hatások  kifejezésére 
szánja  a  modern  építés.  Az  új  inkrusztáció, 
s  a  vonalos  ornamentika  azok  a  kezdő  ele¬ 
mek,  amelyekkel  a  fantasztika  a  diadalmassá 
lett  racionalizmushoz  közel  akar  férkőzni. 

Gerő  Ödön 

pítőművészetünknek  alig  van  emléke, 
mely  oly  terjedelmes  irodalommal 
dicsekedhetnék,  mint  abártfai  város¬ 
háza.  Myskovszky  Viktor,  érdemes 
régiségkutatónk,  épp  egy  negyed¬ 
század  eló'tt  hatalmas  könyvben  ismertette  s 
ebben  szinte  leltári  pontossággal  írta  le  az 
épületet,  művészi  részleteit  s  a  belsőségeiben 
évszázadokon  át  fölhalmozódott  művészeti  és 
kulturális  emlékeket. 

Myskovszky  úttörő  munkájának  megjele¬ 
nése  óta  nem  igen  jelent  meg  nálunk  össze¬ 
foglaló  történelmi  könyv,  amelyben  a  bártfai 
városházáról,  mint  az  ilynemű  épületek  leg¬ 
szebb  ránkmaradt  példájáról  szó  ne  esnék. 
Mégis  alig  állíthatnók,  hogy  ez  érdekes  épü¬ 
letnek  művészettörténelmi  szempontból  való 
beható  kritikai  méltatása  eddigelé  valakinek 
eszébe  jutott  volna.  Myskovszky  művében  a 
pontos  archeológiái  leírásra  veti  a  fősúlyt. 
Akik  kívüle  a  bártfai  városházáról  írtak,  több¬ 
nyire  mint  renaissance-stilű  épületről  emlékez¬ 
nek  meg  erről.  Ez  tévedés.  S  most,  hogy  a 
bártfai  városházát  a  Műemlékek  Országos 
Bizottsága  felügyelete  alatt  gyökeresen  helyre¬ 
állították,  talán  itt  a  végső  ideje  annak,  hogy 
a  szerkezetében  és  díszítésében  nyilvánuló 
művészettörténelmi  problémát  tisztázzuk. 

Talán  fölösleges  részletesebben  kifejteni, 
hogy  egy-egy  restaurálás  a  régi  művészet  emlé¬ 
keit  rendszerint  legalább  is  úgy  megviseli,  mint 
az  addig  épkézláb  embert  egy-egy  baleset 
okozta  nagyobbmérvű  amputáció.  Építőművé¬ 
szetünknek  nem  egy  emléke  van,  amelyet  a 
restaurálás  épp  leginkább  jellegzetes  részletei¬ 


től  fosztott  meg,  s  amelyet  így  a  műtörténetíró 
ma  statisztikai  adatnál  egyébnek  már  alig 
tekinthet.  A  bártfai  városháza  restaurálása 
folyamán  nem  esett  áldozatául  semmiféle  okos¬ 
kodásnak.  Sőt  a  helyreállítási  munkálatok  veze¬ 
tője,  Sztehló  Ottó  építőművész  gondos  kuta¬ 
tásai  számos  művészi  részletet  hoztak  ismét 
napvilágra,  amelyet  még  évtizedek  előtt  tol¬ 
dalékfalak  emelésével,  vakolással  és  mesze¬ 
léssel  tüntettek  el.  Az  épület  érdekes  renais- 
sance  ajtókereteinek  részleteivel  voltaképpen 
csak  most  lehetünk  tisztában,  hogy  a  restau¬ 
rálás  folyamán  letisztogatták  ezeket.  A  helyre- 
állítási  munkálatok  többi  része  pedig  szintén 
csak  abból  állott,  hogy  az  erkélytornyot  és  a 
már-már  omladozó  oromfalakat  régi  művészi 
részleteik  fölhasználásával  új  anyagból  építet¬ 
ték  föl,  a  múlt  század  elején  kitört  emeleti 
ablakkereteket  a  meglevők  mintájára  újakkal 
pótolták  s  a  toldalékfalak  és  egyéb  toldalék¬ 
építkezések  lebontásával  a  városházát  alap¬ 
rajzi  elrendezésében  is  eredeti  alakjába  vará¬ 
zsolták  vissza. 

A  bártfai  városháza  alaprajzát  nézve,  a 
földszinten  három  egymással  párhuzamos  hosz- 
szúkás  csarnokot  látunk,  amelyek  közül  a 
középső  hajdan  mindkét  végén  nyílt  s  mind¬ 
két  nyílásában  késői  gót  jellegű  faragott  Időke¬ 
rettel  bíró  átjáró  volt.  A  két  szélső  csarno¬ 
kot  harántfalak  nyugaton  két,  keleten  három 
helyiségre  osztják.  A  keleti  oldalon  levők 
közül  a  középsőt  jórészt  az  emeletre  vezető 
lépcső  tölti  ki,  az  északi  az  utcára  nyílik. 
A  földszint  boltozatai  részben  donga-,  rész¬ 
ben  bordátlan  keresztboltozatok  s  ez  utóbbiak 

alighanem  az  eredeti  boltozásmód  maradványai, 
írott  adatok,  a  falak  majdnem  másfélméteres 
vastagsága,  a  boltozatok  különböző  volta  azt 
sejttetik,  hogy  a  bárt  fai  városháza  legalább 
földszinti  részében  még  a  XV.  században  épült. 
Okmányokban  1433-ban  esik  először  szó  város¬ 
házunkról,  mikor  is  a  tanácsterem  építésénél 
fölhasznált  fáért  harminc  forintot  fizetnek. 
Természetes,  hogy  magában  véve  ez  az  adat 
csonka,  többet  ennél  eddig  nem  ismerünk  s 
így  ugyancsak  vitás  a  kérdés,  a  mai  helyén 
volt-e  a  régi  épület  ? 

A  városháza  építésére  vonatkozó  szám¬ 
adások  és  egyéb  adatok  csak  a  XVI  század¬ 
tól  kezdve  teljesebbek,  de  szintén  nagyon 
szűkszavúak.  Mindazonáltal  ezek  is  úgy  fes¬ 


tenek,  mintha  csak  egy  már  meglevő  épület 
átalakításáról  szólnának. 

Az  adatokból  azonfelül  azt  is  meg  lehet 
állapítani,  hogy  a  város,  amint  ezt  ma  szokás 
mondani,  házilag  kezelte  az  építő,  illetve  át¬ 
alakító  munkálatokat ;  ezek  különböző  rész¬ 
leteire  az  egyes  mesterekkel  külön  szerző¬ 
dött.  Ha  alapjain  kezdve  új  épületet  emelnek, 
ez  aligha  lett  volna  lehetséges.  De  ha  csak 
kibővítésről  volt  is  szó,  ennek  nagyszabású 
volta  puszta  hírével  külföldi  mesterek  érdek¬ 
lődését  is  méltán  kelthette  föl. 

1501-ben  Magister  Thomas  de  Nova  San- 
dec  ajánlkozik  s  többek  között  azt  írja  a 
város  urainak:  „Hírét  vettem,  hogy  város¬ 
házatok  épületét  építeni  akarjátok  s  hallom 
hogy  arravaló  mesteretek 
nincs  “.  Egy  Ábel  Jenőtől 
a  Történelmi  Tár  1884.  év¬ 
folyamában  közölt  levélben 
Langh  Simon  kassai  mester 
mentegetőzik,  hogy  nem 
jöhetett  el  a  bártfai  szená¬ 
torok  felszólítására,  de  ha 
a  városháza  építésére  ke¬ 
rül  a  sor,  okvetlenül  szá¬ 
míthatnak  közreműködé¬ 
sére.  A  levél  1504-ben 
pünkösd  keddjén  kelt, 
mindazonáltal  a  bártfaiak 
1505-ben  Sándor  mesterrel 
kötnek  szerződést,  hogy 
a  városháza  földszintjén 
árúhelyeket  készítsen  és 
a  többinél  nagyobb  abla¬ 
kokat.  Egy  árúhelyért  két 
forintot  s  három  ablakért 
egy-egy  forintot  kap.  Az 
év  végéig  összesen  8  frtot 
fizettek  neki,  10  frtot  fara¬ 
gott  kövekért  a  kőfejtők¬ 
nek.  E  szűkszavú  adatok¬ 
ból  mintha  az  világlanék 
ki,  hogy  a  városháza  két 
szélső  hosszanti  s  addig 
alighanem  raktárnak  hasz¬ 
nált  helyiségét  ekkor  ala¬ 
kították  át  három  vásári 
bolthelyiséggé.  Földmun- 

kálatokról,  alapfalak  lerakásáról  s  más  új  épít¬ 
kezést  föltételező  számadásokról  az  innentől 
fogva  elég  teljeseknek  látszó  számadásokban 
szó  sincs. 

1506-ban  kőmívesek  számára,  építőállvá¬ 
nyokra,  mészre,  faragott  kövekre,  téglára  100 
frtnál  valamivel  többet  költenek.  A  következő 
évben  anyagra  nem  sokkal  nagyobb  összeget 
adtak  ki.  Ugyanekkor  János  kőfaragómester¬ 
rel  szerződnek,  hogy  a  városháza  kettős 
oromfalát  fölépítse,  kap  pedig  ezért  ekkor 
120  frtot,  munkája  árának  utolsó  részlete 
fejében  1509-ben  még  59  frtot. 

Még  1507-ben  Sándor  kőfaragómesterrel 
kötnek  szerződést  egy  kapura  8  frtért.  Ami 
eddig  készült,  az  minden  valószínűség  szerint 
csúcsíves-stilű  volt.  Csak  a  következő  tételben 
hangsúlyozzák  a  számadások  is,  hogy  olasz 
stilű  dologról  van  szó:  „Ebben  az  évben 
(1507-ben)  szegődtünk  Elek  mesterrel,  hogy 
három  rőf  magas,  két  rőf  széles  olasz  szabású 
kőkeresztes  ablakokat  (fenestrae  italicales) 
készítsen,  e  munkáira  fizettünk  12  frtot". 

Az  eddig  említett  három  kőfaragómester 
közül  a  számadásokban  ezután  már  csak 
Jánosról  esik  szó,  még  pedig,  amint  már 
említettem,  1509-ben.  Ekkor  már  a  városház 
mai  teteje  is  készen  volt.  A  számadások  sze¬ 
rint  az  építkezés  1508-ban  volt  a  legnagyobb 
mérvű. 

A  következő  évben  már  az  ablakokat  is 
beüvegezték,  sőt  a  belső  helyiségeket  is  be¬ 
bútorozták.  Az  építkezés  költségei  alig  tettek 
ki  kétharmadnyival  nagyobb  összeget,  mint 
amennyibe  a  XVII.  században  a  városháza 
tatarozása  és  új  cserépfedele  került.  Ez  a 
körülmény  a  később  változott  értékviszonyok 
figyelembe  vétele  esetén  is  szintén  növeli  a 
kibővítés  és  átalakítás  föltételezésének  való¬ 
színűségét.  Bármint  volt  is  azonban,  a  bártfai 
városháza  építésének  történetében  a  legfon¬ 
tosabb  művészettörténelmi  tanulságokra  akkor 
teszünk  szert,  ha  azt  kutatjuk,  hogy  a  szám¬ 
adások  folyamán  említett  három  kőfaragó¬ 
mesterrel  az  épület  művészi  részletei  közül 
mit  hozhatunk  kapcsolatba  s  mint  nyilvánul  e 
részleteken  egyéniségük. 

Ha  a  városháza  tornyos  erkélyétől  eltekin¬ 
tünk,  az  épület  földszinti  helyiségeiben  csúcs¬ 


íves  ízlésű  részleteken  kívül  egyebet  nem 
találunk.  Valószínű,  hogy  az  újabb  korban 
átalakított  földszinti  ablakok  a  XVI.  század 
elején  szintén  csúcsíves  stílben  készültek  s 
számadásainkban  is  alighanem  ilyen  ablakokat 
kell  értenünk  a  Sándor  mesternél  megrendelt 
fenestrae  praecipuae  kifejezés  alatt,  Elek  mes¬ 
ternek  fenestrae  italicales  néven  említett  ablakai¬ 
val  szemben.  Mint  erről  már  szólottám,  a 
földszinti  átjáró  két  nyílásának  kőből  faragott 
kerete  késői  csúcsíves  ízlésű  s  pálcákkal  tago¬ 
zott  béliéiből  s  legalyazott  ágak  mintájára 
faragott  szamárhát  alakéi  ívből  áll,  amelynek 
szárai  egymást  metszik.  E  kapukeretek  közül 
az  északit  a  restaurálás  alkalmával  fejtették 
ki  a  reá  borított  vakolat  alól.  Ugyanekkor  s 
ugyanígy  találtak  rá  a  földszint  délnyugati 
szobájának  ajtókeretére,  melyet  képben  is 
bemutatok  s  amelynek  kései  jellegű  csúcsíves 
tagozása  egyszerűbb,  de  igen  előkelő  hatású. 
Nagyon  valószínű,  hogy  ez  az  ajtókeret  Sándor 
mester  műve,  akit  a  városháza  további  kő¬ 
faragó-munkálataiban  Elek  mester  követ.  Ez 
az  emeleti  ablakkeretekkel  kezdi  itt  meg  műkö- 

dését  s  bár  a  számadások  e  körülményt  nem 
részletezik,  az  ablakok  és  a  többi  renaissance- 
részletek  stíljének  azonosságából  szinte  önként 
következik,  hogy  neki  kell  tulajdonítanunk  a 
tornyos  erkélyt  s  a  városháza  négy  renais- 
sance-stilű  ajtókeretét  is. 

A  bártfai  városházának  tornyos  erkélye  a 
legszebb  és  legeredetibb  részlete.  Lényegében 
véve  ez  is  középkori  jellegű,  kettős  fülkéjének 
boltozatai  szintén  csúcsíves  ízlésűek,  valamint 
hogy  a  négyszögletes  nyílásai  keretéül  szol¬ 
gáló  vékony  pilléreknek  keresztmetszetében  is  a 
késői  gótika  érvényesül.  A  tornyos  erkély  misz¬ 
tika- talapzaton  nyugvó  két  sarokpillére  voltakép¬ 
pen  késő  gót  stílben  bordázott  köteges  pillér, 
amelynek  hornyolt  külső  sarkaiban  a  gerinc¬ 
hordó  oszlopokat  félreértett  domborművű 


renaissance-ékítmények  pótolják,  a  belső  sar¬ 
kokon  viszont  csavart  törzsű,  gyöngysorral 
ékes  oszlopocska  tör  a  magasba.  A  képünkön 
látható  sarokpillér  hengeres  talpán  a  rend¬ 
kívül  szeszélyesen  alakított  lábazat  négyszög¬ 
letes  lapjait  egymást  metsző  csúcsos  ívekből 
alakított  cikornyák  töltik  ki.  A  tornyos  erkély 
többi  ékítő  elemei  mind  renaissance  stilűek, 
de  arra  vallanak,  hogy  Elek  mester  a  Bártfán 
akkoriban  még  új  művészetből  csak  igen 
korlátolt  formakincset  sajátított  el  s  ezt  is 
többnyire  félreértette.  A  tornyos  erkély  fél¬ 
emeletére  vezető  lépcső  s  a  félemelet  baluszt- 
rádja,  magyarán  orsós  korlátja,  négyszögletes 
keretekből  áll,  amelyekben  a  balusztereknek 
csak  henye  díszítő  szerepük  van.  Az  orsós 
korlát  párkányát  kitöltő  tojássorban  is  bajos 

ráismerni  e  motívum  klasszikus  mintaképére. 
A  pillérek  kivájt  sarkait  kitöltő  s  érdes  felü¬ 
letű  gumókkal  váltakozó  levélnyalábok  a  korai 
renaissance  babérfüzéreire  vezethetők  vissza, 
miként  az  emeleti  erkély  mellvédjének  pár¬ 
kányát  kitöltő  s  egymás  mellett  vízszintesen 
sorakozó  és  golyókkal  váltakozó  baluszterek- 
ből  összerótt  díszítés  is,  amely  több-kevesebb 
változatossággal  a  városháza  renaissance  stilű 
ajtókeretein  is  előfordul. 

A  tornyos  erkély  félemeletéről  nyíló  ajtó 
keretén  érvényesül  a  legtisztábban  a  babér¬ 
levél-nyalábokból  összerótt  díszítő  szalag,  mely 
itt  a  keretet  tagozó  három  horony  közül  a 
legszélsőbbet  tölti  ki.  Maga  a  korai  renais- 
sance-stilű  babérfüzér  egész  tisztaságában  csak 
a  tanácsterem  egykori  ajtókeretének  párkányán 
fordul  elő,  amelyet  az  ajtókerethez  hasonlóan 
tagolt  félkörű  orom  tetőz  be.  Ez  az  ajtó, 
amelyet  a  múlt  század  elején  eltávolítottak  s 
amelyet,  hiányzó  részeit  újakkal  pótolva,  Sztehló 
az  emelet  északnyugati  helyiségének  falába 
rakatott,  egyébként  is  a  legszebb  az  itteni 
renaissance-részletek  sorában.  Lécesen  tagolt 
keretének  hármas  horonyában  kívül  baluszter 
formájú  edényekből  kihajtó  bogyós  babérlevél¬ 
nyalábok  sorakoznak,  belül  cserfalevelekre 
emlékeztető  lombfűzér.  A  középső  horonyban 
sűrűn  egymásmellé  helyezett  hurkokat  alkotó 
fonadékot  látunk. 

A  másik  emeleti  ajtókereten  a  díszítés 
elemei  gyöngyök,  durvábban  faragott  levelek, 
a  külső  horonyban  ismét  sajátságosán  alakí¬ 
tott  baluszterek  sorából  állanak.  A  középső 
léc  külső  szegélye  legalyazott  ágfonadékával 
elkorcsosult  gót  stilű  ékítmény.  Az  ajtófelek 
szélén  levő  horonyban  sorakozó  s  kettős 
fantasztikus  virágokban  végződő  baluszterek 
motívumát  megcsonkítás  nélkül  az  ajtókeret 
felső  sarkáig  nem  vezethette  mesterünk  s 
azért  itt  úgy  segített  magán,  hogy  három 
hasadt  burokkal  bíró  dióalakú  elemmel  töl¬ 
tötte  ki  a  horony  felső  hézagát.  (Képét  1.  99.  1.) 

A  bártfai  városháza  eddig  tárgyalt  renais¬ 
sance  részleteiről  s  a  vajmi  igénytelen  levél¬ 
tári  ajtó  kőkeretéről  a  legjobb  akarat  mellett 
sem  állíthatjuk,  hogy  a  renaissance-művészet 
kiváló  emlékei.  Mesterünk  még  a  középkori 
művészet  hatása  alatt  álló  kőfaragóműhelyben 


nevelkedett  s  csak  alighanem  Magyarország 
központibb  fekvésű  városait  érintő  vándordíjá¬ 
ban  vetődött  azon  észak-itáliai  mesterek  vala¬ 
melyikének  műhelyébe,  akik  a  XVI.  századtól 
kezdve  egyre  sűrűbben  fordulnak  meg  hazánk¬ 
ban.  A  Hunyadiak  korában  hozzánk  egész 
tisztaságában  átültetett  toszkán  eredetű  renais¬ 
sance  emlékeit  nem  igen  volt  alkalma  tanul¬ 
mányozni.  S  ha  a  kevésbbé  tiszta  észak-itáliai 
renaissance  szellemével  nagyjában  meg  is 
barátkozott,  motívumaiból  mustráskönyvében 
csak  vajmi  keveset  volt  alkalma  megörökíteni. 
Ám  nem  csekély  fantáziára  vall,  hogy  e 
kicsiny  tőkét,  ha  nem  is  minden  naivitás  nél¬ 
kül,  szinte  csodás  leleményességgel  tudta 
kamatoztatni  s  hely lyel- közzel  meglepő  össz¬ 
hanggal  régi  formakincsével  összeházasítani. 
Ha  ajtókeretei  arányaikban  kevésbbé  szeren¬ 
csések  is  s  díszítésükben  nagyrészt  túlterhel¬ 
tek,  a  tornyos  erkély  helyes  arányaival,  motí¬ 
vumaiban  kifogásolható,  de  elrendezésében 
ízléses  díszítésével  Elek  mester  remekelt.  A 
koncepció  eredetiségénél  és  építészeti  kiváló¬ 
ságánál  fogva  a  bártfai  városháza  tornyos 
erkélye  legérdekesebb  emlékeink  egyike.  Csak 
az  a  kár,  hogy  nem  tervezője  fejezte  be.  Az 
erkély  emeleti  ablakainak  párkányán  álló 
renaissance  elemekkel  díszített  apró  falpillé¬ 
reket  ugyanis  hirtelen  egy  minden  ízében  közép¬ 
kori  nehézkes  koszorú -párkány  vágja  el, 
amely  a  városháza  falait  is  megszakítás  nél¬ 
kül  koronázza.  Ezen  a  horonyában  minden¬ 
féle  s  szinte  a  szó  szoros  értelmében  véve 
tücsköt -bogarat  ábrázoló  domborművekkel 
díszített  csúcsíves-stilű  párkányon  nyugszik 
az  óriási  tető,  amely  hatalmas  oromfalaival 
s  ezek  díszítésével  a  középkori  művészetnek 
nálunk  aratott  utolsó  nagy  diadala  volt. 

Vájjon  mi  bírhatta  rá  Bártfa  urait,  amikor 
már  a  meglevő  részletek  bizonysága  szerint 
a  renaissance-művészettől  sem  idegenkedtek, 
hogy  új  avagy  újjáépített  városházukat  ily 
minden  ízében  középkori  részlettel  tetőzzék 
be  ?  Minden  bizonynyal  gyakorlati  cél.  Az 
épület  padlásának  egész  erdőre  valló  szálfák¬ 
ból  összeácsolt  gerendaszerkezete  hatalmas 
csarnokot  formál,  mely  régen  minden  való¬ 
színűség  szerint  árúraktár,  még  pedig  a  ható¬ 
ság  felügyelete  alatt  dolgozó  s  a  XIV.  szá- 

zadtól  fogva  országszerte  híres  bártfai  takácsok 
vásznainak  raktára  volt.  János  mester,  aki 
az  oromfalakat  építette,  alighanem  a  padlás¬ 
nak  is  tervezője  volt.  Tisztes  korú  ember 
lehetett,  aki  még  minden  ízében  a  régi  iskola 
híve  volt  s  ennek  minden  architektonikus 
fortélyában  jártas.  A  párkányok  domborművei 
s  az  oromfalakat  koronázó  és  óriási  csúcsíves 
levélcsomókkal  váltakozó  szörny  alakok  szintén 
őreá  vallanak.  Talán  jó  félszázaddal  előbb 
rajzolta  tele  ezekkel  mustráskönyvecskéjét 
vándordíjában.  Idegenben  szerzett  motívumait 
azonban  a  felvidék  szerény  csúcsíves -kori 
templomain  nem  volt  módjában  alkalmaznia. 
A  bártfai  városházára  halmozta  mind  s  főleg 
ez  a  körülmény  az  oka  annak,  hogy  az 
épületen  a  középkori  jelleg  az  uralkodó.  Az 
emeleti  tanácsteremben  levő  fülkés  mennyezet 
faragott  tiszafa-gerendáinak  keresztmetszetében 
is  egész  tisztasággal  érvényesül  a  csúcsíves¬ 
kori  boltozatbordák  tagozása.  Kis-Szeben  váro¬ 
sának  évkönyveiben  1518-ból  az  a  följegyzés 
maradt  ránk,  hogy  ekkor  „boltozta  be  az 
itteni  templom  négy  sarokkápolnáját  János 
mester  Eperjesről" .  A  boltozatok  itt  is  még 
csucsíves-stilűek  s  igen  valószínű,  hogy  a 
bártfai  városházán  tevékeny  János  mester  és 
az  imént  említett  Eperjesi  János  egy  ember 
volt,  aminthogy  a  bártfai  városháza  további 
díszítő  munkálataiban  is  nem  egy  eperjesi 


mester  vett  részt.  1509-ben  vasalásokért  egy 
eperjesi  lakatosnak  s  még  két  más  mesternek 
24  frtot  fizetnek  ki.  1517-ben  Jakab  eperjesi 
mester  címereket  fest  az  emeleti  előcsarnok 
boltozataira.  E  festmények  elenyésztek,  vala¬ 
mint  Teofilusz  festő  művei  is,  aki  1510-ben  az 
oromfalakat  díszíti  s  1511-ben  a  tanácsterem 
falára  festett  Utolsó  ítélet-ért  10  frtot  kap. 
Ez  utóbbi  falkép  nyomait  a  tanácsterem  északi 
falán  az  ajtótól  jobbra  a  restaurálás  folyamán 
szintén  megtalálták.  Csak  rendkívül  élénk,  tüzes 
színfoltjai  tanúskodnak  arról,  hogy  Teofilusz 
mester  a  virító  színek  nagy  barátja  volt.  Művé¬ 
nek  kompozícióját  ma  már  bajos  megállapí- 

tani,  mert  a  múlt  század  elején  a  száraz 
vakolatra  festett  kép  egész  felületét  hegyes 
kalapácscsal  dolgozták  át,  hogy  az  ekkor 
festett  hitvány  allegorikus  alakok  alapjának 
fölrakott  vakolat  jobban  odatapadjon.  Teofilusz 
festőről  Ábel  derítette  ki,  hogy  vezetékneve 
Stancel  volt,  hogy  adósságokba  keveredvén, 
1520  körül  bujdosásnak  indult  s  a  bártfai 
levéltárban  őrzött  és  húgához  intézett  levelei 
bizonysága  szerint  Lengyelországban  járt  város- 
ról-városra.  Utolsó  levele  1530-ban  Jaroszlav- 
ban  kelt,  ahonnan  Lembergbe  készült. 

A  csúcsíves-kori  reminiszcenciák  s  a  renais- 
sance  sajátos  keverékei  jellemzik  a  bártfai  város¬ 
háza  XVI.  századbeli  bútorait.  A  mensa  burin- 
dariának  nevezett  asztal  azonban  még  tiszta 
gót-stílű.  A  János  asztalosmesternél  1509-ben 
megrendelt  ajtók  egyikét  intarziák  díszítik, 
vasalásai  azonban  az  1511-ben  s  ugyancsak 
János  asztalostól  való  levéltári  almárium  vas¬ 
pántjaihoz  hasonlóan  még  középkori  jellegűek. 

Hogy  a  bártfai  városháza  átalakításoknak 
a  XVI.  század  későbbi  folyamán  is  nem  egy- 

szer  volt  színhelye,  arról  szintén  számos  adat 
maradt  ránk.  A  levéltárat  az  itt  levő  mono¬ 
grammos  stucco-koszorúk  egyikének  évszáma 
szerint  1582-ben  boltozták  be,  1556-ban  egy 
Lajos  nevű  olasz  mesternek  22  frtot  fizetnek 
a  tornyos  erkély  fedeléért,  amelyet  azonban 
164 1-ben  ismét  átalakítottak.  Grünwald  Máté 
ekkor  festi  itt  a  monogram  mos  címereket, 
amelyeket  a  restauráláskor  ki  fűrészeltek  s  a 
tornyos  erkély  újból  való  falazása  folyamán 
változatlan  állapotban  raktak  vissza  eredeti 
helyükre.  1641-ben  fedték  be  újból,  részben 
mázos  cseréppel  a  városháza  óriási  tetejét. 
Ekkor  került  a  déli  oromfal  csúcsára  a  bártfaiak 
pallosjogát  jelképező  Roland-szobor,  amelyet 
eredeti  helyén  a  restaurálás  folyamán  máso¬ 
lattal  pótoltak.  A  városházán  fölhalmozódott 
műkincsek  sorában  tagadhatatlanul  azok  a 
fedeles  poharak  a  legszebbek,  amelyeket  a 
bártfai  szenátorok  a  XVI.  század  elején  Velencé¬ 
ből  hozattak.  A  város  zománcos  festésű  címe¬ 
rével  ékes  poharakból,  amelyeket  alighanem 
a  borozó-asztalnak  használt  mensa  burindaria 

eltolható  fedelű  fiókjában  őriztek,  négy  maradt 
ránk.  Az  egyiket  a  kassai  múzeumnak  aján¬ 
dékozták,  a  többi  három  a  város  egyéb  művé¬ 
szeti,  kulturhistóriai  emlékeivel  együtt  a  sáros¬ 
vármegyei  múzeumé  marad,  amelyet  a  res¬ 
taurálása  óta  eredeti  rendeltetésétől  elvont 
bártfai  városházában  most  rendeznek  be. 

A  városháza  régiségeiből  a  101.  oldalon 
még  egyet  mutatok  be.  Egy  XV.  századbeli  fa¬ 
metszet  ez,  amelylyel  a  Jus  canonicum  című 


könyv  bekötési  táblájának  egyik  belső  lapját 
ragasztották  le.  A  másik  lapon'  is  van  egy 
szent  Jeromost  ábrázoló  Schrottblatt,  amely¬ 
nek  képe  „Az  iparművészet  könyve “  I.  köteté¬ 
ben  is  megjelent.  A  könyvet  Velencében 
1479-ben  nyomtatták. 

Az  itt  közölt  fametszet  nem  lehet  sokkal 
későbbi.  Leírása  az  idevágó  szakirodalomban 
nem  fordul  elő. 

Divald  Kornél 

művészeti  alkotásokról  szeretnék 
röviden  elmélkedni,  egyet-más  meg¬ 
értetni  és  első  pillanatra  azt  gon¬ 
dolhatnék,  hogy  rossz  időben  jut 
eszünkbe  a  művészetekről  valami 
jobbat  mondani,  mikor  a  haladás  útján  oly 
stádiumba  jutott  az  ember,  melyről  egy-egy 
józanabb  megfigyelő  azt  gondolhatná,  hogy 
bomladozik  az  emberi  nem.  Ha  felnyitom  a 
történelem  könyvét  és  azt  az  időt  keresem, 
mely  legjobban  hasonlított  a  miénkhez,  úgy 
találom,  hogy  az  1800  körüli  idők  voltak  ezek. 
Akkor  is  hasonló  eszmények  lelkesítették  az 
embert.  Akkor  is,  most  is  az  ideálizmus  nap¬ 
jait  élték  és  éljük. 

Az  ideálizmus  vagyis  az  egység,  a  faj,  a 
nemzet,  a  haza,  a  patriotizmus,  az  orthodox 
vallás,  a  tekintélyi  morál,  az  eszményi  böl¬ 
csészet,  az  ideális  művészetek,  a  hősi  tragédia 
és  elbeszélés,  a  közgazdaság  terén  az  agrá¬ 
rizmus,  a  védővámok,  az  állami  gyárak  esz¬ 
méje  az  uralkodó.  Üldözzük  az  élelmiszerek 
hamisítását,  háttérbe  szorítjuk  a  kiskereske¬ 
dőket,  a  közvetítőket.  Élet-halál  harcot  vívnak 
egymással  a  fajok,  a  nemzetiségek,  versen¬ 
genek  a  felekezetek.  Óriási  hadseregeket  állí¬ 
tanak  egymás  ellen  a  nemzetek  s  csatákat 
vívnak,  melyekben  hallatlan  az  elesettek  és 
sebesültek  száma  és  a  technika  oly  eszközei¬ 
vel  küzdenek,  melyek  borzadalmunkat  keltik  fel. 

Igazi  belliim  omnium  contra  omnes.  Mind- 
nyájunk  küzdelme  mindenek  ellen.  Benn  a 
hazában,  a  társadalomban  az  egyes  osztályok 
támadják,  nyomják  egymást.  Egyesületek,  pár¬ 
tok,  társulatok,  szövetkezetek,  néposztályok, 
testületek,  csoportok,  kartellek,  trösztök  stb. 


vértelen  és  néha  véres  csatákat  vívnak  egy¬ 
mással  s  nincs  egy  pillanatunk,  melyben  teljes 
testi-lelki  békéről  álmodozhatnánk.  Bizonyos, 
hogy  folyton  csak  rosszabbodik  a  helyzet. 
Idegeink  végtelenül  fel  vannak  izgatva,  értel¬ 
münk  elvesztette  uralmát,  ma  téves  a  józan 
észről  csak  szólani  is. 

Hatvan-hetven  év  előtt  az  értelemről,  a 
tudományról,  a  tudás  hatalmáról,  erkölcsi  be¬ 
cséről,  üdvös  politikai  hatásáról  beszélt  a  világ; 
ma  az  akarat  becséről,  fontosságáról  szól  a 
bölcsész,  a  pedagógus,  az  iskola;  hazafias 
nemzeti  nevelésről  beszél  a  miniszter,  az  író, 
a  gondolkodó;  a  testi  erőt,  a  torna-  és  más 
versenyeket  magasztalják  a  lapok.  Értelem¬ 
ről,  komoly  tudományról  alig  van  szó  bennök, 
legfeljebb  a  túlterhelést  hangoztatják,  ami  nem 
csoda.  Hisz  az  ideálizmus  eszményei,  mint 
Isten,  lélek,  szabadakarat,  halhatatlanság,  te¬ 
kintélyi  morál  és  orthodox  vallás,  faj,  nemzet, 
haza,  patriotizmus,  imperializmus  stb.  mind 
fölötte  vannak  az  értelemnek  vagy  egyenesen 
ellenkeznek  vele.  Ideális  gondolkodásunknak 
köszönhetni  a  mai  pompát,  a  fényűző  életet, 
mely  az  egész  társadalmat  magával  ragadja, 
neki  tulajdoníthatni  a  kormányok,  az  orszá¬ 
gok  roppant  költségvetéseit,  mely  nálunk  az 
idén  egy  negyedmillió  embert  csábított  és 
kényszerített  a  kivándorlásra.  Ideálizmusunk 
eszményei  a  haza  fogalmában  egyesülnek, 
mely  fölfalja  gyermekeit  és  hazátlanná  teszi 
szerencsétlen  fiait,  mely  uralomra  juttatja  az 
erős  akaratú  embereket  és  fajokat,  akik  az¬ 
után  kiszívják  a  vérét  a  szegény  és  gyámol¬ 
talan,  altruista  és  reálisabb  gondolkodású  em¬ 
bernek.  Mindezt  nem  azért  mondom,  mintha 
változtatni  lehetne  rajta,  mielőtt  megjön  az 
ideje,  mikor  magától  megváltozik  és  átcsap 
a  reálizmusba ;  hanem  csupán  azért,  hogy 

értse  meg  az  ember.  Minden  nép  csodálatos 
mámora,  szent  őrülete  ez  a  mai  ideálizmus, 
mely  szükséges  tényezője  és  stádiuma  nemünk 
fejlődésének. 

Meglepő,  hogy  a  rajongás  többi  tárgyai 
között  ilyenkor  a  művészetek  mámorában  is 
élünk.  Ezer  meg  ezer  dráma,  éposz,  opera, 
kép,  szobor,  épület  lát  világot,  a  lírai  versek 
és  zenei  alkotások  száma  pedig  milliókra  rúg. 
Kisebb  mértékben  így  volt  ez  a  XVII.  szá¬ 
zadban,  így  1760-tól  1815-ig.  Ma  mindenki 
énekel,  muzsikál,  verset  ír  a  bölcsőtől  a  sírig, 
csodagyermekek  állanak  elő,  akik  bámulatos 
művészi  lángelmével  vannak  megáldva  és  oly 
remekeket  alkotnak,  melyekhez  rendesen  sok 
tanulmány  és  fáradság  kívántatik  meg.  Kirá¬ 
lyoktól  s  fejedelmektől  le  a  szegény  munkás¬ 
kisasszonyokig  mindenki  rajong  a  rajzért,  a 
festésért,  a  muzsikáért,  kivált  ez  utóbbi  ejti 
mámorba  embertársainkat,  cigány  zenészeink 
meghódították  a  fél  világot,  mert  mint  szélső 
ideálisták  legjobban  ki  tudják  fejezni  azt  a 
művészi  őrületet,  melyben  most  annyi  ember 
leledzik,  zsidó  felebarátjaink  hódító  társakul 
szegődtek  hozzájuk  a  művészet  minden  ágá¬ 
ban,  mint  festők,  szobrászok,  építészek,  tán- 
czosok,  kivált  muzsikusok  és  színészek  min¬ 
denütt  megjelennek  és  hódítanak.  A  zsidó 
ugyanis  mint  ideálista  faj,  most  az  ideálizmus 
napjaiban  ritka  tehetséggel  tudja  tolmácsolni 
azt  a  lelki  állapotot,  melyben  a  reálisabb  fajok 
is  úsznak ;  innét  származik  bámulatos  sikerük 
az  irodalmi,  hírlapírói,  jogi,  művészi,  tudo¬ 
mányos,  orvosi  és  kereskedői  pályán. 

De  nemcsak  maguk  a  művészek  érzik  most 
azt  a  mámort  és  rajongást,  melyet  a  műalko¬ 
tások  ébresztenek  az  ideális  idők  fogékony 
embereiben ;  hanem  még  a  komoly  tudósok 
és  tehetséges  esztétikusok  is  a  mámor  hang¬ 
ján  szeretnek  írni  és  beszélni  a  műtermékek¬ 
ről.  Némelyikük  a  józanság,  az  értelmes  beszéd 
hangját  sem  keresi,  hanem  ragyogó  költői 
túlzásokba  csap  át;  ezekkel  a  gyönyörű  érthe- 
tetlenségekkel  akarja  azután  megértetni  magát 
és  a  művész  alkotásának  szépségeit. 

Valóban  sohasem  írtak  annyit  a  művésze¬ 
tekről,  mint  napjainkban.  A  tömérdek  színi 
és  képzőművészeti  kritika  ezer  meg  ezer  köte¬ 
tet  mutathatna  fel  és  bizonyos,  hogy  sok 

becses  anyag  van  bennük  felhalmozva,  meg¬ 
állapodásra  azonban  még  sem  juthatnak,  mert 
holnap  már  tömérdek  más  jeles  esztétikus 
újabb  és  újabb  cáfolattal  s  magyarázattal  áll 
elő.  És  mi  az  oka  a  megállapodás  e  hiányá¬ 
nak?  kérdi  az  olvasó.  Egyszerűen  az,  hogy 
a  szellemi,  erkölcsi  és  esztétikai  világban  egy 
pillanatra  sincs  megállás,  megpihenés,  hanem 
örökös  módosulás  és  változás.  Ami  tegnap 
igaz  volt,  ma  már  nem  az ;  amiért  tegnap 
rajongtunk,  ma  félrevetjük,  legjobb  esetben 
valamely  múzeumba  helyezzük  el.  Ezért  kell 
nekünk  a  tömérdek  szellemi,  erkölcsi  és  esz- 

tétikai  raktár,  a  sok  bibliotéka,  mindenféle 
múzeum,  gyűjtemény. 

De  ha  örökös  a  módosulás,  bizonyosan  kell 
e  módosulásban  is  szabálynak,  rendnek,  tör¬ 
vényszerűségnek  lenni,  mert  a  természet 
nem  lehet  el  törvény  nélkül.  Igazán  van  ily 
törvényszerűség.  Az  ember  ugyanis  a  legszél¬ 
sőbb  ideálizmusból,  a  legszorosabb  egységből 
halad  a  legszétesőbb,  szétmállóbb  reálizmusba 
és  mindig  oly  fajok  jutnak  uralomra,  melyek 
megfelelnek  az  idők  árjának.  így  látni  pél¬ 
dául,  hogy  ősidőkben  az  egyiptomiak,  indu¬ 
sok,  kínaiak,  később  a  zsidók,  perzsák,  asszí¬ 
rok,  babilóniaiak  stb.  váltják  fel  egymást  az 
uralomban.  Ezek  még  mind  kizáró  fajok, 
melyek  nem  tűrik  meg,  hogy  mások  beléjök 
olvadjanak;  kiirtják  vagy  rabszolgákká  teszik 
a  többi  fajokat.  A  görög  volt  az  első  faj, 
mely  prozelita  tudott  lenni  és  magába  ol¬ 
vasztani  más  népeket,  ezért  görögösítette  el 
Kis-  és  Elő-Ázsiát,  Egyiptomot,  déli  Olasz¬ 
országot  ;  de  még  a  görög  népek  között  is  ott 
volt  a  dóri  törzs,  mely  kizáró  létére  nem  ol¬ 
vasztotta  magába  a  meghódított  népet,  hanem 
rabszolgákká  tette.  A  spártaiak  élete,  vallása, 
törvényei  világossá,  érhetővé  teszik  és  bebi¬ 
zonyítják  azt  az  állítást,  hogy  e  faj  sokkal 
ideálistább  volt,  mint  a  többi  görög.  A  hellé¬ 
neknél  valamivel  reálisabb  faj  volt  a  latin, 
mely  felvette  magába  Európa,  Afrika,  Ázsia 
számos  lakóját,  létre  hozhatta  a  keresztény¬ 
séget,  a  valláserkölcsi  élet  e  jóval  reálisabb 
jelenségét,  utóbb  a  germánokkal  összeolvadva 
az  új  latin  fajok  szülőanyja  Ion. 

A  kizáró,  az  elzárkózott  fajok  kegyetlen¬ 
sége  azonban  még  sokszor  megrémítette  a 
reálisabbakat;  még  sokszor  találkozunk  a  fajok, 
a  felekezetek,  a  néptörzsek  lemérszárlásával. 
De  mindig  ritkábbak  lesznek  s  lassankint 
győz  a  reális  felfogás  altruisztikus  gondolko¬ 
dása  vagyis  a  humánizmus. 

Bennünket  azonban  most  csak  azért  érde¬ 
kelnek  e  dolgok,  mert  világító  fáklyául  szol¬ 
gálnak  a  különféle  fajok  művészetének  föl¬ 
derítésénél. 

A  szélső  ideálista  fajok  művészete  ugyanis 
tetemesen  különbözik  a  reálistábbakétől.  Any- 
nyira  már  jutott  az  esztétika,  a  művelődés- 
történet,  az  antropológia,  hogy  az  ó-világ 


népei  mást  és  máskép  láttak,  más  gondolatok 
és  érzelmek  nyilatkoztak  meg  alkotásaikon ; 
de  hogy  mi  volt  ennek  az  oka,  tarkábbnál-tar- 
kább  fejtegetésekkel  próbálták  megvilágítani. 

Pedig  a  föntebbi  faji  magyarázat  után  mind¬ 
járt  megérti  az  olvasó,  hogy  miért  és  miként 
kellett  módosulnia  az  ember  ízlésének.  Nemünk 
ugyanis  a  legszorosabb  egységből  halad  a  leg- 
szétmállóbb  különféleségbe,  vagyis  az  ideáliz¬ 
musból  a  reálizmusba.  Ősi  fajaink  szélső  ideá¬ 
listák  valának,  melyeket  érzéseik-  és  gondola¬ 
taikban  az  egység,  a  faj  eszméje  vezérelt, 
azért  keveset  törődtek  az  egyénnel,  Az  egyén, 
az  alkotó  rész,  az  asszony,  a  gyermek  öröme 
és  bánata  kevésbbé  érdekelte  őket;  mindenütt 
és  mindenben  a  faji  egységet,  a  nemzeti 
nagyságot,  az  istenit,  a  nagyszerűt,  a  fensé¬ 
gest,  a  monumentálist  látták  és  keresték. 
Innét  magyarázhatók  a  roppant  piramisok, 
szfinxek,  obeliszkek,  óriási  templomok,  palo¬ 
ták,  a  hatalmas  oszlopcsarnokok.  Még  most 
is,  mikor  az  ember  haladásában  vissza-vissza- 
tér  az  ideálizmus,  mi  is  visszatérünk  a  régi 
egyiptomiak,  indusok,  asszírok,  babilóniaiak, 
arabok  épületeihez,  motívumaihoz,  vagy  meg¬ 
elégszünk  a  középkori  mintákkal  és  mint  most, 
tornyokkal  díszítjük  köz-  és  magánépületein¬ 
ket.  Bizonyosan  gyönyörűségünket  találjuk 
bennök,  különben  nem  csinálnék  épületeinkre 
e  drága  toldalékot.  Ilyenkor  nagy  élvezettel 
olvassuk  a  görög-római  irodalom  remekeit  és 
szemléljük  e  népek  művészetének  gyönyörű 
alkotásait.  A  görög  és  római,  mint  jóval  reá¬ 
lisabb  faj  érzése,  gondolkodása,  kivált  ideális 
időkben,  érthetőbb  nekünk,  szebbeknek  tart¬ 
juk  alkotásaikat,  mint  az  egyiptomiak,  asszírok, 
babilóniaiak  termékeit.  És  csak  ennyiben  van 
értelme  a  mondásnak,  hogy  a  görög  a  leg¬ 
művészibb  nép.  Ideálizmus  idején  a  mi  reá¬ 
lizmusunk  rovására  magasztaljuk  a  görög  iro¬ 
dalom  és  művészet  remekeit,  mert  ilyenkor 
szebbeknek  találjuk,  mint  a  reális  időkben; 
mikor  kevésbbé  gyönyörködünk  Homeros  másá¬ 
ban,  Sophokles  tragédiáiban,  sőtbosszankodunk 
egy  Aristophanes  hóbortjain,  szemérmetlensé¬ 
gein,  neveletlenségein.  Humánizmusunk  fel¬ 
háborodik  a  görög  vígjátékíró  kíméletlenségein, 
holott  a  mostani  ideális  áramlat  napjaiban  egy 
Arany  János  vállalkozik  magyar  fordítására. 

A  magyar  költő,  mint  mérsékelt  ideálista  faj 
gyermeke,  az  ideális  időkben  közelebb  állott 
a  göröghöz,  mint  az  angol,  vagy  északi  német, 
vagy  pláne  az  orosz  faj  sarja.  Őt  mulattat¬ 
ták  Aristophanes  vígjátékai.  A  klasszikus 
ó-kor  remekeit  a  XIV.  és  XV.  században, 
1570-től  1660-ig,  1760-tól  1815-ig,  most  is 
1870-től  napjainkig  többé- kevésbbé  mindnyá¬ 
jan  élvezzük.  Értjük  a  görög  plasztika  és  szo¬ 
ros  egység  szépségeit.  Ez  a  plasztika,  ez  az 
egység  kissé  szorít  bennünket  reálisabb  napja¬ 
inkban.  Akkor  például  erősen  szidjuk  a  dráma 
hármas  egységét.  Nem  tetszik  és  nem  tetsz- 
hetik  az  Iliás  jellemzésmódja,  feszes,  ünne- 
pies  verselése,  mi  jobban  gyönyörködünk  szét¬ 
eső  regényeink  széles,  plasztikában  jellemzésén, 
pongyola,  egyszerű,  igénytelen  prózáján. 

Ha  tehát  azt  kérdezné  valaki,  hogy  hala¬ 
dás-e  mostani  művészetünk  a  görögökéhez 
képest?  Azt  kell  felelnünk,  hogy  bizonyára 
haladás,  mert  megfelel  a  növekvő  reális  ér¬ 
zésnek,  gondolkodásnak.  Egy  évezred  múlva 
alig  tudják  megérteni,  micsoda  gyönyörűséget 
találhattunk  már  mi  is  az  lliásban  vagy  pláne 
Zrínyi  Szigeti  veszedelmében?  Csodálkozni 
fognak  rajta,  hogy  a  Zrinyiász  szűk  világa, 
lehetetlen  meséje,  csodás  jellemei  bennünket 
annyira  gyönyörködtettek,  hogy  az  ideáliz¬ 
mus  napjaiban  iskoláinkba  is  bevittük.  Cso¬ 
dálkozni  fognak,  hogy  sok  magyar  esztétikus 
mennyit  izzadt  e  költemény  remekségének 
bizonyításán  és  különösen  mennyit  töprengett 
azon  a  kérdésen,  hogy  miért  nem  kellett  kor¬ 
társainak  és  most  sem  kell  a  nagy  közön¬ 
ségnek  ? 

Valamikor  Shakespeare  egy  csodálójától 
olvastam,  hogyha  minden  könyvünk  elveszne, 
csak  a  brit  költő  drámái  maradnának  meg, 
ez  iratokból  mindig  meg  lehetne  ítélni  milyen 
érzésű,  gondolkodású  lény  lakott  egykor  a 
földön  Nála  annyifajta  ember  szerepel,  hogy 
világos  fogalmat  alkothatnánk  az  emberiség¬ 
ről.  Kissé  nagy  mondás.  Hisz  a  XVII.  század 
közepén,  már  nem  kellett  a  brit  költő,  ami 
azt  jelenti,  hogy  jellemeiben  nem  gyönyör¬ 
ködtek,  mert  másfajta  emberek  töltötték  be 
helyöket.  Valóban  egy  Corneille,  Calderon, 
Zrínyi  Miklós,  Goethe  (Herrman  és  Dorothea), 
Csokonai,  Kisfaludy  Sándor  jellemei,  ez  ideá¬ 


lista  költők  alkotásai,  tetemesen  eltérnek  a 
brit  mester  alkotásaitól.  És  sokan  beszélhet¬ 
tek  és  beszéltek  is  róla  oly  lenéző  módon, 
ahogyan  most  Tolsztoj  beszél.  Mert  csak  azt 
csodáljuk,  ahhoz  vonzódunk,  akinek  érzése, 
gondolkodása  rokon  a  mienkkel. 

Az  erős  ideálista  a  jellem  szempontjából 
szűk  körben  mozog.  Neki  a  nő  angyal  vagy 
ördög,  szent  vagy  a  férfi  játékszere,  kéjének 
eszköze,  gyermekeinek,  házának  fentartója. 
Minél  beljebb  megyünk  a  reálizmusba,  annál 
több  lesz  nekünk  a  nő.  Az  ideálista  idők  femi¬ 
nizmusa,  tehát  a  mai  is,  alig  egyéb,  mint  a 
férfi  és  nő  egymáshoz  való  férkőzhetésének 
megkönnyítése,  azon  korlátok  lerombolása, 
gátak  eltávolítása,  melyek  a  két  nem  útjában 
állanak.  Ezért  bocsátjuk  be  most  a  nőt  az 
iskolákba,  az  egyetemekre,  a  hivatalokba,  a 
nyilvános  mulatságokra,  nem  ütközünk  meg 
rajta,  ha  egyedül  vagy  pedig  udvarlója  jelen¬ 
létében  jelenik  meg  valahol.  Sőt  nem  is  illik, 
hogy  az  úri  hölgyet  a  férje  kisérgesse.  Ezt 

a  szerepet  az  udvarló,  a  szerető,  a  cicisbeo 
vitte  az  ideális  időkben.  A  két  nem  társal¬ 
gása  pedig  erősen  érzéki,  mondhatnék,  sze¬ 
mérmetlen  és  felhívó.  A  reális  idők  erénye : 
a  szemérem,  a  női  méltóság  és  büszkeség 
majd  újra  kellő  távolba  szorítja  vissza  a  férfit. 

És  miért  ismer  oly  kevés  jellemet  az  ideá¬ 
lista?  Oka  nagyon  egyszerű,  mert  az  ideáliz¬ 
mus  nem  egyéb,  mint  a  faj,  a  nemzet,  az 
egység  szempontjából  való  felfogás,  kiindulás. 
Az  egység  lehetőleg  összetör,  lekoptat  minden 
egyéni  eltérést,  megsemmisíti  az  individuumo¬ 
kat,  az  egységbe  nem  illő  egyéni  érzést,  gon¬ 
dolkodást.  Innét  ered  azután,  hogy  az  egy¬ 
ségesítés  munkájának  végrehajtásánál  annyi 
a  forrongás,  torzsalkodás,  zendülés,  lázongás 
a  családi,  a  társadalmi,  a  politikai,  a  vallási, 
az  erkölcsi,  a  közgazdasági  stb.  életben.  Az 
egyén  ugyanis  nem  egykönnyen  hagyja  ma¬ 
gát;  de  végre  győznie  kell  a  faji,  a  nemzeti 
egységnek,  lassanként  apad  az  eltérések  száma 
és  velük  fogynak  az  egyéni  jellemek. 

Ezekből  megérthetni,  miért  oly  kevés  a 
jellemek  száma  a  szélső  ideálista,  a  kizáró, 
az  antiprozelita  fajoknál,  minő  a  kínai,  az 
indus,  a  japán  stb.  Irodalmuk,  művészetük 
aránylag  igen  kevés  jellemet  tud  felmutatni. 
Ellenben  a  reális  fajok,  minő  az  angol,  a 
német,  valóban  dúsgazdagok  a  jellemek  ktilön- 
féleségében.  Reális  időkben  a  mérsékelt  ideá¬ 
lista  fajoknál  is  mint  az  új  latinok,  továbbá 
a  szlávok  ideálistább  törzseinél,  minő  a  lengyel, 
a  cseh,  a  horvát,  a  szerb,  a  bolgár,  szintén 
számos  jellemváltozatra  akadunk.  De  már  az 
ideálizmus  napjaiban  e  változatos  jellemek 
mindinkább  halványulnak,  számuk  apad.  Az 
ideálista  fajoknál  pedig,  minő  pl.  a  kínai,  a 
japán,  csekélyek  az  eltérő  jellemvonások.  Ezt 
részben  nálunk  is  megfigyelhetni.  A  zsidók 
gyermekeinél  még  több  eltérő  vonásra  aka¬ 
dunk,  legalább  nekem  úgy  látszott ;  de  mihelyt 
elérik  a  férfikort,  mihelyt  érvényre  jut  lelkűk¬ 
ben  a  faji  egység  érzése,  gondolkodása,  győ¬ 
zelmesen  jelentkeznek  a  faji  jellemvonások, 
melyek  mellett  elhalványulnak  s  kivált  az 
idegen  szemében  majdnem  elenyésznek  az 
egyéni  jellemvonások. 

Azt  kérdezi  akárhány  gondolkodó,  hogy 
miért  tértek  el  az  egyiptomi,  az  asszir  stb. 

művészek  a  természettől,  a  valóságtól?  És  azt 
felelik  reá,  hogy  feltűnőbbé,  világosabbá,  szem- 
lélhetőbbé  akarták  tenni  az  emberi  testet  és 
tagjait.  Szerintük  a  régi  egyiptomi,  asszír  mű¬ 
vészek  átalakították  a  természetet;  ez  az  át¬ 
alakítás  azonban  nem  a  szépség  kedvéért  tör¬ 
tént,  csak  az  illúziót  akarták  vele  emelni. 
Ebből  az  következnék,  hogy  az  asszír  művész 
nem  tartotta  szépnek,  amit  remeknek  alkotott, 
csak  a  felismerést  akarta  megkönnyíteni,  illú¬ 
ziót  óhajtott  kelteni,  mikor  kitörte  embereinek 
derekát,  vagy  kificamította  karjait,  vagy  ha¬ 
sonlókat  csinált.  Mindez  nem  magyaráz  meg 
semmit.  Illúziót  kelteni  nem  egyéb,  mint  a 
szépre  törekedni.  Az  egyiptomi,  az  asszir 
művész  a  maga  módja,  felfogása  szerinti  szé¬ 
pet  akarta  faragásán  vagy  festésén  megvaló¬ 
sítani.  De  csekély  tehetségük  volt  a  valóhoz. 
A  szélső  ideálista  faj  helytelenül  látta  a  valót, 
nem  volt  érzéke  hozzá.  E  fajok  ugyanis  any- 
nyira  az  egység  rabjai,  annyira  felolvadnak 
az  egységben,  hogy  csak  homályosan,  fél¬ 
szegen  látják  a  valót.  Minél  jobban  terjed  a 
reálizmus,  vagyis  oly  fajok  jutnak  uralomra, 
melyekben  az  egyén  egész  lénye  nem  olvad 
fel  a  faj  egységében,  hanem  többé-kevésbbé 
érvényre  jut:  annál  közelebb  jut  az  ember  a 
valóhoz,  a  természethez.  A  szélső  ideálisták 
kevés  örömet  találnak  a  természetben,  nem 
igen  van  rá  szükségük;  de  mihelyt  bomladozik 
a  faji,  a  családi  egység,  annál  inkább  rá  vagyunk 
utalva,  hogy  a  természethez  forduljunk,  kezd¬ 
jük  szépnek  találni,  sőt  már  a  középkorban, 
mint  például  a  szerzetesek  levelei  mutatják, 
rajonganak  érette;  az  újabb  századokban  pedig 
mind  erősebb,  szenvedélyesebb  lesz  ez  a  ra¬ 
jongás.  Nemünknek  ugyanis  támaszra,  meleg 
barátra,  szerető  lélekre  van  szüksége  és  midőn 
mindjobban  kiválunk  a  faj,  a  család  zsarnoki 
és  dermesztő  egységéből,  a  beszédes  termé¬ 
szetben  találjuk  meg'e  támaszt.  Azért  biztosan 
előre  meg  lehet  mondani,  hogy  a  reálizmus 
növekedésével  vagyis  az  egyén  fokozottabb 
kiválásával,  az  egység  nagyobb  szétmállásá- 
val:  még  hatalmasabb  lesz  a  természetért 
való  rajongás. 

Nagyon  érdekes  jelenség,  hogy  a  szélső 
ideálista  fajoknak  például  a  régi  egyiptomiak¬ 
nak,  indusoknak,  asszíroknak,  perzsáknak  rend- 

kívül  tetszik  a  fenséges, a  nagyszerű, a  hatalmas; 
alkotásaik  rendesen  ilyenek;  de  mihelyt  a  köz¬ 
napi  élet  rajzolásához  akarnak  fogni,  mindjárt 
félszegek,  helytelenek.  Ezekben  nem  tudnak 
igazak  lenni.  A  görögök,  mint  jóval  reálisabb  és 
így  prozelita  faj,  már  ezekben  is  mesterek.  De 
úgy  látszik,  hogy  azért  még  sem  jutottak  el 
odáig,  hogy  jó  arcképet  fessenek  vagy  farag¬ 
janak.  Erről  is  sok  elméletet  állítottak  fel  a 
gondolkodók,  az  esztétikusok.  Pedig  ezt  a 
jelenséget  is  csak  abból  kell  kimagyarázni, 
hogy  művészeik  még  az  ő  képeik,  szobraikba 
is  annyira  beléoltották  fajuk  lelki  világát,  hogy 
nehezen  tudták  bennük  feltüntetni  az  egyénit, 
ami  már  sokkal  könnyebb  mai  művészeink¬ 
nek  s  még  könnyebb  lesz  a  jövő  művészeinek. 

Ezt  a  magyarázatot  meg  kell  toldanom 
azzal,  hogy  korunk  ideálizmusa  és  reálizmusa 
is  módosítólag  hat  napjaink  művészetére.  Tes¬ 
sék  megnézni  a  tíz-húsz  év  óta  készült  ké¬ 
peket,  mily  csodálatos  változás  mutatkozik 
bennök,  mekkora  átalakuláson  megy  át  fes¬ 
tőink  világnézete,  érzése,  gondolkozása,  mily 
máskép  látjuk  az  életet,  a  természetet,  kivált 
ha  a  XIX.  század  harmadik,  negyedik  tize¬ 
dének  reális  festőivel  hasonlítjuk  össze.  Akkor 
az  értelem  uralkodott,  az  értelem,  az  intel- 
lektuálizmus,  a  természettudományi  gondol¬ 
kodás  világosságával  nézték  az  embert  és  a 
természetet,  most  pedig  az  ideálista  misztikus, 
rejtelmes,  lélekbe  néző,  lelket  látó  szemével 
tekintjük  embertársainkat,  magyarázzuk  tettei¬ 
ket,  szemléljük  a  külső  természetet.  Persze, 
hogy  a  huszas,  harmincas,  negyvenes  évek 
reálistája  azt  fogja  mondani,  hogy  ideáliz¬ 
musunk  kiforgatta  mivoltából  a  természetet 
és  beleképzelte  a  mi  lelkünk  vajúdását,  bom¬ 
lását  a  természetbe ;  az  ideálista  pedig  azt 
hirdeti,  hogy  akkori  lapos,  korlátolt,  hideg, 
lelketlen  gondolkodásunkkal  nem  érthettük 
meg  a  természet  csodás,  tündéri  világát,  tit¬ 
kos,  sejtelmes,  isteni  szózatát. 

És  minél  messzebb  halad  az  ember  a  reá¬ 
lizmus  útján,  annál  gyöngébb  lesz  a  vissza¬ 
térő  ideálizmus;  a  miénk  is  már  jóval  gyen¬ 
gébb,  mint  a  XVII.  századi  vagy  az  1400  körüli 
volt;  művészetünk  is  jóval  reálisabb  lesz; 
örökre  elenyésznek  a  nagy  nemzeti  époszok, 
letűnnek  a  hősi  tragédiák;  képeink,  szobraink, 


épületeink  pedig  nem  annyira  az  erő,  a  fen¬ 
ség,  a  nagyszerű,  hanem  az  egyén  apró  örö¬ 
mének  és  bánatának,  józan  és  természetes 
tolmácsai  lesznek.  Regényeink  már  nagyon 
közelednek  a  valóhoz,  az  életből  vannak  véve 
a  jellemek,  többnyire  ki  vannak  vetkőztetve  az 
ideálizmus  világnézetéből.  Persze,  hogy  sok 
víz  fog  lefolyni  a  Dunán,  míg  odáig  jut  az 
emberiség  és  ne  higyjük,  hogy  ez  valami 
nagyon  boldog  állapot  lesz,  mert  nemünknek 
örökös  harcra  van  szüksége,  hogy  életkedve 
legyen.  Nagy  társadalmi  és  egyéni  harcok 
nélkül  unalmas  és  közönyös  az  élet,  egyé- 
nekre  bomlik  szét  az  emberiség,  szétmállik  a 
társadalom  és  jólesik  a  halál. 

Helytelen  tehát  ama  mesés  állítás,  hogy  a 
művész  két  oknál  fogva  tér  el  a  természettől, 
mert  alkotása  a  természetnél  igazabb  akar 
lenni,  másodszor  meg  azért,  mert  érzelmi 
hatást  akar  kelteni  s  azért  fokozza  a  kelle¬ 
mes  érzéseket  ébresztő  sajátságokat.  A  művész, 
a  költő  azért  fordul  el  a  reális  természettől, 
mert  saját  érzését,  felfogását,  világnézetét  fe¬ 
jezi  ki  alkotásában.  Ha  jeles,  ha  nagy  művész, 
vagyis  ki  tudja  fejezni  kortársainak  érzését, 
gondolkodását,  akkor  istenítik,  csodálják,  mert 
többé-kevésbbé  mind  úgy  látják  a  természe¬ 
tet,  a  valót,  mint  az  ő  bámult  művészük. 

Tévedéseink  között  nem  utolsó  a  szép 
eszméje.  Ez  sok  gondolkozó  szerint  az  érzelmi 
hatás  körébe  tartozik,  mintha  nem  oda  tar¬ 
toznék  a  kellemes,  a  fenséges,  a  magasztos, 
a  csinos,  a  kedves  stb.  is.  Nézetük  szerint 
a  szép  a  művészet  magasabb  kifejlődésénél 
mutatkozik,  e  magas  fokon  aztán  a  művész 
alkotása  a  tárgyak  kivonatát  mutatja,  úgy, 
hogy  a  bonyolult  valót  könnyen  és  gyorsan 
megismerjük.  A  szépet  boldog  epizódnak  tart¬ 
ják  a  művészetek  történetében. 

E  homályos  beszédben  kevés  a  köszönet. 
Mennyivel  világosabb,  érthetőbb  lesz  előttünk, 
ha  tudjuk,  hogy  minél  tovább  halad  az  em¬ 
beriség  a  reálizmusban,  annál  érthetőbb  lesz 
előtte  a  férfiúi  és  női  szépség.  A  reális  görög 
már  tudta  méltányolni  egy  Antinous,  egy 
Apollo,  egy  otricoli  Zeus,  egy  Diana,  egy 
Aphrodité,  egy  milói  Venus,  sőt  egy  Aphrodité 
callipigos  szépségeit  is.  Az  egyiptomi,  az 
asszír  művész  még  az  ő  Ramsesének  férfiúi 

szépségét  is  alig  tudta  elénk  állítani,  annál 
kevésbbé  egy  királynő  bájait,  ezekhez  nem 
volt  érzéke.  .Szélső  ideálizmusánál  fogva  nem 
is  méltányolta  a  nőt,  a  gyermeket.  A  reáli¬ 
sabb  görög  és  római  már  többet  látott  a  nőben, 
mint  a  puszta  érzékiség  edényét,  állati  inge¬ 
rének  kielégítését,  volt  érzéke  a  férfiúi  és  a 
női  szépséghez,  sőt  halványan  a  természet 
szépségéhez  is.  És  mihelyt  a  germán  elemmel 
vegyült  a  latin,  mihelyt  kellő  műveltségre  tett 
szert  ez  a  vegyes  faj,  oly  művészi  és  költői 
alkotások  jelentek  meg,  minők  Dante  Divina 
Commediája,  Petrarca  szonettjei  és  a  renais- 
sance  nagy  művészeinek  Madonnái  és  hason¬ 
lók.  Ezekben  még  inkább  uralomra  jutott  az 
úgynevezett  szép,  mely  most  dominál  művé¬ 
szetünkben.  Minél  erősebb  lesz  a  reálizmus, 
annál  jobban  gyengül  a  fenséges,  a  nagy¬ 
szerű,  a  hősi,  az  isteni  iránti  érzékünk;  hanem 
mindenfelé  terjed  az  úgynevezett  szép,  továbbá 
a  kellemes,  a  bájos,  a  kedves,  a  csinos,  a 
helyes,  a  takaros.  A  japán  még  annyit  sem 
lát  a  nőben,  mint  amit  Berzsenyink  látott  a 
XIX.  század  elején,  ki  a  kéj  edényének,  a 
férfi  játékszerének,  háztartása  vezetőjének, 
esetleg  gyermekei  gondozójának  tekintette  az 
asszonyt ;  a  növekvő  reálizmus  úrrá  teszi  a 
nőt,  a  férfi  csodálja  a  női  szemérmet,  önér¬ 
zetet  és  méltóságot  s  magasztalva,  elragad¬ 
tatva  szól  szépségéről,  isteni  bájairól. 

A  művész  alkotásában  igen  fontos  a  jel¬ 
lemzés  kérdése,  melynek  magyarázatában  sok 
zavaros  fordul  elő.  Például  azt  mondják,  hogy 
a  regény  nemcsak  az  események,  hanem  egy¬ 
szersmind  a  jellemzések  sorozata.  Mintha  két 
különböző  dolog  volna  az  esemény  és  a  jel¬ 
lemzés.  Hisz  ez  a  kettő  egy  dolog.  Csak 
olyan  eseménynek  van  értéke,  csak  az  való 
az  elbeszélésbe,  az  époszba,  a  regénybe, 
melyekkel  hőseit  jellemzi  a  művész.  Hiába¬ 
való,  fölösleges  az  oly  esemény,  mely  nem 
jellemez.  Haszontalan  töltelék,  melynek  epizódi 
becse  is  alig  van.  Az  egész  történetnek,  me¬ 
sének  jellemeznie  kell  a  művész,  a  költő  alak¬ 
jait.  Azért  az  igazi  jellemzés  a  költői  alkotá¬ 
sokban  a  mese,  a  képzőművészeknél  a  kife¬ 
jezés.  A  dráma,  az  elbeszélés  tettekkel  jellemez, 
hősei  cselekszenek,  beszélnek,  mozognak,  jel¬ 
lemző  magaviseletét  tanúsítanak  s  ezzel  jel- 

lemzi  őket  a  költő.  Szívesen  látjuk,  olvassuk 
ugyan  azt  is,  ha  a  regényíró  szépen  leírja 
nekünk  hőse  lelkiállapotját;  azt  is  szívesen 
veszszük,  ha  szellemesen  okoskodik  és  rna- 
gyarázgatja  a  lelkiállapot  igazi  vagy  látszatos 
okait;  de  a  helyes  jellemzés  mindig  a  hős 
cselekvése,  magatartása  lesz.  A  festő,  a  szob¬ 
rász,  a  színész  jellemzése  sem  más,  mint  a 
hős  érzésének,  gondolkodásának  tolmácsolása. 
Ez  az  érzés,  ez  a  gondolkodás  a  képen,  szob¬ 
ron  kifejezve  cselekvésszámba  megy.  Hiába 
mondaná  nekünk  a  festő,  hogy  ezt  vagy  azt 
akarom  alkotásommal  kifejezni,  magának  a 
képnek,  a  szobornak  kell  ezt  szó  nélkül  ki¬ 
jelentenie.  A  költő,  a  művész  magyarázga- 
tása  jobbára  mellékes  dolog,  mi  eseményeket, 
tetteket,  beszédeket,  magatartást,  szóval  jel¬ 
lemző,  a  hős  karakterének  megfelelő  cselek¬ 
vést  kívánunk.  A  regényíró  lélektani  elemzése 
egy  jeles  gondolkodó  ajkáról  figyelemreméltó 
valami;  de  igen  sokszor  haszontalan  szószapo¬ 
rítás.  Eötvös  Karthauzi-jában  a  lapokra  ter¬ 
jedő  elmélkedés,  végnélküli  okoskodás  jellemzi 
a  költőt,  jellemzi  az  olvasó  közönséget,  de 
nem  igen  jellemzi  a  regény  alakjait. 

Természetes,  hogy  a  költő,  a  művész  alak¬ 
jainak  jelleme  a  haladás  minden  egyes  hullá¬ 
mában  az  ideálizmus  vagy  reálizmus  árja 
szerint  módosul.  Egy  ideálista  művész  más¬ 
kép  fogja  fel  1.  Napóleont,  mint  egy  reálista, 
aki  csak  egy  zsarnokot,  Korzikai  rablót,  a 
szabadság  elnyomóját  látja  a  nagy  császár 
történetében.  Az  idők  árjának  e  befolyását  a 
művész  alkotására  millió  példával  igazolhatni. 
Igen  érdekes  példa  Gvadányi  híres  Nótáriusá¬ 
nak  budai  utazása  1790-ből,  mikor  a  nemzet 
mámorosán  rajong  a  nemzeti  egységért,  ön¬ 
állóságért.  A  nótárius  a  magyarság  képviselője, 
aki  felháborodva  nézi  az  ország  fővárosának 
idegen  szellemét,  azért  lehetőleg  jó  színben 
kell  bemutatni  a  falu  pennáját.  Gaál  József 
1838-ban  a  reálizmus  napjaiban  bohózat  tár¬ 
gyává  teszi  a  derék  nótáriust,  művének  rend¬ 
kívüli  sikere  van,  a  jegyzőt  azonban  a  világtól 
elmaradt  jámbor  falusi  embernek  kellett  raj¬ 
zolnia.  Nevetség  tárgyává  kellett  lennie. 

A  művész  éppen  nem  adhatja  az  egész 
embert;  egy  szobor,  egy  kép  csak  egy  jele¬ 
net  az  ember  életéből;  de  oly  jelenet,  mely- 

bői  sokat,  nagyon  sokat  értünk.  És  miért 
értünk?  Mivel  egységet  kapunk  bennök.  Nem 
foghatom  fel  máskép  embertársamat,  mint 
csupán  egységet,  melyben  a  jellemvonások 
szoros  kapcsolatban  vannak  egymással.  Egy 
jó  szobor,  egy  jó  kép,  egy  jó  dráma  vagy 
elbeszélés  a  jellemvonások  egész  sorozatát 
mutatja.  Ezek  ugyanis  az  idők  árjának  embe¬ 
reit  láttatják,  akikben  magunkra,  társainkra 
ismerünk  s  csak  az  a  jó  műalkotás,  melyben 
nem  hiányzik  ez  a  ráismerés.  Ez  alakok  csak¬ 
hamar,  még  akkor  is  megragadnak  bennünket, 
ha  a  most  ébredő  áramlat  hozza  magukkal 
őket.  Például  a  XIX.  század  negyvenes  évei¬ 
ben  ébredezett  az  ideálizmus,  tehát  rajongani 
kezdettünk  a  népiesért,  a  tekintély  és  hagyo¬ 
mány  magyaros  képviselőiért  s  ezt  Petőfi 
Sándor  gyönyörűen  tudta  bemutatni  költemé¬ 
nyeiben,  alakjaira  azonnal  ráismertünk  és  gyö¬ 
nyörűséggel  lapozgattuk  verseit.  A  reálistább 
érzésűek,  gondolkodásúak  eleinte  tiltakoztak 
ugyan  ellene,  a  közvélemény  nyomása  alatt 
azonban  nemsokára  elnémultak.  Ugyanezt 
mutatja  minden  művészet  története. 

Egy  jó  alkotásnak  természetes  következ¬ 
ménye,  hogy  felébreszti  rokonérzésünket  és 
gyönyörködtet  bennünket.  Mihelyt  egy  jól 
jellemzett  alakot  mutat  be  nekünk  a  költő,  a 
művész,  mindjárt  magával  ragad,  a  csodálat 
vagy  a  rokonszenv  érzését  kelti  fel  bennünk, 
gyönyörködünk,  élvezünk.  Ellenkezőleg,  ha 
nincs  találóan  jellemezve  a  művész  alakja, 
elmarad  vagy  zavaros  lesz  a  mi  érzésünk  és 
nem  gyönyörködünk  benne.  Rendesen  ilyenek 
azok  a  műtermékek:  költői,  festői,  zenei  alko¬ 
tások,  melyekben  egy  pillanatra  találunk  valami 
megkapót,  de  rövid  idő  alatt  elfordul  tőlük  a 
közönség;  vannak  dalok,  melyek  csak  néhány 
hónapig  tetszenek,  míg  akárhány  ének,  dal 
évtizedeken  keresztül  fentartja  magát. 

Gondosan  figyelmeztetnek  bennünket,  hogy 
csak  a  főjellemvonások  visszaadására  töre¬ 
kedjék  a  művész.  Ha  tárgyának  minden  saját¬ 
ságát  előadná,  megszűnnék  a  művészet,  mert 
az  ő  műve  teljesen  egyeznék  azzal,  amit 
ábrázol  s  így  csak  másodlat  volna,  nem  pedig 
szellemi  termék;  nem  bizonyos  felfogás  ered¬ 
ménye.  Ajánlják,  hogy  hasonlítsuk  össze  e 
célból  a  művész  művét  és  modelljét.  A  mo¬ 


zi  műtermékekről 

deliben  nincs  meg  a  művész  ábrázolta  érzés, 
nincs  kifejezés;  benne  csak  egy  modell  lelke 
van,  nem  pedig  az,  amit  a  művész  tulajdon¬ 
képen  akar. 

Mit  csinál  a  művész,  a  festő,  a  szobrász? 
Felfogad  egy  modellt  és  csinál  róla  egy  képet, 
egy  szobrot,  melybe  beleönti  az  idők  árjának 
a  maga  lelkén  átszűrt  szellemét.  De  ha,  tegyük 
fel,  az  a  modell  csodálatosan  ki  tudja  fejezni 
az  idők  árját,  mégha  minden  sajátságát  is 
visszaadja  a  művész,  alkotása  nem  lenne 
lelketlen  másolat,  hanem  remekmű.  Egy  festő, 
aki  igazán  elénk  tudta  volna  állítani  Bismarckot, 
a  kor  egyik  legjellemzőbb  német  fiát,  ez  a  Bis- 
marck-kép  vagy  szobor  a  legremekebb  alko¬ 
tás  volna.  Tehát  a  modellje  válogatja  és  a 
művész  képessége,  hogy  vissza  tudja-e  adni 
az  idők  árját.  Az  a  nagy  művész,  aki  ember¬ 
társainak  uralkodó  vagy  csak  közeledő  érzé¬ 
sét,  gondolkodását  elénk  tudja  varázsolni,  mint 
például  annak  idején  egy  Böcklin  tudta  a 
jelentkező  ideálizmust.  Nem  mindennapi  költő 
egy  Katona  József,  aki  a  XIX.  század  tizes 
éveiben  elénk  tudja  állítani  azt  az  érzést, 
gondolkodást,  melynek  igazi  kora  a  negyve¬ 
nes  években  érkezett  meg. 

Hasonló  téves  nézet,  mikor  a  jellemzés 
mellett  azt  is  követelik  a  művész  alkotásától, 
hogy  az  érzés  kifejezője  legyen.  Mintha  egy 
jól  jellemzett  alkotásnál  szükséges  volna  han¬ 
goztatni  az  érzést  A  művész,  ha  jól  tud  jel¬ 
lemezni,  azaz  mesterien  ki  tudja  fejezni  az 
idők  árját,  vagyis  a  kor  érzését,  gondolkodá¬ 
sát,  oly  valamit  teremt,  ami  csodálatra  ragad 
bennünket.  Mint  fentebb  mondottuk,  a  remek¬ 
művel  az  érzés  vele  jár.  Fölösleges  tehát 
amaz  intés,  hogy  csak  jellemezni  nagyon  ész¬ 
belivé  tenné  a  művészetet;  a  puszta  érzés 
pedig  határozatlanná.  Természetes,  hogy  a 
zenei  alkotás  látszólag  túlnyomóan  érzés ;  de  a 
dráma,  az  elbeszélés,  a  kép,  a  szobor  vagy  a 
színész  alkotása  az  idők  árjának  gondolati  szü¬ 
leménye,  mely  ha  remek,  érzésünkön  is  uralko¬ 
dik.  Ha  valamely  műalkotást  hidegnek,  érzés- 
telennek  találunk,  bizonyosan  a  jellemzésben 
rejlik  a  hiba,  mert  a  sikerült  jellemzés  rajongó 
érzést  kelt  a  nézőben,  az  olvasóban  és  a  hall¬ 
gatóban. 

Bodnár  Zsigmond 

rodalmunkban  először  1807-ben  törté¬ 
nik  róla  említés.  Az  azon  esztendőben 
keletkezett  Hazai  Tudósítások  (II.  20. 
sz.)  ír  első  ízben  „Marczinkei  képíró, 
borsodmegyei  fi“-ról.*  Részletesebb  és 
eddig  nem  említett  tudósítás  róla  a  Tudo¬ 
mányos  Gyűjteményben  található  (1819.  IX. 
k.  115 — 6.)  s  ezek  nyomán  a  következő  ada¬ 
tokat  tudjuk  meg  művészi  életpályájáról. 

Borsodmegyében  született  ő  is,  mint  a  Má- 
nyoky  Ádám.  Szülőhelye  Szendrő.  Pártfogói 
tolnai  gróf  Festetich  János  és  bazini  gróf 
Keglevich  Ágoston  voltak,  kiknek  buzdítá¬ 
sára  és  segedelmével  a  bécsi  Szépművészeti 
Akadémiát  látogathatta.  Négy  évet  töltött  el 
ott,  mint  Maurer  Hubert  tanítványa.  Az  ő  út¬ 
mutatása  szerint  szerényen  másolgatta  mind 
az  akadémia  remekjeit,  mind  az  Udvari-, 
Lichtenstein-,  Fries-,  Lamberg-képtárak  neve¬ 
zetesebb  darabjait.  Főképpen  a  németalföldi 
iskola  képeiben  gyönyörködött  s  annak  a 
festő-modorát  tanulgatva  törekedett  elérni.  „S 
azért  Rubens  ecsetjének  mindenkor  hódolt  és 
nevének  említésére  szinte  elragadtatott". 

De  épp  akkor,  midőn  művészi  tehetségét 
idegen  országokban  is  tökéletesíteni  óhajtotta 
volna,  „egy  részről  meghalálozott  s  eltűnt 
pártfogója  miatt  a  szükséges  segedelmekben 
fogyatkozván",  másrészt  egészségének  gyön¬ 
gülése  és  helyreállítása  okáért,  kénytelen  volt 
hazájába  visszatérni.  így  ért  véget  művészi 
pályafutása,  mielőtt  tehetségét  teljesen  kifej¬ 
leszthette  volna  Olaszország  remekein.  Pestre 
került  1817-ben  s  azóta  „mint  a  rajzolat  és 


festés  oktató  mestere  folytatja  míves  életét, 
nemcsak  a  régiség  mesterséges  míveinek  hív 
másolásában,  hanem  eredeti  ábrázolásokban 
is  (portrait),  melyeket  alapos  színekkel  fest". 

Forrásunk  megemlíti,  hogy  a  hazai  törté¬ 
net  nevezetesebb  hősei  közül  a  következőknek 
„élő  színekkel  festett  és  közönségesen  két 
nyomdok  magas  táblákra  rajzolt,  mellképei 
találtatnak,  melyeket  nála  a  reggeli  órákban 
szemlélni  és  jutalmas  áron  megszerezni  le¬ 
het":  1.  Etele.  2  Hunyadi  Mátyás.  3.  Hu¬ 
nyadi  László.  4.  Ifjú  Frangepán.  5.  Drakula 
vajda.  6.  II.  Rákóczi  György.  7.  II.  Rákóczi 
Ferenc.  8.  II.  Rákóczi  Ferenc  hitvese,  a  hes- 
sen-darmstadti  hercegasszony.  9.  Verantz  An¬ 
tal.  10.  Martinuzzi  György.  11.  Ziska.  12.  Wal¬ 
lenstein  stb.  Tudósítónk  —  művésztörténeti 
szempontból  fontos  adatként  —  külön  megem¬ 
líti,  hogy  ezen  történeti  arcképek  nem  puszta 
„.képzelésből"  készültek  vagy  tán  fa-  vagy  réz¬ 
metszés  után  kinyomtatott  képekről,  „hanem 
valóságos  és  hajdani  eredeti  festések"  után, 
tőle  a  legnagyobb  szorgalommal  lemásolva.* 
A  Tudományos  Gyűjt,  tudatta  egyúttal  olva¬ 
sóival,  hogy  Marczinkey  „nem  kívánja  tudós 
és  művész  igyekezeteit  a  tisztelt  hazafiaktól 
megvonni,  hanem  mind  az  ábrázolásban  ké¬ 
ségét,  mind  pedig  a  mesterség  hív  közlé¬ 
sében  oktatását  azoknak,  kik  szándékjaikról 

tudósítani  fognák,  szívesen  ajánlja" . 

E  figyelmeztetés  abból  a  szempontból  figye¬ 
lemreméltó,  mert  fogalmat  ád  arról,  hogy 
minő  ízű  volt  nálunk  a  XIX.  évszázad  ele¬ 
jén  a  - — -  reklám,  mely  napjainkban  nem  is 
sejtett  magaslatot  ért  cl. 

Marczinkey  Elek  mint  író  is  szerepel.  Első 
műve  1817-ben  jelent  meg  ily  címen:  Boldog 
emlékezete  Gr.  Csáky  Josefának,  Pest.  Egy 


*  Közölve  a  Művészet  1904.  évi  3.  szám  208.  lap¬ 
ján.  118.  számú  adat. 


*  Vö. 


Művészet  1903. 


5.  sz.  349.  1.  70. 

Bayer  József 


másik  műve:  Buda  és  Pest  örömérzetei.  Pest 
1818,  s  költeményeket  foglal  magában. 

Művészettörténeti  szempontból  legfontosabb 
a  következő  munkája :  Kérelme  egy  hazafi 
képírónak  már  régen  kívánt  olaszországi  uta¬ 
zása  végrehajtásának  felsegítéseért.  Pest,  Bőj- 
telőhava  16.  1826.* 

Ez  az  év,  úgy  látszik,  fordulópontot  jelen¬ 
tett  Marczinkey  művészi  pályáján.  Ezt  sejtjük 
a  Tudományos  Gyűjtemény  szerkesztőjének 
Thaisz  Andrásnak  következő  „Művészi  Jelen¬ 
tésiéből  is.** 

„Hazánkfija  Marczinkey  Elek  Úr  Borsod 
Vármegyei!  lefestette  Ő  Cs.  I\.  Fő  Herceg¬ 
sége  József,  szeretett  Nádor  Ispánunk  képét, 
a  mint  az  alcsuti,  általa  paradicsommá  vál¬ 
toztatott  kertjében  áll. 

Napóleont,  mint  első  consult,  midőn  sere¬ 
gét  az  Alpeseken  keresztül  vezeti,  ágaskodó 
lován,  Dávid  után,  mely  nagy  kép  ezelőtt 
a  párisi  invalidusok  házában  volt  kitéve,  fél¬ 
nagyságú  formában.  „Mi  e  két  képet,  a  szép 
művet  szerető  hazánkfijainak  a  képíróval  együtt 
ajánljuk".  Egy  dolog  bizonyos  ezen  ajánlat¬ 
ból  az,  hogy  Marczinkey  Elek  1826.  év  végén 
még  mindig  Pesten  volt. 

Marczinkeynek  föntebb  említett  „  kérelme “ 
oly  jellegzetes  adalék  művészi  egyéniségének, 
a  kor  gondolkozása  módjának,  művészi  köz¬ 
állapotaink  sivárságának  rajzához,  hogy  e  hár¬ 
mas  szempont  teljesen  igazolni  fogja  a  belőle 
adandó  bő  kivonat  tanulságos  részleteit. 

Már  a  megszólítás:  „Dicső  Nemzet!"  azt 
sejteti,  hogy  írója  a  nemzeti  dicsőség  emelé- 
désére  gondol,  midőn  pártfogókat  keres,  kik 
elősegítenék,  lehetővé  tennék  Olaszországba 
tervezett  utazását.  A  kérelmező  nem  a  kol- 
dulónak  alamizsnát  kicsikarni  akaró  siralmas 
hangján  beszél,  hanem  a  nemzete  dicsőségét 
emelni  akaró  férfiúén,  ki  önerejét  érezve,  föl¬ 
ajánlja  szolgálatait  és  nemzete  támogatását 
kéri  hazafias  lelkesedésből. 

Szépnek,  hasznosnak  és  dicséretesnek  tartja 
a  hazafias  igyekezetei  serkenteni,  tisztelni, 

*  Melléklet  a  Ház.  és  Külf.  Tudósításokhoz.  1826. 
I.  8  negyedrét  lapon.  Vő.  Szinnyei  József :  Magyar 
írók.  VIII.  k.  550 — 551.  hasáb. 

**  Tud.  Gyűjt.  1826.  XII.  k.  126.  lap. 

megjutalmazni,  mivel  enélkül  a  nagyra  ter¬ 
mett  elmék  ellankadnának  és  soha  többé 
életre  nem  kelnének.  De  ha  ily  nemes  indító 
okból  ösztönöztetnek,  nemcsak  azt  tanulják 
meg,  ami  szép,  jó  és  hasznos,  hanem  igye¬ 
kezni  fognak  a  tökéletesség  legmagasabb  lép¬ 
csőfokát  elérni:  „innét  háramlik  mind  ő  ma¬ 
gokra  a  becsület  és  megkülönböztetés,  mind 
hazájokra  és  annak  nagyjaira  a  dicsőség  és 
halhatatlan  hir".  Szerinte  nem  lehet  nagyobb 
gyönyörűsége  és  megelégedése  egy  hazafi¬ 
nak,  mint  mikor  hazájának  dicsőségét  és  hírét 
mindenben  terjedni  és  öregbedni  látja.  Ez  leg¬ 
főképpen  a  jelen  korra  vonatkozik,  midőn 
a  „magas  és  erős  lelkek"  e  kívánságtól  lel- 
kesíttetve  tántoríthatatlan  buzgósággal  azon 
igyekeznek,  hogy  fáradozásaikkal  a  „magyart 
a  mai  század  csinosabb  leikével  előreléptet¬ 
vén",  úgy  a  tudományos,  mint  a  művészi 
pályákon  más  nemzetekkel  vetélkedővé  tegyék 
is,  így  annak  fényeit  annál  inkább  neveljék, 
minél  nagyobb  a  lelkes  pártfogók  száma,  „kik 
a  munkás  hazafiak  igyekezeteit  segedelmeik¬ 
kel  támogatnák  és  serkentgetnék". 

ilyennek  tartja  a  művészi  pályát  is,  mint 
amely  „a  csinosabb  nemzetek  Ízlését  képez¬ 
vén",  a  nemzeti  lelket  magasabb  és  neme¬ 
sebb  érzésekkel  gyullasztja,  ébresztgeti  és  a 
szépnek  megismerésére  vezeti.  A  képfaragás¬ 
ban  „dicséretesen  esmeretes"  Ferenczy  Ist¬ 
vánra  hivatkozik,  kiről  épp  oly  örömmel  és 
dicsekedő  részvéttel  emlékezünk  meg,  mint 
magas  pártfogóiról.  Épp  ezen  pártfogolás  révén 
sikerült  neki,  hogy  a  római  „műhelyekben", 
más  nemzetekkel  vetélkedve  „a  magyar  nevet 
becsülni  és  tisztelni  tanította  s  így  a  művész- 
ség  ezen  nemében  nagy  hijjánosságát  dicsé¬ 
retesen  kipótolta". 

Azt  hiszi,  hogy  amiként  a  nagyra  szüle¬ 
tett  elme  az  alkalomtól  és  önön  vágyaitól 
föltüzesedve  a  remek  példányokat  azért  keresi, 
hogy  lelke  teljes  erejével  azoknak  tökéletes¬ 
ségeit  másolván,  ha  azt  el  sem  érheti,  leg¬ 
alább  megközelítse:  azonképpen  a  távollévő,  a 
széphez  vezető  utakat  megismerni  és  kitanulni 
igyekszik;  „mert  a  ki  azok  után  nem  vágyódik 
és  a  maga  középszerűségébe  valami  tökéle¬ 
test  és  végrehajtottat  képzel,  soha  át  nem 
hághat  azon  lépcsőn,  mely  őtet  a  maga  kés- 


Marczinkey  Elek 


kény  köréből  a  művészség  gazdagabb  meze¬ 
jére  vezetné/1 

Mily  szép  megnyilatkozásai  ezek  egy  tanulni, 
emelkedni  vágyó  művész-léleknek!  írója  érzi, 
tudja,  hogy  a  középszerűség  mocsarában  kell 
elvesznie,  ha  itthon  marad,  ha  nem  akad 
pártfogója,  ki  olaszországi  tanulmányútját  lehe¬ 
tővé  teendi.  És  mintha  attól  félne,  hogy  a 
Ferenczy  István  pályafutása  csak  a  szobrá¬ 
szat  művelői  felé  terelné  a  pártfogók  ügyei¬ 
mét,  kijelenti,  hogy  a  képfaragás  ki  nem  állja  a 
versenyt  a  képírással,  mert  amaz  „tartandósb- 
sága“  mellett  se  léphet  a  „képzelt  világ  bájoló 
országába,  a  hol  pedig  a  képírás  az  átlátás 
és  megvilágítással  s  a  színeknek  az  elragad¬ 
tatásig  való  meglépésével  csábít". 

Míg  kiváló  képfaragónk  alig  van,  addig  a 
képírás  terén  elsőrendű  erők  Kupetzky,  Má- 
nyoky  és  Oeser,  kik  közül  az  első  gróf  Czo- 
bornak,  a  másik  pedig  Rákóczy  Ferencnek 
mint  pártfogóiknak,  nagy  dicsőségükre  váltak. 
A  mai  korban  is  kellenének  ilyen  pártfogók, 
kik  a  üatal  művészek  utazásait  elősegítvén, 
azok  képesekké  válnának  arra,  hogy  itthon 
tökéletes  műveket  készítsenek.  Marczinkey 
azt  vallja,  hogy  „bár  mennyi  idegeneket  fogad¬ 
jon  is  szívesen  a  magyar  vendégszerető  keble, 
de  mégis  csak  azt  s  annak  munkáit  lehet 
magyarnak  mondani  és  tartani,  aki  a  magyar 
földön  termett  és  tenyészett". 

Már  ezért  az  egy  szép  gondolatért  is,  hogy 
csak  a  hazai  talajból  fejlődhetik  ki  a  jelleg¬ 
zetes  nemzeti  művészet,  megérdemli  Marczin¬ 
key,  hogy  egyéniségéről  nagy  tisztelettel  em¬ 
lékezzék  meg  a  magyar  szépművészetek  tör¬ 
ténete.  De  ha  saját  vallomásából  megtudjuk 
saját  pályafutása  keserves  korszakait,  nem 
fogunk  túlságba  esni,  midőn  őt  is  a  kor  azon 
sajnálatraméltó  áldozatjai  közé  számítjuk,  kik¬ 
nek  a  természet  csak  átkul  adta  a  művé¬ 
szi  hivatottságot,  mert  pártfogók  híjában  fél¬ 
úton  kellett  neki  is  megállani  s  művészi  egész 
pályafutása  épp  abba  a  középszerűségbe  vész 
el,  melytől  ő  maga  legjobban  félt. 

„Kérelme",  saját  bevallása,  szerint  azért 
került  a  Hazai  és  Külföldi  Tudósítások  révén 
a  nagy  nyilvánosság  elé,  mert  beléfáradt  „a 
magános  pártfogók  keresésébe".  De  nem  fá¬ 
radt  bele  a  munkásságba  és  igyekezetbe  soha¬ 


sem.  „Legszebb  idejének  s  erejének,  a  hiú 
reménység  és  puszta  biztatások  által  történt 
majd  csaknem  kipótolhatatlan  veszteségén, 
fájdalommal  és  igazságos  panaszszal  búsla¬ 
kodva  szeretett  nemzetéhez  bátorkodik  folya¬ 
modni,  mely  sohasem  tagadta  meg  mint  kegyes 
szülő  anya  az  ő  jó  gyermekei  iránt  vonzó 
szeretetét  s  ott,  a  hol  a  nemzeti  becsület  és 
dicsőség  szava  hozzá  szólott,  azonnal  kész 
volt  nála  a  segedelem  és  oltalom". 

Nem  említi  szemrehányólag  azt,  hogy  más 
nemzeteknek  intézetei  vannak  Rómában,  hol 
országos  költségen  neveltetnek  a  művésznöven¬ 
dékek  —  de  megemlíti,  hogy  egyes  pártfogók 
nagylelkűségéből  is  sokan  tanulnak  Olasz¬ 
országban.  így  Ponyatovszky  herceg  a  len¬ 
gyel  képírók  számára  Florenzben  állított  fel 
ily  intézetet.  Többi  nagyurai :  a  Czartoriszkyak, 
a  Radziwillek,  a  Lyubomirszkyak  igazi  párt¬ 
fogói  a  honi  csinosodásnak  és  művészetnek. 
Prágában  a  Cerninek,  Lobkowitzok,  Nosztit- 
zok  hazafisága  létesítette  a  Művészetek  Aka¬ 
démiáját  és  a  képes  gyűjteményt.  Nemzetünk 
áldozatkészségének  jele  a  Ludovika- Akadémia ; 
a  felállítani  szándékolt  Nyelvmívelő-társaság; 
a  Magyar  Nemzeti  Múzeum.  Rudnay  Sándort 
„a  jövendő  századok  csudálni  fogják"  az  Esz¬ 
tergomban  emelt  „nemzeti"  Egyházáért. 

E  példákra  hivatkozás  után  kijelenti  Marczin¬ 
key,  hogy  körny  Mállásához  képest  magát  semmi 
nagyobb  munkákban  jelesleg  ki  nem  mutat¬ 
hatta,  ámbátor  mindig  igyekezett  a  tökéle¬ 
tességre  jutni  és  azt  elérni.  Emez  igyeke¬ 
zete  bizonyítására  felsorolja  műveit,  melyek 
sajnos  nagyon  is  egyoldalú  működési  kör 
mellett  bizonyítanak,  de  egyúttal  azt  is  iga¬ 
zolják,  hogy  e  korban  az  arcképfestészet  volt 
azon  foglalkozás,  mely  a  művészt  legalább 
az  éhenhalástól  mentette  meg.  E  jegyzék 
egyúttal  leghitelesebb  kimutatása  Marczinkey 
festményeinek  1826-ig.* 

*  íme  saját  adatai:  1.  I.  Ferenc  király  nagy  képe, 
„amint  Páris  városa  előtt  felséges  szövetségeseit  elfo¬ 
gadja".  (Az  ország  hercegprímásának  budai  palotájában.) 
2  József  főherceg  nádor,  3.  Hgprimás  Rudnai  Sánd., 
4.  VI.  Pius  pápa,  5.  Pázmány  Péter,  6.  Kolonits  Leopold, 
7.  Széchenyi  Pál,  8.  Martinuzzi  György,  9.  Szelepcsényi 
György,  10.  Hg.  Eszterházy  Pál,  11.  Gr.  Pálfy  Pál,  11. 
Gr.  Pálfy  János,  13.  Hunyadi  János,  14.  Hunyadi  László, 

Szerénykedve  megjegyzi,  hogy  „ezen  egyes 
tárgyakból  is  az  ahhoz  értő  szem  észre¬ 
veheti  egy  olyannak  természetes  hajlandó¬ 
ságát,  ki  soha  semmi  pártfogóval  és  mester¬ 
rel  nem  dicsekedhetett,*  s  aki  abba  tartotta 
volna  legfőbb  gyönyörűségét,  ha  nemzetének, 
melynek  dicsőségéért  egyedül  buzgóit  szíve 
a  művészi  pályán,  melyre  legalkalmatosabb- 
nak  érzette  magát  lenni,  úgy  szolgálhatott 
volna,  amint  azt  a  nemzet  méltósága  meg¬ 
kívánta  volna. 

A  magyar  nemzetbe  helyezett  nagy  biza¬ 
lomtól  fölgerjesztve  s  elcsüggedhetetlen  re¬ 
ménységtől  élesztve,  fölkéri  azon  hazafiakat, 
„kik  dicső  őseik  árnyékait  szemek  előtt  tart¬ 
ván,  azoknak  szívükkel  és  hazaszeretetükkel 
bírván,  készek  az  olyan  hazafiakat  segíteni, 
kik  a  nemzet  javát,  hírét  és  dicsőségét  akar¬ 
ják  keresni  és  terjeszteni “,  segítsék  elő  olasz- 
országi  útját,  hogy  ekként  a  „képírásban  való 
tökéletesítése  mellett  fölkereshesse  mindazon 
méltó  alakjait  a  magyar  hősi  világnak,  melyeket 
a  tudós  nagy  világ  becsben  tart,  s  melyeket 
a  nemzeti  háladatosság  megszerezvén,  eredeti 
mivoltukban  született  földjükön  tisztelhesse". 

Hivatkozik  aztán  Vásári  ismert  munkájára, 
mely  szerint  Corvin  Mátyásnak,  Nagy  Lajos¬ 
nak,  II.  Lajosnak,  Attilának  arcképei  meg¬ 
volnának  a  firenzei  képtárban.  Kérdi  aztán, 
hátha  még  más  „nagy  magyarnak"  is  ráakad¬ 
hatna  az  arcképeire  Olaszországban?  „Mily 
szép  volna  - —  írja,  —  hogy  ha  már  ezen 
ritka  tárgyakat  eredeti  voltukban  meg  nem 
lehetne  is  szerezni,  legalább  is  jó  másolá¬ 
sokban  a  nemzet  tulajdonává  tenni,  amelyek 
idehaza,  hol  nagy  emlékezetükkel  a  hazafit 
megtöltik,  nemzeti  képes  folyosóinkban  tétet¬ 
nének". 

A  nemzeti  szempont  ismételt  hangsúlyozá¬ 
sával  hozzáteszi:  „fesse  és  faragja  a  magyar 
maga  az  ő  hőseit  és  jeles  férfiait,  mint  a 
nemzeti  háladatosság  méltó  tárgyait,  a  késő 

15.  Mátyás  király,  16.  Gr.  Zrínyi  Miklós,  17.  Gr.  Zrínyi 
Péter,  18.  Frangepán  Kristóf,  19.  Bethlen  Gábor,  20. 
Tököly  Imre,  21.  I.  Rákóczy  Ferenc  és  a  fia  arcképe. 
22.  II.  Rákóczy  Ferenc  feleségével.  „És  több  másokkal 
együtt11  —  jegyzi  meg. 

*  Ez  ellenmondásban  látszik  állani  a  Tudományos 
Gyűjtemény  föntidézett  adatával. 

unokáknak  követésül,  mivel  idegenek  készít¬ 
ményeivel  dicsekedni  még  a  magános  tettek¬ 
ben  is  illetlen  s  a  nemzet  tehetetlenségét 
vagy  saját  fiai  iránt  való  hidegségét  mutatná. 
Minden  nemzetnek  volna  annyi  értéke  és 
vagyona,  hogy  idegen  művészek  által  éke¬ 
sítse  fel  képes  folyosóit,  de  ez  a  nemzeti 
méltósággal  ellenkezik  és  semmi  nemes  vetél¬ 
kedést  és  iparkodást  a  hazafiak  közt  nem 
gerjeszt,  mert  csak  azt  lehet  honnyinak  tar¬ 
tani,  amit  a  magyar  kéz  készített  és  terem¬ 
tett,  de  az  előbbi  csak  olyan  nemzet  sorsá¬ 
hoz  illene,  mely  sem  erejére,  sem  gazdag¬ 
ságára,  sem  elméjére  nézve  más  nagyobb  és 
csinosabb  nemzetekkel  semmiben  sem  mér¬ 
kőzhet".  .  . 

Midőn  végül  fölsorolja  azon  magyar  előkelő¬ 
ségeket,  kik  „szíves  részvéttel  nézik  a  nemzet 
igyekezetét  s  nem  késnek  azon  dicsőséget, 
melynek  sugara  reájok  ragyogtatja  fényét,  az¬ 
által  is  nevelni,  hogy  a  honi  csinosodás  sebes 
lépéseit  maguk  nagy  példái  által  siettetik"... 
ekként  fejezi  be  kérő  levelét:  „ha  valamely 
nagylelkű  hazafi,  amint  reményű,  találkozna, 
ki  az  ő  szép  feltételeit  hazafiúi  buzgósággal 
támogatni  s  felsegíteni  kívánná,  annak  örök 
háladatossága  mellett,  melylyel  a  nemzeti  lélek 
méltó  becsét  s  magas  gondolkozását  hirdetné 
és  magasztalná  —  különös  köszönetét  és  szol¬ 
gálatát  ajánlja  és  ígéri".  E  lekötelező  nagylelkű 
ajánlatot,  vagy  másféle  utasítását  Karats  Fe¬ 
renc  rézmetszőhöz  kéri  eljuttatni. 

Záradékul:  „Magát  a  nemesszivű  magyar 
Nemzet  nagylelkűségébe  alázatosan  ajánlván, 
annak  fentartó  örök  dicsőségét,  hírét  és  nagy 
nevét  tehetsége  szerint  öregbíteni  s  terjesz¬ 
teni  kívánja". 

íme  ilyen  reményekkel  volt  eltelve  Mar¬ 
czinkey  Elek  „Borsod  Vármegyei  Fi"  az  1826 
év  elején.  Ez  év  vége  meghozta  a  keserű 
csalódást.  Itthon  maradt  rajztanítónak.  Pálya¬ 
futása  további  éveiről  eddig  nem  tudtunk 
semmit  felkutatni.  Amiként  születési  évét  se 
tudjuk,  akként  halála  éve  is  ismeretlen.  Hiába 
vágyódott  ki  a  „maga  középszerűségéből". 
A  szerencsés  véletlen  neki  nem  kedvezett 
úgy,  mint  „képfaragó"  művésztársának  Fe- 
renczy  Istvánnak. 

Bayer  József 

irályi  pompával  temették  az  elmúlt 
februárban,  Berlinben, az  öregMen- 
zelt.  A  császár  és  császárné,  királyi 
hercegek  mentek  a  koporsója  után. 
Ez  a  nagy  tisztesség  a  Nagy  Frigyes 
festőjének  szólott,  a  német  császár  hálája  háza 
dicsőítője  iránt.  A  nagy  tömeg  sem  látott 
ebben  a  művészben  mást,  mint  a  Frigyes 
korának  és  az  új  német  császárság  geniális 
krónikását.  Csak  kevesen  tudták,  hogy  ő  több 
volt  ennél:  a  modern  német  művészet  egyik 
megindítója. 

Nem  azok  közül  a  szellemek  közül  való 
volt,  akik  az  újra  fölfedezett  igazsággal  egy 
egész  nemzedékettermékenyítenekmeg,  hanem, 
akik  nem  apostoloknak  születtek,  s  magános 
útjukon  majd  még  korán,  majd  már  későn 
hirdetik  egyéniségük  sugallatát.  Művészetének 
realisztikus  irányát  előbb  nem  követték,  majd 
meg  túlhaladták.  Mindazonáltal  nem  tartozott 
a  félreismert  nagyságok  közé,  hetvenéves 
művészpályáján  annyi  dicsőség  érte,  mint 
amennyiben  művész  ritkán  részesül. 

1815-ben  született  Boroszlóban.  Átélte  tehát 
a  XIX.  század  német  művészetének  összes 
változásait,  s  hogy  ezekkel  szemben  mindig 
megmaradt  számottevő  egyéniségnek,  mutatja 
már  jelentőségét.  Autodidakta  volt.  Az  apja 
litográfus-műhelyében  dolgozik  előbb  Boroszló¬ 
ban,  majd  kevéssel  Berlinbe  költözésük  után 
az  apa  halálával  egészen  rászakadnak  a  meg¬ 
élhetés  gondjai.  Művészpályája  első  20  évé¬ 
nek  sikerei  grafikai  munkáihoz  fűződnek.  Ezek 
között  a  legjelentékenyebbek  a  porosz  törté¬ 
netből  vett  litográfiái,  a  Kugler-féle  „Nagy 
Frigyes  történeté “-hez,  majd  később  a  Nagy 


Frigyes  munkáihoz  készült  fametszetei.  Az 
50-es  években  ecsetje  is  a  Nagy  Frigyes  korá¬ 
nak  szolgálatába  szegődik.  A  „königsbergi 
királykoronázás“-sal  egyszerre  a  jelenbe  fordul 
képeinek  tárgyáért.  Nemcsak  az  udvari  élet, 
amelynek  a  koronázási  kép  óta  közeli  szem¬ 
lélője  volt,  hanem  a  mindennapi  élet  hű  króni¬ 
kása  lesz.  Elhatározó  befolyást  ez  irányban 
a  párisi  világkiállításon  szerzett  benyomások 
gyakoroltak  reá  (1867).  „Vashámor"  képével 
(1875)  pedig  a  modern  munkások  életébe 
markol. 

A  tárgyak  eme  nagy  változatosságában  a 
rúgó  ugyanaz  marad:  a  természetnek  éles 
megfigyelése.  Mint  a  tudós  lép  a  természet 
elé,  s  figyeli  meg  azt  minden  alakulatában, 
s  mintegy  belső  szükség  kényszeríti  rá  mind¬ 
annak  a  megörökítésére,  ami  föltűnik  neki 
Böcklin  mondta  egyszer  Menzelre,  akit  maga 
az  apja  is  eredetileg  annak  akart  nevelni,  hogy 
az  tulajdonképen  „nagy  tudós".  Maga  a  dol¬ 
gozási  módja  is  erre  vallott,  abból  a  tömérdek 
„jegyzettből,  melyet  ácsceruzájával  az  élet¬ 
ből  ellesett,  állottak  elő  a  képei. 

Mikor  ő  a  múlt  század  30-as  éveiben  meg¬ 
jelent,  a  történelem  járta,  mint  egyedül  alka¬ 
lmas  tárgya  a  festészetnek.  És  ő  itt  is  speciali¬ 
zálja  magát,  a  Frigyes  korára  veti  magát, 
mint  Mommsen  a  rómaiakra,  Curtius  a  görö¬ 
gökre.  Rajzol,  rajzol  e  kor  csákójától  a  sar¬ 
kantyújáig  mindent  és  a  végén  úgy  beleéli 
magát  a  korba,  hogy  valóságként  látja  azt 
maga  előtt.  Hogy  ez  az  újjáébresztés  mennyire 
sikerült  neki,  eléggé  bizonyítja,  hogy  a  Nagy 
Frigyes  alakját  a  mai  nemzedék  számára  ő 
teremtette  meg.  Mikor  ez  a  múltba  tekintés 
megszűnik,  ugyanazzal  a  pontossággal  jegyzi 
föl  saját  korának  történetét,  előbb  tényleg  a 
politikait  (királykoronázás;  a  király  elutazása 

a  francia  háborúba),  majd  az  „adatgyűjtés" 
közben  a  köznapi  élet  egyenrangú  fontossá¬ 
gát  ismerve  föl,  megszületnek  az  utcai,  a 
korcsmái,  a  munkások  életéből  vett  képei. 
Realisztikus  érzékével,  30  évvel  Uhde  föllépése 
előtt,  egy  bibliai  jelenetet  jelenkori  környezetbe 
helyez:  Jézust  a  templomba  modern  zsidók 
közé. 

Hogy  az  ő  műveiben  az  értelemnek  milyen 
nagy  szerepe  jutott,  erre  jellemzők  a  Nagy 
Frigyes  munkáihoz  készített  rajzai.  Amit  ő 
rajzol,  az  úgyszólván  a  szövegben  sincs,  hanem 
a  sorok  között  lappang,  mintegy  parafrázisa 
az  író  gondolatainak.  Például  szolgálhat  egy 
zárórajz,  mely  a  hétéves  háború  folytatásá¬ 
nak  nehézségeiről  szóló  fejezethez  készült: 
egy  össze-vissza  kötözött  kéz,  melyre  egy 
másik  a  páncélkesztyűt  készül  húzni.  Nemcsak 
a  rajzokon,  de  sokszor  a  képeken  is  kifeje¬ 
zésre  jut  a  művésznek  ez  a  szubjektív  meg¬ 
jegyzésekre  való  hajlama.  Egyik  képén,  amelyen 
egy  rokokó  bált  mutat  be,  szinte  moliérei 
módon  gúnyolja  ama  kor  negédességét,  vagy 


a  modern  udvari  életből  vett  „báli  szünet“-en, 
amelyen  a  buffetet  megrohanó  udvari  társa¬ 
ság  falánkságán  mulat.  Ezzel  a  hogarthi  cél¬ 
zatosságával  gyakran  találkozunk. 

A  gondolati  elem,  az  irodalomhoz  való 
hajlás,  ez  volt  általában  a  múlt  század  festé¬ 
szetének  a  megrontója.  Csak  miután  sikerült 
attól  teljesen  megszabadulni,  fejlődhetett  nagy- 
gyá  a  modern  festészet.  A  század  elején  a 
Carstensek,  Corneliusok,  az  ő  gondolatkere¬ 
sésükkel,  a  színek  elhanyagolásával,  antik, 
majd  allegorikus  tárgyaikkal  egészen  eltávo¬ 
lodnak  a  valóságtól.  A  romantikusok  nem¬ 
csak  tárgyaikkal,  de  színességükkel  is  köze¬ 
lebb  jutnak  hozzá.  Az  úgynevezett  realisták 
a  romantikusokat  nyelik  el.  A  középkori  tör¬ 
ténelmi  tárgyak  helyébe  egyrészt  a  genrefes- 
tészetet,  mely  az  őket  környező  valóságból 
meríti  tárgyát,  másrészt  az  új  alapokra  fek¬ 
tetett,  legalább  a  külsőségekben  valószerűségre 
törekvő  történelmi  festészetet  teszik.  A  gon¬ 
dolati  elem  még  mindkettőben  uralkodik.  A 
genreképek  elbeszélésre,  novellisztikus  tarta- 

lomra  törekszenek,  amellett,  hogy  a  valóságot 
szépítik,  idealizálják,  a  történelmi  képek  hamis 
pátoszukkal,  mesterkéltségükkel  és  hatásvadá¬ 
szatukkal  nem  tisztán  az  érzékekhez,  hanem 
az  értelemhez  szólanak. 

A  Menzel  pályája  az  itt  jelzett  irányok  mind¬ 
egyikét  keresztezte.  A  valósághoz  való  vele¬ 
született  hajlama  azonban  emez  irányok  mind¬ 
egyik  veszedelmén  többé-kevésbbé  átsegítette. 
Már  első,  a  porosz  történelem  egyes  esemé¬ 
nyeit  illusztráló  fametszetei  történelmi  hűsé¬ 
gükkel  és  természetességükkel  tűntek  föl.  A 
Nagy  Frigyes  életéből  vett  rajzaival  és  képei¬ 
vel  pedig  nemcsak  a  tárgyat  tekintve,  de  a 
festői  fölfogást  is  a  XVIII.  század  legjobb 

hagyományait,  a  Chodoviecki  egészséges,  rea¬ 
lisztikus  művészetét  folytatta.  Ha  meggondol¬ 
juk,  hogy  az  50-es  évekből  származó  Nagy 
Frigyes  korából  vett  képei  a  Piloty  történelmi 
vásznainak  kortársai,  szembeszökő  lesz,  hogy 
fölfogásában  mennyivel  modernebb  volt  kora 
uralkodó  ízlésénél.  Ezeknél  a  modelleknek 
patetikus  farsangi  fölvonulása,  nála  a  kornak 
valósággal  élő  alakjai.  És  mikor  a  Nagy  Frigyes 
korából  a  saját  korába  lép,  mennyire  hű  marad 
egyéni  fölfogásához.  Nem  idealizál,  nem  mesét 
mond  el  mint  korának  genrefestői,  de  való¬ 
ságot  ad.  Nem  a  „szép“-et  keresi,  hanem  a 
jellemzőt,  ha  az  mindjárt  a  „rút“  körébe  is 
vág.  Az  irodalmi  elem  halvány  nyomát  leg¬ 
följebb  a  tárgy  némi  célzatos  földolgozásában, 
vagy  egy -egy  részletnek  nem  tisztán  festői 
szempontból  való  alkalmazásában  találjuk. 
Hogy  tárgyaiban,  fölfogásában  mennyire  haladt, 
sőt  korát  mennyire  megelőzte,  elég  a  „vas- 
hámor"  képét  csak  említenünk,  melylyel  egye¬ 
nesen  a  Liebermann  közelébe  jut. 

Újszerű  volt  Menzel  korában  nemcsak  tár¬ 
gyaiban,  kompozícióiban,  de  képeinek  festői 
kezelésében  is.  Ámbár  épen  ez  az  a  tér, 
amelyen  művészetének  a  modernség  szem¬ 
pontjából  leginkább  meg  volt  a  határa  szabva. 
A  kartonrajzolók  korában  a  fametszetet  festői- 
ségre  való  törekvésével  egészen  új  alapokra 
fekteti.  A  fametszet  nála  nem  egyszerű  kon¬ 
túrrajz,  hanem  az  árnyék  és  fény  elosztásá¬ 
val  egészen  képszerű  benyomást  tesz.  Hogy 
a  világítási  probléma  olajképein,  víz- és  gouache- 
festményein  is  fontos  szerepet  játszik,  csak  ter¬ 
mészetes.  A  „Nagy  Frigyes  udvari  ebéd“-jén 
a  nyitva  levő  üvegajtón  a  késő  délutáni  órák 
kékes- szürke  világítása  árad  a  terembe  és  öleli 
átal  az  ebédlő  társaságot.  A  „Nagy  Frigyes 
fuvolaverseny  “-én  a  gyertyák  meleg  sárga 
fénye  kelt  játszi  rokokó  hangulatot.  A  fény 
játéka,  a  színek  tarkasága,  úgy  látszik,  nem 
egyszer  a  tárgy  választására  is  befolyással 
volt.  Erre  vallanak  azok  a  különösen  barokk 
templomok  belsejét  ábrázoló  képek,  sőt  még 
inkább  az  udvari  életből  vett  jelenetek,  amelye¬ 
ken  az  egyenruhák  és  a  tarka  női  ruhák  a 
gázcsillárok  világánál  egészen  tüzijátékszerű 
hatást  keltenek.  Nemcsak  a  szoba  zárt  vilá¬ 
gítása,  hanem  az  embereknek  a  szabad  ter- 

mészetben,  napfényben  n}mzsgő  tömege  is 
vonzotta,  amivel  épen  a  legmodernebb  prob¬ 
lémát  érintette.  Ennek  a  megoldása  azonban 
már  nem  sikerült  neki  teljesen.  Látjuk  ugyan 
a  fák  között  átszűrődő  napfényt,  de  hiányzik 
a  levegőnek  mindent  körülvevő,  kiegyeztető 
harmóniája.  Menzel  csak  a  tarka  lokáltónusig 
jutott,  de  a  levegő  módosító,  tompító  szín¬ 
hatását  még  meg  nem  látta. 

A  naturalizmust  tehát  megkezdte  Német¬ 
országban  azzal,  hogy  visszatért  minden  mű¬ 
vészet  igaz  forrásához,  a  természethez.  Akkor 
tette  ezt,  mikor  a  német  művészetnek  még 
hosszú,  eltévelyedésektől  nem  ment  utat  kel¬ 
lett  megtennie  visszafelé,  hogy  odajusson, 
ahonnan  ő  kiindult.  Az  általa  megkezdett 
irányban  az  utolsó  lépést  azonban  nem  ő 
tette  A  naturalisztikus  festészetnek  még  a 
Menzel  gondolati  elemétől  is  meg  kellett  szaba¬ 
dulnia,  egyszerűbbé,  objektivebbé  kellett  lennie, 
ebben  állott  a  tárgyi  haladás.  Festői  szem¬ 
pontból  egy  új  elemet,  a  levegőt  kellett  számba- 
venni.  A  Menzel  munkáját  ebben  a  két  irány¬ 
ban  Liebermann  vitte  továbbra. 

Menzel  és  Liebermann,  akik  között  még 
Leibl  képvisel  egy  fejlődési  fokot  a  természet¬ 
nek  szinte  szolgai  másolásával,  a  két  végpont 
a  modern  német  naturalisztikus  művészetben. 
Céljuk  egyforma,  módszerük  külömböző.  Míg 
a  Menzel  képei  a  tömérdek  részletek  össze¬ 
állítása  által  jöttek  létre,  a  Liebermann  képei 
a  természet  egyszerűsítésének  szülöttei.  Csak 
a  legszükségesebbet  adják,  a  mellékest,  a 
másodrendűt  mellőzik;  ezért  életteljesebbek  az 
ő  képei  és  mesterségesebbek,  kevésbbé  élők 
a  Menzeléi. 

Ily  szempontból  nézve  a  Menzel  művésze¬ 
tét,  Nagy  Frigyes  csak  epizóddá  lesz  benne, 


alkalom  a  természet  megfigyelésére,  egy  a  saját 
környezetét  látni  nem  akaró  korban.  Es  saját¬ 
ságos,  hogy  ennek  a  művésznek,  aki  a  modern¬ 
ség  annyi  elemét  hordta  magában,  tulajdon- 
képeni  hatása  korára  nem  volt.  Nemcsak  az 
életben,  de  a  művészetében  is  a  negyedik  eme¬ 
leten  lakott  és  eltekintett  az  emberek  fölött. 
Mindent  lerajzolt,  csak  egyet  nem,  az  emberi 
lelket.  Úgy  járt  vele,  mint  az  asszonyokkal. 
Egy  látogatója  egyszer  három  apácafejet  pil¬ 
lantva  meg  nála,  nevetve  kérdezte:  „Kegyel- 
mességednek  is  volt  valaha  szíve  a  szép 
asszonyok  számára?"  „Nem,  nem, szívem  soha, 
csak  szemem"  —  felelte  a  művész.  Igen,  a  szíve 
hiányzott  és  szeme  nem  pótolta  azt.  Mert 
alkotásaiból  hiányzott  a  termékenyítő  meleg¬ 
ség,  előbb  nem  követték  különben  is  nagyon 
egyéni  útjait,  később  pedig  másoknál  többet 
találtak. 

Ezért  környezte  mindig  hideg  tisztelet  a 
művészek  részéről,  anélkül,  hogy  követendő 
példának  tekintették  volna.  A  szorgalom,  a 
józan  ész,  az  éles  megfigyelés  zsenijének  tar¬ 
tották.  Mi  hozzátehetjük,  hogy  a  tudás  zsenije 
is  volt  és  mint  ilyen  mindig  élni  fog  abban 
a  világon  szerteszórt  vagy  10,000  rajzban, 
mely  az  ő  leggazdagabb  művészi  hagyatékát 
képezi.  Nyolcvanéves  korától  kezdve  nem  fes¬ 
tett  többé,  csak  rajzolt,  sokszor  reggeltől  estig. 
Naiv,  művészi  hittel  kereste  a  valóság  minél 
hívebb  visszaadását,  melyről  azt  vélte,  hogy 
még  mindig  nem  sikerült  megtalálnia.  Két 
évvel  ezelőtt  történt,  hogy  egy  1901-es  jel¬ 
zéssel  ellátott  rajzára  azt  mondta:  „Az  árnyé¬ 
kok  nagyon  durvák.  Ezt  két  év  előtt  rajzol¬ 
tam  és  azóta  nagyon  sokat  tanultam.  Ezután 
jön  csak  az  igazi". 

Fónagy  Béla 


A  RÁRTFAI  VÁROSHÁZA 
RÉSZLET  A  MENSA  BURIND ÁRIÁBÓL 


1  18 

gyik  közleményemben  néhány  szat- 
már-  és  Szolnok- dobokavármegyei 
fatemplom-tipust mutattam  be,  ame¬ 
lyek,  mint  a  népies  művészet  alko¬ 
tásai,  évszázadok  folyamán  szaka¬ 
datlanul  fejlődő  kulturális  állapotról  tesznek 
bizonyságot.  Ezúttal  néhány  sárosmegyei  régi 
fatemplom  ismertetését  adom. 

Tudvalevő  dolog,  hogy  míg  hazánk  legtöbb 
megyéjének  számos  műemléke  műkincseivel 
egyetemben  a  reformáció  idejében  történt  ese¬ 
mények,  másrészt  a  török-tatár  hordák  pusz¬ 
tításai  folytán  tönkrement,  addig  a  felvidék 
emlékei,  megkímélve  mindezeknek  pusztító 
hatásától,  mai  napig  is  jókarban  maradtak 
fent  s  a  középkor  és  a  renaissance  oly  szá¬ 
mos  és  abszolút  becsű  műremekével  talál¬ 
kozunk,  mint  az  országban  talán  sehol  sem. 

Nemcsak  a  felvidék,  de  egész  hazánk  egyik 
legrégibb  és  nem  kevésbbé  érdekes  fatemploma 
a  sárosmegyei  HervartóXV  ik  század  végén  épült 
műalkotása.  A  nyugati  oldalon  a  négyoldalú, 
pilonszerűleg  alakított  és  csúcsos  sisakkal 
fedett  tornya  emelkedik  ki.  Jellemző  szerkezeti 
motívum,  hogy  az  alapfalazat  megvédésére  az 
egész  templom  körül  mintegy  két  méternyi 
magasságban  kiálló  tetőzet  fut  körül  s  ez  a 
struktiv  jelleg  ezen  a  vidéken  sok  ilyfajta  épít¬ 
ménynél  fordul  elő.  Érdekes  a  templom  bel¬ 


sejében  a  szentély  és  a  hajó  deszkafalazatának 
gazdag  ornamentikája  és  különösen  falfestmé¬ 
nyei ;  ez  utóbbiak  közül  főleg  az,  mely  az  öt 
okos  és  az  öt  dőre  szüzet  ábrázolja.  A  kép 
közepén  a  Megváltónak  dicsfénytől  körülvett 
alakja  látható,  baljában  a  kereszttel,  jobbját 
áldólag  emeli  fel;  az  auroleában  a  következő 
felirat  áll: 

„Sanctus.  sanctus.  sanctus. 

dominus.  deys.  ZebaothA 

Az  okos  szüzek  XVII-ik  századbeli  meny¬ 
asszonyi  ruhában  és  fodros  inggallérra],  égő 
lámpákat  tartanak,  míg  az  öt  dőre  szűz  kia¬ 
ludt  lámpáikkal  részint  ülő,  részint  fekvő  hely¬ 
zetben  vannak  ábrázolva.  Tekintve  a  templom 
építésének  igen  korai  idejét,  szép  gótikus  archi¬ 
tektúráját,  dekoratív  részleteit  és  falfestményeit, 
bátran  állíthatom,  hogy  a  hervartói  fatemp¬ 
lomhoz  hasonlót,  mely  vele  méltón  versenyez¬ 
hetne,  nem  igen  találunk.  Nem  hagyhatom 
figyelmen  kívül  a  diadalkeresztet,  melynek 
négy  karját  az  apokalipszisből  vett  négy  evan¬ 
gélista  jelvény  díszíti,  továbbá  a  stílszerű  főol¬ 
tárt,  a  sekrestyében  felállított  kis  hordozható 
oltárkát  s  a  fából  készült  keresztelőmedencét, 
melyek  a  templomnak  mindmegannyi  stílszerű 
műdarabjai. 

A  sárosmegyei  orosz  fatemplomokat,  melyek¬ 
nek  egyik  kiváló  képviselője  az  ondafkai,  a 
hármas  beosztás  jellemzi,  amennyiben  a  torony¬ 
nak,  hajónak  és  szentélynek  külön  tetőzete  van. 
Ezen  alakítás  igen  festői  hatású,  amit  a  torony 

és  a  főhajónak  stabilitás  szempontjából  felfelé 
keskenyedő  alakja  még  fokoz  s  mely  az 
építménynek  dacos  és  merev  jelleget  ad.  A 
templom  belsejében  levő  falfestmények  közül 
megemlítésre  méltó  az  utolsó  ítélet  jelenetét 
ábrázoló  kép,  melyen  a  választottak  a  menny¬ 
ország  nyitott  kapuján  sétálnak  be  a  paradi¬ 
csomba,  az  elkárhozottak,  úgymint  a  németek, 
magyarok  és  zsidók,  XVlI-ik  századbeli  vise¬ 
letben  a  poklot  képviselő  és  tüzet  okádó  sár¬ 
kánynak  nyitott  szájában  tűnnek  el  s  hogy 
az  alakok  nemzeti  volta  iránt  kétség  ne  támad¬ 
jon,  minden  egyes  csoport  alatt  cirill  betűkkel 
„nyemci“,  „wengri“,  „zsydzi“  felirat  olvasható. 

Az  ondafkai  templom  alakjától  teljesen  eltérő 
s  egészen  más  szerkezeti  megoldást  mutat  a 
felsőpolyánkai  fatemplom  homlokzatának  elren¬ 
dezése,  amennyiben  az  előbbinek  hármas  beosz¬ 
tása  közül  a  szentély  tornyos  tetőzete  hiány¬ 


zik.  Azonban  annál  érdekesebb  a  hajó  tornyos 
tetőzetének  alakja.  A  négyoldalú  hajó  sarok¬ 
háromszögek  közvetítésével  felül  galériát  képező 
oktogonba  megy  át,  mely  konstrukció  a  bizánci 
kupolaalakításnak  felel  meg,  annál  is  inkább, 
miután  a  középrész  a  hajó  tetőzete  felett  jóval 
magasabban  emelkedik  ki,  evvel  is  utánozva 
a  bizánci  centrális  elrendezést. 

Deszkafalazatának  sajátos  meleg  s  ódon 
vörösesbarna  színezete,  a  régi  építmények  ezen 
érdekes  patinája,  rendkívül  festői  hatásúvá  teszik 
a  regetói  fatemplomot,  melynek  megkapó  kül¬ 
seje  éles  ellentétben  áll  primitív  belsejével. 
Ugyanez  mondható  a kozsáni  és  trozsáni  fatemp¬ 
lomokról  is.  A  hutkai  templom  fakerítéssel 
bekerítve,  távol  a  helységtől,  magas  dombon 
áll.  Figyelemreméltó  sajátsága,  hogy  nemcsak 
a  torony  oldala,  hanem  az  egész  hajó  fala¬ 
zata  is  be  van  dcszkázva,  miáltal  a  gerendá- 

zat  kívülről  nem  is  látható.  A  váradkai  fatemp¬ 
lomnál  jellemző  a  sárosmegyei  templomoknál 
sajátos  egyenes  zárású  apszis. 

Ezen  fatemplomok,  mint  a  nép  művészeté¬ 
nek  sokszor  naiv,  de  sajátos  alkotásai,  a  meg¬ 
állapodott  formákhoz  évszázadokon  keresztül 
szívósan  ragaszkodnak.  Építőik,  a  nép  egy¬ 
szerű  kézművesei,  megmutatták,  hogy  a  fa¬ 
anyaggal  mily  monumentális  hatást  képesek 
elérni;  a  templom  tervezetét,  a  költségvetést 
nem  okleveles  műépítészek  készítették,  hanem 
a  logikusan  gondolkodó  és  ízléssel  bíró  falusi 
pallér  mesteremberek  s  hogy  legtöbb  esetben 
milyen  ízléses  építményeket  emeltek,  igen 


eklatáns  példa  reá  a  sárosmegyei  fatemplomok 
egész  serege. 

A  sárosmegyei  fatemplomok,  úgy  a  kon¬ 
strukciót,  mint  az  ornamentális  jelleget  tekintve, 
lényegesen  eltérnek  az  e  nembeli  svéd  és  nor¬ 
vég  építményektől;  fatemplomaink  a  keleti 
befolyásnak  engedve  a  szomszédos  Galícia 
építményeihez  hasonlítanak,  mely  körülmény 
a  szomszédos  népek  százados  érintkezésének 
és  közvetlen  befolyásának  következménye.  A 
galíciai  tylicsi  és  musinkai  orosz  fatemplo¬ 
mok  érdekes  és  tanulságos  példát  szolgáltat¬ 
nak  erre  nézve. 

HAZAI  KRÓNIKA 

YAKRAN  CSODÁLKOZTUNK  AZON,  HOGY 
MILY  NEHEZEN  irthatok  ki  a  művészeti  ügyek¬ 
ben  közkeletűvé  vált  téves  eszmék.  Amíg  ezek  a 
téves  eszmék  akadémikus  jellegűek,  bátran  rábíz¬ 
hatjuk  kiirtásukat  az  idő  gyomláló  kezére.  Sajná¬ 
latunkra  azonban  e  téves  nézetek  sokszor  bele¬ 
kapaszkodnak  az  élő  művészet  menetébe  is  és  annak 
kisebb-nagyobb  mértékben  kerékkötőivé  lesznek. 
Csak  némely  műemlékünk  régibb  „stílszerű  res¬ 
taurálása  “-kor  ötlött  fel,  hogy  például  a  múltból 
ránk  maradt  műkincsek  mennyit  szenvedtek  a  „stíl¬ 
szerű  restaurálás"  fonák  elve  révén.  Annak  idején 
a  „Művészet"  is  megvilágította  e  felfogás  teljes 
helytelenségét.  S  most  ismét  alkalom  nyílik  egy 
űtszéli,  kiirthatatlannak  látszó  téves  nézetet  vinni 
olvasóink  bírálata  elé,  téves  nézetet,  amely  bizonyos 
atyafiságot  tart  az  imént  jelzettel.  Most  nem  mű¬ 
emlékek  stílszerű  restaurálásáról  van  szó,  hanem 
„stílszerű  műemlék"  építéséről,  faragásáról. 

A  napilapok  hírül  hozták,  hogy  Rákóczi  kassai 
síremléke  ügyében  egy  hivatalos  bizottság  azt  aján¬ 
lotta,  hogy  a  síremlék  „stílszerű"  legyen,  azaz 
„Rákóczi-korabeli  stílus"-ban  koncipiáltassék. 

Magához  a  tárgyhoz  nem  szólunk.  De  lehetet¬ 
len  elhallgatnunk  néhány  megjegyzést,  amely  az 
így  felfogott  „stílszerűségre"  vonatkozik. 

Bármennyire  szeretnők  is,  hogy  Rákóczi  sírem¬ 
léke  kiválóan  művészi  alkotás  legyen:  mégsem  fog¬ 
lalkozhatunk  ezzel  a  speciális  kérdéssel,  mert  nincs 
módunkban  erre  befolyást  gyakorolni.  Jogunk  van 

azonban  vizsgálat  tárgyává  tenni  azt  a  módot  és 
elvet,  amelylyel  ezt  a  Rákóczi-emléket  el  akarják 
készíttetni.  Annál  is  inkább,  mert  könnyen  meg- 
eshetik,  hogy  valamely  más  nagy  emlékmű  elké¬ 
szíttetése  alkalmával  ez  a  mód  és  elv  precedens 
gyanánt  szolgálhat. 

Mindenekelőtt  azt  a  meggyőződésünket  fejezzük 
ki,  hogy  egyetlenegy  művészeti  bizottságnak  sem 
volna  szabad  megbízások  kiadásánál  vagy  a  pályá¬ 
zati  feltételek  megállapításánál  a  művészeknek  irányt 
szabni  vagy  bármely  olyas  instrukciót  adni,  amely 
nem  pusztán  statisztikai  jellegű.  Mondjuk  meg  a 
művészeknek,  hogy  egy  ilyen  emlékműre  mennyi 
pénzt  lehet  költeni,  mire  vonatkozzék,  mennyi  idő 
alatt  készüljön  el,  bizonyos  esetekben  pedig  meg¬ 
lehet  még  határozni  a  pontos  helyet  és  a  mére¬ 
teket  is.  Az  előbbire  nézve  legtöbbször  célszerű  a 
helyet  lehető  tágasan  megjelölni,  vagy  keretet  adni : 
keresse  ki  a  művész  e  kereten  belül  a  művészeti- 
leg  legalkalmasabb  pontot.  Hasonlóképp  jobb  a  mére¬ 
tek  és  arányok  pontos  megállapítását  a  tervelőkre 
bízni.  Azzal  az  érvvel  támogatjuk  ezt  a  meggyőző¬ 
désünket,  hogy  mindehhez  az  igazi  művész  sokkal 
jobban  ért,  mint  bármely  bizottság.  Sőt  ha  ez  a 
bizottság  csupa  művészből  állana  is,  még  akkor 
is  így  áll  a  dolog,  mert  hisz  tudjuk,  hogy  meny¬ 
nyire  jobban  sikerül  egy  oly  művészi  munka,  amely 
arányaiban,  méreteiben,  miliő-teremtésében  egysé¬ 
ges  koncepció,  mindezekkel  egyetemben  születik 
meg  a  művészben. 

Ha  erre  az  álláspontra  helyezkedünk,  máris 
döntöttünk  arról,  vájjon  helyes-e,  megengedhető-e 
az,  hogy  egy  műemlék-bizottság  a  tervezendő  mű 

stílusát  eleve  meghatározza,  kikösse.  Ha  valami, 
úgy  épp  e  stílus  meghatározása  a  művész  legszen¬ 
tebb  joga.  Az  igazi  művész  stílusa  ennek  a  művész¬ 
nek  egyéniségéből  s  nem  bizottsági  határozatokból 
alakul  ki.  A  maga  stílusával  él  s  hal  a  művész. 

De  súlyt  helyeznénk  annak  megvilágítására  is, 
hogy  egyenest  benső  lehetetlenség  stílust  diktálni. 
Ha  vérbeli  művészt  kérünk  lel  valamely  munka 
elkészítésére,  úgy  hiába  beszéljük  őt  rá,  hogy  góti¬ 
kus,  román  vagy  barokk  stílusban  fejezze  ki  gon¬ 
dolatait,  érzéseit.  E  történeti  stílusok  a  maguk  ide¬ 
jében  hatalmasan  felvirágzottak,  mert  a  maguk 
idejének  voltak  gyermekei,  a  maguk  korát  fejezték 
ki  formanyelvükön.  Teljes  lehetetlenség,  hogy  a 
huszadik  században  valaki  visszaalakuljon  néhány 
száz  esztendővel  régibb  emberré.  Annyira  senki  sem 
képes  magát  elszigetelni  az  utolsó  idők  kultúrájá¬ 
tól,  hogy  minden  ízében  gótikus,  román,  barokk 
életet  éljen,  álmokat  álmodjon.  Igaz,  hogy  vígan 
folyik  manap  is  a  gótikus,  barokk  stb.  művész¬ 
kedés,  amihez  kényelmes  szertárt  adnak  a  műtör¬ 
téneti  könyvek.  Jobb  barokkot  azonban,  mint 
amilyent  a  barokk  időkben  készítettek,  azóta  nem 
csinált  senki.  Mert  ama  régi  jeles  művészeknek 
épp  az  volt  a  döntő  erejük,  hogy  a  maguk  korát 
szólaltatták  meg  műveikben.  Az  egész  műtörténet¬ 
ben  csak  a  XIX.  század  művészete  mutat  ily  hiú 
törekvéseket,  sőt  volt  abban  a  században  idő,  amidőn 
a  művészet  általában  és  bevallottan  csak  a  régi 
formák  utánzásában  merült  ki. 


A  VÁRADKAI  FATEMPLOM 
MYSKOVSZKY  ERNŐ  RAJZA 


Ily  módon  tehát  bizonyára  lehetetlen  jeles 
műhöz  jutni. 

Miért  kívánják  mégis  oly  sűrűn,  hogy  valamely 
emlékmű  egy  régi  kor  építészeti  vagy  szobrászati 
stílusában  készíttessék  ? 

E  téves  felfogás  gyökere  egyoldalú  szemléletbe 
mélyed.  Azt  hiszik,  hogy  mert  Rákóczi  Ferenc 
idejében  a  barokk  stílus  járta,  nekünk,  huszadik  szá¬ 
zadbeli  embereknek  kötelességünk  Rákóczi  hamvai 
fölé  azon  korbeli  stílust  mímelő  emlékművet  állí¬ 
tani.  Művészi  szempontból  ez  a  felfogás  tarthatat¬ 
lan,  mert  magában  foglalja  azt,  hogy  épp  Rákóczi 
hamvai  fölé  kerüljön  művészietlen  emlékmű.  Ez 
senkinek  sem  lehet  szándéka.  De  van  a  kérdésnek 
bizonyos  etikai  oldala  is.  Ez  a  most  élő  nemzedék 
igyekszik  Rákóczi  iránt  érzett  kegyeletét  kifejezni 
amaz  emlékmű  révén.  Ez  a  nemzedék  hozta  haza 
a  hamvakat,  ez  adja  vissza  ünnepiesen  a  honi 
földnek.  E  nagy  momentumok  mind  a  jelenhez 
tapadnak.  Csak  a  maradandó  emlékmű  hazudjon 
tehát?  Csak  az  tagadja-e  el  stílusával  mindezeket 
a  tényeket?  Csak  az  állítsa-e,  hogy  mindez  a  kegyc- 
letes  aktus  a  XVIII-ik  században  játszódott  le,  a 
barokk  idejében? 

Nyilvánvaló,  hogy  etikailag  sem  helyes  a  „stíl¬ 
szerű  emlékmű  “-ben  kifejezett  elv.  Minket  azon¬ 
ban  különösen  a  tisztán  művészeti  szempontok 
érdekelnek,  mert  ezek  minden  hasonló,  talán  még 
többször  visszatérő  emlékműkérdésnél  aktuálisak 
és  érvényesek  maradnak. 


A  HERVARTÓI  FATEMPLOM 
MYSKOVSZKY  ERNŐ  RAJZA 

ÚJ  TÍZKORONÁS  BANKJEGY.  A  bankjegy 
^nJ  azonkívül,  hogy  pénzértéket  képvisel,  lehet 
artisztikus  vagy  művészietlen  is.  Az  utóbbi  kate¬ 
góriába  sorozhatjuk  az  Osztrák- Magyar  Banknak 
új,  február  hóban  kibocsátott  tízkoronás  bankjegyét 
is,  amit  sajnálattal  konstatálunk.  A  művészi  ízlés¬ 
nek  e  pénzjegyen  semmi  hely  sem  jutott:  a  régi 
bankó-sablón  jelentkezik  itt  a  guillouchirozó-gép 
merev  mérnöki  vonalaiban.  A  valuta  szaktudósai 
talán  arra  az  álláspontra  fognak  helyezkedni,  hogy 
a  bankjegy  mindenekelőtt  feleljen  meg  bizonyos 
bank- technikai  követelményeknek.  Mi  ezt  elfogadjuk, 
de  kiegészítjük  azzal,  hogy  e  követelményeknek 
művészi  módon  is  meg  lehet  felelni.  Sajnos,  de 
igaz,  hogy  sok  millió  ember  a  bankjegyen  kívül 
alig  vesz  kezébe  grafikai  művet.  De  éppen  a  bank¬ 
jegy  nagy  elterjedtségénél  fogva  pénzértéken  kívül 
egyben  művészi  értéket  is  juttathatnánk  e  sok  millió 
ember  kezébe.  Épp  ily  kifogást  emelünk  összes 
ércpénzeinkkel,  levél-  és  okmánybélyegeinkkel  szem¬ 
ben.  Ugyanazon  az  áron,  ugyanazzal  a  fárad¬ 
sággal  mindezek  az  értékjegyek  egyben  művészi 
értékűek  is  lehetnének.  Utalunk  a  francia  frankra, 
amely  e  részben  mintaszerű.  A  francia  pénzverő 
egyszerű  fortélya  az  volt,  hogy  kitűnő  művészt 
szólított  fel  a  minta  elkészítésére.  Nálunk  is  pró¬ 
bát  tettek  a  bankjegyek  tervezésénél  ilyesmivel.  De 
ez  a  próba  nagyon  szűk  volt  s  egy  egyszerű  pályá¬ 
zatra  terjedt  ki.  Azt  elmulasztották,  hogy  a  pályá¬ 
zat  után  még  egyenes  megbízást  intéztek  volna 
egyes  kiváló  művészekhez,  akik  bizonyára  nem 
vettek  részt  a  pályázaton,  mert  annak  zsűri-beosz¬ 
tása  nem  nyújtott  elég  biztosítékot  arra,  hogy  ott 
tényleg  tekintetbe  kerül  majd  a  művészi  szempont 
is.  Most,  úgy  látszik,  a  pályázatrendszerről  is  lemon¬ 
dott  az  Osztrák-Magyar  Bank  s  a  mindenképpen 
művészi  feladatot  bürokratikusán  intézte  el.  Ez  a 
bürokrata  sablon  aztán  egész  szürkeségében  meg¬ 
nyilatkozik  e  legújabb  bankjegyen  is. 

KAZA  GYÖRGY  ,,Dunaparton“  című  képét  közöl¬ 
jük  mellékletünkön. 

HAZAY  ALADÁR  rajzolta  a  79.  és  1 19-ik  oldal 
fejlécét. 

SARKADI  EMIL  rajzolta  a  99.,  107.  és  114-ik 
oldal  fejlécét. 

WELLMANN  RÓBERT  tanulmány-rajzait  közöl¬ 
jük  a  105.,  108.,  109.  és  113-ik  oldalon. 

SZENES  FÜLÖP  tanulmány-rajzát  közöljük  a 
1  1  7-ik  oldalon. 

CSERNA  REZSŐ  ,,Alicc£<  című  rajzát  közöljük 
a  120-ik  oldalon. 

HOFFMANN  JÁNOS  rajzolta  a  124-ik  oldal 
fejlécét. 

ITÜNTETÉSEK.  A  Magyar  Iparművészeti  Tár¬ 
sulat  biráló-bizottsága  a  sodronyzománcos  dísz¬ 
tárgyak  pályázatára  beérkezett  harminchat  munka 
közül  a  négyszáz  koronás  első  díjat  Muhits  Sándor 
tervének  ítélte  oda  és  200  koronáért  megvette  Tálos 
Gyula  tervét.  A  csomózott  szőnyeg-tervekre  kiírt 
pályázatra  negyvenöt  terv  érkezett  be,  melyek  közül 
a  300  koronás  első  díjat  Lakatos  Artúr,  a  200 
koronás  második  díjat  Schuszlik  Dezső  és  Oetzl- 
berger  István  nyerte  el. 

A  losonci  szállodaterv-pályázatra  kilenc  terv  érke¬ 
zett.  A  zsűri  nem  talált  kivitelre  alkalmas  pálya¬ 
művet.  A  400  koronás  első  díjat  Klein  Izidor,  a 
200  koronás  második  díjat  Balázs  Ernő  kapta. 

A  kúnmadarasi  községház  tervpályázatára  beérke¬ 
zett  27  terv  közül  a  400  koronás  első  díjat  Pál 
L.  Leó,  a  200  koronás  második  díjat  Kotál  Hen¬ 
rik  kapta. 

Az  Iparművészeti  Társulat  karácsonyi  kiállításán 
a  nagy  állami  aranyérmet  Maróti  Rintel  Géza,  a 
2000  koronás  nagydíjat  a  Pozsonyi  Izabella  Házi¬ 
ipari  Egyesület,  az  iparművészeti  ezüstérmek  egyi¬ 
két  a  Máramarosszigeti  Államilag  Segélyezett  Szövő- 
és  Hímzőtanfolyam,  a  másikat  Haraszti  József 
bronzöntő  kapta. 

A  kézdivásárhelyi  ev.  ref.  egyház  épületének 
pályázatára  beérkezett  hat  terv  közül  az  500  koro¬ 
nás  első  díjat  Gábory  testvérek,  a  300  koronás 
második  díjat  Nagy  Mihály  Sándor  terve  kapta. 

A  kiskunhalasi  szálloda  és  színház  tervpályá¬ 
zatán  hat  terv  közül  az  egyesített  első  és  második 
díjból  600  koronát  Lechner  Jenő  és  Varga  László, 
600  koronát  Márkus  Géza,  Jakab  Dezső  és  Komor 
Marcel,  a  200  koronás  harmadik  díjat  Stróbl 
Miksa  műve  kapta. 

Az  újmalomsoki  evang.  templom  tervpályázatán 
22  terv  közül  Gerey  Ernő  pályaműve  kapta  meg 
a  200  koronás  díjat. 

A  zólyomi  hitelbank  intézeti  házának  tervpályá¬ 
zatán  14  pályamű  közül  Sebestyén  Artúr  terve 
kapta  az  500  koronás  pályadíjat. 

A  győr-kiskúti  parkvendéglő  tervpályázatán  13 
pályamű  közül  a  300  koronás  első  díjat  Stahl 
József  és  Minikusz  János,  a  200  koronás  máso¬ 
dik  díjat  Schiller  János  kapta. 

A  garthai  róm.  kath.  templom  tervpályázatán  a 
600  koronás  pályadíjat  Bánszky  Mihály  kapta. 

A  nagybecskereki  törvénykezési  épület  és  fog¬ 
ház  tervpályázatára  24  pályamű  érkezett.  A  2000 
koronás  első  díjat  Aigner  Sándor,  az  1400  koronás 
második  díjat  Marton  Ákos  és  Riemer  Márkus,  a 
800  koronás  harmadik  díjat  Jablonszky  Ferenc  kapta. 
400  koronáért  megvették  Töry  Emil  pályatervét. 

A  sátoraljaújhelyi  pénzügyi  palota  tervpályáza¬ 
tán  az  első  díjat  Pogány  Móric,  a  másodikat  Kaiser 
Hugó  kapta. 

A  Magyar  Mérnök-  és  Építész-Egylet  kispályá- 
zatán  (községház  épülete)  a  kitűzött  díjat  Lux  Kál¬ 
mán  nyerte  el. 

KÜLFÖLDI  KRÓNIKA 

nÜNCHENI  KRÓNIKA.  (A  művészet  csődje.  — 
Kisebb  kollekciók.  —  A  szecesszió  tavaszi  ki¬ 
állítása).  Lipps  tanár,  a  müncheni  egyetem  pszicholó¬ 
gusa,  ki  a  hírhedt  Heinze-törvényj avaslat  idejében  oly 
fáradhatlanul  kardoskodott  a  művészet  szabadsága 
mellett,  egy  nemrég  tartott  nyilvános  felolvasásában 
bejelentette  a  művészet  csődjét.  Világos,  meggyőző  és 
kimerítő  módon  vitatta,  hogy  céltalanul  lobogtatjuk 
fennen  a  hárompajzsű  lobogót,  mert  az  esztétikai 
világfelfogás  elégtelen  és  önző,  rovására  az  etikai 
világfelfogásnak  kivánt  nagyobb  térfoglalást.  Lipps 
bizalmatlan  a  művészi  nevelés  eszméjével  szemben, 
szerinte  ennek  csak  esztétikus  szemlélés  lehet  az 
eredménye,  művész  pedig  művészeket  nevel.  Hála 
Istennek,  űgymond,  hogy  a  művészeten  kívül  más 
nevelési  eszközeink  vannak,  más  nevelőink,  mint 
a  művészet,  hogy  más  világnézetünk  is  lehet  az 
esztétikuson  kívül,  vagyis  inkább,  hogy  e  világfel¬ 
fogás  egyáltalán  még  nem  is  létezik.  Világfelfogá¬ 
sunk  legyen  a  tudományos  és  az  etikai;  a  művészet 
ugyan  fenkölt  és  a  műélvezet  képessége  felemelő, 
de  a  pusztán  esztétikus  módon  élő  embert  fölül- 
rnűlja  a  megismeréssel  és  erkölcsi  akarattal  ren¬ 
delkező,  a  művészetnél  többet  érő  szociális  munka, 
ha  hólyagossá  teszi  is  kezünket  és  műízlésünk 
finomulását  gátolja  is. 

Kinek  nem  jut  eszébe  Turgenyev  szava,  „hogy 
egyetlen  sikerült  műtét  többet  ér  a  föld  minden 
művészeténél" ,  vagy  Tolsztoj  medvemormogása  Ibsen, 
Böcklin,  Kiinger  és  Wagner  Rikárd  ellen,  kik  „esz¬ 
telen  műveiknek  a  hipnózis  durva  eszközeivel  sze¬ 
reztek  oly  sikert,  melyet  gyorsabban  elérhetünk, 
ha  bortól  részegedünk  meg  vagy  ópiumot  szívunk". 
Lipps  szélesen  kifejtett  és  mélyen  megindokolt  táma¬ 
dása  mégis  feltűnést  és  megdöbbenést  keltett  itt 
mindenfelé  a  művészethez  közelálló  körökben.  Hisz 
sokan  voltak  azon  hiszemben,  hogy  művészi  mun- 
kájok  eredménye  etikai  is  egyűttal,  kifejezője  és 
ébresztője  az  élet  eleven  erejének.  Zavarba  jöttek, 
mert  érezték  a  kimondott  szavaknak  különösen  a 
jelen  müncheni  állapotokra  vonatkozó  komoly  jelentő¬ 
ségét.  Az  a  művészet,  melyet  itt  hivatásszerűen, 
iskolaszerűén  számtalan  műteremben  gyakorolnak 
és  tanítanak,  az  igaz  művészethez  ügy  viszonylik, 
mint  a  vallás,  mely  kötelességszerűen,  templom- 
szemen  gyakorolva  és  tanítva  lesz,  az  igaz  hithez. 
Művészi  trénerek  idomítanak  a  kiállítási  versenyek 
számára  válogatás  nélkül  minden  arra  vállalkozót 
a  fejlődés  szabadságának  értelmében,  melynek  nevé¬ 
vel  aztán  minden  képzelhetetlent  indokol  a  kép¬ 
táraktól  az  akadémiáig  gombamódra  csírázó  tóthajú 
Montmartre-pelerines  művészgyerek  vagy  androgyn 
festőkisasszony.  E  modern  művésznemzedék  szel¬ 
leme  gyönge  és  szertelen,  legellentétesebb  benyo¬ 
mások  iránt  egyenlően  fogékony,  az  egyéniség  szemé¬ 
lyiséglesz,  afejlődéscéljaújságdicsőség,  papirosbabér, 


végül  is  bizonyos  kiállítások  az  „újat,  újabbbat, 
szélsőt4  ‘  jeligéjével  mintha  nem  a  művészet  érde¬ 
keit  szolgálnák,  de  ez  amazokét.  Elénkszínű,  vidám 
jelenéseknek  sötét  hátterére  mutatott  rá  Lipps  s 
ezzel  nagyban  hozzájárult  a  helyzet  tisztázásához, 
bár  ellenérvünk,  hogy  a  két  világfelfogás  értékelése 
csak  a  mély  és  felületes,  mindent  átölelő  és  kor¬ 
látolt  különbség  alapján  volna  lehetséges,  a  szép¬ 
ség  nem  zárja  ki  az  ethos-t  s  egyszer  talán  elér¬ 
jük  a  belső  fejlődésen,  lelki  erőkön  alapuló  művészi 
kultúrát. 

Egyelőre  meg  kell  alkudnunk  a  művészek  „sze¬ 
replési-évei,  azzal  is,  hogy  alig  van  közöttük,  ki 
mikor  él,  szenved  és  dolgozik,  félszemmel  nem  a 
nézőtér  felé  kacsintana,  bár  nehéz  különválaszta¬ 
nunk  a  szándékolt  hatáslesést,  a  művész  eredményt 
és  sikert  célzó  jogos  akaratától  oly  művek  előtt, 
minők  a  barcelonai  Anglada-Camarasa  és  a  genfi 
Montald  kollekciói,  melyek  a  bécsi  Secesszió  kiál¬ 
lításából  kerültek  legutóbb  a  műegyesület  termeibe. 
Mindkettőről  a  „Művészet4  4  utolsó  füzetében  már 
megemlékezett.  Anglada  színbuja  elevenséggel,  nehéz 
pasztozítással,  melynek  tüzét  a  pointillistáktól  átvett 
„eleven  pontok44  lüktetése  még  inkább  fokozza, 
adja  Páris  félvilágának  tarka  karneválját,  rothadás- 
szagú  esztétikáját,  spanyol  gitánák  érzékies  vonag- 
lásait.  Szokatlan  volt  ez  orgia  a  műegyesület  falain, 
a  hangos  színrajongás  egymást  kiabálta  agyon, 
kitarkállott  a  lépcsőházba  az  izgatón  hullámzó  szín- 
özön,  mely  elébb  jutott  érvényre  a  formánál.  De 
bár  időszerű  most  a  színt  amannál  jobban  érté¬ 
kelni,  Anglada  néha  veszélyesen  közel  kerül  a  szín 
szertelenségéhez,  melynek  ötleteit  a  fundamentális 
formának  aztán  szétmállón  kell  hordoznia.  A  szom¬ 
szédos  Montald-terem,  mely  a  másik  szélsőséget  tar¬ 
talmazza,  szinte  üresnek  hatott,  mintha  köd  ült 
volna  a  képek  fölé.  A  „vers  l’idéal44  nagy  vászna 
mintha  mészfal  gyanánt  a  színnek  vérét  itta  volna 
fel.  Hosszan  vont,  rímelve  ismétlődő  vonalaiból 
valami  melodramatikus  ünnepélyesség,  alakjainak 
alvajáró  extázisából  honfitársának,  Maeterlincknek 
szellemvilága  árad  felénk,  de  szimbolizmusa  mester¬ 
kélten  zavaros,  formaadása  pedig  naivul  tökéletlen. 

Érdekesen  vendégszerepelt  a  műegyesületbcn  egy 
pár  skót  művész.  Lavery  egy  női  arcképpel  a  régibb 
angol  metszetek  kedves  báját  ébresztette,  azt  az 
előkelő,  kacérul  közönbös,  gyermekszemű  prüdériát, 
mely  oly  keresetten  öltözött  sávos  (vicux-saxe)  és 
rose-morte  színébe.  Ncave  a  Hyde-park  elegáns 
kavalkádjait  festi  s  a  Thcmse  lombtól  takart  vizén 
csónakázó  angol  fiatalságot.  Oppenheimer  művei 
közül  kitűnt  Jwaya  japán  író  arcképe,  melyben  a 
szobornyugodt  fej  fölényesen  uralkodott  a  füstszin 
selyem ru ha  pom páj án . 

Hcinemann  műkereskedőnél,  ki  még  egy  fényes 
berendezésű  emelettel  tágította  helyiségeit,  a  kisebb 
érdekű  kiállítások  egymást  követték.  Látható  volt 
ott  egy  szokott,  szolid  megjelenésű  hollandi  társa¬ 
ság,  Frauendorfer  bajor  közlekedésügyi  miniszter 
feleségének,  Heléna  Mühlthalernek  egy  arcképkol¬ 
lekciója;  Max  Kuschel  virágszín  tcmpcra-capricció- 
kat,  Gino  Parin,  ki  Beardsley  hatása  alatt  áll,  min¬ 
denféle  szándékolt  különösséget  mutatott  be.  Sőt 
egy  magyar,  elég  sokoldalú  dilettáns,  Almássy 
Tasziló  gróf  is  itt  lépett  nyilvánosság  elé.  Pcterich 
szobrász  plasztikus  kollekciója  új  formákért  küzdő 
erős  egyéniséget  ismertetett,  ,,Medeá“-ja,  melynek 
szürke,  belga  márványát  a  virtuóz,  majd  csiszolva 
simító,  majd  reszelve  barázdáló  kezelés  szinte  több¬ 
színűvé  változtatta,  nagystílű  formaérzéssel,  drámai 
erővel  fejezte  ki  a  lángszemű  szenvedély  viharzá¬ 
sát.  Érdekelt  a  fáradt  fájdalom  és  a  hajlékony 
kezek  beszédcssége  egy  női  arcképében,  Üucha 
Przybicewska  asszonyé,  ki  a  berlini  bohéme-világ 
démona  volt  s  kit  pár  évvel  azelőtt  megöltek. 
Jelenleg  Heinemannál  az  a  Sedelmeyer  párisi  mű¬ 
kereskedő  birtokában  levő  XVIII.  századbeli  angol 
képgyűjtemény  van  kiállítva,  melynek  javarészét 
a  budapesti  közönség  annak  idején  a  „Nemzeti 
Szalonéban  láthatta;  belőle  Reynolds  egy  arcképét 
és  egy  Constable-t  a  bajor  kormány  szerzett  meg 
az  állami  képtár  számára,  miután  egy  Lawrence- 
nek,  „Charles  Binny  és  leányai'4  arcképcsoport¬ 
jának  megvétele  művészkörökben  ellentmondásra 
talált. 

Érdekesebb  és  meglepőbb  volt  azonban  mind 
e  kiállításoknál  az  a  nagy  műgonddal  és  ízléses 
figyelemmel  rendezett  retrospektív  kis  tárlat,  mely¬ 
ben  Fleischmann  műkereskedő  az  1870  — 80-ig 
terjedő  müncheni  művészet  modernjeinek,  Leiblnak 
és  körének:  Trübner,  Hirt  du  Frénes,  Alt,  Sperl 
és  Duvenecknek,  továbbá  Kurzbauer,  Spitzweg,  Lier, 
az  idősebb  Schleichnak,  Gábriel  Max,  Schuchinger, 
Löfftznek  és  másoknak  mintegy  másfélszáz,  részben 
ismeretlen,  részben  elfelejtett  művét  mutatta  be. 
Lcibl  és  barátai,  egy  csoportja  az  egyenrangúak¬ 
nak,  közös  nagy  cél  felé  törőknek,  képezte  köz¬ 
pontját 'az  elite-kiállításnak  és  csodálkozva  láttuk 
e  régmúlt  fiatalság  művészi  szellemének  magas 
nívóját,  igazság  után  való  őszinte  vágyát,  bár  kétel¬ 
kednünk  kell,  vájjon  mai  kiállítási  művészetünkben 
ráismernének-e  eszményeikre.  Festői  kézírásuk  közös 

128 


jellemvonása,  hogy  kurta,  egymásba  el  nem  olvadó 
ecsetvonásoknak  kristályos  lapjaiból  mintázzák  meg 
a  forma  fényfogó  felületét  s  ezzel  néhol  a  test 
szövetének  legtitkosabb  összefüggését,  a  tónus  leg- 
illanóbb  reszketését  leplezik  le  előttünk.  Színeik¬ 
ből  valami  belső  plcin-air  sugárzik,  mely  a  szoba¬ 
világításban  sem  veszti  el  meleg  zománcát  s  nem 
nélkülözi  az  üvegtetőt.  Nem  festenek  szélesen,  a 
részlet  is  érvényhez  jut  a  szélesen  látott  jelen¬ 
ségen  belül  s  bár  nem  lépik  túl  a  realizmus  körét, 
festőprózájuk  mintaszerű  maradhat. 

E  kiállításba  illett  volna  Albert  Kellernek  a 
70-cs  évekből  való  „Chopin"  képe  is,  melynek 
mély  színű  nyugodtsága  sajátosan  kivált  a  művész 
későbbi  vallásos  miszticizmussal  telített  ideges 
művei  közül.  Ezek  a  műegyesületben  voltak  lát¬ 
hatók,  szintúgy  a  Leibl-körhöz  tartozó  Schuch 
Károly  hagyatéka  is.  Ő  volt  az,  kinek  arcképét 
versenyre  festették  meg  barátai;  Meyer-Gracfe,  „a 
modern  művészet  fejlődéstörténete"  című  művében 
négyet  közöl  ez  arcképek  közül,  hogy  bebizonyítsa: 
„mily  kevéssé  akadályozta  a  közösség  az  egyéni¬ 
ségek  fejlődését,  a  szellemi  erők  oly  mérkőzését, 
mely  a  festészet  régi  aranykorát  juttatja  eszünkbe". 

Március  elsején  nyílt  meg  a  Szecesszió  tavaszi 
kiállítása.  Tudvalevő,  hogy  a  Szecesszió  tagsága  rend¬ 
szerint  e  kiállításon  való  kétszeri  s  a  nyári  nagy 
tárlaton  való  egyszeri  szereplés  után  nyerhető  csak 
el  s  így  az  itt  megjelenő  fiatalság  startolása  nagy 
tolongással  s  a  nyers  ököljog  érvényesítésével  jár 
együtt.  Finom,  intenzív  művészetet  itt  hát  hiába 
keresünk,  de  formális  értékekkel  bőven  találkozunk : 
vázlatos,  sokszor  elnagyolt  frissességgel,  technikai 
bravúrral.  Iskolák  versenye  ez  és  mennyi,  de 
mennyi  a  tanítvány ;  minden  egyéniség,  minden 
temperamentum  követőkre  talál  itt  s  az  utánérzők 
sokasága  túlnyomó.  Bár  a  komoly  természettanul¬ 
mány,  melyet  különösen  Zügel  felfogásának  évrol- 
évre  erősbödő  fölénye  biztosít,  javarészét  képezi 
a  kiállításnak;  a  „Scholle"  egyesületének  minden, 
még  oly  sokszor  agyoncsapott  sablonnal  és  tradí¬ 
cióval  szakító  „je  m’en  fontisme"-szelleme  is  vissz¬ 
hangot  talál  itt.  A  jóleső  hazugságot  régen  legyőzte 
már  a  brutális  igazság,  a  szerény  megértésre  várást, 
a  leplezetlen  feltűnési  vágy  s  a  megdöbbenteni 
akarás.  De  bár  mások  által  elért  művészi  vívmá¬ 
nyoknak  nagyzása  és  durvítása,  az  új  föltevések¬ 
ből  és  legszélső  valószínűségekből  való  kiindulás 
szintén  lehet  kísérleti  érdekű,  a  túlzásoknak  prog- 
rammszerűsége  néha  szinte  bohózatos.  Mint  Bossuet 
mondja:  „Sohasem  csalódunk  biztosabban,  mint 
mikor  úgy  látunk,  ahogy  látni  akarunk". 

A  kiállítás  érdekességei:  Schramm-Zittau  „Halá¬ 
szok"  című  képe,  kéken  ringó  víz  felett  nedves 
hálók  arany  filigránja,  Putz  Leó  és  Schrader-Velgen 
plein-air  akttanulmányai,  Amandus  Faure  jelenetei 
a  vándor  komédiások  életéből,  meleg,  mély  tónusú, 
zárt  képhatással.  ■  Arcképet  keveset  találunk;  Goetz 
afrikautazója  és  Levier  orvosa  kötik  le  figyelműn- 

két;  a  tájképet  0.  Moll  képviseli  előnyösen,  továbbá 
Crodel,  Kaiser  és  Hayeck,  az  állatképet  Junghanns, 
Feldbauer  és  Heyden.  A  festőnők  évről-évre  növekvő 
arányban  vetekednek  festőtársaikkal ;  a  Trübncr- 
iskolát  felesége,  Alice,  Laumen  Mária  és  Beer-Görtz 
képviselik,  a  münchenieket  Amira,  Kurovsky,  Halla- 
vanya  és  mások.  A  kiállítás  egyik  termét  Weinhold 
Móricznak,  az  akadémia  nemrég  elhunyt  segéd¬ 
tanárának  hagyatéka  tölti  be,  biztos  szemmel  látott, 
az  átdolgozás  retouche-ja  nélkül  egyszerű,  organi¬ 
kus  formákban  felépített  akttanulmányok  gyűjte¬ 
ménye.  Olgyai  Viktor 

p>ÁRISI  MŰVÉSZETI  KRÓNIKA.  (Cerclek.  A 
U  Bourdeley-árverés.  Boucher  intézménye.)  A 
párisi  cercle-k,  amelyek  a  mi  kaszinóinknak  felelnek 
meg,  mindig  nagy  érdeklődést  tanúsítottak  az  iro¬ 
dalom  és  művészet  kérdései  iránt.  Van  elég  olyan 
klub,  amelynek  tagjait  inkább,  vagy  egyedül  a 
játékszenvedély  vonzza,  de  van  két  fényes  cercle  : 
a  „Volney"  és  a  „l’Union  littérai re  et  artistique“, 
amelyek  főkép  a  szép  kultuszára  alakultak.  Ezeknek 
tagjai  részben  írók  s  művészek,  részben  olyan 
amateurök,  akiknek  nemcsak  fejlett  érzékük  és 
ízlésük  van,  de  idejük  és  pénzük  is,  hogy  kedvük 
szerint  hódoljanak  művészeti  szenvedélyeiknek.  Ez 
az  utóbbi,  mindenképen  rokonszenves  elem  oly  nagy 
mértékben  van  meg  Párisban,  mint  azt  hiszem,  sehol 
a  világon. 

Nagy  a  befolyásuk  a  művészek  társadalmi  állására, 
amely  Párisban  tudvalevőleg  elsőrangú,  de  igen 
üdvös  a  hatásuk  egyenest  művészi  tekintetben  is, 
mert  támogatókig,  fejlesztőleg  hatnak  egyes  tehet¬ 
ségekre  és  sok  új  művészeti  eszme  és  intézmény 
is  tőlük  indul  ki.  Ezek  közt  vannak  a  híres  col- 
lectionneur-ök,  akik  valóságos  gourmet-jei  a  művé¬ 
szetnek  ;  napokon  át  járnak-futnak,  leveleket  írnak, 
pénzt  áldoznak,  hogy  egy  kis  objet  d’art-hoz,  rajz 
vagy  képecskéhez  hozzájussanak,  hogy  gyűjtemé¬ 
nyükbe  beilleszszék.  Ezek  a  colletionneur-ök  időn- 
kint  nagy  művészi  meglepetéssel  szolgálnak.  Dutuy, 
akiről  életében  senki  sem  tudott,  30  millió  frankot 
érő  gyűjteményét  halálával,  ezelőtt  két  éve,  Páris 
városának  hagyományozta.  A  városi  múzeumnak 
ez  a  legértékesebb  része.  Sokszor  életükben  árve¬ 
rezés  alá  bocsátják  gyűjteményüket,  mert  irányt 
akarnak  változtatni  gyűjtésükben  vagy  egy  egészen 
új  keretet  kultiválni  és  ez  mindig  nagy  művészeti 
szenzáció.  Ilyennek  a  hatása  alatt  áll  épp  most  is 
Páris  a  Bourdeley-kollekcio  kiállításával  Georges 
Petit  galerié -jában,  amelyet  árverezés  alá  bocsát 
tulajdonosa.  Nagy  versengés  folyik  majd  a  XVIII. 
századbeli  francia  mesterek  rajzai  is  aquarelljeiért, 
amelyek  közt  gyönyörű  példányok  vannak  Watteau, 
Fragonard,  Laucret,  Boucher,  Clodion  stb.-től.  Mesés 
árakat  fognak  űzetni  egy-egy  kis  rajz  vagy  aqua- 
rellért,  amelyen  néhány  vonásban  benne  van  a 
XVIII.  századbeli  párisi  élet  minden  gráciája  — 
parfümje. 


De  visszatérek  a  cercle-kre.  Ezek  évente,  január, 
február  hónapokban  művészeti  kiállítást  rendeznek 
fényes  dísztermükben,  amely  erre  a  célra  teljesen 
fel  van  szerelve.  Csak  a  tagok  vehetnek  részt,  akik 
vagy  nagy  mesterek,  vagy  olyan  amateurök,  akik 
még  a  „  Sálon “-ig  nem  merészkednek.  Hivatásos 
üatal  művész  ritkán  jut  ide,  mert  rendkívül  magas 
az  évi  tagsági  díj  és  ezt  kevés  fizethetné.  Érdemes 
volna  ugyan  áldozatot  is  hozni  az  itteni  kiállításért, 
mert  ezek  melegágyai  a  portrait-megrendeléseknek. 
A  tagok  és  családjaikon  kívül  vendégek  is  láto¬ 
gatják  a  kiállításokat,  akik  örülnek,  hogy  évente 
egyszer  végigsétálhatnak  ezeken  a  szép  fényes  ter¬ 
meken,  a  harisnyás-keztyűs  szolgasereg  közt.  A 
mesterek  is  rendesen  portraitkat  állítanak  ki.  Érde¬ 
meseket  láttunk  az  idén  Humbcrt,  Dagnan-Bouveret, 
Flameng,  Bonnat,  Gábriel  Ferrier,  Lefebre-től  és 
mindig  megjelenik,  bizonyosak  lehetünk  róla,  Bou- 
guereau  is  egy  bibliai  vagy  mitológiai  festményével. 

Igaz,  hogy  Párisban  rendkívül  nagy  a  képző¬ 
művészek  száma,  de  számtalan  módja  is  van  az 
érvényesülésnek.  Nem  is  szólva  arról,  hogy  mennyi 
igazi  művészt  foglalkoztat  a  francia  műipar,  de  a 
függetlenül,  önállóan  dolgozó  művészek  is  rendkívül 
élelmesek,  hogy  minden  címet  felhasználjanak  a 
korporative  való  fellépésre,  hogy  nagyobb  érdek¬ 
lődést  keltsenek. 

Külön  egyesületeket  képeznek  a  graveurök,  lito¬ 
gráfusok,  aquarellisták,  pastellisták,  továbbá  a  Kelet, 
a  Virágok,  a  Hegyek  és  a  Tenger  festői  és  így  a 
tél  folyamán  mindegyik  rendez  egy-egy  kiállítást. 
A  graveurök  és  a  „Société  Internationale “  után  a 
Femmcs  peintres  et  sculpteurs,  majd  az  aquarel¬ 
listák  kiállítása  következett,  a  Georges  Petit  Galerié¬ 
ban,  de  bizony  ezekről  vajmi  kevés  érdekeset 
jegyezhettem  volna  fel  ez  alkalommal.  Kétségtelenül 
sokkal  nagyobb  érdeklődést  fognak  ugyanott  fel¬ 
kelteni  a  pastellisták  és  a  „Société  nouvelle  de 
peintres  et  sculpteurs “  a  most  következő  hetekben. 
Az  utóbbi  különösen  egy  igen  homogén  kis  csoport 
Gábriel  Mourey  elnöklete  alatt.  Hogy  néhány  nevet 
említsek :  Lucien  Simon,  Cottet,  La  Touche,  Thau- 
low,  Ménard,  Constantin  Meunier,  Le  Sidaner, 
Zuloaga,  Blanche,  Henri  Martin  stb.  Mindezek  a 
kis  kiállítások  azonban  csak  ízeltetők,  prelúdiumai 
a  nagy  Salonoknak.  Lázasan  folyik  a  munka  most 
a  műtermekben,  mert  a  champs  de  marsisták  be¬ 
küldési  határideje  március  9-ike,  a  champs-élysée- 
istáké  március  20-dika.  A  legtöbb  művész  bemu¬ 
tatja  előbb  a  műtermében  munkáit  a  barátok  és 
ismerősöknek.  Inkább  a  nyilvánosság  jellegével 
bírt  már  egy  egész  kis  telepnek  a  kiállítása :  a 
Sálon  de  la  Ruche.  Ez  Alfréd  Boucher  szobrásznak 
egy  megindítóan  szép  filantropikus  műve.  Amint 
világhírűvé  tette  „Couneurs"  című  szoborcsoportja, 
amely  a  világ  minden  részében  el  van  terjedve 
bronzmásolatokban  és  vagyonra,  gondtalan  életre 
tett  szert,  nem  feledkezik  meg  arról  a  nehéz  küz¬ 
delmes  útról,  amelyet  odáig  megtett  és  azokról  a 

szegény  pályatársakról,  akiknek  ezt  az  utat  még 
meg  kell  tenniük.  Műterme  körül  egy  kis  telepet 
építtetett,  ahol  szobrászok  és  festők  évi  csekély 
1 50  franc  fizetése  mellett  lakást,  műtermet  és 
ingyen  módéit  kapnak.  A  kormány  figyelmét  is 
magára  vonta  ezen  néhány  év  előtt  létesített  szép 
intézménye  Boucher-nak  és  a  mostani  Salonjukat 
a  festőből  szépművészeti  miniszterré  lett  Dujardin- 
Beaumetz  nyitotta  meg  és  le  is  foglalt  mindjárt 
néhány  munkát  az  állam  számára. 

Dujardin-Beaumetz  igen  sok  körültekintéssel 
kezdte  meg  hivataloskodását  és  nagy  rokonszenvet 
keltett  maga  iránt.  Ha  sokáig  kormányon  marad, 
igen  üdvössé  lehet  működése,  mert  nagyon  otthon 
van  a  művészet  és  művészek  minden  ügyeiben. 
Csütörtöki  estélyei  a  Palais  Royal  művészeti  osz¬ 
tályában  találkozóhelye  a  párisi  művészvilág  elitjé¬ 
nek  és  nemcsak  a  kellemes  társas  érintkezés  szem¬ 
pontjából  bírnak  jelentőséggel,  de  sok  űj  művészeti 
terv  felvetése  és  tisztázásához  is  hozzá  fognak 
járulni.  Dr.  Kúnfy  Lajos 

RÓMAI  NEMZETKÖZI  MŰKIÁLLÍTÁS.  (Róma 
/ni  művészeti  viszonyai.  Olaszok,  magyarok  és 
egyéb  nemzetek.)  A  jelen  római  műkiállítással  fog¬ 
lalkozva,  el  kell  hagynunk  „a  nagy  művészeti  hagyo¬ 
mányok  “  gondolatának  ballasztját.  Minden  túlzás 
nélkül  megállapíthatjuk,  hogy  alaposan  megcsap¬ 
pannak  a  felcsavart  várakozások,  ha  itt  körültekin¬ 
tünk.  Alig  szolgálhatna  mentségül,  hogy  Rómában 
még  mindig  a  lassú  kibontakozás  rögös  útjait  jár¬ 
ják  a  modern  művészi  irányzatok  —  szemben  a 
klasszikus  művészek  nyomásával  és  dimenzióival. 
Csak  egy  ok  foroghat  fenn.  Kevés  a  hivő  és  kevés 
a  misszionárius.  A  teljes  igazság  kedvéért  tegyük 
még  hozzá,  hogy  kedvezőtlenek  a  művásárlási  viszo¬ 
nyok  is.  így  történik,  hogy  a  római  művészek  leg¬ 
inkább  a  külföld,  különösképpen  Anglia  és  Német¬ 
ország  felé  gravitálnak  termékeikkel.  E  két  országban 
még  mindig  akadnak  kedvelői  az  azúrban  úszó 
campagnai  táj-  és  életképeknek. 

Fölösleges  tán  hangoztatnunk,  hogy  a  római 
műkiállítás  nem  is  tükörképe  a  kiterjedő  modern 
olasz  művészetnek.  Ez  irányban  a  milánói,  firenzei, 
torinói,  de  főképpen  a  venéziai  kiállítás  nívójáról 
vonhatunk  le  következtetést. 

A  jelen  kiállítás  huszonkét  termén  végighaladva 
nagyon  csekély  számban  látjuk  a  megénekelt  olasz 
hangulatokat.  Sőt  lehangoltságot  érzünk  a  sok  rutin- 
és  manir-mesterkedés,  azonkívül  a  felületes  rendezés 
láttára.  S  így  nem  egy  nagy  nemzetközi  műtárlat 
karakterét  kapjuk.  Inkább  valami  rögtönzött,  hatal¬ 
mas  műkereskedését.  Egyes  festők  több  művét  rit¬ 
kán  helyezték  egy  csoportba  s  így,  ha  egy  művészi 
egyéniségről  óhajtunk  áttekintést,  különböző  és  távol¬ 
eső  termeket  kell  fölkeresnünk.  Nélkülöztük  a  kata¬ 
lógust  is  az  első  napokon.  A  megjelent  szerény 
füzetke  egyébként  csak  a  műtárgy  címét,  számát 
és  a  művész  nevét  tartalmazza.  Több  terem  a  teljes 

rendezésig  két-három  napon  át  nem  volt  megtekint¬ 
hető.  Semmi  ornamentika  a  termeken.  Tompa-zöld 
vászontapéták  adják  a  képek  hátterét.  Egy  ízben 
jutott  rész  az  olasz  kedélyességnek  is  :  farsang 
vasárnapján  zárva  volt  a  kiállítás. 

Hír  szerint  igen  sok  műtárgyat  utasítottak  visz- 
sza.  A  visszautasítottak  külön  kiállítást  rendeznek 
a  Costanzi  színház  foy  érj  ében. 

Két  díj  kerül  kiosztásra :  a  tízezer  lírás  Müller- 
díj  (egy  elhalt  német  műbarát  hagyatékából).  Ez 
összeg  évente  fölváltva  egy  német  vagy  olasz  mű¬ 
vésznek  szól.  Döntési  jog  a  német  császárt  illeti. 
Az  idén  olasz  művésznek  jut.  A  második  kitün¬ 
tetés  :  a  nagy  aranyérem. 

Viktor  Emánuel  király  és  Heléna  királyasz- 
szony  jelenlétében  nyílt  meg  a  jelen  hetvenötödik 
római  és  ezúttal  kifejezetten  nemzetközi  műkiállítás. 
Minden  jelenlévő  és  kiállító  művészt  bemutattak 
az  olasz  felségnek,  ki  néhány  szíves  szó  után 
mindegyikkel  barátságosan  kezet  fogott.  Így  történt 
Hegedűs  László  festőnkkel  is,  kit  a  király  rokon¬ 
szenves  érdeklődés  hangján  így  szólított  meg : 

— -  Ah,  ön  magyar?  Hány  képe  van  a  kiál¬ 
lításon  ? 

- —  Öt,  felség.  Közülök  kettő  magyarországi 
képtárgy. 

Magyar  részről  Hegedűs  Lászlón  kívül  a  magyar 
származású,  de  gyermekkorától  kezdve  Rómában 
élő  s  nyelvében  inkább  olaszszá  vált  Szoldatics 
György  szerepel.  Jeles  római  festő,  Szoldatics  Ferenc 
veterán  művészünk  legidősebb  fia.  Különösen  arc¬ 
képeivel  tűnik  ki.  Nemrégiben  X.  Fiús  pápát  fes¬ 
tette.  A  harmadik :  Guzmics  Kálmán,  székesfehér¬ 
vári  származású  fiatal  magyar  festő,  ki  szintén 
Rómában  tartózkodik. 

Mindenekelőtt  szóljunk  az  olaszokról,  a  kiemel¬ 
kedőbb  nevek,  illetve  a  kiállított  műtárgyak  érdeme 
szerint,  amint  megállapodásra  késztetnek  bennünket. 
Legjelentősebb  helyet  foglalja  el  a  tárlaton  Aristide 
Sartorio,  a  berlini  művészeti  akadémia  volt  jeles 
művésztanára.  Igen  érdekes,  kiváló  művészi  egyéni¬ 
ség.  Mindegyik  képében  más  technikával  fest,  asze¬ 
rint,  amilyen  képtárgyat  választ.  Tőle  látjuk  a  kiál¬ 
lítás  legnagyobb  tájképét:  „Est  a  római  campagnán“. 
A  nagy  vásznat  óriási  legelésző  juhnyáj,  pászto¬ 
rokkal,  kellemes  hatású  kékesszürke  ég,  a  halványan 
fehérlő  holddal,  néhány  árva  bokor  festői  felfogás¬ 
ban  tölti  be.  Szereti  a  nagy,  nyugodt  folthatásokat 
s  e  nagy  képének  mégis  minden  részletét  látjuk, 
érezzük.  Nagy  tudással  festi  bivalyos  tájképeit, 
birkáit,  tengeri  képeit  és  lovait  Rajzai  is  magasan 
kiemelkedő  művészi  egyéniségről  tanúskodnak.  Ezek 
közül  felemlítjük  „Magyarországi  Szent  Erzsébet 
jét  román  építészeti  miliőben,  de  a  modellje  germán 
leány  lehetett.  A  mester  sokoldalúságát  bizonyítják 
még  ugyanitt  elhelyezett  kisebb  lovasszobrai  s  egy 
finoman  mintázott  kerek  lapos  gipsz  domborműve. 
Vettore  Zanetti  Zilla  igen  sok  poézissel  festett  két 
képet  a  mesés  Venéziából.  Nem  a  megszokott,  tarka 

színfoltokkal  akart  könnyű  hatást  elérni.  Tompított, 
meleg  barnás  tónust  vitt  vásznára  és  ehhez  viszo¬ 
nyította  utcai  jelenetének  a  színeit.  Gyorsan  kiáb¬ 
rándulunk  Antonio  Mancini  képeinél.  Egyikben  meg¬ 
lepetve  látjuk,  hogy  derékszögben  valóságos  üveg¬ 
darabokat  ragasztott  vásznára  s  összhangolás  végett 
hihetetlen  durván,  vastagon  kente  föl  festékeit.  Ezt 
látjuk  többi  képein  is,  sőt  színt,  tárgyat  alig  látunk 
—  csak  festéket.  Ablakon  kitekintő  „öreg“-je  egy¬ 
szerűen  beállított  modell.  Vittorio  Grassi  „Az  osz- 
téria“  képe  olasz  utcácskát  ábrázol.  Ódon  lámpa 
függ  a  rozzant  korcsmaajtó  fölött  és  bevilágít  a 
környező  sötét  éjszakába.  Tárgyának  igaz  átérzé- 
séért  szívesen  nézzük  el  apró  technikai  fogyaté¬ 
kosságait.  Őszinték  napsütéses  olasz  vicolóí. 

A  vakok  részvétet  keltenek  az  életben  —  és 
szánalmat  a  festészetben,  ha  érzés  nélkül  festik 
őket.  Crema  kettős  képe  ilyen.  Alakjai  a  levegőben 
vannak.  Pio  Joris  figurális  „Űrnapja",  templomban 
szertartásozó  apácákkal  és  „Áldozó  csütörtök"  képeit 
tisztán  „eladás“-ra  szánta.  Innocenti  színtelen  képei¬ 
nél  csak  a  rutinja  különb.  Ezt  mondhatjuk  Coromaldi 
képeiről  is.  Sok  a  hangulat  Vianello  „Elhagyva 
Venéziát"  kis  vásznában.  Napsütéses  alkonyaiban 
elmerengő  fiatalasszonyában  a  melankóliát  szim¬ 
bolizálta.  Thaulow-impressziókat  találunk  Dante  Ricci 
havas  tájképeiben,  de  eredeti  színérzék  és  felfogás 
nyilatkozik  meg  többi  tájképeinél.  Angelo  Dall’Oca- 
Bianca  négy  képet  küldött.  Mindegyik  arravaló,  hogy 
gyöngítse  alkotója  nevét.  Veronai  részletei,  rózsa¬ 
felhői,  folyó  fölé  helyezett  vizimalomkerekes  képe 
érzésnélküli  elnagyzolt,  felszínes  dolgok.  E  képei¬ 
ben  esett  Dall'Oca-Bianca.  Egyébként  úgy  hátra 
dugták  egy  félreeső  kis  terem  sarkába,  hogy  alig 
lehet  rátalálni.  Nagyobb  törekvéseket  látunk  Dome- 
nico  Someda  nagy  vásznán.  Vöröskeresztes  ápolók 
szedik  fel  a  sebesülteket  egy  szerencsétlenség  szín¬ 
helyén.  Életteljes  beállításokban  ábrázolja  az  izgal¬ 
mas  jelenetet,  a  támadt  porfelhőt,  de  több  alakját 
elnagyzolta  színben  és  rajzban.  Hasonló  nagy  vászon 
Mengarini-é.  Krisztus  megjelenik  a  gyár  ajtajában. 
Hívására  elvetik  a  munkások  pörölyeiket.  Megkapó 
gondolat,  csak  kevés  szerencsével  fejezte  ki  s  így 
a  szocializmus  hívei  aligha  lehetnek  hálásak  a  festő¬ 
nek.  Talán  csak  nem  akart  vértelen  munkásaiban 
túlvilági  szellemeket  festeni  ? 

E  terem  harmadik  nagy  vászna  Atanasio  „San 
Girolamo  látomásai".  A  sablonos  témába  új  motí¬ 
vumot  nem  hozott.  A  remete  alakja  elkínzott,  de 
jobban  rajzolta  meg  a  kékes  fényben  lebegő  női 
alakokat.  Tiszta  festői  felfogást  találunk  Filiberto 
Petiti  nagy  tájképeiben,  széles  kezelést,  de  kevés 
érzést.  Francesco  Mancini  szerencsésebb  agyagos 
hegyividékével.  Kevés  az  élet  és  szín  Sala  afga¬ 
nisztáni  életképében;  Bazzaro  viszont  vitt  életet  a 
vásznába,  de  színezése  nyers.  Érzésteljes  hármas¬ 
kép  Terracinié,  kőkorlátos  olasz  falucska  széle, 
középen  a  véghetlen  tengervíz  tükre,  majd  a  borús 
tengerentúli  rész,  az  idegen  föld.  Négy  szép  táj¬ 


képpel  szerepel  Gino  Sacheri.  Csak  sajátságos, 
hogy  angol  és  belga  vidékeiben  is  olasz  színeket 
látott.  Finom  hangulatot  látunk  Olivero  „Szomorú¬ 
ság"  vásznában.  Még  világos  késő  téli  délután  a 
hó  színe  kékes  reflexekbe  megy  át  s  ez  a  finom 
kékes  visszfény  borítja  a  hegyalatti  városkát.  Erő¬ 
teljesen  festi  Brenda  a  tenger  hullámzását.  Arturo 
Noci  nagy  ügyességgel  kezeli  a  pasztellt  gyermek- 
arcképeinél. 

Az  olasz  akvarell-festőket  jelentékeny  számban 
látjuk  képviselve,  de  csak  elvétve  akad  meg  a 
tekintet  egy-egy  jobb  képnél.  Itt  kiemelhetjük  Poveda 
kellemes  színezésű  kerti  részletét,  Battaglia  „Corinná" - 
ját,  Bazzani  assisi-i  részleteit,  Santoro,  Vanni, 
Noci  tájképeit. 

Hegedűs  László  öt  képét  négy  különböző  és 
távoleső  teremben  kell  fölkeresnünk.  „Emausz  felé" 
képében  a  színek  nemes  tüzét  és  megifjodását  lát¬ 
juk.  Ezt  az  üdeséget  az  olasz  napfény  és  ég 
varázsolta  a  művész  vásznára  s  így  képének  keleti 
tárgyával  teljes  összhangban  van.  Jézus  és  két 
kísérője  arcélben  áll  előttünk,  haladnak  a  mező¬ 
ségen  Emausz  felé.  Egyik  legjobb  képe  a  tárlatnak. 
Erős  magyar  levegő  árad  ki  ama  képéből,  hol 
magyar  ártányokat  őrző  hortobágyi  pásztorát  fes¬ 
tette.  Szívesen  látjuk  viszont  kedves  „Falusi  részlet" 
magyar  tárgyú  kis  képét,  gombahátú  házacskáival 
szalmakazlaival  és  ákácaival.  Alatta  függ  a  római 
Borghese-kert  egy  napfénynyel  áttört  bujazöld  fás¬ 
lombos  részlete,  egy  elhagyott  istenszoborral,  melyre 
szintén  jutott  egy  halvány  fénysugár.  Végül  a  mű¬ 
vész  és  nejének  szinte  szeszélyesen,  improvizáltál! 
vászonra  vetett  kettős  arcképével  találkozunk.  Karak¬ 
terben  találó.  Szoldatics  György  „női  tanulmány" -a 
igen  jó  arcképnek  is  beillik,  felfogásában  és  színe¬ 
zésébe.'!  is  jellemezve  egy  egyszerű  polgárleányt. 
Erősen  megállja  helyét  Guzmics  Kálmán  „Krisztus 
Kapernaumban"  című  képével.  Krisztus  előadást  tart 
tanítványainak,  kik  áhítattal  hallgatják.  Festői  ér¬ 
zékkel  és  harmonikusan  osztja  el  színeit  és  cso¬ 
portosítja  alakjait.  Effektusa  is  jól  sikerült.  A  kép 
törekvő  és  őszinte  művészlélekről  tanúskodik. 

Külön  teremben  nyertek  elhelyezést  a  spanyolok. 
Jósé  Benlliure  szélesen  kezelt  üde  valenzai  táj¬ 
képeit  kell  itt  első  sorban  említenünk.  Kevésbbé  jók 
figurális  képei.  Guinea  „Természet  ébredéséiben 
hűen  festette  a  kígyózó  folyót  napsütéses  partjával, 
melynek  szélén  egy  lombos  fa  szinte  kinyul  a  kép¬ 
ből.  A  műkereskedőknél  számos  változatban  látjuk 
a  tarka  rokoko-alakokat,  fehér  parókáikkal.  E  célra 
szánhatta  Salinas  is  „Hangverseny “-ét.  Zuloagára 
emlékeztet  Riccardo  Urgel  „Féltékenység“-e,  de 
szélesebben  fest.  Életteljes,  zöldruhás  spanyol  leány, 
ki  homályba  vonulva,  forralja  bosszúálló  gondo¬ 
latait.  Jósé  Echena  női  arcképén  híven  festi  a 
rózsaszínű,  csipkés  ruhát,  de  az  arc  élettelen. 
Érdekes  Ortiz-Echegüe  székben  ülő  női  aktja,  melyet 
a  művész  felülnézetből  festett.  O’Connor  jól  jel¬ 
lemezte  nagy  vásznában  egy  hevesvérű  honfitársát, 

ki  verekedésre  készül,  de  neje  visszatartja.  Élet- 
nagyságú  kép.  Tárgya  kisebb  vásznon  jobban 
érvényesülne.  Karakterisztikus  arcképeket  állítottak 
ki  Barbudo,  Barbasan,  Guinea  és  kis  genre-szob- 
rokat  Bouchara. 

Egy  ideális  művésziélek  festett  álmait  látjuk  a 
californiai  Waltcr  Charles  Stetson  képeiben.  Festett 
álmokat,  hol  elrejtett  völgyekben  és  bűvös  tájakon 
tündérlányok  kergetőznek  fátyolszerű  kosztümökben. 
Mindegyik  képében  nemes,  meleg  tónusérzést  látunk. 
Megkapó  a  világítás  „II  bambino"  (a  gyermek  Jézus) 
című  képében.  Finom  pietással  átérzett  női  alakok, 
köztük  Máriával,  veszik  körül  a  kis  istengyermeket 
őszi  alkonyati  világításban.  A  szép,  meleg  szín¬ 
foltokat  kiemeli  a  sötétkékes  háttér.  Igen  szép 
még  ködös  miliőben  mozgó  „Múzsái",  „Képzelt 
táj  “-a,  „Aranyos  alkonyat“-a.  Csak  ott,  ahol  való¬ 
ságot  kell  festenie:  arcképeiben,  tűnik  fel  előttünk 
szárnyaszegett  madárként.  Max  Roeder  rendkívül 
erős  festői  érzékét  lenyűgözik  Böcklin-impressziói. 
Igen  szép  „Őszi  napfény" -e,  hol  ciprusok  és  piniák 
között  tarkaruhás  lányok  játszadoznak.  Castello  a 
marc-jában  egy  szigetcsúcsra  épített  kastélyt  festett 
le,  körötte  a  tenger.  Nehézkes  az  ég  színezése. 
Lloyd-Levelye  manarolai  tájképei  közt  legjobb  a 
„Szüret"  pleinairje.  Két  olasz  leány  jön  le  a  domb¬ 
ról  puttonyokkal,  a  háttérben  a  tenger.  Finomsággal 
festette  a  levegőt,  a  metszőt,  az  átlátszót  s  ezzel 
oly  karaktert  adott  képének,  mintha  valahol  a  fjor- 
dok  között  látta  volna.  A  skandináv  Axel  Holm- 
ström  „Esti  béké“-jében  Puvis  de  Chavannes- 
reminiszcenciát  találunk,  de  nem  a  nagy  francia 
rajzának  és  színezésének  klasszikus  egyszerűségé¬ 
vel.  Ez  a  kép  viziószerű  hatást  tesz.  Kékes-zöldbe 
játszó  színekkel  festett  leányalak  mécsessel  lép  elő 
a  misztikus  zöldes  tónusú  háttérből.  Bár  a  művész 
szeretettel  dolgozott  tárgyán,  képével  nem  tudunk 
megbarátkozni. 

A  világ  legőszintébb  művésze,  Michael  Félix 
Mygrzyvalsky,  nevének  aláírásánál  két  más  festő  nevét 
is  odaírta.  E  szóval  „aiutato"  vallomást  tesz,  hogy  e 
két  művész  segédkezett  a  kép  megfestésében.  Vászna 
a  legnagyobbak  közé  tartozik.  Hármas  kép.  Az 
elnyomott  szabadságot  jelképezik  vörös  világításul 
igáthuzó  férfialakjai,  erős  effektusban,  a  másik 
oldalon  a  kitörő  forradalom  kapás  és  kaszás  rohanó 
alakokkal.  Itt  már  a  színfoltok  szétesnek.  Középen 
azúrkék  levegős  háttérrel,  jól  megrajzolt  fiatal  férfi¬ 
akt  és  felszálló  sas  jelképezi  a  feltámadt  szabad¬ 
ságot.  Brioschi,  Coleman,  Maks,  Röesler,  Ryland 
jó  tájképeket,  Georg  Goldstein  szép  tanulmányokat 
és  Dóra  Oelfsen  arcképeket  állított  ki. 

Az  olasz  és  külföldi  szobrászok  művei  három 
kisebb-nagyobb  termet  töltenek  meg.  Eredetibb 
egyéniség  Giovanni  Prini.  Új  ötletet  találunk  Krisz¬ 
tus  fejében.  i\  hajzat  kagylószerűen  öleli  át  a  jól 
mintázott  arcot  s  így  érdekes  hatást  hozott  ki. 
„Zeneművész" -ét  barlangszerű  mélyedésben  ábrá¬ 
zolja,  az  ujjak  a  bemintázott  gipszbillentyűkön 
132 


nyugszanak.  Ez  már  inkább  festői  témának  volna 
alkalmas.  Többi  tanulmányai  könnyed,  művésziesebb 
felfogásról  tanúskodnak.  Élctteljes  arcképek  az  orosz 
Glicenstein-éi.  Sokeszményiséget  cs  kiforrott  technikát 
vitt  Apolloni  „Madonna"  carrarai  márványszobrába. 
Ferdinánd  Seeboek  több  jellegzetes  arcképpel  szere¬ 
pel.  Szép  a  „Forrásnál"  című  bronzszobra,  egy 
vedrével  lehajló  szépen  mintázott  leány  alakjában. 
Niccolini  tanulmányaiba  és  „Ébredés"  c.  férfiaktjába 
életet  vitt,  de  a  felső  test  aránytalan.  Még  egy 
sereg  minden  különösebb  invenció  nélküli  fejtanul¬ 
mány  tarkálik  eme  termekben. 

Aránylag  csekély  számúak  a  nagyobb  bátorságot 
igénylő  figurális  képek.  A  tájkép  dominál.  Egyéb¬ 
ként  kétségen  kívül  leszűrhettük  ama  tapasztalatot, 
hogy  eme  kiállítás  művészi  tartalmában  és  rende¬ 
zésében  nem  éri  el  a  budapesti  kiállítások  szín¬ 
vonalát.  E  nehézkes  viszonyok  sehol  sem  meglepőb¬ 
bek,  mint  az  örökváros  levegőjében,  hol  hiába  ébreszt 
a  természet,  dal,  zene  tiszta  derűt  és  bőséges  élet¬ 
örömöket  :  e  föld  fiai  nem  látják,  nem  érzik  .  .  . 

Lendvai  Károly 

nŰ VÉSZEK  ANYJA.  A  drezdai  metszetgyűjte¬ 
mény  utolsó  negyedévi  kiállítása  az  anyáké  volt: 
tisztelet  azoknak  az  asszonyoknak,  akik  az  emberiség 
szívekben  látó,  szívekben  vigasztaló  költőit  adták 
a  világnak.  A  kiállított  művek  egyrésze  csak  jó 
reprodukció,  de  sok  az  eredeti  metszet  is  és  meg¬ 
találjuk  köztük  a  múlt  nagy  neveit,  de  főleg  a 
jelen  művészeit,  a  nagy  moderneket. 

A  festőnek  gyermeki  szeretete  és  művészi  érdek¬ 
lődése  egyesül  a  legközelebb  álló  modelljében,  a 
néző  élvezetét  pedig  fokozza  a  pszichológiai  kíván¬ 
csiság,  hogy  mit  talál  meg  a  művészben  az  anyá¬ 
ból  s  mit  visz  bele  a  festő  az  anyja  arcképébe  a 
saját  egyéniségéből,  a  mint  az  többi  munkáiban 
is  megnyilatkozik. 

Művészi  felfogásra  nézve,  két  nagy  név  köt  le  : 
Rembrandt  és  Böcklin.  Rembrandtnál  annyira  ural¬ 
kodik  a  művész  a  fiú  felett,  hogy  egészen  elvesztjük 
a  testi  összeköttetés  érzetét,  elfelejtjük,  hogy  anyáról 
van  szó.  Tisztán  művészi  kérdés  előtte  a  csodálatos 
öreg  arcban  a  lelket  kifejezni,  vagy  egy  világítási 
problémát  megoldani  a  elair-obseure  játékával  a 
vén  arc  sok  száz  ráncain,  a  főkötő  előrevetett 
árnyékában. 

Szinte  látjuk  magunk  előtt  öregedni  a  képek 
során ;  a  bőrt  lassankint  megráncosodni,  lesová¬ 
nyodni  a  kezeket ;  a  derék  megtörik,  a  szem  pillan¬ 
tása  kihal. 

A  metszetekben  áll  előttünk  az  öregség  kezdete, 
majd  a  Windsor  Castle  pompába  öltözött,  kissé 
rideg  asszonya  jön.  Azután  mindig  otthoniasabbá 
válik  a  tartás  ;  csodálkozó,  elmerült  tekintet  olvas 
a  bibliában  s  mintha  a  nagy,  nyitott  könyv  vissz¬ 
fénye  játszanék  az  arcán.  Itt  az  Eremitage  öregje, 
fájdalmasan  lehúzott  szájával  s  a  közelgő  semmibe 
tekintő  szemeivel  s  a  bécsi  képtár  roskadó  testű, 

botra  támaszkodó  alakja ;  ráncos  arcának  minden 
barázdájából  az  élettel  való  nyugodt  leszámolás 
beszél. 

Nem  a  fiú  festette  az  anyát,  hanem  a  művész 
az  öregséget. 

A  Böcklin  anyjában  a  szem  ragad  meg;  ezek 
a  kissé  fájdalmas  kifejezéséi,  távolba  néző,  szinte 
hallgatozó  szemek ;  mély  vonás  az  orr  mellett  és 
ehhez  fiatalos,  kissé  akaratos  száj,  olyan  idegen¬ 
szerű  arc,  amiről  azt  hiszszük,  sohasím  tudnók 
megszokni,  és  mégis  —  a  szem  olyan  ismerős. 
.  .  .  Ugyanezek  a  szemek  néznek  a  távolba,  kissé 
fájdalmasan,  szinte  hallgatózva  a  Böcklin  saját 
arcképén,  hallgatózva  arra  a  zenére,  mely  a  halál 
hegedűjéből  árad  felé. 

Mennyit  vitt  Stuck  az  anyja  arcképébe  bele  az 
ő  egyéni  felfogásából  az  általános  asszonyról,  nehéz 
volna  eldönteni.  Annyi  bizonyos,  hogy  ha  a  sphinxet 
öreg  alakban  akarta  személyesíteni,  ez  az  asszony 
alkalmas  lett  volna  reá.  Az  arc  alsó  és  felső  részének 
teljesen  elütő  kifejezése  adja  meg  ezt  a  jelleget : 
öreg  ránczos  arcban  szokatlanul  nagy  nyitott  sze¬ 
mek,  rejtélyes  mosolyű  keskeny,  összeszorított  ajkak, 
melyekben  semmi  sincs  az  öregek  beesett  szájának 
jóságos  vonalából.  A  fekete,  mereven  hátrakötött 
kendő  egészen  eltakarja  a  hajat  s  a  homlok  egy 
részét. 

Semmi  kétség,  itt  a  Stuck  művészi  felfogása 
adta  meg  ezt  az  erős  jelleget  az  anyának,  mint  a 
hogy  megtaláljuk  a  Rosetti  anyjánál  a  typikus 
preraphaelita  száját  sírásra  hajló  vonalával  s  az 
ábrándos  túlvilági  tekintetet ;  a  Herkomer  anyjánál 
az  érdekesen  bosszús  szemeket. 

Tlioma  erősen  realistának  mutatkozik  s  a  8  <S 
éves  asszonynál  a  petyhüdt  izmok,  a  bágyadt  szem 
rajzolása  érdekelte  ;  de  a  Dürer  hihetetlenül,  a 
visszataszítóig  természetes  metszete,  pestisben  hal¬ 
dokló  öreg  anyjáról  minden  modern  realizmust 
felülmúl 

Érdekes  Cári  Larsson  metszete.  Az  az  asszonyi 
typus,  ami  csak  a  nagyvárosok  külvárosaiban  lakó 
szegénységnél  található  fel.  Rojtos  nagykendőben, 
amely  talán  sohasem  volt  új,  lehetetlen  formájú 
viharvert  kalapban.  Erős  arcéle,  hideg  kifejezése 
az  élet  nyomorúságával  sokat  küzdött  asszonyra 
vall,  de  aki  ezt  a  küzdést  piaci  kosarával  karján, 
egészségesen,  bátran  elviselte. 

Hogy  Klingerné,  ez  az  elhízott  nyárspolgár  asz- 
szony,  hogy  lehetett  a  Kiinger  szülőanyja,  éppen 
olyan  csodálatos,  mint  az,  hogy  a  hideg,  nyárs- 
polgárias  Lipcse  szülővárosa  lehetett. 

Nem  volna  érdektelen  az  írók  műveiben  az 
anyáról  szóló  részleteket  összehasonlítani  a  festő¬ 
művészek  felfogásával.  Csakhamar  kitűnnék,  hogy 
az  író  kevésbbé  objektív  művész.  A  festő  előtt  levő 
modell  a  való  visszaadásában  követelőbb,  művé¬ 
szeti  technikája  reálisabb  és  reálisabb  hatásra  is 
számít.  Éppen  a  legnagyobb  művészeknél  válik  az 
arckép,  még  az  anya  arcképe  is  az  objektivitás 


által  műremekké  ;  nem  keressük,  hogy  kinek  az 
anyja,  hanem  tisztán  a  műélvezet  hatása  alatt 
állunk. 

Az  író  képzeletét .  .  .  nem  köti  a  modell,  érzel¬ 
meit  nem  szorítják  háttérbe  művészeti  problémák 
és  az  érzelmi  mozzanatok  könnyen  legyőzik  a 
művészieket,  de  legjobb  esetben  egyesül  a  kettő. 

Ritoók  Emma 

ZOBRÁSZATI  KIÁLLÍTÁSOK  BÉCSBEN.  (Me- 
dardo  Rosso.  A  Szecesszió  szobrászati  kiál¬ 
lítása.)  Bár  a  bécsi  Szecesszió  egy  régibb  kiállítása 
az  impresszionista  festők  családfáját  a  szobrászattal 
kapcsolatban  mutatta  be  :  Medardo  Rosso,  aki  min¬ 
den  pályatársánál  következetesebben,  behatóbban 
érvényesíti  az  impresszionizmus  elveit  a  szobrá¬ 
szatban,  mégis  hiányzott  abból  a  tanulságos  gyűj¬ 
teményből.  Hisz  Rosso  maga  állítja,  hogy  az  ő 
plasztikája  a  futó  festői  hatást  igyekszik  megrög¬ 
zíteni  és  hogy  Rodin  tőle  tanulta  az  ő  „impresz- 
szionizmusát“.  Ezt  a  port  a  két  párisi  mester  bonyo¬ 
lítsa  le  :  minket  a  dologban  leginkább  Rosso  munkái 
érdekelnek.  Ha  az  Artaria-műkereskedésben  kiál¬ 
lított  műveit  végignézzük,  csakugyan  meggyőződünk 
róla,  hogy  egyebet  keres,  mint  a  többi  szobrász. 
Többnyire  apróságok,  egy  fej,  egy  mellkép,  vagy 
egy  ötödnagyságú  alak,  teljesen  a  viasz  értelmé¬ 
ben  mintázva.  Itt  anyagszerű,  bár  ő  maga  tagadja 
ennek  szükségességét  a  plasztikában.  Némely  darabja 
ügy  hat  ránk,  mintha  még  csak  a  döntő,  a  ki¬ 
magasló  formákat  mintázta  volna  meg :  a  többi 
fejlesztésre  vár.  Bizonyos  távolságról  tekintve,  a 
kiállítás  raffinált  világításában,  csakugyan  inkább 
festői,  mint  plasztikai  hatásokat  érzünk  s  éppen 
ez  az,  amire  Rosso  büszke.  Célját  teljesen  elérte, 
ha  csak  éppen  ez  a  célja.  Még  azt  is  megállapít¬ 
hatjuk,  hogy  teljes  készségű  mintázó,  aki  látszólag 
a  legnagyobb  könnyedséggel  uralkodik  a  formákon. 
A  hatást  azonban,  amelyet  e  leheletes  finomsággal 
mintázott  darabok  ránk  gyakorolnak,  nem  mond¬ 
hatjuk  merőn  újnak.  Tényleg  viszontlátunk  itt  vala¬ 
mit,  amire  a  szerző  is  hivatkozik :  az  egyiptomi 
kemény  kőből  vésett  kis  figurák  forma-elsimítását. 
Emlékszünk  antik  fejekre  és  test-töredékekre  is, 
amelyeket  egy  ideig  a  tenger  hullámai  mostak  és 
hempergettek,  ezeken  is  csak  a  legerősebb,  leg¬ 
inkább  kiálló  formák  maradtak  meg,  a  többit  egyen¬ 
letesre  nyaldosta  a  hullám.  Ilyféle  mintázás  nem 
egyszer  tér  vissza  Rosso  művein.  Kétségtelen,  hogy 
mégis  erősen  hatnak,  bár  érezzük,  hogy  itt  szél¬ 
sőséggel  állunk  szemközt.  Néha  szinte  azt  mond- 
hatnók  —  amit  néhányan  Rodin  munkájáról  mon¬ 
danak  —  hogy  nem  is  a  plasztikai  anyag,  hanem 
a  modellt  körülfogó  levegő  van  itt  formába  öntve. 
Az  árnyékjátékok  egész  sorából  áll  elő  Rosso  plasz¬ 
tikája.  Egyik  műve  fátyolos  női  mellszobor  :  éppen 
alkalmas  téma  a  szerző  számára.  Itt  az  arc  formáit 
nem  csak  a  levegő  fogja  körül,  hanem  még  a 
fátyol  is  enyhíti,  simábbra,  egyszerűbbre  formálja, 

sejtelmessé  teszi,  szinte  csak  érezteti.  Mindebből 
ugyancsak  gyászos  eredmény  származnék,  ha  Rosso 
nem  volna  mestere  a  mintázásnak. 

Nyolcvannyolc  kisebb-nagyobb  plasztikai  mű¬ 
tárgy  került  februárban,  a  bécsi  Szecesszió  palo¬ 
tájában  kiállításra.  Ez  a  gyűjtemény  nagy  meg¬ 
lepetésekkel  nem  szolgált :  a  szobrászat  sokkalta 
lassúbb  fejlődéséi  a  festészetnél.  Amit  a  Szecesszió 
képkiállításain  megszoktunk,  a  heves  túlzásokat, 
új  elvek  élére  állítását,  merész  szélsőségeket,  azt 
a  plasztika  e  nyugodalmas  kiállításában  nem  talál¬ 
juk.  Rodin  hiányzik,  de  hisz  már  csaknem  minden 
munkája  megfordult  a  Szecesszió  palotájában.  Az 
egyetlen  Emilé  Bourdelle  fogja  talán  a  nyárspolgár  - 
amatőröket  megijeszteni,  de  ő  sem  oly  veszedelmes 
ember,  mint  amilyennek  az  első  pillanatra  látszik. 
Egy-két  munkájában  az  archaikus  vonás  mellett 
feltűnik  a  naivos  stilizálás  keresése.  Néhol  temér¬ 
dek  mellékholmit  alakít  szertelenül  uralkodóvá : 
annak  szövedékéből  kandikál  elénk  egy  Beethoven- 
arc  formája. 

Érdeklődésünket  leginkább  Jules  Lagae  brüsz- 
szeli  szobrász  munkái  kötik  le.  Rendkívüli  nyugalom 
üli  meg  formáit:  sehol  egy  nervózus  vonás.  Porcikáról- 
porcikára  mintáz,  minden  finomság  érvényesül,  de 
egyben  szervesen  összekapcsolódik,  kivált  bronzba 
öntött  munkáin,  ahol  az  anyag  sötétebb  színe  is 
bizonyos  egységesítő  hatással  van.  Jean  Dampt  és 
Jules  Desbois  plasztikai  művein  az  elmés  mintázás, 
a  delikát  előadás  mint  kiváló  francia  tulajdonság 
jelentkezik.  A  nagy  fejlettségű  gall-izlés  jellemzi 
René  de  Saint-Marceaux  munkáját  is.  Némelyikük 
ugyan  nem  ment  egy  bizonyos  ürességtől. 

Constantin  Meuniernek  művein  a  megható 
pietás,  egyszerűség,  érzés  érvényesül.  A  franciák 
kicsiny  bronzain,  például  Desbois  munkáin  az  élet 
elegáns  ruganyossága,  finom  gesztusok,  meglepő 
mozdulatok  adják  a  mű  savát,  borsát. 

Mindez  teljességgel  hiányzik  a  németek  legnagyobb 
szobrászánál,  Adolf  Hildebrandnál,  akinek  márvány¬ 
ból  faragott  női  képmása  a  végtelen  egyszerűségre 
helyezi  a  hangsúlyt.  Tőle  is  távol  áll  minden  ner- 
vózitás,  de  épp  annyira  kerüli  az  apró,  a  nem 
döntő  fontosságú  formáknak  még  jelzését  is.  Némely 
helyen,  ahol  két  nagyobb  forma  átmetszi  egymást, 
ahova  mélység  kerül  (szemhéjjak,  orrlyuk,  ajkak), 
a  borotvaéles  mély  vonalat  még  barna  színnel  is 
mélyíti,  miáltal  néhol  frappáns  hatások  állnak  elő. 
A  karakterisztikus  elemet  leginkább  Ruth  Miilés 
(Páris)  hangsúlyozza  kicsiny  szobrocskáin.  Ebből 
a  fajtából  sok  jó  munka  van  a  kiállításon,  jól 
állja  meg  helyét  ezek  sorában  egy  magyar  szob¬ 
rásznőnek,  Kalmár  Elzának  „ Eszter “-je.  Végül  kiál¬ 
lították  itt  Max  Kiinger  „Dráma"  című  márvány¬ 
művét,  egy  homályos  vonatkozású  allegóriát,  amely 
nem  jelent  sem  haladást,  sem  hanyatlást  Kiinger 
plasztikai  művészetében.  De  talán  nem  érdemli  meg 
azt  a  tömérdek  dicséretet  sem,  amelylyel  Német¬ 
országban  elhalmozták.  lk 

LHALT  MŰVÉSZEK.  Achenbach  Oswald  tanár, 
festő  (született  1827-ben),  meghalt  Düssel¬ 
dorfban. 

Barrias, Louis Ernst,  francia  szobrász,  aki  1841  -ben 
Párisban  született  s  Cavelier  és  Jouffroy  tanítványa 
volt,  Párisban  meghalt.  Legelső  alkotásának  a  ki¬ 
állítása  után  megkapta  1865-ben  a  Prix  de  Rome-ot 
s  Rómában  folytatta  kiképeztetését.  Legkiválóbb 
műve  egy  Adám  és  Éva  szobor,  mely  nagy  nép¬ 
szerűséget  szerzett  neki. 

Bauernfeld  Gustav  orientalista  festő  (született 
1848-ban),  meghalt  Jeruzsálemben. 

Braith  Anton  állatfestő  (szül.  1836-ban),  meg¬ 
halt  Biberachban. 

Dillens  Julién  szobrász  (szül.  1850-ben),  meg¬ 
halt  Bruxellesben. 

Drumm  August  tanár,  szobrász  (szül.  1862-ben), 
meghalt  Münchenben. 

Eustache  Bemard  szobrász  (szül.  1836-ban), 
meghalt  Grenoble-ban. 

Giacomelli  festő,  illusztrátor  és  rézkarcoló  (szül. 
1822-ben),  meghalt  Mentone-ban. 

Guimberteau  Raymond  szobrász  meghalt  Angou- 
léme-ben. 

Jenewein  Félix  festő  (szül.  1858-ban),  meghalt 
Brünnben. 

Koch  Kari  rajzoló  (szül.  1828-ban),  meghalt 
Berlinben. 

Koller  Rudolf  svájci  festő  (szül.  1828-ban), 
meghalt  Zürichben. 

Le  Roux  festő  (született  1834-ben),  meghalt 
Párisban. 

Levillain  Ferdinánd  szobrász,  meghalt  Párisban. 

Lévy  Henri  Leopold  festő  (szül.  1 840-bcn), 
meghalt  Párisban. 

Metzener  Alfréd  tájfestő,  meghalt  a  svájci  Zwei- 
simmenben. 

Michel  Charles-Henri  festő  (szül.  1817-ben), 
meghalt  Párisban. 

Pinheiro  Bordallo  portugál  festő  és  torzkép- 
rajzoló,  meghalt  Lissabonban. 

Pokorny  Joseph  szobrász-tanár  (szül.  1830-ban), 
meghalt  Bécsben. 

Rieger  Albert  táj-  és  tengerfestő  (szül.  1834-ben), 
meghalt  Bécsben. 

Ruth  Valentin  festő  (szül.  1825-ben),  meghalt 
Hamburgban. 

Schönthaler  udvari  szobrász  (szül.  1821-ben), 
meghalt  Bécsben. 

Schulz  Moriz  szobrász  (szül.  1825-ben),  meg¬ 
halt  Berlinben. 

Siemering  Rudolf  szobrász  (szül.  1835-ben), 
meghalt  Berlinben. 

Vogler  Paul  festő  (szül.  1853-ban),  meghalt 
Verneuil-sur-Seine-ben. 

Walter  Ottokár  állatfestő  (szül.  1853-ban),  meg¬ 
halt  Berlinben. 

Weinholdt  Moriz  festő  (szül.  1861-ben),  meg¬ 
halt  Münchenben. 


Adatok  művészetünk  történetéhez 


ADATOK  MŰVÉ5ZETÜNK  TÖRTÉNETÉHEZ 

17  OÓ  JÁNOS  ÉS  EGY  MŰVÉSZ -TÁRSASÁG 
a)  ESZMÉJE  1831  — 1832-ben.  Bayer  József 
a  Művészet  1903-ik  évi  második  számában  „Egy 
Művész-Társaság  eszméje  1832-ben  és  gróf  Szé¬ 
chenyi  István"  című  cikkében  ismerteti  Joó  János 
egri  rajztanárnak  egy  magyar  művész-társaság  léte¬ 
sítését  célzó  működését.  Elmondja  Joó  Jánosnak 
kézirati  önéletrajza  alapján,  hogy  Joó  Széchenyi 
hatása  alatt  a  művészet  terén  áttörésre  vállalkozott 
s  ez  ügyben  levelet  is  írt  Széchenyinek,  eléje 
tárván  eszméjét.  Közli  ezenkívül  Széchenyinek  Joó 
levelére  adott  eddig  ismeretlen  válaszát  is  és  azután 
áttér  annak  vázolására,  mi  lehetett  Joónak  terve, 
s  mert  Bayer  Joó  levelét  nem  ismeri,  sejteti  a 
tervet  Joónak  Budán,  1841-ben  megjelent  „Nézetek 
a  magyar  nemzet  műveltségi  és  technikai  kifejtése 
tárgyában “  című  műve  alapján. 

Egészen  helyesen  azt  következteti,  hogy  Joó 
tulajdonképpen  akadémia-félét  terveit.  Bayer  ezt 
értekezése  végén  így  fejezi  ki  :  „Kétségtelennek 
csak  a  következő  három  dolog  látszik :  1 .  hogy 
Joó  János  magyar  művészek  vezetése  alatt  álló 
művésziskolát  terveit  ;  2.  hogy  az  idegenbe  szakadt 
magyar  művészek  hazai  alkalmazásától  várta  a  hazai 
művészet  föllendülését  és  3.  hogy  Széchenyi  e 
tervet  komolyan  vette,  helyeselte,  de  időelőtti  vol¬ 
tára  és  a  saját  sokoldalú  elfoglaltságára  tekintettel, 
kivitelére  nem  mert  vállalkozni" . 

A  Széchenyi-Műzeum  iratainak  rendezésénél  ki¬ 
tűnt,  hogy  Joó  János  levele  megmaradt  Széchenyi 
iratai  között  s  így  abban  a  helyzetben  vagyok, 
hogy  Joó  tervét  részletesen  ismertethetem. 

Joó  levelét  1831  december  hó  28-án  intézte 
Széchenyihez.  Széchenyi  az  Akadémia  megalapítá¬ 
sával,  Lovakrul  s  különösen  Hitel  és  Világ  című 
műveivel  oly  híressé  tette  a  hazában  nevét,  hogy, 
számtalan  adat  bizonyítása  szerint,  a  hazafiak,  írók, 
művészek,  mérnökök,  ha  valami  eszméjük  támadt, 
mindannyian  hozzá  fordultak  tanácsért,  pártfogásért 
vagy  segítségért.  Ilyképpen  tett  Joó  is.  Mikor  az 
Akadémia  1831-ben  megkezdette  működését,  saját 
állítása  szerint  Joó  is  azok  között  volt,  akik  ajánl¬ 
koztak  az  akadémiai  nagy  szótár  dolgozótársainak 
(a  műszavakra).  Nemzeti  szempontból  Széchenyi 
fellépése  rendkívül  nagy  hatású  volt.  Joót  is  az 
ő  fellépése  sarkalta  arra,  hogy  a  művészet  és 
kézművesség  terén  a  nemzeti  eszme  szolgálatába 
szegődjék.  E  téren  mindenekelőtt  szükségesnek 
tartotta  a  magyar  művészek  magyarosítását  s  a 
művészetek  nemzeti  nyelven  való  kifejezését;  szük¬ 
ségesnek  azt,  hogy  mesterembereink  műtárgyaikat 
magyarul  nevezzék  el  és  ismerjék,  nehogy  az  ide¬ 
gen  nyelv  elkerülhetlen  szükséges  volta  mellett  a 
magyartól  elszokjanak.  Korában  már-már  azokat 
nem  is  becsülték,  kik  németül  nem  tudtak,  éppen 
azért  a  magyar  földműves  gyermekei,  kik  a  német 


nyelvet  nem  tudták  elsajátítani,  nem  igyekeztek 
mesterséget  tanulni. 

Így  tehát  nemzeti  szempontból  fontosnak  vélte 
azt,  hogy  a  műtárgyakat  magyarul  lehessen  kife¬ 
jezni  s  hogy  így  tanulják  a  növendékművészek. 
A  nemzeti  (az  akkori  elemi  iskola)  és  a  deák  (az 
akkori  gimnázium)  iskola  nem  alkalmas  erre,  a 
növendékművészek  leginkább  magyarosíthatok  a  raj¬ 
zoló-iskolában  (az  akkori  ipariskola).  Itt  azonban 
csak  a  felszabadulásig  tanulnak,  akkor  a  külföldre 
vándorolván,  nagyobbrészt  nyelvükre  és  erkölcsükre 
nézve  elkorcsosodnak  s  így  a  rajzoló-iskolák  a 
nemzetesítésnek  kevés  hasznára  vannak. 

Ezeken  a  bajokon  csak  művész-társaság  felál¬ 
lításával  lehetne  segíteni.  Ennek  kötelessége  volna  : 
a)  a  művészet  minden  ágát  magyarul  kifejezni,  b) 
az  egyes  ágakat  újabb  hasznos  tárgyakkal,  felta¬ 
lálásokkal  gyarapítani,  c)  az  egyes  ágak  legfonto¬ 
sabb  részeit  a  nyilvános  iskolákban  tanítani,  d)  a 
hazában  több  helyen  létező  rajzoló-iskolákra  fel¬ 
ügyelni  és  szaporításukról  gondoskodni. 

Ily  társaság  felállítása  nagy  áldozatba  kerül 
ugyan,  de  egy  hathatós  pártfogó  közbenjárására  a 
felség  engedelmével  és  a  haza  nagyjainak  és  pol¬ 
gárainak  segítségével  könnyen  sikerülhetne.  Joó  ezen 
hathatós  pártfogót  Széchenyiben  vélte  feltalálni. 

íme,  ez  volt  Joónak  terve. 

Joónak  levelében  még  önéletrajzi  adatok  is  van¬ 
nak.  Megtudjuk,  hogy  Szegeden  született  s  egy 
piarista  tanára  és  Vedres  István  pártfogása  és 
hatása  alatt  tanult.  A  nagyon  kezdetleges  fokon 
levő  szépmesterségekre  lévén  nagy  hajlama,  meg¬ 
tanult  jól  rajzolni,  azonkívül  gyakorolta  magát  az 
építésben,  asztalos,  lakatos,  esztergályos,  muzsika¬ 
csináló,  képfaragó  és  több  más  mesterségben.  Az 
asztalosmesterséget  meg  úgy  elsajátította,  hogy  abba 
a  céh  rendje  szerint  be  is  iktattatott.  Ezenkívül  még 
a  zenében  is  megfelelő  jártasságra  tett  szert.  Miután 
így  a  szépművészetek  terén  szépen  előhaladt,  taní¬ 
tója  azt  akarta,  hogy  piaristává  legyen,  de  ő  tanul¬ 
mányait  kibővíteni  akarván,  a  külföldre  szeretett 
volna  menni.  Pártfogók  hiányában  azonban  csak 
a  haza  nagyobb  városait  járta  be  s  itt  idegen 
művekből  annyira  bővítette  ismereteit,  hogy  1  9  éves 
korában  a  temesvári,  majd  pécsi  rajztanítói  állásra 
2-iknak  ajánltatott,  22  éves  korában  pedig  Eger 
város  rajziskolájához  hivatott  meg.  Itt  az  egri 
székesegyház  építésénél  közreműködött  s  terveit  a 
íelségnél  s  a  velencei  akadémiánál  is  bemutatták. 

Az  életrajzi  adatok  bizonyítékul  szolgáltak  a  levél¬ 
ben  arra,  hogy  nem  tájékozatlan  ember  szól  a  kér¬ 
déshez  s  ajánlkozik  a  megoldásra. 

Ezek  után  pedig  halljuk  a  művészettörténetileg 
fontos  levelet  egész  terjedelmében. 

A  levél  így  hangzik  : 

Méltóságos  Gróf  Úr ! 

Különösen  tiszteletre  méltó  Uram  ! 

Meg  engedjen  Nagyságod  bátorságomnak,  hogy 
ezennel,  mint  talán  egészben  ösméretlen  alkalmat- 

lankodom,  egy  óhajtásom  kijelentésével,  melyben 
Nagyságod  ítéletéhez  és  pártfogásához,  mint  leg- 
biztossabb  parthoz  a’  Nemzeti  ügyben  mérészlek 
ragaszkodni. 

Örömmel  hallottam  a’  nagy  érdemű  Magyar 
Tudós  Társaság  valahára  kezdetét,  és  előmenetelét, 
mellyet  én  is  a’  nagy  szótár  kidolgozásában,  a’ 
műszavak  megszerzésére  nézve  segíteni  magamra 
vállaltam.  Valóban  szükséges  is  már  a’  művészeink 
magyarosítása,  vagy  inkább  a  Művészetek  nemzeti 
nyelven  való  kifejezése,  hogy  Mesterembereink,  kik 
polgárjaink  nagyobb  részét,  következésképpen  a’ 
Nemzetét  is  teszik,  Műtárgyaikat  azon  tudhassák, 
és  ne  kortsosodnának  el  annyira:  hogy  azokat 
Magyarul  semmiképp  ;  németül  pedig  rosszul  tanul¬ 
ván,  nem  értik ;  és  így  el  kerülhetetlen  szüksé¬ 
gessé  látván  az  idegen  nyelv  tanulását,  végtére 
reá  adják  magokat  és  az  anyaitól  el  szoknak, 
minthogy  már  nem  is  betsültetnek  közöttük,  kik 
Németül  nem  tudnak ;  azon  falusi  földművesek 
gyermekeik  pedig,  kik  mesterségre  mennek,  mivel 
idegen  nyelven  kéntelenítetnek  tanulni  a’  műtárgya¬ 
kat,  azokat  meg  nem  tanulhatván,  többnyire  fel 
haggyák  mesterségeket,  és  így  kedveket  el  vesztvén 
semmit  sem  igyekeznek  tanulni.  —  A’  műtárgya¬ 
kat  is  szükséges  tehát  Nemzeti  nyelven  ki  fejezni, 
és  azokra  nevendék  művészeinket  meg  tanítani.  De 
hogy  lehessen  az  ?  midőn  kitsinkorukban  a’  deák 
iskolákat,  melly  nékik  szükségtelen,  tán  három¬ 
négy  esztendeig  járják,  többnyire  csak  azért,  hogy 
még  gyengék  a  Mesterségre  ;  előbb  pedig  a’  nemzeti 
iskolákban  küldetnek,  hol  írni  olvasni  tanulnak ; 
azon  némely  helyeken  lévő  úgy  nevezett  harmadik 
Normális  iskolának  pedig,  hol  azok  kik  mester¬ 
ségre  szándékoznak,  külömbfélékre  tanítatnak,  mint¬ 
hogy  még  akkor  gyenge  elméjek  ;  többnyire  sikere 
nintsen.  Azon  kevés  időt  tehát,  mellyet  mesterségek 
mellett  nyerhetnek,  szükséges  hasznokra  fordítani, 
s  ezt  lég  inkább  a  Rajzoló  iskolában  kell  tölteniek 
felséges  rendelések  szerént.  Ez  tehát  egyedül  azon 
helly,  hol  a’  Művészeket  magyarosítani  lehetne, 
kivált  ha  mindenütt  ollyan  Tanítók  volnának,  kik 
azt  Nemzeti  nyelven  is  taníthatnák  ;  mert  itt  tanul¬ 
ják  meg  mesterségeiknek  alapjait.  — -  Ezen  nemze- 
tesítésnek  azonban  kevés  haszna  lehet,  mert  bár 
miképp  tanulja  is  meg  nemzeti  nyelvén  alapjait 
mesterségének  a  Nevendék  Művész,  felszabadulván 
tudománnyának  gyarapítására  hazánkból  a  kevés 
alkalmatosság  miatt  idegen  Országba  vándorol.  Ez 
ugyan  szép,  de  mi  haszon  háromlik  belőle  hazánkra? 
Vissza  jővén  a’  vándor,  bámulják  szülei,  hogy  ide¬ 
gen  nyelven  beszéli,  mint  már  többet  tudó ;  anyai 

nyelvén  alig  tud  szóllani,  vagy  szégyenl - 

A  mellett  többnyire  meg  szokván  a’  csavargást,  a’ 
lég  nagyobb  korhely,  és  örökös  rósz  polgár;  hány 
Földi  öszve  járta  fél  Európát  is,  és  egy  részeges 
örökös  legénynél  egyébb  nem  lett  belőle  :  igen  jól 
ösmérem  őket  gyermekségemtől  fogva  közöttük 
forogtam—  tudom  Nagyságod  előtt  sem  ösméretlenek. 

Ezeket  jó  volna  tehát  vélekedésem  szerént  ha¬ 
zánkban  meg  orvosolni  egy  Művészi  társaság  fel 
állításával,  mellynek  kötelessége  lenne  a’  Művészet 
minden  ágait  nemzeti  nyelven  kifejezni,  azokat 
több  újabb  szép  és  hasznos  tárgyakkal  és  fel 
találásokkal  gyarapítani,  és  azoknak  főbb  részeit 
nyilvános  iskolákban  tanítani,  egyszer’smind’  a’ 
hazában  főbb  helyeken  fenn  álló  Rajzoló  iskolákra 
ügyelni,  azoknak  fogyatkozásairól  és  idővel  töb¬ 
beknek  fel  állításáról  gondoskodni,  mellyek  ugyan 
mindeddig  a’  lég  nyomorultabb  állapotban  vannak 
és  abban  is  maradnak  tán,  még  a  sok  foglalatos¬ 
sággal  terhelt  építtő  igazgatás  felvigyázása  alatt 
lesznek.  —  Nagy  áldozat  kívántatik  ugyan  egy 
illyen  társaság  fel  állítására,  s  azért  tán  csak  szomo¬ 
rúsággal  kell  reá  emlékezni  ;  úgy  vélem  azonban, 
hogy  egy  hathatós  indító  és  pártfogó  Úr  által  fel¬ 
séges  Urunk  legkegyelmesebb  engedelmével,  némely 
hazánk  Nagyaihoz  és  polgárjaihoz  intézett  fel  szól- 
lításra  ezen  a’  haza  legnagyobb  hasznára  leendő 
díszes  intézet  könnyen  fel  állhatna  —  Pesten,  hol 
hazánkfiainak  még  azon  hasznok  is  volna,  hogy 
kevesebb  költséggel  élhetnének  a’  tanulás  ideje  alatt 
mint  Bétsben. 

A’  mi  az  intézet  tagjait  illeti,  már  találkoznának 
hazánkban,  ámbár  kevesen  is,  alkalmas  hazafiak,  én 
részemről  a’  Mechanikát,  építést,  szóval  mind  azon 
mesteremberek  tárgyát,  kik  geometriai  mérésekkel 
élnek,  tellyes  hazafiui  igyekezettel  magamra  válla¬ 
lom,  és  reményiem,  hogy  a  többi  tárgyakra  nézve 
is  találkoznak  hazafiak,  kik  fel  vállalják,  és  tellye- 
síteni  is  fogják. 

Ezen  óhajtásom  kijelentésével  szükségesnek  talá¬ 
lom  egyszersmind  Nagyságoddal  magamat,  a’  ki 
tiszta  hazafiui  bizodalommal  alkalmatlankodni  bá¬ 
torkodók,  megösmértetni.  —  Én  egy  szegény,  de 
századok  előtt  vitézlő  famíliából  születtem  Szegeden  ; 
Szülőim  igen  korán  az  iskolákra  fogtak,  mellyek- 
ben  szorgalmatos  lévén  azokat  szerencsémre  olly 
jókor  elvégeztem,  hogy  még  elegendő  időm  volt 
egyébb  hasznosabb  dolgok  meg  tanulására:  a  jó 
erkölcsöt  és  hazafiui  szeretetett  egy  Tdő  Atya  a’ 
Piárista  szerzetből,  és  boldogult  érdemes  hazánkfia 
Vedres  Istvány  Úr  mint  kereszt  atyám  igyekeztek 
belém  önteni,  mellyből  következett,  hogy  már  ki- 
tsinkoromban  magamat  hazámnak  hasznára  szentel¬ 
tem,  a’  mit  mint  szegény  ifiú  a’  hasznos  dolgok 
tanítása  által  eszközölhetni  véltem.  A’  Mindenhatóiul 
érezvén  magamat  elegendő  elmebéli  tehetséggel  meg 
áldatva  akármelly  tudományok  megfogására  :  ugyan 
azért  minthogy  hazámnak  legnagyobb  hátramara¬ 
dását  tapasztaltam  a’  szép  mesterségekben,  mely- 
lyekre  külömbcn  is  nagy  hajlandóságom  lévén, 
reá  adtam  magamat  a  Rajzolás  tanulására,  s  e 
mellett  az  Építés,  Asztalos,  Lakatos,  Esztergályos, 
Muzsikatsináló,  Képfaragó  és  több  illyes  Mester¬ 
ségekben  magamat  gyakorlottam,  legalább  annyira, 
hogy  rólok  alapos  tudományom  legyen,  kivált  az 
építésben.  Azonban  ne  hogy  mindenhez  látó,  és 

semmit  nem  túdó  nevem  lenne  ;  az  Asztalos  mes¬ 
terséget,  mint  legtöbb  szép  és  mesterséges  dara¬ 
bokkal  ékeskedőt,  és  nagy  kiterjedésűt  választottam 
magamnak,  mellybe  a’  Czéhnek  rendje  szerént  be 
is  iktattattam,  mellyet  is  rövid  idő  alatt  a’  legna¬ 
gyobb  tökélletességre  vittem.  Mindezek  mellett  még 
kétféle  muzsikálásba  is  tanítattam.  Ezen  tudomá¬ 
nyok  és  mesterségek  alapjait  meg  tanulván  drága 
Tdő  tanítóm  a’  Piarista  szerzetbe  iktattatott  be, 
hogy  néki  successora  lehessek,  de  én  tudományaim¬ 
ban  nagyobb  tökéletességet  akarván  érni,  idegen 
Országokra  szándékoztam,  s  mint  szegény  ifiú 
pártfogókat  kerestem  hazám  naggyai  közt,  de  azo¬ 
kat  el  hibáztam  nem  ösmervén  azon  érdemeseket, 
kiktől  meg  nyerhettem  volna,  azt  végtére  meg¬ 
unván  minden  pártfogó  nélkül  hazám  főbb  Város- 
saiban  igyekeztem  tudományaimat  tökélletesíteni,  s 
a’  mit  másképp  nem  lehetett,  idegen  munkákból, 
mellyekhez  nagy  szerencsém  volt,  szerzettem  meg 
magamnak,  és  így  jutottam  arra,  hogy  már  19-ik 
évemben  a’  Temesvári  K.  Rajzolás  tanítói  hivatalra 
választáskor,  a’  N.  M.  K.  Helytartó  Tanátstól  és 
az  Országos  Építtő  igazgatástól  öt  társak  között 
második,  a’  Pétsire  választáshoz  pedig  12-tő  között 
ugyan  azon  helyet  érdemleném,  munkáimra  nézve 
pedig  a’  lég  nagyobb  ditséretet :  későbben  pedig 
sok  viszontagságaim  után  elég  jókor  ugyan,  22-ik 
évembe,  ez  előtt  3  esztendővel  Eger  Városa  érde¬ 
mes  polgárjainak  erőltető  akarattyokra  a’  N.  M. 
K.  H.  Tanáts  helyben  hagyásával  Eö  Extiája  az 
Egri  Érsek  által  ezen  újonnan  fel  állítatott  Rajzoló 
iskolának  el  rendelőjévé  és  tanítójává  választattam: 
mit  tettem  azólta ;  Eger  várossá,  de  lég  inkább 
Érseke  meg  bizonyíthattya,  kivált  e  most  épülő 
Egri  székes  nagy  templom  ki  dolgozásában,  melly 
munkáim  Érsekünk  által  már  O  felsége  legkegyel¬ 
mesebb  Urunk  és  a’  Velentzei  academia  előtt  is 
forogtak,  s  mellynek  most  készítem  iából  a’  model- 
jét.  Nem  mondhatom  ugyan,  hogy  minden  elő¬ 
forduló  művészi  tárgyakat  tudok,  mert  ki  az  ?  de 
bírok  oly  természeti  ösztönnel,  melly  által  minden 
munkáimban  a’  lég  nagyobb  tökellétességet  érni 
vágyok,  a’  miért  is  ajánlásomnak  megfelelni  re¬ 
ményiek.  Ez  azon  leírás,  melly  által  magamat 
Nagyságoddal  valamennyire  meg  ösmértetni  akar¬ 
tam,  hosszű  ugyan,  de  való  igaz  (az  egyenes 
szivűség  legfőbb  tulajdonom). 

Egyébbiránt  ha  tán  Írásomban  valahol  hibáznék, 
vagy  általa  Nagyságodnak  terhére  volnék,  méltóz- 
tasson  hazafiűi  nagy  leikével  meg  botsátani  bizo¬ 
dalmát  egy  hazafiúnak,  a’  ki  Nsádat  tellyes  érzéssel 
tiszteli  és  semmit  inkább  nem  óhajt,  mint  hazájá¬ 
nak  lég  főbb  boldogságát.  Méltóztasson  egyszer¬ 
smind  Nsád  óhajtásom  tárgyát,  mellynek  lég  mél¬ 
tóbb  elő  mozdítója  lehetne,  ha  érdemesnek  találná, 
meg  ítélni,  s  mit  lehetne  reményleni  ?  ha  Nsád 
arra  is  érdemesítene,  egy  két  sor  írással  tudtomra 
adni.  Ezekkel  midőn  ez  új  esztendőben  hazánknak 
nagyobb  előmenetelét  óhajtom,  Nsád  és  minden  jó 


hazafiak  örömére  és  ditsőségére  magamat  Nsádnak 
hazafiúi  szíves  indulatába  ajánlva,  vagyok  és  mara¬ 
dok  Méltóságos  Gróf  Ur  Nagyságodnak 

Egerben,  December  28-kán  1831-ikben 
leghívebb  tisztelője  és  szolgája 
Joó  János  Mátyás 

a’  Rajzolás  és  Építtés  tud.  Professora 
* 

Széchenyi  István  Joó  Jánosnak  „hazafiúi  meleg 
érzéssel  teljes  sorait"  szívesen  vette,  elismerte  nemes 
célzatát,  de  ő  maga  nem  vállalkozott  az  eszme  ki¬ 
vitelére,  mert  idejét  fontosabb  ügyek  foglalták  le. 

— 149.  Dr.  Viszota  Gyula 

p^ERKENY  SÁMUEL,  RÉZMETSZŐ.  A  „Művé¬ 
ig  szet“  Nagy  Iván  cikke  alapján  (Századok, 
1874.  évf.  29.  1.)  röviden  már  megemlékezett  róla 
(1904.  évf.  205.  1.).  Az  ott  felhozott  adatokat  a 
következőkkel  bővíthetein.  Berkeny,  vagy  amint  ő 
maga  írta  nevét,  Berken  Sámuel,  1792-ben  Adam- 
scheckkel,  a  híres  bécsi  rézmetszővel,  közösen  illusz¬ 
trálta  Decsy  Sámuel:  A  magyar  szent  koronának 
és  az  ahoz  tartozó  tárgyaknak  históriája  stb.  című 
könyvét  (nyomtattatott  Bétsben,  Alberti  Ignátz  k. 
szabados  könyvnyomtató  műhelyében  MDCCXC1I. 
(1792)  esztendőben.  589  lap.  XXXIX  tábla,  kis 
8r.).  A  39  tábla  közül  hatot  Berkeny  készített. 
Nevét  ugyan  nem  metszette  fel  minden  általa  ké¬ 
szített  rézlapra,  csupán  a  XXXVIII.  tábla  balsar¬ 
kán  örökítette  meg  azt,  az  ő  és  Adamscheck  tech¬ 
nikája  közötti  különbség  azonban  oly  szembeötlő, 
hogy  minden  nehézség  nélkül  megállapítható,  melyek 
az  általa  metszett  táblák.  Jellemzetesek  a  metsze¬ 
tek  alatt  lévő  feliratok  szép  kerek  betűi  Adamscheck 
kissé  elhányt  és  elnyúlt  betűivel  szemben.  A  met¬ 
szetek  egykorú  kézi  színezéssel  bírván,  a  Berkeny 
által  festett  táblák  erőtlenebb,  bágyadtabb  színezé- 
sűek,  maguk  a  metszetek  pedig  egyhangú,  egyforma 
vékony  vonalakkal  készülvén,  határozott,  erős,  fekete 
árnyékolás  nélküliek,  míg  Adamscheck  teknikájá- 
ban  éppen  a  határozottság  és  erő  tűnik  fel,  úgy  a 
színezésben,  mint  a  rajzolásban. 

Ezek  alapján  Berkeny  metszeteinek  tekinthetők: 

1.  „Második  Leopold  Magyar  Ország  Királya. “ 
Oválalakú  mellkép  ;  színezve  nincs  s  valamivel  erő¬ 
teljesebb  többi  metszeteinél.  8r. 

2.  „Királyi  méltóságot  s  hatalmat  jelentő  Kle- 
nodiumok  avagy  tzí  merek" .  II.  Tábla.  Színezve. 

3.  „Sz.  István  Magyar  Király  Palástja".  111. 
Tábla.  Színezve;  szél.  34'5  cm.,  mag.  21  cm. 

4.  „Sz.  István  király  keztyűi,  sarúi,  a  kapczák 
és  harisnyák".  IV.  Tábla.  Színezve;  8r. 

5.  „II.  Leopold  Római  Tsászár  s  Austriai  Fő 
Hertzeg  Magyar  Királyságra  koronáz  /  tátik  Poson- 
ban  Szent  András  Havának  XV.  napján  MDCCXC. 
Esztendőben."  XXXVI.  Tábla.  Színezve;  szél.  33  cm. 
mag.  24.  cm. 

6.  „II.  Leopold  koronás  Magyar  Király  közön¬ 
séges  esküvés  által  kötelezi  magát  Hazánk  Funda- 

mentő,, /mos  Törvényeinek  tellyesittésére  Posonban 
Szent  András  Havának  XV.  napján  MDCCXC. 
észtén. “  XXXVIII.  Tábla.  Színezve;  szél.  31 '5  cm., 
mag.  24* 5  cm.  Jelzése:  „Mettzette  Berken “. 

— 150.  Szentiványi  Gyula 

EMPELEN  FARKAS.  A  „Művészet“  múlt  évi 
343.  lapján  közölt  rézmetszeteinek  sorozatát 
néhány  újabban  feltalált  metszetével  egészíthetem  ki. 
Világhírű  sakkgépéről  három  rézmetszetet  készített : 
az  egyik  élűiről,  a  másik  hátulról,  a  harmadik 
pedig  játék  közben  mutatja  be  az  androidot.  (L. 
Windisch  :  Brieíe  über  den  Schachspieler  des  Hrn. 
von  Kempelen,  nebst  drey  Kupferstichen,  die  diese 
berühmte  Maschine  vorstellen,  herausgegeben  von 
Chr.  von  Mechel.  Basel.  1783).  Igen  szép,  tiszta 
és  eredeti  metszete  az,  a  mely  Kristóf  bécsi  érsek¬ 
nek  175  7-ben  történt  kinevezése  alkalmából  írt 
ódájának  címképéül  szolgál.  (Eredetije  a  családi 
levéltárban,  Kempelen  Farkas  kéziratgyűjteménye 
közt.)  Széles  márvány-alj  közepén  alacsony  szobor¬ 
talapzat  áll,  rajta  Mária  Terézia  mellszobra.  A 
szobor  körül  a  püspöki  süveg,  pásztorbot,  a  királyi 
föveg  és  jogar ;  a  talapzat  mellső  oldalán :  „ut- 
rumque  sub  uno“  felírás.  A  márványalap  jobb¬ 
oldalán  :  lant,  festőpaletta,  különböző  rajzeszközök, 
balra :  földgömb,  látcső,  könyvek,  kalamáris,  per¬ 
gamen-tekercs.  Egy  pergamenlap  le  is  hajlik  a 
talapzat  párkányára,  rajta  a  „Deo  et  principi" 
szavak.  Az  egész  rajzot  az  érseki  kalap  koronázza. 
(W.  de  K.  inv.  et  se.)  Alatta  következik  a  66 
sorból  álló  óda.  A  zárókép  ceruzarajz :  könyvek 
között  Ámor  ül,  kezében  a  pásztorbottal.  Említést 
érdemel  még  ugyanebből  a  kötetből  az  a  gyönyö¬ 
rűen  színezett  vízfestmény  is,  a  mely  a  Rousseau 
sírkövére  írt  epigrammot  díszíti.  Itt  jegyzem  még 
meg,  hogy  Kempelen  Farkasnak  1898-ban  a  kassai 
múzeumba  került  rajzgyűjteménye  230  darabból  áll. 

—  151.  Kb. 

BENICZKY,  festő.  Vécsejr-Csáky  Anna  grófné, 
Pesten,  az  1843-ik  évben  kiadott  olaszországi 
utinaplójában  említi,  hogy  az  akkor  osztrák-uralom 
alatt  levő  Velencében  az  Accademia  di  béllé  Arti 
conservatora  egy  Beniczky  nevű  magyar  ember  volt. 
Az  utinapló  írója  megjegyzi,  hogy  Beniczky  maga 
is  festő.  — 152. 

CHEDLER  JÁNOS  KRISTÓF,  kőfaragó.  Nagy¬ 
szebeni  származású.  Tanult  hat  éven  át  Hörger 
Antal  budai  „bildhauer“  műhelyében, ahol  az  1729-ik 
évben  felszabadul.  Szabaduló-levelén,  mely  Kassa 
városa  levéltárában  őriztetik,  mesterén  kívül,  Perger 
János  és  „Johann  Caspar  Landtrachtin,  mahler“ 
aláírása  olvasható.  Landtrachtin  pecsétjében  fél¬ 
szarvas,  szügyébe  tört  nyíllal  vagy  lándzsával;  a 
sisakdísz  növekvő  emberi  alak,  jobbjában  művész- 
paizs.  Schedler  1734-ben  Kassán  polgárjogot  nyert. 

— 153.  Kemény  Lajos 

MEGJELENT  KÖNYVEK  KIMUTATÁSA 

I.  RÉSZ  :  ÁLTALÁNOS  BETŰREND 

Abbildungen  von  zwei  Mosaiken  welche  im  Jahre 
1823  zu  Várhely  im  Hunyader  Comitate  entdeckt  wor- 
den.  (2-r.  20  1.  és  1  kőnyom,  tábla  egész  íven.i  Hermann- 
stadt  u.  Kronstadt,  1825.  In  Comiss  bei  W.  H.  Thierry. 

Ábrányi  Kornél  ifj.  Az  első  magyar  biztosítók. 
Benczúr  Gyula  képéhez.  Különlenyomat  az  „Ország- 
Világ“-ból.  (8-r.  16  1.)  Bpest,  1883.  Első  magyar  biz¬ 
tosító  társaság. 

Ackner,  Joan  Mich.  Antiqua  musei  Parisiorum 
monumenta.  (8-r.  24  1.)  Cibinii,  1809.  J.  Barth. 

Ádám  Iván.  Néhány  komoly  szó  magyar  rajzokta¬ 
tásunkról.  (N.  8-r.  89  1.)  Szombathely,  1881.  Bpest, 
Nagel  0.  bízom.  1.40. 

Adatok,  Magyar  műtörténeti  — ,  Hesz  János  ter¬ 
vezete  1820-ban  magyar  képzőművészeti  akadémia  fel¬ 
állítása  iránt.  Ismerteti  Ernszt  Lajos.  (8-r.  14  1.)  Bpest, 
1898.  Az  Athenaeum  r.-t.  bizománya. 

Ágotha  Imre.  Húsz  régi  magyar  ékítményes  tábla 
a  mező-csáthi  ev.  ref.  templom  karzatáról  1746.  Ter¬ 
mészet  után  rajzolva  és  festve.  Kassa,  1891. 

Akantisz  Viktor.  A  vízfestés  alapvonalai.  Útmutató 
a  vízfestés  (aquarell)  elsajátítására  kezdők,  tanulók  és 
műkedvelők  részére.  14  képpel.  (8-r.  38,  1  1.)  Bpest, 
1904.  Vass  József.  P — . 

Akantisz  Viktor.  Az  olajfestészet.  Gyakorlati  út¬ 
mutató  kezdők,  tanulók  és  ismétlők  számára.  Számos 
ábrával.  (8-r.  40  1.)  Bpest,  1904.  U.  o.  1. — . 

Alapszabályai.  Magyar  országos  iparművészeti 
múzeum  — .  (8-r.  23  1.)  Bpest,  1879.  Egyetemi  nyomda. 

Alapszabályai.  A  magyar  országos  iparművészeti 
múzeum  ideiglenes  — .  Bpest,  év  n. 

Alapszabályai.  A  magyar  iparművészeti  tár¬ 
sulat  — .  (8-r.)  Bpest,  év  n.  Franklin-Tásulat  könyvny. 

Alapszabályai.  Az  országos  magyar  képzőművé¬ 
szeti  társulat  — .  (8-r.  15  1.)  Bpest,  1899.  Franklin- 
Társulat  könyvny. 

Alapszabályai.  A  szegedi  képzőművészeti  tár¬ 
sulat  — .  (8-r.  161.)  Szeged,  év  n.  Endrényi  Imre  könyvny. 

Alapszabályai.  A  Nemzeti  Szalon  művészeti 
egyesület  — .  (8-r.  31  1.)  Bpest,  év  n.  Hornyánszky 
Viktor  könyvny. 

Alapszabályai.  U.  a.  (8-r.  29  1.)  Bpest,  1 899.  Légrády 
Testv.  könyvny. 

Alapszabállyal  A  pesti  műegyesület  — .  Statuten 
des  Pesther  Kunstvereins.  (N.  8-r.  11  1.)  Pesten,  1845. 
Landerer  és  Heckenastnál. 

Alapszabályai.  A  photo -club  magyar  amatör- 
fényképezők  országos  egyesülete  - — .  (8-r.  1 1  1.)  Buda¬ 
pest,  év  n.  Athenaeum  r.-t.  könyvny. 

Albuma.  Az  orsz.  magy.  képzőművészeti  társulat  — . 
(2-r.  6  kép.)  Budapest,  1896.  Kádár  Gábor. 

Albuma.  Az  orsz.  magy.  képzőművészeti  társulat 
Budapest,  1890 — 97. 

Áldásy  Antal  dr.  A  pecsétek.  Lásd  :  Ráth  György. 
Az  iparművészet  könyve. 

Alexander  Bernát.  Művészet.  A  Kisfaludy-társaság 
Somogyi-díjával  jutalmazott  párbeszéd.  (K.  8-r.  93  1.) 
Budapest,  1898.  Singer  és  Wolfner.  1'60. 

Altenburger  G.  Magyarország  címertára.  Lásd  : 
Magyarország. 

Amtmann  Géza.  Petőfi  Sándor  szobra.  Lásd:  Ger- 
lóczy  Károly. 

Angster  József.  Az  orgona  története,  lényege  és 
szerkezete.  (8-r.)  Pécs,  1886. 

Anleitung.  Gründliche  — ,  zűr  wohlfeilsten  und 
doch  feuerfesten  Baukunst  von  blossen  Erdwánden 
und  Strohdáchern,  zum  Behuf  des  Landvolks  Mit  22 
Kupfertaf.  (N.  8-r.  296  1.)  Hermannstadt,  1804.  Jós. 
Barth. 

Anleitung.  Kurze  — ,  zu  dem  Flachs-Bau.  (8-r. 
VIII  és  20  1.)  Pressburg,  1767.  Gedr.  bei  Mich.  Landerer. 

Anweisung.  Vollkommene  — ,  zum  Miniatur- 
Mahlen.  Worinnen  allé  in  diese  Kunst  einschlagende 
Gegenstánde  und  Regein  so  genau  und  deutlich  beschrie- 
ben  werden,  dass  mán  leicht  eines  Lehrmeisters  entbehren 
kann,  auch  wenn  mán  gar  keine  oder  nicht  hinlángliche 
Kenntnisse  vont  Zeichnen  besitzt.  Von  einern  Kunst- 
freunde  herausgegeben.  (8-r.  94  és  6  1.)  Pest,  1800.  bey 
Jós.  Leyrer. 

Apáczai  Csere  János.  Magyar  Encyclopaedia.  Az  az, 
Minden  igaz  es  hasznos  Böltseségnek  szép  rendbe  fog¬ 
lalása  és  Magyar  nyelven  világra  botsátása  Apatzai 
Tsere  János  áltál.  Ultrajecti,  Ex  Officina  Joannis  á 
Waesberge,  elő  Ioc  Lili.  (12-r.  412  lap.)  Elől:  címlap, 
ajánlás  és  az  olvasóhoz  20  számozatlan  levél. 

Arányi  Lajos.  Az  1452-ben  épült  és  1854-ben  le¬ 
égett,  azóta  pedig  folyvást  pusztuló  Vajda-Hunyad 
várának  rövid  szöveggel  magyarázott  négy  látata  (képe). 
4  táblán.  2  kiad.  (4-r.)  Pest,  1867.  Lampel  R.  2. — . 

Arányi  Lajos.  Vajda-Hunyad  vára  1452.,  1687.,  1866. 
Szóban  és  képekben.  15  táblával.  (4-r.  89  1.)  Pozsony, 
1867.  (Pest,  Lampel  R.)  10.- — . 

Aranyozó  és  aranyverőművesség.  Lásd:  Frecskay 
János.  Mesterségek  szótára. 

Arnhold  Nándor.  A  rajzoktatás  reformja.  Adalék 
rajztanításunk  emeléséhez.  (8-r.  91  1.)  Munkács,  1893. 
Szerző  sajátja.  (Arnhold  Nándor  rajztanár  Beregszász.) 

1.60. 

Ars  nova.  Az  1902.  év  képzőművészetének  válogatott 
remekei  fénymetszetekben.  Szerkeszti  báró  Myrbach 
Felicián.  45  kép.  Bpest,  Bécs  és  Lipcse,  év  n.  Herzig 
Miksa. 

Asztalos  József.  Az  ékítményezés  és  színízlés  kézi¬ 
könyve.  (8-r.  64,  2  1.)  Sümeg,  1894.  Horvát  Gábor 
könyvny.  2. — . 

Asztalosmesterség.  Lásd:  Frecskay  János.  Mes¬ 
terségek  szótára. 

Augusztin  Imre.  Nevelő  kézimunka.  Tanítóképző¬ 
intézeti  növendékek,  tanítók  és  szülők  számára.  I.  rész. 
Papiros-  és  lemez-  (karton-)  munkák.  Függelékül :  Tan¬ 
szerek  készítése.  352  ábra.  (8-r.)  Bpest,  1904.  Szent 
István-Társ.  1.20. 

Augusztin  Imre.  U.  a.  II.  rész.  Az  agyagmintázás. 
Függelékül :  A  gipszöntésről  és  a  fémmunkákról.  200 
ábra.  (8-r.  49  1.)  Bpest,  1904.  U.  o.  1.20. 

Augusztín  Imre.  U.  a.  III.  rész.  Famunkák.  Füg¬ 
gelékül :  Tanszerek  készítése  és  a  rovátkoló  faragás 
elemei.  225  ábra.  (8-r.  48  1.)  Bpest,  1904.  U.  o.  1.20. 

Bachmann  Károly.  Az  olajfestészet.  Gyakorlati  út¬ 
mutató  kezdő  festők  és  műkedvelők  számára.  43  ábrá¬ 
val.  (8-r.  90  1.)  Bpest,  1904.  Kreutle  Ferencz.  Kötve 

5.— 

Bagonyi  Adolf.  Rajzminták  az  elemi  iskolák  3.  és 
4.  oszt.  számára.  10.  füzet.  (Egy-egy  füzet  10  1.)  (N. 
4-r.)  Budapest,  év  n.  Pfeifer  F.  Egy-egy  füzet  — .24. 

Bálint  Zoltán  és  Jámbor  Lajos.  A  párisi  világ- 
kiállítás  magyar  épületcsoportjának  tervei.  (2-r.  6  drb.) 
Bpest,  1899.  Fermányi  Samu  kőnyomdája. 

Bálint  Zoltán.  Az  ezredéves  kiállítás  architektúrája. 
A  kiállítás  igazgatóságának,  a  magyar  mérnök-  és 
építészegyletnek,  valamint  a  kiállítási  építéseknél  közre¬ 
működött  építészeknek  támogatásával  kiadja  és  magya¬ 
rázó  szöveggel  ellátta  — .  (2-r.  48  1.  és  35  tábla  rajz.) 
Bécs,  1897.  Reisser  és  Werthner  nyomdája. 

Ballagi  Aladár.  Kecskeméti  W.  Péter  ötvöskönyve. 
Lásd:  Kecskeméti  W.  Péter. 

Balló  Ede.  Stílszerű  rajzminták  gyűjteménye  a  közép¬ 
tanodák  alsó  osztályai  számára.  (2-r.  15  tábla)  Bpest, 
1890.  Balló  Ede  tanár.  3. — . 

Balogh  Lajos  és  Raffay  László.  Épiiletasztalos- 
ság.  Az  ugyanezen  cím  alatt  megjelent  rajzmunka  ki¬ 
egészítésére  szerkesztették  — .  Kéziratnak  tekintendő. 
(8-r.  56  1.)  Bpest,  1887.  Anglo-nyomda  nyomása. 

Balogh  Loránd,  Almási  — .  Eltolj uk-e  vagy  le¬ 
bontsuk-e  a  belvárosi  plébánia-templomot?  (8-r.  16  1.) 
Bpest,  1902.  Károlyi  György  könyvny.  — .40. 

Balogh  Vilmos.  A  magyar  háziipar  állása  1882-ben. 
Az  1883.  évi  febr.  17-én  tartott  szakosztályi  ülésen 
felolvasva.  (8-r.  40  1.)  Bpest,  1883.  Orsz.  iparegyesület. 

Bánffy  Dezső.  Magyarország  külön  címerének  és  a 
magyar  korona  országai  egyesített  címerének  leírása  és 
rajza.  (2-r.  3  1.  szöveg  és  5  1.  rajz.)  Bpest,  1896.  Nyom. 
a  m.  kir.  államnyomdában. 

Barabás  Miklós.  Kis  rajziskola  gyermekek  számára. 
3  füzet.  (K.  4-r.  28  1.)  Pest,  1842.  Grimm  V.  1.12. 

Barabás  Míklós  emlékművei.  Közli  Kézdi-Kovács 
László.  (K.  8-r.  237  1.)  Bpest,  1902.  Franklin-Társulat. 

—.80. 

Bárczay  Oszkár.  A  heraldika  kézikönyve.  Műszó¬ 
tárral,  714  szövegközti  ábrával  és  3  melléklettel.  A  m. 
tud.  Akadémia  történelmi  bizottságának  megbízásából. 
(N.  8-r.  VI  és  713  1.)  Bpest,  1897.  Akadémia.  Vászonba 
kötve  12. — . 

Bardócz  Lajos.  A  felfedezések  és  találmányok  tör¬ 
ténete,  tekintettel  a  gőz  és  villamosság  alkalmazására 
és  a  fényképi r ás  kifejtésére.  57  fametsz.  (K.  8-r. 
367  1.)  Pest,  1865.  Emich  G.  5.- — . 

Barentin.  Rövid  népszerű  kézműtan,  mellyet  dr.  B. 
után  magyarított  s  némi  módosítás  és  bővítéssel  kiadott 
Soltész  Dani.  (8-r.  II  és  56  1.)  Pest,  1845.  Ny. 
Beimel  J.  — .24. 

Báthory  István.  Az  építőművészet  története  az 
ó-korban.  Lásd:  Kabdebó  Gyula. 

Batka  János.  Életrajzi  vázlat  a  Hummel-emlékszobor 
leleplezéséhez.  Lásd:  Hűmmel. 

Baumhorn  Lípót.  A  szegedi  zsidótemplom  első  díjjal 
kitüntetett  pályaterve.  (4-r.  6  1.)  Bpest,  1899.  Pesti 
Lloyd-társ.  könyvny. 

Bedeus,  Joach.  Anleitung  zűr  wohlfeilen  und  feuer- 
festen  Baukunst  von  blossen  Erdwánden  und  Stroh- 
dáchern,  fürs  Landvolk.  Mit  22  Kupfertafeln.  (8-r.  20 
és  292  1.)  Hermannstadt,  1804.  Joh.  Barth.  4. — . 

Bedeus,  Joach.  Schaarbergi  báró.  Fontos  tanítás  a 
legolcsóbb  építés  mesterségről  és  tűz  ellen  szolgáló 
építés  mesterségéről.  Mely  szerént  csupa  földből  falak  s 
szalmasendelyes  fedelek  építtetnek,  a  köznép  kedvéért. 
22  táblával.  (8-r.  XX  és  292  1.)  Szeben,  1807.  Barth 
János. 

Bedeus  József.  Die  Wappen  und  Siegel  dér  Fürsten 
von  Siebenbürgen  und  dér  einzelnen  stándischen  Nationen 
dieses  Landes.  Mit  5  lith.  Tafeln.  (8-r.  38  1.)  Hermann¬ 
stadt,  1838.  Gedr.  b.  Georg.  v.  Glosius. 

Benczúr  Béla.  A  művészi  ipar  és  a  dekoratív  művé¬ 
szetek  stíltana.  Képzőművészek,  rajztanárok,  műiparosok 
részére  technikai,  ipariskolai,  valamint  magánhasználatra. 
(N.  8-r.  343  1.)  Bpest,  1897.  Eggenberger.  10  k.  Díszes 
vászonkötésben  12. — . 

Benczúr  Gyula.  Lásd:  Ábrányi  Kornél. 

Bendtner  József.  Emlékkönyv  a  magyarországi 
nyomdai  termékeknek  1878.  évi  kiállításáról.  Gedenkbuch 
etc.  (8-r.  79  1.)  Bpest,  1878.  Budapesti  könyvnyomdászok 
egyesülete. 

Bendtner  Iózsef.  A  nyomdaipar  az  1880-iki  alsó¬ 
ausztriai  iparkiállításon.  (8-r.  36  1.)  Bpest,  1881.  Pesti 
könyvnyomda  r.-t.  nyom. 

Benjámin  S.  G.  W.  A  modern  képzőművészet  kül¬ 
földön.  „Contemporary  art  in  Europe“  című  műve  után 
ford.  György  Aladár.  (8-r.  IV  és  70  1.)  Bpest,  1878. 
Zilahy  S.  1.20. 

Benkó  Károly.  Építészeti  alaktan.  Előadja  az  állami 
középipartanoda  1890/91.  téli  tanfolyamán.  (Kőnyomat.) 
(4-r.  236  1.)  Bpest,  (év  és  nyomda  n.). 

Benkó  Károly.  Építési  anyagtan.  Előadja  az  állami 
középipartanoda  1890/91.  évi  téli  tanfolyamán.  (4-r. 
208  1.)  Bpest,  (év  és  nyomda  n.). 

Benkó  Károly.  Építéstan.  Kőmives-  és  kőfaragó¬ 
munka.  Előadja  az  állami  középipartanoda  1891/92.  évi 
téli  tanfolyamán.  (4-r.  277  és  VII.  1.)  Bpest,  autogr.  nyom. 
Durdik  J. 

Berecz  Sándor  dr.  A  képzőművészetek  története. 
70  ábrával.  (N.  8-r.  200  1.)  Szentes,  1904.  Szerző  ki¬ 
adása.  Nyom.  Kner  I.  Gyomán.  Franklin-Társulat  bizo- 
mánya.  3. — . 

Beregszászi  Lajos.  A  hazai  zongoraipar  érdekében 
vád-  és  vádirat.  (8-r.  40  1.)  Bpest,  1879.  Aigner  Lajos 
bízom.  - — .60. 

Beregszászi  Pál.  Az  építés  tudományának  azon  része, 
melyben  az  építésre  teendő  költségek  számbavevése 
adatik  elő.  4  réztáblával.  (8-r.  VI  és  224  1.)  Debrecen¬ 
ben,  1819.  Ny.  Tóth  Ferenc  (Csáthy).  2.30. 

Beregszászi  Pál.  Az  építés  tudományának  azon  része, 
melyben  az  épületeknek  erős  és  alkalmatos  volta  adatic 
elő.  (8-r.  128  1.)  Debrecenben,  1825.  Ny.  a  városi  nyomda 
Beregszászi  Pál.  Az  építés  tudományának  azon  része, 
melyben  az  épületekre  teendő  fedelek  ismertetése  éi 
rajzolata  adatik  elő.  76  rézre  metszett  táblával.  (8-r. 
194  1.)  Debrecenben,  1846.  Ny.  Tóth  Endre. 

Székely  Dávid 


MŰVÉSZETI  IRODALOM 

nEDNYÁNSZKY.  írta  Malonyay  Dezső.  107  szöveg¬ 
képpel,  12  melléklettel  és  egy  facsimilével.  Buda¬ 
pest,  1905.  Lampel  Róbert  könyvkereskedése  (Wodianer 
F.  és  Fiai).  A  „Művészeti  Könyvtár"  sorozatból.  127  I. 
E  könyvnek  néhány  része  „Egy  művész  hitvallása1 
címen  először  e  folyóirat  hasábjain  látott  napvilágot  s 
így  az  olvasó  már  tájékozódást  szerzett  Malonyay 
Dezsőnek  előadási  módjáról,  arról,  hogy  miként  állítja 
be  hősét  és  mily  oldalait  hangsúlyozza  leginkább.  Bíz¬ 
vást  elmondhatjuk,  hogy  ez  a  mű  Malonyaynak  legszebb 
könyve ;  a  tárgy  maga  lelkesedéssel  tölti  el,  viszi  a 
szerzőt  s  ami  még  fontosabb  :  ez  a  méltatás  és  bemu¬ 
tatás  a  szerzőnek  személyes  élményeivel  van  tele.  Malo- 
nyayt  jóbarátság  fűzi  Mednyánszkyhoz;  Párisban,  Észak- 
Magyarországon,  Budapesten  sokat  voltak  együtt,  hosszú 
estéken  beszélgettek  művészi  vágyakról,  emberi  sejdí- 
tésekről.  Mintegy  húsz  év  óta  intimé  nyomon  követ¬ 
hette  Malonyay  Mednyánszky  fejlődését,  lelki  motí¬ 
vumait,  festési  módját.  így  megbízható  és  bő  fejlődés- 
történetét  kapjuk  e  könyvben  ennek  a  mindenképpen 
érdekes  művésznek,  aki  a  maga  nemében  egészen  külön 
áll  művészetünkben  s  akinek  jelentősége  ma  talán  nem 
oly  szembeszökő,  mint  amilyenné  idővel  lesz. 

A  könyv  éppen  a  szerzőnek  a  hőséhez  való  viszo¬ 
nyánál  fogva  nem  puszta  méltatás.  Nagy  külömbség 
az,  ha  oly  művészről  írunk,  akinek  csak  műveit  ismerjük 
s  akinek  élete  folyásáról  csak  archívumokban  találunk 
csonka  jegyzeteket,  vagy  ha  valakit  bemutatunk,  akinek 
minden  gondolatát  személyes  élmények  révén  teljesen 
ismerjük  Az  előbbi  esetben  írásunk  inkább  stíluskritikai 
munka  lesz,  olyasmi,  amit  száz  év  múlva  épp  úgy  el 
lehet  végezni,  mint  ma.  Malonyay  aránylag  kis  részt 
szentelt  ily  fejtegetéseknek  könyvében :  annak  legnagyobb 
része  olyan  dolgok  elmondásával  van  tele,  amelyek 
későbbi  időkben  meg  nem  szerezhetők.  E  művészeti 
tanulmány  tehát  pszichológiai  tanulmányokkal  van  telis¬ 
tele  s  az  apró  lélektani  epizódok  és  élmények  gyakran 
élesebb  világot  vetnek  a  könyv  hősére,  mint  ha  hossza¬ 
san  eltűnődnénk  képeinek  artisztikus  feliépítésén.  A  jövő 
érdekében  is  súlyt  helyezünk  az  ilyen  feljegyzésekre  : 
a  képek  ugyanis  meg  fognak  maradni,  de  az  ilyen 
pszichológiai  adalékok  elröppennek,  ha  nem  akad  kró¬ 
nikásuk.  A  krónikás  alatt  itt  persze  értékes  író-egyéni¬ 
séget  kell  értenünk,  amit  talán  nem  kell  külön  kiemel¬ 
nünk  épp  e  lapok  olvasói  előtt. 


Művészeti  irodalom 


OLOZSVÁRI  MÁRTON  ÉS  GYÖRGY  XIV-IK  SZÁ¬ 
ZADI  SZOBRÁSZOK.  írta :  Czakó  Elemér.  Buda¬ 
pest,  1904.  Pátria  nyomása.  5  képpel,  39  1.  Műtörténe¬ 
tünkben  eddig  Márton  és  György,  a  kolozsvári  bronzöntő 
testvérpár  képviseli  a  szobrászat  legmagasabb  rangját. 
Mi  több,  hazánk  szobrászai  között  csak  éppen  ők  azok, 
akiknek  a  művészetek  világtörténetében  is  jut  szerep 
s  nem  éppen  jelentéktelen.  Czakó  Elemér,  e  kicsiny,  de 
becses  füzet  szerzője,  a  két  művész  szerepét  így  hatá¬ 
rozza  meg :  „Úgy  tűnik  fel  a  két  magyar  szobrász 
művészete,  mint  a  világtól  elzárt  tengerszem,  amely 
rejtett  csatornákkal  áll  az  óceánnal  összeköttetésben  és 
a  készülő  mozgást  még  hamarább  érzi  és  mutatja,  mint 
a  végtelen  hömpölygő  tömeg.  A  magyar  művészet  rend¬ 
szerint  utólag  veszi  át  a  már  elért  eredményeket  s 
kissé  elkésve  követi  a  nagy  világ  haladását ;  a  Kolozs¬ 
váriak  esetében  előre  érzi,  megelőzi  azt.  S  a  történet 
versenyében  az  elsőké  a  dicsőség".  E  mondatok  nem 
foglalnak  magukban  túlzást.  Czakó  Elemér  nem  a  priori 
állítja  fel  a  tézist,  hanem  szigorú  logikával  vezeti  le  a 
Kolozsváriak  egyetlen  meglevő  hiteles  művéről,  a  prágai 
Szent  György-szoborról.  Amit  e  bronzszobor  eredetéről, 
regényes  történetéről,  katasztrófáiról,  a  Kolozsváriakról 
elmond,  felette  világos  sommázása  a  különféle  kútfők¬ 
ben  elhintett  jegyzeteknek,  amelyek  szorgalmas  felku¬ 
tatása  magában  véve  is  becses.  Még  többet  ad  azonban 
magának  a  Szent  György-szobornak  mintaszerű  bemu¬ 
tatásával  és  elemzésével.  Különös  értéket  tulajdonítunk 
a  szerző  ama  meggyőző  fejtegetésének,  amelylyel  ennek 
a  maga  korában  páratlan  szobornak  magyar  nemzeti 
vonatkozásait  megállapítja.  Meggyőződünk  róla,  hogy 
ez  a  pompás  bronzmű  csakugyan  magán  viseli  a  magyar 
kultúra  és  a  magyar  közfelfogás  jellemét  s  ez  tősgyö¬ 
keres  hazaivá  teszi  a  szobrot,  amiből  még  az  sem  súrol¬ 
hatna  le  semmit,  ha  egykor  valaki  talán  kimutatná, 
hogy  a  Kolozsvári  testvérek  egy  szót  sem  értettek 
magyarul.  Czakó  idevágó  fejtegetései  rendkívül  becsesek 
s  alig  hisszük,  hogy  azokat  valamikor  megdönthetnék  : 
hisz  alapjuk  benn  rejtőzik  a  prágai  bronzban  s  ez 
eléggé  erős  fundamentum. 

IE  FRAU  IN  DÉR  BILDENDEN  KÜNST.  Ein  kunst- 
geschichtliches  Hausbuch.  írta  :  Anton  Hirsch,  a 
grossherzogliche  Kunst-  und  Gewerbeschule  igazgatója 
Luxemburgban.  330  szövegbe  nyomott  képpel  és  12 
melléklettel.  Stuttgart,  1905.  Kiadja  Ferdinand  Enke. 
Kezdi  az  indiai  művészeten  és  végigmenve  ókoron, 
középkoron,  végzi  csaknem  ez  év  januárjában.  Még 
Lotz  mesterünk  haláláról  is  megemlékezik,  Ausztriába 
kebelezve  a  magyar  művészetet.  Felöleli  a  festészet  és 
szobrászat  mindazon  munkását,  aki  tárgyul  vette  a  nőt ; 
beszámol  lelkiismeretesen  a  női  szépség  ideáljáról  min¬ 
den  korban ;  női  olvasóira  gondolva,  helyet  találnak  e 
műtörténetben  ruházat,  szépségápolás  is ;  majd  a  kor¬ 
szakok  végén  meg  külön-kiilön  fejezetet  szentel  a  nő¬ 
nek,  mint  mecénásnak  és  művésznek.  Talán  óriási  ter¬ 
jedelmű  tárgya  okozza,  hogy  nevek  halmazánál  alig 
fért  több  e  munkába.  Úgy  látszik,  ritka  az  olyan  író, 
aki  tolla  hegyére  vevén  a  nőt,  ne  vesztené  el  tárgyi¬ 


lagos  nyugalmát.  Majd  oltárt  emel  neki,  mint  Jókaink, 
kinek  még  démonjai  is  imádatra  méltók  szépségük  és 
szellemük  révén.  Majd  méregbe  mártja  tollát,  mint  a 
svéd  Strindberg  Ágost,  aki  szerint :  „Veleszületett  henye- 
ségénél  fogva  a  nő  átruházza  kötelességét  a  tudós 
asszonyra,  dajkára,  szakácsnőre,  szobalányra,  tanító¬ 
nőre,  házvezetőnőre,  varrónőre.  Éppen  oly  használ- 
hatlan  császárnénak,  mint  apátnőnek  stb.“  Majd  limo¬ 
nádé-tengerbe  fürdeti,  mint  szerzőnk  és  ez  édeskés  árba 
belefúl  a  máskülönben  oly  alkalmas  és  érdekes  téma. 
Általánosságokban  mozgó,  felszínes  jellemzése,  folyton 
ismétlődő  közhelyei  nem  ragadhatják  meg  az  olvasót, 
még  a  laikus  is  hamar  beleun  az  egyéni  jellemzés 
hiánya  okozta  általánosságokba  és  kedvetlenül  tenné  le 
a  könyvet,  ha  a  pompás  képek  nem  csalogatnák  tovább. 
Egyedül  Dürernél  melegszik  fel,  látszik,  hogy  speciális 
stúdiuma.  A  magyar  festészetet  és  csakis  a  legújabbat 
két  oldalon,  a  szobrászatot  három  sorban  méltatja. 
Megállapítja,  hogy  eleinte  Bécsből,  majd  Münchenből 
jött  a  „mot  d’ordre",  de  legújabban  inkább  francia  be¬ 
folyás  alatt  áll.  Sorra  veszi  Lotz,  Benczúr,  Zichy  (fel¬ 
említi  az  Ember  tragédiája  rajzait),  Eisenhut,  Liezen- 
Meyer,  Munkácsy  (mint  a  legnagyobb  magyar  festőt, 
felemlíti  Miltont  és  a  Tépéscsinálókat),  László  Fiilöp, 
Horovvitz,  Roskovics,  Deák-Ebner  Lajos,  Márk  és  Mar- 
gitay  neveit.  Szobrászunkat  csak  hármat,  Stróbl,  Zala 
és  Donáthot  ismer.  Feltétlen  dicséret  illeti  azonban  a 
sok  és  szép  illusztrációt,  köztük  a  12  tábla  valóban 
gyönyörű,  úgy,  hogy  céljának,  a  német  családi  asztalt 
díszíteni,  mint  képeskönyv,  tökéletesen  megfelel. 

FESTÉSZET 

Mégegyszer  Szinyei-Merse.  írta  Mikszáth  Kálmán. 
Az  Újság,  jan.  10. 

Festők  a  mesteriskoláról.  A  Hét,  jan.  8. 

Szinyei-Merse  Pál  képeinek  külön  kiállítását  ismer¬ 
tették  a  hetilapok  jan.  15-iki  számai. 

Szinyei-Merse  Pál.  írta  Admirator.  Művészeti  Kró¬ 
nika,  II.  1. 

Szinyei-Merse  Pál  kiállítása.  írta  dr.  Hornyay  Ödön. 
Felsőmagyarország  (Kassa),  jan.  25. 

Lotz  Károly  ünnepe.  írta  Lyka  Károly.  Új  Idők, 
febr.  12. 

Menzel  Adolf  meghalt.  írta  Gerő  Ödön.  Pesti  Napló, 
február  10. 

Adolf  v.  Menzel.  írta  L.  H-i.  Pester  Lloyd,  febr.  11. 

Lotz  Károly  műveinek  külön  kiállítását  ismertették 
a  napilapok  febr.  14-iki,  a  hetilapok  febr.  19-iki  számai. 

Székely  Bertalan.  írta  Lándor  Tivadar.  Művészeti 
Krónika,  febr.  15. 

Szikszay  Ferenc  képeinek  külön  kiállítását  ismertették 
a  napilapok  febr.  16-iki,  a  hetilapok  febr.  26-iki  számai. 

Menzel  Adolf.  írta  — a.  Vasárnapi  Újság,  febr.  19. 

Olgyay  Ferenc  képeinek  külön  kiállítását  ismertették 
a  napilapok  febr.  26-iki,  a  hetilapok  márc.  5-iki  számai. 

Zombory  Lajos  képeinek  külön  kiállítását  ismertettek 
a  napilapok  febr.  28-iki  számai. 

Corotnak  tulajdonított  Mészöly-kép.  írta  Lakos  Alfréd. 
Magyar  Szó,  márc.  1. 

A  Lotz-képek  és  nemzeti  gyűjteményeink.  írta  Kézdi- 
Kovács  László.  Pesti  Hírlap,  márc.  1. 

A  londoni  Whistler-kiállítás.  írta  T.  K.  H.  Pesti 
Napló,  márc.  3. 

A  Lotz-múzeum.  írta  K.  Lippich  Elek.  Budapesti 
Hírlap,  márc.  5. 

Képkiállítások.  írta  Ráday  Gyula.  Szalón-Ujság,  X.  4. 

Szinyei-Merse  Pál.  írta  P.  E.  Huszadik  Század,  VI.  3. 

Manet  a  Louvreban.  írta  Adorján  Sándor.  Pesti 
Napló,  márc.  12. 

A  fővárosi  újabb  képkiállítások.  írta  Hornyay  Ödön. 
Felsőmagyarország  (Kassa),  márc.  8. 

SZOBRÁSZAT 

Márvány-gondolatok.  írta  Lyka  Károly.  Uj  Idők, 
jan.  29. 

Rodin.  írta  Nagy  Endre.  Pesti  Napló,  febr.  23. 

Lovas  istenségek  dunavidéki  antik  emlékeken.  II. 
Irta  Hampel  József.  Archaeologiai  Értesítő,  új  folyam, 
XXV.,  1. 

ÉPÍTÉSZET 

A  trencséni  állami  felsőbb  leányiskola  és  internátus 
pályatervei.  (Orth  Ambrus  és  Somló  Emil,  Gerster  Kál¬ 
mán,  Kőrösy  Albert,  Pártos  Gyula,  Nasch  és  Németh, 
Komor,  Jakab  és  Márkus,  Sebestyén  Artúr,  Villányi  és 
Hajós,  Schoditsch  Lajos,  Merbl  Arnold,  Weil  Lipót  és 
Klimes  J.  művei).  Magyar  Pályázatok,  II.  10. 

Das  neue  Palais  des  Finanzministeriums.  (Fellner 
Sándor  műve).  Írta  B— a.  Pester  Lloyd,  jan.  15. 

Az  egyetemi  közkórház  (terveinek)  ügye.  Vállal¬ 
kozók  Lapja,  febr.  1. 

Tervpályázati  bajok.  írta  Ezrey.  Vállalkozók  Lapja, 
febr.  15. 

Tervpályázati  szabályzat.  Vállalkozók  Lapja,  febr.  22. 

A  pozsonyi  I.  takarékpénztár  pályatervei  (Kármán 
és  Ullmann,  Förk  és  Sándy,  Román  Miklós  és  Grósz 
Alfréd,  Sebestyén  Artúr,  Faludy  Ferenc,  Hubert  József, 
ifj.  Bemard  Győző  tervei).  Magyar  Pályázatok,  II.  11. 

IPARMŰVÉSZET 

Magyarországi  ötvösök  1732-ben.  írta  dr.  Illésy  János. 
Archaeologiai  Értesítő,  új  folyam,  XXIV.  5. 

Váraljai  Szaniszló  püspök  emléktáblájáról  a  szepes- 
helyi  dómban.  írta  Myskovszky  Viktor.  U.  ott. 

Új  érmek  (Gerl  Károly,  Teles  Ede,  Johann  Schwerdtner, 
Beck  Ö.  Fiilöp,  Szirmai  Antal  művei).  Numizmatikai 
Közlöny,  IV.  1. 

Művészet  az  utcán.  írta  Színi  Gyula.  Politikai  Heti¬ 
szemle,  XII.  3. 

Az  iparművészeti  nevelés.  írta  Berlepsch- Valendás, 
Magyar  Tanügy,  II.  16. 

Gróh  István  magyar  stílusú  rajzmintái.  írta  Szerémi 
Alajos.  U.  ott. 

A  képkeretről.  Művészeti  Krónika,  II.  1. 

A  karácsonyi  (iparművészeti)  kiállítás.  írta  dr.  Éber 
László.  Magyar  Iparművészet,  VIII.  1 — 2. 

Költők  —  iparművészek.  írta  Supka  Géza.  U.  ott. 

A  bécsi  könyvkötészeti  kiállítás.  írta  dr.  Gulyás 
Pál.  U.  ott. 

Gömörmegyei  csipkék  és  hímzések.  írta  Gróh  István. 
Ugyanott. 

Az  iparművészet  könyve.  írta  dr.  Márton  Lajos.  U.  o. 

Régi  magyar  műkincsek.  írta  Mihalik  József.  Archaeo¬ 
logiai  Értesítő,  új  folyam,  XXV.,  1. 

VEGYES 

A  normatív  elv  jelentőségéről  az  aesthetikában.  írta 
dr.  Székely  György.  Athenaeum,  1904.,  IV. 

Wiener  Sezession.  Irta  L.  H-i.  Pester  Lloyd,  jan.  15. 

Művészet  és  erkölcs.  írta  Olgyay  László.  Huszadik 
Század,  VI.  2. 

Japán  művészetéről.  írta  Kertész  K.  Róbert.  Vállal¬ 
kozók  Közlönye,  febr.  8. 

Művészeti  nevelés.  írta  Alfa.  Budapesti  Hirlap,  márc.  4. 

Művészet  és  célzatosság  írta  Stuhlmann  Patrik  dr. 
Magyar  Szemle,  XVII.  10.,  11. 

MŰVÉSZI  REPRODUKCIÓK 

Feszty  Árpád:  „Áldozat  Hadúrnak",  színes  repro¬ 
dukció,  a  Könyves  Kálmán  kiadása. 

Feszty  Árpád  :  „Krisztus  temetése",  hármas  kép, 
színes  reprodukció,  a  Könyves  Kálmán  kiadása. 

Feszty  Árpád  :  „A  sirbatétel",  színes  reprodukció,  a 
Könyves  Kálmán  kiadása. 

Feszty  Árpád  :  „A  szent  sír“,  színes  reprodukció,  a 
Könyves  Kálmán  kiadása. 

Feszty  Árpád  :  „Levétel  a  keresztfáról",  színes  repro¬ 
dukció,  a  Könyves  Kálmán  kiadása. 

Feszty  Árpád :  „A  bánhidai  csata",  szines  reprodukció, 
az  Egyházy  és  Társa  cég  kiadása. 

Feszty  Árpád:  „Solt  eljegyzése",  szines  reprodukció, 
az  Egyházy  és  Társa  cég  kiadása. 

Hegedűs  László  :  „Napkeleti  bölcsek",  szines  repro¬ 
dukció,  az  Egyházy  és  Társa  cég  kiadása. 

Knopplmre:  „Pipacs",  szines  reprodukció,  a  Könyves 
Kálmán  kiadása. 

Knopp  Imre  :  „Leander",  szines  reprodukció,  a  Köny¬ 
ves  Kálmán  kiadása. 

Koroknyay  Ottó  :  „Mátyás  király  Bécs  előtt",  szines 
reprodukció,  a  Könyves  Kálmán  kiadása. 

Margitay  Tihamér:  „Az  első  beteg",  szines  repro¬ 
dukció,  a  Könyves  Kálmán  kiadása 

Margitay  Tihamér  :  „Vesztett  játszma",  szines  repro¬ 
dukció,  a  Könyves  Kálmán  kiadása. 


művAsár 

VÁSÁRLÁSOK  AZ  ORSZ.  MAGY.  KÉPZŐMŰVÉSZETI 
TÁRSULAT  1904/5.  ÉVI  TÉLI  KIÁLLÍTÁSÁN 

A)  A  kir.  várpalota  vásárlása  : 

Telepy  Károly  :  Csejte  vára.  Olf. 

Gergely  Imre  :  A  tordai  országgyűlés.  Olf. 

Holló  Barnabás  :  Előőrs.  Bronz. 

Holló  Barnabás  :  Tépett  zászló.  Bronz. 

Berkes  Antal  ifj.  :  Esős  idő.  Olf. 

Kardos  Gyula  :  Várakozás.  Olf. 

B)  Az  állam  vásárlása  : 

Tornyai  János  :  Menyecske  a  műteremben.  Olajf. 

Br.  Mednyánszky  László  :  Őszi  világ.  Olf. 

Koszta  József :  A  mezőn.  Olf. 

Bosznay  István  :  A  radványi  pusztán.  Olf. 

Kacziány  Ödön  :  Holdas  est  az  utcán.  Olf. 
Magyar-Mannheimer  Gusztáv:  Reggel  a  Balatonon. Olf. 
Ferenczy  Károly  :  Festő  és  modell.  Olf. 

Zombory  Lajos  :  Szántás.  Olf. 

Kézdi-Kovács  László  :  Száguldó  vihar.  Olf. 
Deák-Ebner  Lajos  :  Baromfivásár.  Olf. 

Poll  Hugó  :  Rózsák.  Pasztell. 

Tóth  István  :  Küzdelem.  Márvány. 

Beck  Ö.  Fiilöp:  Női  arckép.  Bronz-plakett. 

Ligeti  Miklós:  gróf  Széchenyi Gézáné  és  a  fia. Márvány. 
Katona  Nándor:  Téli  reggel.  Olf. 

C)  Társulati  nyerőtagok  vásárlása: 

Mendlik  Oszkár  :  Esthangulat  Rapallo  mellett.  Olajf. 
Ő  cs.  és  kir.  apostoli  felsége. 

Poll  Hugó  :  Szalonak  vára.  Pasztell.  Temes  vármegye. 
Holló  Barnabás  :  Tépett  zászló.  Bronz.  Emich  Gusz¬ 
táv.  Budapest. 

Szlányi  Lajos  :  Zagyva.  Olf.  Baghy  Béla.  Kengyel. 
Háry  Gyula :  Ruhaszárítás.  Olf.  Neumann  Frigyes. 
Budapest. 

Ujváry  Ignác  :  Tavasz.  Olf.  Jármay  Jenő.  Budapest. 
Knopp  Imre  :  Észak  Velencéje  Olf.  Schwarz  Adolf. 
Budapest. 

Berkes  Antal  :  Esthangulat.  Olf.  Egyesült  Budapesti 
Fővárosi  Takarékpénztár. 

Lukácsy  Lajos  :  Vízhordó  menyecske.  Terrakotta. 
Gomperz  Károly.  Budapest. 

Nádler  Róbert :  Recco.  Olf.  Végh  Jánosné.  Budapest. 
Poll  Hugó  :  Patak.  Pasztell.  Innocent  Ferenc.  Bpest. 
Ujváry  Ignác:  Faluvég.  Olf.  Jármai  József.  Budapest. 
Ujváry  Ignác  :  Szent  János  a  faluvégen.  Olf.  Donáth 
Gyula.  Budapest. 

Ujházy  Ferenc:  Csőcselék.  Olf.  Balássy  Árpád.  Csécse. 
K.  Spányi  Béla  :  Alkony.  Olf.  Rock  István.  Budapest. 
Rosenmayer  Ferenc :  Vásár.  Olf.  Holzwarth  F.  C. 
Budapest. 

Beck  Ö.  Fiilöp  :  Rákóczi.  Bronz-plakett.  Szana  Tamás. 
Budapest. 

Pállya  Celesztin  :  Csári  hó  !  Olf.  Brünauer  Endre. 
Budapest. 

Markup  Béla :  Jegesmedve.  Gipsz.  Scheldt  Henrik. 
Budapest. 

Telepy  Károly :  A  bogiári  rév.  Olf.  Forcher  Adolf. 
Budapest. 

Szlányi  Lajos:  Délben.  Olf.  Dr.Kogler  János. Budapest. 
Háry  Gyula  :  Sta  Maria  della  Salute  templom.  Olf. 
Dr.  Hochhald  Károly.  Budapest. 

Poll  Hugó  :  Varró  asszonyok.  Pasztell.  Dr.  Hudo- 
vernig  Károly.  Budapest. 

Gross  Béla  :  Borcsa.  Olf.  Dr.  Czölder  János.  Bpest. 
Ujváry  Ignác  :  Rév.  Olf.  Takách  Emil.  Budapest. 
Barcza  Lajos  :  A  kenyér.  Gipsz.  Joó  Béla.  Szentes. 


Greguss  Imre :  Gellérthegyi  kápolna.  Olajf.  (Kar.) 
Dr.  Iványi  Ernő.  Budapest. 

Katona  Nándor:  Téli  nap.  Olf.  Csapó  Vilmos.  Tengelic. 
Spányik  Kornél :  Nászúton.  Olf.  Torbágyi  Thurner 
József.  Budapest. 

Telepy  Károly:  Erdő  belseje.  Olf.  (Kar.)  Rákos  Manó. 
Budapest. 

K.  Spányi  Béla  :  Esti  hangulat.  Olf.  Premontrei  rend. 
Jászóvár. 

Erdőssy  Béla  :  Chioggiai  utca.  Olf.  (Kar.)  Gyarmathy 
Zsigmond.  Bánffy-Hunyad. 

Telepy  Károly :  A  Balaton  mellől.  Olf.  (Kar.)  Pin 
terits  Károly.  Budapest. 

Háry  Gyula  :  A  miihlstatti  tó.  Olf.  Özv.  Karlovszky 
Zsigmondné.  Budapest. 

Telepy  Károly  :  A  naphegyről.  Olf.  (Kar.)  Roller 
Ferenc.  Budapest. 

Koszta  József :  Varróleány.  Olf.  (Kar.)  Benedek  I. 
Tódor.  Budapest. 

Telepy  Károly  :  A  Poprádi  tó.  Olf.  (Kar.)  Kollár 
Lajos.  Budapest. 

Telepy  Károly :  A  Kárpátokból.  Olf.  (Kar.)  Molnár 
Béla.  Székesfehérvár. 


LEJÁRÓ  PÁLYÁZATOK 

1905  április  15-én  lejár  a  kultuszminisztérium  új 
palotájának  terveire  kiírt  pályázat.  Bővebbet  1.  „Művé- 
szet“,  1905.  1.  szám,  72-ik  oldal. 

1905  április  15-ikén  lejár  a  brüsszeli  nemzetközi 
csipke-pályázat.  Kívántatik  egy  női  gallér  vagy  legyező 
alakjában  készített  mű.  Döntő  fontosságú  az  eredetiség 
és  technikai  tökéletesség.  Bővebb  felvilágosítással  szol¬ 
gál:  Secrétariat  du  Concours  international  de  Dentelle, 
19,  rue  de  la  Lói,  Bruxelles. 

1905  április  15-ikén  lejár  a  budapesti  VI.  kerületi 
állami  főgimnázium  elhelyezése  céljából  a  Munkácsy- 
utcában  emelendő  főgimnáziumi  épület  terveinek  be¬ 
szerzése  végett  a  vallás-  és  közoktatásügyi  minisztérium 
által  hirdetett  pályázat.  A  pályatervek  1  :  200  léptékben 
készítendők,  még  pedig  minden  emeletsornak  egy-egy 
alaprajza,  homlokzatrajzok  és  metszetrajzok.  A  tervekhez 
költségvetés  és  műleírás  is  csatolandó.  A  legjobbnak 
talált  pályatervek  közül  az  első  abszolutbecsű  pályamű 
2000  korona,  a  második  1500  és  a  két  harmadik  1000 
korona  jutalomban  részesül.  A  nem  díjazott  tervek  közül 
a  kincstár  bármelyiket  megveheti  600  koronáért  A  pályá¬ 
zat  titkos,  jeligés.  Bővebb  felvilágosítás  a  nevezett 
minisztérium  segédhivatali  főigazgatójánál  kapható. 

1905  április  29-én  esti  hat  órakor  lejár  a  Magyar 
Építőművészek  Szövetsége  által  a  Wellisch  Alfréd-féle 
díjakra  hirdetett  következő  két  pályázat.  1.  Tervezendő 
egy  parkba,  kastély  előtti  nagy  térségre  ÍO'OO  mtr.  át¬ 
mérőjű  halas  medence  kőből  vagy  betonból.  A  medence 
díszítése  lehet  akár  tisztán  tektonikus,  akár  figurális  dísz¬ 
szel  kombinált.  A  víz  tektonikus  alkalmazása  (szökőkút, 
vagy  csurgó  víz)  is  teljesen  a  tervezőre  van  bízva.  Kiván- 

tátik:  alaprajz  1  :  100,  homlokzat  és  metszet  1  :  50  méret¬ 
ben.  Távlati  kép  kötelező.  Első  díj  400  K.,  második 
díj  100  K.,  a  biraló-bizottság  a  díjaknak  esetleges  más 
arányban  való  felosztását  is  javasolhatja.  A  pályázatban 
részt  vehet  a  MÉSz.  minden  levelező  tagja.  2.  Terve¬ 
zendő  egy  sírbolt-homlokzat  oly  feltevés  mellett,  hogy 
a  kb.  10—12  sírüreget  magában  foglaló  sírbolt  egy  60° 
nyílású  lejtős  hegy  sziklájából  van  kirobbantva.  A  lejtő 
a  sírbolt  bejáratánál  két  oldalt  lerézselendő.  A  tektonikus 
kiképzés  az  anyag  szolgálatában  álljon,  egyébként  pedig 
a  tervezők  szabadságára  van  bízva.  Kívántatik  homlok¬ 
zat  és  metszet  1  :  50,  alaprajz  1:100  méretben.  Első  díj 
2)0  K.,  második  díj  100  K.  E  pályázatban  csakis  a 
niagy.  kir.  József- műegyetem  építészi  szakosztályára 
1904/1905-ik  tanévben  beiratkozott  rendes  hallgatók 
vehetnek  részt.  Mindkét  pályázatnál  a  pályázati  tervek 
lepecsételt  jeligés  levelek  kíséretében  a  M.  E.  Sz.  titkári 
hivatalába  (Budapest,  IV.,  Ferenciek-tere  7.  I.  em.  6.) 
küldendők.  A  határidőn  túl  beérkező  és  a  feltételeknek 
meg  nem  felelő  tervek  a  pályázatból  kizáratnak.  A  díja¬ 
zott  tervek  és  azok  sokszorosításának  joga  a  M.  E.  Sz. 
tulajdonát  képezik. 

1905  április  30-án  lejár  a  marosvásárhelyi  város¬ 
háza  terveinek  elkészítésére  hirdetett  pályázat.  A  tervek 
1  :  100  léptékben  készítendők.  Építési  összes  költség 
380,000  korona.  Pályadíjak  2000  és  1000  korona,  meg¬ 
yétek  díj  500  korona.  Bővebb  felvilágosítást  a  maros¬ 
vásárhelyi  városi  mérnöki  hivatal  ad. 

1905  május  1-én  lejár  a  nagyszalontai  községház 
tervére  kiírt  pályázat.  Összköltség  175,000  korona. 
Pályadíjak  1000,  500  és  300  korona  Bővebb  felvilágo¬ 
sítást  a  nagyszalontai  községi  mérnöki  hivatal  ad. 

1905  május  15-ikén  lejár  a  Grafikai  Szemle  folyó¬ 
irat  számára  tervezendő  bekötési  táblára  kiírt  pályázat. 

A  pályázaton  csak  a  könyvnyomdászok  szakkörének 
tagjai  vehetnek  részt.  Bővebb  felvilágosítást  a  nevezett 
folyóirat  szerkesztősége  ad,  Budapest,  V.,  Hold-u.  7. 

1905  augusztus  31-én  lejár  a  Ramasetter-szobor 
pályázata.  A  szobor  Sümeg  város  egyik  terére  kerül, 
kőtalapzaton  álljon,  művészi  kivitelű,  1  '/g  méter  magas 
tronz-szobor  legyen.  Előirányzott  költség  20,000  korona. 
Pályázhat  minden  hazai  szobrász  1/7  arányú  tervezettel. 

A  szoborbizottság  az  általa  kiválasztott  mű  készítőjét 
tízza  meg  a  kivitellel,  2-ik  díj  300  korona.  A  pálya¬ 
művek  a  „Ramasetter-szoborbizottság  elnöksége"  címére, 
Sümegre  küldendők. 

1906  október  31-ikén  lejár  a  Kisfaludy-Társaság 
Lukács  Krisztina  jutalomdíjára  kitűzött  pályatétele.  A  meg¬ 
írandó  tárgy  :  „A  nemzeti  stílus  jelentősége  és  föltételei  a 
művészetekben".  Pályadíj  1000  korona. 


KIÁLLÍTÁSOK  NAPTÁRA 

1905  április  15-ikén  nyílik  meg  Párisban  a  Société 
Nationale  des  Beaux  Árts  kiállítása. 

1905  április  22-ikén  nyílik  meg  Veneziában  a  hatodik 
nagy  nemzetközi  kiállítás. 

1905  április  23-ikán  nyílik  meg  a  berlini  nagy  nem¬ 
zetközi  kiállítás. 

1905  április  végén  nyílik  meg  Liége-ben  a  nagy 
nemzetközi  kiállítás. 

1905  április  30-ikán  záródik  Münchenben  a  Seces- 
sion  tavaszi  kiállítása. 

1905  május  1-én  nyílik  meg  Londonban  a  Royal 
Academy  kiállítása. 

1905  május  15-ikén  záródik  az  Országos  Magyar 
Képzőművészeti  Társulat  tavaszi  nemzetközi  kiállítása. 

1905  május  végén  záródik  a  Genossenschaft  dér  bil- 
denden  Künstler  Wiens  XXXII-ik  évi  kiállítása. 

1905  május  31-ikén  záródik  Prágában  a  Kunstverein 
für  Böhmen  kiállítása. 

1905  június  1-én  nyílik  meg  Münchenben  a  IX-ik 
nagy  nemzetközi  kiállítás. 

1905  június  1-én  nyílik  meg  Párisban  a  Société  des 
Artistes  francais  kiállítása. 

1905  június  elején  záródik  Bécsben  a  Hagenbund 
kiállítása. 

1905  június  30-ikán  záródnak  Párisban  a  Société 
Nationale  des  Beaux  Árts  és  a  Société  des  Artistes 
francais  kiállításai. 

1905  szeptember  17-ikén  záródik  a  berlini  nagy 
nemzetközi  kiállítás. 

1905  szeptember  végén  záródik  Liége  ben  a  nagy 
nemzetközi  kiállítás. 

1905  szeptember  végén  záródik  Londonban  a  Royal 
Academy  kiállítása. 

1905  október  15-ikén  nyílik  meg  Párisban  a  Sálon 
d’Automne  kiállítása. 

1905  október  végén  záródik  Münchenben  a  IX.  nagy 
nemzetközi  kiállítás. 

1905  október  25-ikén  jár  le  az  Országos  Magyar 
Képzőművészeti  Társulat  1905/6.  évi  téli  kiállításának 
a  beküldési  határideje. 

1905  október  31-ikén  záródik  a  hatodik  veneziai 
nagy  nemzetközi  kiállítás. 

1905  november  15-ikén  nyílik  meg  az  Országos 
Magyar  Képzőművészeti  Társulat  1905/6.  évi  téli  ki¬ 
állítása. 

1905  november  15-ikén  záródik  Párisban  a  Sálon 
d’Automne  kiállítása. 

1905  november  végén  nyílik  meg  a  Genossenschaft 
dér  bildenden  Künstler  Wiens  őszi  kiállítása. 

1905  novemberben  nyílik  meg  Bécsben  a  Hagen¬ 
bund  őszi  kiállítása. 

1905  december  27-ikén  záródik  a  Genossenschaft  dér 
bildenden  Künstler  Wiens  őszi  kiállítása. 

1905  decemberben  záródik  Becsben  a  Hagenbund 
őszi  kiállítása. 

1906  január  15-ikén  záródik  az  Országos  Magyar 
Képzőművészeti  Társulat  1905/6.  évi  téli  kiállítása. 

Felelős  szerkesztő  :  LYKA  KÁROLY 

Kiadótulajdonos:  SINGER  és  WOLFNER 
Budapest,  Andrássy-út  10. 

Hornyánszky  Viktor  cs.  és  kir.  udvari  könyvnyomdája. 

GRÓF  ANDRÁSSY  TIVADAR  f 

1857 — 1905 

magyar  művészetet  nagy  veszteség  érte*  Gróf  Andrássy  Tivadar, 
aki  Í89Í  óta  szakadatlanul,  tizenöt  éven  át  közszeretetben  állott 
elnöke  volt  az  Országos  Magyar  Képzőművészeti  Társulatnak, 
hosszú  szenvedés  után,  férfi  kora  delén,  életének  48-ík  évében, 
május  í3-án  elhunyt*  Kiváló  szerepet  töltött  be  a  politikai  és  társadalmi 
mozgalmak  terén,  de  a  magyar  művészetnek  joga  van  hozzá,  hogy  a 
magáénak  vallja  és  emlékét  híven  megőrizze.  Május  hó  í5-én  helyezték 
el  örök  nyugalomra  abban  a  hatalmas  mauzóleumban,  melyet  atyjának, 
gróf  Andrássy  Gyulának,  a  megdícsőült  államférfíúnak  sírja  fölé  emelt 
a  gyermeki  kegyelet,  a  terebesí  kastély  parkjában.  Ott  pihen  most  már 
ő  is,  a  fíű  az  atya  mellett,  az  Országos  Magyar  Képzőművészeti  Társu¬ 
latnak  megalakulásakor,  1861-ben  megválasztott  első  elnöke  oldalán,  fia 
és  örököse  az  elnöki  székben.  S  így  ez  a  mauzóleum  megörökíti  annak 
az  emlékét  is,  hogy  az  Andrássy  név  a  magyar  művészet  első  fellen¬ 
dülésétől  fogva  állandóan  hozzászövődík  fejlődésének  történetéhez.  S  a 
három  testvér,  Tivadar,  Gyula  és  Hona,  gróf  Batthyány  Lajosné  kegye- 
letes  műve  ezt  a  vonatkozást  teljesen  kidomborítja,  tanúskodik  arról,  hogy 
atyjok-a  magyar  művészetet  mennyire  szerette,  —  sírja  fölött  helyezték 
el  Munkácsy  Mihálynak  egyik  remekművét,  mely  Krisztust  a  keresztfán 
ábrázolja  a  gyászolók  csoportjával  és  Zala  Györgynek  sarkophágját  gróf 
Batthyány  Lajosnénak  reáboruló  alakjával.  A  művészek  megválasztásá¬ 
ban  is  a  gyermeki  szeretet  gyöngédsége  és  mélyebb  értelme  nyilvánul. 


Zala  György  annak  a  nagy  emlékműnek  az  alkotója,  mellyel  a  nemzet 
gróf  Andrássy  Gyula  hervadhatlan  érdemeit  hálálja  meg.  Ismert  az  a 
baráti  viszony  is,  amellyel  Andrássy  Gyula  Munkácsy  Mihályt  kitüntette. 

Szálló  igévé  lett  az  a  válasz,  a  mélyet  Andrássy  Gyula  egy  udva¬ 
roncnak  hivalkodó  kérdésére  adott,  aki  csodálkozott  azon,  hogy  Andrássy, 
a  hatalmas  külügyminiszter,  hogy  is  lehet  oly  bizalmas  lábon  Munkácsy- 
val,  a  művésszel,  mire  Andrássy  azzal  a  csattanós  kérdéssel  vágott  vissza, 
hogy :  „Ugyan,  tisztelt  barátom,  meg  tudná-e  mondani  nekem,  hogy 
Rafael  korában  ki  is  volt  Rómában  a  külügyminiszter  ? .  ♦  ." 

Ez  a  válasz  is  egyik  jellemző  szikrája  annak  a  meleg  művészetszere¬ 
tetnek,  amelynek  az  ápolása  az  Andrássy  otthonában  szinte  hagyomá¬ 
nyossá  vált.  O  maga  sohasem  mulasztotta  el,  még  a  mikor  Bécsbe  is  köl¬ 
tözött,  hogy  a  régi  műcsarnokban  minden  kiállításunkat  meglátogassa. 

Folytonosan  figyelemmel  kísérte  a  magyar  művészet  fejlődését,  örült 
sikerein  s  élvezetes  órák  voltak  azok,  a  mikor  a  kiállítási  termeken  keresztül 
kísértem  s  az  ő  sziporkázó  ötleteiből  megéreztem  azt  a  melegséget,  amely- 
lyel  a  magyar  művészet  törekvéseit  méltányolta.  Utolsó  látogatását  soha¬ 
sem  fogom  elfelejteni.  Kimerültén,  fojtott  lélegzettel  jött  fel  a  műcsarnok 
lépcsőjén.  Kékült  ajkán  és  megtört  tekintetén  meglátszott  a  halál  közeli 
árnyéka.  S  mégis,  gondosan  gavalléros  öltözetében,  tartásában  és  mozdu¬ 
lataiban  az  ő  férfias  természete  küzdött  a  testi  gyöngeséggel,  nem  akarta 
megadni  magát.  Mosolyogva  mondta,  hogy  megszökött  hazulról,  mert 
az  övéi  nem  eresztették  volna  el,  pedig  még  egy  kiállítást  sem  mulasztott 
el  a  műcsarnokban,  kellett,  hogy  ezt  is  lássa. 

Megílletődéssel  néztem  rája;  tudtam,  hogy  akkor  vett  búcsút  a 
magyar  művészettől,  amely  oly  közel  állott  a  szívéhez,  hogy  még  a  sír 
szélén  is  fellángolt  érte  az  ő  nemes  szelleme.  Négy  nap  múlva  Voloscába 
utaztatták  az  orvosok,  honnan  élve  többé  vissza  nem  került. 

A  magyar  művészetnek  örökségül  hagyta  a  gyermekeiben  gondosan 
ápolt  fogékonyságot  annak  megértésére,  hogy  a  művészet  a  lélek  leg¬ 
nemesebb  gyönyörűségének  forrása.  Nem  a  véletlen  játéka  az,  hogy  mind 
a  három  hazai  művészeti  egyesület  a  három  Andrássy  testvért,  a  legrégibb, 
az  „Országos  Magyar  Képzőművészeti  Társulat"  gróf  Andrássy  Tivadart, 
a  „Nemzeti  Szalon"  gróf  Andrássy  Gyulát  és  a  „Műbarátok  Köre"  gróf 
Andrássy  Ilonát,  gróf  Batthyány  Lajos  nejét  választotta  meg  elnökül. 
Nemcsak  a  „noblesse  oblíge"  a  rugója  annak,  hogy  ők  állnak  az  élén 
a  mi  művészeti  mozgalmainknak. 

Í89í-ben,  amikor  gróf  Károlyi  Tibor  a  Képzőművészeti  Társulat 
elnökségétől  megvált,  nagy  örömmel  értesült  arról,  hogy  a  társulat  gróf 
Andrássy  Tivadart  szemelte  ki  utódjául,  ki  a  művészek  körében  már 
akkor  magára  vonta  a  figyelmet  az  ő  hozzáértő  vásárlásaival.  Azok  a 
művek,  amelyeket  ő  szemelt  ki  a  maga  számára,  a  művészek  előtt  kétség¬ 
telenné  tették  azt,  hogy  önálló  és  előkelő  ízlésű  amatőrt  tisztelnek  meg  a 
választásukkal.  S  gróf  Károlyi  Tibor  is  úgy  nyilatkozott,  hogy  az  országban 

alig  van  méltóbb  férfiú  az  elnökség  betöltésére  s  magának  tartotta  fenn  azt, 
hogy  Andrássy  Tivadart  megnyerje. 

S  a  társulat  osztatlan  bizalma  és  szeretete  tizenöt  éven  át  nem  csök¬ 
kent  és  mind  bensőbbé  vált  gróf  Andrássy  Tivadar  iránt.  Előkelőén  finom 
modora,  a  művészek  küzdelmei,  háborúságai  között  is  megőrzött  nyugalma, 
nem  tettetett,  de  szívének  természetes  jóságából  eredő  rokonszenves  nyilat¬ 
kozatai,  amelyekkel  az  elnöki  székből  és  társalgás  közben  az  olykor  kitörő 
szenvedélyeket  lecsillapítani  s  a  művészeti  ügyek  megvitatásába  az  emel- 
kedettebb,  ídeálisabb  szempontokat  felszínen  tartani  törekedett,  a  társulat 
minden  körében  őszinte  ragaszkodást  biztosítottak  számára. 

Sohasem  igyekezett  személyes  befolyásával  korlátozni  a  művészek 
autonóm  véleménynyilvánítását.  A  díjak  és  kitüntetések  fölött  bíráskodó 
zsűriknek  annyi  éven  át  volt  rendszerint  elnöke,  s  bár  erős,  alaposan 
kiművelt  művészeti  meggyőződésének  kifejezést  is  adott,  de  a  mások 
nézeteit  tiszteletben  tudta  mindig  tartani. 

Pedig  nemcsak  a  vásárlásai  árulták  el  azt,  hogy  határozott  és  egyéni 
felfogása  van  a  művészetről.  Nem  hivalkodott  vele  soha  s  a  legtöbben  talán 
csak  a  minapi  amatőr-kiállításon  győződtek  meg  arról,  hogy  gróf  Andrássy 
Tivadar,  ha  nem  is  hivatásos,  de  különösen  erős  színérzékkel  bíró  művész 
volt  maga  ís.  Azok  a  tanulmányok  és  vázlatok,  amelyeket  utazásairól 
hozott  magával,  érdekes  bepillantást  engedtek  az  ő  lelkületébe,  amely 
mindenütt  a  művészi  motívumok  keresésében  lelte  gyönyörűségét. 

Azokban  a  fényes  történeti  és  művészi  ünnepélyekben,  amelyek 
koronkínt  elevenebb  lüktetést  és  festőíbb  színt  vegyítettek  a  mi  végtelenül 
sivár  nyilvános  életünkbe,  gróf  Andrássy  Tivadar  és  bájos  neje,  gróf  Zichy 
Eleonóra,  egész  családi  körükkel,  elsősorban  szerepeltek  mindenkor.  Az 
Epreskertben  rendezett  jótékonysági  jelmezes  ünnepségen  a  művészek 
rajongással  hódoltak  a  művészi  képzeletet  felülmúló  „Theodora"  és  elő¬ 
kelő  társnői  előtt;  a  Mátyás  dicső  korát  pazar  fénnyel  és  a  történeti 
művészet  korhűségével  megelevenítő  tornajátékon  ís  az  Andrássyak  és 
körűknek  művészetkedvelése  tündökölt  leginkább.  S  ha  számbavesszűk 
azt,  hogy  a  régi  görögöknél  és  a  renaíssance  korában  a  művészet  virág¬ 
zásának  mily  javára  vált  az,  hogy  maga  az  élet  ís  tele  volt  művészi  szép¬ 
séggel,  csak  kívánatos  volna,  hogy  ezek  a  festői  ünnepélyek,  melyekben 
gróf  Andrássy  Tivadarnak  ís  oly  nagy  része  volt,  a  mi  nyilvános  életünk¬ 
ben  szokásossá  váljanak,  a  nemzeti  közös  érzésnek  és  közös  lelkesülésnek 
s  a  művészet  gyönyörűségei  iránti  fogékonyságnak  folytonos  élesztésére. 

Gróf  Andrássy  Tivadar  azok  közé  tartozott,  akik  nem  keresik  a 
külső  hatás  csillogását  s  akik  annál  vonzóbbak  és  érdeket  keltőbbek, 
mentői  közelebbről  lehet  velők  megismerkedni.  Csak  néha  szólalt  fel  a 
képvíselőházban.  —  Legjelentékenyebb  beszéde  volt,  melyet  általános 
helyeslés  ís  kisért,  s  melyet  az  1892.  évi  budget-víta  közben  mondott  el, 
művészetünk  helyes  irányú  állami  fejlesztése  érdekében.  Ugyanaz  évben 
a  Képzőművészeti  Társulat  közgyűlését  ís  egy  rövid  beszéddel  nyitotta 

meg,  melynek  befejező  szavaiban  adott  kifejezést  annak  a  felfogásnak, 
melyet  tizenöt  éven  át,  elnökségének  egész  folyamán  híven  igyekezett 
érvényesíteni  s  mely  arany  szavak  időszerűek  ma  is  és  csak  óhajtani 
lehet,  hogy  a  társulat  korán  elhunyt,  mindnyájunk  által  őszintén  gyászolt 
elnökének  intelméül  jövőre  is  emlékezetben  maradjanak. 

„ . . .  hogy  a  művészetek  magas  hivatása  iránti  érzék  a  legszélesebb 
körökbe  is  behatoljon,  e  tekintetben  nagy  munka  vár  reánk." 

„Egy  munka,  a  mely  energiánk  egyesítését  harmonikus  összmüködés- 
ben  feltételezi.  Ez  alatt  nem  a  tétlen  nyugalmat,  az  eszmeszegény  kvíetíz- 
must  értem,  hanem  értem  az  eszmék  és  nem  az  egyének  versenyét." 

„A  személyek  közötti  harc  eredménye  az  elkeseredés,  a  munkában 
való  elkedvetlenedés.  Az  eszmék  terén  kivívott  harc  eredménye  a  meg¬ 
tisztult  nézetek  összhangja." 

„Ez  képezze  tehát  működésünk  célpontját.  Csak  így  fogjuk  cél¬ 
jainknak  a  társadalom  tiszteletét,  lelkes  támogatását  kivívni." 


Ennek  a  lelkes  szózatnak  megszívlelése  és  követése  lesz  gróf  Andrássy 
Tivadar  emlékének  legméltóbb  megtísztelése  azok  részéről,  kiknek  ügyéért 
az  ő  nemes  szíve  oly  melegen  dobogott. 


A  RÉZKARC 

- 1 lég  ina  is  sokan  hiszik,  hogy  a 

M  művészet  drága,  hogy  csak  a 
gazdagok  számára  van,  s  a 
szegényebb  lakások  nem  kap- 

-  hatnak  belőle.  Pedig  művészet 

— U  nélkül  nincsen  igazi  otthon,  lehe¬ 
tetlen  a  benső  kontaktus  az  ember  és  kör¬ 
nyezete  között;  művészet  nélkül  idegen,  élet¬ 
telen  anyagok  halmaza  az  az  intérieur,  amely¬ 
ben  dolgozunk,  gondolkodunk,  érzünk  és  élünk. 
Sivár  magánosságban  tengődik  az  ember  mű¬ 
vészet  nélkül,  mert  nem  szeretheti  az  otthonát, 
ha  lelkének  nincs  közössége  a  környező  dol¬ 
gokkal  ;  még  a  családi  élet  bensőséges  szép¬ 
ségei  is  elfonnyadnak  és  semmivé  lesznek' 
igazi  otthon  nélkül,  s  a  családi  élet  is  kiszorul 
a  kávéházak  nagy  idegenségébe,  ebbe  a  sivár 
magánosságba  a  közömbös  emberek  között, 
ha  maga  a  lakás  idegen  és  hiányzik  belőle  a 
művészet  soha  nem  lankadó,  mindig  friss 
gyönyörűsége.  A  mi  századunkban  mindent 
vonatkozásba  igyekezünk  hozni  a  szociális 
problémákkal  s  a  művészeteket  is  ilyen  prob¬ 
lémák  szolgálatába  próbáljuk  hajtani,  ami  által 
sok  régi  tévedés  támad  fel  újra  és  a  félreér¬ 
tett  szociális  hivatás  ürügye  alatt  ismét  iro¬ 
dalmi  elemek  lopódznak  be  az  evolúció  folyamán 


szerencsésen  megtisztult  képzőművészetekbe. 
Megint  hallatszanak  hangok  a  művészet  tanító 
hivatásáról,  arról  a  feladatáról,  hogy  propa¬ 
gandát  csináljon  a  modern  szociális  eszméknek; 
megint  szóhoz  jutnak  azok,  akik  a  szavakban 
kifejezhető  gondolaton  túl  nem  ismernek  és 
nem  éreznek  másféle  gondolatot;  azért  éppen 
most  nagyon  hasznos  dolog,  ha  rágondolunk 
a  művészetek  egyedül  igaz  szociális  felada¬ 
tára,  ami  nem  lehet  más,  mint  az  otthon 
megalkotása.  A  munkára  hangoló,  az  élet¬ 
örömet  adó,  a  szeretett  otthon  a  modern 
művészet  nagyszerű  témája  és  az  alapvető 
szociális  eszmének,  a  család  eszméjének  épít 
templomot  a  modern  művész,  mikor  érzéseivel 
átlelkesíti  a  holt  anyagokat  és  benső  kontak¬ 
tust  teremt  az  ember  és  környezete  között. 

Az  a  most  is  élő  babona,  hogy  a  művészet 
csupán  a  gazdagok  számára  van,  valóságos 
szociális  veszedelem,  ami  ellen  küzdeni  kell. 
A  könyvnyomtatás  feltalálása  megadta  a  lehe¬ 
tőséget  a  tudományok,  a  szavakban  kifejez¬ 
hető  gondolatok  demokratizálódására  s  ugyanaz 
a  szükségérzet,  amely  az  írás  sokszorosításá¬ 
nak  módjára  rávezette  az  embert,  ugyanez  a 
vágy  rávezette  a  szavakban  ki  nem  fejezhető 
gondolatok  elterjesztésének  módjaira  is.  A 
nyomtatott  könyvet  nem  illusztrálhatták  többé 
kézi  munkával  s  a  miniáló  barátok  helyét 
fametsző  mesterek  foglalták  el,  másrészről 

pedig  a  főúri  galériákban  rejtőző  remekműve¬ 
ket  is  el  akarta  terjeszteni  a  szegényebbek 
között  a  rézmetszet,  amint  a  kódexekben  el¬ 
raktározott  gondolatokat  népszerűsítette  a 
könyvnyomtatás.  Lassankint  rájöttek  azonban 
az  emberek,  hogy  a  nagy  festmények  elsat- 
nyulnak  a  rézmetsző  vésője  alatt ;  fölismerték 
azt,  hogy  az  ecset  munkája  nem  viszonyúk 
úgy  a  metszővéső  munkájához,  mint  az  író¬ 
tok  munkája  a  nyomdagép  munkájához;  fel¬ 
ismerték  azt,  hogy  nem  lehet  analógiákat 
felállítani  az  irodalom  és  a  képzőművészetek 
között,  mert  a  képzőművészetekben  a  technika 
sokkal  lényegbevágóbb  és  döntőbb  fontosságú, 
mint  az  irodalomban.  Az  mindegy  a  műre  nézve, 
hogy  tollal,  vagy  ólombetűvel  készült-e,  azon¬ 
ban  az  nem  mindegy,  hogy  ecsettel,  vagy 
vésővel  csinálta-e  meg  a  művész.  Ha  tehát 
mégis  analógiát  akarunk  keresni,  akkor  a 
képzőművészeti  technikáknak  az  irodalmi  forma 
felelhet  meg  s  éppen  úgy,  ahogy  vannak 
versben  és  vannak  prózában  megírható  témák, 


éppen  úgy  vannak  megrajzolható  és  megfest¬ 
hető  művészérzések.  Persze  finom,  átmeneti 
árnyalat  van  e  két  véglet  között,  az  azonban 
bizonyos,  hogy  a  képzőművészetben  egy  új 
technika  felbukkanása  mindig  egy  külön  mű¬ 
vészet  differenciálódásához  vezet.  így  történt 
az  úgynevezett  reprodukáló  művészetekkel  is 
s  amilyen  mértékben  haladt  ez  a  differenciáló¬ 
dás,  olyan  mértékben  tűnt  el  ezeknek  a  mű¬ 
vészeteknek  a  reprodukáló  jellege  s  olyan 
mértékben  önállósultak  egészen  különváló 
művészetekké.  Újabb  technikákra  is  találtak 
az  emberek  s  a  metsző  vésőjét  kiszorította 
a  karcoló  tűje,  tehát  a  kalligrafikus,  élesen, 
mereven  meghúzott  pozitív  vonalat  kiszorította 
az  impresszionista  vonal  s  ez  ismét  új  irányt 
adott  az  evolúciónak.  Egészen  sajátos  művészi 
gondolatok  kifejezésére  vált  alkalmatossá  a 
rézlap  és  a  fölötte  szeszélyesen  futkosó  tű, 
egész  külön  művészérzéseket,  éppen  csak  a 
rézlappal  és  a  tűvel  kifejezhető  lelki  diszpo¬ 
zíciókat  sajátított  ki  magának  ez  a  grafikus 

művészet  s  ma  már  a  rézkarc  egyenlő  rang¬ 
ban  áll  a  többi  művészetekkel  s  egyúttal 
megtalálta  már  szociális  hivatását  is,  mert 
első  sorban  ez  az  intim,  olcsó  művészet  alkal¬ 
mas  arra,  hogy  bevonuljon  a  szegényebb 
lakásokba  is.  Az  igazi  rézkarc  csakis  ebben 
a  technikában  képzelhető  el,  más  technikára 
áttéve  elveszítené  sajátos  zamatát,  mert  a 
papiros  a  rézlapról  fölveszi  a  kézi  munka  köz¬ 
vetlenségét  ;  a  művész  kezevonása  és  a  papiros¬ 
lap  között  nem  áll  semmiféle  mechanikus 
eljárás,  a  tű  vonala  úgy,  ahogy  a  művész 
meghúzta,  ahogy  az  érzés  által  vezetett  kéz 
odakanyarította,  minden  jellegzetességével,  min¬ 
den  szeszélyes  ide-oda  lendülésével,  szakado- 
zottságával,  vagy  határozott  folyamatosságával 
egyetemben  közvetlenül  odakerül  a  papirosra, 
mintha  direkte  oda  rajzolta  volna  a  művész. 
A  rézlap  itt  nem  olyan  szerepet  játszik,  mint 
a  nyomtatásban  az  ólombetű,  nem  egy  mecha¬ 
nikai  sokszorosítás  eszköze  többé,  hanem 
kifejező  szerszám,  amelyet  a  művész  érzése 
lelkesít  át,  éppen  úgy,  mint  az  ecset,  a  toll, 
a  pasztellrúd,  vagy  a  ceruza.  Olyanformán 
kell  ezt  elképzelni,  hogy  a  művész  munkája 
nem  merül  ki  abban,  hogy  tűvel  rajzol  a  réz¬ 
lapra,  hanem  érzései,  a  rézlemez  sajátságaihoz 
idomulván,  frissen  megmaradnak  abban  a 
másodlagos  eszközben  is  és  a  művész  a  réz¬ 
lappal  tovább  rajzol  a  papirosra.  Tehát  minden 
ilyen  grafikus  lap  a  kézirajz  üde  bájával  hat, 
azonfelül,  hogy  olyan  speciális  művészi  gyö¬ 
nyörűségeknek  lehet  a  forrása,  amelyet  semmi¬ 
féle  más  rajzolásmód  nem  adhat. 

A  karcoló  tű  nyomán  finom  vonalkák  ma¬ 
radnak  meg  a  rézlemezen,  olyanforma  haj- 
szálfinom  vonalak,  mint  a  hegyes,  kemény 
toll  nyomai.  A  réz  nagyon  engedelmes  maté¬ 
riája  az  acéltűnek,  nem  akadályozza  a  tű 
hegyét  szabad  játékában,  nem  áll  ellent  a 
legfantasztikusabb  kanyargásoknak  sem,  nem 
kíván  annyi  fizikai  erőkifejtést  a  tű  vezetőjé¬ 
től,  mint  a  nagyobb  vágófelületű  metszővéső 
kezelőjétől,  s  így  a  metszetek  egyenletes  hideg 
vonala,  amelyben  mindig  érezhető  a  fizikai 
erőkifejtés,  felszabadult,  apró,  változó  erősségű, 
megkötöttség  nélküli,  ideges  szabadsággal  szök¬ 
décselő  vonalelemekre  bomlott,  amelyek  hol 
karakterisztikus  formák  közül  lendülnek  kon¬ 


túrképpen,  hol  egy-egy  mozdulatot  határoznak 
meg,  hol  párhuzamosan  egymás  mellett  futva 
könnyű  árnyékfátyolt  terítenek  a  dolgokra, 
vagy  bizarr  ötletszerűséggel  keresztezik  egy¬ 
mást,  összefonódnak  pókhálófinomságú  vonal¬ 
szövetekké  s  a  papiros  színével  egybeolvadva, 
szürke  foltokat  adnak  ki.  A  tű  nyomait  picike 
barázdák  határolják,  apró,  felszakított  fém- 
részecskék,  amelyeket  a  rézbe  nyomuló  tűhegy 
oldalt  eltolt  eredeti  helyükről  s  ezek  a  kicsi 
fémfogak  felmarják  a  papirost,  bársonyos, 
bolyhos  puhaságot  adnak  a  vonalnak,  eltom¬ 
pítják  a  hideg  éleket  és  bizonyos  festői  leve¬ 
gősséget  varázsolnak  a  szellemes  kis  lapokra. 
Ez  a  levegősség  csupán  a  rézkarcokban  van 
meg,  másféle  rajzolásmóddal  a  vonalaknak  ezt 
a  puhaságát  nem  lehet  és  nem  is  szükséges 
elérni;  ez  egyik  jellemző  és  sajátos  szépsége 
a  réz  stílusának,  amely  a  grafikus  stílusok 
között  egy  kis  festőiséggel  pikánsabbá  téve, 
különálló  helyet  foglal  el.  A  könnyed  vonal¬ 
szövedékek  néhol  egészen  összeolvadnak  s  a 
tű  helyett  más  eszközök,  simító,  széles  folto¬ 
kat  dolgozó  szerszámok  kerülnek  a  művész 
kezébe  s  a  mezzotinto  tónusaival  még  köze¬ 
lebb  hajlik  ez  a  művészet  a  festőiség  felé. 
Itt  már  világítás-problémák,  egyszerű  fény¬ 
hatások  kutatására  ad  alkalmat  a  megbővült 
technika,  a  bolyhos,  mély  tónusok  változatos 
fokozásával,  egymáshoz  viszonyításával  és 
egymásra  hatásával  a  szobák  szürke  levegőjét 
vagy  az  esték  borongó  árnyékait  lehet  meg¬ 
eleveníteni  s  egyes  lapokon  valóságos  dalt 
ír  le  a  művész  azokról  az  intim  örömökről, 
amikkel  a  rézlemezen  való  kísérletezés  szolgál. 
A  mezzotinto  tónusait  kombinálják  a  tű  vona¬ 
laival,  ami  ismét  meglepő,  egészen  váratlan 
rábukkanásokra  vezet,  hirtelen  elvillanó  láto¬ 
másokat  bíznak  rá  a  készséggel  engedő  ma¬ 
tériára,  néha  csak  egy-két  futólag  megérett 
vonalat,  máskor  egész  formakomplexumokat; 
a  gyors  meglátás  eredményeit  írják  le  a  réz¬ 
lemezre,  a  spontán  érzés  által  vezetett  kéz 
belekarcolja  az  egy  szemvillanással  felfogott 
látomásokat  s  a  gyors  munkában  elhagyott 
részleteket  vibráló,  mozgalmas,  sejtelemszerű 
víziókban,  a  szemlélő  fantáziájában  váltják 
ki  a  látszólagos  befejezetlenségükben  annyira 
eleven  képecskék.  A  rézkarc  az  a  művészet, 

amelyben  legtisztábban  érvényesül  a  befeje¬ 
zettség  modern  értelmezése.  Ma  már  azt  tartjuk, 
hogy  egy  kép  nemcsak  akkor  van  készen,  ha  a 
művész  kegyetlen  objektivitással  minden  apró 
részletet  kicizellált,  minden  egyenetlenséget  el¬ 
simított  és  az  érzésnek  minden  dokumentu¬ 
mát,  ami  esetleg  a  korrekt  tárgyilagosságot 
megbontaná,  minden  őszinte  lelki  megnyilat¬ 
kozást  eltüntetett,  minden  félbenhagyott  elemet 
kiegészített  és  képét  belemerevítette  a  pozitív, 
a  megváltoztathatatlan  készségbe,  hanem  akkor 
is  és  ami  felfogásunk  szerint  csakis  akkor,  ha  a 
művész  már  felhasználta  mindazt  az  érzést,  amit 
az  illető  téma  lelkében  kiváltott.  Néha  úgy 
van,  hogy  a  munka  bizonyos  stádiumában 
a  művész  érzi,  hogy  ezentúl  már  csak  mes¬ 
terkedhetni,  de  lelkének  nincs  többé  köze  a 
munkához,  egy  befejezetlennek  látszó  alakba, 
vagy  táj formációba  belehelyezte  azt  az  egész 
lírai  felhevülést,  amely  őt  munkára  kénysze¬ 
rítette,  s  ilyenkor  jönnek  a  kínos  órák,  mert 
a  művésznek  mégis  „be  kell  fejezni"  a  dolgot, 
holott  az  ő  szemében  már  be  van  fejezve. 
Es  mi,  akik  nem  a  valóságot  keressük  a  művé- 

szetben,  hanem  a  valóság  reflexét,  amely  egy 
érdekes  művésziélekben  jelenik  meg,  mi,  akik 
nem  egy  táj  topografikus  leábrázolására,  nem 
egy  alak  objektív  formáira  vagyunk  kiváncsiak, 
hanem  arra  a  módra,  ahogy  egy  nekünk 
megfelelő,  hozzánk  hasonló,  de  tökéletesebben 
konstruált  művésziélek  érzi  és  látja  a  termé¬ 
szetet,  mi  szintén  befejezettnek  látjuk  a  képet 
akkor,  mikor  a  művésznek  nincs  több  mondani¬ 
valója  és  örülünk,  ha  nem  kényszeríti  magát 
a  befejezettség  babonája  nevében  lelketlen, 
barbár  munkára,  hanem  szűz  tisztaságukban 
adja  át  nekünk  érzéseit.  Az  impresszionizmus 
tanított  meg  bennünket  a  művészi  alkotások¬ 
nak  arra  az  újfajta  szemléletére  és  ez  az 
újfajta  szemlélet  adott  módot  nekünk  arra, 
hogy  gyönyörködjünk  a  közvetlen,  a  friss  meg¬ 
nyilatkozásokban,  hogy  a  képekben  meglássuk 
a  művész  lelkét  és  epikus  leírások,  puszta 
konstatálások  helyett  lírai  reflexiókat  keres¬ 
sünk  bennök.  A  rézkarc  modern  renassainceja 
egészen  új  dolog  és  már  készen  találta  a  mű¬ 
élvezetnek  ezt  az  új  formáját,  ezzel  együtt, 
ennek  az  alapján  fejlődött  azzá,  ami,  s  ezért 

van,  hogy  a  rézkarcon  sokkal  inkább  hajlan¬ 
dók  elfogadni  az  emberek  a  látszólagos  be- 
fejezetlenséget,  mint  a  még  mindig  valami 
másféle  dolognak  tartott  képeken.  S  ezért 
van  az,  hogy  a  művészek  olyan  szívesen 
menekülnek  ebbe  az  üde  világba,  ahol  már 
hivatalosan  approbált  joguk  van  ahhoz,  hogy 
annyit  mondjanak  el,  amennyi  mondani  valójuk 
van,  s  ez  a  tökéletes  szabadság  hevíti  olyan 
intenzív  elevenségre  azt  a  karcot  is,  amelyen 
csak  két  odakanyarított  vonal  simul  végig. 

És  végül  egy  másik  érdekes  jelenség  is 
megmagyarázható  ebből  a  szabadságból.  A 
rézkarc  művészei  feltűnően  sokat  vesződnek 
szimbolikus  vonatkozásokkal,  testetlen  érzé¬ 
sekkel,  olyan  spekulációkkal,  amelyek  már  túl 
vannak  az  elmondhatóság  határán,  a  filozófiá¬ 
nak,  mondhatni,  az  ultraviolett  sugaraival,  ame¬ 
lyeket  csak  érezni  lehet,  mint  valami  mellék¬ 
ízét  a  pozitív  igazságoknak  és  csupán  a  meg¬ 
érzésük  által  kiváltott  hangulatokkal  lehet  őket 
kifejezni.  Ilyen  festői  filozófiák  minden  erősen 


gondolkodó  fejű  piktorban  benne  lappanganak, 
s  a  rézkarc  módot  ad  nekik  arra,  hogy  telje¬ 
sen  matéria  nélkül,  dematerializálódott  vonallal 
és  tónussal  elénekeljék  ezeket  a  miszteriózus 
érzéseket.  A  festményben  ott  van  a  szín,  amely 
minden  esetben  ad  valami  naturális  ízt,  valami 
földszagot  a  dolgoknak,  ellenben  a  testetlen 
vonal,  amelyet  akkor  hagynak  félbe  a  rézkarc 
szabadságánál  fogva,  mikor  éppen  elég  a  szim¬ 
bólum  mögött  rejlő  transzcendentális  érzések 
kifejezésére,  ez  az  anyagtalan  valami  egészen 
az  anyagtalanság  eszközének  van  teremtve. 
Természetesen  itt  mindig  kényes  pontokra  ér 
a  művész,  mert  a  szavakban  kifejezhetetlen 
filozófiáról  könnyen  átsiklik  a  szavakba  fog¬ 
lalható  filozófiák  illusztrálására,  tehát  a  szim¬ 
bolizmusból  belepottyan  az  allegóriába,  de 
amíg  ezt  az  irodalmi  felhőzetet  el  tudja  kerülni, 
addig  izgatóan  érdekesek  maradnak  ilyenfajta 
tépelődései. 

Márkus  László 

r  ~i]  izonyára  sohasem  foglalkozott  any- 

D)  nyit  a  művészeti  irodalom  a  lakóház 

D^S  problémájával,  mint  manapság.  ■ — 

_ y  Szinte  az  a  veszedelem  fenyeget, 

— - —  hogy  az  építészet  e  szép  feladatát 

előbb  fogják  megoldani, körülhatárolni, tízparan¬ 
csolatát  megszerkeszteni  nyomtatott  papiroson, 
mintsem  az  első,  minden  porcikájában  modern 
s  önállóan  fejlesztett  lakóház  fölépül.  Bizonyos 
fokig  veszedelmes  volna  ez  azért,  mert  így  a 
művészi  szabadság  keresése  észrevétlenül  aka¬ 
démiává  fajulhat.  Gyenge  építészek  —  s  a  több¬ 
ség  természetszerűen  gyenge  —  könnyen  elvesz¬ 
tik  lábuk  alól  a  talajt  s  belekapaszkodnak  a 
teoretice  már  szépen  megállapított  „művészi 
igazságok “-ba.  Mindig  balesetet  jelentett,  ha 
a  művész  valamely  esztétikusnak  eleve  meg¬ 
állapított  dogmáit  készpénznek  veszi  s  követi. 
Mint  ahogy  a  Winkelmann-korszak,  a  Mengs- 
korszak  bizonyos  centrumokban  sablonossá 
zsugorította  a  művészetet,  ügy  sablonná  fajul¬ 
hat  a  gyengébb  művészek  nagy  tömegének 
kezén  minden  modern  törekvés,  mihelyt  az 
irodalom  kész  recipékkel  szolgál,  mihelyt  tollal 
állapít  meg  oly  követendő  igazságokat,  amelye¬ 
ket  az  építésznek  az  ő  sajátos  anyagaiból,  az 
ő  sajátos  céljainak  megfelelően  egészen  ön¬ 
állóan  kellene  —  nem  kutatni,  de  rögtön 


valóra  váltani.  Kissé  gondolkodóba  ejt  tehát 
minket  az  az  óriási  irodalom,  amely  —  kivált 
Németországban  —  rohamlépésben  igyekszik 
megelőzni  a  modern  otthon  problémájának 
megoldását.  Meg  vagyunk  győződve  róla,  hogy 
soha  esztétikai  elmélkedés  közvetlenül  nem 
vitte  előbbre  magát  a  művészetet,  bár  tagad¬ 
hatatlan,  hogy  bizonyos  alkalmakkor  épp  a 
teoretikusok,  épp  a  művészeti  írók  véghez 
tudták  vinni  azt  a  feladatot,  hogy  új  művé¬ 
szeti  irányoknak  helyet  erőszakoljanak  ki  az 
akadémiákkal  szemben  s  a  rokonszenv,  hit 
és  bizalom  érzését  csepegtették  a  közvéle¬ 
ménybe.  Ez  az  irodalomnak  útegyengető  ha¬ 
tása.  De  eredményeiben  alaposan  különbözik 
az  irodalomnak  attól  a  munkájától,  amely 
kész  recipét  —  műhelynyelven:  akadémiát  — 
szolgáltat  a  művészeknek'. 

A  modern  otthon  problémájával  egész 
könyvtárra  való  kötet  foglalkozik  Európa  leg¬ 
különfélébb  nyelvein.  Tárgyalják  már  nem¬ 
csak  művészeti  könyvekben,  folyóiratokban  s 
hírlapokban,  hanem  szociális,  egészségügyi, 
technikai,  humanitárius,  moralista,  sőt  vallás¬ 
ügyi  értekezésekben  is.  A  kérdésnek  külön 
folyóiratai  is  vannak.  Támadtak  otthonépítő 
kapacitások,  akik  soha  még  házat  nem  épí¬ 
tettek,  de  a  dogmatikus  hidegvérével  pontosan 
megállapították,  hogy  annak  minden  porcikája 
milyen  legyen.  Ez  véleményünk  szerint  meg¬ 
lehetősen  terméketlen  munka.  Az  ily  építkezés 

művészi  feladat  s  teremtőjét  várja.  Várja  azt  a 
kőmives  Nagy  Sándort,  aki  a  teóriák  gordiusi 
csomóját  egyszerűen  kettévágja  s  nyugodtan 
megépíti  a  maga  építész-genieje  szerint  a  há¬ 
zat.  Ki  tagadná  aztán  meg  a  teoretikusoktól 
azt  a  szabadságot,  hogy  e  ház  láttára  elmél¬ 
kedésekbe  merüljenek  s  megállapítsák,  jó-e, 
rossz-e?  Ez  a  szép  szabadsága  megmarad  a 
kritikának  s  e  munkálkodásával,  ha  az  lelki- 
ismeretes  és  elfogulatlan,  derekas  hasznot  is 
szerezhet  a  művészet  ügyének. 

Vájjon  megszületett-e  már  az  a  nagy  kő¬ 
míves,  akit  oly  mohón  vár  most  az  otthon 
problémája?  Nem  tudjuk.  Nagy  felforgató,  újító 
hatása  legalább  nem  érzik  még  meg  a  kon¬ 
tinens  nagyobb  felében.  Előfutárjainak  száma 
meglehetősen  nagy-  S  e  szorgalmas  légiótól 
senki  sem  fogja  elvitatni  azt  az  érdemet, 
hogy  bőséges  kísérletekkel  előbbre  vitték  az 
ügyet.  Olykor  nagyon  szép  megoldások  hir¬ 
detnek  valami  hajnalhasadás-félét  s  épp  az 
ily  sikerek  alkalmasak  arra,  hogy  más  művé¬ 
szek  bátorságát,  kedvét  öregbítsék  s  a  közön¬ 
ség  bizalmát  növeljék.  Természetes,  hogy  ezek 
mellett  kellemetlen  szomszédok  gyanánt  emel¬ 
kednek  az  elhibázott  próbálgatás  termékei, 
féltehetségek,  külsőségekbe  kapaszkodó  épí¬ 
tők  szárnypróbálgatásai.  Miután  a  többség- 
minden  téren  korlátolt  tehetségekből  áll  elő, 
természetes,  hogy  a  modern  lakóház  felada¬ 
tával  bajlódó  építészek  többsége  sem  alkotott 
remekműveket.  Ellenkezőleg:  a  gyengék  nagy 
hada  súlyosan  kompromittálta  a  nagy  közön¬ 
ség  szemében  a  modern  törekvéseket.  Ez  nem 
lehet  másként.  A  konvencionális  új-renais- 
sance,  új-barokk,  új-rokokó  stílust  mívelő  épí¬ 
tészek  minősítési  táblázatában  ugyanezt  az 
arányt  találjuk  meg,  de  ezektől  a  közönség 
nem  veszi  rossz  néven  a  banalitást,  a  köz- 
napiságot,  a  lelki  szegénységet,  mert  a  ha- 
gyomány-szentesítette  stílusok  szép  emléke,  jó 
hírneve  és  érdekes  patinája  mentő  ürügyül 
szolgál.  Annál  kegyetlenebb  a  közvélemény 
azzal  a  Kolumbussal  szemben,  aki  képtelen 
Amerikát  felfedezni. 

Valljuk  be  tehát,  hogy  az  otthon  problé¬ 
máját  megoldani  vállalkozó  modern  építőmű¬ 
vészetre  gyanakvó  szemmel  sandít  a  közönség. 
Szinte  bátor  férfiúnak  látszik  az  az  ember,  aki 


telkét  és  pénzét  kiszolgáltatja  a  probléma 
valamely  modern  apostolának.  Lépten-nyomon 
eszünkbe  jutott  ez  Darmstadtban,  ahol  az 
uralkodó  nagyherceg  nemcsak  egy  modern 
építészt  bízott  meg  valamely  épület  tervezé¬ 
sével,  hanem  mindjárt  egész  művész-csapatot 
csődített  székesvárosába,  szabad  folyást  en¬ 
gedve  e  kolónia  művészi  ábrándjainak  és  bőven 
megnyitva  erszényét.  Emellett  még  magára 
zúdította  Vilmos  császár  neheztelését  is,  aki 
előtt  az  egész  modern  művészet  szerfelett 
gyanús.  S  azokban  a  társadalmi  körökben, 
amelyekhez  a  hesseni  nagyherceg  tartozik,  a 
császári  neheztelés  valószínűleg  nagyon  kel¬ 
lemetlen. 

A  darmstadti  művészkolóniának  egyéb  fel¬ 
adata  sincs,  minthogy  családi  lakóházakat 
építsen  s  azokat  otthonosan  rendezze  be,  egé¬ 
szen  a  maga  ízlése,  legjobb  belátása  szerint. 
Senki  sem  szól  bele  a  munkálkodásukba, 
csak  a  kész  eredmény,  a  tökéletesen  berende¬ 
zett  otthon  kerül  aztán  a  világ  kritikus  szeme 
elé.  E  művészek  tehát  ex  offo  foglalkoznak 
a  mi  problémánkkal  s  e  munkálkodásban  nem 
korlátozzák  őket  sem  szellemi,  sem  anyagi 
korlátok.  Megvan  tehát  az  ideális  szabadság, 
olyasmi,  ami  talán  egy  építőművésznek  sem 
jut  ki  manapság.  Vájjon  ily  viszonyok  közt 
mineművé  lett  e  művészcsapat  szorgalmas 
munkálkodásának  eredménye  ? 

Figyelmesen  megtekintettük  Darmstadtban 
a  legutóbbi  kiállítást:  azaz  magukat  e  készen 
felépített  és  bármely  pillanatban  lakható  háza¬ 
kat,  ahol  terített  asztal,  vetett  ágy,  nyitott 
könyv,  fazekakkal  bőven  megáldott  konyha 
várja  a  jövendő  gazdát.  S  mindjárt  első  be¬ 
nyomásunk  az  volt,  hogy  rendkívül  artiszti- 
kus  környezetbe  kerültünk:  hajlékba,  amelyet 
igazi  művészek  teremtettek.  A  hideg  lelemé¬ 
nyességet  és  technikai  mesterfogást  megara¬ 
nyozta  az  a  szeretet,  az  a  meleg  gondoskodás, 
amely  nemcsak  a  nagy  formákon,  a  fontos 
darabokon,  hanem  a  legcsekélyebb  holmin  is 
visszatükröződött.  A  nagyherceg  kísérlete  való¬ 
ban  megéri  a  rápazarolt  költséget.  A  közönség 
pedig  derült  szívélyességgel  honorálja  a  mű¬ 
vészek  fáradozását.  Még  Darmstadt  városa 
is  hasznát  látja  a  dolognak:  ekkora  idegen- 
forgalma,  a  súlyos  hadjáratok  napjait  kivéve, 

még  sohasem  volt,  mint  amekkorát  ez  az 
otthon-kiállítás  teremtett. 

De  bármennyire  hálára  is  köteleztek  min¬ 
ket  e  fáradhatatlan  művészek,  mégsem  hall¬ 
gathatjuk  el  azt  a  meggyőződésünket,  hogy 
mi  e  művekben  még  nem  látjuk  az  otthon- 
probléma  teljes  megoldását.  E  kiállításnak  kiál¬ 
lítási  mellékíze  van,  ami  nem  mindig  fér  össze 
az  otthon  bizalmas,  lakályos  jellegével.  Ha 
egy  percre  házigazdának  képzeljük  magunkat 
e  házak  egyikében,  érezzük,  hogy  környeze¬ 
tünkben  sok  olyan  elem  húzódik  meg,  sőt 
néhol  uralkodik  is,  amit  nem  szeretnénk  reg¬ 
geltől  estig,  hónapokon,  éveken  át  közvetlen 
közelünkben  látni.  Némely  holmin  megérzik, 
hogy  számít  a  futólagos  kiállítás-látogató  ér¬ 
deklődésének  hirtelen  lebilincselésére.  Ha  itt 
háziasán  letelepednénk,  egy  percre  magunkat 
is  kiállítási  tárgynak  képzeljük:  meg  vagyunk 
számozva  s  ki  vagyunk  nyomtatva  a  kataló¬ 
gusban.  Mi  ezt  az  idegenszerű  elemet,  amelyet 
így  kifogással  illetünk,  nem  vesszük  súlyos 
hiba-számba,  mert  megértjük,  hogy  a  művé¬ 
szek  abban  a  tudatban  építették  s  rendezték 
be  e  házakat,  hogy  azok  —  legalább  egy 
időre  —  kiállítási  objektumok  lesznek.  Való¬ 
színűleg  elfogadja  ezt  az  enyhítő  körülményt 
a  legmaradibb  stílus-kritikus  is,  aki  szintén 
tiszteli  azt  az  elvet,  hogy  egy  művész  mun¬ 
káján  mindig  visszatükröződik  az  a  cél  is, 
amelynek  érdekében  munkáját  végzi.  A  Mathil- 
denhöhe  kedves  lakóházainak  pedig  egyik  el- 
tagadhatatlan  mellékcéljaként  épp  a  kiállítás 
is  szerepel. 

Hunyjunk  tehát  szemet  s  higyjük  el,  hogy 
ugyanezek  a  művészek  el  is  tudnák  kerülni 
e  hibát,  mihelyt  a  kiállítási  szempont  ki  volna 
zárva.  De  még  ez  esetben  is  némi  idegenszerű 
elem  vonja  magára  figyelmünket.  Ez  az  archi¬ 
tektúra,  főképpen  Olbrich  kezén,  sokszor  meg¬ 
közelíti,  néha  pedig  meg  is  adja  azt  a  benyo¬ 
mást,  amit  díszletszerűnek  szoktunk  mondani. 
A  telek  —  némi  túlzással  szólva  —  színpaddá 
változik  s  e  kétségtelenül  meglepően  szép 
színpadon  előadódik  a  modern  formanyelv 
színjátéka.  Nem  egy  homlokzat-fal  kulisszává 
alakul  át,  amely  messzire  lendülő  ív-vonalai¬ 
val,  másodrendű  anyagával,  felötlő  színeivel 
az  ideiglenesség,  a  hirtelenül  odaállított  és 


könnyen  elmozdítható  kulissza  képét  eleve¬ 
níti  fel  képzeletünkben.  Lehet,  hogy  csak  azért 
kél  bennünk  ez  az  impresszió,  mert  nyakig 
úszunk  még  az  elcsépelt  építészeti  formákban 
s  most  hevenyészettnek  és  könnyen  mulan- 
dónak  látjuk  azt  az  anyagot  és  azt  a  formát, 
ami  itt  egy  egészen  más,  új  művészi  felfogás 
értelmében  egyesül.  Lehet,  bár  igyekeztünk 
e  sétánk  alkalmával  egészen  elfeledni  a  barokk 
és  renaissance  mintakönyveket.  Mégis  feltűnő, 
hogy  épp  az  architektúra  oly  kevéssé  kelti 
bennünk  a  szilárdság,  a  biztos  keret  impresz- 
szióját,  s  hogy  a  vakolatra  festett  vagy  beléje 
mélyített  ornamentum  máris  mutatja,  hogy 
nem  bír  ki  még  egy  kiállítási  idényt.  Mindenek- 
felett  azonban  épp  e  házak  nagyon  is  deko¬ 
ratív  jellege,  vagy  inkább  e  jellegre  való  törek¬ 
vés  odacsábította  a  művészt,  hogy  aránylag 
igen  kicsiny  terjedelmű  objektumát  a  külső 
kiképzésben  óriási,  néha  egy-egy  egész  hom¬ 
lokzatot  merészen  átfogó,  átölelő  formával 
díszíti.  Ha  már  kívülről  tekintve  aránytalan¬ 
nak  és  nehézkesnek  érezzük  a  kiképzés  e 
módját,  annál  élesebb  kontrasztot  ad  e  kül¬ 
sővel  a  ház  belseje:  miniatűr  szobácskák  sora¬ 
koznak  egymás  mellé  és  fölé,  vékony  falak 
választják  el  egymástól  a  belsőségeket  s  mert 
a  bútort  nem  terheli  sehol  fölösleges  dísz¬ 
hozzátétel,  ezek  is  kicsinyek.  így  aztán  a 
külső  e  belsővel  szemben  még  inkább  a  rög¬ 
tönzött,  bár  rendkívül  művészies  kulissza 
benyomását  kelti  bennünk. 

Határozottan  magasabb  rangúnak  mond¬ 
hatjuk  a  berendezést,  az  iparművészeti  tár¬ 
gyak  ama  gazdag  sorát,  amely  e  szobákat 
lakhatókká  teszi,  de  egyben  ékesíti  is.  E  téren 
kétségtelen  a  modern  művészet  diadala,  sőt 
meg  vagyunk  győződve  róla,  hogy  az  összes 
művészi  technikák  közt  épp  az  iparművészet 
felelt  meg  leginkább  a  modern  művészet  fej¬ 
lődésével  szemben  támasztott  igényeknek. 

Egészben  véve,  főképp,  ha  az  architekto- 
nikus  szempontot  hangsúlyozzuk,  a  darm- 
stadti  megoldások  még  nem  jelentik  a  modern 
otthon  teljes  művészi  kialakulását.  Ez  koránt¬ 
sem  vonja  meg  a  művészektől  azt  a  reményt, 
hogy  e  megoldás  még  sikerülni  fog  nekik. 
Ami  leginkább  idegenszerű  nekünk  a  Mathil- 
denhöhe  e  pompás  kísérleti  telepén,  az  a 

kulisszaszerű  hatás,  az  architektúra  kevéssé 
bizalmas,  néha  kissé  parnevű-hangulata.  Meg¬ 
látszik  az  összes  itt  épült  házakon,  hogy  nem 
maguktól  termettek  ezen  a  földön,  hogy  nem 
önként  támadt  formák  és  díszítmények  ezek, 
hanem  mesterségesen  ide  plántált  művészet, 
amely  programmszérű  s  amelyet  nem  egészen 
a  darmstadti  élet  szükségletei  teremtettek  meg, 
hanem  egy  mecénás  véletlen  bőkezűsége  és 
művészet-szeretete. 

Németország  sok  városában  látunk  oly 
jelenségeket,  amelyek  ügyanily  elbírálás  alá 
foghatók.  Sok  helyen  még  a  formák  túlságos 
nehézkessége  ellenkezik  a  modern  otthon  csa¬ 
ládias  jellegével.  A  formák  e  nehézkessége 
tehetségtelen  építőművészek  kezén  néha  szik¬ 
lából  vágott  mauzóleummá  változtatja  az  élet 
legderűsebb  céljait  szolgáló  kis  családi  házat. 

Aki  Darmstadtból  vagy  bármely  nagy  német 
város  villatelepéből  Hollandiába  kerül  s  Am¬ 
sterdam  vagy  Rotterdam  peremén  elsétálgat 
a  modern  családi  házak  díszes  és  kedves 
sorai  közt,  megerősbödik  abban  a  vélekedé¬ 
sében,  hogy  sok  modern  német  ház  nem  nőtt 

ki  szervesen  az  élet  szükségleteiből,  hanem 
bizonyos  fokig  a  műhelyek  szülötte.  Hollan¬ 
diában  sok  oly  családi  házat  találunk,  amelyek 
igazán  magukon  viselik  a  genius  loci  bélye¬ 
gét,  amelyek  egészen  benn  gyökereznek  a 
hollandi  élet  talajában  s  valóban  a  hollandi 
ember  napi  foglalatoskodásából,  élete  módjá¬ 
ból,  vágyaiból,  temperamentumából,  apró  kedv¬ 
teléseiből  születtek  meg.  A  modern  amsterdami 
családi  házból  kiolvassuk  lakója  pszichéjét. 
Kicsinyek  ezek  a  házak,  oly  kicsinyek,  mint 
minden  telek  Amsterdamban,  hisz  a  földet 
itt  a  víztől  kellett  elhódítani.  A  hollandi  ember 
mégis  szereti  a  sok  világosságot,  sok  levegőt, 
sok  virágot.  Már  a  régi  amsterdami  házak 
számoltak  ezzel  a  kívánsággal  s  némely  ház 
ott  jóformán  csak  egymás  mellé  és  alá  helye¬ 
zett  ablakokból  van  építve,  amelyek  a  szoba 
padlójától  egészen  a  mennyezetig  nyúlnak. 
Az  amsterdami  embernek  e  vágyaival  és  szo¬ 
kásaival  számolt  a  régi,  számol  az  új  archi¬ 
tektúra  is.  A  tehetős  polgár  a  családját  kiviszi 
az  üzlethelyiségek,  irodák,  boltok,  műhelyek 
zavaros  tömkelegéből  a  békés  és  csöndes 

város-peremére,  ahol  a  sürgő  életnek  semmi 
nyoma,  itt  építtet  magának  családi  házat  s 
azt,  mint  igazi  otthonát  feldíszítteti  azzal  a 
nobilisán  szerény  díszszel,  amelyet  egy  csa¬ 
ládi  házacska  még  éppen  megbír.  E  dísz  nem 
tolakodó,  nem  nagyzol,  nem  terpeszkedik  s 
távolról  sem  formál  a  homlokzatból  kulisszát. 
A  dísz  pedig  épp  a  finomabb  anyagok  telje¬ 
sen  architektus-szellemben  való  diszkrét  alkal¬ 
mazásából,  hozzájuk  illő  formába  való  alakí¬ 
tásából  áll  elő.  Ha  a  hollandi  építkezés  jel- 
lemzetesen  tégla-építkezés,  úgy  a  kis  családi 
ház  tisztán  mutatja  az  utcának  az  ő  tégla¬ 
testét,  tégla-atomjait,  viszont  a  bejáró,  az 
ablak,  egy-egy  fontos  építészeti  tag  megkapja 
a  maga  művészi  hangsútyát  azzal,  hogy  hozzá¬ 
illő,  színesre  zománcozott  téglából,  terrakot¬ 
tából  vagy  diszkréten  megfaragott  kőből  kapja 
díszítő  elemeit,  amihez  a  módjával  alkalma¬ 
zott  színes  üvegmozaik  is  járul.  Természetes, 
hogy  a  nagyablakú  kicsiny  ház  nem  vesz  fel 
lompos  és  nehéz  ornamentumot,  viszont  a 
bejárók  színes  majolika-kirakása  —  szintén 
gyakori  dísz  —  újabb  hollandi  jellemvonást 
juttat  eszünkbe,  a  mindent  ragyogóra  taka¬ 
rító  hollandi  tisztaságot,  e  nevezetes  sajátsá¬ 
got,  amely  arra  ösztökéli  a  háziurat,  hogy 
még  a  ház  homlokzata  is  fürdőt  kapjon  s  ne 
lássék  rajta  soha  még  az  utca  pora  sem. 
Persze,  aki  annyira  tisztogatja  a  ház  hom¬ 
lokzatát,  annak  számára  a  falat  moshatóvá 
kell  alakítani  s  ha  e  falakat  úgyis  mossák, 
akkor  az  építész  a  legkényesebb  díszítő  anya¬ 
got  használhatja  a  homlokzat  vagy  a  fontos 
tagok  ékesítésére. 

Ez  csak  néhány  jegyzet,  futólagos  utalás 
arra,  mint  érvényesülhet  a  helyi  szokás,  a 
helyi  élet  jelleme  a  modern  építészeti  alko¬ 
táson,  mint  nőhet  ki  az  építészeti  stílus  egé¬ 


szen  abból  a  talajból,  amelyre  a  ház  kerül. 
Ez  nem  műtermekben  s  mecénások  kolóniáin 
született  művészet  s  ha  nem  is  oly  gazdag: 
magán  viseli  a  modernség  bélyegét  és  a  csa¬ 
ládi  élettel  egybeforrt  hajlékot  ad  a  családnak. 

Természetes,  hogy  a  hollandi  építészek 
sem  mondták  még  ki  e  tárgyról  az  utolsó 
szót.  Nem  is  kívántuk  az  amsterdami  házat, 
mint  a  tökéletesség  mintáját  szembeállítani  a 
darmstadti  házzal.  Csak  azt  a  meggyőződé¬ 
sünket  szeretnők  ezzel  illusztrálni,  hogy  amott 
egészségesebb  alapon  s  elfogulatlanabbul  lát¬ 
szik  a  modern  stílustörekvés  érvényesülni, 
mint  itt.  Amott  kevesebb  a  programmszerű- 
ség,  kevesebb  a  mesterkéltség,  mint  itt.  Amott 
nem  új  művészeti  elveket  akarnak  egy  ház 
építésével  bizonyítani,  hanem,  egyszerűen  há¬ 
zat  akarnak  építeni  egy  család  számára.  A 
kettő  közt  lényeges  a  különbség. 

A  hollandi  ház  e  mesterkéletlen  formája,  s 
a  hollandi  építő  e  nagy  elfogulatlansága  szem¬ 
ben  legtöbb  német  pályatársával,  talán  abból 
magyarázható,  hogy  a  hollandi  építőművész 
kevésbbé  az  esztétikai  elmélet  embere,  mint 
a  német.  Jobban  érdekli  őt  az  élet,  amely 
számára  dolgozik,  mint  az  esztétikai  érteke¬ 
zések,  amelyek  őt  irányítani  szeretnék.  Ez  a 
nagy  elfogulatlanság,  az  élettől  való  közvet¬ 
len  megihlettség  sokkalta  jobb  géniusza  az 
építőművésznek,  mint  a  legszebb  könyv,  amely 
recipékkel  van  tele.  Csak  ez  a  nagy  elfogu¬ 
latlanság  képesíti  arra  a  mestert,  hogy  pusz¬ 
tán  a  célt  s  anyagát  tekintse  s  pusztán  eze¬ 
ket  fogadja  el  irányítóul  s  korlátul  egyben. 
Ha  művész-ember,  úgy  ez  elégséges  irányadó 
neki.  Ha  nincs  benne  művészi  szesz,  úgy  a 
legkörülményesebb  irodalmi  irányelvek  sem 
segítik  talpra. 

LÁTHATATLAN  MŰEMLÉKEK 

[— — |  irodalmunkban  még  nem  igen  esett  szó 
arról,  hogy  művészeti  emlékeinknek  egy 
igen  tekintélyes  része  hozzáférhetetlen. 

Li  Ennek  oka  azonban  csak  az,  hogy  nálunk 
-  a  mindenkinek  hozzáférhető  műkincsek¬ 
kel  is  eddig  csak  kevesen  s  többnyire  csak 
alkalomszerűen,  például  kiállítások  rendezése¬ 
kor  törődtek. 

A  pusztulások  miatt  láthatatlanná  vált,  rö¬ 
videbben  :  megsemmisült  műemlékeinkről  már 
igen  terjedelmes  bűnlajstrom  szól.  A  közmű¬ 
velődés  iránt  való  kellő  érzék  hiánya,  vagy 
túlságos  aggodalom  miatt  elzárt  műkincsek 
hozzáférhetetlen  volta  miatt  azonban,  azt  hi¬ 
szem,  eddigelé  mindössze  Mihalik  József  pa¬ 
naszkodott,  a  kassai  ötvös-céhről  szóló  jeles 
könyvében.  Ezt  az  alapvető  művet  az  Aka¬ 
démia  adta  ki,  szerzője  évek  fárasztó  munkája 
árán  felkutatott  minden  adatot,  a  mi  a  kassai 
ötvösökről  a  város  levéltárában  s  a  szomszéd 
városokban  fenmaradt.  Csak  az  általa  mélta¬ 
tott  mestereknek  a  kassai  dómban  őrzött  java 
alkotásait  nem  tanulmányozhatta,  mert  semmi 
áron  sem  tudta  módját  ejteni,  hogy  a  szé¬ 
kesegyház  kincstárát  tüzetesen  átvizsgálja. 

Az  ország  különböző  vidékein  folytatott 
kutatásaim  közben  számos  félig  vagy  egé¬ 
szen  magánjellegű  gyűjteményt  kerestem  fel, 
amelynek  gazdagsága  részben  a  közelmúlt 
évtizedekben  rendezett  kiállításokból,  részben 
néhány  szűkszavú  publikációból  ismeretes, 


amelyek  behatóbb  tanulmányozása  azonban 
még  a  szakemberre  nézve  is  többnyire  a 
lehetetlenséggel  határos  vállalkozás.  Nem  egy¬ 
szer  szereztem  tudomást  olyan  gyűjtemények¬ 
ről  is,  amelyeknek  irodalmunkban  még  nyoma 
sincs  meg,  amelyek  kincseinek  mesés  hírével 
azonban  az  egész  vidék  tele  van.  Ősi  magyar 
nemzetségek  századok  folyamán  halomra  gyűlt 
kincsei  és  művészeti  ritkaságai  itt-ott  egész 
kastélyt  töltenek  meg.  A  várszerű  ódon  épü¬ 
let  ablakait  vastáblák  zárják  el,  jól  ellakatolt 
vasajtajának  kulcsait  jó  távol  innen,  egy  má¬ 
sik  kastélyban,  vagy  a  külföldön  a  család 
feje  őrzi.  Egy  magyar  grófi  család  ilyen  kin¬ 
cses  kastélyában  évtizedek  óta  nem  járt  ha¬ 
landó  s  a  benne  felhalmozott  régi  emlékeket 
a  családnak  rendszerint  külföldön  utazó  tag¬ 
jai  maguk  sem  ismerik.  Aki  külföldön  járt  s 
az  idegenforgalom  főbb  vonalaitól  távolabb 
eső  vidékeken  is  megfordult,  bizonyára  nem 
egyszer  boszankodott  a  magángyűjtemények 
miatt,  a  melyekre  akár  úti  könyvei,  akár  uti- 
társai  figyelmét  felköltötték.  Különösen  Német¬ 
országban  találunk  sűrűn  néhány  ócska  bú¬ 
torból,  törött  cserépből  és  régi  fegyverből 
álló  Familiensammlungot,  amelyet  a  család 
egy-egy  bizalmas  cselédje  némi  borravalóért 
bárkinek  megmutat.  Ha  gyakran  csak  a  csa¬ 
ládi  büszkeség  túltengése  is  a  magángyűjte¬ 
mények  mutogatásának  az  oka,  egy-egy  vidék, 
amelynek  népe  magát  a  családot  s  ennek 
történetét  is  ismeri,  még  mindig  sok  tanulsá¬ 
got  meríthet  a  merőben  helyi  érdekű,  jelen¬ 
téktelen  régiséggyűjtemény  megtekintéséből. 

Hogy  mily  mérhetetlen  kulturális  haszon 
kerekednék  abból,  ha  nálunk  legalább  dús¬ 
gazdag  régi  családaink  kincseiket  az  év  bizo¬ 
nyos  szakában  közszemlére  bocsátanák,  azt 
e  folyóirat  olvasóinak  alighanem  fölösleges 
bebizonyítani.  Ismerek  családi  kincstárakat, 
amelyek  emlékei  közszemlére  téve,  fölérnének 
bármelyik  vidéki  múzeummal  s  amelyek  ki¬ 
állítása  számottevő  nehézségekbe  alig  ütköz¬ 
nék.  E  kincsek  zöme  most  ládákba  vagy 

ódon,  nedves,  boltozatos  szobákba  zárva  gon¬ 
dozatlanul  romladozik,  holott  kiállításuk  meg¬ 
óvásuknak  is  leghathatósabb  eszköze  lehetne. 

Azt  hiszem,  politikai  és  gazdasági  harcaink 
közepette  a  kulturális  érzék  nálunk  általában 
jóval  nagyobb  mértékben  tompult  el,  sem 
minthogy  társadalmunk  egész  rétegeit  átható 
közművelődési  mozgalom  is  egyhamar  ered¬ 
ményre  vezetne.  Bizonyos,  hogy  sok  idő  mú¬ 
lik  el  addig,  amíg  magángyűjteményeinket 

tulajdonosaik,  pusztán  családi  büszkeségből 
is,  a  nagy  közönség  okulására  közszemlére 
bocsátják.  Azon  azonban  lehetetlen  föl  nem 
akadni,  hogy  olyan  világhírű  gyűjteményeink 
is  vannak,  amelyekhez  talán  a  nagy  nyilvá¬ 
nosságnak  is  volna  némi  köze,  mégis  csak¬ 
nem  teljességgel  hozzáférhetetlenek.  Feljebb 
láttuk,  hogy  egyik  vidéki  székesegyházunk 
kincstárát  e  nemben  legkiválóbb  szakembe¬ 
reink  egyikének  nem  volt  módjában  megtekin¬ 
tenie,  holott  annak  idején  ott  helyben  lakott. 
A  jogászok  nyelvén  szólva,  a  holt  kéz  birto¬ 
kában  levő  művészeti  emlékeink  sok  helyütt 
még  ma  is  holt  kincsek,  amennyiben  a  nyil¬ 
vánosság  szeme  elől  gondosan  eltemetkezve 
őrzik  ezeket. 

Vájjon  hányán  vagyunk,  akiknek  az  esz¬ 
tergomi  székesegyház  világhírű  kincstáráról 
fogalmunk  lenne,  ha  java  tárgyait  az  ezred¬ 
éves  kiállításon  be  nem  mutatták  volna?  Bu¬ 
dapesthez  közel,  Esztergom  valósággal  bucsú- 
jftró  helye  lehetne  a  székesfőváros  művelt 
közönségének,  ha  székesegyházának  kincs¬ 
tárát  megnyitnák  s  ebben  Mátyás  király  pá¬ 
ratlan  kálváriáján,  a  renaissance-kori  ötvösség 
e  remekén  kívül  egyebet  nem  is  őriznének. 
Ám  a  kincstár  őre  a  székesegyház  egyik  ér¬ 
demes  kanonokja,  méltóságos  űr,  a  kinek 
közönségünk  szerényebb  része  nem  igen  mer 
alkalmatlankodni,  hogy  a  gyűjteményben  ka¬ 
lauzolja.  Azonfelül  a  kincstárt  még  szakember 
is  csak  akkor  tekintheti  meg,  ha  huszonnégy 
órával  előbb  jelentkezik.  E  rendszabályról  az 
Esztergomban  megforduló  idegennek  rendsze¬ 
rint  fogalma  sincs  s  a  művészet  iránt  való 
érdeklődés  nálunk  még  korántsem  oly  nagy, 
hogy  akadna  ember,  akiben  akkora  önmeg¬ 
tagadás  lakoznék,  hogy  székesegyháza  kincs¬ 
tárának  kedvéért,  az  ezen  kívül  egvéb  érde¬ 
kességgel  nem  igen  szolgáló  kis  városban  egy 
egész  napot  halálos  unalomban  eltöltsön.  Szak¬ 
köreinkben  is  már  nem  egyszer  hangzott  fel 
a  panasz  a  miatt,  hogy  gyakran  pusztán 
egyetlen  összehasonlító  adat  kedvéért  Eszter¬ 
gomba  tett  kirándulásukat  e  félszeg  rendsza¬ 
bály  meghiúsította,  avagy  rengeteg  időpazar¬ 
lást  és  bosszúságot  szerzett  nekik. 

Az  aacheni  dóm  kincstáráról  aligha  mond¬ 
hatná  valaki,  hogy  az  esztergominak  mögötte 

áll ,  mégis  a  nap  bármely  szakában  bárki 
megtekintheti  a  megszabott  díj  fejében.  Aachen 
idegenforgalma  Esztergoménál  mérhetetlenül 
nagyobb  s  nemzetközi  jellegű ;  mégsem  ve¬ 
szett  el  a  székesegyház  magyar  kápolnája 
üvegszekrényeiből  eddigelé  semmi. 

Tagadhatatlan,  hogy  műkincseink  őrzésé¬ 
nél  a  legnagyobb  óvatosság  is  helyénvaló ; 
de  ha  mindenütt  oly  túlzásba  mennének  ezzel, 
mint  Esztergomban,  a  világ  összes  múzeumai¬ 
ban  csak  néhány  kiváltságos  lélek  gyönyör¬ 
ködhetnék.  Jól  tudjuk,  hogy  Mátyás  király 
kálváriáját  illetékes  köreink  az  ezredéves  kiál¬ 
lításra  csak  óriási  erőmegfeszítések  árán  tud¬ 
ták  megszerezni.  Bármily  méltánylandó  az 
aggodalom,  amely lycl  a  véletlen  esélyeitől  óvták, 
túlhajtása  könnyen  oly  színben  tüntethetné 
fel  egyházi  köreinket,  mintha  ők  is  csak  anyagi 
értékük  szerint  becsülnék  meg  műtárgyaikat. 
Mátyás  király  kálváriájának  s  az  esztergomi 
kincstár  egyéb  emlékeinek  anyagi  értéke  két¬ 
ségtelenül  óriási,  a  művészi  tartalmukban  rejlő 
erkölcsi  értékkel  azonban  össze  sem  mérhető. 
Ha  ez  utóbbinak  szívet-lelket  nemesítő  hatá¬ 
sától  következetesen  távol  tartják  nemzetünk 
dicső  korszakainak  emlékei  iránt  joggal  ér¬ 
deklődő  közönségünket,  e  körülmény  nemzeti 
kultúránk  szempontjából  tekintve  nem  sokkal 
kisebb  hiba,  mintha  a  kincseket  beolvasztanák 
s  anyagi  értéküket  takarékpénztárban  kama¬ 
toztatnák. 

Az  oly  sokáig  elhanyagolt  művészeti  em¬ 
lékeink  iránt  sok  helyütt  még  csak  félszeg 
módon  ébredező  érdeklődés  szintén  növeli  a 
láthatatlan  műemlékek  számát.  Nem  egy  kö¬ 
zépkori  templomunk  van,  amely  valóságos 
tárháza  a  régi  művészeti  emlékeknek.  Ros¬ 
kadozó  falait  is  ez  utóbbiak  kedvéért  állítot¬ 
ták  helyre  hivatalos  hozzájárulással.  A  helyre- 
állításoknak  többnyire  az  a  bajuk,  hogy  a 
nálunk  közkeletű  értelemben  véve  túlságosan 
stílszerűek.  Amidőn  a  középkor  embere  tem¬ 
plomait  a  képírás  és  szobrászat  szebbnél-szebb 
emlékeivel  kezdte  megtölteni,  ezek  érvényre  jut¬ 
tatásának  kedvéért  sok  helyütt  eltávolította  az 
ablakok  jóval  régibb,  primitív  technikájú  üveg¬ 
festményeit,  amelyek  a  templomot  elsötétítették. 

A  mi  tanult  ízlésű  restaurátoraink,  meg¬ 
feledkezve  minden  logikáról,  egy-egy  alkotásuk- 

bán  lélek  nélküli  utánzatok  képében  mindent 
összegyömöszölnek,  amit  egy-egy  művészeti 
korszak  alkotott,  oly  esztelen  következetes¬ 
séggel  azonban,  mint  mi  ma,  egy  helyen 
sohasem  alkalmazott.  Fenmaradt  régi  tem¬ 
plomaink  szobrászati  emlékei  és  festményei 
javarészt  a  középkor  végéről  valók,  amidőn 
az  emberek  és  művészi  alkotások  egyaránt 
egyre  több  világosságot  kerestek,  mert  nem 
szorultak  többé  arra,  hogy  a  képeknek  és 
szobroknak  addig  nyers  vonásait,  kinagyolt 
részleteit  és  színhatását  a  félhomály  jótékonyan 
enyhítse. 

A  napjainkban  restaurált  templomok  ujjá- 
építői  nem  igen  törődnek  azzal,  van-e  az  épí¬ 
tészeti  emlékben  architektonikus  vonásain  kí¬ 
vül  egyéb  látnivaló  is  ? 

Minthogy  vannak  régi  templomok,  amelyek 
üvegfestésű  képeiket  mindmáig  megőrizték, 
az  általuk  helyreállított  emlék  hatását  csak 


akkor  tartják  igazán  stílszerűnek,  ha  még  a 
középkorinál  is  sötétebb  üvegfestmények  ra¬ 
katnak  ablakaiba  s  az  imigyen  elsötétített 
templomokban  az  építészeti  részletek,  a  régi 
és  új  művészeti  felszerelés  érvényesülése  le¬ 
hetetlenné  válik.  Újabban  restaurált  templo¬ 
maink  közül  egész  sor  valóságos  sötétkamra, 
amelyben  mesterséges  fény  nélkül  fogalmat 
sem  szerezhetünk  magunknak  az  itt  elhelye¬ 
zett  szobrok  és  festmények  mivoltáról.  Sőt 
még  a  templom  külsején  levő  emlékeket  is 
nem  egyszer  láthatatlanná  teszi  a  félreértett 
stílszerűség  keresése,  amely  a  lényeget  a  for¬ 
mával  összetéveszti  s  minden  művészi  alko¬ 
tást  csak  az  épület  stíljének  megfelelő  har¬ 
monikus  keretben  vél  helyénvalónak.  Hogy 
mily  szomorú  dolgok  történnek  e  tekintetben 
nálunk,  arra  vonatkozólag  példának  csak 
Donner  Rafael  pozsonyi  szent  Márton  szob¬ 
rát  említem  fel. 

E  legszebb  barokk-korbeli  lovasszobor,  mely 
szent  Mártont  egykorú  magyar  viseletben  ábrá¬ 
zolja,  hajdan  a  pozsonyi  dóm  főoltárán  állott, 
amely  egyéb  ólomszobraival  egyetemben  a 
barokk-kor  e  világhírű  mesterének  főműve 
volt.  A  dóm  restaurálásakor  a  gyönyörű  oltárt 
egyszerűen  szétszedték,  architektonikus  rész¬ 
leteit  eldobálták,  két  szobrát  Nemzeti  Múzeu¬ 
munk  mentette  meg,  ólomból  öntött  főalakját 
a  templom  háta  mögött  az  apszis  két  pillére 
között  állították  fel.  A  világhírű  remekmű 
helyére  hazug  gót  stílben,  ízléstelen  új  oltárt 
rakattak  s  Donner  szent  Márton  szobrát  évek 
hosszú  során  át  zavartalanul  verte  az  eső, 
rongálta  a  hó  és  fagy,  míglen  a  Magyar 
Iparművészet  megóvása  érdekében  síkra  nem 
szállott. 

A  fölszólalásnak  csakhamar  lett  is  ered¬ 
ménye,  sok  köszönet  azonban  nincsen  ebben. 

Kezdetben  azt  tervezték,  hogy  e  pompás 
szobrot  bronzba  öntik,  amint  ez  Donner  bécsi 
díszkútjának  alakjaival  is  történt. 


Halhatatlan  emlékű  Fadrusz  Jánosunk  vál¬ 
lalkozott  arra,  hogy  szülővárosa  iránt  való 
kegyeletből  a  szobrot  díjtalanul  mintázza  meg. 
Az  átöntés  költségeit  múzeumaink  egyike  vi¬ 
selte  volna,  az  eredeti  ólomszobor  átengedése 
fejében.  A  pozsonyiak  azonban,  úgy  látszik, 
most  már  nem  akartak  megválni  Donner  re¬ 
mekétől,  amelyet  pedig  csak  oly  későn  tanul¬ 
tak  meg  becsülni.  Inkább  ne  gyönyörködjék 
benne  senki,  gondolhatták,  mert  a  szobrot 
világ  csúfjára  gót  stílű  vasbódéba  rejtették, 
amelynek  megvakult  üvegablakain  keresztül 
semmit  sem  látni.  így  gyarapította  a  félreér¬ 
tett  stílszerűség  itt  is  láthatatlan  műemlékeink 
számát,  lett  régi  szobrászatunknak  egyik  leg- 
remekebb  emléke  azok  legrikítóbb  példája, 
mely,  sajnos,  aligha  lesz  az  utolsó,  mert  bár 
vannak  ezekre  őrködő  testületeink,  művészeti 
emlékeink  megóvása  és  helyes  megbecsülése 
első  sorban  a  kultúra  áldásai  iránt  a  mainál 
fogékonyabb  közönségtől  függ. 

Divald  Kornél 

inden  kornak  történelmi  fejlődé¬ 
sét  a  szociális  viszonyok  hatá¬ 
rozzák  meg ;  egyeseknek,  vagy 
bizonyos  osztályoknak  nem  any- 
nyira  hatalmi,  mint  gazdasági 
aspirációi  irányítják  a  történel¬ 


met.  Ezek  az  aspirációk  azután  a  történe¬ 
lem  nagy  korszakaiban  egy  nagy  közös  cél¬ 
ban  valahogyan  megegyezésre  jöttek  a  nagy 
tömeg  aspirációival  és  egy  nagy  eszmét  hoz¬ 
tak  létre,  mely  az  illető  korszak  külső  törté¬ 
nelmi  képének  főjellemvonása,  valami  jelszó, 
mely  felé  irányul  minden  törekvés,  mely  alkal¬ 
mas  arra,  hogy  a  mozgató  titkos  rugókat 
elfödve  ideális  leplet  borítson  a  nagyon  is 
materiális  háttérre.  A  görögöknél  a  polgári 
szabadság  eszméje  és  a  pantheizmus  volt  ez 
az  eszmény,  a  rómaiaknál  a  világot  átfogó 
imperialisztikus  hatalom,  a  középkorban  a  val¬ 
lásosság.  Ezekkel  többé-kevésbbé  mindenki 
meg  volt  elégedve,  az  uralkodó  osztály  is,  a 
tömeg  is,  a  kecske  is  jóllakott,  a  káposzta  is 
megmaradt.  Az  illető  kornak  művészete  is 
ezeknek  az  eszméknek  megtestesülése,  soha¬ 


sem  főcél,  mindig  csak  kifogás,  de  általános 
érzésből  fakad  és  ezért  mindig  egységes  és 
logikus. 

A  renaissanceban  nem  volt  sem  egységes 
uralkodó  osztály,  sem  egységes  uralkodó  hata¬ 
lom,  ennek  a  kornak  történelme  nem  mutat 
egyebet,  mint  apróbb-nagyobb  hódítók  és  ban¬ 
diták  folytonos  tülekedését  azért  a  célért,  hogy 
melyik  tud  közülök  többet  rabolni.  Hadako¬ 
zik  a  pápa,  a  császár,  a  Borgiák,  a  Mediciek, 
Velence,  a  franciák,  a  spanyolok  egymás  közt 
és  egymással  szövetkezve,  minden  pillanatban 
más  várost  gyújtanak  fel  és  rabolnak  ki.  Ilyen 
állapotok  között  nagy  vagyonok  keletkeznek, 
melyeknek  tulajdonosai  nem  érzik  már  magu¬ 
kat  biztonságban  megerősített  váraikban,  hanem 
a  városokba  vonulnak,  valamelyik  nagyobb 
brigante  oltalma  alá.  Ennek  aztán  már  jól 
megfontolt  érdeke  az  alatta  csoportosuló  hata¬ 
lomnak  külső  képét  is  megadni,  és  erre  jobb 
módot  nem  talál,  mint  a  művészetet.  Rászo¬ 
rítja  hűbéreseit  nagy,  fényes  lakosztályok  épí¬ 
tésére  és  megszületik  a  palazzo,  maga  köré 
gyűjti  a  mindenfajta  művészeknek  nagy  cso¬ 
portját  és  az  így  keletkező  fény  és  pompa 
által  akarja  leplezni  hatalmának  belső  üres¬ 
ségét.  Mert  természetes  dolog,  hogy  az  ilyen 

forrásokból  fakadt  művészetnek  nem  lehetett 
más  célja,  mint  fény  és  pompa  által  vakítani 
el  a  tömeget  és  kelteni  fel  bennük  a  hata¬ 
lomnak  korlátlan  megbecsülését. 

Az  antik  és  gótikus  művészetnek  fő  jel¬ 
lemvonása  a  tökéletes  művészi  egység:  egy¬ 
általában  csak  egy  művészet  létezik,  az  archi¬ 
tektúra,  melynek  semmiféle  más  célja  nincs, 
mint  az  előbb  említett  eszmék  megtestesíté¬ 
sének  kifejezésére  konstruktív  eszközökkel 
teret  határolni.  Minden  egyéb  művészet  csak 
ezt  a  célt  szolgálja  és  ennek  rendelődik  alá. 
Természetes  dolog,  hogy  csakis  ezáltal  vál¬ 
tak  lehetővé  azok  a  tökéletes  művészi  össz¬ 
hatások,  az  az  általános  művészi  kultúra, 
melynek  eddig  túl  nem  szárnyalt  ideáljait  lát¬ 
juk  a  görög  templomban  és  a  gótikus  dóm¬ 
ban.  Ezeknél  találjuk  meg  a  legutolsó  rész¬ 
letig  mindazt,  a  mit  stílusnak  nevezünk.  Mert 
az  építészet  stílusa  nem  egyéb,  mint  egy  bizo¬ 
nyos  konstruktív  alapelven  logikusan  keresz¬ 
tülvitt  határolása  a  térnek.  Jól  méltóztassanak 
megérteni,  semmi  egyéb,  és  nem  is  szabad, 
hogy  egyéb  legyen ;  térhatárolás  és  konstruk¬ 
ció  ez  a  lényeg.  Ez  a  kettő  együttvéve  álla¬ 
pítja  meg  a  stílust,  a  két  dolog  különfélesége 
a  stílus  különféleségét.  A  kettő  mindig  együtt 
van,  egyik  a  másiknak  logikus  folyománya, 
ahol  egyik  vagy  másik,  vagy  mindkettő  nin¬ 
csen  helyesen  alkalmazva,  ott  stílusról  szó 
nem  lehet. 

A  térhatárolás  mikéntiségét  mindig  a  min¬ 
denkori  szükséglet  adja  meg,  az  a  cél,  amely 
miatt  tért  határolunk.  Ezt  a  kiindulási  célt 
az  illető  térnek  mindig  híven  vissza  kell 
tükröznie  és  pedig  éppen  úgy  belülről,  mint 
logikusan  keresztülvive  kívülről  is,  tehát  a 
szükséglet  határozza  meg,  és  csakis  ez  sza¬ 
bad,  hogy  meghatározza  a  térnek  belső,  úgy¬ 
nevezett  térhatását,  valamint  külső  képét 
is,  azt,  amit  homlokzatnak  nevezünk.  Ez  a 
szükséglet  lehet  aztán  tisztán  praktikus,  vagy 
bizonyos  eszmei  célt  is  kifejező  és  eszerint 
változik  a  térhatárolás  is.  Hogy  miképpen  lehet 
a  mindenkori  célt  a  térhatárolás  külön  félesé¬ 
gével  legpregnansabban  kifejezni,  arra  leg¬ 
nagyobb  befolyással  van  az,  amit  rendesen 
aránynak  szoktunk  nevezni.  Ez  határozza 
meg  az  építészetet  mint  művészetet. 


A  térhatárolás  eszköze  a  konstrukció,  de 
tévedés  azt  hinni,  hogy  csakis  eszköze,  hanem 
egyszersmind  a  tér  kifejezésre  jutásának  fő 
alkotó  eleme  is.  És  ezt  nem  lehet  eléggé 
hangsúlyozni.  Határolt  tér  konstrukció  nél¬ 
kül  nem  létezik,  kell  tehát,  hogy  ez  az  abszo¬ 
lút  szükséges  alapelem  a  térkifejezésnél  is 
mint  legfőbb  uralkodó  tényező  lépjen  elő¬ 
térbe.  Ennek  az  alapelemnek  a  tudatos  elrej¬ 
tése  a  lehető  legnagyobb  hiba,  amelyet  ha 
az  építészet  elkövet,  a  priori  megfosztja  magát 
attól  a  jogától,  hogy  róla  mint  művészetről 
beszélhessünk. 

Látjuk  ezekből,  hogy  a  helyes  konstruk¬ 
cióval  határolt  tér,  amely  mint  ilyen  kifeje¬ 
zésre  is  jut,  tökéletesen  elegendő  arra,  hogy 
bennünk  a  művésziesen  tökéletesnek  érzését 
kiváltsa.  Mindazonáltal  látjuk,  hogy  az  építő¬ 
művészetben  ezekhez  még  egy  harmadik  elem 
is  járult,  mely  alkalmas  arra,  hogy  ezt  az 
érzést  fokozza  és  ez  a  dekoráció,  a  díszítés. 
Lényeges  szükségességét  én  nem  látom  be, 
a  két  elsővel  egyenjogú  és  rangú  kifejezési 
eszköznek  el  nem  ismerem,  és  csak  arra  a 
célra  tartom  megfelelőnek,  hogy  a  térhatáro- 
láshoz  szükséges  szerkezeti  funkciókat  még 
jobban  kiemelje,  aláhúzza  és  mindenkinek  ért¬ 
hetővé  tegye.  Ez  volt  a  dekoráció  lényege 
minden  nagy  stílusban,  az  antik  művészetben 
épp  úgy,  mint  a  gótikában.  Álláspontom  ebben 
a  kérdésben  a  lehető  legintranzigensebb,  nem 
akarom  ezt  legtávolabbról  sem  erőszakolni 
senkire,  de  ki  merem  bátran  mondani,  hogy 
az  építőművészet  legelemibb  követelményeit 
sem  veszi  tekintetbe  az,  ki  a  dekorációt  csak 
a  legtávolabbról  is  mint  öncélt  alkalmazza. 

Lássuk  most,  hogy  az  eddig  tárgyalt  dol¬ 
gokat,  melyek  első  pillanatra  olyannyira  ma¬ 
guktól  értetődőknek  látszanak,  mennyire  vet¬ 
ték  figyelembe  az  elmúlt  korok  művészetei. 

Azt  hiszem,  nem  kell  sok  szót  pazarolnom 
arra,  hogy  úgy  az  antik,  mint  a  középkor 
építőművészeiében  a  stílusnak  mindezek  a 
kellékei  ideális  módon  megvannak.  A  szük¬ 
séglet  nem  volt  nagyon  bonyolult,  a  főfeladat 
egy  térnek,  legyen  az  templom  vagy  nyilvá¬ 
nos  csarnok,  határolása  volt,  de  ezt  a  fel¬ 
adatot  a  legmeszebbmenő  konzekvenciával 
mesterileg  oldották  meg.  A  görög  művészet- 

nek  nem  állt  más  konstrukció  rendelkezésére, 
de  céljaihoz  másra  szüksége  nem  is  volt,  mint 
az  architrávos  szerkezet.  De  ennek  aztán 
levonja  végső  konzekvenciáit.  Az  oszlop  tény¬ 
leg  hord  és  csakis  hord,  a  fal  tényleg  elzár 
és  nem  is  mutat  egyebet;  az  architráv  tény¬ 
leg  lefödő  szerkezet  és  nem  is  akar  más¬ 
nak  látszani.  A  függélyesen  hordó  és  vízszin¬ 
tesen  lefödő  részek  tökéletes  harmóniája  ez, 
melyet  itt  igazán  helyesen  segít  elő  a  har¬ 
madik  elem,  a  dekoráció.  Ez  tökéletesen  tek¬ 
tonikus,  nem  való  egyébre,  mint  a  szerkezeti 
funkciók  hatásának  megerősítésére.  Az  oszlop¬ 
fej  és  láb  dísztagok,  támasztanak,  hordanak, 
összefűznek,  amellett  hogy  díszítenek. 


A  gótikának  az  antik  szerkezet  nem  felel¬ 
hetett  meg  céljai  kifejezésére.  Neki  nagy,  ha¬ 
talmas  csarnokokra  volt  szüksége,  ahol  Istenét 
imádhassa  és  ennek  a  csarnoknak  belülről- 
kívülről  ki  kellett  fejeznie  azt  az  érzést,  mely¬ 
nek  nagysága  lesújt  és  magasztossága  föl¬ 
emel.  És  megszületik  a  barbár  északon  az 
új  egyháznak  sajátos  otthona.  Tökéletes  tuda¬ 
tossággal,  mely  még  a  mai  dekadens  archi¬ 
tektúrára  is  termékenyítőleg  tudott  hatni,  oka- 
datolta  meg  a  gótika  a  térnek  törvényét,  az 
építészi  érvelés  minden  finomságával  és  egy 
oly  konstrukciót  hozott  létre,  mely  előbb  volt 
természetes  és  csak  azután  lett  éppen  e  ter¬ 
mészetessége  révén  szép.  Ez  a  szerkezet  a 

döngeti  Itália  kapuit  a  barbárok  művészi  elha¬ 
talmasodásának  hatalmas  réme. 

De  Itália  ezalatt  megizmosodott,  gazdag, 
hatalmas  országgá  lett.  Egynéhány  művésze 
hazai  földön  klasszikus  szobrászatnak  nyomait 
fedezi  fel.  Mintegy  varázsütésre  megváltozik 
minden  és  menten  felismerik  az  egyetlen  célhoz 
vezető  módot,  mely  alkalmas  a  barbárok  igájá¬ 
nak  lerázására.  Az  óriási  klasszikus  presztízs 
kibontja  főnix-szárnyait,  de  a  klasszikus  kor 
mélyreható  erkölcsi  jelentőségével  nem  törődik 
senki  és  Itália  művészi  pályafutásának  lezáró 
fejezeteképpen  végrehajtja  a  renaissancenak 
szerencsés  kísérletét.  És  megtörténik  a  hal¬ 
latlan,  a  hihetetlen,  következményeiben  ször¬ 
nyűséges  esemény,  a  renaissance  százéves  harc 

boltozási  technikának  vas  következetességgel 
való  keresztülvitele.  A  gótikus  dóm  az  abszo¬ 
lút  mozgás  által  elért  abszolút  egyensúly  szim¬ 
bóluma.  Itt  minden  él,  minden  fölfelé  tör,  mind¬ 
ennek  szerepe  van  és  mindebből  a  sok  mozgás¬ 
ból,  hordásból,  feszítésből  és  bölcsen  megfogott 
tolásból  csak  egy  magasztos  cél  tündöklik  ki  a 
napnál  világítóbban :  teret  határolni  „ad  majo¬ 
réin  dei  glóriám®.  És  olyannyira  hatalmas 
volt  ez  az  alkotás,  hogy  Olaszországot  is  kény¬ 
szeríti  a  meghódolásra,  és  a  barbárok  művé¬ 
szetének  engedelmes  elfogadására.  Száz  évvel 
később  északon  újból  hatalmas  zsolozsmája 
zendül  meg  egy  új  művészetnek,  a  Jan  van 
Eyck-ek  és  Roger  van  dér  Weyden-ek  újon¬ 
nan  feltalált  olajfestése,  és  újból  fenyegetve 


Spiegel  Frigyes 


után  legyőzi  a  gótikát,  leigázza  a  barbárokat 
és  európai  stílussá  válik. 

Az  esemény  eléggé  ismeretes,  csak  a  tragi¬ 
kumát  figyelték  meg  kevésbbé  és  az  élveze¬ 
teknek  véghetetlen  gazdagsága,  amelylyel  a 
cinquecento  elárasztott,  elfeledtette  velünk  azt, 
amit  elvett  tőlünk.  Nagy  alakjainak  harca 
oly  nagy  és  gyönyörű  momentumokhoz  fűző¬ 
dik,  hogy  elfelejtjük,  hogy  az,  amit  végered¬ 
ményben  kiküzdöttek,  csakis  a  tökéletes  töké¬ 
letlenség  volt.  A  renaissance  diadalmi  menete 
a  művészetben  nem  az  általános  kultúra  tuda¬ 
tos  haladó  irányában,  mint  előbb  elért  diada¬ 
lok  eredménye,  halad  el  előttünk,  hanem  éppen 
fordítva  azáltal,  hogy  megnyert  pozíciókat 
felad  és  örökre  elveszít.  Természetes  dolog 
volt,  hogy  fontos  szociális  és  gazdasági  viszo¬ 
nyok  megváltozása  ki  kellett,  hogy  fejeződ¬ 
jék  a  művészetben  is,  és  mivel  kellő  kifeje¬ 
zést  a  gótikán  túl  nem  találtak,  tényleg  visszafelé 
ugrottak  egy  olyan  formavilágba,  mely  a  gótika 
egészséges  alapját,  azt,  hogy  természetes  kö¬ 
vetelményeknek  szolgált,  teljesen  nélkülözte. 
Nevetséges  volna  a  gótika  stílusát  a  renaissance 
ellen  kritikus  szempontból  játszani  ki,  a  renais¬ 
sance  egyáltalában  nem  volt  stílus  és  ez  volt 
a  szerencsétlensége,  stílus  a  gótika  óta  egy¬ 
általában  nem  alakult.  Ettől  az  időtől  fogva 
az  élet  és  a  művészet  elkülönített  utakon  jár 
és  ebből  a  szempontból  nézve,  mely  nekünk, 
unokáknak  mind  világosabbá  lesz,  a  renais¬ 
sance  nem  újjászületés,  hanem  fényes,  diadal¬ 
mas  elhalás. 

Említettem  már,  hogy  a  megváltozott  szo¬ 
ciális  viszonyok  mennyiben  kényszerítették 
Olaszország  nagyjait  nagy  és  fényes  paloták 
emelésére.  Ez  egészen  új  szükséglet  volt, 
talán  bonyolultabb  is,  mint  az  eddigiek,  több 
összefüggésben  levő  tér  volt  művészileg  hatá¬ 
rolandó,  és  pedig  ezek  a  terek  nemcsak  egy¬ 
más  mellé,  hanem  egymás  fölé  is  sorakoztak, 
az  egyszerű  térhatárolás  helyébe  az  alaprajzi 
elrendezés  lépett.  És  itt  mindjárt  megakadt 
az  új  művészet.  Nem  akarom  mondani,  hogy 
a  renaissance  művészei  bizonyos  nagyszabású 
helyiségek,  dísztermek  és  főképpen  lépcsők 
elrendezésében  nagyszabású  térhatásokat  ne 
értek  volna  el,  ez  nevetséges  állítás  volna,  mert 
hiszen  nagy  művészek  voltak  ők  mindazonáltal, 

de  annyi  bizonyos,  hogy  főfeladatukat  azt,  t.  i., 
hogy  ezeket  a  palazzókat,  melyek  utóvégre 
ha  nagy  urak  számára  is,  de  mégis  csak  embe¬ 
rek  számára  készültek,  lakhatókká  is  tegyék, 
nem  oldották  meg.  Azt  pedig  már  a  leg¬ 
nyugodtabb  lelkiismerettel  merem  állítani,  hogy 
ezekben  a  minden  kényelmi  szempont  mellő¬ 
zésével,  csak  hatás  szempontjából  egymás 
mellé  fűzött  nyolc  méter  magas  hodályokban 
halandó  ember  nem  érezhette  jól  magát.  Ami 
pedig  a  templomokat  illeti,  úgy  jelöljenek  meg 
csak  egyet  is,  mely  térhatás  dolgában  a  leg¬ 
csekélyebb  gótikus  dómmal  vetekedhetnék. 

De  még  inkább  szembeötlik  az  erők  elég¬ 
telensége,  ha  a  dolog  másik  részét,  a  kon¬ 
strukciót  tekintjük.  Új  szerkezeti  elem,  mint 

már  említettem,  a  gótikán  túl  nem  alakult 

* 

ki,  nem  maradt  más  hátra,  mint  a  meglevő¬ 
ket  felhasználni.  Ez  még  nem  lett  volna  baj. 
de  a  nagy  mesterek,  akik  mindenhez  értet¬ 
tek,  éppen  csak  konstruktőrök  nem  voltak, 
sokkal  egyszerűbbnek  vélték  a  térhatárolás- 
nak  ezt  a  fő  éltető  elemét,  mely  bizony  néha 
nagyon  kellemetlenül  zavarta  meg  cirkulusai- 
kat,  egyszerűen  elfödni  és  elburkolni.  így 
keletkeztek  a  merész,  de  tökéletesen  hazug 
mennyezetformák,  a  tükörboltozatok  és  kazet¬ 
tás  famennyezetek,  melyek  azonban  nem  hor¬ 
danak,  nem  is  keltik  a  hordás  érzetét,  csak 
burkolására  és  díszítésére  valók  a  mögöttük 
levő  lehető  lcgkezdetlegesebb  hordó  szerke¬ 
zetnek. 

De  teljesen  csütörtököt  mond  ez  a  művé¬ 
szet,  amikor  ezt  a  helytelenül  határolt  és 
rosszul  szerkesztett  tereket  kifelé  kell  kifeje¬ 
zésre  juttatnia.  A  műtörténelembem  először 
okoz  nehézségeket  a  homlokzat  kérdése.  A 
palazzo  alaprajza  szerint  kifelé  adva  van  egy 
fal,  melyben  bizonyos  távolságokban  egy¬ 
más  mellett  és  egymás  fölött  lyukak  vannak 
vágva.  Ebből  kell  olyasvalamit  csinálni,  amin 
meglássák,  hogy  mögötte  palazzo  van.  Tény¬ 
leg  nehéz  feladat,  az  én  véleményem  sze¬ 
rint  teljesen  megoldhatatlan,  de  szükségtelen 
is  a  megoldása,  mert  sokkal  egyszerűbb  a 
mögötte  levő  palazzót  csinálni  meg  úgy,  hogy 
az  a  nagy  fal  ne  keletkezzék.  A  cinquecento 
mesterei  nem  így  gondolkodtak,  ők  inkább 
megoldották  a  nagy  falat,  és  mivel  arra  más 


A  cinquecento  építészetéről 


módot  elképzelni  nem  lehet,  megoldották  a 
harmadik,  a  szükségtelen  elemmel,  a  deko¬ 
rációval.  Még  fel  tudom  valahogy  fogni  a 
firenzei  korai  renaissance- palota  homlokzatát, 
ez  még  nem  egyéb,  mint  tényleges  falkikép¬ 
zés,  egyszerű  ablakkeretekkel  és  a  mindenkép¬ 
pen  szellemes  misztikával,  de  a  nagy  meste¬ 
reknek,  akik  ezentúl  már  antik  emlőkön  nőt¬ 
tek  nagyra,  ez  nem  volt  elégséges,  ők  tovább 
mennek  és  hibát  hibára  halmozva,  elkövetik 
még  az  eredendő  főbűnt  is,  azt,  hogy  az 
antik  korból  átvett  strnktiv  elemeket  használ¬ 
ják  fel  dekorációjuk  céljaira.  Oszlopok  és 
párkányok  tagozzák  a  falakat  minden  cél  nél¬ 
kül,  tisztán  díszítés  szempontjából  hazudva 
olyant,  ami  nincs.  Nem  szeretem  Raffael 
festészetét,  de  kétszer  évenkint  csókolnám 
meg  a  sixtusi  madonna  lábait,  ha  nem  a 
mestere  lett  volna  az,  ki  először  ragasztotta 
oda  a  palazzo  Pandolfini  ablakai  köré  a  timpa- 
nonos  görög  oszloprendet. 

Ettől  a  perctől  fogva  szűnt  meg  az  archi¬ 
tektúra  térművészet  lenni,  ettől  a  perctől  fogva 
vesztette  el  művészi  hegemóniáját  és  lett 
uszályhordozója  a  hatalmasoknak,  hogy  kielé¬ 
gítse  fény  és  pompa  iránt  való  vágyaikat. 

Öt  század  múlt  el  azóta  és  az  építészet 
nem  tudott  magához  térni,  öt  századon  át 
verte  béklyókba  az  átkos  princípium ;  a  renais¬ 
sance  után  elkövetkezett  a  barokk  korszak, 
mely  az  előbbinek  az  elveit  még  túlhajtotta 
ugyan,  de  még  mindig  rokonszenvesebb,  mint 
a  renaissance,  mert  legalább  lakhatóvá  tette 
a  palazzót,  tudott  néha  konstruálni  is  és  leg¬ 
alább  nem  hazudott  konstrukciót,  amikor  deko¬ 
rált.  Jön  a  rokoko,  az  empire  és  a  teljes  művé¬ 
szetnélküliség  a  XIX.  század  első  felében,  az 
architektúra  még  mindig  nem  tud  kiszaba¬ 
dulni  a  renaissance- verte  béklyókból. 

De  ezalatt  lassankint  megváltozott  az  egész 
világ. 

Először  a  francia  forradalom  szabadította 
föl  az  emberek  elméit  és  oltotta  beléjük  az 
egyenlőségnek  ezentúl  kitörölhetetlen  vágyát, 
utána  a  XIX.  század  meghozza  az  emberi 
tudásnak,  az  általános  emberi  kultúrának  és 
gondolkodásnak  akkora  haladását,  mely  mel¬ 
lett  már  ma,  mikor  még  csak  a  kezdetnek 
kezdetén  vagyunk,  eltörpül  az  egész  világ¬ 


történelem.  Egészen  új  világrend,  egészen  új 
társadalom  keletkezett,  mely  meghatározott 
biztos,  teljesen  új  célok  felé  irányítja  min¬ 
den  törekvését.  Az  ember  jogainak  és  méltó¬ 
ságának  teljes  egyenlősége,  a  földi  javaknak 
egyenletesebb  elosztása  és  egy  általános  nagy 
kultúra,  ezek  a  nagy  küzdelemnek  főmomen¬ 
tumai.  Természetes,  hogy  mindezek  a  célok 
csak  még  a  messze  jövőben  lesznek  megvaló¬ 
síthatók  ;  folytonos  hatások  folytonos  vissza¬ 
hatásokat  szülnek,  melynek  leghat almasbikáf, 
a  kapitalisták  uralmát  éppen  most  éljük  át. 
De  ezek  a  hullámzások  nem  változtathatnak 
a  dolgon,  a  végcélnak  elérését  fel  nem  tar¬ 
tóztathatják. 

Milyen  álláspontot  foglal  el  ezekkel  szem¬ 
ben  a  modern  művészet  és  különösen  az 
építészet?  Véleményem  szerint  teljesen  lépést 
tart  a  modern  fejlődéssel;  valamint  az  is,  úgy 
ő  is  a  kezdetnek  kezdetén  van,  de  telve  a 
legbiztatóbb  reményekkel  és  mindenekelőtt 
teljes  tudatában  az  elérendő  végcélnak.  A  tudo¬ 
mány  és  főképpen  a  természettudományok 
és  technika  rohanó  haladásával  lépést  tartani 
még  nem  tud,  nem  képes  feldolgozni  azt  az 
óriási  anyagot,  melyet  az  feléje  nyújt.  Az 
elérendő  végcél  a  jövő  szociális  társadalmá¬ 
nak  szociális  művészetét  teremteni  meg,  azt  a 
művészetet,  mely  egy  nagy  általános  össz- 
kulturán  épül  fel,  annak  egyik  főzászlóvivője, 
melyhez  ennek  a  kultúrának  minden  részese 
egyenlő  joggal  bír,  abból  egyenlő  része  van. 
Meg  kell  teremteni  mindenekelőtt  ennek  a 
szociális  társadalomnak  a  lakóházat  és  meg 
kell  találni  annak  az  ezernyi  új  szükséglet¬ 
nek  a  térkifejezését,  melyet  a  modern  élet  föl¬ 
színre  vetett  és  meg  kell  találni  annak  az 
ezernyi  új  anyagnak  és  szerkezetnek  sajátos 
formáit,  melylyel  a  rohamosan  haladó  tech¬ 
nika  bennünket  eláraszt.  Mert  az  építész  fel¬ 
adata  óriásilag  megnagyobbodott  és  sohasem 
voltak  a  művészetnek  vele  szemben  nagyobb 
igényei,  mint  éppen  most.  Egyesítenie  kell 
magában  a  technikus,  a  tudós,  a  konstruktőr, 
a  művész  és  főképpen  a  modern  ember  tulaj¬ 
donságait,  hogy  hivatásának  megfelelhessen. 

A  modern  építészet  kiindulási  pontja,  az 
alaprajzi  elrendezés,  nem  egyéb,  mint  a  már 
annyiszor  említett  térhatárolás,  csakhogy  ma 

már  ezerszeresen  bonyolult,  a  lakhatóság, 
higiéné  és  főképpen  a  takarékosság  által  be¬ 
folyásolt  formában.  Mert  a  takarékosság  éppen 
úgy  az  elrendezésben,  mint  a  fölépítésben  egyik 
főalapelve  a  modern  építésnek.  És  ez  termé¬ 
szetes  is,  mert  ha  mindenkinek  kell  része¬ 
sednie  ugyanabban  a  javakban,  egyre  keve¬ 
sebb  jut.  De  ez  a  takarékosság  egyszer¬ 
smind  a  fő  esztétikai  mozzanata  is  a  modern 
művészetnek,  mert  kényszeríti  arra,  hogy  fel¬ 
adatait  mennél  egyszerűbb  és  csakis  éppen 
annyi  eszközzel  oldja  meg,  amennyi  a  kitű¬ 
zött  cél  elérésére  éppen  hogy  szükséges. 

A  legcsekélyebb  eszközzel  elért  lehető  leg¬ 
nagyobb  hatás  a  modern  művészet  alapelve, 
ezt  kell  nagy  betűkkel  felírva  tartania  maga 
előtt  mindenkinek,  aki  azzal  foglalkozik. 

Az  ily  elvek  szerint  helyesen  megszer¬ 
kesztett  alaprajzot  kell  aztán  helyes  szerke¬ 
zettel  burkolnia  a  modern  építésznek.  És 
megvallom,  hogy  itt  maradt  el  leginkább  az 

építészet.  Ez  természetes  is.  Az  új  anyagok¬ 
nak  és  szerkezeteknek  oly  nagy  tömegét 
zúdítja  reánk  a  modern  technika,  hogy  azok¬ 
nak  ilyen  rövid  idő  alatt  még  alkalmazási  mód¬ 
jával  sem  tudhattunk  tisztába  jönni.  Mennyivel 
kevésbbé  a  kifejezési  formáikkal.  Mindazon¬ 
által  két  fő  szerkezeti  mozzanat  uralkodik  ma, 
a  vas-  és  a  vakolatszerkezetek,  és  nem  isme¬ 
rek  az  építész  részére  hálásabb  feladatot,  mint 
ezeknek  a  szerkezeteknek  sajátos,  de  főkép¬ 
pen  igaz  formanyelvét  megtalálni.  Mert  az  az 
egy  dolog  teljesen  bizonyos,  bármilyen  lesz 
is  ez  a  formanyelv,  annak  mindenekelőtt  igaz 
és  valódinak  kell  lennie,  semmi  hamis  máz¬ 
zal  való  burkolás  vagy  célnélküli  elfödés, 
hanem  férfias  bevallása  az  abszolút  szüksé¬ 
gesnek.  Ugyanezek  az  elvek  érvényesülnek 
a  térkompozició  külső  képénél.  Az  alaprajzi 
elrendezésnek  és  konstrukciónak  egyszerűen 
kifelé  való  hangsúlyozása  magában  is  kell, 
hogy  elegendő  legyen  az  elérendő  esztétikai 

hatás  kifejezésére,  a  díszítésnek  semmi  más 
célja  nem  lehet  és  nem  szabad,  hogy  legyen, 
mint  az,  hogy  a  helyesen  kifejezett  funkció¬ 
kat  nyomatékosabbá  tegye. 

Ez  az  új  művészet  esztétikája ;  alapelvei 
most  sem  mások,  mint  voltak  régen,  csak¬ 
hogy  ezek  az  elvek  és  főképpen  az  esztéti¬ 
kusán  szépnek  köre  határtalan  kibővült.  Sok¬ 
kal  több  szép  dolog  van  már  ma  a  világon, 
mint  amennyi  régen  volt,  amikor  még  csak 
azokat  a  dolgokat  tartották  szépnek,  melye¬ 
ket  az  emberiségnek  legkiváltságosabb  tehet¬ 
ségei  a  géniusz  szent  tüzétől  mcgihletve  kigon¬ 
doltak  és  megalkottak.  Ezek  voltak  azok  az 
idők,  mikor  évszázadok  kellettek  ahhoz,  míg 
a  nagy  mesterek  kigondolták,  hogy  a  görög 
templom  geiszonvonalát  hány  milliméterrel 
emeljék  meg,  hogy  besülyedőnek  ne  lássék  és 
hogy  a  komplementér  színskálák  milyen  kör¬ 
ben  csoportos! tandók.  Ma  demokratikusabbak 
lettünk,  nem  érünk  rá  az  ilyesmire,  ezernyi  más, 
sokkal  fontosabb  feladat  sürgetve  várja  megoldá¬ 


sát  és  inkább  lemondunk  a  világ  összes  geiszon- 
vonalairól,  sőt  még  a  komplementér  színekhez 
való  ősjogunkat  is  hajlandók  vagyunk  föl¬ 
adni  azért  a  célért,  hogy  mindenkinek  juttas¬ 
sunk  részt  a  szép  szent  tüzének  áldásából  és 
büszkén  evezhessünk  a  ma  még  messze  távol¬ 
ban  levő  új  esztétikus  cél  felé,  ahonnan  vilá¬ 
gító  betűkkel  tündöklik  felénk  a  jelmondat: 
„Szép  minden,  aminek  elkészítéséhez  éppen 
annyi  és  éppen  olyan  emberi  munka  fordít- 
tatott,  amennyi  a  kitűzött  cél  eléréséhez  pon¬ 
tosan  szükséges 

Esztétikailag  bevett  fogalmak  ma  már  a 
vasúti  híd  merész  hajlású  íve,  az  Eiffel-torony, 
a  kerékpár,  sőt  a  jól  szabott  angol  ruha  és 
az  amerikai  cipő  is,  de  sohasem  térhet  többé 
vissza  a  modern  esztétikába  az  a  szellem, 
mely  évszázadokig  akadályozta  meg  a  valódi 
művészet  megnyilatkozásait  és  melynek  szü¬ 
löttje  volt  a  cinquecento  formavilága. 

MODERN  JAPÁN  FESTÉSZET 

étségkívül  legérdekesebb  fejezete  a 
modern  történelemnek  az,  amely 
Japánország  állami  és  nemzeti  újjá¬ 
születéséről  szól.  Csodálattal  va¬ 
gyunk  eltelve,  ha  látjuk,  hogy  egy 
kis,  maroknyi  nép,  amely  évezredeken  át  fél¬ 
tékenyen  zárkózott  el  idegen  befolyások  elől, 
oly  időtartamban,  amelyben  a  gyermek  alig 
fejlődik  férfivé,  bámulatos  ösztönnel  hogyan 
értékeli  a  külföld  sokezeréves  civilizációját  s 
finom  eklektikus  kritikával  hogyan  sajátítja  el 
annak  legjavát.  A  probléma  érdekes,  de  mély 
jelentőségűvé  is  válik,  mi  helyest  a  civilizáció 
felületén  át  a  kultúra  mélyeibe  tekintünk,  ész¬ 
lelvén  ott  azt  az  erőkben  dús  harcot,  amelyet 
a  japánok  merev  tradicionalizmusa,  ami  ide¬ 
gesen  mozgékony  fejlődési  világnézetünkkel 
folytat.  A  probléma,  ha  így  nézzük,  ama  néma 
rejtély  előtt  megáll,  amely  bennünket  e  keleti 
néptől  elválaszt,  s  melynek  nyitó  kulcsa,  fel¬ 
tevésünk  szerint,  egy  nagyszerű  antitézisben 
rejlik :  a  japán  kultúra  állandóságának  erejét 
a  vallásos,  etikai  és  nemzeti  gondolatvilág- 
identitásából,  tehát  egybeforrasztott  és  vágy- 
talan  tömörségéből  merítette,  míg  ami  evoluáló 
kultúránk  ideáljai  a  mozgás  kifürkészhetlen 
lehetőségeiben  lebegnek.  A  japán  lélek  egyik 
legfinomabb  ismerője,  Lafcadio  Hearn,  az  ezen 
ellentét-okozta  hatásokat  a  következőképpen 


fejezte  ki:  „Ha  bármely  legközönségesebb 
japán  frázist,  bármely  nyugati  nyelvre  ültet¬ 
nék  át :  reménytelen  badarság  volna  az  ered¬ 
ménye  ;  és  a  legegyszerűbb  angol  mondatnak 
szószerinti  fordítását  egyetlen  egy  japáni  ember 
sem  értené  meg,  ha  csak  nem  tanult  volna 
valamely  európai  nyelvet “.  Ami  érthető,  ha  a 
nyelvet  mint  a  kultúra  legintimebb  kifejezési 
eszközét  fogjuk  fel,  úgyszólván  mint  isten¬ 
harangot,  amely  a  fenséges  művet  hirdeti. 

A  festészeti  kultúra  zengő  szava  pedig  a 
szín.  így  tehát  a  japáni  ember,  ha  európai 
képet  nézett,  egy  előtte  merőben  idegen  mű¬ 
vészeti  kultúra  kifejezése  előtt  állott.  És  meg¬ 
lepetése  őszintébb  volt  és  becsületesebb,  mint 
amazoké  a  hollandusoké,  akik  a  tizenhetedik 
században  az  első  japán  kakemonokat  látták 
és  azokat  teljesen  megérteni  vélték.  De  ösz¬ 
tönük  megsúgta  a  japánoknak,  hogy  itt  oly 
nyilatkozással  állnak  szemben,  amely  kultúra 
kincsükbe  idegenszerűség  nélkül  beilleszthető. 
A  kultúra  minden  terén  elszánt  határozott¬ 
sággal  védték  nemzeti  létüknek  erős  oszlopát : 
a  hagyományokhoz  való  szívós  ragaszkodást. 
A  nyugati  szellem  beoltására  irányuló  törek¬ 
vések  még  az  irodalomban  is  sikertelenek 
maradtak.  Shakespeare-t,  Goethé-t,  Byron-t, 
Viktor  Hugót  már  a  nyolcvanas  években  le¬ 
fordították  és  keletkeztek  ugyan  múló  áram¬ 
latok,  amelyek  egy  szabad  színpad,  a  szosi- 
sibai  megnyitását  és  a  regényköltészet  rea¬ 
lisztikus  felfogását  eredményezték,  de  ez  az 

irodalmi  modernizmus  már  végnapjait  éli.  Épp 
a  leglelkesebb  apostolai  az  új  iránynak  már 
a  miszticizmus  felé  révedeznek  és  Buddha 
tanainak  felélesztésével  az  ősi  valláskultura 
jele  alatt  nemzeti  mederbe  akarják  szorítani 
a  japán  irodalmat. 

Csupán  a  festészetben  támadt  kételyek 
döngetik  az  óvilág  kapuit.  Rendkívül  érdekes 
jelenség,  ha  veszszük,  hogy  csak  a  japánok 
művészettörténelmében  akadunk  többszázéves 
festődinasztiákra,  hogy  csak  ő  náluk  a  tanuló 
a  mesternek  lélekkel-testtel  tulajdona,  hogy 
még  a  saját  nevét  is  elhagyja,  csak  hogy  a 
mesterét  örökéletűvé  tegye ;  hogy  büszkén 
mond  le  saját  individualitásáról,  csak  hogy  az 
átöröklött  stílust  változás  nélkül  és  a  mester 
nevével  hagyja  az  utódaira.  Miért  lazult  hát 
meg  éppen  a  festészetben  ez  a  példanélküli 
hagyományosság  ?  Csak  született  japáni  vállal¬ 
kozhatna  a  népiélek  ily  szubtilis  nyilatkozásá¬ 
nak  magyarázatára.  Mi  csak  észlelhetjük,  hogy 
a  japán  festészet  épp  ezen  ragaszkodás  foly¬ 
tán  hanyatlott :  előbb  szolgai  másolássá  fajult 
el,  majd,  merően  vallásos  művészet  lévén,  az 
indifferentizmus  hódításával  terméketlenségben 
megmerevedett :  a  kápráztató  művészeti  kincs 
már  csak  garasokkal  szaporodott. 

Az  állami  újjászületés  pirkadása  a  szen¬ 
dergő  művészeti  vágyakat  is  felcsókolta  álmuk¬ 
ból.  Desimá-n  élt  hollandusok  már  a  múlt 
század  elején  mutatták  be  a  japánoknak  az 
olajfestést.  Csak  egy  japán  festő  próbálkozott 
meg  vele  :  Siba  Kokan.  Képei  az  érthetetlen 
gügyögés  benyomását  keltik.  De  ez  a  gyá¬ 
moltalan  dadogás  is  elegendő  volt  arra,  hogy 
vágyakat  keltsen  egy  oly  kecsegtető  nyelvnek 
a  megértésére,  amelyről  a  japánok  homályosan 
tudták,  hogy  valami  messzi,  verőfényes  színek¬ 
ben  és  illatokban  bővelkedő  déli  országban, 
laktak  istenített  művelői.  Fontanegi,  festő  és 
Ragusa,  szobrász,  mindkettő  olasz,  volt  az 
első  európai  tanító,  akit  ilyen  minőségben 
Japánba  hívtak.  A  mozdulatlanságában  el¬ 
merevedett  hieratikus  festészetnek  a  Kobu 
Bijutsu  Gakko-ban  („szépművészeti  iskola'1) 
ellensége  támadt.  De  erőtlen  ellenfele.  Mert 
az  iskolát,  amelynek  célja  volt  a  festészetet 
és  szobrászatot  európai  módon  tanítani,  a 
tanulók  részvétlensége  miatt,  már  néhány  év 

után  be  kellett  zárni.  Hatás  nélkül  azonban  még 
ez  a  sikertelen  kísérlet  sem  maradt.  Nyomában 
keletkezett  a  Tokyo  Bijutsu  Gakko,  amely 
céljául  kitűzte,  hogy  az  ősi  butsuga-iskola 
Buddha-festészetét  modern  szellemben  fogja 
tovább  fejleszteni.  A  régi  képekben  Buddha 
volt  a  festészet  össztartalma  és  egyetlen  ki¬ 
fejezése.  Most  a  keresztény  festészet  mintájára 
a  japánok  nagy  legendakörét  akarták  a  festé¬ 
szet  keretébe  vonni :  a  merevvé  vált  formákat 
új  motívumokkal  életre  kelteni,  a  szimbolikus 
nyelv  szótárát  új  kifejezési  lehetőségekkel 
gazdagítani.  Amit  ez  iskola  kimagasló  mesterei : 
Okamura  és  Gaho  Hasimoto  alkottak,  az  a 
japán  festészet  újjáélesztésére  irányuló  első 
félénk  lépésnek  tekinthető. 

Ami  értésünk  szerinti  modern  áramlatról 
csak  Seiki  Kuroda  föllépése  óta  lehet  szó.  A 
híres  Kuroda  márki  fogadott  fia  1884-ben 
került  Párizsba,  ahol  Raphael  Collins  iskolájá¬ 
ban  dolgozott  és  Puvis  de  Chavannes  kitün¬ 
tető  pártfogásában  részesült.  Képei  („Olvasó 
asszony",  „Napkelte")  a  szalonban  derekasan 
megállták  helyüket.  A  kilencvenes  évek  közepe 
táján  japán  hazájába  visszatérve,  a  Meiji 
Bijutsu  Kwai  egyletbe  lépett,  amely  művészek¬ 
ből  és  amatőrökből  alakulva  az  európai  fes¬ 
tészetet  hátborzongató  hatással  gyakorolta. 
Borzasztóan  ízléstelen  képeik  épp  alkalmasak 
voltak  arra,  hogy  azt  a  csekély  rokonszenvet, 
amely  a  japánokban  az  új  áramlat  iránt  lako¬ 
zott,  csirájában  megfojtsák.  így  szinte  szük¬ 
ségszerűen  következett  be  a  japán  „szecesz- 
szió",  amidőn  Kuroda  a  Meiji-kör  tíz  tagjával, 
akik  közül  öten  Párisban  tanultak,  abból  ki¬ 
lépett.  E  különválás  külsőségeit,  Fischer,  az 
ismert  japánutazó  a  következőképpen  mondja  el : 

„Ellentétben  az  arisztokratikusan  vezetett 
Meiji  körrel  a  Siro-uma  vagy  Hakuba-Kwai 
(„fehérló")  demokratikus  bázison  lett  alapítva. 
Nem  választottak  elnököt  és  elhatározták,  hogy 
sem  érmeket,  sem  pedig  más  kitüntetéseket 
nem  fognak  kiosztani.  Furcsa  nevét  a  Siro-uma 
a  hasonnevű  népies  italtól  vette,  amely  egy 
olcsó  neme  a  rizsbornak,  amelyben  rizsszemek 
úszkálnak,  amiáltal  ez  az  ital  tejszerűen  hat. 
Egy  kulicsapszék,  amelyben  ezt  a  nemes  italt 
mérték,  lön  az  összeesküvők  rütli-je  és  egy¬ 
úttal  hivatalos  helyisége.  De  szimbólum  is 

rejtőzött  ennek  a  népies  italnak  a  választásá¬ 
ban:  kifejezőjéül  tekintették  az  egyenlőségnek, 
amely  rangbeli  különbséget  nem  ismer.  Test¬ 
véreknek  érezték  magukat  annál  a  közös 
szeretetnél  fogva,  amely  a  közös  anyához,  a 
művészethez  fűzte  őket.  Címerükül  egy  palet¬ 
tát  választottak,  amelyre  egy  lófejet  rajzoltak  . . . 
Ma  a  Siro-uma-körnek  huszonkét  tagja  van: 
1 7  festő,  2  szobrász,  2  kritikus,  akik  a  párt 
érdekeit  védik,  továbbá  egy  fametsző  és  mint 
kültag  a  belga  festőpár :  Rodolphe  és  Juliette 
Wytsman,  akik  képeiket  Japánban  állítják  ki“. 

A  japán  szecesszionisták  első  kiállítása 
189G  október  havában  nyílt  meg.  Nem  érdek¬ 
telen  annak  a  felemlítése,  hogy  ez  a  tárlat, 
dacára  az  igen  olcsó  belépődíjnak  (5  szén  = 
10  fillér)  200  Yen  (körülbelül  500  korona) 
bevételtöbbletet  eredményezett.  Igaz  :  eladásra 
csak  egyetlen  egy  vázlat  került. 

A  művelt  körükben  azonban  a  japán  sze¬ 
cesszió  mindinkább  tért  hódít.  A  legbefolyáso¬ 
sabb  újságok:  a  Zsizsi-simpo,  a  Mainicsi-sim- 
bum  kritikusai  a  Siro  urna  pártján  vannak.  A 
művészeti  folyóiratok  közül  a  „Sin  Bijutsukai", 
amely  a  japán  kormány  által  kiadott  és  inkább 
történelmi  célokat  szolgáló  „Kokkwa“-val  („Az 
ország  virága “)  ellentétben  a  modernizmust 
hirdeti,  gyakran  reprodukálja  a  szecesszionis¬ 
ták  műveit,  akik  képeiknek  javarészét  Páris- 
ban  is  bemutatták.  A  gyűjtemény,  első  pillan¬ 
tásra  semmit  sem  mondott,  csak  arra  az 
elszomorító  átlagra  emlékeztetett,  amelyet  az 
európai  mű  vásárokon  már  megszoktunk.  De 
a  behatóbban  szemlélő  előtt  tanulságos  tapasz¬ 
talások  is  jelentkeztek.  Előbb  túl  kellett  esni 
a  faktúra  tolakodó  kellemetlenségein,  eltekinteni 
a  fényhatások  túlzásai  és  a  bántóan  krétás 
színezés  fölött,  szóval  megbocsátani  a  rossz 
hangsúlyozást,  aminek  mindenki  rabja,  aki 
gyakorlatlanul  használ  valamelyes  idegen  nyel¬ 
vet.  Ezt  elfeledve,  egy  feltűnő  jelenségre 
bukkanunk :  arra  a  rendkívül  érdekes  tanul¬ 
ságra,  hogy  a  fiatal  japánok  európai  módra 
festett  képei  a  felfogást  és  a  kompozíciót 
illetőleg  bámulatosan  hasonlítanak  azokra  a 
művekre,  amelyeket  a  japánizáló  modorral 
festő  európai  művészektől,  mint  Mortimer  Men- 
pes-től  és  Emil  Orlik-tól  láttunk.  Igazán  érde¬ 
kes  lenne  a  Seiki  Kuroda  „Magány"  című 


vásznát,  Őrlik- nak  ismert  „Japáni  nől'-je  mellé 
akasztani  és  nyomban  mutatkoznék  az  a  saját¬ 
ságos  jelenség,  mint  találkozik  a  japán  meg 
az  osztrák,  ha  idegen  területen  kalandoznak. 
Találkozik  pedig :  a  pózban.  Egyik  kép  sem 
hat  természetesen  és  mesterkéltségük  világo¬ 
sabban,  mint  száz  vezércikk  tudná,  demon¬ 
strálja  :  hogy  a  művészet  csak  az  őszintesége 
és  a  lelke  árán  szakíthatja  el  azokat  a  finom 
szálakat,  amelyek  népéhez  fűzik. 

Még  szembeötlőkben  igazolja  Lafcadio  Hearn- 
nek  fönnebb  idézett  mondását  Eisaku  Wada- 
nak,  a  japán  szecesszió  egy  másik  kiváló  tagjá¬ 
nak  „Szövő  nő"  című  képe.  Ez  a  kép  úgy  hat, 
mintha  egy  gépgyári  árjegyzékbe  kívánkozna. 
A  festői  célok  háttérbe  szorulnak  az  elől 
az  igyekezet  elől,  hogy  a  festő  a  szövőszék 
minden  legcsekélyebb  alkatrészét  bemutassa, 
így  egy  nagyon  hatásos  gépreklám  előtt  állunk, 
de  hiába  keressük  a  képet.  Wada  őszinte 
művészeti  ambícióval  akarta  problémáját  meg¬ 
oldani,  de  a  „realizmus"  jelszó  hamis  értel¬ 
mezése  tévútra  vezette.  Egyáltalán  jellemző 
az  idegen  kultúra  eme  fiaira,  hogy  ami  mű¬ 
vészi  harcunknak  épp  túlzásait  fogták  fel  leg¬ 
hamarabb,  sőt  iparkodtak  is  azokat  bámulatos 
naivsággal  még  fokozni  is.  Csak  ami  nem 
tisztán  érzésbeli  dolog,  hanem  inkább  tudo¬ 
mányos  számításon  alapszik :  —  a  távlat  tör¬ 
vényeit  sikerült  ügyesen  elsajátítaniok ;  figu¬ 
rális  képeik  kompozíciója  azonban  még  mindig 
a  japán  művészet  sajátságos,  merev,  hieratikus 
jellegét  tünteti  fel.  Alakjaik  laposak,  a  plasz¬ 
tika  híján  szűkölködők :  test  nélküli  vonalak. 
Sokkal  szerencsésebbek  a  tájképeik,  ha  lírikus 
hangulatot  akarnak  kifejezni.  Ezek  előtt  már 
megérezzük  a  fölkelő  nap  országának  kimond¬ 
hatatlanul  finom  természeti  bájait :  a  bíbor 
színű  juharlombok,  a  mumefák  elbűvölő  virágai, 
a  nálunk  ismeretlen  pompában  kacérkodó  cse¬ 
resznyefavirágzás  bűbájos  regéket  dúdolnak 
a  lelkűnkbe.  Itt  már  ihletett  festőpoetákkal 
ismerkedünk  meg,  mert  Seiki  Kuroda,  Kume 
Keisiro,  Ando,  ha  hazájukbeli  tájképet  feste¬ 
nek,  gyöngéd,  szinte  félénk  kifejezéssel  adják 
vissza,  amit  Japánország  csodás  természete  szi¬ 
vükkel  közöl.  És  az  európai,  ha  képeiket  nézi, 
Anselm  Feuerbach  gyönyörű  mondására  gon¬ 
dol  :  „Nagy  meghatottságomban  úgy  éreztem, 

mintha  szemeimmel  néznék  zenét  s  füleimmel 
nem  hallanám :  a  színek  harmóniája  elkábí¬ 
totta  érzékeimet11. 

Sajátságos,  hogy  a  „fehér  ló “ -beli  művé¬ 
szeknek  legelkeseredettebb  ellensége  nem  benn¬ 
szülött,  hanem  a  bostoni  Fenollosa,  aki  sok 
évtizeden  át  Japánországban  tartózkodott  és 
a  régi  japán  művészet  legfinomabb  ismerője, 
írásban  és  szóban  átkozza  a  modern  áramla¬ 
tot,  amely  szerinte  sutba  dönti  a  fenséges 
hagyományokat  s  a  romokra  csak  egy  nagy 
kérdőjelet  plántál.  Fenollosa  a  rövidlátásának 
fanatikusa.  Orra  előtt  képzelt  veszélyeket  lát 
tornyosulni,  de  nem  veszi  észre  a  tavaszi 
birodalmat,  a  verőfényeset,  melynek  kápráz¬ 
tató  virágpompája  a  távolból  mosolyog.  És 
a  bátor  japán  előharcosok  csak  azt  az  arany¬ 
hidat  verik,  amely  a  mumiaszerű  múltból 
átvezet  a  rügyfakasztó  napvilágba.  Igaz,  az 
olajfestészetnek  egyelőre  nincs  kecsegtető  jövője 


a  japánoknál.  Ők  egész  különleges  éghajlati 
viszonyok  alatt  élnek,  amik  épületeiknek  és 
lakásuknak  könnyű,  mozgékony  szerkezetét 
teszik  szükségessé.  A  muzeális  cél  pedig  csak 
alsóbbrendű  feladata  lehet  a  művészetnek. 
De  nem  is  modern  technikai  fogások  elsajá- 
ról  lehet  itt  szó,  hanem  új  kifejezési  eszközök 
megteremtéséről :  erős,  friss  élettartalom  után 
sóvárognak  a  merevségükben  kihűlt  formák. 
Bármily  elragadok  legyenek  is  egyes  művei  a 
régi  japán  festészetnek,  mégsem  mondhatjuk 
többnek,  mint  korlátolt  szimbolumnyelvnek.  Ezt 
gazdag,  zengzetes  festőnyelvvé  kialakítani :  a 
japán  szecesszionisták  vágya.  És  ha  ezt  a  célt 
elérték,  akkor  majd  újból  meg  fog  ragadni 
műveikben  a  nemzeti  vonás,  amely  csak  az 
ő  tulajdonuk :  a  japán  érzés,  amely  régi 
műveiket  is  annyira  becsesekké  tette  előttünk. 

Leipnik  L.  Nándor 

öviddel  halála  előtt  még  a  Kunst- 
véréin  helyiségeiben  láthattuk  né- 
^  hány  művét:  a  „Két  gém “-et,  mely¬ 
nek  tárgyát  a  neki  oly  kedves 
halászat  köréből  merítette  és  a 
„Czigánydiner“-t,  melyen  a  tenger-messze 
puszta  egy  talajhullámában  összebújva  áhítat¬ 
tal  leste  a  nyársra  húzott  lopott  malac  piru¬ 
lását  a  füstös  társaság.  Jellemzi  a  közked¬ 
veltséget,  melynek  Böhm  Pál  művészete  mind¬ 
végig  örvendett,  hogy  mindkettő  azonnal  vevőt 
is  talált;  így  érthető  az  is,  hogy  műtermében 
régibb  karakterisztikus  főművei  közül  csak 
egy  maradt  meg,  az  is  be¬ 
fejezetlenül,  egy  dinnyeszü¬ 
ret  :  utónyári  gomolyfelhők 
álomszerűsége  messze  hori¬ 
zont  fölött,  melyre  a  tanyai 
népség  sürgő-forgó  csoportja 
érdekes,  mozgalmas  kör¬ 
vonallal  rajzolódik,  magára 
vonva  a  figyelmet  a  külön 
képnek  is  beváló  dinnyeföld 
gazdag  csöndéletéről. 

E  festményében,  mint  a 
hetvenes  évek  elejéről  való 
műveinek  legjavában,  hiány- 

zik  még  a  magyar  népéletből  vett  jellemzetes 
anekdota,  mely  későbbi  műveit  oly  beszéde¬ 
sekké  teszi.  Akkor  a  tiszta  festőiség  érdekelte 
őt,  a  formák  messze  térben  való  megjelenésé¬ 
nek  varázsa,  a  helyzeti  elem. 

Kazlak  hegysége  tornyosul  „a  boltozatra 
föl,  mely  tiszta  kéken,  sugárból  szőve  dom¬ 
borul"  az  1872-ben  készült  „Kazlak  között" 
című  festményében,  melynek  festői  akkordjait 
megértjük,  ha  tudjuk,  hogy  Böhm  Pált  akkor 
Mészölyhöz  szoros  barátság  fűzte. 

Böhm  akkor  figyelte  a  hamvas  láthatárt 
„hol  a  menny  széle  a  földhöz  hajol"  s  a 
hol  felhőkön  átszövődő  napsugár  játékában 
„a  világost  az  árnyék  vegyes  rónája  válto¬ 
gatva  követi".  Figyelte  hosszasan  „a  lenge- 
sásos  zöld  lapályt"  a  lassan 
mélyedő,  kanyargó  Tisza 
mentén,  hol: 

„Innen  ezüst-szín,  túl-részen  homály 
Borítja  a  víz  tükrét  fele-tájig, 
Túlparton  egy  halász  ül,  andalog, 
Fejérlik  a  hal,  melyet  néha  fog“ . 

Fogékony  volt  a  sík 
pusztaság  vízszintesének  a 
benne  mozgó  emberi  alak 
függélyeséhez  való  viszony 
iránt,  érezte  e  két  elem  ellen¬ 
tétjeinek,  egymáshoz  való 
közeledéseinek  ezer  harmo- 

nikus  változatát,  melyből  Millet  ki  tudta  vá¬ 
lasztani  művészetének  nagy,  hallgatag  monu- 
mentalizmusát.  A  határtalan  szabad  térben  ott 
áll  az  ember,  ott  el  nem  veszhet,  mint  a 
hegyek  között,  puszta  megjelenése  a  hódítóé, 
ki  az  önfentartás  sajátos  mesterfogásainak 
alkalmazására  kényszerül,  hogy  a  körötte 
messzeterülő,  sokszerű  életnek  ura  marad¬ 
hasson.  És  ha  Böhm  Pál  ecsetje  nem  is  írhatta 
meg  ennek  a  nagy  küzdésnek  époszát,  meg¬ 
írta  annak  idill jeit.  A  keveset  beváltó  ősz¬ 
nek  szürke  egű  búskomorságát  is  hiába  keres¬ 
sük  művészetében,  hol  mindig  derűs,  redőtlen 
ég  ragyog  alá  a  magyar  földre,  mintha  csak¬ 
ugyan  bokréta  lenne  az  Isten  kalapján.  A 
homokszigetkéket  kiverő  gyom,  az  aszott  kóró 
hervatag  szálai,  melyekből  képeinek  előtere 
szövődik,  nem  a  pusztaságot  jelképezik,  csak 
elrongyolt  szegélyét  a  puszta  virágszőnyegé¬ 
nek,  melyre  letelepszik  a  ház  népe  a  kurta 
tűzön  párolgó  bogrács  körül,  és  melyhez  ked¬ 
ves,  mókás  enyelgésre,  édes  pihenőre  vissza¬ 
visszatér  áldásos  munkájától  a  családfő  vagy 
a  koma.  A  termőföld  a  rábízott  magot  száz¬ 
szorosán  megadja,  a  Tiszában  a  háló  mindig 
megtelik.  A  „Jó  fogás",  „Édes  teher"  „A 
mezőn",  „ A kenderáztatók",  „Tiszaparti  halász¬ 
család"  című  festményei  mind  a  régibb  nép¬ 
színmű  e  dalos  optimizmusát,  csalóka,  jóleső 
illúzióit  ébresztik  bennünk. 

Böhm  Pál  abban  a  szerencsés  időben  köl¬ 
tözött  ki  Németországba,  mikor  annak  iro¬ 


dalmában  Auerbach  falusi  történetei,  festésze¬ 
tében  Defregger  és  Vautiernek  a  népéletből 
merített,  tartalmilag  gazdag,  életörömet  keltő, 
könnyen  megérthető  humorral  telített  művei  szé¬ 
lesrétegű  közönséget  hódítottak  maguknak.  A 
népies  iránti  érdek  éber  volt,  különösen  ha  az 
bizonyos  novellisztikus  vonással,  etnografiailag 
hű  mezben  jelentkezett.  Volt  abban  az  időben 
kiállítás,  melyet  bátran  lehetett  volna  a  tár¬ 
gyak  nemzetisége  szerint  osztályozni.  így  Böhm 
Pál  műveinek  különc  miliője  is  magára  vonta 
a  figyelmet,  hamar  elismerést  találtak  s  ez 
megerősítette  őt  bizalmában  önmagához  és 
művészetéhez,  melynek  sikerét  fáradhatatlan 
munkásságával  élete  végéig  biztosítani  tudta. 
A  nyolcvanas  évek  óta  készült  festményei¬ 
nek  számát  alig  tudjuk  megállapítani,  közülük 
kevés  került  a  nyilvános  kiállításokba,  leg¬ 
többje  már  a  műteremben  talált  kedvelőt,  vagy 
a  műkereskedések :  a  régi  müncheni  Humpl- 
n^er-szalon,  a  Fleischmann-cég,  a  berlini 
van  Bayerle,  az  amerikai  Aevvery  közvetítésé¬ 
vel  jutott  el  messze  földre.  Első  műveinek 
egyike  nyolc  megrendelést  szerzett  neki,  úgy 
hogy  ideje  sem  jutott  benyomásai  felfrissítése 
végett  Magyarországra  visszalátogatni. 

Ki  sejtette  volna,  hogy  a  müncheni  Glas- 
palast  közvetlen  közelében,  hol  évek  hosszú 
sora  óta  Böhm  Pál  műterme  volt,  egy  darab 
magyar  hangulat  rejlik.  Udvarán  árván  őgyel- 
gett  az  a  tépett  ponyvás,  rongyos  kasú  szol¬ 
noki  szekér,  melynek  pittoreszk  váza  vegyest 

a  puszta  közepén  egyedül  gunnyasztó  vityilló 
düledező  silhouettjével  annyiszor  töri  meg 
képein  a  láthatárnak  messzeömlő  vonalát.  A 
boronától  a  szőlőkapáig  a  magyar  paraszt- 
udvar  minden  kelléke  tarka  egyvelegben  feküdt 
a  szekér  körül,  fenn  a  műterem  falán  tisza- 
parti  hálók  filigránja,  gyékények,  fonott  kosa¬ 
rak,  vedlett  subák,  tarisznya,  tilinkó,  honvá¬ 
gyat  ébresztve  a  leány  vári  komp,  a  nyirkos, 
bekakuruttyolós  éjszakák  után.  E  miliőben 
keletkeztek  említett  művein  kívül  az  „Enyel- 
gés  a  kútnál",  a  „Pásztortűz“,  a  „Hajóvon¬ 
tatók  pihenője",  „Hazatérő  vásárosok a „Háló- 
foltozók“,  az  „Almaárús".  Sok  más  képével 
együtt  elszóródtak  mindenfelé,  haza  kevés 
került,  mint  a  „Várakozás"  az  Országos  Kép¬ 
tár  tulajdonába,  több  a  király  birtokába.  Egyikét 
első  képeinek,  a  „Hazatérő  aratók  “at  a  königs- 
bergi  galéria  szerezte  meg,  a  „Tiszaparti 
halászcsalád “-ot  a  kölni,  a  „ Lótolvaj “-t  a  man¬ 
chesteri  múzeum ;  egy-egy  műve  az  orosz  cár 
s  a  bajor  uralkodófejedelem  birtokába  jutott, 
három  a  zürichi  Henneberg-gyűjteménybe. 

Képeiben  sokszor  szerepelteti  a  cigányokat 
is,  Lenau  ismert  romanticizmusával  ábrázolja 
kóbor  életüknek  egy  közös  hangulat  fonalára 
fűzött  tünékeny  jeleneteit,  az  édes  semmit¬ 
tevést  a  füstös  putrik  előtt,  a  zeneleckét  a 
domb  oldalában,  a  kártyavető  vén  banyákat, 

rívó  hegedű  búgását,  cincegő  zengésit  húros 
cimbalomnak. 

A  csendélethez  is  előszeretettel  fordult.  A 
sütőtök  omlós,  tojásszínű  belét,  a  dinnye  har¬ 
matos  húsát,  eres,  dúdoros  haját,  a  szőlő 
áttetsző  gyöngyeit,  a  kukorica  aranyszemeit 
oly  figyelemmel  tanulmányozta,  mintha  élő 
organizmusok  volnának.  Hagyatékában  szinte 
pomologiai  érdekű  gyűjteményét  találjuk  az 
összes  gyümölcsfajoknak,  a  magyar  paprika 
haragoszöldjétől  a  szicíliai  melanzani  tintás 
violaszínéig  az  érlelő  napsugár  minden  gyer¬ 
mekének  kápráztató  tűzijátékát.  Épp  úgy  sze¬ 
rette  a  virágot  festeni,  valamint  a  halat,  mely¬ 
nek  érces  csillogásában,  mint  szenvedélyes 
halásznak  különösen  gyönyörűsége  telt. 

E  tanulmányaiban  ugyan  a  hangulati  elem 
kevésbbé  érdekelte  őt,  bennük  inkább  azt  a 
nagy  szeretetet  árulja  el,  melyet  a  természet 
minden  jelensége  érzésében  ébresztett  s  mely¬ 
nek  érdekes  nyomait  találjuk  számtalan  laza 
jegyzeteiben,  halászati  kirándulásairól  vezetett 
naplóiban,  a  csatangolásokról  a  Szempt  és 
Amper  folyók  mentén,  hol  „lelke  örvend  a 
vizen  és  azon,  hogy  annak  lakói  olyan  vígak". 
Műtermében  ritka  szép  pillangógyűjteménye 
volt,  melyet  Luitpold  bajor  regensherceg  láto¬ 
gatásai  alkalmával  mindig  örömmel  szemlélt 
meg.  Egy  régibb  képén  Böhm  meg  is  festette 


saját  magát,  amint  első  felesége  társaságában 
a  budai  hegyek  közt  pillangászik. 

Mint  rajzolót  is  előnyösen  ismerjük  Petőfi  - 
illusztrációiból,  melyeknek  közvetlen,  valószínű 
jellemzése,  népies  zamatja  oly  rokonszenve¬ 
sen  közvetíti  a  költemények  hangulatait.  Kár 
hogy  szándékában,  megírni  mindazt,  amit  átélt, 
miben  saját  vallomása  szerint  „ugyan  több 
volt  a  drámai,  mint  a  víg“,  a  gyermekévek 
emlékeinek  feljegyzésénél  nem  jutott  tovább. 
Leírja  azt  az  ósdi  nagyváradi  házat,  melyben 
1839  december  28-án  született,  emlékeit  a 
a  szabadságharc  idejéből,  mikor  gyutacsot 
gyártott  a  nemzetőrség  számára,  s  mint  a 
gyermekszázad  egyik  kis  vitéze  igazi  acél¬ 
kardjával  tisztelgett  a  Nagyváradon  megjelent 
Bem  vezérnek  és  Petőfinek.  Apja  a  püspök- 
ségi  uradalom  mérnöke  volt,  ki  maga  is  mű- 
vészkedett,  oláh  papok  arcképeit  festve,  hogy 
ezzel  biztosíthassa  családjának  a  könnyebb 
megélhetést.  A  fiúban,  kit  apja  asztalosnak, 
majd  rézművesnek  szánt,  korán  ébredhetett 
a  művészpálya  után  való  vágyódás ;  képes 
lapokból  rajzolgat,  céltáblákat  fest  a  városi 
lövőház  számára,  majd  egy  ottani  színtársu¬ 
lat  díszletfestőjének  segédkezik.  Haan  Antal 
festőművész,  ki  Olaszországot  is  bejárta  volt, 
a  természethez  utasítja  s  a  régi  nagy  mes¬ 
terek  művészetéhez.  Ébredő  reményekkel  Debre¬ 
cenbe,  majd  Pestre  utazik,  végre  Bécsbe  kerül, 
hol  a  Belvedere  képtárában  másolgat.  Haza¬ 
térve  bejárja  Erdélyt  és  a  Bánátot,  fogékony 
érzéssel  vázlatkönyvébe  jegyezgetve  útja  emlé¬ 
keit.  Rövid  időre  Aradon  telepszik  meg,  hol 


arcképeket,  oltárképeket  fest,  sőt  iskolát  nyit, 
melynek  Paál  László  is  látogatója  volt.  Innét 
Pestre  költözik,  hol  a  műegyesület  figyelmét 
magára  vonja,  az  többek  között  megvásárolja 
egyik  képét,  a  „Gellérthegyi  barlang“-ot;  1871- 
ben  teljesül  régi  vágya,  egy  Pauler  miniszter 
által  adományozott  600  forintos  ösztöndíj  lehe¬ 
tővé  teszi  neki  a  Münchenbe  való  utazást.  Itt 
mintaképei  Defregger,  Knaus  és  Vautier  hatása 

alatt  hamar  kiformálódott  művészi  egyénisége, 
a  „Hazatérő  aratók  “-kai  kezdte  meg  a  ma¬ 
gyar  népéletből  merített  képeinek  hosszú,  el¬ 
ismeréssel  fogadott  sorozatát.  Müncheni  tar¬ 
tózkodása  első  idejében  vissza-visszatért  még 
a  Tisza  vidékére,  Szolnokra,  a  Hortobágyra, 
utoljára  1875-ben  s  természetes,  hogy  a  sze¬ 
mélyes  benyomások  melegségének,  a  meg¬ 
figyelés  hűségének  számos  rokonszenves  emlé¬ 
két  megtaláljuk  műveiben.  Annál  inkább  cso¬ 
dálkozunk  azon,  hogy  ő,  kinek  művészete 
honi  talajban  gyökeredzik,  attól  harminc  éven 
át  távol  tudott  maradni,  hogy  vissza  nem  von¬ 
zotta  valami  honszerelem  s  nem  hallgatjuk 
el,  hogy  későbbi  műveiből  a  benyomások  el- 
homályosulásával  arányosan  lassanként  eltűnt 
a  magyar  róna  légillata. 

Petrik  Júliával  kötött  első  házasságán  az 
asszony  hosszas  betegeskedése  következtében 


a  szomorúság  árnyéka  feküdt ;  1 880-ban  vette 
el  második  nejét,  Blum  Irmát,  kit  most  huszonöt 
esztendős  boldog  együttlét  után  özvegyen 
hagyott.  E  házasságából  született  József  fia, 
müncheni  műkiadó. 

Régebbi  szívbajból  eredő  vízkórság  vetett 
véget  munkás  életének  március  29-én.  Egy 
szürke  tavaszi  napon  kisértük  sírjához,  hol 
Bauer  tájképfestő,  a  „Münchener  Künstler- 
genossenschaft“  elnöke  meleg  szavakban  mél¬ 
tatta  az  elhunyt  művészi  érdemeit.  A  Képző- 
művészeti  Társulatnak,  melynek  egyik  alapító¬ 
tagja  volt  s  a  magyar  festőakadémikusoknak 
babérkoszorúi,  melyek  nemzetiszín  szalagjait 
a  lágy  eső  a  nedves  röghöz  tapasztotta,  emlé¬ 
keztettek  arra,  hogy  a  magyar  művészet  tisz¬ 
teletreméltó  képviselőjét  vesztette  el  Böhm 
Pálban. 

Olgyai  Viktor 


EGRY  JÓZSEF  VÁZLATKÖNYVÉBŐL 


186 


CZIGLER  GYŐZŐ 

gy  város  arculatát  az  építők  formál¬ 
ják  s  Budapest  ma  körülbelül  a 
magyar  architektúrát  jelenti.  Akik 
ezt  a  kőarculatot  megkonstruálták, 
tehát  a  magyar  architektúrában 
nyomokat  hagytak,  azok  közt  kétségkívül  ott 
van  Czigler  Győző  is. 

Külön  kérdés,  hogy  építőművészetünk  evo¬ 
lúcióját  miféle  nyomok  jelentik  letagadhat- 
lanul.  Hogy  mikor  hordoznak  tisztára  tech¬ 
nikai  értékeket  és  mikor  fejeződik  ki  bennük 
felfelétörekvése  azoknak  az  építőenergiáknak, 
mik  a  virágzó  büró-rendszer  és  iparszerű  keze¬ 
lés  mellett  nem  felejtik,  hogy  az  ő  dolguk 
legalább  is  annyi  részben 
művészet,  mint  amennyire 
mesterség  vagy  üzlet.  Áll¬ 
nak  és  ujjal  lehet  rámu¬ 
tatni  a  példákra,  melyek 
tegnap  is,  ma  is  létrejöttek 
a  művészet  nevében,  mű¬ 
vészet  nélkül,  izolált  jelen¬ 
ségek  s  nem  kapcsolódnak 
abba  a  folyamatba,  melyet 
tán  Feszi  kezdett  s  amivel 
ma  egy  friss  erejű  csoport 
próbálkozik.  A  jövendő  his¬ 
torikusa  kiolvashat  belőlük 
gazdasági  szimptomákat : 
egy  újra  csinált  és  hamar 
nőtt  város  gyors  közele¬ 


dését  a  kultúra  felé.  De  mondanivalója  sovány 
lesz  és  színtelen  ott,  amikor  meg  akarja  álla¬ 
pítani  a  kőarculat  építészeti  erényeit.  Amikor 
keres  bennük  egy  korszakot:  azt,  hogy  miféle 
építőgondolatokat  és  művészi  mondanivalót 
reprezentálnak. 

Áll  az  is,  amit  Czigler  épített :  a  matéria  sokáig 
bírja  az  életet  s  a  későbbi  annalesekben  majd 
megállapítható  az  igazság  elfogulatlanul,  meg¬ 
állapítható,  hogy  a  Czigler  nevével  jelölt  archi¬ 
tektúra  mit  jelent  és  mit  nem.  Mert  az  ő 
energiáját  nemcsak  a  tervezőasztal  foglalta 
le :  éveken  át  beleszólt  azokba  a  kérdésekbe, 
melyek  a  magyar  építőművészet  kérdései.  Éve¬ 
ken  át  katedrán  ült  s  innét  egész  építőgene¬ 
rációkra  gyakorolt  befolyást.  Az  akciók  és 
viszonyok  rajzába  belerajzolódik  az  ő  alakja  is. 

Tan  í  t  vá  n  y  ai  n  ak  egy  rész  e 
szinte  rajongva  vette  körül. 
Zsűrizett  s  rajta  át  szóhoz 
jutottak  vagy  elhallgattak 
egyes  talentumok :  így 
illeszkedik  saját  munkáin 
kívül  esztendők  architek¬ 
túrája  a  nevéhez.  Jelentős 
készültséggel,  az  ismeretek 
nagy  apparátusával  moz¬ 
gott;  most,  hogy  ez  az  agi¬ 
litás  már  nincs,  az  eltávo¬ 
zott  emberben  nem  keres¬ 
sük  a  művészt  az  értékelés 
szempontjából.  Csupán 
konstatáljuk  a  pályafutást, 
amit  végigcsinált  s  ami 

jelentékeny  közéletbeli  pozícióhoz  juttatta.  • — 
1850  július  19-én  született  Aradon.  Család¬ 
jában  régóta  bent  éltek  az  építő  hajlamok. 
Szépatyja  is  építész  volt,  valamint  nagyatyja, 
aki  a  múlt  század  elején  .Svájcból  ideszármaz¬ 
ván,  Békésvármegyében  telepedett  le,  kinek 
fia  —  Czigler  Győző  atyja  - —  mint  építész 
Aradon  működött.  Fiának  ő  adta  az  első  épí¬ 
tészeti  ismereteket.  Mellette  esztendőket  töl¬ 
tött,  elsajátítva  a  gyakorlati  fogások  és  tapasz¬ 
talatok  egy  részét.  Aztán  az  ifjú  Czigler  a 
bécsi  képzőművészeti  akadémiára  ment,  hol 
Hansen  volt  a  professzora.  Alig  fejezte  be 
tanulmányait  az  akadémia  építészeti  osztályá¬ 
ban,  meghalt  az  atyja  s  ekkor,  a  nyolcvanas 
évek  legelején,  ráháramlott,  hogy  atyjának 
összes  megkezdett  építkezéseit  befejezze,  így 
többek  közt  a  borosjenői  Rákóczi-vár  restau¬ 
rálását  1872-ben.  Két  esztendeig  újabb  stúdiu¬ 
mokkal  foglalkozott  s  továbbképezte  magát 
Németország  nagyobb  városaiban,  majd  Angol- 
és  Franciaországban,  Olasz-  és  Görögország 
műemlékei  közé  is  ellátogatott.  Mikor  Buda¬ 
pesten  letelepszik,  eleinte  a  székesfővárosi 
mérnöki  hivatalban  dolgozik.  1878-ban  kapja 
az  első  komolyabb  feladatot :  ekkor  építette 
az  Andrássy-úti  Saxlehner-palotát.  Jelentős 
pozícióhoz  jutott,  mikor  1878-ban  a  műegye¬ 
tem  tanári  kara  megkínálja  az  ókori  építé¬ 
szet  tanszékével.  Nagy  buzgalommal  felelt 
meg  tanári  hivatásának,  rövidesen  a  műegye¬ 
tem  dékánja  lesz  s  a  kilencvenes  évek  ele¬ 
jén  igen  agilis  működést  fejt  ki  a  Magyar 
Mérnök-  és  Építész-Egyesületben,  mint  az 
egylet  elnöke,  majd  tiszteletbeli  tagja.  Emel¬ 
lett  műszaki  cikkeket  írt,  megalapította  a 
magyar  anyagvizsgálók  egyesületét,  alelnöke 
volt  az  Iparművészeti  Társulatnak,  építészeti 
felügyelője  a  múzeumok  és  könyvtárak  orszá¬ 
gos  főfelügyelőségének,  tagja  a  zágrábi  és  bel¬ 


grádi  mérnökegyesületnek  s  részt  vett  szám¬ 
talan  szakbizottság  funkciójában.  A  király  har¬ 
madosztályú  vaskorona-renddel  tüntette  ki. 

Művészete  a  Hansen -iskola  hagyományain 
épült.  Akkor  Bécsé  volt  a  vezetőszerep  s 
Bécs  építészete  eklektikus  vala.  Czigler  is  tel¬ 
jesen  a  műtörténetben  elkönyvelt  régi  stílu¬ 
sok  különféle  rendszerű  rekonstrukciójában 
látta  az  építészet  haladásának  útját,  így  hát 
a  modern  művészettel  nem  tartott  semmiféle 
rokonságot,  sőt  azzal  szemben  a  legkonzer- 
vativebb  álláspontot  foglalta  el.  Tervei  a  bécsi 
Hansen-iskola  szellemében  készültek.  Befolyá¬ 
sát  is  ennek  az  eklektikus  építésmódnak  ter¬ 
jesztésére  használta  fel.  Talán  épp  ezért  ked¬ 
velte  őt  a  közönség  szé’esebb  rétege  és  minden 
hivatalos  fórum.  Munkásságának  jelentőségé¬ 
ről  lehetetlen  most,  míg  a  stílusküzdelmek 
folynak,  teljesen  objektív  képet  adni. 

Műveit  az  alábbiakban  soroljuk  föl:  a  keres¬ 
kedelmi  akadémia  és  az  erdészeti  egyesület 
házai  az  Alkotmány-utcában,  a  tüdőbajosok 
szanatóriuma  a  budakeszi-úton,  a  statisztikai 
palota  és  az  állami  szőllészeti  kísérleti  állo¬ 
más  Budán,  a  polgári  és  királyi  serfőzők 
telepei  Kőbányán,  a  hold- utcai  és  Hunyadi¬ 
téri  vásárcsarnok,  az  Országos  Kaszinó  Kos¬ 
suth  Lajos-utcai  palotája,  a  Budapesti  Hírlap 
háza,  a  pesti  hazai  első  takarékpénztár  kör¬ 
úti  palotája,  a  Hadik- Barkóczy-féle  Károly-kör- 
úti  bérpalota,  a  régi  városház-téren  levő  Szá- 
páry-palota,  a  hercegprímás  esztergomi  palo¬ 
tája  és  balatonfüredi  nyaralója  stb.  Bécsben 
ő  építette  a  Pázmáneum  székházát  s  Lotz 
Károlylyal  együtt  restaurálta  a  tihanyi  apát¬ 
ságot.  Legutolsó  munkája  a  műegyetem  új 
palotája,  melyből  csak  a  chemiai  pavillonnal 
készülhetett  el,  s  tavaszszal  kellett  volna  meg¬ 
kezdenie  a  városligeti  artézi-fürdő  építését, 
melyben  halála  gátolta  meg  március  hó  28-án. 

legfiatalabb  magyar  művészet  érde¬ 
mes  munkásai  akkor  indultak  útnak, 
amikor  európaszerte  a  francia  földön 
fogant  tiszta  naturalizmusra  esküd¬ 
tek  a  türelmetlen  fiatal  művészek 
s  ádáz  átok  alá  fogtak  mindenkit,  aki  más 
vallásban  iparkodott  üdvözülni. 

A  mieink  is,  hallották  még  a  naturalisták 
forradalmának  kürtharsogását,  —  milyen  öblös 
kürtbe  fújtak  már  gyöngébb  tüdejűek!  —  hal¬ 
lották,  és  riadónak  hitték  azt  is,  ami  már 
takaródét  jelentett. 

Mert  igen,  forradalom  volt  az. 

Az  elaggott,  formalizmusokban  tehetetlenné 
zsibbadt,  agyonhűdött  hivatalos  művészet  zsar¬ 
noksága  ellen  lázadtak  s  taposták,  kaszabolták, 
törték  pozdorjává  a  lim-lomot  ...  de  az  erek¬ 
lyéket  is.  A  bálvány  ellen  zúdultak  s  persze, 
mint  a  bálványrombolók  rendesen,  kímélni  nem 
tudták  magát  az  oltárt  sem. 

Nézzük  meg  csak  közelebbről,  mi  történt 
akkoriban? 

Az  apránként  elavult  s  tehetetlenné  vénült 
jelképes,  bölcselkedő  s  elbeszélő  művészet¬ 
ben  az  egyéniség  már  nem  érvényesülhetett, 
minden  individualitás  ott  zsibbadt  a  hivatalos 
uralomra  jutott  tekintély  zsarnokilag  megsza¬ 
bott  kánonjaiban  s  a  művészet  alól  kicsusz- 
szant  a  tápláló  és  éltető  talaj,  a  művészet 
mandarinjai  nem  törődtek  a  természettel.  A 

visszahatás,  mint  rendesen,  nem  maradt  el  s 
megszületett  a  föltétien  naturalizmus.  Mint 
minden  heves  reakció,  túlzásba  csapott  az  is: 
csakhamar  olyan  szolgailag  másolták  a  termé¬ 
szetet,  annyira  kizárólagosak  lettek  elveikben, 
hogy  akkor  meg  az  csavarta  gúzsba  az  egyé¬ 
niséget. 

Körülbelül  ötven  esztendeig  tartott  ez  a 
második  szolgaság  s  ez  idő  alatt  kevés,  néhány 
igazi  nagy  egyéniség  jutott  csak  lélegzethez. 

Legtöbben  a  damvillersi  mestert,  Bastien 
Lepaget  (1848 — 1884)  ismerték  el  Messiásnak. 

Bastien- Lepage,  istenadta  nagy  tehetsége 
s  bámulatos  tudása  révén,  egy-egy  képén 
csalódásig  hűen  ábrázolja  nemcsak  a  termé¬ 
szetet,  de  annak  pillanatonkint  változó  hangu¬ 
latait  is  vászonra  tudja  fogni;  az  árnyalatok 
megkülönböztetésében,  a  természetben  meg¬ 
jelenő  színek  átérzésében  igaz  s  a  legtárgyi- 
lagosabban  hű,  és  mégis,  —  művészete,  lelki 
tartalomban  meg  sem  közelíti  mestere,  Manet 
művészetét.  Manet,  erőszakos  és  gyakran  durva 
előadása  ellenére  is,  megkapóbban,  meggyő¬ 
zőbben  ábrázolta  nemcsak  az  élő  lények,  de 
a  szabad  természetben  látott  helyzetek  tar¬ 
talmát,  legbensőbb  életét. 

És  mégsem  Manet  teremtett  vallást,  —  Bas- 
tien-Lepagenek  akadtak  óriási,  csábító,  meg¬ 
tévesztő  sikerei.  Üt  minden  félig-meddig  látni 
s  emlékezni  tudó  ember  azonnal  megértette ; 
festők,  műkedvelők,  a  nagyközönség  is,  — 
elragadtatással  mutogatták  egymásnak  Bastien- 
Lepage  képein  a  részleteket.  Tagadhatatlan, 

ő  majdnem  fotografikus  hűséggel  adta  vissza 
a  legkülönfélébb  anyagok  külsejét.  Tömérdek 
tanítványa,  s  még  több  utánzója  támadt; 
akkor  hirdették,  hogy  minden  egyéni  látás 
csak  merő  szédelgés,  hallatlan,  vakmerő,  bűnös 
elbizakodottság,  szentségtörés  a  természet  igaz 
megjelenésével  szemben  ! 

Nem  egy  finom,  de  gyöngédebb  egyéniségű 
művész  senyvedt  el  abban  a  türelmetlen,  abban 
az  inkvizitorilag  kizárólagos  korban.  Akár- 
hányan,  letették  a  palettát,  elfordultak  művé¬ 
szetüktől,  mert  nem  merték  azt  cselekedni, 
ami  után  lelkűk  áhítozott,  nem  merték  s  utóbb 
már  nem  is  tudták  egyéni  érzelmeiket,  elra¬ 
gadtatásaikat,  örömüket  s  fájdalmukat  vászonra 
vetni,  —  mert  nyilván  maguk  is  meginogtak 
önmagukba  vetett  hitükben  és  már  maguk  sem 
tudták  becsületes,  őszinte  dolognak  tekinteni  azt, 
hogy  ők  másként  írják  le  a  természetet,  mint 
amilyennek  azt  a  normális  emberek  ezrei  látják. 

így  esett,  hogy  a  fiatalsággal,  örök  üde- 
séggel,  a  megváltó  erővel  ígérkező  forradalom 
ellenére,  a  hetvenes  és  nyolczvanas  években, 
—  Millet,  Corot,  Th.  Rousseau  s  a  nagy  barbi- 
zoniak  letünte  után,  —  a  képek  unalmasan, 
elcsüggesztően,  közönytárasztóan  kezdtek  egy¬ 
máshoz  hasonlítani. 

A  revolució  ismét  csődöt  mondott  s  kár¬ 
tevését  szép  lassan,  enyhén,  szinte  észrevét¬ 
lenül  kezdte  javítgatni,  ismét  csak  az  áldott 
evolúció. 

Aki  akkoriban  a  nevezetesebb  európai  tár¬ 
latokat  figyelemmel  kisérte,  szinte  magában  a 
természet  szépségében  lett  hajlandó  kételkedni. 
Az  a  tömérdek  unalmas,  az  a  sok  egyformán 
útszéli  kép  kétségbevonhatatlan  hűséggel,  le 
nem  tagadható  szorgalommal  és  fárasztó  lelki¬ 
ismeretességgel  adta  ugyan  a  természet  leg¬ 
különfélébb  aspektusait,  —  de  annyira  elkedvet¬ 
lenítő,  olyan  közönyt  keltő  s  mégis  elszomorító 
tárgyilagos  ridegséggel,  akár  megannyi  pontos 
inventár. 

Szerencsére,  jött  Böcklin,  jött  egy-két  hozzá¬ 
fogható  erős  egyéniség,  —  hoztak  magukkal 
az  angol  Turner  ízéből  is  valamit,  de  azt 
más  ritmus  szerint  adagolták,  —  jöttek  s 
megbolygatták  azt  az  ásitozni  kezdő  harmóniát. 

Részben  a  naivitás  bátorságával,  részben 
egész  öntudatosan  állították  önmagukat  szembe 


a  terpeszkedő  bálványokkal.  Eleinte,  volt  részük 
megcsúfoltatásban,  kijutott  nekik  az  üldözés¬ 
ből  is,  - —  diadalmaskodtak  s  diadaluk  révén, 
természetes  jogait  visszanyerte  az  egyéniség, 
az  egyedül  üdvözítőnek  hirdetett  realizmus 
kénytelen  lett  megengedni,  hogy  más  vallás¬ 
ban  is  üdvözülhessen  a  művész. 

Ami  a  művészetek  históriájában  ismételten 
megesett :  a  tárgyilagos  másolás  kotródott 
ismét  a  szubjektív  költői  ihlet  htjából. 

És  ez  a  küzdelem  is  szolgált,  ismét,  egy 
tanúsággal  a  gondolkozó  emberiségnek.  A 
művészet  terén  az  egyenlőség  elméletét  ezzel 
is  letárgyalták  ismét.  Az  erős  egyén  s  az 
engedelmes  nyáj  ...  az  egyéni  teremtő  erő 
s  a  nivelláló  kollektivizmus  .  .  .  Ezt  a  nagyon 
régi  igazságot,  amelyet  szüntelen  tudunk  s 
amelyet  mindegyre  elfelejtünk,  ezt  fedeztük 
föl  ismét. 

Az  egyes  hivatottak  zászlóbontása  csak¬ 
hamar  talpra  állította  az  akoltól  irtózókat  s 
kis  híjjá,  hogy  ismét  túlzásba  nem  csapott 
az  új  irány. 

Hirtelenében  és  hirtelen,  mindenki  egyéni 
akart  lenni  Azonnal !  .  .  .  Már-már  hallottunk 
olyasmit  is,  hogy  nincs  okvetlenül  szükség 
arra  a  sok  természettanulmányozásra,  fölös¬ 
leges  a  sok  lelkiismeretes  vizsgálódás  :  a  mű¬ 
vész  születik  s  ha  homlokán  a  múzsa  csókja, 
ha  a  választottak  közül  való,  mélyedjen  el 
saját  lelkében,  merítsen  a  maga  poeziséből . . . 
és  más  efféle  ostobaságokat  is  rebesgettek 
már  a  boldogulni,  a  föltűnni  sebesen  óhajtók. 

Szerencse,  hogy  kész  sablon  még  nem  volt 
Hány  olyan  született,  olyan  múzsacsókos,  olyan 
nyiratlan  üstökű  kiválasztott  zsebelt  volna  abból 
a  sablonból  s  tákolt  volna  össze  magának  belőle 
egyéniséget !  .  .  .  De,  például  Böcklinből  sab¬ 
lont  csinálni  nem  lehetett,  épp  oly  kevéssé 
nem,  mint  ahogy  a  vihar  fönséges  zenéjét 
ritmusba  szedni  nem  lehet.  Az  a  vulkanikus 
erejű  ember,  minden  újabb  alkotásával  szinte 
szétugrasztotta,  legalább  is  zavarta  s  kétségbe- 
ejtette  az  őt  bálványozni  és  utánozni  annyira 
kész  nyájat. 

Tarka  idő  volt  az  ! 

Hány  furcsa,  hány  érdekes,  mennyi  színes 
próbálkozás  1  És  mily  sok  képtelenség,  mennyi 
abnormitás !  .  .  .  A  mankóra  utalt  emberek, 

botra  se  mertek  támaszkodni.  A  bénák  kere¬ 
kedtek  táncra  s  rótták  a  lehetetlen  vargabetű¬ 
ket.  Alig  lett  meg  valami,  az  nyomban  régi, 
elavult  volt.  Összezavarodott  valamennyi  meg¬ 
állapított,  régi  fogalom.  A  közönség  elhült 
csodálkozásában,  nem  tudott  mihez  igazodni. 
Mi  a  maradandó  alkotás  a  sok  eszeveszett 
abszurdum  között  ?  .  .  .  Miben  higyjen  s  mi 
múlik  el  holnapra,  ma  estére  már  ?  .  .  . 

Akkoriban  zavarogtak  a  különféle  impresz- 
szionisták,  a  szimbolisták,  prerafaelisták,  kere¬ 
sők,  a  pontozók,  az  ultranaivok,  —  és  rágal¬ 
mazták,  szidták,  átkozták  egymás  portékáját. 
A  legszélsőbb  határokon  alapított  iskolát,  pl. 
Paul  Signac(Groupe  neoimpressioniste)  s  köréje 
csoportosultak  a  Pisarro  testvérek  hárman, 
Charles  Angraud,  Henrie-Edmond  Cross,  Maxi- 
milien  Luce,  Antoine  de  la  Rochefoucauld, 
Théo  van  Rysselberghe,  akinek  a  vászon  már 
nem  volt  elég,  a  képrámára  is  kiáradt  apostoli 
lelke.  Képeik  közt  az  első  pillanatban  azt  hitte 
az  ember,  valami  kaján  társaságba  került,  ahol 
gúnyt  űztek  belőle  s  nevetségessé  akarják 
tenni ;  aztán  nyugtalanság  fogott  el  bennün¬ 
ket  :  tulajdonkép  mi  is  hát  ez  ?  .  .  .  Elméle¬ 
tük,  —  mert  elméletből  mindig  telik  folt  a 
művészi  tökéletlenségre,  —  alapelveiben,  szin¬ 
tén  abból  a  forradalmi  mozgalomból  indult  ki, 
melyről  már  szólottunk,  amely  felszabadította 
az  igazi  tehetségeket  csakúgy,  mint  a  művé¬ 
szet  köntösében  kalandorkodó  spekulációt.  Ők 
is  Boningtont,  Constablet,  Turnert,  a  mázsás 
lépésekkel  induló  angolokat  vallották  őseiknek, 
hódolattal  emlegették  Rousseaut  s  kedves  volt 
nékik  Huet  és  Dupré,  Millet  és  Courbet.  El¬ 
ágazásukat  Cézanneal  magyarázták,  aki  már 
a  harmincas  években  vakmerő,  de  túllicitálta 
őt  Sisley  és  Caillebotte,  akik  először  han¬ 
goztatták  a  szűz  színek  jogait  s  hat  szín  és 
a  tónusok  átmeneti  árnyalataival  iparkodtak 
visszaadni  a  tárgyak  színeit,  a  környezet  ref¬ 
lexeit,  a  levegő,  a  világosság  és  az  árnyék 
rezgéseit.  Ezeknek  nyomába  lépett  a  modern 
impresszionizmus :  Edgard  Degas,  Edouard 
Manet,  Claude  Monet,  Camille  Pissarro,  Jean 
Francois  Raffaelli  és  Auguste  Renoir,  hirdet¬ 
vén  az  egyszerűséget,  minden  igaz  művész 
szent  jelszavát.  Egészen  helyes  társaság,  fényes 
genealógia  s  amit  tanítottak,  az  valóságos 

művészet :  egyszerűség  és  tisztaság  a  terv 
kivitelében  ;  keresése  a  makulátlan  színnek  s 
a  napsugár  harmóniáinak ;  a  renaissance  ne¬ 
messége  a  vonalakban  s  undorodás  a  hatás¬ 
vadászat  szennyes  fogásairól  .  .  . 

Ki  hinné,  hogy  ezeket  a  művészeket  val¬ 
lották  apostolaiknak  s  e  tanításokra  alapítot¬ 
ták  elméletüket  Signacék  is,  —  megtoldva  a 
pontozás  elméletével.  Kimondták,  hogy  mű¬ 
teremre  nincsen  szükség,  az  ihletett  művész 
ott  fest,  abban  a  világításban,  ahol  az  ihlet 
utoléri ;  a  művész  első  sorban  az  atmosz¬ 
férikus  hatásokat  tanulmányozza,  a  szom¬ 
szédság  színeinek  hatását  az  egyes  testekre  ; 
a  művész  necsak  eszménynyel  szolgáljon 
(itt  kezd  bonyolulni  az  elmélet),  de  fesse  a 
természetet  a  maga  teljes  mivoltában  ;  nincs 
fekete  árnyék,  teli  van  színnel  az  árnyék  is ; 
a  meleg  színeket  kerülni  kell,  hideg  színekben 
a  művészet  .  .  .  Mindez  úgy  hangzik,  mintha 
teljesen  elfogadható  volna  ! 

A  túlzás  leginkább  ott  válik  nyugtalanítóvá, 
ahol  a  levegőrezgésen  alapuló  elmélettel  magya¬ 
rázták  eljárásukat :  a  pontozást. 

Tudni  kell,  hogy  a  színek  fizikai  tanul¬ 
mányozását  Charles  Bourgeois  kezdte  meg 
1812-ben  s  később  Chevreul  szedte  törvé¬ 
nyekbe  (Lói  du  contraste  simultané  de  cou- 
leurs).  A  prizmán  keresztül  bocsátott  napsugár 
hat  színre  bomlik,  a  hat  alapszínre :  sárga, 
piros,  kék,  ibolya,  zöld  és  narancs.  Primitív 
a  három  első,  azokat  semmiféle  keverés  útján 
előállítani  nem  lehet  :  összetett  az  ibolya,  a 
zöld  és  a  narancs,  mert  például  az  ibolyát 
megkapjuk  a  kék  és  a  piros  keverékéből, 
zöldet  ád  a  sárga  és  a  kék,  a  pirosból  és 
sárgából  pedig  narancsszín  lesz  A  hat  szín 
közé  esik  az  átmenetek  végtelen  sokasága, 
ezer  és  ezer  árnyalat  egy  színben  is. 

A  neo -impresszionisták  csak  a  hat  színt 
tűrték  palettájukon,  azokat  nem  keverték,  azon 
szűzen  rakták  a  vászonra,  azt  állítván,  hogy 
amit  ők  elmulasztanak,  a  keverést,  elvégzi 
azt  a  vásznon  maga  a  természet.  A  festmény 
tehát  számtalan  sűrűn  egymásmellé  pötyög- 
tetett  apró  színes  pont,  mintha  sárga,  piros, 
kék,  ibolya,  zöld  és  narancsszínű  köleskásá¬ 
val  szitálták  volna  be  a  vásznat,  —  a  művé¬ 
szet  fiatal  anarkistái  pedig  esküdtek,  hogy 


p  gMMPI 


Sí  &ÉM 


mm 


'  : 


L-?'  íÜ 


tanulmány 

NEOGRAüY  ANTAL  RAJZA 


Malonyay  Dezső 


az  a  sok  apró  színes  pont,  ha  sokáig  és  kellő 
távolságból  nézi  a  szem,  elkezd  rezegni  s 
harmonikus  tónusokba  olvad  össze !  .  .  .  így 
istápolja  maga  a  természet  az  ő  hűséges 
piktorát,  önmagát  segíti  vászonra  a  levegő¬ 
rezgés  ! 

Es  esküdtek,  hogy  ez  művészet,  sőt  csakis 
ez  az  egyedüli  művészet.  Emlékszem  egy 
képre :  fürödni  készülő  hölgy,  merő  ibolya 
és  zöld  pontocskákból  volt  összeállítva  ;  Théo 
van  Rysselberghe  a  kép  keretére  is  pötyög- 
tetett  ibolya  és  sárga  pontokat,  sokat. 

Ezek  voltak  a  mérsékelt  neo-impresszio- 
nisták.  Rájuk  licitált  az  Union  Liberale,  ahol 
akadt  olyan  piktor  is,  aki  hullámzó  tengert 
festvén,  foszfort  kevert  a  festékbe.  Voltak 
olyanok,  akik  csak  azt  tekintették  művész¬ 
nek,  aki  az  encaustique  eljárást  követte  s  régi 
módra,  viaszban  olvasztott  festékkel  dolgo¬ 
zott;  voltak,  akik  átokkal  sújtották  az  olyan 
piktort,  aki  egy  ma  megkezdett  képet  holnap 
is  folytatni  merészelt.  Voltak  vallásosak  és 
misztikusak,  prerafaelisták  és  bizantinusok,  — 
Sár  Mérodock  Josephin  Péladan  megalapította 
a  Rose  -j-  Croix-t,  a  Rosae  Crucis  templomot, 
a  következő  igéket  írván  a  templom  hom¬ 
lokára  :  Ad  rosam  per  crucem,  ad  crucem 
per  rosam ;  mea  in  eis  gemmatus  resurgam. 
Non  nobis,  non  nobis  Domine,  séd  nominis 
tűi  glóriáé  soli.  Ámen.  A  templom  címere : 
kehely  fölött,  sziklák  és  rózsák  közt  szárnyaló 
kereszten,  három  hatszög  ...  Ők  voltak  az 
eszménykeresők  s  keresték  a  lehető  legmisz- 
tikusabb  cifraságok  révén ;  tiszta  keresztény 
alapra  állva  ölelték  karjuk  közé  a  szépet  s 
előszeretettel  az  olyan  szépet,  amelynek  vala¬ 
melyes  ó-káldus,  asszíriai,  föníciai  vagy  egyip- 
tusi  zamatja  volt.  Sár  Péladan  hivalkodva 
nevezé  magát  Messiásnak,  földi  szerénység 
soha  nem  nyugtalanította  és  könyörtelen  vala 
az  ő  szava,  amikor  ítélt  írástudók  és  farizeusok 
fölött.  Riadója  így  szólt : 

„Művész,  te  apostol  vagy !  A  művészet 
a  nagy  misztérium.  Művész,  te  király  vagy ! 
A  művészet  az  igaz  birodalom.  Óh,  szellem 
rajzai,  óh,  lélek  vonalai  és  óh,  ész  formái,  ti, 
t;  valósítjátok  meg  álmainkat.  Szamotráke  és 
Szent  János,  Szixtus  kápolnája  és  Utolsó 
vacsora,  Parzifál  és  Kilencedik  szimfónia,  és 

te,  óh  Notre-Dame  temploma  !  .  .  .  Művész, 
te  vagy  a  napkeleti  bölcs !  A  művészet  a 
nagy  csoda  és  halhatatlanságunk  záloga  a 
művészet.  Ki  kételkedhetik  még?  .  .  .  Giotto 
érintette  a  Megváltó  sebeit,  a  Szűz  megjelent 
Beato  Angelicónak,  és  Rembrandt  tanúsko¬ 
dik  Lázár  föltámadásáról.  Ki  merészel  még 
kételkedni  ?  .  .  .  Nem  hiszed  Mózest,  —  itt 
van  Michel-Angelo ;  tagadod  Jézust,  —  de  itt 
van  Lionardo.  Profanáljanak  bár  mindent :  a 
tagadhatatlan  szent  művészet  könyörög  éret¬ 
tünk!" 

És  így  tovább,  összehordva  tücsköt-boga- 
rat,  harsogva  hozsannát,  alleluját,  emlegetve 
a  szent  világosságot,  Homéroszt,  Buanarotti 
kétségbeesésének  hullámait,  a  szent  kínszen¬ 
vedés  ormát,  Strausst,  Franck  arkangyalát, 
Wagnert,  Bachot,  Beethovent,  Palestrinát,  az 
ideálizmus  lovagrendjét,  VII  Gergelyt  s  Renant, 
Moliéret  s  az  igazság  Szent  Györgyét  .  .  . 
hozsanna !  .  .  .  hozsanna  ! 

A  köréje  csoportosult  művészek  pedig 
nyakrafőre  festették  az  ő  portréit  Legfanati¬ 
kusabb  tanítványai  közé  tartozott  Alexander 
Séon,  aki  megfestette  a  Finis  Latinorumot. 
A  kép  hátterében  láttuk  a  romba  dőlt  Párist, 
csonkán  meredt  égnek  az  Eiffel-torony  s  az 
előtérben,  sziklák  között  a  kereszt,  —  a 
keresztre  szegezve  a  AJester,  Sár  Péladan 
feje  ...  a  vér  csurog  a  kereszten  végig  s 
egy  patkány  nyalogatja  a  kereszt  tövében 
a  vért. 

A  Rose  -r  Croix  művészeinek  témái:  Lohen- 
grin  ;  mezítelenségek,  amelyeknek  áhítatos  cím 
vala  adva ;  aszkétikus  soványságok,  a  méla- 
ság,  a  harmónia,  a  himnusz,  az  álom,  ártat¬ 
lanság,  szenvedés,  kétségbeesés,  az  ima  alle¬ 
góriái.  A  hold  lehetett  lila,  berlini  kék  vagy 
cinóbervörös,  a  levegő  zöld  vagy  akár  ara¬ 
nyos,  a  fák  feketék  vagy  ezüstszínűek,  az 
emberi  test  kék  .  .  . 

így  dolgozott  Maureau  Vauthier,  Desrioiéres, 
Rigaud,  Sarluis,  Steek,  Osbert,  Umna  Gillet, 
Du  Gardiér,  s  akkor  kezdte  hóbortjait  Maxence, 
—  és  alapjában  nem  cselekedtek  egyebet,  lop¬ 
kodták,  utánozták  s  torzították  Burne  Jonest, 
Puvis  de  Chavannest,  Rochegrosset,  Aman- 
Jeant,  Deschampst,  szemérmetlenül  emlegetve 
Lionardot,  Botticellit,  Salvatore  Rosát. 


Az  újabb  festészet  fejlődése 


Akkoriban  mint  a  gomba,  úgy  csíráztak  a 
vallásalapítók ;  az  volt  az  eszmény-szédelgés 
aranykora,  de  nemcsak  a  képzőművészetek 
terén,  az  irodalomban  is  nyüzsgött  a  sok 
csudabogár,  hetvenkedett  a  feltűnni  vágya¬ 
kozó  középszerűség.  Róbert  de  Montesquiou- 
Fézensac  gróf  (hogy  a  legtűlzóbbat  említsük), 
akkor  adta  ki  díszes  kötetben  (Les  Chauves- 
souris)  költeményeit  s  hallatlan  divatja  kere¬ 
kedett  annak  a  könyvnek.  A  gróf  úr  azt 
állította,  hogy  költőnek  nincs  szüksége  a  szo¬ 
kásos  szavakra,  hangulatzavaró  banalitás  min¬ 
den  szóba  foglalható  fogalom,  de  elegendő 
zene  és  szín  vagyon  már  a  betűkben.  A  modern 
lélek  az  i  betűben  látja  a  zöld  színt  s  érzi  a 
tavasz  boldog  üdeségét ;  az  u  betű  ábrándos 
azúrkék,  az  r  viszont  féktelenül  szenvedélyes 
vérvörösszínű.  íme  egy  költemény  a  neveze¬ 
tes  kötetből ;  a  tavaszi  madárdal,  a  szerelem 
modern  poémája : 

Tiovov,  tiovov,  tiovov,  tiovov 
Shpe  tiov,  tohova 
Tio,  tio,  tio,  tio 

Kovovtio,  kovovtio,  kovovtiov,  kovovtiov 
Tskovo,  tskovo,  tskovo,  tskovo 
Tsii,  tsii,  tsii,  tsii,  tsii,  tsii,  isii,  tsii,  tsii,  tsii, 
Kovovrortiov,  Tsova  pipitskovisi 
Tso,  tso,  tso,  tso,  tso,  tso,  tso,  tso,  tso,  tso,  tso,  tso, 
tsirrhading 

Tsisi  si,  tosi  si  si  si  si  si  si  si 
Tsorre  tsorre  tsorre  tsorrehi  : 

Tsatn,  tsatn,  tsatu,  tsatu,  tsatn,  tsatn,  tsatu,  ts 
Dlo,  dlo,  dlo,  dlo,  dlo,  dlo,  dlo,  dlo,  dlo,  dlo, 
Kovio,  trrrrrrrrzt 
Lu  lu  lu  ly  ly  ly  li  li  li 
Kovio  didi  li  lovlyli 
Ha  quour  quour,  kovi  kovio  ! 

Kovio  kovovi  kovovi,  kovovi,  kovi  kovi  kovi,  kovi 
Ghi,  ghi,  ghi, 

Gholl  gholl  gholl  goll  ghia  hudndoi 
Kovi  kovi  horr  ha  dia  dillhi  ! 

Hets,  hets,  hets,  hets,  hets,  hets,  hets,  hets,  hets,  hcts, 
Hets,  hets,  hets,  hets,  hets, 

Tovarrho  hostehoi 

Kovia  kovia  kovia  kovia  kovia  kovia  kovia  koviati 
Kovi  kovi  kovi  io  io  io  io  io  io  io  io  kovi 
Lu  lyle  lolo  didi  io  kovia 
Higvai  gvai  gvay  gvai  gvai  gvai  gvai  gvai  kovior 
tsio  tsiopi 

Szakasztott  ilyen  volt  az  a  piktura  is. 

A  józan  Mirbeau  indított  ellenük  támadást, 
azzal  sújtván  reájuk,  amire  leginkább  rászol¬ 
gáltak  :  nevetségesekké  tette  őket.  Megírta,  mint 


savanyodik  agyon,  hogy  undorodik  meg  önma¬ 
gától  az  ilyen  művész,  amikor  lerongyosodik, 
amikor  éhes  és  kénytelen  őszinte  lenni.  A  «Füg- 
getlenek»  tárlatán  hiába  küzködött  a  dicső¬ 
ségért,  pedig  ott  lógtak  az  ő  görbelábú  már¬ 
tírjai,  akiknek  keresztrefeszített  karja  liliomban 
végződött  s  a  liliomból  csurgóit  a  vér ;  pedig 
festett  piros  égen  vergődő  halfarkú  madara¬ 
kat,  festett  csillagokat,  amelyek  olyan  lázasan 
ragyogtak,  mint  egy  tüdőbeteg  kurtizán  szeme, 
festett  misztikus  erdőket,  amelyekben  ember¬ 
formája  volt  a  fatörzsnek  s  a  fagyökér  kígyók¬ 
ból  fonódott  össze,  —  hiába !  A  közönség 
csudálta,  de  zsebbe  nem  nyúlt. 

És  ekkor,  egy  őszinteségi  rohamában,  meg¬ 
gyónt  magának  a  független,  vallván  magáról 
s  egyben  társairól,  a  következőket : 

A  művészetben  mégis  csak  egy  a  nagy, 
csak  egy  a  szép  :  az  egészség !  .  .  .  Én,  én 
beteg  vagyok  és  annál  végzetesebb  a  beteg¬ 
ségem,  mert  most  már  vén  vagyok  ahhoz, 
hogy  kigyógyulhassak.  Betegségem  ott  kez¬ 
dődött,  hogy  nem  tanultam  s  nem  tudok 
semmit.  Nem  tudok  egy  kukkot  se,  mester¬ 
ségem  ábécéjéből.  Nem  vagyok  én  bolond, 
óh  nem  !  Ép  az  én  eszem,  de  tehetetlen  va¬ 
gyok.  Tetszik  tudni,  miért  gyötröm  magam, 
miért  kínzóm,  nyomorgatom  az  agyamat,  hogy 
egy  rakás  olyan  komplikált  dolgot  kiszorítsak, 
amit  mostanság  ritka  szenzációnak,  sejtelmes 
ihletben  fogant  revelációnak  neveznek  s  ami 
alapjában  nem  egyéb,  mint  gyerekség  és 
hazugság  ?  .  .  .  Tetszik  tudni,  miért  ? !  .  .  . 
Azért,  mert  az  egyszerűséghez  nem  értek, 
az  egyszerűséghez  nincs  erőm.  Mert  rajzolni 
nem  tudok.  Mert,  például,  a  valőrökről  sej¬ 
telmem  sincsen.  Adok  hát  helyettük  kacska- 
ringós  cifraságot,  hóbortos  arabeszket,  adok 
egy  rakás  perverzus  alakot,  —  ami  illúziót 
kelt  az  ostobákban.  Nem  tudom  talpra  állítani 
az  embert,  állítom  tehát  a  fejetetejére,  —  s 
azt  mondják  rá :  milyen  különös !  .  .  .  Óh, 
dehogy  különös,  — -  én  vagyok  a  szédelgő. 
A  Terburgoknak,  a  Metziseknek,  a  Halsoknak 
és  Rembrandtoknak  jutott-e  valaha  eszükbe, 
hogy  megfessék,  például,  a  csillagok  vajúdá¬ 
sát  ?  Ők  férfiakat  s  nőket  festettek,  egész 
együgyűen.  És  Corot  apó  ! . .  .  Jutott-e  valaha 
eszébe,  hogy  ég  felé  meressze  a  fák  gyöke- 

reit  ?  Nem,  mégis  halhatatlan  művész.  Óh, 
bennünket  hogy  agyon  nyomorítottak  a  tehe¬ 
tetlenség  esztétikusai,  akik  nem  átallották  azt 
hirdetni,  hogy  ne  törődjünk  az  élettel  s  a 
természettel,  akik  csábító  hangon  prédikálják, 
hogy  fölösleges  hiábavalóság  a  rajz,  akik 
biztatnak  bennünket,  hogy  kezdjük  élűiről, 
primitív  tapogatózásainál  a  művészetet.  Állí¬ 
tólag  eszményiségre  oktattak  bennünket  s  ezen 
a  réven  egy  egész  nemzedéket  mételyeztek 
meg.  Óh,  azok  az  ábrándozó  királykisasszo¬ 
nyok,  akiknek  alakja  hitvány,  mint  a  nád  s 
olyan  az  arcuk,  mint  a  fonnyadt  virág,  akik 
felhőkön  lebegnek,  ott  könyökölnek  a  beteg- 
hold  sarlóján,  bádog  köntösben !  .  .  .  Óh, 
azok  a  nyurga,  szűkmellű  szerelmes  truba¬ 
dúrok,  akik  járnak  lábszár  nélkül,  néznek 
szem  nélkül,  beszélnek  száj  nélkül  és  nem 
nélkül  szeretnek,  miközben  kificamodott  gesz¬ 
tussal  lógnak  a  semmiben !  .  .  .  Bevallom 
töredelmesen,  soha  én  nem  hittem  ebben  a 
koldus  művészkedésben,  ebben  a  piaci  olcsó 
miszticizmusban  —  és  mégis  !  .  .  .  Apránkint, 
lassan,  észre  se  vettem,  hogyan,  belém  is 
átszállt  e  ragályos  elméletek  bacillusa.  Úgy 
teli  volt  velük  a  levegő.  Fiatal  voltam,  s  a 
fiatal  ember  mohón  falja  azt,  ami  új  és 
könnyen  elhiszi,  hogy  az  a  szebb,  ami  külö¬ 
nösebb.  Ahelyett,  hogy  rendszeresen  dolgoz¬ 
tam  volna,  ahelyett,  hogy  szorgalmasan  ipar¬ 
kodtam  volna  meglátni  a  természet  egy-egy 
szép  mozzanatát,  ahelyett,  hogy  lestem  volna 
az  egészséges  élet  egy-egy  ép  formáját,  ahelyett, 
hogy  kerestem  volna  az  egyszerűt  és  nagyot, 
—  odáig  nyomorodtam,  hogy  csak  az  ellen¬ 
tétekben,  a  kificamodottban  kerestem  a  művé¬ 
szit.  Sorsom  utolért.  Csődbe  jutottam.  Volna 
egy  mesterségem  s  éppen  ahhoz  nem  értek. 
Miért  ?  .  .  .  Vájjon  miért  gyártanak  manapság 
olyan  pazarul  csúnya  bútort  ?  Miért  faragnak 
a  bútorra  manapság  olyan  gyalázatos  díszí¬ 
tést,  hogy  megundorodik  tőle  az  cpgyomrú 
ember  ?  .  .  .  Azért,  csupán  csak  azért,  mert 
manapság  az  asztalos  nem  ért  a  mesterségé¬ 
hez,  mert  képtelen  egy  szép  vonal  meg- 
csinálására,  mert  nincs  többé  érzéke  az  össz- 
hangzatos  arányok  iránt,  farag  hát  helyette 
kacskaringós  hóbortokat,  azaz  hogy  nem  is 
farag  már,  csak  enyvez  és  ragaszt.  Pedig, 

milyen  szép  egy  egyszerű  asztal !  .  .  .  Én  is 
úgy  cselekszem,  mint  a  modern  asztalos,  — 
kacskaringós  hóbortokkal  palástolgatom  a 
tehetetlenségemet  Csakhogy  én  ma-holnap 
éhen  pusztulok  mellette  ! . . .  Óh  ha  az  ember 
egészséges,  mint  pl.  Manet,  vagy  ClaudeMonct  . 
mint  Corot  apó,  aki  mindent  látott  s  mindent 
kifejezett !  .  .  .  Hát  az  ő  művészetükben  nincs 
művészi  álom !  Az  ő  bámulatos  lelki  egyen¬ 
súlyukban  nem  érvényesül  az  ihlet,  a  poézis 
örök  ifjúsága,  a  ragyogó  fantázia  teremtő 
ereje  ! . . .  És  ők,  ők  tudnak.  Dolgoztak  igazán, 
becsületesen.  Én  pedig  már  elkéstem,  vérem¬ 
ben  a  métely,  béna  a  kezem,  vak  lettem  s 
most,  mehetek  koldulni  .  .  . 

Ez  a  sorsa,  ez  volt  s  mindig  ez  lesz  sorsa 
az  ilyenfajta  művésznek. 

Abban  az  időben,  még  alig  tegnap,  számosán 
jártak  így  —  s  ezek  a  bacillusok  szállingóztak 
a  kezdődő  magyar  művészet  levegőjében  is. 

Jelentkezett  a  tudatlanság  és  a  feltűnési 
viszketeg  keretében  a  szemérmetlen  utánzás; 
példáira  találtunk  az  ügyeskedésnek  s  ott 
kullogott  nyomában  a  beteges  becsvágy  és 
a  lustaság  .  .  .  Mert  jellemhibáit  a  művész 
menthetetlenül  beviszi  művészetébe  s  azok 
mindig  megtalálhatók  ott,  palástolja  bármily 
ügyesen,  mint  hiányosságok. 

Hol  lappangott  akkoriban  az  igazság  ?  .  .  . 

És  egyáltalában  vannak-e  kodifikálható 
művészeti  igazságok,  —  és  érdemes  munkát, 
hasznavehető  munkát  végez-e  az,  aki  azokat 
az  igazságokat  szedegeti  paragrafusokba  ? . . . 
Vagy  csak  azoknak  a  művészeti  igazságok¬ 
nak  veszi  hasznát  a  művész,  amelyeket  nem 
készen  kapott,  hanem  munka  közben  önmaga 
fedezett  fül  ?  .  .  . 

Eszembe  jut  Véron,  aki  irtózott  a  sablon 
tói  s  annyira  imádta  a  szépet,  annyira  sze¬ 
rette  a  művészetet,  hogy  sok  tapasztalás,  sok 
tanulás  után  föltétien  szabadságot  követelvén 
a  művésznek,  bevallja  őszintén,  hogy  vala¬ 
mint  „egy“  művészet  nem  létezik  (mert  hiszen 
az  abszolút  „szép“  kiméra),  éppen  úgy  lehe¬ 
tetlenség  egy  törvényszerűen  kötelező,  min¬ 
den  tételében  szigorúan  körvonalozható  esz¬ 
tétikára  még  csak  gondolni  is. 

Legyen  a  művész  független,  —  tanítja 
Véron,  —  teljesen  független,  egyetlenegy  kikö- 


TANULMÁNY 
BÜTTNER  HELÉN  RAJZA 


Malonyay  Dezső 


téssel  azonban  :  azzal,  hogy  teljesen  őszinte, 
azzal,  hogy  a  saját  gondolatait,  saját  érzel¬ 
meit  és  kedvét  iparkodik  kifejezni,  tehát 
nem  utánoz  senkit.  Azok  a  különböző  taní¬ 
tások,  amelyekből  bilincseket  kovácsolnának 
a  „szép “-re,  legyen  az  akár  az  idealizmus, 
akár  a  realizmus  vagy  naturalizmus  tanítása, 
—  felfogás,  szempont  az  csak  valamennyi, 
egyik  sem  az  egyedül  üdvözítő  s  a  „szép“ 
egyikben  sem  fér  el  teljesen  és  kizárólag. 
Hol  az  egyik,  hol  a  másik  tanitás  felel  meg 
ennek  vagy  amannak  a  művész -tempera¬ 
mentumnak,  adott  egyénisége  és  nemzetisége 
szerint;  abszurdum,  meddő  erőlködés  erő¬ 
szakolni  bármelyiket.  Csakolyan  nevetséges 
a  flamarid  vagy  hollandus  művészet  kárhoz- 
tatása  a  görög  képfaragás  alapján,  mint  amilyen 
nevetséges  a  görög  képfaragás  birálgatásaa  hol¬ 
landus  vagy  flamand  művészet  szempontjából. 
Ritka  eset,  csaknem  lehetetlen,  hogy  a  művész 
ne  a  saját  korának  embere  legyen  s  ihletét 
ne  a  maga  korszakából  merítse.  A  civilizáció 
ingadozásainak  ellenére  ma  már  bizonyos, 
hogy  a  sok  képtelen  theológiai  és  metafizikai 
hajsza  után  a  tudomány  leszállóit  a  felhők 
közül  a  földre  s  nem  vállalkozik  erejét  meg¬ 
haladó  föladatokra :  azt  vizsgálja,  ami  van. 
Miután  századokat  tékozoltunk  skolasztikus 
okoskodásokra,  rejtélyeket,  istenek  cseleke¬ 
deteit  kutatva,  —  most  szembe  nézünk  a  ter¬ 
mészettel,  magát  az  embert  vizsgáljuk,  s  így 
iparkodunk  magyarázatára  bukkanni  a  fizikai 
és  erkölcsi  világnak. 

És  ebben  az  irányban  igazodik  a  művé¬ 
szet  is.  Távolodik  már  apránkint  a  mitoló¬ 
giától  és  metafizikától,  ahol  együtt  vesztegelt 
a  múlt  idők  kultúrájával.  Ez  magyarázza  a 
„kifejezés"  érvényesülését,  ezért  jut  mind 
nagyobb  és  nagyobb  térhez  az  érzelmek  és 
szenvedélyek  ábrázolása,  —  és  ez  a  magya¬ 
rázata  annak  is,  hogy  a  tájkép,  azaz  a  ter¬ 
mészettel  szemben  álló  ember  emócióinak 
kifejeződése  a  festészetben,  vagy  ötven  év 
óta  oly  jelentékeny  szerephez  jutott.  íme  tehát, 
a  művészet,  —  amely  eredetileg  csak  emberi 
lehetett,  csak  emberi  eszmék  és  érzelmek  meg¬ 
nyilatkozása,  • —  emberivé  készül  lenni  ismét, 
témái  és  célja  révén  is.  Istenek  dicsőítése 
és  ábrázolása  helyett,  átvergődve  az  így  be¬ 

következett  sorvadáson  és  agyonfinomodásban 
végződött  szimbolizmuson,  —  most  erőteljes 
mozdulatokkal  iparkodik  helyet  foglalni  a  tisz¬ 
tán  „emberi"  területén,  az  egyedüli  téren, 
ahol  egészséges  maradhat,  ahol  a  művész  az 
ő  teremtő  vágyát  s  alkotó  képességét  tápláló 
őszinte  és  mély  emóciókra  talál. 

Ezt  az  új  irányt  erőszakosan,  titokban  és 
nyíltan  támadja  a  tradíció,  az  a  tradíció, 
amelyen  az  akadémiák  szervezete  és  a  hiva¬ 
talos  művészi  oktatás  épül.  Az  új  irányt 
támadva,  a  haladás  útjába  vet  gátat  s  annál 
gyászosabb  ez,  mert  szinte  észrevétlenül  nyo¬ 
morítja  meg  a  tehetséget.  A  fiatal  művész, 
akinek  filozófiai  nevelése  alig  van,  vagy  éppen 
nincs,  olyan  iskolába,  olyan  környezetbe  kerül, 
ahol  buján  tenyészik  még  az  akadémikus  elő¬ 
ítéletek  gyomja  s  a  művész  tehetsége  fiatal¬ 
ságával  együtt  satnyul  el,,  áldozatul  esik, 
mielőtt  gondolkozni  még  eszébe  is  juthatott 
volna,  mielőtt  valamely  egyéni  meggyőződés 
még  egyátalában  kiforrhatott  volna  lelkében. 

Pedig  függetlenség  s  egyéni  meggyőződés 
nélkül  nincs  művészet,  nincs  művész. 

Ahány  nagy  művészi  korszak,  valamennyi 
a  szabadság  korszaka  volt.  Görögország  arany¬ 
korában  csakúgy,  mint  az  olasz  renaissance 
idejében,  a  középkori  Franciaországban  csak¬ 
úgy,  mint  a  később  fölszabadult  Hollandiá¬ 
ban,  —  szabadon  dolgozott  a  művész ;  fan¬ 
táziáját  nem  nyűgözte  semmiféle  esztétikai 
dogma,  a  művészet  diktáturájának  jogát  nem 
bitorolta  semmiféle  hivatalos  érdekszövetkezet 
s  a  tekintély  nem  vállalkozott  arra,  hogy  irányt 
szabjon,  hogy  nagyképűen  őrizze  az  állító¬ 
lagos  eltévelyedéstől  a  nemzet  ízlését. 

Természetesen,  azokban  az  eredményes  szép 
korszakokban  a  művészet  valóban  nemzeti 
művészet  is  volt.  A  természetes  hajlamát  sza¬ 
badon  követő  tehetség  ott  kereste  a  művé¬ 
szetet,  ahol  érezte,  vagyis  inkább  :  művésze¬ 
tére  talált,  anélkül,  hogy  keresgélt  volna  ; 
segítségére  volt  a  képzelet  spontán  mozgása, 
szabály  nem  nyűgözte,  erőszakos  tekintély 
nem  fogta  rúd  mellé  igába,  —  de  vezette, 
irányította,  lelkesítette  az  ösztönszerű,  az 
egész  fajjal  közös  ízlés :  a  nemzeti  ízlés. 

A  szabadon  érvényesülő  ösztön  eme  közös¬ 
sége  adja  magyarázatát  annak  a  benső  hasonló- 


Az  újabb  festészet  fejlődése 


ságnak,  amely  a  nagy  korszakok  műremekein 
észlelhető  ugyanakkor,  amikor  annyira  szembe¬ 
tűnő  rajtuk  a  szabadság  hatása,  azé  a  sza¬ 
badságé,  amelyet  a  művészetben  semmi  által 
nem  pótolható  egyéni  eredetiség  adott  reájuk. 

Mert  mikor  szűnik  meg  nemzeti  lenni  a 
művészet,  azaz,  mikor  nem  közös  többé  egy 
nép,  egy  faj  minden  egyedével  ?  .  .  .  Mikor 
sekélyesedik,  mikor  tűnik  el  egy  nemzetben 
az  ízlésnek  az  a  közössége,  amely  legjobban 
jellemzi  a  nagy  művészeti  korszakokat  és 
amelynek  eltűnése  jelzi  egyszersmind  a  művé¬ 
szet  hanyatlását  is  ? 

Akkor,  amikor  a  művészet  megszűnik  a 
közérzület  kényszer  nélkül  való  és  őszinte 
kifejezése  lenni ;  akkor,  amikor  ahelyett,  hogy 
a  mindnyájunkkal,  vagy  legalább  is  a  több¬ 
séggel  közös,  az  igaz  emóciók  kifejezésére 
törekednék  aművész, kezdi  boncolgatni,  magya- 
rázgatni  a  saját  cselekvési  eszközeit,  erőfeszí¬ 
téseinek  minden  célja  csupán  a  forma,  és 
eltávolodván  az  őszinteségtől,  cserben  hagyva 
az  érzelmek  közvetetlenségét,  magát  a  művé¬ 
szetet  is  megtagadja. 

Ez,  ez  a  hanyatlás. 

És  a  hanyatlás  elkerülhetetlenül  bekövet¬ 
kezik,  be  már  ama  törvény  révén  is,  amely 
megtiltja  a  fejlettebb  faj  emberének,  hogy  túl¬ 
sókéig  ácsorogjon  egyazon  látvány  előtt  .  .  . 
Elmaradhatatlanul  és  szükségképpen  bekövet¬ 
kezik  az  a  pillanat,  amikor  azok  a  gondo¬ 
latok  és  érzelmek,  amelyek  valamely  civilizáció 
és  művészet  ihletét  táplálták,  már  kiadták 
minden  hasznos,  összes  termékenyítő  erejü¬ 
ket,  és  ilyen  időközökben,  bizony,  az  emberi 
szellem,  hosszabb  vagy  rövidebb  ideig,  de 
ismétlésekre  s  végzetesen  utánzásra  van  kár¬ 
hoztatva.  Bámuljuk  ilyenkor  a  megelőző  kor¬ 
szak  alkotásait.  De  tévedés,  hogy  ilyenkor  a 
megelőző  nagy  korszak  érzelmeit  és  gondo¬ 
latait  ismételjük  meg !  Nem.  Ilyenkor  csak 
azoknak  a  hatalmas  érzelmeknek  és  azoknak 
a  nagy  gondolatoknak  a  kifejezéseit  utánoz¬ 
zuk,  másoljuk  a  formákat,  amelyekben  azok 


nyilvánultak,  holott  azok  a  formák  minékünk 
már  üresek  és  lelkűk  nincsen. 

Franciaországban  és  Európában  szinte  min¬ 
denütt  (minálunk  is),  a  nevelés,  legalább  is 
a  művészek  nevelése,  csaknem  kizárólag  a 
múlt  bámulásán  és  formautánzásán  alapszik. 
A  művészet  legveszedelmesebb  ellenségeinek 
egyike  például  a  hivatalos  francia  művésznevelő¬ 
intézet:  az  Académie  des  Beaux-Arts.  Azok  a 
jeles  és  érdemes  urak,  akik  azt  az  intézetet 
dirigálják,  annál  veszedelmesebb  kerékkötői  a 
művészet  fejlődésének,  mennél  inkább  arról 
vannak  meggyőződve,  hogy  a  művészetnek 
tesznek  szolgálatot.  Pedig  éppen  e  meggyő¬ 
ződésükben  van  az  ő  erejük.  Ha  azt  mer¬ 
nék  hirdetni,  hogy  ők  ellenségei  a  haladás¬ 
nak,  megszűnnék  csakhamar  minden  befolyá¬ 
suk.  De  nem !  .  .  .  Hisz  minden  hévvel  a 
művészet  fejlődését  és  haladását  istápolnák, 
azt  óhajtják,  —  viszont,  meggyőződésük,  hogy 
fejlődés,  haladás  csupán  a  hajdani  művésze¬ 
tek  tanulmányozása  révén  létesülhet  !  . .  .  Mert 
ugyan  volt-e  művészet  valaha  dicsőbb,  mint 
a  néhai  Hellasz  földjén,  vagy  a  renaissance 
kákájában  ? !  Sehol,  soha.  Tehát  mintát  keres¬ 
vén,  ott  találjuk  a  legtökéletesebbeket.  Minek 
keresgélnék  azokat  egyebütt  ? .  .  .  Nos  tehát, 
fiatal  művészek !  ide !  okuljatok  e  soha  túl 
nem  szárnyalt  lángelmék  tökéletes  alkotásain, 
s  ha  majdan  titkaikba  hatoltatok,  rajta,  kel¬ 
jetek  ti  is  szárnyra,  alkossatok  remekműve¬ 
ket,  ha  tudtok  !  . .  . 

És  ez  okoskodás  alapján,  az  École  des 
Beaux-Arts  minden  oktatása  egyebet  sem  cse¬ 
lekszik :  csinálja  újra  és  megint  újra,  mind¬ 
egyre  csak  utánozza  ugyanazt,  amit  egy  régen 
elmúlt,  régen  meghalt  civilizáció  művészei 
alkottak.  És  csinálják  ezt  szakadatlanul  így, 
mindig  csak  így,  mindaddig,  amig  jól-rosszul 
másolni  meg  nem  tanul  a  növendék,  hogy 
azután  soha  egyebet  ne  is  tudjon  És  kap¬ 
nak  érmet,  kitüntetést,  ösztöndíjat  azok,  akik 
legjobban  utánoznak. 

Malonyay  Dezső 

MAGYAR  PLAKETT-  ÉS  ÉREM-MŰVÉSZET 
föllendítésére  a  művészek  és  műbarátok  egy 
csoportja  életrevaló  akciót  indított  meg.  „Érem¬ 
kedvelők  Egyesülete"  címmel  egyletet  alapítanak, 
amely  a  maga  tagjai  s  csakis  ezek  számára  éven¬ 
ként  egy  egy  plakettet  vagy  művészi  érmet  készít¬ 
tet  egy  az  egyesület  által  kijelölt  művészszel.  Az 
előttünk  fekvő  alapszabály-tervezet  szerint  a  tagok 
lehetnek  alapítók  1500  korona  lefizetésével,  vagy 
pártolók  évi  50  koronával,  vagy  rendes  tagok  évi 
1  2  koronával.  A  két  utóbbi  kategóriánál  a  tagok 
három  évre  kötik  le  magukat.  Az  egyesület  leg¬ 
feljebb  150  tagot  számlálhat,  az  egyes  plakettek 
és  érmek  tehát  csupán  ily  számban  készülhetnek, 
miáltal  azok  ritkaság-becse  is  fokozódik.  E  köte¬ 
lezettséggel  szemben  az  alapító-tagok  élethossziglan, 
a  pártolók  pedig  tagságuk  tartama  alatt  évenként 
egy-egy  ezüstérmet  vagy  plakettet  kapnak,  a  ren¬ 
des  tagok  ugyanezt  bronzban.  A  terv  egészséges, 
kivitele  aligha  ütközik  különösebb  nehézségbe. 
Hatása  pedig  bizonyára  felette  kedvezni  fog  fris¬ 
sen  föllendült  plakett-művészetünknek,  amely  csak 
azért  nem  fejlődhetik  eléggé,  mert  közönségünk  ért¬ 
hetetlen  egykedvűséget  tanúsít  a  művészet  e  bájos 
technikájával  szemben.  Mennyi  pénzt  költenek  nálunk 
egyletek  és  társaságok,  ünnepi  bizottságok  és  hivatalos 
fórumok  a  művészieden  jubiláris  emléktárgyakra, 
díszoklevelekre,  kitüntetésekre  és  jutalmakra,  rég 
unott  kelyhek,  bijouk  stb.  formájában  verseny¬ 
díjakra,  holott  mindezek  helyét  sokkalta  nagyobb 
benső  értékkel  a  plakettnek  és  művészi  éremnek 
kellene  elfoglalnia.  A  tervbe  vett  egyesület  talán 
nemcsak  a  tagjai  számára  megrendelt  művekkel, 
hanem  példájával  is  kedvet  kelthet  közönségünkben 
e  finom  technika  ápolására. 


SZOLNOKI  MŰVÉSZTELEP  tavasz  elején  pá- 
Lnl  lyázatot  hirdetett  a  dr.  Kohner  Adolf  által  ala¬ 
pított  három,  egyenkint  ötszáz  koronából  álló  festé¬ 
szeti  ösztöndíjra,  melyeknek  az  a  céljuk,  hogy  fiatal 
és  tehetséges  magyar  festőknek,  akiknek  vagyoni 
viszonyai  ezt  különben  nem  engednék  meg,  alkalom 
nyűjtassék  arra,  hogy  Szolnok  tősgyökeres  magyar 
vidékén  megfelelő  körülmények  közt  dolgozhas¬ 
sanak. 

A  pályázatot,  mely  természetesen  kizárólag 
magyar  honosságű  licitál  festők  számára  szólott, 
április  hó  29-én  döntötte  el  a  művésztelep  tagjai¬ 
ból  alakult  öttagű  pályabiróság,  és  a  három  ösztön¬ 
díjat  a  tömérdek  pályázó  közül  Kondor  Dezsőnek, 
ifj.  Illés  Antalnak  és  Csermely  Jánosnak  ítélte  oda. 

Az  ösztöndíjak  nyertesei  a  pályázati  hirdetés 
rendelkezései  értelmében  Szolnokon  hat  hónapra 
lakást  és  műtermet  kapnak  s  az  ösztöndíjakat, 
melyeknek  első  részlete  1905.  május  hó  1-én  Szol¬ 
nokon  volt  esedékes,  hat  egyenlő  részletben  minden 
hó  elsején  kapják  ki,  és  ennek  fejében  kötelesek 
az  említett  hat  hónapot  Szolnokon  tölteni  és  a 
szolnoki  művésztelep  vendégjogát  élvezvén,  kötelesek 
magukat  a  telep  házi  szabályainak  —  melyek  a 
művészi  munka  zavartalanságát  biztosítják  —  alá¬ 
vetni. 

ITÜNTETÉSEK.  Az  Országos  Magyar  Képző- 
művészeti  Társulat  tavaszi  nemzetközi  kiállításán 
a  nagy  állami  aranyérmet  Olgyay  Ferencz  kapta 
„Tehenek  az  ákácosban44  c.  olajfestményére ;  kis 
állami  aranyérmet  kapott  Perimutter  Izsák  „Utcai 
részlet.  Hollandia44  c.  olajfestményére  és  Skutezky 
Döme  „Munkában44  című  olajfestményére,  a  4000 
koronás  társulati  díjat  Boruth  Andor  kapta  a  „Jézus 
születése44  c.  olajfestményére,  a  báró  Harkányi  Fri¬ 
gyes-féle  450  koronás,  első  ízben  kiállítók  számára 
alapított  jutalmat  Faragó  Géza  kapta  gouache- 

rajzaira.  A  külföldi  kiállítók  közül  nagy  állami 
aranyérmet  kapott  Solomon  J.  Solomon  „Zangwill 
Izráel  arcképe"  és  Emilé  Blanche  „Angol  leány 
arcképe"  c.  olajfestménye ;  kis  állami  aranyérmet 
kapott  André  Daucher  „Kóróégetés",  Fritz  Thau- 
low  „Nyári  est  Norvégiában"  és  Walter  Gay  „Fiatal 
leány  gerániumokkal1'  c.  olajfestményére. 

A  Magyar  Mérnök-  és  Építész-Egylet  nagypályá¬ 
zatán  az  aranyérmet  és  az  1500  koronás  utazási 
ösztöndíjat  Lipták  Pál  kapta. 

A  Trummer-féle  szombathelyi  ház  pályázatán  az 
első  díjat  Orth  és  Somló,  a  második  díjat  Sebes¬ 
tyén  Artúr  kapta.  Megvették  ifj.  Bernárdth  Győző 
és  Stróbl  Miksa  terveit. 

A  tolnai  községház  tervpályázatán  28  pályázó 
közül  a  300  koronás  első  díjat  Náhm  József,  a 
200  koronás  második  díjat  Opaterni  Flóris,  a  100 
koronás  harmadik  díjat  Dömötör  Sándor  kapta. 
Dicséretet  kapott  Dvorácsek  József  és  Lajos,  to¬ 
vábbá  Gróf  Sándor  terve. 

Az  Iparművészeti  Társulat  óraszekrény  pályáza¬ 
tán  69  tervező  vett  részt  94  művel.  A  300  koro¬ 
nás  első  díj  nyertese  Menyhért  Miklós,  a  200  koro¬ 
nás  második  díjé  Veszély  Vilmos. 

A  Török-bankház  tervpályázatán  az  első  díjat 
Kármán  és  Ullmann,  a  második  és  harmadik  díjat 
egyformán  400 — 400  koronára  osztva  Hegedűs  & 
Böhm  és  Sebestyén  &  Mezei  nyerték.  Megvették 
200—  200  koronáért  Heidlberg,  Jónás  és  Pap  & 
Szabolcs  építészek  munkáit.  Megvételre  ajánlotta  a 
zsűri  Szabó  Gyula  tervét  és  dicséretre  méltatta  Ba¬ 
logh  Kálmán  és  Kraybig  László  pályatervét. 

A  felvinci  községi  vendéglő  tervpályázatán  az  első 
200  koronás  és  a  harmadik  100  koronás  díjat 
Jirászek  Ferenc,  a  második  150  koronás  díjat 
Bakó  Károly  kapta. 

A  Szabadságharc-szobor-pályázaton  18  mű  vett 
részt.  A  zsűri  ítélete  szerint  egyik  pályamunka  sem 
mutatkozott  alkalmasnak  a  szűkebb  pályázatra.  A 
bizottság  5  pályaművet  vásárolt  meg  800  koroná¬ 
jával.  E  pályaművek  szerzői  a  következők  :  Popper  & 
Margó  &  Hikisch,  Füredi,  Tóth  &  Pogány  &  Körösi, 
Róna&  Gerster,  Horvai  &  Szamovolszky.  Négyet  meg¬ 
vásárlásra  ajánl  a  fővárosnak  800  koronájával, 
ezek  szerzői  :  Maróti,  Kallós  &  Márkus,  Holló,  Gár- 
dos  &  Fritz.  Két  pályaművet  külön  1200  koronás 
tiszteletdíjban  ajánl  részesíttetni.  Ezek  szerzői  :  Fü¬ 
redi,  Popper  &  Margó  &  Hikisch. 

A  Kossuth-szobor-pályázatot  a  biráló-bizottság 
eredménytelennek  jelentette  ki.  Javasolta,  hogy  a  fő¬ 
város  800  koronájával  megvásárolja  a  következő 
szerzők  műveit:  Margó  &  Popper  &  Hikisch,  Róna  & 
Gerster,  Tóth  &  Pogány  &  Körösi,  Kallós  &  Márkus, 
Horvai  &  Szamovolszky. 

A  Kohner  Adolf-féle  szolnoki,  egyenkint  500 
koronás  ösztöndíjat  Kondor  Dezső,  ifj.  Illés  Antal 
és  Csermely  János  kapta. 

A  Magyar  Építőművészek  Szövetsége  által  a 
Wellisch-alapból  kitűzött  pályázaton,  amely  műegye- 

térni  hallgatóknak '  szólt  s  amelynek  tárgya  egy 
sziklasír  tervezése  volt,  a  200  koronás  első  díjat 
Tátray  Lajos,  a  100  koronás  második  díjat  Román 
Ernő  kapta. 

Ml  KIR.  JÓZSEF -MŰEGYETEM  HAUSZMANN  - 
/ni  PÁLYÁZATA.  Hauszmann  Alajos  tanár,  aki 
a  magyar  műépítészi  karnak  egész  nemzedékeket 
nevelt  már,  mint  minden  évben,  úgy  az  idén  is, 
pályadíjat  tűzött  ki  negyedéves  hallgatói  számára. 
Az  1905-ik  évi  pályázat  tárgya  egy  főúri  fürdő 
volt.  Hatan  pályáztak :  Friedrich  Lajos,  Lechner 
Lóránd,  Skuteczky  Sándor,  Tornalljay  Zoltán,  Román 
Ernő  és  Wálder  Gyula.  A  pályázók  mind  jeles 
növendékek  és  munkáik  révén  dicséretet  érdemelnek. 
A  pályaművek  között  kitűnt  Román  Ernő  jó  alap¬ 
rajza,  nemkülönben  Tornalljay  Zoltán  műve;  nagy 
készültséggel  megrajzolt  tervezet,  mely  azonban  túl¬ 
lépte  a  programún  határait.  E  művek  kiválóságuk¬ 
nál  fogva  másodsorban  nyertek  jutalmat.  Az  első 
díj  nyertese  Wálder  Gyula,  aki  már  tavaly  is  mint 
harmadéves  építészhallgató  elnyerte  a  negyedévesek 
számára  kiírt  Hauszmann-pályázat  díját.  Mivel  Hausz¬ 
mann  tanár  maga  figyelemben  és  méltatásban  része¬ 
sítette  Wálder  Gyula  pályaművét,  az  ő  szavaival 
ismertetjük  azt  e  helyen.  Az  alaprajz  klasszikusan 
egyszerű,  a  tervező  a  programm  rendelkezéseit 
szigorúan  betartotta  és  azokat  túl  nem  lépte.  Arra 
törekedett,  hogy  már  a  külső  kiképzésben  is  az 
épület  rendeltetését  és  célját  jellemezze,  ami  sikerült 
is.  Klasszikus  ízlés  alapján  indul,  de  az  akadémikus 
formák  keretén  belül  saját  egyéniségét  is  érvényre 
juttatja.  Az  egyes  helyiségek  oldalvilágítással,  az 
öltözők  és  a  belépő  pedig  kupola-világítással  vannak 
ellátva.  Az  épület  külseje  nyers  téglafalazatból  van 
tervezve,  lábazata  és  párkányai  faragott  kőből. 
A  díszítések  majolika-  és  mozaik-betétekből  készül¬ 
nek.  Belső  kiképzésénél  két  eredetiség  nyilvánul. 
Főmotivumul  a  pávát,  ezt  a  szépségében  pompázó 
madarat  választotta,  amely  hol  szabad  szobor¬ 
alakban,  hol  reliefben,  hol  stilizálva  úgy  az  épület 
belsejében,  mint  külsején  mint  akrotéria,  gazdag 
változatosságban  szerepel  és  nem  válik  feleslegessé, 
sem  unalmassá.  Továbbá  a  belső  kiképzésnél  követ¬ 
kezetességgel  új  modern  mozaikot  (érdes  kavics) 
alkalmazott,  amely  fürdőnél,  melynek  falai  betonból 
készülnek,  stílszerű  és  szerves  összefüggésben  áll 
a  szerkezettel  és  rendeltetésével.  Kőmetszései  nem 
kanyargósak,  sem  természetellenesek,  de  választékos 
ízlésűek.  A  tervezet  részleteiben  kidomborodik  a 
tervező  egyéni  ízlése,  de  a  mű  egészben  véve  mégis 
klasszikus  stílusban  tartott,  monumentális  benyomást 
keltő  harmonikus  alkotás.  A  tervezésnél  a  költség 
nem  volt  korlátozva,  a  főúri  fürdő  1.200,000  koro¬ 
nába  kerülne.  A  művészileg  megrajzolt  tervekből 
az  látszik,  hogy  tervezője  feladatának  színvonalán 
állott,  annak  minden  részletével  tisztában  volt  és 
azokat  teljesen  kidolgozta. 

A  pályaművet  e  számban  reprodukáljuk. 

MÁRKUS  GÉZA  díszítő  rajzát  közöljük  „In 
memóriám"  címmel  e  füzet  műmellékletén. 

LAKATOS  ARTÚR  rajzolta  a  145.  és  187-ik 
oldal  fejlécét. 

EDVI  ILLÉS  ALADÁR  ,,Temctő“  című  rézkar¬ 
cát  közöljük  a  146-ik  oldalon. 

RAUSCHER  LAJOS  „Besztercebánya",  „Rothen- 
burg",  „Chioggia"  és  „Szélakna"  című  rézkarcait 
közöljük  a  1 4 8 „  149.,  161.  és  163-ik  oldalon. 

CSERNA  REZSŐ  rézkarcát  közöljük  a  150 -ik 
oldalon. 

SZABÓ  ANTAL  rajzolta  a  1 5  1  -ik  oldal  fejlécét. 

SZÉKELY  ÁRPÁD  „Falurészlet"  című  rézkar¬ 
cát  közöljük  a  152-ik  oldalon. 

OLGYAI  VIKTOR  „Reggel  az  erdőn"  és  „Tó¬ 
parton"  című  rézkarcait  közöljük  a  153-ikés  164-ik 
oldalon. 

VADÁSZ  MIKLÓS  „Toscanából"  című  rézkar¬ 
cát  közöljük  a  156-ik  oldalon. 

CONRAD  GYULA  „Vízparton"  című  rézkarcát 
közöljük  a  157 -ik  oldalon. 

MEDVEY  LAJOS  rajzolta  a  158-ik  oldal  záró¬ 
díszét. 

WEBER  JÓZSEF  rajzolta  a  159.,  175.,  190. 
és  2 0 1  -ik  oldal  fejléceit. 

LEVY  RÓBERT  „Tanulmányfej"  című  rézkar¬ 
cát  közöljük  a  160-ik  oldalon. 

KALMÁR  ELZA  „Leányakt"  című  márvány¬ 
szoborművét  reprodukáljuk  a  165-ik  oldalon.  Erede¬ 
tije  a  Képzőművészeti  Társulat  tavaszi  nemzetközi 
kiállításán  volt  kiállítva. 

TAHI  ANTAL  rajzolta  a  1 66-ik  oldal  fejlécét. 

OLGYAY  FERENC  „Tehenek  az  ákácosban" 
című  olajfestményét  közöljük  a  168-ik  oldalon. 
Eredetije  a  Képzőművészeti  Társulat  tavaszi  nem¬ 
zetközi  tárlatán  az  állami  nagy  aranyérmet  kapta. 

PERLMUTTER  IZSÁK  „Utcai  részlet.  Hollandia" 
című  olajfestményét  reprodukáljuk  a  169-ik  olda¬ 
lon.  Eredetije  a  Képzőművészeti  Társulat  tavaszi 
nemzetközi  kiállításán  az  állami  kis  aranyérmet 
kapta. 

SKUTEZKYDÖME  „Munkában"  című  olajfest¬ 
ményét  reprodukáljuk  a  172-ik  oldalon.  Eredetije 
a  Képzőművészeti  Társulat  tavaszi  nemzetközi  kiál¬ 
lításán  az  állami  kis  aranyérmet  kapta. 

BORUTH  ANDOR  „Jézus  születése"  című  olaj- 
festményét  reprodukáljuk  a  1  73  -ik  oldalon  a  Köny¬ 
ves  Kálmán  műkiadó-részvénytársaság  jogosításával. 
Eredetije  a  Képzőművészeti  Társulat  tavaszi  nem¬ 
zetközi  kiállításán  a  4000  koronás  társulati  díjat 
kapta. 

BECK  Ö.  FÜLÖP  plakettjét  reprodukáljuk  a 
174-ik  oldalon.  Eredetije  bronz. 

FARAGÓ  GÉZA  „Vasárnap  délután"  című 
gouache-festményét  reprodukáljuk  a  176-ik  olda¬ 
lon.  Eredetije  a  Képzőművészeti  Társulat  tavaszi 
nemzetközi  kiállításán  az  első  ízben  kiállítók  szá¬ 
mára  alapított  Harkányi-díjat  kapta. 

SZENTMIKLÓSSY  ZOLTÁN  rajzolta  a  182-ik 
oldal  fejlécét. 

EGRY  JÓZSEF  vázlatkönyv-rajzát  közöljük  a 
186-ik  oldalon. 

ÉBERLING  GYULA  rajzolta  a  188-ik  oldal  záró¬ 
díszét. 

GLATZ  OSZKÁR  tanulmány-rajzát  közöljük  a 
1  89-ik  oldalon.  Eredetije  szénrajz. 

NEOGRÁDY  ANTAL  tanulmány-rajzát  közöljük 
a  193-ik  oldalon.  Eredetije  vörös  krétarajz. 

BÜTTNER  HELÉN  tanulmány-rajzát  közöljük  a 
197-ik  oldalon.  Eredetije  pasztell. 

BARTA  ERNŐ  arcképtanulmányát  közöljük  a 
200-ik  oldalon.  Eredetije  szénrajz. 

A  KÖNYVES  KÁLMÁN  műkiadó-részvénytársa¬ 
ság  jogosításával  közöltük  Zemplényi  Tivadar  olaj- 
festményeinek  egy  részét  múlt  számunkban. 

OLASZ  KRÓNIKA.  (A  nápolyi  képtár  ügye.  — 
Carolus  Duran,  holland  metszetek  és  a  római 
építőművészek  fényképészeti  kiállítása.  - — -  Jegyze¬ 
tek  a  velencei  kiállításhoz.  —  Nemzetközi  művészeti 
kongresszus.  —  A  milánói  Verdi-szobor- pályázat.) 
Januári  számunkban  említést  tettünk  a  nápolyi 
képtárban  történt  visszásságokról.  Az  eset  nem  áll 
egyedül  Olaszországban.  Számos  képtár,  nuízeum 
és  műremek  szenvedte  meg  legutóbb  is  az  általá¬ 
nos  felelőtlen  felelősséget.  Itt  fel  kell  említenünk 
a  velencei  Frari-templom  restaurálásának  ügyét  is. 
A  múlt  évben  megkezdett  restaurálási  munkák 
veszélyeztetni  kezdték  a  nagyszerű  építészeti  mű¬ 
remek  művészi  becsét  s  sok  helyütt  már-már 
megváltoztatták  az  épület  esztétikai  jellegét.  A  díszítő 
munkálatok  nem  voltak  összhangban  a  festői  karak¬ 
terrel.  Végre  a  velencei  szépművészeti  tanács  közbe¬ 
lépésének  volt  köszönhető,  hogy  a  munkálatokat 
beszüntették.  így  a  gondatlanság  vagy  restaurálás 
egyaránt  károsnak  mutatkozott.  S  ha  az  olasz 
művésztestületek  nem  tiltakoznak  egyetemlegesen: 
a  Dante  emlékétől  megszentelt  ravennai  gyönyörű 
pinia-erdő  kipusztítását  az  olasz  hatóságok  végre¬ 
hajtják;  hasonló  az  eset  Lucca  műtörténelmi  fon¬ 
tosságú  falainál,  melyet  a  hatóság  gyakorlati  szem¬ 
pontokból  több  helyütt  leromboltatni  kívánt ;  s 

mintegy  két  hó  előtt  hallatszott  a  riadó  a  híres 
spoletói  dóm  veszélyes  repedéseiről,  mindazonáltal 
a  bürokrácia  azóta  sem  intézkedett.  A  szerencsétlen 
nápolyi  múzeumra,  mely  Európa  hasonló  intézetei 
között  kétségkívül  legelső  sorban  foglal  helyet,  az 
olasz  kormány  félmillió  lírát  költött  restaurálások 
és  díszes  elrendezés  céljaira.  De  hiányzott  az 
ellenőrzés;  az  igazgató  hónapokig  távol  volt  a  hiva¬ 
talától.  Hiányzott  az  alapeszme  az  elrendezésben: 
a  régi  képek  nem  voltak  iskolák  szerint  csopor¬ 
tosítva  és  hasonló  anomáliákkal  találkozhattunk 
minden  teremben  ;  hol  gyakorta  különböző  stílű  és 
jelentőségű  szobrok  egy  csoportba  helyeztettek,  míg 
a  fragmentumokat  a  főtermekbe  helyezték  el,  nagy¬ 
becsű  képeket  és  márványszobrokat  nedves,  leve¬ 
gőtlen  szobákba  helyezték. 

A  mostanában  eltávozott  olasz  kultuszminiszter, 
Orlando,  csak  későn,  rövid  néhány  hét  előtt 
küldött  ki  egy  bizottságot  a  pinakotékában  előfordult 
restaurálási  károk  és  egyéb  visszásságok  megálla¬ 
pítására.  De  a  bizottság  munkájának  eredménye 
nem  elégítette  ki  a  művészet  és  tudomány  művelőit. 
Nem  vesszük  ki  a  megejtett  vizsgálatból  ama 
klasszikus  műtárgyak  sorát,  melyek  a  lelkiisme¬ 
retlen  restaurátorok  kezei  alól  kikerültek.  Ellen¬ 
kezőleg,  —  a  hosszúi  lére  eresztett  előadás  csak 
épp  arra  jó,  hogy  leplezze  a  károkat  s  legnagyobb¬ 
részt  az  űj  elrendezésre  ad  instrukciókat. 

Legutóbb  a  „Micco  Spadaro“  nevű  nápolyi 
művészegyesület  tagjai,  kik  első  sorban  tettek  lépést 
a  pinakotéka  érdekében,  bizottságot  küldtek  a 
nápolyi  lapok  szerkesztőségeibe,  hol  nyomtatott 
tiltakozásokat  adtak  át.  Egy  művészi  bizottság 
kiküldését  követelik  a  pinakotéka  rendezésére  és  a 
károk  megállapítására,  azonkívül  a  szóbanforgó  mi¬ 
niszteri  megbízott  helyett  művészt  kérnek  a  képtár 
űj  vezetőjéül. 

Egyébként  általában  remélik,  hogy  az  űj  kul¬ 
tuszminiszter,  Bianchi  alatt  az  olasz  műkincsek 
védelme  jobb  kezekben  lesz.  — 

Két  héttel  a  római  nemzetközi  műkiállítás  meg¬ 
nyitása  után,  ugyancsak  e  kiállítás  egy  külön  kis 
termében  Carolus  Duran,  a  francia-római  díjasok 
akadémiájának  űj  igazgatója  is  kiállítást  rendezett 
néhány  művéből.  Sajnos,  e  kis  kiállításon  sem 
művészi,  sem  korszerinti  elosztást  nem  találunk. 
Pedig  ez  nem  kevésbbé  lett  volna  tanulságos  egy 
oly  hosszúi  művészpályánál,  aminő  Carolus  Durané. 
Jellemző,  hogy  bátran  minden  vásznat  más  és  más 
szerzőnek  tulaldoníthatnánk  e  teremben,  ha  nem 
tudnók,  hogy  a  művek  egy  és  ugyanazon  szerző¬ 
től  származnak.  így  míg  egy  női  arcképén  Reynolds- 
impressziókat  találunk,  egy  másik  öreg  ember  feje 
a  flamand-iskolára  emlékeztet,  „Alvó  kutyá“-ja 
pedig  semmi  revelációt  nem  mutat  fel ;  egy  táj¬ 
képe  csupán  az  alkonyati  világításban  találó,  viszont 
„Ütközet  után"  című  vázlata,  holt  katonákkal, 
miliőjében  és  minden  részletében  érezhető  és  kiváló 
egyszerűséggel  van  előadva.  A  művész  leányának 

tizenötéves  korából  való  arcképének  csupán  az  arc¬ 
kifejezésébe  vitt  odaadást,  míg  a  többi  részleteket 
mellőzte.  1869-ből  származó  önarcképe,  „fölrakott" 
kép,  de  ritka  technikával.  Igen  finom  egy  gyermek- 
arcképe,  a  szürke  szín  szimfóniájában.  Ami  a  kiál¬ 
lításon  leginkább  visszatükrözi  a  mester  művészetét 
az  egy  életnagyságú  női  akt-tanulmány.  Többek 
véleménye  szerint  a  mester  mint  műtermeinek  relik¬ 
viáit  állította  ki  e  műveit  s  úgy  mint  ilyenekül 
kell  azokat  tekintenünk. 

A  római  építőművészek  egyesületének  a  napok¬ 
ban  megnyílt  kiállításán  a  Palazzo  Farnese-ben 
igen  sok  műtörténeti  nevezetességű  emléket  látunk 
viszont,  melyek  közt  akad  sok  ismeretlen  is, 
fényes  reprodukciókban.  És  nem  csupán  fény¬ 
képészeti  részében  vonzó  ez  a  kiállítás,  de  magas 
művészi  színvonalával  is.  Szemben  a  romboló 
múlandósággal,  nagyjelentőségűek  a  művészi  fény¬ 
képek  és  gyakrgn  alkalmat  nyújtanak  a  részletek 
tanulmányozására,  különösen  oly  emlékműveknél, 
melyekről  csak  régi  vagy  szerénykivitelű  metsze¬ 
tekkel  bírunk.  Azonkívül  bepillantást  enged  ama 
gondosságba  is,  miképp  restauráltak  a  múltban  és 
miképp  a  jelenben.  És  ezért  őszinte  elismerés  illet¬ 
heti  meg  a  római  építész-szövetséget  e  kiállítás 
bemutatásával.  Az  első  osztályban  Goodyear  ame¬ 
rikai  építész  művészi  felvételei  vannak  elhelyezve ; 
a  derék  amerikai  évek  óta  él  Olaszországban  és 
az  olasz  középkori  építészet  tanulmányaival  foglal¬ 
kozik;  77  fényképet  állított  ki,  melyek  leginkább 
középkori  olasz  templomokat  mutatnak. 

A  kiállított  művek  közül  felemlítjük  Vochieri 
Spanyol-,  Franciaország  és  Dalmáciából  való  em¬ 
lékmű-felvételeit,  Zampi  építésznek  az  orvietoi  dóm 
restaurálási  munkálatairól  kiállított  fényképeit,  Peter- 
sen,  a  római  német  archeológiái  intézet  titkárának 
Görögország  és  Róma  antik  műveit,  Gargiolli,  az 
olasz  kultuszminisztérium  szépművészeti  osztályának 
vezetője  116  különböző  olaszországi  emlékművet, 
Tognelli  36  kiállított  felvétele  közül  négyben  a 
Fórum  Romanum  rekonstrukciójával  foglalkozik, 
véleménye  szerint  ez  a  legtökéletesebb  valamennyi 
hasonló  célú  mű  között.  Igen  tanulságos  az  ötödik 
terem,  hol  a  nevezett  egyesület  tagjai  az  általuk 
eszközölt  restaurálások  felvételeit  gyűjtötték  egybe. 

A  kiállítások  szemléjét  a  Palazzo  Corsiniben 
közszemlére  tett  XV. — XVIII.  századbeli  holland 
metszetek  gyűjteményével  folytathatjuk.  Midőn 
Olaszországban  a  renaissance  virágzott,  Hollan¬ 
diában  Leydeni  Lukács  mint  festő  és  metsző 
szerepelt.  A  metszet  művészetében  ő  teremtette  meg 
a  chiaroscuro  világítást.  A  mester  művei  a  kiállí¬ 
tás  legnagyobb  részét  foglalják  el.  Dacára  a  szá¬ 
zadok  súlyának,  a  nagy  művész  szelleme  erőteljesen 
csap  ki  az  időtől  megsárgult  metszetek  lapjairól. 
E  művész  mélységes  megfigyelője  volt  korának, 
de  a  bizarrságoknak  is ;  látunk  tőle  allegorikus 
képeket  karakterisztikus  jelenetezésekben ;  filozófiáját 
ötletes  karrikaturákban  gyakran  fejezi  ki.  Életteljes 

jelenetekben  interpretálja  az  ó-  és  új-testamentum 
alakjait  is.  Galtzius  művészetében  sok  rokonvonást 
látunk.  Joan  Seemadam  robusztus  alakjaival,  van 
Hulsen  V.  Károly  arcképével,  Jacob  Matham 
humorisztikus  metszetekkel  szerepel.  A  későbbi 
Jan  van  de  Velde  sokkal  festőibb  irányt  képvisel, 
követője  Hendrik  Goudt  és  Zacherias  Dolenda. 
Igen  finom  Gysbreecht  van  Veen  férfiarcképe.  — 

A  velencei  kiállítás  elnökségéhez  125.000  lírányi 
értékben  tettek  bejelentést  műtárgyak  vásárlására, 
az  állam,  magánosok  és  testületek  részéről.  Külön 
összeget  szántak  a  velencei  modern  képtár  részére 
történendő  bevásárlásokra.  Giovanelli  Alberto  gróf, 
ki  1897-ben  a  Galleria  Venezianát  kezdeményezte, 
minden  esztendőben  10.000  lírát  irányzott  elő  e 
célra.  Az  Assicurazioni  Generáli,  a  San  Marco-bank 
és  egyéb  tekintélyes  intézmények  versenyeztek  a 
művásárlások  bejelentésében.  Az  olasz  közoktatás- 
ügyi  miniszter  10.000  lírányi  összeget  szánt  a 
római  Galleria  Nazionale  részére  vásárlandó  mű¬ 
tárgyak  beszerzésére.  Ezen  összeg  csakis  idegen 

művészek  munkáinak  a  bevásárlását  célozza.  Ugyanis 
e  római  képtárban,  eddig  egyetlen  külföldi  mű 
sem  szerepelt. 

A  kiállító  nemzetek  az  olaszokon  kívül  a  művek 
mennyisége  szerint  a  következőképpen  vannak 
képviselve  :  Németország  44  festmény,  22  szobor, 
7  grafikus  mű,  —  Angolország  34  festmény,  6 
szobor,  1 5  grafikus  mű,  —  Franciaország  3 1 

festmény,  10  szobor,  8  grafikus  mű,  Magyarország 
29  festmény,  7  szobor,  —  Hollandia  7  festmény, 
1  szobor,  22  grafikus  mű,  —  Spanyolország  20 
festmény,  4  szobor,  —  Egyesült-Államok  1 5 
festmény,  - —  Belgium  1 1  festmény,  4  szobor,  1 
grafikus  mű,  —  Svédország  4  festmény,  4  szo¬ 
bor,  2  grafikus  mű,  —  Ausztria  5  festmény,  1 
szobor,  —  Norvégia  1  festmény,  1  szobor,  2 

grafikus  mű,  —  Skócia  4  festmény,  —  Orosz¬ 

ország  4  festmény,  —  Argentinja  2  festmény,  — 
Svájc  1  festmény,  — -  Kanada  1  festmény,  — 
Örményország  1  festmény.  — 

Szeptember  hó  második  felében  nemzetközi 
művész-kongresszus  lesz  Velencében  az  odavaló 
„Circolo  Artistico“  kezdeményezéséből.  Négy  osz¬ 
tályra  oszlik  a  munkarend :  1 .  Nemzetközi  kiállí¬ 
tások  és  pályázatok.  2.  Művészeti  oktatás  és  a 
művészet  kultusza  terjesztése.  3.  Kapcsolatok  léte¬ 
sítése  a  modern  élet  követelményeivel,  az  eszté¬ 
tikus  probléma  és  viszonya  a  szociális  élethez. 
4.  Nemzetközi  jelentések  a  szerzői  tulajdonjog 
védelme  ügyében.  A  kongresszus  folyamán  leplezik 
le  a  Ruskin-emléket,  Róbert  de  la  Sizéranne  emlék¬ 
beszédet  mond  Ruskin  fölött  a  Palazzo  Dúcaiéban. 

A  milánói  Verdi  -  szobor  -  pályázaton  mintegy 
nyolcvan  szobrász  vett  részt,  azonban  a  zsűri 
egyetlen  művet  sem  talált  teljesen  sikerültnek.  A 
zsűri  határozatainak  jelentésével  Leonardo  Bistolfi 
szobrászt  bízták  meg,  aki  még  nem  készült  el 
azzal.  Tizenkét  vázlatot  méltatott  a  zsűri,  de  az 


egyhangúi  vélemény  szerint  azok  egyike  sem  köze¬ 
líti  meg  az  eszményt,  melyet  egy  Verdi-szobor 
feltételez,  tehát  azok  közül  nem  volt  módjában 
választani.  A  zsűri  az  öt  kárpótlási  díjat  sem 
adta  ki,  ami  megütközést  keltett  a  művészkörökben; 
viszont  a  bizottság  arra  az  álláspontra  helyezke¬ 
dett,  hogy  nehezen  lett  volna  megállapítható  azok 
fokozatos  meghatározása  és  így  elkerülni  óhajtották 
annak  a  látszatát,  mintha  e  kitüntetések  mintegy 
ajánlatul  interpretáltatnának  az  újonnan  kiírandó 
általános  pályázatra.  A  zsűriben  Giuseppe  Giacosa 
író,  elnök,  Bistolfi,  Calandra,  Trentacoste,  Cecchi 
és  Butti  szobrászok,  Carcano  festő  és  Pirovano 
építész  vettek  részt. 

A  magyar-római  díjasok  pályázati  határidejét 
őszre  halasztották.  Itt  felemlítem  még,  pótlóan 
január  havi  római  levelemnek  ezen  pályázati  fel¬ 
tételre  vonatkozó  kitételéhez,  hogy  —  a  felhívás 
szerint  —  -  a  témáktól  független  pályázat  a  két 
festő  egyikét  évente  egy  vallásos  festmény,  másikát 
Szent  László  vagy  Szent  István  királyok  élettörté¬ 
netéből  merített  történelmi  téma  feldolgozására  és 
egyik  tárlaton  való  kiállítására  kötelezi.  Vallásos 
témát  Hegedűs  László  festett.  Lendvai  Károly 

nÜNCHENI  KRÓNIKA.  (A  rézmetszetgyűjtemény 
és  a  műegyesület  kiállításai.  - —  Segantini 
hármasképe.  —  A  Szecesszió  modern  képtára.)  Bi¬ 
zonyára  szimptomatikus  jelentőséget  tulajdoníthatunk 
a  gyűjteményes  kiállítások  feltűnő  módon  való  sza¬ 
porodásának.  Úgy  látszik,  a  mai  kiállítási  stílnek: 
rokon  hangulatú  műveknek  harmonikus  szomszéd¬ 
ságba  való  sorozása,  mely  termekből  teremt  egysé¬ 
get  s  az  általános  dekoratív  szempontot  a  műtermék 
öncélja  fölé  helyezi,  volt  az  ijesztő  túltermelésen 
kívül  mérvadó  befolyással  a  kollekciók  sűrű  jelent¬ 
kezésére.  Az  elmúlt  két  hónap  alatt  Münchenben 
körülbelül  húszat  láthattunk,  kívülök  néhány  ha¬ 
gyatékot  és  csoportkiállítást,  mi  tekintettel  arra, 
hogy  a  Szecesszió  tavaszi  kiállítása  még  nem  záró¬ 
dott  s  a  nagy  nemzetközi  számára  a  Glaspalast- 
ban  már  erős  készülődés  folyik,  mindenesetre  a 
művészi  élet  erős  lüktetésének  jele. 

A  rézmetszetgyűjtemény  által  rendezett  Menzel- 
kiállítás  nem  elégítette  ki  a  várakozást.  A  két 
kézzel  is  dolgozó  törpe  ciklopnak  majdnem  min¬ 
den  grafikai  művét  magában  foglalta  ugyan,  a 
„Künstlers  Erdenwallen"  erőteljes  fametszeteitől  az 
„Olasz  lecke “  című  rézkarc  miniatűrfinomságáig, 
de  az  alkalomszerűen  szerzett  rajzlapokban  sejtést 
sem  nyűjtott  arról  az  okmányszerű  ridegségről, 
látnoki  erőről  és  biztosságról,  melylyel  a  frideri- 
ciánus  kor  festője  a  XVIII.  század  porosz  történetét 
az  utókor  számára  megjelenítette.  —  Egy  másik 
kiállításban  a  rézmetszetgyűjtemény  bemutatta  ta¬ 
valyi  szerzeményeit,  közöttük  Hellquist-nek,  az 
évekkel  ezelőtt  a  starnbergi  tóba  fúlt  svéd  festőnek 
érdekes  tanulmányait  a  Wasa-ház  történetéből  és 
a  svájci  Albert  Weltinek,  Böklin  tanítványának  és 

szellemi  örökösének  grafikai  műveit,  melyeket  eddig 
csak  szétszórtan,  a  kiállításokon  lehetett  élvezni. 
Egy  szimbolistának  egyéniségével  ismertetnek  meg 
bennünket,  ki  hiú,  öntükröző  lírizmustól  menten, 
honfitársának,  Gottfried  Kellernek  bizarr  fantá¬ 
ziáira  emlékeztető,  erőteljes  képekbe  önti  gondolat- 
világa  bőségét,  mely  oly  természetes  egyszerűség¬ 
gel  fakad,  mint  a  levél  a  fán.  Az  „Indulás  a 
huszadik  századba",  az  „Álom",  az  „Életkorok" 
című  művei  sajátos  nyilvánulásai  egy  a  természet 
s  az  élet  rejtelmeibe  tiszta  odaadással  elmerülő 
érett  művészegyéniségnek. 

A  műegyesületben  az  „Elbier"  csoport  vonta 
magára  az  érdeklődést,  szász  művészeknek  társa¬ 
sága,  melynek  Friderici,  Dorsch,  Wilkens,  Bendrat 
feltűnőbb  tagjai.  A  szeretet  fűzi  őket  össze,  mely- 
lyel  szőkébb  hazájuk  festői  intimitásait  kutatják, 
elbamenti  kisvárosok  rejtett  zugjainak,  nyárspolgári 
nyugalmasságának,  a  régibb  Drezda  rokokóvilágá¬ 
nak  hangulatait.  Ha  technikailag  nem  is  nyújtot¬ 
tak  meglepőt  és  szinte  öntudatlanul  törekedtek 
arra,  hogy  az  érzésnek,  a  lelki  benyomásnak  ki¬ 
sugárzását  formai  érdekek  meg  ne  akadályozhas¬ 
sák,  mégis  jóleső  pihenőt  nyújtottak  a  megelőzőleg 
látott  Habermann-kollekció  raffinált  féltónusai,  be¬ 
teges  idegművészete  után. 

Braith  Antalnak,  a  nemrégen  elhunyt  kitűnő 
állatfestőnek  gazdag  hagyatéka  retroszpektiv  bepil¬ 
lantást  nyújtott  a  fejlődésbe,  melyen  a  német 
állatfestészet  az  utolsó  évtizedek  alatt  keresztül¬ 
ment.  Braithnak,  a  szintén  most  elhalálozott  Weis- 
hauptnak,  kinek  hagyatéka  most  van  Karlsruhéban 
kiállítva  és  Zügelnek  nevével  jelezhetjük  e  fejlődés 
stádiumait.  Braithnak  az  ötvenes  évekből  való 
képeiben  még  félreismerhetlen  a  németalföldi  állat¬ 
festőknek,  Potternek,  Dujardinnak  hatása,  az  állat 
nyugodt  ünnepélyességben,  szoborszerűen  válik  cl 
a  hátterétől,  a  rajzelemek  túlnyomók,  a  képek 
koloritja  az  az  aranybarna  galeriatónus,  mely  még 
Zügelnek  fiatalkori  műveit  is  bevonja  meleg  zo¬ 
máncával.  Később  egyrészt  egy  keleti  útjának 
eredménye  gyanánt,  másrészt  a  kezdődő  plein-air 
befolyása  alatt  frissebb  színakkordok  jelennek  meg 
Braith  palettáján,  hűvös,  óvatosan  közvetítő  szür¬ 
kék  kíséretében.  „A  forrásnál"  című  képe  magán 
viseli  a  nyolcvanas  évek  szabadfénylátásának  tipikus 
jegyeit,  a  rózsaszínnel  övezett  fehérmagvas  nap¬ 
foltokat  s  a  szürkéből  fejlesztett  poros  hidegzöl¬ 
deket,  melyekben  Zügel  színbontásának  előjeleire 
ismerünk.  A  Braith-kiállítás  újból  elárulta,  mily 
fontos  tényező  volt  a  modern  fény-  és  levegő - 
problémák  megoldásában  a  tehén  egységes  tömegű, 
lomha  mozgású  teste. 

Charles  Palmié  is  a  műegyesületben  mutatta 
be  mollhangú,  puhafestésű  tanulmányainak  kissé 
egyhangú  sorozatát,  Gilbert  Canal  a  régi  Brüggé- 
nek,  a  „vilié  morte“-nak  álomszerű  varázsát. 

A  Heinemann-Szalon  kiállítási  termét  ezúttal 
Segantini  hatalmas  hármasképe:  „A  fejlődés  — 

a  lét  —  az  elmúlás"  töltötte  meg  ragyogó  szim¬ 
fóniájával.  A  kiállítási  vezetőségek  hanyagságának 
köszönhető,  hogy  a  nagy  mű,  mely  nálunk  a 
Műcsarnok  egy  régebbi  tavaszi  kiállításának  dísze 
volt,  most  tűnik  fel  először  Münchenben,  pedig 
azon  alkotások  közé  tartozik,  melyeket  úgyszólván 
nem  is  szabad  először  látnunk. 

Ahogy  azelőtt  a  Schack-galeria  Böklinjeihez 
tért  megpihenni  a  Szecesszió  tavaszi  kiállításának 
zűrzavaros  benyomásoktól  felizgatott  látogatója, 
úgy  most  Segantinihez  zarándokol,  hogy  átengedje 
magát  az  engadini  jégfüggönyös  hegyóriások,  az 
ezüstösen  tajtékzó  sziklahullámok  zordon  fenségé¬ 
nek,  a  magános  völgyek  áhítatos  csöndjének, 
melybe  beleszól  a  tehénkolomp  csilingelése  és  az 
erdők  zúgása.  Egyfelől  az  „Ave  Maria  a  trasbordo" 
Madonnájára  emlékeztető  életangyal  vadvirágos 
mezők  előtt,  a  vágy  az  ismeretlen  magas  messze¬ 
ség  után,  másfelől  a  borzadalmas  szépségű  halál 
mindent  elfedő,  hócsillagok  kristály iból  szőtt  fagyos 
leple  és  közepeit  az  élet,  a  terhes,  szegényes  élet 
menete,  mely  küzd  a  gonddal,  mint  a  gyérvirágos, 
kurta  gyep  a  szirtomladékkal.  S  mind  e  felett 
tiszta,  tündöklő  hegyi  levegő,  a  nap  sugárkévék¬ 
ben  ragyogó  örök  diadala.  —  Érzésünkben  vissz¬ 
hangzik  a  mestermű  alkotójának  szava  :  „Azt 
akarom,  hogy  a  képben  az  ember  kicsinyes  közel¬ 
ségéből  mi  sem  legyen  észlelhető,  azt  akarom,  hogy 
a  kép  színekben  izzó  gondolat  legyen.  A  virág 
más-e  talán  ?  Ez  az  isteni  művészet." 

Rajzok,  kisebb  festmények  között  itt  függött  a 
„Szt.  Antal  kórus"  is,  mely  a  mester  saját  vallo¬ 
mása  szerint  színszövő  technikájának  első  kísér¬ 
lete  volt.  „Hirtelen  észrevettem,  hogy  a  festékek¬ 
nek  a  palettán  való  el  keverésével  sem  erős  fényt, 
sem  természethűséget  nem  tudok  elérni,  megkisér- 
lettem  őket  keveretlenül ,  egyenkint,  ugyanazon 
mennyiségi  viszonyban,  de  szétbontva  a  vászonra 
helyezni,  a  helyes  távolságból  figyelő  szemnek 
engedve  ót  egyesítésöket.  így  kerestem  a  tónusok 
vibrálását,  hogy  tündöklőbben,  levegősebben,  iga¬ 
zabban  hassanak." 

Oppler  berlini  arcképfestő  Segantini  szomszéd¬ 
ságában  persze  nehezen  jutott  érvényre.  Finom 
eklektikust  ismertünk  meg  benne,  ki  a  japánoktól 
s  főleg  a  skótoktól  tanult  diszkrét  összhangot  és 
finom  formakezelést. 

A  Szecesszió  tavaszi  kiállítása  iránt  nem  mutat¬ 
kozott  nagy  érdeklődés,  még  kisebb  volt  a  vásárlási 
kedv.  A  közönség  még  mindig  szeretethiányt,  közöm¬ 
bösséget  érez  a  vázlatosságban,  bár  mily  szerencsés 
óra  friss  eredménye  legyen  is  és  rendületlenül  tovább 
kívánja  a  tartalmas,  dolgos  művészetet. 

A  Szecesszió  vezetősége  pedig  vonatkozással 
arra,  hogy  az  állami  képtárak  sem  részesítik  az 
általa  képviselt  művészeti  irányokat  vezető  szere¬ 
pükhöz  méltó  pártfogásban,  egy  „modern  galéria" 
szervezését  vette  tervbe,  melyet  új  kiállítási  palo¬ 
tájának  a  botanikus  kertben  való  felépültével  mai 

königsplatzi  helyiségeiben  kíván  elhelyezni.  Egy¬ 
előre  persze  mecénásokra  vár  és  a  művészkör 
kitűnőségeinek  ajándékműveirc  van  utalva,  óvatos¬ 
ságból  már  bizottságot  is  választott,  melynek  joga 
legyen  a  céljának  meg  nem  felelő  anyag  vissza¬ 
utasítása.  Ez  elhatározásra  döntő  befolyással  lehe¬ 
tett  a  berlini  nemzeti  képtárnak  Tscluidi  céltuda¬ 
tos  vezetése  alatt  észlelhető  rohamos,  a  jelennel 
lépést  tartó  fejlődése.  München  érzi  a  túlszárnya¬ 
lás  közvetlenül  fenyegető  veszélyét  s  mióta  Rosen- 
hagen  berlini  műkritikus  a  szálló  igévé  lett  „Mün¬ 
chennek,  mint  művészeti  központnak  hanyatlása" 
című  cikkével  megbolygatta  a  hegemónia  kérdését, 
azóta  nyilt  a  verseny  a  két  város  között. 

Olgyai  Viktor 

LHALT  MŰVÉSZEK.  Alt,  Rudolf,  az  osztrák 
ü=i  festők  doyenje,  az  akvarell  nagy  mestere  már¬ 
cius  hó  12-én  93  éves  korában  meghalt  Bécsben. 
1812.  augusztus  28  án  született  és  Alt  Jakabnak, 
az  ismert  tájfestőnek  és  lithográfusnak  volt  a  ha, 
akinek  úgyszólván  már  gyermekkorában  nagy  segít¬ 
ségére  volt  művészi  munkáiban  és  különösen  abban 
az  akvarellsorozatban,  melyet  az  akkori  trónörökös 
rendelt  volt  meg  nála.  Tizennégy  éves  korában  a 
művészeti  akadémia  növendéke  lett,  később  apjával 
beutazta  Tirolt  és  Felső-Olaszországot,  ahol  tömér¬ 
dek  akvarellt  festett.  Ezek  vevőre  találván,  olyan 
kedvező  anyagi  helyzetbe  jutott,  hogy  hosszabb 
időt  tölthetett  Rómában  és  Nápolyban,  ezenkívül 
beutazta  Dalmáciát  és  a  cár  meghívására  a  Krímbe 
is  elment,  ahonnan  hazatérve  Bécsben  telepedett 
meg  állandóan  és  szülővárosáról,  valamint  más 
osztrák  városokról  a  képeknek  egész  garmadáját 
festette  össze.  Alkotásait  a  könnyed  kezelés,  köz¬ 
vetlen  frissesség  és  határtalan  pietás  jellemezte,  mely 
tulajdonságai  révén  úgy  kollegáinak,  mint  a  közön¬ 
ségnek  kényeztetett  kedvencévé  lett.  Lelke  frissességét 
késő  öregségéig  megőrizte,  csöndes  harmóniában 
élte  át  hosszú  életét  s  csak  egyszer  beszéltetett 
magáról,  mikor  pár  évvel  ezelőtt,  mint  közel  90  éves 
aggastyán  ezzel  a  jelszóval :  „Még  elég  fiatalnak 
érezzük  magunkat  ahoz,  hogy  élőiről  kezdjük"  a 
fiatalság  élére  állott  és  Becsben  a  Szecesszió  egyik 
alapítójává  lett.  Alkotásainak  a  száma  sok  ezerre 
rúg.  Pár  évvel  ezelőtt  érdemei  elismeréséül  nemes¬ 
séget  kapott,  mely  alkalommal  szeretetteljes  ünnep¬ 
lésben  volt  része.  Halála  az  osztrák  művészetnek 
érzékeny  vesztesége. 

Anderson,  Gustave  Albert  tájfestő  (szül.  1867- 
ben)  meghalt  Tous -Ventsben. 

Andt,  Franz  prof.  festő  (szül.  1842-ben)  meg¬ 
halt  Blasewitzben. 

Bastet,  Victorien  Antoine  szobrász  (szül.  1852- 
ben)  meghalt  Bolléneben. 

Bender,  Franz  festő  meghalt  Lipcsében. 

Biot,  Gustave  graveur,  az  anversi  művészeti 
akadémia  érmészeti  osztályának  az  igazgatója  (szül. 
1833-ban)  meghalt  An versben. 


ADATOK  MŰVÉSZETÜNK  TÖRTÉNETÉHEZ 

AGY  SÁMUEL  rézmetsző  (1.  Művészet.  II.  évf. 
282.  1.,  55-ik  számú  adat)  metszetei  közül 
még  ezeket  soroljuk  fel  : 

1.  Csatakép.  (1.  Barthelemy  :  Az  ifjú  Anarchasis 
utazása.  Ford.  Deáky  Fülep  Sámuel.  Kolozsvár. 
1820.  8r.) 

2 — 29.:  Életkép.  Három  történeti  kép.  Görög¬ 
ország  és  szigetei.  (Földabrosz.)  A  termophilei  szo¬ 
ros  térképe.  A  salamisi  ütközet  térképe.  A  plateai 
ütközet  térképe.  Meotis  tava  és  Pontus  Euxinus, 
Thracia,  Bosporus.  Helles-pontus.  Athéné  környéke 
Attika,  Megorin  és  Euboea.  Az  akadémia  környéke. 
Egy  görög  palaestra  rajza.  Athéné  tervrajza.  A 
Propylaeum.  A  Parthenon.  Phocis  és  Doris.  Delphi 
vidéke  és  Parnassus.  Egy  görög  ház  alaprajza. 
Beotia.  Thessalia.  Arkadia.  Elis  és  Tiphilia.  Mes- 
senia.  Lacconia  és  Cytherea  szigete.  Spárta  és  kör¬ 
nyéke.  Acropolis.  Plató  tanítványai  körében. 

A  2 — 29.  számú  metszetek  Barthelemy:  Az 
ifjú  Anarchasis  utazása  mellett  jelentek  meg. 

Nem  én  vi  Lajos  — 1 54. 

ESIDERIUS,  II.  Lajos  királynak  olasz  szárma¬ 
zású  címerfestője  volt.  A  királynak  egy  az 
1526-ik  évben  kelt  s  Campanellis  de  Bursel  János 
részére  szóló  címeradományozó  oklevelén  ott  áll 
címerfestőnk  neve  „nobilis  Desiderius  pictor,  Italus" . 
Mátyás  király  miniatorai  közül  való  volt,  vagy  azok 
iskolájában  tanult.  Ez  olasz  képírók  a  mohácsi  vész 
után  János  király  kancelláriájában  működtek  s  vele 
leszármaztak  Erdélybe,  erre  enged  következtetni  a 
XVI.  századbeli  erdélyi  heraldika  olasz  renaissance 
bélyege.  - — 155. 

nECZNER,  Eperjesi  képíró  a  XVIII.  század  ele¬ 
jén.  Megfestette  a  város  részére  Eperjes  ostro¬ 
mát  1685-ben  Schulcz  generális  által.  Erről  ma 
csupán  Eperjes  városa  egy  kötelezvénye  tudósít, 
mely  szerint  a  festő  fiának,  Meczner  Zsigmondnak 
1 709-ben  átengedik  holtig  való  lakásul  a  városi 
vendégfogadó  hátsó  részében  levő  épületet  annak 
a  tartozásnak  a  fejében,  mely  még  a  kép  festőjé¬ 
nek  járt  volna.  A  latin  nyelvű  okiratnak  erről  szóló 
része  ez:  Ut  debitum  parentale,  quod  pro  laboré 
pictorio  ad  curiam  civitatis  nostrae  in  delineatione 
obsidionis  Schulczianae  praestito,  a  civitate  hac  nostra 
praetenderet  sat.  — 156. 

CHROET  ERAZMUS,  akadémiai  festő.  Az  1  790-ik 
évben  Simay  Kristóf  utódja  a  Kassa  városi 
normális  iskola  rajztanítói  székében  s  Kassán  az 
1804-ik  évben  meghalt.  Kassán  és  a  Kassa  város 
kegy  urasága  alatt  levő  egyházakban,  valamint  a 
város  székházán  több  freskóképe  maradt  fenn.  A 
premontreiek  templomában  a  nagy  oltár  megett  levő 
festett  architektúrát  1796  augusztus  hó  5-én  fejezte 

be,  amint  azt  oda  maga  feljegyezte.  Mint  a  város 
levéltárának  jegyzőkönyvei  tanúsítják,  Kavecsány  és 
Miszlókas  kegyurasági  templomait  is  hasonló  mó¬ 
don  ékesítette.  A  városháza  lépcsőházában  tőle  való 
a  magyar  jog  allegóriáját  ábrázoló  plafondfestmény 
s  a  polgármesteri  hivatal  mennyezetén  a  Mária 
Terézia  királynőt  dicsőítő  freskókép.  0  festette  az 
1792-ben  megnyílt  kassai  színház  első  díszleteit  is. 

—  157. 

ípjp OTTENBERGER  TÓBIÁS.  Az  1602-ik  évben 
IÁ.  Kassa  városa  látképét  lerajzolta,  amiért  a  város 
részére  Bonczidai  István  ötvösmesterrel  ajándékban 
egy  megaranyozott  ezüstpoharat  készíttetett.  Rotten- 
berger  a  lanczkenetek  kapitánya  volt.  — 158. 

PÁY  ALBERT,  akadémiai  festő  Kassán  a  múlt 
század  negyvenes  éveiben.  Megfestette  István 
királyi  herczeg,  nádor  bevonulását  1847-ben  Kassa 
városába  s  a  képet  felajánlta  megvételre  a  városi 
tanácsnak,  de  ez  azt  hozván  fel  kifogásul,  hogy 
nem  rendelte  meg,  s  pénze  sincs  reá,  kérelmével 
elutasította.  A  kép  ma  a  Kassai  Múzeumban  van, 
s  a  Leíró  Lajstrom  szerint  névtelen.  Fáy  volt  az 
1  848-ban  Kassán  Werfer  Károly  kiadásában  meg¬ 
jelent  Képes  Újság  rajzolója  is.  —  159. 

Kemény  Lajos 

DTÁLIA.  Úti  rajzok  és  tanulmányok.  írta  Berzcviczy 
Albert.  193  képpel.  Második,  bővített  kiadás.  Buda¬ 
pest,  1905.  Franklin-Társulat.  528  1.  —  Rövid  hat  év 
alatt  elfogyott  ennek  a  műnek  első  kiadása.  Ez  ritka 
eset  művészeti  irodalmunkban  s  mutatja,  hogy  közön¬ 
ségünk  szívesen  bízta  magát  Berzeviczy  Albert  kalauzo¬ 
lására,  midőn  meg  akart  ismerkedni  az  olasz  renais- 
sance  művészetével.  Bár  ez  a  mű  az  útirajz  formáját 
öltötte,  mégis  bízvást  mondható  műtörténcti  tanulmány¬ 
nak:  a  szerző  egy  nagyszabású  olaszországi  séta  kere¬ 
tében  végig  vezet  minket  azokon  a  városokon,  amelyek¬ 
ben  a  fejlett  renaissance,  a  cinquecento  legtipikusabb 
eredményei  bilincselik  le  a  művelt  ember  érdeklődését. 
A  szerző  lelkesedéssel  mélyed  el  épp  e  kor  emlékeibe, 
s  bár  behatóan  méltatja  a  quattrocento  viruló  művész¬ 
hadát  is,  szíve  mégis  a  későbbi  idealista  művészeké, 
mint  ez  lépten-nyomon  kitör  a  purista  gondjával  elő¬ 
kelőn  stilizált  mondatokból,  amelyek  könyvének  nyugodt, 
határozott,  elegáns  ízt  adnak.  Berzeviczy  álláspontja  e 
nagy  műtörténeti  korszakkal  szemben  világos  és  félre 
nem  érthető.  Az  egész  kor  eredményeinek  latolgatásánál 
inkább  Tainehez  és  Burkhardthoz,  semmint  Ruskinhez  áll 
közel.  Ez  a  cinquecentóban  romlást  és  dekadenciát  lát, 
amazok  betetőzést,  koronázást,  tisztává  magasztosulást. 

Kétségtelen,  hogy  a  legújabb  kor  műtörténetíróinak  több¬ 
sége  nem  Rafael-párti  s  hogy  ma  a  quattrocento  szűzies 
építkezését  szívesebben  nézik,  mint  Palladio  stílusát. 
A  szerző  nem  csatlakozik  ehhez  a  párthoz :  egész  egyé¬ 
nisége  a  későbbi  korhoz  vonzza  s  e  könyvből  is  kitűnik, 
ú°gypéldáula  középkori  építészet  szerkezeti  stílusáért  nem 
lelkesedik  annyira,  mint  a  cinquecento  díszítő  építkezésé¬ 
ért.  Az  állásfoglalások  e  harcában  talán  soha  senki  sem 
fogja  az  utolsó  szót  kimondani.  Nemcsak  egyes  művé¬ 
szek,  de  egész  korok  esztétikai  appreciálása  is  változik, 
ami  azért  sem  baj,  mert  ennek  révén  a  művészet  egyes 
korszakai  igen  sokoldalú  megvilágításban  részesülnek, 
ami  megkönnyíti  a  megértésüket. 

A  könyv  első  kiadása  ma  már  egészében  a  magyar 
közönség  könyvesszekrényeiben  talált  otthont,  mi  tehát 
arra  szorítkozunk,  hogy  a  második,  bővített  kiadás  új  feje¬ 
zeteire  hívjuk  fel  olvasóink  figyelmét.  Szólnak  ezek  Vicen- 
záról,  Riminiről,  San  Marinoról,  a  szirének  hazájáról,  a 
nyaratszaki  Nápolyról,  a  vatikáni  Borgia-szobákról,  Subia- 
coról  és  Mantuáról.  Mindjárt  Vicenza  alkalmat  ad  —  s 
a  maga  nemében  páratlant  —  Palladio  elveinek  lelkes 
bemutatására,  akinek  „méltatására  a  mai  kor  hangulata 
csakugyan  nem  kedvező  “.  Palladio  volt  a  nagy  római 
múlt  legtudatosabb  felélesztője  s  íme  megesett,  hogy  a 
XIX.  század  stílustalan  építészete  a  maga  tehetetlensé¬ 
gében  Palladiót  élesztette  fel.  „Second-hand-art“  volt  ez 
az  építészet  már  a  vicenzai  mester  kezében  is,  mit  szól¬ 
junk  most  már  azokhoz  a  bérházakhoz,  amelyeket  még 
csak  nemrégiben  is  a  vicenzai  bazilika  homlokzatával 
díszítettek,  kölcsönvéve  egy  már  kölcsönvett  díszletet. 
Palladio  csakugyan  megérdemli  azt  a  terjedelmes  mél¬ 
tatást,  amelyben  a  szerző  részesítette,  hisz  hatása  mód¬ 
felett  széleskörű  volt,  sőt  a  politechnikumok  egy  része 
ma  is  az  ő  tiizén  gyújt  fáklyát  a  fiatalságnak.  Rövid 
mondatban  találóan  kapjuk  a  vicenzai  mester  jellemzé¬ 
sét:  „Főcélja  volt  a  régi  római  építészet  tiszta  és  igaz 
megújítása  az  új-kor  kezdetén  élt  nemzedék  igényeinek 
szánt  épületekben".  Palladio  előfutáraként  mutatja  be 
León  Battista  Albertit  a  „Rimini"  című  fejezetben,  Vitru- 
vius  serény  tanulmányozóját,  az  ismert  elméletírót.  S 
végre,  a  „szirének  hazájáról"  szólva,  elvezet  minket  az 
ősforráshoz,  ahonnan  nemcsak  Palladio  s  Alberti,  hanem 
az  általuk  utánzóit  római  építészek  is  merítettek :  a  görög 
architektúrához,  amely  hatalmas  nyomokat  hagj'ott  Paes- 
tum  szomorú  mezőin.  Dússzínű  kép  éled  itt  fel:  a  szerző 
egy  percre  rekonstruálja  a  Poseidon-templomot,  papnős¬ 
tül,  zenéstül,  közönségestül,  kép,  amelyre  e  tömör  dór 
oszlopok  oly  gyakran  tekintettek  le,  mielőtt  még  a  nagy 
Pán  meghalt  volna. 

A  quattrocento  korába  esik  az  appartamento  Borgia 
művészi  díszítése  s  itt  alkalma  nyílik  a  szerzőnek  Pin- 
turicchio  beható  méltatására.  A  nagy  díszítő  kedv,  a 
bőbeszédűség,  az  élénk  színekben  való  dúskálás,  a  motí¬ 
vumoknak  az  eleven  életből  való  merítése,  a  tájkép  hang¬ 
súlyos  megszólaltatása  e  nem  elsőrangú  festő  művein  is 
felette  érdekes  vonás.  A  Borgia-szobák  csak  néhány  év 
óta  láthatók,  ezek  bő  leírása  s  a  bennük  lejátszódott 
sajátszerű  és  kétcsértékű  élet  elmondása  valóságos  kor¬ 
képet  juttat  az  olvasónak.  Mily  szelíd  ezzel  szemben  az 

a  szerzetesvilág,  amelyet  Subiaco  leírásánál  kapunk  !  S 
mily  férfiasán  komoly,  nagyszabású  élet  nyílik  meg  Man- 
tegna  ecsetje  nyomán,  akit  érdeme  szerint  méltat  a 
„Mantua“  című  fejezet.  „Itt  válik  érthetővé  —  mondja 
a  Camera  degli  sposiról  —  a  monumentális  festészet 
titka.  “  Teljes  igazságot  szolgáltat  a  quattrocento  nagy 
művészeinek :  „Az  olasz  renaissance,  kivált  annak  a 
quattrocentóba  eső  küzdelmes,  vajúdó  korszaka,  min¬ 
denben  alakoskodott,  csak  a  művészetben  soha  ;  abban 
igaz  és  őszinte  volt,  ezt  érezzük  alkotásai  szemléleté¬ 
nél,  úgy  hogy  szinte  ösztönszerű  bizalmunk,  hitünk  van 
ezeknek  az  ábrázolásoknak  az  igazsága  iránt.  Alakjain 
látszik  a  megilletődés,  mely  akkoriban  még  erőt  vett 
festőn  és  élőmintáján,  mikor  a  művészi  alkotás  eszközei 
voltak  mindketten  :  mintha  vallásos  cselekedetet  végez¬ 
tek  volna,  oly  szentnek  tekintették  a  művészetet,  s  benne 
a  hazugságot  nagyobb  bűnnek,  mintha  az  életben  követ¬ 
ték  volna  azt  el.“ 

E  fejezetek  is,  mint  a  többi,  már  ismert  rész,  nem 
csupán  a  műemlékekkel  foglalkoznak.  A  történelem  széles 
mezején  szedte  össze  a  szerző  azokat  az  érdekes  alakokat, 
amelyek  utazása  színhelyét  egykor  benépesítették,  úgy 
hogy  a  jellemrajzoknak  is  egész  sorát  kapjuk.  Előadá¬ 
sának  előkelőségét  már  jellemeztük.  Most  még  csak  azt 
említjük  meg,  hogy  a  könyv  tipográfiái  kiállítása  ízléses 
és  gondos. 

ZEPESVÁRMEGYE  MŰVÉSZETI  EMLÉKEI.  A  Mű¬ 
emlékek  Országos  Bizottsága  támogatásával  kiadja 
a  Szepcsvármegyei  Történelmi  Társulat.  Szerkeszti  dr. 
Vajdovszky  János.  Első  rész.  Építészeti  emlékek.  írta 
Divald  Kornél.  Tizenkét  mellékleten  s  a  szövegben  86 
képpel.  Budapest,  1905,  a  Stephaneutn  r.  t.  nyomása. 
4U.  87  1.  —  Jelentékeny  meggazdagodását  jelenti  műtör¬ 
téneti  irodalmunknak  ez  a  mű,  amelyben  Divald  Kornél 
organikus  kapcsolatba  hozza  a  felsőmagyarországi  kuta¬ 
tásait.  Valóban  dicséret  illeti  mindazokat  a  fórumokat, 
amelyek  e  publikációt  lehetővé  tették,  mert  nemcsak  sok 
új  szempontot,  új  adatot,  helyreigazítást  tartalmaz  e 
kiállításában  is  szép  könyv,  hanem  kerek  képét  mutatja 
egy  kulturális  szempontból  fontos  nagy  vidék,  Szepes- 
megye  régi  építészetének.  Több  jeles  kutató  kezdte  meg 
az  ott  felhalmozódott  becses  anyag  megvizsgálását,  de 
részben  kötött  kézzel,  részben  csak  felette  szerény  segítő- 
eszközökkel,  miáltal  az  anyag  egy  része  feldolgozatlan 
maradt,  más  része  mellőzésben  részesült  s  így  az  egész 
megye  összes  építészeti  műemlékei  nem  kerülhettek  egy¬ 
séges  bemutatásra.  Divald  Kornél  éveken  át  tanulmá¬ 
nyozta  ezeket,  sok  időt  és  szorgalmat  fordított  a  pon¬ 
tos  felmérésekre  és  fényképezésre,  leginkább  pedig  erre 
a  nagy  munkára  hivatott  tehetséggel  adja  e  műemlé¬ 
keknek  nem  csuprán  leírását,  hanem  egyúttal  összevetve 
jellemvonásaikat  nem  egy  oly  következtetésre  jut,  amit 
ez  anyag  teljes  ismerete  nélkül  bajos  lett  volna  levonni. 
A  szepességi  fatemplomok  kapcsolatot  mutatnak  az  át¬ 
menetig  stílussal,  a  legrégibb,  szilárd  anyagból  épített 
románkori  mű,  amely  e  jelleget  még  ma  is  elárulja,  a 
szepesi  székesegyház  A  csúcsíves  emlékek  során  ter¬ 
mészetes  és  tektonikus  magyarázatát  adja  a  lőcsei  szent 


Jakab-templom  sajátságos  pilléralkotásainak  s  egyben 
meggyőzőn  fejtegeti,  hogy  a  csúcsíves  építkezés  korá¬ 
ban  okunk  van  Lőcsén  építő-kőfaragóiskolát  feltételezni. 
Felette  érdekesek  a  kéthajós  templomok,  amelyek  két 
típus  köré  csoportosulnak  s  ezek  minden  jel  szerint  meg¬ 
feleltek  a  kor  ízlésének,  mert  sokfelé  elterjedtek.  A 
renaissance-szal  aztán  nagyobb  változatosság  kezdődik. 
Ez  az  átalakulás  a  Szepességben  a  Mátyás  király  meg¬ 
indította  mozgalomra  vezethető  vissza.  Sorra  megismer¬ 
kedünk  a  profán  építkezés  érdekes  példáival,  kastélyokkal, 
városi  lakóházakkal,  templomtornyokkal  stb.,  amelyek 
félreismerhetlenül  magukon  viselik  a  genius  loci  bélye¬ 
gét.  Az  itt  látható  díszítő  elemek  éppen  egy  ily,  nem 
annyira  szerkezeti,  mint  inkább  díszítő-stílusnál  leg¬ 
nagyobb  figyelmünket  érdemlik. 

Divald  tömöi',  szót  nem  szaporító  előadása  felölel 
mindent,  ami  e  tárgykörre  nézve  jellemző,  fontos  vagy 
érdekes  s  egyúttal  él  a  műtörténetíró  ama  szép  jogá¬ 
val,  hogy  nem  szorítkozik  a  felkutatott  adatok  puszta 
sommázására,  hanem  a  meggyőző  következtetések  egész 
sorát  vonja  le  belőlük.  így  kapunk  adathalmaz  helyett 
igazán  képet  arról,  hogy  miféle  utakon  fejlődött  a  sze¬ 
pességi  építészet,  mik  benne  a  döntő  jellemvonások,  az 
elkülönítő  elemek.  Hasonló  feldolgozást  kívánnánk  hazánk 
egyéb  vidékeinek  is. 

A  jelen  művet  hasonló  kiadásban  még  kettő  követi  ; 
Szepesmegye  iparművészeti  és  festészeti  emlékeit  fogják 
ezek  ismertetni. 

n AGYAR  NYOMDÁSZOK  ÉVKÖNYVE.  1905.  Husza¬ 
dik  évfolyam.  Szerkesztők  Novák  László  és  László 
Dezső.  Kiadja  a  Könyvnyomdászok  Szakköre,  Buda¬ 
pest.  Számos  képpel,  műmelléklettel.  178  1.  — •  Ez  a 
formás  és  ízlésesen  kiállított  könyv  többet  ad,  mint 
amennyit  a  címe  igér.  Voltaképpen  nem  csupán  évkönyv, 
amely  mint  ilyen  egyszerűen  regisztrálna  a  hazai  nyom¬ 
dászat  egyévi  fejlődéstörténetét,  hanem  egyben  szak¬ 
szerű  és  megbízható  útmutató  is,  amelyet  melegen  ajánl¬ 
hatunk  a  tipografikus  művészet  minden  gyakorlójának 
és  amatőrjének.  A  cikkek  egész  sora  ad  felvilágosítást 
a  nyomdászat  elméleti  és  gyakorlati,  esztétikai  és  tech¬ 
nikai  mozzanatairól.  Az  értekezések  sokoldalúságáról 
fogalmat  ad  a  tartalomjegyzékbe  vetett  pillantás  is.  Szó 
van  itt  technikai  irodalmunkról,  a  magyar  nyomdai 
stílusról,  a  könyvnyomdái  gépteremről,  a  betűöntésről, 
a  nyomdatechnikai  újdonságokról,  a  rajzolás  szerepéről 
a  nyomdászatban,  a  magyar  címerről,  a  nyomdász-inas 
szakbeli  kiképzéséről,  a  cégkártyák  könyvnyomdái  ter¬ 
vezéséről,  a  magyar  stílus  jövőjéről  a  nyomdászatban, 
a  nyelvtan  és  nyomdászat  összefüggéséről,  a  modern 
stíl  kialakulásáról  a  nyomdászatban,  a  firnász  készítésé¬ 
ről  és  tulajdonságairól,  a  domború  nyomtatásról,  a  deko¬ 
ratív  egyenes  vonalról,  az  ábrák  elhelyezéséről,  az  újabb- 
kori  könyvnyomdászat  esztétikájáról,  a  papirosismeret 
elméletéről  és  gyakorlatáról,  a  Monotype-gépről,  a  nyom¬ 
dász  mindennapi  munkáiról,  a  szecessziós  művészetről, 
a  könyvnyomtató-ipar  fejlődésének  útjairól  stb.  A  nyom¬ 
dászatnak  alig  van  fontosabb  ága,  amelyről  az  évkönyv 
ne  adna  a  kor  színvonalán  álló  tájékoztatást,  s  mind- 

járt  hozzátehetjük,  hogy  örvendetes  módon  eleven  éle¬ 
tet  és  jó  művészi  ízlést  mutat  e  cikkek  szelleme.  A 
magyar  nyomdászok  az  elsők  voltak  azok  közt,  akik 
megértve  az  újabb  kor  vágyait,  esztétikai  érzéseit,  a 
gyakorlati  iparművészetben  a  fejlődés  útjára  tértek.  E  kis 
tanulmányok  és  cikkek  helyes  stílusérzéssel  mind  abból 
indulnak  ki,  hogy  voltaképpen  újfajta  világot  élünk,  hogy 
új  anyagok  és  technikai  lehetőségek  kínálkoznak  immár 
az  iparművésznek  :  ki  kell  tehát  azokat  használni  s  töre¬ 
kedni  kell,  hogy  a  munkának  modern  zamatja  legyen. 
Lássék  meg  rajta,  hogy  nem  félszáz  évvel  ezelőtt,  hanem 
most  készült,  s  lássék  meg  rajta  az  is,  hogy  itt  készült 
nálunk.  Ez  a  kettős  szempont  kiérzik  az  egész  évkönyv¬ 
ből.  S  jól  van  így.  Míg  iparművészetünk  sok  más  tech¬ 
nikája  siránkozva  panaszolja  a  régi  jó  divat  sírba  szállá¬ 
sát  :  nyomdászaink  inkább  a  jövőbe  néznek  s  ízléssel 
és  tudással  törekszenek  a  továbbfejlődés  útjait  egyen¬ 
getni.  Nincs  az  esztétikus  szempontból  birálgató  írónak 
nagyobb  öröme,  mint  az,  ha  látja,  hogy  íme  maguk  a 
gyakorlati  technika  emberei  mily  szépen,  mily  egész¬ 
ségesen  tudják  a  maguk  anyagát  formálni,  mily  vilá¬ 
gosan  látják  a  helyes  fejlődés  módjait,  hogyan  tudják 
épp  a  gyakorlatból  levezetni  a  fontos  irányadó  elve¬ 
ket.  E  szempontból  nemcsak  a  nyomdász  és  bibliofil 
olvashatja  tanulsággal  az  évkönyvet,  hanem  mindenki, 
aki  a  modern  esztétikai  útjaival  és  elveivel  meg  akar 
ismerkedni. 

MAGYAR  VISELET  TÖRTÉNETI  FEJLŐDÉSE.  A 
Magyar  Tudományos  Akadémia  régészeti  bizottsága 
megbízásából  írta  dr.  Szendrei  János.  174  szövegképpel 
és  0  táblával.  Budapest,  1905,  kiadja  a  Magyar  Tudo¬ 
mányos  Akadémia.  4°,  223  1.  —  Kevés  tudósunk  fog¬ 
lalkozott  behatóan  a  magyar  viselet  fejlődéstörténetével. 
Pedig  ennek  eredményeit  a  doktrína  keretein  túl  is  fonto¬ 
saknak  tartjuk.  A  műtörténetíró  is  jó  hasznát  veheti  az 
idevágó  pontos  és  részletező  munkáknak,  bennük  oly 
adattárt  kap,  amely  sok  felvilágosítást  ad  neki  egy-egy 
kor  ízléséről.  A  szerző  ebben  a  nagydíszű,  pompás  ki¬ 
állítású  könyvben  éppen  ezt  az  adattárt  igyekszik  meg- 
gyarapítani,  mintegy  ötszáz  új,  eddig  még  ösmeretlen 
darabbal  bővítvén  idevágó  irodalmunkat.  így  hát  e  mű 
kiegészítése  és  folytatása  az  összes  magyar  népviseleti 
publikációknak.  A  szerzőnek  nem  az  a  célja,  hogy  rend¬ 
szeres  viselettörténetet  adjon  s  a  hiányzó  tárgyi  emléke¬ 
ket  és  adatokat  egybevetésekkel,  rekonstrukciókkal,  hipo¬ 
tézisekkel  helyettesítse.  Munkája,  amely  a  XIII — XIX. 
századot  öleli  fel,  pozitív  adatok  közlésével,  tárgyi  emlé¬ 
kek  írásban  és  szóban  való  bemutatásával  igyekszik  c 
tudományágat  öregbíteni.  A  legfontosabb  és  legérdeke¬ 
sebb  darabokat  pompásan  sikerült  színes  képekben 
mutatja  be,  ami  épp  egy  ily  irányú  műnél  örömmel  üd¬ 
vözlendő.  Temérdek  adatkutatás  fárasztó  munkájának 
gyümölcsét  kapjuk  ebben  a  nagyrétű  szép  könyvben,  s 
óhajtandó  volna,  hogy  viselettörténetünk  még  lappangó 
adatai  folytatólag  kiegészítenék  szakirodalmunkat.  Rövid 
bevezetésében  a  szerző  a  régi  magyar  viseletét  a  Kelettel 
hozza  kapcsolatba  s  idézi  egykorú  megfigyelőknek  azt 
az  állítását,  hogy  a  magyar  hadi  viselet  a  XVII.  század- 

bán  felette  hasonlított  a  törökéhez.  A  közölt  gazdag 
képanyag  s  a  hozzájuk  csatolt  tüzetes  leírás,  a  mi  szem¬ 
pontunkból  azért  is  érdekes  és  értékes,  mert  régi  orna¬ 
mentikánk  történetét  is  megvilágítja  nem  egy  ilyen  emlék. 
Magyarországi  műtörténeti  vonatkozású  adatok  szólnak, 
a  többi  közt  Ungi  Pál  XV.  századbeli,  Khien  Jakab  XVI. 
századbeli  besztercebányai,  Binder  János  Fiilöp  budai, 
Fucker  András  eperjesi,  Gcorgie  Sándor  ó-fogarasi,  Tzetter 
János  és  Marczibányi  Imre  XVIII.  századbeli,  Czauczik 
József  XIX.  száz.  eleji  lőcsei  művészekről. 

/MZ  AKVARELLFESTÉS  KÉZIKÖNYVE.  Kezdők  szá¬ 
nni  mára  írta  Kende  István  festőművész  és  rajztanár. 
12  ábrával  és  2  színes  melléklettel.  Budapest,  1905, 
Kreutle  Ferenc  kiadása.  46  1.  —  A  művészetet  könyv¬ 
ből  megtanulni  nem  lehet  —  e  szavakkal  vezeti  be  a 
szerző  az  akvarellfestésről  írt  könyvét.  Igaza  van.  De 
hisz  nem  is  az  a  cél  lebegett  szeme  előtt,  hogy  e  46 
oldal  elolvasása  után  valaki  rögtön  művészszé  válhas¬ 
son.  Kende  csupán  hasznavehető  tanácsokkal  szolgál  a 
kezdőknek,  akiknek  nincs  módjukban  más  úton  meg¬ 
ismerkedniük  a  technika  sajátságaival,  fogásaival.  Újab¬ 
ban  elég  sűrűn  ismétlődik  az  az  óhaj,  vajha  minél  több 
ember  foglalkoznék  kedvtöltésből  művészeti  technikák¬ 
kal,  mert  ezzel  a  művészet  megértőinek  tábora  is  sza¬ 
porodnék.  Ámde  a  dilettánskodás  kezdete  gyakran 
leküzdhetetlen  nehézségekbe  ütközik.  A  legtöbb  kezdő, 
ha  meg  is  szerezte  anyagát  és  szerszámait,  nem  ismeri 
azok  természetét,  felhasználásuk  módját.  Azt  pedig  talán 
említeni  sem  kell,  hogy  épp  az  anyag  ismeretéből  vált¬ 
ható  ki  legbiztosabban  a  stílus,  nevelhető  a  stílusérzék. 
Ahova  az  élő  szó,  a  munka  példája  nem  juthat  el,  olt 
megteszi  ezt  a  szolgálatot  a  helyesen  szerkesztett  könyv. 
Kende  ennek  a  feladatnak  derekasan  megfelelt.  Ily  vezér¬ 
fonal  összeállításánál  természetesen  elkerülhetetlen  sok 
oly  útbaigazítás  megadása  is,  amit  talán  jóhiszeműség 
híjján  festési  receptnek  mondanak.  Ez  a  kis  könyv 
a  legcsekélyebbre  redukálta  az  efajta  útmutatásokat  s 
jól  esik  látnunk,  hogy  lépten-nyomon  hangsúlyozza  mint 
fődolgot  a  természeti  jelenségek  beható  szemléletét  és 
egyéni  eljárásra  buzdít.  A  fősúlyt  a  valóban  technikai 
jellegű  dolgokra  veti :  ezeket  jó  tudni,  mert  ismeretük 
híjján  temérdek  vesződségbe  bonyolódik  a  kezdő,  ami 
végre  kedvét  szegi.  Céljának  e  kis  könyv  jobban  felel 
meg,  mint  bármely  más,  irodalmunkban  ismeretes  ide¬ 
vágó  munka. 

/M  MŰVÉSZETI  RAJZ  ÉS  TERVEZÉS  ELEMEI.  Újabb 
/ni  vezérfonal  és  példatár.  A  nmlt.  kereskedelmi  minisz¬ 
térium  és  a  székesfőváros  ntk.  tanácsának  támogatásá¬ 
val.  Irta,  rajzolta  és  kiadja  Boros  Rudolf,  1905.  Buda¬ 
pest  (Szentkirályi-utca  7).  I.  Vezérfonal,  35  1.  II.  Példa¬ 
tár,  60  1.  —  Abból  az  egészséges  elvből  indul  ki  a 
szerző,  hogy  „a  rajz  nem  csupán  a  művész,  a  szak¬ 
ember  kezéé,  hanem  az  egyszersmind  az  életre  való 
nevelés  egy  hathatós  tényezője  legyen“.  Csakugyan,  ily^ 
szerepet  óhajtunk  a  rajznak  az  iskolában  juttatni  s  Boros 
e  könyve  épp  a  rajztanítónak  akar  kezére  járni,  hogy 
szóval  s  rajzolt  példákkal  a  tanítás  eredményes  mód- 

jaira  terelje.  Előadását  a  kedvtelő,  spontán  rajzolgatás¬ 
sal  kezdi.  Ez  a  gyermek  világában  eleinte  játék  s  a  raj¬ 
zolgatás  e  faja  „csak  akkor  lesz  becses,  értékes  a  neve¬ 
lés  szempontjából,  ameddig  az  játék  maradhat".  Mi  is 
azt  valljuk,  amit  a  szerző  :  semmi  esetre  se  kapjon  a 
gyermek  egyenest  gyermekek  számára  készített  rajz¬ 
mintát,  hogy  azt  lemásolja,  —  a  gyermek  csak  foly¬ 
tassa  kedvtelő  rajzolgatását.  Rajzoltassuk  azután  fejből, 
készítsen  olyan  dolgokat,  amiknek  rajzát  ő  maga  is 
némileg  ellenőrizheti  anélkül,  hogy  közvetlenül  szem¬ 
lélnie  kellene  a  tárgyat.  A  szemlélet  nyomán  való  raj¬ 
zolás  a  következő  fokozat :  „A  szemlélet  nyomán  való 
rajz  pszichológiailag  általában  akkor  van  helyén,  midőn 
a  gyermeket  a  fejből  való  rajzolás  már  nem  elégíti  ki 
teljesen,  hanem  önmaga  kezdi  azt,  amit  ábrázol,  eredetiben 
megnézni,  vizsgálni."  Csakugyan,  ez  a  legokosabb  mód 
arra,  hogy  a  gyermeket  az  önálló  kutatáshoz,  a  dolgok  ala¬ 
pos  megvizsgálásához  szoktassuk,  aminek  jótékony  hatása 
aztán  megérzik  egész  gondolatvilágában.  A  természet 
után  való  rajzolásnál  fő  a  lényeg  felismerése,  ha  azután 
nem  is  kaligrafikus  annak  ábrázolása.  A  szerző  az  eddig 
divatozott  rajztanítás  reformjának  szükségét  azért  érzi, 
mert  tapasztalata  szerint  eddig  szokásban  volt  gyerme¬ 
kekre  és  laikusokra  oktrojálni  azokat  az  artisztikus  elve¬ 
ket,  amelyek  érett  artisztikus  művekről  vonattak  le.  Az 
ily  külsőséges  tanítás  nem  vezet  célhoz  :  csak  az,  ami 
belülről  fakad,  ér  valamit.  A  negyedik  fokozatot  a  szerző 
tanítási  módszerében  a  kifejezés  képviseli.  A  kifejező¬ 
képesség  a  tervezésnek  bevezetése.  Tudjon  a  fiatal 
tanuló  megrajzolni  valamit,  nem  lerajzolni,  tudjon  egy¬ 
szerű  dolgokat  lényegben  helyesen,  akár  a  természet 
nyomán,  akár  fejből  megrajzolni,  tudjon  olyan  változ¬ 
tatásokat  tenni,  amelyek  épp  kívántainak,  tudjon  ura 
lenni  annak,  amit  ábrázolni  akar.  Az  itt  felsorolt  elvek 
helyes  keresztülvitelének  módjáról  szól  a  vezérfonal  első 
része.  A  második  rész  a  közvetett  rajzzal  foglalkozik, 
a  kedvtelő  másolgatással,  a  kéziigyesítő  gyakorlatokkal, 
a  reproduktív  rajzzal  és  díszítményekkel.  A  harmadik 
rész  a  tervező  iskoláról  szól.  Itt  is  a  kedvtelő  munka 
előzi  meg  az  elemi  tervezgetést.  Azt  a  helyes  elvet 
állítja  itt  fel  a  szerző,  hogy  a  tervezést  nem  korai  ter¬ 
vezési  feladatokkal,  hanem  naiv  kifejező  rajzzal  s  egy¬ 
szerű  dolgok  variálásával,  kombinálgatásával  kell  nevelni. 
Legvégére  marad  a  stilizálás,  a  céltudatos  tervezés.  E 
rövid  ismertetésből  is  látható,  hogy  a  szerző  egészsé¬ 
ges  alapelveket  fejteget.  Kívánatos  volna,  hogy  ezeket 
az  útmutatásokat  épp  a  rajztanítók  konzervativebb  része 
magáévá  tegye,  mert  csak  a  racionális  módszer  formál¬ 
hatja  a  rajzot  az  embernevelés  nemes  eszközévé.  A  mű 
hatvan  rajzlapja,  amelyek  jórésze  többszínű,  nagyon 
szemléltető  illusztráció  a  szerző  fejtegetéseihez  ;  az  elő¬ 
adás  ízléses  ;  a  reprodukció  jó. 

AIPAROSOK  ÉS  LAKÁSBERENDEZŐK  SZAKLAPJA. 
Műipari  folyóirat.  Szerkeszti  Faragó  Lajos.  Kiadó- 
tulajdonos  és  felelős  szerkesztő  Szalmás  Arnold.  Meg¬ 
jelen  minden  hó  10-én  és  25-én.  —  Ily  címmel  új  ipar- 
művészeti  folyóirat  indult  meg,  amelynek  célját  maga  a 
cím  eléggé  világosan  fejezi  ki.  A  művészet  alapján  áll 


s  megfelel  a  gyakorlati  kivánalmaknak  cikkei,  képei 
révén.  A  szakmába  vágó  tárgykör  adja  közleményeinek 
anyagát,  kiterjeszkedik  nemcsak  a  művészi  szempontokra, 
hanem  egyben  a  szakmabeli  anyagi  és  társadalmi  érde¬ 
kekre  is.  Egy-cgy  füzet  áttekintése  után  meggyőződünk 
róla,  hogy  helyesen  oldja  meg  feladatát.  így  az  áprilisi 
számban  Gerő  Ödön  ismerteti  a  műbarátok  kiállítását, 
Gaul  Károly  az  asztalosságról  értekezik,  Szalmás  az 
asztalosok  bajait  világítja  meg,  egy  cikk  az  ajtók  meg¬ 
erősítését  tárgyalja,  egy  másik  az  üzleti  költség  helyes 
kiszámítását.  Műszaki  közlemények,  kérdések  és  feleletek, 
szakirodalom,  vegyesek,  munka  stb.  rovatokban  az  aszta¬ 
los,  a  tervelő,  a  lakásberendező  csupa  helyes  útmutatást 
talál,  amelyek  mind  közelről  érintik.  Ily  értelemben  van  a 
többi  füzet  is  összeállítva.  A  derekas  vállalkozás  meg¬ 
érdemli  az  összes  érdeklődő  körök  pártolását. 

nODERN  FESTŐK.  Eredeti  színekben  és  magyarázó 
szöveggel.  Szerkeszti  dr.  Térey  Gábor.  1905.  évf. 
4.  füzet.  —  A  színes  műlapok  e  sorozata  hat  számmal 
gyarapodott.  Az  első  lap  Olgyay  Ferencnek  „Tájkép" 
című  művét  mutatja  be  háromszínnyomásban,  hasonló 
technikával  sokszorosítvák  még  a  többi  műlapok :  Billotte 
René  :  Argenteuil  környéke,  Gruppé  Charles  P. :  Tenger¬ 
parton,  Muszatof  Viktor  :  A  víznél,  Sigmundt  Ludwig  : 
A  lugasban  és  Wilhelmson  Kari  :  Svéd  parasztnők.  Min¬ 
den  művész  jellemrajzát  és  közölt  képe  magyarázatát 
is  tartalmazza  a  füzet,  amelynek  kiállítása  is  ízléses.  Az 
itt  közölt  reprodukciók  közt  Wilhelmson  képe  mutat¬ 
kozott  legalkalmasabbnak  a  háromszínnyomású  sokszo¬ 
rosításra,  de  valamennyi  műlap  a  mai  technika  szín¬ 
vonalán  áll. 

FESTÉSZET 

Rudolf  von  Alt.  írta  L.  H- — i.  Pester  Lloyd,  márc.  14. 
Böhm  Pál  életrajzát  közölték  a  napilapok  március 
31-iki  számai. 

A  tájkép.  Irta  Alfa.  Budapesti  Hírlap,  ápr.  4. 
Mednyánszkyról.  írta  Lyka  Károly.  Művészeti  Krónika, 
II.  3. 

Intim  vonások  Mednyánszkyról.  írta  Justh  Zsigmond. 
U.  ott. 

A  művész  önérzete  (Klimt  Gusztávról).  Irta  Pesti 
Napló,  ápr.  14. 

Művészeti  szemle.  Madarász,  Strobcntz,  Neogrády, 
Hollósy  külön-kiállításai  és  a  Műcsarnok  téli  tárlata, 
írta  Fieber  Henrik.  Katholikus  Szemle,  1905.  I, 

Malonyay  Dezső  :  A  magyar  képírás  úttörői.  Ism. 
Fieber  Henrik.  U.  ott,  1905.  III. 

Művészeti  szemle.  Szinyei-Merse,  Szikszay,  Olgyay 
F.,  Lotz.  írta  Fieber  Henrik.  U.  ott,  1905.  IV. 

Régi  kép  Mátyás  király  oroszországi  követségéről, 
írta  dr.  Szendrei  János.  Archaeologiai  Értesítő,  új  folyam, 
XXV.  2. 

Zemplényi  Tivadar.  írta  Gerő  Ödön.  Művészeti  Krónika. 

II.  4. 

Rafael  falképei  a  Heliodorus-tercmben.  Irta  Wollanka 
József.  Budapesti  Szemle,  májusi  szám. 

Menzel  Adolf  és  a  fényképezés.  Irta  n — r.  Az  Amatőr, 
II.  14. 

SZOBRÁSZAT 

Fogadalmi  szobrocskák  a  Dunántúlról.  írta  Kárpáti 
Kelemen.  A  Magyar  Nemzeti  Múzeum  Néprajzi  Osztályá¬ 
nak  Értesítője,  VI.  1. 

Bírálat  egy  bronzdarabról  (Holló  Barnabás  Wesselényi 
emléktáblájáról).  írta  Nagy  Endre.  Pesti  Napló,  ápr.  1 1 

A  Kossuth-szobor  és  Szabadságharc-szobor.  Lemon¬ 
dott  zsűri-tagok.  Pesti  Napló,  ápr.  14. 

Alkamenes-tanulmányok  I.  II.  Irta  dr.  Hekler  Antal. 
Archaeologiai  Értesítő,  új  folyam,  XXV.  2. 

Lovas  istenségeknek  szentelt  emlék  Maros-Portusról. 
írta  Hampel  József.  U.  ott. 

Kolozsvári  Márton  és  György.  Irta  Kárász  Leó.  U.  ott. 

A  Kossuth-  és  Szabadságharc-szobor  pályaműveit 
ismertették  a  napilapok  május  5-iki,  a  hetilapok  május 
14-iki  számai. 

Beszélgetés  Bartholomével  (a  Kossuth-  és  Szabadság¬ 
harc-szobrokról).  írta  A.  A.  Pesti  Napló,  máj.  5. 

Elevenek  szobrai.  Irta  Pesti  Napló,  máj.  7. 

Az  első  vértanú-szobor,  Schweidel  József  aradi  vértanú 
szobrának  leleplezése  Zomborban.  Budap.  Hírlap,  máj.  10. 

A  Szabadságharc-szobor.  írta  Malonjmy  Dezső.  Buda¬ 
pesti  Hírlap  máj.  5. 

Elsikkadt  pályázat  (a  Szabadságharc-szobrokról).  A 
Polgár,  máj.  19. 

ÉPÍTÉSZET 

Művészet  és  üzlet  az  építészetben.  Vállalkozók  Lapja, 
márc.  15. 

Czigler  Győző  életrajzát  közölték  a  napilapok  márc. 
28-iki  számai. 

Az  építőművészet  aesthetikája.  Irta  Tőry  Emil.  Buda¬ 
pesti  Építészeti  Szemle,  XIV.  4.,  5. 

A  gyulafehérvári  törvényszéki  palota  pályatervei 
(Gcrster  Kálmán,  K.  Császár  Ferenc  és  Jakabffy  Zoltán, 
Márton  Ákos,  Tóásó  Pál,  Aigner  Sándor,  Faludy  Ferenc 
és  Reiss  Zoltán,  Jablonszky  Ferenc,  Körösi  Albert,  Krieg- 
ler  Sándor  pályaművei).  Magyar  Pályázatok,  II.  12. 

A  háromszéki  szentföld  székely  háza.  írta  Gönczi 
Ferenc.  A  Magyar  Nemzeti  Múzeum  Néprajzi  Osztályá¬ 
nak  Értesítője,  VI.  1 

A  budapesti  Sárosfürdő  pályatervei  (Sebestyén  Artúr 

—  Hegedűs  Ármin,  Sterk  Izidor,  Alpár  Ignác,  Petz  Samu, 
Förk  Ernő  —  Sándy  Gyula,  Vágó  L.  —  Vágó  J.,  Márkus 

—  Komor  —  Jakab,  Tőry  Emil  művei).  Magyar  Pályá¬ 
zatok,  III.  1. 

Czigler  Győző.  Magyar  Iparművészet,  VIII.  3. 

Magyar  építés.  írta  Viharos.  Pesti  Napló,  máj.  7. 

Hauszmann  Alajos  ünneplése.  Budapesti  Hírlap,  ápr.  17. 

IPARMŰVÉSZET 

A  Műbarátok  Köré-nek  intériőr-kiállítását  ismertették 
a  napilapok  ápr.  4-iki,  a  hetilapok  ápr.  9-iki  számai. 

Vogul-osztják  hímes  kéregedények.  A  Magyar  Nem¬ 
zeti  Múzeum  Néprajzi  Osztályának  Értesítője,  VI.  1 

Kék  sgraffitos  edényeink.  Irta  Bátky  Zsigmond.  U.  ott. 

Ráth  György  :  Az  iparművészet  könyve.  Isin.  Fieber 
Henrik.  Katholikus  Szemle,  1905.  IV. 

Sodronyzománcos  korona  a  nürnbergi  germán  múzeum¬ 
ban.  írta  Kövér  Béla.  Archaeol.  Értesítő,  új  folyam,  XXV.  2. 

Műtörténeti  adatok  Kassáról  (XV — XVIII  századbeli 
ötvösükről).  írta  Kemény  Lajos.  U.  ott. 

A  toroczkószentgyörgyi  ev.  ref.  egyház  szent  edényei¬ 
ről  és  ékes  hímzéseiről.  írta  Téglás  István.  U.  ott. 

A  lakó-  és  foglalkozási  helyiségek  berendezéséről. 
Irta  Faragó  Lajos.  Faiparosok  és  Lakásberendezők  Szak¬ 
lapja,  1905.  I. 

Az  iparművészeti  társulat  karácsonyi  kiállítása.  írta 
dr.  Czakó  Elemér.  U.  ott. 

Az  olcsó  bútor.  írta  Dömötör  István.  U.  ott. 

A  szálloda-szobák  bútorzatáról.  Irta  Faragó  Lajos. 
U.  ott,  1905.  II. 

Bútorok  a  színpadon.  Irta  Fáik  Richárd.  U.  ott. 

A  műbarátok  kiállítása.  Irta  Gerő  Ödön.  U.  ott, 
1905.  IV. 

Sáros  vármegye  szövött  emlékei.  írta  Divald  Kornél. 
Magyar  Iparművészet,  VIII.  3. 

A  berakó-munka  (intarzia),  Faiparosok  és  Lakásbe¬ 
rendezők  Szaklapja.  1905.  V. 

Eine  ungarische  Ex-libris-Ausstellung.  írta  J.  Miiller- 
Appenroth.  Ex-libris  (Berlin).  XV.  1. 

VEGYES 

A  kártányok  (a  Képzőművészeti  Tanácsról)  Irta 
Komor  Marcel.  Pesti  Hírlap,  márc.  19. 

Művészet  és  célzatosság.  III.  írta  Stuhlmann  Patrik  dr. 
Magyar  Szemle,  márc.  19. 

A  (kassai)  Rákóczi-emlék  stílusáról.  A  Nap,  márc.  22. 
A  Nemzeti  Szalon  tavaszi  kiállítását  ismertették  a 
napilapok  márc.  26-iki,  a  hetilapok  ápr.  2-iki  számai. 

Aus  dem  wiener  Kunstleben.  Sezession.  Künstlerhaus. 
Hagenbund.  Ungarische  Maler.  írta  L.  H-i.  Pester  Lloyd, 
márc.  26. 

Művészifjaink.  írtaÁmon  Ottó. Brassói  Hírlap,  márc.  18. 
Szocializmus  és  művészet.  Népszava,  ápr  1. 

A  zsűri.  írta  Marco.  A  Hét,  ápr.  2. 

K.  Lippich  Elek :  Művészeti  Könyvtár.  Ism.  Fieber 
Henrik.  Katholikus  Szemle,  1905.  II. 

Divald  Kornél :  Szepes  vármegye  művészeti  emlékei. 
Ism.  P.  J.  U.  ott.  1905.  IV. 

A  velencei  nemzetközi  kiállítás.  írta  Egy  műbarát. 
Budapesti  Hírlap,  ápr.  30. 

Tavaszi  kiállítások.  írta  Divald  Kornél.  Magyar  Szemle, 
ápr.  30. 

A  magyar  szecesszió.  Irta  Rózsa  Miklós.  Budapesti 
Napló,  máj.  16. 

A  két  párisi  Sálon.  Irta  Szini  Gyula.  Pesti  Napló, 
máj.  13,  17. 

Az  Országos  Magyar  Képzőművészeti  Társulat  tavaszi 
nemzetközi  műtárlatát  ismertette  az  Alkotmány,  ápr.  14.,  20., 

29.,  máj.  19.  Budapesti  Hírlap,  ápr.  8.,  Budapesti  Napló,  ápr. 

8.,  20.,  Egyetértés,  ápr.  8.,  Független  Magyarország,  ápr. 

8.,  18.,  máj.  3.,  A  Hét,  ápr.  16.,  Jövendő,  ápr.  23.,  30., 
Magyar  Hirlap,  ápr.  8.,  Magyar  Nemzet,  ápr.  8.,  Magyar- 
ország,  ápr.  13.,  22,  M-igy;ir  Szemle,  ápr.  16.,  A  Nap, 
ápr.  8.,  Neues  Pester  Journal,  ápr.  8.,  Ország-Világ,  ápr. 

16.,  Pester  Lloyd,  ápr.  8.,  13.,  máj.  4.,  17.  Pesti  Hirlap,  ápr. 

8.,  Pesti  Napló,  ápr.  8.,  Új  Idők,  ápr.  16.,  23.,  Az  Újság, 
ápr.  16.,  21.,  Vasárnapi  Újság,  ápr.  16-iki  számok. 

MÜVÁ5ÁR 

TÁRSULATI  NYERŐ  TAGOK  VÁSÁRLÁSA.  (Folytatás.) 

Magyar  Mannheimer  Gusztáv  :  Bazsarózsák.  Olfestm. 
Megvette  Lovag  Posner  Alfréd.  Budapest. 

Nádler  Időbért :  A  kikötőben.  Olf.  Mclczer  Károly. 
Budapest. 

Pállya  Celesztin  :  Piaczi  jelenet.  Olf.  Dr.  Kún  Béla. 
Budapest. 

Tolnay  Ákos  :  Erdőrészlet.  Olf.  Pallós  Ignác.  Bpest. 
Balló  Ede  :  Szegfűtanulmány.  Olf.  Gróf  Apponyi 
Albert.  Budapest. 

Edvi  Illés  Aladár  :  Hazafelé.  Olf.  (Karácsonyi  tárlat). 
Dr.  Szabó  Miklós.  Budapest. 

Markó  Ernő  :  Borulás.  Olf.  (Kar.).  Sztehlo  Róbert. 
Budapest. 

Roscnmayer  Ferenc:  Vámháztéri  vásár.  Olf.  (Kar.) 
Baronyi  Arthur.  Budapest. 

Edvi  Illés  Aladár :  Tanulmány.  Olf.  Klein  Izidor. 
Budapest. 

Poll  Hugó:  Felsőlövői  patak.  Pasztell.  Eppinger  Lajos. 
Budapest. 

Ujváry  Ignác:  Est.  Olf.  Rottenbiller  Alajos.  Budapest. 
Telepy  Károly :  Meszesgyörök.  Olf.  (Kar.).  Gelléri 
Szabó  János.  Budapest. 

Tölgyessy  Arthur:  Mocsaras.  Olf.  Schmidl  Zsigmond. 
Budapest. 

Tölgyessy  Arthur  :  Újhold.  Olf.  Gróf  Zichy  Andor. 
Budapest. 

Háry  Gyula:  Halászbárka.  Olf.  Dr.  Borbás  József. 
Budapest. 

Vajda  Zsigmond  :  Karácsonyi  ajándék.  Olf.  (Kar.). 
Stádler  Károly.  Budapest. 

Telepy  Károly  :  A  Balaton  délen.  Olf.  (Kar.).  Dal¬ 
mai  Elemér.  Budapest. 

Neogrády  Antal  :  Az  éhezők.  Olf.  (Kar.).  Magyari 
Kossá  Ferenc.  Budapest* 

Háry  Gyula  :  Canale  Lateran.  Olf.  Nyitrai  róni.  kath. 
káptalan. 

Knopp  Imre  :  Esti  napsugarak.  Olf.  Dr.  Jankovics 
János.  Budapest. 

Poll  Hugó  :  Esti  napsugarak.  Pasztell.  Eppinger  Géza. 
Budapest. 

Háry  Gyula  :  Kilátás  a  Lidóra.  Olf.  Püspöky  Emil. 
Budapest. 

Németh  Béla  :  Rákospalotai  udvar.  Olf.  (Kar.).  Szab. 
Nagykeresk.  Társulat.  Budapest. 

Háry  Gyula  :  Obermillstatti  hegyek.  Olf.  Dr.  Nagy 
Dezső.  Budapest. 

K.  Kovács  László  :  Téli  alkony.  Olf.  (Kar.).  Faludy 
Eugénia.  Budapest. 

Pállya  Celesztin  :  Csendélet.  Olf.  Bubala  György, 
Budapest. 

Szlányi  Lajos:  Tanya.  Olf.  Dr.  Valgóczy  Károly.  Győr. 
Major  Jenő  :  Az  ér  partján.  Olf.  (Kar.).  Majthényi 
Rudolf.  Nyitra-Novák. 

Zombory  Lajos  :  Falu  széle.  Olf.  (Kar.)  Vécsei  Hugó. 
Budapest. 


Poll  Hugó  :  Dömösi-utca.  Pasztell.  Fenyvesy  Adolf. 
Budapest. 

Popper  D.  Szigfrid :  Virágok.  Gipsz.  (Kar.).  Scham- 
burg  M.  L.  Budapest. 

Vajda  Zsigmond  :  Hadgyakorlat  után.  Olf.  Dr.  Nagy 
Sándor.  Budapest. 

Schorl  Arthur:  Tisza  mellett.  Vízf.  (Kar.)  Özv.  See- 
fchlner  Lajosné.  Budapest. 

Katona  Nándor  :  Est  az  erdőben.  Olf.  Fischer  Hen¬ 
rik.  Budapest. 

Telepy  Károly  :  Erdőirtás.  Olf.  Kónya  József.  Bpest. 
Markó  Ernő:  Őszszel.  Olf.  (Kar.).  Dr.  Scháchter 
Miksa.  Budapest. 

Ujváry  Ignác  :  Kerítés  mellett.  Olf.  Dr.  Nyáry  István. 
Budapest. 

Peske  Géza  :  Idény  nélküli  fürdés.  Olf.  (Kar.).  Sza¬ 
badka  városa. 

Telepy  Károly  :  Káposztásmegyeri  táj.  Olf.  (Kar.). 
Dr.  Klupathy  Jenő.  Budapest. 

Pállik  Béla :  Béresgazda.  Olf.  (Kar.).  Dr.  Stern  József. 
Budapest. 

Szlányi  Lajos:  Kilátás  ablakomból.  Olf.  Huzella  Gyula. 
Nagyvárad. 

Gulácsy  Lajos  :  Via  antica.  Olf.  Strasser  Ulrik.  Bpest. 
Istvánffy  Gyula :  Nyíres.  Vízf.  (Kar.).  Báró  Inkey 
Isiván.  Iharos- Bcrény. 

Tölgyessy  Arthur:  Tavasz.  Olf.  Sthymmel  Gyuláné. 
Budapest. 

Kacziány  Ödön  :  Holdas  éj  a  tengeren.  Olf.  Szegfy 
Erzsi.  Páris. 

Nádler  Róbert :  Sziklavár.  Olf.  Dr.  Deutsch  Izidor. 
Budapest. 

Ujváry  Ignác:  Kacsalesen.  Olf.  Montenuovo  Alfréd 
herceg.  Bécs. 

Istvánffy  Gyula  :  Szeptemberi  nap.  Vízf.  (Kar.).  Dr. 
Jakoby  Andor.  Budapest. 

Háry  Gyula  :  Balf  a  Fertő  mellett.  Olf.  Flesch  Tiva- 
darné.  Budapest. 

Reinhard  Károly :  Jákob  halála.  Kőnyomat.  Silbcrer 
Béla.  Budapest. 

Poll  Hugó  :  Fák  és  bokrok.  Pasztell.  Knopp  Imre. 
Budapest. 

Szamovolszky  Ödön :  Első  vallomás.  Terracotta.  Ifj. 
Storno  Ferenc.  Sopron. 

Glatz  Oszkár.  Téli  táj.  Rajz.  Lefkovics  Adolf.  Varannó. 
Tölgyessy  Arthur  :  Erdő  széle.  Olf.  Stieberth  Lothár. 
Budapest. 

D)  Magánosok  vásárlása. 

Jendrassik  Jenő  :  Daisy.  Olf.  Balás  Béla.  Budapest. 
Tölgyessy  Arthur  :  Eső  után.  Olf.  Balás  Béla.  Bpest. 
Háry  Gyula  :  Tér  Veneziában.  Olf.  Balás  Béla.  Bpest. 
Bruck  Lajos.  Régi  dallam.  Olf.  Törley  József.  Bpest. 
Nyilassy  Sándor  :  Vasárnap  délután.  Olf.  U.  az. 
Ujváry  Ignác  :  Pihenő  vadkacsák.  Olf.  U.  az. 

K.  Spányi  Béla:  Hajnali  szürkület.  Olf.  U.  az. 

Peske  Géza  :  Hol  volt,  hol  nem  volt.  Olf.  U.  az. 
Mendlik  Oszkár :  Vihar  az  Atlanti  Óceánon.  Olf. 
Országos  Kaszinó.  Budapest. 

Knopp  Imre  :  A  saláta.  011'.  Báró  GeHei  Guttmann 
Vilmos.  Budapest. 

Bihari  Sándor :  A  nagyreményűek.  Olf.  Báró  Gelsei 
Guttmann  Vilmos.  Budapest. 

Markup  Béla :  Magyar  tigris.  Márvány.  Báró  Csetei 
Hcrzog  Lipót  Mór.  Budapest. 

Ujváry  Ignác  :  Tanulmány.  Olf.  Wolfner  József. 
Budapest. 

Ferenczy  Károly:  Őszi  fürdés.  Olf.  Dr.  Kohner  Adolf. 
Budapest. 

Telepy  Károly  :  Sasfészek.  Olf.  Gróf  Széchenyi  Béla. 
Budapest. 

Vastagh  Géza  :  Baromfivásár.  Olf.  Gróf  Széchenyi 
Béla.  Budapest. 

Glatz  Oszkár  :  Istállóban.  Rajz.  Gróf  Széchenyi  Béla. 
Budapest. 

Berkes  Antal :  Őszi  reggel.  Olf.  Guttmann  Lajos. 
Budapest. 

Pállya  Celesztin  :  Tejfeles  kofa.  Olf.  Goldschlaeger 
Samuné.  Budapest. 

Glatz  Oszkár:  Öreg  ember.  Rajz.  A  „Művészet11 
szerkesztősége.  Budapest. 

Berkes  Antal:  Estefelé.  Olf.  Báró  Wodianer  Albert. 
Budapest. 

Poll  Hugó  :  Szalonak  vára  délről.  Pasztell.  Dr.  Kel¬ 
lel'  István.  Budapest. 

Basch  Gyula :  Bruneck.  Olf.  Bábái  Bay  Sándor. 
Budapest. 

Bruck  Miksa :  Szalmakazlak.  Olf.  Szitányi  Géza. 
Budapest. 

Katona  Nándor:  Tél.  Olf.  Hevesi  Bisitz  Lajos.  Bpest. 
Pállya  Celesztin  :  Egy  kis  traccs.  Olf.  Schwartz 
Jakabné.  Budapest. 

Poll  Hugó:  Ruhamosás.  Pasztell.  Reitzer  Gyula.  Selyp. 
Nádler  Róbert :  Kerti  kapu.  Olf.  Reitzer  Gyula.  Selyp. 
Bruck  Hermina  :  Nyár.  Olf.  Reitzer  Gyula.  Selyp. 
Wagner  Géza  :  Kanizsai  kunyhó.  Rézkarc.  U.  az. 
Wágner  Géza:  Régi  kastély.  Rézkarc.  U.  az. 

Raáb  Ervin  :  Besztercebányai  részlet.  Rézkarc.  U.  az. 
Raáb  Ervin  :  Tükrözés.  Rézkarc.  U.  az. 

Knopp  Imre  :  Csatorna.  Olf.  Özv.  Hcller  Gáborné. 
Budapest. 

Vaszary  János  :  Cséplés.  Olf.  Dr.  Pálffy  Rikhárd. 
Budapest. 

Innocent  Ferenc  :  A  pók.  Schwarz  Jakabné.  Bpest. 
Knopp  Imre  :  Sikátor.  Olf.  Roheirn  Leontin.  Bpest 
Túli  Ödön:  Pusztai  aszfaltbetyárok.  Vízf.  U.  az. 
Zombory  Lajos  :  Pihenő.  Olf.  Székely  Ferenc.  Bpest. 
Telepy  Károly.  Árvaváralja.  Olf.  (Kar.).  Saxlehner 
Ödön.  Budapest. 

Telepy  Károly:  Pince  Tátrafüreden.  Olf.  (Kar.).  Sax¬ 
lehner  Ödön.  Budapest. 

Katona  Nándor  :  Déli  nap.  Olf.  Semsey  László.  Bpest. 
Vastagh  Géza  :  Tyúkok.  Olf.  Pallos  Ármin.  Bpest. 
Edvi  Illés  Aladár  :  Alföldi  táj.  Vízf.  Konopy  Kálmán. 
Budapest. 

Knopp  Imre  :  Déli  napon.  Olf.  Surányi  Béla.  Bpest. 
Nagy  Vilmos:  Cigányleány.  Olf.  Blum  Mórné.  Brüsszel. 
Ferenczy  Károly:  Tájkép.  Olf.  Kohner  Jenő.  Budapest. 

Knopp  Imre  :  A  szerelem  taván.  Olf.  Bischitz  Mathild. 
Budapest. 

Katona  Nándor :  Vihar  előtt.  Olf.  Guttmann  Lajos. 
Budapest. 

Poll  Hugó  :  Fürdés  után.  Pasztell.  Ferdinánd  bolgár 
fejedelem.  Szófia. 

Ivacziány  Ödön :  Holdas  éj  a  Dunán.  Olf.  Ferdi¬ 
nánd  bolgár  fejedelem.  Szófia. 

Telepy  Károly  :  Murány-vár  kapuja.  Olf.  Ferdinánd 
bolgár  fejedelem.  Szófia. 

Katona  Nándor  :  Csend  az  erdőben.  Olf.  Ferdinánd 
bolgár  fejedelem.  Szófia. 

A  vásárlások  összege  az  1904/5.  évi  Téli  kiállításon 
126,320  koronát  tett  ki,  mely  összegből  az  államra 
37,600  korona,  a  királyi  várpalotára  14,200  korona, 
társulati  nyerő  tagokra  35,120  korona  és  magánosokra 
39,400  korona  esik. 

AZ  EGGENBERGER-FÉLE  MŰKERESKEDÉSBEN  1904. 
év  folyamán  eladott  műtárgyak  jegyzéke.  —  I. 

Spányi  Béla.  Nyíres  tehénnel.  Megvette  Dollinger  Gyula. 
Németh  Bertalan.  Szőlőfürt.  Dollinger  Gyula. 

Vastagh  Géza.  Oroszlánpár.  Gróf  Almássy  Imre. 
Brodsky  Károly.  Königsec.  Gámán  Dezső. 

Pap  Sándor.  Parasztudvar.  Dr.  Metzler  Gusztáv. 
Németh  Bertalan.  Szőllőfürt.  Horánszky  Emília. 

Báró  Mednyánszky.  Fenyves.  Dr.  Sebestyén  Mihály. 
Spányi  Béla.  Esti  táj.  Ladics  Gyula. 

Lotz  Károly.  Fekvő  nő.  Tury  Gyula 

Háry  Gyula.  Lidó-Velence  Dr.  Barthos  Tivadar. 

Edvi  Illés  Aladár.  Olasz  táj.  Hiiltl  Dezső. 

Mendlik  Oszkár.  Hullámok.  Kemény  Kálmán. 

Mendlik  Oszkár.  Hullámok.  Hiiltl  Dezső. 

Telepy  Károly.  Tarpatak.  Dr.  Ivállay  Károly. 

Lotz  Károly.  Női  akt.  Zsolnay  Miklós. 

Spányi  Béla.  Nyírfák.  Dr.  Barthos  Tivadar. 

Spányi  Béla.  Ripacsos  rét.  Ifj.  Rákóczy  Aladár. 

Pállik  Béla.  Bárány.  Dr.  Piispöky  Emil. 

Spányi  Béla.  Pipacsos  mező.  Dr.  Pertik  Ottó. 
Mendlik  Oszkár.  Görög  tenger.  Dr.  Pertik  Ottó. 
Mendlik  Oszkár.  Háborgó  tenger.  Dr.  Piispöky  Emil. 
Edvi  Illés  Aladár.  Park  őszszel.  Ujházy  László. 
Mendlik  Oszkár.  Hullámtörés.  Bartal  Antal. 

Mendlik  Oszkár.  Scheweningeni  tenger.  Bartal  Antal. 
Munkácsy  Mihály.  Tanulmány.  Dr.  Sebestyén  Mihály. 
Mendlik  Oszkár.  Északi  tenger.  Dr.  Piispöky  Emil. 
Mendlik  Oszkár.  Scheweningi  hajnal.  Dr.  flaberern  Pál. 
Hadsy  Olga.  Tanulmányfej.  Vécsey  Kálmán. 

Kelety  Gusztáv.  Vízmosás  gólyával.  Dr.  Hajós  Lajos. 


LEJÁRÓ  PÁLYÁZATOK 

1905  július  1-én  lejár  a  „Veszprémi  takarékpénz¬ 
tár"  bérházának  kiviteléhez  szükséges  tervekre  hirdetett 
pályázat.  Minden  emeletsornak  alaprajza  1  : 200,  a  hom¬ 
lokzatok  és  metszetek  rajza  1  :  100  méretben  készítendő. 
Az  építés  költsége  120,000  koronánál  nagyobb  nem 


Lejáró  pályázatok 


lehet.  I.  díj  600  korona,  II.  díj  -100  korona,  ezenkívül 
a  veszprémi  takarékpénztár  bármely  tervet  200  kor.-ért 
megvehet.  Az  építőprogramm  és  helyszíni  rajz  a  fenti 
takarékpénztártól  szerezhető  be. 

1905  július  1-én  lejár  a  zólyomi  ág.  ev.  egyházközség 
templomterv-pályázata.  A  templom  2500  személyre  terve¬ 
zendő,  építési  költség  maximuma  140,000  kor.  Mérlépték 
1  :  100.  A  pályázat  jeligés.  Első  díj  600  kor.,  második 
díj  400  kor.,  harmadik  díj  200  kor.  Részletes  felvilágo¬ 
sítást  az  egyházfelügyelő  ad. 

1905  július  1-én  lejára  szászvárosi  központi  temető 
berendezési  tervére  hirdetett  pályázat.  Első  díj  600  kor., 
második  díj  300  kor.  Bővebb  felvilágosítást  a  városi 
tanács  ad. 

1905  augusztus  10-ikén  lejár  a  „Deutsche  Kunst  und 
Dekoration"  című  folyóiratnak  legényszoba-tervekre  hir¬ 
detett  pályázata.  Bővebb  felvilágosítást  a  lap  szerkesz¬ 
tősége  ad  Darmstadtban. 

1905  augusztus  31-ikén  lejár  a  két  római  magyar 
festőművészeti  díjra  kiírt  művészeti  pályázat.  Az  Országos 
Képzőművészeti  Tanács  a  római  magyar  művészházban 
legközelebb  megüresedő  két  festőművészeti  műteremre 
(a  hozzájok  tartozó  lakószobával  együtt)  és  a  velük  járó 
3000 — 3000  k.  ösztöndíjra  ezennel  pályázatot  hirdet, 
amelyen  részt  vehet  minden  magyar  honosságú  s  egy¬ 
szersmind  magyarul  tudó  festőművész,  életkorának  25 
évétől  kezdve.  A  műtermek  és  ösztöndíjak  1905.  évi 
október  hó  1-től  1906.  évi  szeptember  hó  30-áig  terjedő 
egy  esztendőre  adományoztatnak.  Az  ösztöndíjak  év- 
negyedes  részletekben  előre  utalványoztatnak.  Az  egyik 
műteremre  és  ösztöndíjra  oly  festőművészek  pályázhat¬ 
nak,  akik  kötelezik  magukat,  hogy  Rómában  tartózko¬ 
dásuk  alatt  egy  vallásos  tárgyú  festményt  készítenek 
el ;  a  másikra  pedig  olyanok,  kik  ott  a  középkori  magyar 
történelem  köréből  vett  festészeti  feladat  megoldására 
vállalkoznak.  E  festmények  az  illető  festőművészek  tulaj¬ 
donában  maradnak,  tehát  velők  szabadon  rendelkezhetnek. 
A  pályázó  festőművészek  tartoznak  a  fönt  említett  fel¬ 
adatok  köréből  a  mű  megoldásának  gondolatát  75  X45 
cm.  mértékben,  illetve  ennek  a  területnek  megfelelő  bár¬ 
mily  formátumban  bemutatni.  Megoldási  képességök 
igazolásául  vagy  általán  ismert  kész  műveikre  kell  hivat- 
kozniok,  vagy  képességüket  jól  megértető  egyéb  művei¬ 
ket  kell  bemutatniok.  A  benyújtott  vázlatok  csak  a 
pályázó  művészek  képességének  megítélésére  alkalmas 
alapul  tekintetvén,  a  művészek  nem  köteleztetnek  arra, 
hogy  művöket  Rómában  c  vázlatok  alapján  készítsék 
el.  A  pályázók  igazolni  tartoznak  magyar  honpolgár¬ 
ságukat  és  életkorukat ;  ezen  túl  pedig  megkivántatik 
tőlök,  hogy  pályázatukhoz  életüknek,  művészeti  pályá- 
joknak  pontos  adatokban  fölsorolt  rövid  történetét  mellé¬ 
keljék.  Azok  a  művészek,  akik  feladatukkal  a  szóban 
levő  esztendő  alatt  elkészülni  nem  tudtak,  avagy  elké¬ 
szültek,  de  egy  újabb  feladatnak  Rómában  való  meg¬ 
oldására  nyertek  ösztönzést,  műtermök  használatának  és 
ösztöndíjoknak  a  következő  évre  való  meghosszabbítását 
kérhetik.  A  legtöbb  idő,  amit  egy-egy  művész  ily  meg¬ 
hosszabbítás  révén  műtermének  és  ösztöndíjának  élve¬ 
zetében  eltölthet,  három  esztendő.  A  művészek  az  ősz  ■ 


töndíj  elnyerését  követő  év  április  30-áig  a  M.  Orsz. 
Képzőművészeti  Tanácsnál  bejelenteni  tartoznak,  hogy 
a  műtermet  szeptember  30-án  elhagyni  kivánják-e,  vagy 
a  következő  évre  való  meghosszabbításért  folyamodnak. 
Ez  utóbbi  esetben  folyamodásukat  kellő  megokolással 
azonnal  be  is  terjesztik.  E  jelentkezés  alkalmával  a  lefolyt 
esztendő  alatt  végzett  munkájukról  részletes  jelentést  kell 
tenniük  a  M.  Orsz.  Képzőművészeti  Tanácshoz,  munká¬ 
jukról  készített  s  a  mű  megítélésére  minél  alkalmasabb 
fényképfelvételek  melléklésével.  A  pályázó  festőművészek 
Rómában  elkészített  műveiket  tartoznak  a  budapesti  mű¬ 
csarnok  legközelebbi  tárlatán  kiállítani.  A  pályázati  kér¬ 
vényeket  1905.  évi  augusztus  hó  31-éig  kell  a  M.  Orsz. 
Képzőművészeti  Tanácshoz  benyújtani;  a  művészek  nevé¬ 
vel  ellátott  mutatványművek  elhelyezése  tekintetében  az 
Orsz.  Tanács  irodájában  (Budapest,  V.,  Bátori-utca  12. 
sz.)  nyerhető  értesítés.  A  határidőn  túl  beérkező  pályá¬ 
zatok  figyelembe  nem  jönnek.  A  pályaművek  fölött  a 
M.  Orsz.  Képzőművészeti  Tanács  festőművészeti  szak¬ 
osztálya  fog  döntő  erővel  ítélkezni. 

1905  augusztus  31-én  lejár  a  Ramasetter-szobor 
pályázata.  Bővebbet  1.  „Művészet11,  1905.  évf.  2-ik  sz., 
144.  1. 

1905  szeptember  hó  l-jén  lejár  a  következő  pályá¬ 
zat  „•  Hornyánszky  Viktor  császári  és  királyi  udvari 
könyvnyomdája  Aradi-utca  14.  szám,  Akadémia-utca  4. 
szám  pályázatot  nyit  1.  Gazdasági  gépgyár  fali-naptár 
vázlatrajzra.  2.  Gazdasági  gépgyár  árjegyzék-boríték 
vázlatrajzra.  A  fali-naptár  vázlatrajza  a  következő  dí¬ 
jakban  részesül:  1.  díj  200  korona,  2.  díj  125  korona, 
3.  díj  75  korona.  A  boríték  vázlatrajza  a  következő 
díjakban  részesül:  1.  díj  150  korona,  2.  díj  100  korona, 
3.  díj  75  korona,  A  pályázatot  hirdető  cég  úgy  a  fali¬ 
naptárra,  mint  a  boríték  vázlatrajzára  vonatkozólag  fen- 
tartja  magának  azt  a  jogot,  hogy  a  beérkezett  és  díjjal 
ki  nem  tüntetett  fali-naptárak  vázlatrajzai  bármelyikét 
75  koronáért,  a  borítékok  vázlatrajzait  pedig  50  koro¬ 
náért  megvásárolhatja.  Az  összes  díjazott  és  megvásá¬ 
rolt  vázlatrajzok  a  cég  tulajdonába  mennek.  Az  eredeti 
rajzok,  amennyiben  azokra  nézve  a  cég  nem  szerezte 
volna  meg  a  tulajdonjogot,  ajánlott  postaküldemény  útján 
fognak  szerzőiknek  visszaszármaztatni.  Egyenlő  értékű 
vázlatrajzok  beérkezése  esetén  a  műbirálóknak  jogukban 
áll  a  díjak  magasságát,  a  kitűzött  díjak  összegének  kere¬ 
tén  belül  megváltoztatni,  vagy  ha  az  első  pályázat 
meddő  maradna,  egy  újabb  pályázatot  kiírni.  A  pályázat 
eredménye  1905  szeptember  hó  folyamán  fog  kihirdettetni. 
A  pályaművek  gondosan  csomagolva  Hornyánszky  Viktor 
cs.  és  kir.  udvari  könyvnyomda  (VI.,  Aradi-u.  14.)  címére 
küldendők.  Minden  mű  jeligével  és  zárt  borítékkal  látandó 
el,  amelyben  az  azonos  jelige,  a  szerző  neve  és  cime 
foglaltatik.  A  pályázat  műszaki  feltételei  a  következők  : 

A  fali-naptár  64X46  cm-es  haránt  vagy  magas  alakban, 

2 — 5  színes  kivitelre  tervezendő.  A  naptári  részen  kívül 
a  cégfelirat  számára  megfelelő  hely  hagyandó;  továbbá 
tekintetbe  veendő,  hogy  a  naptár  sokszorosítása  könyv¬ 
nyomdái  gyorssajtó  útján  történik.  A  naptár  díszítése  a 
pályázó  ízlésére  bízatik,  de  mindenesetre  figyelembe 
veendő,  hogy  a  díszítések  lényege  csakis  a  mezőgaz- 

215 


Lejáró  pályázatok 


Kiáll  í  tások  1 1  aptára 


daságra  lehet  vonatkozással.  —  A  boríték  vázlatrajza, 
harántalakban  35X21  cm.  nagyságban  cs  esetleg  2-4 
színes  kivitelre  tervezendő.  A  szokásos  szöveg  számára 
kellő  hely  hagyandó.  A  díszítést  illetőleg  a  pályázónak 
saját  ízlése  legyen  mérvadó.  Ha  egy  és  ugyanazon 
pályázó  mind  a  két  vázlatrajzra  nyújt  be  pályázatot, 
szükséges,  mindegyikhez  külön-külön  jeligés  levelet  mel¬ 
lékelnie  ;  a  jeligék  azonban  nem  lehetnek  azonosak.  — 
Bővebb  felvilágosítást  ad  Hornyánszky  Viktor  cs.  és  kir. 
udv.  könyvnyomdája,  Bpest,  Aradi-u.  14. 

1905  szeptember  30-ikán  lejár  a  nagyváradi  „Fekete 
Sas“  szálloda  újjáépítési  tervpályázata.  Mérlépték  1 : 200. 
Első  díj  1G00  kor.,  második  díj  1200  kor.,  harmadik  díj 
800  kor.,  egyes  tervek  megvételi  ára  500  kor.  A  pályázat 
jeligés.  Részletes  felvilágosítást  a  nagyváradi  városi 
mérnöki  hivatal  ad. 

1905  október  10-ikén  lejár  a  „Deutsche  Kunst  und 
Dekoration**  című  folyóirat  ex-libris  pályázata.  Bővebb 
felvilágosítást  a  lap  szerkesztősége  ad  Darmstadtban. 

1905  október  31-ikén  lejár  a  Magyar  Iparművészeti 
Társulat  karácsonyi  kiállítására  kitűzött  díjakra  pályázó 
művek  beküldési  határideje.  A  díjak  :  1)  a  vallás-  és 
közoktatásügyi  miniszter  által  alapított  állami  nagy  arany¬ 
érem,  amely  kompozíció  és  kivitel  tekintetében  feltétlen 
becsű  műipari  munkáknak  ítélhető  oda ;  2)  a  kereske¬ 
delemügyi  miniszter  által  adományozott  2000  koronás 
nagy  díj  és  3)  a  kereskedelemügyi  miniszter  által  ado¬ 
mányozott  állami  érem.  A  két  utóbbi  díjat  oly  önálló 
iparosok,  ipari  vállalatok  vagy  intézmények  nyerhetik, 
amelyek  az  iparművészet  körébe  tartozó  munkák  készí¬ 
tésével  és  forgalombahozásával  foglalkoznak.  Bővebb 
felvilágosítás  az  Iparművészeti  Társulat  titkári  hivatalá¬ 
ban  kapható,  Budapesten,  IX.,  Üllői -út  33. 

1906  január  8-ikán  lejár  a  Magyar  Mérnök-  és  Építész- 
Egylet  építészeti  nagypályázata.  Kívántatik  egy  nagy 
teremépületterve,  a  városligeti  iparcsarnok  helyén,  nagyobb 
népgyűlések,  monstre-hangversenyek,  ünnepélyek,  időleges 
kiállítások  és  mutatványok  számára.  A  pályázaton  csak 
a  nevezett  Egylet  tagjai  vehetnek  részt.  A  pályázat  titkos. 
Pályadíj  az  egyesületi  aranyérem  és  1200  korona  utazási 
ösztöndíj.  Bővebb  felvilágosítást  az  Egylet  titkári  hiva¬ 
tala  ad. 

1906  január  20-ikán  délben  lejár  az  Országos  Magyar 
Képzőművészeti  Társulat  által  Munkácsy  Mihály  emlék¬ 
szobrára  hirdetett  nyilt  pályázat.  A  Társulat  a  kész 
szobor  nagyságának  és  anyagának  (bronz  vagy  márvány) 
a  megválasztását  teljesen  a  pályázó  tetszésére  bízza, 
csak  azt  kívánja  hangsúlyozni,  hogy  a  szobor  kizárólag 
Munkácsy  portrait-szobra  legyen.  A  pályázatra  beküldendő 
művek  1/5  méretben  készítendők.  A  szobor  teljesen  készen, 
a  fölállítással  együtt  40,000  koronánál  többe  semmi  szín 
alatt  sem  kerülhet.  A  Társulat  díjat  nem  tűz  ki,  hanem 
a  kivitelre  kiszemelt  pályamű  alkotóját  a  megbízással 
fogja  honorálni.  A  pályabíróság,  amelynek  összealkotása 
iránt  a  választmány  a  pályázati  határidő  lejártáig  külön 
fog  intézkedni,  nyolc  művészből  és  két  nem  művészből 
fog  állani.  A  pályabiróság  abban  a  kérdésben,  vájjon  a 
pályaművek  közt  van-e  a  pályázat  intencióinak  meg¬ 
felelő  abszolút  művészi  becsű  vagy  sem,  végérvényesen 

dönt.  Amennyiben  van,  a  pályabíróság  a  megbízást 
saját  hatáskörében  kiadja.  Ha  nincs,  újabb  pályázat 
lesz  kiírandó.  Megjegyzendő  még  az  is,  hogy  a  pályázat 
eldöntésére  fölkérendő  pályabiróság  a  döntés  előtt  clő- 
bírálatot  fog  tartani,  amely  alkalommal  a  pályázat  komoly¬ 
ságát  esetleg  veszélyeztető  pályaműveket  a  pályázatból 
már  előre  kizárja.  A  pályaművek  rövid  leírással,  költség- 
előirányzattal  és  a  pályázó  művész  nevének  és  lakásának 
megjelölésével  a  városligeti  Műcsarnokba  küldendők. 

1906  októker  31-én  lejár  a  Kisfal udy-Társaság  Lukács 
Krisztina  jutalomdíjára  kitűzött  pályatétele.  Bővebbet  1. 
„Művészet*1,  1905.  évf.  2-ik  sz.,  144.  1. 


KIÁLLÍTÁSOK  NAPTÁRA 

1905  június  30-án  záródnak  Párisban  a  Société 
Nationale  des  Beaux  Árts  és  a  Société  des  Artistes 
Francais  kiállításai. 

1905  szeptember  17-én  záródik  a  berlini  nagy  nem¬ 
zetközi  kiállítás. 

1905  szeptember  végén  záródik  Liége-ben  a  nagy 
nemzetközi  kiállítás. 

1905  szeptember  végén  záródik  Londonban  a  Royal 
Academy  kiállítása. 

1905  október  1-én  nyílik  meg  a  városligeti  műcsar¬ 
nokban  K.  Spányi  Béla  külön  kiállítása. 

1905  október  15-én  nyílik  meg  Párisban  a  Sálon 
d’Automne  kiállítása. 

1905  október  21-én  záródik  a  városligeti  műcsar¬ 
nokban  K.  Spányi  Béla  külön  kiállítása. 

1905  október  25-én  jár  le  az  Országos  Magyar 
Képzőművészeti  Társulat  1905/6.  évi  téli  kiállításának 
a  beküldési  határideje. 

1905  október  végén  záródik  Münchenben  a  IX.  nagy 
nemzetközi  kiállítás. 

1905  október  31-én  záródik  Velencében  a  VI.  nagy 
nemzetközi  kiállítás. 

1905  november  15-én  nyílik  meg  az  Országos  Magyar 
Képzőművészeti  Társulat  1905/6.  évi  téli  kiállítása. 

1905  november  15-én  záródik  Párisban  a  Sálon 
d’Automne  kiállítása. 

1905  novemberben  nyílik  meg  Bécsben  a  Hagen- 
bund  őszi  kiállítása. 

1905  november  végén  nyílik  meg  a  Genossenschalt 
dér  bildenden  Künstler  Wiens  őszi  kiállítása. 

1905  december  27-én  záródik  a  Genossenschaft  dér 
bildenden  Künstler  Wiens  őszi  kiállítása. 

1905  decemberben  záródik  Bécsben  a  Hagenbund 
őszi  kiállítása. 

1906  január  15-én  záródik  az  Országos  Magyar 
Képzőművészeti  Társulat  1905/6.  évi  téli  kiállítása. 

Felelős  szerkesztő  :  LYKA  KÁROLY 

Kiadótulajdonos:  SINGER  és  WOLFNER 
Budapest,  Andrássy-út  10. 

Hornyánszky  Viktor  cs.  és  kir.  udvari  könyvnyomdája. 


GRUNWALD  BÉLA 

letrajzi  adatait,  fejlődése  külső  körül¬ 
ményeit  nem  ismervén,  a  legilleté¬ 
kesebbet,  magát  a  művészt  kértem 
meg,  közölné  velem  biográfiáját. 

A  következő  levelet  kaptam  tőle  : 

„Születtem  1867  május  hatodikán,  Somogy - 
Somban.  Apám  gazdálkodó  ember  volt  és  így 
gyermekéveimet,  teljes  ifjúságomat  a  pusztán  töl¬ 
töttem  el.  Mindig  hálát  adok  az  Istennek,  hogy 
nem  valami  füstös,  zajos  nagy  városban  szület¬ 
tem  és  így  gyermekkori  emlékeim  nem  keskeny 
zúgutcákba,  vagy  akár  palotákba,  hanem  a 
virágos,  napsütötte,  a  dombos  Dunántúlra  száll¬ 
nak  vissza. 

Kedélyemen  a  későbbi,  nagy  városokban 
eltöltött  évek  sora  nem  változtatott  semmit 
sem.  Most  is  csak  akkor  vagyok  igazán  boldog, 
ha  a  nap  süt  és  én  künn  ülhetek  Isten  szabad 
ege  alatt  és  festhetek. 

Tanulmányaimat  igen  fiatalon,  de  egy  sze¬ 
rencsétlen  korszakban  kezdtem  meg  Pesten, 
a  Mintarajztanodában.  Négy  évet  töltöttem  ott, 
mint  művésznövendék.  Akkoriban  csak  két 
órát  volt  szabad  a  figurális  rajzra  szentelnünk, 
és  ezt  is  olyformán,  hogy  három  hónapig 
rajzoltunk  lapminták  után,  aztán  az  év  hátralévő 
részét  gipszfejek  rajzolásával  fejeztük  be.  A 
következő  esztendőben  antik  szobrokat  raj¬ 


zoltunk  és  gipszfejeket  festettünk  fehér  és 
feketében,  míg  végre  megengedték,  hogy  ter¬ 
mészet  után  élőfejeket  is  rajzolhassunk.  így 
ment  ez  tovább :  szén,  vörös  kréta,  fehér,  meg 
fekete  szín,  míg  végre  a  negyedik  évben  már 
valóságos  színekkel  is  lazurozhattunk  . . . 

Most  már,  hála  Istennek,  ott  is  más  mód¬ 
szer  van,  sok  minden  megváltozott. 

Lotz  mesternél  is  töltöttem  egy  fél  évet. 

Ezek  után  Münchenbe  mentem,  Zemplényi 
Tivadarral,  a  hol  Hadd  tanárnál  tanultam  egy 
félévig.  Akkortájt  München  telve  volt  magyar 
festőkkel.  Mi  nagyon  boldogok  voltunk,  hogy 
végre  egy  ilyen  művészi  centrumba  jutot¬ 
tunk.  Zemplényi  ott  maradt  végleg,  Csók  István, 
meg  én,  a  következő  évben  Párisba  vándo¬ 
roltunk.  Ugyanabban  az  időben  érkezett  oda 
Ferenczy  Károly  is. 

Egy  vidéken  és  jóformán  egy  hotelben  lak¬ 
tunk  mind  a  hárman.  Mindig  együtt  voltunk, 
együtt  jártunk  be  a  Julián  iskolába ;  az  akkori¬ 
ban  még  a  Porte-St.-Denis  vidékén  volt.  Túl¬ 
ságosan  szorgalmasak  nem  voltunk,  de  a  művé¬ 
szetet  imádtuk  és  tanulmányainkat  nagyon 
komolyan  vettük.  Igazi  szép  boldog  évek,  tele 
reménynyel,  már  a  pálya  igazi  kezdetén,  de 
még  minden  felelősség  nélkül. 

Körülbelül  három  év  telt  el  így,  mindig  hat¬ 
hat  hónapig  egy  huzalaiban  Párisban,  míg  az 
év  másik  felét  otthon,  a  pusztán  töltöttem, 
folyton  festegetve  kisebb  intim  stúdiumokat. 

Legelső  képem,  amit  kiállítottam,  egy  nyári 
alkonyat  volt,  két  alakkal.  Valamelyik  kis 
sötét  teremben,  a  régi  Műcsarnokban  lógott. 
Igen  boldog  voltam,  hogy  elfogadták.  A  követ¬ 
kező  évben  megfestettem  az  „Isten  kardját/ 
Leutaztam  Hódmező-Vásárhelyre,  Kallós  Ede 
barátommal.  0  magyar  típusokat  mintázott, 
én  meg  szorgalmasan  pingálgattam.  Képem  a 
kiállításra  készült,  ismét  egy  sötét  teremben 
lógott,  fenn,  jó  magasan.  Furcsa  idők  is  voltak 
azok,  szűkkeblűén  viselkedtek  az  ifjúsággal 
szemben.  Ha  elgondolom,  hogy  ugyanazok  a 
következő  évben  Csók  István  gyönyörű  képét, 
az  „Úrvacsorát14,  először  szintén  a  harmadik 
sorba  akasztották  és  Csók  munkáját  is,  ha  jól 
tudom,  Vágó  Pál  akarata  vitte  le  az  első  sorba! 
Alexander  Bernát  fedezett  föl ;  kritikáját  velem 
és  Csókkal  kezdte.  Hosszasan  írt  rólunk  és 
igaz  szeretettel.  Ettől  az  időtől  kezdve,  lehettem 
tán  huszonnégy  éves,  minden  évben  rendesen 
kiállítottam  a  Műcsarnokban. 

Egymásután  következtek  „Krisztus  szüle¬ 
tése”  és  „Est  az  erdőn”.  Ezzel  a  két  képem¬ 
mel  nyertem  el  a  „Műbarátok”  ösztöndíját. 
A-Iost  már  Münchenben  rendes  műtermem  volt 
és  a  Glaspalastban  is  gyakran  kiállítottam. 
Az  ottani  kritika  elég  elismerőleg  nyilatkozott 
munkáimról.  Első  képem,  amit  a  kormány  meg¬ 
vett,  az  „Összeesküvők”  volt.  Ezután  egy 
kirándulást  tettem  boldogult  Eisenhut  Ferenc¬ 
cel  Kairóba,  honnét  újból  Münchenbe  tértem 
vissza.  Itt  szerencsétlenségemre  egy  nagyobb 
történeti  képet  festettem,  a  melylyel  nékem 
sem  volt  több  sikerem,  mint  más  kollegáimnak. 
Ez  a  millennáris  évre  esik,  és  most  következik 
egy  új  korszak  életemben. 

Hollósy  Simon  barátommal,  a  kivel  régi 
idők  óta  jó  barátságban  éltem,  elhatároztuk, 
hogy  közös  iskolát  csinálunk.  Neki  már  volt 
egy  Münchenben  jól  ismert  iskolája,  de  a  küz¬ 
delmek  annyira  kifárasztották,  hogy  új,  friss 
erőre  volt  szüksége.  A  sors  véle  engem  hozott 
össze.  Mindketten  éreztük,  hogy  csakis  itthon 
lehetünk  boldogok,  és  csak  hazánk  földje  lehet 
művészetünk  melegágya.  Elhatároztuk,  hogy 
a  nyári  hónapokat  itthon,  Magyarországon 
fogjuk  tölteni  és  magunkkal  hozzuk  tanítvá¬ 
nyainkat  is.  Lehettek  úgy  negyvenen,  volt  köz¬ 
tük  minden  országból  való.  Budapestre  épp  a  mil¬ 


lennáris  kiállítás  megnyitásakor  érkeztünk.  Itt 
minden  ragyogott,  mindenütt  ünnep  volt.  Az 
Abbázia-kávéházba  alig  mertünk  beülni ;  ott, 
ahol  mindenki  ünnepi  ruháját  vette  magára, 
az  a  harminc- negyven  festőtanítvány,  mes¬ 
tereikkel  együtt,  olyan  siralmas  kopottan  nézett 
ki.  Estére  csak  jobb  kedvünk  lett  mégis  ;  el¬ 
mentünk  meghallgatni  egyik  legjobb  cigány 
zenekarunkat  A  rég  nem  hallott  nóták  új 
életre  keltettek  bennünket  és  egy,  valameny- 
nyiünknek  felejthetetlen  éjjel  után,  másnap 
Nagybányára  utaztunk. 

Ott  már  velünk  voltak  Thorma  és  Réti  is. 

Nagybánya  gyönyörű  erdei  és  ege  aztán 
úgy  lekötöttek,  hogy,  bár  még  egy-kétszer 
visszatértem  Münchenbe,  de  aztán  végre  is  ott 
megtelepedtem,  megnősültem  és  most  már  bol¬ 
dog  apa  és  nagybányai  polgár  vagyok.  Ezekről 
az  évekről  most  nem  is  írok.  Mindez  oly  közel 
van  még  amahhoz,  hogy  tán  jobb  lesz  várni 
vele.  Várjunk . .  .  hiszen  az  is  csak  úgy  el¬ 
múlik,  mint  a  többi.  (Kitüntetéseim:  Műbarátok 
Köre  1500  forint  ösztöndíja,  Lipótvárosi  Kaszinó 
2000  koronás  díja,  Páris :  bronz  érem,  St.- 
Louis :  bronz  érem,  Római  díj.)” 

Ennyit  mond  magáról  Grünwald  Béla  s  jel¬ 
lemzi  őt  ez  a  levél,  jellemzi  az  is,  ami  a 
sorok  között  van.  Hogy  milyen  egyszerű, 
egyenes,  szerény  ember,  és  milyen  nyílt,  derűs, 
bízó  lélek,  milyen  egészen  művész ! 

És  így  jellemzik  őt  művei  is. 

Az  összefoglaló  képzelőtehetség  Grünwald- 
ban  nem  emelkedik  soha  olyan  döntően  irá¬ 
nyító  befolyásra,  hogy  a  tisztán  jelképesen 
egyénítő  legmodernebb  iránynyal  tartson.  Művé¬ 
szete,  bizonyos  fokig,  felszabadultabb  realiz¬ 
mus,  amelyben  az  impresszionizmus  nem  jut 
annyira  kifejezéshez,  mint  például  Katona 
Nándor  művészetében. 

Szeret  nagy  masszákkal,  súlyos  ellentétek¬ 
kel  dolgozni,  dekoratív  hatások  iránt  rend¬ 
kívül  finom  az  érzéke  formában  és  rajzban 
emlékeztet  a  múlt  évtizedek  német  munkáira, 
rendesen  megvan  képein  a  librettó,  de  anélkül, 
hogy  a  mű  artisztikus  komolyságának  egy 
parányit  is  ártana. 

Grünwald,  a  szó  modern  értelmében,  el¬ 
beszélő  művész.  Ezért  érti  meg  őt  könnyebben 
a  nagy  közönség.  Az  „Est  a  Karámban", 

a  sejtelmesen  derengő  holdfénynyel,  komoly 
művészi  alkotás,  de  illusztrációnak  is  beillenck  ; 
„Isten kardja",  a  „Völgyben",  a  „Bércek  közt", 
és  valamennyi  képe,  amelyen  figurális  résznek 
is  jutszerep,  teli  van  közvetetlen  cselekménynyel. 
Ő  nem  típusokat :  egyéneket  lát. 

Színeiben  gazdag,  rendesen  erőteljes  :  valóra 
törekvő  kolorista. 

Nem  a  színproblémákat  keresi,  de  meg¬ 
ragadják  őt  azok  az  ecset  alá  kínálkozó  szín- 
problemák,  amelyeket  közvetetlenül  a  természet 
kínál  néki ;  a  hány  átélt  nap,  megannyi  témával 
lett  gazdagabb  fogékony  művészi  lelke.1 
A  helynek,  és  órának  géniusza  uralkodik  rajta. 
A  fogamzási  processzus  nála  nem  belülről 
kifelé,  de  megfordítva,  éppen  kívülről  befelé 

1  Jelentősebb  műveinek  sorozatát  szintén  ő  közölte 
velem;  keletkezésük  sorrendjében  :  1.  Esti  szürkület  (át¬ 
festette,  később  elkallódott  ;  2.  Isten  kardja  (átszúrta  a 
takarítónő,  elkallódott) ;  3.  Ave  Maria  (magántulajdon)  ; 
4.  Krisztus  születése  (államtulajdon)  ;  5.  Alkonyat  az 
erdőn  (Bischitz-család  tulajdona) ;  6.  Összeesküvők 

(államtulajdon) ;  7.  SzentCsalád  (elkallódott) ;  8.  IV. 

Béla  (elkallódott)  ;  9.  Est  a  Karámban  (államtulajdon) ; 
10.  Fürdő  fiú  (Andrássy  Tivadar  gróf  tulajdona);  11. 
Szegény  vándor  ember  (Kohn  A.  tulajdona);  12.  Patak 
partján  \Révai  Ödön  tulajdona)  ;  13.  Fehér  ház  este 
(Kohn  A.  tulajdona) ;  14.  Műteremben,  (államtulajdon) ; 
15.  Hegyoldal;  16.  A  klastrommező  Nagy-Bányán  (Károlyi 
Mihály  gróf  tulajdona);  17.  Pataknál  (Ligeti  M-iklós 
tulajdona) ;  18.  Fáradt  vándor  (Ráday  István  tulajdona)  ; 
19.  Illusztrációk  Kiss  József  költeményeihez  (Révai 
testvérek  tulajdona) ;  20.  Isten  kardja  (államtulajdon) ; 
21.  Völgyben  (Károlyi  Mihály  gróf  tulajdona) ;  22.  Esős 
táj,  (államtulajdon)  ;  23.  Bérezek  között  (államtulajdon) ; 
24.  Holdvilágos  táj  (Kádár  Antal  dr.  tulajdona)  ;  25. 
Hajnal  (Lovrich  Gyula  dr.  tulajdona);  26.  Holdvilágos 
táj.  27.  Havas  szénaboglyák,  (Jánossy  Béla  dr.  tulaj¬ 
dona)  ;  28.  Napsütés  hóban,  (Révai  Mór  tulajdona) ; 
29.  Hegyoldal  (Lovrich  István  dr.  tulajdona)  ;  30.  Itatás 
(államtulajdon);  31.  Nyíres  (Giergl  műépítő  tulajdona); 

32.  Szakadás  (a  markó-utezai  főreáliskola  tulajdona) ; 

33.  Kirándulás  (gyurgyókai  Zilahi  Simon  tulajdona)  • 

34.  Kora  tavaszi  kirándulás  (Jánossy  Béla  dr.  tulajdona) ; 

35.  Tuniszi  utcza,  pasztel  (Singer  Sándor  tulajdona); 

36.  Ruhaszárítás  (államtulajdon) ;  37.  Három  királyok ; 
38.  Esti  táj,  39.  Interieur,  (Steinfeld  Béla  tulajdona) ; 
40.  Cigánylcány,  vázlat;  41.  Vásár,  (Steinfeld  Béla  tulaj¬ 
dona);  42.  Nagy-Bányai  hetivásár  (Basch  Gyula  tulaj¬ 
dona)  ;  43.  lllusztrácziók  Zalán  futásához  (Lampel- 
Wodianer  cég  tulajdonai;  44.  Domboldal;  45.  Otthon, 
(a  szegedi  múzeum  tulajdona) ;  46.  A  római  magyar 
festőház,  este  (Fraknói  Vilmos  püspök  tulajdona)  ;  47. 
Kairói  részlet,  (Somssich  József  gróf  tulajdona). 


történik.  A  legritkább  esetben  végződik  ez 
művészi  egyéniségének  rovására.  Éppenség¬ 
gel  nem  azt  akarjuk  mondani,  hogy  Grün- 
wald  akármit  egyenlően  jól  megtudna  festeni. 
Ily  fotografikus  hajlamok  nem  élhetnek  egy 
igazán  költői  lelkűiéiben. 

Festésmodora  igen  érdekes. 

Épp  oly  alkalmas  az  aprólékos  csöndélet 
festéséhez,  mint  a  legszélesebb,  legegyszerűbb 
s  mégis  érzésteli  víziók  megörökítéséhez. 

Derült,  szinte  könnyelmű  optimizmusában 
sok  szerencsés  fatalizmus  fér  meg  s  ez  is 
művészete  üdeségét  szolgálja.  Hány,  meg  hány 
képe  kallódott  el,  —  egy  kicsit  talán  kereste, 
de  inkább  festett  újat,  semhogy  a  régivel 
tovább  törődjék.  Majdnem  behunyt  szemmel 
lejt  keresztül  az  élet  sáncain.  Amit  érez,  azt 
cselekszi,  hiszen  az  érzése  tiszta,  alacsony 
szándéka  soha  sincsen.  Szerelmes  lett,  tehát, 
szerelmére  hallgatva  csupán,  megnősült ;  tör¬ 
tént  egyszer,  hogy  bájos  fiatal  hitvesével  készült 
vissza  Nagybányára,  valahonnan  messziről ; 
azt  tudta,  hogy  pénzéből  nem  futja  Nagy¬ 
bányáig  az  útiköltség,  —  de,  majd  akad  út¬ 
közben  jó  barát,  gyerünk  !  .  .  .  Elsőosztályú 
vasúti  jegyet  vásárolt,  éppen  kitellek  pénzéből 
az  út  felére ...  És  találkozott  útközben  egy 
jó  baráttal,  és  szépen  hazaérkeztek  Nagy¬ 
bányára.  így  tehát,  hogyne  bíznék  a  sorsban, 
optimista  hogyne  lenne  !  Amikor  olyan  bizo¬ 
nyos,  olyan  természetes,  hogy  e  világon  minden 
jól  sikerül ! .  .  . 

Ez  a  jóbanhivés  rendkívül  dús  életörömet 
áraszt  műveire.  Nagy  kvalitás  ez,  jóformán 
magában  elegendő  arra,  hogy  képeit  min¬ 
denütt,  mindenki,  mindig  örömmel  szemlélje. 

Míg  Katona  Nándor  elbájol,  de  egyszer¬ 
smind  fájdalmas  érzést  is  ébreszt,  amikor  a 
nézőt  gondolkozásra  kényszeríti,  —  Griinwald 
olyan,  mint  a  vidáman  pezsdülő,  üdítő  ital. 
Megérti  és  megérzi  őt  a  legprimitívebb  ember 
s  élvezi  a  kényes,  a  művelt,  a  válogatós  ízlésű 
is.  Szinte  pihen  képei  mellett  a  néző.  Vala¬ 
mennyi  oly  világos,  mind  oly  magától  érthető, 
józan  és  mégis  költői. 

Mily  szép  álmai  lehetnek !  Mennyi  artisz- 
tikus  emlék,  minden  művészi  fix  idea  nélkül ! 
Naivságukban  csorbítatlanul  vonulhatnak  el 
lelki  szemei  előtt  a  gyönyörű  zöld  erdők,  a 

219 


16* 


í ;  ■* 


Malonyay  Dezső 


nyári  napsütötte  zöld  hegyek,  a  melyek  az  ő 
képein  igen  reálisak,  ritkán  olvadnak  a  távol 
ködébe  és  erős  árnyékokat  vetnek.  Igazi  hegyek 
és  dombok,  és  virágillat  és  friss  szénaillat 
árad  róluk.  Egei  többnyire  azúrosak,  felhőinek 
rajza  határozott.  Szereti  ő  tudni,  hogy  miben 
gyönyörködik ! 

Talán  alakjai  festésében  a  legmagyarabb  s 
ott  nyoma  sincs  nemzetközi  művész  művelt¬ 
ségének. 

Az  az  erőteljes,  kissé  primitív  életerő,  amely 
férfiaiban  és  nőalakjaiban  nyilvánul,  tanús¬ 
kodik  a  magyar  származású  művészről.  Sze¬ 
reti  a  történelmi  zsánert,  amely  tág  teret 
nyújt  intenzív  és  atavisztikus  képzelt  világok 
megértésére ;  ha  művészetén  és  egyéniségén 
nem  is  veszünk  észre  semmi  faji  jelleget,  az 
összbenyomásban  magyar  zamat  van.  U,  úgy¬ 
szólván,  topografice  magyar.  Megérzi  a  tótot, 
de  az  a  mi  tótunk.  Megérzi  a  németet,  a 
románt,  - —  de  azok  is  a  mieink.  Édes  hazánk 
gyermeke  valamennyi.  Nem  is  járt  ő  külföldi 
tájakat,  csak  külföldi  iskolákat.  Nem  is  érez¬ 
hette  ő  jól  magát  egy  kifejlett  kultúra  köze¬ 
pette,  amely  a  festőiségnek,  az  általa  annyira 
átérzett  festőiségnek  oly  kevés  anyagot  nyújt. 
Mily  kár,  hogy  a  közelmúlt  században  nem 
élt  ilyen  Grünwaldunk !  Mi  sok  szép  érdekeset, 
és  sajnos,  örökre  eltüntet  őrizhetett  volna  meg 
fajunk  életéből.  Mennyivel  többet  mondott 
volna  el,  naivul  kedves  megfigyelései  révén, 
mint  az  a  nehány  nagyképű  históriai  vászon, 
amelyek  gyakran  oly  szomorítóan  komikusak. 
Székely  Bertalan  pompás  történelmi  vázlatait, 
Madarász  Viktor  becses  alkotásait  egészítette 
volna  ki  egy  ilyen  zsánerszerűbb  magyar  his¬ 
tóriai  festő.  A-lert,  a  történelmi  képen  épp  az 
egészségesen  zsánerszerű  a  legkevésbbé  ha¬ 
landó.  A  művészet  evolúciójában  rendesen  a 
legrégibbet  s  a  legújabbat  szoktunk  helyesnek 
vallani.  Ez  nyilván  egyoldalú  felfogás,  mert 
hisz  minden  haladás  az  ellentétek  közt  mozog. 
A-Ia  a  legelvontabbat  tartják  legérdekesebbnek 
a  művészetben;  valljuk  erősen,  hogy  a  művé¬ 
szet  a  legnagyobb  szubjektivitásban  kezdődött 
s  ismét,  ha  olykor  túlságosan  kalandos  úton 
bár,  de  szüntelen  keresi  az  egyénit. 

Grünwald  képeit  szemlélve,  önkéntelenül 
azt  gondoljuk :  a  bizonyos  fokig  egyénitek 

reálizmus  talán  mégis  a  legigazibb  !  .  .  .  Annyi 
bizonyos,  hogy  a  nemzeti  kultúrák  legtelje¬ 
sebb  és  épp  legegészségesebb  korában  ren¬ 
desen  az  egyénített  realizmus  virágzik. 

Legvilágosabban  így  jut  érvényre,  ebben  a 
keretben,  az  a  nagy  dualisztikus  elv,  amely- 
lyel  mindenütt  találkozunk :  test  és  lélek,  plusz 
és  mínusz,  him  és  nő,  stb. . .  Anyag  is  vagyunk 
s  így  szeretjük  a  realisztikusan  festett  moha 
illatát,  a  valószerben  festett  napsütés  melegét, 
szeretjük  a  természetből  közvetetlenül  eltulaj¬ 
donított  lombárnyékot,  szeretjük,  úgyszólván, 
bőrünkön  is  érezni  a  déli  szél  mámorosító 
cirógatását,  szeretjük  azt,  amit  Szinyei  Merse 
s  Grünwald  ege,  tája,  oly  hűen  éreznünk  ád. 
Szeretjük  az  északi  szél  derűs  zordságát,  amint 
azt  egy  norvég  és  svéd  művész  képén  szinte 
dideregve  érezzük.  Szóval :  szeretünk  anyagi 
énünk  valamennyi  érzékével  gyönyörködni  és 
élvezni.  Ez  azonban  nem  zárja  ki,  hogy  egy 
fejlettebb  lény  által  érzett  hangulatokat  meg¬ 
festve  látván,  szintoly  gyönyörűségben  részünk 
ne  lehetne.  A  tavasznak  nem  csak  szimbólu¬ 
mát  szeretjük  látni,  de  vágyunk  illatára  is ; 
az  őszi  tájban  jelképzett  elmúlást  közvetet- 
lenebbül  megértjük,  ha  a  képről  a  lehullott 
lomb  avatag  illata  is  izgatja  érzéki  énünket. 

Inkább  lebilincsel  egy  emberileg  érző  alak 
öröme  vagy  szenvedése,  mint  egy  típusé,  aki 
talán  csak  úgy  érezne,  olyan  homályosan, 
mint  egy  visszajáró  kóbor  lélek,  elmúlt  száza¬ 
dok  fátylain  keresztül.  A  túlobjektiv  alakokba 
kénytelenek  vagyunk  átönteni  saját  érzelmein¬ 
ket,  míg  az  igazán  egyéni  és  aktuálisan  föl¬ 
fogott  s  megfestett  alakok  belénk  sugalják 
érzelmeiket :  reánk  kényszerítik  örömüket  és 
fájdalmukat,  így  szárnyalnak  át  vélünk  esz¬ 
ményibb  világba. 

A  keresztény  felfogás,  amely  az  elfajult 
pantheizmust  váltotta  föl,  azokat  az  embereket 
állította  példának  elénk,  akik  az  élettől  elfor¬ 
dulnak  s  annak  csábításai,  de  tanulságai  iránt 
is  siketfülüek.  Szükséges  reakció  volt  ez  a 
római-görög  kultúra  brutálisan  elfajult  anya¬ 
giassága  ellen,  de  azután  maga  a  reakció 
csapott  túlzásba.  Épp  úgy  megakarták  cson¬ 
kítani  az  emberi  lényt,  mint  a  legállatiasabb 
materialisták ;  kijelentették,  hogy  az  egész  lát¬ 
ható  és  érezhető  világ  bűnös,  és  ennek  vészé- 

delme  alól  csak  úgy  szabadulhatunk,  ha  a 
testet  irgalmatlanul  elseny vesztjük  ! . .  .  Mintha 
gyökér  nélkül  virágozhatnék  a  virág  !  Különös, 
hogy  ma,  ugyan  más  alakban,  de  ismét  fenye¬ 
getőzik  ilyen  irányzat.  Ismét  kezdenek  tetszeni 
a  sovány,  sápadt,  a  négykönyökű  alakok,  az 
őskeresztény  művészet  groteszk  soványságai 
jelentkeznek  a  modern  túlzók  művészkedésé¬ 
ben.  Akadnak,  a  kiknek  már  az  ilyen  árny¬ 
lények  is  túlreálisak  s  a  szeplőtlen  fogantatás 
igen  szent,  de  igen  önkényes  gyakorlatához 
szegődnek.  E  magasztos  lényeket  bírálni  bajos, 
minden  organikus  és  evolucionisztikus  alap 
hiányzik  hozzá  ;  elődjük  nincsen,  bízvást  remél¬ 
hetjük  tehát,  hogy  utódaik  sem  lesznek. 

Mennyivel  melegebb,  igazabb,  mert  egész¬ 
ségesebb  Grünwald  művészete,  amely  nem 
kívánja,  elméletekre  támaszkodva,  megelőzni 
a  természet  bölcsebb  evolúcióját.  Nem  törő¬ 
dik  ő  azzal,  milyen  lesz  az  ember  százezer 
év  múlva,  —  szerényen  beéri  a  jelennel,  amely 
Isten  csodáiban  oly  gazdag,  hogy  gyönyörű¬ 
ségét  alig  győzi  közölni  velünk  a  művészet. 

Valószínű,  hogy  a  színharmóniáknak  és 
színdisszonanciáknak,  csakúgy  mint  a  forma 
disszonanciáinak  és  harmóniáinak  fiziologikus 
hatását  majdan  alaposabban  megismerve,  a 
művészek  öntudatosabban  és  rendszeresebben 
fognak  építeni  az  ismeretlen  világba.  Tény, 
hogy  bizonyos  színproblémák  megoldása  leg¬ 
finomabb,  legbensőbb  érzelmeink  megértetésére 
rendkívül  alkalmasak ;  való,  hogy  a  formák 
világa  szintén  ilyen  elvont  törvényeknek  hódol, 
—  de  épp  ezt  kell  összeegyeztetni  tudnunk 
a  lehető  reálissal,  mindaddig,  amíg  lelkünk 
nem  bír  majd  áthatni  más  világokat  is.  Azok 
a  világok  azonban  épp  oly  kevéssé  lesznek 
önkényesek,  mint  ez  a  világ,  amelyet  ismerünk. 

Grünwald  Béla  nem  a  távolba  vesző  hát¬ 
terek  embere.  Ő  csak  azt  festi  szívesen,  amit 
egészen  jól  lát.  Nem  simítja  együvé  a  vég¬ 
telent  a  végessel,  néki  a  földi  egy  többé  kevésbbé 
korlátozott  tömör  világ,  a  melytől  a  határ¬ 
talant  kiszámíthatatlan  távolság  választja  el. 
Neki  az  ég  az  ég,  a  föld  a  föld,  nyugodtan 
bevárja  itt  a  percet,  a  melyben  talán  átröp¬ 
penhet  amoda,  a  végtelenbe. 

Helyesen  ! . . .  Szép  ez  a  mi  földünk  s  egy¬ 
előre  beérheti  véle  az  ő  ecsetje  is. 


Ezért  érezzük  magunkat  mi  is  olyan  otthon 
képei  előtt.  A  mi  világunk  is  az  a  világ,  amely¬ 
ben  ő  művészileg  él ;  dombjai,  útjai,  hegy¬ 
szakadékjai  régi  ösmerőseink.  Meg  vagyunk 
győződve,  hogy  mindeme  helyeken  mi  is  töl¬ 
töttünk  már  egy-egy  boldog  órát. 

Úgy  tudjuk,  Grünwald  jelenleg  Rómában, 
Fraknói  Vilmos  püspök,  a  magyar  művészet 
fenkölt  lelkű  istápolójának,  római  magyar 
művészházában  dolgozik.  Kiváncsiak  vagyunk, 
hogy  az  a  színekben  ugyan  pompás,  itt-ott  a 
magyar  vidékekre  emlékeztető,  de  mégis  oly 
melankolikus,  a  múlandóságra  szüntelen  figyel¬ 
meztető  táj,  mily  befolyással  lesz  Grünwald 
művészetére  ? .  . . 

Vájjon,  duzzadó,  folytonos  derűben  viruló 
életöröme  nyer-e  egy  kevés  zamatot  abból  a 
megadással  teljes  nagy  melankóliából,  amelyet 
a  legnagyobb  olasz  művészek  remekeiben  talá¬ 
lunk  ? .  . .  Megnyilik-e  lelke  a  szánalom  érze¬ 
tének,  ami  öntudatosabbá  avathatja  szerencsés 
optimizmusát? .  .  . 

Reméljük,  csak  gazdagodni  fog  egészséges 
művészi  egyénisége  s  nem  veszít  el  semmit 
abból  az  ifjú  és  merész  tettvágyból,  amit  benne 
kiváltképen  szeretünk. 

A  régi  művészet,  közvetetlenségben  és  mély¬ 
ségben,  sokkal  értékesebb  a  modern  művészet¬ 
nél.  A  renaissance  s  a  megelőző  kor  művészei 
hazájukhoz,  a  szó  topografikus  és  néprajzi 
értelmében  is,  hívek  maradtak.  Nem  vitte  őket 
vasút  világgá,  Amerikát,  Ázsiát,  Egyiptomot 
illusztrációk  révén  sem  ismerték,  s  ezáltal  a 
jótékony  korlátozás  által  a  körülöttük  lévőnek 
alaposabb  megismerésére  voltak  utalva.  Még 
az  akkori  egyes  iskolák  kizárólagoskodását  is 
ma  már  szinte  kvalitásnak  tekintjük ;  a  bizan- 
tinus  művészet  formaszegénysége  és  merevsége 
ma  már  épp  úgy  gyönyörködtetnek  bennünket, 
mint  a  régi  olasz  iskolák  kezdetlegességei 

Zichy  Mihály,  e  kozmopolita  s  emberismerő 
művész  kifejtette  egyszer,  mi  módon  kellene 
művészeket  nevelni ...  A  természet  szemlé¬ 
lete  s  némely  művész  óriás  tanulmányozása 
az,  amire  ő  bíztat  s  amit  ő  föltétlenül  szük¬ 
ségesnek  tart,  minden  egyéb  külső  befolyás 
kizárásával. 

Szükségesnek  tartja  a  komponálást  is,  de 
csak  annyiban,  hogy  szerinte  megengedhető 

már  a  fiatal  művésznek  is  azt,  ami  lelkében 
kifejeződésre  vágyik,  lehetőleg  naivan  vissza¬ 
adni. 

Határozottan  nagy  veszedelem,  még  a  leg¬ 
erősebb  művészi  individualitásra  nézve  is,  az 
a  tömérdek  s  többnyire  értéktelen  műtermék, 
amelyek  ma  özönükkel  agyonárasztanak  ben¬ 
nünket.  Ha  egy  szép  melódiát  elhangolt  zon¬ 
gorán,  vagy  verklin  gyakran  hallunk,  kevésbé 
lelkesedünk  érte,  mint  akkor,  amikor  tisztán 
hallottuk.  Ideje  volna,  hogy  takarításhoz  lás¬ 
sunk  a  művészet  templomában,  kikorbácsolva 
onnét  a  merőben  üzleti  haszonra  dolgozó 
kufárokat.  Egyéb  politikai  és  társadalmi  okok 
miatt  boykottáltak  már  tisztességesebb  termé¬ 
szetű  vállalkozásokat.  Óvni  kell  elsősorban  a 
fiatal  művészt,  azután  a  közönséget,  aki  a 
művészetet  élvezni  tudja  és  akarja,  óvni  kell 
attól  az  izlésrontó  mételytől,  amelynek  csiráit 
a  selejtes  művészeti  termelés  hinti. 

Fontos  szerep  jut  c  tisztító  munkában  kül¬ 
földet  járó  művészeinknek,  és  azoknak,  akik 
a  művészt  külföldi  útjára  segítik. 

ISTEN  KARDJA 

GRÜNWALD  BÉLA  OLAJFESTMÉNYE 

Egy  kis  direktíva  csak  hasznára  válnék  a 
mohón  útrakelő  fiatal  művésznek,  aki  még 
gyakorlatlan,  kritikai  látása  nincs,  még  szeme 
nem  bír  azzal  a  biztossággal,  amire  szüksége 
van  az  idegen  új  világban.  Természetes,  hogy 
ami  fogékony  művészeinket  hevesebben  kapja 
meg  odakünn  az  őket  környező  élet,  újsá¬ 
gával  inkább  csábítja,  mint  a  műremekek, 
amelyekben  azt  a  nékik  idegen,  új  termé¬ 
szetet  és  életet  a  leghatalmasabb  mesterek 
rögzítették  vászonra.  Pedig  éppen  a  mohóság 
teszi  olykor  meddővé  a  külföldi  tartózkodást. 
Az  a  másmilyen  természet  s  az  a  másmityen 
élet  gyakran  inkább  csak  zavart  okoz,  a  lélek 
ama  rejtett  műhelyében,  ahonnét  művészetük 
alkotásai  oly  misztikus  módon  kerülnek  elé. 

Más  a  régi  műremekek  hatása  a  lélekre. 
Távolabb  állanak  tőlünk  s  magasan  fölöttünk. 
Azokból  tanulhatjuk  meg :  mennyiben  szük¬ 
séges  a  külvilág  formáihoz  ragaszkodni,  és 
mennyiben  szabad  egyéníteni.  Ezt  azért  látjuk 
tisztábban,  jobban,  a  különféle  elmúlt  kor¬ 
szakok  remekein,  mert  valamennyi  alkotáson 

ugyanazt  az  alapelvet  találjuk  meg  mindig  a 
művész  belvilága  és  a  művész  környezete  közt 
lévő  kölcsönhatásokban,  ugyanazt  az  alapelvet 
minden  remeken,  különféle  művészi  alkalma¬ 
zásokban. 

Ez  az,  amit  a  külföldet  járó  művésznek, 
hazájáról  soha  meg  nem  feledkezve,  néznie  s 
tanulnia  kell. 

Azzal  a  veszedelemmel  szemben,  hogy  a  régi 
mesterek  tanulmányozása,  esetleg  másolása,  az 
egyéniség  rovására  történhetik,  figyelmeztet¬ 
nünk  kell  a  fiatal  művészt  arra,  hogy  mindig 
a  legrokonabb  s  éppen  az  egykorú  az,  ami  az 
egyéniséget  leginkább  veszélyezteti.  Nem  a 
régi  mesterek,  inkább  a  divatos  kortársak! 

Még  valamit,  e  jámbor  óhajtások  kapcsán  ! 

A  magyar  művész  nem  igen  jár  el  elég 
messzire.  Lám,  Grünwald  a  messzebb  Keleten 
is  talált  olyasmit,  amivel  művészi  fejlődését 
üdvösen  szolgálta.  Kár,  hogy  csak  néhány 
német,  francia  s  olasz  várost  tekint  meg  az 
utazó  magyar  művész,  holott  távolabb  is  találna 
nagyot,  s  ami  fajtánkkal  rokonabbat.  Ma  már 
nincsen  messze  Afrika  s  Ázsia,  megdöbben¬ 
tően  nagyszerű  műemlékeivel  —  és  ott  találna 
a  magyar  művész  ős  népet,  talán  rokonokat, 
akik  valaha  bölcsőnket  vették  körül ! . . .  At- 


tettebb  értelemben  ugyan,  de  hasznosan  érté¬ 
kesíthetné  keleti  tapasztalatait  a  művész  s  talán 
eredetisége  is  érintetlenebbül  kerülne  haza.  Az 
a  nagyszabású  naivitás,  amelyre  Egyiptomban, 
Szíriában  és  a  kis-ázsiai  partokon  lel,  esetleg 
mélyebb  akkordokat  érinthet  a  művész  lelkében, 
mint  a  nyugati  kultúra  akárhány  remekműve. 

Grünwald  bizonyosan  hazahozza  Rómából 
is  az  ő  költői  közvetetlenségét  és  tisztaságát, 
egyenes  úton  járó  igaz  lelkét,  művészi  szere- 
tetreméltóságát.  Római  képei  előtt  is  tanakod¬ 
hatunk  majd :  mi  a  megkapóbb,  a  lebilincse- 
lőbb  azokon  a  kis  és  nagy  vásznakon  ? .  . .  Az 
érintetlen  hamvú  őszinteség  ?  A  művészi  becsü¬ 
letesség  ? . .  . 

Az  igazi  gyermekmesékben  van  olyan 
művészet,  amilyennel  ő  színben,  valőrökben 
s  olykor  a  kép  tárgyában  is  szolgál. 

Milyen  primitív  kedvességéi  mese,  például, 
nagy  képe:  „A  három  királyok*. 

...  és  elindultak  Napkeletről  a  három  kirá¬ 
lyok,  és  mentek,  mendegéltek,  ragyogó  nap¬ 
sütésben,  tiszta  kék  ég  alatt,  viruló  olajfák 
mentén,  derékig  virágos  pázsitban,  és  vezette 
pedig  őket  a  betlehemi  jászolhoz,  a  Megváltó 
bölcsőjéhez,  a  pompázó  fiatal  tavasz .  .  . 

Malonyay  Dezső 

MORVÁT  MŰVÉSZET 

ágráb  is  rohamosan  épül- szépül,  mint 
Budapest.  De,  sajnos,  szintén  Bécs 
jegyében,  akár  csak  a  magyar  biro¬ 
dalom  székesfővárosa.  Ha  már  a 
renaissance  és  barokk  formákból 
összeragasztott  házak  magukban  véve  is  gyötrő 
látványt  adnak  Zágrábban  is  Budapesten  is, 
még  bosszantóbb,  hogy  e  formák  összeragasz- 
tása  a  bécsi  pacience  játszó  akadémia  szabályai 
szerint  történik.  Olasz  művészet  horvát  város¬ 
ban  bécsi  recipe  szerint  nem  valami  lélek¬ 
emelő  látnivaló.  Zágráb  utcáit  végigjárva  el¬ 
enyésző  csekély  kivétellel  bécsi  ízű  jó-rossz 
építkezést  látunk.  Remélhető,  hogy  ez  ott  épp 
oly  átmeneti,  múló  jelenség  lesz,  mint  amilyen 
nálunk.  A  helyi  építőművészek  csak  megtalál¬ 
ják  majd  a  hely  számára  való,  a  hely  körül¬ 
ményeiből  kialakuló  építészetet.  És  a  szobrá- 
szatot  is. 

Mert  Zágráb  három  terének  szoborművei 
szintén  német  művészetet  jelentenek.  Fernkorn 
igen  közönséges  öntvényei.  Zágráb  a  bécsi 
direktorhoz  fordult  ezekért,  mert  abban  a  perc¬ 
ben  ő  volt  az  „összmonarchia“  hivatalosan 
nagynak  kijelentett  szobrásza.  Ha  igazságosak 
vagyunk,  úgy  csak  az  öntő  technikus  derekas- 
ságát  becsüljük  benne.  Ami  Fernkornon  kívül 
látható  plasztikai  művek  dolgában,  az  nagyob- 
bára  Rendié  Iván  műhelyéből  került  ki.  De 
Rendié  ezekben  nem  mutatkozott  kimagasló 
tehetségnek.  Helyi  vonást  e  művek  már  azért 
sem  mutathatnak,  mert  nem  is  legjobb  pro¬ 


duktumai  egy  külföldi  iránynak.  Hagyomány 
alapjául  aligha  fogják  ezeket  a  horvát  művé¬ 
szek  elfogadni,  épp  oly  kevéssé,  mint  például 
mi  Ferenczy  István  műveit 

Az  utca  tehát  Zágrábban  ezidcig  nem  mutat 
a  külföldiektől  eltérő  helyi  vonást.  Nincs  mit 
csodálkoznunk :  Zágráb  sem  teremthet  magá¬ 
nak  máról-holnapra  tősgyökeres  művészetet. 
Ha  végignézzük  a  Stroszmajer-képtárt,  a  festé¬ 
szet  is  ilyen  tanulságokkal  szolgál.  Bécs  és 
München  lóg  a  falakon,  a  képek  között  a 
különbség  mindössze  annyi,  hogy  e  festők 
hol  hívebb,  hol  csak  hű  tanítványai  voltak 
német  mestereiknek  s  tehetség  dolgában  az 
egyik  talán  többet  jelent  a  másiknál.  De  nem 
sokkal  többet.  Majdnem  mindenütt  a  roman¬ 
tikus  és  érzelgős  tárgy  a  legfontosabb  a  képen. 
De  nem  is  itt  kell  a  mai  horvát  művészet 
tükörképét  keresnünk,  hanem  a  nyár  elején 
megnyílt  kiállításban. 

Most  ülte  huszonötéves  jubileumát  az  oda¬ 
való  művészegyesület  egy  kiállítással,  amely 
„Jubílarna  izlozba  drustva  umjetnostF  címmel 
bemutatja  a  horvát  művészek  újabb  nemze¬ 
dékét.  A  jubiláris  kiállítás,  nem  tudjuk,  mi 
okból,  nem  volt  teljes  Egész  sor  név  hiány¬ 
zik  belőle.  De  mégis  bizonyos  képet  adott  a 
horvát  művészet  mai  állapotáról.  Hálásak  let¬ 
tünk  volna,  ha  e  kép  teljesebb  lett  volna,  de 
a  kiállítás  így  is  tanulságossá  alakult. 

Ennek  a  kiállításnak  is  vannak  konzerva- 
tivjai,  akik  akadémiai  tanároknak  születtek  és 
van  ellenzéke,  amely  a  festészetben  a  plein- 
airt  hangsúlyozza.  Körülbelül  a  küzdelem  és 
keresés  amaz  állapotát  látjuk  itt,  amelyről  mi 

is  beszélhetnénk,  ha  visszagondolunk  a  nyolc¬ 
vanas,  kilencvenes  évek  Budapestjére.  És  saját¬ 
ságos  :  a  professzor-stílus  és  a  modern  áramlat 
egyaránt  Münchenre  és  talán  Bécsre  utal.  Is¬ 
merjük  e  típusokat :  a  budapesti  tárlatokon  is 
ezek  viaskodtak  egy  darabig  a  falakért  és  arany¬ 
érmekért.  A  publikum  tetszése  még  nem  igen 
eshetik  latba,  mert  a  publikum  Zágrábban  még 
ma  is  azok  pártjára  áll,  akik  nagy  történeti 
baleseteket  vagy  keleti  hárem  szépségeket  feste¬ 
nek.  Egészen  így  volt  ez  nálunk  is  ezelőtt  egy 
évtizeddel.  Okát  is  tudjuk  ennek.  A  zágrábi 
közönség  is  elsősorban  a  témát  keresi  a  képen 
s  ha  a  téma  lendülő  frázisokban  szónokol, 
meg  van  nyerve  a  karzat.  Hisz  oly  félreérthe¬ 
tetlen  biztonsággal  olvasható  le  a  Stroszmajer- 
képtárban  egy-egy  vászonról,  hogy  íme  most 
egy  levente  súlyos  kardja  alatt  meghalt  az 
ádáz  török.  S  vér  folyik,  még  pedig  a  szabad¬ 
ságért.  Holttestek  hevernek  a  sziklákon,  hősök 
áldozzák  fel  magukat.  Ez  érthető,  ez  lelkesítő. 
Aki  ilyen  képet  vesz,  hazafias  cselekedetet 
gyakorolt.  Egy  bibije  mégis  van  a  dolognak: 
soha  sehol  ily  képek  révén  nem  fejlődött  a 
művészet.  Még  kevésbbé  nemzeti  művészet. 


A  Krafftok  ezerszer  megfesthetik  Zrínyi  ki¬ 
rohanását,  a  Geigerek  az  Árpád-kor  fontos 
epizódjait :  bécsi  munka  marad  az  örökké. 

Zágrábban  is  az  a  helytelen  felfogás  ural¬ 
kodott  eddig,  amely  nálunk  még  a  millenáris 
időkben  kisértett :  nagy  operajelenetekkel  szer¬ 
keszteni  nemzeti  művészetet.  Nem  tudjuk,  hogy 
azok  az  öles  vásznak,  amelyek  ily  tárgyakkal 
szolgálnak  a  horvát  közönségnek,  egy  kihaló, 
vagy  egy  még  mindig  ápolt  irány  szülöttei-e. 
Csak  az  bizonyos,  hogy  ezeken  a  képeken 
nincs  eg3^etlen  horvát  vonás.  München  és  Bécs 
nyelvén  folyik  itt  az  artisztikus  beszéd.  Ezek 
nem  úttörők,  hanem  epigonok. 

Az  odaliszk-  és  hárem-festőkről  talán  fölös¬ 
leges  egyetlen  szót  is  szólnunk. 

A  modernek  sem  honosodtak  még  meg 
eléggé  a  hazájukban,  bár  jobb  csapáson  halad¬ 
nak,  mint  a  régiebbek.  Művészi  kifejezésmód¬ 
juk  még  sűrűn  emlékeztet  a  külföldre.  Festői 
nyelvükben  még  nincs  helyi  és  egyéni  dia¬ 
lektus.  Ezt  azonban  ily  rövid  idő  alatt  nem 
is  lehet  követelni.  Bizonyára  sok  küzdeni 
valójuk  van  a  régiekkel,  a  közönség  közöm¬ 
bösségével.  Úgy  tudjuk,  hogy  a  horvát  pub- 

licisztika  sem  segíti  az  újabb  törekvéseket.  Ne 
várjunk  tehát  e  küzdőktől  remekműveket,  hanem 
elégedjünk  meg  azzal,  ha  egészséges  fejlődést 
látunk.  Többjük  a  hazájában  dolgozik,  mások 
még  mindig  a  külföldön,  külföldi  piac  számára 
munkálkodnak.  Az  előbbiek  azon  az  úton 
vannak,  hogy  a  maguk  földjének  jelenségeit 
dolgozzák  fel,  ami  reményt  ad  arra,  hogy 
különleges  festői  stílusuk  fog  fejlődni.  A  mi 
szempontunkból  épp  ezt  tartjuk  értékesnek. 

Nyilvánvaló,  hogy  azok  a  modern  képek, 
amelyeket  ezek  a  festők  déli  környezetükben 
festettek,  a  legjobbak.  Hosszan  együtt  éltek 
a  szerzőik  e  tájjal,  ez  emberekkel,  kitörölhet- 
len  emlékeket  hoztak  onnan.  Utalunk  itt  pél¬ 
dául  Krizman  Tomislav  vagy  Crncic  Menci 
Klemens  képeire,  ezek  nagyobbára  közvetle¬ 

nek,  szerzőik  jól  átérezték,  s  mert  együtt  éltek 
a  tárgyaikkal,  módjukban  volt  meglehetősen 
elfogulatlanul  festeniük.  A  Karszt  vagy  a  dal¬ 
mát  hegyek  sivár,  de  érdekes  képeit  kapjuk  : 
alkonyaikor  finom  kékes  tónus  ül  a  rideg 
kősziklákra,  hátul  megcsillan  egy  darabka  a 
tengerből.  Tónus-  és  foltművészet  ez,  bizonyos 
fiatalos,  jóleső  erővel  előadva.  Crncic  valami¬ 
vel  erőteljesebb  vagy  valamivel  dekorativebb. 
Tüzes  eleven  színek,  vastag  festés ;  tenger¬ 
parti  képek,  ahol  tömör  azúr  a  víz,  szikrázik 
a  napfényben  a  fehér  szikla,  s  a  kócos  karszt- 
növények  hosszú,  vékony  lila  árnyakat  vetnek 
a  kiégett  talajra.  Sokkalta  óvatosabb  Vidovic 
Emanuel  festése.  Legtöbb  képe  zöldeskék 
fátyolba  merült  lagúnát  vagy  tengerpartot 
mutat,  amely  felett  árnyként  suhan  el  egy  nagy 

vitorla.  Némely  darabjaiban  Segantini  techni¬ 
káját  utánozza.  Iskolaszerű  becsületes  plein- 
air  tanulmány  Becic  Vladimír  képe  ;  öreg  asz- 
szony  ül  óriási  ablak  előtt,  ami  fontos  valőr- 
és  silhouette-tanulmányokra  ad  alkalmat.  A 
problémát  meg  is  oldotta.  Fiatalosnak  látszik 
Brankovic  Dusán,  arcképei  gyorsjártú,  igen 
széles  ecset  egynéhány  kövér  vonalával  van¬ 
nak  a  vászonra  teremtve  :  az  egyik  oldal  egy 
árnyéktenger,  a  másikra  szinte  rázuhan  a  nap¬ 
fény.  Merész  hévvel  kerülnek  ebbe  a  világí¬ 
tásba  a  szinte  tűlerős  szín-pacsmagok. 

Fernkorn  és  Rendié  szobrászata,  ügy  lát¬ 
szik,  egészen  a  múlté :  követőjük  nincs.  Akik 
e  kiállításon  figyelmünket  lekötötték,  inkább 
a  modern  szellem  tanítványai.  Franges  Róbert 
kedves  dolgokkal  van  képviselve,  azt  hisszük, 
hogy  igazi  tere  a  kisplasztika,  amiről  jó  próbát 
ad  itt  egy  pulykája.  Annál  inkább  a  hatalmas, 
a  súlyos,  a  monumentális  felé  tör  Mestrovic 
Iván.  Annyi  bizonyos,  hogy  jól  ismeri  Rodint, 
sőt  egy  helyütt  még  a  motívum  is  rokonra 
talál  a  francia  mester  oeuvrejében  (egy  óriás 
méretű  kéz).  Természetes,  hogy  mégis  egész 
világ  választja  el  Rodintól.  Két-háromszoros 
életnagyságú  fejek  és  testek  kerültek  itt  össze, 
a  legtöbbjüket  valamely  benső  vihar  vagy 
extázis  forgatja,  csavarja,  lendíti.  Minden  óriási. 
Az  erő  már-már  durvasággá  válik.  Ugolino 


gróf  nagy  arcán  az  izmok  úgy  eltorzultak  a 
kíntól,  mintha  szemünk  láttára  démonok  tép- 
desnék  minden  idegszálát.  Ahol  a  téma  nem 
szolgál  ilyen  konvulziókkal,  ott  kárpótlásul  a 
kezeken  óriási  módon  megdagadnak  az  erek, 
mintha  vér  helyett  a  Vezúv  lávája  hömpö¬ 
lyögne  ott  által,  vagy  pedig  az  ujjak  bütykei 
szegletesen  merednek  ki :  egy-egy  veszedel¬ 
mes  szírt.  Egy  női  arcképen  a  ruha  viharosan 
lobog,  szinte  önállóan  kanyarog  minden  redő. 
Ez  már  nem  Rodin,  hanem  talán  inkább  Ber- 
nini  felcsigázott  temperamentumossága.  Szilaj 
erőt  látunk  ebben  a  szobrászban,  aki  bizo¬ 
nyára  a  legkiválóbb  ebben  a  nemben  Horvát¬ 
országban. 

Mindezek  a  művészek  teljesen  ismeretlenek 
nálunk  :  nem  tudjuk  azt  sem,  mily  állomásokon 
át  jutottak  mostani  tudásukhoz,  milyen  az 
eddigi  munkásságuk.  Sőt  kérdés,  hogy  azok  a 
munkák,  amelyek  véletlenül  épp  e  kiállításon 
kerültek  együvé,  egyáltalán  híven  jellemzik-e 
szerzőiket.  Mégis  érdemes  a  zágrábi  művészet 
kialakulását  figyelemmel  kisérni,  mert  nem 
egy  egészséges  tehetséggel  ismerkedünk  meg. 
Természetes,  hogy  sokkal  hívebb  képet  kap¬ 
nánk  a  horvát  festészetről,  ha  nem  csupán 
egyetlen  tárlat  véletlenül  összehordott  darabjai, 
révén  szerezhetnénk  róla  tudomást. 

Lyka  Károly 

francia  forradalom  minden  téren 
egyszerre  szakított  a  hagyomá¬ 
nyokkal.  Nem  kellett,  ami  a  múltra 
emlékeztetett,  de  a  jövő  formáit 
nem  tudták  rögtön  megtalálni.  A 
minden  áron  újnak  ebben  a  lázas  keresésében 
jutottak  el  a  rómaiakhoz.  A  római  köztársa¬ 
ság  küzdelmeiben  és  a  császárság  diadalában 
megtalálták  a  politikai  párhuzamot.  A  forra¬ 
dalom  hőseiből  római  hősök  lesznek,  a  csá¬ 
szárból  római  imperátor.  A  Herculaneum  és 
Pompéji  lávarétege  alól  akkoriban  előkerülő 
művészeti  alkotásokban  megtalálták  a  művészi 
ideált.  így  áll  Canova  és  Thorwaldsen  a  XIX. 
század  szobrászaidnak  kezdetén.  A  festészet, 
amely  klasszikus  mintáit  nem  az  ó-kor  képei¬ 
ről  veszi,  hanem  az  antik  szobrokban  találja 
meg,  elég  hamar  szabadul  ez  alól  a  közvetett 
befolyás  alól.  Nem  úgy  a  szobrászat.  Nem¬ 
csak  az  antik  „szép  formái"  verik  békóba, 
de  az  antik  istenek  is  újra  elfoglalják  trón¬ 
jaikat.  A  század  szobrászata  egészen  az  utolsó 
évtizedig  utánzó  marad.  Mikor  az  antikra 
ráun,  a  renaissanceot,  a  barokkot  utánozza. 
S  mondhatjuk-e,  hogy  ez  utánzásnak  immár 
vége  vagyon  ?  Az  utca  ellentmond.  A  drapé- 
riás  főalakok  még  nap-nap  után  vonulnak 
föl  talapzataikra  és  allegoriás  mellékalakjaik 
híven  őrzik  őket.  Ha  olykor  Jákob  hangját 
halljuk  is,  a  kéz  még  mindig  Ezsaué.  A  múlt 


század  változó  ideáljaiért  folytatott  harcban 
azonban  két  szobrász  neve  válik  ki,  mint 
akiknek  részben  sikerült  a  saját  koruk  érzé¬ 
seit  annak  megfelelő  formában  kifejezésre  jut¬ 
tatni.  Ez  a  két  szobrász :  a  francia  Rodin 
és  a  belga  Meunier.  Amaz  a  65  éves,  nem 
lankadó  kézzel  formálja  még  meudoni  villá¬ 
jában,  Páris  mellett,  az  embert,  amint  éppen 
most  látja,  folytonosan  fejlődve,  változva  az 
igazi  zsenik  szokása  szerint.  Emez  pár  héttel 
ezelőtt  szűnt  meg  alkotni. 

„Nagy  volt  az  én  küzdelmem,  de  az  elég¬ 
tétel  fényes.  Most  elértem  a  legnagyobb  sikert 
—  de  időm  már  rövid !  “  Ezt  írta  nyolc  év 
előtt  az  akkor  már  66  éves  művész,  aki  a 
hosszú  ismeretlenség  homályából  előbukkanva 
pár  évvel  azelőtt  lett  egyszerre  világhírű  mes¬ 
terré.  Művészetében  a  munkát  dicsőítette  és 
élete  folyásában  a  nem  kevésbbé  fáradhatlan 
munka  példáját  adta.  1831-ben  született  Etter- 
beekben,  Brüsszel  egyik  külvárosában.  Hat  gyer¬ 
mek  között  ő  volt  a  legfiatalabb.  Özvegy  édes 
anyjuk  tartja  fönn  őket  nehéz  kézi  munkával. 
A  legidősebb  fiú,  aki  rézmetsző,  tanítja  Con- 
stantint  rajzolni.  A  szobrászatot  a  brüsszeli 
akadémián  kezdi  és  Fraikinnál,  egy  édeskés 
klasszicistánál  folytatja.  Ennél  valóságos  inas 
szolgálatot  teljesít,  de  a  művészet  nevében 
mindent  tűr.  Most  21  éves  és  életének  első 
fordulójához  ér :  festő  lesz.  Egy  szabad  isko¬ 
lában  találkozik  Ropssal  és  de  Grouxval,  a 
nyomor  festőjével.  Ez  utóbbi  hatása  alatt  festi 
első  képeit.  Lelkének  melankóliája  sötét,  komor 

tárgyakban  nyer  kifejezést :  egy  kórházjelenet, 
trappista-temetés,  Szt.  István  agyonköveztetése. 
Közben,  hogy  megélhessen,  különféle  szent 
képeket  fest  templomok  számára.  Már  50  éves, 
amikor  egy  véletlen  folytán  megismeri  a  belga 
gyárak  és  bányák  világát.  Végre  megtalálja 
önmagát,  érzi,  hogy  élete  munkája  most  vár 
reá.  Egész  sereg  tanulmányt  készít  a  látot¬ 
takról,  megfesti  képeit  a  munkásvilágból  és 
pár  év  múlva  kiállítja  első  munkás-szobrát 
Párisban  (1884).  Ismét  a  szobrászaté  tehát. 
A  képek,  szobrok  száma  nő,  de  nem  a  vevőké. 
A  pegazust  ismét  igába  fogja,  mint  fiatal  évei¬ 
ben  a  Fraikin  műtermében.  Festőtanárságot 
vállal  egy  kis  belga  városban,  Löwenben,  hogy 
szobrász-álmait  ott  megvalósíthassa.  „Szám¬ 
űzetés  volt  ez,  de  kei^eret  adott"  írja  maga 
róla  keserű  őszinteséggel.  —  Nyolc  évet  tölt 
Löwenben,  ott  alkotva  a  legszebb  szobrait.  Mikor 
nyolc  év  után  Brüsszelbe  visszatér,  még  két 
évig  tartja  meg  löweni  tanárságát,  Löwen  és 
Brüsszel,  a  tanítás  és  alkotás  közt  osztva 
meg  napját. 

Életének  már  első  szakában  a  szenvedők 
felé  fordul.  Saját  lelkének  hangulata  és  a 
mestere,  de  Groux  példája  viszi  rá.  Ez  a  de 
Groux,  aki  a  napi  kenyérért  való  küzdelmé¬ 
ben  templomablakokat  volt  kénytelen  ipar- 
szerűleg  tervezni,  a  maga  és  a  környezete 
nyomorát  festette  meg  képein.  Meunier  ha¬ 
sonlót  cselekszik.  Amilyen  a  tárgyuk,  olyan 
a  technikájuk  is  ezeknek  a  képeknek.  Sötét, 
nehéz,  olajos  színek.  Kirí  belőlük  a  tendencia. 
Képei  egészen  más  irányt  vesznek,  mikor 
maga  találja  meg  azoknak  tárgyát.  Egy  ki¬ 
rándulás  a  Lüttich  melletti  szénbányák  közé, 
volt  ez* a  megnyilatkozás  rá  nézve.  Meg  van 
rendülve  e  vidék,  ez  emberek  „tragikus  és 
komor  szépségétől".  Itt  is  először  „a  részvét 
fogja  el“.  A  benyomások  és  azoknak  gyors, 
közvetlen  följegyzése  szénnel,  pasztellel,  víz¬ 
festékkel  a  technikáját  is  fölszabadítja.  Előbb 
mintha  csak  a  környezet  érdekelné,  a  füs¬ 
tölgő  kémények,  a  kormos  hidak,  a  szénpor 
lepte  utak,  mintegy  a  váza  „a  fekete  országi¬ 
nak,  hiányzik  belőle  az  ember.  A-likor  az 
ember  is  föllép,  úgyszólván  egyedül  uralkodik  a 
képen  nagy  körvonalaival.  Az  emberi  alak  ki¬ 
válása  megkezdődik,  hogy  későbbi  alkotásai¬ 


ban  önálló  szobrászi  létet  éljen.  Régebbi  képei¬ 
nek  tragikus  pátosza  csak  kivételesen  szólal 
meg,  mint  a  „hekatombá“-nak  nevezett  képén, 
amelyen  a  bánya  kiterített  áldozatai  mellett 
két  munkásasszony  varrja  a  félhomályban  a 
fehér  halotti  leplet. 

Az  ihlet  egy  perczében  kiragad  egy  ilyen 
alakot  festői  hátteréből  és  megmintázza  a 
„hámormunkás “-t.  —  Harminc  évnek  hosszú 
tévelygése  után  ez  az  első  szobrászi  alkotása. 
Visszatért  oda,  ahonnan  kiindult,  de  nem  a 
Fraikin  édeskés  istennőihez,  hanem  a  valóság, 
húsból,  vérből  való  alakjaihoz  A  XIX.  század 
szobrászata  mindeddig  idegenkedett  ettől  a 
valóságtól,  mert  tartalmilag  és  formailag  a 
múlt  esztétikája  kötötte.  Ez  a  művész  azon¬ 
ban  fölismerte,  hogy  a  kor  irányának,  amely 
egy  új  társadalom  kialakulásában  találta  meg 
egyik  főfeladatát,  művészetileg  is  kifejezésre 
kell  jutnia,  ha  ez  a  szobrászat  nem  akar 
tovább  is  a  múlt  utánzója  lenni,  amely  nem 
látja  a  jelen  alakulásait. 

Új  világnézetek  mindig  átalakítólag  hatottak 
a  művészetre.  Az  antik  szobrászat  a  külső 
szépségre  fektette  a  fősúlyt,  a  szép  testforma 
öncél  volt  ránézve,  innen  ennek  a  művészet¬ 
nek  külsőséges  jellege,  hidegsége.  A  keresz¬ 
ténység  a  szeretet,  a  részvét  érzelmét  hozta 
ebbe  a  világba  és  ezt  tette  művészetének  is 
egyik  főforrásává.  Az  Olimpus  hideg,  tipikus 
istenei  helyére  a  szenvedő  istenember,  a  mater 
dolorosa  lép.  Az  ember  nem  örvend  testi 
szépségének,  hiszen  a  szenvedőké  a  meny- 
ny elmek  országa.  Nem  a  szép  ember:  a  szen¬ 
vedő  ember,  a  mártír  ennek  a  művészetnek 
a  főtárgya.  A  renassaince  szobrászata  ennek 
a  két  különböző  forrásból  fakadt  művészeti 
iránynak  a  kiegyenlítésén  fáradozott.  Csak  a 
XIX.  század  az  ő  történelmi  hajlamaival  keres¬ 
gélt  még  mindig  a  múlt  művészi  ideáljai  kö¬ 
zött.  Végre  a  század  végén  ugyanaz  a  szel¬ 
lem,  mely  a  társadalomban  az  osztályérdekek 
kiegyenlítésére  törekedett,  jelentkezett  a  művé¬ 
szetben  is,  hogy  a  múlt  szentesítette  szépség 
fogalmát  megváltoztassa.  A  szépség  fogalma 
nem  állandó  valami,  úgy  vagyunk  vele,  mint 
a  társadalmi  igazsággal.  „Higyjétek  nekem, 
de  az  igazságok  nem  olyan  szívós  Methusa- 
lemek,  mint  az  emberek  hiszik.  Egy  közön- 

séges  igazság  rendesen  15,  16,  legfeljebb  20 
évig  él,  ritkán  tovább",  mondja  az  Ibsen  „nép- 
gyűlölő“-je.  A  XIX.  század  szobrászata  a 
század  utolsó  két  évtizedéig,  mintha  ellent 
akart  volna  mondani  e  tételnek,  oly  nehezen 
jutott  el  az  ő  új  szépségfogalmához:  a  jel¬ 
lemzőhöz.  Ezt  az  új  szépséget  fejezte  ki 
Meunier  az  ő  munkásalakjaiban,  melyekkel 
új  teret  nyitott  a  szobrászatnak.  A  Courbet, 
Millet  képei,  a  Zola  „GerminaT-ja  után,  úgy 
látszik,  mintha  újítása  nélkülözné  az  eredetiség 
varázsát.  A  szobrászatban,  ebben  a  kiválóan 
formális  művészetben  azonban  sok  fordul  meg 
a  hogyan  kérdésén. 

Fölfogása  korunk  egy  másik  nagy  „ember- 
formálójá“-éval,  az  Ibsenével  találkozik,  ha  ez 
szellemének  és  problémáinak  sokoldalúságával 
fölülmúlja  is  őt. 

Mindketten  szűk  körből  veszik  alakjaikat,  az 
a  kis  városi  norvég  társadalomból,  ez  a  belga 
munkásosztályból.  Formáló  kezük  alatt  azon¬ 
ban  lehullnak  a  nemzetiség,  az  egyes  szűk 
korlátái,  csak  az  általános  ember  áll  előttünk. 
A  küzdő,  szenvedő  ember.  Itt  van  a  Meunier 
„öreg  munkásasszony  “-a.  Egy  öreg,  megtört 
szemű,  csontvázig  leaszott  asszoiry.  Csak  a 
test  felső  részét  látjuk,  még  az  egyik  kar  is 
el  van  hagyva,  míg  a  másik  fájdalmas  moz¬ 
dulattal  szorul  az  asszony  csontos  testéhez. 
És  ez  az  igénytelen  mellszobor  a  művész  föl¬ 
fogásában  a  megadás,  a  néma  tűrés  szimbó¬ 
lumává  emelkedik.  Egy  gyerekét  szoptató  sze¬ 
gény  munkásasszonyban  ismét  az  anyaságnak 
adja  szívhez  szóló  megtestesítését.  Máskor  az 
anyai  fájdalmat  emeli  egész  tragikai  fönségre 
abban  az  asszonyban,  aki  a  bányarobbanás 
áldozatává  esett  lia  holttestét  keresi.  Ennek 
a  némán  előrehajló  asszonynak  egész  fájdalma 
egy  mozdulatba,  a  kezeinek  görcsös  egymásba 
fonódásába  olvad.  Az  egész  alakon  az  átélt 
benyomásnak  emléke  rezeg  végig,  úgy,  amint 
a  művész  saját  szavai  szerint  annak  élő  mását 
látta  és  figyelte  meg  „vérző  szívvel",  amint 
az  egész  éjszakán  át  futkosott  kedvesét  keresve 
a  szénbánya  halottas  kamrájában.  Nemcsak  a 
mások  fáj  dalmát  érezve  át,  alkotott  ilyen  tragiku¬ 
san  szépet,  de  a  saját  családi  csapásai  fölött  érzett 
fájdalma  is  művészi  alakot  nyer  nála.  Mikor 
pár  hónap  lefolyása  alatt  két  felnőtt  fiát  veszíti 

el,  csinálja  „ecce  homo“-ját,  a  fájdalom  néma 
tűrésének  ezt  az  örök  szimbólumát,  a  „tékozló 
fiú“-t,  melybe  az  örökre  elköltözött  vissza¬ 
térésének  hiú  reményét  temeti  és  a  „meg¬ 
feszítettjei,  ajkán  a  fájdalomnak  végső  kiál¬ 
tásával. 

Alakjainak  általános  emberi  hatását  a  mel¬ 
lékes  részletek  elhagyásával,  a  legfontosabbra, 
mondhatnám,  a  legegyszerűbbre  való  vezeté¬ 
sével  éri  el.  „Kőtörő  munkás“-a  nem  egy 
akármilyen  kőtörő,  akire  szerszámairól,  vagy 
ruházatáról  ismerünk  reá,  hiszen  ezekben  igazán 
a  legnélkülözhetlenebbre  szorítkozik,  hanem 
a  kőtörő,  ez  a  természet  anyagi  erőivel  folyto¬ 
nos  küzdésben  álló  ember.  A  jellemzésnek 
ez  az  egyszerű  élessége  azokban  az  alakok¬ 
ban  is  föltalálható,  a  melyeknél  nem  egy-egy 
jellemző  mozdulat,  mint  a  „kőtörő"-nél  a  két 
kézre  fogott  kalapács  ütésre  emelése,  vagy  a 
„ kaszás “-nál  az  egész  testnek  a  kasza  moz¬ 
gását  követése,  szolgál  erre.  A  kikötő  „teher- 
hordó“-ja,  meg  a  „bányamunkás"  is  egyszerű, 
nyugodt  helyzetben  áll,  de  az  első  pillanatra 
szembeszökő  rajtuk  a  foglalkozások  különféle- 
sége.  Ennek  görnyedt,  a  nem  természetes  hely¬ 
zetekben  végzett  munkától  deformált  a  teste, 
annak  a  szabad  levegőn  való,  járó  foglalko¬ 
zástól  szinte  ruganyos,  egyenes  a  testtartása. 

Tévednek  azok,  akik  az  egyesnek  ebben 
az  általánosításában  az  antik  művészet  típussá 
való  idealizálását  vélik  fölismerni.  Ott  a  való¬ 
ság  bizonyos  vonásainak  elhagyása  a  forma, 
a  testi  szépség  szempontjából  történt,  itt  a 
jellemző,  a  kifejező  szempontjából.  Az  egy 
általános  szépség-ideálhoz,  egy,  bár  az  antik 
művészet  különböző  korai  és  művészi  egyé¬ 
niségei  szerint  változó  szépség-ideálhoz  ala¬ 
kította  a  valóságot.  A  Meunier  művészete  nem 
simul  ilyen  formai  ideálhoz,  mert  a  tartalom, 
a  jellemzetességre  való  törekvés  adja  meg  az 
ő  formáját.  Rá  is  áll,  amit  Millet  mondott, 
amikor  a  parasztjai  csúnyaságát  vetette  valaki 
szemére:  „a  szépség  nem  az  arcban  van, 
minden  szép,  a  mi  a  maga  helyén  van,  viszont 
semmi  sem  szép,  ami  nincs  a  maga  helyén. 
Csak  ne  gyöngítsük  a  jellemzőt.  Apollo  leg3^en 
Apollo,  és  Szókratész  Szókratész.  Ha  a  kettőt 
összekeverjük,  mindakettő  veszít  és  olyan 
keverék  lesz  belőle,  amely  se  hús,  se  hal." 


Meunier 


Ez  a  befelé  való  mélyítés,  melylyel  az  embert 
állította  oda,  jellemzi  állatjait  is.  „Vén  bánya¬ 
lova"  ezeknek  a  szegény  állatoknak  egész 
nyomorát  megérteti  velünk.  Ez  az  az  agyon- 
kínzott  pára  fáradt,  béketűrő  pillantásával, lelógó 
fejével,  kiaszott  testével,  amely  örökös  sötét¬ 
ségre,  egyforma  munkára  van  ítélve  a  föld 
gyomrában  és  amelynek  az  illatos  rét,  a  mo¬ 
solygó  napsugár  napról-napra  homályosodó 
emléke.  A  valóságnak  ilyen  közvetlen,  mélyre¬ 
ható  visszaadásával  emelte  az  egyest  úgyszól¬ 
ván  eszmei  magaslatra.  Művészetének  ez  az 
iránya  tartotta  távol  a  hagyományos  allegó¬ 
riától.  Mikor  a  90-es  években  Van  dér  Stap- 
pennel  együtt  megbízást  kap  a  brüsszeli  bota¬ 
nikai  kert  részére  alkotandó  szoborcsoportokra, 
az  pár  allegóriái  alakot  készít,  ő  két  munkást 
mintáz.  A  „  magvető  “-t,  aki  óriási  léptekkel 
járva  be  a  földet,  hinti  belé  a  termékenyítő 
magvakat,  és  a  „kaszás"  t,  a  mint  egy  pilla¬ 
natra  pihenőt  tart  nehéz  munkájában  és  egyik 
kezét  szemei  fölé  tartva  nézi  a  nap  állását, 
mely  nyugtával  megváltja  verejtékes  napi  mun¬ 
kájától.  Ez  a  két  munkásalak  így  lesz  nála 
is  két  eszmének,  a  tavasz  és  nyárnak,  a  vetés 
és  aratásnak,  a  természet  nagy  körforgásá¬ 
nak  allegóriájává.  Az  egyesnek  ilyen  általá¬ 
nosítása,  eszmévé  való  finomítása  az  oka, 
hogy  az  arckép  kevésbbé  sikerül  neki.  Ahol 
az  egyes  egyén  határai  kötik,  szűk  lesz  neki 
az  alkotási  tér.  Ezért  vállalkozik  inkább  csak 
írók,  művészek,  szóval  kiváló  emberek  arc¬ 
képeire,  akiknél  az  egyéniség  kiválósága  emeli 
már  az  egyest  a  tömeg  fölé. 

Aki  a  Meunier  munkásszobrait  fényképen 
látja,  azt  hinné,  hogy  legalább  is  életnagysá¬ 
gnak,  a  valóságban  pedig  nagy  részük  alig 
nagyobb  3 — 4  arasznál.  Ez  a  monumentális 
hatás  nemcsak  a  fölfogás  fönt  jelzett  egy¬ 
szerűsítésében,  ebben  a  nagy  látásban  találja 
magyarázatát,  hanem  magában  a  kidolgozás¬ 
ban  is.  Aki  az  ember  belsejét  ilyen  nagy  for¬ 
mákban  látta,  az  a  külsőt  sem  adhatta  vissza 
aprólékosan.  A  „részletek  kidolgozás  “-át  hiába 
keressük  szobrain,  hiszen  hatásuk  nem  a  virtuóz 
részletekben,  hanem  az  egészben,  egy-egy  nagy 
mozdulatban  van.  Szobrait  bronzban  képzelte 
el,  nem  sima  formákban,  hanem  híven  vissza¬ 
adva  a  mintázó  ujjnak  egy-egy  futamát,  mely 


az  élet  egy  hirtelen  ellesett  nyilvánulását  köz¬ 
vetíti  az  agyaggal.  Maguk  az  alakok,  a  mun¬ 
kástestek  szögletes  formái  is  követelték  ezt 
a  nekik  megfelelő  technikát.  És  amint  a  test 
formáira,  úgy  a  ruházatra  is  megtalálta  a 
megfelelő  előadási  módot.  A  modern  ruha  kér¬ 
dése  úgyszólván  az  egész  század  szobrásza¬ 
idnak  egyik  megoldhatatlannak  látszó  kérdése 
volt.  A  legtöbb  modern  szobron  a  ruha  és  test 
külön  létet  folytat.  A  modern  ruha  deformálja 
az  emberi  testet,  volt  a  szobrászok  sóhaja,  s 
majd  kétségbeesve  az  antik  ruházathoz,  majd 
pedig  a  mindent  kiegyenlítő  barokk  drapériá¬ 
hoz  menekültek.  Azok,  akik  mégis  a  modern 
ruhával  kísérleteztek,  legtöbbször  nagyon  rossz 
szabóknak  bizonyultak.  Meunier  az  ő  munkás¬ 
szobrain  véget  vetett  az  emberi  test  és  ruha 
eme  kétéltűségének,  nála  a  test  és  ruha  egy 
benyomásba  olvad,  mint  a  valóságban.  A  két 
különböző  anyag  megszűnik  s  összbenyomás, 
egy  ember  áll  elő.  A  festő  fölfogása  érvé¬ 
nyesül  itt  a  szobrászban,  aki  ismeri  a  levegőnek 
a  részleteket  elmosó  tulajdonságát.  A  festő 
fölfogása  még  erősebben  van  keresztülvive 
egyes  reliefeken.  „A  rög“-ön,  ezen  a  gyö¬ 
nyörű  szép  reliefen,  amelyen  két  munkás  húzza 
görnyedt  háttal  az  ekét,  az  égen  gomolygó 
viharfelhők,  a  rögös,  göröngyös  föld  és  a  hát¬ 
térbe  bámulatos  szép  vonalat  író  alakok  olvad¬ 
nak  festői  egészbe. 

A  Meunier  művészete  egész  új  perspektí¬ 
vát  nyújtott  a  modern  szobrászatnak.  Egy 
antik  gondolatot  ébresztett  föl  újra,  hogy  az 
utca  nem  csak  „a  talapzatokra  állított"  többé- 
kevésbbé  híres  emberek  szobrainak  a  men- 
helye,  a  többi  pedig  csak  múzeumba  való. 
A  hagyományos  emlékszobrászat  csődöt  mon¬ 
dott,  a  szobrászat  modern  törekvései  pedig 
más  téren  kerestek  érvényesülést.  Be  kellett 
látni,  hogy  az  ismételt  pályázatok  által  agyon¬ 
gyötört  művészek  kínos  szülöttei  nem  tart¬ 
hatnak  egyedül  jogot  a  nagy  tömeg  „gyö¬ 
nyörűség  “-éré,  mialatt  az  ihlet  élettől  duzzadó 
alkotásainak  múzeumi  száműzetésre  kell  kár¬ 
hoztatva  lenniük.  Páris,  a  mindig  elöljáró,  ter¬ 
mékenyítő  Páris  adta  itt  is  a  példát,  mikor  a 
Rodin  szépséges  „ősember “-ét  a  Luxembourg¬ 
iéért  fái  alá,  az  éltető  napfénybe  állította  ki 
és  a  Bartholomé  megrendítő  halottak-emlékét 

kivitte  a  PéreTLachaise -temetőbe.  Ugyanez  a 
gondolat  sarkalta  Meuniert  is,  hogy  egy  esz¬ 
mének,  amely  egész  művészetén  keresztül¬ 
vonul,  a  munka  dicsőítésének  állítson  szobrot 

Stendhal  mondta,  hogy  minden  embernek,  épp 
úgy,  mint  minden  századnak,  megvan  a  maga 
nagy  föladata,  amelyre  egész  erejét  kell  for¬ 
dítania.  Meunier  is  úgy  érezte,  hogy  a  század 
társadalmi  nagy  vívmányát,  a  munka  meg¬ 
becsülését  művészetileg  is  kifejezésre  kell  jut¬ 
tatni.  „Ez  a  szobor  foglalja  össze  életem  egész 
működését,  életemét,  mely  márnyugvóra  hajold* 
Egész  szobrászi  működése  kezdettől  fogva  e 
köré  a  gondolat  köré  fonódott,  és  „a  munka 
szobráét  részleteiben  már  akkor  előkészítette, 
mielőtt  az  egésznek  eszméje  világosan  állott 
volna  előtte.  „ Aratás “-t  ábrázoló  gyönyörű 
reliefje,  melyet  később  e  szobor  részéül  szánt, 
első  munkáihoz  tartozik. 

A  szobornak  tervét  részleteiben  többször 
változtatta,  bár  egészében  ugyanaz  maradt. 
Főálakként,  mint  a  mű  koronáját,  a  nagy  „  mag¬ 
vető  “-t  képzelte.  A  mag,  mint  minden  ébredő 
élet,  szunnyadó  forrása.  Négy  oldalán,  négy 
reliefen  a  munka  négy  különböző  nemét  szán¬ 
dékozta  bemutatni :  az  aratókat,  a  föld  mun¬ 
kásait,  a  kikötő  teherhordóit,  a  víz  munkásait, 
az  üvegmunkásokat,  az  ipari  munka  hőseit 
és  a  munkából  hazatérő  bányamunkásokat,  a 


föld  gyomrának  elemeivel  küzdőket.  Még  négy, 
egyes  munkásalakban,  melyeket  a  talapzat 
sarkaiba  szánt,  akarta  dicsőíteni  a  munka 
névtelenjeit.  A  talapzat  főalakja  a  gyermekei¬ 
től  körülvett  anya  lett  volna.  Az  anyaság,  min¬ 
den  organikus  lét  éltetője.  Alig  két  év  előtt 
még  egy  másik  szoborra  kapott  a  művész 
megbízást  Páris  számára,  a  Zola  szobráéra. 
Tekintettel  élete  nagy  munkájára  Charpentier 
francia  szobrász  segítségét  kérte  hozzá. 

A  munka  szobra  azonban  még  sem  készült 
el.  Részletei  már  öntve  is  vannak,  az  állam, 
mely  az  amúgy  is  forrongó  Belgiumban  végre 
is  legyőzte  a  szocialista  tüntetésektől  való 
félelmét,  a  szobornak  már  helyet  is  szánt 
Brüsszel  egyik  terén  A  művész  azonban,  aki 
ebben  a  szoborban  nemcsak  a  maga  művé¬ 
szetének,  de  a  század  szociális  törekvéseinek 
emelt  méltó  emléket,  nem  érte  meg,  hogy  ez 
a  szobor  azzá  legyen,  ami  a  Fidiasz  Zeusa 
volt  a  görögöknek.  Erről  mondták  azt,  hogy 
aki  látta  életében,  nem  lehetett  többé  egészen 
boldogtalan.  A  Meunier  szobra  is  arra  volt 
hivatva,  hogy  az  életben  küzdőknek,  szenve¬ 
dőknek  nyújtson  reményt,  vigasztalást.  Hogy 
büszkén  hirdesse,  hogy  az  emberi  akarat  és 
erő  munkájával  diadalmaskodik  a  természet 
minden  akadálya  fölött. 

Fónagy  Béla 

művészetben  nevezetes  faktorrá 
lett  a  pályázat.  Nem  tartozik  a 
művészetnek  valóságos  lényegé¬ 
hez,  hiszen  nem  tartozik  azok 
közé  az  elemek  közé,  amelyekből 
a  műalkotás  kialakul,  a  művész  temperamentu¬ 
mán  keresztül  leszűrődik,  formává,  kifejezéssé 
lesz,  hanem  csak  azokhoz  a  körülményekhez, 
amelyek  közt  a  művészet  a  társadalomban 
érvényesül.  A  művészet  mint  társadalmi  szük¬ 
séglet  más-más  időkben  más-máskép  fogta 
szolgálatába  a  művészetet,  mint  az  alkotó 
művész  tehetségét.  Ma  a  pályázat  boronálja 
össze  a  kettőt.  A  gazdasági  formák  modernné 
alakulásával  a  művészetükben  érvényesülést 
keresők  is  új  formáját  keresték  annak,  hogy 
munkára  szert  tegyenek.  Még  szóhoz  sem 
juthattak  azok  mellett,  akik  vagy  nagy  tekin¬ 
télyük  révén,  vagy  pedig  annak  a  lehetőség¬ 
nek  folytán,  hogy  mindenfelé  domináló  erővel 
fölléphessenek,  a  köztudatra  ránehezedtek.  A 
művészet  terén  is  megnyilvánult  az  a  szociális 
jelenség,  amelyet  elkapitalizálódásnak  hívnak. 
És  nem  csak  a  valóságos  tőke,  hanem  az 
egyes  tekintélyes  művészek  nagy  hírességében 
rejlő  kapitális  már  is  leszorította  az  érvénye¬ 
sülés  teréről  azt  a  művészt,  aki  nem  ezzel 
az  energiával  fölruházottan  keresi  részét  a 
művészi  versengésben.  Már-már  olyan  mű- 
vész-proletariatus-féle  fejlődhetett  volna,  amely 
a  kis  emberek  elkeseredésével  és  egyenlősítő 
fanatizmusával  birálgatta  volna  a  művészet 
kiváltságosait.  Nem  is  a  művészetéit,  hanem 
csak  az  érvényesüléséit. 


A  kiegyenlítés  a  kultúra  ereje  folytán  ter¬ 
mészeti  törekvéssé  lesz.  Rákényszeríttetik  a 
természetre,  amely  pedig  fejlődése  alapjául 
az  erősök  diadalát  vallja.  A  kiegyenlítés  törek¬ 
vése  nevezetes  természeti  erélyt  érlel.  A  fejlő¬ 
déstan  hívei  beiktathatják  abba  a  természeti 
kódexbe,  amelynek  paragrafusait  a  természet 
kutatásából  és  az  összefüggések  sejtéséből 
szűrték  le.  Ez  a  kiegyenlítés  mindenfelé  mű¬ 
ködvén,  a  művészetben  kezdődő  elproletalizá- 
lásnak  is  útját  állni  kísérli.  De  a  kísérletek  ezen  a 
téren  is  hiú  próbálkozások,  és  eredménytelenek. 
A  kiegyenlítésnek  ez  a  törekvése  konstruálta 
meg  —  a  pályázatot.  Egyenlő  körülményeket 
statuált  a  tehetségek  számára  és  módot  adott 
nekik,  hogy  e  körülmények  között  tehetségü¬ 
ket  érvényesítsék.  Becsületes  versengésben. 

A  pályázat  formája  annál  inkább  hódíthatott, 
mennél  inkább  megfogyatkozott  a  művészet¬ 
ben  az  egyéniség.  Az  iskolaiság  teljes  eluralko¬ 
dásával  kiküszöböltetett  a  versenygés  körül¬ 
ményei  közül  az  egyformaságot  zavaró  eredeti¬ 
ség.  A  versenytársak  egyforma  talajon  egyforma 
súlylyal  megrakottan  indultak.  E  súlyok  permu- 
tálása  és  variálása  volt  a  dolguk,  ürességben 
mérkőztek  egymással.  Ki  volt  ötletesebb  a  meg- 
tanultaknak  alkalmazásában  s  a  helyi  viszo¬ 
nyokhoz  módosításában  :  ez  volt  a  kérdés.  S  a 
pályabiróság  nem  volt  kénytelen  a  mérkőzők 
munkáit  előbb  egyforma  összehasonlító  alapra 
átszámítani,  mert  e  munkák  egy  alapból  fakad¬ 
tak  és  kialakulásuk  is  egységes  megállapított 
szabályzat  szerint  történt.  A  pályázat  az  iskolai¬ 
ság  természetének  mindenképen  megfelelt,  sőt 
lényege  kikristályosodásának  tekinthető. 

A  művészetben  nem  erőszakoskodtak  nagy 
egyéniségek,  hanem  az  iskola  kiváló  képviselői 

tekintélyre  tettek  szert.  Mikor  ez  a  tekintélyük 
veszedelmes  lett  a  tekintély  nélkül  valókra, 
amikor  minden  művészi  munkával  való  meg¬ 
bízás  nekik  jutott,  s  ők  tekintélyük  révén 
ugyanolyan  domináló  szerepre,  mindent  lenyű¬ 
göző  hatalomra  tettek  szert,  mint  valamikor 
a  művészetek  nagy  individualitásai,  s  mikor 
ennek  folytán  szükségessé  lett  a  kiegyenlítés  : 
nagyon  könnyű  volt  a  pályázat  formájára  való 
áttérés,  mert  az  egyenlítésnek  alapkellékei  mind 
megvoltak  benne.  A  mérkőzők  az  iskolaiság 
egyforma  fegyverzetével  léptek  ki  a  porondra. 
Nem  óriások  és  törpék,  nem  mesterek  és  mes¬ 
teremberek  mérkőztek  egymással,  hanem  csak 
ügyesebb  vagy  ügy  efogy  ottabb  egy  formájú  mű¬ 
vészek.  Csakis  az  iskolának  jelesebb  vagy  csak 
elégséges  tanítványai  és  tanárai.  Ez  az  állapot 

ideális  volt  a  pályázatok  szempontjából.  Azért 
is,  mert  —  mint  fentebb  már  említettem  — 
a  versenyműveket  nem  kellett  átszámítani  az 
egyéniség  szabályozatlan  értékéről  az  iskolai¬ 
ság  egységes  és  megállapodott  valutájára,  de 
főleg  azért,  mert  a  pályabírák  a  szó  való¬ 
ságos  értelmében  igazságosak  lehettek. 

Jól  különböztessünk  az  igazságosság  és  a 
becsületesség  között.  A  bíráló  becsületes  lehet, 
ha  elfogultságát  vakon  követi,  amikor  tehát 
nem  igazságos.  A  bíráló  ítélkezés  közben 
fanatikusan  ragaszkodhatik  a  maga  megrög¬ 
zött  hagyományaihoz,  a  maga  meggyökerezett 

fölfogásaihoz,  és  mint  a  veszedelmet,  üldözheti 
azt,  ami  nem  egyezik  meg  az  iskolaisá- 
gával.  Ez  a  bíráló  igazságtalan,  de  becsületes. 
Ezt  a  bírálót  megtámadhatjuk,  amiért  a  mű¬ 
vészi  szabadságnak,  az  egyéniség  jogának,  a 
meggyőződések  mérkőzése  korlátlanságának, 
a  tehetségek  önálló  versengésének  ellensége, 
elnyomója.  Ez  a  bíráló  veszedelmes  lehet  a 
művészet  fejlődésére,  de  semmivel  sem  szol¬ 
gál  rá  arra,  hogy  becsületességében  bárki  is 
kételkedjen.  Az  olyan  bírálókról,  akik  erre  a 
kétkedésre  rászolgáltak,  ne  essen  most  szó. 
Nem  azért,  mert  quae  non  sunt,  nulla  fiat 
mentio,  hanem  azért,  mert  az  érdekek  ilyen¬ 
fajta  érvényesítése  nem  függ  össze  az  iskolai- 
ság  és  egyéniség  harcával.  A  nem  becsületes 
bíráló  nem  az  ortodox  művészet  védelmezője, 
henem  egyesek  anyagi  érdekeit  tisztességtele¬ 
nül  erőszakolja.  Ilyen  bíráló  nem  az  ortodoxia 
sajátos  jelensége,  hanem  helytelenkedhetik 
akár  a  modernek  táborában  is. 

A  nem  becsületes  pályázatbiráló  kívül  esik 
elmélkedésem  körén.  Nem  elmélkedni  kell  róla, 
hanem  bizonyítani  kell  ellene.  És  az  esetét 
nem  szabad  általánosítani.  Mert  nem  irányok¬ 
nak,  iskoláknak  bűne  az  ő  cselekvése,  hanem 
érdekszövetkezeteké.  Ilyen  szövetkezetek  a 
művészet  érvényesülésében  kárt  tehetnek,  de 
kártevésükben  nem  helytelen  művészeti  ener¬ 
giák  nyilvánulnak,  hanem  a  közerkölcs  és  az 
egyéni  tisztesség  ellen  való  garázdálkodás.  Baj¬ 
nak  tartom  azt,  ha  az  elkeseredés  a  rendelle¬ 
nességeknek  ebbe  a  kategóriájába  sorozza  azt 
a  bírálatot,  amely  csakis  igazságtalan,  de  más¬ 
különben  becsületes.  E  besorozás  folytán  el¬ 
tolódik  az  egymással  szemben  álló  csapatok 
hadállása.  Nem  az  igazi  ellenségek  lövöldöz¬ 
nek  egymásra  és  nem  oda  lődöznek,  ahol 
sebet  ejthetnek.  Az  elfogultság  erőszakossága 
ellen  másképp  kell  küzdeni,  mint  az  érdekből 
való  mesterkedés  ellen.  Az  elfogultság  igaz¬ 
ságtalansága  ellen  a  köztudatnak  meghódítása, 
fölvilágosítása,  a  művészet  szabadságához  való 
hozzászoktatása  s  az  egyéniség  becsületének 
terjesztése  az  igazi  védelem.  Az  iskolaiság, 
az  ortodoxia,  a  párt  és  tábor  egyoldalúságá¬ 
ról,  hatalmaskodásáról,  művészi  nevelést  adva 
kell  a  közvéleményt  fölvilágosítani.  Míg  ellen¬ 
ben  az  érdekszálakkal  egymáshoz  bogozottak 

visszaélése  ellen  a  közerkölcs  föllázításával 
védekezhetünk.  Nagyon  rossz  taktikus  az,  aki 
a  panamizmus  ellen  hatékony  lövegeket  a 
becsületes  fanatizmusra,  a  becsületes  elfogult¬ 
ságra,  balhitre  szórja. 

Ismétlem,  hogy  az  iskolaiság  korlátlan  ural¬ 
mának  idejében,  amikor  a  jelesek  csak  sokkal 
ügyesebbek  voltak,  mint  az  elégségesek,  s 
amikor  a  művészet  kincsének  kezelői  meg¬ 
szabott,  egységes  valuta  alapján  bocsátották 
ki  értékeiket :  a  pályázat  ideális  kiegyenlítő 
rendezkedés  volt,  s  a  pályabirák  sohasem  jut¬ 
hattak  abba  a  helyzetbe,  hogy  igazságtalanok 
legyenek.  Ebben  az  időben  születhetett  meg 
az  a  nevezetes  pályázati  föltétel,  amely  „ab¬ 
szolút  értékű  pályaműveket"  követel.  A  szab¬ 
vány  uralkodott,  s  a  históriai  klasszikus  pél¬ 
dák  ragyogó  mintákul  szolgáltak.  A  mérkőzők 
útja  meg  volt  szabva.  Országút  volt,  amelynek 
pihenőin  iskolás  könyvek,  történelmi  minták, 
s  a  példák  alkalmazhatóságának  akadémikus 
törvényei  a  cél  felé  törtetőknek  rendelkezésére 
állottak.  Intelmül  és  buzdításul.  Azok  számára, 
akik  az  útról  le  akartak  volna  térni,  ott  volt 
az  országút  mély  árokja.  Abban  a  nyakukat 
szeghették  vagy  a  lábukat  törhették.  Az  or¬ 
szágút  mérföldmutatói  pontosan  megjelölték, 
hogy  a  relativitásukat  összemérők  hol  és  mikor 
érhetnek  el  az  „abszolút  becsű“  alkotáshoz.  A 
siker  megállapítása  egyszerű,  szabályos  dolog 
volt,  a  bírálás  tulajdonképpen  nem  volt  egyéb, 
mint  egy  alapon  állóknak  mérőléccel  való  meg¬ 
mérése  és  annak  a  megállapítása,  hogy  a  min¬ 
ták  után  baktatók  vagy  rohanók  közül  ki  jutott 
legközelebb  a  mintához. 

A  bíráló  nem  lehetett  igazságtalan,  mert 
nem  volt  oka  a  maga  művészi  elfogultságát  meg¬ 
védeni.  Nem  volt  senki,  aki  ezt  támadta  volna. 
A  pályázók  vele  egy  iskolába  tartoztak,  vele 
egy  mintát  követtek,  vele  egy  bálványt  imád¬ 
tak  eleven  istenképpen.  Az  iskolaiság  maga 
egy  táborba  toborzott  mindenkit,  még  ha  az 
iskoláik  különbözők  is  voltak.  Minden  iskola 
a  tegnapnak  a  ma  fölött  való  uralmát  hirdette. 
A  tegnap  különféle  időszakaszéit.  Az  iskolák 
eltértek  egymástól,  de  az  iskolaiság  egymás¬ 
hoz  fűzte  a  híveiket.  Valamennyi  azt  vallotta, 
hogy  a  mai  élet  közönséges  élet,  mert  hiszen 
ők  maguk  élik,  míg  a  tegnapi  életet  olyanok 

élték,  akiket  már  csak  a  histórián  keresztül 
ismerünk.  Azt  tartották,  hogy  a  mai  közön¬ 
ségesség  nem  formálhat  művészetet,  mert  a 
művészi  kifejezésben  szükségességeket  akar 
érvényesíteni,  már  pedig  a  szükségesség  triviá¬ 
lis,  míg  a  célszerűségen  felül  emelkedés:  ideális. 
Az  iskolaiság  a  szükségességtől  és  célszerű¬ 
ségtől  emancipált  tegnapi  életnek  kultusza. 
Nem  értheti  meg,  vagy  ha  megérti,  gyűlölnie 
kell  szükségességek  és  célszerűségek  a  mai 
életet,  amikor  az  a  művészetformáló  jogát  és 
kötelességét  elismeri. 

Az  iskolaiság  abszolút  uralmának  idejében, 
a  pályázat  ideális  voltának  korában,  az  iskolák¬ 
nak  nem  kellett  sem  a  célszerűségnek,  sem  az 
egyéniségnek  művészete  ellen  védekezniük.  Az 
egyes  iskolák  úgy  viaskodhattak  egymással, 
mint  a  vívóakadémiákon  résztvevők.  Össze¬ 
mérték  kardjukat,  s  küzdelem  előtt,  küzdelem 
után  tisztelegtek  egymás  előtt.  Bírálóik  is  úgy 
tehettek,  mint  a  vívómérkőzések  versenybirái. 
Nem  volt  se  okuk,  se  alkalmuk  elfogultaknak 
lenni,  nem  volt  okuk  bárkit  is  gyűlölni.  Ab¬ 
szolút  igazságosak  lehettek.  Ebben  az  időben  a 
művészeti  pályázat  csakis  pályázó  művészek 
versengése  volt.  Megfelelt  mindenképpen  a 
kiegyenlítés  törekvéseinek. 

De  a  pályázat  egyszerre  csak  megváltozott. 
Aziskolaiságot  a  művészet  birodalmában  részint 
detronizálták,  részint  csak  megringatták  az 
uralmát.  Az  iskolák  harmóniájába  rikoltó  disz¬ 
harmóniával  beleszegett  a  modernség.  Az,  ame¬ 
lyet  szecessziónak  csúfolnak  is,  és  szecesszió 
gyanánt  ünnepelnek  is.  Az,  amelyről  százféle 
elméletet  koholnak,  s  amely  maga  is  theóriák 
kovácsolásában  fáradozik.  Az,  amely  erősek 
forradalma,  de  tehetetleneknek  éjszakai  mene¬ 
dékhelye  is.  Az,  amely  az  iskolaisággal  szembe 
állította  az  eredetiséget,  a  szabálylyal  szembe 
az  egyéniséget,  a  mintával  szembe  a  gondola¬ 
tot,  az  ügyességgel  szembe  az  akaratot.  S  a 
forradalom  is  elfogadta  intézménynek  a  pályá¬ 
zatot.  Sőt  azt  tartja  róla,  hogy  a  sokféleség 
érvényesülésének  manapság  egyedüli  módja. 
A  kapitalizált  művészetben  az  elproletalizáltak 
sokasága  új  rendezkedésre  törekszik.  Az  érvé- 
nyesülhetés  egyenlősítésére  nekik  is  szüksé¬ 
gességük  van.  És  azt  hiszik,  hogy  a  rendez- 
kedéshez  új,  hatalmas,  csudatékony  tehetséggel 


foghatnak.  A  mérkőzést  egyéniségek  mérkő¬ 
zésévé  változtatják  át.  Mindenki  a  maga  ere¬ 
detiségével  vesz  részt  a  pályázatban.  Azt  hozza, 
amit  maga  eszelt  ki,  és  azt  vallja,  hogy  a 
pályázatban  mással  nem  is  szabad  előhoza¬ 
kodni,  csakis  azzal,  amit  az  ember  maga  eszelt 
ki.  Ez  a  programúi  támadás  az  iskolaiság  ellen. 
És  ez  a  támadás  kíméletlen,  mert  az  iskolai- 
ságot  nemcsak  leverni  akarja,  hanem  léthez 
való  jogától  is  meg  akarja  fosztani. 

Hogyan  bíráljon  elfogulatlanul  az,  aki  a  ver¬ 
senyző  pályamű  igaz  lényegét  olyan  nagyon 
megismerte,  hogy  megismerte  benne —  a  halálos 
ellenség  üzenetét?  A  pályázat  lehetetlenné  lett, 
mert  régi  ideális  igazságosságának  föltételei 
megszűntek,  az  igazságtalanság  pedig  mély¬ 
séges  gyökérszálakat  bocsájtott  az  intézmény 
talajába  s  úgy  fogódzott  beléje.  Amíg  az 
iskolaiság  és  az  egyéniség  egymást  irtó  ellen¬ 
ségképpen  állanak  egymással  szemben,  szinte 
lehetetlen,  hogy  a  pályázatot  ne  kerülgesse 
az  igazságtalanság.  Hiszen  a  biró  csakis  akkor 
ítélkezhetik,  ha  pártatlan ;  vagy  ha  a  párt 
követelményei  fölé  tud  helyezkedni.  De  pályá¬ 
zataink  bírái  pártemberek.  Nem  versenyző 
művészeket,  hanem  egymással  életre-halálra 
viaskodó,  az  egymás  életérdekeit  veszélyeztető 
művészeteket  látnak.  Ők  pedig  az  egyiknek 
fanatikus  táborosai.  És  többnyire  azé,  amely 
a  detronizálás  ellen  rúg- kapálózik,  vagy  pedig 
az  uralomtól  megfosztatása  miatt  boszút  áll. 

íme  a  pályázatok  nyavalyájának  magya¬ 
rázata.  Maguknak  a  kórtüneteknek  megálla¬ 
pításával  nem  lehetett  beérni,  tisztába  kell 
jönnünk  a  kórtünetek  forrásával.  Kivált  nálunk, 
ahol  a  pályázatok  nyomán  nemcsak  elégedet¬ 
lenség,  hanem  botrány  is  támad.  Nálunk  majd 
minden  pályázat  nemcsak  művészeti  esemény, 
hanem  társadalmi  szenzáció  is.  Még  pedig 
kínos  szenzáció.  Meglehet,  hogy  a  botrány 
izgalma  folytán  a  társadalom  érdeklődése  a 
művészetek  felé  fordul,  de  én  abban  az  érdeklő¬ 
désben  nem  bízom,  tőle  jót  nem  várok,  amelyet 
izgató  szerekkel  kell  ébresztgetni.  A  társadalmi 
érdeklődés  energia  legyen,  ne  pedig  medicinális 
módon  életben  tartott  gyöngeség.  A  pályázato¬ 
kat  kisérő  botrányízű  szenzációktól  tehát  a 
művészet  számára  sokat  ne  várjunk.  Egyetlen 
egy  szempontból  sorozhatjuk  őket  is  azok 

közé  a  körülmények  közé,  amelyeket  milieu- 
alakítóknak  szoktak  tartani :  a  közvéleményt 
annak  a  megfontolására  szorítja,  hogy  jogos-e 
a  művészi  elfogultság  erőszakoskodása  ott,  ahol 
tulajdonképpen  az  úgynevezett  tárgyilagosság¬ 
nak  kellene  szerepelnie?  E  társadalmi  megfonto¬ 
lás  nyomása  alatt  az  elfogultak  megdöbbennek 
a  maguk  szenvedelmes  pártfoglalásuktól.  És 
arra  törekszenek,  hogy  —  kiugorjanak  a  bőrük¬ 
ből.  Hogy  igazságosak  legyenek,  amikor  min¬ 
den  ízükben  előítéletesek. 

Hanem  a  pályázatokra  ezután  is  szükség 
lesz.  Bármennyire  megromlottak  is  az  elő¬ 
feltételei  :  a  pályázat  ezután  is  elkerülhe¬ 
tetlen.  Gondoskodni  kell  tehát  róla,  hogy 
a  feltételei  lehetőleg  megjavíttassanak.  Majd 
valamikor,  amikor  a  művészetek  kialakulásá¬ 
nak  ez  az  átmeneti  kora  elmúlt,  a  pályázat 
ismét  természetes  mérkőzéssé  lesz.  Akkor 
ugyanis  a  versengés  megint  csak  egy  alapon 
fog  történni :  a  diadalmassá  lett  egyéniség 
alapján.  De  ma,  az  átmenet  korában,  az 
iskolaiság  és  az  egyéniség  elkeseredett  tusa¬ 
kodásának  korában,  okvetetlenül  gondoskodni 
kell  róla,  hogy  a  pályázat  lehetőleg  emanci- 
páltassék  a  botrány  leselkedő  uralma  alól,  s 
hogy  a  pártelfogultság  lehetőleg  neutralizál- 
tassék.  ismétlem,  mindig  csak  a  becsületesen 
igazságtalan  bírálásról,  és  nem  a  nem-becsü¬ 
letes  ítélkezésről  szólok. 

Gondoskodni  kell  az  igazságtalanság  ellen- 
súlyozásáról.  Még  pedig  nemcsak  a  pályázók¬ 
nak,  hanem  maguknak  a  pályabíróknak  is  az 
érdekében.  Lehetetlenné  kell  számukra  tenni, 
vagy  legalább  meg  kell  nehezíteni  azt,  hogy 
becsületes  elfogultságaikat  meggondolás  nél¬ 
kül  a  végső  konzekvenciákig  szolgálják.  A 
pályabírók  jórészt  érdemes  szakemberek,  nagy¬ 
részt  pedig  a  szakemberek  szavát  leső,  és  neki 
súlyt  adó,  olyan  érdemes  polgártársak,  akik 
a  közélet  egyéb  terén  szerzett  tekintélyük 
révén  a  pályázatbirálásra  is  érdemesnek  és 
tehetségesnek  találtattak.  Ezeket  a  pályabíró¬ 
kat  meg  kell  óvni  attól,  hogy  a  maguk  vagy 
vezetőik  elfogultságaira  meredve,  igazság¬ 
talanok  lehessenek.  Hiszen  lesve  leskelődik 
rájuk  a  gyanú,  s  nekiök  ront  irgalmatlan 
vádjaival.  Ma-holnap  nem  fog  akadni  művész, 
aki  ennek  a  gyanusítgatásnak  kiteszi  magát. 

A  pályázatot  az  a  veszedelem  is  fenyegeti, 
hogy  nem  lesznek  pályabírói.  Már  pedig  a 
pályázatra  akkor,  amikor  a  fiatal  tehetségek, 
a  befolyás  nélkül  való,  a  tekintély  nélkül 
szűkölködő,  a  tőke  nagy  erejének  híján  levő 
fiatal  tehetségek  az  ő  egyéni  tudásukat,  saját 
gondolkozásukat  és  eredetiségüket  érvényesí¬ 
teni  akarják,  sokkal  nagyobb  szükség  van, 
mint  volt  akkor,  amikor  az  iskolaiság  kereste 
az  érvényesülést. 

Meg  kell  tehát  védeni  a  pályázókat  és  a 
pályabírókat  attól,  hogy  a  pártelfogultság  döntse 
el  a  pályázatokat.  Ennek  a  védelemnek  sok¬ 
féle  a  módja,  és  a  legtöbbjét  nem  tudom, 
még  csak  nem  is  sejtem.  De  tudom  azt,  hogy 
a  teljes  nyilvánosság  ellenőrzése  nyomasztó 
hatással  van  minden  elfogultságra.  E  nyomás 
alatt  az  elfogultság  valamelyes  objektivitássá 
kristályosodik,  mint  ahogy  a  szén  a  szertelen 
nyomás  alatt  gyémánttá  jegecesedett.  A  kor¬ 
látlan,  a  tökéletes  nyilvánosság  a  pályázat 
ellenőrzésében  mindenképpen  biztosítandó.  De 
gondoskodni  kell  a  pályázó  művészek  védelmé¬ 
ről  a  pályázati  föltételek  megszabásánál.  Nem 
szabad,  hogy  ezek  a  föltételek  hátsó  ajtók 
és  kibúvók  mechanizmusa  legyen.  E  föltéte¬ 
leknek  világosaknak,  szabatosaknak  kell  lenni, 
és  mindenképpen  a  művészi  szükségességek 
és  lehetőségek  teljes  ismerete  alapján  kell 
őket  megszerkeszteni.  És  e  föltételeket  meg 
kell  becsülnie  minden  pályázónak  és  minden 
pályabíróiénak.  Az  alkotó  genialitás  se  tegye 
túl  magát  rajtuk,  amikor  nemcsak  alkot,  hanem 
— -  pályázik,  a  pályabíró  pedig  nem  is  tagad¬ 
hatja  meg  őket,  még  akkor  sem,  ha  becsü¬ 
letesen  igazságtalan  akar  lenni.  Mert  azok  a 
feltételek  a  becsületesség  érvényesülését  garan¬ 
tálják. 

És  változtatni  kell  a  bíráló  bizottság  egybe¬ 
állításán  is.  A  művészek  és  hozzáértők  elfo¬ 
gultsága  a  pályázatok  eldöntésénél  csak  akkor 
veszedelmes,  ha  a  bizottság  jórészt  olyan 
tagokból  áll,  akik  csakis  becsületes,  tisztes¬ 
séges  honpolgárok,  de  se  művészeti  tudásuk, 
se  gondolkozáson  alapuló  művészi  meggyőző¬ 
désük  nincs,  és  nincs  érzékük  a  művészet 
örökkévaló  elevensége,  fejlődésre  termettsége 
iránt.  Azok  a  laikusok,  akik  e  meggyőződés 
és  ez  érzék  nélkül  vesznek  részt  a  pályázatok 


Művészi  pályázatok 


elbírálásában,  föltétlenül  vakon  alárendelik 
magukat  azoknak,  akikről  azt  tudják,  hogy 
tekintélyek.  Aminek  az  az  eredménye,  hogy 
azok,  akik  mellé  szegődnek :  több  szavazattal 
rendelkeznek,  mint  azok,  akik  csak  a  maguk 
meggyőződését,  de  nem  egyúttal  a  hozzá  nem 
értők  vak  bizalmát  is  képviselik.  A  pályázatot 
az  elfogult  művészektől  és  hozzáértőktől  nem 
féltem  annyira,  mint  az  elfogulatlan  hozzánem- 
értőktől. 

A  biráló  bizottságok  kiküldését  az  illetékes 
körök  tartsák  lelkiismereti  dolognak.  Legyenek 
lelkiismeretesek  necsak  a  művészek,  ne  csak 
a  művészet  iránt,  hanem  azok  iránt  is,  akiket 


könnyelműen  odadobnak  a  gyanúsításnak,  a 
megvádoltatásnak.  S  a  biráló  bizottságok  össze¬ 
állítását  figyeljék  meg  maguk  a  művészek 
is.  De  előre,  még  mielőtt  az  ítéletüknek  alá 
vetették  magukat.  Ha  lehetséges  volt  az,  hogy 
igazságtalannak  vagy  méltatlannak  tartott  bírá¬ 
lat  után  a  pályázó  művészek  testületileg  tilta¬ 
koztak  a  biráló  bizottság  ellen,  legyen  lehet¬ 
séges  az  is,  hogy  a  művészek  és  az  ő 
szervezetük  előre  is  tiltakozzanak  az  olyan 
bírálók  ellen,  akiket  művészi  versengés  eldön¬ 
tésére  méltatlanoknak  tartanak. 

Gerő  Ödön 

ott  a  kukra  menő  hegyes  fedél,  az  erősen 
kiszökő  eresz  alatt.  Meg  mennek  be. 

A  cinterem,  a  temetőkert,  kőfallal  van  béker- 
telve,  ráhajlik  a  pirosló  meggyfa  meg  a  hárs, 
a  sárga  eperfa  meg  a  barnás  kőris  lombja ; 
és  ebből  az  eleven,  szinte  lángoló  színpom¬ 
pából  tisztán,  egyszerűen,  istennek  házát  meg¬ 
illető  komolysággal  emelkedik  ki  a  fehérre 
meszelt  kis  templom,  a  karcsú  torony  sugá¬ 
ron  menő  fedelével. 

így  elnézegetve,  rajzolgatva  veszem  észre 
a  sok  kedves  részletet,  józan  ötletet. 

Az  ácsolt  harangház  könnyedén,  bizonyos 
kacérsággal  kiszökik  a  falszintjéből,  minden 
ízében  látszik,  hogy  könnyű,  hogy  csak  fából 
van.  Azokon  a  faragott  fagyámokon  ül,  kere¬ 
ken  a  torony  falán,  azok  támasztják  alá  a 
deckás  karfával  bekerített  körüljárót  is.  A  dec- 
kák  végei  ki  vannak  cifrázva,  a  hézagot  fedő 
kéz  meg  kihegyezve  lenyúlik.  Ezzel  is  több 
a  cifrázatja. 

A  toronyfedél  koszorúgerendáját  —  vagy 
ahogy  errefele  mondják  — ■  a  lábfát  faragott 
lábfatartók  (oszlopok)  hordják.  Ezek  a  kis 
ferde  kötőkkel  vannak  merevebbé  és  szerve¬ 
sebbé  összekötve.  így  maguktól  kikerekednek 
a  harangház  ívei,  és  ez  a  három  gombbal 
élénkített  ív  Kalotaszeg  egyik  legszebb  és  leg¬ 
jellemzőbb  formája.  Fontos  dolog,  hogy  ez  a 
gomb  koránt  sincs  odaragasztva  vagy  szegezve, 
hanem  csak  úgy  magától  adódik  ki:  a  köze- 


A  KÖRÖSFŐI  TEMPLOM 

1.  a  harangház  ívei 

2.  u.  az,  a  lábfa  metszetben 

3.  fagyám  a  harangház  alatt 

4.  a  templom  és  a  cinterem  alaprajza 

pén  meghagyják  a  fa  teljes  szélességét,  a 
többi  helyt  meg  kivágják  az  ív  szerint.  Ezek 
az  ívek  a  körnél  finomabbak :  nyomottak. 

Szándék-e,  vagy  véletlen,  de  a  karfa  deckái 
sokkal  lejebb  érnek,  mint  a  harangház  padlója 
s  így  a  karfa  magasabbnak  tetszik. 

Ez  nem  véletlen.  Lám,  milyen  finom  érzéke 
volt  annak  a  jó  magyar  ácsnak :  az  íveket 
nyomottnak  faragta,  a  karfát  meg  magasabbra 
hagyta,  még  a  hézaglécekkel  is  függőlegesen 
osztotta,  hogy  magasabbnak  lássék,  hogy  elke¬ 
rülje  az  itten  bizonyosan  unalmasnak  tűnhető 
egyenlő  osztást.  Mind  olyan  fogás,  amelyek¬ 
kel  az  ívek  és  karfa  magasságában  a  nemes 
arány  elérésére  törekedett.  És  most  értem 
meg,  hogy  az  a  kis  harangház,  amit  csak  a 
szekercével  meg  szaluval,  legfeljebb  a  kupás 
vésüvel  cselekedett  össze,  amin  alig  van  valami 
cifraság,  csak  decka  meg  gerenda:  mért  hogy 
olyan  helyes,  mért  ül  olyan  jól  ott  a  falon. 
Nemcsak  ahhoz  értett  az  öreg,  hogy  a  józan 
ötleteket  szép  formába  öntse,  hanem  hogy 

azokat  olyan  nagyságban,  úgy  helyezze  egy¬ 
más  mellé,  hogy  magukra  is,  meg  együttesen 
is  a  legjobban  érvényesüljenek. 

Erre  az  íves  állásra,  a  lábfára  építette  fel 
a  magas  toronytetőt,  amely  oly  finom,  oly 
karcsú,  mintha  nem  is  falon  nyugodna,  hanem 
az  égbe  törne,  oda  kívánkozna,  hová  a  jám¬ 
bor  hívők  lelkei. 

Ez  adja  meg  az  épület  vallásos  jellegét. 

Az  egészen  látszik,  hogy  mestere  Istené¬ 
nek,  de  meg  önmagának  is  tetsző  dolgot  akart 
véle  cselekedni,  látszik  az  a  szerető  gond, 
inelylyel  azokat  a  kis  fióktornyokat  a  négy 
sarkára  odatette,  olyan  ügyesen,  se  feljebb, 
se  lejebb,  éppen  akkorára,  ahogy  kívánkozott. 

Másutt  az  ilyen  melléktornyok  zavarják  az 
egész  összhangját,  itten  gazdagabbá  és  érde¬ 
kesebbé  teszik  a  képet,  mert  az  öreg  éppen 
eltalálta  azt  a  nagyságot,  amelyen  alul  már 
a  távlat  miatt  és  a  többi  szerkezethez  képest 
kicsinyessé  válnék,  de  amelyen  felül  viszont 
zavarná  azt  az  eszményi  egységet,  amely  az 

1.  a  toronyablak  cifrázatja 

2.  díszítés  a  fagyámok  között 

3.  a  harangház  karfája 

4.  tagozatok  a  toronyfalán 

egy  istent  hívők  templomának  külső  megjele¬ 
nésében  is  meg  kell  hogy  legyen. 

Ezt  a  könnyű,  kedves  faalkotmányt  fehérre 
meszelt  sima  fal  hordja.  Tán  érzi  hivatását : 
komoly  és  egyszerű.  Csak  a  szegletén  van¬ 
nak  sávok,  afféle  lizénák,  felettük  és  alattuk 
körülövezi  a  torony  falait  egy -egy  párkány, 
jobban  mondva  barázdás  lap,  igen  sajátságos, 
egy  kicsit  a  barokk  világra  emlékeztető  tago¬ 
zással.  De  már  az  a  kosszarv-féle  díszítés  a 
harangház  alatt  a  fagyámok  között,  ami  olyan 
szépen  és  természetesen  oldja  meg  az  átmene¬ 
tet.  a  fal  és  az  ácsolt  torony  között,  az  már 
eredeti  magyar  ötlet,  magyar  az  az  őszinte¬ 
ség  is,  amelylyel  azokat,  meg  a  barázdás 
lapokat  megcsinálta,  nem  úg3y  hogy  kőpár¬ 
kánynak  lássék,  hanem  egészen  könnyen,  egy¬ 
két  ujjnyi  vastagon,  csak  úgy  vakolatból.  És 
látszik  is  rajta,  hogy  csak  abból. 

Ez  gondolkodóba  ejtett. 

Hogy-hogy,  hát  ennek  a  kis  templomnak 
egyszerű  építője  józanabb,  igazabb  lett  volna, 
mint  korunk  világvárosainak  építőművészei  ? 
Meg  tudta  tenni  azt,  amit  a  görög  és  gót  mes¬ 
terek  óta  alig  valaki,  hogy  művészetében  nem 
hazudott,  hogy  abban  becsületes  és  termé¬ 
szetes  volt  ? 


Igen ! 

Becsületes  volt,  mert  nem  tukmálta  embe¬ 
reire  azokat  az  olasz,  német  és  egyéb  formá¬ 
kat,  melyeket  amazok  is  csak  úgy  kölcsönbe 
vettek,  nem  fejezett  ki  formáival  olyan  érzel¬ 
meket,  melyeket  mások,  egészen  idegen  népek 
és  hozzá  évszázadokkal  ezelőtt  éreztek. 

Igaz  volt,  mert  nem  hazudott  gótikus  dóm 
vagy  olasz  palota  külsőt  a  falusi  magyar  tem¬ 
plomra,  és  józan  volt,  mert  nem  másolta  fára, 
vakolatra  az  ókor  kőbe  alkotott  idomait  úgy, 
mint  mi,  hanem  csinált  a  maga  érzéke  sze¬ 
rint  valókat,  olyanokat,  melyek  annak  az 
anyagnak,  annak  a  környéknek,  az  ő  derék 
magyar  híveinek  szánt  volt. 

És  ki  hinné,  hogy  emellett  az  egyszerű¬ 
ség  és  őszinteség  mellett  mennyi  finomság 
van  ebben  a  kis  műben  ? 

Ha  távolabbról  nézzük,  még  a  gyakorlott 
szem  se  látja,  miért  illik  olyan  jól  oda  arra 
a  dombra,  miért  olyan  összehangzó,  befeje¬ 
zett  ;  körvonalai  miért  folynak  oly  természe¬ 
tesen,  oly  helyesen  össze,  azok  az  egyszerű, 
egyenes  vonalak.  Sehol  semmi  bántó  törés, 
nehézkesség.  Mikor  közel  mentem,  akkor  vet¬ 
tem  csak  észre,  hogy  azok  az  egyszerű  egj^e- 
nesek  nem  is  egyenesek,  hanem  görbék,  hogy 

a  torony  falai  alig  észrevehetően,  de  követ¬ 
kezetesen  befelé  görbülnek,  összehajolnak. 

Ez  nem  ama  sudarasítás  (enthasis),  amelyet 
az  oszlopokon  látunk.  Ilyen  sajátságos  és 
merész  eltérésekre  a  klaszikus  művészet  fény¬ 
korában  találunk  példát.  Hogy  a  magasan 
kiemelkedő  athéni  akropolis  remekműveinek 
főpárkánya  egyenesnek  lássék,  rendkívül  fino¬ 
man  fejlett  érzékkel  és  számítással  egy  bizo¬ 
nyos  görbe  szerint  rakták  azokat. 

A  mi  kis  templomunknál  a  torony  teste, 
a  fal  síkjai  erősen  befelé  görbülő  felületek, 
olyannyira,  hogy  ez  sík  földön  már  észre¬ 
vehető,  sőt  zavaró  lenne.  Itt  azonban,  a  domb 
lábától  tekintve  annyira  kiemelkedik  a  szem- 
magasság  felett,  hogy  ezek  a  görbék  pár¬ 
huzamos  egyeneseknek  látszanak.  A  való 
egyenesek  már  szétesőknek  tetszenének,  mi¬ 
által  a  torony  teste  nehézkessé  válnék. 

íme  az  egyszerű  torony  hatásának  a  titka. 

Hogy  a  szabad  égbolt  alatt  a  síkon  és  a 
hegyen  más  és  más  elveket  kell  kövessünk, 
hogy  a  tömegek  csoportosítása,  harmonizá¬ 
lása  más  és  más  :  korunk  egyik  legnagyobb 
építőművésze,  aki  az  óriás  méretű  német  emlék¬ 
műveket  tervezte,  csak  újabban  tárgyalta. 
Emlékezem,  mikor  mondotta,  hogy  a  műről 
első  pillantásra  lássék,  hogy  az  emelkedésre 
vagy  síkra  volt-e  szánva  —  eltekintve  a  kör¬ 
nyezethez  való  egyéb  alkalmazkodásától. 

Nézetem  szerint  az  előbbeni  esetekben  a 
homorú  gömbfelületre  vetített  távlati  kép  bizo¬ 
nyos  törvényei  nyilvánulnak  meg. 

A  mi  jó  öregünk  a  veleszületett  és  utóbb 
a  munkában  és  a  szabad  természetben  fejlő¬ 
dött  formaérzékével  önkénytelenül  érezte,  hogy 
ugyanazt  másképen  kell  építenie,  ha  magason 
van,  mintha  bent  a  faluban  volna. 

Szinte  elém  képzelem  azt  a  jóképű,  igaz 
szavú  öreg  magyar  ácsot,  amint  építi  többed- 
magával  istennek  házát:  Elsőbben  is  a  tem¬ 
plom  piacára  gondol,  hogy  elég  bő  legyen, 
azután  kilépi  a  padokat,  úgy  kezdik  meg  a 
nagy  négyszöges  íemplomtermet,  két  végén 


karzattal,  tágas  bejárókkal :  elől  a  papnak  meg 
a  fehérnépnek,  oldalt  az  embereknek  meg  a 
legényeknek.  A  bejáró  ajtaja  előtt:  az  a  tem¬ 
plom  portikusa.  Kétoldalt  pad  van  benne,  hogy 
üljön  le  a  nyámság  karikóba,  hogy  keresztelő¬ 
kor  köszöntsék  fel  mézes  pálinkával  a  fű¬ 
keresztanyát,  vagy  ha  úgy  kerül  sora,  hogy 
üljenek  össze  a  nehéz  gyászórákban  a  halotti 
torra. 

Rakat  az  öreg  jó  erős  toronyfalat,  hogy  a 
haranghúzást  bizton  megállja,  azután  fedi  be. 

A  templomot  egyszerűen,  a  tornyot  kar¬ 
csúra,  csinosan,  mert  arra  sokat  tart,  abban 
remekelni  akar  És  hogy  megmutassa,  hogy 
lélekben,  kedélyben  még  fiatal,  a  toronyablak 
körül,  meg  lent  az  ajtónál,  itt-ott  egy  kis  zama¬ 
tos  magyar  cifrasággal  a  módját  megadja. 
Csak  úgy  vakolatból,  miből  is  másból,  mikor 
az  olyan  természetes. 

Ilyen  a  kőrösfői  templom,  ilyen  lehetett 
öreg  mestere. 

* 

Megélénkül  a  csendes  domb.  Jönnek  már 
a  hívek  kifele.  Elhangzott  az  ének,  elhalt  az 
orgonaszó  is,  meghatottan,  óvatosan  tipeg¬ 
nek  az  öregek  lefelé  a  kerülőn  ;  összefogódzva 
futnak  le  a  kicsi  vállfűs  ingben  a  jánykák, 
olyan  futó  fehér-piros  foltok  a  zöld  gyepen. 

Én  is  elindulok. 

—  No  mén  má,  lelkem,  mondja  az  ídes, 
az  annyuk,  felírta  mán  a  kis  templomunkat? 

—  Fel  én,  ángyom. 

—  Erősen  szép  torony  ez.  mán  négy  versen 
is  fel  van  ez  írva.  No  hát  áldja  meg  a  jó 
Isten,  vezesse  bátran  szerencsés  utakon. 

Mikor  távozóban  alant  a  völgyből  búcsú¬ 
zóul  feltekintek,  akkor  nézem,  hogy  az  a  kis 
dülöngő,  görbe  körítőfal,  amint  a  templomot 
békerteli,  amint  ráhajlanak  atemetőkert  lombjai : 
mily  bájos  egyszerűséggel  adja  tovább,  vezeti 
a  gyönyörködő  tekintet  a  karcsú  toronyról  a 
gyepes  domboldalra,  a  derült,  erősen  kék  ég 
alatt  pirosló  hegyek  felé. 

Benkó  István 

művészetek  egyik  ágában  sem  is¬ 
métlődött  oly  gyakran  a  szabály 
és  a  törvény  tragikus  fölcserélése, 
mint  éppen  a  szobrászatban.  Win- 
ckelmann,  a  mozgalmas  barokmoz- 
dulatok  idején,  törvénynyé  emelte  a  görög 
szobrászat  egyik  irányát,  a  mely  a  nyugalom, 
a  statikus  hatások  visszaadásában  kereste 
művészi  feladatát,  ezzel,  megteremtve  a  klasszi¬ 
cista  szobrászatot,  jó  időre  megkötötte  a  szobrá¬ 
szok  képzeletét.  Az  akadémiák  kiépítették  ez 
alapon  a  szabályok  rendszerét,  beléfojtva  igen 
sok  nemes  érzést,  a  képzelet  szabad  szárnya¬ 
lását,  új  ideálok  érvényesülését,  diadalmasan 
küzdve  a  romantikus  irányzattal,  mely  dina¬ 
mikus  hatásokat,  a  belső  mozgalmasságot,  a 
való  élethez  való  közeledést,  az  elvont  jelvé¬ 
nyek  mellőzését  követelte.  Hasztalan  mutattak 
rá  görög  őseikre,  renaissance-kori  testvéreikre, 
az  akadémiák  antik  alatt  továbbra  is  a  nyugal¬ 
mat  értették,  plasztikus  alatt  a  hagyományok¬ 
hoz  tapadt  formakészletet,  szigorú  kánonokkal, 
megállapított  jelvényekkel.  A  szobrászat  már- 
már  kővé  meredt. 

Ezenközben  pedig  testvére,  a  festészet  mind 
szabadabbá  lett.  A  mozgó,  hullámzó,  levegőbe 


állított  élet  visszaadását  hódították  meg  művé¬ 
szetük  számára.  Az  atmoszférikus  hatásokat 
kutatva,  a  barbizoni  mesterek  észrevették  a 
levegő,  az  ég,  a  fény  szín-  és  térteremtő,  egy¬ 
ségbe  foglaló  erejét  és  mozgalmasságát,  melyet 
az  impresszionista  iskola  a  fényprobléma  meg¬ 
oldásáig  fejlesztett. 

Nem  természetes-e,  hogy  a  szobrászokat, 
a  maguk  művészete  szempontjából,  érdekelni 
kezdette  a  világítás  kérdése,  mely  a  festőket 
oly  lázasan  foglalkoztatta  ? 

Pedig  voltak  hangok,  melyek  óva  intették 
tőle.  Lessing  —  Laokoon-jában  —  a  festé¬ 
szetet  és  a  szobrászatot  még  egynek  vette, 
de  Taine  —  A  művészet  filozófiájában  — 
ebben  már  hanyatlási  jelt  lát,  mert  „egy  plasz¬ 
tikus  mű  szépsége  mindenekelőtt  plasztikai". 

A  kérdés  ma  is  nyílt.  Táborokra  szaggatja 
a  modern  szobrászokat. 

Levegő,  fény,  világítás,  —  mi  közünk  mind¬ 
ehhez  nekünk?  — -  szólották  az  inkarnatus 
szobrászok.  Ami  a  szobrászt  érdekli,  az  csak 
a  forma,  a  maga  színtelen  voltában.  A  szobor 
a  természettel  szemben  izoláltan,  elkülönítve 
áll.  (Hildebrand.)  Az  ő  világa  a  forma  kontúrjain 
belül  kezdődik,  ami  a  környezetből  kiszakító 
kontúron  kívül  esik,  azt  a  szobrász  nem  látja, 
csak  magát  az  abszolút  formát.  Éppen  ebben 
különbözik  a  festőtől,  aki  nem  magát  a  három 

kiterjedésben  megjelenő  formát,  hanem  csak 
annak  benyomását  adja  vissza,  azokkal  az 
elemekkel  együtt,  a  melyek  ezt  a  benyomást 
előidézik.  Ha  a  szobrász  a  formát  teremtő 
benyomásokkal  is  számol,  művészete  alap¬ 
elveivel  jő  ellenmondásba,  s  stílszerűtlensé- 
gekre  ragadtatja  magát.  Az  antik  és  renais- 
sance  szobrász  így  gondolkozott.  Ebben  klasz- 
szicista  és  romantikus  egyaránt  megegyezett. 

De  igazuk  volt-e? 

Tegyük  fel,  hogy  az  antik  és  a  renaissance 
szobrász  —  nem  látva  még  az  új  problémát, 
a  mely  a  levegőbe  állított,  a  világítási  hatások 
teremtette  formák  játékának  visszaadásában 
áll,  —  megelégedett  a  kontúron  belül  létező 
formák  szigorú  formálásával :  nem  szabad-e 
azért  az  új  művészetnek  új  problémákat  fel¬ 
állítani  ?  A  szobrász  a  tömegekkel,  azok  köb¬ 
tartalmával  számol,  de  van-e  tömeg,  melyet 

ne  folyna  körül  a  mindent  átfogó  fluidum,  az 
atmoszféra,  a  fény,  ami  örök  mozgást  teremt, 
a  formák  szakadatlan  mozgását?  Ezt  a  harcot, 
a  formák  harcát  a  világossággal,  amely  csodá¬ 
latos  szépségeket  teremt,  első  sorban  magán 
a  formán,  emelkedéseket  és  mélységeket,  gyön¬ 
géd  árnyalatokat  és  heves  kiugrásokat,  mért 
mellőzze  mindezt  formaalakítás  közben  a  szob¬ 
rász,  mikor  látja,  mikor  hatását  érzi,  mikor 
hangulatát,  érzelmeit,  képzeletét  ingerli,  for¬ 
málja,  alakítja,  befolyásolja? 

Rodin  erre  gondolhatott,  mikor  így  definálta 
a  szobrászatot,  az  ő  szobrászatát :  „la  sculp- 
ture,  c’est  l’art  du  trou  et  de  la  bőssé. “  (A 
szobrászat  a  púp  és  lyuk  művészete). 

Erre  az  akadémikusok  azt  felelték  :  A  világí¬ 
tási  hatás  tudatos  keresésével  olyan  hatással 
számolnánk,  a  mely  a  szobrász  feladatán  kívül 
esnék. 

Ez  érv  volna,  ha  a  szobrász  magát  a  fényt 
is  formálni  akarná.  Ez  azonban  félreértése  a 
problémának.  A  fiatal  Ruskin  már  ezt  észre¬ 
vette,  mondván:  „A  szobrásznak  festenie  kell 
vésőjével."  (Az  építészet  hét  lámpása,  1849.) 
Azaz  vissza  kell  adnia  a  hatást,  amelyet  a 
formákra  a  világosság  gyakorol.  A  formák 
ilyet  énkép  átalakulnak,  s  a  művésznek  ezt  az 
átalakult  formát  kell  ábrázolnia.  így  értette  ezt 
maga  Hildebrand  is,  amikor  nem  a  lemért,  a 
való  formák,  hanem  csak  az  optikai  benyomás 
visszaadását  követelte.  Tiltakozott  is  félreértése 
ellen.  „Ha  a  formák  optikai  képpé  egyesíttet- 
tek,  művészileg  csak  akkor  léteznek...  csak 
a  plasztikusan  kikutatott,  az  élettől  elhódított 
forma  a  művészi."  (Süddeutsche  Monatshefte. 
1904.  aug.  füzet.) 

Különben  is  talán  öntudatlanul,  művészi 
intuíciótól  vezettetve,  de  minden  időben  fog¬ 


lalkoztatta  a  szobrászatot  ez  a  festői  probléma. 
Még  pedig  mindig  a  —  festészet  hatása  alatt. 
A  IV.  század  görög  festészete,  Zeuxis,  Apelles 
fényfestők  voltak,  s  a  szobrászokat,  elsősorban 
kortársukat,  Praxitelest  már  a  fény  és  árnyék 
hatása  alatt  kialakult  formák  visszaadásának 
problémája  izgatta.  A  renaissance  idején  Dona- 
tello,  s  akire  Ruskin  is  hivatkozott,  Minő  da 
Eiesole  nem  keresték-e  tudatosan  a  fény-  és 
árnyjáték  hatása  alatt  kialakult  formák  játékát, 
Leonardo  sfumatoja  hatása  alatt,  annak  csodás 
finomságait  szerető  szívvel  igyekezve  vissza¬ 
adni  ? 

A  problémának  azonban  kétségkívül  a  mo¬ 
dern  szobrászat  adott  hangsúlyt,  a  belső  mozgás 
kutatója  Carpeaux,  domborműveiben  Meunier, 
de  élére  állítva  Rosso  és  Troubetzkoy.  Az  ő 
kísérleteiken  alapul  Rodin  művészete.  Ligeti 
Miklósé  is. 

I. 

Ligeti  Miklós  1871-ben  született,  korán  el¬ 
végezte  az  iparművészeti  iskolát,  ahol  Mátrai 
Lajos  vezette  be  a  mesterségbeli  készségbe, 
majd  a  mintarajziskola  szobrászati  osztályán 
Stróbl  Alajos  növendéke  volt,  s  rövid  bécsi 
és  hosszabb  párisi  tanulmányok  után,  a  kilenc¬ 
venes  évek  elején  egy  Ámor  szobrocskával 
mutatkozott  be.  Azóta  itthon  él  művészetének, 
tejesen  eltávolodva  első  tanítóinak  irányától. 

Képzeletét  elejétől  fogva  a  futó,  illanó,  pil¬ 
lanatszerű  mozgások  minél  közvetlenebb  meg¬ 
rögzítése  foglalkoztatta,  ez  felelt  meg  villám¬ 
gyors  benyomások  iránt  fogékony  lelkének, 
izgékony  temperamentumának,  mely  mint  a 
stagniol- lemez,  a  leggyöngédebb  érintést  is 
felfogja,  hogy  azokat  elemeire  szétbontva,  újjá 
alkossa,  képzeleti  képpé  kombinálja,  új  for¬ 
mába  öntse,  —  érzése,  hangulata  hatása  alatt. 
Érzése  uralkodik  képzeletén,  de  érzését  a  ter¬ 
mészetnek  csak  bizonyos,  szigorúan  körül¬ 
határolt  részlete  illeti  meg. 

A  művészeti  iskolákban  elsősorban  dekora¬ 
tív,  stílusokba  zárt  feladatok 
megoldására  vezettetve,  csak 
a  barokformák,  a  heves  moz¬ 
gás,  az  iskolás  kompozíciók 
sémáiban  maradhatott.  Kép¬ 
zeletét  a  hagyományok  sokáig 
fogva  tartották,  Bécsben  és 
eleintén  Párisban  is,  noha  a 
bensőséges  érzések  minél  in¬ 
tenzivebb  kifejezésére  való 
törekvés  már  ezidétt  mind 
világosabban  kezd  nála  jelent¬ 
kezni.  A  tatai  színház  kis  me- 
nuette-jén,  a  mozdulat  gyer¬ 
meki  bája  finom  könnyedség¬ 
gel  nyilatkozik  meg,  bátor 
első  kompozíciói:  „A  rákász “, 

„A  csirkés  leány “, az  „ Árván “ 
szinte  érzelgőssé  váló  érzel- 
mességükkel,  igen  is  genre- 
szerű  felfogásukkal,  még  a 
hagyományos  formalátás  bi¬ 
lincsei  közt  mutatják.  Egyéb 
dekoratív  feladatokkal  való 
küzdelmei  közben  (Adria-pa- 
lota,  Kereskedelmi  r.-t.  palo- 

tája)  a  pillanatszerű  mozgás  mind  erősebb 
elmélyítésére  törekszik,  természetesen  egyelőre 
a  hagyományos  formanyelven  beszélve. 

E  küzdelmei  közben,  mesterségbéli  tudásban 
megerősödve,  megnyílott  előtte  a  világ,  az  ő 
világa.  Az  emberi  lélek  rejtelmeibe  való  el- 
merülés  útján.  Adegérezte  azt  a  misztikus  kap¬ 
csolatot,  mely  a  lélek  és  formája  között  viszony¬ 
latokat  teremt,  titkos  átmeneteket,  csodás 
egymásbaolvadásokat,  rejtelmes  szálakkal  egy¬ 
másba  fonódva.  E  rejtelmes  szálak  a  fény¬ 
sugarak,  melyek  lerakódnak  a  formákra,  buj¬ 
kálnak,  táncolnak  rajtuk  és  hihetetlen  titkokat 
regélnek.  Meg  kell  érteni  nyelvüket,  hogy  test¬ 
vérükké  fogadjanak,  aki  előtt  nem  lesz  többé 
titkuk. 

Új  szépségek  tűnnek  fel,  —  most  egy  el¬ 
addig  nem  látott  hajlásban,  majd  egy  puszta 
tekintetben,  melynek  mélységeiből  árnyak  emel¬ 
kednek,  —  s  mindez  megnyilatkozásszerűleg, 
egy  odavetődött  fénynyaláb  gyöngéd  játékából, 
hirtelen,  viziószerűleg. 

Mi  az,  mi  az  a  babonás  erő,  mely  földön¬ 
túli  varázserejével  odaláncol 
egy  Rodin-portraithoz,  —  kér¬ 
dezzük  magunkban,  mialatt 
megdöbbenve  nézzük  azt  a 
leleplezett  lelket,  mely  a  mes¬ 
ter  J.  P.  Laurens  portrait-ja 
szeméből  titkos  sugarakat  lö- 
vel  felénk  ?  Mi  az,  mi  az  a 
pokolbéli  szenvedély,  mely 
diabolikus  hatalmával  egész 
érzéstengert  kavar  fel  lelkűnk¬ 
ben,  nézve  Rodin  kúszó,  re¬ 
megő,  szerelmet  epedő  Szirén¬ 
jeit?  A  formákon  végigsu¬ 
hanó,  most  tréfás  bujókát, 
majd  halálos  bujdoklást  ren¬ 
dező  fénynyalábok  azok,  me¬ 
lyeknek  játékos  küzdelme 
képzeletünknek  titokzatos 
mozgalmasságot  suggerál.  A 
fénybe  merült  természet  cso¬ 
dás  formavilága,  mint  belső 
érzelmek  nyilatkozatai,  Ligeti 
képzeletét  is  elvezették  az 
ígéret  földéhez.  Mind  világo¬ 
sabban  felfogta  a  nagy  mester 

intencióját  s  újabbnál  újabb  fel  nem  fedezett 
földrészeket  szakított  ki  a  természetből  magá¬ 
nak.  Érzései  megihlették  képzeletét,  mely  villám¬ 
gyorsan  alakítja  képzeleti  képeit.  Érzéseit  kell 
hát  kifaragni,  —  a  női  báj,  a  szem  titkos  rez¬ 
gése,  a  töprengő  akarat,  a  magamaradt  titkos 
múlt  láttán  támadtakat,  amint  az  érzés  lát¬ 
ható  formát  ölt,  megőrizve  keletkezése  pilla¬ 
natszerűségét,  születése  misztériumát,  amint  a 
sötétből  kiemelkedik,  a  fény  és  árny  csodás 
küzdelmében. 

Az  ő  képzeletének  elég  a  futó  benyomás, 
egy  véletlen  formaalakulás,  hogy  revelláljon 
egy  emberi  lelket,  —  a  szem  felcsillanása, 
az  ismeretlen  megsejtése,  a  gyöngéd  mosoly, 
a  közöny  álarca,  a  befelé  néző  szem  elég 
ahhoz,  hogy  ismeretlen  világokat  teremtsen. 

Egy  remegő  váll,  melynek  apró  formáin 
megtörnek  a  fénysugarak,  egy  meghajlott  hát, 
melynek  formációja  szaggatott,  egy  roska¬ 
dozó  láb,  mely  belső  fájdalomtól  hajladoz, 
—  elég,  hogy  vele  földöntúli  fájdalmat  érez¬ 
tessen.  Min  zokog  ez  a  test?  Mi  remegted 
meg  e  hatalmas  formákat  ?  Tudatára  jött  vala¬ 
minek,  ami  lelkét  öli  ?  A  tudás  fájához  borul 
talán  ? 

Ligetit  csak  érzése  vezeti,  nem  keres  hozzá 
szimbólumokat,  neki  a  formamozgás  elég 
beszédes,  nem  keres  hozzá  hamis  képzet¬ 
kapcsolatokat.  Egy  délben  Thorwald- 
sen  éppen  ebédre  indult,  mikor  egy 
boltajtóban  megpillantott  egy  fiatal 
római  legényt,  félig  álló,  félig  ülő  hely¬ 
zetben,  igen  elegánsan  megoldva  a 
felbomlott  és  visszaállított  egyensúly 
problémáját.  A  mozgás  eredetisége 
megkapta.  Sietve  megebédelt,  hogy 
otthon  lerajzolhassa.  De  Thorwaldsen- 
nek  évek  kellettek  hozzá,  míg  a  fino¬ 
man  meglesett  mozgást  képzeletében 
az  Argusölő  Mercur  alakjává  alakít¬ 
hatta  át.  —  Ligeti  képzeletét  maga  a 
mozgás,  s  a  benne  rejlő  erő  ihleti, 
még  pedig  a  minél  illanóbb,  a  minél 
intenzivebb,  kifejező  mozgás.  — 

Víziója  az  egyesből,  a  részletből 
alakul  ki,  hogy  annál  gazdagabb 
harmóniákat  teremtsen.  Nem  válik 
azért  sohasem  túlértelmessé.  Az  ő 

világa  a  sejtelmek,  álmok,  a  félig  kimondott  sza¬ 
valja  formákhoz  fűződő  csalóka  illúziók,  a  röpke 
mozgások  titokzatos  világa,  amely  a  kecses 
mozdulatokban,  az  arc  földöntúli  megnyilat¬ 
kozásaiban,  a  magába  vonult  lélek  megrezzenő 
gesztusaiban  keres  alakot.  Lelkében  így  élt 
Anonimus  alakja,  amint  kucsmáját  homlokára 
tolva,  ül  szétterpesztett  karral  a  kőpadon, 
körülötte  „lebeg  a  zordon  enyészet",  dantei 
komorság,  a  viharos  múlt,  a  zivataros  századok 
komor  emlékei.  Van  ebben  a  mozdulatban 
valami  a  magára  maradt,  végtelen  csöndből, 
amelyből  rejtelmes  érzelmek  áradnak  felénk, 
valakik  csak  ismerjük  múltúnk  tragikus  mély¬ 
ségeit.  A  szerencsés  mozdulat,  mely  gazdag 
formajátékra  ad  alkalmat  —  a  kis  modellnek 
éppen  ezért  mélyebb  is  a  hatása,  - —  régóta 
kisértette  Ligetit.  Ott  találjuk  egy  korai  váz¬ 
latában,  mely  az  üldözött  Salamon  királyt 
ábrázolja,  amint  a  viharverte  fejedelem  buj- 
dosásában  lerogy  egy  padra.  Vesztett  remé¬ 
nyek,  testi-lelki  kínok,  a  kimerültség  fájdalma 
vonaglik  végig  e  testen.  Anonimushoz  nem 
illett  lethargikus  mozdulat,  koncentráltabb, 
magába  mélyedőbb,  de  sejtetőbb  mozdulatot 
keresett,  amelyen  végigfuthasson  a  fényárny 
misztikus  játékkal,  apró  formákra  bomolva, 
formarészleteket  gazdagon  mutatva. 

A  clair-obscur  az  ő  világa,  amint  a  félho¬ 
mályból  tüzek  lövelnek  ki,  melyeket 
képzeletében  egybefogva,  egységes, 
mély  hatóelemmé  egyesít.  Ha  ellesheti 
modellje  titkos  érzéseit,  amint  azok 
egy  főhajlásban,  egy  hanyag  leülés¬ 
ben,  csodálkozó  vagy  mosolygó,  ma¬ 
gára  hagyott  vagy  viaskodó  tekintet¬ 
ben  felcsillámlanak,  művészetének  ezek 
a  leginspiráltabb  pillanatai.  A  képze¬ 
leti  képet  immáron  megfogta.  Most 
már  csak  keresnie  kell  az  eszközöket, 
amelyekkel  kifejezheti. 


II. 

A  szobrász  más  szemmel  nézi 
a  világot,  mint  mi,  mert  őt  nem¬ 
csak  a  való  forma  érdekli,  hanem 
képzeletében  azonnal  átdolgozza  azt 
ható  formává,  azaz  a  maga  művé¬ 
szete  eszközeivel  gondolkozik,  anya- 

gával  lát,  kutatva,  miként  lehetne  a  természet 
meglesett  formáit  a  maga  eszközeivel  úgy  ki¬ 
fejezni,  hogy  azok  csakugyan  való  formáknak 
hassanak.  Nem  másol,  nem  mér,  nem  ad  tény¬ 
leg  létező  formát,  mert  ezt  adva  nem  érne  el 
hatást.  Keresnie  kell  azt  a  formát,  mely  való¬ 
nak  hat,  miközben  a  valót  megváltoztatja. 

A  nagy  művész,  aki,  mint  ahogy  Dürer  kívánta, 
kiszakít  magának  egy  új  darabot,  egy  új  szép¬ 
ségformát  a  természet  véghetetlen  formakin¬ 
cséből,  kell,  hogy  megkeresse  magának  azokat 
az  eszközöket  is,  amelyek  segítségével  anyagát 
úgy  idomítja,  hogy  abban  képes  is  legyen  az 
új  szépségformát  kifejezni.  Amikor  a  festői 
szobrászat  problémáját  kutatták  művészeink, 
új  formamegoldások  elé  kerültek,  mert  a  régi 
eszközökkel  csakugyan  lehetetlen  volt  akár  a 
bronzban,  akár  a  márványban  a  levegő-hatás 
alatt  megváltozott  formajátékot  visszaadni. 
Egy- egy  válságos  pillanat  megrögzítése  volt  a 
feladat.  A  lélek  legmélyebb  titkát  hirtelen  el¬ 
áruló  formaalakulás  megrögzítése,  melyet  vil¬ 
lámgyorsan  feltárt  egy  kóbor  fénysugár.  Ezt 
a  formahatást  kőben,  bronzban  kellett  ki- 

keresni.  A  teknikát  az  érzéshez  kellett  alakí¬ 
tani.  Keresni  a  márvány,  meg  a  bronz  titkát. 
Mindegyik  anyagnak  más  a  természete.  A  már¬ 
ványt  szerelmesen  ölelgeti  a  fény,  s  félig  át¬ 
tetsző  anyagán  finoman  porzanak  végig  a 
sugarak.  A  bronz  opákos  anyagán  csak  sötét 
foltokat  teremtenek  és  megtörve  szakadoznak 
erős  rajzú  fényfoltokba.  A  márvány  gyöngéd, 
pasztozus  színt  nyer  a  fénytől,  a  bronz  éleket, 
szögeket  követel,  hogy  éreztesse  a  fényhatást, 
kiemelje  az  árnyékokat,  de  a  márvány  kerek 
formákat  a  fényben,  melyeken  finoman  suhan¬ 
hat  végig,  a  legpuhább  átmenetet  is  éreztetve. 

A  kísérletek  éppen  abban  az  időben  indultak 
meg,  főleg  Párisban,  mikor  Ligeti  is  ott  tar¬ 
tózkodott,  s  egész  szenvedéllyel  vetette  magát 
az  experimentálásra.  Természetesen  az  ag}^agon 
keresztül,  a  mi  a  feladat  első  részének,  a  pil¬ 
lanatszerű  mozgásnak  visszaadásában  kitűnő 
segítőeszköz  is  lett.  Ám  a  formáknak  a  vilá¬ 
gossággal  folytatott  harcánál,  ahol  az  anyag 
karakteréhez  kellett  simulni,  kerékkötőnek  bizo¬ 
nyult.  Az  agyagnak  ugyanis  megvan  a  maga 
sajátságos  agyagkaraktere,  s  mikor  a  szobrász 
bronznak  vagy  márványnak  dolgozik,  tulaj¬ 
donkép  halálos  viaskodást  folytat  anyagával 
az  agyaggal,  mely  természetesen  folyton  arra 
csábítja,  hogy  az  ő  karakterét  is  számon 
vegye.  Troubetzkoy  herceg  bronzai  éppen  ezért 
nem  bronzok.  Rosso  megmaradt  a  viaszknál. 
Az  első,  aki  az  experimentálók  között  ered¬ 
ményeket  ért  el,  mindnyájuk  mestere,  Rodin 
volt.  Ligeti  is  az  ő  sikerein  nevelkedett. 

Egyszerűen  azt  keresték,  hogy  hogyan  dol¬ 
gozik  a  természet  ?  Belehatolni  a  természet 
szellemébe,  kifürkészni  hatása  titkát,  ez  a 
teremtő  elme  feladata.  Akár  a  nagy  egészből 
induljon  ki  a  művész  képzelete,  mint  a  Rodin-é, 
akár  a  finom  formákból,  hogy  aztán  harmo- 
niás  egységbe  foglalja  őket  össze,  mint  Ligeti 
képzelete,  —  a  feladat  lényege  a  döntő  formák 
kikeresésében  áll.  Mi  az,  ami  a  levegőhatás 
alatt  megváltozott  formajátékot  teremti,  ami 
a  maga  sajátos  kifejező  erejével  ismeretlen 
lelket,  eladdig  nem  sejtett  tartalmat  ad  a  for¬ 
mának,  —  szóval,  mi  teszi  döntő  hatásúvá  a 
formarészletet  ?  Ez  volt  kutatásuk  tárgya,  igye¬ 
kezvén  belenézni  a  természet  műhelyébe, 
kutatni  az  illúziót  teremtő  fogásokat.  A  génuai 

paloták  párkányzatái  —  a  szűk  utcákra  való 
tekintettel,  a  hol  a  palotákat  csak  alulról  lehet 
látni  —  egészen  máskép  építvék,  mint  ahogy 
látszanak.  A  művészetben  a  hatás  fontos,  azt 
előidézni  a  teremtő  művész  legfőbb  gondja. 

Ezt  a  hatást  a  fontos,  a  döntő  formák  foko¬ 
zásával,  túlzott  kiemelésével  érték  el,  ami 
magához  vonzza  a  fényt,  kiugrásaival  jelentő¬ 
séget  ad  neki  és  a  mellette  kialakult  mélye¬ 
déssel  szigorú  plasztikát.  A  döntő  forma  az, 
amely  a  mozgást  vezeti,  s  éppen  azért  ízlés, 
művészi  finomság  vezetheti  csak  a  művészt, 
nehogy  formarészletei  ahelyett,  hogy  kifejezők 
legyenek,  deformáltakká  váljanak.  Rodin,  ott, 
ahol  nagy  távolsághatásra  számított,  nem 
riadt  vissza  az  egyes  formák  túlzott  model- 
lirozásától  sem  „en  vue  d’un  renforcement  de 
l’expression."  A  calais-i  polgárok  szertelen 
tagjai,  szertelen  mozgása  az  érzelmek  végtelen 
fokozatait  fejezik  ki,  tragikus  fenséget,  meg¬ 
semmisítő  bánatot.  Akadémikus  szemmel  nézve, 
nem  találunk  exakt  formákat,  de  a  művészi 
igazság  magasabb  kritériumának  igenis  meg¬ 
felelők.  Ligeti  behatolt  mestere  szellemébe  és 
mind  öntudatosabban  alkalmazza  ezt  a  jel¬ 
lemzés  és  a  festői  hatás  kifejezésére.  A  tudás 
fájához  borult  férfialakján  a  vállformák  hatásos 
kiemelésével  fejezi  ki  érzését.  Hatalmas  végig¬ 
nyúló  csuklyás  izom,  belső  izgalomtól  remegő, 
amelyet  a  vállak  apró  formáinak,  a  deltaizmok 
mozgásának  túlzott  kiemelésével  éreztet,  a 
kétségbeesés  néma  jelzője.  Ott  koncentrálta 
minden  kifejező  erejét,  hogy  az  erős  model- 
lirozás  által  finoman  kiemelt  részlettel  közép¬ 
pontot  teremtsen,  a  fény  játékát  helyhez  kösse, 
s  egységi  benyomásba,  nagy  harmóniába  kap¬ 
csoljon  össze  minden  alárendeltebb  formát. 
Mennyire  más,  mint  Teles  formafelfogása,  aki 
nagy  síkokat  teremt,  s  egyszerre  látja  az  egészet, 
egyforma  súlyt  ad  minden  lapnak,  a  világítási 
formajátékkal  nem  törődve. 

De  formaifelfogása  simul  az  anyaghoz  is, 
—  márványnak  is,  bronznak  is  megadja  a 
maga  karakterét,  azaz  márványban  vagy  bronz¬ 
ban  gondolkozik.  A  márványnál  megőrzi  annak 
kőszerűségét,  köbtartalmából  mintegy  kiszál- 
lani  érezzük  alakját,  magában  a  kiszállás  pilla¬ 
natában  látjuk  ;  az  egyes,  s  mindig  a  döntő 
formák  kiemelkednek,  mások  még  bennrekedtek 

a  kőben,  egygyé  válva  az  élettelen  anyaggal, 
csak  sejtetve  inkább,  semmint  mutatva  a  benne 
rejtőző  alakot.  A  kész  kidolgozott  formák  siet¬ 
nek  a  fény  felé,  miközben  minden  izmuk  meg¬ 
remeg  belé,  telve  az  élet  forró  vágyával,  éltető 
melegével,  amit  fokozottan  emel  a  kőbe  rekedt 
formák  hideg  élettelensége. 

A  szerelem  lázas  szenvedélye  csap  felénk 
„A  csók“  férfialakjának  heves  mozdulatából, 
melylyel  egész  testével  hozzásímul,  szinte 
beleolvad  hullámsírból  kiemelkedő  szerelme¬ 
sébe,  egygyé  válva  véle  egy  utolsó  forró  csók¬ 
ban.  A  márványkő  karakterének  megfelelően, 
egymás  mellett  helyett  egygyéválás,  két  alak 
helyett  kettős  alak,  a  márványtömbben  fel¬ 
ismert  alakok  kifaragása.  Egyes  helyeken  sej¬ 
telmes  átmenetek,  a  lány  hullámzó  haja  mint 
olvad  be  a  kőbe,  csak  azt  és  csak  annyi 
formát  szabadítva  ki,  a  mennyi  a  fényjáték 
visszaadására,  diszkrét  formasejtetéssel  ele¬ 
gendő.  A  megmunkálás  váltogatásával  a  be¬ 
nyomás  egységének  megőrzését  éri  el,  itt  lágy 
és  finom,  amott  széles  modellirozással,  meg¬ 
menti  a  vízió  vázlatszerűségét,  közvetlenségét, 
képzeletünk  foglalkoztatásával  pedig  mozgal- 

másságot,  színt  ad,  színt  teremt.  Tetézi  ezt 
a  márvány  finom  felületének  helyenkénti  gyön¬ 
géd  kidolgozásával,  főkép  női  portrait-inál, 
amiáltal  a  női  teint,  a  hús  színes  felüle¬ 
teinek,  a  bőrön  átsugárzó  erek  lüktetésének 
illúzióját  fokozza,  megáldva  azzal  az  eminenter 
szobrászi  tehetséggel,  amit  a  franciák  „senti- 
ment  de  peau££-nak  neveznek. 

Ha  víziója  erőteljesebb  mozgásban  jelenik 
meg,  a  bronzhoz  kell  fordulnia.  A  vezető  kon¬ 
túrvonalnak  nem  állja  útját  a  bronz,  mely 
hajlik  és  hajlítható,  de  mert  elnyeli  az  árnyé¬ 
kokat,  „nagy  púpokat  és  mély  lyukakat"  követel. 
A  fénysugár  elmerül  a  mélyedésekbe,  s  amint 
kipattan  belőlük,  fokozza  a  kiugrás  illúzióját, 
körülöleli  a  belső  formákat,  segíti  és  jelzi  az 
átmeneteket,  tehát  erős  hangsúlyt  kíván  a  test 
tektonikájának  éreztetésénél,  hogy  ilykép  fel¬ 


bomoljanak  a  belső  formák,  a  fényjátékkal 
életet  teremtve,  mozgást,  szenvedélyt.  A  már¬ 
vány  gyöngéd  átmenetei  helyett  biztos  kom¬ 
pozíciót,  kiszámított  tömegelhelyezést,  erősen 
hangsúlyozott  kiugrásokat,  s  mozgalmas  kör¬ 
rajzot  követel.  A  fényárny  miszticizmusát  jobban 
elviseli.  Képzeletünkre  mozgásirány ítólag  hat. 
íme  az  „Anonimusí£  hatásának  titka,  tele  van 
kiszögelésekkel  és  bemélyedésekkel,  a  fény¬ 
hatás  vezetésére,  melyek  belehatolnak  mély¬ 
ségeibe  és  a  formák  mozgalmasságának  illú¬ 
zióját  teremtik. 

III. 

A  művészet,  látjuk,  alapjában  érzés,  sok 
érzés,  túláradó  érzés,  de  meg  egy  darab  mate¬ 
matika.  Ki  akarod  fejezni  impresszióidat  ?  Szá¬ 
mítsd  ki  az  eszközöket.  Mértéket  nem  vehetsz, 

—  hiszen  akkor  lábtyúművész  vagy  —  mondta 
Boecklin,  —  mert  ha  egy  orr  vagy  szem  ural¬ 
kodik  egy  arcon,  akkor  nagyobbá  teszem, 
hangsúlyozom,  amíg  csak  ki  nem  hoztam  azt 
a  —  hatást.  (Floerke,  Zehn  Jahre  mit  Boecklin.) 
Amíg  a  művész  tapad  a  hagyományhoz  vagy 
a  modellhez,  s  nem  keresi  a  dolgok  mögött 
rejlő  titkokat  és  azok  kifejezésére  szolgáló 
eszközöket,  csak  mesterember,  abbozzatore, 
(márványmunkás),  ahogy  az  ilyeneket  Michel 
Angelo  nevezte.  A  természet  telve  új  lehető¬ 
ségekkel,  új  mozgásárnyalatokkal,  melyeket  az 
új  érzések  teremtenek.  Értsd  meg  a  lelket  a 
formákon  keresztül  s  tedd  mindnyájunk  előtt 
értelmessé,  —  ez  a  feladatod  művész. 

Színes  világ  Ligeti  világa,  színes,  mert  tele 
van  mozgással.  Álljanak  vagy  üljenek  alakjai, 
befejezett  vagy  transitorikus  mozgásban,  ér¬ 
zések  hajtják,  mozgatják  lelkűket  és  formáik 
a  lélekállapot  rajzai.  Nézzük  Hoyos  grófnő  kis 
álló  bronzszobrát,  abban  a  finoman  megrögzí¬ 
tett  mozgásban,  amint  a  karcsú,  magas  úri¬ 
asszony  távozóban  még  visszafordul,  mi¬ 
közben  keztyűjét  gombolja  és  szórakozott, 
futó  pillantással  néz  maga  elé.  Egy  esetleges 
pillanat,  mely  kifejez  egy  lelket.  Egy  kecses  moz¬ 
dulat,  egy  új  gesztus,  kikeresve  száz  megnyi¬ 
latkozásból,  összeállítva  megfigyelésroncsokból, 
egészszé,  egységessé,  leleplezve  egy  lelket,  ma¬ 
gyarázva  egy  temperamentumot.  Közvetlen¬ 
ségével,  összbenyomásával  léleklátásra  tanít. 
Úgy  képzelem,  hogy  ebben  a  lélekben  minden 
rendben  van.  Nem  szántották  fel  nagy  szen¬ 
vedélyek,  nem  izgatták  meg  nem  oldott  problé¬ 
mák.  Áll  a  távozás  izgalmának  egy  még  nyugo¬ 
dalmas  pillanatában,  az  átmeneti  mozgás  finom 
leszögezésével.  Az  angol  posztóruha  nagy, 
széles  ráncai  természetes  súlyukkal  hullanak 
alá.  A  vonalak  sehol  sem  keresztezik  egymást, 
minden  egymásba  fut,  széles  foltok  keletkeznek, 
erős  ellentétek,  s  nem  az  arc  kifejezésében, 
hanem  az  erőteljesen  hangsúlyozott  ízületekben 
rejlik  a  mozgás  kifejező  ereje. 

Az  ülés  méltóságát  a  vonalvezetés  finom 
bájával,  minő  matematikai  biztonsággal  kom¬ 
binálja  Erzsébet  királynő  ülő  alakján.  Nyuga¬ 
lom,  egyszerűség,  lelki  finomság  árad  felénk 
ez  alakról,  mindezt  a  formák  tektonikai  biz¬ 
tonságával  hozva  ki.  A  felső  és  alsó  rész  ritmusa 


egymásba  folyik,  vonalvezetésének  bája  telve 
finom  átmenetekkel,  s  a  habos,  széles  foltokat 
vető  selyemruha  plasztikus  forma-hatásokat 
teremt.  Mindez  összefut  a  hatás  középpontját 
alkotó  fejtartásban,  az  előrehajló  fej  bájos 
vonala  gyöngédséget,  finom  érzést,  sugárzó 
jóságot  áraszt  felénk. 


A  TUDÁS  FÁJA.  1901 
LIGETI  MIKLÓS  MŰVE 


S  hogy  össze  van  hangolva  e  formakezelés 
az  anyaggal,  melyből  keletkezik:  Hoyos  grófnő 
bronzszobránál  a  körrajz  biztonsága  adja  a 
mozgást,  teremt  színeket,  ad  fényjátékot,  Erzsé¬ 
bet  királynő  márványszobránál  az  arckifejezés 
finom  részletrajza,  a  gyöngéden  kezelt  textúra- 
játék,  a  sok  apró  belső  rajz,  a  szigorúan  össze- 

tartott  formák  adják  a  kőszerűség  benyomását, 
teremtik  meg  a  fény  és  árny  gyöngéd  átmene¬ 
teit,  egy  nagy  egységes  vizióba  foglalva. 

Fokozottan  számbavéve  találjuk  mindezt 
aktjainál  és  főkép  portrait-inál,  mint  ahol  leg¬ 
szívesebben  figyelte  meg  a  momentán  benyo¬ 
mást  előidéző  fényvezetés  egységét.  Ez  ad 
irányt,  mozgást,  színt  aktjainak,  de  egyszer¬ 
smind  mélyebb  lelki  tartalmat  a  belső  izgalmat 
éreztető  formáknak,  s  fejlődésének  iránya  éppen 
csak  az  lehet,  hogy  az  egységes  összhatások 
szigorú  megőrzésével  az  egyelőre  egyoldalúan 
reliefszerű  felfogásból  a  statuaris  formakép¬ 
zéshez  jusson  el.  Ha  a  probléma  megoldásánál 
következetes  marad  irányához,  ha  a  valeur-ök 
figyelembe  vételével  a  három  dimenziós  volu¬ 
menek  kiképzéséhez  is  eljut :  bízhatunk  a 
modern  magyar  monumentális  szobrászat  el¬ 
jövetelében  . . . 

Hiszen  arcképszobraiban  a  közvetlenséget 
nem  egyszer  monumentális  elevenséggé  tudja 
fokozni.  Rippel-Rónai,  Hegedűs,  Grünwald  Béla 
arcképeiben  bámulatos  biztonsággal  kereste  ki 
a  jellegzetes  formát,  amelyet  uralkodóvá  tett, 
s  ezzel  az  állandót  adta  meg  az  egyénben. 
De  mindamellett  mindegyik  a  pillanat  egy  meg¬ 
lopott  kifejezése.  Ez  ellentétesnek  látszó  két 
elembe  harmóniát  bevinni :  a  modern  portrait- 
szobrászat  legnehezebb  feladatai  közé  tartozott. 
Élővé  tenni,  érzéssel  felruházni,  kifejező  erő¬ 
ben  koncentrálni,  s  amellett  a  lélek  nagy  egy¬ 
ségeibe  olvasztani  az  alakot  csak  az  képes, 
aki  a  formákon  szuverén  uralkodik.  Válogatni 
a  benyomások  tömkelegében,  meglesni  és  ki¬ 


emelni  szinte  túlzott  részletrajzzal  azt  a  lénye¬ 
ges  formát,  amelyre  fényt  vezetve  megad¬ 
hatjuk  a  jellem  legbensőbb  lényegét,  árnyékba 
helyezni  minden  lényegtelent,  s  a  fényjáték 
delikát  átmeneteivel  mozgást  teremteni  az 
izmok  és  formák  játékában  :  ez  volt  a  feladat. 
S  ímé,  a  gondolkozó  homlok,  melyet  a  rá¬ 
vetődő  sugár  apró  formákra  bont  (Grünwald 
Béla  portrait-ján),  a  hatalmas  szemöldök,  a 
mélyen  beesett  szemek,  s  az  egységes  masz- 
szákba  egybefoglalt  hajzat  (Rippl-Rónai  por¬ 
trait-ján),  az  elmúlt  évek  bánatáról  beszélő  félig 
nyitott  szemhéj  (br.  Orczy  Istvánné  portrait- 
ján),  s  ezzel  ellentétben  az  élettitkoktól  meg¬ 
lepettnek  látszó  felszakított  pillák  (Pirret  baro- 
nesse  portrait-ján),  mind  csupa  fénybe  merített, 
kiemelt  forma,  amelyek  körül  lágy  árnyékla¬ 
tokat  teremt  a  mindent  körülfolyó  gyöngéd 
fluidum,  az  atmoszféra,  melyet  meg  nem  mun¬ 
kált,  csak  sejtetett,  itt-ott  pusztán  csak  jelzett, 
elmosódott  formák  hatásában  elősegítenek.  így 
lehel  formáiba  életet,  ad  mozgást,  színt  és 
igazságot  Ligeti,  az  egyesből  az  általánoshoz, 
az  individuálisból  a- tipikushoz,  majd  a  monu¬ 
mentálisán  egyszerűhöz  közeledve,  gazdag 
formakiképzéssel,  miközben  egyre  mélyebben 
hatolva  be  a  formák  mechanizmusának,  kap¬ 
csolatainak,  belső  összefüggésének  világába. 

Szobrászatunk  jellemző  stádiuma  ez.  Ott 
állunk  a  nagy  feladatok  előtt.  Akik  a  hagyo¬ 
mány  rozsdás  fegyvereivel  akarják  megol¬ 
dani  :  kudarcot  vallanak.  Az  új  feladatok  új 
embereket,  új  érzések  új  kifejező  formákat 
követelnek. 

Dk.  Lázár  Béla 

I 


abozás  nélkül  mondhatjuk,  hogy 
Ráth  Györgyben  legkitűnőbb  mű¬ 
vészet-politikusunk  szállott  sírba. 
Mások  a  nagyérdemű  jogászt,  a 
szerencsés  kezű  és  szakértő  gyűj¬ 
tőt  becsülték  benne,  a  mi  különleges  szempon¬ 
tunkból  ő  mint  a  művészeti  ügyek  erőskezű 
irányítója  szerzett  tartós  érdemeket.  Nyuga¬ 
lomba  vonulva,  kitüntetésekkel,  méltóságokkal 
elhalmozva  csöndben  él¬ 
hetett  volna  pompás  ott¬ 
honában,  műkincsei  közt. 

De  épp  a  nyugalom  volt 
az,  amit  nem  ismert.  — 

Valami  szilaj  erély  lakott 
benne  s  hajtotta  szaka¬ 
datlan,  makacsul  folyta¬ 
tott  munkára,  még  hajlott 
agg  korában  is.  Betegen, 
hetvenhét  év  kemény  sú¬ 
lya  alatt,  még  egyre  dol¬ 
gozott,  míg  csak  a  fizikum 
elgyengülése  nem  szabott 
határt  a  munka  vágyának, 
ez  év  júliusának  hetedikén. 

Tíz  év  megfeszített  mun¬ 
kájával  virágzóvá  és  tehe¬ 


tőssé  tette  a  Képzőművészeti  Társulatot.  — 
Tizenöt  esztendőn  át  jelentékenynyé  tette  Ipar- 
művészeti  Múzeumunkat.  Az  Iparművészeti 
Társulat,  hogy  nagyra  fejlődött,  nagyobbrészt 
neki  köszöni.  Azonkívül  temérdek  művészeti 
egyesület  és  bizottság  legmunkásabb  tagjai 
közé  tartozott. 

Ráth  György  különféle  elnöki  és  igazgató 
tagsági  címe  nem  volt  puszta  cím.  Mindenütt, 
ahol  közreműködött,  ő  volt  egyben  az  első 
munkás  is.  Egészséges  eszméit,  amelyekhez 
biztos  alapot  szerzett  mint  gyűjtő,  keresztül¬ 
vitte  szívós  küzdelemmel, 
szinte  dacos  kitartással. 
Rögtön  tisztában  volt  az¬ 
zal,  hogy  művészeti  ügyek¬ 
ben  a  bizottságosdi,  a  holt 
szavazatarány,  a  mecha¬ 
nikus  többség  terméket¬ 
len.  Nálunk,  a  bizottságok 
hazájában,  ugyancsak  jól 
állana  a  művészeti  politika, 

.  ha  mai  állapotaink  közt 

r 

mindenben  a  szavazatok 
plusz-ja  döntene.  Ráth 
György  e  részben  tökéle¬ 
tes  autokrata  volt.  Sok 
bizottságban  ő  volt  az 
egyetlen  ember,  aki  tisztá¬ 
ban  volt  azzal,  hogy  mit 

akar  s  aki  egyúttal  értett  is  a  tárgyhoz.  Csoda-e, 
ha  nagy  energiája  ilyenkor  szinte  legyűrte  tisztelt 
tagtársait  és  tekintetek  nélkül  érvényt  szerzett 
akaratának  ?  Ily  körülmények  közt  helyénvaló 
és  egészséges  volt  az  ő  abszolutizmusa.  Annál 
is  inkább,  mert  felelősségének  tudatában  min¬ 
den  kérdésről  előbb  a  legbehatóbb  információt 
szerezte,  meglatolgatott  mindent,  ami  pro  vagy 
kontra  tekintetbe  jöhetett.  Ellentmondást  nem 
tűrt,  de  meg  lehetett  győzni.  Mesébe  illő  gon¬ 
dosságot  jegyezhetünk  fel  róla.  Egyik  mun¬ 
kájához  szüksége  volt  néhány  adatra.  Az  ada¬ 
tot  megtalálta  egy  német  könyvben,  amely 
azonban  még  néhány  más  műre  is  utalt.  Meg¬ 
szerezte  ezeket  is.  Ott  talált  régi  latin  citátu¬ 
mot,  amely  —  bár  nem  volt  fontos,  —  mégis 
felhasználhatónak  mutatkozott.  Felkerestette 
tehát  a  latin  szerzőnek  műveit,  a  legújabb, 
javított,  egybevetett  kiadásban.  De  még  ez  sem 
nyugtatta  meg.  Addig  levelezett  antikváriusok¬ 
kal,  míg  megszerezte  a  könyvecske  legrégibb 
nyomatott  kiadását,  biztosítékául  annak,  vájjon 
az  a  hosszú  sor  könyv  mind  betűről-betűre 
idézte-e  az  auktort.  Pedig  mindössze  egy  jelen¬ 
téktelen  idézetről  volt  szó,  amely  a  maga  fél 
sornyi  terjedelmében  se  hideggé,  se  meleggé 
nem  tette  a  mondatot. 

Mint  az  Erzsébet-szoborbizottság  tulajdon¬ 
képpeni  elnökének  a  pályázat  megismétlése 
előtt  az  a  gondolata  támadt,  hogy  néhány  ki¬ 
váló  építészszel  elkészítteti  a  Szt.-György-tér 
rendezési,  kialakítási  tervét,  hogy  így  a  pályá¬ 
zóknak  biztos  helyszínrajzot  adhasson.  Ezt  a 
gondolatát  készen  kidolgozta  magában,  akkor 
kezdődött  aztán  az  információ-kutatás.  Minde¬ 
nütt  fel  tudta  kutatni  azokat  az  embereket, 
akikről  sejtette,  hogy  a  gondolat  mellett  vagy 
ellen  foglalnak  állást.  Véletlen  látogatások  és 
találkozások  révén,  odavetett  mellékmondatok¬ 
ban  említette  fel  a  tervet.  S  abból  a  temérdek 
megjegyzésből,  amit  pro  és  kontra  hallott,  min¬ 
den  várható  megokolást  egybegyűjtött.  Még  a 
legszerényebb  kérdésnél  is  fáradságot  nem 
ismerve  folytatta  efajta  kutató  tanulmányait. 

Ő  volt  egyike  a  legelsőknek,  aki  művésze¬ 
tünk  magyaros  jellegét  kívánta,  követelte.  Kivált 
az  iparművészet  terén.  Makacs  kitartása  egye¬ 
nest  bámulni  való  volt.  Mint  tiszta  látású, 
logikus  fő,  először  foglalkozást  akart  szerezni 

iparművészeinknek.  Ha  megvolt  a  megrendelés, 
úgy  Ráth  György  napról-napra  nyakára  járt 
az  iparosoknak,  lebújt  a  műhelyek  forgácsai 
közé,  tüzelte  ambíciójukat,  keményen  össze¬ 
szidta  őket,  ha  a  munka  nem  volt  egészen 
artisztikus,  tüzelte,  hogy  ne  engedjék  magukat 
lefőzni  a  külföldiektől.  Legnehezebb  volt  persze 
a  magasabb  rendű  megrendelések  szerzése.  Nem 
egy  gazdag  úr,  aki  Ráth  Györgynél  egy  csésze 
teát  szürcsölve  nézegette  a  gyönyörű  galériát, 
nem  is  sejtette,  hogy  egy  óra  múlva  megren¬ 
delővé  fog  átalakulni  s  birtokosa  lesz  egy 
interiőrnek,  csak  azért,  hogy  az  Iparművé¬ 
szeti  Társulat  valamely  kiállításán  egy  kiváló 
terveiének  szép  munkáját  lehessen  bemutatni. 

A  minisztériumok  elnöki  osztályában  nem  egy 
hosszú  kapacitáció  hangzott  el  Ráth  György 
ajkairól  s  a  miniszter,  nehogy  hazaárulónak 
érezze  magát,  kénytelen  volt  gyorsan  megpár¬ 
tolni  a  honi  ipart.  Bankok,  részvénytársaságok 
igazgatói  kemény  szemrehányásokat  voltak 
kénytelenek  lenyelni,  hogy  az  asztalt  vagy  a 
papirvágó  kést  valami  gyanús  helyről,  nem  pusz¬ 
tán  magyar  portékát  áruló  kereskedőnél  vették. 

Azután,  a  művészetek  mostoha  idejében, 
még  ennél  is  kellemetlenebb  munkát  vett  ma¬ 
gára.  Akkor,  úgy  a  nyolcvanas  években,  bizony 
nem  volt  publikuma  a  magyar  munkának.  A 
művészeti  egyesületek,  társulatok  is  csak  vege¬ 
táltak.  A  művészek  nem  tudtak  eladni.  A  fiatal¬ 
ság  számára  kevés  volt  a  stipendium,  segély, 
utazási  alap.  Az  ambíciózusabb  műhelyek  nem 
rendezkedhettek  be  modernül.  Ráth  György, 
mint  egy  középkori  franciskánus  barát,  kol¬ 
dulni  ment  az  ő  szegényei  számára.  A  kevésbbé 
tehetős  polgár  besoroztatott  tagnak,  mert  öt 
forint  is  valami  a  művészet  oltárán.  A  tehe¬ 
tősebb  kénytelen  volt  Ráth  György  ékesszó¬ 
lását  valamely  kisebb  alapítványnyal  honorálni. 
A  gazdag  urak,  arisztokraták,  a  bankok,  minisz¬ 
tériumok  nem  menekülhettek  mindenféle  díjak, 
alapok,  segélyek,  szubvenciók  adományozása 
nélkül.  Gondoljuk  csak  el,  miféle  kellemetlen¬ 
ségeken,  fáradságokon,  kényelmetlenségeken 
kellett  átesnie.  Mennyi  ideje  s  pénze  úszott 
el  e  rekvirálás  során.  Ráth  György  itt  sem 
tűrt  ellentmondást,  makacsul  kitartott  itt  is, 
izzadt  és  fáradt  itt  is,  anélkül,  hogy  csak 
köszönetét  is  kapott  volna. 


Ráth  György 


Mert  e  működés  természetesen  reakcióval 
járt.  A  minisztériumok  budget-papirosa  még 
fehérebbre  sápadt,  mihelyt  Ráth  György  meg¬ 
jelent.  A  kegyelmes  urak  rémülten  vették  észre, 
hogy  ha  nem  szedik  össze  minden  akaratere¬ 
jüket,  úgy  Ráth  György  még  a  honvédelmi 
budget  vastag  aranyrudait  is  műpártolásra  rek- 
virálja.  Állattenyésztés  helyett  pedig  Tiffany- 
üveget  fog  formálni  a  gulyás.  A  nagy  meg¬ 
rendelők  már  mind  agyonrendelték  magukat. 
Szerencsére,  ekkorra  már  sikerült  az  Iparmű¬ 
vészeti  Társulatot  felvirágoztatni  s  a  karaván 
már  biztos  léptekkel  haladt.  Ám  művészkörök¬ 
ben  is  panaszok  hallatszottak.  Azt  mondták, 
hogy  íme  nekik  már  semmi  beleszólásuk  a 
saját  maguk  hatáskörébe.  Hogy  mindent  Ráth 
György  gondol  ki,  csinál  meg.  És  a  többi. 


Hát  ez  természetes  volt.  Ráth  György  nagyon 
jól  tudta,  hogy  munkálkodása,  cselekedetei  nem 
lesznek  mindenkinek  szája  íze  szerint  valók. 
De  hát  ez  emberi  dolgokban  egyáltalán  lehe¬ 
tetlenség.  Eljárása,  módszere  mégis  a  legegész¬ 
ségesebb  volt,  amely  ama  viszonyok  közt  kép¬ 
zelhető  volt.  Ráth  György  nagy  sikereinek  titka 
éppen  abban  rejlett,  hogy  fel  tudta  fogni  a 
helyzetet,  meg  tudta  találni  az  élet  által  köve¬ 
telt  módokat  és  meg  tudta  választani  a  leg¬ 
rátermettebb  munkatársakat.  Nimbuszt  von 
munkája  köré  a  bámulatos  kitartás,  a  munka 
kultusza,  a  fáradhatatlanság.  Ha  valaki,  úgy 
ő  nevezhető  a  magyar  művészet  igazi  apos¬ 
tolának.  Áldani  fogjuk  emlékét  múló  porai¬ 
ban  is. 

L.  K. 


EX-LIBRIS 

HAZAY  ALADÁR  RAJZA 


19* 


2G7 


HAZAI  KRÓNIKA 

YOMÓS  GAZDASÁGI  ÉS  MŰVÉSZETI  ÉRDE¬ 
KEK  kielégítésére  a  hazai  művészeti  és  ipar- 
művészeti  társulatok  fontos  szükségletnek  tartják 
egy,  a  körmöcbányai  állami  pénzverő-intézettel 
kapcsolatos  művészet-technikai  intézetnek  Budapes¬ 
ten  való  szervezését,  amelylyel  a  hazai  érem-, 
plakett-,  ezüstműves-,  ötvös-,  ékszerész-,  díszmű-, 
bőrmunkás-,  fa-,  elefántcsont-  gyöngyházvéső¬ 
művészet  és  ipar  jelentékeny  föllendülése  volna 
elérhető  s  amely  intézet  mindezekre  a  művészeti 
és  iparágakra  nézve  égető  szükségletet  jelent. 

Mindezeknek  a  technikáknak  gyakorlói  a  mai 
viszonyok  közt  kénytelenek  munkájuk  jó  részét 
külföldön  végeztetni,  ami  magában  véve  a  nemzeti 
kincs  jelentékeny  károsodását  jelenti,  holott  ezen 
intézmény  révén  nemcsak  hogy  itthon  készülhetne 
az  idevágó  legfinomabb  munka  is,  hanem  ennek 
révén  egy  szép  múltú  intézetünket,  a  körmöcbányai 
pénzverőt  is  megmenthetnők  az  elavulástól  s  kül¬ 
földi  piacot  is  szerezhetnénk  számára. 

Pénzverő-intézetünk  mai  felszerelésével  jóformán 
csak  félmunkát  képes  végezni  :  ósdi  redukáló-gépé- 
nek  termékeit  újra  át  kell  vésni,  ami  nemcsak 
drágább,  de  rosszabb,  művészietlenebb  munkát  is 
jelent.  Az  érmek  kikészítése,  a  plakettek  patinázása 
ott  egyáltalán  lehetetlen.  Avult  berendezése  folytán 
tehát  a  pénzverő  még  azt  a  munkát  sem  végezheti 
a  technika  mai  tökéletességével,  amelyet  végezni 
a  feladata. 

De  éppen  a  pénzverő  e  szűk  munkaköre  teszi 
lehetetlenné,  hogy  a  fent  felsorolt  technikák  gya¬ 
korlói  itthon  készíttessék  a  redukálás  temérdek 
munkáját.  A  pénzverő-intézet  tehát  nemcsak  mint 
olyan  avult  berendezésű,  hanem  egyben  kizárja  a 
testvériparágak  fellendülését  is,  mert  nincs  arra  a 

munkára  berendezve,  amelyet  külföldön  az  ilyen 
intézmények  teljesítenek. 

Ezért  szükségesnek  mutatkozik  ennek  a  pénz¬ 
verő-intézetnek  egy  művészet-technikai  osztálylyal 
való  kiegészítése.  Fontos  okok  azt  is  kívánják, 
hogy  az  új  kiegészítő  intézet  éppen  Budapesten 
létesíttessék.  Első  sorban  azért,  mert  e  finom  tech¬ 
nikai  munka  megkívánja  a  tervelőkkel,  művészek¬ 
kel,  megrendelőkkel  való  közvetlen  közlekedést, 
akik  túlnyomó  része  Budapesten  működik.  Másod¬ 
sorban  azért,  mert  e  művészi  munka  akkor  fog 
a  korral  haladhatni,  ha  gyakorlói  azt  a  magyar 
művészet  gócontján,  a  fővárosban  végzik. 

Művészeti  és  gazdasági  érdekről  lévén  szó,  az 
ajánlott  intézmény  gazdasági  alapon  volna  szerve¬ 
zendő.  Ehhez  az  első  szükséglet  az,  hogy  csak¬ 
ugyan  modern  berendezésű  legyen,  művészi  érzék¬ 
kel  vezettessék  s  ennek  folytán  teljesen  kielégítse 
megrendelőit,  akik  eddig  ily  munkák  végzésére  a 
külföld  hasonló  intézeteit  voltak  kénytelenek  igénybe 
venni. 

A  tervbe  vett  művészet-technikai  osztály  nem 
jelent  nagyszabású,  viszonyaink  határait  túllépő  be¬ 
fektetést.  Technikai  felszerelése  :  egy  új  fajta  redu¬ 
kálógép,  egy  nagy  balancier-sajtó,  egy  esztergályozó- 
gép,  acéllágyító  és  keményítő  kemence,  kisebb 
homokfuvógép,  apróbb  kézi  szerszám.  Mindezek 
kezelésére  szükséges  volna  a  redukáló  gépmester, 
egy  acélmechanikus,  egy  ügyes  vésnök  és  cizelláló, 
akik  felett  műszaki  igazgató  állana.  A  két  elsőt  a 
külföldről  kellene  hozatni,  míg  a  hazai  technikusok 
megszerzik  a  szükséges  ismereteket.  Iroda,  gép¬ 
terem  és  a  finomabb  munkákhoz  kisebb  terem  volna 
a  helyiség  dolgában  a  szükséglet.  Az  egész  intéz¬ 
mény  az  érdekelt  minisztériumok  fönhatósága  alatt 
állana.  A  szervezet  korántsem  nagyigényű  ahhoz  a 
nyereséghez  viszonyítva,  amely  tőle  művészetünk, 
iparunk,  gazdasági  életünkre  nézve  várható.  Gazda- 

sági  alapon  szervezve  épp  úgy  anyagi  hasznot  is 
hozna  a  közel  jövőben,  mint  ahogy  hasznot  haj¬ 
tanak  a  külföldi  idevágó  intézetek.  Ez  a  remény 
késztette  a  hazai  művészeti  és  iparművészeti  egye¬ 
sületeket  arra,  hogy  e  tervvel  a  magyar  kormány¬ 
hoz  forduljanak.  Nem  nagy  kiadásról  van  itt  szó, 
az  intézmény  könnyen  teremthető  meg  s  épp  ezért 
reméljük,  hogy  ez  a  terv  nemsokára  valóra  válik. 

Áj]  KOSSUTH-  ÉS  SZABADSÁGHARC-SZOBROK 
PÁLYÁZATA  eredmény  nélkül  folyt  le :  a 
hivatalosan  kijelölt  jury  egyetlenegy  pályaművet 
sem  fogadott  el  a  szűkebb  pályázat  vagy  a  kivitel 
alapjául.  Pedig  ezen  a  pályázaton  a  magyar  szobrá¬ 
szok  —  ezt  nyugodt  lélekkel  mondhatjuk  —  teljes 
fegyverzetben  jelentek  meg.  Semmi  okunk  sincs 
azt  hinni,  hogy  egy  később  hirdetendő  pályázat 
magasabb  színvonalat  fog  felmutatni,  ha  ismét  ily 
feltételek  mellett  hirdetik,  ha  megint  ez  a  jury  fog 
ítélkezni  és  ha  megint  azok  a  szempontok  lesznek 
döntők,  amelyeket  a  juryk  előadói  jelentéséből 
ismer  a  közönség. 

A  jury  hibát  követett  el,  amidőn  egy  „eszmei 
pályázatot"  úgy  bírált  el,  mintha  teljesen  kifejlett 
segédmintákat  lett  volna  hivatva  megszemlélni, 
feledte,  hogy  e  pályaművek  csak  hozzávetőleges 
tervek  voltak,  a  metyekből  nem  tudta  kiolvasni, 
hogy  bizonyos ,  átalakításokkal  minő  más  ered¬ 
mény  áll  elő.  Úgy  járt,  mint  azok  a  dilettánsok, 
akik  néhány  odavetett  zenei  vezérmotivum  nyomán 
pálcát  törnek  egy  készülő  dalmű  felett.  A  publi¬ 
kált  bírálati  jelentésekből  megtudjuk,  hogy  mit 
keresett  a  jury  e  pályaművekben,  mit  dicsért 
meg,  mit  kifogásolt.  Itt  már  egyenest  művészeti 
szempontokat  érintett  a  jury  s  e  pontnál  teljes 
joggal  állíthatjuk,  hogy  a  publikált  bírálatok  nem 
érik  el  az  átlagos  dilettantizmus  színvonalát.  Ha 
megtudjuk,  hogy  mit  vár  valaki  egy  szobrász 
művétől,  úgy  megtudjuk  azt  is,  hogy  mint  gondol¬ 
kodik  az  illető  a  szobrászatról  általában.  A  jury 
a  filológiai  neveltségű  átlagos  laikus  álláspontjára 
helyezkedett,  követelvén  Kossuth-  és  Szabadságharc¬ 
szobroktól  oly  dolgokat,  amelyeket  a  szobrász, 
míg  művész  marad,  nem  fejezhet  ki  s  amelyeket 
a  művészet  virágzó  korszakaiban  sem  nem  akart, 
sem  nem  tudott  kifejezni.  Várták  a  szobrászoktól, 
hogy  történeti  memoárokat,  adatokat,  politikai  kon¬ 
stellációkat,  az  eseménjrek  lefolyásait,  filozófiai 
dedukciókat  fejezzenek  ki.  S  midőn  ezt  követelték, 
nem  történetírókhoz,  versköltőkhöz,  drámaírókhoz, 
bölcsészekhez,  fordultak,  hanem  szobrászokhoz.  Ez  a 
tény  maga  eléggé  megvilágítja  a  jury  hibás  állás- 
foglalását,  s  biztosra  vesszük,  hogy  a  jury  e  köve¬ 
telményeinek  a  világ  egyetlenegy  szobrásza  sem 
tudna,  sőt  a  tehetségesebbek  közül  egyetlenegy 
sem  akarna  megfelelni. 

Szükségesnek  tartanók  tehát,  hogy  a  legközelebbi 
pályázaton  ezt  a  juryt  más  váltsa  fel,  magának  a 
pályázat  művészi  színvonalának  érdekében. 


De  nem  hallgathatunk  el  egy  másik  követel¬ 
ményt  sem.  Azt  ugyanis,  hogy  a  pályázók  jó  eleve 
értesüljenek  a  jury  gyökeres  átváltozásáról.  Viszo¬ 
nyaink  között  ugyanis  attól  kell  tartanunk,  hogy 
sok  pályázó  megismervén  a  dilettáns  jury  esze- 
járását,  a  legközelebbi  pályázaton  másodrangú 
fontosságúnak  fogja  tartani  a  tisztán  művészeti 
szempontokat  és  beadja  a  derekát  a  laikusok  véle¬ 
kedésének,  akik  csak  historizálni  tudnak.  Művé¬ 
szetünk  érdekében  el  kell  várnunk,  hogy  ily  bilincs 
ne  kerüljön  a  magyar  szobrászok  munkás  kezére 
s  hogy  az  ily  szempontok  ne  térítsék  őket  le  a 
művészet  útjairól.  Oly  tanulság,  amelyet  érdemes 
szem  előtt  tartani.  ( — ) 

/Új  COROT-MÉSZÖLY  ÜGY.  Mészöly  Gézánk  nevét 
dHl  szárnyára  kapta  a  hír  s  most  Anglia-szerte  emle¬ 
getik  egy  Corot-képpel  kapcsolatban.  Egy  finomlelkű 
műbarát  Staatcs-Forbes  hagyatékából  Hughes  P. 
Lane,  a  dublini  modern  képtár  igazgatója,  kivá¬ 
lasztott  127  képet  és  Dublinban  közszemlére  állí¬ 
totta,  kérve  az  Íreket  nemzeti  adakozásra.  Az  angol 
trónörökös  tavaszszal  Dublinban  járván,  a  gyűjte¬ 
mény  négy  darabját,  két  Corot-t,  s  két  Constable-t 
megvásárolt  és  a  dublini  modern  képtárnak  aján¬ 
dékozott.  Mikor  a  trónörökös  ajándékát  egy  angol 
képes  lap  közölte,  magyar  részről  figyelmeztették 
a  lapot,  hogy  az  egyik  Corot  veszedelmesen  hasonlít 
Mészöly  Gézának  „Balatoni  halásztanya“  című  s  a 
Nemzeti  Múzeumban  őrzött  képére,  melyet  Mészöly 
Trefort  miniszter  megbízásából  1877-ben  festett. 
Az  angol  lap  közölvén  Mészöly  művét  is,  a  rend¬ 
kívüli  hasonlatosság  megingatta  az  Írek  hitét  képük 
eredeti  Corot  voltában,  s  a  dublini  lapok  heves 
támadásokat  intéztek  Lane  igazgató,  valójában  a 
trónörökös  ellen,  annál  is  inkább,  mert  az  egyik 
Constable  ről  is  kiderült,  hogy  csak  másolat.  Az 
illetékes  körök  szakértők  véleményét  kérték  ki,  s 
meghivatván  véleménymondásra,  Dublinba  utaztam, 
a  képet  megtekinteni.  Dr.  Királyfi  és  Kohn  urak 
szívességéből  három  Mészöly- képet  is  vihettem 
magammal  tüzetesebb  összehasonlításra,  amelynek 
eredményekép  az  a  meggyőződésem,  hogy  a  dub¬ 
lini  kép  sem  Corot,  sem  Mészöly  kezéből  nem 
való.  Egyszerűen  Mészöly  múzeumi  képének  átdol¬ 
gozott  másolata.  A  kép  közbülső  része  szolgai 
utánzás,  azonban  a  Balaton  víztükre  helyett  zöld 
síkságot  látunk  és  Mészöly  üres  csolnakjában  két 
francia,  széles  karimájú  parasztot,  egészen  a  hol¬ 
landi  mesterek  modorában  beállítva.  A  kép  ecset¬ 
kezelése  nem  Mészöly  stílusa,  hideg,  száraz  másoló¬ 
lélek  műve,  igen  is  elaprózott  rajzzal,  nehéz,  kemény 
kontúrokkal.  Mészöly  egének  finomsága,  levegőjének 
párás  puhasága  mind  keménynyé,  hideggé  lön  a 
francia  másoló  kezében,  sőt  egész  színfelfogása 
más.  Mindamellett  Mészölyt  követi  az  apró  részle¬ 
tekben  a  fény  vezetésben,  a  színek  általános  karak¬ 
terében,  sőt  a  lombozat  rajzában  a  kicsinyességig. 
A  kép  tehát  nincs  semmi  kapcsolatban  Corot-val, 

az  aláírás  (Jean  Baptiste  Camille  Corot)  is  szokat¬ 
lan,  szinte  tudatosan  egy  fiatalkori  Corot-benyo- 
mást  akarja  kelteni.  S  valóban  a  francia  szakértők 
annak  minősítették  már  1887-ben,  amikor  Forbes 
megvette  és  a  francia  expert  véleményét  rá  is  ragasz¬ 
totta  a  kép  hátára.  Itt  tehát  megtévesztésről  szó  sem 
lehet,  ami  egy  oiy  nagyszabású  gyűjtőnél,  minő 
Forbes  volt,  eleve  ki  van  zárva.  Forbes  volt  első 
pártfogója  Munkácsynak,  Paál  Lászlónak,  igazi 
rajongója  a  művészeteknek.  A  dublini  galéria  igaz¬ 
gatója  is  helyesen  okoskodott,  mikor  képtárának 
az  ifjúkorinak  vélt  Corot-t  akarta  megszerezni.  A 
baj  csak  az,  hogy  a  kép  nem  Corot,  hanem  Mészöly 
művének  másolata,  melyet  talán  1878-ban,  amikor 
Mészöly  műve  a  párisi  világkiállításon  ki  volt  állítva, 
egyenesen  műkereskedői  rendelésre  készítettek.  De 
ez  az  affaire,  mely  az  íreknek  kínos  lehet,  a  szak¬ 
körök  figyelmét  a  mi  nagy  mesterünkre,  Mészöly 
Gézára  fordította.  Dr.  Lázár  Béla 

E"  VRŐL  ÉVRE  AGGÓDVA  TAPASZTALJUK, 
hogy  művészeink  száma  egyre  szaporodik, 
anélkül,  hogy  a  közönség  vásárló  kedve  ezzel  az 
állandó  szaporodással  lépést  tartana.  Szóval  művé¬ 
szeti  piacainkon  a  kínálat  tetemesen  nagyobb  a 
keresletnél,  ami  általános  elkedvetlenedésnek  és  elé¬ 
gedetlenségnek  válik  forrásává.  így  állván  a  dolgok, 
mind  újabb  piacok  és  művészeti  keresetforrások 
létesítése  válik  szükségessé,  amiben  ideális  mű¬ 
barátok  és  élelmes  üzletemberek  karöltve  iparkod¬ 
nak  a  művészek  kezére  járni  s  őket  talentumuk  és 
szorgalmuk  gyümölcsöztetésének  az  útjára  ráterelni. 
Művészeti  életünkben  egyebek  közt  évek  óta  inten¬ 
zív  mozgalom  tapasztalható  azzal  a  célzattal,  hogy 
művészeink  egy  részét  az  iparművészet  számára 
megnyerje,  mely  a  köznapi  élet  szükségleti  tár¬ 
gyaiba  iparkodik  belevinni  a  művészet  nemes  zamat¬ 
ját  s  ezzel  a  törekvéssel  egyrészről  a  nagyközönség 
művészi  ízlését  kívánja  fejleszteni,  másrészről  pedig 
módot  akar  nyújtani  a  művészeknek  arra,  hogy 
keresetforrásaik  körét  kiszélesítsék  és  a  közönség 
általánosabb  szükségleteire  appellálva,  alkotásaik 
számára  új  és  jövedelmező  piacot  teremthessenek. 
Sajnos,  ezek  a  minden  tekintetben  dicséretes  törek¬ 
vések  nem  mindenkor  keltenek  kellő  visszhangot  a 
művészek  körében,  akik  között  még  mindig  nagy 
számmal  vannak  olyanok,  akik  a  grand  art-ral 
szemben  az  iparművészeti  alkotást  lekicsinylik  és 
inkább  nélkülöznek,  semhogy  magas  polcukról  le- 
szállva  munkásaivá  szegődnének  annak  az  áram¬ 
latnak,  mely  a  közönség  körében  első  sorban  a 
nagyobbszabású  művészi  alkotások  befogadására 
alkalmas  miliőt  akarja  megteremteni. 

Éppen  azért,  bár  örömmel  üdvözöljük  dr.  Ballai 
Lajos  miniszteri  tanácsosnak,  a  szabadalmi  hivatal 
elnökének  azt  a  törekvését,  hogy  az  árúcikkek 
ismertté  tételére  és  kelendőségének  a  fokozására 
szolgáló  védjegyek  beszerzése  terén  érintkezési  pon¬ 
tokat  keres  a  kereskedők,  az  iparosok  és  a  képző- 

művészek  közt,  vállalkozásától  az  eddigi  tapaszta¬ 
latok  után  nem  valami  nagy  sikert  remélünk. 
Pedig  határozottan  kár,  mert  ha  az  eszmét  a  keres¬ 
kedők,  az  iparosok  és  a  művészek  egyértelműig 
a  magukévá  tennék,  ebből  az  összes  érdekeltekre 
csak  előny  származhatnék  és  különösen  a  festő  és 
rajzoló  művészek,  az  iparművészeti  tervelők  számára 
új  tér  nyílnék. 

Ballai  Lajos  dr.  miniszteri  tanácsos  egyelőre 
elrendelte,  hogy  a  Központi  Védőjegy- Értesítő, 
amelyben  a  hazai  és  külföldi  bejegyzett  védőjegyek 
rajzai  megvannak,  az  Országos  Iparművészeti  Mú¬ 
zeumnak,  az  Országos  Magyar  Képzőművészeti 
Társulatnak  és  az  Országos  Iparművészeti  Iskolá¬ 
nak  megküldessék  abból  a  célból,  hogy  az  érdek¬ 
lődőknek  megtekintés  végett  rendelkezésükre  bocsát¬ 
ható  legyen.  Ezenkívül  a  maga  hatáskörében  min¬ 
dent  megtesz  arra  nézve,  hogy  a  kereskedőket,  az 
iparosokat  és  a  művészeket  érdekeiknek  ezen  a 
téren  leendő  összeszorítására  rábírja. 

A  vállalkozás  sikerét  mindenesetre  nagy  lépéssel 
vinné  előre,  ha  a  kereskedők  és  iparosok  közül 
egyelőre  néhányan  védőjegyeikre  pályázatot  hirdet¬ 
nének.  Esetleg  mindjárt  az  első  pályázat  eredménye 
alkalmas  volna  arra,  hogy  a  vállalkozásra  ráüsse 
az  életképesség  bélyégét  és  feltüzelje  a  művészek 
vállalkozó  kedvét. 

J  SZOBORMŰVEK.  Április  9-én  leplezték  le 
Budapesten  a  belvárosi  templom  homlokzat¬ 
falában  elhelyezett  Wesselényi-emléktáblát,  amely 
Holló  Barnabás  bronz-domborműve.  Április  30-án 
leplezték  le  Abonyban  Abonyi  Lajos  szobrát.  Május 
18-ikán  leplezték  le  Zomborban  Schweidl  tábor¬ 
nok  szobrát,  amelyet  Mátrai  Lajos  készített.  Június 
12-én  leplezték  le  Csatádon  Lenau  Miklós  szobrát, 
amelyet  Radnai  béla  készített  Június  6-án  leplez¬ 
ték  le  Budapesten  Barabás  miklós  síremlékét,  Teles 
Ede  művét.  Június  16-ikán  avatták  fel  Budapesten 
Jankó  János  síremlékét,  amelynek  szobrászati  részét 
Kallós  Ede,  építészeti  részét  Márkus  Géza  készí¬ 
tette. 

IÁLLÍTÁSOK.  Április  4-én  megnyílt  Budapesten 
a  Műbarátok  Körének  lakáskiállítása,  amely 
Kriesch  Aladár,  Vigand  Ede,  Undi  Mariska,  Nagy 
Sándor,  Nagy  Sándorné,  Vaszary  János,  Beck  Ö. 
Fülöp  és  Belmonte  Leó  műveit  tartalmazta.  Április 
5-én  nyitotta  meg  a  Szegedi  Képzőművészeti  Egye¬ 
sület  a  tavaszi  kiállítását,  amelynek  keretében  700 
ex-librisből  összeállított  gazdag  gyűjtemény  is  volt 
látható,  amely  Speidl  Zoltán  dr.  tulajdona.  Április 
8-ikán  nyílt  meg  a  Képzőművészeti  Társulat  tavaszi 
nemzetközi  kiállításaaMűcsarnokban. Április  23-ikán 
nyílt  meg  Sopronban  a  Soproni  Képzőművészeti  Kör 
negyedik  műtárlata.  Június  4-ikén  nyílt  meg  Kolozs¬ 
várott  István ffy  Gyula  képeinek  gyűjteményes  kiál¬ 
lítása.  A  kultuszminiszteri  új  palota  pályaműveinek 
kiállítása  jún.  16-ikán  nyílt  meg  Budapesten. 

GRÜNWALD  BÉLA  „Tuniszi  utca“  című  képét 
közöljük  e  szám  mellékletén.  Eredetije  pasztell. 

MEDVEY  LAJOS  rajzolta  a  217-ik  és  250-ik 
oldal  fejlécét. 

SIMAY  LAJOS  „A  beteg“  című  rajzát  közöl¬ 
jük  a  226-ik  oldalon. 

JLÍSZKÓ  BÉLA  rajzolta  a  227-ik  oldal  fejlécét. 

VALENTINY  JÁNOS  vázlatkönyvéből  közlünk 
egy  rajzot  a  230-ik  oldalon. 

NOVÁK  SÁNDOR  rajzolta  a  231  -ik  és  239-ik 
oldal  fejlécét. 

LIEBERMANN  MAX  rajzolta  Meunier  arcképét, 
amelyet  a  237-ik  oldalon  közlünk. 

VADÁSZ  MIKLÓS  „Jehova“  című  képét  közöl¬ 
jük  a  244-ik  oldalon.  Eredetije  ceruzarajz,  Kiss 
József  költeményéhez  készült. 

BÜTTNER  RELÉN  oroszlán-tanulmányát  közöl¬ 
jük  a  245-ik  oldalon.  Eredetije  tusolt  szénrajz. 

GARAY  ÁKOS  vázlatkönyvéből  közlünk  egy 
rajzot  a  247-ik  oldalon. 

LAKATOS  ARTÚR  rajzolta  a  248-ik  oldalon 
közölt  „Falucska"  című  képet  és  a  265-ik  oldal 
fejlécét. 

HENDRICH  ANTAL  rajzolta  a  255-ik  oldal 
fejlécét. 

HAZAY  ALADÁR  rajzolta  a  267-ik  oldalon 
közölt  ex-librist. 

MYSKOVSZKY  ERNŐ  rajzolta  a  268-ik  oldal 
fejlécét. 

ÍTÜNTETÉSEK.  A  kultuszministerium  űj  palo¬ 
tájának  terveire  hirdetett  pályázaton  az  első 
díjat  Alpár  Ignác  tervének,  a  két  második  díj 
közül  az  egyiket  Lechner  Ödön  és  Körösi  Albert 
pályatervének,  másodikát  Hültl  Dezső  művének 
ítélték  oda,  a  két  harmadik  díj  közül  pedig  az 
egyikre  Leitersdorfer  Béla,  a  másikra  Pecz  Samu 
tervét  találta  érdemesnek  a  jury,  végül  a  két  negyedik 
helyen  kitűzött  díj  közül  az  egyiket  Villányi  János 
és  Hajós  Alfréd,  a  másikat  Pártos  Gyula  kapta. 

A  kőbányai  polgári  serfőző  fővárosi  palotájának 
művészi  homlokdíszére  hirdetett  pályázaton  a  beér¬ 
kezett  huszonnyolc  pályamű  közül  az  1500  koronás 
első  díjat  Dudits  Andornak,  az  1000  koronás  második 
díjat  Kernstock  Károlynak  ítélték,  a  400  koronás 
harmadik  díjat  Bethlen  Gyula,  Margó  Ede  és  Pop¬ 


per  Szigfrid  kapta.  200  koronáért  való  megvételre 
ajánlotta  a  bizottság  Pálinkás  Béla,  Reinhardt  Károly, 
Vajda  Zsigmond,  S.  Papp  Henrik,  Reitzer  Elemér 
és  Kondor  Dezső  pályamunkáit. 

A  „Veszprémi  takarékpénztár"  házának  pályá¬ 
zatán  1 8  pályamű  közül  az  első  600  koronás 
díjat  Reitzner  Gyula,  a  második  400  koronás  díjat 
Habicht  Károly,  a  harmadik  200  koronás  díjat 
Komor  Marcel  építész  nyerte  el. 

A  nagyszalontai  városház  tervpályázatán  az  első 
1000  koronás  díjat  Székely  László,  a  második 
500  koronás  díjat  Komor  Marcel  és  Jakab  Dezső,  a 
harmadik  300  koronás  díjat  Tóásó  Pál  terve  nyerte  el. 

A  Várna  város  által  csatornázási  tervre  hirde¬ 
tett  nemzetközi  pályázaton  az  egyik  8000  frankos 
pályadíjat  Forbát  Imre  kapta. 

A  müncheni  nemzetközi  műtárlaton  nagy  arany¬ 
érmet  kapott  Thorma  János  „Október  elsején"  című 
képére.  Másodosztályú  érmet  kapott:  László  Fülöp, 
Ferenczy  Károly,  Ivriesch  Aladár,  Knopp  Imre  és 
Ligeti  Miklós. 


KÜLFÖLDI  KRÓNIKA 

nÜNCHENI  KRÓNIKA.  (A  IX.  nemzetközi  műki¬ 
állítás.)  München  művészi  nagyhete  lezajlott. 
Június  1-én  nyitotta  meg  a  szokott  ünnepélyességek 
között  Luitpold  regensherceg  a  IX.  nemzetközi  kiál¬ 
lítást  s  a  vele  kapcsolatos  Lenbach-kiállítást.  Az 
előbbi  a  Glaspalastnak  79  termét  tölti  meg  harmad- 
félezer  műtárgygyal,  az  utóbbi  a  Königsplatzon  levő 
kiállítási  palotának  termeit  foglalja  le.  Az  ellentét 
hatásos.  A  színben,  fényben,  szabadságban  úszó, 
formailag  széttépett  nemzetközinek  jóleső,  művészet- 
történeti  háttért  ad  a  Lenbach-kiállítás  zárt  egysége, 
aranybarna  harmóniája. 

Stuck  plakátja,  egy  mikénei  motívumokra  emlé¬ 
keztető  arany  quadriga  díszlik  a  zászlóárbocokon,  a 
füvészkert  mentén,  melynek  lombhullámaiból  pálma¬ 
házként  magaslik  ki  a  Glaspalastnak  ólomszínű 
tömege.  Hatalmas  előcsarnokát  fehér  velárium  födi, 
melyet  szivárványszínre  fest  a  beözönlő  napfény. 
Lenn  kéken  ring  a  szökőkutas  vízmedence,  karcsú 
oszlopok  tartják  a  körülfutó  fehér  gallériát.  Mintha 
Linderhofnak  királyi  meséjét  szőtték  volna  tovább  a 
csarnok  tervezői :  Stuck  és  Seidl.  E  csarnokban 
állították  fel  a  nemzetközi  plasztikának  színe-javát: 
a  belga  Egide  Rombaux  zöld  lombok  fölé  puha 
fehér  felhőként  emelkedő  női  aktcsoportját,  a  „Sátán 
leányai  “-t,  honfitársának  Henry  Bonquef-nek  egy¬ 
séges  folyamú  „Szerelem  kinjá“-t,  az  olasz  Bistolfi 
egy  melodikus  síremlékét,  a  spanyol  Marin  „Könyö- 
rület“-ét,  Lagae  széles  nyugalommal  mintázott  arc¬ 
képeit,  Miiles,  Götz,  Vincotte  műveit,  Troubetzkoy 
„Galitzin  herceg" -ét,  a  dán  Nielsennek  Millet  egy¬ 
szerűségére  emlékeztető  „Gyomláló  asszony  “-át, 

Ligeti  Miklós  festői  „ Anonymus“-át  s  egy  gyön¬ 
géd  kezelésű  kis  márványát.  A  bejárattal  szemben, 
magas  piedesztálon  Rodin  „Gondolkozójának bronz¬ 
árnya  sötétlik.  A  számüzöttnek,  kétségbeesett  küz¬ 
déssel  felhagyónak,  komoran  megnyugvónak  kép¬ 
viselője  ez  a  csupasz  sziklára  legörnyedő,  gigantikus 
alak.  Gondolatainak  hullámverése  körültolongja  me¬ 
nedékhelyét,  magánossága  lecsalja  a  villámot  a  fölötte 
kavargó  viharfellegekből. 

A  vesztibulumtól  balra  a  német  művészet  biro¬ 
dalmába  jutunk.  A  „ Münchener  Künstlergenossen- 
schaft“  hűvös  ünnepélyességet  árasztó  termein  végig¬ 
sétálhatunk.  Rég  ismert  értékekkel  találkozunk  itt, 
hírességben  hivatalos  nevekkel,  az  egész  akadémiá¬ 
val  s  hű  gárdájával,  mely  szintén  nem  adja  meg  magát. 
Ami  figyelemreméltó  akad  e  tarka  képeskönyvben, 
az  hamar  szembeötlik  pretenciózus,  üres  vásznak 
között.  Erdtelt  arcképei,  Strützel  kedves  előhegyi 
motívumai,  Koester  kacsaképei,  Canal,  Claus  Meyer, 
Petersen,  Kühles,  Freund,  Schildknecht  egy-egy 
műve.  Sok  jó  érkezett  a  többi  német  művészeti 
centrumból,  így  Karlsruhéból  a  még  mindig  fino¬ 
modó  Schönlebernek  intim  „besigheimi  táj  “-a,  tanít¬ 
ványának,  Boehmenek  rőt  sziklafalakat  ostromló, 
tajtékos  „Dagály “-a.  Adrezdai  OskarPopp  „Drámá“- 
jában  gyári  mozgalmat  festett,  izzó  kohók  fényét, 
erőteljes,  széles  kifejezéssel.  Düsseldorfot  Alf  Bach- 
mann,  Brütt,  Maennchen  képviselik  előnyösen. 

Fokozott  érdeklődéssel  léphetünk  a  Luitpold- 
csoportba.  Amit  itt  találunk,  az  többnyire  szolid, 
becsületes,  festői  hatásoknak  érzésbeli  tényezőkkel 
való  harmonikus  asszociációja.  A  díszteremben  függ 
Walter  Firle  „Aranylakodalom“  című  műve.  A 
háttéri  alacsony  ablakból  beözönlő  fény  aureolával 
veszi  körül  az  ünneplő  párt  s  az  üdvözlésére 
gyűlő  szőkehajú  unokák  vidám  körét.  Meyer- Kunz, 
Gregoritsch  és  Geffcken  érdekes  arcképekkel  szere¬ 
pelnek,  Sterner  is  ízlésesen  hangolta  össze  gyermek¬ 
arcképében  a  kosztüm  és  a  tájkép  tónusait  a  foltos 
agár  nyúlánk  vonalaival.  Walter  Thor  ezúttal  messze 
távozott  egykori  mintaképétől,  Leibltól  és  Schuster- 
Woldan  is  kiábrándít.  Baer  Frigyes  egyenlőtlen. 
Hegyi  tájképeiben  rideg  salakként  merednek  föl 
az  ormok,  temperamentumos,  türelmetlen  ecsetje 
itt  szinte  brutálisan  bánik  a  természettel,  míg  „Őszi 
estéjében  a  hervadás  kialvó  színeit,  az  égnek 
szürke  borongását  düledező  falak  körül,  mélységes, 
komor  akkordba  tudta  összevonni.  Fia  Hoch  Ferenc 
„Tópartjáét  említjük  még  külön,  arany  dombok 
felett,  ragyogó  levegőben  puffadó  gomolyfelhőível, 
ezzel  még  ki  nem  merítjük  a  Luitpold-csoport  szebb- 
nél-szebb  tájképeinek  sorozatát.  Raoul  Frank  „Magyar 
földjének  arany  gyepén  végtelenbe  kígyóznak  a 
dülőút  fekete  vonalai,  Ivüstner  a  télutó  borús  napjai¬ 
nak  finom  interpretátora.  Jernberg,  Bracht,  Widn- 
mann,  Horadam,  Fritz  Kunz  és  Wirkner  művei 
is  megérdemlik  a  bennök  való  elmélyedést.  Urban 
nagyméretű  Böklin-imitációit  azonban  szívesen  nél- 
külöznők. 

A  Szecesszió  portáléja  fölé  odaillenék  Catulle  Men- 
dés  megjegyzése  :  „A  művészet  birodalmában  csak 
a  különbözés  ad  egyenrangúságot" .  Szélső  ellentétek 
érintik  itt  egymást.  A  régi  elv  az  egyéniségről, 
melynek  minden  igazi  műtermékben  rejlenie  kell, 
a  Szecesszió  felfogásában  technikai  fogalommá  fajult, 
és  pedig  nagyon  is  tudatos  fogalommá.  A  pompéji 
falképek  fénytelen  enkausztikája,  a  paraszt-Breughel 
gyantás  tüze,  a  kezdődő  plein-air  tejes  fehérsége, 
az  ingujjas  naturalizmus  pasztózus  vakolása  mind 
megtalálja  itt  ügyes,  szellemes,  de  alapjában  véve 
mégsem  újraalkotó  képviselőjét.  S  a  forma  túl¬ 
értékelése  a  Szecesszió  művészetébe  ma  már  kifeje¬ 
zetten  belevitte  a  térdíszítés  tendenciáját. 

Stuck,  ki  immár  harmadszor  dolgozza  fel  „Orestes 
és  az  Érynniák"  motívumát,  művének  belső  élete, 
sőt  —  ami  nála  ritka  - — -  a  rajz  architektúrájának 
rovására  szenvedélyesen  keveredő  vörösek,  barnák 
és  szürkék  szimfóniáját  szólaltatja  meg  vásznán 
Exter  hat  betétből  összekompilált  illusztrációja  Gott- 
fried  Keller  „Tánclegendájához,  Hierl-Derenco 
„Medea  ja  fogyatékos  kísérletei  a  térdíszítő  monu- 
mentalizmusnak.  Jank  mozgalmas  vadászképében 
szintén  a  vörösfrakkos  lovasok  s  a  pompásan  fes¬ 
tett  kutyafalka  dekoratív  foltjait  hangsúlyozza.  Egy 
pár  „variations  pour  rire  “ -tói  eltekintve  különben 
imponáló  a  Szecesszió  figurális  festészetének  magas 
színvonala.  Landenberger  plein-air  aktjait,  a  tóparton 
fürdő  gyermekeket  említjük  első  sorban  és  Ivnirr 
ízléses  „Női  arckép  “-ét,  melynek  ezüstszürke  alap¬ 
hangulatából  zománc  tüzével  csillog  fel  a  szín.  Lieber- 
mann  „ Kötélverő  je,  Ivuehl  „Sörház  interieör “-je 
Zügel,  Junghanns,  Hayeck  állatképei,  Haug  „Pos¬ 
tás  “-a,  Kalckreuth,  Samberger  arcképei  mesterművek. 
Csak  a  tájképben  marad  el  a  Szecesszió  Vinnen, 
Hagen  és  Pietzsch  erőpróbái  dacára  a  Luitpold- 
csoport  mögött.  A  tájképből  bajos  kierőszakolni  az 
időszerűséget  s  a  hangulatait  kisérő  titokzatos  melódia 
önfeledést  kíván.  A  Szecesszió  plasztikus  kollekciója 
bővelkedik  erős  munkákban.  Lederer  „Vívója, 
Balthasar  Schmitt,  Perathoner  szobrai  és  Willy  Zügel 
kis  állatplasztikái  tűnnek  fel  itt. 

A  Szecesszióval  szellemben  rokon  ,,Scholle“  egye¬ 
sület  két  terméből  dekoratív  és  festői  elemek  össz¬ 
hangja  hullámzik  felénk.  Az  okersárga  szőnyeg,  a 
vékonyan  kereteit,  nagyméretű  festmények  meleg 
temperaszürkékkel  enyhített  kolorizmusa  vidáman, 
hangosan  csendül  össze.  A  ,,Scholle“  képviselői, 
kik  illusztrátorokból  lettek  festőkké,  sokáig  ,,mo- 
dernitis“-ben  szenvedtek.  A  jurytől  függetlenül  egy- 
ségök  önbizalmában  sokszor  hítták  ki  extravagáns 
fellépésükkel  a  föltűnést  és  gúnyos  ellentmondást. 
Mostani  kiállításukkal  bebizonyítják,  hogy  a  túlzá¬ 
sokról  ezentúl  bátran  lemondhatnának.  Fritz  Erler 
,, Jövevények' ‘  című  vásznán  ugyan  több  a  drama- 
tikus  páthosz,  mint  a  festői  alakítás,  de  ,,Hatzfeld 
grófja  egyike  a  tárlat  legéletteljesebb  arcképeinek. 
Walter  Püttner  ,,Női  szabóműhely“-ében  a  kosztü- 
mek  frou-frouját,  az  intériőr  félhomályának  árnya- 

latait  érzékeny,  virtuóz  ecsettel  hangolta  össze.  Leó 
Putz  „Női  akt“-ján  ingó  napfoltok,  opalizáló  fél¬ 
árnyékok  fényhálója  ömlik  el,  „Öltöző“-je  is  kelle¬ 
mes  színakkord.  Münzer  „Arckép“-e,  Georgi  „Delelő 
arató“-i,  Weise,  Erler-Samaden  művei  is  elismerést 
érdemlenek.  Reméljük,  hogy  a  Scholle,  melyet  oly 
sokszor  ambicionál  a  feltűnési  viszketeg,  e  kiállí¬ 
tásában  megtalálta  a  varázsigét.  mely  a  zűr-zavar¬ 
ból  egységet,  a  szándékos  ellenkezésből  és  külön¬ 
állásból  belső  szükségességet  képes  teremteni. 

Az  űgynevezett  ,, hullakamrák' '-at,  a  botanikus 
keltet  szegélyező  kicsi  termek  sorát  a  rendező-bizott¬ 
ság  ezúttal  kedves,  világos  kis  kójokká  alakította 
át.  Az  architektúrát  találjuk  itt  meg,  Dülfer,  Riemer- 
schmid,  Jager  tervezeteit  és  a  fehér-fekete  művé¬ 
szetet,  Duensing,  Hellingrath,  Gráf,  Schwarz,  Geiger 
figyelemreméltó  kőrajzaival  és  karcaival.  Az  előcsar¬ 
noktól  jobbraeső  36  termet  a  vendégnemzetek  kiál¬ 
lítása  tölti  meg.  Teljességében  egyenletes  és  tömör 
benyomást  nyújt,  mely  a  német  művészettel  ellen¬ 
tétben  az  egy  Ausztria  kivételével  —  nem  árulja 
el  csoportokra  oszlással  fejlődésének  ,,etappes"-jait. 

A  kiállítás  flórájának  legszínesebb  virága  a  svájci 
művészet.  Napfényes  és  vidám  és  mégis  mély  a 
kelyhe,  titokzatosan  mély.  Olyan  mint  a  nép  lelke, 
melyből  fakadt.  A  szabad  parasztság  nyersesége, 
bogaras  különcködése,  humoros  romantikája  jut 
érvényre  benne  frissen  és  leplezetlenül.  Hodler  fel¬ 
tűnést  keltő  dekoratív  tempera-festménye  a  marignani 
csatának  egy  epizódját  ábrázolja:  a  tarkaszínű  lanc- 
kenétek  vállaikon  hozzák  ünnepélyes  menetben  sebe¬ 
sült  bajtársaikat.  A  hasított  bugyogók  sárga,  vörös 
foltjai,  a  zászlók  kékszín  lobogása  színes  üvegként 
illeszkednek  a  velős  kontúr  keretébe.  E  nehézkes, 
minden  ízében  méltóságos  monumentalizmus  mellett, 
mely  óriás  csarnoknak  terméskőkockáit  kívánja 
hátterül,  színes  illusztrációként  hat  Giron  „Schwing- 
ünnepély“-e,  a  kiállítás  legnagyobb  vászna.  A  hava¬ 
sok  amfiteátrumában  zöld  gyepen  sürgölődő  sokaság 
körében  a  „Schwinger“-ek  birkózása  lüktető  erővel, 
tekintélyes  tudással  van  megjelenítve.  Albert  Welti 
önarcképének  sajátságosán  szuggesztiv,  nyiltszemű 
őszintesége  rokonszenvesen  elüt  a  szokott  festő¬ 
arcképek  hiú  pózolásától.  Balmer  bájos  gyermek- 
arcképcsoportja,  Max  Buri  karakteres  borozó  nyárs¬ 
polgárai,  Cuno  Amiét  „Az  este  pompájáéban 
virágos  dombról  felénk  közelgő  appenzelli  leányai, 
Schönberger,  „Tavasz' ‘-a  a  svájci  szellem  tipikus 
szülöttei.  Perrier,  Lehmann,  Wieland,  Hermenjat, 
Estoppey,  Jeanneret  tájképeiben  szürke  glecser- 
patakok  rohannak  le  a  csöndes  tavak  felé  mélyedő 
hegyek  oldalában,  mohafoltos  sziklák  felett,  bozon¬ 
tos  fenyőgallyak  közt  havasok  hófelhői  tündökölnek. 

A  hollandusoknál  lassúvérű,  polgárias  békesség 
honol.  A  keretek  egyenlők,  a  képek  is  egyenlők. 
Eszünkbe  jut  egy  festő  megjegyzése  :  „A  hollan¬ 
dusokhoz  nem  megyek,  azokat  már  láttam  tavaly". 
Pedig  nem  is  gúnyosan  mondta.  Ők  évről-évre  egy¬ 
forma  becsületességgel  kamatoztatják  az  elődeiktől 


átvett  művészi  vagyont,  nem  tékozolják  el,  nem  is 
kérkednek  vele.  Tárgyat  bőven  találnak  otthon  :  a 
grachtokat  süti  a  nap,  a  Zuyder-tó  nehéz,  szürke 
hullámain  táncol  a  vitorla,  a  vörös  téglával  rakott 
csöndes  szobákban  takaros,  fejkötős  nénikék  verik 
a  csipkét  és  visszagondolnak  a  régmúlt  időre,  mikor 
még  Geertjé-nek  hítta  őket  a  fiatal  matróz,  olyan, 
mint  a  ki  facipőinek  miniatürcsónakjait  lóbálva  ott 
pipál  a  túlsó  képen.  Blommers,  Bisschop,  Jurrens, 
Mesdag,  Breitner,  Maris,  van  Soest,  Gorter,  Tholen, 
Wenckebachmindjó  nevek.  Néhol  egy  kevés  Barbizon, 
egy  kevés  Manet  és  sok-sok  nemzeties.  Israéls,  a 
szürke  Rembrandt  is  itt  van  önarcképével  és  egy 
interiőr-rel.  Van  Mastenbroeck  különösen  finom 
és  Toorop,  az  indus  mágius  újból  pontozgat.  A 
grafikát  Dupont,  Hoytema,  és  Storm  vans  Grave- 
sande  kitűnően  képviselik. 

A  spanyolok  kiállítása  nagyon  középszerű.  Chi- 
chano  (,, Armida"),  Benedito  Vives  („A  VII.  ének 
Dante  poklából"),  Alvarez  Sala,  Pinazo  Martinez  nagy 
vásznaiból  nem  szól  sem  ihlet,  sem  érzés  valódisága. 
Hermoso  „Tanulmány “-a,  Andrade  „Hálóvontatói", 
Hernandes  Nagera  „Andaluzi  leány“-a,  Martinez- 
Cubells  művei  inkább  érdekelnek,  valamint  Eliseo 
Meisscn,  Beruete,  Garrigues,  Estevan  tájképei. 

Olaszország  is  éppen  csak  a  színvonalon  marad, 
pedig  öt  termet  tölt  meg  édes,  tüzes  színeivel.  A 
fiatalság  itt  is  hiányzik.  Mancini  „Női  arcképe" 

- —  aranybrokát  háttéren  bársonymély  ruha  - —  pom¬ 
pás  reprezentáció.  Grosso  egy  arcképében  szintén 
élvezetes,  míg  nagy  „Szent  család  “-ja  kompozíció¬ 
ban  unalmas,  kezelésben  lapos.  Coromaldi  szindús 
„Anyai  boldogság" -a,  Rizzi  kissé  pongyolán  kezelt, 
izzó  plein-airjei,  Mariani,  Dall-’Oca-Bianca  művei 
tűnnek  ki  környezetükből. EinmaCiardi  „Útvesztő“-je 
finoman  csiszolt  rokokó-ékszer.  A  színszövő  Angelo 
Morbelli,  a  menedékhelyek  szomorú  elhagyatottsá- 
gának  festőpoétája,  egyike  az  olasz  terem  legegyé¬ 
nibb  jelenségeinek.  A  velencei  modern  képtár  küldte 
be  „A  visszamaradtak  karácsonya"  című  művét. 
Ürességtől  tátongó  padsorokban  ül  néhány  rokkant, 
reszkető  aggastyán,  a  termen  végtelen  szomorúság 
ömlik  el,  melyet  még  fokoz  egy  magános,  kései 
napsugár  sápadt  kísértetiessége.  Pellizza  gyönyörű 
„Napfölkelté“-t,  Carcano,  Sartorelli,  Fragiacomo  táj¬ 
képeit  említjük  még  és  Pietro  Canonica  szobrait. 

Franciaország  kiállítása  hézagos  még,  egy  nagy 
terme  a  Szalonokból  érkezendő  műveknek  van  fenn¬ 
tartva.  Kitűnőeknek  kell  lenniük,  hogy  megbontsák 
ezt  a  fáradt,  unalmas  decors-t.  Hamisítatlan  „kits", 
üres  közömbösségek  borítják  a  falakat,  fejcsóválva 
olvassuk  rajtok  Bouguereau,  Lefebvre,  I.  P.  Laurens 
neveit.  Simon  „ Álarcos  “-ainak  energikus  faktúrája, 
merész  színezése,  Blanche  „leány arcképé “-nek  köny- 
nyed  folyékonysága,  L’Hermitte  „interiőr“-je  messze 
kiválnak.  Carriére,  le  Sidaner,  Prinet,  Laurent  s  a 
látszólag  Simontól  befolyásolt  Morisset  és  Hochard 
műveire  utalhatunk  még,  Saint-Marceaux,  Gardet, 
Sicard,  Tarrit  ízléses  kis  plasztikáira. 

Külföldi  krónika 


A  svéd  s  a  vele  hangulatban  rokon  dán  osztály 
aránylag  friss  és  örvendetes,  bár  nem  felel  meg  a 
múlt  nemzetközi  óta  hozzáfűzött  reményeknek.  A 
svédek  sajátossága  a  tájképben  jut  legerősebben  kife¬ 
jezésre.  Erik  Hedberg,  Arborelius,  Schultzberg  és 
Kallstenius  mesterei  a  tömör  előadásnak,  mely  mester¬ 
kéletlen  hangon  mesél  a  hosszú,  kék  éjszakák  deres 
dermedtségéről,  a  hőhullámok  tündöklő  gerinceiről, 
fenyőországnak  gyantaillatáról.  Stenberg,  Kronberg, 
Akesson  s  a  két  Oestermann  arcképeiben  és  inté- 
riörjeiben  sok  egészséges  nemzeti  vonást  fedez¬ 
hetünk  fel.  A  dánoknál  Kroyer  „tiroli  szüret “-e, 
Holsoe  intériörjei,  Ancher  szélesen  kezelt  arcképei 
vonják  magukra  figyelmünket. 

A  belgák  termét  Constantin  Meuniernek,  a  halott 
mesternek  egyénisége  uralja,  ki  nagy  vonalának 
médiumával  a  triviálisból  kiváltotta  a  nagyszerűt. 
„Kikötőmunkás “-a  csupa  feszültség,  nemes,  vissza¬ 
tartott  erő.  Henry  Meunier  három  karcából  is  a 
heroizmus  szelleme  árad  felénk.  Laermans  már  túlzó 
és  nehézkes,  bár  a  Breughel-vért  meg  nem  tagad¬ 
ják  parasztjai.  Leempoels,  Vloors,  Boch,  E.  Claus, 
Smits,  Cassiers  festményei  egészítik  ki  elég  szeren¬ 
csésen  a  belga  művészetnek  mai  képét. 

Az  angolok  előkelő  vendégek.  Három  héttel  a 
megnyitás  után  jelentek  meg.  Nem  számosán,  de 
kifogástalanul :  Shannon,  Sauter,  Walton,  Austen 
Brown.  East,  Hamilton,  Délekért.  Az  angol  eszté¬ 
tikus  kultúra  raffinement-ja  árad  műveikből,  arcké¬ 
peikből  fejedelmi  ízlés  és  előkelő  unalom,  tájképeik¬ 
ből  a  gobelin  gyöngédsége,  alapjában  inkább  mű¬ 
vészi  sport,  mint  alkotó  erő.  Újat  nem  mondanak 
ezúttal. 

Ausztria  kiállítása  hat  csoportra  van  széthasadva. 
A  lengyelek,  a  csehek  s  a  Hagenbund  a  térdíszítés 
elvével  rendezkedtek  be  :  treillage,  virágos  fülkék, 
hímzett  velárium.  Kissé  kokettül.  Képeik  is  inkább 
applikációk.  Mehoffer  „Nap “-ja  kedves  dekoráció, 
egy  zölden  mélyedő  kert,  rikító  kék  ruhában  egy 
mosolygó  leány,  virágfüzéres  amorett :  a  dal  a  bol¬ 
dogságról.  Hampel  képein  kissé  sok  a  vászon,  de 
finom  rajza  és  virtuóz,  ideges  ecsetkezelése  föltűnik. 
Krausz  halárusai  is  jó  típusok.  Csehországot  Uprka, 
Hudecek,  Simon  és  Hynais  képviselik,  a  bécsi 
Szecesszió  általában  gyönge  csoportját  Andri  tót  élet¬ 
képe  és  Jettmar  karcai.  A  bécsi  Künstlergenossen- 
schaft  szűkebb  keretben  olyan,  mint  a  müncheni, 
hűvös  és  bürokratikus.  Bár  Quincy  Adams  „Halott¬ 
búcsúztatás  “-a,  Mérődé  gyárbelseje,  Tornep  „Hold- 
feljötte “  kvalitásos,  komoly  művek. 

Románia  is  bemutatkozott  egy  kis,  fiatalos  gyűj¬ 
teménynyel,  Amerika  még  késik,  Norvégia  és  Orosz¬ 
ország  távolmaradtak. 

És  a  magyar  kiállítás  ?  A  belga  osztály  lépcső¬ 
fokáról  áttekinthetjük  egyik  termét.  Erőteljes  és  üde 
benyomás.  Thorma  koncentrált  képhatású,  a  tónus¬ 
ellentéteket  kissé  túlzón  hangsúlyozó  „Október 
elsejédből  árad  az  erő.  Grünwald  „Itatás“-ából  és 
Ferenczy  tanulmányaiból  („Fürdő  előtt4 %  „Október- 

ben")  az  üdeség.  Strobentz  egész  kollekcióval  van 
képviselve,  melyből  különösen  kiválik  egy  akt¬ 
tanulmány  és  egy  „Őszi  est",  Knopp  „Női  arcképe'4, 
Szlányi  „Csöndes  esté“-je,  Bruck  Miksa  meleg, 
intim  konyhainteriörje,  Mannheimer  „Scherzó“-ja 
preciőz,  finom  művek.  Kernstock  Károly  „Három 
modell" -je  idegenszerűen  s  festői  minősége  rovására 
merevnek  hat. 

Másik  termünk  nem  egységes,  túl  is  van  tömve, 
rendezése  sem  szerencsés.  Munkácsy  tanulmányfejei¬ 
ben,  művészetünk  e  becses  ereklyéiben,  Paál  László 
gyönyörű  „Erdőbelsejélí-ben,  Lotz  mester  „Vénus"- 
ában  jegecesedhetett  volna  hangulata.  Kevés  eszköz¬ 
zel  lehetett  volna  differenciálni  ezt  a  külön  világot. 
Kriesch  érzésben  tiszta,  színekben  gyöngéd  Krisztus¬ 
képét,  Glatz  „Hazatérésiét,  Zemplényi  friss  „Temp¬ 
lom  előttijét  itt  találjuk.  Ujváry,  Vaszary,  Márk, 
Poll,  Hegedűs,  Zombory,  Kézdi-Kovács,  Katona, 
Bihari,  Szenes  művészetük  java  munkáival  jelennek 
meg  itt.  Csak  Mednyánszky  egyetlen  művével  sej¬ 
tést  sem  ad  egyéniségéről.  Olgyai  Viktor 

ZAKADÁS  A  BÉCSI  SZECESSZIÓBAN.  Nem 
hosszú,  de  jelentős  és  eredményes  működés 
után  a  bécsi  „Szecesszióiban  olyan  események 
történtek  június  első  felében,  amelyek  valószínűleg 
halálos  krízist  jelentenek  erre  a  művész-egyesületre 
nézve.  A  Szecessziónak  egy  tucatnál  több,  fajsúly¬ 
ban  legértékesebb  tagja  kilépett  az  egyesületből. 
A  disszidensek  közt  van  Gusztáv  Klimt,  Kari  Moll, 
Ottó  Wagner  s  mások.  A  különválás  oka  tisztán 
művészeti  jellegű.  A  Szecesszióban  már  régóta  két 
párt  alakult,  nem  személyes,  de  művészeti  motí¬ 
vumok  alapján.  Az  egyik,  a  „dekoratív  irány"  kép¬ 
viselői,  élükön  Klimttel,  a  másik  a  „naturalista 
párt,  amelynek  feje  Engelhardt.  Klimtékből  állott 
a  kisebbség.  A  két  párt  közt  most  kenyértörésre 
került  a  dolog,  mindegyik  a  maga  hitvallását  sze¬ 
rette  volna  érvényre  juttatni.  Minden  megalkuvási 
kísérlet  csütörtököt  mondott  s  megtörtént  a  sze¬ 
cesszió  a  Szecesszióban. 

Az  egyesületből  kivált  művészek  nem  alakulnak 
külön  új  egyesületté.  Céljaikról,  terveikről  eddig  nem 
döntöttek.  A  visszamaradtak  valószínűleg  egy  ideig 
tovább  rendezik  kiállításaikat,  de  soká  ezt  sem  tehe¬ 
tik,  mert  a  Szecesszió  palotája  felett  három  év  múlva 
megkongatják  a  lélekharangot.  Akkor  ugyanis  a 
palota  telke  visszaszáll  Bécs  városa  birtokába.  Lehet 
azonban,  hogy  a  Szecesszió  még  a  határidő  előtt 
becsukja  portáit. 

A  művészeti  egyesületek  lelett  sajátságos  fátum 
lebeg.  Ha  az  egyesület  ügyeit  laikusok  intézik,  úgy 
a  művészek  szoktak  elégedetlenkedni  és  forrongani. 
Ha  laikusok  és  művészek  együttesen  működnek, 
úgy  örökös  a  harc  a  hegemóniáért.  Ha  meg  pusz¬ 
tán  művészek  az  intézők,  úgy  művészeti  irányok 
érvényrejuttatásáért  tombol  a  polgárháború.  Hogy  ez 
az  utóbbi  is  eléggé  tüzes  és  robbantó  hatású  lehet,  azt 
a  bécsi  Szecesszióban  kitört  háborúság  bizonyítja. 


Adatok  művészetünk  történetéhez 


ELHALT  MŰVÉSZEK.  Boecker,  Kari  életképfestő 
(szül.  1836-ban)  meghalt  Barmenben. 

Corrodi,  Hermann  festő  (szül.  1844-ben)  meg¬ 
halt  Rómában. 

Dell  Acqua,  César  festő  (szül.  1822-ben)  meg¬ 
halt  Bruxellesben. 

De  Unceta,  Marcelino  spanyol  festő  és  illusztrátor 
(szül.  1836-ban)  meghalt  Saragossában. 

Dohmen,  August  szobrász  (szül.  1863-ban) 
meghalt  Münchenben. 

Dörnberg,  Heinrich  történeti  festő  (szül.  1832- 
ben)  meghalt  Drezdában. 

Gallbrunner  graveur  (szül.  1823-ban)  meghalt 
Párisban. 

Guillaume,  Eugen  francia  szobrász  (szül.  1822- 
ben)  meghalt  Rómában. 

Gussmann,  Adolphe  graveur  (szül.  1842-ben) 
meghalt  Párisban. 

Jansen,  Joseph  tájfestő  (szül.  1829-ben)  meg¬ 
halt  Düsseldorfban. 

Kohnert,  Heinrich  festő  és  rézkarcoló  (szül. 
1850-ben)  meghalt  Berlinben. 

Mauer,  Rudolf  rézmetsző  (szül.  1845-ben)  meg- 
hals  Schönebergben. 

Papé,  Eduard  prof.  tájfestő  (szül.  1818-ban) 
meghalt  Berlinben. 

Pawliszak,  Wenzel  (szül.  1863-ban)  meghalt 
Varsóban. 

Pichler,  Adolf  történeti  festő  meghalt  Münchenben. 
Rubelli,  Ludwig  tengerfestő  (szül.  1842-ben) 
meghalt  Feldhofban  Grác  mellett. 

Sckell,  Ludwig  akvarellfestő  meghalt  Münchenben. 
Thomas,  Jules  szobrász  (szül.  1843-ban)  meg¬ 
halt  Párisban. 

Toepfer,  Cári  svájci  szobrász  (szül.  1830-ban) 
meghalt  Géniben. 

Tondeur,  Alexander  szobrász  (szül.  1829-ben) 
meghalt  Berlinben. 

Vanni,  Pietro  festő  meghalt  Viterboban. 
Weishaupt,  Victor  festő  (szül.  1848-ban)  meg¬ 
halt  Düsseldorfban. 


ADATOK  MŰVÉSZETÜNK  TÖRTÉNETÉHEZ 

GYKORÚ  BÍRÁLATOK  HAZAI  METSZETEK¬ 
RŐL.  Aki  valamikor  a  magyar  illusztráció 
történetét  meg  fogja  írni,  az  az  egyes  könyvekhez 
mellékelt  acélmetszetek  elbírálásánál  nem  fogja 
figyelmen  kívül  hagyhatni  azok  korabeli  hatását. 
Ezt  a  legjobban  úgy  fogja  elérhetni,  ha  fölkutatja 
az  egykorú  bírálatokat  s  a  tetszés  és  visszatetszés 
adatainak  egybevetéséből  megállapítja :  mily  nagy 
volt  azoknak  korabeli  értéke  és  így  minő  álláspontra 
helyezkedjék  velük  szemben  az  utókor  megváltozott, 
megfinomodott  ízlése.  Ennek  az  eljövendő  földolgozó 
fáradtságának  megkönnyebbítése  céljából  itt  közlünk 


egy  ilyen  tanulságos  bírálatot.  írója  a  magyar  szellemi 
élet  egyik  kiválósága:  Csató  Pál,  aki  bár  jellemileg 
sok  kívánni  valót  hagyott,  de  mint  jóízlésű  s  erős 
judiciumú  ember  érdemes  arra,  hogy  szavát  komoly 
figyelembe  vegyük. 

Az  1839-ik  karácsonyi  könyvpiacnak,  hogy 
modern  szólammal  éljünk  „elsőrendű  szenzációja" 
volt  egy  ily  című  almanach :  Emlény.  Karácsoni, 
űjesztendei  és  névnapi  ajándék.  1839.  Öt  acélra 
metszett  képpel.  Pesten.  Kiadja  Heckenást  Gusztáv 
12  r.  232  lap.  Munkatársai  sorában  a  legjobb 
nevekkel  találkozunk.  Ott  van:  b.  Eötvös  József, 
Erdélyi  János,  Fáy  András,  b.  Jósika  Miklós,  Kovács 
Pál,  Kunoss  Endre,  Pap  Endre,  Pulszky  Ferenc, 
Sárosy  Gyula,  Tóth  Lőrinc. 

Csató  Pál  azért  üdvözölte  melegen,  mert  a  kiadó 
nem  ragaszkodott  az  irodalomban  uralkodó  egyik 
„felekezethez"  sem  és  teljesen  figyelmen  kívül  hagyta 
az  Athenaeum  triászát:  Bajzát,  Toldyt  és  Vörösmartyt. 
Örült,  hogy  belső  becsre  méltó  vetekedője  akadt 
az  Aurora  című  almanachnak  s  külső  csínra  messze 
fölülmúlta  Károlyi  Hajnal  című  Almanachját. 

Csató,  mint  azt  már  a  közönség  tenni  szokta, 
szintén  legelőbb  a  képeket  nézte  meg.  Az  öt  acél¬ 
metszet  közül  három  eredeti,  kettő  kölcsönzött  volt. 
Ebből  a  szempontból  visszamaradást  jelentett  szerinte 
is  az  Emlény,  mert  az  Aurora  csupa  eredeti  és  drága 
acélmetszeteket  adott  ;  de  ha  figyelembe  veszszük, 
hogy  az  Aurora  mellett  a  kiadónak  éppen  nagy 
költségei  miatt  nem  volt  úgyszólván  semmi  haszna 
—  ezt  a  takarékoskodást  meg  kellett  bocsátani. 

De  lássuk  a  mestereket. 

Barabás  Miklóstól  („jeles  arcfestőnktől",  mint 
Csató  írja)  két  kép  volt.  Az  egyik  ezen  a  címen: 
„Dajszem  drotu"  (adj  drótot!)  s  b.  Jósika  Miklós¬ 
nak  „A  béke  nemtője"  című  elbeszéléséhez  készült, 
Barabás  eredeti  rajza  után,  acélba  metszve  Mayer 
Károlytól  Nürnbergben.  Erről  a  képről  így  ír  Csató  : 
„A  jeles  arcfestő  itt  igen  gyönge  történetfestőnek 
(hihetőleg  ezt  gondolta:  genrefestőnek)  mutatkozott; 
a  drótosok  és  a  szolgabíró  képe  minden  biztosság 
és  nemesség,  a  gyolcsosoké  s  az  egész  hátszíné 
minden  tartás  és  határozottság  nélkül  valók". 

A  másik  képe:  Flóra  oláh  leány,  szintén  Mayer- 
től  metszve  Nürnbergben.  Ezt  már  az  előbbivel  szem¬ 
ben  „annál  szerencsésebbnek"  mondja.  „Ez  egyik 
gyöngye  Barabás  vázlatkönyvének,  híven  az  élet 
után  másolva  állásban,  fővonásokban  és  öltözetben, 
de  minden  bájával  a  szépítő  művészetnek  az  egyes 
részletekben.  Ez  a  Flóra  itt  sokkal  szebb,  kivált 
arcban  és  kezekben,  mint  egy  kosárhordó  oláh  leány 
ideálban  is  lehet;  sokkal  szebb,  mint  hogy  az  egész 
leány,  testben  és  lélekben  aránylag  szép  lehessen".. 

A  harmadik  eredeti  kép  Fischertől  van  festve, 
acélba  metszette  Mahlknecht  Bécsben.  Ez  Lónyay 
János  helytartósági  tanácsos  és  Bihar  vármegye 
adminisztrátorának  arcképe.  Erre  Csató  csak  azt  a 
frázist  tudja  írni:  „A  legszebb  férjfiak  egyike,  a 
legszebb  képek  egyikében". 

A  másik  két  —  idegen  —  kép  közül  az  egyik, 
úgy  látszik,  úgy  került  az  Almanachba,  hogy  csupán 
megközelítőleg  alkalmazkodott  b.  Jósikának  föntebb 
említett  novellája  szövegéhez.  Az  egész,  két  nőalak  : 
anya  és  leánya.  Csató  azt  hiszi,  hogy  valami  angol 
zsebkönyvből  van  kölcsönözve,  „de  a  londoni,  illy- 
némű  művek  szokott  tökélyével  rajzolva  Corbaux- 
tól,  acélra  metszve  Periautói.  “ 

Az  ötödik  képről  megjegyzi  Csató,  hogy  azEmlény- 
ben  e  kép  kedvéért  Íratták  meg  a  teljesen  ismeretlen 
Perei  nevű  magyar  íróval  a  salzburgi  úti  kalandot, 
mely  mint  „mondva  csinált  kalandka  jó,  legalább 
stilisztice  jó“. 

E  kép  szintén  az  angoloktól  van  kölcsönözve, 
„s  azoknak  legújabb,  talán  nem  mindenütt  egyaránt 
alkalmazandó  tájképi  modorában  “.  Az  egészszel 
egyébként  sincs  megelégedve.  „ítéletem  szerint  leg¬ 
alább  —  írja  —  a  salzburgi  nap  és  lég  egészen  más, 
mint  a  délolaszországi,  spanyol,  afrikai,  keletindiai 
stb;  következőleg  méltán  meg  is  kívánhatnók  talán, 
hogy  ezen  különbséget  a  lég-  és  fénytartásban  a 
rajz-  és  festőművészet  is  kiváltképpen  szeme  előtt 
tartsa“. 

Mint  e  sorokból  láthatjuk,  abban  a  korban  nálunk 
nincs  még  szerves  kapcsolat  könyv  és  könyvdísz 
között.  Az  illusztráció  melléklet  és  sok  ízben  erő¬ 
szakos  a  vonatkozás  kép  és  szöveg  között.  De  ne 
feledjük,  hogy  nem  nagy  különbséggel  így  van  ez 
még  akkor  minden  civilizált  európai  népnél.  A  fő¬ 
különbség  az,  hogy  két  okból  nagyon  meg  van  kötve 
a  kezük  a  magyar  kiadóknak.  Először  illusztrátoraink 
száma  csekély  s  ezenfelül  az  acélba  metszés  temér¬ 
dek  mellékköltséget  okoz,  miután  Bécsig,  Nürnbergig 
kell  menni,  hogy  jó  acélmetszőket  kapjanak,  ami 
nagyon  megdrágítja  a  reprodukciót.  Másodszor  a 
kiadó  csak  nagyon  korlátolt  számú  vevőközönségre 
számíthat  itt  e  hazában,  hol  a  művészi  ízlés  éppen 
csakhogy  csecsemő  korán  van  túl.  Kénytelen  üzleti 
fogásokhoz  nyúlni,  hogy  kelendőbb  legyen  az  árú, 
mert  hiába  a  közönség  megszokta  a  külföldi  termé¬ 
keket  s  ha  a  magyar  könyv  nem  hoz  legalább  tűr¬ 
hető  illusztrációt  (ha  mindjárt  idegenből,  ha  mindjárt 
laza  kapcsolatban  a  szöveggel),  a  kiadvány  ott  marad 
a  kiadó  polcán  s  nyereség  helyett  ezreket  veszít  vele. 

Az  illusztrációnak  ez  a  módja  tehát  jellemző, 
nemcsak  a  műízlésre,  de  magára  a  kor  irodalmára 
is,  mely  kénytelen  volt  a  könyvdísz  ezen  módját 
is  elfogadni,  csakhogy  kelendő  legyen  a  könyv  s 
kiadója,  ha  nagy  hasznát  nem  is  látja,  de  legalább 
nagy  kárát  se  vallja  merész  vállalkozásának. 

—  160.  Bayer  József 

ERGER  JÁNOS,  FESTŐ.  1820  táján  Körmöc¬ 
bányán  született.  Ifjúságáról  csak  annyit  tudunk, 
hogy  igen  kalandos  volt  s  kétségtelenül  szép  te¬ 
hetsége  is  csupán  arra  volt  jó,  hogy  a  különben 
is  ingatag  jellemű  embert  a  bűnbe  sodorja.  Nehéz, 
küzdelmes  életet  élt  s  hogy  sorsán  javítson,  bankó¬ 
hamisításra  adta  magát,  amiért  1853-ban  elfogták 

276 


s  1 5  évi  börtönre  ítélték,  mely  büntetésből  1 2  évet 
Illaván  ki  is  töltött.  A  börtön  levegője  megtörte, 
szorgalmas,  jó  ember  lett  belőle,  akinek  elengedték 
hátralevő  büntetését  s  1865-ben  szabadlábra  he¬ 
lyezték.  Úgy  látszik  a  börtönben  is  festegetett,  mert 
mikor  Illavát  elhagyja,  ezzel  keresi  meg  kenyerét. 
Céltalan  vándorútjában  jobb  módú  családok  szí¬ 
vesen  bízzák  meg  az  ügyes  piktort  osaládi  képeik 
megfestésével,  jól  tartva  s  néhány  forinttal  is  el¬ 
látva  szerencsétlen,  elzüllött  művészünket.  Néhány 
hónapig  tartó  bolyongás  után  Trencsénbe  vetődött, 
hol  az  akkori  alispánnak,  nozdroviczi  Nozdroviczky 
Gyula  kir.  tanácsosnak  ajánlotta  fel  szolgálatait. 
Az  alispán  szívesen  fogadta,  műtermet  rendeztetett 
be  a  házában  számára  s  családi  képeket  festetett 
vele.  E  képek  közül  néhány  máig  is  megvan  Zvarényi 
sz.  Nozdroviczky  Bianka  tulajdonában  a  temes- 
megyei  Liblingben. 

A  művész  hattyúdala  a  Nozdroviczky  családot 
ábrázoló  kép,  amelyen  egy  ügyesen  festett  kert 
előterében  Nozdroviczkyné  körül  gj^ermekei  játsza¬ 
nak,  tőle  jobbra  a  háttérben  férje  s  az  akkori  tren- 
cséni  főispán  sétálgatnak.  A  kép  közepén,  a  hát¬ 
térben  egy  kerti  pádon  Nozdroviczkyné  idős  édes 
anyja  ül ;  baloldalt,  szintén  a  háttérben  az  angol 
kert  kanyargós  útjain  rokonok  járkálnak.  Bár  a 
vászon  nem  készült  el  teljesen,  művészünk  a  kö¬ 
vetkezőképp  szignálta  azt:  Pinx:  Joh.  Perger  1865. 

E  kép  festése  közben,  1865-ben,  Trencsénben 
halt  meg  ez  a  jobb  sorsra  érdemes,  szerencsétlen 
művész,  áldozatul  esve  a  felvidéken  dühöngő  kolera- 
járványnak. 

A  Nozdroviczky-családot  ábrázoló  kép  jelenleg 
Zsitkócon  (Zalamegye)  van  s  Jenek  Rezső  főerdész 
tulajdona.  — 161. 

Szentiványi  Gyula 

AUSCHMANN  JÁNOS  festőről,  ki  a  budai 
nyilvános  rajziskolának  volt  1822-ben  rajz¬ 
tanítója,  érdekes  feljegyzéseket  olvasunk  az  1 808-ban 
Bécsben  megjelent  „Vaterlándische  Blátter  für  den 
oesterreichischen  Kaiserstaat“  című  folyóirat  24-ilc 
számában.  Születése  évét,  helyét  nem  említi,  épp 
így  nincsenek  felsorolva  művei  sem,  de  azért  meg¬ 
tudjuk  e  kritikai  megjegyzésekből,  hogy  Bécsben 
végezte  az  akadémiát.  E  rövid  tudósítás  kiemeli, 
hogy  e  festő  még  fiatal,  de  már  is  nagy  reményekre 
jogosít.  Tájképeket,  virágokat  és  kisebb  arcképeket 
fest.  Ezeken  meglátszik  tehetsége,  a  művészetért  való 
rajongása,  készültsége,  ízlése,  szorgalma.  Mint  ember¬ 
ről  felemlíti,  hogy  szerény  megjelenése  rokonszen¬ 
vessé  teszi  személyét  és  mindenütt  kedvelik  modo¬ 
ráért.  Tájképein  feltűnő,  hogy  helyesen  fogja  fel 
mindazt  amit  lát  és  ért  ahhoz,  hogy  az  elrende¬ 
zésben  érdekeset  is  nyújtson.  Arcképeit  az  élet¬ 
hűség  markáns  visszatükrözése  jellemzi.  S  ha  hiány¬ 
zik  is  művészetében  a  szín  tiszta  kezelése,  reméli 
e  kritika  írója,  hogy  a  jövőben  ez  önként  is  meg 
fog  jönni.  Mi  csak  két  rajzát  ismerjük ;  úgy  lát- 

szik,  festményeit  magántulajdonban  kell  keresnünk. 
Kétségkívül  festegetett  akkor  is,  mikor  a  budai 
rajziskolán  tanítgatott,  mert  különben  nem  őt  kérte 
volna  fel  Schams,  mikor  kiadta  a  ,,Vollstándige 
Beschreibung  dér  königl.  freyen  Hauptstadt  Ofen..“ 
című  könyvét,  hogy  rajzolná  meg  részére  Buda 
látképét  Mátyás  király  korában  és  adná  vissza  egy 
sikerült  rajzban  azt  is,  milyen  is  Buda  az  időtájt, 
1822-ben.  —162. 

Naményi  Lajos 

nETSZETEK  A  XIX-IK  ÉVSZÁZAD  ELEJÉRŐL. 

A  Tudományos  Gyűjtemény  című  folyóirat 
1826-ik  évi  Il-ik  kötetében  (127.  lap)  maga  a  szer¬ 
kesztő,  Thaisz  András,  ily  feliratú  cikkecskéjében  : 
„Gömör  Vármegyei  Tájékok  Rajzolatjai,  tudatta, 
hogy  a  föntebbi  címen  „hat  nevezetesebb  Gömör 
Vármegyei  Tájékoknak  Rajzolatjai  készülnek,  ú.  m. 

1 .  Bartova. 

2.  Csetnek  mező-városa. 

3.  Rozsnyó-Bánya  mező-városa. 

4.  Krasznahorka  vára. 

5.  Murány  vára  és 

6.  Murány-allya  mező-városa. 

Mind  a  hatnak  előfizetési  ára  1 2  frt  volt  váltó 
cédulában.  Ebből  1826  elején  már  négy  darab 
megjelent. 

A  képeket  természet  után  rajzolta:  Boutibonnc 
Lajos;  kőre  rajzolta:  Lántz  József;  kőre  edzette: 
Schmid  János.  Magukra  a  képekre  a  következő  dicsé¬ 
retet  mondja  Thaisz:  „A  felvételnek  hűsége,  a  helye¬ 
sen  választott  szempont,  a’  Rajzolatnak  finomsága 
’s  csinossága,  és  az  edzésnek  tisztasága,  ezen  szép 
Bázeli  Velinre  nyomott  Rajzolatokat,  Európának 
e’  nemben  készült  legszebb  Rajzolatjai  közé  helyez- 
tetik  “ .  —163. 

Bayer  József 

ERSTNER  JÓZvSEF,  RÉZMETSZŐ.  Eszéken  szü¬ 
letett.  A  Pallas  Lexikon,  Wurzbach,  Brock. 
haus  (bár  külföldön  is  működött)  nem  ismerit 
Működési  ideje  1768 — 1813  közé  esik.  Ismer- 
rézmetszetei  : 

1.  Regényjelenet:  Stehen  Sie  auf,  lieber  Gráf! 
F.  Mathei  után.  (k.  8r.) 

2.  Regényjelenet:  Sie  sind  beide  dein.  F.  Mathei 
után.  8r. 

3.  Regényjelenet :  Bist  du  nicht,  Mutter,  Un- 
glücklich  ?  Maillard  után.  (k.  8r.) 

4.  Történeti  képek  :  Béla  wáhlt  zwischen  Schwert 
und  Krone.  Loder  után.  (1.  Geschichte  von  Ungarn. 
I.  B.  I.  Abth.  8r.) 

5.  Friedrich  von  Oesterreich.  Loder  után.  (1. 
u.  o.  I.  B.  II.  Abth.  8r.) 

6.  Orena  merénylete.  (1.  Janisch-Szekér  Joachim  : 
Franciaország  története.  Pest,  1810.  I.  köt.  8r.) 

7.  Königsee  gégén  Mittag. 

8.  Königsee  gégén  Mitternacht. 

9.  Dér  Glockner  an  dér  Salmhöhe.  Valié  képe  után. 


10.  Fali  des  Leiterbaches  an  dér  Pasterze. 
Mailard  után. 

11.  Möll-Fall  bey  Heiligenblut.  Mailard  után. 

— 164.  Naményi  Lajos 

Journal,  jún.  17. 

Dankend  Saldirt!  Kortes  úr  bajban.  Független  Magyar- 
ország,  jún.  17. 

Panama  egy  emberért.  A  kultuszminisztérium  palotá¬ 
jának  tervrajzai.  A  Polgár,  jún.  17. 

A  kultuszminisztérium  új  palotája.  Magyar  Nemzet, 
jún.  17. 

A  kormány  jutalmaz.  A  kultuszminisztérium  terv- 
pályázata.  Zala  és  Quittner  tiltakoznak.  A  Nap,  jún.  17. 

Művészet  és  maffia.  A  Berzeviczy  zsűrije.  Alpárék 
milliós  panamája.  Magyar  Hírlap,  jún.  17. 

Megint  Cigleristák.  Irta  Ág.  Népszava,  jún.  18. 

Művészeti  irodalom 


Hivatalos  „mosakodás"  azaz  :  piszkolódás.  Az  „ille¬ 
tékes  hely“  az  Alpár-panamáról.  A  Polgár,  jún.  18. 

Újra  Alpár.  Népszava,  jún.  22. 

A  Török-bankház  és  a  Trummer-féle  bérház  pálya¬ 
tervei.  (Kármán  &  Ullmann,  Sebestyén  Artúr  &  Mezey 
Sándor,  Böhm  Henrik  &  Hegedűs  Ármin,  Heidelberg 
Sándor,  Jónás  Zsigmond,  Papp  &  Szabolcs,  Orth  &  Somló 
pályaművei)  Magyar  Pályázatok,  III.  4. 

Városrendezési  kérdések.  Irta  L — r.  Vállalkozók  Köz¬ 
lönye,  júl.  26. 

A  kultuszminiszteri  palota  ügye.  írta  L — r.  Vállalko¬ 
zók  Lapja.  júl.  19. 


IPARMŰVÉSZET. 

Magyar  mángorló-lapickák.  írta  dr.  Bátky  Zs.  A  Ma¬ 
gyar  Nemzeti  Múzeum  Néprajzi  Osztályának  Értesítője. 
VI.  2. 

Kopjafák  (temetőfejfák)  a  Székelyföldön.  írta  Szinte 
Gábor.  U.  ott. 

Székelyföldi  kopjafák  és  keresztek.  írta  Sebestyén 
Károly.  U.  ott. 

A  zombori  múzeum  kályhabetét  cserépedényei.  írta 
Bátky  Zs.  U.  ott. 

Magyar  hímes  tojások.  Irta  Beluleszko  Sándor.  U.  ott. 

Gróh  István :  Magyar  stílusó  rajzminták.  Ism.  Dr. 
Semayer  Vilibáld.  U.  ott. 

Csipke-  és  hímzés-kiállítás  a  Nemzeti  Múzeumban, 
írta  p.  U.  ott 

A  berakó  munka  (intarzia)  II.  Faiparosok  és  Lakás¬ 
berendezők  Lapja,  I.  6. 

Botrány  az  iskolai  faliképek  körül  Pesti  Hírlap,  jún.  18. 

A  magyar  papirpénzekről.  Irta  Halász  Gábor.  Numiz¬ 
matikai  Közlöny,  IV.  3. 

Apró  adatok  régi  magyar  bélyegmetszőkről  és  bánya¬ 
városi  tisztviselőkről.  U.  ott. 

Litográfiái  kiállításunk  és  a  kőnyomás  technikája, 
írta  Burgheim  Károly.  Grafikai  Szemle.  XV.  7. 

Az  egyéni  ízlés.  írta  Löwy  Salamon.  U.  ott. 

A  Budapesti  Gépmesterek  és  Nyomók  Köre  kiállítása. 
Irta  Löwy  Salamon.  Grafikai  Szemle.  XV.  6. 

Kassai  fegyvergyártókról.  írta  Kemény  Lajos.  Archae- 
ologiai  Értesítő,  új  folyam,  XXV.  3. 

Az  Iparművészet  Könyve.  Ism.  Szendrei  János  dr. 
U.  ott. 


VEGYES. 


Vissza  a  természethez.  Irta  Marco,  A  Hét,  jún.  4. 

Pályázatok.  Pesti  Napló,  jún.  18. 

A  magyar  művészet  szennyese.  Irta  Teli  Magyar 
Hírlap,  jún.  22  ,  23. 

Secession  in  dér  Secession.  írta  L.  H — i.  Pester 
Lloyd,  jún.  22. 

A  rajztanítás  céljairól.  írta  Sándor  Mór.  Sátoralja¬ 
újhely,  a  „Zemplén"  könyvnyomtató  intézetéből,  1905. 121. 

Pőstyén  egyházi  emlékeiről.  írta  Follajtár  József. 
Archaeologiai  Értesítő,  új  folyam,  XXV.  3. 

Szegény  közönség.  írta  Szmik  Alisz.  Budapesti  Hírlap, 
május  24. 

Rajzkiállítás  (gyermekrajzok)  Budapesti  Hírlap,  jún.  1. 

Rajztanárok  nagygyűlése.  Budapesti  Hírlap,  jún,  4. 

MOVÁSÁR 

VÁSÁRLÁSOK  AZ  ORSZÁGOS  MAGYAR  KÉPZŐ- 
MŰVÉSZETI  TÁRSULAT  1905.  ÉVI  TAVASZI  NEMZET¬ 
KÖZI  KIÁLLÍTÁSÁN. 

A)  Ő  Felsége  a  király  vásárlása. 

Poll  Hugó.  Holdvilág.  Pasztell. 

Szlányi  Lajos.  Téli  délután.  Olf. 

Szlányi  Lajos.  Téli  est.  Olf. 

Telepy  Károly.  Odvaskő  a  borsodi  blikkben.  Olf. 
Tölgyessy  Artúr.  Behordás.  Olf. 

K.  Spányi  Béla.  Alkonyat  gólyákkal.  Olf. 

Br.  Mednyánszky  László.  Hegyi  tó.  Olf. 

Kacziány  Ödön.  Holdas  éj  a  tengeren.  Olf. 

B)  Az  állam  vásárlása. 

Kami  Gyula.  Lussini  részlet.  Olf. 

Kriesch  Aladár.  Önarckép.  Tempera. 

Szlányi  Lajos.  Zagyvapart.  Olf. 

Perimutter  Izsák.  Hollandi  utca.  Olf. 

Kalmár  Elza.  Női  akt.  Márványszobor. 

Edvi  Illés  Aladár.  Búzahordás.  Olf. 

Mihalik  Dániel.  Tiszapart.  Olf. 

Boruth  Andor.  Jézus  születése.  Olf. 

Skutetzky  Döme.  Munkában.  Olf. 

Füredi  Rikhárd.  Madách.  Gipszszobor. 

Frecskay  Endre.  Erdő  széle  őszszel.  Pasztell. 
Dauchéz  André.  Kóróégetés.  Olf. 

Simon  Lucien.  Anya  és  gyermekei.  Olf. 

Morris  Young  Charles.  Havas  hangulat.  Olf. 

Harrison  Alexandre.  A  felhő.  Olf. 

Peppercorn  Douglas  Arthur.  A  tó.  Olf. 

Strang  Willim.  Fuller  Maitland  arcképe.  Színes  rajz. 
Svvan  Macallan  John.  Jaguárok.  Vízf. 

Solomon  J.  Solomon.  Jeral  Zangwill  arcképe,  Olf. 

Cj  TÁRSULATI  NYERŐTAGOK  VÁSÁRLÁSA. 

Túli  Ödön.  Kertben.  Olf.  Répássy  György. 

Gara  Arnold.  Beethoven.  Rézkarc.  László  Berchtold. 
Székely  Árpád.  Parasztudvar.  Rézkarc.  Klösz  György. 
Újváry  Ignác.  A  víznél.  Olf.  Dr.  Bende  Ödön. 

Bruck  Hermina.  Tavasz.  Olf.  Ifj.  Luczenbacher  Pál. 
Markó  Ernő.  Duna  partján.  Olf.  Mertsch  János. 
Pállik  Béla.  Legelőn.  Olf.  Neumann  Frigyes. 

Nádler  Róbert.  Sziklás  part.  Olf.  Özv.  Medetz  Józsefné. 
Nádler  Róbert.  Reccói  spiaggia.  Olf.  Tóth  Lajos. 
Faragó  Géza.  Premier  smokk.  Gouache.  Bottlik  Tibor. 
Markup  Béla.  Szobakút.  Márvány  és  bronz.  Basch  Gyula. 
Tölgyesy  Arthur.  A  kaszás.  Olf.  Szerb  György. 
Ujváry  Ignác  Deres  reggel.  Olf.  Lányi  Bertalan. 
Faragó  Géza.  Tennis  smokk.  Gouache.  RapaichRikhard. 
Nádler  Róbert.  Sori  a  Riviérán.  Olf.  Langsch  József. 
Nádler  Róbert.  Arab  iskola.  Olf.  Csapó  Vilmos. 
Székely  Árpád.  Sződi  részletek.  Rézkarc.  Özvegy 
Karlovszky  Zsigmondné. 

K.  Spányi  Béla.  Reggeli  szürkület.  Olf.  Bibó  Dénes. 
Szlányi  Lajos.  Fűzfák.  Olf.  Novák  József  Lajos. 
Ujváry  Ignác.  Téli  alkony.  Olf.  Dr.  Bleuer  Samu. 


Művásár 


Ujházy  Ferenc.  Táncmulatság.  Olf.  Wolfner  Jenő. 
Nádler  Róbert.  Fürdő  a  Balatonon.  Olf.  Pánthy  Endre. 
Keményffy  Jenő.  Arckép.  Olf.  Bohdaneczky  Lajos. 
Pállik  Béla.  Hazatérő  juhnyáj.  Olf.  Sujánszky  Ödön. 
Greguss  Imre.  Lókötő.  Olf.  N.  N. 

Zombory  Lajos.  Reggeli  tájkép.  Olf.  Kempszky  Mihály. 
Conrád  Gyula.  Alkonyat.  Rézkarc.  Boros  Soma. 
Faragó  G.  Ajánlkozó  modell.  Gouache.  Erdélyi  Adolf. 
Poll  Hugó.  Szalonak  vára.  Pasztell.  Dr.  Brüll  Ignác. 
Telepy  Károly.  Liptóujvár.  Olf.  Székesfehérvári 
V  örösmarty-  kör. 

Nagy  Zsiga.  Katica.  Olf.  Dr.  Gál  Jenő. 

Nádler  Róbert.  Travnik.  Olf.  Dr.  Králik  Lajos. 
Grünwald  Béla.  Nyaraló  éjjel.  Olf.  Danzigi  műegylet. 
Nádler  Róbert.  Gossensass.  Olf.  Dr.  Geréb  József. 
Túli  Ödön.  Capri  szigetéről.  Olf.  Jónás  Bertalan. 
Olgyay  Ferenc.  Akácos  út.  Olf.  Hirsch  Jakab. 
Zombory  Lajos.  Egylovas  fogat.  Olf.  Dr.  Sacher  Lipót. 
Szirmay  Antal.  A  tolvaj  vége.  Olf.  Dobos  C.  József. 

D)  MAGÁNOSOK  VÁSÁRLÁSA. 

Völkerling  Hermann.  Esős  idő.  Olf.  Teles  Ede. 

Pállya  Celesztin.  Ötöt  egy  hatosért.  Olf.  Kintzig  János. 
Szirmay  Antal.  In  ílagranti.  Olf.  Kintzig  János. 
Charpentier  Gustave.  Tó  partján.  Színes  rézkarc. 
Kintzig  János. 

Pállik  Béla.  Anyajuh  ikrekkel.  Olf.  Surányi  Béla. 
Jendrássik  Jenő.  Késő  bánat.  Olf.  Surányi  Béla. 
Pogány  Margit.  Gyermek.  Olf.  Mándi  Béla. 

Lemaire  Madleine.  Rózsák.  Olf.  Gr.  Csekonics  Endre. 
Gergely  Imre.  Macskatoilette.  Olf.  Aich  Ferenc. 
Helleu  Paul.  Párisi  nő.  Rézkarc.  Tiiköry  Alajosné. 
Thaulow  Fritz.  Mária  havában.  Színes  rézkarc. 
Tüköry  Alajosné. 

Helleu  Paul.  Párisi  asszony.  Rézkarc.  Dr.  Keller  István. 
Túli  Ödön.  Reggel  a  Giudeccán.  Vízf.  Zsolnay  Miklós. 
Thaulow  Fritz.  A  bakter.  Színes  rézkarc.  Lukács  József. 
Zorn  Anders.  Akttanulmány.  Rézkarc.  Lukács  József. 
Toulouse  Lautrec. Tengeren. Kőnyomat.  Lukács  József. 
Austen  Brown  Thomas.  Holdfény.  Pasztell.  Lukács 
József. 

Charpentier  Gustave.  Tó  partján.  Színes  rézkarc. 
Rajner  Zoltán. 

Markó  Ernő.  Ősz.  Olf.  Gróf  Tisza  Istvánná. 

Stróbl  Zsófia.  Macskák.  Olf.  Gróf  Almássy  Dénesné. 
Thaulow  Fritz.  Nyári  est  Olf.  Dr.  Kohner  Adolf. 
Gulácsy  Lajos.  Vesztőhely.  Olf.  Dr.  Hajós  Zsigmond. 
Grünwald  Béla.  Felhők.  Olf.  Lukács  József. 

Helleu  Paul.  Babette  kisasszony.  Rézkarc.  Heller  Ágnes. 
Helleu  Paul.  H.  asszony.  Rézkarc.  Glück  Frigyes. 
Charpentier  Gustave.  Tó  partján.  Színes  rézkarc. 
Tomasek  Emma. 

Peske  Géza.  A  csúzli.  Olf.  Glantz  Adolf. 

Charpentier.  Tó  partján.  Színes  rézkarc.  Jósika  Sámuel. 
Ujváry  Ignác.  Erdő  mellett.  Olf.  Basch  Gyula. 
Conder  Charles.  Veneziai  emlék.  Olf.  Pucher  István. 
Kárpáty  Rezső.  Tavasz  az  Adrián.  Olf.  Burschik  Ferenc. 
Charpentier  Gustave.  Tó  partján.  Színes  rézkarc. 
Szántó  Ferenc. 


Thaulow  Fritz.  Tavasz.  Színes  rézkarc.  Szántó  Ferenc. 
Thaulow  Fritz.  Mária  hónapja.  Színes  rézkarc.  Szántó 
Ferenc. 

Mendlik  Oszkár,  Holdas  éj  az  óceánon  Olf.  Gróf 
Hadik  Barkóczy  Endre. 

Nádler  Róbert.  Hullámcsapás.  Olf.  Vajkay  Károly. 
Nádler  Róbert.  Recco.  Olf.  Vajkay  Károly. 
Magyar-Mannheimer  Gusztáv.  Tóparton.  Olf.  Nemes 
Marcell. 

Ujváry  Ignác.  Est  a  bükkben.  Olf.  Hór  Mór. 

Medovic  C.  M.  Római  nő.  Olf.  Dr.  Horánszky  Dezső. 
Toulouse  Lautrec.  Sétakocsizás.  Kőrajz.  Lukács  József. 
A  Tavaszi  Nemzetközi  Kiállításon  elkelt  összesen 
107  mű  109,485  korona  értékben,  a  melyből  30  mű  és 
37,495  korona  külföldi,  77  mű  és  71,990  korona  pedig 
magyar  művészekre  esik. 

AZ  EGGENBERGER-FÉLE  MŰKERESKEDÉSBEN  1904. 
év  folyamán  eladott  műtárgyak  jegyzéke.  —  II. 

Erdőssy  Béla.  Venezia.  Concha  Károlyné. 

Vastagh  Géza.  Csirkék  télen.  Zsigmondy  Béláné. 
Edvi  Illés  Aladár  Csacsi  fej.  Zsigmondy  Béláné. 
Nagy  Lázár.  Tusnádi  tó.  Dr.  Iván  András. 

Háry  Gyula.  Venezia.  Dr.  Iván  András 
Keleti  Gusztáv.  Fatörzs.  Dr.  Iván  András. 

Németh  Bertalan.  Szőlő,  dinnye.  Havas  Imre. 

Háry  Gyula.  Tivoli  ködben.  Dr.  Hültl  Hiimér. 
Mendlik  Oszkár.  Vitorlás  csolnak.  Forster  Gézáné. 
Háry  Gyula.  Titus  diadalíve.  Hültl  Dezső. 

Spányi  Béla.  Ér  tehenekkel.  Ifj.  Rákóczy  Aladár. 
Lotz  Károly.  Női  akt.  Dr.  Barthos  Tivadar. 

Háry  Gyula.  Tivoli.  Dr.  Sebestyén  Emil. 

Spányi  Béla.  Alkony.  Dr.  Nuszer  Lajos. 

Brodsky  Károly.  Naplemente.  Fieber  Henrik. 

Reichel  Kálmán.  Falusi  udvar.  Fieber  Henrik. 

Telepy  Károly.  Tarpataki  vízesés.  Dr.  Mladovits  József. 
Vastagh  György.  Beduin  nő.  Dr.  Hudovernig  Károly. 
Vastagh  Géza.  Tigrisfej.  Gosztony  Aladár. 

Edvi  Illés  Aladár.  Tájkép.  Dr.  Hültl  Hümér. 

Báró  Mednyánszky.  Tájkép.  Dr.  Barthos  Tivadar. 
Háry  Gyula.  Amsterdam.  Dr.  Nuszer  Lajos. 

Háry  Gyula.  Lánchíd.  Dr.  Nuszer  Lajos. 

Háry  Gyula.  Borghese-kertből.  Hültl  Dezső. 

Vastagh  Géza.  Baromfi-udvar.  Dr.  Brückler  Mihály. 
Neogrády  Antal.  Keskeny  pallón.  Dr.  Basch  Imre. 
Vastagh  György.  Cigányleány.  Dr.  Hegedűs  Gyula. 
Mendlik  Oszkár.  Hullámcsapás.  Hegedűs  Géza. 
Istvánffy  Gyula.  Nyírfák.  Báró  Fejérváry  Celesztin. 
Koszkol  Jenő.  Jóni  tenger.  Báró  Fejérváry  Celesztin. 
Spányi  Béla.  Mocsár.  Dr.  Hegedűs  Gyula. 

Mendlik  Oszkár.  Hullámok.  Dr.  Hegedűs  Gyula. 
Edvi  Illés  Aladár.  Aratás.  Dr.  Hegedűs  Gyula. 
Baditz  Ottó.  Puszta.  Dr.  Hállay  András. 

Báró  Medjjyánszky.  Virágzó  fák.  Dr.  Paczák  Jenő. 
Edvi  Illés  Aladár.  Falusi  utca.  Endrődi  Sándor. 
Koszkol  Jenő.  Capri  sziget.  Endrődi  Sándor. 
Németh  Bertalan.  Szőlőfürt.  Vastagh  Gyula. 

Háry  Gyula.  Amsterdam.  Havas  Imre. 

Neogrády  Antal.  Téli  kép.  Dr.  Barthos  Tivadar. 

Lejáró  pályázatok  — 

LEJÁRÓ  PÁLYÁZATOK 

1905  augusztus  31-én  lejár  a  két  római  magyar  festő- 
művészeti  díjra  kiírt  pályázat.  Bővebbet  1.  „Művészet", 
1905.  évf.  215.  1. 

1905  augusztus  31-én  lejár  a  Ramasetter-szobor 
pályázata.  Bővebbet  1.  „Művészet"  1905.  évf.  2.  sz.  144. 1. 

1905  szeptember  1-én  lejár  a  Hornyánszky-nyomda 
által  vázlatrajzokra  hirdetett  pályázat.  Bővebbet  1.  „Művé¬ 
szet",  1905.  évf.  3.  sz.  215.  1. 

1905  szeptember  15-ikén  lejár  a  nemzetközi  pályázat 
nők  által  készített  művészi  munkákra,  a  melyet  a  »Gaulois« 
című  napilap  Párisban  rendez,  s  melynek  kiállítása  novem¬ 
ber  25-én  nyílik  meg  és  december  10-én  záródik  be. 

A  kiállítási  tárgyak  kizárólag  csak  női  munkák  lehetnek. 

A  bejelentések,  valamint  tárgyak  a  bizottság  címére  az 
Országos  Magyar  Iparművészeti  Múzeumba  (Üllői-út 
33 — 37)  címzendők.  A  küldeményeket  jeligével  kell  el¬ 
látni  s  melléje  a  szerző  nevét  és  címét  tartalmazó  zárt 
borítékot  csatolni.  A  berendezés,  kiállítás,  őrzés  s  egyéb 
költségek  a  »Gaulois«-t  terhelik.  A  »Gaulois«  felkérésére 
külön  magyar  bizottság  alakult,  a  mely  a  központi 
bizottságtól  nyert  felhatalmazás  alapján,  egyúttal  előze¬ 
tesen  megbírálja  a  pályamunkákat  és  amennyiben  azokat 
megfelelőknek  találta,  elküldi  a  kiállítás  helyére.  Jutalmak: 

A  kiválóság  díja  (Prix  d’excellence).  Első  díj.  Második 
díj.  Elismerő  oklevél  (Mention  honorable).  A  díjjutalmak 
értéktárgyakból  állnak.  Bővebb  felvilágosítást  ad  :  a 
Gaulois  női  munka  kiállításának  magyar  bizottsága, 
Budapest,  IX.  Üllői-út  33. 

1905  szeptember  30-án  lejár  a  nagyváradi  szálloda- 
építés  pályázata.  Bővebbet  1.  „Művészet"  1905.  évf.  3. 
sz.  216.  1. 

1905  október  10-én  lejár  a  „Deutsche  Kunst  &  Deco- 
ration"  ex-libris  pályázata.  Bővebbet  1.  „Művészet",  1905. 
évf.  3.  sz.  216.  1. 

1905  október  30-án  lejár  a  Sátoralja-Ujhelven  eme¬ 
lendő  Kossuth-szobor  pályázata.  A  szobornak  Kossuth 
Lajost  az  1848.  évből,  valamely  kimagasló  ténykedéséből 
kell  megörökíteni,  legalább  életnagyságúnak  kell  lennie 
és  a  mintázatnak  a  szobor  talapzatára  is  ki  kell  terjesz¬ 
kednie.  A  talapzatnak  gránitból  vagy  más,  az  idő  viszon¬ 
tagságainak  teljesen  ellentálló  kőből  kell  készülnie.  Az 
első  díj  nyertese  köteles  a  szobrot  ércbe  öntetni  és  az 
emlékmű  egész  felállítását  magára  vállalni.  A  szobrot  a 
talapzattal  együtt  a  pályázók  egyharmad  nagyságban 
kötelesek  a  szoborbizottságnak  bemutatni.  A  pályázók 
e  mellett  tartoznak  még  tervet  bemutatni  a  sátoralja-új- 
helyi  Széchenyi-tér  rendezéséről,  a  hol  a  szobrot  fel¬ 
állítják  és  egy  emléktábláról,  melylyel  Kossuth  monoki 
szülőházát  fogják  megjelölni.  A  szobor  összes  költségei 
harminckétezer  koronán  túl  nem  terjedhetnek.  Első  díj 
nincs,  hanem  az  illető  művészt  megbízzák  a  szobor  el¬ 
készítésével  :  második  díj  500,  harmadik  300  korona. 

A  munkával  megbízott  művész  köteles  a  szobrot  hat 
hónap  alatt  fölállítani. 

1905  október  31-ikén  lejár  a  Magyar  Iparművészeti 
Társulat  karácsonyi  kiállítására  kitűzött  díjakra  pályázó 

művek  beküldési  határideje.  Bővebbet  1.  „Művészet", 
1905.  évf.  3.  sz.  216.  old. 

1906  január  8-ikán  lejár  a  Magyar  Mérnök-  és  Épí¬ 
tész-Egylet  építészeti  nagjrpályazata.  Bővebbet  1.  „Művé¬ 
szet",  1905.  évf.  3.  sz.  216.  old. 

1906  január  20-ikán  lejára  Munkácsy  Mihály  szobrára 
hirdetett  pályázat.  Bővebbet  1.  „Művészet"  1905.  évf. 
3.  sz.  216.  1. 

1906  február  3-án  lejár  a  Sárosfürdő  tervpályázata. 
Bővebb  felvilágosítást  a  székesfővárosi  tanács  ad. 

1906  október  31-ikén  lejár  a  Kisfaludy-Társaság 
Lukács  Krisztina  jutalomdíjára  hirdetett  pályázat.  Bőveb¬ 
bet  1.  „Művészet",  1905.  évf.  2.  sz.  144.  1. 


KIÁLLÍTÁSOK  NAPTÁRA 

1905  szeptember  17-én  záródik  a  berlini  nagy  nem¬ 
zetközi  kiállítás. 

1905  szeptember  végén  záródik  Liége-ben  a  nagy 
nemzetközi  kiállítás. 

1905  szeptember  végén  záródik  Londonban  a  Royal 
Academy  kiállítása. 

1905  október  1-én  nyílik  meg  a  városligeti  műcsar¬ 
nokban  K.  Spányi  Béla  külön  kiállítása. 

1905  október  15-én  nyílik  meg  Párisban  a  Sálon 
d’Automne  kiállítása. 

1905  október  21-én  záródik  a  városligeti  műcsar¬ 
nokban  K.  Spányi  Béla  külön  kiállítása. 

1905  október  25-én  jár  le  az  Országos  Magyar 
Képzőművészeti  Társulat  1905/6.  évi  téli  kiállításának 
a  beküldési  határideje. 

1905  október  végén  záródik  Münchenben  a  IX.  nagy 
nemzetközi  kiállítás. 

1905  október  31-én  záródik  Velencében  a  VI.  nagy 
nemzetközi  kiállítás. 

1905  november  15-én  nyílik  meg  az  Országos  Magyar 
Képzőművészeti  Társulat  1905/6.  évi  téli  kiállítása. 

1905  november  15-én  záródik  Párisban  a  Sálon 
d’Automne  kiállítása. 

1905  novemberben  nyilik  meg  Bécsben  a  Hagen- 
bund  őszi  kiállítása. 

1905  november  végén  nyilik  meg  a  Genossenschaft 
dér  bildenden  Künstler  Wiens  őszi  kiállítása. 

1905  december  27-én  záródik  a  Genossenschaft  dér 
bildenden  Künstler  Wiens  őszi  kiállítása. 

1905  decemberben  záródik  Bécsben  a  Hagenbund 
őszi  kiállítása. 

1906  január  15-én  záródik  az  Országos  Magyar 
Képzőművészeti  Társulat  1905/6.  évi  téli  kiállítása. 

rdekes  kiállítás  nyílt  meg  1888-ban 
a  régi  Műcsarnokban,  magántulaj¬ 
ban  levő  régi  és  modern  képekből. 
Andrássy  Manó  és  Ráth  György 
nagybecsű  gyűjteményei  voltak  a 
tárlat  fő  ékessége.  A  kiállító  tulajdonosok  között 
szerepelt  Ferenczy  Károly  is,  hat  darab  fest¬ 


ménynyel. 

Gz  volt  az  ő  első  föllépése  a  Műcsarnok¬ 
ban.  Mint  műgyűjtő  mutatkozik  be  a  közön¬ 
ségnek  azon  időben,  mikor  épp  Párisban  tanul 
a  Juliánban,  Bouguereau  és  Robert-Fleury  isko¬ 
lájában,  hogy  dilettánsból  hivatásos  festővé 


fejlődjék. 

A  következő  évben,  1889-ben,  azonban  már 
saját  műveivel  is  megjelent  a  téli  tárlaton.  Két 
képet  állított  ki:  a  „Leányok  virágokat  gon- 
doznak“  és  „Kallós  Ede  szobrász  arcképe"  c. 
olajfestményeket.  Ez  utóbbit  1903-ban,  a  Nem¬ 
zeti  Szalonban  rendezett  gyűjteményes  tárlatán 
is  kiállította. 

Kallós  képmása  érdekes  dokumentuma  a 
művész  akkori  irányának  s  tudása  fokának. 
Mint  ő  maga  írta,  a  Bastien-Lepage-féle  finom 
naturalizmusnak  ideje  volt  ez.  A  valószerű¬ 
ség  keresésében,  átlátszó  barnás  színeiben, 
folyékony  festékkezelésében  iskolájának  hű 


tanítványa.  Határozott  egyéniség  nyomai  még 
nem  jelentkeznek  nála ;  technikai  készsége  is 
korlátolt.  Megható  pontossággal  kutatja  a  rész¬ 
leteket  ;  jellemző  például  az  ábrázolt  jobb  keze, 
melyet  alul  a  kép  kerete  vág  el.  Mennyi  gonddal 
tünteti  föl  a  művész  a  kis  részletformákat,  az 
apró  dudorokat,  az  ereket,  a  csukló  hajlását ! 
De  már  maga  a  kéz  is  szétesik,  s  még  meny¬ 
nyivel  inkább  kiesik  az  a  kép  egészéből. 
Ferenczy  analizál,  de  a  részletek  egységes 
összefogására  még  nincs  ereje. 

Pedig  már  27  éves;  érzései  s  egyénisége 
bizonyára  kiforrtak ;  s  a  férfikor  küszöbén 
álló  művészt  lelki  érettsége  megcsalja.  El¬ 
felejti,  hogy  csak  az  ember  érett  benne,  nem 
a  művész ;  azt  hiszi,  hogy  művészeti  iskoláját 
már  kijárta  és  a  saját  lábán  fejlődhetik  tovább. 
Otthagyja  Párisi,  hazatér  és  Szent-Endrén  telep¬ 
szik  le.  Szorgalmasan  festeget ;  az  1890-iki 
téli  tárlaton  kiállítja  „Kavicsot  hajigáló  fiúk  a 
Duna  partján"  és  „Vidéki  hordár"  c.,  az 
1891-ikin  „A  plakátok  előtt"  c.  olajfestmé¬ 
nyeit.  Itthon  töltött  négy  évéről  (1889 — 1892) 
később  maga  úgy  nyilatkozik,  hogy  sem  a 
művészetet,  sem  a  természetet  nem  ismerte 
akkor  még  eléggé  arra,  hogy  a  szent-endrei 
magány  hasznára  lehetett  volna. 

A  komoly  művészt  jellemző  önelégületlen- 
ség  útra  készti  s  ő  1893-tól  1896-ig  Mün¬ 
chenben  telepszik  le.  Az  új  környezet,  a  mű- 

vészi  légkör,  a  jelentékeny  és  törekvő  kollegák 
társasága,  a  kiállításokon  feltűnő  újabb  irányú 
festői  iskolák  nagy  hatással  voltak  rá  s  átala¬ 
kították  művészetét.  Mialatt  itthon  az  1892-iki 
téli  tárlaton  utolsó  szent-endrei  festményei 
(„A  válás"  és  „A  tékozló  fiú"  c.  olajképek  és 
három  arckép)  vonulnak  meg  szerény  szürke¬ 
ségben  a  Műcsarnok  magas  falain,  ő  künn 
belemélyed  a  festészet  kérdéseibe,  s  belátja, 
hogy  amit  eddig  művelt,  nem  volt  igazi  mű¬ 
vészet.  Hátat  fordít  a  színtelen  novellisztiká¬ 
nak,  melynek  a  „Válás"  oly  jellemző  terméke. 
Megérzi  a  festészetben  azt,  ami  legősibb  benne, 
a  vonalak  s  a  foltok  díszítő  erejét ;  s  amit 
eddig  elhanyagolt,  kezdi  alkalmazni  a  rajz¬ 
nak  s  a  színnek  a  tartalomtól  független,  — 
amint  hasonlattal  mondani  szokták  —  zenei 
elemeit.  Az  1894-iki  téli  tárlaton  két  festményt 
állít  ki;  ezek  közt  a  „ Madárdal “  c.  jelen¬ 
leg  a  Szépművészeti  Múzeum  tulajdona  —  új 
művészetfölfogásának  teljes  kifejezője.  Evvel 
kezdődik  az  ő  tulajdonképpen  való  művészi 
pályája.  E  bájos  festmény  mintegy  ouver- 
tureje  későbbi  egész  működésének ;  benne 


ARCKÉP,  1889 

FERENCZY  KÁROLY  FESTMÉNYE 


megcsendülnek  már  az  ő  dekoratív  tehetsé¬ 
gének,  finom  színérzékének,  széles  foltszerkesz¬ 
tésének  motívumai.  Idegen  hatások  földolgo¬ 
zása  mellett  mutatkozik  már  benne  egyéni¬ 
sége  is :  művészetének  előkelő  tartózkodása  és 
fanyarkás  zamatja. 

A  müncheni  esztendők  az  ő  második  s 
igazi  tanuló  évei.  Tanulmányainak  komolysá¬ 
gára  vall  „Adám"  c.  nagy  képe,  mely  a  „Tyúk¬ 
etetés"  cíművel  az  1895-iki  téli  tárlaton  szere¬ 
pelt.  Párisi  formaelemzéseinek  folytatása  ez, 
élevedett  szemmel,  fejlett  formaérzékkel  látva, 
biztosabb  kézzel,  szabadabb  festőeljárással 
visszaadva.  Az  akt  tele  van  finoman  elemzett 
formákkal,  melyek  azért  nem  bontják  meg  az 
alak  egységét.  E  művészet  még  mindig  analizál, 
de  már  egészet  elemez.  Ferenczy  az  elemzés 
iskoláját  ezzel  elvégezte,  s  a  formák  ismere¬ 
tével  megvetette  alapját  jövendő  szinthetikus 
művészetének. 

Az  „Ádám“-on  a  természet  is  föllép  a  hát¬ 
térben,  de  csak  mint  járulék ;  az  emberi  alak 
kiválik  belőle  s  uralkodik  rajta.  A  következő 
évben,  az  ezredéves  kiállítás  nagy  tárlatán, 
Ferenczy  három  új  képet  állított  ki ;  köztük 
a  „Kerti  jelenet"  című  olajfestményt.  E  mű 
a  müncheni  négy  év  eredményeinek  foglalatja. 
Nem  elemzés  többé,  hanem  a  formáknak  meg¬ 
felelő  foltok  biztos  összeszerkesztése ;  nem 
ember  és  természet  kettéválasztása,  hanem 
festői  egybefoglalása.  E  kis  feladatban  sikerült 
már  a  művésznek  az,  a  minek  nagyban  való 
megoldása  még  néhány  évi  munkájába  fog 
kerülni. 

Ferenczy  most  már  csakugyan  befejezte 
iskolaéveit,  s  itt  volt  az  ideje,  hogy  önállóan, 
szabadon  fejlessze  egyéniségét.  Visszajő  hazá¬ 
jába,  nyárra  Nagy-Bányán,  télire  Budapesten 
telepszik  le.  Itthon  a  művészeti  viszonyok  idő¬ 
közben  megváltoztak ;  az  ifjabb  nemzedék 
törekvő  tagjai  mind  jobban  érvényesültek,  s 
a  fővárosban  némi  művészeti  közélet  fejlő¬ 
dött  ki.  Úgy  a  nagybányai  művésztelepen, 
mint  Budapesten  Ferenczy  már  rokon  törek¬ 
vésű  társak  között  élhetett. 

Müncheni  benyomásainak  első  eredménye- 
kép  említettük  képein  a  dekoratív  elem  föl¬ 
lépését.  Ferenczy  ezt  nemcsak  festményein 
hangsúlyozta,  hanem  azon  külön  esetekkel  is 

foglalkozott,  hanem  midőn  éppen  e  dekoratív 
elem  kizárólagos  alkalmazásáról  lehet  csak 
szó.  Tisztába  iparkodott  jönni  az  alkalmazott, 
a  díszítő  festészet  elveivel.  Törekvése  ered¬ 
ményességéről  a  Münchenben,  1896-ban  fes¬ 
tett  „Archeológia"  c.  képe  tanúskodik.  Mikor 
hazatérte  után,  1897-ben  a  nagybányaiak 
Kiss  József  költeményeinek  illusztrálásával 
bízattak  meg,  ő  nyugodt  határozottsággal,  a 
föladatával  és  eszközeivel  tisztában  levő  művész 
biztosságával  láthatott  a  munkához.  Rajzain 
szembetűnő  elvszerű  alkalmazkodása  a  könyv, 
a  díszítendő  lap  természetéhez.  A  posilippói 
alkony  merengő  lágyságát,  Ágota  kisasszony 
rózsatőültetésének  bájos  naivságát,  a  sávos 
lepelben  imádságot  mormoló  zsidók  festői 
csoportját,  a  titkokat  rejtő  hegyi  erdő  hullá¬ 
mos  felületét  egyszerű  nagy  vonalakkal,  széles 
fekete-fehér  foltokban  érzékid  meg,  mindig 
ragaszkodva  a  könyvillusztráció  síkdíszítmény 
jellegéhez.  Rajzai  megoldják  kettős  feladatukat : 
rokon  hangulattal  kísérik  a  rímek  zenéjét  s 
ékítik  a  fehér  papírlapot,  melyre  a  fekete  betű¬ 
sorok  nyomtatvák. 

Az  ilyen  dekoratív  feladat  természetes  csak 
mellékesen  foglalkoztatja ,  munkássága  javát 
a  festői  nagy  problémák  foglalják  le.  1897-től 
1903-ig  öt  bibliai  tárgyú  festményt  készít, 
melyeken  legtisztábban  követhetni  törekvéseit 
és  fejlődését.  Ezeket  kisérő  számos  kisebb  fest¬ 
ményét  szinte  csak  kommentárnak  tekinthet¬ 
jük,  mely  jobban  megérteti  célzatait,  s  bevilágít 
a  nagy  kompozíciók  alakulásába. 

Első  nagybányai  bibliai  képe  volt  a  „Hegyi 
beszéd",  1897-ből.  Valami  kettősség  érezhető 
benne  :  a  Krisztust  hallgató  alakok  megkapó 
csoportja  s  a  háttérben  emelkedő  erdős  hegy¬ 
oldal  közt.  Két  külön  kép  :  München  és  Nagy¬ 
bánya.  Münchenből  még  úgy  jött  haza,  mint 
akit  a  természetben  az  ember  érdekel  leg¬ 
jobban.  A  nagybányai  élet  eltávolította  kissé 
az  embertől,  s  közelebb  hozta  a  nagy  ter¬ 
mészethez.  Az  ottani  gazdag  természet  meg¬ 
ragadta  szemét  és  kedélyét ;  számos  táj-,  külö¬ 
nösen  erdőtanulmányt  festett,  melyek  a  nagy¬ 
bányaiak  kiállításain  tűntek  föl.  A  természet 
helyet  követelt  történeti  kompozícióján  is,  de 
a  „Hegyi  beszéd  “-ben  még  nem  olvadt  vele 
egységgé.  Viszont  követelődzése  már  elég¬ 


hangos,  s  nem  elégszik  meg  másodrendű, 
kisérő  szereppel.  Az  ember  és  a  természet 
küzdenek  egymással  e  képen.  Ha  Ferenczy 
eddigi  fejlődését  figyelemmel  néztük,  nem  lehet 
kétségünk,  hogy  nála  a  természet  fog  győzni, 
s  az  embert  annak  alá  fogja  rendelni. 

A  nagybányai  festők  második  kiállításán 
lépett  föl  a  „Három  királyok"  c.  olajfestmé¬ 
nyével.  Az  alakok  beleolvadnak  az  erdő  szín¬ 
életébe.  A  feladat  meg  van  oldva,  a  természet 
győzött.  A  történetből  csak  a  mesehangulat 
maradt  meg :  a  három  királyok  átsuhannak 
az  erdő  zöld  fényén,  s  fehér  lovaik  halkan 
lépegetnek  a  puha  avarban.  Az  emberekből 

hiányzik  a  pszikhe,  csak  vegetatív  életet  élnek. 
Ez  volt  az  egység  ára ;  az  ember  beleolvadt 
a  természetbe. 

Amint  mondottuk,  itt  a  mesehangulat  pótolja 
a  történetet.  Mert  avval  tisztába  kell  jönnünk, 
hogy  ez  nem  történeti  festészet.  A  történet 
mindig  emberi  és  mindig  pszikhikai.  A  törté¬ 
neti  festészetben  ennélfogva  az  embert  el¬ 
nyomni  nem  lehet ;  abban  a  lelki  összefüg¬ 
géseket  ki  kell  fejezni.  Történeti  festészet  nincs 
irodalmi  elem  nélkül. 

Ferenczy  ugyanezt  a  problémát  oldja  meg 
a  következő  évben,  de  már  nem  lovas  kirá¬ 
lyokkal,  hanem  külön-külön  parasztokkal  és 
lovakkal.  A  „Hazatérő  favágók"  fáradt,  gon- 
dolattalan  bandukolására  a  szálló  nap  hinti 
meleg  aranyát.  Természet  és  emberek  egy¬ 
sége  teljes  és  zavartalan.  Az  „Esti  hangulat 
lovakkal"  című  képen  a  levegő  tele  van  az  est 
kékesszürke  árnyaival ;  az  alkonyi  csend  be¬ 
nyomása  tökéletes.  A  halkan,  nehezen  lépegető 
lovak  csak  fokozzák  a  közelgő  éj  hangulatát. 

Ezek  a  képek  már  tisztán  mutatják,  hogy 
Ferenczy  nem  akar  elbeszélni.  Nem  történetet 
fest,  csak  hangulatot ;  nem  embert,  hanem 
természetet.  Mottóul  alkalmazhatná  Jezsajás 
gyönyörű  szavait:  „Minden  test  olyan,  mint 
a  fű  és  minden  szépsége  az  embernek  olyan, 
mint  a  mező  virága". 

Az  1 900-ik  év  nagy  bibliai  festménye : 
„Józsefet  eladják  testvérei".  Az  elnyomott  tör¬ 
ténet  bosszút  állt  a  művészen.  A  jelenet  drámai- 
sága  nem  volt  természethangulattá  tompít¬ 
ható  ;  az  alakok  lelki  kapcsolata  kifejezésre 
tört.  A  csoportszerkesztés  rendkívül  érdekes 
és  festői,  a  hátranyuló  táj  hatalmas,  de  a 
kép  e  két  eleme  nem  olvad  egységgé. 

Annál  egységesebb  a  következő  év  bibliai 
képe:  „Ábrahám  áldozata".  Itt  sikerült  a  mű¬ 
vésznek  egy  valóban  drámai  jelenetből  kiszűrni 
azt,  ami  benne  pusztán  hangulat.  Tett  és 
indulat  elhalványul ;  Izsák  nemes  ifjú  alakját, 
a  komofy  angyalt,  a  kissé  groteszk  nagyszakállú 
Ábrahámot,  zöld  hullámaival  körülönti  a  mesék 
sűrű  titokzatos  erdeje.  A  szent  öreg  véráldo¬ 
zatából,  a  nagy  lelki  tusából  nem  maradt  meg 
más,  csak  a  napkeleti  rege  bűvös  illata. 

1903  hozza  a  sorozatnak  (egyelőre)  utolsó 
képét,  a  „Levétel  a  keresztről"  című  tempera¬ 

festményt.  A  dráma  ismét  előtérbe  nyomul,  s 
a  természet  csendjét  diszszonáns  hangként 
bontja  meg.  A  kettő  összeegyeztetése  nem 
sikerült,  hiába  vitte  ki  a  művész  a  jelenetet 
az  erdő  méla  homályából  az  izzó  napsütés 
alá.  Sőt  világosan  látjuk,  hogy  a  probléma 
megoldhatatlan.  Két  eset  lehetséges  csak:  vagy 
természetet  fest  a  művész,  s  akkor  a  drámá¬ 
nak  lírai  zsongássá  kell  halkulnia ;  vagy  drá¬ 
mát,  de  akkor  a  természetet  kell  az  ember  alá 
rendelnie.  Ez  a  nyolc  éves  küzdés  tanulsága. 

Míg  a  fő  kérdés,  mint  láttuk,  mindig  ez  egy 
probléma  körül  forog,  a  kifejező  eszközökben 
változást,  gazdagodást,  fejlődést  látunk. 

Az  első  nagybányai  évek  az  egységes  tónus 
jegyében  állanak.  A  színek  szelíd,  mélyre  han¬ 
golt,  nemes  harmóniában  olvadnak  össze.  E 
tónusegységet  célzó  törekvések  foglalatja  az 
„Ábrahám  áldozata". 

De  az  1901-ik  év  többi  képén  már  új  cél¬ 
zatok  is  mutatkoznak.  A  szín  föllázad  az  össz- 
tónus  zsarnoksága  ellen.  A  szín  önállóan  is 
érvényesülni  akar.  A  „Cigányok"  c.  két  olaj- 
festmény  himnus,  mely  a  kék  szín,  az  erős, 
ragyogó  kék  szín  dicsőségét  zengi.  Kétszer  is 
megfestette  a  művész ;  az  első  festmény  szer¬ 
kezetbeli  hiányait  javítgatta  a  második  vál¬ 
tozatban. 

Az  össztónus  a  megtört,  a  közvetett  világítás 
birodalmában  van  otthon.  Tán  a  színek  külön 
vágya  vitte  ki  Ferenczy t  az  est  fátyolos  világá¬ 
ból,  az  erdő  félhomályából  az  égő,  ragyogó 
napfény  alá.  A  következő  két  év  munkáját  a 
napfénynek,  a  napfényben  csillogó  színeknek 
ábrázolására  fordította. 

Az  1902-ik  év  legjellemzőbb  termékei  a 
„Fürdő  fiúk“  c.  és  a  „Márciusi  est“  c.  (1.  a 
Művészet  II.  évf.  20  ik  lapján)  olajfestmények. 
Az  előbbiben  a  kora  reggeli  nap  fényét  festi 
a  művész,  amint  az  végigtáncol  a  hűvös  patak 
hullámain  és  átsiklik  a  vízben  óvatos  fázé- 
konysággal  gázoló  fiúk  hátán.  A  másodikban 
a  kora  tavaszi  est  ragyogó  sugarát  ábrázolja, 
mely  megaranyozza  a  templom  tornyát,  a 
fehér  kerítésfalat  s  az  előtte  álló  fogatokat. 
Mind  a  két  műben  nagy  erővel  ragyog  már 
a  napfény  férfias  költészete. 

Az  1903-ik  esztendő  a  napfény  fokozott 
intenzitásának  ábrázolásával  lep  meg.  Nap- 

fény  ragyog  az  „October44  című  rendkívüli 
technikai  készséggel  festett  olajfestmény  terí¬ 
tett  asztalán,  kifeszített  ernyőjén,  tágas  kert¬ 
hátterén,  a  „Festőnő44  című  temperafestmény 
kékruhás  nőjén,  s  a  tüzes,  izzó  napfény  végre 
orgiáit  üli  a  már  említett  „Levétel  a  kereszt- 
ről“  című  kép  merész  színfoltjain.  Az  előbbi 
festményeken  Ferenczy  az  ember  s  a  ter¬ 
mészet  egységét  megvalósítja ;  az  utóbbi  ellen 
e  tekintetben,  továbbá  rajz  és  felfogás  szem¬ 
pontjából  jogos  kifogásokat  emelhetünk ;  azt 
azonban  el  kell  ismernünk,  hogy  a  napsütés 
ilyetén  izzó  ábrázolásával  ritkán  találkozunk. 

így  terjesztette  ki  a  művész  mindjobban  ter¬ 
mészetábrázolásának  határait.  Kora  tavasztól 
késő  őszig  minden  évszakot,  kora  reggeltől 
késő  esthomályig  minden  órát  bevont  ábrázo¬ 
lásainak  körébe. 

Az  utolsó  évnek  (1004)  termékeiből  kiválik 
„Nyári  est44  c.  temperafestménye,  a  nyugvó 
nap  szelíd,  nemes  reflexeivel.  Az  alkonyati 
csend  mély  költészete  árad  e  képből,  melyet  a 
halvány  fénynyel  telített  színek  zavartalan 
harmóniája  s  a  dekoratív  színhatásnak  elemi 
ereje  kisér.  Az  „Őszi  fürdés“  c.  festményben 


az  előbbi  kép  lágy  melancholiájával  szemben 
frissebb,  férfiasabb  hang  csendül  meg.  Hideg 
színeknek,  acélszürkének,  kéknek  s  élénk  zöld¬ 
nek  merész  összefoglalása  ez,  s  pompásan 
érezteti  az  őszi  fény  s  a  tiszta  őszi  levegő  üde- 
ségét.  A  könnyedén  odavetett  férfi  mozdulata 
is  pompás.  Ember  és  természet  festői  egybe¬ 
foglalásának  ez  a  legkitűnőbb  példája  Ferenczy 
művészetében. 

Az  évnek  nagy  részét  Nagybányán  tölti  a 
művész.  Az  esztendő  háromnegyedrésze,  a 
hosszú  világos  napok  mind  Nagybányáé,  s  a 
természet  tanulmányozásáé ;  Budapestnek  csak 
a  három-négy  hónapos  tél  jut,  rövid,  szürke 
napjaival.  Ezt  a  kis  időt  szenteli  Ferenczy 
régi  szerelmének,  az  ember  ábrázolásának.  Itt 
készül  képmásai  nagy  része,  melyeken  hol  a 
jellem  erőteljes  kifejezését  adja,  hol  az  éppen 
őt  foglalkoztató  festői  problémák  egy-egy  meg¬ 
oldását.  Ritkábban  fog  nagyobb  munkához, 
minő  az  1904-ben  készült  „Festő  és  modell14 
című  képe  (1.  az  1.  szám  színes  mellékletét.) 
Ezen  az  intérieur  meleg  levegője  feloldja  a 
női  test  formáinak  éles  határozottságát,  s  a 
tónusok  finom  lágysága  és  összhangja  teljessé 

teszi  a  testnek  —  természet  híján  —  legalább 
a  környezettel  való  kapcsolatát. 

Eddigm.  festő  fejlődését,  problémáit  és  esz¬ 
közeit  iparkodtunk  elemezni.  De  már  akarat¬ 
lanul  becsúszott  a  sorok  közé  művészetének 
méltatása  is,  hisz  emberi  alkotásról  nem  tu¬ 
dunk  s  nem  is  kell  értékelés  nélkül  beszélni. 
Az  írónak  kétségtelen  tiszte  a  művészeti  alko¬ 
tások  értékének  megállapítása.  Bonyolult  és 
nehéz  feladat  ez,  melynek  tudományos  mód¬ 
szere  eddigelé  nincs  kellően  tisztázva.  Annyi 
bizonyos,  hogy  a  tisztán  művészeti  érték  meg¬ 
állapításánál  két  szempont  döntő :  mennyire 
erős  és  értékes  az  alkotó  művész  érzése,  s 
mennyire  tudta  azt  munkájában  úgy  kifejezni, 
hogy  a  szemlélő  lelkében  hasonló  érzés  ébred¬ 
jen.  Ferenczy  érzése  mindig  tiszta  és  mély, 
és  láttuk,  hogy  fáradhatatlan  munkával,  szünet¬ 

len  önbirálattal  iparkodott  a  kifejező  eszközök 
minél  teljesebb  megszerzésére. 

Mint  minden  emberi  alkotásnak,  a  művé¬ 
szetnek  értékelése  is  végső  elemzésben  er¬ 
kölcsi  jellegű.  Hogy  a  művész  az  ő  érzését  meg- 
alkudás  nélkül,  őszintén,  tehetségének  teljes 
odaadásával  fejezze  ki,  erkölcsi  követelmény 
és  egyúttal  a  művészeti  érték  alapföltétele. 
Sajnos,  mai  irodalmi  termelésünk  vajmi  ritkán 
tesz  eleget  e  követelménynek.  Annál  örven- 
detesebb,  hogy  festőink  egész  csoportja,  anyagi 
érdeke  mellőzésével,  megvetve  az  olcsó  külső 
sikert  s  függetlenül  a  közönségnek  sokszor 
alantas  Ízlésétől,  követi  művészetének  ethikai 
parancsát.  E  festőcsoport  egyik  vezető  egyéni¬ 
sége  Ferenczy  Károly. 

Meller  Simon 

SZOCIALISTA  művészet 

em  vallatjuk  az  olvasót,  vájjon  föl- 
esküdtje  vagy  ellensége-e  a  szo- 
ciálisták  piros  zászlajának.  Csak  azt 
szeretnők  vele  egyetemben  meg¬ 
állapítani,  hogy  van  ma  észjárás, 
világnézet  és  érzés,  amelyet  a  szociálisták 
nagyjában  egyformán  a  magukénak  vallanak 
s  hogy  ennek  aránylag  sok  a  híve  a  művé¬ 
szek  közt.  Ezek  tények,  amelyeket  eltagadni, 
figyelmen  kívül  hagyni  nem  lehet,  ha  világos 
képet  óhajtunk  a  dolgok  állásáról.  S  ha  meg¬ 
állapítottuk,  hogy  vannak  szociálista  érzelmű 
művészek,  abból  rögtön  arra  is  következtet¬ 
hetünk,  hogy  ennek  az  érzésnek  lecsapódá¬ 
saival  találkoznunk  kell  akár  máris,  akár  a 
közel  jövőben  a  művészetben.  Ha  késsel  vág¬ 
nák  is  le  e  plánta  hajtásait:  tízszer,  százszor 
újra  kihajt,  még  bokrosabban,  küzdelemre 
még  készebben,  mint  valaha. 

Küzdelemre  készen,  —  mert  kétségtelen, 
hogy  a  piros  zászló  hívei  a  propaganda  esz¬ 
közévé  avatják  a  művészetet  is.  Ha  ez  nem 
folynék  magából  a  dolog  természetéből  s  ha 
akadna,  aki  ebben  kételkednék:  a  szociálista 
hírlapok  sietnek  felvilágosítással  szolgálni  s 
bevallják,  hogy  a  művészet  is  alkalmas  médium 
a  szociálista  hitvallás  sugalmazására.  Egy  ily 
hírlap  múltkoriban  expozét  is  adott  róla.  Min¬ 


den  politikai  szempontot  mellőzve,  tisztán  mű¬ 
vészeti  vonatkozásai  révén  felette  érdekelhet 
minket,  hogy  a  szociálista  propaganda  mit 
kíván  a  művészettől  s  mily  szerepet  szán  neki. 

Az  expozé  az  új  hitvallás  nyomait  nyilván 
a  festészetben  látja  leginkább  és  „szociálista 
művészet “-nek  fogad  el  oly  képeket,  amelyek 
a  szegény  nép,  a  küzdő  munkás  nép  sanyarú 
helyzetét,  életének  szívbe  markoló  drámáit 
mutatják  be.  Sőt,  ha  jól  értettük,  már  a  nép 
életének  ábrázolása  maga  is  közösséget  rejt 
magában  a  piros  zászló  híveivel. 

Bátorkodunk  ennél  az  expozénál  radikáli- 
sabbaknak  lenni.  Ha  a  művészetben  az  em¬ 
beri  érzelmeknek  grandiózus  megnyilatkozá¬ 
sát,  kikristályosodását  látjuk:  nem  eléged¬ 
hetünk  meg  e  roppantul  szerény  körrel.  Tar¬ 
tozzunk  bár  ennek  vagy  annak  a  világnézetnek 
hívei  sorába:  a  művészetben  emberi  őszinte¬ 
ségek  mezítelen  vallomásait  kérjük  és  kapjuk. 
Vannak  festők,  akik  művészetükben  tizen- 
hárompróbás  arisztokraták,  vannak,  akik  épp 
oly  fokban  anarkisták.  Elfogadjuk  ezeknek 
is,  amazoknak  is  műveit,  ha  minden  porci- 
kájukban  őszinték  és  ha  genialitásuknál  fogva 
képesek  őszinteségükről  teljesen  meggyőző 
módon  vallomást  tenni.  A  fokmérő  tehát: 
valamely  érzelemnek  művészi  kifejezése.  S 
nem  törődünk  azzal,  hogy  ez  az  érzelem  eset¬ 
leg  valamely  hozzánk  közel  vagy  távol  eső 
politikai  hitvalláshoz  tartozik-e. 

Nem  tartjuk  tehát  művésznek  a  tucatsorba 
való  udvari  festőt.  De  nem  tartjuk  annak  a 
„nép-  és  nyomorfestőt"  sem,  ha  művészete 
amaz  udvari  festőétől  semmiben  sem  külön¬ 
bözik,  csak  éppen  az  előadott  jelenetben,  csak 
éppen  abban,  hogy  a  képen  nem  márkik  udva¬ 
rolnak,  hanem  egy  gyármunkás  teszi  a  szépet 
este  a  kapu  aljában.  Hisz  a  nép,  az  istenadta 
nép,  gyakran  tárgya  volt  a  festői  előadások¬ 
nál?  már  oly  időkben  is,  amikor  még  a  polgári 
rend  a  proletárokkal  egy  sorban  küzdött  gazda¬ 
sági  zsarnokai  ellen.  Sőt  felvonult  ez  a  nép 
a  polgárság  hatalomra  jutása  után  is,  még 
pedig  szaporábban,  mint  annakelőtte.  A  győ¬ 
zelmes  bourgeoisie  a  napóleoni  idők  után  bizo¬ 
nyos  kellemes  szórakozást  látott  abban,  ha 
leereszkedett  a  néphez.  A  parvenű  megsze¬ 
rette  a  faluzást,  sőt  földbirtokossá  lett,  ki¬ 
rándult  s  hatalmi  magaslatáról  kegyesen  nézte 
a  nép  vasárnapi  táncát,  hímzéseit,  etnográfiai 
kuriózumait.  Ez  az  a  hangulat,  amely  arra 
vitte  a  városi  kereskedő  fiát,  hogy  betyáros 
pózban,  szegedi  parasztruhában  á  la  Rózsa 
Sándor  fotografáltatta  vagy  festette  le  magát. 
A  politikai  hatalomra  jutott  polgárság  fel¬ 
mondta  a  proletároknak  a  régi  fegyverbarát¬ 


ságot,  de  bizarr  perceiben,  a  romantika  roha¬ 
maiban  olykor  leereszkedett  a  néphez.  A 
polgárságnak  köszönhető  a  sok  népszínmű. 
És  a  polgárság  termelte  a  népies  tárgyú  fest¬ 
ményeket  is. 

Hogy  az  istenadta  nép  milyen  formában 
szerepelt  e  látványosságokon,  azt  a  mi  régibb 
Népszínházunk  deszkáin  ágáló  Jancsik  és  Rózsik 
révén  ösmerjük.  Hogy  milyen  kiadásban  kel¬ 
lett  a  nép  a  polgárságnak  a  festészetben,  arról 
a  negyvenes-ötvenes  évek  német  festészete 
ad  hűséges  felvilágosítást.  A  nép  e  színdara¬ 
bokban  és  e  képeken  meg  van  fürösztve,  ki 
van  kenve,  ruhái  vadonat  újak,  a  csikós  száz- 
ránci'i  gatyája  most  került  ki  a  vasalógép 
fodrozó  kerekei  közül,  csizmája  tegnapi  készít¬ 
mény  és  finom  lakk.  A  nép  illedelmes,  enge¬ 
delmes  s  arra  van  hivatva,  hogy  boldogságra 
derítse  a  jó  polgár  kedélyét.  Falun  ugyan  s 
a  gyárban  is  —  mi  tagadás  —  lejátszódnak 
olyan  jelenetek  is,  amelyek  nem  illenek  a 
művelt  polgár  parketes  szalonjába:  ám  a  „nép¬ 
festő"  urak,  maguk  is  e  bourgeoisie  neveltjei, 
gondoskodtak  róla,  hogy  neveletlenségek  ne 
kerüljenek  az  aranyos  rámába.  Megfestették 

tehát  az  „Első  lépést",  a  „Névnapi  gratulán- 
sokat“,  a  menyasszonyt,  amint  esküvőre  dec¬ 
in  ázzák  és  egyéb  mosolygó  ártatlanságokat, 
holdvilággal  és  anélkül.  De  a  nép,  amely  a 
képeken  e  jelenetek  főszereplője  vala,  mindig 
kifogástalan,  mindig  lojálisán  illedelmes,  min¬ 
dig  tisztességtudó,  sőt  előzékeny  és  főképp 
boldog,  limes  semmi,  de  semmi  ok  a  panaszra. 
A  nép  itt  olyan,  pontosan  olyan,  amilyennek 
a  jó  fejedelmek  látni  szeretnék. 

Röviden:  a  parasztruhába  bújtatott  alakok 
itt  voltaképpen  derék  polgáremberek,  akik  a 
maguk  rendes  életét  élik,  csakhogy  most  pár 
órára  maskarát  öltöttek.  És  amint  egészen  a 
polgárság  szerepel  ezeken  a  képeken  falusi 
vendégruhában,  oly  annyira  polgárias  e  képek 
művészi  előadása  is.  Minden  nyugodalmas. 
Nem  csak  a  simára  kent  kék  ég,  hanem  min¬ 
den  egyes  ecsetvonás  is.  A  jól  nevelt  polgár 
szalonjában  tilos  a  rikoltó  hang :  e  képeken 
is  csöndesen,  lesimítva,  tompítva  és  átlagosítva 
vonulnak  fel  a  színek.  A  polgári  közösség 
kompromisszumokon  épült,  van  társadalmi 
rend  és  pontos,  mindenre  kiszabott  erkölcsi 
kódex:  mindez  híven  megtalálható  • —  s  most 
inkább,  mint  valaha  • —  a  festészetben  is:  a 
kompromisszumokat,  a  rendet,  a  kódexet  meg¬ 
adták  az  akadémiák  az  ő  festési,  árnyalási, 
komponáló  recipéikben.  E  recipék  tekintélye¬ 
ken  épülnek  föl,  akár  csak  a  XIX.  század 
polgári  rendje.  Hasonlítani  valakihez  akkor  ál¬ 
talában  inkább  érdem  volt,  mint  bűn.  Viszont 
a  rakoncátlankodók  gyehennára  vettetének. 
Hogy  a  piktor  mégis  csak  más  legény,  mint 
a  többi  polgár,  azt  úgyis  módjában  volt  hosszú 
hajával,  nagykarimás  kalapjával,  karbonári- 
köpönyegével  a  világnak  tudomásul  adnia. 
Egyebekben  pedig,  nevezetesen  a  festés  dol¬ 
gában,  ama  sorompók  keretén  belül  marasz¬ 
talták,  ametyeket  a  polgárság  a  szabadság 
nevében  egyszer  lerombolt,  de  azután  hatalmi 
érdekből  titokban  ismét  fölépített.  Hány  jeles 
tehetség  járt  pórul,  mert  az  akadémiák  tekin¬ 
télye  ellen  támadt!  Ilyen  forradalmat  nem  tűrt 
a  forradalomban  született  bourgeoisie.  A  képen 
nem  volt  szabad  semmi  önfejűségnek,  semmi 
hirtelenkedésnek,  semmi  olyasnak  látszania, 
ami  nem  volt  előírva.  A  képnek  hasonlítania 
kellett  a  katonai  egyenruhához,  amelyen  a 


rézgomb  minden  porcikáját  kínos  körültekin¬ 
téssel  kell  tisztogatni.  Ha  e  kor  jó  festőinek 
eladásra  szánt  képeit  azokkal  a  vázlatokkal 
és  tanulmányokkal  vetjük  egybe,  amelyeket 
a  kép  megfestése  előtt  készítettek,  menten 
tisztába  jövünk  azzal,  hogy  mily  pusztítást 
vitt  végbe  ez  a  köz-esztetika.  A  szabadon 
sáfárkodó,  semmi  külső  tekintetre  nem  ügyelő 
festő-temperamentum  egészen  közel  férkőzött 
a  természethez  és  önmagához  a  tanulmányo¬ 
kon,  de  ijedten  visszavonult  azoktól  a  kép 
végleges  megalkotásánál.  Ölt,  pusztított  a  meg¬ 
alkuvás  itt  is. 

E  hézagos,  rövid  rajzzal  csak  arra  akartunk 
utalni,  hogy  a  „ népfestés “-nek  volt  is,  rész¬ 
ben  van  is  akárhány  olyan  fajtája,  amely 
semmiképpen  sem  illeszthető  a  piros  zászló 
propagandájának  keretébe.  Az,  amit  röviden 
szociálista  művészetnek  szoktak  mondani,  az 
efajta  festészettel  nem  tart  semmi  közösséget. 
A  tizenhárompróbás  bourgeois  művész,  aki 
minden  érzésével  a  polgári  rend  világnézeté¬ 
hez  tapad,  megfestheti  a  legszörnyűbb  bánya¬ 
katasztrófát,  a  legszomorúbb  gyári  intérieurt, 
anélkül,  hogy  művészetét  kiszakíthatnók  abból 
a  polgári  érzelmi  miliőből,  amely  ezt  a  művészt 
nevelte  és  magáénak  mondja. 

A  nép  a  képen  teljesen  mellékes.  Mert 
nem  az  adja  meg  a  kép  igazi  jellemét,  amit 
a  kép  ábrázol.  Mindenképpen  a  művész  a 
fontos.  Minden  művészi  kép,  legyen  tárgya  bár¬ 
minő,  tulajdonképpen  a  művész  arcképe.  Ezt 
az  önarcképet  megfestheti  őszintén,  kendőzés 
nélkül,  mit  sem  hederítve  mellékes  tekintetekre, 
vagy  megfestheti  a  közízléshez  simulva,  a  több- 
ségnek  engedve,  megalkudva,  a  külső  siker  szem¬ 
pontjait  latolgatva.  Figyelmünket  állandóan  csak 
az  első  esetben  kötheti  le. 

Ha  tehát  van  vagy  lesz  szociálista  művé¬ 
szet,  úgy  az  nem  tapadhat  szolgamódra  az 
ábrázolandó  tárgyhoz.  Mint  ahogy  a  bourgeoisie 
művészete  is  minden  képzelhető  tárgyat  fel¬ 
dolgozott.  Művészi  értelemben  egyenest  me¬ 
rénylet  volna  a  még  oly  szociálista  festőtől 
azt  kívánni,  hogy  csakis  a  munkás  nép  életét 
mutassa  be.  Ellenkezőleg:  a  szabadság,  a 
művészi  szabadság  még  nagyobb  fokát  kell 
juttatni  számára,  tehát  olyasmit,  amiben  meg¬ 
lehetősen  szűkkeblű  volt  a  XIX.  század  bour- 

geoisieja.  Ha  ma  is  regulákat  és  tekintélyekre 
alapított  recipéket  juttatnának  a  műtermekbe 
—  szóljanak  ezek  akár  az  ábrázolandó  tár¬ 
gyakról,  akár  más  elemről  —  úgy  a  piros 
zászló  hívei  egyszerűen  utánoznák  a  bour- 
geoisiet  és  ugyanazt  a  bűnt  követnék  el  a 
művészi  lelkiismeret  ellen,  amely  miatt  az  élet 
egyéb  nyilvánulásaiban  oly  elkeseredetten  küz¬ 
denek  a  polgári  rend  ellen. 

Itt  is,  ha  igazi  művészetről  akarunk  be¬ 
szélni,  az  őszinteség,  függetlenség,  szabadság 
az  első  követelmény.  De  korántsem  egy  oly 
alárendelt  dolog,  mint  amilyen  a  sujet.  Művé¬ 
szetellenesnek  tartanók  tehát  azt  a  program- 
mot,  amely  már  eleve  bilincseket  rakna  a  festő 
kezére. 

Az  a  kérdés  vethető  itt  fel,  hogy  tehát 
voltaképpen  miben  nyilvánulhat  a  szociálista 
érzés  a  művészet  terén?  Mi  által  ösmerjük 
fel  ezt  a  „szociálista  művészetet"? 

Bevalljuk,  hogy  erre  a  kérdésre  pontos, 
exakt  választ  nem  adhatunk.  S  azt  hiszszük, 
hogy  matematikai  pontossággal  ezt  meghatá¬ 
rozni  ma  senki  sem  tudja.  Majd  egyszer,  ha 
nemzedékek  múltak,  ha  korszakok  változtak, 
visszatekintve  a  múltba,  nem  lesz  nehéz  meg¬ 
állapítani  azokat  a  jellemvonásokat,  amelyek 
a  „szociálista  művészetet"  a  többitől  elválaszt¬ 
ják.  Feltéve,  persze,  hogy  korunk  megszüli 
ezt  a  programmba  vett  művészetet.  Mert  csak 
az  előtte  elmúlt  s  utána  következő  művészet 
másmi neműsége  folytán  kaphat  az  eltérő,  fel¬ 
tűnő,  különálló  jellemvonást.  Ha  ez  a  jellem¬ 
vonás  hiányzani  fog,  akkor  senki  sem  beszél¬ 
het  majd  oly  művészetről,  amelyet  szocialistának 
lehet  nevezni. 

Ha  nem  is  lehet  egy  ily  alakulófélben  levő 
művészetet  pontosan  meghatározni :  az  mégis 


megállapítható,  hogy  finom  szimatú  helyeken 
éreznek  olyasmit,  ami  közel  eshetik  a  tárgyalt 
fogalomhoz.  Aki  nagyon  kiváncsi  s  látni  sze¬ 
retné  első  zsengéit  ama  „szociálista  művészed¬ 
nek,  az  megpillanthatja  homályos  körvonalait, 
ha  figyelemmel  kiséri,  hogy  nagytehetségű 
festők  mely  képei  nem  tetszenek  a  régibb 
rendeknek,  a  fejedelemtől  le  a  bourgeoisie-ig. 
Németországban  nem  ok  nélkül  beszélnek  a 
„csatornák  művészetéről"  oly  képek  előtt  is, 
amelyeken  sem  csatornát,  de  meg  proletárt 
sem  látni.  A  gyakorlott  szimat,  amely  a  bőrü¬ 
ket  féltő  emberek  elsőrangú  talentuma,  az  egy¬ 
szerű  csendéletben  is  kifürkészi  azt  a  rejtett 
elemet,  amely  ezt  a  jelentéktelennek  látszó 
képet  a  piros  zászlóval  összeköti.  Ez  persze 
csak  érzés  dolga,  definíciót  nem  lehet  belőle 
kihámozni. 

Olykor  e  kérdéssel  kapcsolatban  olyasmit 
is  hallunk,  hogy  vége  a  nemzeti  művészet¬ 
nek,  mihelyst  hódítani  kezd  a  piros  zászló. 
Mivelhogy  szapora  közhelyek  szerint  a  szo- 
ciálizmus  csak  „nemzetköziséget"  ösmer.  Ezt 
a  véleményt  egyszerű  fogalomzavarnak  tartjuk. 
Amíg  a  havason  más  növény  terem,  mint 
az  Alföld  szikesén,  amíg  a  folyópart  más  élet¬ 
módra  szorítja  az  embereket,  mint  dombvidék, 
amíg  édesvízi!  a  kontinens  tava  és  sós  az 
óceán,  míg  négy  évszak  lesz  Európában  s 
kettő  a  trópusok  vidékén,  a  művészet  unifor¬ 
mizálásáról  szó  nem  eshetik.  Mint  ahogy  nö¬ 
vény,  állat,  ember  tükrözi  a  maga  lakóföldjét 
s  eltér  más  vidékek  formáitól,  úgy  fog  külön¬ 
bözni  a  föld  egyik  tájának  művészete  a 
másikétól.  Azt,  ami  e  különbséget  kiteszi  s 
ami  beláthatatlan  időkig  állandó  faktor,  nem¬ 
zeti  elemnek  nevezzük. 

Lyka  Károly 

agyarország  műtörténeti  emlékei¬ 
nek  fentartása  régi  ügy.  Talán 
már  unalmas  is  a  sok  panasz¬ 
kodás  műemlékeink  pusztulása 
miatt.  Ideje  hát,  hogy  lássuk, 
mit  kellene  tenni  ?  Szemrehányá¬ 
sokkal  s  mulasztások  emlegetésével  keveset 
érünk  el,  ha  előbb  nem  szerzünk  áttekintést 
a  teendőkre  nézve,  s  ha  tényleg  meg  nem 
tesszük  azt,  amit  kiki  a  maga  helyén  s  a 
maga  idejében  hazafias  és  törvényszabta  köte¬ 
lességénél  fogva  megtenni  köteles.  A  műemlé¬ 
kek  nem  egyesek  tulajdonai  s  nem  a  kor¬ 
mány  sajátjai.  Minden  mű-  és  történelmi  emlék 
a  nemzeti  lélek  egyes  megnyilatkozásának  élő 
jele  és  az  egész  nemzet  múltja,  jelene  és  jövőjé¬ 
nek  egy-egy  biztosítéka.  Nem  kizáróan  az  egye¬ 
sek,  vagy  a  kormány  felelős  tehát  azok  fen- 
tartásáért,  hanem  az  egész  nemzet,  annak 
apraja-nagyja  egyaránt. 

Nem  akarom  sem  a  kormány,  sem  egye¬ 
sek  érdemét  letagadni  a  műemlékek  fentar- 
tásában  és  gondozásában,  az  általános  közö¬ 
nyösség,  érzéketlenség  miatti  panaszokat  sem 
akarom  felújítani,  hanem  ezek  és  általában 
az  emelhető  panaszok  okaira,  magokra  a  teen¬ 
dőkre  és  módokra  szeretnék  rámutatni,  melyek¬ 
kel  e  panaszokat  meg  lehetne  szüntetni.  Nem 
az  örökös  lamentálásnak  van  itt  helye,  hanem 
298 


beszéljünk  azokról  az  eszközökről  s  az  esz¬ 
közök  előteremtéséről,  melyek  által  az  emlé¬ 
kek  pusztulása  az  egész  vonalon  föltartóz¬ 
tatható. 

De  ez  nem  olyan  könnyű  dolog.  Ezeknek 
az  eszközöknek  végiggondolása,  bizonyos  terv¬ 
szerű  megállapodás,  a  múlhatatlannak  mutat¬ 
kozó  eszközök  megszerzése,  a  kellő  intézke¬ 
dések  végrehajtása,  a  társadalom,  a  kormány  és 
egyesek  munkálkodásának  öntudatossá  tevése 
égetően  szükségesek.  De  erre  nem  igen  gon¬ 
dol  senki. 

Hiszen  még  a  legelső  lépésig,  a  nagybecsű 
közös  nemzeti  kincsek  összefoglaló  áttekin¬ 
téséig  sem  juthattunk  el :  hát  még  ha  e  nagy 
kincset  mint  egy  új  megszületendő  magyar  tudo¬ 
mányágnak,  a  magyar  művészettörténelemnek 
bázisát  kívánjuk  figyelembe  vétetni!  Hol  állunk 
még  attól,  hogy  műemlékeinket  csak  meg¬ 
közelítőleg  is  ismerhetnők  ?  Sőt  azon  kezdem, 
hogy  magának  a  mű-  és  történelmi  emléknek 
közkeletű  fogalma,  úgy  amint  a  nagyközön¬ 
ség  és  a  műemlékek  sorsa  fölött  döntő  szak¬ 
emberek  agyában  él,  máig  sem  elég  szabatos, 
máig  sem  felel  meg  annak  a  nagy  érdeknek, 
amelyet  a  nemzet  és  a  nemzet  műtörténelme 
szükségképpen  megkíván.  Hiszen  a  festők 
mindent  csak  a  festői  oldalról,  az  építők  a  tech¬ 
nikai  álláspontról,  az  esztétikusok  elvont  tan¬ 
tételeikről,  az  oknyomozó  történettudósok  az 
okmányok  álláspontjáról,  az  archeológusok 
pusztán  a  saját  maguk  által  ismert  korra  való 

tekintetből  tartanak  figyelemreméltónak.  Hol 
van  azonban  nálunk  tudományos  vagy  hiva¬ 
talos  fórum,  amely  minden  mű-  és  történelmi 
emléknek  annyi  oldalú  védelmet  biztosítana, 
mint  ahányféle  nemzeti  érdek  hozta  azokat 
létre,  vagy  mint  ahány  oldalról  nyilatkozhatik 
meg  azokban  a  nemzeti  múlt  szelleme? 

Nem  tartanám  tehát  hiábavaló  dolognak  még 
magáról  a  mű-  és  történelmi  emlék  fogalmáról 
is  tiszta,  világos,  minél  kimerítőbb  és  a  leg¬ 
szélesebb  művészi  és  tudományos  körök  bevo¬ 
násával  megállapítandó  definíciók  felállítását, 
esetleg  a  törvényes  intézkedésekben  ilyen  meg¬ 
állapodásoknak  kötelező  kihirdetését.  Hiszen 
hányszor  vagyunk  mi  tanúi  annak,  hogy  a 
művészeti  tárgyak  körül  dolgozó  szakemberek 
egyrésze  hihetetlen  hidegvérrel  ront  el  olyan 
régi  tárgyat,  amelyet  a  másik  szentségtörésnek 
tart  érinteni  is. 

Nem  sürgethetjük  eleget,  hogy  mindenmű-  és 
történelmi  emlékünk  lehetőleg  minél  előbb  s 
minél  részletesebben  a  modern  rajzoló  és  sok¬ 
szorosító  technika  összes  eszközeivel  megörö- 
kíttessék  s  közzététessék.  Csakhogy  könnyű 
ám  ezt  így  jámbor  óhajtásként  vagy  szigorú 
kategorikus  imperativussal  kimondani.  Magá¬ 
nak  a  munkának  számos  előföltétele  van,  s 
mi  még  csak  addig  sem  jutottunk,  hogy  bár 
általános  eszméket  adhattunk  volna  azoknak, 
akik  a  végrehajtás  iránt  intézkedhetnének.  A 
műemlékek  tudományos  és  nem  tudományos 
leírása  nálunk  is  már  csaknem  egész  könyv¬ 
tárt  tesz  ki;  a  legbuzgóbb,  legszélesebb  látó¬ 
körű  embereinknek  egész  csapata  áldozta  életét 
a  műemlékek  leírásának,  s  mégis  minden  túl¬ 
zás  nélkül  kimondhatjuk,  hogy  műemlékeink 
rendszeres  leirásától  még  igen  messze  vagyunk. 
Mű-  és  történelmi  emlékeink  tudományos  meg¬ 
ismerése  tekintetéből  egyetlen  komoly  s  végre¬ 
hajtott  lépés  nem  történt.  Azonban  a  rend¬ 
szertelenség,  a  kapkodás,  a  sokat  fogni  akarás 
ezen  a  téren  egyáltalán  nem  a  magyar  műtör¬ 
ténelem  úttörőinek  hibája,  hanem  általában 
minden  kezdődő,  vagy  új  tudományágnak  úgy¬ 
szólván  belső  kényszerűsége.  Henszlmann  fel¬ 
állít  négytornyos  magyar  építési  rendszert, 
megállapít  magyar  kronológiai  törvényeket 
stb.,  holott  még  ma  is  nagyon  kevés  magyar 
műtörténelmi  anyagot  ismerünk,  amelyből  e 


végérvényes  indukciókat  levonhatnók.  Az  a 
dolog  természetében  rejlik,  s  nem  is  vehetjük 
rossz  néven,  hogy  azok  a  jeles  úttörők 
az  anyagnak  legkimagaslóbb,  helyesebben  az 
általuk  legkönnyebben  megismerhető  részét 
nagy  mohósággal,  sebtében  megismerték  s 
mindjárt  igyekeztek  azt  tudományos  rendszer 
anyagává  gyúrni ;  igyekeztek  a  jól-rosszul, 
de  mindenesetre  csak  kevés  részében  meg¬ 
ismert  anyagot  áttekinteni,  azokról  tudomá¬ 
nyos  elveket  megállapítani.  Talán  maguk  sem 
vették  észre,  hogy  a  tudományos  rendszer 
megállapítása  érdekében  nem  mindig  ragasz¬ 
kodnak  szorosan  az  induktív  módszerhez, 
hanem  deduktive  járnak  el,  azaz  előre  föl¬ 
vett  tételekből  indulnak  ki  s  a  kedvenc  ideáik 
megbizonyítására  példákat  keresnek,  ahelyett, 
hogy  előbb  csupán  a  nyers  anyag  teljes  meg¬ 
ismerésére  szorítkoztak  volna  s  a  tudományos 
tételek  levonását  engedték  volna  át  annak  a 
korszaknak,  mely  valamennyi  műemlékünk 
ismeretével  rendelkezhetik.  Ma  már  a  magyar 
művészettörténelem  „csinálásának"  első  lázas 
és  mégis  vajmi  kevéssé  sikeres  évei  után  elég 
nyugodtak  lehetnénk  arra,  hogy  rendszeres  és 
alapos  munkához  fogjunk.  De  ezt  nem  engedi 
első  sorban  kényelemszeretetünk,  azután  pedig 
a  helyes  munkaprogramm  hiánya.  Előbb  ve¬ 
gyük  számba,  amit  az  úttörők  mint  nyers 
anyagot  összehoztak  s  vállvetett  munkával 
fogjunk  hozzá  a  még  szerte  heverő  s  roha¬ 
mosan  pusztuló  műemlékek  nagy  tömegének 
megismerése  és  megmentéséhez.  Mi  azonban 
még  arra  sem  gondolunk,  mint  kellene  ezt 
megkezdeni.  Itt  már  maga  a  munka  rendje 
és  módjának  megállapítása  rendkívül  szüksé¬ 
ges  és  fontos  ;  mert  a  magyar  művészettörté¬ 
nelem  az  egyetlen  ág,  amelyet  éppen  mint 
a  botanikát,  zoológiát,  geológiát,  egy  lépéssel 
sem  viheti  előbbre  az,  aki  négy  fal  közé  zár¬ 
kózik. 

Két-három  külföldi  munkából,  nehány  száz 
poros  aktából,  de  mindig  jó  meleg  szobában 
dolgozva,  szokás  nálunk  számos  tudomány¬ 
ágban  „nemzeti"  tudományt  produkálni ;  de 
a  magyar  művészettörténelem  terén  újat  mon¬ 
dani  csak  az  merhet,  aki  előbb  minden  egyes 
ingó  és  ingatlan  műemléket  vagy  a  helyszínén, 
vagy  a  leggondosabb  ábrázolások  útján  készült 

részletes  leírások  alapján  tüzetesen  megismert. 
Ennek,  az  ilyen  munkának,  az  összes  műemlé¬ 
kekre  vonatkozólag,  feltétlenül  meg  kell  előznie 
a  tulajdonképpeni  spekulatív  tudományos  mun¬ 
kát.  Anélkül  légvárakat  építünk,  sőt  tudomá¬ 
nyos  leírás  nélkül  a  műemlékek  megmenté¬ 
sére  irányuló  minden  reményünk  is  légvárakká 
foszlik.  Ez  a  tudományos  anyagszállítás  azon¬ 
ban  a  tudomány  arisztokratái  szemében  igen 
alárendelt  értékű,  vagy  legalább  is  nagyon 
hálátlan,  mindenekfölött  kényelmetlen  munka. 
Ilyesmire  nálunk  pl.  egyetemi  tanár  nem  vállal¬ 
kozik,  ami  magában  még  hagyján,  de  az  már 
méltán  megrovást  érdemel,  hogy  egyetemeink 
évtizedek  alatt  sem  voltak  képesek  a  tudo¬ 
mánynak  erre  az  ágára  elég  kutató  erőt  ne¬ 
velni.  Műtörténelemmel  foglalkozó  embereink 
nagyrésze  az  egyetemes  művészettörténelem 
terén  működik,  vagy  úgynevezett  műkritikát 
gyakorol,  innen  van,  hogy  gyakorló  művé¬ 
szeink  kilenctized  része  is  alig  ismer  vala¬ 
mit  a  Magyarország  területén  létrejött  műalko¬ 
tásokból.  Ellenben  a  XI — XII.  századbelinek 
szánt  restaurálási,  vagy  új  épület-  és  szobor¬ 
műveink  ornamentális  részletei  német  és  francia 


kézikönyvekből  vannak  másolva.  Bezzeg  a 
magunk,  százával  szerteheverő  hasonlókorú 
emlékeinkkel  senki  sem  törődik'.  Magyar  mű¬ 
vészet  !  Nemzeti  művészet !  Jöjjön  el  a  te 
országod  !  De  hogyan  ?  Ha  volt,  ki  támaszsza 
fel  ?  Ha  nem  volt,  ki  teremtse  meg  ?  Magyar 
építőművészetet  bármily  jeles  műszaki  kép¬ 
zettségű,  de  minden  nemzeti  históriai  érzék 
nélkül  szűkölködő  művésznemzedék  sem  fog 
teremteni.  Valamint  magyar  festőművészetet 
sem  várhatunk  azoktól,  akik  mindig  München¬ 
ben,  Párisban  pingálnak  s  akik  az  építés  és 
szobrászat  műveit  csak  külföldi  műveken  tanul¬ 
ták  ismerni.  így  ha  a  magyar  műemlékeket  his¬ 
tóriai  érzés  nélküli  kezekre  bízzák,  ezek  finyás 
művészi  gőggel  addig  válogatnak  a  „falusi 
ízlés  “  termékei  közt,  míg  a  nagy  részt  pusz¬ 
tulni  engedik. 

Amíg  tehát  műemlékeinket  gondosan  számba 
nem  veszszük,  le  nem  írjuk  s  megmentésükre 
radikális  intézkedéseket  nem  teszünk :  sem 
magyar  művészettörténelemről,  sem  igazi  ma¬ 
gyar  nemzeti  művészetalkotásokról,  sőt  álta¬ 
lában  a  műemlékek  radikális  védelméről  sem 
beszélhetünk.  z 

annak  poszthumusz  kiállítások,  me¬ 
lyekhez  nem  illik  a  száradt,  gyász¬ 
fátyolos  babér,  oly  életerő  sugárzik 
belőlük.  Évtizedekre  kihatnak,  míg 
céljukat  elérték,  míg  a  belőlük  me¬ 
rülő  tanulság  maradék  nélkül  egyesül  az  utókor 
leikével.  Az  esetleges  elhull,  a  lényeges  marad  : 
a  nagy  egyéniségek  kvintesszenciája,  szellemük 
legbensőbb  magva,  mely  a  jövő  kultúráknak 
élesztője. 

Mert  a  képesség :  kisugárzás  útján  befolyá¬ 
solni  a  kort  és  az  utókort,  a  nagy  szellemek 
legigazibb  hatalma,  legigazibb  halhatatlansága. 
Csak  látszólag  fűződik  az  a  sokszor  emlege¬ 
tett  névhez,  vagy  akár  a  reális  alkotáshoz  is, 
melyet  minden  egyes  szemlélet  saját  gyúpont- 
jából  viszonylagosan  láthat  csak  meg,  mint 
kirüppenő  értékek  burokját. 

E  megismeréssel  —  mely  mellesleg  minden 
névhiúság  meddőségét  dokumentálja,  találjuk 
meg  legegyszerűbben  az  utat  Lenbach  és  Men- 
zel  művészi  hagyatékának  megértéséhez,  me¬ 
lyet  München  jelenleg  bemutat.  Valóságos 
gigantomachia  a  két  mester  életének  műve, 
mely  hatalmas,  nyugodt  tömegű  árnyék  gya¬ 
nánt  válik  el  a  nemzetközi  kiállításnak  messze 
mögéje  vonuló  mozaikhátterétől. 

Fejlődésük  tisztán  fekszik  előttünk,  a  tegnap 
és  a  tegnapelőtt  alkotásai  között  nincs  válasz¬ 
fal.  A  habozó  kísérlettől  fordulaton,  irány- 
változtatáson  át  a  végső  diadalig  szellemük 
érverésének  minden  lüktetése  kiérezhető.  S  a 
művek  impozáns  sorozatában  alig  van  egy, 
mely  nem  árulná  el  a  „vestigia  leonis“-t. 


Mintha  művészetük  magas  nívóján  kívül  nem 
volna  közösségük.  Már  személyesen  is  mily 
ellentét  a  magas,  hajlékony,  Jupiter-fejű,  láng¬ 
szemű  renaissance-ember,  Lenbach  és  a  mese 
kincsőrző  gnómjaira  emlékeztető,  kalmársza¬ 
kállas,  ragadozómadárszemű  Menzel  között. 
Lenbach  a  maga  élesen  akcentuált  föllépésével 
tipikus  képviselője  a  született  zsenialitásnak. 
A  szenvedélyes,  hevesbeszédű  pártembernek 
álláspontja  a  művészi  fejlődés  kérdéseihez 
csupa  szubjektivizmus.  Mint  a  müncheni  művé¬ 
szet  generalisszimusa  egy  diplomata  tapintatával 
vezette  éveken  keresztül  annak  ügyeit  és  részre- 
hajlósága,  meleg  szívélyessége,  majd  páratlan 
gorombasága  köztudomású.  A  propylaeumok 
közelében  épült  villája,  Európa  hírességeinek 
találkozó  helye,  korunk  egy  pompakedvelő 
Scaligerének  pazar  otthona,  melyet  a  mai  Len- 
bach-téren  emelkedő  művészházzal  —  szint¬ 
úgy  az  ő  alkotásával  —  együtt  ma  múzeumok 
gyanánt  belépti  díj  mellett  tekinthetünk  meg. 

Az  igénytelen,  hallgatag  Menzelt  viszont  zár¬ 
kózottsága  miatt  már  életében  a  legenda  köde 
fogta  körül.  Félénk  csodálat  kisérte  a  „kis  excel- 
lenciá“-t  rendes  esti  sétájában  a  potsdami  úton 
végig  Josty  vendéglőjébe,  hol  oly  mondásán 
nagyokat  vacsorázott.  Berlin  hivatalos  művé¬ 
szetéhez  alig  állott  vonatkozásban  és  a  rozoga 
háznak,  melyben  puritán  berendezésű  műterme 
volt,  kíméletes  figyelemből  csak  a  mester  halá¬ 
láig  odázták  lerombolását. 

A  német  esztétika  újabb  időben  Lenbachot 
Menzel  mellé  állítja,  a  délnémet  művészet  kép¬ 
viselőjét  az  északnémetéhez.  Ha  ez  összeállí¬ 
tásban  koordináció,  a  két  művész  egyenrangú- 
sítása  akar  kifejeződni,  a  szándék  nem  egé¬ 
szen  jogosult.  Mert  ha  egymáson  értékelhetjük 

is  ez  annyira  eltérő  művészegyéniségeket,  még¬ 
sem  felejthetjük  el  a  köztük  levő  fokozatot. 
Lenbach,  fiatalkorától  eltekintve,  specialista 
volt  a  művészet  egy  határolt  területén  s  mint 
ilyen  természetesen  zseniális.  De  míg  mind¬ 
inkább  kitűnik,  hogy  Menzelt  nem  lehet  egy¬ 
hamar  túlbecsülni,  hogy  állandó  értékek  alko¬ 
tója,  melyek  gigantikus  sziklatömbök  gyanánt 
nyúlnak  fel  csúcsaikkal  az  időnkivüliségbe  s 
csak  alapjukat  mossa  a  fejlődési  áradat  hul¬ 
láma,  addig  ellentétben  e  nagy  időszerűtlen¬ 
séghez  Lenbach  korának  művésze,  mely  őt, 
miután  lényegét  megérté,  már -már  is  túl¬ 
becsülte.  Lenbach  és  Menzel,  - —  a  német  esz¬ 
tétika  ugyan  örömmel  idézheti  újból  a  Goethe- 
Schiller- versengésnek  közmondásos,  büszke 
zárószavát. 

* 

Lenbach  megjegyzése,  hogy  a  „mai  mű¬ 
kiállítások  első-  vagy  másodrangú  közteme¬ 
tések",  rajta  bizonyosodott  be  legkevésbbé.  Ő 
maga  a  Glaspalastban  évek  óta  rendelkezett 
egy  hangulatos  teremmel,  melyet  érett  ízlése 
kidíszített  gobelinekkel,  florenci  nászládákkal 
és  préseltbőr  falzisztóriumokkal.  E  Lenbach- 
szoba  emléke  lebeghetett  a  hagyatékkiállítás 
rendezőinek  szeme  előtt.  Mintha  az  arany 
Velence  valami  nábobjának  képtárában  vol¬ 
nánk,  mindenfelé  az  olasz  újraszületés  nemes 
formáira  vetődik  tekintetünk.  Drága  selyem- 
damaszszal  vonták  be  a  falat,  sávolt  pirossal, 
palmettás  rezedával,  biborviolával,  melyen  az 
arcképek  sora  majd  márványhűvösen  hat,  majd 
vértől  duzzadón  és  életmelegen. 

Lenbach  jellemző  nyilatkozatának  :  „Minden 
tehetség  tüzelőanyag,  mely  egy  művésznek, 
vagy  a  műremekeknek  hatása  alatt  lobban 
lángra",  e  kiállítás  fényes  dokumentuma.  Meny¬ 
nyire  tüzelték  őt  magát  a  nagy  velenceiek  s 
a  spanyolok,  Rubens,  Rembrandt,  Frans  Hals, 
sőt  utóbb  Reynolds  s  Gainsborough.  Minden 
egyes  művéhez  valamelyikük  kolorizmusa  adja 
meg  a  mély,  meleg  melódiát,  melyet  az  egybe¬ 
nőtt,  áttetsző  színrétegeknek,  a  nemes,  érett  ver- 
nis  borostyánsárgájának  mellékzöngése  kisér. 
Híres  próbatábláin,  melyekből  egynéhányat  be¬ 
vontak  a  kiállítás  keretébe,  a  zománcnak  tüzé- 
vel,  a  kagylónak  opalizálásával  vetekedik  a 
szín.  Az  oldott  temperával,  melyből  szerinte 


hiányzik  az  olajfesték  legaljasabb  tulajdonsága, 
a  „földes  nehézkesség",  érte  el  e  bámulatos 
hatásokat,  legtöbbször  sajátságos,  raffinált 
módon,  folyékony  színeknek  szellemes  össze- 
csurgatásával,  megaivóknak  egybeforrasztásá- 
val,  ahogyan  csak  valaki  merheti,  ki  úgy  ismeri 
a  színek  orkesztrumát,  mint  ő,  a  Schack-kép- 
tár  páratlan  másolatainak  szerzője. 

E  kolorisztikus  érdeket  különösen  női  arc¬ 
képeiben  koncentrálta.  Az  optikus  inger  ked¬ 
véért  festette  az  asszonyt,  a  hősök  játszó¬ 
társát,  az  élet  ornamentjét,  melyből  a  szfinx¬ 
szerű  hiányzik.  Az  öreg  Auguszta  császárné¬ 
nak,  Koburg  Klementinának  s  a  Lenbach-ház 
kedves  infánsnőjének,  a  kis  Marionnak  arc¬ 
képein  kívül  asszonyai  többnyire  csak  egy 
átlagos  szépségtipus  képviselői.  Belőlük  egy 
spekulatív  kiadó  elég  árulóan  egy  „híres  szép¬ 
ségek  albumá“-t  állított  össze.  Bár  Lenbach- 
nak  itt  is  sikerült  néha  szemet  festenie,  melyben 
a  lélek  ege  tükrözik,  mely  álmodoz  a  mesz- 
szeségbe  vagy  tágra  nyíltan  révedez  az  űrbe. 

Férfiarcképeiben  ismerjük  meg  a  nagy  epi¬ 
kust,  a  „férfiéneklő" -t.  Lenbach  korának  Plu- 
tarchusa.  Fölösleges  neveket  felsorolnunk,  az 
utolsó  évtizedek  szellemhőseit  mind  megtalál¬ 
juk  e  kiállításban. 

Míg  a  régi  művészet  nagy  férfifestői  tisztelték 
az  ábrázolandóban  belvilágának  titokzatosságát 
s  talán  egy  emblémával,  körzővel,  foliánssal 
utaltak  rá  mellékesen;  Lenbach  eldobva  a  mel¬ 
lékletet,  impulziv  erőszakkal  közellép  modell¬ 
jéhez  és  arcára  borítja  a  zsenialitásnak  stereotip 
álarcát.  Testtel,  ruhával  nem  sokat  törődik, 
annak  a  háttérbe  olvadó  maszszája  csak  hor¬ 
dozza  és  izolálja  a  fejet.  A  fej  érdekli  őt,  az 
agy  edénye,  a  fejben  is  főleg  a  szem,  ez  a 
legélőbb  élet,  a  szellemiség  fényszórója. 

A  reprezentáció  szokásos  eszközeit,  az  osz¬ 
lopok  körül  redősen  omló  bársonyfüggönyt, 
selyempárnán  nyugovó  koronát,  a  kosztüm- 
bábkirályságnak  üres  pompát  és  hűvös  meg¬ 
közelítheti  enséget  árasztó  összes  színházrekvi- 
zitumait  joggal  nélkülözhette  Lenbach  művé¬ 
szete.  Az  öreg  Vilmos  császár  és  különösen 
Luitpold  regensherceg  mintaszerű  arcképeinek 
nemes,  egyszerű  emberiessége  rokonszenvesen 
érint,  felfogásuk  festőisége,  a  fejben  tömörülő 
formagazdagság  feledtet  minden  külsőséget. 

Bismarck,  „  a  villogószemű  szörnyeteg  “ ,  ahogy 
Lenbach  nevezte,  húsz  éven  át  ihlette  művé¬ 
szetét.  Festette  számtalanszor  a  hivatalos  Bis¬ 
marckot  s  a  varzini  háziurat.  Öregedése  minden 
fázisában  festette  ezt  a  sziklabálványt,  kinek 
hatalmas  termete,  gömbölyödő  fejformája  töké¬ 
letes  erőakkumulátor.  A  bozontos  szemöldök 
árnyékából  kidűlő  véredényes  szemek  nyugodt 
önbizalomnak,  dacos,  nem  tágító  büszkeségnek 
szikráit  szórják.  A  lipcsei  múzeumban  levő 
Bismarck -arckép  talán  legfokozottabb  meg¬ 
személyesítője  ez  óriásnak,  ki  a  kép  keletke¬ 
zésekor,  a  berlini  kongressus  idejében,  Európa 
sorsát  tartotta  kezében. 

Megdöbbentő  jellemző  erővel  festette  Döl- 
linger  száraz,  szikár  fejét  is,  ezt  a  sajátságos, 
megkövesedett  agyhüvelyt,  a  dogmatika  fur- 
fangjaiba  mélyedő  szemek  lidércfényét,  a  vékony 
ajkakat,  éles  argumentumok  hirdetőit.  Ijesztő 
életteljességben  áll  előttünk  különösen  azon 
arcképen,  hol  fején  az  anathéma  súlyaként 
sötétlik  a  papi  birétum  és  a  zöld  háttér,  a 
fakó  hús,  a  fekete  köntös  mély  egységéből 
kísértetiesen  felénk  lobog  szúró  tekintete. 

Különös  charme-ja  Lenbach  arcképeinek  a 
szem  e  lázas,  démoni  élete.  Ha  Allmersnek, 
a  ditmari  poétának,  Linggnek,  a  komor  pesz- 
szimistának,Böcklinnek,  Mommsen,  Helmholtz, 
Nansen,  Virchownak  arcképeibe  elmerülünk, 
mintha  illumináltak,  szent  őrületben  égők  tár¬ 
saságában  volnánk.  Ez  életfokozásban  fekszik 
az  arcképfestő  Lenbach  ereje  és  gyöngesége. 
Mert  néha  elfog  az  érzés,  mintha  elementáris 
alkotó  képességének  heve  túlragadta  volna  az 
esztétikus  kultúrának  neki  juttatott  körén. 
Művészetének  harsonaszava  túlzengi  a  bensőbb, 
gyöngédebb  hangokat,  szenvedélyes  ecsetje 
sokszor  elűzi  azokat  az  alig  felszínre  kerülő, 
sejtelmes  árnyalatokat,  melyekből  az  arcnak 
rejtélyes  szövete  szövődik. 

A  kiállítás  meglepetést  is  hozott.  Bemutatja 
a  fiatal  Lenbachot,  ki  még  nem  volt  „híres", 
de  ki  igényteleneknek  látszó  tájképekben, 
interiőrökben,  fenomenális  parasztfejtanulmá- 
nyokban  tanúságot  tesz  arról,  hogy  egyike 
volt  azon  hivatottaknak  és  választottaknak,  kik 
előtt  a  festői  forma  lényege  megnyilatkozott. 
A  hatvanas  évekből  valók  e  művek,  abból  a 
nagy  időből,  melynek  emléke  most  éled  a 


német  művészet  körében.  Lenbach  akkor  köze¬ 
lebb  állott  Leiblhoz,  mintsem  sejtettük  volna, 
a  Schack- képtárban  lógó,  sokszor  csodált 
„Pásztorfiú”  dacára.  Akkoriban,  mint  maga 
beszéli, erdőszéleket  festett  „hatalmas,  a  nyugvó 
naptól  megvilágított  fenyőtörzseket,  furcsa  állat- 
csoportokat,  szalmakalapos,  vörös  mellényes, 
kéknadrágos  parasztokat".  Kisméretű  művek, 
néha  tenyérnyiek,  melyek  a  rajtuk  nyugvó 
szemmel  csodálatos  harmóniákat  közvetítenek. 
Es  ha  megláttuk  őket,  akkor  veszszük  észre, 
hogy  a  híres  Lenbach  is  akkor  volt  legnagyobb, 
ha  ifjúságának  napsugara  keresztültört  a  képei 
felett  borongó  régimesteri  barna  föllegen. 

Ha  élte  végén  sokszor  hevesen  kikelt  a 
művészi  áramlat  ellen,  mely  minden  médium¬ 
nak  mellőzésével  keresi  a  természettel  való 
kapcsolatot,  csak  úgy  volt  vele,  mint  Tolsztoj, 
ki  szintén  minél  vénebb  lesz,  annál  szenvedé¬ 
lyesebben  követeli  az  érzékiségtől  való  sza¬ 
badulást. 

* 

A  Menzel-kiállítás  váratlanul  jött.  A  műegye¬ 
sület  helyiségeiben  helyezték  el  úgy  —  ahogy, 
raktárszerűen.  Talán  maga  is  így  akarta  volna. 
Képviselni  egy  a  mai  felfogással  teljesen  hetero¬ 
gént  :  hogy  a  műremeknek  nincs  szüksége 
hangolt  környezetre,  drága  lim-lomra,  úgy  is 
beragyogja  azt.  Persze  olyan  abszolút  becsűnek 
kell  lennie,  mint  ezeknek  a  felerészben  a  múlt 
század  közepéről  való,  régi  divatú  keretekbe 
foglalt  műveknek. 

Úgy  tudjuk,  hogy  a  művészetben  a  „készek" 
elmaradnak  és  aki  kívánni  valót  nem  hagy 
vissza,  nem  elégít  ki  semmi  vágyódást.  Mert 
a  művészet  célja:  vágykeltés,  életfejlesztés. 

De  ha  Menzel  művészetében  vágy  volt  és 
küzdés,  olyan  volt  az,  melynek  eleve  teljesülés 
és  győzelem  volt  zászlajára  írva.  Hisz  benne 
minden  le  van  igázva  és  a  diadal  minden 
lehetősége  kimerítve.  A  mi  „új"  művészetünk 
ott  lappang  az  ötvenes,  hatvanas  évek  Menzel- 
műveiben,  a  mi  új  értékeink  és  felfedezéseink, 
és  csak  úgy  mellesleg. 

Menzel  művészetének  regulativje  más,  mint 
a  mienké.  Menzel  kollektív  művészi  lény.  Meg¬ 
ismerésének  mindent  átölelő  körében  bárhol 
tömörülhet  az  érzés.  Művészetében  nincsenek 
olyan  kimondott,  egyoldalú  princípiumok  letéve, 

melyeken  túl  nem  fejlődhetett  volna  már  ő  maga. 
Csirát  fejlesztő  képessége  végtelen  s  azért  hat 
néha  ránk  oly  szárazon  és  ridegen  mint  a  gyökér. 

Ez  különben  korántsem  bizonyítja  tehet¬ 
ségének  határtalanságát.  De  bizonyítja  felfogó 
képességének  oly  széleskörűségét,  melyet  a  mai 
nemzedékben  hiába  keresünk,  rávall  egy  vagyon 
birtokára,  mely  a  művészetben  teljességgel  nél¬ 
külözhetetlen  :  fejlett  esztétikus  kultúrájára. 

Meg  kell  fontolnunk  azt,  hogy  Menzel  első 
föllépése  —  harminc  év  múlva  egy  százada 
lesz  annak  —  abba  a  korba  esik,  melynek 
művészete  még  Lessing  és  Winckelmann  hellén 
világnézetével  telített  és  az  „eszmédben  való 
hit  törhetetlen  volt.  Cornelius  és  társai  az  üres 
egeket  ostromolták  ideálért.  Akkoriban  Menzel 
volt  az  első,  ki  megérezte  maga  alatt  az  anya¬ 
földet,  ki  nem  rajongott  mámoros  fővel,  de 
tárgyilagos  megfigyeléssel  kereste  a  művészet 
reális  forrásait.  Mikor  tizennyolc  éves  korában 

„Brandenburg  és  Poroszország  történeti  neve- 
zetességeC-vel  rajzónja  megszabadította  a  tör¬ 
téneti  felfogást  patetikus  szépségességétől  és 
a  nagy  gesztusoktól,  fejcsóválva  fogadták.  Tuda¬ 
tos,  finom  iróniával  konstatálja :  „a  kor  még 
nem  engedélyezi,  hogy  az  ember  necsak  csele¬ 
kedjék,  de  külsőleg  is  látható  legyen". 

De  a  kor  mégis  meghajolt  a  kényszerítő 
szuggesztiv  erő,  a  divinatorikus  biztosság  előtt, 
mely  megjelenítette  előtte  a  XVIlí.  századbeli 
Poroszország  történetét.  De  Menzelnek  a  múlt 
ködében  fürkésző  szeme  bármily  valószínűséggel 
eleveníti  is  meg  előttünk  Hochkirch  lázas  éjjelét, 
Leuthen  sáros  havát  és  szomorú  egét,  a  Frigyes¬ 
kor  egész  napos  nagyságát.  Sanssouci  csillár¬ 
jainak  világát  s  a  taxuszboszkettes  Rheinsberg 
idilljeit,  a  „történész"  Menzelnél  jobban  leköt 
minket  a  nagy,  szabad,  egyetlen  Menzel,  kinek 
művészete  Constable  kapcsán  érintkezik  a  nagy 
tradíciókkal.  Az  a  Menzel,  ki  a  negyvenes 

években  megfesti  a  „Szögletszobá“-t  a  szélben 
lobogó  függönynyel,  „Albrecht  herceg  kertjé“-t, 
a  „Házépítők“-et  s  a  „Berlin-Potsdami  vasút  “-at, 
az  ötvenesekben  az  „  Atelierfal“-at  és  a  „Théatre 
Gymnase“-t,  a  hatvanasokban  a  „Párisi  utcá“-t 
s  a  „Tuileriák  kertjé“-t,  az  impresszionizmus 
e  diadalait,  a  „Prédikáció “-t  a  köseni  napos 
bükkök  alatt  és  későbbi  években  a  „  Vashámor  "-t, 
a  „Gyermekalbum"  lapjait,  a  „Gasteini  kör- 
menet“-et  s  a  kissingeni  képeket. 

Menzel  festészete  a  rajz  fundamentumán 
épül  fel.  O,  ki  a  grafikából  indult  ki,  mind¬ 
végig  megtartotta  annak  a  végletekig  analizáló 
vonaljátékát,  a  merész  rövidülések  kombiná¬ 
cióit,  a  tömör,  kemény  gerincet,  melyet  a  szín 
ruhájából  nála  mindig  kiérezünk.  Még  a  „Vas¬ 
hámor" -bán  is,  hol  pedig  a  színnek  önnön- 
magáért,  mint  hangulati  tényezőnek  is  van 
jogosultsága,  hol  a  kohóból  előtörő  forró  fény 
a  lázas  munka  izgalmának  közvetítője,  még 
ott  is  a  kortörténet  hatalmas  rajzolója  marad. 
Nála  a  szín  sohasem  oldja  fel  a  formát.  A 


bizonytalan  színes  melódiáját,  a  parenthézis 
ingerét,  a  lehetőségek  sejtelmességét  hiába 
keressük  művészetében,  melynek  a  kíméletlen 
valóság  szabta  meg  törvényeit. 

Sajátságos  az  az  „impassibilité",  mely ly el 
Menzel  az  életvásár  kalejdoszkopját  nézte.  Úgy 
nézte,  mint  egy  folyton  mozgó,  folyton  készülő 
képet,  mintha  festőállványán  látná,  három  lépés¬ 
nyi  távolságról.  És  „ahol  megmarkolta,  ott 
lett  érdekes".  Ha  az  objektív,  külső  szemlé¬ 
lettől,  melyet  ő  képvisel,  ma  általánosan  egy 
szubjektív,  belső  szemlélethez  jutottunk,  az 
„adat"-tól  a  „lélekállapot"-hoz,  ne  felejtsük 
el,  hogy  a  külvilágnak  lelki  értelmezéséhez 
az  ő  pozitivizmusán  keresztül  vezetett  az  út 
és  annak  legegyszerűbb  konzekvenciája. 

Ma,  mikor  feminista  művészeink,  mivel  köny- 
nyelműségből  vagy  gyávaságból  „szenzibilis" 
idegekhez  jutottak,  a  szerelem  ,,rejtélyességé“-t 
kutatják  unos  úntalan,  mikor  szimbolista  művé¬ 
szeink  régóta  ismert  metaforákat  és  díszítő 
jelzőket  személyesítenek  meg  szószerint,  mikor 

minden  vértelen  érzéske  felszínre  kerül,  s  a 
„meg  nem  értettek"  önmaguk  előtt  gyújtják 
meg  a  tömjénfüstölőket,  lehet  művészetük 
nagyon  finom,  nagyon  nüanszirozott,  merész, 
őrületes  vagy  tragikus,  de  lényegében  nega¬ 
tív  marad.  S  igazi  napfürdő  lelkűnknek  a  nagy 
mester  művészete,  ki  Musset  értelmében  egyen¬ 
súlyt  tart  az  arany  tengelyen Ki  túl  az  időn,  túl 
önnönmagán  belevilágít  az  általános  emberibe. 

Számtalan  apróbb  művei  közül  emlékünk¬ 
ben  maradt  egy  kicsi  kép.  Barátságos  tor¬ 
nácba  betoppant  egy  siető  vándor,  az  örökös 
kaszás  és  csontkezével  türelmetlenül  rángatja 
meg  a  csengőt.  Szignálva:  „Plusquamperfec- 
tum.  — -  Adolf  Menzel 

A  német  esztétika  mezején  újabban  áldat¬ 
lan  háborúság  folyik.  Meyer-Graefe  Böcklin 


vállairól  rángatja  le  a  bibortógát,  viszont  Thode 
támadja  a  naturalizmust  és  az  impressziót. 
E  véleményharc  érdekes  eszmecserét  teremt 
ugyan,  de  könnyen  zavarba  hozza  a  művé¬ 
szettől  távolabb  álló,  önállóban  rétegeket. 
Pedig  a  kérdés  nagyon  egyszerű  :  a  festészet¬ 
ben  a  prózának  épp  oly  létjogosultsága  van, 
mint  a  kötött  beszédnek  s  nem  a  tárgynak 
mivolta,  de  annak  mikéntje  a  döntő  szempont. 
Egy  művészet,  mely  Menzelt,  Leiblt  hozza 
létre,  törvényszerű  szükségességgel  teremti  meg 
ellenértékűket,  Böcklint  és  Thomát.  Carlyle 
szavait  idézzük:  „A  nagy  szellemek,  inkább 
mint  a  kolosszeumok,  az  igazi  világcsodák, 
kiket  akkor  értünk  meg  legmélyebben,  ha 
magasságukat  csodáljuk". 

Olgyai  Viktor 

AZ  ELSŐ  MAGYAR  TÁJKÉPFESTÓRŐL 

özszokássá  vált,  hogy  a  XVII.  év¬ 
század  végén  született  magyar 
festőművészek  közül  csupán  ket¬ 
tőnek  nevét  emlegessük  jogos 
dicsekedéssel :  a  pozsonymegyei 
Kupetzky  Jánosét  (szül.  1666/7.)  és  a  hont- 
megyei  Mányoky  Ádámét  (szül.  1677).  Pedig 
van  egy  ugyané  korszakban  született  har¬ 
madik  magyar  festőnk  is,  a  sopronmegyei 
Orient  József  (szül.  1677),  aki  nem  kisebb 
becsületére  vált  hazájának  a  két  előbb  emlí¬ 
tettnél. 

A  figyelmet  e  névre  a  Tudományos  Gyűj¬ 
teménynek  GRTS.  jegyű  cikkírója  hívja  föl, 
ki  ily  című  dolgozatában  :  Egynéhány  megholt 
Magyar  Képíróról  (1828.  évf.  IV.  k ),  a  hazáját 
szerető  igaz  magyar  lelkesedésével  követeli 
vissza  a  külföldtől  ezt  a  híressé  vált  tájkép¬ 
festőt.  „Szomszédaink  —  írja  szatirikusán  — 
a  páva  szivárványos  tokaival  kevélykedő 
szajkó  példáját  követvén,  híres  Orient  Józse¬ 
fünkkel  büszkélkednek,  azt  oskolájok  első 
környékfestőjének  (tájfestőt  ért  alatta)  lenni 
állítván.  Sőt  több,  Bécsbe  megforduló  hazánk¬ 
fiai  is  (szégyen  lévén  egy  világfijának  a  festés 
és  muzsika  nem  értése),  jártas  szemekkel, 
mint  idegenek  szüleményét,  csodálják  képeit 
és  azoktól  igaz,  vagy  reáfogott  elragadtatá¬ 
sukat  nem  tagadhatják  meg.  Mivé  válna  azon¬ 
ban  ezeknek  érzésük,  —  kérdi  - —  ha  sze¬ 
müknek  homályát  levévén,  idegennek  vélt 
bálványukat  földinknek  állítanék?  Higyjük 


el,  mert  ellenkezőt  nem  is  bizonyítgatunk, 
hogy  ezáltal  érdeme  megcsonkulását  csak 
egynéhány  külföldiségen  kapó  magyar  gon¬ 
dolná  !“ 

Elmondja  azután,  hogy  a  sopronmegyei 
Fekete  város  nevű  mezővárosban  született 
1677-ben.  Az  1733-iki  németországi  útja  ki¬ 
vételével,  életét  szakadatlanul  Magyarországon 
és  Bécsben  töltötte,  hol  őt  fáradhatatlan  igye¬ 
kezete  „a  németek,  vagyis  inkább  a  magyarok 
Claude  Lorainnyévé  tette". 

A  vadászatot  különösen  kedvelvén,  ifjúsá¬ 
gának  nagy  részét  a  kies  bércek,  zöldelő 
erdők,  csergedező  patakok  és  roppant  kő¬ 
sziklák  között  töltötte.  A  természetnek  szám¬ 
talan  és  leírhatatlan  játékát  az  esztendő  folya¬ 
mán  és  a  napnak  minden  részében  csodálni 
tanulván,  éles  megfigyelő  tehetsége  képze¬ 
letét  annyira  elragadá,  hogy  ezektől  végtére 
búcsút  vett  s  Fürstenberger  Antal*  mellett 
magát  a  festésnek  szentelte  „és  mintegy 
egészen  új,  kies  környékeket  teremtett".  Tár¬ 
gyai  levételére  többnyire  egy  fekete  test  által 
meghomályosított  tükröt  használt.  Könnyű  és 
biztos  ecsetvonásai  mellett  könnyű  volt  neki 
a  hollandus  tájfestők  modorát  követni,  kik 
közül  Griffier  János  és  Sachtleeven  (Zaft- 
leven)  Hermán  műveit  „mint  remekeket", 
örömest  másolta.  „Egynéhány  Gaspre  (Dughet) 
által  festett  és  hg.  Lichtenstein  gyűjteményét 
ékesítő  környékek,  könnyen  fölhevülő  kép¬ 
zeletét  a  tiroli  Alpesek  közé  vezették". 

*  Helyesebben  Feistenberger  Antal  bécsi  tájkép¬ 
festőnél. 

Kompozícióját  illetőleg  így  szól  róla  cikk¬ 
írónk :  „Szerkeztetése  többször  igen  nagyon 
meg  vagyon  terhelve  ;  az  állatok  levételét  pedig, 
nem  lévén  ebben  eléggé  jártas,  többnyire 
Fergre,  Janekre,  vagy  Cantonra  bízta.  Idő¬ 
sebb  korában  a  fák  leveleit  nagy  zsinórmér¬ 
tékre  kívánta  húzni". 

!  Külön  dicséretre  méltónak  tartja  Orientnek 
műertő  voltát.  Egy  ecsetvonás  elég  volt  arra, 
hogy  abból  a  kép  szerzőjére  ismerjen.  „Továbbá 
—  írja  —  egyenessége,  ezen  ritka  tulajdon 
is  figyelemre  méltó."  Mint  a  bécsi  Szépműv. 
Akadémia  aligazgatója,  növendékeit  minden 
tartózkodás  és  személyválogatás  nélkül  figyel¬ 
messé  kívánta  tenni  hibáikra.  Tanítványai 
közül  cikkírónk  Férgét,  Lauterert  és  Thurnert 
emeli  ki. 

r  Hasznos  pályáját  1747-dik  esztendőben 
végezte  be." 

Wurzbach  Lexicona  (21-ik  kötet  98 — 9.  1.) 
bár  említi  forrásunkat,  annak  adatait  csak 


részben  használja  föl.  Abban  megegyezik  for¬ 
rásunkkal,  hogy  tájképeibe  az  alakokat  Ferggel 
és  Janneckkel  festtette,  de  hozzáteszi,  hogy 
Orient  mindamellett  alakokat  is,  állatokat  is 
festett.  Wurzbach  megemlíti,  hogy  Orient 
képei  többnyire  nyilvános  és  magánképtárak¬ 
ban  találhatók.  A  Belvedereben  két  tiroli  táj¬ 
kép  volna  tőle  ;  a  stuttgarti  királyi  képtárban 
pedig  egy:  „Gebirgsgegend  mit  einem  Flusse". 
A  „Wald  mit  Wild"  című  képét  Rösel  rézbe 
metszette.  Prágában,  a  „Privatgesellschaft  für 
Kunstfreunde"  képtárában  két  kép  van  tőle, 
egy :  Gebirgslandschaft  és  ennek  pendantja. 
Megemlíti,  hogy  újabb  időben  a  pesti  Nem¬ 
zeti  Múzeum  is  két  képet  vásárolt.  Ezek 
egyike  :  „Offene  Eandschaft"  —  valószínűleg 
az,  mely  az  Országos  Képtár  leíró  lajstromá¬ 
ban  a  „Raktáron  kezelt  képek"  csoportjában 
1058.  sz.  a.  ily  címen  :  Tájkép  alkonyati  vilá¬ 
gításnál  —  s  másika  :  Waldpartie,  mely  ugyan¬ 
ott  1059.  sz  a.  ily  címen:  Tájkép,  fordul  elő. 

Bayer  József :  Az  első  magyar  tájliép festőről 


Mindenképpen  nagy  közönyösségre  mutat 
részünkről,  hogy  az  első  magyar  tájképfestő 
nevének  még  az  emléke  is  kijött  a  forgalomból. 
Orient  nem  lehetett  közönséges  tájképfestő, 
mert  ez  esetben,  idegen  létére,  alig  teszik  őt 
meg  a  bécsi  Szépművészeti  Akadémia  taná¬ 
rává,  majd  aligazgatójává  s  aligha  halmozzák 
el  megrendelésekkel,  mint  Wurzbach  is  állítja. 

Tájképeinek  az  eddigieknél  nagyobb  kegye¬ 
lettel  való  gyűjtése  meg  fogja  könnyíteni 
annak  a  kérdésnek  a  tisztázását,  hogy  a  XVII. 
évszázad  végén  született  magyar  festő-triasz- 
ban  (nem  tekintve  mint  tanító-mestert)  minő 
hely  illeti  meg,  mint  executiv  tájképfestő¬ 
művészt,  Orient  Józsefet,  ki  épp  úgy,  mint 
Mányoky  és  Kupetzky,  becsületet  szerzett 
a  magyar  névnek  és  lerontotta  azt  a  tévhitet, 
hogy  a  magyar  „csak  az  eke  szarvára  és  a 
kard  végére  légyen  alkalmatos 

Orient  életkörülményeire  vonatkozólag  egy- 
pár  új  adat  birtokába  jutván,  azokat  ezennel 
kiegészítésképpen  közlöm. 

A  fekete  városi  róm.  kath.  plébánia  anya¬ 
könyvei  meg  lévén  a  XVII.  századból,  onnan 
a  következő  adatokat  kaptam:  Az  1677-ben 
kereszteltek  sorában  egyetlen  József  nevű 
fordul  elő,  mint  „Sohn  des  Tischlermeisters 
Urindt".  Ezek  szerint  Orient  József  neve  ere¬ 
detileg  Urindt  volt.  Nagyon  valószínűnek  tar¬ 
tom,  hogy  az  Urindt  név  könnyen  félrema¬ 
gyarázható  értelme  miatt  alakult  át  Orient-té. 
De  lehet,  hogy  az  anyakönyvet  vezető  pap 
félreértette  a  bemondót  és  a  nevet  a  maga 
belátása  szerint  jegyezte  be  hallás  után.  Heurigs 
József  káplán  úr  értesítése  szerint  Kismarton 
történetében  szerepel  egy  káplán,  ki  a  nevét 
Uriendt  Mihálynak  írja  s  ki,  mint  e  város 
szülötte  van  feltüntetve  s  ki  aztán  mint  kór¬ 
házi  lelkész  1713  október  7-én  az  uralkodó 
pestis  áldozata  lett.  Lehet,  hogy  a  névnek 
eredeti  alakja  Uriendt,  melyből  Urint  kiej¬ 
téssel  könnyen  lett  Orient,  melyet  szintén  így 
ejthettek  ki  :  Orint. 


A  hivatalos  formában  kiadott  anyakönyvi 
kivonat  szerint  a  szülők  neve :  Urindt  Mar- 
tinus  scrinarius  et  Ursula,  uxor  ejus.  József 
nevű  fiuk  1677  április  27-én  született  Fekete¬ 
városban  (Purbach),  keresztszülei  voltak : 
Grossmann  Fridericus  és  Mária  Lehmann. 
A  keresztelő  pap  neve :  Joannes  Markovits 
parochus. 

E  családról  egyéb  adat  nincs  a  plébánia 
anyakönyveiben,  mint,  hogy  Józsefünk  anyja : 
Urindt  LTrsula  egyszer  keresztanyaként  sze¬ 
repel.  A  község  lakói  a  Rajna  vidékéről  tele¬ 
píttettek  ide  s  német  ajkúak.  Ma  azonban  a 
községben  nincs  egyetlen  lakó,  kinek  neve 
Orient  vagy  Urindt  volna. 

A  templomnak  van  egy  oltárképe,  mely  a 
XVIII.  század  elejéről  való  s  melyet  szájhagyo¬ 
mány  szerint  egy  feketevárosi  lakos,  fogadalom¬ 
ból  Bécsben  csináltatott  volna.  De  szerzője  isme¬ 
retlen  s  legfeljebb  technikája  alapján  lehetne 
eldönteni,  vájjon  Orient  műve-e  vagy  sem. 

Orientra  vonatkozólag  még  egy  adatot  talál¬ 
tunk  Lützownál*  följegyezve.  Midőn  ugyanis 
Mária  Teresiát  1741-ben  Frigyes  hadai  szo¬ 
rongatni  kezdték,  ő  is  belépett  abba  a  csa¬ 
patba,  melyet  a  bécsi  művész-akadémia  tanárai 
és  növendékei  alakítottak  ily  címen:  „Frey- 
Compagnie  dér  k.  Freyen  Hof-Akademic  dér 
Mahlerei,  Bildhauerey  und  Bau-Kunst  im 
Jahre  1741“.  Ott  találjuk  az  ő  nevét  is  a 
közlegények  sorában  az  I.  Corporalschaftban. 
Ha  tekintetbe  veszszük,  hogy  ekkor  már  túl 
volt  jóval  a  60  ik  életévén,  közlegénykedése 
igazán  becsületére  válik.  Tán  e  sorainknak 
sikerül  a  közfigyelmet  ez  elfeledett  művészünk 
munkásságára  ráterelni  s  a  Tudományos  Gyűj¬ 
temény  cikkírója  is  célt  ér,  bár  elég  későn, 
de  nem  —  soha. 

Bayer  József 

*  Geschichtc  dér  kais.  königl.  Akademie  dér  bilden- 
den  Kiinste.  Von  Cári  von  Liitzow.  Wien,  1877.  L.  a 
2G-ik  cs  146-ik  lapot. 

modern  esztétika,  amely  a  rené- 
szansz  művészi  ideálját:  a  művé¬ 
szetek  egységét  hirdeti,  mint  az 
éltető  napsugár  új  bimbófakadásra 
felcsókolta  a  művészet  fáján  egyik 
évszázadokon  át  meddő  volt  ágat :  az  érem¬ 
művészetet.  Főleg  Roger  Marx  francia  író 
lelkes  apostolkodásának  köszönhető  az  a  nagy 
érdeklődés,  amely  most  világszerte  az  érem¬ 
művészet  iránt  mutatkozik  s  amely  a  művé¬ 
szet  e  nemes  és  kiválóan  értékes  ágát  az  őt 
megillető  rangra  emelte.  Marxot  ugyanis  az 
1889.  évi  párisi  retroszpektiv-kiállítás  arra  indí¬ 
totta,  hogy  az  éremművészetet  alapos  eszté¬ 
tikai  tanulmány  tárgyává  tegye  s  a  néhány 
évvel  később  megjelent  klasszikus  könyve  oly 
mély  hatást  gyakorolt  Páris  művészbarát-köreire, 
hogy  már  1899-ben  megalakulhatott  a  „Société 
des  amis  de  la  Médaille",  amelynek  nyomán 
nemsokára  a  művelt  világ  egyéb  gócpontjain 
is  keletkeztek  hasonló  célú  egyesületek.  Most, 
hogy  minálunk  is  lelkes  műbarátok  a  célból 
csoportosultak,  hogy  a  csírájában  levő  magyar 
éremművészetet  fejleszszék,  helyén  való  lesz 
egy-két  szót  e  nemes  művészet  céljairól  és 
szépségeiről  elmondani. 

A  régi,  dogmatikus  esztétika  egyik  sar¬ 
kalatos  hibája  volt,  hogy  a  művészet  alko¬ 


tásait  bürokrata  módon  osztályozta :  iktató 
volt  és  nem  a  szépnek  megismerője.  Legfon¬ 
tosabb  feladatának  tekintette,  az  elbírálása  alá 
kerülő  műtárgyakat  megfelelő  cédulákkal  el¬ 
látva  megfelelő  fiókban  helyezni  el.  A  régebbi 
műtörténelmek  iskolákról  regélnek,  azoknak 
keletkezéséről,  fejlődéséről  és  hanyatlásáról ; 
lelkiismeretesen  lajstromozzák  az  egyes  isko¬ 
lák  leltárát,  tömérdek  név  és  számadatot  hal¬ 
moznak  fel,  de  szinte  rettegve  tartózkodnak 
attól,  hogy  a  száraz  adatokon  kívül  a  művé¬ 
szetek  benső  vibráló  életét  is  kutassák.  így 
természetes,  hogy  az  éremművészet  alkotá¬ 
saival  nem  tudtak  boldogulni.  Nem  tudták 
ugyanis,  vájjon  a  numizmatikához  sorolják-e, 
átengedvén  ilyformán  a  művészet  ezen  ágát 
a  régészetnek,  vagy  pedig,  mint  a  szobrászat¬ 
nak  alantas  fokát,  valamelyes  alosztályban 
helyezzék-e  el?  S  a  művészetnek  ezen  Linné-re 
emlékeztető  felfogása  tényleg  azt  eredményezte, 
hogy  az  éremművészetet  soká  mint  „ kisplasz¬ 
tikát"  könyvelték  el  a  paragrafusokban  meg¬ 
merevedett  esztétika  poros  foliánsaiba.  S  aki 
a  dolgok  felületén  szeret  kalandozni,  aki  nem 
érzi  a  vágyát  annak,  hogy  a  rejtett  mélysé¬ 
gekbe  is  hatoljon,  az  az  éremművészetben 
tényleg  nem  látott  mást  bájos  kis  játéknál, 
melyet  a  szobrász  fáradságos  munkája  köze¬ 
pette  játszi  kedvtelésből  készített.  Mert  igaz, 
az  éremművész  mintáz,  sőt  az  is  áll,  hogy  az 
alakokról,  amelyeket  a  kis  érclemezre  vará- 

zsolni  óhajt,  előbb  agyagmodelleket,  az  úgy¬ 
nevezett  „maquettes“-eket  formál.  De  ezzel  a 
két  művészet  közt  mutatkozó  analógia  már 
ki  is  van  merítve. 

Méltóztassanak,  kérem,  azt  a  kis  érmet  vagy 
plakettet  beható  figyelmük  tárgyává  tenni  és 
azután  számot  adni  önmaguknak  arról  az  im¬ 
presszióról,  amelyet  ígérték.  Az  esztétikai 
öröm,  amelyet  e  kis  műtárgy  élvezésénél  ér¬ 
zünk,  összehasonlíthatlanul  más,  mint  az  az 
érzés,  amelyet  a  szoborban  való  gyönyörkö¬ 
dés  bennünk  kivált.  Aki  valamelyes  művészi 
érem  szépségeiben  elmerül,  annak  a  lelkében 
egy  bűbájos  népdal  fog  zengeni,  amelynek 
szövegét  csak  a  magány  fokozott  fogékony¬ 
sága  érteti  meg  velünk.  A  szobor  harsogó 
páthosza  azonban  az  utca  zsibongó  zaja  köze¬ 
pette  ezrekhez  szól.  Talán  azért,  mert  az  érem 
kicsiny  és  a  szobor  nagy?  Nem.  Az  igazi 
művész  ezen  a  szerény  érclapon  az  egész 
emberiséget  felölelő  eszmét  képes  monumen¬ 
tális  hatással  kifejezni.  A  lényeges  különbség 
csak  abban  rejlik,  hogy  míg  az  érem  intim 
vallomása  a  művészléleknek,  úgyszólván  meg¬ 
hatott  suttogása,  addig  a  szobor  annak  pate- 
tikus,  diadalmasan  büszkélkedő  nyilatkozása. 
Ez  az  intim  vonása  közel  hozza  az  érem¬ 
művészetet  a  grafikához,  amelylyel  különben 
is  közeli  rokonságot  tart.  A  rézmetszetekre 
és  karcokra,  a  művésziélek  e  szubtilis  doku¬ 
mentumaira  kell  gondolnunk,  amik  az  érem¬ 
művészettel  még  abban  a  rokonvonásban  is 
találkoznak,  hogy  tetszés  szerinti  példányszám¬ 
ban  sokszorosítva,  nemcsak  a  büszkék  kincseit 
öregbítik',  hanem  az  alázatosak  otthonába  is 
hatolva,  azoknak  lelkét  is  nemes  örömmel  töl¬ 
tik  el.  Ellentétben  tehát  az  arisztokratikus 
szobrászattal,  igazán  demokratikus  művészet  : 
Deposuit  potentes  de  sede  et  exaltavit  humiles. 
Mint  a  népdal,  áldást  és  vigaszt  visz  az  érem 
a  legszerényebb  kunyhóba  is,  lévén  rendelte¬ 
tése,  hogy  ragyogó  napokról  regéljen,  ünne¬ 
pekről,  amik  túlemelkednek  a  színtelen  hét¬ 
köznapon  ;  emberekről,  akik  távol  állva  a  vásári 
zsibajtól,  az  emberiség  fenséges  eszméit  fényes 
diadalokkal  gazdagították.  Vagy  a  magábaszál- 
lásra  ösztökélnek,  amikor  a  sors  tragikus  fordu¬ 
latait  az  elpusztíthatlan  érclemezbe  vésve,  ko¬ 
moly  intelmül  az  utódokra  hagyják.  Oly  rnűvé- 

szét  ez,  amely  a  legszűkebb  családi  körben  s  a 
megmérhetlen  világűrben  mozog.  Követi  az  egyes 
embert  kulturacselekedeteinek  magaslatára, 
résztvesz  a  családok  örömében  és  keservei¬ 
ben,  megörökíti  a  nemzetek  fénykorait  és  sötét 
megpróbáltatásait  és  így  megírója  lesz  kiváló 
életrajzoknak,  jelentőségteljes  krónikáknak, 
mozgalmas  történelmi  időszakoknak.  Es  mivel 
eszmekörébe  minden  problémát  befogad,  ame¬ 
lyet  a  kultúra  fejlődése  felszínre  vet,  ma 
költő  az  éremművész,  holnap  bölcsész  és 
holnapután  a  társadalmi  tünetek  mély  kuta¬ 
tója  :  minden  eszmének  művészi  hirdetője.  S 
mivel  mindig  lelke  mélyéből  hirdet,  az  ő  mű¬ 
vészetére  illik  talán  leginkább  a  Ruskin  szép 
mondása:  „The  art  is  praise“.  Es  így  nem¬ 
csak  a  művészetnek  szolgál.  Mert  a  mellett, 
hogy  ideálja  művészeti  alakításával  eszté¬ 
tikai  gyönyört  kelt ;  világos  kifejezési  eszkö¬ 
zeivel  összehasonlíthatlanul  szélesebb  rétegek¬ 
kel  érteti  meg  az  eszmét,  mint  az  a  próza¬ 
író  vagy  a  költő  szókincsének  adatott  volna. 

Amit  most  az  éremművészet  eszmetartal¬ 
máról  elmondtam,  könnyen  csábíthatna  arra 
a  téves  értelmezésre,  mintha  egy  merően,  vagy 
legalább  is  lényegesen  célzatos  művészettel 
állnánk  szemben.  Igaz :  az  éremművész  legyen 
költő,  legyen  sok  esetben  bölcsész  vagy  szo¬ 
ciálpolitikus  is.  De  ne  követeljük  tőle,  hogy 
rabszolgai  tolmácsa  legyen  valamelyes  eszmé¬ 
nek,  amely  lelkében  nem  talál  visszhangra. 
Kötelessége  az  eszmét,  amelynek  művészetét 
szenteli,  nemcsak  világosan,  de  könnyen  ért¬ 
hetően  is  kifejezni,  mert  művészete  nem  csu¬ 
pán  a  kiválasztottakhoz  szól,  hanem  kell,  hogy 
a  nép  tömegével  is  megértesse  magát.  Azért 
teljesítenie  kell,  amit  Schiller  a  művészektől 
követelt :  föléje  kell  emelkednie  a  valóságnak, 
de  meg  kell  állnia  azon  a  körön  belül,  ahová 
az  emberi  érzékek  hatolhatnak.  A  tárgy  mé¬ 
lyéből  kell  merítenie  és  azt  poétikus  tarta¬ 
lommal  gazdagítani.  Más  szóval :  mutassa 
meg  a  művész,  hogy  a  saját  lelkülete  hogyan 
viszonyul  a  kifejezni  óhajtott  ideálhoz :  szó¬ 
laltassa  meg  azokat  az  alakokat,  amelyek  a 
lelkében  élnek.  —  Minél  világosabb,  minél 
könnyebben  érthető  azoknak  a  szava,  annál 
nagyobb  az  alkotó  művészete.  És  annál  artisz- 
tikusabb  lesz  az  alkotása,  minél  finomabb 

az  összhang,  amely  a  saját  érzése  és  a  ki¬ 
fejezett  eszme  közt  létesül.  Ezért  művésziet- 
lenül  kell  hogy  hasson  az  olyan  modern  érem, 
amely  a  görög -római  mitológia  szótárából 
veszi  kölesön  kifejezési  eszközeit ;  amely  oly 
allegóriákban  beszél,  amik  a  modern  gondo¬ 
latvilág  határán  túl  esnek ;  amely  rég  alá¬ 
merült  világok  kincseiből  aknáz  szimbólumo¬ 
kat,  hogy  tetteket  és  vágyakat  hirdessen, 
amelyek  ami  korunkat  mozgatják,  ilyen  érmek 
láttára  ugyanaz  az  érzésünk,  mintha  valaki  egy 
rég  kihalt  nyelven  beszélne  hozzánk.  Mint  a 
költő  a  saját  nyelvét  használja,  hogy  meg¬ 
értessék,  ügy  az  éremművész  is  a  saját  korá¬ 
nak  formanyelvében  hirdesse  azokat  az  esz¬ 
méket  és  problémákat,  amik  a  mi  modern 
kultúránkat  foglalkoztatják. 

Az  éremművészben  épp  úgy,  mint  a  festő¬ 
karcolóban,  a  képzőművész  a  költővel  frigybe 
lép.  Ha  feladatát  művésziesen  akarja  meg¬ 
oldani:  első  sorban  a  fantáziájának  akad  dolga. 
Felidézi  lelkében  azokat  az  alakokat,  amik 
majd  büszke  hirdetői  leendnek  az  eszmének. 
Hívja  őket  és  azok  jelentkeznek.  Előbb,  mintha 
finom  ködfátyol  takarná  őket :  elmosódott  kör¬ 
vonalakban,  de  hangos  gesztusokkal.  És  a 
fantázia  titokzatosan  dolgozik :  értékeli  a  je¬ 
lentkező  alakok  kifejezési  erejét,  megállapítja 
az  egymásközti  viszonyukat  s  elküldi  a  hivat- 


lan  jövevényeket.  És  amint  a  víziók  sokasá¬ 
gából  a  felesleges  alakok  távoznak :  mind 
erősebb  életet  nyer  a  benső  jelenség.  Most  a 
kép,  amely  a  lélek  megmérhetlen  birodalmát 
egészen  betölti,  a  pici  érclapra  vágyódik.  Itt 
közvetítőre  van  szükség :  a  rajzra.  Amíg  azon¬ 
ban  a  rajzoló  fantáziájának  szabad  mozgást 
engedhet,  amíg  ő  benyomásait  csak  szubjektivi¬ 
tása  által  vezérelve,  az  anyag  szigorú  törvényei¬ 
től  függetlenül  vetheti  papírra  :  addig  az  érem¬ 
művésznek  drakonikus  követelményeknek  kell 
magát  alávetnie:  a  reliefszerű  kezelés  feltéte¬ 
leinek.  A  grafikai  eszköz,  a  fényt  és  az  ár¬ 
nyékot  még  sokkal  bőkezűbben  osztogathatja, 
mint  maga  az  ecset,  amelynek  pedig  a  gaz¬ 
dagon  megrakott  paletta  áll  rendelkezésre.  A 
rajzoló  egyetlen  finom  körvonallal  dramatikus 
mozgásnak  keltheti  a  benyomását.  Szabadságá¬ 
ban  áll  a  hátteret  céljaira  kiaknázni  s  a  tónus 
változatosságaival  életteljes  rithmust  adhatalak- 
jainak.  Mindezen  szabadságokból  az  érem¬ 
művész  meg  van  fosztva :  ő  az  árnykörvonalt 
(silhouette)  keresi,  amely  a  fényt  és  az  árnyat 
egyszerre  megadja  és  ezt  a  silhouette-t  azzal 
a  kis  felülettel  kell  összhangzásba  hoznia, 
amely  művészetének  egy  kis  köralakű,  vagy 
négyszögű  érclemez  alakjában  rendelkezésére 
áll.  Ha  pedig  a  művészetét  csak  a  fantáziájára 
vagy  a  ritmusra  akarná  koncentrálni,  akkor 

megtörné  azt  az  erőt,  amelyre  a  mintázásnál 
szüksége  van.  Vagyis  műve  híján  volna  a 
legjellemzőbb  tulajdonságának :  a  reliefszerű 
hatásnak. 

Roger  Marx  és  a  hamburgi  Kunsthalle  ge- 
niális igazgatója,  Lichtwark,  aki  szintén  nagyobb 
művet  írt  az  éremművészetről,  az  alkotás  e 
szubtilis  folyamatát  alaposan  tanulmányozták. 
Rendkívül  értékes  tapasztalataikat  a  követ¬ 
kezőkben  foglalom  össze :  Első  feladata  az 
éremművésznek,  hogy  a  plakett  négyszögé¬ 
ben  vagy  az  érem  körvonalán  belül  a  szil- 
houette-t  megkeresse.  Ha  látja,  hogy  a  lelké¬ 
ben  felmerült  képet  ily  módon  nem  fejezheti 
ki,  akkor  újból  kell  kezdenie.  Ami  azonban 
ritkán  esik  meg,  ha  a  benső  koncepció  kellő 
gonddal  megtörtént  vala,  lévén  egyik  kifür- 
készhetlen  misztériuma  a  művészi  alkotásnak, 
hogy  a  megvalósítható  kép  mindig  sokkal 
erősebb  körvonalakban  áll  az  alkotó  lelki  szemei 
előtt,  mint  minden  más  lehetőség.  Csak  amikor 
a  silhouette  és  az  alakok  tömege  a  rajz  gyors 
eszközeivel  meg  vannak  rögzítve,  csak  akkor 
lép  előtérbe  a  szobrász.  A  kompozíciót  széle¬ 
sen  kezelt  vázlatban  a  rajzból  a  reliefbe  ülteti 
át.  Ez  a  harmadik  stádium.  Ha  a  művész 
úgy  találja,  hogy  a  teljes  összhangot  még 
mindig  nem  érte  el,  akkor  a  rajzhoz  fordul 

vissza.  Ha  pedig  a  kutató  szem  semmilyen  disz¬ 
harmóniát  nem  képes  fölfedezni,  akkor  a  ter¬ 
mészet  tanulmányozása  kezdődik.  Itt  újból  a 
rajzolónak  akad  dolga,  aki  az  egyes  alakok¬ 
ról  akt -tanulmányokat,  a  fontosabb  tagokról 
több  rajzot  is  készít.  Chaplain,  a  francia  érem¬ 
művészet  e  büszkesége,  például  soványabb  és 
teltebb  modell  teste  után  külön-külön  tanul¬ 
mányokat  szokott  rajzolni.  Mielőtt  az  érem¬ 
művész  újból  munkába  foghatna,  még  a 
szobrászra  vár  egy  fontos  feladat  megoldása. 
A  rajz  alapján  minden  alakról,  főleg  olyanról, 
amely  antik  mezbe  van  öltözve,  fél  métertől 
egészen  egy  méterig  terjedő  nagyságban  agyag¬ 
mintát  készít.  Ezen  modell  először  is  számot 
ad  a  proporciók  feltétlen  helyes  voltáról,  azon¬ 
felül  pedig  támpontot  nyújt  a  mozgások  ér¬ 
tékelésére  és  azáltal,  hogy  finom  muszelin- 
szö vetekbe  burkolják,  a  jelmezmotivumok  ki¬ 
próbálását  is  lehetővé  teszi.  Csak  ezek  után 
kezdődik  az  éremművész  munkája.  Az  alap¬ 
ját  megadják  a  rajztanulmányok,  az  agyag¬ 
minták  (maquettes)  és  sokszor  még  az  élő 
modellek  is.  Az  első  érem-modellt  viaszkból 
vagy  agyagból  mintázzák,  és  ezt,  ha  telje¬ 
sen  sikerült,  gipszbe  öntik.  A  finom  gipsz¬ 
anyagon  végzi  azután  a  művész  az  utolsó 
csiszolási  munkát.  Ez  a  minta  azonban  sok- 

kai  nagyobb  méretű,  mint  a  kontemplált  érem. 
Ezt  vasba  (nem  pedig  bronzba,  amely  lágy¬ 
sága  folytán  a  gépmunkára  nem  alkalmas) 
öntik  és  a  redukálógép  segítségével  a  kívánt 
méretekre  redukálják.  Legros,  Charpentier  és 
Canin  nem  használják  e  szubtilis  finomságú 
gépet  és  ha  tisztán  az  esztétikai  szempon¬ 
tot  mérlegeljük :  igazuk  van.  Ámbátor  Chap- 
lain  és  Roty  remekei  bizonyítják,  hogy  a  „tour 
á  reduire"  a  művész  munkáján  semmiféle  gép¬ 
nyomot  nem  hagy. 

Ebből  látható,  hogy  a  szerény  érem  vagy 
plakett  alapjában  véve  egy  igen  komplikált 
művészi  alkotásnak  az  eredménye.  Szigorúan 
véve  azonban  csak  Francois  Poinscarme  óta 
lett  azzá,  aki  a  múlt  század  közepe  táján  mint 
első  szakított  a  régi  hagyományokkal  s  így 
az  éremművészetet  kiragadta  a  numizmatika 
köréből.  A-lerész  vállalkozásnak  tetszett  akkor, 
hogy  az  érmekről  a  szokásos  volt  szegélyt 
elhagyta,  hogy  a  merev  antikva  írás  heEébe 
az  éremkompozició  dekoratív  hatását  kiegé¬ 
szítő  individuális  betűket  használt.  Ezen,  előt¬ 
tünk  természetesnek  látszó  újítás  akkoriban 
forradalomnak  tetszett  s  az  is  volt,  ameny- 
nyiben  az  éremművészetet  addig  nem  sejtett 


fejlődési  lehetőségek  elé  állította  s  így  meg¬ 
újította  azt  a  Vittore  Pisano  óta  elévült  ok¬ 
iratot,  amely  az  éremművészetnek  polgárjogot 
adománjmzott  a  nagyművészetek  fényes  biro¬ 
dalmában. 

A  fölirat  egyáltalán  igen  kényes  pontja  az 
éremnek  vagy  plakettnek.  Érzésem  szíveseb¬ 
ben  nélkülözné  ezeket  a  magyarázó  betűket, 
amik  sokszor  igen  bántóan  emlékeztetnek  a 
primitív  festészet  szövegszalagjaira.  De  oly 
esetekben,  amikor  az  éremművészet  krónikái 
vagy  történelmi  céloknak  szolgál,  nehezen  lesz 
elkerülhető  a  fölirat  alkalmazása.  Ilyen  elke- 
rülhetlen  esetekben  azonban  tartsa  szem  előtt 
a  művész,  hogy  feladata  nemcsak  emléktár¬ 
gyakat  készíteni,  hanem  művészeti  alkotást 
létrehozni.  így  a  fölirat  háttérbe  szorul.  Az 
írás  karaktere  alárendelendő  a  kompozíció  jel¬ 
legének.  És  finom  érzék  kell  ahhoz,  hogy  a 
betűk  páthosza  ne  harsogja  túl  a  portré  vagy 
az  alakok  szózatát,  hanem  csak  halk  magya- 

rázója  legyen  annak,  amit  a  kompozíció  be¬ 
szédes  kifejezése  elhallgat.  Ezért  a  nagy  érem¬ 
művészek  —  Roty  szava  szerint  —  paneel- 
nek  gondolják  az  érem  vagy  plakett  felületét, 
amelybe  az  írás  mint  dekoratív  elem  beillesz¬ 
kedik.  Természetes  ilyenformán,  hogy  a  föl¬ 
iratnak  egyéninek  kell  lennie.  Mert  épp  oly 
ferdén  hat,  ha  egy  modern  vívmányt  gótikus 
betűkkel  hirdetünk,  minthogy  fura,  ha  egy 
történelmi  alak  úgynevezett  szecessziós  írás¬ 
ban  talál  keretet.  Es  nem  kevésbbé  komikusán 
hat,  ha  a  művész  a  saját  monogrammjára 
oly  nagy  betűket  használ,  melyek  a  szemlélő 
pillantását  szinte  kihívóan  maguknak  foglalják 
le.  E  részben  Charpentier  művészete  a  leg¬ 
tökéletesebb.  Plakettjein  ritkán  találunk  fölira¬ 
tokat.  Mint  az  egyszerűségében  fenséges  kom¬ 
pozíció  nagymestere  kerüli  a  csoportokat,  az 
allegóriákat,  hanem  az  emberi  cselekvés  nagy 
gesztusaival  monumentális  szimbólumokat  szó¬ 


laltat  meg.  A  magyarázó  betűre  nincsen  szük¬ 
sége.  Aki  a  nehéz,  leigázó  munka  köréből 
vett  plakettjeit  nézi,  megérti  a  Charpentier 
lelkületét.  Tudja,  hogy  a  mester  nem  a  na¬ 
turalizmus  művészeti  elvét  hirdeti,  tudja,  hogy 
nem  akar  művészpolitikai  polémiákba  bocsát¬ 
kozni,  hanem  meghatva  áll  egy  végtelenül 
mélységes  szociális  érzésnek  a  hatalmas  ki¬ 
fejezése  előtt,  amely,  mint  a  biblia  egyszerű, 
de  lelket  rázó  szava  többet  árul  el  a  kitaga¬ 
dottak  keserveiből,  mint  ezrek  jajszava  azt 
tehetné.  És  nekem  Charpentier  plakettjei  azok, 
amik  talán  legszembeötlőbben  tüntetik  fel  azt 
a  benső  differenciát,  amely  az  érem  és  a 
plakett  közt  fennáll.  Az  ő  szélesen  kezelt  pla¬ 
kettjei  úgy  viszonyulnak  a  hajfmom  vésetű 
érmekhez,  mint  a  festő  karcoló  lapja  vala¬ 
melyes  régebbi  keletű  acélmetszethez.  És  így 
mondhatjuk,  hogy  Charpentier  adta  meg  a 
plakettstílusnak  azt  az  irányát,  amelyet  követve, 
ez  az  éremtől  független,  önálló  és  nagy  jövőjű 
művészetté  fog  fejlődhetni. 

Örvendetes  jelenség,  hogy  hatal  művész¬ 
gárdánk  néhány  jeles  tagja  a  művészet  e  ne¬ 
mes  és  értékes  ágát  nagy  szeretettel  kezdi 
ápolni.  Nem  puszta  véletlen  dolga,  hogy  az 
éremművészet  újjáélesztése  és  fölvirágoztatása 
épp  Franciaországban  esett  meg.  A  francia 

történelmi  érzésű  nemzet.  Szeret  elmerengni 
történelmének  fényes  lapjain  s  bár  a  haladást 
írta  zászlajára,  szívében  hordja  a  múltat,  azok 
emlékét,  akik  a  jelen  álmait,  a  jövő  dicsősé¬ 
gét  elősegítették.  Történelmi  érzésű  nemzet  a 
magyar  is  —  és  híven  emlékező.  A  jubileumok 
hazájában  szinte  nemzetivé  fejlődhetnék  az 
érmek  és  plakettek  művészete.  Egyetlen  ellen¬ 
sége,  amely  fejlődését  eddigelé  gátolja :  a  ban¬ 
kett.  Pedig  csak  arra  kellene  gondolni,  hogy  az 
asztaljegyek  áráért  nemcsak  a  jubiláló,  hanem 
az  annak  örömében  osztozók  is  egy-egy  örök¬ 
életű  és  művészi  plakettet  kaphatnának.  És 
lenne  kevesebb  gyomorbaj  és  több  magyar 


művészet.  És  a  családi  örömnapokat  meny¬ 
nyire  nemesebbé  tenné  egy  ily  finomérzésű 
megörökítés,  mint  a  rendszerint  Ízléstelen  és 
még  többször  kelletlen  ajándék,  amely  a  há¬ 
zasságok  és  születésnapok  hőseit  oly  sokszor 
zavarba  ejti.  Mondom :  ebben  a  híven  emlé¬ 
kező  országban  széles  talaja  lenne  az  érem¬ 
művészetnek.  Csak  a  munkáiéit  nélkülözzük, 
akik  termékenyítenék.  Az  érembarátok  egye¬ 
sületéhez  sok  szép  remény  fűződik.  És  szép 
és  nemes  célját  el  is  fogja  érni,  ha  sikeresen 
megérteti  a  magyar  közönséggel :  a  banket- 
tezés  és  az  igazi  kegyelet  közti  különbséget. 

őrbe  Székelyföldünk  egyik  üde, 
vonzó  tája  a  fakó  hegyek  között 
kanyargó  Fehér-Nyikó  völgye. 

Eleven  zöld  kaszálók,  hullámzó 
arany  kalászos  búzaföldek  követik 
kétoldalt  a  füzes  partot.  Sötét  lombjai  alatt 
bujkál,  oson  a  víz.  Nem  is  látszik,  csak  ha 
az  övező  hegyekre  hágunk  s  búcsúzóul  vissza¬ 
tekintünk :  úgy  csillan  ki,  fehérük  ki  a  Fehér- 
Nyikó. 

Flogy  átalmegyünk  a  siménfalvi  fedett  do¬ 
bogó  hídon,  kiszélesedő,  kanyargó  oldalvölgybe 
jutunk. 

Ennek  végében  van  Medesér.  Távol  a  világ¬ 
tól,  kicsi  völgyben,  annak  is  a  legvégében. 
Itt  vége  van  az  útnak.  Nincs  ezentúl  semmi 
se,  csak  meredek  hegy,  meg  erdő,  amire  csak 
a  kicsideszű  csitkó  meg  a  kecskolló  szalad 
fel,  ha  hajtja  a  vére,  vagy  télbe  kapaszkodik 
fel  a  szegénység  egy  kis  száraz  ágért. 

Lenn  a  völgyben  olyan  csendes  megelége¬ 
dés,  boldogság  ömlik  el  az  egész  falu  képén  : 
menedékes,  gyümölcsös  kicsi  útain,  a  fehér 
házak  muskátlis  ablakain  meg  az  előttük  ül¬ 
dögélő  embereken. 

Olyan  bizalmasan  előrehajolva,  naiv  jóaka¬ 
rattal  firtatják:  Flonnét  jő  lelkem,  hová  ügyek- 
szik,  mijárásbali  ? 

Ezeket  nem  rontotta  meg  a  kultúra,  ide 
nem  jut  el  az  a  sok  rossz,  ami  a  világban 
esik,  nem  is  jut  ide  más,  csak  akit  itt  hoz  a 
szülő  anyja  világra. 

És  találunk  mindenfelé  ilyen  helyet,  ahol 
csak  magyar  nép  lakik,  és  mentül  inkább  távo¬ 
lodunk  a  vasúttól  s  vele  a  még  idegen  kultú¬ 
rától,  antúl  szebbet,  kedélyesebbet  és  magyaro¬ 
sabbat. 

Völgy,  oldalvölgy  tele  van  barátságos,  virágzó 
községgel,  szinte  egymást  érik,  oly  közel  esnek. 

Mondjak  egyet  a  sok  közül :  Kobát-Demeter- 
falva.  Ezelőtt  két  falu  volt,  az  egyik  refor¬ 
mátus,  a  másik  unitárius.  Azért  került  olyan 
is,  aki  a  másik  falu  hitén  volt.  Ezek  aztán 
átjártak,  mivelhogy  egy  faluban  csak  egy  tem¬ 
plom  volt.  így  esett,  hogy  az  idegenhitűek 
inkább  a  másik  falu  felé  építkeztek,  és  essent, 
amíg  ippen  összeértek.  Most  együtt  vannak. 

Jómódú,  ügyekvő  gazdaemberek.  Flárom 
malom  is  van  a  falu  alatt,  két  kőre  jár  min- 
denik. 

Ott  állongált  egy  legényke,  a  malomhiú  alatt, 
bementem  véle. 

Nagy  szívességgel  mondta  el,  mutatta  meg 
apróra  minden  kerekít,  darabját,  a  vízbujtató¬ 
tói  kezdve  egészen  addig,  ahun  a  hajtófa 
mozgásba  veszi  a  tej  két,  meg  ahun  a  garat¬ 
ban  a  kislapocka  megrántja  a  csergetőt,  hogy 
elfogyott  a  török  búza  vagy  miegymás,  hogy 
öntsék  fel  esmét. 

A  HOMOKOD  VIDÉKÉRŐL 
BENKÓ  ISTVÁN  RAJZA 


Béniié)  István 


Beesteledett.  Feljött  a  vacsoracsillag,  haza¬ 
verődött  az  aratónép  is.  Elsőben  gyanakodva 
kérdeztek,  szemléltek.  Elmondtam  nékik,  hogy 
felirogatom  ami  szépet,  ügyeset  találok,  de  csak 
úgy,  a  városiak  meg  a  magam  okulására. 
Másnap  már  hívogattak  :  Gyüjön  be,  ha  akar. 
Úgy  a,  nohát  má  nézze  meg  a  mü  kücsüd 
házunkat,  es  mondja  az  öreg  ángyó,  mü  cs’átuk 
az  urammal,  a  jó  isten  nyugosztalja,  de  ügyes 
ember  vót.  Fel  es  van  írva  ide  az  úc’ajtóra, 
azt  betűzi :  Isten  segedelmével  építette  E  K  P 
e  kaput  Bálint  Mózes  tulajdon  kezével  1871-be. 

Azzal  megyünk  be  az  életre,  úgy  mondják 
errefele  az  udvart. 

Rajt  az  életszerek :  a  gabonás,  a  csűr,  a 
pajta,  tova  a  sütő,  benne  a  gogán  vagy  kemence, 
véle  egy  fedél  alatt  a  favágó,  az  árnyékalja, 
ahová  a  szekeret  tolják  be,  esni  ét  tova  a  be¬ 
takarított  szénaösztörükben,  a  törökbúzakas, 
minden  a  ház  körül,  hogy  közel  essék.  Azután 
meg,  ami  olyan  kellemetes  a  nagy  nyárba,  a 
terebélyes  vadkörte -meg  a  diófa,  a  tornác 
előtt.  Széles  árnyékot  fog,  hogy  kiülhessenek 
alája  gondolkodni.  A  tisztára  meszelt  tornácon, 
az  eresz  alatt  ott  lógnak  a  gyümölcsös  kosarak, 
a  laskalapító,  a  kicsi  tekenyő,  meg  a  kalap¬ 
akasztó. 

Es  mindez  nyitott  kapu  mellett  ott  van  egész 
nap,  amíg  a  háznép  oda  van  aratni. 

Maga  a  lakóház  két  házból  —  szobából  — 
áll :  az  elülső  pados  a  nagy  ház,  a  hátsó  meg 
a  kicsi  ház.  Amint  kérdem,  hogy  mirevaló  a 
két  ház,  magyarázza  az  ángyó : 

—  Télbe  jő  be  a  sok  gyerek,  a  mienkek 
meg  a  másé  es,  oszt  fölrontják  a  ház  fődjét. 
Azért  megyünk  az  elülső  pados  házba.  Ilyen¬ 
kor  erősen  sokan  vagyunk,  négy  háló  ágy 
is  kell.  A  kicsi  házba  meg  főzünk,  sütünk. 

Nyárba  künn  vannak  a  gyerekek,  csinálnak 
magoknak  helyet  a  pajtában  s  ott  hálnak.  Mü 
megtérünk  a  kicsi  házban  es,  főzni  meg  a  nyári 
tüzelőben  szokunk. 

A  két  ház  között  van  a  tőszomszéd  felé 
a  kamra,  közbül  a  nyári  tüzelő,  azután  a 
bedeckázott  tornác  —  az  eresz  —  s  kétoldalt 
a  virágos,  nyitott  tornác  a  ház  hosszában. 
Ide  nyílik  a  leppentő  —  a  macskalyuk  — 
ahun  a  macska  jár  ki  be,  hogy  ne  veszedel- 
mezzen,  ha  igyekszik  ki.  Alatta  van  a  pince¬ 

torka,  ott  áll  a  dobonka  vagy  légely,  amibül 
az  aratók  isznak,  aztán  a  hordó  vadalma  ecet¬ 
nek,  meg  a  vizeskártya. 

Hogy  kimentünk  a  házból  a  „leeresztésen" 
átal,  meg  nem  állhattam,  hogy  fel  ne  vázoljam 
a  deckás  tornáccal  —  az  ereszszel. 

Aki  nem  járt  náluk,  nem  tudja  elképzelni, 
milyen  helyes  és  költői  gondolat,  milyen  igazán 
építőművészi  ötlet  nyilatkozik  meg  abban, 
ahogyan  a  zárt  lakóházból  a  szabadba  való 
átmenetet  megoldották.  Tán  önkéntelenül,  a 
szabad  természet  nevelte  szépérzékükkel. 

A  vázolt  alaprajzból  is  látjuk,  hogy  az  elülső 
meg  a  hátulsó  kicsi  házból  az  ereszbe  lépünk : 
A  csinos,  magyaros  cifrával  áttört  deszkafalon 
beszűrődik  a  napsugár,  itt-ott  el-eltünik,  játszik, 
amint  a  szellőtől  a  körtefa  ágai  hol  elhajlanak, 
hol  meg  elkapják. 

Már  érezzük  a  szabadságot,  a  természetet, 
noha  még  zárt  helyiségben  vagyunk. 

Innen  a  kieresztésbe  lépünk. 

Rányúlik  a  ház  fedele,  olyan  egyszerűen, 
szélesen,  de  oldalai  kereken  szabadok,  látjuk 
a  kertet,  az  utcát,  már  éppen  csak  hogy  fedél 
alatt  vagyunk 

A  kieresztés  garádicsán  az  életre  jutunk, 
az  egyenes  kőfokokat  szabálytalan  terméskövek 
váltják  fel,  künn  vagyunk  az  életen  s  még 
mindig  nem  vagyunk  teljesen  a  szabadban  : 
a  vadkörte  árnyas  lombjai  alá  lépünk,  azok 
intenek  utolsóra  búcsút  a  távozónak. 

A  kieresztés  felépítésében  is  igen  tanulságos. 
A  garádicsot  kétoldalt  egyszerű,  sima  fal  fogja 
közre,  jobbról,  balról  ülőkével.  A  környezethez 
képest  széles,  vaskos,  tagozatlan  fal  már  külső 
alakjával  is  elárulja,  hogy  nehéz  kő,  hogy 
teher  viselésére  való :  a  forma,  az  anyag  és  a 
cél  talál. 

Erre  a  nehézkes  falra  állítják  a  könnyű, 
karcsúra  faragott  ügyes  faoszlopot,  ebbe  ültetik 
az  eresz  éle  szerint  a  lábfát,  ahogyan  a  le¬ 
húzott  fedél  kívánja.  Ha  az  oszlopot  közelebb 
teszik  a  tornáchoz,  magasabb  kell  legyen,  ha 
kijjebb  állítják,  rövidebb.  Tiszta  dolog,  hogy 
szándékkal  állították  ennyire  ki,  hogy  minél 
alacsonyabb,  minél  könnyebb  legyen  az  egész 
faalkotmány  a  fal  tömegéhez  képest,  hogy  annál 
ügyesebb  legyen  a  magasságuk  között  való 
arány.  És  itt  is  megvan  a  szerkezet  anyaga, 


Egy-egy  székely  házról ,  faluról 


célja  meg  az  alakja  között  való  helyes  össze¬ 
függés.  Ez  a  jó  hatás  titka,  ez  kapja  meg 
érzékünket  és  minél  egészségesebb  és  fejlet¬ 
tebb  ez,  annál  inkább.  Az  említett  össze¬ 
függés  nem  olyan  gyakori,  mint  amilyen  ter¬ 
mészetes.  A  hazugság  világában,  városban  és 
kastélyban  bőven  találunk  olyan  vas-  és  fa¬ 
részeket,  amelyekről  a  hírneves  építők  el  szeret¬ 
nék  hitetni,  hogy  kő,  vagy  a  görög  márvány¬ 
oszlopokat  megcsináltatják  fából,  vagy  bronzba 
öntetik.  És  erre  a  hamisságra  több  fáradságot 
áldoznak,  mint  amivel  egy  igaz  megoldást 
találhattak  volna. 

A  nép  közelebb  van  a  természethez,  s  nem 
csak  testben,  hanem  érzékben  is  egészsége¬ 
sebb.  Egyszerű  alkotásait,  ha  sohasem  is  látta 
az  ember,  egyszerre  megszereti :  olyan  józan, 
őszinte,  magától  értetődő  minden,  annyira  jó  és 
igaz,  hogy  a  legegyszerűbb  kivitelben  is  szép. 

Szemléljük  meg  ezt  a  törökbúzakast,  amit 
idevázoltam.  Igen  egyszerű  valami,  gyalulatlan 
lécből,  gerendából  van  összeácsolva,  de  látszik 
rajta,  hogy  kedvvel  faragta  az  öreg  molnár, 
ügyesen  kieszelte  a  maga  javára.  Azokkal  a 
kötésekkel,  amint  az  oszlopokba  beköti  a  heve¬ 
dert,  még  tréfálkozott  is :  felül  domborúan, 
alul  homorúan  tette  be  a  kötést  —  könyököt  — 
lássák,  hogy  így  is  tudja,  meg  amúgy  is.  És 
az  öreg  nem  vétette  el :  alul,  ahol  nagyobb 
az  igénybevétel,  oda  tette  az  erősebb  kötést, 
a  homorút. 

Mi  városi  építők,  akik  az  egyetemen  belénk 
gyömöszölt  tudománynyal  utólag  szépen  be 
tudnók  bizonyítani  az  utóbbi  kötés  erősebb 
voltát,  bizton  elvétettük  volna,  mert  nem  érez¬ 
zük  úgy  a  szerkezetet,  mint  a  természet  szabad 
levegőben  és  napsugárban  nevelkedett  józan 
lia,  akinek  alkotásaiban  mégis  több  egészséges 
költészet  van,  mint  megúnt  idegen  sablon¬ 
jainkban  vagy  erőltetett  magyaros  gipszhímzé¬ 
seinkben. 

Hogy  a  magyar  népben  igen  erős,  és  pedig 
alkotó  építőművészi  tehetség  van,  azt  további 
kutatásaim  során  bő  gyűjteménynyel  fogom  be¬ 
bizonyítani. 

Hogy  más  vidékről  is  essék  szó,  mutassak 
pár  házat  a  Homoród  vidékéről. 

Teszem  azt  a  Jakab  András  házát.  Errefelé 
bőven  van  kő,  jobbára  emeletesek  a  házak. 


De  csak  az  alsó  sort  rakják  kőből,  aztán  fából 
felette. 

Hogy  mint  rakják,  hogy  kötik  egybe,  szépen 
elmondotta  apróra  a  Felsőfalváról  való  Szél 
János,  aki  ügyes  mester,  s  még  több  házat 
is  csinált  : 

—  Elsőben  is  körülszemléljük  a  benvalót,  a 
háztelket,  hol  lesz  jó  helye  a  gabonásnak,  a 
csűrnek,  hogy  ne  kellessék'  kapaszkodni  a 
szekérrel,  ha  takarodáskor  hozzák  haza  a 
gabonát,  a  szalmát,  a  szénát,  meg  miegymást. 
Ha  nem  nagyon  kapaszkodó  a  telek,  leg¬ 
ügyesebb  mégis  az  utca  fele  építeni  a  házat, 
de  olyanformán,  hogy  közbül  legyen  még  a 
kiskert  virágnak. 

Mikor  most  már  kiszemeltük  a  házhelyet, 
meglépjük,  hogy  elég  tágas  legyen  a  bcntájék, 
a  szegeletjire  cöveket  verünk,  oszt  kisinóroz- 
zuk.  Akkor  már  gyűlhetnek  es  az  emberek  és 
áshatnak. 

A  kőfalnak  egy  lábnyira  kiássuk  a  földet, 
oszt  rakjuk  bé  a  követ  a  helyibe  sárral.  Akinek 
nagy  a  módja,  az  mészbe  meg  porondba 
rakatja  egyelesen.  így  falazunk  tovább  egészen 
addig,  amíg  gondoljuk,  hogy  no  most  mán 
elég  es  leszen. 

A  kőfalra  fektetik  fel  a  talpgerendákat,  jó 
erőset  minden  fal  alá.  Ajtó  meg  ablakfélnek 
sasfákat  aligatnak  a  talpfába.  Erre  rakják  a 
falat  rakófából  —  vízszintes  gerendákból  fel, 
amilyen  magasra  akarják  a  házat. 

A  szarvazatot  —  fedélszéket  —  a  koszorú¬ 
fák  tartják  és  a  kakasülők  meg  a  szélkötők 
fogják  össze.  Amikor  már  belécezték  a  tetőt, 
drenicával  —  afféle  rövidebb  deckával  —  vagy 
cseréppel  fedik  be,  s  a  csúcsára  cserépgombot 
tesznek. 

így  csinálódik  errefele  a  ház. 

Fönt  van  aztán  a  tiszta  ház  vagy  a  felső 
ház,  ebben  ritkán  ha  laknak. 

Nyárba  csak  alul  vannak,  ott  főznek  s  künn 
hálnak.  Ha  a  ház  az  országúira  szolgál,  mint 
ez  is,  akkor  zárkozottabb.  András  gazda  nem 
ül  ki  a  háza  elé,  hanem  az  alsó  rostélyos 
tornácot  béfuttatja  vadszőllővel,  aztán  ha  vesze- 
delmeznek,  onnan  ügyel  az  országúira,  hogy 
senki  se  veszi  észre. 

A  két  szegleten  ügyes  az  a  falazott,  zömök 
pillér,  amint  az  emeleti  tornácot  tartja. 

« KIERESZTIK S » ,  MÖGÖTTE  DECKAS 
TORNÁC  « ERESZ »  SZÁSZ  ZSIGMOND 
KOBÁT-DEMETERFALVÁN  VALÓ 
HÁZÁBAN.  A  TORNÁC  VÉGÉN  TÉJPOC 


A  FEHER-NYIKO  VÖLGYÉBŐL 
BENKÓ  ISTVÁN  RAJZA 

Benkó  István :  Egy-egy  székely  házról ,  faluról 


Hogy  egy  cifrább  házat  is  lássunk,  nézzük 
a  Máté  András  házatelkét. 

Ez  is  az  országúira  szolgál.  Arrafelé  nem 
is  olyan  hímes,  de  befele,  az  életre,  az  élet¬ 
szerek  fele  már  erőssen  kicsinosították. 

Csak  ketten.  Az  András  gazda  meg  a  piros 
felesége. 

Igaz,  hogy  a  kőhordáshoz  kalákába  hítták 
a  falut,  meg  úgy  is  rakták,  de  már  a  felső 
sort,  a  gerendákat  meg  a  szarvazatot  egy  öreg 
molnárral  ők  csinálták  most  harmadéve.  Nyolc 
piculát  kapott  az  öreg  minden  napra,  rajt  is 
van  a  neve  a  kapu  szemöldökfáján. 


Hogy  a  tornác  közbülső  részén  magasabb 
a  padolás,  azért  van,  hogy  a  pincetorka  el¬ 
férjen  alatta,  azután  meg  ügyesebben  is  adódik 
így :  a  kicsi  karfával  elől,  a  ház  hosszában 
meg  a  kiugró  tornáccal. 

Sok  érkezésük  lehetett,  nagy  szeretettel 
működtek,  mert  még  a  lábfatartó  —  a  tornác¬ 
oszlop  —  kötését  is  megcifrázták  s  ahun 
a  kötés  peterkéje  benyulik  a  vésett  lyukba, 
rózsát  kovácsoltattak,  oszt  úgy  verték  bele  a 
szeget.  Csinos  is  az,  erősen  csinos. 

Benkó  István 


A  FEHÉR -NYIKÓ  VÖLGYÉBŐL 
BENKÓ  ISTVÁN  RAJZA 


SZÁSZ  ZSIGMOND  HÁZA  KOBÁT-DEMETERFALVÁN 
KÖZBŐL  a:  KAMARA,  b  :  NYÁRI  TÜZELŐ,  C\  ERESZ 

(deckás  tornác),  A :  kieresztés,  e:  kicsiház, 

/:  ELÜLSŐ  PADOS  HÁZ,  g\  TÉJPÓC,  ll  \  PINCETORKA 

HAZAI  KRÓNIKA 

Ű VESZETI  ELŐADÁSOK.  A  Magyar  Építő¬ 
művészek  Szövetsége  egy  idő  óta  művészeti 
előadásokat  rendszeresített,  amelyek  művészi  körök¬ 
ben  szives  fogadtatásra  találtak.  Az  előadásokat  vita 
szokta  követni,  amelyben  a  felvetett  kérdések  külön¬ 
böző,  rendesen  felette  érdekes  megvilágításban  része¬ 
sülnek.  A  „Művészet"  olvasói  ösmerik  már  ezeknek 
az  előadásoknak  néhányát :  Spiegel  Frigyes  és  Gerő 
Ödön  nemrégiben  közölt  cikkei  ezek  sorából  valók. 
Legutóbb  Tőry  Emil  építőművész  s  műegyetemi 
magántanár  olvasta  fel  a  MÉSZ  gyűlésén  „Az  épí¬ 
tészet  esztétikája"  című  tanulmányát. 

A  felolvasó  első  sorban  előadja  nézeteit  a  leg¬ 
tágabb  értelemben  vett  esztétikáról,  a  képzőművé¬ 
szetek  különböző  ágairól.  Első  sorban  a  szem  érzék¬ 
szervével  veszünk  tudomást  a  képzőművészeti  alko¬ 
tásról:  fontos  tehát  ismernünk  a  helyes  látás  tör¬ 
vényeit.  A  távolságok  helyes  megbecsülése  nem 
közömbös  az  építőre  nézve.  Az  ő  gyakorlati  tapasz¬ 
talata  például,  hogy  a  szem  a  szélességi  dimen¬ 
ziókat  horizontális  irányban  jobban  tudja  becsülni, 
mint  a  mélységi  s  magassági  méreteket.  Utal  a 
toronymagasságok  gyakori  túlbecsülésére.  E  szem¬ 
mérték  mellett  íontos  a  perspektívái  érzék,  ezzel 
korrigálták  amazt  a  klasszikus  időkben,  lásd  Vitru- 
viust  és  lásd  Penrose  beható  méréseit.  Ha  az  épí¬ 
tendő  műtárgy  eltorzításától  óvakodni  akarunk,  a 
perspektívái  megkurtulást  már  a  rajztáblán  való  ter¬ 
vezésnél  is  tekintetbe  kell  vennünk.  Nagyon  fontos 
a  látszög  nagysága,  ha  valamely  műtárgy  teljes 
átpillantásáról  van  szó;  újabb  elméleti  és  gyakor¬ 
lati  kísérletek  a  maximális  látszöget  30 — 36°-ban 

állapították  meg.  Belsőségeknél  a  teljes  átpillant- 
hatás  látószöge  45°-ig  is  emelkedhetik,  nagy  ter¬ 
meknél  azonban  a  gyakorlat  azt  tanácsolja,  hogy 
a  szemben  levő  fal  akként  dimenzionáltassék,  hogy 
a  belépő  annak  képét  18  —  20°  szög  alatt  kaphassa. 
A  gyakorlati  adatokon  nyugvó  elmélet  alapját  sike¬ 
rült  matematikai  pontossággal  meghatározni.  Újabb 
fontos  elem  lehet  az  építőművészeiben  a  szín.  Az 
előadó  a  szín  alkalmazását,  a  szín-kontrasztot,  a 
színekkel  való  dekorálás  elveit,  a  sziliek  nyelvét 
fejtegeti. 

A  formákról  és  építészeti  összhangról  szólva,  az 
előadó  két  rövid  szabályt  állapít  meg:  1.  A  mű¬ 
vészi  egységet  változatosság  nélkül  előidézni  soha¬ 
sem  lehet ;  az  utóbbi  nélkül  ugyanis  sajátos  egy¬ 
hangúság  lép  érvényre.  2.  A  változatosság  azonban 
művészi  egység  nélkül  se  lépjen  fel  soha;  mert  a 
követelt  egység  hiányában  a  változatosság  játszi 
tarkasággá  süllyed  alá.  Magasabb  szempontból  tekintve, 
hogy  valamely  műtárgy  tessék,  úgy  azon  —  az 
említett  szabályok  megtartásának  feltételezésével  — 
az  egyén  munkájának  is  meg  kell  látszania.  Leg¬ 
jobban  az  az  architektúrái  alkotás  fog  tetszeni, 
amelynél  a  szigorú  egységesség  mellett  az  elemek 
legnagyobb  gazdagsága  tapasztalható  anélkül,  hogy 
a  célszerűség  s  evvel  kapcsolatban  az  elmaradhat- 
lan  szimbolizmus  szem  elől  tévesztetnék.  Az  építő¬ 
művészet  szimbolikus  formanyelvének  betűi  az  ele¬ 
mek  kontrasztja,  hullámzása,  ritmusa,  szimetriája 
s  a  proporció.  De  az  e  betűkből  alakult  mondat 
csak  akkor  mondható  tökéletesnek,  ha  idekapcsol¬ 
juk  a  stílus  fogalmát. 

Mint  a  tudománynak,  úgy  a  művészetnek  is 
van  ideálja.  A  művész  nyelve  a  tudósétól  eltérően 
mindig  szimbolikus.  „Ha  ez  a  nyelv  nem  is  oly 

VÁRKISASSZONY  ÉS  A  KÉT  LOVAG 
MÁRK  LAJOS  RAJZA 


Hazai  krónika 


exakt,  mint  a  tudományé,  annál  könnyebben  vezet 
sejtelmes  képzetekhez;  gondolatainkat  messze  elra¬ 
gadja  s  lelkünket  mintegy  földöntúli  régiókba  vezérli 
el ;  csak  az  ilyen  szerencsésen  formált  vagy  festett 
monumentális  műalkotásokról,  melyek  hatásukban 
elragadnak  s  a  kételyt  meg  nem  tűrik,  mondhatjuk 
csak  tudományos  szigorúsággal  azt,  hogy  szépek.  “ 

J  MŰVÉSZETI  FOLYÓIRATOK.  Két  űj  művé¬ 
szeti  folyóirattal  gyarapodott  hazai  szakirodal¬ 
munk.  Az  egyik  „Művészi  Ipar“  címmel  jelenik 
meg  minden  hó  15-én,  célul  tűzvén  a  magyar  ipar¬ 
művészet  szellemi  és  anyagi  érdekének  védelmezését 
s  az  idevágó  ismeretek  terjesztését.  A  prospektus 
szerint  „feltárja  a  titkos  vagy  legalább  is  hang¬ 
talan  bajokat,  tanít  és  az  erre  hivatottak  komoly 
tollával  megjelölni  segíti  az  utat,  amelyen  haladva, 
megteremthetjük  az  önálló,  hatalmas  művészi  ipart. 
A  legszorosabb  összeköttetésben  a  napi  élet  lük¬ 
tetésével  gyakorlati  irányt  követ".  Szerkeszti  Hamvay 
Ödön.  —  A  másik  folyóirat  címe  „Modern  Művé- 
szet“,  ez  augusztus  és  szeptember  kivételével  minden 
hó  közepén  jelenik  meg,  szerkeszti  dr.  Lázár  Béla. 
A  lap  a  prospektus  szerint  „a  mai  ember  művé¬ 
szetismeretét  kívánja  szolgálni,  fokozatos  beveze¬ 
téssel,  feltárva  a  művészek  törekvéseit,  megszólal¬ 
tatva  a  művészt.  Figyelme  kiterjed  a  magyar  és 
külföldi  művészet  törekvéseire,  a  forrongó,  levegő¬ 
ben  lebegő  művészi  célzatokra,  célul  tűzi  a  lélek 
nemesbítését,  a  művészi  látás  és  ízlés  finomítását'1. 

A|Z  ÉREMKEDVELŐK  EGYESÜLETE  e  nyáron 
/ni  megalakult  s  nyomban  feladatai  teljesítéséhez 
fogott.  Aránylag  rövid  idő  alatt  mintegy  másfélszáz 
tag  iratkozott  az  egyesületbe,  akik  nemsokára  meg 
fogják  kapni  az  első,  Petőfi  alakjától  díszes  pla¬ 
kettet.  Felette  örvendetes,  hogy  ez  az  ideális  célú 
művészeti  egyesület  létre  tudott  jönni.  Bízunk  benne, 
hogy  nemcsak  amatőrjeink  számát  növeli,  tudását 
neveli,  hanem  egyben  biztosítja  a  nemes  plakett¬ 
művészet  fellendülését  is.  Látva  e  sikert,  szomorúan 
gondolunk  az  örök  vajúdásra  kárhoztatott  „Grafikai 
Egyesület  “-re,  amely  évek  óta  az  alapszabályok 
tervezésénél  tart,  meg  sem  alakult  s  már  is  letűnt 
a  színtérről. 

ELL-E  CÍM  A  KÉPNEK.  Furcsa  madarakat 
lehet  egy-egy  budapesti  tárlaton  felfedezni,  ha 
az  ember  kiérzi  a  tömegből  a  típust.  Például 
mulatságos  alak  a  lelkiismeretes  ellenőr,  amint 
felüti  katalógusát,  meggyőződik  róla,  hogy  az 
51  (3-os  tényleg  ott  lóg  a  falon  s  akkor  nyugodtan 
megy  tovább.  Nem  csodálnám,  ha  egy  ilyen  alak, 
ahelyett,  hogy  a  katalógusban  mcgceruzázza  a 
számot,  egyszerre  csak  előszedne  egy  kalauz-ollót 
és  átlyuggatná  a  képeket  nagyobb  biztonság  kedvéért. 

Az  ellenőrnél  komplikáltabb  és  valamivel  érté¬ 
kesebb  is  a  címkórosok  fajtája.  Azt  hiszem,  hogy 
a  legtöbbje  gyógyítható  lenne  egy  kis  szellemi 

hályogoperációval  —  ezért  mondom,  hogy  értéke¬ 
sebbek  az  ellenőrnél.  A  gyógyíthatatlan. 

A  címkóros  feltűnő  figyelemmel  néz  a  képre  s 
ez  elég  ok  arra,  hogy  jól  szemügyre  vegyük  őt 
magát.  Azt  mondtam,  hogy  a  képre  néz,  ez  még 
nem  jelenti  azt,  hogy  a  képet  nézi.  Nem,  ő  a  kép 
címét  olvassa  oly  figyelmesen,  mert  azt  hiszi,  hogy 
az  a  fontos  Teszem  azt,  a  már  említett  516-os 
kép  címe:  „Utolsó  óra“.  Szegényes  szoba,  az  ágy 
szélén  egy  asszony  ül  s  a  párnák  között  egy 
gyerekfej  látszik.  A  kép  roppant  tetszik  a  mi 
barátunknak.  Miért?  Mert  oda  van  írva :  „Utolsó 
óra“.  Az  ő  jó  szívében  lejátszódik  a  korai  halál 
nagy  tragikuma,  az  anya  fájdalma  s  a  halálról 
való  minden  bánatos  képzete.  Lelki  emóciót  érez, 
meg  van  hatva  s  ezt  a  kép  okozta.  Tehát  a  kép 
jó  —  neki  legalább  jó.  Hát  ezt  a  derék  embert  a 
piktor  egész  egyszerűen  becsapta.  Az  egész  „Utolsó 
óra“  meg  se  volt  festve,  csak  oda  volt  írva 
alája,  címnek. 

Az  arcokon  semmi  sem  élt  abból  a  fennen 
hirdetett  nagy  fájdalomból.  Az  anya  szenvedéseit, 
reményeit,  erői  végső  megtörését,  a  kis  gyerek 
lázas  álmait,  szomjas  ajkait,  elröppenő  leikecskéjét, 
se  szín,  se  vonal  mutatni  nem  képes.  A  homályos 
kis  ablakon  belopódzó  félhomály  finom  játékát  az 
a  durva,  kemény  folt  nem  helyettesítheti  - —  de 
azért  szólt  a  nagy  dob :  ide  nézzetek  érzékeny 
szívűek,  itt  van  az  a  nagy  esemény,  a  halál, 
az  utolsó  óra,  ide  nézzetek.  És  a  néző  megha¬ 
tottál!  morzsolja  szét  jobb  sorsra  érdemes  könny¬ 
cseppjét. 

Mi  történt?  Tehetetlenkedett  a  piktor  s  mert 
öntudatosan  vagy  öntudatlanul  érezte,  hogy  pusz¬ 
tán  az  ecsetjével  nem  tud  a  nézőhöz  közel  fér¬ 
kőzni,  elment  koldulni  az  irodalomhoz  s  ott  kapott 
kölcsönbe  egy  hatásos  címet.  Ez  bizony  világcsalás, 
hitványság,  semmi  más.  Csakhogy  annyira  meg¬ 
szoktuk,  hogy  fel  se  tűnik,  nem  is  látjuk  a  helyzet 
ferdeségét  - —  ebben  a  kedves,  otthonos  légkörben. 
De  alkalmazzuk  csak  azt  a  fogást  szokatlan 
helyen,  ahol  másforma  panamák  divatosak,  teszem 
azt  az  irodalomban.  Hogy  festene  ott  a  fogás?  Mit 
szólna  ahhoz  az  olvasó,  ha  egy  regényemben  le 
kellene  írnom  egy  szép,  vadvirágos  rétet,  amelyen 
majd  Adolár  szerelmet  vall  Mathildnak,  de  a  leírás 
helyett  mellékelném  a  vadvirágos  rét  fényképét  s 
a  szövegben  csak  utalnék  a  miliőre  ?  Úgy-e  hogy 
gondolatnak  is  förtelem  ?  Egyszerűen  lehetetlenség; 
de  azért  ez  a  lehetetlenség  minden  tárlaton  meg¬ 
esik  egynéhányszor.  Mindebből  már  most  az  követ¬ 
keznék,  hogy  javasoljam  a  képcím  eltörlését.  Hadd 
hasson  a  kép  egymagában,  becsületesen,  kölcsön¬ 
koldult  cégérek  nélkül.  Tehát  le  a  címmel.  Előbb 
azonban  nézzük  meg  csak  amúgy  felületesen  a 
kérdés  történelmét. 

A  régi  képeknek  is  adogattak  címet.  A  keresz¬ 
tény  egyházi  festészetben  természetesen  előbb  készült 
a  cím,  mint  a  kép,  mert  hiszen  leginkább  a  szent- 

írás  egy-egy  mondata  volt  a  képtárgy.  „Ámen  dico 
vobis,  unus  vestrum  me  traditurus  esse44  állott  az 
úrvacsora  alatt.  A  németek  aztán  —  mert  rosz- 
szabbul  rajzoltak,  mint  az  olaszok  —  tovább  fej¬ 
lesztették  a  címet  és  ilyeneket  is  írtak  a  kép  alá : 
„Dics  Bild  zeiget,  wie  dér  Pfarrcr  von  So  —  und 
—  so  den  Leuten  ihre  Sünden  um  Geld  erlassct“. 
Vagy  kétszáz  évvel  később  jöttek  azután  a  nagy 
változások.  A  táj,  amelyet  a  régi  festők  háttérül 
használtak,  elfoglalta  az  egész  vásznat  s  a  festők 
felfedezték  a  hegyet-völgyet,  a  természetet.  Ma  már 
a  festészet  egyik  iránya  teljesen  kifejlődött,  kicsú¬ 
csosodott  a  modern  tájképben  és  nincs  nevetsége¬ 
sebb,  mint  mikor  finom  tájkép  alá  more  patrio 
címet  raknak.  Hát  az  erdő  is  odaírja  a  szélére : 
„Erdei  részlet44  vagy  „Tölgyes44  vagy  mi  mást? 
Ugy-e,  hogy  nem  ?  És  úgy-e,  hogy  nem  hiány¬ 
zik?  Azért,  hogy  nincs  vignettája,  csak  újjong  a 
fák  fiatal  zöldje,  csak  táncol  a  napsugár  nedves 
levél  síkján,  csak  tele  van  a  táj  édes-aranyos  dal¬ 
lammal,  isteni,  nagy  művészettel. 

A  szociabilis  festészetnél  nem  egészen  így  áll  a 
dolog.  Ma  minden  kép,  amelynek  eseménybeli  tárgya 
van,  portrait,  pszichológia  kell  hogy  legyen,  ha  érde¬ 
kelni  akar  bennünket.  Hiába,  a  póz  korszaka  lejárt, 
s  amint  a  drámában  sem  elégszünk  már  meg  Vörös¬ 
marty  legszebb  zengésű  hatosaival,  hanem  lelket 
keresünk,  úgy  a  szociabilis  —  hogy  ne  mondjam 
történeti  —  festészetben  is  az  embert  keressük  első 
sorban.  Munkácsy  Krisztus-képei  örök  érdekűek, 
mert  láttukra  megszülemlik  bennünk  a  félelmes 
suttogás  :  íme  az  ember.  Ilyen  nagy  és  ilyen  hit¬ 
vány,  ilyen  szent  és  ilyen  nevetséges  az  ember. 
De  bizonyos  történelmi  képeknek  sárga  selyem¬ 
ruhás  fővezérei,  hiába,  csak  a  múzeumban  s  a  kis¬ 
polgárok  ebédlőjében  ragyoghatnak.  Es  aki  ez  ellen 
beszél,  az  úgy  jár,  mint  Ibsen  Solnes  mestere, 
aki  lebukott  annak  a  toronynak  a  tetejéről,  amelyet 
maga  épített. 

De  hogy  el  ne  tévedjek  a  tárgytól,  ott  tartot¬ 
tam,  hogy  a  jó  szociabilis  kép  mindig  pszichológiai. 

Már  most  az  a  kérdés,  kell-c  az  ilyen  képre 
cím?  Azt  hiszem,  hogy  kell  és  pedig  mennél  rosz- 
szabb  a  kép,  annál  inkább,  mennél  jobb,  —  annál 
kevésbbé.  És  a  tökéletesnél  ?  —  felesleges.  Ez  a 
remekmű  ismertető  jele.  „Krisztus  Pilátus  előtt44. 
Kell  ehhez  cím  ?  Hát  van  ember,  aki  ezt  a  képet 
cím  nélkül  is  rögtön  fel  nem  fogná?  Hát  nem  a 
nazarethi  áll  ott  a  senatus  populusque  romanus 
széke  előtt  ?  Meszlény  Rikáed 

n AGYAR  MŰVÉSZNÖVENDÉKEK  PÁRISI 
TANULÓ  ÉVEI.  Ha  ismerjük  a  franciáknak 
a  modern  művészetre  gyakorolt  befolyását,  úgy  ter¬ 
mészetesnek  fogjuk  találni,  hogy  ma  már  az  ő 
művészeti  iskoláik  a  leglátogatottabbak.  Míg  egyrészt 
iskoláik  szabad  fejlődést  biztosítanak  a  növendék 
egyéniségének,  másrészt  Párisnak  művészeti  és  iro¬ 
dalmi  élete  jótékonyan  hat  intellektuális  életükre. 


Körülbelül  ez  lehet  a  magyarázata  annak,  hogy  évről- 
évre  annyi  idegen  művészifjú  keresi  fel  Párisi. 
Magyarország,  ha  minőségben  nem  is,  de  számban 
határozottan  gyengébben  van  ott  képviselve.  Ennek 
egyik  kulcsát  abban  találom,  hogy  az  Országos 
Magyar  Képzőművészeti  Tanács  az  ösztöndíjazott¬ 
jainak  megtiltja  a  Párisban  való  tanulást,  kivéve 
a  plakettőröket  és  grafikusokat.  Sajnálom,  hogy  e 
sorok  keretében  nem  mondhatok  el  egyetmást  arról, 
hogy  reánk  nézve  mennyivel  előnyösebb  a  fran¬ 
ciák,  mint  a  németektől  való  tanulás.  Művészifjaink 
és  ifjú  művészeink  erre  megfeleltek  akkor,  mikor 
negligálva  az  esetleges  ösztöndíjat,  családi  segélyezés 
mellett,  sőt  sokan  anélkül  is,  Párisban  folytatják 
tanulmányaikat.  Sokan,  nagyon  sokan  vannak  azon¬ 
ban  még  itthon,  akik  bár  állandóan  Párisba vágynak 
és  többé-kevésbbé  módjukban  is  lenne,  nem  ismerve 
eléggé  a  viszonyokat,  nem  mernek  útrakelni.  Meg¬ 
kísérlem  tehát  afféle  rövid  útmutatást  adni. 

Párisba  érkezve  először  is  a  szállás  okoz  gondo¬ 
kat,  akinek  nem  volnának  kint  jó  barátai,  ismerősei. 
Ahogy  én  ismerem  fiatal  művészeink  átlagos  anyagi 
viszonyait,  bátran  ajánlhatom  a  ,,Quartier  Latin4  4- 
beli  „Hotel  meublé44-ket.  Ilyen  szálló  számtalan  van 
a  Beax-Arts,  a  Luxembourg,  az  Université  környé¬ 
kén.  Legfőbb  erényeik  az  olcsóságuk  és  hogy 
kandallós  szobáik  nem  igen  fűthetők,  miáltal  eleve 
lemond  az  ember  a  meleg  szobáról,  megtakarítva 
ez  által  egy  színházjegyre  valót.  Csinos,  tiszta 
szobáinak  bérc  havonta  18,  20  és  80  frank  közt 
váltakozik.  Borravaló  a  conciergenek  5 — 10  frank, 
ezzel  meg  van  fizetve  a  kiszolgálás  és  a  kapupénz 
is.  Ugyanezen  szállókban  teljes  ellátást  is  adnak 
150  —  200  frankért.  Ugyanígy  vannak  „Pension 
en  famille“-ok  is.  Ezeket  inkább  nőkollégáink 
szeretik,  mint  ahol  csendes,  mondhatnám,  testvéri 
életet  élnek,  ha  a  műteremből  hazajőve,  találkoz¬ 
nak  a  szeretetreméltó  háziasszony  szalonjában.  Több¬ 
nyire  angol  és  amerikai  misszek  vannak  ott  együtt. 

Az  étkezés  Párisban  sokkal  olcsóbb,  mint  nálunk. 
Vannak  vendéglők,  hol  borral  együtt  1  frankért 
is  tisztességesen  megebédelhet  az,  akinek  nem  telik 
a  3  —  5  frankos  Duval-  vagy  pláne  Paillard-féle 
ebédekre.  Még  olcsóbbak  a  kis  ,,Cremerie“-k,  ahol 
50  —  70  centimos  ebédeket  is  kapni.  Fel  kell  itt 
említenem  a  műtermeket  is,  melyekkel  bőven  meg¬ 
van  áldva  Páris.  Legelőkelőbbek  a  Parc  Mongeau 
környékbeliek.  Ott  készülnek  az  amerikaiak  arcképei. 
A  Montmartret  az  intelligens  bourgeoisie  foglalta 
le  magának. 

A  Ouartier  Latin-beli  műtermek  évi  bére  450- 
800  frank  között  váltakozik.  Természetesen  a  szük¬ 
séges  bútorzatot  a  művésznek  kell  összevásárolnia, 
amihez  elég  olcsón  jut.  A  még  kezdő  embernek 
azonban  nem  szükséges  a  műterem,  hisz  egész  nap 
el  van  foglalva  az  akadémián. 

Lássuk  most  az  akadémiákat.  Első  az  állam 
által  fentartott  „Ecole  Nationale  des  Beaux-Arts44. 
Régi,  avult  rendszerű  intézmény,  mely  minket  ma 

az  egyéniség  szabad  fejlődésének  korában  kevésbbé 
érdekel.  Akik  azonban  óhajtanának  beiratkozni, 
azoknak  a  követségünktől  kell  ajánló-levelet  fel¬ 
vinni  és  egy  kis  felvételi  vizsgát  letéve,  növendékei 
lehetnek.  Ez  esetben  40  frankot  kell  ajándékozni 
a  tanítványok  közpénztárába,  melyből  holmi  ismer¬ 
kedési  estélyek  rendeződnek. 

Az  idegenek  inkább  a  magánakadémiákat  kere¬ 
sik  fel,  mint  ahol  semmiféle  akadály  sem  tolul 
egyéniségük  szabad  fejlődése  elé.  A  magánaka¬ 
démiák  közt  legjobbak  az  Académie  Julián  31. 
rue  du  Dragon,  Académie  Colarossi,  rue  Grand- 
Chaumier  és  ugyancsak  ott  az  Académie  Grand- 
chaumier.  Ezeken  nincs  felvételi  vizsga.  A  leg¬ 
látogatottabb  az  Académie  Julián.  Alig  van  a 
modern  művészetnek  olyan  számottevő  nagyja,  aki 
meg  nem  fordult  volna  a  Juliánban.  Minden  nem¬ 
zet  képviselve  van  egy  pár  igen  tehetséges  emberrel, 
kik  egymás  között  a  legjobb  egyetértésben  dolgoz¬ 
nak,  tanulnak.  Mestereik:  Bougucreau,  RobertFleury, 
G.  Ferrier,  H.  Royer,  Jean  Paul  Laurens,  kik  szerda 
és  szombati  korrektúrájuk  alkalmával  szeretettel 
gondoskodnak  tanítványaik  haladásáról.  Az  aka¬ 
démián  élő  modell  után  rajzolnak,  festenek  és 
mintáznak  aktot,  fejet,  félalakot  drapériával.  A  tanít¬ 
ványok  ambícióját  a  külömböző  díjak  kiosztásával 
és  a  jobb  művek  megvételével  biztosítják. 

Az  Académie  Julián  tandíjai: 


Fél  napra 


Festők 

Szobrászok 

Hölgyek 

Egy  hónapra . 

25  frk 

40  fik 

60  frk 

Negyedévre  . 

75  „ 

100  „ 

150  „ 

Fél  évre . 

125  „ 

150  „ 

250  „ 

Egy  évre . 

200  „ 

250  „ 

400  „ 

Egész  nap 

r  a 

Festők 

Szobrászok 

Hölgyek 

Egy  hónapra . 

50  frk 

60  frk 

100  frk 

Negyedévre  . 

125  . 

150  „ 

250  „ 

Félévre . 

200  .. 

250  „ 

400  ., 

Egy  évre . 

300  „ 

400  „ 

700  „ 

Állvány  és  egyéb  felszerelésekért  még  kell  néhány 
frankot  fizetni.  Ehhez  kell  még  számítani,  hogy 
az  új  növendéket  beléptekor  „nouveau!  payez  la 
bőire' ‘  kiáltásokkal  kapacitálják  a  régiek  egy  barát¬ 
ságos  reggeli  tartására.  Régi,  kedves  szokás,  mely 
elől  senki  sem  zárkózhatik  el.  A  már  említett 
Colarossi  és  Grandchaumier  akadémiák  egyik  előnye, 
hogy  este  7-től  9-ig  fél  frankért  alkalmat  adnak  élő 
modell  után  akt  rajzolására  olyanoknak,  kiknek  ez 
nappal  nem  áll  módjukban. 

Akik  először  mennek  Párisba,  azoknak  ajánlatos, 
hogy  csak  félnapra  és  estére  (7 — 9-ig)  iratkozzanak 
be,  miután  így  a  délutánjaikat  felhasználhatják  a  külön¬ 
böző  galériák,  nagy  mesterek  műtermeinek,  múzeumok 
könyvtárak,  séance-ok  stb.  stb.  látogatására.  Néha 
pedig,  szép  időben,  festőládával  felszerelve  igen 
olcsón  eljuthatnak  Párisnak  festői  környékére  (Cla- 
mart,  Colombes,  St.  Cloud,  Suresnes,  stb.),  ahol 
alkalmuk  lehet  en  plain-air  festeni.  Különösen  ajánl- 

ható  az  atelierkben  eltöltött  délelőtt  után  egy  kis 
szabad  természet. 

Ezek  után  még  időt  kell  szerezni,  hogy  alkalmuk 
lehessen  intellektualitásukat  feljeszteni.  Páris  képző-, 
zene-  és  színművészeti,  valamint  irodalmi  életének 
könnyű  hozzáférhetősége  erre  ezer  alkalmat  nyújt. 
Társadalmi  életében  pedig  megtalálunk  minden  szélső¬ 
séget.  Nagyon  hasznos  tapasztalatokat  gyűjthet,  aki 
nem  sajnál  egy  kis  fáradságot. 

Cserna  Rezső 

IÁLLÍTÁSOK.  A  nyár  folyamán  ez  évben  is 
alig  volt  művészeti  kiállítás.  Az  őszi  sorozatot 
az  iparművészeti  tárlat  nyitotta  meg,  amelyet  Kapos¬ 
várott  rendezett  a  Magyar  Iparművészeti  Társulat 
közreműködésével  egy  e  célra  alakult  kaposvári 
bizottság.  Megnyílt  augusztus  27-én.  Szeptember 
9-én  két  kiállítást  nyitottak  meg  Budapesten.  Az 
egyik  Csontváry  Kosztka  Tivadar  képeit,  a  másik 
a  Photo-Club  magyar  és  külföldi  amatőr-fénykép- 
gyűjteményét  foglalta  magában.  A  Nemzeti  Szalon 
szeptember  10-én  nyitotta  meg  Budapesten  Böhm- 
kiállítását,  a  nemrég  elhunyt  Böhm  Pál  művészi 
hagyatékát,  festményeit,  vázlatait,  tanulmány-rajzait 
mutatva  be.  Ugyancsak  a  Nemzeti  Szalon  nyitotta 
meg  szeptember  17-én  Nyíregyházán  egyik  vándor- 
kiállítását. 

°  J  SZOBROK.  Békéscsabán  szeptember  18-án  lep¬ 
lezték  le  Kossuth  Lajos  bronzszobrát,  amelyet 
Horvai  János  mintázott.  Ugyancsak  Kossuth  Lajos 
szobrát  avatták  fel  szeptember  24-én  Makón.  Ez 
is  bronzmű,  szerzője  Kallós  Ede.  Budapesten  szep¬ 
tember  15-én  állították  fel  minden  ünnepélyesség 
nélkül  Pálfty  tábornok  bronzszobrát  a  Köröndön. 
Ennek  a  műnek  szerzője  Senyci  Károly. 

ITÜNTETÉSEIv.  A  Fraknói  püspök  alapította 
két  római  díjat  a  Képzőművészeti  Tanács  Réti 
István  és  Kosztka  József  festőknek  ítélte  oda. 

A  sümegi  Ramasetter-szobor  pályázatán  tizenhat 
pályamű  közül  az  első  díjat  és  a  megbízást  Istók 
János,  a  második  díjat  Lukácsy  Lajos  pályaműve 
kapta.  A  zsűri  megvételre  ajánlotta  Gárdos  Aladár 
és  Faragó  Árpád  pályaműveit. 

A  kaposvári  iparművészeti  kiállításon  az  állami 
érmet  Horváth  Károly,  az  Iparegyesület  ezüstérmeit 
Galambos  Dezső  és  Zsupán  Gyula,  bronzérmeit 
Goitein  Mór,  Vincze  László  és  Pap  Mihály,  az  Ipar- 
művészeti  Társulat  elismerő  leveleit  Farkas  Géza, 
Fehér  Mór,  Bösenbach  Lajos,  Kelemen  Péter,  Schif- 
fer  Lajos,  Légár*  József,  Kovács  Ignác  kapták. 

KRIESCH  ALADÁR  „Olasz  leány"  című  képét 
közöljük  első  mellékletünkön.  Eredetije  pasztell. 

MUHITvS  SÁNDOR  illusztráció-rajzát  közöljük 
második  mellékletünkön.  A  rajz  Gulliver  utazásai¬ 
nak  ifjúsági  kiadásához  készült. 

JUSZKÓ  BÉLA  rajzolta  a  281-ik  és  201  -ilc 
oldal  fejlécét. 

MUHITS  SÁNDOR  rajzolta  a  295-ik  és  302-ik 
oldal  záródíszét. 

HAZAY  ALADÁR  rajzolta  a  298.,  303.  és 
311  -ik  oldal  fejlécét. 

MENDLIK  OSZKÁR  tanulmány-rajzait  reprodu¬ 
káljuk  a  300.,  301.,  308.  és  309-ik  oldalon. 
Eredetijük  gouache. 

NAGY  VILMOS  tanulmányrajzát  közöljük  a 
304-ik  oldalon. 

EGRY  JÓZSEF  tanulmányrajzát  közöljiika305-ik 
oldalon. 

TARY  LAJOS  rajzolta  a  314-ik  oldal  záródíszét. 

WEBER  JÓZSEF  rajzolta  a  315-ik  és  324-ik 
oldal  fejlécét. 

BECK  Ö.  FÜLÖP  érmeit  és  plakettjeit  reprodu¬ 
káljuk  a  317.,  319 — 323-ik  oldalon. 

KNÉZYNÉ-FREY  ELLA  rajzolta  a  331  -ik  oldal 
fejlécét. 

MÁRK  LAJOS  négy  rajzát  közöljük  e  számunk¬ 
ban.  E  rajzok  Nagy  Endre  „Gyönyörű  lovagkor “ 
című  szatirikus  munkájának  illusztrációi  közül  valók. 
Kollégák  intim  körében,  ahol  Márk  Lajos  heve¬ 
nyészett  karrikaturái  megfordultak,  már  rég  mél¬ 
tánylásra  talált  az  ő  gazdag  humora,  szatirizáló 
ereje,  de  sajátságos,  bizonyos  műfajoknak  éppen¬ 
séggel  nem  kedvező  viszonyaink  okozták,  hogy 
czideig  kénytelen  is  volt  Márk  Lajos  beérni  ez  intim 
körrel.  Ezek  első  ilyen  irányú  munkái,  amelyekkel 
a  nagyközönség  elé  lép.  A  karrikatura  enyhébb 
fajtájából  valók  a  rajzok.  Nem  mennek  el  a  szélső¬ 
séges  torzításig,  hanem  megmaradnak  azon  a  lépcső¬ 
fokon,  ahová  a  művész  a  poézis,  a  szentimentá- 
lizmus,  a  humoros  tréfák  és  gúnyoló  túlzások  mellé 
egy  kis  reálizmust  is  magával  visz.  Egységes  arányt 
megtartani  ez  elemek  fölhasználásában,  elkerülni 
mindazt  a  humoros  tréfát,  tetszetős  „viccet“,  ami 
nem  festői  megnyilatkozású,  viszont  az  ábrázolás 
realizmusában  megőrizni  azt  a  mértéket,  amely  nem 
teszi  próbára  a  rajzoló  művész  stilizáló  készségét. 
Éppen  azért  ritkák  és  becsesek  az  ily  irányú  alko¬ 
tások,  mert  megkövetelik  az  ötletesség,  a  humoros 
ér  és  a  festő-talentum  szerencsés,  harmonizáló 
összetalálkozását.  Megmaradni  festőinek,  dekoratív¬ 
nak,  amikor  az  ember  irodalmi  ötletet  ád  elő:  ez 
egész  festőt  követel  meg;  olyat,  akinek  lelkén  min¬ 
den  festői  motívummá  alakúi  át.  így  válik  Márk 
Lajos  rajzaiban  is  egy-egy  ötlet  jóleső  tréfává. 


Teknikául  az  olajfestéket  választotta ;  de  ebből  is 
csak  a  széles  ecset-nyelvet  használta  föl,  amely 
nem  lassította  meg  hámorának,  poézisének  lázas, 
könnyed  előadásában  és  nem  csábította  olcsó  hatású, 
zavaró  részletezésre.  E  négy  rajz  olyan  becses  mű¬ 
fajban  avat  föl  egy  magyar  művészt,  amelynek  ez- 
ideig  nálunk  nem  volt  hivatott  művelője. 


KÜLFÖLDI  KRÓNIKA 

OLASZ  KRÓNIKA.  (A  római  műkiállítás  díjai. 

—  Olasz-bizánci  kiállítás.  —  Abbruzzói  antik 
művészeti  kiállítás.  —  Francia  római  díjasok  kiál¬ 
lítása.  —  Mozgalom  a  szerzői  tulajdonjog  mellett.) 

Bezárult  a  római  nemzetközi  műkiállítás,  de  az 
elért  erkölcsi  és  anyagi  eredmények  kevésbbé  ki¬ 
elégítőknek  bizonyultak. 

Különösen  jellemző  itt  a  két  kiállítási  aranyérem 
odaítélésére  vonatkozó  zsűri-határozat.  Elismeri  né¬ 
hány  kiállított  mű  kvalitásos  voltát,  de  „a  keresett, 
kiemelkedőbb  artisztikus  jellegű  mű  hiányában  a 
két  aranyérmet  ez  évben  nem  adhatja  ki“. 

Eme  ítélkezés  a  római  művészkörök  éles  kom¬ 
mentálásait  provokálta,  mert  hisz  egy  Sartorio  Grassi, 
Jósé  Beulliurc,  Charles  Stetson  arra  kétségkívül 
rászolgált ;  a  művészek  hangoztatták,  hogy  az  ilyen 
határozattal  a  java  művészeket  elkedvetlenítik  a 
jövőben  való  beküldéstől  és  diszkreditálják  magát 
az  aranyérem-intézményt. 

A  tizenegyezer  lírás  Müller-díj  kiadása  is  vegyes 
impressziókat  keltett.  Ez  évben  olasz  művésznek 
jutott  a  díj  s  a  római  német  nagykövet  elnöklete 
alatt  lévő  zsűri  Pio  Joris  „Giovedi  Santo“  („ Áldozó¬ 
csütörtök  “)  című  képének  ítélte  oda.  A  kép  a 
hatvanas  évek  olasz  akadémikus  és  teatralisztikus 
irányának  egyik  terméke  egy  templomi  jelenet  elő¬ 
adásában. 

Talán  nem  lesz  fölösleges  a  Müller-díj  eredetét 
is  ismertetni.  A  Rómában  néhány  év  előtt  elhunyt 
két  Müller  testvér  —  egy  szobrász  és  egy  festő 
—  háromszázezer  lírányi  alapítványt  létesített ;  az 
évi  kamatok  a  hagyományozok  intenciója  szerint 
■ —  a  legjobb  képet  vagy  szoborművet  illessék. 
Ha  e  kitüntetésre  érdemes  német  vagy  olasz  mű¬ 
vész  nem  találkoznék,  a  legjobb  spanyol  műnek 
jusson  a  díj,  maga  a  mű  pedig  a  San-Luca  római 
művészeti  akadémia  tulajdonába  megy.  A  múlt  évben 
Ernst  Pfannschmid  német  festő  nyerte  a  „Prédikáló 
Krisztus “  képével. 

A  legutóbb  megnyílt  olasz  kiállítások  között 
első  helyet  foglal  el  a  grottaferratai  olasz-bizánci 
műkiállítás.  Az  itteni  görög  keleti  apátság  kilenc- 
százados  megalapításának  évfordulója  volt  az  alka¬ 
lom.  Az  olasz-bizánc  művészet  minden  ágával  talál¬ 
kozunk  itt,  tiszta  látkört  nyújtva  azok  fejlődéséről, 
kezdve  az  ötödik  század  öltözködésétől  a  vatikáni 

múzeum  hatodik  századbeli  oltárterítőjéig,  továbbá 
a  grottaferratai  régi  figurás  kelméktől  a  tizedik 
századbeli  olasz  miseruhákig.  A  kiállításnak  alkalmi 
jellegén  kívül  az  volt  a  célja,  hogy  egy  időre  föl- 
clevenítsék  a  múzeumokban  és  magánházakban  rejtve 
lévő  bizánci  stílű  művészetet. 

Mivel  még  ma  is  sokat  vitatkoznak  a  bizánci 
művészet  eredetéről :  a  kiállítás  rendezői  minden 
kort  jellemezni  kívántak,  különválasztva  a  szárma¬ 
zási  helyektől  és  így  kétségkívül  újabb  világosság 
árad  a  kérdés  körül.  Sokak  véleménye  ugyanis 
Bizáncot,  mások  Egyiptomot,  végül  Szíriát  jelöli 
meg  a  bizánci  művészet  származási  helyéül,  hon- 
nét  Olaszországba  hatolt. 

A  római  bazilikák,  festmények  és  mozaikok  repro¬ 
duktív  másolatait  látjuk  itt  viszont;  igen  gazdagon 
vannak  képviselve  a  vatikáni  és  bolognai  múzeu¬ 
mok  elefántcsont-,  zománcmű-,  és  mozaik-gyűjte¬ 
ménye,  a  katakombák  bizánci  festészetének  és 
templomok  építészeti  fragmentumainak  reprodukciói. 

A  kiállítás  egyik  gyöngye  a  rossanói  kódex, 
telve  bibliai  festményekkel,  vörös  pergamentlapjai 
írott  ezüstbetűkkel.  Származási  éve  körül  eltérők 
a  nézetek.  Létezik  azonban  egy  hasonló  kódex  a 
bécsi  császári  könyvtárban,  mely  fölöttébb  viszony¬ 
úk  emehhez  technikában,  kosztümökben,  a  képek 
csoportosításában.  Némelyek  az  V.,  mások  a  VI. 
századra  teszik  a  bécsi  kódex  korát ;  ennélfogva 
úgy  látszik,  egyazon  időből  származnak. 

A  rossanói  kódex  teljes  egészében  a  bizánci 
stílt  tükrözi  vissza,  mindazonáltal  föllelhetők  dél¬ 
olasz  és  egyiptomi  motívumok  is.  Vegyünk  ki 
azonban  egy  képet  a  műből,  mint  pl.  a  „Lázár 
föltámadása“.  Itt  Krisztus  baloldalt  áll  fekete  hajjal 
és  szakállal,  ruhája,  mint  a  többi  képeknél,  bíbor 
és  aranyszín,  feje  körül  a  kereszt  nimbuszával. 
Péter  nimbusz  nélkül,  fehér  tunikában  követi,  közöt¬ 
tük  egy  csoport  különböző  korú  ember.  Krisztus 
előtt  Mária  és  Márta,  kiknek  arca  alig  látható. 
Középen  barlangszerű  mélyedésből  száll  föl  Lázár 
fehér  lepelben.  E  jelenet  motívumaival  már  a  hato¬ 
dik  századbeli  bizánci  műveknél  találkozunk,  míg 
a  nyugati  műveknél  az  egész  előadás  sokkal  egy¬ 
szerűbb.  így  Lázár  nem  barlangból,  hanem  szentély- 
szerű  sírból  száll  föl. 

Több  másolatot  készítettek  a  rossanói  kódex 
után,  de  mindezek  sok  kívánnivalót  hagynak  ma¬ 
guk  után. 

A  másik  antik  műkiállítás  a  középkori  szenve¬ 
délyek  egyik  romantikus  fészkében,  az  Abbruzzók 
közötti  Chietiben  nyílt  meg.  Az  abbruzzói  antik 
művészet  itt  mintegy  tíz  termet  foglal  el.  Az 
umbriai,  sienai  és  velencei  nagysághoz  arányítva, 
csak  halvány  helyet  foglal  el  az  abbruzzói  művé¬ 
szet  a  műtörténelemben,  sőt  eredetiségnek  alig  akad¬ 
tunk  nyomára.  Az  abbruzzói  keramika  a  firenzei 
iskolából  vette  táperejét,  keleti  motivumú  szőnyegei 
egy  itt  a  XV.  században  letelepült  török  rabszolga 
kezdeményezéséből  létesültek,  de  mindenütt  az  illető 
340 


olasz  kor  ízléseivel  vegyültek  el.  A  kiállítás  trion- 
fatore-ja  Nicola  da  Guardagriele,  —  ki  remekmívű 
zománcozott  és  aranyozott  kereszttel  szerepel.  Fest¬ 
mények  Matteo  Pizzoli-tól  (XV.  század)  és  a  fön¬ 
tebb  nevezett  de  Guardagriele-től,  ötvösművészeti 
munkák  a  sulmonai  antik  művészeti  iskolából, 
köztük  Nicola  Gallucci  XV.  századbeli  mester 
művei,  melyek  között  egy  kereszt  és  egy  kehely 
tűnik  ki.  A  keramikák  között  Grue  és  Saverio 
Francesco  franciás  formájú  tálai.  A  csipkéket  két 
csoportra  osztották,  közöttük  a  legművésziesebbek 
a  pescocostanzói  és  aquilai  antik  és  modern  szár¬ 
mazásúak. 

A  kiállítások  krónikáját  a  francia  római  díjasok 
akadémiájának  ez  évi  eredményével  fejezzük  be. 
A  Villa  Medici  növendékei  festői,  szobrászi  és  épí¬ 
tészi  termékeiket  állították  ki.  Általában  elmondható, 
hogy  mindegyik  növendék  termékenynek  mutatko¬ 
zott,  habár  ez  a  kvalitással  nem  volt  is  összhang¬ 
ban.  A  festők  közül  Monhablon  „Theseus“  képe 
egyhangú  alkotás;  a  mithologiai  alak  hatalmas  szikla¬ 
tömböt  emel  fel,  azonban  mi  visszaadását  sem  látjuk 
a  rendkívüli  erőt  igénylő  művelet  kifejtésének. 
Szerencsésebb  Siffert  figurális  vásznaiban  és  arc¬ 
képeiben  Guetin  és  Caballé. 

Píron  „Efebco  di  Subiaco“-ja  erőteljes,  míg 
többi  művei  tetemes  elrajzolásokban  leledzenek. 
Terroric,  Bouchard,  Quido,  de  különösképpen  Lan- 
dovski  jellegzetes  bronzművekkel  szerepelnek;  ez 
utóbbinak  „Le  fils  de  Cain“  c.  detailje  kétségkívül 
a  legjobb  műve  e  kiállításnak. 

Csekély  az  önállóság  az  építészek  munkáiban. 
Sausechi  például  megelégedett  az  Ara  Pacis  egy 
fragmentumának  a  lemásolásával ;  s  a  többiek : 
Flontot,  Bousiére  és  Pennát,  munkáiban  a  renais- 
sáncé  művészeinek,  mint  Lorenzo  Lotto,  Michel¬ 
angelo  és  mások  szellemének  utánzását  látjuk. 

Különös  incidensről  folyik  szó  ez  idő  szerint 
az  olasz  művészkörökben.  Scala  Mária  milánói 
milliomosnő  megbízásából  már  több  év  előtt  Baz- 
zaro  milánói  szobrász  síremléket  készített ;  1  900-ban 
leplezték  le  ünnepicsen.  A  kolosszális  talapzaton  egy 
bronz  angyalcsoport  látszik  szállani  az  ég  felé, 
mintegy  hívogatva  az  alant  nyugvókat ;  az  egész 
síremlék  mintegy  nyolc  méternyi  magasságú.  A 
megbízó  hölgy  teljes  megelégedéséről  adott  számot 
a  művész  előtt  s  a  kikötött  tizenötezer  lírát  azon¬ 
nal  átszolgáltatta.  Az  évek  múltával  az  úrhölgy 
véleménye  megváltozott ;  pályázatra  hívott  föl  több 
milánói  művészt  egy  újabb  síremlékre,  kik  között 
Vedani'  szobrásznak  adott  megbízást  s  nem  csupán 
elrendelte  Bazzaro  angyalainak  az  eltávolítását,  hanem 
felhatalmazást  is  adott  neki  arra,  hogy  a  bronz¬ 
anyagot  alkalmazhatja  az  új  emlékműhöz.  A  bar¬ 
bár  terv  általános  felháborodást  idézett  elő  a  mű¬ 
vészek  között  s  egyik  gyűlésen  sajnálkozással 
vitatták,  hogy  semmi  törvényes  szabályzat  nem 
védi  a  műtermékeket,  de  a  művész  neve  és  egyé¬ 
nisége  pillanatnyi  szeszélyek  prédája  lehet ;  sajnál- 

ták  továbbá  a  művésztársak  közt  szükséges  szoli¬ 
daritás  hiányát.  Háromtagú  bizottságot  küldtek  ki, 
—  Sala  festőt,  Butti  szobrászt  és  Melani  írót  — 
kik  Milano  szinádóját  kérték  fel  közbenjáróul,  aki, 
bár  nem  tudott  mihez  alkalmazkodni,  Ígéretet  tett, 
hogy  személyesen  érdeklődik  az  ügy  iránt.  A  szin- 
dáki  közbenjárására  a  dolog  egészen  új  fordulatot 
vett.  A  megbízó  úrhölgy  azzal  válaszolt,  hogy 
nem  Bazzaro  művének  a  becsülése  hiányából, 
hanem  egyszerűen  azért  óhajtja  megváltoztatni  az 
emléket,  hogy  az  érzései  különbözőképpen  legye¬ 
nek  interpretálva.  Elismeri  Bazzaró  művének  a 
becsét  s  azt  Milánó  tanácsának  ajándékozza.  Ebből 
az  alkalomból  a  milánói  művészek  mozgalom  indí¬ 
tását  határozták  el  egy,  a  műtermékek  szerzői  tulajdon¬ 
jogát  védő  törvényjavaslat  sürgetése  érdekében. 

Lendvai  Károly 

jngESNARD-KIÁLLÍTÁS  PÁR1SBAN.  Whistlcr  és 
O  Besnard,  a  két  legérdekesebb  ellentét,  csaknem 
egyszerre  bemutatva  teljes  fejlődésükben,  egyénisé¬ 
gük  egész  sajátosságával  elragadhatták  a  legtárgyi- 
lagosabb  nézőt  is.  A  homály,  a  szürkület  rejtelmei 
után  a  fény,  a  ragyogás,  a  nap  dicsőítése;  a  hideg¬ 
ségükben  érdekes,  ehnosódottságukban  talányos  asz- 
szonyi  arcképek,  az  est  szimfóniái  után  az  ara¬ 
nyosan  világított,  selymesen  színt  játszó  testek,  az 
élet  himnusa. 

Besnard  az  asszonyok  festője  :  huszonöt  év  mű¬ 
vészete  csaknem  teljesen  az  asszonyi  szépségnek 
szentelve.  Szeretik  Ingreshez  és  Rubenshez  hason¬ 
lítani.  De  mennyivel  mélyebb,  festőibb  ez  az  elra¬ 
gadtatott  színművész  hideg  elődjénél,  s  mennyivel 
modernebb  pszichológus  a  meztelen  test  nagy  fes¬ 
tőjénél. 

Nemcsak  az  asszony,  hanem  a  mai  asszony 
szépsége  ez,  annak  keresettségével,  túlfinomodott- 
ságával,  egy  kis  perverzitással  az  öntudatosságában, 
egy  kis  baudelairei  hangulattal  a  mulóságában.  És 
ebben  jellemző  lesz  korára,  akár  csak  Watteau  és 
Boucher  a  XVIIJ.  századra. 

Éppen  olyan  művészettel  mutatja  a  csodás  hatást, 
melyet  az  esteli  világítás  hoz  létre  az  asszonyi 
testen,  mikor  mesterkélten  oldalról  vagy  alulról 
esik  az  alakra,  mint  az  arany  reflexeket  az  arcon, 
a  nyakon,  melyet  a  napnak  az  üvegen  átverődő, 
sugara  ad. 

A  ,,Féerie  intimé"  már  nemcsak  festmény,  hanem 
költészet  is.  Ez  a  nézővel  szemben  fekvő  női  akt 

merész  rövidülésekkel  —  a  felsó  test  még  valami 
meleg,  puha  homályba  burkolva  hever  ékszerek  s 
ezüst  és  arany  pikkelyekkel  beszórt  fekete  tüli  kö¬ 
zött,  míg  csípőjét  élesen  megvilágítja  az  első  nap¬ 
világ :  a  szépségnek  érzéki  ábrándozása  önmaga 
felett.  Vagy  ez  a  narancs-sárga,  aranyosan  meleg 
drapériába  öltözött  női  alak,  ki  egy  egészen  átlátszó 
kék  háttérből  merül  fel,  mintha  csak  érezné  bel¬ 
sejében  azt  a  gazdag,  művészi  diszharmóniát,  melyet 
megjelenésének  színbenyomásával  okoz. 


A  ,,Portrait  de  Théatre"  színházi  világítása  me¬ 
rész  árnyékaival,  s  a  testmozdulat  közvetlenségével 
tűnik  fel  —  egy  erkélyen  álló  női  alak  a  kettős 
megvilágítás  által,  melyet  a  kékes  hold  s  a  belülről 
kiözönlő  lámpafény  ad.  Valóban  mellékes,  hogy 
az  egyik  Mme  Réjane,  a  másik  Mme  Sourdainnek 
az  arcképe;  festőiségük  nagyobb,  lelkűk  asszonyilag 
általánosabb,  semhogy  egyéniségük  fontos  volna, 
vagy  legalább  is  jobban  érdekel  bennük  a  festő, 
mint  a  modell.  Mint  ahogy  nem  vagyunk  kiván¬ 
csiak,  kik  voltak  modelljei  a  ragyogó  zöld  táj¬ 
képen  a  hattyúk  elől  menekülő  női  alakoknak 
(La  Poursuite)  vagy  a  „Laveuse"  aranyvilágítású 
asszonyának. 

Nem  látunk  egyetlen  hideg,  tárgyilagos  megfigye¬ 
lést,  csak  elragadtatott  pillanatokat.  Költőisége  oly 
erős,  hogy  önkénytelenül  lírai  analógiák  jutnak 
eszünkbe,  mint  a  ,,Féerie  intimednél  Baudelaire, 
úgy  Maeterlinck  a  ,,Gardeuse  de  Paon",  vagy  a 
„Souftleuse  d’Étoile"  szemléleténél. 

Ilyen  pillanatokban  születnek  legmerészebb  színű 
képei  mint  a  „Vént",  hol  a  tenger  a  háttere  egy 
vereshajú  női  fejnek,  a  borostyánkő  színű  nyaknak 
és  vállnak,  mely  körül  a  széltől  csigavonalban  csa¬ 
varodik  a  zöld  szövet,  mint  valami  óriási  kagyló. 

Elképzelhetjük,  hogy  ez  a  művész,  akit  így  el¬ 
ragad  a  színek  ragyogása,  milyen  mestere  a  női 
haj  festésének,  az  arany,  a  vörös,  a  kékesfekete 
színek  fénytörése,  a  haj  hullámainak  selymes  reflexei, 
milyen  összhangban  állanak  az  arcszínnel,  vagy 
milyen  visszfényük  támad  ragyogóan  vagy  elmosó¬ 
dottan  az  asszonyi  pupillákban. 

Festő  nem  is  adhatta  jobban  vissza  a  haj  és 
testszín  jellemző  megegyezéseit,  a  vöröshajú  fehér¬ 
ségét,  a  szőkehajú  aranyba  játszó  karnacióját,  a  fekete¬ 
hajú  zöldes  test  árnyékait.  (Fragilité.  La  Liseuse.) 

Pasztelljeiben  sincs  semmi  bágyadt,  semmi  el¬ 
mosott  gyöngédség ;  erőteljesen  rajzol  a  krétával, 
és  színei  csillogók. 

A  szín  uralkodása  mellett  még  a  mozdulat  teszi 
oly  elevenné  képeit,  a  futó  mozdulat  egyetlen  pil¬ 
lanata,  mely  a  művészt  megfogja  a  színek  suhanása 
között. 

Es  e  mellett  a  nagy  érzékiség  mellett  ez  a  mű¬ 
vész  nagy  gondolkodó  és  álmodó  is.  Az  École  de 
Pharmacie  apokaliptikus  jelenéseinek  festője  áll  előt¬ 
tünk  halál-ciklusában  is.  (,,Elle.“)  Az  a  gondolat, 
mely  a  bölcselő  hajlamú  germán  művészeket  valami 
alakban  mindig  kísértette  Dürer  és  Holbeintól  Böcldin 
és  Kiingerig,  megkapja  az  élet-  és  napvilágért  rajongó 
szellemet  is.  Huszonhat  metszetből  álló  sorozatban 
jelen  meg  az  élet  örömei  között  a  halál  alakja. 

WHISTLER-KIÁLLÍTÁS  PÁRISBAN.  Az  École 
des  Beaux  Árts  termei  megnyíltak,  hogy 
újabb  elégtételt  adjanak  egy  művésznek,  akit  ugyanaz 
a  Páris  nem  egészen  félszázaddal  ezelőtt  vissza¬ 
utasított  a  Sálon  falai  közül.  Igaz,  hogy  Francia- 
ország  juttatta  James  Mac  Neil  Whistlert  első  nagy 

sikeréhez,  ő  tette  híressé  nevét  anyja  arcképének 
megvétele  által  a  Luxembourg-múzeum  részére. 

A  párisi  kiállítás,  habár  nem  teljes,  magában 
foglalja  a  művész  fejlődésének  legjelentősebb  mozza¬ 
natait  jelölő  műveket.  Mind  a  két  visszautasított 
képet  itt  találjuk;  mindkettőt  jellemzi  a  Whistler 
első  festési  modora :  vastagon  felrakott  színek,  át 
nem  tetsző  árnyékok,  az  arckifejezésben  keresett 
érdekesség,  mely  mellett  a  tisztán  festői  feladat,  a 
színprobléma  megoldása,  legalább  is  nem  uralkodik. 
De  azért  a  Fiile  blanche,  mely  az  1863-iki  Sálon 
des  Refusés  egyik  feltűnő  darabja  volt,  már  mutatja 
azt  a  jelleget,  a  mi  a  Whistler  főművészete  lesz : 
a  színek  keresett  egyszerűségével  érni  el  művészi 
eredményt.  Itt  találjuk  először  annak  a  szubtilis 
hatásnak  zenei  megjelölését,  melyhez  a  festőiséget 
jelölő  szavak  tűlságosan  nehézkesek :  ez  az  első 
fehér  szimfónia.  Fehér  háttéren,  fehér  ruhában  álló 
leány,  kibontott  vörös-barna  hajjal,  rejtelmes  kifeje- 
zésű  smaragdzöld  szemmel. 

A  2.  fehér  szimfóniában  már  egészen  közönyös 
a  leánynak  az  arca,  aki  itt  fehér  ruhában  fe¬ 
hér  márványkandallóra  támaszkodik,  míg  az  egy 
árnyalattal  ködösebbé  tett  színek  a  tükörből  vissza¬ 
verődnek  ;  egy  japáni  lakkdoboz  élénk  vörös  s 
egy  váza  ultramarin  színe  vág  bele  a  fehér  szín¬ 
világba,  a  kép  alján  pedig  egy  néhány  szál  rózsa¬ 
szín  azalea. 

E  két  fehér  szimfónia  között  fekszik  a  Whistler 
művészi  fejlődésének  egy  nagy  lépése,  melynek 
tetőpontján  a  tárgy,  a  modell  teljesen  közönyössé 
válik,  mikor  a  kép  annyira  nem  beszél  el  semmit, 
hogy  nem  is  lehetne  neki  más  címet  adni,  mint 
színharmónia. 

Régi  modorához  tartozik  a  nagy  klasszikus  arc¬ 
képfestők  tanulmányozását  mutató  saját  arcképe, 
s  a  Courbet  befolyása  alatt  készült  tengeri  táj¬ 
képek,  különösen  a  „Kék  hulláin44,  mely  szinte 
pendantja  lehetne  mestere  louvrebeli  tengeri  táj¬ 
képének  színben  és  technikában. 

De  önállósodása  gyorsan  halad,  s  csak  még 
egyszer  kerül  erősen  egy  irány  befolyása  alá,  s  ez 
a  japáni  művészeté  volt.  Bármily  pompás  szín- 
hatásű  ragyogó  violaszínű  ruhájával  az  aranyozott 
japáni  ellenző  mellett  ülő  női  alak  (Caprice  in 
purple  and  gold),  bármily  festői  a  „Princesse  du 
pays  de  la  porcelaine44  ezüstszürke  és  rózsaszín 
tompa  harmóniája  a  fekete  haj  és  a  vörös  öv  erősen 
ellentétes  színfoltjaival,  az  igazi  Whistler  eredeti¬ 
ségét  azokban  a  vázlatokban  csodálhatjuk,  melyeket 
„ tervek44 -nek  nevez  szimfóniáihoz.  (The  six  Schemes.) 

Itt  mutatja  meg,  hogy  mit  lehet  technikában 
elérni  egyetlen  vastagabb,  vagy  szétfolyó  ecset¬ 
vonással,  színhatásban  a  legegyszerűbb  tiszta  szí¬ 
nek  egymás  mellé  állításával,  formákban  egyetlen 
vonallal,  mely  a  ruha  alatti  mozdulatnak  minden 
játékát  és  báját  kifejezi. 

Hogy  lehet  egy  krétafehér  felületet  ragyogóvá 
tenni  az  ég  egy  kék  vonalával,  lebegő  ruhává  egyetlen 

lilaszín  kígyózó  ecsetvonással,  rejtelmessé  egy  vér¬ 
vörös  legyező  színfoltjával,  melynek  háttere  tompa 
violaszínű  ég.  így  állanak  előttünk  könnyebben  és 
egyszerűbben,  mint  maga  a  leírás,  ezek  a  zöld  és 
violaszinű  —  vagy  kék  és  zöld  —  kék  és  vörös 
szimfóniák. 

Itt  látszik  meg  legjobban,  hogy  az  egyéniség 
hogyan  alakítja  át  az  idegen  befolyást  s  itt  látszik 
meg,  milyen  tűlfinomodott  művészi  egyéniség  az, 
aki  a  japáni  művészet  naiv  báját  e  csak  lát¬ 
szólag  egyszerű  s  éppen  befejezetlenségében  tökéletes, 
annyira  modern  és  nem  japáni  művekben  terem¬ 
tette  újra. 

További  fejlődésében  azt  a  sajátos  színharmóniát 
tökéletesíti,  mely  az  egész  színskála  felhasználása 
egy  neutrális  árnyalat  kiemelése  végett.  Ebben  a 
korszakban  teremtette  leghíresebb  műveit,  arcképei, 
s  a  „Nocturne4 ‘-oknak  nevezett  tájképeket.  Az  esté¬ 
nek  és  a  ködnek  a  fátyla  az,  ami  a  természet¬ 
ben  az  ő  művészi  összhangfelfogásának  megfelel, 
a  víz  s  a  párás  ég  egy  színt  mutató  nagy  felülete 
az  ő  legkedvesebb  motívuma. 

De  ezek  a  szürkének  látszó  képek  a  színek 
egész  rejtelmes  világát  fedik  fel ;  a  világító  fény¬ 
foltokkal  áttört  homályos  levegő,  alatta  a  violaszín 
és  zöldből  szürkébe  tompuló,  vagy  feketén  kék 
víztükör,  melyen  nagy  szárnyak  gyanánt  pihen  a 
leeresztett  vitorlák  elmosódó  foltja  :  ezek  a  kék 
és  ezüst,  fekete  és  arany,  szürke  és  zöld  nocturneok. 

E  közömbös  árnyalatnak  csodálatos  változtatása, 
a  leghidegebb  kékes-szürkétől  a  legmelegebb  viola¬ 
szürkéig,  teszi  oly  vonzóvá  arcképeit  is.  Az  anyja 
arcképe,  ez  a  fekete  és  szürke  ,,arrangement“, 
eléggé  ismeretes  reprodukciók  révén,  de  ezek  koránt 
sem  adják  vissza  azt  a  hideg,  puritán  színhatást, 
mely  annyira  illik  a  komoly  asszonyi  profil  jelle¬ 
géhez,  az  alkonyati  világítást,  mely  misztikus, 
egyenletes  homályába  burkolja  az  öregséget.  A 
zöldbe  játszó  szürke  falat  egy  metszet  négyszögű 
fekete  kerete  s  baloldalt  a  sötét  függöny  egyenes 
ráncai  még  üresebbé  teszik. 

A  Miss  Alexander  arcképe  önkénytelenül  Velaz- 
quezt  juttatja  eszünkbe,  de  valami  túlfinomodott 
modern  Velazquczt,  aki  a  halványzöld,  fehér  és 
szürke  összeolvadó  színárnyalatával  emeli  a  gyer¬ 
mekszemek  kifejezését.  És  ezek  a  színárnyalatok 
a  háttér  sárgás  szürkéjétől,  az  öv  átlátszó  szür¬ 
kéjén  a  kalap  nehéz  szürkéjéig,  a  legragyogóbb 
zöldtől  a  leheletszerűig,  melyen  az  övcsatt  egy  arany 
pontja  fénylik,  mind  a  fehér  tüli  könnyű  harmó¬ 
niájába  olvad,  mely  a  gyermekalakot  körülveszi. 

Messze  vagyunk  már  japáni  vázlatainak  ellen¬ 
tétes  színösszeállításától  s  még  messzebb  jutunk 
az  úgynevezett  fekete  elrendezésnél  (Arrangemcnt 
in  Black),  mint  a  Sarasaié  arcképe.  A  glasgowi 
Carlyle-kép  hiányzik  a  kiállításról. 

Hogy  ezt  az  erős  művészi  egyéniséget  annyira 
nem  értette  meg  kora,  — —  Wilde  Oszkár  szerint,  a 
népszerűség  az  egyetlen  megbántás,  amit  nem 

lehetett  szemébe  vágni  —  annak  egyik  főoka,  hogy 
két  uralkodó  iskola,  melynek  közepében  élt,  nem 
hatott  rá :  az  impresszionisták  és  a  prérafaeli- 
ták.  Ruskin  az  esztétika  nagy  apostola  igazi  apos¬ 
toli  fanatizmussal,  türelmetlenséggel  s  egyoldalú¬ 
sággal  támadja  Whistlert.  Sima,  szétfolyó  festési 
modora  a  rajzbeli  finomság  szuverén  megvetése 
felbőszítette  a  finom  kidolgozásért  rajongó  kritikust, 
aki  képeinek  nemcsak  művészi,  hanem  pénzérté¬ 
kelése  szempontjából  is  támadja  Whistlert,  aki 
„úgy  dolgozik,  mintha  egy  bögre  festéket  vágna  a 
közönség  szeme  közé.“ 

Éppen  ilyen  fanatikus  volt  Whistler  gyűlölete  a 
műkritikusok  ellen  és  a  tolla  talán  még  élesebb. 
Később  azzal  bosszulja  meg  magát,  hogy  1892. 
kiállításán  katalógusába  kinyomatja  a  leghíresebb 
esztétikusok  bírálatait,  miután  megírja  röpiratát  : 
5, The  gentle  art  of  making  ennemies“.  Az  ellen¬ 
ség-szerzés  oly  ügyesen  sikerült  neki,  hogy  telje¬ 
sen  elvesztette  ügyét  az  angol  közvélemény  sze¬ 
mében.  Kénytelen  volt  tehetségét  más  módon 
érvényesíteni,  amiből  a  művészetre  nézve  megbe¬ 
csülhetetlen  s  ama  már  alig  megfizethető  velencei 
metszetek  keletkeztek. 

Pedig  van  művészetének  egy  oldala,  mely  rokon¬ 
ságot  mutat  a  Ruskin-iskola  egyik  hívének  Walter 
Crane-nek  színes  pasztellrajzaival,  el  nem  feledve 
azt  a  különbséget,  mely  a  hidegebb,  pontosabb : 
a  rajzoló  Crane  s  az  impulzivebb,  befejezetlenebb, 
a  színező  Whistler  között  kell  lennie.  Lesznek  ama¬ 
tőrök,  akik  ezeket  a  tenyérnyi  kartonlapra  rajzolt 
finom  színhatású,  könnyed  dolgokat  fölébe  fogják 
helyezni  nagyméretű  alkotásainak,  mint  ahogy 
vannak  rajongói  az  antik  művészetben  a  Tanagra- 
szobrocskáknak,  amelyek  bájosságára  emlékeztet¬ 
nek  ezek  a  pasztellek  nemcsak  színükkel,  hanem 
plasztikus  hatásukkal  is.  Csodálatos  egyszerűséggel 
éri  el  ezt  a  pasztell  néhány  vonásával  az  üresen 
maradó  barna  papírlapon  a  színes  átlátszó  lepelbe 
burkolt  női  aktoknál ;  de  éppen  ilyen  egyszerű  techni¬ 
kával  éri  el  a  víz  szinte  üveges  visszatükröződését 
vagy  a  márványkupolák  ragyogását  kis  velencei 
tájképein. 

dalán  ezek  a  kis  tájképek  képviselik  egyedül 
a  nappali  világítást  műveiben,  de  itt  meg  a  pasztell- 
arnyalatok  finomsága  adja  a  színezés  tompított 
hatását,  mely  művészi  theoriájának  is  megfelel. 
Mert  szerinte  az,  hogy  „a  természetnek  mindig 
igaza  van  éppen  olyan  téves  állítás,  mint  ameny- 
nyire  elismert  igazságnak  tartják.  A  természetnek 
olyan  ritkán  van  igaza,  hogy  csaknem  azt  mond¬ 
hatnánk,  soha  sincs  igaza,  s  a  dolgoknak  az  az 
allapota,  mely  a  harmónia  tökéletességét  hozza 
létre,  ritka  és  épen  nem  szokásos  eset.“  Az  ily  fel¬ 
fogású  művész  kint  a  természetben  és  bent  az 
atelierben  egyaránt  keresni  fogja  a  művészi  beállí¬ 
tást  :  ott  a  napnak  olyan  óráiban,  mikor  a  szín- 
elmosódottság  a  saját  harmónia-érzékét  kielégíti, 
itt  a  megfelelő  tomíptott  világítás  által.  Atelierje 


inkább  sötét  volt,  mint  világos,  a  levegő  homá¬ 
lyából  nem  volt  szabad  kiríni  a  szöveteknek  és 
drapériáknak.  Két  akttanulmánya  jellemző  erre  nézve, 
hol  a  háttér  színe  határozza  meg  ugyan  a  testszínt 
de  mindegyik  valami  homályos  szobai  atmoszférába 
van  burkolva. 

Nem  lehet  tagadni,  hogy  az  ilyen  művészi  föl¬ 
fogásban  van  valami  kiszámított.  A  nem  teljes 
színértékek  alkalmazása,  vagy  az  ellentétesek  erős 
kiemelése  könynyen  keresettségbe  mehet  át.  Whist- 
lernél  talán  modelljei  állásában  mutatkozik  ez  leg¬ 
inkább  ;  női  arcképein  a  háttal  álló  alak,  mely 
mintha  hirtelen  visszanézne,  profilját  fordítja  felénk, 
gyakori  beállítás ;  gyermekarcképeit  a  hajnak  az 
arcba  hullása,  a  háttér  viola,  zöld,  vagy  vörös, 
de  mindig  sötét  árnyalata,  az  arc  elmosódottsága 
a  szemek  és  száj  színessége  mellett,  a  homályos, 
egyforma  megvilágítás  első  pillanatra  egyhangúvá 
teszik.  De  tagadhatatlan  különbségek  mutatkoznak 
részletfinomságokban  s  főleg  a  színek  egymásra 
hatásának  titokzatos  szépségeiben. 

Ez  az  a  harmónia,  mely  szerinte  a  zenész  és 
festő  művészetének  rokonságát  mutatja ;  az  egyik 
a  hangok,  a  másik  a  színek  káoszából  keresi  ki 
azt.  Kék  és  ezüst,  fekete  és  arany  nocturnjeiben 
a  mi  színérzékünk  az  ezüstöt  egyszerűen  szürké¬ 
nek,  az  aranyat  csak  egy  felcsillanó  fénypontnak 
találja  és  megütközünk,  ha  a  szürke  felhőt  „hús- 
szinűnek“  nevezi  ;  de  éppen  az  a  jellemző  a  művész 
látására,  hogy  a  színek  csodálatos  összetételében 
jelentkezik  előtte  az,  amit  mi  egyszerűnek  látunk, 
s  annak  joga  van  zeneileg  jelölni  a  színösszhan¬ 
got, ^  ki  valóban  úgy  tudja  „egy  színre  hangolni 
képét,  mint  ahogy  a  zenedarab  egy  hangnemben 
van  írva." 

Sokan  szeretik  különleges  amerikai  nemzeti 
művészetnek  tekinteni  a  Whistler  stílusát.  Annyi 
bizonyos,  hogy  arisztokrata  művészet  még  inkább, 
mint  bármely  más  modern  iskoláé,  mert  nincs 
meg  benne  a  feltűnően  kiváló,  magyarázható  irány¬ 
zat.  Eddig  inkább  is  mutatkozott  hatása  a  művé¬ 
szetben  pl.  a  skót  akvarellistáknál,  —  mint 
a  közönség  megnyerésében.  De  ma  már  egész 
eiedetiségével  győzedelmesen  járja  be  Európa  mű¬ 
vészi  központjait,  hogy  nézőit  új  művészi  látásra 
tanítsa. 

ÁRISI  KRÓNIKA.  (A  két  Sálon.)  Azoknak  a 
kifogásoknak  a  jogosultsága,  melyek  a  nagy 
kollektív  kiállítások  ellen  hangzanak  évek  óta,  ismét 
fényesen  bebizonyosodott.  A  művészi  tömegproduk¬ 
ció  e  napjaiban  csak  az  egyes  művészek  vagy  egy¬ 
irányú  művészcsoportok  kis  kiállítása  lehet  esztéti¬ 
kailag  igazolt.  A  Grand  Palaisban  a  Société  des 
artistes  francais  több  mint  negyven  termet  foglalt 
el,  hol  csaknem  háromezer  festmény,  mintegj7'  ezer 
szobor  kábítja  el  a  nézőt,  ezenkívül  még  a  metsze¬ 
tek,  építészeti  rajzok  s  a  dekoratív  művészet  ter¬ 
mékei. 

A  Société  Nationale  des  Beaux  Árts  körülbelül  a 
mennyiség  felével  próbálja  meg  a  kimerült  halandó 
idegeit.  A  „jó“  műveknek  ez  az  óriási  termelése, 
a  technikai  készség  egyformasága,  a  kidolgozott¬ 
ság,  a  kiállítási  befejezettség  bizonyos  egyhangúsá¬ 
got  ad  a  termeknek.  A  frisseség,  a  kísérletezés 
érdekes  fokai,  melyekben  a  művész  a  maga  mű¬ 
vészi  egyéniségét  igyekszik  megtalálni  s  melyek  a 
kis  kiállításokat  nemcsak  esztétikai,  hanem  pszi¬ 
chológiai  tekintetből  is  oly  érdekessé  teszik,  itt 
természetesen  hiányzanak,  sőt  clvész  maga  az  eredeti¬ 
ség  is  a  mennyiség  súlya  alatt.  A  legnagyobb  nevek 
nem  Iratnak,  saját  iskolájuk  miatt  a  mesterek  is 
konvencionálisaknak  tetszenek,  —  legfeltűnőbben 
az  arcképeknél. 

Bonnat  női  arcképén  a  modern  ruha  és  kalap 
annyira  fontosnak  látszik,  hogy  vibráló,  meleg  hát¬ 
tere  dacára  hidegen  hagy.  Ernest  Laurent  női  alakja 
egyszerű  mozdulatával  dekoratív  környezetében  élet¬ 
teljesen  hat.  De  a  női  arcképek  nagy  átlaga  bál 
jellemzőek  a  mai  asszonyok  —  finoman  kidolgo¬ 
zott  divatképek,  a  tollaskalapok  és  toll-boák,  csipkék 
és  tüllek  művészi  ízlésű  foglalatában.  Corrnon,  Fer- 
rier,  Chartran  férfi  arcképei  a  mai  Franciaország 
egyes  hírességeit  karakterisztikusan  ö  1  ö kit i k  meg, 
Henri  Zo  spanyol  családja  kitűnő  race-alakokat  egy¬ 
szerűen  és  természetesen  mutat  be. 

A  Nationale  kiállításán  feltűnik  a  Madame  Rostand 
arcképe  Caro-Delvaillctől  ;  a  modern  tűltinomodott- 
ság  veleérzése  minden  keresettség  nélkül  művészi 
beállításban,  a  vonalak  egyszerűségével  a  színezés 
finomságával  egyesül  benne.  Casas  spanyol  királya 
Velazquez  modorában  és  szineiben  van  tartva. 
Carriére  anya  és  fiú  arcképe  a  szeretet  és  gyön¬ 
gédség  mély  kifejezésével ;  a  foltokban  megvilágí¬ 
tott  arcok  és  kezek  kifehérlenck  a  homályból,  melybe 
a  mester  sajátos  elmosott  technikája  burkolja.  Bucién 
Simon  elég  unalmasan  rendezett  estélye  az  atelier- 
ben,  csillogó  selyemruháival,  és  Helene  von  Becke- 
rath  női  arcképe  eredeti  erőteljes  technikájával  s 
friss,  közvetlen  felfogásával  hat. 

A  Zuloaga  cousine-jai  a  csoportarcképek  felett 
magasan  kiemelkedve  a  nagy  spanyol  egyik  kiváló 
művében  mutatkoznak  be.  A  ragyogó  fogú,  ragyogó 
szemű  három  spanyol  leány  minden  romantika  nél¬ 
kül,  öntudatosan  kihívó  tartásukkal,  arcuk  rizspoi  tól 
lilás  árnyaival,  élénk  színes  ruhájukkal  művészi 
kiszámítottsággal  válnak  ki  a  hideg  nyugodt  táj¬ 
kép-háttérről. 

A  legtöbb  erőt  és  eredetiséget  a  spanyol  mes¬ 
terek  mutatják.  Az  egyhangú  tájképek  közül  hatal¬ 
mas  színakkordjaival  válik  ki  a  Sorolla  y  Bastida 
két  plein-air  képe:  a  „Nyár,  fürdő  gyermekekkel" 
napjától  ragyogó  levegőjével  és  tengerével  s  az 
„Esti  napfény",  melyet  a  hajovontató  ökrök  eioteljes 
mozgása,  a  feldagadt  vitorla  nagy  körvonala,  mely 
ráfekszik  a  vörösen  izzó  tengerre,  az  alacsony  lát¬ 
határ  szinte  durva  realitássá  tesz,  de  amely  telve 
van  levegővel,  színnel,  mozgással,  élettel. 

Az  Anglada-Camarasa  Kakasvására  tisztán  szín- 
kompozició,  melyen  szinte  izgatóan  válnak  ki,  ragyog¬ 
nak  elő  a  meleg  tarka  foltok  az  éj  sötétjéből. 

Ha  az  eszméket  kereső  „irodalmi"  képeket  tekint¬ 
jük,  nagyságban  a  szimbolizmus,  számban  az  édes¬ 
kés  intimitások  uralkodnak. 

Willette  „Parce  Domine"  képe  a  régi  Chat  Noir 
dekorációja  párisi  szellemmel,  gúnynyal  és  finom¬ 
sággal  van  tele,  melyen  a  párisi  élet  vad  forga¬ 
taga  sodorja  magával  Pierrot-t.  Laparra  klasszikus 
irányú  hármas  képe  az  emberi  fejlődést  mutatja 
be,  az  erőszak  és  tudomány  korszakain  át  a  szere- 
tethez  :  múlt,  jelen  és  jövő.  A  kissé  zsúfolt  kom¬ 
pozíció,  a  bölcselmi  gondolat  előtérbe  nyomulása 
árt  benne  a  festőiségnek.  A  Pantheon  részére  fes¬ 
tette  Detaille  nagy  kompozícióját:  Küzdelem  a  dicső¬ 
ségért  ;  lovasok  vad  zavaros  galoppja  ez  a  szim¬ 
bolikus  pálmáért.  Berond:  Rubens  apotheozisa  isko¬ 
lás  és  minden  eredetiséget  nélkülöz. 

Festőiségben  mesteri  a  Henri  Martin  dekoratív 
panneauja,  mely  Rostand  a  költő  házát  fogja  díszí¬ 
teni.  Melankolikus  hangulatával,  sudár  nyárfáinak 
egyenes  sorával,  melynek  világoszöldje  gyöngéden 
harmonizál  a  kék  ég  s  a  távoli  dombok  színével 
ideálisan  dekoratív  tájkép.  —  Besnard  a  Theatre 
Francais  menyezetképének  egy  részletét  állítja  ki: 
Apollót  kocsiján  a  napsugarak  közt ;  a  ragyogó 
koloritú  kép  itt  nem  kelt  kellő  hatást,  érezzük, 
hogy  helyén  kívül  van.  —  Gillot  is  a  színhatások 
mestere  tájképein  ;  a  Loubet  tiszteletére  rendezett 
nápolyi  ünnep  képén  mitsem  ront,  hogy  hivatalos 
megrendelés:  oly  szépen  ragyognak  ki  az  éjből  a 
tűzijáték  tarka  szikrái.  —  L’Hermitte  motívuma 
Uhdéra  emlékeztet:  a  mai  parasztok  közt  megjelenő 
Krisztus,  de  bensőség  híjján  hidegen  hagy. 

A  fél  és  teljes  aktok  kisimított  technikával  és 
szentimentális  címeikkel  főleg  az  Artistes  francais 
termeit  töltik  meg.  De  feltűnik  Robert-Fleury  fel¬ 
kelő  munkásnője  szürkületi  különös  világításával, 
a  test  realitásával  és  színezésével.  —  Gaston  La 
Touche  aranyos  meleg  színeibe,  forró  levegőjébe 
burkolja  az  asszonyi  testet ;  tájkép-háttereit  is  ezen 
az  aranyos  gőzkörön  át  látjuk.  Frieschke  fekvő 
nője  a  test  puhasága  s  vonalainak  egyszerűsége 
által  éppen  ellentéte  a  La  Touche  érzéki  asszo¬ 
nyainak. 

A  tájkép  a  Nationale  különlegessége.  Raffaelli 
némi  csalódást  okoz  Paysage  de  Francé  sorozatá¬ 
val,  de  Le  Sidaner  meleg  tónusu  szürkületi  képei, 
zöld  Trianonja,  vibráló  levegője,  a  mester  szín¬ 
érzékét  s  a  természettel  mély  együttérzését  most 
is  fényesen  tolmácsolják.  Menard,  Thaulow  saját 
stíljüket  ismétlik,  de  mindig  festőiek.  Egyike  a 
legszebb  plein-air-képeknek  Smith  velencei  bárkája 
zöld  reflexű  vizével  és  fehér  házaival.  Luigini  és 
Roger  pasztellképei  a  hollandi  tájak  egész  intimi¬ 
tását  közlik  velünk. 

Cazin  emlékének  külön  terem  van  szentelve ; 
kissé  színtelenek  és  elmosottak  a  modern  festé- 

szetben  szokott  szemnek  ezek  a  melankolikus  táj¬ 
képek.  —  így  gyűjteményben  szinte  egyhangúvá 
válnak  esteli  világításuk,  sötét  egük,  legtöbbször 
sivár  tájaik  által,  de  egyenkint  mind  hangulatosak. 

Bail  interieur-képc  :  a  markeni  kis  leányok 
egyetlen  élesen  megvilágított  sávval  a  sötét  szobai 
atmoszférában,  az  alakok  egyszerűségével,  a  fel¬ 
fogás  gyöngédségével  hat. 

Az  Artistes  franpais  óriás  üvegcsarnokában  a 
szobrok  kábító  tömege  fogadja  a  nézőt ;  hozzájárul 
ehhez,  hogy  túlnyomó  a  gipsz,  ellenszenves  színé¬ 
vel,  krétás  anyagával.  Ha  a  gipszet  el  is  tűrjük  a 
szobormű  vázlatos  állapotában,  ha  nem  bánt  a 
Rodin  torzójánál,  mert  a  munkában  levés,  a  be- 
fejezetlenség  állapotát  tűnteti  fel,  tűrhetetlenné  válik 
a  teljes  kidolgozottságnál,  főleg  ha  bronzművet 
helyettesít,  ahol  a  szín  és  anyagszerűséggel  ellen¬ 
kezik. 

A  Mcunier  eszméi  kibővítve,  de  az  ő  művészi 
ereje  nélkül  tért  hódítottak,  ilyen  Cordonniertól  az 
Örök  áldozat,  a  szerencsétlenül  járt  munkás,  kinek 
merev  testét  társa  emeli ;  Roger  Blochetól  a  Gyer¬ 
mek-munkás,  ki  erején  felüli  terhet,  egy  óriási 
kalapácsot  emel,  sovány  izmaival  s  koravén  arcá¬ 
val  ;  Zantól  a  Strike,  körülvéve  az  éhség,  a  nyo¬ 
mor  és  bűn  szimbolikus  alakjaival.  Ide  számít¬ 
hatjuk  Mengue  parasztjait  is. 

Riviére  bájos  bronz-nimfája,  mely  a  forrás  felé 
hajlik  egy  kiálló  szirtről,  ellentéte  másik  művének 
a  „Tragédiádnak,  melyben  a  Theatre  franpais  egy 
művésznőjét  örökítette  meg  szigorúan  stílszerű, 
kissé  nehézkes  drapériában.  Couteilhas :  A  forrás 
csókja  egy  szoborban  nehezen  megvalósítható  esz¬ 
mét  old  meg.  —  Vedet  szoborművé  az  1870-ben 
elesett  ifjak  emlékére  :  egy  harcias,  tragikus  Piéta, 
ki  gyermekének  hulláját  ölében  tartja,  kissé  szín¬ 
padias  mozdulatig  de  hatásos.  —  Jacquot  aktja 
az  „Este**,  fiatalos  karcsúsága  és  szép  mozdulata 
által  válik  ki  a  konvencionális  női  aktok  közül. 

A  Nationale  kiállításán  természetesen  Rodin  az 
uralkodó,  nagyságban,  erőben  és  eredetiségben  egy¬ 
aránt.  Egy  ülő  női  torzó,  melynek  háta  még  a 
Rodin  csodálatosan  kifejező  izom-plasztikáját  ismerve 
is  bámulatos,  és  egy  teljesen  kidolgozatlan,  de  éppen 
vázlatosságában  őserejű  és  sokatmondó  fekvő  női 
alak.  Bronz-portraitja  azonban  jellegzetességben 
mögötte  marad  a  mester  luxembourgi  bronzművei¬ 
nek.  —  Meunier  halálával  egyetlen  nagy  verseny¬ 
társától  fosztotta  meg  a  sors  Rodint ;  két  kis  bronza 
azonban  itt  is  méltó  hozzá.  Ülő  munkása  előre 
hajló  hátán  az  élet  láthatatlan  terhét  cipeli  s  töb¬ 
bet  mond  művészi  mivoltában,  mint  utánzóinak 
szocialisztikus  szimbolikus  művei. 

Bartholomé  Ádám  és  Évája  inkább  nagyságá¬ 
val  hat ;  a  férfi-akt  erőteljes,  de  Éva  modoros. 
Bourdelle  két  Pallas  Athenéja  és  egy  kitűnő  fiú¬ 
akt  bronzban  Mulottól,  melynek  szépségét  még 
emeli  a  cire-perduc  színe.  —  Ganesco  viaszreliefjei 
az  „Elet  aggodalmai4*  molieri  alakoknak  a  tragi¬ 


kusba  menő  felfogásával  és  viasznál  meglepően 
szabad  technikájával  tűnik  fel.  —  Bugatti  elefántjai 
és  Steinlen  macskái  a  legeredetibb  alkotások  az 
állatszobrok  között.  —  Voulet  a  tanagrák  báját 
kisérti  meg  felelevenítni  modern  alakban. 

Külön  cikket  érdemelne  a  dekoratív  művészet, 
melyben  a  modern  irány  már  habozás  nélkül  reme¬ 
ket  alkot.  Lalique,  Reinach  ékszerei,  Feuillatre  át¬ 
tetsző  email  művei,  a  bőrmunkák,  bronz-  és  réz¬ 
vázák  nemes  dekorációi,  a  ragyogó  színű  kerámia 
mindkét  salonban  elragadja  az  amatőrt. 

A  metszet-kiállításban  a  legnagyobb  nevekkel 
találkozunk,  de  éppen  ez  az  ága  a  művészetnek, 
mely  leginkább  megköveteli  a  környezet  szűkkörű¬ 
ségét,  a  figyelemnek  kis  területre  vonatkozását, 
veszít  legtöbbet  a  nagy  falakon  való  egymás  mellé 
és  fölé  helyezés  által.  Ritoók  Emma 

ELHALT  MŰVÉSZEK.  Boué,  Arthur  szobrász 
(szül.  1868-ban)  meghalt  Berlinben. 

Bouguereau,  Adolphe  William  francia  festő  szülő¬ 
városában  La  Rochelleben  meghalt.  1825-ben  szüle¬ 
tett,  Picot  festő  tanítványa  volt  s  a  párisi  École 
des  Bcaux  Arts-ot  is  látogatta.  1850-ben,  római 
díjat  nyert  és  az  örök  városból  küldte  első  művét 
Párisba,  hol  nagy  feltűnést  keltett  vele.  Alkotásait 
erős  stílus-érzék,  szabatos  rajz.  de  az  érzésnek  csak¬ 
nem  teljes  hiánya  jellemzi.  Egyidőben  a  francia 
festők  régi  gárdájában  nagy  tekintélynek  örvendett 
és  1876  óta  a  francia  akadémiának  is  tagja  volt. 

Börner,  Cári  szobrász  (szül.  1828-ban)  meg¬ 
halt  Hamburgban. 

Burger,  Anton  festő  (szül.  1824-ben)  meghalt 
Cronbergben. 

Deckers,  Vincent  festő  (szül.  1865-ben)  meg¬ 
halt  Düsseldorfban. 

Döpler,  K.  E.  festő  és  illusztrátor  (szül.  1824-ben) 
meghalt  Berlinben. 

Dubois,  Paul  francia  szobrász  Párisban  meghalt 
hetvenöt  éves  korában.  1829-ben  Nogent-sur-Seine- 
ben  született  s  eleinte  jogi  pályára  készült.  Huszon¬ 
négy  éves  korában  lépett  a  szobrászpályára  s  első 
művészi  tanulmányait  Toussaint  mellett  végezte. 
Miután  1858-ban  két  kis  szobrot  kiállított,  Olasz¬ 
országba  ment,  ahol  négy  esztendőt  töltött.  1865-ben 
Firenzei  énekes  című  szobrára  medaille  d’honneur-t 
kapott  s  az  186  7.  évi  párisi  kiállításon  szereplő 
művével  egy  csapásra  az  elsőrangú  francia  szob¬ 
rászok  sorába  emelkedett.  A  szobrászaton  kívül 
festészettel  is  foglalkozott.  1896  óta  a  becsület- 
rend  nagykeresztese,  1876  óta  az  Institut  tagja 
volt  és  1878-ban  az  École  nationale  des  Beaux 
Árts  igazgatójává  nevezték  ki. 

Edelfelt,  Albert  finn  festő  (szül.  1854-ben) 
meghalt  Helsingforsban. 

Eilers,  Hcrmann  festő  (szül.  1829-ben)  meg¬ 
halt  Berlinben. 

Ferrari,  Giuseppe  festő  (szül.  1843-ban),  meg¬ 
halt  Rómában. 

Fischer,  Gottlob  történelmi  és  arcképfestő  (szül. 
1829-ben)  meghalt  Stuttgartban. 

Grandsire,  Eugéne  festő  (szül.  1825-ben)  meg¬ 
halt  Párisban. 

Gugel,  Eugen  tanár,  műépítő  és  szakíró  (szül. 
1832-ben)  meghalt  La  Haye-ban. 

Henner,  Jean  Jacques  francia  festő  Párisban 
meghalt.  1829  május  5-én  Bernevilleben,  Elszász- 
ban  született.  Tanulmányait  az  altkirchi  kollégium¬ 
ban  végezte,  ahonnan  Strassburgba  került  és  Guerin 
Gábriel  festő  műtermében  dolgozott,  1848-ban 
pedig  a  párisi  École  des  Beaux  Arts-ban  Drolling 
és  Picot  mestereknél  tanult.  1858-ban  elnyerte  a 
prix  de  Rome-ot.  Rómában  négy  nagyobb  képet 
festett,  amelyek  most  a  colmári  múzeumban  van¬ 
nak.  A  párisi  Szalonban  többszörösen  részesült 
kitüntetésben  s  ezenkívül  a  francia  akadémia  tagja 
és  a  becsületrend  nagykeresztese  is  volt. 

Körnek,  Albert  tanár,  történelmi  és  arcképfestő 
(szül.  1813-ban)  meghalt  Berlinben. 

Kriehuber,  Joseph  festő  (szül.  1838-ban)  meg¬ 
halt  Bécsben. 

Leonhardi,  Edouard  tájfestő  (szül.  1826-ban) 
meghalt  Loschwitzban. 

Löffler,  Kari  festő  (szül.  1832-ben)  meghalt 
Wienben. 


ADATOK  MŰVÉSZETÜNK  TÖRTÉNETÉHEZ 


(riROSS  PÁL.  A  szepes-szombati  róm.  kath.  tem- 
plombán  egy  fából  faragott  epitahum  van, 
melyet  a  rajta  levő  felírás  szerint  Gross  Pál  kép¬ 
faragó  elhalt  szülei  emlékére  készített  1688-ban. 
O  faraghatta  a  templom  szószékén  levő  négy  evan¬ 
gélistának  domborművű  polychrom  alakjait  is  s 
valószínűen  ő  volt  a  mestere  I.  Rákóczy  Ferenc 
epitafiumának,  mely  Kassán  a  premontreiek  tem¬ 
plomában  van  ;  az  elhunyt  főúr  halotti  pompájá¬ 
nak  egykorú  leírása  szerint  ugyanis  az  epitaíiumot 
szepes-szombati  mester  faragta.  — 165 


HEROLD  BOLDIZSÁR.  Pozsonyi  ércöntő  1648 — 
1650  körül.  A  pozsonyvármegyei  Egyházas- 
Gellye  templomában  levő  harangon  a  következő 
felirat  olvasható :  Balthasar  Herold  hat  mich  ge- 
gossen  sat.  In  Pressburg.  Anno  1648.  Az  1650-ik 
évben  a  karancsberényi  gróf  Berényiek  bodoki 
(Nyitra  várm.)  vára  részére  ágyúkat  öntött.  Az  ágyúk 
jelenleg  a  budapesti  Nemzeti  Múzeumban  vannak 
s  feliratuk  a  következő :  Karancsberényi  Berényi 
Gyeörgy  1650.  sat.  Me  fundit  Balthasar  Herold  in 
Presb.(urg).  Carlone  építőmesterrel  együtt  alkotta  azt 
a  Mária-szobrot,  amelyet  III.  Ferdinánd  király  a 
fejérhegyi  csata  emlékére  állíttatott  fel.  Az  emlékmű 
kisebbített  alakja  a  bécsi  császári  múzeumokban 
látható.  — 166 


jö?UDA  JÁNOS,  Rudolf  király  heroldja.  A  herol- 
uvl  dók  tiszte  ünnepélyek,  tornák  rendezése;  fő- 
feladatuk  azonban  a  címerek  nyilvántartása  és  ellen¬ 
őrzése  volt;  ők  szerkesztették  a  címerkönyveket  s 
csaknem  bizonyosra  vehetjük,  hogy  legtöbbje  egy¬ 
úttal  címerfestő,  amint  sok  közülök  egy-egy  közép¬ 
kori  verses  krónika  írója  s  e  művek  telve  vannak 
lovagi  címerek  leírásával.  Az  Annales  de  Nange 
szerint  heroldok  Magyarországban  is  már  a  keresz¬ 
tes  háborúk  alatt  voltak,  valószínű  azonban,  hogy 

ez  az  intézmény  Anjou-házbeli  királyaink  alatt  állít¬ 
tatott  fel. 

Ruda  kassai  származású  volt;  az  1592-ik  évben 
Prágából  levelez  Schneider  Gáspár  kassai  polgárral, 
aki  címert  óhajtott  elnyerni.  Rajza  Esztergom  vára 
és  városa,  melyet  Custos  Domokos  1594.  évi  met¬ 
szetében  ismerünk;  a  képen:  Joannes  Ruda  fecialis 
et  heroldus  Hungáriáé.  Rudának  arczképét  is  ismer¬ 
jük  ezzel  az  aláírással:  Joannes  Ruda  Cassovien- 
sis,  Heroldus  Hungaricus.  D.  Custos  se.  Alatta 
többsoros  vers.  — 167. 

Tj  INDER  MÁRTON.  Bethlen  Gábor  erdélyi  feje- 
[E=j  delem  udvari  építőmestere,  akinek  része  volt 
a  gyulafej  érvári  fejedelmi  palota  építésében.  Úgy 
látszik,  Eperjesről  (Sáros  várm.)  származott,  ahol, 
mint  Kassa  városához  intézett  leveléből  tudjuk, 
tornyot  vagy  bástyát  emelt  a  város  részére.  A  kassai 
szabadon  álló  haranglábat,  melyet  a  benne  függő 
harangról  Orbán-toronynak  neveznek,  az  162  8  — 
1629-ik  évben  építette.  — 168 

[jlPPAY  GYÖRGY.  A  bécsi  császári  múzeumok¬ 
ig  bán  egy  viaszöntvényt  őriznek,  mely  a  tavasz 
allegóriáját  ábrázolja.  Mestere  a  rajta  levő  felirat 
szerint:  Geor.(gius)  Lippay  inv.(enit)  et  fecit.  A  mű 
tervezője  és  alkotója  tehát  Lippay  György  volt, 
aki  166G  január  hó  3-án  mint  esztergomi  érsek 
halt  meg.  A  viaszöntésben  tanítómestere  alighanem 
Neuberger  Dániel,  kaiserlicher  Wachsbossierer  volt, 
aki  a  főpap  udvarában  is  megfordult.  Lippay  tele¬ 
pítette  le  Pozsonyba  1654-ben  Müller  János  Jakab, 
nürnbergi  jeles  skóíiumhímzőt.  — 169 

ÍAlRETZSCHNER  TÓBIÁS.  Drezdában  született  az 
U  1603-ik  év  október  hava  17-én.  Apja,  József, 
ugyanott  erszény  gyár  tó.  A  fiú  Altman  Dánielnél 
Prágában,  majd  Gerholdt  Máténál  Lignitzben  tanulta 
a  képfaragást.  Az  1643-ik  évben  Eperjes  városá¬ 
nak  polgára.  — 170 


(c?  ICHA  GYÖRGY  LUKÁCS.  Császári  építőmester, 
aki  Kassán  az  1668 — 16  77-ik  években  épí¬ 
tette  a  katonai  szertárat  s  a  város  déli  részén  a 
citadellát.  Több  magyarországi  vár  és  város  lát¬ 
képét  is  bírjuk  tőle,  így  Szerencset  (1663),  Tokajt 
(1664),  Kallót  (1  665)  és  Putnokot  (l  670).  — 1  71 

<g  ZELEPCSÉNYI  GYÖRGY.  A  XVII.  század  közc- 
pén  Magyarország  prímása  s  műszeretetéről 
több  korunkra  maradt  kiváló  egyházi  ékszer  tanús¬ 
kodik,  melyek  az  esztergomi  primási  kincstárban 
őriztetnek.  Maga  is  művész  s  rajzónja  örökítette 
meg  nagy  elődjének,  Pázmány  Péternek  arcvonásait. 
Szelepcsényi  exlibrisén,  melyet  a  nagyszombati  könyv- 
nyomda  kalkografusa,  Láng  metszett  rézbe,  maga 
rajzolta  arcképe  látható.  — 172 


JTTÉRY  GYÖRGY,  csepregi  születésű,  XVII.  század¬ 
it  ^  beli  képíró.  Az  1675-ik  évben  festett  oltár¬ 
képet  a  lékai  templom  részére,  amelyen  a  lékai 
var  hű  képe  is  látható.  Mint  zászlófestőt  is  emlí¬ 
tik  írott  emlékeink.  — 173 

Kemény  Lajos 


(5  TÜNDÉR  JÁNOS  JAKAB  Pesten  volt  arckép- 
és  történeti  festő  a  XVIII.  szazad  végén.  Kopen- 
h ágából  származott  ide.  Mind  ez  adatok,  továbbá  az 
is,  hogy  1797-ben  Lőcsén  egybekelt  Adami  Erzsi¬ 
kével,  a  lőcsei  ágostai  hitvallású  evangélikus  egy¬ 
ház  anyakönyvében  találhatók.  Szórul-szóra  ennyi : 
Copulirt hir worden  1  797  (Nr.  1  7)den  3  Okt.H.  Johann 
Jacob  Stunder  gebürtig  aus  Koppenhagen  Portrait 
und  Historienmahler  in  Pest,  ledigen  Standes  ;  mit 
Jungfer  Elisabeth,  dér  nunmehr  seeligen  H.  Sámuel 
Adami,  mit  Frauen  Éva  Susanna  gebohrenen  Hasi, 
ehelich  erzeugten  einzigen  Jgfr  Tochter  ; 

In  Gegenwart  H.  Cári  v.  Tőke  und  H.  Johann 
Dávid  Schurer 

von  Johann  Cári  Osterlamm.“ 

— 174  de.  Pékár  Károly 


jjXEMJÁN  BOLDIZSÁR  DR.  FESTŐ.  1808-bah 
vA)  Tiszolcon  született.  Orvosi  tanulmányait  ré¬ 
szint  itthon,  részint  külföldön  végezte,  honnan 
visszatérve,  aránylag  fiatalon  Árva-,  Túróc-  és 
Liptómegvék  főorvosa  lett.  Szerette  a  művészeteket 
s  ő  maga  is  már  korán  foglalkozott  a  festészettel, 
melyhez  egész  életében,  jó-  és  bal-sorsában  egy¬ 
aránt  hű  maradt.  Eleinte  csendélet-,  majd  arc¬ 
képeket  festett  s  mikor  már  e  téren  is  meglehetős 
gyakorlatot  szerzett,  a  tájképfestésre  adta  magát. 
A  30-as  és  40-es  években  gyakran  megfordult 
Ausztriában,  Németországban,  sőt  Norvégiában  is 
s  mindenünnen  került  egy-egy  érdekes  vázlat, 
amelyet  itthon  nagy  gonddal  és  szeretettel  festett 
meg.  Lassanként  a  történeti  festészet  terére  is 
átcsapott. 

A  szabadságharc  Alsó-Kubinban  találta  s  ugyan¬ 
csak  sok  munkát  adott  Demjánnak,  az  orvosnak, 
akinak  nagy  része  volt  abban,  hogy  a  felvidéken 
tartózkodó  orosz  csapatok  között  kitört  járvány¬ 
betegség  nem  öltött  a  valónál  is  borzasztóbb  mér¬ 
veket.  Hónapokon  át  úgyszólván  ki  sem  mozdult 
az  általa  létesített  járvány-kórházból,  fáradhatat¬ 
lanul  gyógyítva,  gondozva  betegeit.  A  járvány 
elfojtása  körül  szerzett  érdemeiről  nem  feledkeztek 
meg  Oroszországban,  honnan  1850-ben  magasabb 
rendjel  is  érkezett  számára. 

A  csend  és  nyugalom  helyreálltakor  újra  ked¬ 
venc  foglalkozásához,  a  festéshez  fordult  s  1852- 
ben  Alsó-Kubinban  bekövetkezett  haláláig  kizáró¬ 
lag  a  szentkép-festésnek  élt.  E  nemben  alkotta 
meg  legnevezetesebb  művét  is,  mely  jelenleg  az 
alsó-kubini  plébánia-templomban  áll  s  Krisztust  ábrá¬ 
zolja  a  kerteszttel.  Ismert  művei  a  következők : 

1.  Gyümölcs-csendélet.  Festette  1830-ban. 

2.  Saját  arcképe,  1831-ből. 

3.  Alsó-Kubin.  Tájkép,  1836-ból. 

4.  Aetna.  Tájkép  1  838-ból. 

5.  Iván  nagyherceg  a  fogságban.  Az  a  jeleneit, 
midőn  a  vasra  vert  fogoly  orosz  nagyherceget 
menyasszonya  fekete  orosz  nemzeti  ruhában  bör¬ 
töne  rostélyainál  meglátogatja.  A  herceg  az  ab¬ 
lakra  könyökölve,  fájdalommal  néz  ki  kedvesére, 
ki  arcát  elfedve  keservesen  sír.  E  kép  tönkrement. 
Festette  1840-ben. 

6.  Hollandi  zsiványok.  1840. 

7.  Napóleon.  1846. 

8.  Weilburg  bei  Wien.  1846. 

9.  Die  Spinnerin  am  Kreutz  —  Bécs  mellett. 
Nagyméretű  vászon.  Festette  1846-ban. 

10.  Wartburg.  Nagyméretű  vászon,  1846-ból. 

11.  Norvég  kastély.  1850-ből. 

12.  Krisztus  a  kereszttel.  1851.  Az  alsó-kubini 
templomban  levő  kép  első  terve. 

13.  Krisztus  a  kereszttel.  Oltárkép  az  alsó-kubini 
plébánia-templomban.  Festette  1852-ben. 

Az  1.,  2.,  3.,  4.,  7.,  8.  és  11.  számmal  jel¬ 
zett  képek  jelenleg  Jenek  Rezső  főerdész  tulajdo¬ 
nában  Zsitkócon  (Zalamegye)  vannak.  - — 175 

p}OHUN,  ARCKÉPFESTŐ.  1836.  táján  Alsó- 
1Í2)  Rubinban  született.  Igen  ügyes  arcképfestő  volt. 
1868.  táján  még  élt  s  Turdosinban  lakott.  Ü  fes¬ 
tette  Demján  Boldizsárné  arcképét  is,  mely  jelenleg 
Jenek  Rezső  birtokában  Zsitkócon  van.  ■ — 176 

Szenti ványi  Gyula 

EYBL  FERENC-nek,  a  nagy  kort  elért  festőnek 
(1806 — 1880)  litográfiái  munkásságáról  igen 
kevés  adatot  közöl  Wurzbach  Lexikonja  (IV  k. 
119—120.  1.) .Megemlíti,  hogy  1842-ben  bécsi  iro¬ 
dalmi  notabilitások  arckép-ciklusát  kezdette  meg. 
Későbbi  litográfiái  közül  csupán  királyunk,  Zsófia 
főhercegnő  s  Radetzky  arcképeit  említi  meg.  Hevesi 
Lajos  szintén  nem  sorol  föl  ennél  több  adatot.  (Oester- 
reichischeKunstim  19-ten  Jahrhundert.  Leipzig  1903. 
73.1.  és  93.1.).  Nem  lesz  érdektelen  megtudnunk, hogy 
Eybl  1842-ben  nemcsak  Bécsben,  hanem  Pesten  is 
egy  arckép-ciklust  tervezett  s  ez  utóbbi  helyen  főleg 
politikai  életünk  kitűnőségeit  kezdte  litografálni. 

A  Pozsonyban  megjelenő  Századunk,  1842.  évi 
februárius  1 4-iki  számában  (1 3.  sz.  188-ik  hasáb) 
örömmel  emlékezik  meg  e  vállalatról.  „Művészetünk¬ 
ről  csak  ritkán  szólhatunk  —  kezdi  cikkecskéjét 
O.  L.  jegyű  munkatársa  *  —  mert  szomorító  pana¬ 
szokkal  nem  szeretjük  a  nemzeti  csüggedést  nevelni; 
most,  habár  csak  egyik  ágában  is,  mert  nem  egészen 
hazai  művészetünké  a  dicsőség,  örvendeztető  ada¬ 
tokkal  szolgálunk 

Wagner  József  pesti  műárúsé  volt  az  érdem,  hogy 
ismét  nemzeti  vállalatba  fogott.  Szerencsés  volt  több 
nagy  hazánkfiának  engedelmét  kinyerni  arcképeik 
kiadására  s  c  célból  Eyblt  Bécsből  Pestre  hozatta. 
Ez  év  elején  Eybl  annyira  haladt  munkájában, 
hogy  Deák  Ferenc,  Klauzál  Gábor,  Bezerédj  István, 
Pulszky  Ferenc  és  b.  Eötvös  József  arcképei  már 
is  kőre  metszettek,  sőt  Deáké  Leykum  intézetében 
nyomtatva  meg  is  jelent. 

Még  a  következők  fognak  elkészülni:  gr.  Teleki 
Józsefé,  Lonovics  József  püspöké,  Majláth  György 
országbíróé,  gr.  Battyhány  Lajosé  és  gr.  Dessewffy 
Aurélé. 

Megjegyzi  aztán  a  Századunk,  hogy  Wagner 
„ki  vállalataiban  mindig  nemzeti  célt  szokott  kitűzni, 
ezt  itt  sem  vesztette  el  szemei  előtt  s  a  haza  mél¬ 
tányos  leend  buzgó  fia  iránt,  ki  a  művészetet  hazánk¬ 
ban  elterjeszteni  tehetsége  szerint  eléggé  fáradozik". 
Erre  a  vállalkozásra  szükség  is  volt,  hogy  ily  jeles 
férfiak  arcképeit  hív  másolatban  bírjuk,  „mert  a 
múlt  (1839/40)  országgyűlés  alatt  s  után  az  ifjú 
társulat  által  kiadott  arcképek  bizony  csak  torzképei 
voltak  (!)  inkább  mint  hív  másolatai  a  köztisztelet¬ 
ben  álló  férfiaknak". 

E  tudósításban  csak  az  a  kár,  hogy  írója  nem 
említi  meg:  milyen  ifjű  társulat  adott  ki  litográfiá¬ 
kat  közéletünk  kitűnőségeitől  1839/40-ben? 

*  Hihetőleg  Orosz  László,  1848  előtt  Pozsony  megyé¬ 
nek  főjegyzője.  , 

Az  Eybl-féle  litográfiák  közhatása  és  hűségük 
megítélése  szempontjából  nem  kisebb  érdekű  a  Száza-  j 
dunk  ugyanez  évi  20-ik  számának  tudósítása  (már¬ 
cius  10-éről  164  hasáb).  Megemlíti,  hogy  újabban 
ismét  két  remek  kőnyomattal  lepte  meg  közön¬ 
ségünket  Wagner  kiadó  Eybl  mesterkeze  után.  Az 
egyik  Bezerédj,  a  másik  Klauzál  arcképe,  „mellyek 
hasonlatossága  éppen  semmi  kivánandót  nem  hagy  ; 
kivált  az  arcvonások  szellemi  kifejtése  (hihetőleg  ; 
kifejezése)  annyira  hív  az  eredetihez,  hogy  szinte 
hallani  Bezerédjt  az  örök  igazságot  védeni !  Való¬ 
ban,  ha  ily  tökéllyel  folytatandik  e  hazafiui  vállalat, 
nemsokára  olly  gyűjtemény  birtokában  látandják 
magukat  hazánk  jeleseinek  kedvelőji,  melly  semmi 
versenytől  nem  tarthat,  biztos  lehetvén,  hogy  tisz¬ 
telete  tárgyainak  képeit  leghűbb  másolatban  bírják". 

A  legközelebb  megjelenő  képek  közt  ott  lesz  gr. 
Teleki  Józsefé,  mely  a  tudósító  szerint  „különös 
remekségűnek  mondatik".  Ez  oknál  fogva  nem  két¬ 
kedik,  „hogy  a  nemzet  illy  dicséretes  törekvést  élénk 
pártolás  által  gyámolítand". 

Már  maga  az  a  tény,  hogy  egy  pesti  kiadó  oly  első¬ 
rendű  erővel,  mint  aminő  Eybl  a  maga  korában  volt, 
egy  ily  nagy  vállalatba  mert  bocsátkozni,  jele  volt 
annak,  hogy  a  40-es  évekkel  hazánkban  a  művé¬ 
szi  életre  új  időszak  vette  kezdetét.  Eybl  előkészítette 
azoknak  a  talaját,  kik  ezen  téren  később  nevesekké 
váltak  s  bizonyára  nagy  hatással  lehetett  Barabás¬ 
nak  művészetére  is,  ki  1840  elején  költözött  Kolozs¬ 
várról  Pestre.  (Emlékiratai.  Kiadja  Kézdi-Kovács] 
László.  Budapest,  1902.  1 92.  és  köv.  1.)  — 177 

jjVTCHTER  FÜLÖP  ANTAL,  AZ  ELSŐ  MAGYAR 
IÁ  LITHOGRAFUS.  E  Pesten  lakó  „Képfestő  és 
metsző  úrról"  első  ízben  a  Tudományos  Gyűjte¬ 
mény  tesz  említést  1817-ben  (IX.  k.  137.  1.)  Meg¬ 
jegyzi  róla,  hogy  „a  mell-képeknek  és  vidékségek- 
nek  (!)  kőre  metszésével  szerencsés  próbákat  tett". 

Különösen  megemlítésre  méltónak  tartja  Hermina 
ő  hercegségének  és  gr.  Illlésházy  ő  excellenciájánakj 
„mely  képeit' 

Rézre  metszett  képei  közül  „különös  tekintetre 
méltónak"  találja:  a  Buda  és  Pest  városa  fekvé¬ 
sének  munkában  levő  rajzolatját,  melyet  Petrics; 
generálistól  „tulajdon  látó  helyről  vétetett  föl". 

Midőn  ekként  fölhívja  rá  a  magyar  közönséd 
figyelmét,  megemlíti  róla,  hogy  Pesten  a  Huszár 
konziliárius  úr  hazában  lakik,  „a  belső  épület¬ 
ben".  Ami  sok  valószínűséggel  annyit  jelent,  hogy 
művészünk  valami  udvari  lakásban  űzte  mester¬ 
ségét. 

Richter  1804  táján  kerülhetett  Pestre,  mert  a 
Tudományos  Gyűjtemény  J.  ***  jegyű  tudósítója 
(1819.  IX.  k.  116 — 7.  1.)  úgy  emlékszik  meg 
róla,  mint  aki  már  15  év  óta  űzi  Pesten  a  „Képző- 
művészséget,  szép  példáit  adván  szorgalmának  mind 
az  olajszínekkel  festett  ábrázolásokban,  mind  pedig 
a  rajzolásban,  utóbban  pedig  a  réz-metszésben  is, 
melyre  legelsőbben  irányozta  művész  tehetségeit". 

Nehány  év  óta  azonban  egészen  elfoglalja  őt  a 
litográfia,  ,, vagyis  réz  helyett  a  kőre  való  edzés, 
rajzolás  és  az  ilyen  setét  irral  bérajzolt  kővel  való 
képnyomtatás".  Tehetségének  mértékéül  szolgál, 
hogy  ebben  nem  volt  neki  mestere  és  kalauza  és 
minden  önnön  elméjének  találmánya,  önnön  szor¬ 
galmának  szüleménye.  Ez  okból  tudósítónk  nem  tartja 
csodálatosnak,  hogy  e  tőle,  hazánkban,  ,, minden 
elöljáró  nélkül  kezdett  mesterség,  a  kívánt  tökéletes¬ 
ségnek  egészen  meg  nem  felel".  Mindamellett  megemlít, 
hogy  ez  a  megjegyzés  nem  illik  egész  általánosságban 
összes  munkálataira,  hanem  csak  némely  dolgoza¬ 
taira,  „melyekről  a  Mívész  Mester  is  önként  megvallja, 
hogy  azokban  véletlen  fogyatkozások  történtek". 

Vannak  azonban  egyes  képei,  mint:  a)  Mátyás 
király;  b)  Ürményi  országbíró;  c)  Rogerius  váradi 
kanonok  —  s  ezek  oly  díszesek,  „hogy  a  tudós 
világ  teljes  megelégedését  tőlök  meg  nem  tagad¬ 
hatja  és  a  szorgalmatos  Mívésznek  hazánkban  hatal¬ 
mas  felserkentését  méltán  óhajthatja". 

A  képek  aláírásainak  helytelensége  az,  ami  leg¬ 
inkább  sérti  a  jó  ízlést.  Erre  azt  jegyzi  meg  tudósítónk, 
hogy  aki  Richtert  ismeri  és  tudja,  hogy  ő  „írásmetsző 
(Schriftstecher)”  sohasem  volt  s  panaszát  hallja, 
hogy  ilyenre  Pesten  nem  akadhatott,  az  igazságos 
fog  lenni  ebbeli  fogyatkozásainak  megítélésében. 

A  saját  litográfiái  intézetében  készült  s  a  cen¬ 
zúra  engedelmével  kinyomatott  és  közrebocsátott 
képei  közül  ezeket  említi  meg  tudósítónk: 

1.  Ürményi  József  országbíróét. 

2.  gr.  Illyésházi  Illyésházi  István  főispánét. 

3.  Hunyadi  Mátyás,  magyar  királyét. 

4.  Rogerius  váradi  kanonokét  1245  körül. 

5.  Kleinmann  pesti  német  református  prédikátorét. 

G.  Schedius  Lajos  egyetemi  tanárét. 

7.  Lenhossék  dr.  tanárét. 

8.  Wuchetich  törvénytudó  és  professzorét. 

9.  Kultsár  István  íróét  és  szerkesztőét. 

Egyéb  művei  közül  említi: 

1.  Két  bokréta,  „vagyis  Virágkötetek  a  ter¬ 
mészet  után  rajzolva". 

2.  12  árkus  „anatomikus  figurák’’. 

3.  „írás-példányok  (cbaracter)  eleire  címkép, 
az  iskolák  számára”. 

4.  A  „céhbeli  levelek  nyomtatására  szükséges 
formák". 

Életpályájáról  biztos  adataink  nincsenek,  Sok  való¬ 
színűség  szól  amellett,  hogy  az  a  Richter  Antal 
festő,  kiről  Wurzbach  emlékezik  (XXVI.  k  37.  lap) 
s  ki  az  állítólag  magyar  eredetű  Richter  József¬ 
nek,  az  „Eipeldauer  Briefe"  német  szerzőjének  fia 
volt,  nem  ugyanazonos  a  mi  Richterünkkel,  bár 
életkora  szerint  (1781  — 1850)  vele  egykorú. 

Az  a  körülmény,  hogy  Schams  1821-ben  meg¬ 
jelent  művében  még  a  nevét  sem  említi  meg  Rich- 
ternek  a  Pesten  élő  művészek  sorában,  azt  sejteti, 
hogy  vagy  ebben  az  időben  nem  volt  már  Pesten, 
vagy  pedig  elköltözött  az  élők  sorából.  — 178 

AZ  EGGENBERGER-FÉLE  MŰKERESKEDÉSBEN  1904. 
év  folyamán  eladott  műtárgyak  jegyzéke.  —  III. 

Neogrády  Antal.  Patak.  Mcgv.  Gábel  József. 

Lotz  Károly.  Parasztlakodalom.  Szitányi  Ödön. 

Háry  Gyula.  Nürnberg.  László  Zsigmond. 

Balló  Ede.  Gazd'uram.  László  Zsigmond. 

Tury  Gyula.  Fiumei  bárkák.  László  Zsigmond. 
Erdőssy  Béla.  Kolozsvári  piac.  Ujlaky  Béla. 

Keleti  Gusztáv.  Tanulmány.  Alpár  Ignác. 

Telepy  Károly.  Rózsamenház.  Dr.  Hets  Ödön. 
Telepy  Károly.  Tarpatak.  Dr.  Hets  Ödön. 

Fadrusz  János.  Krisztusfej.  Alpár  Ignác. 

Tölgyesy  Artúr.  Arany  napsugár.  Vastagh  Gyula. 
Neogrády  Antal.  Ősz.  Hisznyay  H.  Alfréd. 

Innocent  Ferenc.  Szibilla.  Gróf  Szapáry  Péter. 
Mendlik  Oszkár.  Északi  tenger.  Özv.  Hegedűs  Józsefné. 
Koszkol  Jenő.  Halászbárkák.  Bökönyi  Béla. 

Margitay  Tihamér.  Vasárnap  délután.  Özv.  Hegedűs 
Józsefné. 

Telepy  Károly.  Tarpatak.  Dr.  Váli  Ernő. 

Tölgyessy  Artúr.  Almafák.  Dr.  Pertik  Ottó. 

Balló  Ede.  Venezia.  Endrődi  Sándor. 

Koszkol  Jenő.  Tengerpart.  Endrődi  Sándor. 

Eisenhut  Ferenc.  Férfi-akt.  Dr.  Vajda  Adolf. 

Koszkol  Jenő.  Csendélet.  Szathmáry  Béla. 

Edvi  Illés  Aladár.  Olasz  táj.  Concha  Károly, 
ífj.  Vastagh  György.  Oroszlánszobor.  Heinrieh  Ferenc. 
Ifj.  Vastagh  Gy.  Oroszlánszobor.  Dr.  Navratil  Dezső. 
Fadrusz  János.  Krisztusfej.  Dr.  Navratil  Dezső. 
Neogrády  Antal.  Nyár.  Dr.  Gaál  Gusztáv. 

Vastagh  Géza.  Oroszlánfej.  Kerner  Jusztin. 

Vastagh  Géza.  Pihenő  tigris.  Kemény  Kálmán. 
Tölgyessy  Artúr.  Lila  virágos  táj.  Österreicher  Miksa. 
Ifj.  Vastagh  György.  Arabs  férfi.  Österreicher  Miksa. 
Ifj.  Vastagh  György.  Fellach  nő.  Österreicher  Miksa. 
Br.  Braunecker  Stina.  Szegfűk.  Dr.  Rakovszky  Géza. 
Spányi  Béla.  Holdas  éj.  Ottlik  Lajos. 

Háry  Gyula.  Venezia.  Ottlik  Lajos. 

Vastagh  Géza.  Tigrisfej.  Br.  Prónay  Dezső. 

Erdőssy  Béla.  Oláh  kofák.  Emich  Gusztáv. 

Spányi  Béla.  Füzes.  Keppich  Emil. 

Munkácsy  Mihály.  Vázlat.  Szentiványi  Gyula. 

Spányi  Béla.  Holdas  éj.  Dr.  Szentkirályi  Kálmán. 
Spányi  Béla.  Mocsár.  Dr.  Szentkirályi  Kálmán. 
Spányi  Béla.  Alkonyat.  Keppich  Emil. 

Spányi  Béla.  Naplemente.  Keppich  Emil. 

Ifj.  Vastagh  György.  Vaddisznó.  Szabó  Ferenc. 
Spányi  Béla.  Füzes.  Sennyey  Károly. 

Ifj.  Vastagh  György.  Daxli.  Szabó  Ferenc. 

Pataky  László.  Ménes.  Ifj.  Rökk  István. 

Ifj.  Vastagh  György.  Oroszlán.  Ifj.  Rökk  István. 
Tolnay  Ákos.  Női  fej.  Dr.  Póhl  Józsefné. 

Edvi  Illés  Aladár.  Falusi  utca.  Szombathelyi  Andor. 
Pállik  Béla.  Birka.  Illyés  Sándor. 

Vastagh  György.  Fonó  leány.  Illyés  Sándor. 

Vastagh  Géza.  Oroszlánfej.  Gróf  Batthyány  Istvánná. 

A  MAGYARORSZÁGI  KÉPZŐMŰVÉSZETI  ÉS 
VELE  ROKONSÁGÚ  IRODALOMTERÉN  1904-IG 
MEGJELENT  KÖNYVEK  KIMUTATÁSA 

I.  RÉSZ  :  ÁLTALÁNOS  BETŰREND 

Beregszászi  Pál.  Az  építés  tudományának  azon  része, 
melyben  az  épületnek  ékesítésére  szolgáló  oszloprendek 
ismertetése  adatik  elő.  46  rajzzal.  (4-r.  58  1.)  Debrecen, 
1863.  Városi-nyomda.  (Csáthy  K.)  10. — . 

Beregszászi  Pál.  A  rajzolás  tudományának  kezdete 
5  réztáblákkal.  (8-r.)  Debrecen,  1822.  Ny.  Tóth  Ferenc. 

Beregszászi  Pál.  U.  a.  5  réztáblával.  (8-r.  47  1.) 
Debrecen,  év  n.  Csáthy  K.  biz.  — .40. 

Beregszászi  Pál.  A  szabadkézzel  való  rajzolás  tudo¬ 
mányának  kezdete.  15  réztáblákkal.  (K.  4-r.  12  1.)  Deb¬ 
recenben,  1823.  Ny.  Tóth  Ferenc. 

Beregszászi  Pál.  A  szabadkézzel  való  rajzolásnak 
kezdete.  5  réztáblával.  2.  megbővített  kiadás.  (4-r.) 
Debrecen,  év  n.  Csáthy  K.  bízom.  — .40. 

Beregszászi  Pál.  A  tárgyaknak  a  látszás  tudománya 
szerinti  ismertetése  és  rajzolása.  12  réztáblával.  (8-r. 

46  és  20  1.)  Debrecen,  1859.  Ny.  a  Városi-nyomda. 

(Csáthy.)  4.40. 

Beregszászi  Pál.  U.  a.  (8-r.  66  1.)  Debrecen,  év  n. 
Csáthy  K.  bízom.  Kötve  4.40. 

Beregszászi  Pál.  Oszloprendek  ismertetése  és  raj¬ 
zolása.  46  rajzolattal.  (N.  8-r.)  Debrecen,  év  n.  Csáthy 
K.  bízom.  Kötve  10. — . 

Beregszászi  Sándor.  Építési  egységárak.  Építészek, 
építőmesterek,  építővállalkozók,  építési  rajzolók,  munka¬ 
vezetők,  építőiparosok,  gazdatisztek  és  a  nagyközönség 
használatára.  A  részletes  költségvetések  készítéséhez  és 
az  egyesség  nélkül  teljesített  munkálatok  elszámolásához. 
(N.  8-r.  190  1.)  Mezőtúr,  1901.  Grill  Károly  bízom. 
Budapesten.  5. — . 

Berzeviczy  Albert.  Itália.  Úti  rajzok  és  tanulmányok. 
30  képmelléklettel.  (8-r.  VIII.  és  215  1.)  Budapest,  1899. 
Franklin-Társulat.  7. — . 

Berzeviczy  Albert  dr.  A  Cinquecento  festészete  és 
szobrászain.  (Tekintet  nélkül  Velencére.  8-r.  8  1.)  Bpest, 
1903.  Eggenberger.  — .10. 

Bessenyey  József.  A  fényképek  előállítása.  Kézi¬ 
könyv  a  fényképészet  kezdő  műkedvelői  számára.  (8-r. 
79  1.)  Székesfehérvár,  1889.  (Bpest,  Lampel  R.  bízó¬ 
in  ánya.)  1.20. 

Beszédes  Sándor.  Dürer  Albrecht  kisebb  passiója. 
Fényvéseti  utánzatok.  Esztergom,  1875. 

Bevezetés.  Rövid  • — ,  a  fotografálásba.  (8-r.  179  1.) 
Bpest,  (év  n.).  Athenaeum  könyvny. 

Binder  F.  Károly.  Rajzolás  tanítás  nélkül.  80 
mintalap  önfoglalkozásul  az  ifjúság  számára.  (K.  8-r.) 
Budapest,  1875.  Lauffer  V.  Tokban  1.80. 

BIrkapíktor.  A  - — ,  fölszólítja  Hock  János  urat,  hogy 
„Művészi  reform1'  című  könyvében  az  58.  és  100-ik 
lapon  a  birkapiktorról  írt  hazug  állításait  és  ferdítéseit 
bizonyítsa  be.  Mindaddig,  míg  ezt  meg  nem  teszi,  állí¬ 
tásait  otromba  rágalomnak  jelenti  ki  a  birkapiktor.  (8-r. 

47  1.)  Bpest,  1899.  Lampel  R.  1. — . 

Blümelhüber  Ferenc.  Az  egyházi  művészet  régé¬ 
szeti  és  gyakorlati  kézikönyve.  Esztergom,  1873. 

Bodolló  Endre.  A  kocsigyártás  kézikönyve.  (N. 
8-r.  220  1.  és  101  ábra.)  Budapest,  1899.  „Szent  Gellert11 
könyvkiadóhivatala.  10. — . 

Boncz  Ödön  dr.  A  Haller-család  művelődéstörténeti 
szempontból  és  nemzetségi  könyvük  magyar  viselet  képei. 
Különlenyomat  a  Turulból.  (N.  8-r.)  Budapest,  1886. 
F ranklin-Társulat  könyvny. 

Boncz  Ödön  dr.  Vázlatok  a  magyar  viselet  törté¬ 
netéből.  (8-r.  46  1.)  Budapest,  1887.  Franklin-Társulat 
könyvny. 

Boros  Rudolf.  A  rajzoktatás  az  egységes  közép¬ 
iskolában.  Különlenyomat  az  „Orsz.  Középiskolai  Tanár- 
egylet  Közlönyéinek  6 — 7.  számából.  (8-r.  24  1.)  Bpest, 
1894.  Hornyánszky  V.  könyvny. 

Boros  Rudolf.  Nőipariskolai  rajzoktatás.  (8-r.  15  1.) 
Bpest,  1895.  Rózsa  K.  és  neje  könyvny. 

Boros  Rudolf.  A  rajzolás  vezérfonala.  88  ábrával. 
(8-r.  175  1.)  Pozsony,  1900.  Stampfel  Károly.  1.20. 

Boros  Rudolf.  Stilisme.  134  ábrával.  (8-r.  152  1.) 
Pozsony,  1900.  Stampfel  Károly.  1.20. 

Bournáz  János.  Az  óra  feltalálása.  (8-r.  161.)  Kolozs¬ 
vár,  1899.  Ny.  Ajtai  K.  Albert. 

Bozóky  Alajos  dr.  A  művészetek  a  római  császár¬ 
ság  fénykorában.  Friedlánder,  Jung  s  mások  művei 
nyomán.  (8-r  188  1.)  Nagyvárad,  1892.  Szerző  sajátja.  2.40. 

Bozóky  Endre  dr.  Gyakorlati  útmutatás  mértani 
rajzok  készítéséhez  a  tanuló  ifjúság  használatára.  Számos 
szövegmagyarázó  ábrával  ellátva.  (8-r.  38  1 )  Budapest, 
1893.  Károlyi  György  papirkereskedésc.  — .80. 

Bőheim  Vendel.  A  Habsburg-ház  műkincsei.  L.  Magyar 
Műkincsek. 

Brassai  Sámuel.  Rajzminták  fiatal  gyermekek  szá¬ 
mára.  Angol  előkép  után.  3.  kiad.  (8-r.  475  ábra  és 
53  1.  szöveg.)  Kolozsvár,  1870.  Stein  J.  2.  —  . 

Braun  Izidor.  Emlékkönyv  az  1879.  évi  székes- 
fehérvári  orsz.  mű-,  ipar-,  termény-  és  állatkiállításról. 
Ipartörténeti  adatokkal  dr.  Szabóky  Adolftól.  A  végre¬ 
hajtó  bizottság  megbízásából.  (K.  4-r.  380  1.)  Székes- 
fehérvár,  1880.  Szammer  J.  —  Bpest.  Aigner  L.  bizo- 
mánya.  4. — . 

Brecska  Adolf.  Lásd  :  Éltető  Elek  és  B.  A.  jelen¬ 
tései  a  bécsi  világkiállításon  szerzett  tapasztalatokról. 

Brennecke  L.  Alapok  építése.  A  német  eredeti  tel¬ 
jesen  átdolgozott  második  kiadásának  kézirata  nyomán 
fordította  Ney  Ferencz.  A  szöveg  közé  nyomott  86 
ábrával.  (Lex  8-r.  VII  és  561  1.)  Bpest,  1897.  Kiadja  a 
Magyar  Mérnök- és  Építész-Egylet.  Kilián  F.  utóda.  10. — . 

Bubics  Zsigmond.  Műipari  és  tört.  emlékkiállítás. 
Lásd  :  Henszlmann  Imre 

Bubics  ZsIgmond.  A  középkori  miniature-festészetről. 
Két  fénynyomatú  táblával.  Bpest,  1883.  Franklin-Társ. 

Buchsbaum  M.  Körmöcbányái  falimetszvények  minta¬ 
könyve.  Körmöcbánya,  1884.  Buchsbaum  M. 

Budapest  építményei.  Szerkeszti  Rozinay  István. 
Fénynyomatban  készíti  Divald  Károly.  I — IV.  füzet. 
(40  műlap  és  magyarázó  szöveg)  Eperjes,  1880—84. 
Divald  K.  Egy-egy  füzet  10. — . 


Művészeti  irodalom 


Budapest  közvágóhídja  cs  marhavásárja,  a  városi 
hatóság  megbízásából  építették  1870 — 1872-ik  évben 
Hennicke  Gyula  és  v.  d.  Hude  építészek.  (N.  ivrét  II. 
és  11  1.  szöveg  és  13  rajzlap.)  Berlin,  év  n.  (1875.) 
Ernst  és  Korn.  Bpest.  Kilián  F.  biz.  Kötve  24. — . 

Budapest  régiségei.  A  fó'város  területén  talált  mű¬ 
emlékek  és  történelmi  nevezetességű  helyek  leírása. 
Szerkeszti  gömöri  Havas  Sándor.  I — VII.  kötet.  (K. 
4-r.)  Bpest,  1889  —  1891.  A  székesfőváros  kiadása.  (Ifj. 
Nagel  Ottó  bizománya.)  37. — . 

I.  kötet.  Bevezetés.  Irta:  gömöri  Havas  Sándor. 

A  legújabb  aquincumi  ásatások.  1887 — 1888.  írta:  dr. 
Kuzsinszky  Bálint.  Egy  színnyomatú  műmelléklettel. 
4  nagy,  több  kisebb  fametszetű  képpel  és  számos  rajzzal. 
(170  1.)  1889.  5.—. 

II.  kötet.  Az  ó-budai  Fehéregyház.  írta:  gömöri  Havas 
Sándor.  A  papföldi  közfürdő.  írta:  Hampel  József.  Az 
aquincumi  ásatások.  1882 — 1884.  és  1889.  Függelékül  az 
ásatások  helyszínén  talált  érmek  leírása.  írta:  dr.  Ku¬ 
zsinszky  Bálint.  Egy  térképpel,  öt  nagy,  több  kisebb 
fametszetű  képpel  és  számos  rajzzal.  (160  1.)  1890.  G. — . 

III.  kötet.  Budapest  múltja  és  a  királyi  várak  Ó-Budán. 
Irta:  gömöri  Havas  Sándor.  Aquincumi  temetők.  1881  — 
1882.  évi  feljegyzések  alapján  írta  Hampel  József. 
Az  aquincumi  amphitheatrum.  Függelékül  két  lakóház. 
Az  1890.  és  részben  1891-iki  papföldi  ásatások.  írta: 
Kuzsinszky  Bálint.  Aquincuminak  római  feliratai.  Közli  : 
Fröhlich  Róbert.  Egy  melléklettel,  három  nagy  és 
több  kisebb  fametszetű  képpel  és  számos  rajzzal.  (164 
1.)  1891.  5.—. 

IV.  kötet.  I.  Visszapillantás  az  1889 — 1892.  évek 
eseményeire.  II.  A  főváros  budai  részének  topográfiája. 
Irta:  gömöri  Havas  Sándor.  Az  eraviscus  nép  és 
emlékei.  írta:  Hampel  József.  Az  építkezés  Aquin¬ 
cumban.  írta:  dr.  Kuzsinszky  Bálint.  Az  Aquincumi¬ 
nak  római  feliratai.  II.  Közli :  Fröhlich  Róbert.  (Számos 
illusztrációval.)  (156  1.)  1893.  5. — . 

V.  kötet.  Szerkeszti:  dr.  Kuzsinszky  Bálint.  I. 
Gömöri  Havas  Sándor.  1824 — 1894.  II.  G.  Havas 
Sándor.  A  Nagyboldogasszonyról  nevezett  budai  fő¬ 
egyház.  III.  Dr.  Weisz  Miksa.  Régi  zsidó  sírfeliratok 
Budáról.  IV.  Nagy  Géza.  Budapest  a  népvándorlás 
korában.  V.  Dr.  Kuzsinszky  Bálint.  Az  aquincumi 
múzeum  és  kőemlékei.  (164  1.)  1897.  5. — . 

VI.  kötet.  Szerkeszti:  dr.  Kuzsinszky  Bálint.  I. 
Dr.  Éber  László.  Néger  rabszolga  bronzszobrocskája  az 
aquincumi  múzeumban.  II.  Dr.  Kuzsinszky  Bálint. 
A  papföldi  ásatások  az  1897  —  1898.  években.  III.  Gohl 
Ödön.  Budapest  emlékérmei.  IV.  Dr.  Kuzsinszky 
Bálint.  Aquincum  feliratai.  (150  1.)  1899.  6. — . 

\  II.  kötet.  Szerkeszti:  dr.  Kuzsinszky  Bálint. 
I.  Dr.  Kuzsinszky  Bálint.  Újabb  kőemlékek  az  aquin¬ 
cumi  múzeumban.  II.  Nagy  Géza.  Az  eskütéri  sisak 
III.  Dr.  Éber  László.  Aquamanile  a  fővárosi  -  múzeum¬ 
ban.  IV.  Áldásy  Antal.  A  baseli  zsinat  áthelyezése 
Budára.  V.  Gohl  Ödön.  Budapest  emlékérmei.  (172  1.) 
1900.  5.—. 

Buday  József.  Széchenyi  István  gróf  szobrának  le¬ 
írása  és  története.  Szerkesztette  Gerlóczy  Károly  veze¬ 


tése  és  felügyelete  alatt  —  dr.  2  képmellcklcttel  (2-r. 
XVII  164  1.)  Bpest,  1895.  Pesti  könyvny.  r.  t. 

Buday  József.  Eötvös  József  báró  szobrának  leírása 
és  története.  Szerkesztette  Gerlóczy  Károly  vezetése  és 
felügyelete  alatt  —  dr.  1  képmelléklettel  (2-r.  2,  58,  1  1.) 
Bpest,  1895.  Pesti  könyvny.,  r.  t. 

Buday  József.  Deák  Ferenc  szobrának  leírása  és  tör¬ 
ténete.  Szerkesztette  Gerlóczy  Károly  vezetése  és  fel¬ 
ügyelete  alatt  —  dr.  2  képmelléklettel.  (2-r.  XVIII,  256  1.) 
Bpest,  1897.  Pesti  könyvny.  r.  t. 

Buday  József.  József  nádor  szobrának  leírása  és  tör¬ 
ténete.  Szerkesztette  Gerlóczy  Károly  vezetése  és  fel¬ 
ügyelete  alatt  —  dr.  1  képmelléklettel.  (2-r.  60  1.  Bpest,) 
1895.  Pesti  könyvny.  r.  t. 

Bunyitay  Vince.  Szilágymegye  középkori  műemlékei. 
(N.  8-r.  46  1.)  Bpest,  1887.  Akadémia.  — .60. 

Butormínták,  Angol  — ,  a  magyar  kereskedelmi 
múzeum  időleges  kiállításából.  Bpest,  1894.  Iparművé¬ 
szeti  múzeum  könyvtárában. 

Bydzovszky  Sándor  és  Hauptmann  József.  Út¬ 
mutatás  a  vésőzött,  festett  és  márványozott  metszésben, 
valamint  a  kézi  aranyozásban.  (8-r.  29  1.)  Bpest,  1890. 
Rózsa  K.  és  neje  könyvny.  Székely  Dávid 


MŰVÉSZETI  IRODALOM 

FESTÉSZET 

Lionardo  da  Vinci  mint  természettudós.  Irta  dr.  Te- 
deschi  Borbála.  A  szegedi  m.  kir.  áll.  felsőbb  leányiskola 
értesítője  az  1904/1905.  tanévről. 

Böhm  Pál  hátrahagyott  műveinek  külön  kiállítását 
ismertették  a  napilapok  szept.  10-iki,  a  hetilapok  szept. 
17-iki  számai. 

Böhm  Pálról.  Irta  Mikray  János.  Budapesti  Hírlap, 
szeptember  12. 

Lionardo  da  Vinci  mint  természettudós.  Irta  dr.  Te- 
deschi  Borbála,  állami  felsőbb  leányiskolái  tanár.  Buda¬ 
pest,  1905.  Lampl  R.  bizománya.  37  1. 

ÉPÍTÉSZET 

A  lipótvárosi  szt.  István-templom  befejezése.  Vál¬ 
lalkozók  Közlönye,  okt.  4. 

A  marosvásárhelyi  városháza  pályatervei  (Komor  & 
Jakab,  Sebestyén  Artúr,  Bobula  János,  Schneider  Iván 
&  Várady  Árpád,  Tóásó  Pál,  lovag  Ybl  Lajos,  Opaterny 
&  Otta  pályaművei).  Magyar  Pályázatok,  III.  6. 

Nagy  Virgil  Vállalkozók  Közlönye,  aug.  23. 

A  vízaknai  fürdő  pályatervei.  (Bálint  &  Jámbor,  Vass 
József.  Jánosházy  László,  Bobula  János,  Knötgen  Gusz¬ 
táv  &  Kotál  Henrik,  Fischer  &  Scheer  tervei).  Magyar 
Pályázatok,  III.  5. 

Munkáslakások  a  liégei  kiállításon.  Irta  Méhely  Kál¬ 
mán.  Budapesti  Hírlap,  szept.  17. 

Erzsébet-sugárút.  Budapesti  Hírlap,  szept.  10. 

A  tíz  éves  Wagner-iskola.  Irta  Komor  Marcell.  Vál¬ 
lalkozók  Lapja,  szept.  13. 

Die  Geschichte  dér  Basilika.  Irta  O.  D.  Pester  Lloyd, 
szept.  21. 

Lejáró  pályázatok  — 

IPARMŰVÉSZET 

Művészi  ipar  és  iparművészet.  Irta  Nagy  Sándor. 
Művészi  Ipar,  I.  1. 

Egy  és  más  a  japáni  iparművészetről.  Irta  Csányi 
Károly.  U.  ott. 

Hitvallásunk.  Irta  Kriesch  Aladár.  U.  ott. 

A  drótművész  (Libay  Sámuelről).  Irta  Czakó  Ele¬ 
mér.  U.  ott. 

Magyar  művészek  és  a  nemzeti  ipar.  Vállalkozók 
Közlönye,  aug.  30. 

A  könyvnyomdászok  szakköre  szaktanfolyamának 
1904/1905-ik  évi  értesítője.  Szerkesztették  Tanay  József 
és  Novák  László.  Budapest,  kiadja  a  Könyvnyomdászok 
Szakköre.  1905.  134  1. 

Az  egyéni  ízlés  (a  nyomdászatban).  Irta  Löwy  Sa¬ 
lamon.  Grafikai  Szemle,  július. 

Sárközy  hímzések  s  néhány  szó  a  népies  háziipar¬ 
ról.  Irta  Ács  Lipót.  Magyar  Iparművészet,  VIII.  4. 

A  Műbarátok  kiállítása.  Irta  Szentiványi  Gábor.  U.  ott. 

Iparművészeti  kiállítás  Aradon.  Irta  Czakó  Elemér 
U.  ott. 

SZOBRÁSZAT 

A  Laokoon-csoport.  Irta  Tafferncr  Béla.  A  lugosi 
kir.  áll.  főgimn.  értesítője  1904/1905. 

VEGYES 

A  művészeti  nevelés  és  a  rajztanítás.  Irta  Holló 
Károly.  Az  Érd.  r.  k.  státus  kegyesrendiek  v.  a.  a 
kolozsvári  főgimnáziumának  értesítője  1904/1905. 

A  gyermekek  rajzai.  Irta  Streitmann  Antal.  Értesítő 
a  kegyes  tanítórend  nagybecskereki  községi  főgimná¬ 
ziumáról. 

Az  első  művészeti  kongresszus.  Irta  L — r.  Vállal¬ 
kozók  Közlönye,  szept.  13. 

Ráth  György.  Magyar  Iparművészet,  VIII.  4. 


LEJÁRÓ  PÁLYÁZATOK 

1905  október  30-án  lejár  a  sátoraljai  Kossuth-szobor 
pályázata.  Bővebbet  1.  a  „Művészet"  IV.  évf.  4.  szám, 
280.  old. 

1905  október  31-én  lejár  a  Magyar  Iparművészeti 
Társulat  karácsonyi  kiállítására  kitűzött  díjakra  pályázó 
művek  beküldési  határideje.  Bővebbet  1.  „Művészet" 
1905.  évf.  3.  sz.  216.  1. 

1905  november  30-án  lejár  a  Nagybánya  város  által 
hirdetett  építészeti  tervpályázat.  Kívántatik  oly  kéteme¬ 
letes  szálloda  terve,  a  melynek  díszterme  szini-előadá- 
sokra  is  alkalmas.  Első  díj  2000  kor.,  második  díj 
1000  kor.  Bővebb  felvilágosítást  a  nagybányai  polgár- 
mesteri  hivatal  ad. 

1905  november  30-án  lejár  a  manilai  Rizal-szobor- 
pályázat.  A  szobor  költsége  100.000  peso.  Első  díj 
5000  peso,  második  2000  peso.  Bővebb  felvilágosítást 
az  Iparművészeti  Társulat  ad  (Budapest,  IX.,  Üllői-ut  33.) 

Kiállítások  naptára 

1906  január  8-án  lejár  a  Magyar  Mérnök-  és  Épí¬ 
tész-Egylet  építészeti  nagypályázata.  Bővebbet  1.  „Mű¬ 
vészet"  1905.  évf.  3.  sz.  216.  old. 

1906  január  20  án  lejár  a  Munkácsy  Mihály  szobrára 
hirdetett  pályázat.  Bővebbet  1.  „Művészet"  1905.  évf. 
3.  sz.  216.  1. 

1906  február  3-án  lejár  a  Sárosfürdő  pályázata.  Bő 
vebb  felvilágosítást  a  székesfővárosi  tanács  ad. 

1906  március  15-én  lejár  a  Hágában  a  Carnegie- 
alapítványból  emelendő  békepalota  terveire  kitűzött  pá¬ 
lyázat.  Az  építkezésre  3.200,000  korona  áll  rendelke¬ 
zésre.  Első  díj  24,000,  második  díj  18,000,  harmadik 
díj  14,000.  negyedik  díj  10,000,  ötödik  és  hatodik  díj 
6000—6000  korona.  Bővebb  felvilágosítást  a  Carncgic- 
alapítvány  elöljárósága  ad  Hágában. 

1906  október  31-én  lejár  a  Kisfaludy-Társaság  Lukács 
Krisztina  jutalomdíjára  hirdetett  pályázat.  Bővebbet  1. 
„Művészet"  1905.  évf.  2.  sz.  144.  1. 


KIÁLLÍTÁSOK  naptára 

1905  október  15-én  nyílik  meg  Párisban  a  Sálon 
d’Automne  kiállítása. 

1905  októher  21-én  záródik  a  városligeti  műcsar¬ 
nokban  K.  Spányi  Béla  külön  kiállítása. 

1905  október  25-én  jár  le  az  Országos  Magyar 
Képzőművészeti  Társulat  1905/6.  évi  téli  kiállításának 
a  beküldési  határideje. 

1905  október  vége  felé  nyilik  meg  Pozsonyban  az 
ottani  képzőművészeti  egyesület  kiállítása. 

1905  október  végén  záródik  Münchenben  a  IX.  nagy 
nemzetközi  kiállítás. 

1905  október  31-én  záródik  Velencében  a  VI.  nagy 
nemzetközi  kiállítás. 

1905  november  15-én  nyilik  meg  az  Országos  Magyar 
Képzőművészeti  Társulat  1905/6.  évi  téli  kiállítása. 

1905  november  15-én  záródik  Párisban  a  Sálon 
d’Automne  kiállítása. 

1905  novemberben  nyilik  meg  Bécsben  a  Hagen- 
bund  őszi  kiállítása. 

1905  november  végén  nyilik  meg  a  Genossenschaít 
dér  bildenden  Kiinstler  Wiens  őszi  kiállítása. 

1905  december  27-én  záródik  a  Genossenschaft  dér 
bildenden  Kiinstler  Wiens  őszi  kiállítása. 

1905  decemberben  záródik  Bécsben  a  Hagenbund 
őszi  kiállítása. 

1906  január  15-én  záródik  az  Országos  Magyar 
Képzőművészeti  Társulat  1905/6.  évi  téli  kiállítása. 

FÉNYES  ADOLF 

lözönségünk  sohasem  vonta  kétségbe 
Fényes  Adolf  festő-talentumát.  De 
se  hossza  se  vége  azoknak  a  ki¬ 
fogásoknak,  amelyeket  egyes  képei- 
J  vei  szemben  támasztottak.  Túlsá¬ 
gosan  keni  a  festéket,  —  mondták  s  ezt  a 
megjegyzést  csak  legújabb  képeivel  hallgat¬ 
tatta  el.  Csakugyan,  az  „Egy  legény  és  egy 
leány"  című  festménye,  amelyet  színes  sok¬ 
szorosításban  e  füzet  elején  talál  az  olvasó, 
minden  egyéb,  csak  nem  kenés.  Ámde  sok 
más  művel  egyetemben  az  az  eredendő  bűne, 
hogy  a  legalsó  tízezer  képviselői  láthatók  a 
keret  drága  aranylécei  közt.  Nyomor,  szociáliz- 
mus,  rongy  és  piszok',  az  állat  az  emberben 
—  ilyen  s  ehhez  rokon  megjegyzésekkel  eksz- 
kuzálta  magát  a  közönség,  amikor  mégsem 
vitte  a  szalonjába  a  tehetségben  bőven  meg- 
fürösztött  képeket.  Láthatatlan  vasrács  válasz¬ 
totta  el  Fényes  proletárját  a  vernissage  előkelő 
uraitól.  Csak  az  intő  tábla  hiányzott  még : 
„Ne  tessék  hozzányúlni,  harap". 

A  képek  jelentékeny  része  tehát  érintetle¬ 
nül  visszavándorolt  a  Sas-utcába,  ahol  ideig¬ 
lenes  magánképtárrá  tömörültek. 

Eközben  lankadatlanul  tovább  folyt  a  munka, 
hol  Vácott,  hol  .Szolnokon,  hol  Budapesten, 
hol  Nógrádban.  Fényes  nem  okult.  Abból  a 


fajtából  való,  amely  nem  a  közönség  elismeré¬ 
séből  szívja  magába  a  tápláló  erőt.  A  kritika 
ugyan  elég  korán  megadta  neki  a  mester  címet 
és  jelleget,  de  ez  nem  lehetett  rá  befolyással, 
hisz  olykor  hajmeresztő  tévedéseket  követett 
el  ez  a  fórum  is.  Legjobb  tehát,  ha  az  ember 
egyenest  a  maga  orra  után  indul,  toronyirány¬ 
ban,  végre  mégis  csak  elérkezik  oda,  ahova  akar. 

Vájjon  mily  művészi  célpont  felé  vágyik 
Fényes  ?  Erre  talán  csak  ő  maga  adhatna 
választ.  Munkáiból,  amelyeket  az  imént  lát¬ 
tunk  a  Nemzeti  Szalon  kollektív  kiállításában, 
csak  a  már  elért  állomások  iránt  tájékozód¬ 
hatunk.  S  ezek  szép,  szerves  fejlődést  mutat¬ 
nak.  Elég,  ha  az  időrend  sorába  akasztjuk 
képeit :  máris  világosan  meglátszik,  mit  tartott 
eleinte  fontosnak  s  mit  nyesegetett  le  az  idők 
folyamán  a  régi  Fényesből.  Már  itt  szükséges 
lesz  arra  utalni,  hogy  mindegyik  állomás  meg¬ 
hozta  a  maga  érett  gyümölcsét.  Nem  arról 
van  tehát  szó,  hogy  a  festő  sorra  jóvá  tett 
régi  ortográfiái  hibákat,  hanem  arról,  hogy 
beszéde,  gondolata  egyre  fejlettebbé  lett.  Jel¬ 
lemző,  hogy  ebből  az  oeuvreből  hiányzanak 
a  nagy  tévedések,  a  ficamodással  végződő 
merész  szökések.  A  „Család",  amely  1898-ból 
való,  a  maga  nemében  teljes  mű,  s  a  maga 
nemében  nem  kevésbbé  művészi,  mint  az  idén 
termett  kis  tájképek  java.  Csak  éppen  más¬ 
ként  gondolkodott  akkor,  mint  1905-ben.  Min¬ 
denesetre  több  szerszámra,  nagyobb  appará- 

tusra  volt  szüksége  a  maga  mondanivalójának 
kifejezésére,  mint  ma.  Az  iskolai  olvasókönyv 
egész  mesét  ad,  hogy  végre  kihámozza  s  oda¬ 
állítsa  az  erkölcsi  tanulságot,  holott  a  hosszú 
élettapasztalatból  kijegecesedett  közmondás  tíz 
szóval  sokkal  találóbban,  mélyebben,  eleveneb¬ 
ben  fejezi  ki  ugyanazt.  Fényes,  aki  képein 
eleinte  bőbeszédű  és  körülményes,  pályájának 
mai  állomásán  elérkezett  bizonyos  bölcs  szűk¬ 
szavúsághoz. 

Lám,  legrégibb  festményeinek  egyike,  a  „Thü- 
ringiai  paraszt1'  (1893)  még  mutatja,  mint  ragad 
meg  minden  eszközt  —  fölöslegeseket  is,  — 
hogy  valamiképpen  megközelítse  a  természetet. 
Németországban,  ahol  diákoskodott,  az  intim 
naturalizmus  járta  akkoron,  sok  helyütt  azt 
kívánták  a  tanulmányozótól,  hogy  a  pórusok 
reflexeit  is  szorgalmasan  kikeresse,  a  testeken 
pedig  latolgassa  a  hajszálig  a  keménységeket 
és  lágyságokat,  a  legkisebb  formák  külön  életét, 
apró  hajlásait,  lágy  vagy  hirtelen  egybeolva¬ 
dásukat,  azt  az  árnyékrendszert,  amely  az  arc 
miniatűr  hegy-  és  völgy-világába  írja  a  maga 
térképét.  A  nagy  nyomozási  feladat  Fényes 


THÜRINGIAI  PARASZT  1893 

kezdő-képein  is  meglátszik.  Az  a  német  paraszt¬ 
fej  megszámlálatlan  redők  szövedéke,  amelyek 
hoporjait  még  a  festékanyag  felrakásával  is 
modellirozni  igyekszik.  A  maga  módjára  ezt  a 
feladatot  is  jól  megoldotta,  de  egy  tekintet  a 
simán  festett  kalapra  és  kabátra  megmagyarázza, 
hogy  miért  nem  lehetett  ezt  az  előadási  módot 
folytatni. 

Két  lánykafejet  ismerünk  a  következő  esz¬ 
tendőből.  A  festékanyag  itt  már  nem  model- 
líroz :  az  ecset  járása  sima,  óvatos,  körül¬ 
tekintő:  tónust  tónus  mellé  retouchiroz.  De 
ez  nyilván  nem  felelhetett  meg  vérmérsékének, 
azonkívül  néhány  évre  más  légkörbe  került  s 
megszületett  az  első  „nagy  kompozíció",  amely 
1896-ból  való  :  „Civódás".  Sötét,  erőszakolt 
iskolás-kép,  súlyos  barnákkal  és  piszkos  ólom¬ 
színekkel.  Itt  is,  mint  a  „Thüringiai  parasztion 
kétségtelen  ígéretet  kapunk  arról,  hogy  e  fest¬ 
mények  szerzője  nem  fog  visszaijedni  az  erő¬ 
teljes,  szókimondó  karakterizálástól.  A  kép 
arányai  még  szertelenek  s  feltűnő,  hogy  a 
torzításig  hevesek  az  alakok  mozdulatai :  valami, 
ami  nem  ismétlődik  többé  Fényes  munkáinak 
során.  Ami  ezután  jön,  az  csupa  csöndes 
szituáció-kép,  a  jellemző  erőnek  nincs  többé 
szüksége  viharos  gesztusokra,  hogy  embereit 
karakterizálja. 

1898-ban  a  „Családdal"  kezdődik  az  a  kép¬ 
sorozat,  amelynek  láttára  a  közönség  meg¬ 
tette  Fényest  szociálista  apostolnak,  közgaz¬ 
dasági  problémák  föladója  s  megfejtőjének. 
Valaki  megtudhatta,  hogy  festőnknek  jogtudo¬ 
mányi  múltja  is  van.  Ez  pompásan  kvadrált : 
Marx  és  Lassalle  küzdő  katonáját  látták  benne, 
akit  valamely  felforgató  liga  a  szent  piktúra 
puskaporos  tornya  mellé  állított,  hogy  ott 
posztoljon. 

Ha  az  ember  figyelmesen  megnézi  ezeket 
a  „szocialista  képeket",  meggyőződik  róla,  hogy 
a  küzdelem  itt  alapjában  véve  egész  más  dol¬ 
gokért  folyt.  Nem  a  proletár,  hanem  a  szín 
és  a  rajz  ennek  a  sorozatnak  a  főhőse.  Kurtán, 
tömören  fejezni  ki  valamit :  nyilván  ez  a  cél. 

Természetes,  hogy  ez  nem  megy  könnyen. 
Velasquez,  Hals,  Rembrandt  sem  jutottak  egy 
éjszakán  át  idáig.  Fényes  eleinte  mozgósít 
mindent,  amit  a  jól  felszerelt  festő-műhely 
csak  ad.  A  „Család"  (1898)  és  a  „Miért  éltek?" 

(1900)  még  egyesít  előadási  módjában  min¬ 
dent,  amit  a  festészet  kifejezési  formában  a 
múlttól  örökölt.  Mind  a  két  kép  s  a  ciklus 
többi  tagja  is  a  műterem  világítási  viszonyait 
mutatja.  Intérieur-képek.  Az  első,  a  „Család" 
hasonlíthatatlanul  nyugodtabb  a  „Civódás"- 
nál.  Már  csak  a  fiatal  anya  ringó  léptei  emlé¬ 
keztetnek  mozdulatra :  a  többi  képről  már  el¬ 
marad  a  mozgás  e  szerény  foka  is.  Mind  a 
két  kép  még  sötét,  erős  barnák  uralkodnak 
rajta.  Valószínűleg  mind  a  kettő  vörössel  van 
aláfestve  :  a  többi  szín  e  mellé  sorakozik,  mind 
nagyon  meleg,  a  megvilágított  részek  pedig 
intenzive  sütnek.  Mind  a  kettőn  fontos  szerep 
jut  a  megvilágításnak.  A  tompa,  fülledt  szo¬ 
bába  beszökik  egy  fény-nyaláb,  végigsiklik 
épp  a  döntő,  épp  a  fontos  formákon  s  elillan. 
Vannak  régi  mesterek,  akik  ilyen  hatásokat 
dolgoztak  fel:  Fényes  itt  még  átvesz  valamit 
a  festészet  dúsgazdag  örökségéből.  De  a  fény¬ 
árnyékkal  együtt  jár  még  valami,  ami  azután 
nyomról-nyomra  csökken  Fényes  műveiben  :  a 
plasztikára,  a  modellaturára  való  törekvés. 
Nézzük  meg  figyelmesen  a  fiatal  asszony 
arcát,  kezét,  a  csecsemő  koponyáját,  vagy 
pedig  a  „Miért  éltek  ?“  képen  az  öreg  asszony 
redős  arcát :  a  fény  szinte  csak  azért  villan 
meg  ott,  hogy  élénken  kidomborítsa  a  formá¬ 
kat.  Erős  fényekről,  tompa,  fülledt  árnyékról 
lévén  szó,  nem  maradhattak  el  az  árnyékok, 
félárnyékok  lágy  fokozatai  sem.  Vastagon  fes¬ 
tett  chiaroscurot  látunk  e  képeken :  oly  ele¬ 
mek,  amelyek  szintén  nem  térnek  vissza  többé 
Fényes  képein. 

E  két  sötét  képet,  amelyek  közül  a  „  Csa¬ 
lád  “-ot  felette  kiváló  műnek  tartjuk,  két  esz¬ 
tendő  választja  el  egymástól.  Közéjük  esik  az 
„Özvegy",  a  „Fiatalok",  a  „Néma  utca" 
1899-ből.  A  második  kissé  ólmos,  súlyos  kép, 
bizonyára  egy  festő-experimentum  terméke, 
a  „Néma  utcán “  pedig  még  kissé  megérzik 
az  atelier-világításban  gondolkozó  festő :  ily 
súlyos,  nehéz  árnyékok  nem  térnek  vissza  a 
későbbi  tájképein.  Az  „Özvegy"  azonban  érté¬ 
kes,  jelentékeny  festmény.  Nehezen  értjük 
meg,  hogy  ez  keletkezési  sorrendben  meg¬ 
előzte  a  „Miért  éltünk?"  címűt.  Nagy  utat 
tett  itt  meg  Fényes  az  egyszerűbb  kifejezés- 
mód  felé.  A  chiaroscuro  régi  szurrogátuma 


lefokozódott.  Egymás  mellé  festi  a  színeket  s 
nem  az  1898-as  időszak  vörös  alapjába, 
amelyben  azok  aztán  összekeverednek.  Lehető¬ 
leg  szűkszavún  jellemzi  a  bánatában  kuporgó 
asszonyt.  Az  ecset  járása  egyre  szélesebb  lesz. 
A  plasztikára  való  törekvés  diszkrét  s  nem 
jelentkezik  a  képen  fontos  elem  gyanánt. 

Az  1901-es  év  naturalista  képei  közül  ki¬ 
válik  az  „Öreg  ember"  (képét  1.  „Művészet" 
I.  évf.  21.  1.),  a  hű,  összefoglaló,  beható  stú¬ 
dium  egyik  jó  példája.  A  textúra  még  fontos, 
a  kifejezés  megkapón  élénk,  de  impresszió 
helyett  itt  még  inkább  jellemrajzot  kapunk. 
Hasonlót  mondhatunk  az  ugyanebből  a  korból 
való  „Napszámosáról  és  „Anya  ésgyermeké"- 
ről  (képét  1.  „Művészet"  I.  évf.  24.  1.).  E  nagy 
hirtelenséggel  megfestett  kép  az  egész  eddig 
említett  sorozatnak  legegyszerűbben  és  leg- 
temperamentumosabban  előadott  darabja.  A 
tájképeket  a  „Júniusi  délelőtt",  egy  szép  és 
gondos  természettanulmány  képviseli. 

Öt  képet  láttunk  kollekciójában  1902-ből. 
Kettejük  tájkép,  nógrádi  motívumok,  szélesen 
festett,  világos  képek,  szorgalmas,  felette  be¬ 
ható  természettanulmányok.  Egy-egy  szeletke 
egy  széles  nagy  vidékből ;  a  tó  kék  tükrét 
bokor,  kóró,  vízi  növények  serege  köríti,  hátul 
kemény,  poros  út,  pár  lazalombú  bokor,  por¬ 
hanyó  szántóföldek  („Vasárnap  csendje  a  földe¬ 
ken  “).  Egy  hirtelenül  kanyaruló  poros  ország¬ 
utat  mutat  a  másik  („Tájkép  Nógrádból")  balra 
puha  szántóföld,  jobbra  karcos,  rideg  part : 
egy  leszelt  domb,  amelynek  geológiai  alak¬ 
zatába  pillantunk.  Elfogulatlan  naturalista  köz¬ 
vetlenséggel,  ízig,  porig  ható  megfigyeléssel 
festett  értékes  képek.  Stílusuknál  feltűnő,  hogy 
elemezve  nézi  ezeket  a  tájakat,  nem  elégszik 
meg  a  benyomással,  hanem  híven  tolmácsolja 
e  csalit,  e  tó,  ez  út,  e  föld  szövetét,  szinte 
azt  mondhatnék :  tapintatát.  A  textúra  még 
elem  ezeken  a  tájképeken.  Későbbi  idevágó 
művein  ezt  is  elvetette. 

S  ugyanez  a  festői  elem  szerepel  még  néhány 
ember-képén  is.  Ebből  az  évből  való  az  „Ebéd" 
(képét  1.  „Művészet"  I.  évf.  23.  1.),  az  „Anya¬ 
ság"  és  a  „Szegény  ember".  Még  némi  nyomait 
találjuk  a  modellatúrára  való  törekvésnek.  Még 
a  fény  és  árnyék  utolsó  halk  hangjait  halljuk. 
A  festői  tárgyilagosság  gyenge  nyomait  még 

nem  vetkőzte  le  magáról.  De  mentül  inkább 
gyérül  e  képeken  a  régi  festési  szertár,  mentül 
inkább  szabadul  meg  régibb  festési  emlékektől, 
annál  világosabban  domborodik  ki  saját  festői 
egyénisége.  Az,  ami  egy  kép  esszenciája,  most 
lassankint  egyeduralomra  jut.  A  karakter  hang- 
súlyozása  fontos  ezeken  a  műveken.  Néhol 
ezt  a  legszerényebb  eszközökkel  éri  el.  Egy 
nyugodt  mozdulat,  mely  nem  röppen  el,  egy 
halk  contraposto  elég,  hogy  a  szituáció  teljesen 
meggyőzően  kifejezésre  jusson.  Egy-egy  em¬ 
beri  alak  formáinak,  kivágásának  elhelyezése 
a  kép  síkján,  beható  tanulmány  és  kísérlet 
tárgya.  Mellette  a  régi  fogások,  a  chiaroscuro, 
az  erős  plasztika,  a  mély  és  tompa  árnyékok, 
az  elévillanó  színek  játéka,  a  heves  gesztus, 
az  egész  ősi  szerelmény  sutba  kerül.  Ha  van 
még  némi  szerepe  fénynek  és  árnyéknak,  úgy 
az  nem  fontos  elem  többé  a  képen,  de  még 
nincs  róla  az  utolsó  porcikáig  száműzve 
(„Anyaság*). 

A  végső  kimustrálás  1903-ra  esik.  Legalább 
ezt  mondják  nekünk  a  „Nyár  a  tanyákon* , 
a  r Szolnoki  menyecske*,  az  „Iskolásgyerme¬ 
kek*.  Ezek  közül  az  elsőt  szinte  átmenetnek 
vehetjük  az  előbbi  naturalista  tájképektől  a 
legújabb,  leszűrt,  azt  mondhatnék :  stilizált 
tájképekhez.  Megvan  benne  a  nagy  impresz- 
szió,  de  megvan  benne  a  nagy  szikesek  rideg 
prózája  is.  Az  „Iskolásgyermekek*  a  régeb¬ 
biekhez  képest  felette  világos  kép,  a  fény-  és 
árnyékváltozatok  száműzve,  minden  szín  a 
maga  valörjében  s  e  valőr  által  él.  Sommázó 
lesz  az  előadása :  nem  modellirozva  festi  egy¬ 
másba  a  különféle  színeket,  mint  régebben, 
hanem  összevon  egy  egész  sor  részletet  egyet¬ 
len  biztosan  megrajzolt  folt  keretébe  s  azt  a 
maga  helyére  szögezi.  Még  szebben  éri  ezt 
el  a  „Szolnoki  menyecske*  című  képén,  amely, 
mint  eddigi  összes  képei,  szintén  életnagyságú. 
Ez  egyik  legteljesebb  képe.  Rendkívül  világos 
színben,  a  régi  festői  recipék  egyike  sem  avat¬ 
kozott  bele  megszületésébe. 

Elérkeztünk  Fényes  tavalyi  s  ezidei  mun¬ 
kálkodásának  eredményeihez.  Láttuk,  mint 
hántja  le  magáról  biztos  következetességgel 
mindazt,  ami  fölösleg.  Tervszerűen  folyt-e  ez, 
vagy  valamely  festőösztön  önkéntelen  folyo¬ 
mánya,  nem  tudjuk.  Elég,  hog}^  feltűnően  egy¬ 

szerű,  lapidáris  előadás  lett  e  processzus  ter¬ 
méke,  s  hogy  épp  ez  a  nagy  egyszerűség, 
szűkszavúság,  cikornyátlanság  lett  Fényes 
stílusává.  Akik  Fényest  szociálista  festőnek 
mondották,  kissé  meghökkenhetnek  ennek  az 
önkényes,  magába  szigetelődött  individualiz¬ 
mustól.  Ezt  az  epitetont  ugyanis  joggal  írhatjuk 
Fényes  művészete  elé,  mihelyest  valaki  társa¬ 
dalompolitikai  szempontokat  említ. 

Mi  azonban  sokkalta  szívesebben  merülünk 
el  festett  holmi  láttára  festői  szemlélődésbe. 
S  nem  hallgatjuk  el  azt  a  nézetünket,  hogy 
e  legújabb  képekben  Fényest  mint  stilizáló 
művészt  ösmertük  meg. 

Bajos  dolog  a  félreértés  veszedelme  nélkül 
ily  szimpla  szóba  foglalni  valakinak  művészi 
hitvallását.  Az  soha  sem  épül  fel  egyszerű, 
vagy  talán  éppen  egyetlen  princípiumon.  A 
lélek  gazdag  szövedékéből  kialakul  valami  s 
mi  többi  emberek,  akik  nem  élhettük  át  e 
lélek  minden  egyes  affektusát,  nem  érezhettük 
azt  az  ezer  meg  ezer  finom  hatást,  amelynek 
bonyolult  vegyüléke  végre  az  előttünk  függő 
képnek  adott  életet,  mi  végre  is  csak  arról 
adhatunk  számot,  hogy  egyéni  véleményünk 
szerint  minő  nagy  fogalom-körbe  sommázható 
a  művész  törekvése,  elért  eredménye.  De  éppen 
Fényes  eddigi  élete-művead  nekünk  —  nézetünk 
szerint  —  alapot  annak  megállapítására,  hogy 
ezek  az  új  képek  nem  detektivszerű  fürkészés 
foglalatjai,  hanem  hogy  az  a  mindent  kiszima¬ 
toló  naturalizmus,  amely  Fényes  régebbi  műveit 
jellemzi,  csak  út  volt  oda,  hogy  végre  a  maga 
ízlése,  felfogása,  tapasztalata  és  meggyőző¬ 
dése  szerint,  egészen  a  saját  egyéniségén  át¬ 
szűrve  adja  nekünk,  csak  éppen  annyi  esz¬ 
közzel,  amennyi  okvetlenül  szükséges,  azt, 
amit  fontosnak  látott,  ami  a  hétköznapból 
kiemelte,  ami  azt  a  rendkívüli  lelket,  mint 
amilyen  az  igazi  művészé,  megragadta. 

Az  egyszerűsítésnek  ezt  a  módját,  ezt  a 
szűkszavúságát,  ezt  az  átszűrődést  nevezhetjük 
stilizálásnak.  De  ékesebben  szólnak  erről  Fényes 
képei. 

Egy  pár  figurális  képe  ad  róla  elsősorban 
felvilágosítást.  Egy  férfiarckép,  amely  a  Nem¬ 
zeti  Szalon  kiállításán  a  76.  számmal  volt 
megjelölve,  még  határán  áll  egy  maestro  fapresto 
és  az  egyszerűsítő  művész  munkájának.  Az 

„  Asztaloslegény “,  a  „Csöndes 
boldogság “  és  az  „Egy  legény, 
egy  leány"  (mind  1904-ből) 
azonban  már  a  teljes  leszűrt- 
ség  példája.  —  Ezek  képek, 
előbbi  művei  ehhez  képest 
inkább  ábrázolások.  Semmi 
sem  emlékeztet  többé  olyan 
elemekre,  amelyeket  a  szerző 
nem  a  saját  festői  élményei¬ 
ből,  hanem  a  régibb  művé¬ 
szetek  szertárából  szedett 
volna  magába.  Minden  redu¬ 
kálódik  fontos  jellemvoná¬ 
sokra:  a  nagy  formák  életet 
kapnak  azzal,  hogy  a  döntő, 
a  fontos  szín  egészen  kitölti 
éppen  abban  az  értékben, 
amely  szükséges  kiváló  sze¬ 
repük  jellemzésére.  Ezeken 
a  képeken  a  fény  helyét  a 
világosság  foglalja  el.  Az  anya¬ 
gosság,  a  szövet,  a  modella- 
túra  még  nyomokban  sincs 
meg.  Az  előadás  az  átélt  forma 
és  átélt  szín  lényegének  leg- 
szűkebbszavú,  de  találó  tol¬ 
mácsolására  szorítkozik.  Men¬ 
tül  kevesebbel  ér  el  mentül 
többet. 

Szószerint  ezt  mondhatjuk 
az  elmúlt  két  év  tájképeiről 
is.  A  „Kisvárosi  délelőtt"  és 
az  „Egy  darab  Buda"  (mind¬ 
kettő  1904-ből)  az  egyszerű¬ 
sítés  helyes  példaképei.  Szín¬ 
foltok  kerülnek  egymás  mellé, 
szélesen,  laposan,  nagy  kontúrokba  foglalva ; 
de  ezer  részlet  szorul  beléjük,  s  mi  meg¬ 
kapjuk  az  impresszió  velejét.  Fény,  árnyék, 
modellatúra  ismeretlen  dolgok:  ettől  az  anyagias¬ 
ságtól  megmenekült  a  naturalista  tanulmány 
tisztító-tüze  révén.  Csakugyan,  színes  japáni 
fametszetek  jutnak  eszünkbe  e  képek  láttára. 
Nem  mintha  japáni  utánzatra  céloznánk  :  csak 
az  a  nagy,  döntő  alapelv,  amelyen  e  képek 
felépültek,  hozható  atyafiságba  ama  távoli 


művészet  bizonyos  fontos  alapelveivel.  Nem 
tudjuk,  hova  fejlődik  Fényes  ezen  az  úton. 
De  ez  az  út  már  magában  véve  is  érdekes.  — 
A  küzdés  és  komoly  keresés  emberséges  szép¬ 
sége  már  magában  véve  is  értéket  ad  nekünk, 
többi  embereknek.  Fia  az  életpálya  szemléletén 
kívül  még  java  műveinek  élvezésébe  is  merül¬ 
hetünk,  úgy  még  többet  köszönünk  munkál¬ 
kodásának. 

Lyka  Károly 


ÖZVEGY.  1899. 

A  MODERN  VALLÁSOS  FESTÉSZET  KIALAKULÁSA 


vallásos  festészet  története  a  XIX. 
században  a  szenvedések  kálváriája 
volt.  A  század  elején  a  vallásos 
festészet  ép  úgy,  mint  a  világi,  a 
klasszicizálás  útvesztőjére  tévedt.  A 
francia  forradalom  görög-római  köztársaságis- 
kodása,  a  németeknél  Winckelmann  antik  em¬ 
lékeket  imádó  archeológiája  a  XIX.  század 
művészetét  az  utánzás  hínárjába  vezették.  A 
franciák  a  művészeteket  a  köztársasági  és 
hazafias  szellem  nevelőeszközévé  silányították 
le,  vezércikkező  művészetté  nyomorították. 
Jaques  Dávid  és  iskolája  a  Robespierre-Mira- 
beau  szónoklatokat  vásznakon  ismételték  meg 
a  sansculotteok  nagy  gyönyörűségére  és  épü¬ 
lésére. 

A  német  művészet  Cartens-Genelli  vezetése 
alatt  hol  a  görög  szobrokat  komponálta  össze 
hideg,  üres  csoportokká,  hol  Michelangelo  Über- 
menscheit  utánozta  gyenge  Cornelius-féle  ki¬ 
adásban,  a  nagy  mester  hatalmas  lendülete  és 
lelki  mélysége  nélkül.  A  vallásos  festészetben 
hasonló  szellők  lengedeztek.  Krisztus  és  a 
szentek  fejét  festették  a  görög  szobrok  tete¬ 
jére,  mint  a  II  III.  században  az  antik  szob¬ 
rokra  keresztény  szentek  fejét  tették. 

Wackenroder  „Herzenergiessungen  eines 
kunstliebenden  Klosterbruders"  című  műve, 
mely  a  görög  művészettel  szemben  a  közép¬ 
kor  vallásos  művészetét  dicsőítette,  új  ösvé¬ 
nyekre  terelte  a  német  és  vele  az  egész  kon¬ 
tinens  vallásos  festészetét.  A  nazarénusoknak 
gúnyolt  festőcsoport  lezarándokolt  Rómába, 
hogy  előbb  a  quattrocento,  majd  a  cinque- 
cento  mintái  után  megteremtsék  a  vallásos 
festészetet.  De  bármennyi  lelki  mélységgel  és 
életszentséggel  remekelt  Overbeck,  bármilyen 

áhítattal  kezelte  Führich  az  ecsetet  és  a  rajzónt, 
FraAngelico angyali  naivitását,  Perugino  kontra¬ 
posztós  báját,  Rafael  elragadó  vonalharmoniá- 
ját  nem  tudták  megközelíteni.  A  klasszicizáló 
iskolában  elkallódott  színérzéket  visszahódí¬ 
tották,  de  sem  az  olasz  mesterek  formai  ma¬ 
gaslatára,  sem  a  koloristák  igazi  mélységére 
nem  tudtak  eljutni. 

Az  utánzásból  élő  művészet  nem  életképes, 
igazi  belső  ihlet  híján  hamar  ellaposodik.  Ilyen 
volt  a  nazarénusok  éterinjekciókkal  élesztett 
művészete.  Azért  éppen  kapóra  jöttek  a  Yer- 
net-féle  keleti  képek.  A  szentség  glóriája  nem 
foszlott  szét  a  szentek  feje  körül ;  továbbra 
is  hetvenöt  fok  alatt  hajlították  meg  fejőket, 
hogy  áhitatosaknak  lássanak  ;  ugyanaz  maradt 
a  körzővel  kicirkalmozott  tojásdad  arc,  a  görög 
szobroktól  ellesett  ajk-,  orr-  és  szemmetszés ; 
változatlanul  simultak  a  Lionardo-stílű  haj¬ 
fürtök  ;  nem  érdesedtek  meg  a  manicuretől 
ápolt  kezek  és  lábak  :  csupán  a  ruha  változott 
meg.  A  római  tunikából  és  tógából  ideálizált 
híres  akadémiai  Faltenwurf  ment  át  lényeg¬ 
telen  átalakuláson  :  turbánokba  és  burnusokba 
öltözött  az  üdvözült  világ.  A  geográfusok  és 
etnográfusok  ujjongtak  és  a  pozitív  tudomány¬ 
nyal  eltelt  művelt  világ  benső  elégtétellel  szem¬ 
lélte  a  hely-  és  korhűséget,  míg  végre  a  még 
alaposabb  történettudomány  kimutatta,  hogy 
Krisztus  idejében  sem  turbán,  sem  burnus 
még  nem  szabódott.  A  Vemet- éra  alatt  pilla¬ 
natra  hiteltvesztett  cinquecentói  nagyságok 
ismét  vígan  bontogatták  ki  gyűrődött,  öblös 
tógáikat  és  nyomukban  a  vallásos  festészetben 
ismét  tisztességhez  jutottak  a  nazarénusok. 

A  nazarénusoknak  áhitatos,  de  sematikus 
szentjeit  Deger  és  Ittenbach  vezetése  alatt  a 

rajnai  iskola  tette  közkedveltekké,  amely  a 
vallásos  festészetbe  német  szentimentálizmust 
és  francia  mosolygó  édeskedést  vitt  be.  A 
rajnaiak  halvány  színezése,  az  apácás  fehér, 
enyhe  lila,  diszkrét  arany,  szendén  piruló  rózsa¬ 
szín,  szemérmetes  piros,  egy  csapásra  meg¬ 
hódította  a  lágy  lelkületű  Gretchen-természe- 
teket.  A  remageni  szent  Apollináris  templom 
a  vallásos  festészet  Mekkája  lett.  E  képek 
kedves,  első  áldozó  bakfisálmok,  melyek  az 
első  fuvalatra  összeomlanak,  mert  hiányzik 
belőlük  a  lelki  mélység  és  erős  szerkezet.  Külső¬ 
ség  minden.  Apácaiskolában  rendezett  tableau. 

Pedig  a  csatornán  túlról  nemcsak  fuvalmak 
kezdtek  lengedezni,  hanem  kellemetlen  szelek 
fujdogáltak,  amelyek  az  akadémiák  és  múze¬ 
umok  ablakait  is  vakmerőén  verdesték.  Egy 
álmodozó,  misztikus  elragadtatásokban  élő, 


olaszvérű  angol  festő,  Rossetti,  a  nazarénusok 
példájára  a  primitív  olasz  festőkhöz  járt  ihletért 
és  ecsetjével  bűbájos  világot  teremtett,  amely¬ 
ben  leheletszerű  ábrándozás,  színekben  és  tónu¬ 
sokban  való  felolvadás,  quattrocentói  bájos 
szeménnetesség,  modern  romantika  és  benső¬ 
séges,  formáktól  emancipált  vallásos  érzés  egye¬ 
sültek.  Bámulatosan  gyermekes  naivitás  beteges 
modern  haut-gout-val  ölelkezett  festményein 
és  ezzel  megszólaltatta  korának  szívdobbaná¬ 
sát.  Nem  utánzóit,  mint  a  nazarénusok,  nem 
szenvelegte  a  naivitást,  mint  a  rajnaiak.  Rossetti 
a  quattrocento  elkésett  posthumusa  vagy  álmá¬ 
ból  felébredt  Ripp  van  Winkléje.  Botticelli  lenge 
dallamossága  és  Giorgione  színgazdag  pom¬ 
pája  megvesztegető  összhangban  folyik  össze 
Rossetti  művészetében.  Az  angol  prerafaelisták 
csoportjában  a  teológusból  lett  művész,  Burne- 

Jones  a  legkiválóbb  egyházi  festő,  aki  szintén 
a  középkorból  indul  ki  és  annak  aszkézisét 
XIX.  századi  benső  emésztő  tűzzel  egyesítette. 
Ünnepélyes  lágyság,  édes  bágyadtság,  csendes 
fájdalom,  komoly  ünnepélyesség  honol  képein. 
A  közönség  kezdetben  hevesen  ellenkezett 
velük,  utóbb  pedig  valóságos  prerafaelista  lázba 
esett,  mely  még  most  is  fogva  tartja  az  angolok 
lelkét.  A  lelki  elemnek  erőteljes  hangsúlyozása 
mellett  főkép  az  alakok  reális  megmintázása 
képezi  a  prerafaelisták  vívmányát. 

Az  angol  reálista  festészet  először  a  fran¬ 
ciáknál  éreztette  hatását.  De  a  franciák  a  bar- 
bizoni  iskolában  inkább  a  természetre  vetették 
magukat.  Millet  Angelusa  az  egyedüli  számot¬ 
tevő  vallásos  kép,  melynek  mélységes  egy¬ 
szerűségű  áhítata,  reálizmusa  dacára  elhallgat¬ 
tatta  a  görög  idealizmusra  esküdöző  szuper¬ 
naturalistákat.  De  talán  azért  is,  mert  nem 
szorosan  egyházi  festmény,  hanem  vallásos 
zsáner. 

Németországban  minderről  mitsem  tudtak.  Ott 
javában  virágzott  a  Delaroche  által  plántált  és 
Pilotytól  nagyranevelt  történelmi  iskola.  Ami 
a  franciáknál  a  romantikus  rajongás  terméke, 
az  a  németeknél  a  dohos  könyvtárak  sziszte¬ 
matikus  doktori  értekezése.  Sok  nagy  tehetség 
vergődött  ebben  a  festőiséget  még  csak  nem 
is  sejtő,  történelmet  múzeumi  másolatok  alap¬ 
ján  illusztráló  légkörben.  A  világi  festészetben 
a  müncheni  Hofteater,  a  vallásosban  Ober- 
ammergau  lett  az  eszménykép.  A  világi  képe¬ 
ken  Nérók,  Wallensteinek  lépkedtek  világot 
rengető  léptekkel  az  aszfaltos  világban.  A  val¬ 
lásos  festészetben  pedig  parádés  felvonulásokat 
rendeztek  az  Atyaisten  előtt,  hamis  stílű  shakes- 
pearei  szcénákat  adtak  elő,  amelyekben  a  szen¬ 
tek  mint  hőstenoristák,  az  angyalok  mint  Wal- 
kürök  rengették  meg  a  szkepszistől  ellankadt 
kebleket.  Zseniális  Munkácsynknak  is  az  volt 
az  átka,  hogy  Piloty  iskolájába  került  és  nem 
született  harminc  évvel  később.  Pazar  alkotó- 

képessége  nélkülözte  az  úttörők  magas  intuí¬ 
cióját.  A  kivívott  művészettörténelmi  alapon 
szédítő  magaslatra  emelkedett,  a  vallásos-tör¬ 
ténelmi  iskolának  csúcspontján  áll,  de  a  Piloty- 
iskola  múzeumi  színezése  alól  nem  tudott  sza¬ 
badulni  és  sokszor  lenyűgözte  mesés  fantáziáját 
a  mesterkélt  póz.  Munkácsy  gyakran  aggo¬ 
dalmasan  kereste  megfelelő  modellét,  de  igazi 
nemes  realizmus  helyett  legtöbb  esetben  ő  is 
a  történelmi  iskola  módja  szerint  úgy  ideáli- 
zálta  alakjait,  hogy  sem  reális  képmások, 
sem  művészi  összefoglalásból  eredő  ideál-reá¬ 
lista  tipusok,  teszem  Böklinéi. 

A  történelmi  iskolát  a  modern  korképek 
szorították  ki.  A  festők  belátták,  hogy  akadé¬ 
miai  sémák  és  múzeumi  tanulmányok  igazi 
művészetet  teremteni  nem  fognak.  A  természet 
a  művészet  igazi  földje,  a  múzeumi  nagyságok 
csak  kiegészítő  elemei  az  önálló  művészeti 
tevékenységnek.  Az  Anteus-mitosz  beigazoló¬ 


dott  a  művészetben  is.  A  művészet  nem  sza¬ 
kadhat  el  büntetlenül  népétől,  korától,  föld¬ 
jétől.  Zolának  a  „föld  illata"  minden  túlhajtás 
és  ellenkezés  dacára  hatalmas  igazsággá  lett. 
A  hamis  póz,  deklamálás,  szenvelgés,  szel¬ 
lemeskedés,  bölcselkedés  vérszegénysége  egye¬ 
dül  a  valósághoz  való  visszatérés  által  volt 
gyógyítható:  megszületett  a  naturalizmus  vagy 
reálizmus.  A  renaissance  szép  emberei,  elbájoló 
donnái  már  régen  elporladtak  Itália  campo- 
santoiban,  csak  a  művészetben  kisértettek  vér 
és  hús,  tehát  élet  nélkül.  A  modern  élet  még 
kialakulóban  volt,  határozott  típusokat  még 
nem  teremtett,  azért  a  művészet  oda  nem 
fordulhatott.  De  ott  volt  a  nép,  a  nemzetet 
fentartó  elem,  a  mind  hatalmasabban  érvé¬ 
nyesülő  negyedik  rend,  melyet  a  munka  ke- 
ménynyé  edzett,  markánssá  formált.  Ha  vonal 
kellett,  ott  volt  vonal,  mely  nem  lendült  ugyan 
a  írattatok  aranymetszete  szerint,  de  a  külön- 

féle  fokú  szellemi  élet  igaz  kifejezése  volt.  A 
ruharedőkből  Rafael  és  van  Eyck  nem  kandi¬ 
káltak  ki  agyonnyomorított  alakban,  de  a  ruha 
vele  élt  az  emberrel,  egészet  képezett  vele  és 
nem  kellett  kikeményíteni,  sem  szegekkel  és 
pálcákkal  redőkbe  szedni.  Ez  a  közvetlen  meg¬ 
figyelés  a  vallásos  festészetben  is  tért  hódított. 
Menzel  és  Liebermann  kísérleteztek  vele,  de 
nem  számoltak  a  közérzéssel.  Reálisztikus 
Krisztus -alakjaikat  a  modern  tipikus  zsidók 
között  keresték.  Ez  pedig  oly  hiba,  mely  lehe¬ 
tetlenné  teheti  a  legjobb  képet.  A  XIX.  század 
zsidaját  nem  lehet  a  szent  történetek  hordozó¬ 
jává  tenni  anélkül,  hogy  ezen  képek  nevet¬ 
ségesekké  ne  váljanak,  vagy  frivol  gúny  tár¬ 
gyává  ne  legyenek.  Ez  esetben  a  művészetnek 
feltétlenül  engedményt  kell  tennie  a  közfel¬ 
fogásnak  a  történeti  igazság  rovására.  Geb- 
hardt  Ede  más  úton  kísérelte  meg  a  reálisz¬ 
tikus  felfogást  a  vallásos  festészetbe  beoltani. 
Érezte,  hogy  az  alapgondolat  helyes,  csak  a 
formát  még  nem  találtuk  meg.  Akkor  a  közép¬ 
kori  német  és  németalföldi  mesterekhez  fordult 
tanácsért.  Van  Eyck,  Dürer,  Holbein,  Roger 

van  dér  Weyden  lettek  mesterei.  A  ruhakér¬ 
dést  nem  oldotta  meg,  csak  újabb  változatban 
vetette  fel.  A  renaissance  hullámredős  tunikáit 
és  tógáit  elraktározta  és  helyettük  a  XV.  szá¬ 
zadi  német  viseletét  vette  elő.  Ami  a  régi 
német  mestereknél  naivitás,  az  nála  tudatos 
utánzás,  azért  nem  is  tudott  az  igazság  ere¬ 
jével  hatni.  Szerencsésebb  volt  az  alakok  reálisz¬ 
tikus  megmintázásában ;  ez  az  ő  nagy  érdeme 
és  ezzel  lett  Uhdenek  és  a  modern  vallásos 
festőknek  előfutárává.  Szentjeinek  és  apos¬ 
tolainak  jól  átdolgozott,  markánsan  kiképezett 
koponyája,  arccsontváza,  izomzata  merő  ellen¬ 
téte  a  nazarénusok  és  düsseldorfiak  sémáinak. 
De  ezen  erőteljes,  majdnem  szobrászmintázás 
közben  kimerült  ereje  nem  volt  képes  benső¬ 
séges,  meleg  lelki  életet  lehelni  alakjaiba.  A 
jámbor  hit  és  benső  vallásos  meggyőződés 
külsőleg  szemmeresztésben,  lesütésben,  forga¬ 
tásban  és  folyton  ismétlődő  azonos  kézmoz¬ 
dulatokban  sekély esedik  el. 

A  művészettörténeti  helyzet  tehát  a  múlt 
század  nyolcvanas  éveiben  a  következő :  a 
reálizmus  már  megvetette  lábát  a  vallásos 
festészetben,  bár  kedveltté  még  nem  vált.  Sőt 
ekkor  tör  ki  az  élet-halálharc :  a  realizmus 
hadat  izén  a  sémákban  burkolódzó  hamis 
ideálizmusnak.  A  modern  vallásos  festészet 
élén  Uhde  P'rigyes  áll  és  vele  elszántan  küzd 
egy  művészileg  fegyelmezett  sereg.  A  harc 
heves  és  zajos  és  nem  is  könnyű,  mert  a 
vallásos  festészet  hamis  ideálizmusa  nem  egy 
forrásból  fakadt.  Lássuk  ezt  az  ideálizmust 
közelebbről. 

Amint  már  érintettem,  Uhde  előtt  nagyob¬ 
bra  sematikus  ábrázolások  voltak  divatban 
az  egyházi  festészet  terén.  Egy  század  óta 
igazi  művészi  vallásos  festészet  nem  létezett. 
Ami  volt,  mind  csak  jó  akaratból,  kevés  mű¬ 
vészeti  tudásból  és  utánzásból  eredt.  A  klasszi- 
cizáló  művészet  egyébként  is  forgalomba  hozta 
a  görög  sematikus  ábrázolásokat,  a  filozófiai 
elvonásokat  és  általánosításokat.  Goethének 
általános  emberije  a  művészetben  viaszál¬ 
arcokká  alakult  ki.  Az  esztétikusok  megvoltak 
győződve,  hogy  az  ember  úgy,  ahogy  látjuk, 
degenerálódott  alak  és  csak  a  görög  világban 
éltek  igazi  eszményi  szépségű  emberek,  akikben 
az  arányosság  matematikai  pontossággal  tűn- 

dökölt.  Nem  maradt  tehát  más  hátra,  mint 
körzővel,  centiméterrel  lemérni  a  milói  Vénusz 
és  a  belvederi  Apolló  arcvonalát,  szem-  és 
ajkmetszését,  orrhajlását,  eliptikus  arcformáját 
és  azután  kiszámítva,  hogy  az  eszményi  egység 
hányszor  foglaltatik  az  egyes  tagozatban,  ezt 
a  szabályt  szent  és  sérthetetlen  művészeti 
törvénynyé  emelni.  Ehhez  járult  az  olasz  mű¬ 
vészeti  emlékek  tanulmányozása,  különösen 
a  trecento  és  quattrocento  esetlenül  naiv  em¬ 
lékeinek  hódolatos  bámulása.  Amit  a  primitív 
mesterek  fogyatékos  kézügyességgel,  az  egyéni¬ 
nek  hűséges  visszaadására  való  képtelensé¬ 
gükkel  megalkottak,  azt  a  vallásos  esztétika 
kánonná  emelte.  A  cinquecento  mindjobban 
érvényesülő  realizmusát  szintén  hamisan  fogta 
fel.  Azt  még  nem  tudta,  hogy  Andrea  dél 
Sarto  az  egyháziak  által  is  mindig  áhitatosnak 
elismert  Madonnáihoz  Lucretia  di  Bacio  dél 
Fede  állt  modellt ;  hogy  Rafael  Madonnái  római 
szépségek  voltak;  hogy  a  sixtusi  Madonna 
modellje  római  pékleány  „La  Fornarina",  akit 
nem  stola  kötött  Rafaelhez  és  a  vallásos  világ 
mégis  századokon  át  áhítattal  tudott  előtte 
imádkozni.  Azt  is  elfeledte,  hogy  Tiziano  As- 
suntája  valaha  Velence  callein  lépkedett  és 
lagúnáin  gondolázott,  hogy  Holbein  Máriája 
nem  találta  méltatlannak  germán  nő  élethű 
vonásaiban  jelenni  meg.  Arra  sem  gondolt, 
hogy  az  olasz  arcok  formás  arcvonala  még 
a  lazzaronik  csoportján  is  felcsillan,  ha  nem 
is  Andreotti  kiadásában.  Az  északiaknak  java¬ 
részt  ismeretlenek  voltak  a  déli  típusok  és 
azért  mint  a  természetfölöttiség  sérthetetlen  esz¬ 
ményképeit  tisztelték.  Az  olasz  realizmus  nálunk 
tudatlanság  révén  idealizmussá  cseperedett  fel. 
Midőn  modern  festőink  ugyanezt  akarták'  tenni 
hazai  talajon,  jerikói  lárma  keletkezett  ellenük. 

Jó  része  van  ebben  az  egyénietlenítő  irány¬ 
zatban  a  bizánci  művészetnek,  a  mozaiktechni¬ 
kának  és  a  freskófestésnek  is.  A  bizánci  mű¬ 
vészet  nagyobbára  keleti  hatások  alatt  áll, 
ahol  az  egyén  teljesen  elveszti  értékét  és  bele¬ 
olvad  a  tömegbe.  Keleten  az  egyesnek  nincs 
szerepe;  ott  mindig  a  tömeghatás  a  fő.  „Milliók 
egy  miatt  “  — mondja  találóan  Madách.  Legyen 
aztán  annak  az  egynek  neve  akár  Jehova,  akár 
Fáráó,  láma  vagy  magas  porta,  kalifa  avagy 
porfürogenitus.  A  népnek  nincs  jelentősége 


mint  egyedek  összetételének,  hanem  csak  mint 
szolgaseregnek.  Ilyen  gondolatvilág  mellett  az 
individualizmus  a  művészetben  sem  virulhat. 
Mihelyt  megszűnik  tehát  Keleten  a  latin  be¬ 
folyás,  rögtön  kivész  az  egyéni  ábrázolás  és 
a  művészet  tisztán  dekoratív  szerepet  kap.  A 
bizánci  művészet  hatása  pedig  a  nyugati  egy¬ 
házi  művészetre  a  VII.  századtól  a  XH-ig  felette 
erős.  Ezt  még  erősebben  kidomborítja  a  mozaik¬ 
nak  természete.  Apró  kövekből  rakosgatja  ösz- 
sze  a  képet,  tehát  nagyon  kötve  van  a  rész¬ 
letek  kidolgozásánál.  Finomabb  nüanszokat 
kifejezni  képtelen.  Nem  is  erre  törekszik.  A 
monumentális  hatás  képezi  főfeladatát,  amelyet 
ez  a  nagy  vonásokkal  dolgozó  művészeti  tech¬ 
nika  mindig  feltétlenül  elér,  amíg  hű  marad 
nagy  stílű  természetéhez.  A  freskó  felfogás 
tekintetében  szintén  sematikusabb  ábrázolásra 
van  utalva.  A  magasban  elhetyezve,  felső  fal¬ 
területeket  díszítve,  csak  úgy  érvényesülhet, 
ha  nagy  vonalakkal  dolgozik,  mindent  egy¬ 
szerűsít  és  aprólékos  részleteket  elmellőz,  ame¬ 
lyek  a  magasból  úgy  sem  vehetők  ki  és  csak 
zavarják  a  fővonalak  hatását.  A  nagy  távolság 
miatt  nagyítani  kénytelen,  ami  lehetetlenné 

teszi  a  realisztikus  ábrázolást.  Mindezek  ezen 
technikának  természetes  folyományai,  amelyek 
nemcsak  a  múltban,  hanem  a  jelenben  is  érvé¬ 
nyesek.  Ugyanezen  elvek  alapján  festette  meg 
Puvis  de  Chavannes  a  párisi  Pantheonban 
Szt.  Genovéva  életét.  Szintén  sematikusabb, 
kontúrokkal  dolgozó  falképek,  de  azért  a  modern 
vallásos  festészet  legremekebb  alkotásainak 
tartjuk.  Azonban  a  mozaiknak  és  freskónak 
szabályai  az  olajfestésre  átruházva,  meghami¬ 
sítják  annak  természetét  és  művészietlenné 
teszik.  Már  pedig  a  keresztény  műemlékek 

javarésze  a  mozaik- és  freskó-technikának  körébe 

tartozik.  Michelangelo  Sixtus-boltozata  és  Rafael 
Stanzái  ebben  a  kategóriában  foglalnak  helyet. 
Érthető  tehát  az  egyháziak  sematikus  gon¬ 
dolkozása,  amely  műemlékeiknek  főbüszke¬ 
ségein  —  a  mozaik  és  freskó  remek  alkotá¬ 
sain  —  nevelődött. 

A  nazarénusok  Rómában  főkép  a  cinque- 
cento  freskóit  tanulmányozták  és  azután  olaj¬ 
festéssel  vásznon  utánozták.  Nem  számoltak 
a  technikával  és  bár  a  freskó  technikájával  is 
keservesen  kínlódtak,  mégis  folyton  arról  ábrán¬ 
doztak,  hogy  Németország  minden  falterületét 
freskókkal  borítsák  be.  Mivel  falterületet  csak 
keveset  kaptak,  vászonra  festették  freskóikat, 
tehát  olajjal  sematikus  alakokat  ábrázoltak. 
És  ezeknek  az  érdemes  nazarénus  festőknek 
súlya  alatt  nyög  még  most  is  vallásos  festé¬ 
szetünk.  Sőt  ami  még  veszedelmesebb,  any- 
nyira  vérré  vált  a  nagyközönségben  a  naza¬ 
rénus  gondolkozás,  hogy  különösen  az  egy¬ 
háziak  nem  is  képesek  a  vallásos  festészetet 
másként  felfogni  és  elfogadni,  mint  a  naza- 
rénusoknak  azóta  gyárilag  még  jobban  kiüresí- 
tett  szent  képeiben.  Minél  sematikusabb,  minél 
bizantinikusabb,  minél  közelebb  áll  hasonló¬ 
ságban  a  papiros  álarcok  egyéni  vonásban 
szűkölködő,  lelketlen  ürességhez,  annál  inkább 
megnyeri  a  vallásos  gondolkozásúak  tetszését. 
És  utánuk  indult  minden  vallásos  festő.  Közön¬ 
ségünk,  mely  sohasem  látott  eredeti  Rafaelt, 
Tiziánot,  Murillot,  Velasquezt,  Rembrandtot,  és 
gyerekkora  óta  ezen  olajnyomatú  freskókban 
gyönyörködött,  hogyan  tudott  volna  élvezni, 
ha  véletlenül  egy-egy  eredeti  cinquecentói 
képet  látott?  Nem  is  volt  ezen  műveknek  soha 
sem  igaz  becsülete  az  egyháziak  körében ; 


mindig  világiasaknak  tartották  és  a  trecento 
meg  a  quattrocento  esetlenségeiért,  de  semati- 
kusságáért  lelkesedtek. 

Az  egyházias  esztétika  észokokkal  is  támo¬ 
gatta  a  sematikus  felfogást.  Eszerint  a  bűn 
megrontotta  Isten  képét  és  hasonlatosságát 
az  emberben,  tehát  nem  szép.  Nem  az  egyéni 
arc  a  szép,  hanem  az  a  valóság  alatt  vagy 
azontúl  ragyogó,  Isten  örök  gondolatában  élő 
eszményi  forma,  amelyről  Plátó  is  álmodozott. 
Ezt  az  esetlegességektől,  egyénitől  ment  esz¬ 
ményi  szépség-formát  kell  a  művésznek  meg¬ 
találnia  és  ábrázolnia.  Minél  kevesebb  tehát 
az  egyéniség,  a  jellemző,  az  igazi  emberi, 
annál  tökéletesebb,  eszményibb  az  ábrázolás. 
Erre  az  eszményi,  elvont  szépség  vesszőparipá¬ 
jára  azután  felkapaszkodtak  a  tehetségtelen 
festők  és  vígan  gyártották  a  sematikus  szent¬ 
képeket.  Növelte  ezt  az  áldatlan  művészeti 
özönvizet  a  gyárilag  előállított  olaj-,  szín-  és  acél¬ 
nyomatok  ízléstelensége.  Potom  áron  kaptunk 
eredeti  metszeteket.  Lionardo  „Utolsó  Vac.sorá  - 
ját,  valamint  Rubens  „Szentháromság “-át  min¬ 
den  keresztény  lakásban  feltaláltuk.  De  mi  még¬ 
sem  tudtunk  örülni  a  művészetek  ezen  nép¬ 
szerűsítésének,  mert  profanáivá  láttuk  a  zsenik 
műremekeit.  Kontúrok  közé  nyomorított  szín¬ 
pecséteket  élvezett  a  vallásos  közönség,  ame¬ 
lyek  a  tetszetősség  kedvéért  még  jól  ki  voltak 
vasalva  és  gondosan  le  voltak  simítva. 

És  most  ezen  esztétikailag  ennyire  romlott 
ízlésű,  teljesen  sémákba  és  kontúrokba  be¬ 
rozsdásodott  közönség  elé  lép  a  modern  fes¬ 
tészet,  amely  bár  tisztelettel  tekint  a  múlt 
nagy  mestereire,  de  megkísérli  uj  csapást  vágni 
a  művészetben.  A  százados  sémákkal  szem¬ 
ben  a  valódi,  pezsdülő,  mozgó,  kézzelfogható 
életet  állítja;  a  vizenyős  képzelet  és  a  jóakaratéi 
hazugság  ellen  szegezi  az  önálló,  egyéni  fel¬ 
fogást.  Ez  a  realizmusa  már  magában  vérig 
sebezi  az  evolúcióval  haladni  képtelen  kon- 
zervativeket.  Azonfelül  ezt  a  realizmust  egészen 
sajátos,  új,  egyéni  eszközzel  akarja  festőién 
kifejezni.  Megkezdi  azt  a  művészetet,  amit 
Gurlitt  „die  Kunst  aus  Eigenem“-nek  nevezett. 
Nem  akar  többé  az  olasz  művészet  taposott 
országútján  bandukolni.  Egyéni,  faji,  nemzeti 
akar  lenni.  Az  olasz  művészet  a  tiszta,  át¬ 
látszó,  kék,  derült  itáliai  ég  alatt  a  vonalak 

és  formák  ritmusában  kifejezett  festőiségért 
lelkesedett.  A  szín  még  a  Lionardo-féle  olvadé- 
konyságban  és  Tiziano  királyi  kolorizmusában 
is  inkább  a  nemes  formák  kitöltője,  bár  oly 
szervesen  illeszkedik  bele,  mint  a  lélek  a  testbe. 
A  színek  a  formákat  juttatják  kifejezésre.  Mi 
modernek  és  északi  emberek  a  párateltebb 
légkörben  a  szín-  és  fényért  rajongunk.  Keve¬ 
sebb  jut  belőle  nekünk,  tehát  sovárogva  keres¬ 
sük.  A  modern  művészetben  a  formák  felol¬ 
vadnak,  a  határok  elmosódnak,  a  vonalak  és 
formák  lengése,  édes-csengésű  simulékony¬ 
sága,  elbájoló  egybeolvadása  háttérbe  szorul 
és  a  színek  és  fény  segítségével  kifejezett 
festőiség  nyomul  előtérbe.  A  modern  vallásos 


festészet  Uhdevel  élén  ezen  felfogásnak  híve 
és  így  már  természetszerűleg  hiányzik  alko¬ 
tásaiból  a  vonalritmus,  amit  közönségünk  az 
olasz  műveken,  vagy  azok  gyenge  reproduk¬ 
cióiban  eltorzítva  bár,  de  megcsontosodva 
megszokott. 

Ezt  a  születésében  már  törvénytelen,  fejlő¬ 
désében  korcs,  sematikus  festészetet  tette  tönkre 
a  modern  művészet  Uhde  és  iskolája  által  és 
vezette  diadalra  azt  az  idealizmust,  mely  nem 
üres  sémákon  élősködik,  hanem  a  valódi  életet, 
természetet,  embereket  festői  felfogásával,  a 
szín  és  fény  poezisével  nemesíti,  eszménye- 
síti,  szépíti.  Hogy  hogyan,  azt  más  alkalom¬ 
mal  fogom  elmondani. 

Fieber  Henrik 


EX-LIBRIS 

LAKATOS  ARTÚR  RAJZA 


370 


KOLOZSVÁRI  marton  és  qyörqy  művészete 


z  idén  huszonöt  eve  annak,  hogy  a 
prágai  Hradsinon  álló  Szent  György  - 
szobrot  lefoglaltuk  a  magyar  művé¬ 
szettörténet  számára.  Csodálatos 
véletlen  folytán  felismertük  benne 
régi  nemzeti  kultúránk  egyik  elroncsolódott 
koronájának  messze  idegenbe  vetődött  ékkövét. 
A  hatodfélszáz  éves  bronzlovast  egyszeribe 
visszaillesztettük  szépen  Kolozsvári  Márton  és 
György  Nagy  Lajos -korabeli  művészeink 
szoboralkotó  tevékenysége  körébe,  ama  hír¬ 
neves  nagyváradi  szobor-sorozat  közé,  melyből 
-  sajnos !  —  ránk  már  nem  maradt  egyéb, 
mint  néhány  grafikus  vázlat  és  az  ódák,  meg 
krónikák  áradozó  dicséretei. 

Amiről  tudtuk,  hogy  voltak,  nyom  se  igen 
maradt  fenn,  amit  meg  látni  lehetett  Prágában, 
arról  csak  500  év  múlva  derült  ki,  hogy  a 
miénk.  Természetesen  nem  késtünk  szivünkbe 
fogadni  ezt  a  megmaradt  egyetlen  emléket.  Há¬ 
rom  példányban  is  levétettük  bronzmásolatát, 
egyik  a  budai  halászbástyát  díszíti,  a  másik 
Kolozsvárott,  a  művészek  szülőhazájában  van 
felállítva  s  a  harmadik  pedig  a  budapesti 
szobrász  mesteriskola  kertjében  kerül  elhelye¬ 
zésre,  most  önti  Róna.  Ezeken  kívül  gipsz¬ 
ből  három  múzeum  őrzi  az  országban.  .Sze¬ 
münk  előtt  van  hát  a  legméltóbb  helyeken 
a  múlt  e  dicsőséges  maradványa  s  bár  művé¬ 
szeinek  megismeréséhez  vezető  sovány  iro¬ 
dalmi  nyom  is  bővült  újabban  valamicskét,  a 
szigorúan  tudományos  méltatás  még  mindig 
nem  tudott  behatolni  e  szobrász-művészet 
titkába. 


Eddig  két  oldalról  foglalkoztak  legtöbbet 
Kolozsvári  Márton-  és  Györgygyel,  illetőleg 
alkotásaikkal :  a  külföldi  művészettörténészek 
és  a  hazai  archaeologusok.  Egyikőj üknek  a 
munkája  sem  vezetett  kellő  eredményre.  Min- 
deniknél  hiányzott  valami  a  kiindulásnál,  vagy 
a  helyes  nézőpont  vagy  a  megfelelő  módszer. 
Az  idegen  szakírók  (csaknem  kizárólag  néme¬ 
tek),  elégséges  tárgyi  ismeret  nélkül,  ingadozó 
ítéletet  mondhattak  csupán.  Meg  aztán  önkén¬ 
telenül  is  a  német  szobrászat  eseményei 
lebegtek'  szemök  előtt  s  az  ítélet  megfogal¬ 
mazásakor  nem  bírták  hová  elhelyezni  e 
magános  jelenséget.  Hazai  tudósaink  pedig 
egyoldalú  módszerrel  csoportosították  azt,  amit 
megtudniok  sikerült. 

Egy  rövid  szemle  elég,  hogy  erről  meg¬ 
győződést  szerezzünk.  Kugler  azt  mondja  pl.  a 
Kolozsváriakról,  hogy  az  arcnál  még  típusból 
indulnak  ki,  de  megvan  bennök  a  natura¬ 
lizmusra  való  törekvés.  A  homlokon  redőket 
alkalmaznak  az  erőkifejtés  jelzésére.  Az  öltözet 
részletező.  S  a  ló  bár  nehézkes,  de  életteli 
formájú. 

Közel  álló  ehhez  Schnaase  véleménye.  A 
Szent  György  szobrában  ő  már  olyan  natu¬ 
ralizmust  lát,  mely  levetkőzte  azt  az  architek- 
tonikus  merevséget,  aminőt  például  a  bam- 
bergi  dóm  Szent  István -szobrán  látunk,  sőt 
amely  még  a  tizenötödik  század  olasz  lovag¬ 
szobrain  is  észrevehető.  Ugyancsak  ő  mondja  : 
„Die  Ausführung  bezweckt  die  höchste  Leben- 
digkeit  und  zugleich  eine  recht  naturalistische 
Ausführlichkeit“. 

Wilhelm  Bode  homlokegyenest  ellenkezőleg 
azt  állítja,  hogy  naturalisztikus  felfogás  és 
kivitelben  Szent  György  nem  mérkőzhetik  az 
itáliai  quattrocento  hasonló  alkotásaival,  sőt 
még  a  bambergi  lovasszobornak  is  mögötte 
áll  e  tekintetben.  A  prágai  szobor  becse  és 
különös  érdeke,  inkább  a  ló  és  lovag  stilizált 
kidolgozásában,  heraldikai  fölfogásában  és 
ennek  megfelelőleg  minden  részlet  hozzá  alkal¬ 
mazásában  rejlik  —  szerinte.  S  mindezekből 


azt  gyanítja,  hogy  készítői  a  kornak  ötvös¬ 
művészei  közül  kerültek  ki. 

Grueber  óvatosságában  magát  a  művet  nem 
meri  elhelyezni  sehová,  miután  az  Alpeseken  túl 
ily  középkori  ércművet  teljes  alakban  nem  ismer. 
Minden  stilisztikai  alap  nélkül  arra  gondol, 
hogy  a  Kolozsváriak  művészete  rokonság¬ 
ban  van  az  északi  Németországból  származó 
domborművekkel,  miután  az  ércöntés  a  tizen¬ 
negyedik  században  Kölnben  és  Lübeckben 

virágzott.  Mellőzve  sok  más  írót,  csak  még  a  leg- 
hivatottabbak  egyikét  hallgassuk  meg.  Joseph 
Neuvvirth  —  a  prágai  egyetem  művészettörté¬ 
neti  tanára  —  a  következőképen  nyilatkozik: 
„A  ló  mozdulata  meglepően  élénk,  idomai  a 
valóság  beható  tanulmányozását  árulják  el ; 
a  sárkányölő  lovas  tartása  kissé  elfogult". 
Más  helyen  ismét:  „Szent  György  mozdulata 
energikusabb  lehetne,  mindazonáltal  a  mű  sok 
természeti  tanulmányozásról  tanúskodik". 

Ezek  szerint  a  Kolozsváriak  művészetében 
egyik  naturalizmust  lát,  a  másik  stilizáltságot. 
Ki  a  valóság  megfigyelését,  ki  pedig  a  merev 
heraldikus  felfogást  véli  felismerni.  Egy  az 
ötvösséghez  csatolja,  más  az  északnémet  réz¬ 
öntőkre  gondol,  a  harmadik  pedig  akkora 
szobrászművészeknek  tartja,  akik  levetvén  az 
architektonikus  merevséget,  felülmúlják  az  őt 
megelőző  német  és  olasz  szoborműveket. 

Szóval,  ennyi  ellentmondásból  is  láthatjuk, 
hogy  külföldi  ember  még  eddig  nem  alkotott 
szilárdan  felépített  véleményt  és  pedig  azon 
egyszerű  oknál  fogva  nem,  mert  nem  értette 
meg  e  speciális  talajból  különös  körülmények 
között  kinőtt  alkotást.  Mindig  is  egyoldalú 
álláspont  marad,  ha  a  magyar  kéz  alkotta 
Szent  György-szobornak  megismerésére  más 
szobrokra  kigondolt  meghatározásokkal  akar¬ 
nak  vezetni.  Arról  szó  sem  lehet,  hogy  Márton 
és  György  művészetét  egy  kalap  alá  vegyük 
minden  más  vele  egykorú  kőfaragó,  ötvös 
vagy  rézöntő  alkotásával.  Nagyon  természete¬ 
sen,  ha  a  középkor  bronz-szobrászati  emlé¬ 
kekben  szegény,  akkor  nincs  mihez  hasonlítani 
e  művet  és  akik  a  német,  az  olasz,  vagy 
francia  másnemű  szobrászati  alkotásokra  ma¬ 
gyarázatot  állapítottak  meg,  ugyanazon  motí¬ 
vumokkal  nem  képesek  a  nagyváradi  öntő¬ 
műhelyben  a  világtól  elzárt  művészi  elmék 
termékét  kellő  világításba  helyezni. 

S  így  vagyunk  ezzel  idehaza  is.  Az  a 
kényelmes  csatlakozás  valamelyik  külföldi 
véleményéhez,  de  sőt  még  a  nagy  szorgalom¬ 
mal  összehordott,  tárgyi  ismeretekre  vonatkozó 
anyag  sem  viszi  előbbre  a  kérdést  megfelelő 
feldolgozás  nélkül. 

Különben  is  a  régi  művészeti  alkotások 
tudományos  vizsgálása  nálunk  még  mindig 
többnyire  a  leltározó  archaeologia  védőszárnya 


alatt  folyik.  Olyasféle  jóllakott  önelégültséggel, 
mintha  a  művészettörténeti  tudományt  nem 
is  volna  szükséges  és  lehetséges  különb  mód¬ 
szerrel  mívelni.  Pedig  a  művészeti  tények 
nyers  anyagának  összehordása  magában  véve 
még  nem  elegendő  a  művészeti  jelenségek 
lényegének,  okainak  és  hatásainak  felismeré¬ 
séhez.  Mint  a  legnagyobb  rakás  fa  sem  ér 
semmit,  ha  tüzet  nem  fog. 

Azaz  a  művészettörténeti  tudománynak  nem 
lehet  csupán  az  a  célja,  hogy  a  tudást  láncra 
fűzze,  hanem  hogy  az  eddig  ismert  dolgok 
között  új  és  mély  kapcsolatokat  vagy  különb¬ 
ségeket  állapítson  meg.  S  ennél  a  pontnál  meg 
kell  jegyezni  azt,  hogy  a  műalkotások  valódi 
magyarázata  csupán  a  művészet  iránti  valódi 
eleven  érzésből  fakadhat.  Eredeti  átérzés  nélkül 
a  kutató  csak  górcsövi  munkálatokat  végez. 
Pedig  a  részlet  sohasem  önmagáért  értékes, 
hanem  legfeljebb  csak  annak  a  dokumentá¬ 
lására  szolgálhat,  hogy  bebizonyítsa  az  összes¬ 
ség  egységes  és  organikus  voltát.  Minthogy 
az  általános  meghatározások  a  részleteken 
nyugszanak,  az  általánosan  át  mindig  szemünk 
elé  kell  tárulnia  a  különösség  jeleinek  is.  A 
differenciáló  természet  az  oka  annak  éppen, 
hogy  a  művészeti  korok  genetikus  csoporto¬ 
sítása  mindig  új  és  új  szempontok  szerint 
történik,  amint  a  megismerés  mélyebbre  halad. 

így  hát  nem  n}/ugodhatunk  bele  a  magyar 
műemlékek  legkiválóbbjának  tisztán  idegen 
álláspontról  való  megítélésébe,  de  épp  oly 
kevéssé  fog  bennünket  kielégíteni  a  Kolozs¬ 
váriak  művészetének  inventárszerű  tárgyalása. 
Mert  bár  semmilyen  vizsgálódás  adatai  sem 
közönbösek,  de  bárminőé  sem  elégséges  arra, 
hogy  általa  kiaknázó ttnak  lehessen  tekinteni 
valamely  műalkotás  egységes  jelentőségét. 

A  Kolozsvári-kutatók  közt  a  legnagyobb 
érdem  kétségen  kívül  Wenrich  Vilmosé.  Ez 
a  derék  szász  tudós  fejtette  meg  1870-ben, 
hogy  Martinus  et  Georgius  de  Clussenberch 
azonos  Martinus  et  Georgius  de  Colosvár-ral. 
Utána  sokan  tollúkra  vették  a  művészeket, 
igazán  érdemileg  azonban  csak  Czobor  Béla 
és  Hampel  József  (Kárász  Leó  és  Kövér  Béla 
név  alatt)  foglalkoztak  vele.  Sok  becses  tárgyi 
észleletükre  nem  térve  ki,  csupán  e  kérdés¬ 
ben  nyilvánított  művészeti  nézetüket  kívánjuk 

leszögezni.  Márton  és  György  művét  mind¬ 
ketten  Bode  után  az  ötvösművek  rangjára 
becsülik.  Meglehetős  önkénynyel  Czobor  Szent 
László  győri  hermáját,  Hampel  pedig  Nagy 
Lajos  aacheni  ajándékkincsei  közül  a  nagy 
címerdarabokat  is  e  mesterektől  származóknak 
mondja.  Világos,  hogy  itt  az  esetleges  dátum- 
közelségre  nagyobb  súly  van  vetve,  mint  a 
művek  stílusainak  egyezésére. 

A  leíró  archaeologiának  más  a  módszere, 
mint  a  magyarázó  művészettörténetnek.  Az 
archaeologus  mindenekelőtt  az  ikonográfia 
iránt  érdeklődik.  Legfontosabb  előtte,  hogy 
lóháton  szokásos-e  ábrázolni  Szent  Györgyöt 
vagy  gyalog  ?  És  hogy  azért  lőn-e  a  lovagok 
védnökévé,  (equitum  patronus)  mert  sokszor 
paripán  ülve  ábrázolták,  vagy  pedig,  mert 
lovas  katona  volt  a  szent  legenda  hőse,  azért 
ábrázolták  lóháton.  Ha  meg  gyalog  fordul 
elő :  a  sárkány  előtt  áll-e  vagy  pedig  fejére 
rakja  lábát?  Továbbá  legbecsesebb  megfigye¬ 
lésnek  azt  tartja,  mikor  az  eredeti  mű  gondos 
megvizsgálása  után  észlelted k  a  szelelő  nyílások 
nyoma.  Más  érdekes  észlelete,  hogy  a  hite 
szerint  Prágában  öntött  szobornak  tönkrement 
viaszmintájáról  gipszmodell  maradt  Váradon  (?); 
meg  hogy  sodronyszálakból  (?)  alakították  az 
öntött  szobor  hajzatát,  melyek  az  arc  körül 
hengerded  tekercsek  formáját  öltik  s  a  kopo¬ 
nyán  mint  hullámzó  sodronyszalagok  egymás¬ 
hoz  való  forrasztás  révén  adják  ki  a  fej  dom¬ 
borulatát.  Föltűnő  előtte  az,  hogy  az  ifjú 
nyakig  vértezetben  van,  a  fején  pedig  hiányzik 
a  sisak.  E  feltűnő  ténynek  azonban  nem  bírja 
megállapítani  okát.  Azt  sem  tudja  azonban 
bizton,  hogy  a  prágai  szentnek  volt-e  szent 
fénye  vagy  sem.  Lehet,  hogy  volt  és  levették, 
fia  volt,  akkor  vájjon  hol  állhatott  az  ?  stb. 

Mindez  azonban  csak  a  külső  körülmé¬ 
nyekre  vonatkozik,  amelyhez  van  még  vagy 
száz  további  kérdése.  És  pedig  olyan  kérdése, 
mikre  nehéz  megfelelni,  de  ha  megfeleltünk, 
sem  leszünk  okosabbak  tőle.  Sokkal  egysze¬ 
rűbben  megy  azonban  nála  a  művészi  ítélet 
kimondása.  Elég  az  egyház  hieratikus  fel¬ 
fogására  hivatkozni,  az  mindent  eltakar.  Nem 
az  érzékek  által  közvetített  hatásokból  történik 
tehát  a  kiindulás  e  módszernél,  hanem  az 
elméleti  stúdiumokon  alapuló  hideg  mérlegelés¬ 

378 


bői.  Eltanult  mértékegységek  erőszakoltatnak 
fel  az  egyéni  alkotásokra.  S  a  műítélet  címe 
alatt  az  értelem  leltározó  feladatot  végez. 

A  művészet  így  a  rovatos  elme  martaléka 
lesz,  mely  osztályzat  alakjában  fejezi  ki  a 
műértéket,  mint  az  iskolai  dolgozatoknál  szokás. 
Az  ítélet  számtani  alapot  nyer  s  a  vonal- 
vezetés,  a  mozdulat,  az  elrendezés,  a  cselek- 
vény  élénkségének  erősebb  vagy  bágyadtabb 
volta  stb.  egyes,  kettes  vagy  hármas  kalkulusát 
a  humanisztikus  vagy  egyházi  szempont  súly 
szerinti  lemérése  után  állapítja  meg.  Az  ada¬ 
golás  tovább  is  folytatódik,  megtudandó, 
mennyiben  van  meg  a  művészi  alkotásban 
a  kor  áhítata,  naiv  bája  stb.  Eme  analitikus 
botorkálásnál  aztán,  ha  elhatározza  például 
valaki,  hogy  az  egyházi  szempont  érvényesü¬ 
lése  folytán  a  Szent  Györgyben  nem  érvényesül 
az  emberies  felfogás,  akkor  a  szoborban  is 
az  isten  különös  oltalma  alatt  álló  vitézt  látja 
ábrázolva.  A  küzdésből  nem  vesz  észre  sem¬ 
mit.  Sőt  még  architektonikus  megkötöttsé¬ 
get  is  vél  felismerni  a  szabadon  álló  műben. 
Egyszerű  ötvösmű  az  egész !  A  középkor 
megkötött  szellemének  szülötte !  Ez  a  véle¬ 
ménye. 

Próbáljunk  menekedni  egyszer  az  ilyen  tan¬ 
szerű  erőszakoskodástól.  Engedjük  át  magun¬ 
kat  a  művészi  jelenség  egységes  hatásának, 
mellőzzük  az  ikonográfiát,  meg  tárgyi  csecse¬ 
becséket.  Mindenek  előtt  pedig  a  középkor 
szellemét  ne  tekintsük  valami  kényelmes  nagy 
zsebnek,  amibe  minden  belefér.  Annak  épp 
úgy  megvannak  a  maga  szétágazásai  és  magá¬ 
nos  művészeti  esetei,  mint  minden  más  kornak. 

A  keresztény  egyház  korlátozó  hatásáról  a 
művészetre  nem  szabad  általános  értelemben 
beszélni.  Ennek  nincs  bebizonyítható  alapja, 
valamint  a  humanizmus  hatását  nem  emle¬ 
gethetjük  a  XVI.  század  előtt.  A  mily  hibás 
fogalom,  hogy  a  renaissance  alatt  az  antik 
újjáéledését  kell  értenünk,  épp  ilyen  a  hiera¬ 
tikus  korlátra  való  hivatkozás.  Korlátozás  el¬ 
végre  volt  azó- korban  is,  mint  mindenütt,  ahol 
a  művészet  a  vallással  kapcsolatba  jutott. 

S  bár  a  keresztény  művészet  eredetileg  az 
antik  formák  tőkéjéből  élt,  de  az  onnét  köl¬ 
csönzött  típusok  és  motívumok  csakhamar 
átalakultak,  gyarapodtak,  felújíttattak.  Szóval, 

addig  tartott  a  termelés,  míg  megvolt 
a  kellő  számú  eszköze  a  kifejezésnek. 

Az  eredmény,  hogy  a  mi  így  kelet¬ 
kezett,  noha  az  antikból  indult  ki,  attól 
utóbb  teljesen  különbözik.  Mint  csudá¬ 
latos  esetét  az  emberi  képzelet  történe¬ 
tének,  jegyezhetjük  fel  azt,  amivel  épp 
a  kereszténység  körében  találkozunk, 
még  a  keleti  kereszténységet  is  beleértve, 
de  leginkább  nyugaton ;  a  keresztény 
népek  alkotóképessége  ugyanis,  melylyel  az  új 
formák  nagy  és  változatos  sokaságát  hozza 
létre,  valóban  kimeríthetetlen.  Úgy  a  festészet 
és  szobrászat,  mint  az  építészet  terén. 

Hasonlítsuk  össze  a  művészet  régibb  kor¬ 
szakával,  azok  sokkal  konzervatívabbak.  A 


nagy  különbségből,  mely  mutatkozik, 
azt  kell  következtetnünk,  hogy  a  keresz¬ 
tény  vallás  jobban  kedvezett  a  szabad 
képzeletnek  s  talán  az  új  népekben  is 
nagyobb  termelőerejű  képzelet  lakozott. 
Ez  az  oka  egyrészt  annak,  hogy  Szent 
György  szobra  különbözik  minden  vele 
egykorú  és  őt  megelőző  alkotástól.  A 
legfiatalabb  keresztségű  magyar  néplélek 
sajátos  jelleme  érezhetően  táplálta  a 
Kolozsvári  művész  testvértpárt.  Másrészt  pedig 
a  bronzanyag,  melyet  a  középkorban  rajtok 
kívül  ilyen  nagy  szerepre  ki  sem  alkalmazott, 
egyedül  álló  tüneménynyé  avatják  e  művet. 
Ezzel  természetesen  nem  az  van  mondva,  hogy 
szobrászaink  új  feladatuk  megoldásához  ön¬ 
magukból  hoztak  új  for¬ 
mákat  elő,  pl.  olyanokat, 
melyeknek  a  megelőző  és 
más  tartalmú  művészethez 
semmi  köze.  Csupán  az 
van  kiemelve,  hogy  itt  ritka 
egyéni  művészettel  van  dol¬ 
gunk',  mely  nem  törekszik 
általános  érvényűségre,  ha¬ 
nem  épp  eredetiségénél 
fogva  a  különöset  adja,  - 
differenciál.  Nem  az  em¬ 
lékezet  szerint  való  után¬ 
zás  alapján  áll  tehát,  — 
nem  a  valóság  megérzé¬ 
sével  a  természetességhez, 
az  élethez  közeledik. 


Szent  László  el¬ 
pusztult  lovas¬ 
szobra  N. -Vára¬ 
don.  Houfnagel 
metszete  után 


VÁZLAT 

ZOMBORY  LAJOS  RAJZA 


Ha  mint  csupán  művészeti  jelenséget  vesz- 
szük  a  Kolozsváriak  szobrát  szemügyre,  el¬ 
tekintve  attól,  hogy  az  Szent  Györgyöt,  .Szent 
Mártont  vagy  Szent  Mihályt  ábrázolja-e,  bá¬ 
mulva  fogjuk  észrevenni  a  cselekvésben  való 
együttérzés  kifejezését,  az  állapotszerűből  ki¬ 
lépő  drámaiságot.  Természetesen  a  drámai- 
ságot  ethnologikus  s  nem  színpadi  értelem¬ 
ben  véve. 

Egy  sziklás  talajon  végbemenő  küzdelem 
tárul  elénk.  Ahhoz  a  pillanathoz  érkeztünk, 
mikor  a  lovag  a  kemény  és  zord  küzdőhelyen 
győzedelmeskedik  az  undok  varangyos  és  bibir¬ 
cses  szörnyetegen.  A  sárkány  maga  nem  nagy 
tömeg,  de  éles  karmai,  fogazata  s  pikkelyes 
bőre  alatt  fonódó  izmai  sejtetik,  hogy  harci 
erővel  teli  ellenfél  volt  s  még  most  sem  adja 
olcsón.  A  ló  dübörgésétől  ijedten  futnak  szét 

a  gyíkok  és  kígyók.  A  lovag  annyira  megveti 
magát  a  kengyelvasba,  hogy  még  a  lábujja 
is  belegörbed.  Hátrakapja  lova  zabláját.  Előre¬ 
hajlított  testének  súlyával  pedig  ránehezedik 
lándzsájára,  úgy  döfi  a  sárkány  torkába. 

Jobb  karja  lankadtnak  látszik,  mert  egy 
baleset  utáni  restauráláskor  magasabbra  for¬ 
rasztotta  a  tudatlan  kézműves,  azért  nem  tűnik 
fel  elég  erélyesnek  a  döfő  kéz.  És  hiányzik 
a  pajzs  is,  aminek  nekitámasztva  gyökeret 
vert  a  karcsú  lándzsa. 

Annál  érthetőbben  tolmácsolja  azonban  a 
ló  saját  szerepét  a  küzdelemben.  Határozottan 
részt  vesz  benne.  Mintha  érezné  helyzetét  és 
kötelességét.  Prüszkölve  fordítja  a  sárkány 
felé  fejét.  Mindenáron  le  akarja  rázni  a  bal 
mellső  lábára  tapadó  ellenfelet.  Erei  duzzad¬ 
nak,  ina  feszül.  Még  egy  ugrás  leéli  csak  s 


Czalió  Elemér 


agyontapodva,  átdöfött  torokkal  fog  elnyúlni 
a  hideg  kövön  a  vonagló  bestia. 

Minden  ábrázolt  élő  lény  cselekszik  tehát  e 
művészeti  alkotáson  és  a  cselekvésnek  minden 
részlete  koncentráltan  a  küzdelemre  vonatkozik. 
Más  kérdés  aztán  az,  hogy  formai  szempontból 
mennyiben  hasonlítható  össze  a  valósággal. 

A  valóság  megfigyelésének  s  felhasználá¬ 
sának  a  művészetben  végtelen  skálája  lehet. 
A  test  tömegének  helyes  arányától  kezdve,  a 
hihető  mozdulatokon  át  egész  a  lelki  jegyeket 
feltüntető  arcképig  emelkedhetik.  Szóval  a 
típus  határain  belül  is  lehet  természetszerű¬ 
ség.  Szent  György  kétségen  kívül  nem  a  tető¬ 
pontját  képezi  az  egyénítésnek,  még  látjuk 
benne  a  küzdést  a  forma  és  a  gondolat  közt, 
művészeink  még  nem  merik  vagy  nem  tudják 
felhasználni  az  összes  kifejezésre  szükséges 
eszközöket,  de  az  őt  megelőző  műveket  e 
tekintetben  mégis  messze  túlszárnyalja.  A  bam- 
bergi  dóm  Szent  Istvánja  és  társai  egynézetű 
reprezentatív  épületdíszek,  melyek  állapotsze- 
rűségökből  nem  lépnek  ki.  A  Bargello  lovasa 
még  iparművészet,  mint  a  középkorban  el¬ 
terjedt  lovas  aquamanulék  is.  Ezek  ábrázolá¬ 
sait  mind  az  emlékezet  sugallta,  megelégednek 
a  jellegzetesebb  nagy  felületeknek  jelzésével, 
az  anatómiával  nem  törődnek  s  nem  egyszer 
ki  is  csavarják  a  formákat. 

A  Szent  György  pedig  már  formailag  is  igyek¬ 
szik  követni  a  valóságot,  különösen  tárgyi 
részleteiben.  Az  arc  ugyan  típus,  mert  az  inger, 
mely  izmait  kimozdítja,  nem  egyéni.  Arcának 
állandósult  jegyeit  nem  a  természet  alkotta, 
hanem  a  művészet.  Homlokráncai  s  szájszögle¬ 
tének  mosolygós  gödrei  ugyanazon  úton  létre¬ 
jött  hagyományos  formavilághoz  tartoznak, 
mint  a  görög  profil.  Szóval,  a  lovagban  van 
sok  olyan,  amit  a  Kolozsváriak  a  középkori 
művészeti  nézlet  leszűrődéséből  vettek  át,  mert 
hisz  korát  ki  sem  tagadhatja  meg.  Sokkal 
több  azonban  az  az  újdonság  amit  maguk 
adtak  hozzá.  Először  is  a  szobor  minden  alakja 
anatómiai  tanulmány  gyümölcse.  A  ló  él.  A 
lovag  kemény  és  merev  öltözetén  át  is  érez¬ 
hetővé  tudják  tenni  a  húst.  A  nyurga  ifjú 
lábszára  duzzad  az  inaktól,  hátának  pikkelyei 
követik  a  lapocka  és  gerinc  formáját.  A  pán¬ 
célzat  olyan,  hogy  bárki  felöltheti,  a  lószer- 

számot  használni  lehetne,  ha  nem  bronzból 
volna,  a  sarkantyú  taraja  forog,  mint  a  való¬ 
ságban.  A  csattok,  a  fűzések,  pítykék,  boglá¬ 
rok,  mellvasak,  keztyűk  stb.  mind  létező  ere¬ 
detiről  lettek  mintázva. 

Aztán  a  mozgás  individualitása  náluk  je¬ 
lentkezik  először.  Képesek  az  akció  pillanat- 
nyiságát  a  legteljesebb  mértékben  feltárni. 
Aminő  funkcióra  csak  képes  az  emberi  s 
állati  test  tagjaival  együtt  egy  bizonyos  cse¬ 
lekvéskor,  az  organikusan  megvan  náluk.  Úgy, 
hogy  az  egyéniség  értéke  épp  a  koncentrált 
akcióban  jut  kifejezésre.  Az  együttérzés  mo¬ 
mentuma  pedig  félelmetes  biztonsággal  van 
visszaadva.  A  naturalisztikus  és  stilizált  rész¬ 
letek  keveredése  mellett  is  megőrzi  egységes, 
magába  zárt  jellegét. 

Nem  is  jut  e  mű  láttára  eszünkbe  a  keresz¬ 
tény  legenda  hieratikus  retortákon  valláser¬ 
kölcsi  haszonra  leszűrt  eszméje.  Mint  jelenség, 
mint  művészeti  öncél,  azt  érezteti  ki  e  szobor, 
hogy  készítőikben  nem  a  vallásos  meggyőződés 
járt  elől,  hanem  az  a  vágy,  hogy  koruknak 
egy  lovagját  adják  vissza  az  életeleven  való¬ 
szerűség  szemmeltartásával. 

A  kompozicióbeli  vezető  szál  is  határozott. 
Tudjuk,  hogy  a  szobrászat  ősi  jellege  a 
statikai.  Elannyira,  hogy  a  görögöknél  ere¬ 
detileg  nem  egyéb,  mint  építészeti  szerkezeti 
elem.  A  középkorban  is  az  építészet  adja 
a  helyet  a  szobrászat  számára,  —  meg  az 
iparművészet.  Mind  a  kettő  saját  törvényei¬ 
hez  való  alkalmazkodásra  készteti.  A  szobrász 
kénytelen  lemondani  az  önálló  gondolkozásról, 
figyelemmel  kell  lennie  az  építészeti  tömegek 
és  arányok  iránt.  Szóval,  az  építészeti  hatás 
érezhetően  befolyásolja  már  művének  meg- 
fogamzásakor.  Ugyanígy  a  művészi  iparnál  is 
megköti  kezét  az  anyag  és  a  gyakorlati  célra- 
valóság.  A  Szent  György  szobra  azonban  min¬ 
den  oldalról  megtekinthetőnek  van  gondolva. 
Legalább  érzésünk  úgy  dönt,  ha  előtte  állunk, 
hogy  meg  kell  kerülnünk.  Nem  elégszünk  meg 
az  egy  oldalról  való  szemlélettel.  Legteljesebb 
mértékben  szabadon  mozog  a  térben,  ellen¬ 
tétben  az  összehúzódó,  egynézetű,  architek- 
tonikus  szobrászattal. 

Ez  a  szabadonálló  jelleme  éppen  az,  ami 
más  vele  egykorú  alkotástól  legfeltűnőbben 


Kolozsvári  Márton  és  György  művészete 


elválasztja.  Másodsorban  pedig  anyaga :  az 
öntött  bronz. 

Az  anyag  passzivitásának  majdnem  akkora 
szerepe  van  a  művészeti  differenciálásnál,  mint 
magának  a  művész  aktivitásának.  Ernst  Grosse 
szerint  ama  művek,  melyeket  különböző  mű¬ 
vészek  ugyanazon  anyagból  hoznak  létre,  egy¬ 
máshoz  sokkal  rokonabbak,  mint  azok,  melye¬ 
ket  egy  művész  különböző  anyagból  alkotott. 
Az  anyag  tehát  a  művészet  „princípium  in- 
dividuationis“-a  s  ezt  már  Lessing  óta  tudjuk, 
különösen  Sempertől.  Sokra  is  kell  becsülnünk 
a  Kolozsváriak  művészetének  megítélésénél  e 
körülményt,  mert  ők  a  fa-  és  kőszobrok  vilá¬ 
gában  függetlenítik  magukat  a  faragó  szobrá¬ 
szat  felfogásától  és  bronzban  képesek  gon¬ 
dolkozni,  amelynél  a  mintázó  szobrászat  érvé¬ 
nyesül.  A  részletek  összerakásával  jön  létre 
az  egész.  A  szabad  mozgás,  az  akció  és  a 
drámaiság  ábrázolásánál  pedig  a  művészi  észre- 
vevést  az  anyag  érzése  szigorúan  kiséri.  Gaz¬ 
dag  részleteinél  s  a  törzstől  távol  szereplő  vég¬ 
tagjainál  fogva  lehetetlen  is  volt  más  anyagból 
e  művet  kigondolni,  mint  éppen  bronzból. 

Természetesen  az  anyag  nem  lesz  önmagá¬ 
tól  műtárgy.  Itt  tehát  döntő  fontosságú  azt 
megmagyarázni,  hogy  a  formáló  művészek 
milyen  testi  és  lelki  tulajdonságokkal  bírtak? 
Sajnos,  a  mi  esetünkben,  az  adatok  elégtelen¬ 
sége  folytán,  az  alkotó  egyénekhez  nem  tudunk 
férkőzni.  Mindössze  annyit  jegyeztek  fel  róluk, 
hogy  Márton  és  Györgynek  apja  szintén  mű¬ 
vészettel  foglalkozott,  festő  vala.  S  ez  csak 
arra  enged  következtetni,  hogy  művészetük 
hazai  talajból  csirádzott  s  így  meg  kell  elé¬ 
gednünk  azzal,  ha  faji  sajátságaink  felkuta¬ 


tásával  közvetve  gyújtunk  néhány  világító 
sugárt  művészetek  megismeréséhez. 

Az  egykorú  társadalom  kulturális  rugói  nagy 
behatással  vannak  ama  társadalom  minden 
tagjának  működésére.  Nagy  Lajos  pompaked¬ 
velő  udvara,  az  országos  jólét  mind  kedveztek 
a  Kolozsváriak  művészetének.  Legtöbbet  nyúj¬ 
tott  azonban  számukra  a  magyar  nemzeti 
eszme  fellendülése.  Az  adta  azt  a  feladatot 
számukra,  hogy  a  nemzeti  ideálnak  Szent 
Lászlónak  és  Szent  István  meg  Szent  Imre 
királyoknak  szobrait  megmintázhatták.  Nagy¬ 
várad  piacán  álltak  e  művek,  függetlenül  min¬ 
den  építészettől  és  tárgyuk  olyan  volt,  hogy 
a  művészek  annak  megoldásához  nem  for¬ 
dulhattak  mintáért  sehová.  így  alkották  meg 
önmagukból  a  kereszténység  első  világias  és 
modern  szabadon  álló  szobrát.  A  lovas  Szent 
Lászlót  méltán  tekinthetjük  Gattamelata  elő- 
futárjának.  Hisz  a  nálánál  tizenhét  évvel 
fiatalabb  Szent  Györgyről  is  azt  kell  monda¬ 
nunk,  hogy  óriási  lépést  jelent  a  keresztény 
művészet  evolúciójában,  pedig  az  még  csak 
a  Kolozsváriak  ifjúkori  munkáihoz  tartozik, 
a  feliraton  még  nem  nevezik  magukat  mes¬ 
tereknek.  Szerencsétlenségünk,  hogy  az  ódák, 
krónikák  és  szakértők  szerint  is  legkiválóbb 
műveikből  a  török  puskákat  és  ágyúkat  ön¬ 
tetett,  minélfogva  a  legszebb  középkori  alkotás 
létrehozóinak  igazi  nagyságát  örökké  csak  sej¬ 
teni  fogjuk,  de  tudni  nem.  Az  az  egy  látszik 
csak  valószínűnek,  hogy  a  bronzanyag  és  a 
magyar  nemzeti  eszme  szolgált  forrásául  e 
művészlelkek  virágzásra  fakasztásánál. 

Czakó  Elemér 


SEBESÜLTEK  SZÁLLÍTÁSA 
PETTEXKOFEN  ÁGOST  KŐRAJZA 


PETTENKOFEN  SZOLNOKOM 


adi  események  viharszárnyain  érke¬ 
zett  hozzánk  a  múlt  századbeli 
bécsi  festő-iskola  legnagyobb  mű¬ 
vésze,  kivel  hivatottságra  nézve 
még  csak  az  egyetlen  Makart  ve- 
tekedhetik.  Pettenkofen  mint  katona*  jött 
felsőbb  parancs  folytán  —  fegyverrel  kezében, 
s  e  fegyvert,  mi  tagadás  benne,  ellenünk  for¬ 
gatta,  részt  vett  az  ellenünk  indított  hadjá¬ 


ratban. 

Utóbb  szelídebb  erkölcsökre  tért,  a  kardot 
fölcserélte  ecsettel.  Marsnak  hatalmi  szárnyai 
alól  kivonta  magát  és  Apollóhoz  pártolt,  a 
katonatisztből  festő  lett  s  mintha  sajnálta  volna, 
hogy  korábban  oly  keményen  megbántott, 
szebbnél-szebb  képeket  kezdett  festeni  rólunk 
a  mi  népünkről,  népünk  szokásairól,  jó  magyar 
vidékünkről. 

Mikor  az  első  ágyúk  eldördültek,  már  Pesten 
volt.  A  forradalmi  láz,  a  fegyverkezés  izgalmai 
érdekelhették  a  katonát,  katonai  események 
illusztrátorát.  Ő  volt  az,  a  ki  Borsos  József** 
műve  nyomán  kőre  rajzolta  a  48-ki  ország- 
gyűlés  híres  újoncmegajánló  jelenetét  s  ugyan¬ 
csak  ő  tette  széles  körben  ismertté  a  népszerű 
lapot,  mely  Budavárának  bevételét  ábrázolja. 


*  A  bajor  dragonyos  ezrednél  szolgált. 

**  Csendélet-  és  életképfestő.  (1821  —  1883).  „Bál 
után"  c.  műve  a  Nemz.  Múz.  tulajdonában. 

Balról  félig  rommá  lőve  magasan  emelkedik  a 
vár,  falait  a  lőpor  füstje  nagy  gomolyokban 
fogja  körül.  A  honvédek  dacosan  törtetnek 
előre,  egyesek  létrát  cipelnek,  a  dobosok  pör¬ 
getik  a  harci  riadót.  Odalenn  egy  csapat 
közé  leüt  a  gránát  A  várba  vezető  híd  körül 
még  javában  folyik  a  harc. 

Pettenkofen  Ágost  (1822 — 89)  mint  lito¬ 
gráfus  indult  meg  pályáján.  Legkorábbi  e  nemű 
alkotása  1843-ban  jelent  meg  „Szent  zarán- 
doklás“  címen  (Heilige  Wegzehrung).  A  kísér¬ 
let  nagyon  kezdetleges.  Ő  is  átélte  és  végig- 
küzdötte  a  gyermeki  dadogás  fázisait,  míg  el¬ 
jutott  a  férfikor  érces  és  virtuóz  hangnemébe. 
Utóbb  néhány  kosztüm-tani  képet  készít  (Das 
kaiserl.  u.  königl.  Militár),  majd  1847-ben  a 
Pesten  Heckenast  kiadásában  megjelent  „Ká¬ 
roly  főherceg,  az  asperni  győző  életrajzához" 
készít  többed  magával  rajzokat  (Erzherzog 
Cári  von  Österreich  geschr.  von  Eduard  Duller). 
Szembetűnőbb  haladás  1849 — 50-ben  mutat¬ 
kozik.  A  „Die  Bewegung“  c.  Bécsben  meg¬ 
jelent  laphoz  rendkívüli  mellékletül  a  magyar 
szabadságharcból  vett  egyes  jeleneteket  rajzol. 
A  főbbek  címei  így  hangzanak :  A  derék  dobos, 
A  derék  markotányosnő,  A  jószívű  katona 
(képül  is  földolgozta),  A  lovas  és  lova  stb. 
Bennünket  közelebbről  a  magyar  tárgyúak  érde¬ 
kelnek.  A  már  fönnebb  említetteken  kívül  (48-ik 
országgyűlés,  Budavár  bevétele)  ilyenek :  a 
Magyar  népfölkelők  Pozsony  mellett  c.  lap. 
(Ungarischer  Landsturm  bei  Pressburg  den 
30.  oct.  1848.)  Csatarendben,  förgetegenként 


Rózsajfy  Dezső:  Pettenkofeu  Szolnokon 


nyársra  hajlított  kaszával,  kapával  vonulnak 
a  bősz  magyarok.  A  „Megtámadott  tábori 
posta"  c.  lapon :  kocsi  száguld,  rohannak  a 
zömök  magyar  lovak,  míg  hátul  a  bozótban 
feltűnnek  az  üldöző  lovasok.  A  sorozatot  be¬ 
tetőzi  s  annak  kimagasló  fénypontját  képezi 
a  „Sebesültek  szállítása"  (Transport  dér  Ver- 
wundeten,  kép  gyanánt  több  ízben  feldolgozta). 

Esőbe,  ködbe  borult  alföldi  tájat  szemlélünk, 
vonul  az  ökrös  szekér  sebesültekkel  agyon¬ 
terhelve.  A  jó  állatok  nehezen  cammognak, 
a  kerekek  mélyen  kátyúba  vágódnak  s  a  kül¬ 
lőkről  csorog  a  folyékony  iszap.  A  kocsiban 
hivatása  teljesítése  közben  pillantjuk  meg  az 
orvost :  orvosságot  készül  nyújtani  egy  sebesült 
vitéznek.  Ázott-fázott,  köpenybe  burkolódzó, 
didergő  alakokat  látunk.  Köröskörül  senki, 
semmi.  A  háttérben  egy  kunyhó  teteje  és 
gémes  kútnak  rúdja  látszik.  Végtelen  szomorú¬ 
ság,  megkapó  gyászhangulat  tükrözik  e  lapon, 
nem  kell  hozzá  érzelgős  kedély,  ha  az  ember 
sokáig  szemléli,  úgy  veszi  észre,  hogy  szeméből 
egy  könnycsepp  lassan  kicsordul . . . 

1851-ből  való  az  „Ehrenhalle"  c.  katonai 
kiadvány.  Ezen  időszakon  túl  litográfiát  többé 
nem  készít.  Ha  tapasztalatainkat  összegezni 
akarjuk,  úgy  vesszük  észre,  hogy  a  „Szent 
zarándoklás"  óta  rendkívül  messzire  haladt. 
A  litográfiái  technikát  tökéletesen  elsajátította, 
s  bár  a  sablonszerűségtől  nem  mindig  ment, 
még  nélkülözzük  a  szigorú  természeti  stúdiu¬ 
mot,  melyet  később  Szolnokon  oly  páratlan 
tökéletességre  fejlesztett,  —  ez  különösen  a 
lovak  ábrázolásán  vehető  észre,  melyek  tar¬ 
tása  tetszelgő  és  affektált,  azonban  igen  jól 
fejezi  ki  a  drámai  cselekmény  magvát,  sőt  itt 
némileg  előnyben  látszik  lenni  későbbi  ábrá¬ 
zolásaival  szemben. 

Ezen  litográfiái  vagy  katonai  tárgyú  kor¬ 
szakba,  melyet  1847-től  1853-ig  számítunk, 
tartozik  néhány  kiválóan  becses  olajfestménye 
is.  Ezen  festményeken,  Hevesi*  találó  szava 
szerint,  a  litográfiái  tónus  az  uralkodó,  min¬ 
dent  egyöntetű  szürkés-barnás  tónusba  burkol. 
Néhány  arckép  is  ezen  korból  való,  többi 
között  Raab  György  és  Borsos  József  festő¬ 
társainak  arcképei.  Utóbbi  két  példányban  léte- 

*  Österreichische  Kunst  im  XIX.  Jahrh. 


zik,  a  későbbi  budapesti  Nemzeti  Múzeumunk¬ 
ban  látható.  Tónusban,  fölfogásban  képünk 
erősen  Van  Dyck-re  emlékeztet.*  Festési  módja, 
valamint  az  ábrázolt  egyén  életkora  után  ítélve 
az  ötvenes  évek  közepére  vagy  végére  tehető. 
Legrégibb  ismert  kompozíciója  katonai  tárgyú, 
1846-ból  való  és  „Lesben"  címet  visel.  1847-ben 
a  biedermaieri  genre-festészet  terén  kísérletez 
„Fölolvasás  a  nagymamánál"  c.  képével.  Ezen 
időben  még  erősen  oktatóinak,  az  Eybl-Fendi- 
féle  körnek  behatása  alatt  áll.  Mint  a  bécsi 
akadémia  tanítványa  nem  kerülhette  el  sor¬ 
sát.  Azonban,  ha  egyebet  nem  is,  a  gon¬ 
dos  és  végtelenül  precíz  technikát  tőlük  sajá¬ 
tította  el,  csakhogy  Pettenkofennál  tartalmi 
mélység  pótolja  amazoknak  fölfogásbeli  üres¬ 
ségét,  jellemző  erő  lép  a  lágyság  és  affektáltság 
helyébe. 

1851-ben  már  egészen  önálló  irányt  követ. 
Ezen  időbe  esik  első  párisi  tartózkodása.  Meis- 
sonier-val  lép  barátságba.  Rousseau,  Troyon, 
Willems,  Stevens  hatnak  reá. 

Ez  ismerkedésnek  nyomai  meglátszanak  a 
„ Harcba  induló  újoncok"  (1851)  és  a  „Se¬ 
besültek  szállítása"  c.  művein. 

A  harcba  induló  újoncokat  ábrázoló  képén, 
melyet  —  sajnos  - —  csak  Greux  metszete 
nyomán  ismerhetünk**  (eredetije  nagy  összegen 
New- Yorkba,  Vanderbilt  tulajdonába  került). 
—  két  pej  és  egy  szürke  vágtat  szinte  pega- 
zusi  szárnyalással  előre  és  rántja  magával  a 
szekeret,  mely  a  harcba  induló  vitézeket  szál¬ 
lítja.  Mámoros  öröm  tükrözik  az  arcokon.  Ostor 
pattog.  Az  egyik  alak  „Hajrát"  kiált,  a  másik 
lelkesülten  veri  a  dobot.  Mintha  Petőfi  múzsája 
zúgott  volna  a  művész  fülébe : 

„Trombita  harsog,  dob  pereg  .  .  . 

Kész  a  csatára  a  sereg  .  .  . 

.  .  .  „Előre  Magyarok,  Előre  !  .  .  . 

Az  igazi  magyar  virtus  van  e  képen  mes- 
terileg  és  minden  túlzás  nélkül  kifejezve,  az 
a  magyar  virtus,  melynek  nyilvánulásában 
a  művész  oly  őszinte  szívvel  gyönyörködött, 
midőn  utóbb  Szolnok  határaiban  bolyongott, 

*  A  hagyatékból  több  száz  rajza  került  eladásra, 
melyeket  utazásai  közben  a  különböző  művészeti  gyűj¬ 
teményekben  készített.  Van  közöttük  Frans  Hals,  Van 
Dyck,  Velasquez  stb.  művei  után  készült. 

**  Repród.  Gazette  des  beaux  Árts  1877. 

HARCBA  INDULÓ  MAGYAR  ÚJONCOK 

PETTENKOFEN  VANDERBILT  TULAJDONÁBAN  LEVŐ  FESTMÉNYE 
G.  GREUX  METSZETE  NYOMÁN 


CIGÁNYTANYA.  1855 

PETTENKOFEN  ÁGOST  VÍZFESTMÉNYE 

BÉCSI  MŰVÉSZETTÖRT.  GYŰJTEMÉNY 


Rózsajfy  Dezső 


s  egyszerre  csak,  mintha  a  föld  mélyéből  ter¬ 
mett  volna  elő,  vágtató  fogat  bukkant  fel,  a 
lovak  dübörögve  rohantak,  akkor  Pettenkofen 
szinte  az  önkívületi  rajongás  hangján  szólott 
oda  kísérőjének  : 

Donnerwetter !  Sind  das  verfluchte  Kerle!“.  . . 

A  bátor  elszántságot,  a  minden  veszélyt 
fitymáló  vakmerőséget  csodálta  bennünk. 

De  térjünk  vissza  képünkhöz,  és  hallgas¬ 
suk  meg,  hogy  Alfréd  de  Lostalot,  nálunk 
szerencsésebb  szemtanú,  miként  nyilatkozik 


BORSOS  JÓZSEF  ARCKÉPE 
PETTENKOFEN  ÁGOST  OLAJFESTMÉNYE 
A  NEMZETI  MÚZEUM  TULAJDONA 


róla:  Minden  a  legteljesebb  gonddal  van  be¬ 
fejezve  —  mondja  forrásunk,  —  bárha  Pet¬ 
tenkofen  ecsetje  sohasem  időzik  fölösleges 
módon  jelentéktelen  részletek  kidolgozásánál. 
Csak  azt  látni  teljesen,  ami  a  logikai  szükség- 
szerűségnél  fogva  tényleg  látható  volt  egy  any- 
nyira  pillanatnyi  hatású  jelenetnél ...  A  tónusok 
valóban  finom  ízléssel  vannak  megválogatva 
s  összhangzatosan  olvadnak  a  kora  reggeli 
légkör  szürkés-arany  párázatába,  melyet  a  fel- 

kavart  porfelhő  még  könnyedebbé  és  bizony¬ 
talanabbá  varázsol"  stb.  .  . . 

A  sebesültek  szállítása  valódi  „piéce  de  resis- 
tance“.  (Több  példányban  létezik,  a  korábbi 
185 1-ből  Vanderbilt  tulajd.  New-York,  a  későbbi 
1853-ból  R.  Reichert  tulajdona  Bécs.*  Vázlat 
Beckers-nél  Bécs).  Tárgyi  fölfogásra  nézve  ösz- 
szevág  a  litográfiával,  melyet  fönnebb  ismer¬ 
tettünk,  csupán  a  részletekben  van  némi  el¬ 
térés.  így  az  1851-ből  való  képen  az  előtér¬ 
ben  egy  katona  vonul  („a  Vernet-féle  troupier" 
mondja  Lostalot),**  míg  a  másikon  (1853)  gör¬ 
nyedt  hátú  öreg  asszony  pótolja  a  katonát. 
E  kép  szürkés-barnás  alaptónust  mutat.  Egy' 
cseppnyi  kék  az  égen,  tenyérnyi  világos-sárga 
folt  balról,  honnan  némi  fény  árad  az  egészre, 
a  többi  egyhangú  szürkeségbe  olvad,  melyből 
csupán  az  arcok  pírja,  az  egyenruhák  tarka 
színe  válik  ki.  Rajzában  többé  semmi  ingado¬ 
zás.  Minden  részlet  a  legfinomabb  árnyalatokig 
érvényesül. 

Minden  friss  és  mégis  tökéletesen  befeje¬ 
zett.  Ha  nézzük  e  képet,  úgy  hat  reánk,  mintha 
az  anyatermészet  egy  darabja  volna  előttünk 
kisebbített  formában.  Az  ember  nem  tudja, 
káprázat-e,  vagy  valóság,  ami  vele  történik; 
szinte  csodálkozunk,  hogy  nem  hallat  jaj¬ 
kiáltást  a  félrehúzott  ajak,  hogy  nem  panasz¬ 
kodnak  hangos  szóval  sorsuk  mostohasága 
ellen  e  fáradt,  agyongyötrött  alakok.  E  néma¬ 
ságból  értjük  meg,  hogy  hősök  ők  és  férfiak  . . . 

Pettenkofen  valóban  mesteri  technikára  tett 
szert,  a  régi  mesterek  tanulmányozása  meg¬ 
edzette  tapasztalataiban.  Folyton  és  mindenütt 
lát,  jegyez,  okul.  A  Louvre-ban,  vázlatkönyvé¬ 
nek  lapjai  szerint  —  Van  Dyck  és  Velazquez 
érdeklik,  de  szíve  érzésével  mégis  leginkább 
a  hollandi  művészethez  vonzódik.  Ahasvrt 
megszégyenítő  bolyongásai  közben  eljutott 
Amsterdamba  is  s  a  bécsi  akadémián  Eybl  és 
Kupelwiesernél  nyert  sommás  oktatás  után  itt 
volt  mifölött  álmélkodni  és  elmélkedni. 

* 

A  balvégzetű  Pesti  Műegyesület  állandó  ki¬ 
állításain  szorgalmasan  részt  vesz.  Az  1854-iki 

*  Kiállítva  a  budapesti  Nemzeti  Szalon  őszi  tárlatán 
1904-ben. 

**  V.  ö.  Gazette  des  beaux  Árts. 


Pettenkofen  Szolnokon 


január- februári usi  tárlaton  „Katonai  szemlét" 
állít  ki,  ugyanazon  év  júniusában  „Magyar 
pusztát",  melyről  egy  az  ismeretlenség  homá¬ 
lyába  burkolódzó  recenzens  következő  szép 
szavakkal  emlékezik  meg : 

„Ha  meggondoljuk,  hogy  van  festész,  ki 
sok  szép  motívumból  meglehetőst  sem  bír 
létrehozni,  csodálnunk  kell,  hogy  Pettenkofen, 
úgyszólván  semmiből  annyit  tud  csinálni.  Sem 
napkelte,  sem  lemente,  sem  szép  farészlet 
vagy  felhőcsoportozat,  hanem  egy  kis  fel- 
hőcske,  középen  megállott  esővíz,  benne  egy¬ 
két  kútágas,  kevés  homokos  föld,  gyéren  meg¬ 
rakva  fűvel,  ebből  áll  az  egész,  s  mégis  mily 
felséges  !  A  vízben  álló  négy  lovacska  össze¬ 
hajtja  fejét,  bennük  a  táj  jelleme  ismét  föl¬ 
található.  Jajgat  ugyan  a  közönség,  hogy  340 
forint  az  ára,  de  háromannyiért  sem  csinálja 
meg  valaki  egy  könnyen"...* 

A  következő  évben  néhány  tanulmányt  küld 
be :  Cigánynőt  gyermekkel,  Magyar  pásztor¬ 
lovat,  Tiszai  vázlatokat.  Az  egykorú  hazai 
lapok  gyér  művészeti  tudósításaikban  utóbb 
kevésbbé  szépen  és  kevésbbé  okosan  emlé¬ 
keznek  meg  róla. 

Egyik  bíráló  vázlatait  olcsó  szellemesség¬ 
gel  „mázlatoknak"  nevezi.  Más  alkalommal 
a  következő  csodabogarat  olvassuk : 

„Pettenkofen  képei  nem  lévén  feltűnők,  eze¬ 
ket  csak  futólag  említem"  . . .  stb. 

1855-től  kezdve  Pettenkofen  a  nyarat  nagy¬ 
részt  Szolnokon  tölti.  Már  1853-ban  járt  e 
vidéken,  a  Tiszai  vázlatok  tanúskodnak  róla. 
Talán  még  mint  katona  vonult  át  először 
a  kis  mezővároson,  melyet  utóbb  annyira 
megkedvelt,  hogy  egy  emberöltőn  át  oda  újra 
és  újra  visszatért. 

Szolnok  városa  az  utolsó  húsz-harminc  esz¬ 
tendő  alatt  műveltségi  és  nemzetgazdasági 
szempontból  nagyot  fejlődött,  viszont  tősgyö¬ 
keres  eredetiségéből  sokat  vesztett.  Utcák,  terek 
képe  megváltozott  Ormótlan  és  ízléstelen  épü¬ 
letek  emelkedtek.  Csupán  a  Zagyva  mentén 
vonuló  Tabán  és  az  úgynevezett  Cigányváros 
őrizte  meg  ósdi  topográfiái  jellegét.  Itt  még 
látunk  girbe-görbe  sikátorokat,  apró  földszintes 
házakkal,  úgy,  amint  Pettenkofen  idejében  létez- 

*  Pesti  Napló  1854  júl.  9.  sz. 


tek.  Némi  változás  azért  mutatkozik.  A  házak 
régente  nem  tarkák  voltak,  hanem  fehérre 
meszeltek,  nád  vagy  zsup-födél  borította  őket, 
holott  ma  a  gyakorlati  célnak  jobban  meg¬ 
felelő  zsindely  vagy  cserép  tolakszik  előtérbe. 
A  népesség  is  más  volt,  mind  faji  jellegére, 
mind  külső  viseletére  nézve  megváltozott.  A 
lányok  még  ing-vállban  jártak,  fejüket  kendő 
nem  takarta;  hosszan  lecsüngő  hajfonatot 
viseltek,  melyet  szalag  fűzött  össze.  Ünnep- 


MÁMOROS  PARASZT.  1854 
PETTENKOFEN  ÁGOST  VÍZFESTMÉNYE 

napon  piros  csizma  feszült  a  lábakon.  A  férfi 
nép  szűrben,  ködmönben  álldogálóit.  Por  és 
sár  rengeteg  volt.  A  Zagyva-híd  rozoga  volt, 
hogy  rozogább  nem  lehetett.  Külön  kasztot 
képeztek  a  kuvaszok.  Éjjelenként  rajokban  lep¬ 
ték  be  az  elnéptelenedett  piaci  tért  és  lakmá- 
roztak  az  elmaradt  hulladékokon.  Egy  darab 
kelet  volt  itt,  közelebbi  Marokkó,  vagy  Egyp- 
tom  a  bécsi  genre  művelésében  agyonfáradt 
művészeknek,  nomád  élet  és  pusztai  rende- 

PETTENKOFEN  ÁGOST  OLAJFESTMÉNYE 
BÉCSI  MŰVÉSZETTÖRT.  GYŰJTEMÉNY 


zetlenség.  Ez  időtájt  még  a  vasút  is  alig  járt. 
1847-ben  megnyílt  ugyan  Pest  és  Szolnok 
között  a  pálya,  de  jó  időbe  tellett  (1855),  míg 
Bécstől  fogva  Szolnokig  vasúton  lehetett  utazni. 
A  Tisza- szabályozás  kérdése  is  csak  papiroson 
volt  meg,  a  tervbe  vett  munkálatok  végre¬ 
hajtása  jóval  későbbi  időre  maradt (1880— 90). 

A  Tisza  mint  víziót,  nevezetes  szerepet  ját¬ 
szik  ez  időben.  A  felvidék  gabonája,  gyümölcs- 
termése  hajón,  tutajon  érkezik,  hogy  azután 
vasúton  továbbíttassék  Pest  felé.  Ez  a  forga¬ 
lomnak  nagy  élénkséget  kölcsönöz.  Ország- 

szerte  híres  volt  a  szolnoki  vásár.  Ennek  tarka¬ 
sága,  élénksége,  számbeli  túlsúlya  azóta  sokat 
vesztett  és  jelentéktelenné  zsugorodott  össze. 
Azonban  egy  látogatás  a  reggeli  órákban  az 
ú.  n.  csirke-piacra,  még  ma  is  meggyőzhet 
egykori  fényéről  és  erejéről.  Láthatjuk  a  nagy 
szekér-tábort,  a  hámból  kifogott  lovakat,  me¬ 
lyek  a  kocsi  hátsó  részéhez  fűzve  kényelem¬ 
ben  abrakolnak,  míg  az  ülés  a  földre  helyez¬ 
tetett  és  padkául  szolgál  az  árúsítónak.  Minő 
bőség,  változatosság  a  fölhalmozott  árúkban, 
hát  még  milyen  lehetett  régente ! 


MAGYAR  VÁSÁR 

PETTENKOFEN  ÁGOST  OLAJFESTMÉNYE 
BÉCSI  MŰVÉSZETTÖRT.  GYŰJTEMÉNY 

Tömérdek  nép  gyűlt  egybe,  s  minden  irány¬ 
ból  seregestül  hozták  ide  a  terményt  és  ipari 
cikket.  A  mai  városháza  előtt  elterülő  főtér 
volt  akkor  a  piac  helye,  de  tágasabb  és  ter¬ 
jedelmesebb  volt,  mint  manap.  Az  árusítók 
helyei  nem  voltak  pontosan  megszabva,  min¬ 
denki  ott  ütötte  föl  nagy  gyékénynyel  borított 
sátrát,  ahol  éppen  jónak  találta.  Eltűnt  a 
Mária-oszlop  is,  e  kedves  barátságos  obeliszk, 
mely  Pettenkofen  képein  oly  gyakran  fordul 
elő.  Ő  vált  Kolumbusává  e  darab  földnek,  ő 
födözte  föl  népének,  éghajlatának  szépségét  s 
a  kis  alföldi  város  kezdett  híressé  lenni  művé¬ 
szetének  meggyőző  ereje  folytán. 

Szolnokon  több  helyütt  lakott.  Állandóbb 
jellegű  otthonául  a  volt  Bécsy-,  most  Schreiber- 
féle  ház  szolgált  (Városház-utca  2661.  sz.).  Leg- 
többnyire  innen  indult  gyakori  kémszemléire 
a  vásári  nép  közé. 

Reggelenként  korán  munkához  látott  a  mes¬ 
ter.  Megállóit  a  piactéren  s  kezében  a  festékes 
szekrénynyel,  ülve  vagy  állva,  rendszerint  állva 
festett.  Magas  alakjával  kiemelkedett  a  tömeg- 
közül  s  könnyen  végig  tekinthetett  a  vásári 
nép  nyüzsgő  sorain.  Bosszantó  volt  természe¬ 
tesen,  ha  valami  paraszt-fogat  fölrajzolásába 
fogott,  s  annak  dacos  természetű  tulajdonosa 
egyszerre  csak  a  lovak  közé  csapott  és  elvág¬ 
tatott,  pedig  ez  gyakran  megtörtént.  Modell¬ 
jeivel  szemben  a  mester  bőkezű  volt,  a  vénebb 
cigányok  közül  néhányan  még  emlékeznek 
reá  s  ma  is  említik  azt  a  derék  magas  „nimet“ 
urat,  aki  oly  jól  fizetett  nekik.  Séta  közben, 
az  országúton,  ha  valami  szekérrel  találkozott, 
gyakran  megállította  azt  s  lefestette  ott  a  hely¬ 
színén.  A  gazdának  ilyenkor  öt  forintot  adott. 
A  hagyomány  megőrzött  néhány  mulatságos 
anekdotát.  Pettenkofen  egy  alkalommal  az 
országúton  járt.  Szemben,  lóháton,  gyors  vág- 
tatással,  parasztlegény  közeledik.  A  mester  har¬ 
sányan  odaszól :  „Halt!  Megállj !“  A  legény  meg¬ 
állítja  a  lovát  és  leszáll.  Pettenkofen  tolmácsa 
utján  —  magyarul  csak  annyit  tudott,  hogy  „ne 
mozogj !“  —  megérteti  vele,  hogy  leakarja  fes¬ 
teni,  úgy  amint  jött,  lovastul.  De  a  puszták 
legénye  dacos  és  büszke  sarj,  tagadólag  vála¬ 
szol  :  „belőle  az  urak  nem  csinálnak  komé¬ 
diát!"  Az  egykori  katonatiszt  dühbe  jön  az 
ellenkezés  láttára,  gallérjánál  fogva  megragadja 

a  legényt,  s  amúgy  huszárosán,  vagy  drago- 
nyos  módra  —  amint  tetszik  —  nyeregbe 
teremti  őt,  nem  is  ellenkezett  az  többé. 

Pettenkofen  magánytkedvelő  ember  volt, 
Szolnokon  is,  másutt  is  rendkívül  visszavonul¬ 
tan  élt,  alig  egy-két  emberrel  érintkezett.  Meg¬ 
hitt  barátja  volt  néhai  Müller  Adolf,  aki  a  fes¬ 
tészettel  dilettánsmódra  foglalkozott  (össze  nem 
tévesztendő  L.  Cári  Müller-rel,  a  hírneves  orien¬ 
talista  festővel,  ki  szintén  hosszasan  tartóz¬ 
kodott  Szolnokon)  s  akinek  kies  fekvésű  nyári 
lakában  a  Vártemplom  szomszédságában  estén¬ 
ként  el-elbeszélgettek.  Legtöbbnyire  ő  szolgált 
tolmácsul  a  modellekkel  való  érintkezésnél  is. 

Néha  Deák-Ébner  Lajossal*  sakkozgatott 
a  mai  „Magyar  király"  épületben,  melyet  azóta 
szintén  átalakítottak  és  megújítottak.  Ha  veszí¬ 
teni  érezte  a  játszmát,  gyakran  megcselekedte 
azon  elemi  sakk- szabályokba  ütköző  rendel¬ 
lenességet,  hogy  kezével  végigsepert  a  bábokon 
s  imígy  önkényes  elhatározással  a  további 
küzdelemnek  véget  vetett. 

Az  egykori  „Fehér  ló"  szállodában,  hol  ma 
a  Pénzügyigazgatóság  van,  étkezett.  Bár  állan¬ 
dóan  gyomorbaja  ellen  panaszkodott,  uzsonnára 
azért  megivott  egy  nagy  adag  kávét,  hozzá 
kalácsot  és  tetemes  mennyiségű  gyümölcsöt. 

Lefekvés  előtt,  napközben  észlelt  megfigye¬ 
léseit  naplószerű  alakban  papírra  vetette.  Rend¬ 
kívül  pontos  ember  volt,  eme  tulajdonsága  a 
festők  átlagának  jellemével  ellentétben  állott. 
Az  adott  szó  kötelező  erejét  semmiféle  körül¬ 
ménynyel  menteni,  érvényteleníteni  nem  volt 
hajlandó.  Egy  megígért,  de  be  nem  váltott 
találkozás  kapcsán  képes  volt  évek  hosszú 
sorára  terjedő  barátságot  fölmondani.  Ilyen 
ember  volt,  a  helyes  értelemben  vett  tiszti 
becsületnek  ideálja,  mintaképe. 

Egész  egyénisége,  gondolkozása  és  jelleme 
olyanok,  mint  azon  apró,  figyelmes  gonddal 
készült,  csínnal  és  kellemmel  fölruházott  ké- 
pecskék. 

* 

Szolnokon  három  dolog  érdekelte  leginkább. 
Először  a  tömeg  tarka  mozgalma,  a  vásár, 
azután  a  cigány,  végül  a  magyar  paraszt  egy- 

*  A  női  festő  mesteriskola  érdemes  igazgatójától 
nyertem  ez  adatok  javarészét. 


Pettenkofen  Szolnokon 


szerű  élete,  a  mint  az  a  tanyán,  udvarán,  házi 
foglalkozása  közben  nyilvánul. 

A  szolnoki  korszakot  1853-tól  1881-ig  ter- 
jedőleg  számítjuk.  Egy  emberöltőn  át  időzött 
közöttünk  (1881-en  túl  nem  jött  többé),  közbe 
esnek  természetesen  gyakori  utazásai  Velence, 
Tirol,  München,  Párisba. 

Pettenkofen  észrevette,  hogy  a  magyar,  ha 
a  csatában  bátor  és  rettenthetetlen,  a  béké¬ 
ben  viszont  barátságos,  józan,  egyszerű,  tevé¬ 
keny.  Festi  a  kereskedő  magyar  parasztot, 
amint  vásárra  viszi  terményét,  gabonáját,  gyü¬ 
mölcsét,  ipari  cikkét.  Ácsorog  a  piacon,  kínál, 
beszélget,  alkuszik,  „gseftel". 

Itt  kétféle  fölfogás  uralkodik,  egy  korábbi 
és  egy  későbbi.  Kezdetben  a  drámai  cselek¬ 
vés,  az  adás-vevés  üzleti  része  érdeklik,  később 
az  ű.  n.  irodalmi  tartalom  elmarad,  szinté- 
tikus  megjelenése  az  egésznek  ragadja  meg 
figyelmét,  mind  festőibbé  és  szélesebbé  válik. 

A  fejlődés  első  stádiumába  tartozik  a  vásári 
jelenet,  melyet  Bécsben  R.  Reichert  tulajdo¬ 
nában  láttunk.  Jobbról  kétkerekű  bricska,  rűdja 
földre  bocsátva,  lova  kifogva.  A  kocsi  tetején 
legény  áll  s  egy  fehér  cseléddel  adás-vételi 
ügyben  tárgyal.  Az  előtérben  tök  és  dinnye 
van  csendéletszerűleg  fölhalmozva.  A  techni¬ 
kai  kezelés  nem  elég  friss,  van  rajta  valami 
elkínzott.  Ez  különösen  a  dinnye  felületének 
festésén  látszik  meg.  Később  oly  mesteri  erő¬ 
vel  tudja  visszaadni  a  rajta  vibráló  fényt,  itt 
van  valami  tompa,  valami  kelletlen. 

Az  Eggers-féle  gyűjteményből  (melyben 
huszonhárom  darab  Pettenkofen- kép  volt)  került 
eladásra  a  „Magyar  edény- vásár",  egyik  jelen¬ 
tékeny  műve.  Az  előtérben  parasztnép  foglal 
helyet,  a  földön  agyag-edényárú.  Balról  paraszt¬ 
szekér  szürke  és  pejlóval,  a  háttérben  paraszt¬ 
házak.  (Ugyanazon  gyűjteményben  második 
példány  is  létezett.)  Hasonló  Edényvásár  volt  a 
Gsell-gyűjteményben  is,  melyből  a  mester  kezé¬ 
től  származó  huszonhét  festmény  és  tömérdek 
rajz  és  aquarell  került  eladásra. 

Szebbek  azonban  azon  apró  pillanatfölvéte¬ 
lek,  melyeket  a  70-es  évek  derekán  készített. 
Bámulatos  frisseség  és  közvetlenség  jellemzi 
őket.  Ilyenek  a  bécsi  művészettört.  gyűjt.-ben 
levő  „Magyar  vásár".  Kékszínű  napernyőik 
alatt  hosszú  sorban  ülnek  a  kofák,  a  háttérben 


PIPÁZÓ  CIGÁNYLEÁNY 

házak  megvilágított  fala,  balról  szekér  látszik. 
(Hasonló  példány  szerepelt  a  Pettenkofen  kiál¬ 
lításon  Bécsben  Piskó-nál,  ez  év  tavaszán.)  Vég¬ 
telen  melegség  ömlik  el  e  képen.  A  sárgás 
alaptónusba  lágyan  illeszkednek  bele  a  kifeszí¬ 
tett  ernyők  kék  foltjai.  „Harmonie  en  jaune 
et  bleu“  mondta  volna  Whistler  az  ő  forra¬ 
dalmi  nyelvén. 

Egy  színharmónia,  egy  szín-akkord  az  egész. 
Ilyenek  az  „Ökrös  szekér"  (bécsi  művészettört. 
gyűjt.-ben;  Miller  v.  Aichholz  tulajd.-ban  stb.), 
ilyenek  azon  nagy  számban  festett  és  „Ma¬ 
gyar  vásár",  „Vásár  Szolnokon"  elnevezés 
alatt  szereplő  apró  deszkák,  kiváltságos  darabjai 
a  művészeti  finom  Ízlésnek.  (Típusuk  rend¬ 
szerint  a  következő :  előtérben  két  pej  szekér¬ 
hez  fogva,  vagy  kifogva,  odább  szintén  kocsi¬ 
fogat,  a  háttérben  házak  fala,  teteje,  orma 
stb.)  Majdnem  minden  nyilvános  és  magán- 
gyűjteményben  találkozunk  velük,  hol  Petten- 

395 


Rózsaffy  Dezső:  Pettenkofen  Szolnokon 


kofen  művészete  rokonszenves  méltánylásra 
talált.  A  bécsi  Modern  Képtárban  létezik  egy, 
s  egy  efféle  vázlatos  alkotás  képviseli  buda¬ 
pesti  Nemz.  Múzeumunkban  a  mester  nevét. 
Kora  reggeli  hangulat,  az  előtérben  kocsi  fogat, 
a  háttérben  szintén,  különböző  termények  csend- 
életszerűleg  fölhalmozva,  a  tömegből  egy  asz- 
szony  alakja  bontakozik  ki.  Mindez  sebtében, 
pillanat  alatt  följegyezve. 

Pettenkofen  kedvelte  e  gebéket,  melyek  rosz- 
szak  voltak  ugyan  —  csontjaik  zörögtek  — 
azonban  színben  érdekesek,  erősen  veresbarna 
árnyalatúak.  Tetszett  neki  pusztai  természe¬ 
tességük,  éppen  úgy,  mint  Fromentin  az 
arabs  ló  graciózus  vonalán  lelkesült. 

Cigányokat  ábrázoló  képei  közűi  talán  leg¬ 
korábbi  az  1855.  évszámmal  jelzett.  A  cigány 
vonzotta  őt  határozott  faji  jellegénél,  festői 
viseleténél,  szokásainak,  életmódjának  nagy¬ 
szerű  eredetiségénél  fogva.  A  cigány  az  Al¬ 
föld  beduinja.  Bár  nincsen  semmijük  —  sze¬ 
gények,  mint  a  dervis  a  pusztában,  van 
azonban  lyukas  sátruk,  kalyibájuk,  mely  ürge¬ 


lakhoz  hasonló,  egy-két  gebéjük,  sok  gyere¬ 
kük.  Örvendenek  az  életnek  és  élvezik  azt. 
A  cigány,  ha  jól  esik,  horkol  egyet,  ha  me¬ 
leg  bántja,  megfürdik  a  patak-vizben,  ha  éhes, 
majd  csak  kerül  valami  a  fazékba.  A  bécsi 
művészettört.  gyűjteményben  egy  aquarell  van 
ez  időtájból.  Viharverte,  eső  áztatta  sátrat 
látunk,  a  sátorban  tűznek  pislogó  lángja  mel¬ 
lett  cigányasszony  ül,  három  purdéja  környezi, 
a  sátron  kívül  vén  cigányasszony  kuporodik, 
kezeit  melengetve  a  tűz  fölött,  odább  fiatal 
cigányleány  támaszkodik  a  sátor  széléhez.  A 
háttérben  távolabbi  sátrak,  egy-két  gebe  lát¬ 
szik.  Csodás  kék  ég,  lágyan  úszó  felhőkkel 
képezi  a  levegőt,  melyet  pacsirták  szelnek. 
Ugyanezen  motívum  némi  változással  (a  kezeit 
melengető  öreg  asszony  helyett  pipáját  tömő 
férfi,  a  fiatal  cigányleány  helyett  gyermekét 
szoptató  anya,  a  háttér  elrendezésében  is  némi 
különbség)  létezik  olajfestményben  is.*  Hasonló 
mű  van  a  berlini  Nemz.  képtár  tulajdonában : 

*  Eladásra  került  ez  év  májusban,  Lepkénél. 

pusztán  tanyázik  a  cigánycsalád  ponyvával 
fedett  szekér  mellett,  melynek  kifogott  lova 
gyéren  szénázik. 

Másik  kedvelt  motívuma  a  fürdő  cigánynők 
és  gyermekek  csoportja  (szintén  több  példány¬ 
ban,  az  egyik  Liebig  bárónál  Bécsben).  Fes¬ 
tett  azonkívül  egyes  cigány -alakokat,  nőket, 
férfiakat,  lányokat,  gyermekeket  vegyest,  rend¬ 
szerint  guggolva,  pipálva,  esetleg  valamit  ci¬ 
pelve. 

Kedves  tárgyú  kép  a  „Disznótolvaj  Cigány¬ 
fiú  rohan  zsákmányával  a  mezőn  át,  miköz¬ 
ben  kutyák  üldözik.  Terünk  nem  engedi,  hogy 
valamennyit  egyenkint  elősoroljuk,  mert  szá¬ 
muk  tetemes,  azért  csupán  a  főbbek  megemlí¬ 
tésére  szorítkozunk. 

Unger  metszetéből  ismerjük  a  „Kuporodó 
cigányleányt",  ki  kemence  tövében  ül  s  kezében 
csípő  szerszámmal  valamit  pirítani  látszik,  az 
előtérben  tollas  jószág  és  korsó  hever.  Tár- 
gyilag  és  fölfogásban  csaknem  egészen  ha¬ 
sonló  a  „Pipáló  cigányleány",  mely  a  hagya¬ 
tékból  került  eladásra.  Ismerünk  azonkívül 
fejtanulmányokat.  Ilyen  pld.  a  bécsi  Modern 
Képtárban  levő  jellegzetes  vonási!  veres-barnás 
tónusú  szép  férfifej. 

Meleg  barnás  tónusával  kiválik  a  „Falusi 
idyll“  (Modern  Képtár  Bécsben,  67.  sz.).  Ros¬ 
katag  cigánykunyhó  látszik,  szalmafödéllel  bo¬ 
rítva,  cseppnyi  égdarab  a  jobb  sarokban ; 
cigányfiú  guggoló  helyzetben  anyja  ölébe  hajtja 
fejét. 

Az  intimebb  magyar  népéletből  festett  pom¬ 
pás  képet  bírunk  „Magyar  parasztudvar"  c.  ké¬ 
pén.  Rozzant  házikó  zsupfedelének  ferde  vonala 
osztja  ketté  átlós  irányban  a  képet.  Balról  az 
udvaron  egy  asszony  teknőben  gyermekét 
füröszti.  Jobbról  szemétdomb  látszik,  melynek 
tetején  kutya  sétál.  Odább  ólak.  Ez  a  földhöz 
ragadt  szegény  nép  élete,  oly  igazsággal,  oly 
közvetlenséggel  bemutatva,  hogy  egy  Rem¬ 
brandt  ecsetje  sem  tenné  meggyőzőbbé. 

Vagy  nézzük  a  „Disznó-csordát".  Pásztor, 
vállán  subával,  falu  végén  disznókat  hajt. 
Esőbe  borult  hangulat.  Minő  igazság,  mily 
megkapó  hűség!  Ez  az  egykori  lovas-tiszt 
mélyen  belelátott  a  magyar  nép  leikébe.  Az 
újabb  művészetben  talán  az  egyetlen  Millet, 
aki  maga  is  paraszt  volt,  vetekszik  vele  föl¬ 

fogásának  mélységére  és  igazságára  nézve, 
mely ly el  a  parasztnép  életének  józan  és  egy¬ 
szerű  nyilvánulásait  kifejezni  tudta. 

Van  azonban  még  egy  válfaj,  az  idilli  jel¬ 
legű  szerelmi  jelenetek  csoportja.  Ezen  Wat- 
teau-szerű  műfajban  többször  kísérletezett.  A 
bécsi  művészettört.  gyűjt. -ben  van  a  „Csóko- 
lódzó  szerelmes  párt"  ábrázoló  képe.*  Némi¬ 
leg  erőltetett  helyzetben  látjuk  a  fiatal  magyar 
legényt  és  leányt,  amint  egy  töltésszerű  dom¬ 
bon  áthajolva  csókolódznak.  E  képet  1863 
tájára  helyezik.  Ugyancsak  Bécsben  a  Modern 
Képtárban  föltaláljuk  némileg  bővített  alakban 
megfestve  ugyanezen  tárgyat.  Ez  a  másik  faj¬ 
tájú  „Légyott “-ok  típusa.  A  csókolódzó  párhoz 
két  ló  járul,  egy  pej  meg  egy  szürke,  s  a 
szerelmes  ifjú  az  utóbbin  ülve  hajol  át,  hogy 
mátkáját  ölelje.  Budapesten  Wodianer  báró 
tulajdonában  van  azonos  tárgyú  kiváló  alko¬ 
tása  a  mesternek.  Magyar  legény  kedvesével 
beszélget,  szürke  és  pejló  az  előtérben,  a  hát¬ 
térben  parasztház  teteje  látszik.**  Meleg  tónusú 
napsütéses  kép  sötét  és  világos  foltokból  ösz- 
szetéve. 

Ezen  idillikus  szerelmi  jeleneteket  mintegy 
kiegészítik  a  különböző  és  sokféle  párbaj  jele¬ 
netek.  Ezek  azon  művek,  melyekben  az  egy¬ 
kori  katonát  —  a  „szerelem  és  párbaj"  elvénél 
fogva  —  lovagi  érzelmeinek  oldaláról  ismerjük 
meg.  Kiválóan  jeles  példány  létezik  az  utóbbi 
műfajból  Budapesten  Harkányi  báró  tulajdo¬ 
nában.  Őszi  hangulatú  erdei  tisztást  látunk, 
az  előtérben  lovászok  őrizetére  bízott  lovak, 
a  háttérben  párbajozó  alakok. 

* 

Művelte  a  tájképet  is  mint  olyat.  1857-ből 
való  a  híres  „Gémes  kút",  „Magyar  táj",  „Ma¬ 
gyar  puszta"  számtalan  változatban  fordul  elő 
művei  között.  Kezdetben  még  iskolai  behatás 
alatt  áll,  kezelése  félénk  és  óvatos,  utóbb  mind 
nervózusabb  és  szélesebb  lesz.  Az  alföldi  nap- 

*  Ugyanezt  második  példányban  láttuk  A.  Stöckl  mű¬ 
kereskedőnél  Bécsben,  ez  év  tavaszán. 

**  E  kép  aláírása  révén  is  érdekes  : 

A.  v.  Pettenkofen.  Ez  tudomásunk  szerint  egyetlen 
eset,  hogy  a  mester  nemesi  rangját  jelzi.  Ha  lélek¬ 
tanilag  következtetni  lehet,  akkor  e  kép  közvetlenül 
nemesítésének  esztendejéből  (1876)  származhatik. 


Pettenkofen  Szolnokon 


sütés  vibráló  atmoszférája  pezsdíti  erejét.  Észre¬ 
veszi,  hogy  a  napsütötte  országúton  az  el¬ 
vonuló  szekér  kékszínű  árnyékot  vet  és  nem 
szürkét;  észreveszi  a  napsütötte  és  árnyékos 
részeknek  kontrasztokban  nyilvánuló  hatását. 
Ezzel  a  modern  impresszionizmus  álláspont¬ 
jára  helyezkedik  és  az  Alföldön  legjobb  meg¬ 
győződés  szerint  kultiválja  azt,  amit  a  fran¬ 
ciák  valamivel  későbben  az  új  művészet  leg¬ 
főbb  problémájává  emeltek.  Frimmel  *  és  vele 
együtt  Lützow**  ugyan  velencei  látogatásai¬ 
nak  tulajdonítják  koloritjának  megváltozott 
melegét,  azonban  ez  önkényes  föltevés,  mely¬ 
nek  beigazolásához  hiányzik  minden  tárgyi 
bizonyíték.  Míg  ott  vannak  a  Szolnokon  alko¬ 
tott  művek  százai,  melyek  megdönthetetlen 
cáfolatul  szolgálnak.  Lépésről-lépésre  be  lehet 
igazolni,  miként  halad,  hogyan  fejlődik.  Egész 
egyénisége  megváltozik,  áthasonul.  A  bécsi 
biedermaier-i  genre  festője,  a  katonai  illusz¬ 
trátor,  a  litográfus  hévtől  és  erőtől  duzzadó 
egyéniség  lesz.  Szolnok  nevelte  nagygyá  Pet- 
tenkofent,  itt  edzette  meg  erejét,  fejlesztette 
egyéniségét.  Szolnoki  munkássága  képezi  egész 
tevékenységének  gerincét.  Életírói,  bírálói  — 
irigységből-e  vagy  féltékenységből  vonakodtak 

*  Nachlass-Katalog  1X89. 

**  Zeitschrift  ftir  bild.  Kunst  1X90. 


mindez  ideig  fölismerni  e  tényt,  részünkről 
annál  nagyobb  nyomatékkai  mutatunk  reá. 

Osztrák  honfitársai  sajnálkoznak,  egyesek  a 
hűtlenség  vádjával  illetik,  mert  a  hagyomá¬ 
nyos  iskolától  eltért  mi  éppen  ellenkezőleg 
örvendezhetünk  s  a  gondviselés  különös  kegyé¬ 
nek  tartjuk,  hogy  e  nagy  művész  figyelme 
felénk,  az  Alföld  népére,  Tisza  vidékére  for¬ 
dult  s  megmutatta,  miként  lehet  valaki  föl¬ 
fogásban  és  érzésben  magyar,  ha  az  ember 
művész  és  igaz.  Nemzeti  eseményeinknek  a 
szomorú  és  dicsőséges  időkből  utóbb  pedig 
józan,  munkás  és  egyszerű  életünknek  az 
elnyomatás  korából  alig  van  hívebb,  igazabb 
és  egyben  biztatóbb  interpretátora  nálánál. 

Pettenkofen  itt  volt  közöttünk,  midőn  ma¬ 
gyar  művészet  még  alig  volt;  midőn  Mun¬ 
kácsy  még  gyermek  és  Lotz  pályájának  kiin¬ 
duló  pontján  állott. 

Nagy  művészlelke  összeölelkezett  a  magyar 
róna  levegőjével  s  e  frigykötésből  mindenki 
számára  becses,  ránk  nézve  azonban  kiválóan 
fontos  művek  születtek. 

Némileg  a  magunkénak  vallhatjuk.  Nem 
ugyan  jog  és  törvény  szerint,  de  az  eszmei 
és  érzelmi  kapcsolatnál  fogva,  mely  vele  össze¬ 
fűz  s  ez  utóbbi  néha  becsesebb  az  előbbinél. 

Rózsaffy  Dezső 


VOLT  BÉCSY,  MOST  SCHREIBER-FÉLE  HÁZ  SZOLNOKON, 
MEL\ BEN  PETTENKOFEN  LEGÁLLANDÓBBAN  LAKOTT 

KAPU  ÉS  KERÍTÉS-RÁCSOK 
SCHVVÁB  GYULA  TERVRAJZA 


MOSONYI-PFEIFFER  NEUMANN 

közönség  előtt  vajmi  kevéssé  volt 
ismerős  e  név  viselője :  részben, 
mert  nagystilűbb  munkákkal  nem 
szerepelt  a  tárlatokon,  s  másfelől 
olyfajta  művészcélok  izgatták,  ame¬ 
lyek,  bár  minden  szálukkal  a  hétköznapi  élet¬ 
hez  kapcsolódnak,  sőt  egyenest  innen  csíráznak 
ki :  a  magyar  művészetben  újszerű  jelenségek, 
olyanok,  amelyeknek  kellő  értékelése  csak  most 
szívódik  a  közönség  vérébe. 

A  modern  értelmezésű  plakát,  amely  egész 
fiatal,  alig  tegnapról  kelt  növény  a  főváros 
hirdető -oszlopain,  s  ami  ezzel  rokon  stílus¬ 
forma,  a  könyvdísz :  ezen  a  téren  produkált 
eredmények  rajzolják  körül  Pfeiffer,  a  művész 
portrait-ját.  Hogy  ezenkívül  mint  a  rajzón  zsur¬ 
nalisztája,  egy  napilap  címlapján  esztendőkön 
át  megjelentek  tőle  múló  szenzációk,  nagy¬ 
városi  drámák  gyors  kézírású  illusztrációi :  ez 
csak  adat,  komoly  jegyzet  Pfeiffer,  a  munkás 
életrajzához,  de  nem  elég  jelentős,  hogy  benső 
dokumentum  gyanánt,  mint  sajátos  képessé¬ 
geinek  hű  visszaverője,  egyéni  szí¬ 
nekkel  illessze  a  más  utakon  járó, 
más  festőgondolatokat  kiváltó  pik¬ 
torenergiák  közé. 

Erre  itt  vannak  plakátjai :  ma 
már  nem  állnak  társ  nélkül,  de 
annak  idején,  első  debütjük  alkal¬ 
mával  hézagpótlók :  Pfeiffer  elta¬ 
lálta  a  hangot,  a  néhány  frappáns 
folt  és  néhány  jellemző  vonalra 
lefokozott  előadásmódot,  amely 

szerint  a  plakát  külön  dekoratív  műfajjá : 
csakis  plakáttá  differenciálódik.  Közelfekvő 
példa  a  Brázay-sósborszesz  s  a  parádi  víz 
háromszínnel  csinált  népszerű  reklámja:  bár¬ 
hol  látható,  s  bárhol  elénk  hozza  a  művészt, 
aki  a  bécsi  akadémián  töltött  stúdiumok  után, 
egy  hosszú  előrefejlődéssel  merőben  más 
vágányra  tért  s  úgy  alakult  át,  hogy  ezek  a 
nyolcvanas  évek  bécsi  modorát  viselő  képek : 
a  csupa  egymásra  halmozott  detail,  a  levegő 
híjján  körüldrótozott  formák,  a  valör  nélküli 
színtelen  színek  valóságos  ellentétek  s  nem 
kapcsolhatók  össze  azzal  az  idővel,  amikor 
Pfeiffer  mint  stilizáló  lép  előtérbe.  Címlapjai 
(pl.  a  „Művészet*,  Gáspár:  „Hét  év  a  ten¬ 
geren  “,  „Vidám  könyvek"  stb.)  s  az  ex-librisck 
szinte  felismerhetetlenül  választódnak  el  ama 
kézjárástól  s  ama  temperamentumtól,  amely 
akár  ujság-illusztrációiban,  akár  —  egyébként 
kevés  számú  —  vásznain  (pl.  egy  miniatűr 
a  Műcsarnok  nyolc  év  előtti  kiállításán)  nyil¬ 
vánul.  Érzi  a  lendülő  vonal  erejét,  amely 
együvé  tömöríti  a  formákat :  mint  a  plakátok, 
úgy  ezek  a  grafikus  dolgok  is  azt  a  stilizáló 
nyelvet  beszélik,  amely  egyszerű,  lapidáris  fol¬ 
tokká  redukálódva,  mondhatni  : 
kevéssel  csinál  meg  mindent. 

Pfeiffer  életrajzának  foglalatját 
az  alábbiakban  adjuk:  1863-ban 
született  Mosonyban,  ahonnét  az 
elemi  és  négy  középiskola  elvég¬ 
zésével  mint  gyerekifjú  a  bécsi 
akadémiára  ment.  Pár  évnyi  tanul¬ 
mány  után  megkapta  a  bécsi  izr. 
hitközség  ösztöndíját,  amelyet 
további  tanulmányokra  fordítva, 


Dömötör  István :  Mosonyi-Pj ciffer  Hellmann 


München,  Róma  és  Firenzében  töltött  mind¬ 
össze  négy  évet.  Ekkor  jött  haza,  s  Budapes¬ 
ten,  a  „Politisches  Volksblatt“-nál  nyert  állást, 
mint  rajzoló. 

Neve  előszóra  „parádi-víz“  plakátpályázatán 
tűnt  föl,  ahol  első  díjjal  jutalmazták.  Több  díjat 
kapott  külföldi  pályázatokon,  így  Rio  de  Janeiro, 
Hamburg  s  Düsseldorfban.  Mintegy  másfél¬ 
száz  pályázó  közül  ő  nyerte  meg  a  „Művészet" 
címlappályázatát  Plakátjai  közül  még  fölemlít¬ 
hetjük  a  következőket:  a  szegedi  és  budapesti 
iparművészeti  kiállítás  plakátja  (3  évvel  ezelőtt), 


az  „Én  Újságom",  a  Török  osztálysorsjáték 
a  dr.  Egger  s  a  Brázay-cég  plakátjai,  amely 
utóbbi  cég  legtöbb  alkalommal  vette  igénybe 
plakát -tervezeteit.  Ezenkívül  sok  ex-librist, 
könyvdíszt  s  címlapot  rajzolt,  főleg  a  Singer 
és  Wolfner  cégnek.  Ezek  közül  fölemlítjük  a 
„Magyar  Lányok"  címlapját  s  azokat,  az  ex- 
libris-rajzokat,  amelyek  a  „Művészet"  régibb 
füzeteiben  láttak  napvilágot.  Csöndben  élő,  derék 
munkása  volt  a  művészetnek :  a  halál  nov. 
8-án  szakította  el  tőlünk. 

Dömötör  István 


28* 


PLAKÁT-RAJZ 

MOSON YI-PFEIFFER  HELLMANN  RAJZA 

KÖZÖNSÉG  ÉS  MŰVÉSZET 


Úgy  állj  a  kép  elé,  mintha  fejedelem  volna  : 
várd  meg,  szól-e  hozzád  s  mit  mond.  Sem  ezt, 
sem  amazt  ne  szólítsd  meg,  mert  csak  magad  szavát 
hallanád.  Arthur  Schopenhauer 

Aki  érteni  s  élvezni  kívánja  a  műtárgyat,  menjen 
oda  egyedül,  szerezzen  magának,  ha  kaphat,  egy 
zsöllét,  üljön  le  a  kellő  távolságban  s  hallgatásba 
merülve  igyekezzék  mélyen  tisztelt  énjét  legalább 
negyedórára  elfeledni.  Ha  nem  tárul  eléje  semmi, 
úgy  jöjjön  el  ismételten  s  ha  egy  hét  múlva  még 
mindig  nem  tárul  eléje  semmi,  akkor  nyugodjék 
meg  abban  a  tudatban,  hogy  a  maga  részéről  min¬ 
dent  megtett.  Ha  azonban  ez  idő  alatt  megindul 
ama  delejes  kölcsönhatás  :  felmelegedik  a  szive  s 
érezni  fogja,  mint  emelkedik  a  lelke  bizonyos  köz¬ 
napi  fogalmak  és  megszokott  gondolatsorok  fölé. 
Akkor  jó  utón  van,  hogy  felfogja  :  mire  képes  s 

mi  a  művészet.  Anselm  Feuerbach 

* 

Ha  szemünket  egy  ideig  csak  jó,  vagy  éppen 
kiváló  műtárgyak  szemléletéhez  szoktatjuk,  úgy  a 
közepes  munkákat  rosszaknak  fogjuk  mondani  vagy 
legalább  az  első  pillanatra  rosszaknak  látjuk.  Ugyanez 
a  közepes  munka  jónak  tűnik  fel,  ha  hosszabb  időn 
át  rossz  munkákkal  gyötörtük  magunkat. 

Theodor  v.  Frimmel 

* 

Aki  gyakorlatot  akar  szerezni  a  festmények  becs¬ 
lésében,  annak  nem  ajánlható  eléggé,  hogy  válto¬ 
gatva  tanulmányozzon  régi  és  modern  mestermű¬ 
veket.  Az  egyoldalúság  könnyen  igazságtalanságra 
és  tompultságra  visz.  Georg  Hirth 


Akkor  ismerkedünk  meg  igazán  egy  mesterrel, 
ha  több  munkáját  bírjuk  s  otthon  a  szobánkban, 
állványra  állítva,  mindenféle  világításban  tanulmá¬ 
nyozzuk  s  kényelmesen  összehasonlítgatjuk. 

Burger-Thorés 

Az  emberek  azt  hiszik,  hogy  mint  a  nyelv  és 
az  íny,  épp  úgy  magától  képződik  az  az  érzék¬ 
szerv  is,  amelylyel  a  műtárgyakat  élvezzük :  mű¬ 
tárgyakról  pedig  épp  úgy  mondhatunk  ítéletet,  mint 
az  ételről.  És  nem  érik  föl  ésszel,  hogy  mi  más 
műveltség  kell,  hogy  a  művészet  igazi  élvezéséhez 

emelkedjünk  fel.  Goethe 

* 

Ha  valami  nem  tetszik  neked  emberben  vagy 
műtárgyban,  jó  lesz,  ha  komolyan  számot  veszel 
róla,  vájjon  nem  magadban  rejlik-e  a  hiba. 

E.  J.  Háhnel 

* 

Bezzeg  rossz  művészet  volna  az,  amelyet  valaki 
rögtön  megértene.  S  amelynek  végső  mélységeit 
menten  meglátná  a  hirtelenül  belépő  is.  Goethe 

* 

A  futólagos  szemlélő  sokszor  csúnyának  tart 
valamit  :  ha  pontosabban  s  szeretettel  szemlélné, 
meglátná  a  szépségeit.  Hans  Thoma 

Mielőtt  a  bolondokházába  csukáinál  egy  művészt, 
jó  lesz  óvatosságból  megvizsgálni,  vájjon  ami  művé¬ 
ben  érthetetlen,  nem-e  a  te  ostobaságod  rovására 
irandó-e.  ’  Richard  Muther 

* 

Közönség  és  művészet 


Csak  azt  csudálom,  hogy  mindnyájan  jobban 
tudják  mint  én,  hogy  mit  akartam  csinálni. 

Munkácsy  Mihály 

Egy  műtörténetíró  előadást  tartott  Hans  Thoma 
képeiről.  A  jelen  volt  művész  örömének  adott  ki¬ 
fejezést,  hogy  ilyen  módon  most  már  sikerült  meg¬ 
tudnia,  hogy  festés  közben  tulajdonképpen  mit  is 
kellett  volna  gondolnia. 

A  műtárgy  szemlélgetésénél  ne  révedezzünk  a 
felett,  hogy  mit  jelent  a  kép,  hanem  szeressük 
azért,  a  mi.  Oscar  Wilde 

A  jó  képet  alapjában  véve  nem  lehet  „ megérteni “, 
azt  meg  kell  érezni  ;  csak  az  a  feladata,  hogy 
esztétikai  élvezetet  szerezzen.  Mindegy:  tudjuk-e 
vagy  nem,  hogy  mit  jelent  az  előadott  jelenet. 
A  jó  kép  önmagának  tolmácsa. 

Paul  Schultze-Naumburg 

* 

A  laikusok  manapság  azzal  rontják  meg  az  élveze¬ 
tüket,  hogy  azt  hiszik :  kritizálniok  kell,  ahelyett 
hogy  átadnák  magukat  a  szép  élvezetének. 

E.  J.  Háhnel 

* 

Ne  a  néző  győzze  le  a  művet :  a  mű  győzze 
meg  a  nézőt.  A  néző  fogékony  legyen,  —  zene¬ 
szerszám,  amelyen  a  mester  játszik.  Annál  alkal¬ 
masabbá  válik  a  mű  megértésére  és  méltánylására, 
minél  inkább  legyűri  saját  félszeg  nézetét,  saját 
oktondi  előítéletét,  saját  ostoba  gondolatát  arról, 
hogy  mi  legyen  s  mi  ne  legyen  a  művészet. 

Oscar  Wilde 

Idegen  művek  megítélésében  a  legkönyörtele¬ 
nebbek  a  közepes  művészek  feleségei. 

Marié  von  Ebner-Eschenbach 

* 

Hogy  oly  különbözően  ítéli  meg  a  férfi  és  a  nő 
a  műtárgyakat,  annak  főoka  az,  hogy  a  nő  ren¬ 
desen  képtelen  az  abstrakcióra  s  csak  azt  képes 
csodálni,  amit  egyben  teljesen  helyesel  is. 

Franz  Grillparzer 

* 

Csak  jelentékeny  elme  ismeri  fel  a  jelentékeny 
dolgokat  a  diadal  hangos  zaja  nélkül  is. 

Cári  Gutzkow 

Az  olyan  ember,  aki  korát  megelőzve  tud  valamit 
megcsodálni,  ritka,  mint  a  fehér  holló. 

J.  F.  Millet 


Együtt  kell  élnünk  a  műtárgygyal,  ha  teljesen 
meg  akarjuk  ismerni.  Hermann  Grimm 

Az  ért  a  festészet  megbirálásához,  aki  valami 
igazán  szépet  elsőnek  ismer  fel. 

W.  M.  Hunt 

Nem  mindig  jó,  ami  szépnek  mutatkozik. 

Lionardo 

Tulajdonképpen  az  a  valamire  való  dolog,  ami 

nem  tetszik.  Goethe 

* 

Sokan  megérzik  az  irodalomban  és  a  művé¬ 
szetben  a  szépet,  de  nincs  szemmértékük  a  nagy 
s  kicsiny  megkülönböztetésére.  Adolf  Pichler 

* 

Megbámulván  valakit,  ne  légy  iskolásán  igaz¬ 
ságtalan  mások  irányában.  Wilh.  Heinse 

Nem  kell  mindent  megcsodálni :  a  napnak  is 
van  foltja.  Winckelmann 

— ■  De  lám,  Marcus  Aurelius  combjai  beleszo¬ 
rultak  a  paripa  véknyába  —  jegyezte  meg  nekem 
egy  francia  művész,  egészen  eltelve  a  fölfedezéstől. 

így  válaszoltam  :  „Láttam  Voltairenck  egy  kéz¬ 
iratát,  amelyben  három  helyesírási  hiba  volt.“ 

Stcndhal 

Aki  jelentékeny  műben  előbb  veszi  észre  a  hibát, 
mint  a  szépséget,  képzelődő  bolond. 

Dante  Gábrielé  Rossetti 

Egy  szempilla  vagy  gomb  hiánya  sohasem  marad 
felfedezetlen.  W.  M.  Hunt 

Mint  ahogy  más  a  kép,  ha  sötét  zugban  néz¬ 
zük  vagy  ha  rásüt  a  nap  verőfénye,  ügy  változik 
a  mestermű  hatása,  aszerint,  hogy  milyen  agyvelő 
fogja  fel.  Tehát  a  szép  műnek  érző  elmére,  az 
átgondolt  műnek  gondolkodó  főre  van  szüksége, 
hogy  igazán  éljen  s  létezzék.  Aki  ily  művet  hoz 
e  világra,  mégis  gyakran  úgy  érezheti  magát,  mint 
a  tűzijátékos,  aki  hosszan  s  fáradságosan  előké¬ 
szített  rakétáit  végre  nagy-lelkesen  elsüti  s  csak 
azután  tudja  meg,  hogy  rossz  helyre  jött  s  hogy 
közönsége  egytől-egyig  a  vakok  intézetének  növen¬ 
dékei  valának.  De  még  mindig  jobban  járt,  mint 
ha  ez  a  közönség  megannyi  tűzijátékosból  állott 
volna,  mert  ebben  az  esetben  —  ha  műve  rend¬ 
kívüli  —  fejét  kockáztatja  vala. 

Arthur  Schopenhauer 

Csak  arra  hat  a  műtárgy,  akiben  van  finom 
érzés  és  fantázia.  Mindakettőre  szüksége  van  a 
művésznek  is,  a  nézőnek  is,  csak  különböző  mér¬ 
tékben.  Eugéne  Delacroix 

Aki  magába  fogad  egy  művet,  ugyanazon  a 
folyamaton  esik  át,  mint  annak  a  szerzője,  csak¬ 
hogy  fordítva  és  végtelenül  gyorsabban. 

Friedrich  Hebbel 

A  műtárgy  mintegy  előleges  megállapodást  jelent 
azzal,  akire  hatni  akar.  S  gyakran  épp  a  legnagyobb 
géniusz  szabja  a  legkeményebb  feltételeket. 

J.  J.  Jacobi 

Veszve  van  az  a  mű,  amelyet  nem  közelítünk 
meg  szeretettel.  Friedrich  Hebbel 

Az  én  képeimet  ne  szaglásszátok:  a  festék  megárt. 

Rembrandt 

* 

Szívesen  lemondok  azok  elösmeréséről,  akik  csak 
úgy  tudnak  egy  képet  élvezni,  ha  pápaszemes  orrukat 
végigsétáltatják  a  vásznon.  Francisco  Pacheco 


Nézzünk  nyugodtan  szembe  a  képpel  s  ne  vizs¬ 
gáljuk  a  fonákját,  ahova  úgy  sem  rejtett  semmit 
a  festő.  Puvis  de  Chavannes 

Abban  elvégre  én  sem  ellenkezném  a  nagy 
közönség  felfogásával,  hogy  a  szép  művészetekben 
az  élvezet  a  döntő.  De  nem  akárkinek  élvezete. 

Platón 

Nem  csak  azon  fordul  meg  minden,  hogy  mit 
néz  meg  valaki,  hanem  az  a  döntő,  hogy  ki 
nézi  meg.  Max  Liebermann 

Egészséges  szem  nem  zavarodik  s  nem  romlik 
meg  természetes  dolgok  látásától.  Viszont  a  romlott 
szem  semmit  sem  szemlélhet  helyesen. 

Lodovico  Dolce 

Több  kell  az  Ízlésnél  :  jellem  is  kell  a  műtárgy 
megítéléséhez.  Független  eszmék  kellenek,  hogy 
csodálatunk  is  független  legyen. 

Edmond  et  Jules  de  Goncourt 


Széles  e  világon  senki  sem  hall  annyi  ostoba¬ 
ságot,  mint  a  múzeumi  kép. 

Edmond  et  Jules  de  Goncourt 


Egy  csöpp  Ízlés,  —  s  az  emberek  azt  hiszik, 
hogy  ez  már  elég  .  .  . 

Eugéne  Viollet-  le  Dúc 


Ha  nézem,  mi  módon  élvezik  az  emberek  a 
nagy  mesterek  műveit  s  megfigyelem,  mi  módon 
adják  elismerésük  jelét,  eszembe  jut  a  komédiá- 
zásra  betanított  majom,  amely  ember  módjára  ágál 
ugyan,  de  közben  egyre  elárulja,  hogy  hiányzik 
belőle  ama  taglejtések  benső  principiuma  s  csupán 
az  oktalan  természet  kandikál  ki  belőle. 

Arthur  Schopenhauer 

Sok  ember  úgy  állt  a  műtárgy  előtt,  mint  az 
ökör  és  szamár,  mikor  a  megszokott  széna  helyett  a 
Jézuskát  látta  a  jászolban.  Adolf  Pichler 


Ez  a  mű  olyan  mint  a  tükör :  ha  majom  kan¬ 
dikál  belé,  nem  nézhet  ki  onnan  egy  apostol. 

Georg  Christoph  Lichtenberg 

* 

Az  igazi  műtárgy  nem  vár  közvetítőre.  Meg¬ 
szólal  vagy  hallgat,  aszerint,  hogy  ki  áll  előtte. 

Anselm  Feuerbach 

Általában  nagy  bennünk  a  hajlandóság,  hogy 
készen  kimért  ítéletet  szabjunk  a  képre.  Fázunk 
attól,  hogy  magunk  alkossunk  véleményt ;  nincs 
türelmünk  kivárni,  hogy  a  kép  az  ő  tulajdon 
nyelvén  kezdjen  hozzánk  szólni  .  .  .  Hajrá!  Gyor¬ 
san  ismerkedjünk  meg  mindennel,  itt  a  közvetítő 
harmadik  elem  :  a  kép-tudós. 

K.  A.  M.  Stevenson 

X 

Az  emberek  felette  hajlandók  olyasmit  látni  a 
képben,  amit  egyszer  valamely  könyvből  tanultak. 

K.  A.  M.  Stevenson 

Hány  ember  tudna  látni,  csak  pápaszem  ne 
ülne  az  orrán  !  Friedr.  Hebbel 

* 

Ha  nem  nézed  a  mű  értékét,  hanem  azt  a 
szerző  rangja  szerint  mérlegeled,  úgy  jársz,  mint 
aki  a  tallérban  nem  a  fém  becsét,  hanem  a  rávert 
arcképet  értékeli.  Oskar  Blumenthal 

„Hogy  tetszik  önnek  ez  a  kép  ?“ 

„Előbb  meg  kell  tudnom,  ki  festette “. 

Friedr.  Hebbel 

Ne  tartsd  magad  névhez.  ítéld  meg  a  kép  jóságát 
vagy  középszerűségét  magad  s  ne  engedj  ebből. 
Mondd  ki  bátran  :  ha  ezt  a  képet  az  a  nagy  mester 
festette  is,  akinek  tulajdonítják,  még  sem  ér  semmit. 
Vagy  pedig:  ha  még  oly  kontár  festette  is,  becsü¬ 
letére  válnék  egy  nagy  művésznek. 

Anton  Raphael  Mengs 

* 

Nevet  keres,  ki  képet  vesz.  Aki  a  tehetséget 
nézi,  ritka  azokban  a  körökben  is,  ahol  a  mód 
megengedi  s  a  kötelesség  parancsolja. 

Ferdinand  Keller 

Lord  Leighton  a  kiállításon  épp  a  képe  előtt 
állt,  amelyet  még  nem  jegyzett  meg  a  nevével. 
„Mily  szörnyű  egy  kép!  Kié  ez?"  - —  kérdi  tőle 
egy  ismerős  hölgy.,,  Azenyém“  —  válaszoltLeighton. 
„Csak  nem  akarja  velem  elhitetni,  hogy  ezt  meg¬ 
vette  ?“  „Nem  vettem,  magam  festettem41.  „Óh 
istenem  —  szóit  a  hölgy  ijedten  —  ne  vegye 
komolyan  a  szavaimat.  Csak  azt  ismételtem,  amit 
mindenkitől  hallottam  “. 

Ha  nem  festi  meg  sokféle  mester  ugyanazt  a 
motívumot  százféleképpen,  ügy  a  közönség  nem 
szokik  hozzá,  hogy  figyelme  a  tárgy  iránt  való 
érdeklődésen  túl  terjedjen.  De  így  végre  is  meg¬ 
érti  a  motívum  feldolgozásának  változatait,  a  gyen¬ 
géd  és  új  találmányokat  s  élvezni  fog,  ha  a  motívumot 
számos  feldolgozásból  ismeri  s  így  nem  érzi  többé  a 
tárgy  újságában  rejlő  ingert. 

Friedrich  Nietzsche 


VEGYES 

A  Szalonok  zsűrijében  van  nem  egy  jó  fiú ; 
elfogad  meg  visszautasít  képeket  nagy  közömbösen ; 
van,  aki  már  révbe  jutott  s  túl  van  a  küzdel¬ 
meken  ;  van  olyan,  aki  a  múltba  tartozik,  hű  a 
hitéhez  s  tagad  mindent,  ami  új  ;  ott  van  a  „jelen" 
művésze  is,  apró  garast  forgat  nagy  kamatra  s 
fogai  közé  szorítva  a  perc  sikerét,  morogva  fenyeget 
minden  kollegát,  aki  hozzá  közeledik.  Az  eredmény 
ismeretes  .  .  .  Emilé  Zola 

Furcsa  módja  a  művészetfejlesztésnek,  ha  a 
rossz  vagy  közepes  festőnek  megengedik,  hogy 
három  képet  állítson  ki,  holott  megtiltják,  hogy 
tehetséges  emberek  négy  képet  állítsanak  ki. 

Eugcnc  Delacroix 

Megrovást  érdemel  a  festő,  aki,  hogy  gazdag¬ 
nak  lássék,  egyetlen  üres  helyecskét  sem  hagy  a 
képen.  León  Battista  Alberti 


W.  A  FÖLDSZINTI  ALAPRAJZ 


VILLATERV 

LECHNER  ÖDÖN  MŰVE 

Aki  zsűritag,  az  három  összeférhetetlen  tulaj¬ 
donságot  egyesítsen  magában :  először  is  legyen 
nagy  művész,  azután  legyen  elfogulatlan  minden 
iránynyal  szemben,  végre  ne  tartozzék  klikkhez. 
Nos,  ilyen  művészre  nem  akadtam  világéletemben. 

Jósé  Villegas 

A  kiállításokon  a  műtárgyakat  csak  nagyritkán 
rendezi  el  maga  a  szerzőjük.  Többnyire  erre  választott 
bizottság  végzi  ezt  a  munkát.  Ily  rendszernél  nem 
várhatunk  több  szorgosságot,  mintha  egy  kereskedő 
a  kirakatát  az  üzleti  versenytársaival  rendeztetné. 

Wilhelm  Trübner 

Nagy  művészi  központokban  pártok  keletkeznek. 
S  mihelyt  egy  párt  zászlajára  esküszik :  a  leg¬ 
derekabb  ember  is  úgy  lenyeli  az  igazságtalanságot, 

mint  a  vizet.  Ludwig  Richter 

* 

Egykoron  hírt  kerestek  az  emberek.  De  ez  ma 
már  nem  elég,  mert  nagy  lett  a  vásár :  ordí- 
tozás  kell.  Friedrich  Nietzsche 

A  kiállításokban,  ahol  temérdek  tárgyon  szóra¬ 
kozik  el  a  szemünk,  leginkább  azok  a  képek  tet¬ 
szenek,  amelyeknek  ürességein  a  szem  elpihenhet. 
De  gondoljuk  meg,  hogy  ugyanezek  a  képek  egyen¬ 
letesen  simák  és  kopárak,  mihelyt  magukban  lóg¬ 
nak  a  szobában.  John  Burnet 

A  klikk  a  középszerűség  szimbóluma.  Mihelyst 
öten  összeállnak,  diadalszereket  vásárolnak  maguk¬ 
nak.  Hogy  egyetlen  egyszer  adhassa  a  triumfátort  a 
szekéren  :  mindegyik  négyszer  áll  be  lónak. 

E.  J.  Háhnel 

* 

Tűrhetetlennek  tartom,  hogy  akinek  egy  pár 
fölösleges  tallér  nyomja  a  zsebét,  odamondhassa 
nekem  :  Ezt  csináld,  ezt  meg  ne  csináld. 

Moritz  von  Schwind 

Mihelyest  megrendelésre  készül  valamely  kép, 
vége  az  egész  hangulatnak  s  mintha  lcfoszlanék 
róla  az  ideál.  S  újra  meg  újra  gyűlölettel  nézem 
a  megrendelőt,  ezt  a  szemérmetlen  fickót,  aki  művészi 
szándékaimba  avatkozni  merészel  (amihez  a  pénze 
révén  talán  van  némi  jussa). 

Francisco  Pradilla 

„Kedves  uram,  —  szólt  Schwind  egy  eszté¬ 
tikushoz  —  én  csak  kétféle  képet  ismerek :  el¬ 
adottat  és  el  nem  adottat.  S  legjobban  szeretem 
azokat  a  képeket,  amelyek  el  vannak  adva.  Ez  az 
én  esztétikám. 


Az  olyan  művészt,  aki  mindig  csak  megren¬ 
delésre  vár,  Schwind  bérkocsishoz  hasonlította, 
aki  naphosszat  várakozik  az  utcán. 


Azok  a  legjelesebb  képek,  amelyek  nem  akad¬ 
nak  vevőre.  Charles  Franpois  Daubigny 

* 

Egy  festőtől  —  így  meséli  Hans  Thoma  — 
azt  kérdezték,  hogy  mit  is  akar  a  képével?  „Mit? 
Hát  eladni  “  —  volt  a  válasz. 

* 

Fejükbe  kell  verni  a  bugásoknak,  hogy  a  művészet 
nem  csupán  dolgozni,  hanem  enni  is  óhajt,  más 
szóval,  hogy  mint  az  ember,  nem  csak  a  világért 
van,  hanem  szükségképpen  maga  felé  is  hajlik  a  keze. 

Friedr.  Hebbel 

Szívesen  üt  tanyát  a  művészet  az  olyan  kúrián, 
ahol  sok  a  bankó.  Dr.  Fr.  Neumann 

Mundus  vult  Schundus. 

Liszt  Ferenc 

* 

Huncut,  aki  jobban  fest,  mint  ahogy  tud. 

Bonaventura  Genelli 

* 

Nem  látom  be,  miért  fessek  csupa  szép  nőt. 
Hisz  nem  festek  udvariasságból,  vagy  öreg  urak 

számára.  Arnold  Böcklin 

* 

Egyforma  élvezet :  előadást  hallani  a  művé¬ 
szetről,  vagy  megenni  egy  plumpudding  recipéjét. 

W.  M.  Hunt 

Szent  Lukácsnak,  a  festők  pátrónusának  jel¬ 
képe  egy  barom.  Legyünk  tehát  türelmesek,  mint 
a  barom,  ha  a  művészet  mezejét  akarjuk  szántani. 

Vinccnt  van  Gogh 

Ismertem  egy  pedáns  urat,  akit  nem  bántott, 
hogy  a  legrosszabb  képek  lógtak  a  falán.  De  ide¬ 
gessé  lett,  ha  az  egyik  ferdén  lógott. 

E.  J.  Háhnel 

* 

Stuart  Newtonnak  egy  angol  megmutatta  a  kép- 
gyűjteményét.  A  gazda  látva,  hogy  vendége  nincs 
elragadtatva,  így  szólt :  „Mr.  Newton,  megengedi 
mégis,  hogy  ez  egészen  tűrhető  gyűjtemény  ?“  — 
„Mit  szólna  ön  egy  tűrhető  tojáshoz  ?“  válaszolt 
Newton. 

Közli:  T.  H. 

HAZAI  KRÓNIKA 

KÉPZŐMŰVÉSZETEK  NÉPSZERŰSÍTÉSÉRŐL 
/ni  tanácskozás  folyt  október  1 7  -  ikén  a  közokt. 
minisztériumban  Lukács  György  kultuszminiszter 
elnöklésével.  Megvitatták  az  Uránia  tudományos 
egyesületnek  azt  a  tervét,  hogy  műkereskedő-rész¬ 
vénytársaság  alakíttassák  a  város  központjában, 
látogatott  helyen,  kirakatos  helyiségben,  ahol  kisebb 
műtárgyakat  vásárolhat  a  közönség.  Az  állandó 
kiállításon  kívül  a  műkereskedés  foglalkozzék  meg¬ 
rendelések  gyűjtésével  és  elfogadásával  és  működjék 
közre  azon  is,  hogy  a  dekorativ  művészet  minél 
szélesebb  körben  találjon  alkalmazást  és  hogy  az 
iparművészet  termékei  a  festők  és  szobrászok  közre¬ 
működésével  több  invencióról,  nemesebb  ízlésről 
tanúskodjanak.  A  műtárgyak  árai  lehetőleg  az  érték¬ 
hez  mértek  és  szabottak  volnának,  mert  a  túl- 
csigázott  árak  éppen  oly  megrontói  a  közönség 
bizalmának,  mint  az  alkudozás.  Minthogy  továbbá 
a  művész  könnyen  juthat  oly  helyzetbe,  hogy  művét 
bizományba  nem  adhatja,  a  műkereskedés  a  meg¬ 
állapított  ár  30%-át  előlegezhetné  is.  A  műkeres¬ 
kedés  nem  volna  nyerészkedő  vállalat,  inkább  köz¬ 
vetítő  a  művész  és  közönség  közt.  A  terv  kivitele 
pénzbeli  állami  támogatást  igényelne. 

Az  eszmecsere  e  kérdés  felett  még  nincs  be¬ 
fejezve. 

Oly  intézményről  lévén  szó,  amely  úgy  az  Uránia, 
mint  az  állam  patronátusa  alatt  állana,  foglalkoz¬ 
nunk  kell  jelentőségével.  Annyi  bizonyos,  hogy 
művészeinknek  nagyon  kezére  járna  valamelyes 
egészséges  alapon  szervezett  műkereskedői  élet. 
De  sajnos,  e  részben  még  gyengén  állunk.  Összes 
idevágó  kereskedéseink  munkája  csak  félmunka. 
Némelyik  egészséges  verseny  híjján  egyoldalúan 
aknázza  ki  a  helyzetet,  másutt  hiányzik  a  kellő 
szakértelem.  Egyes  nagy  intézeteink,  mint  például 
a  Könyves  Kálmán,  a  műkereskedés  terén  jelen¬ 
tékeny  érdemeket  is  szereztek  már,  de  a  mai  viszo¬ 
nyok  közt  nem  hajlandók  képek  és  szobrok  fix 
vásárlására  százezreket  költeni.  A  nagy  tőkével 
dolgozó  műkereskedés  típusa  még  nem  alakult  ki 
nálunk,  mert  a  nagy  tőke  fázik  az  ilyen  vállal¬ 


kozástól,  pedig,  ha  türelmes  volna,  bizonyos  idő 
múlva  szép  gyümölcseit  látná.  Az  igazi  műkeres¬ 
kedés  nem  alapulhat  azon  az  elven,  hogy  veszek 
ma  képet  s  holnap  gyorsan  túladok  rajta :  az 
előrelátó  műkereskedő  ma  veszi  a  képet,  hogy  tíz 
év  múlva  adja  el.  A  fiatal,  tehetséges  festő  ma 
egy  százasért  adja  el  azt  a  munkát,  amely  tíz  év 
múlva  néhány  ezrest  ér.  Persze  nem  mindegyiké. 
Viszont  annak  a  fiatal  embernek  ma  többet  ér  az  a 
száz  forint,  mint  egy  évtized  múlva  tízszer  annyi. 
Ilyen  s  rokonelveken  épülhet  fel  az  olyan  mű¬ 
kereskedés,  amely  nemcsak  a  maga  fáradságáért 
megkapja  a  polgári  hasznot,  de  jótékony  hatással 
bír  a  művészekre  nézve  is.  Ilyesmiről  azonban  a 
nagy  tőke  idegenkedése  folytán  nem  is  lehet  álmodni. 

A  képkereskedés  másik  módját,  a  bizományba 
vételt  és  részletfizefésre  való  eladást  már  megvaló¬ 
sította  a  Könyves  Kálmán.  Ez  viszont  csak  bizo¬ 
nyos  keretek  között  mozoghat  s  ennek  mindig  szá¬ 
molnia  kell  a  részletüzletet  igénybe  vevő  közönség 
ízlésével.  Természetes,  hogy  a  nagy  tömegnek  csak 
olyan  holmit  lehet  eladni,  ami  a  nagy  tömeg  ízlé¬ 
sének,  műveltségi  fokának  megfelel.  S  nagy  tömeg¬ 
ről  lévén  szó,  ezt  az  ízlést,  ezt  a  műveltségi  fokot 
nem  tarthatjuk  elsőrangúnak.  Viszont  senki  sem 
akaszthatja  meg  az  alsóbbrendű  műtárgyak  keres¬ 
kedelmi  forgalmát.  A  kereskedés  olyasmivel  fog¬ 
lalkozik,  ami  kelendő. 

Nem  szólhatunk  e  tárgyhoz,  míg  a  magánkeres¬ 
kedés  vállalkozásairól  van  szó.  Csak  akkor  foglal¬ 
kozhatunk  ezzel  a  kérdéssel  jogosan,  ha  állami 
pénz  köti  le  magát  ily  célra.  Az  államtól  —  mint 
a  memorandum  helyesen  kiemeli  - — -  nem  várha¬ 
tunk  nyerészkedésre  alapított  üzletet,  mert  az  állam¬ 
nak,  mihelyst  művészetről  van  szó,  csupán  a 
művészet  ideális  érdekének  előmozdítása  juthat  fel¬ 
adatul.  A  tervbe  vett  műkereskedés  tehát  csupán 
akkor  angazsálhat  állami  pénzt,  ha  a  művészet 
ideális  érdekeit  ápolja.  Röviden  :  ha  csakis  igazán 
művészi  holmit  juttat  a  közönség  otthonába.  Mi¬ 
képpen  lesz  ez  lehetséges,  egyelőre  nem  tudjuk. 

Van  azonban  a  felvetett  tervben  egy  oly  egész¬ 
séges  mag  is,  amelynek,  ha  fejlesztik,  felette  örülnénk. 
Értjük  itt  az  iparművészeti  tárgyak  propagálását.  Itt 
már  biztosabb  úton  járhat  az  alapítandó  intézmény. 

Míg  ugyanis  a  festménynél  minden  egyes  darab 
beható  bírálatot  kíván,  ha  nem  vásári  holmi-e, 
hanem  művészi  termék,  addig  néhány  kitűnő  ipar- 
művészeti  terv  vagy  minta  elég  arra,  hogy  ezer  s 
ezer  vevő  kielégíttessék,  még  pedig  igazán  művészi 
értékű  holmival.  A  mesteri  tervről  akár  ezer  pél¬ 
dány  széket,  keretet,  berendezést,  hímzést  lehet 
készíttetni  s  az  eladó  biztos,  hogy  az  állam  pénze 
csakugyan  művészi  propagandára  van  angazsálva. 
Ha  az  alapítandó  intézmény  kellő  módon  népszerű¬ 
síteni  tudja  üzletét,  ha  megtalálja  a  publikumhoz 
vezető  utat  és  megnyeri  annak  bizalmát,  ha  kor¬ 
mányzón  munkálkodik  s  nem  engedi  magát  a  kö¬ 
zönség  ízlése  által  vezettetni,  ügy  felette  nagy  érde¬ 
meket  szerezhet  magának.  A  programmban  ezt 
tartjuk  a  legszebben  megvalósítható,  leghasznosabb 
eszmének.  ( — ). 

/^j  MŰVÉSZI  NEVELÉS  KÖZÉPISKOLÁINKBAN, 
/ni  Egy  nagy  zenészt  megkérdeztek  egyszer,  hogy 
vájjon  mit  tart  arról,  hogy  a  műkedvelő  zenészek 
gombamódra  szaporodnak.  Az  én  véleményem  sze¬ 
rint,  felelte  a  művész,  minden  gyermeknek  kellene 
valamely  hangszert  játszania.  Ha  teljességgel  nincs 
hallása,  hagyja  abba,  de  ha  van,  ügy  fejleszsze 
képessége  szerint  lehetőleg  magas  fokra  ;  igyekez¬ 
zék  annyira  kiművelni  zenei  érzékét,  hogy  élvezni 
tudja  az  égáldotta  nagymesterek  műveit  s  a  nagy 
művészek  interpretációját.  És  valóban,  azért,  hogy 
az  alkotó  művész  élvezetét  nem  is  szerezheti  meg 
akármelyik  földi  halandó,  meg  se  kísérelje  meg¬ 
szerezni  az  emberi  élvezetek  egyik  legnagyobbikát, 
a  műélvezetet  ?  A  zene  és  minden  más  művészet 
felfogására  nevelni  kell  az  ifjúságot. 

Mondják,  hogy  iskoláink,  nevezetesen  közép¬ 
iskoláink,  művészi  nevelésben  részesítik  tanítvá¬ 
nyaikat.  A  kik  maguk  középiskolába  jártak,  vagy 
akár  csak  figyelemmel  kisérték,  tudják,  hogy  mi¬ 
ben  áll  ez  a  művészi  nevelés.  Én  ezúttal  csak  a 
képzőművészeteket  illetőleg  szándékozom  néhány 
megjegyzést  tenni. 

Az  ebbe  való  belcmélycdést  a  lelki  élet  általá¬ 
nos  művelésén  kívül  több  eszközzel  lehet  elérni. 
A  művészetek  iránti  fogékonyságot  közvetlenül  min¬ 
denek  fölött  kitűnő  művek  szemléltetése  ébreszti 
fel.  Aztán  a  művészet  fejlődésének  története  a 
világtörténelemmel  kapcsolatban.  Végre  maga  a  rajz 
és  mintázás  tanítása. 

Épp  arra,  ami  a  művek  szemléltetését  illeti, 
vagyunk  mi  olyan  büszkék.  Hisz  a  középiskolák 
tanítványai  elmennek  a  tárlatokra  és  legalább  egy¬ 
szer  nyolc  évben  az  akadémiába  és  múzeumba  is. 

Egy  tárlaton  csendben  ültem  egy  mélabús,  ködös 
angol  tájkép  előtt,  midőn  egyszerre  nagy  horda, 
vagy  ötven  15 — 16  éves  kamasz-gyerek  tódul  be 
mögöttem  nagy  lármával,  nevetéssel.  A  tanár  meg¬ 
áll  a  szoba  közepén,  körülnéz,  egy-egy  jámborabb 
fajta  gyerek  lesi  szájáról  a  szót,  mire  ő  a  leg¬ 
nagyobb  határozottsággal  kijelenti :  ezeket  nem  érde- 

mes  megnézni.  Ezzel  tódul  tovább  a  tömeg,  oda 
se  néz  —  hisz  nem  érdemes.  Úgy  látszik,  a  többi 
termet  sem  volt  érdemes  megnézni,  mert  néhány 
perc  és  körülszáguldtak,  de  ezt  se  mindnyájan, 
mert  az  ügyesebbek  közben  elillantak.  Egy  hűsé¬ 
ges  tanuló  ugyan  visszavitt  közben  vagy  ötöt,  a 
kik  már  majdnem  kereket  oldottak.  „A  tanár  úr 
mindnyájatokat  hív,  van  valami  nézni  való ! “  Paj¬ 
tás  Ödön  rajzai  voltak.  Bizony  meg  lehetett  azokat 
nézni  tízszer  is,  nem  egyszer,  de  azért,  ha  én  az 
a  tanár  úr  vagyok  a  tudós  szemüveggel  és  az 
Isten  kegyelméből  tanárrá  fölkentség  dicső  ábráza¬ 
tával,  már  csak  mást  mutattam  volna  nekik,  leg¬ 
alább  is  olyat,  amit  maguktól  nem  vesznek  észre. 
50  kamaszszal  tárlatra  menni  már  magában  is 
hiba,  hacsak  öt  csoportban  öt  tanár  nem  vezeti 
őket,  de  hogy  művészi  érzék  nélküli,  értelmetlen 
emberre  bízzák  az  ifjúság  vezetését,  az  megbocsát¬ 
hatatlan.  Azt  hiszem,  minden  iskolában  akadna 
egy-egy  tanár,  aki  erre  alkalmas  lenne  —  válo¬ 
gassa  meg  az  igazgató,  hogy  kit  küld  velük.  Egy 
kis  helyes  útmutatás  és  a  természetes  fogékonyság 
felébred  az  ifjúban  —  hisz  az  ifjúság  jó  anyag 
—  és  mint  az  oltásnak,  ha  nem  is  fogamzik  meg 
mindig,  tagadhatatlan  az  áldásos  volta,  úgy  az  ifjú¬ 
ság,  művészi  nevelésére  fordított  igyekezetnek  is 
megteremnének  gyümölcsei.  Ha  csak  egy  kép,  egy 
szobor  vésődött  a  gyermek  leikébe,  szinte  biztosra 
vehetjük,  hogy  tovább  fog  növekedni  a  művészi 
érzék  ez  első  csirája.  —  A  tárlatlátogatás  ünnep 
legyen,  lelki  ünnep.  A  múzeumok  látogatása  meg 
éppen  szentély  belépés  lehetne  az  ifjúságnak.  Ha  a 
történelem  és  kulturtörténelem  egybeforrott  volna 
az  ifjú  tudásában,  ha  úgy  támogatnák  egymást, 
mint  a  fizika  a  chémiát  és  viszont,  akkor  úgy  is 
lenne.  Hisz  egyik  a  másiknak  tükre,  hisz  a  mű¬ 
vészetet  a  korszellem  teszi  olyanná,  a  milyen.  Aki 
megérti  azt,  hogy  mit  fejez  ki  egy  gót  templom,  az 
jobban  megérti  azt  a  szellemet,  mely  a  középkort 
jellemzi,  aki  ismeri  és  érti  Velazquez  képeit,  életét, 
viszonyát  az  udvarhoz  és  világfelfogását,  jobban 
megismerheti  a  spanyol  udvart  s  ama  kor  domi¬ 
náló  gondolatait,  mintha  uralkodók  hosszú  sorának 
ismeri  hadi  tetteit,  hadakozási  módját,  harcaik  hely¬ 
színét  és  befolyását  a  legapróbb  és  leghűbb  rész¬ 
letekig.  És  aki  egy  kor  szellemét  a  történelem 
kapcsán  felismerte,  az  megérti  viszont  művészetét. 
Elvezni  fogja  még  a  primitív  technikájú  művet  is,  ha 
igazán  művész  alkotása.  Hisz  benne  van  a  közép¬ 
iskolai  oktatásra  vonatkozó  utasításokban,  hogy  figye¬ 
lemmel  kell  lenni  a  kulturtörténelem  főbb  esemé¬ 
nyeire  is,  de  míg  egyrészt  a  fejlődés  menete,  egybe¬ 
függő  tárgyalás  érne  csak  valamit,  másrészt  a 
tananyag  nagysága  s  a  tankönyvekben  tárgyalt 
kultur-történelem  elenyésző  volta  már  magában  lehe¬ 
tetlenné  teszik  azt,  hogy  ez  utasítást  komolyan 
vehessék.  Én  megfigyeltem  az  akadémián  is  isko¬ 
lai  látogatókat.  Katalógussal  böngészik  a  nagy  fes¬ 
tők  neveit.  Siralmas,  a  mint  az  ifjúság  orrát  a 


Hazai  krónika 


jegyzékbe  dugva  megy  végig  a  termeken,  a  míg 
egy  elkiáltja  magát,  hogy:  Rembrandt!  Erre  mind 
odaszalad,  dicsérik  nyakra-főre,  fényes,  kitűnő, 
nagyszerű,  ha  nem  is  olyan  nagyszerű,  mint  a 
melyik  nálunk  van  például.  És  még  siralmasabb 
lenne,  ha  valaki  megkérdezné,  hogy  ki  az  a  Rem¬ 
brandt.  A  nevét  tudja  csak,  hogy  ki  volt,  azt  nem 
tudja  szegény.  Ez  irányban  ijesztő  a  mi  középiskolai 
tanulónk  műveletlensége.  Jóformán  semmit  se  tud. 
Ha  görögpótlóba  jár,  fogalmat  alkothat  a  görögök 
művészetéről  —  borzalom  elgondolni,  hogy  a  görög- 
művészet  mesevilágát  csak  akkor  ismerheti  meg, 
ha  önelhatározásból  a  megvetett  görögpótlóba  jár. 
A  római  művészetről  is  tudhat  valamit,  ha  épp 
arra  való  jó  érzésű  tanárja  van,  de  hogy  mi  volt 
a  görögök  előtt  s  a  rómaiak  után  máig,  az  isme¬ 
retlen  előtte.  A  reáliskolák  pedig  még  a  legkez¬ 
detlegesebb  eszközöket  sem  nyújtják  a  művészi  érzék 
felébresztésére. 

A  szabadkézi  rajz  tanítása  kezd  elavult  mód¬ 
szerétől  szabadulni.  Természet  után  rajzolnak,  sőt 
itt-ott  mintáznak  is.  Ez  minden  esetre  örvendetes, 
de  azért  hiába,  az  iskolai  rajztanítás  egymagában 
még  nem  művészi  nevelés.  Hisz  festőket,  szobrá¬ 
szokat  nem  kérünk  az  iskolától,  de  kérünk  olya¬ 
nokat,  kik  a  műremekeket  élvezni  tudják.  S  az 
iskolai  rajztanítás  nem  lehet  elegendő  arra,  hogy 
a  tanulók  átlagát  oly  fokra  fejleszsze,  melynél  a 
kézügyességhez  igazán  szépérzék  is  járul.  Bizony 
nem  ad  az  iskola  művészi  nevelést  és  hogy  mennyire 
mehetne  ez  irányban,  azt  a  mai  kezdetleges  viszo¬ 
nyoknál  alig  lehet  megítélni. 

Külföldön  sok  művész  és  pedagógus  foglal¬ 
kozik  e  kérdéssel  és  általánossá  kezd  válni  az  az 
elv,  hogy  a  gyermek  művészi  nevelését  legkisebb 
korában  kell  megindítani  és  szépérzékét  állandóan 
szép  környezet  hatásával  fejleszteni.  E  szempont¬ 
ból  játékszereket  és  iskolai  fali  képeket  alkottak 
a  művészek  s  magát  az  iskolaszobát  is  ez  érte¬ 
lemben  rendezték  be.  Hisz  még  a  mi  iparművészeti 
csarnokunkban  is  volt  egy  iskolaszoba,  mely  azt 
mutatta,  hogy  az  áramlat  hozzánk  is  eljutott,  aztán 
történelmi  képeket  festettek  az  iskola  számára  ugyan 
ily  szempontból.  De  míg  nálunk  elvétve  bukkan 
csak  fel  egy-egy  jel,  mely  ez  irány  létéről  tanús¬ 
kodik,  külföldön  már  egy  szomorű  kinövése  is 
van  itt-ott :  az  esztétikailag  tetszetős,  fényes  be¬ 
rendezésű  iskola,  amelynek  padjairól  lerí  a  szegény 
fiú  foltozott  köntöse,  amely  élesebbé  teszi  a 
szegények  és  gazdagok  közti  különbséget,  újabb 
kívánságokat  ébreszt,  újabb  kielégíthetetlenséget,  a 
mely  az  igényeket  ébreszti,  midőn  a  művészi 
érzék  fejlesztését  célozza.  Egy  gót  templom  han¬ 
gulata,  egy  hatalmas  középület  monumentalitása, 
omladozó  vár  a  hegyormon,  egy  Velazquez-kép 
nem  kelt  vágyakat,  de  felkelti  a  fényűző  iskola 
hamis  szépsége.  Mert  az  az  iskola,  melyben  luxus 
van,  nem  is  szép,  nem  felel  meg  céljának,  veszt 
komolyságából,  nem  stílszerű.  Az  iskolaszoba,  ha 


tágas,  világos,  tiszta,  berendezése  jó  anyagból  ké¬ 
szült,  a  falon  jó  képek  függnek  s  hozzá  az  abla¬ 
kon  néhány  cserép  virág  áll  —  a  legszebb. 

Volna  azonban  még  egy  neme  a  szép  iskola- 
építésnek  és  berendezésnek,  mely  amellett  áldásos 
hatással  lehetne  a  vidék  lakosságára.  Minden  vidék 
stílusának  megvan  a  maga  jellege,  vannak  hatá¬ 
rozott  alakú  díszítményei,  épületei,  bútorai.  E 
stílust  alaposan  áttanulmányozva,  ennek  nyomán 
kellene  az  iskolaépületet  építeni.  Ha  valahol  áldá¬ 
sos  az,  ha  a  szépérzék,  ha  valamely  építkezési 
irány  vagy  bútorstílus  iránti  szeretet  beférkőzik 
a  gyermek  leikébe,  úgy  biztosan  a  nép  közt  az, 
művészi  és  gazdasági  szempontból  egyaránt.  Igaz, 
hogy  a  nép-iparművészetet  nem  kellett  hajdan  mes¬ 
terségesen  fejleszteni,  de  ma,  ahol  annyi  tényező 
dolgozik  a  természetes  fejlődés  ellen,  annál  inkább. 
Gyárilag  előállított  iparcikkek  olcsó  volta,  a  szál¬ 
lítás  könnyűsége,  a  vidéki  lakos  sűrű  érintkezése 
a  városival,  ennek  utánzása,  mindmegannyi  gátló 
körülmény.  Látjuk,  hogy  a  nálunk  oly  változatos 
és  oly  szép  népviselet  is  ritkul.  Az  iskolának 
rajzzal,  mintázással  oda  kellene  hatnia,  hogy  ez 
irányban  ébreszszék  fel  a  rájuk  bízott  gyermekek 
hajlamát. 

Az  iskolának,  a  mily  nagy  a  hatalma  a  nemzet 
életében,  oly  nagy  a  felelőssége,  —  a  sajtó  lap¬ 
jain  kérve  fordulunk  az  intéző  körökhöz,  vegyék 
kezükbe  a  legszebb  feladatot:  a  művészet  iránti 
érzéket  felébreszteni  az  ifjúságban. 

Nemes  Márta 

nÜ VÉSZI  SÍRKÖVEK  TERVEINEK  beszerzésére 
e  folyóirat  szerkesztősége  pályázatot  hirdet, 
amelynek  teljes  szövegét  a  „Lejáró  pályázatok" 
rovatában  adjuk  közre.  Régóta  tapasztaljuk,  hogy 
a  közönség  gyakran  drága  pénzen  is  csak  művé¬ 
szieden,  belső  érték  nélkül  szűkölködő  munkákhoz 
jut  :  a  kerepesi  temető  obeliszk-tömege  kiáltó  bizo¬ 
nyíték  erre.  De  ugyancsak  köztemetőinkben  nem 
egy  kisebb-nagyobb  síremlék  arról  is  tanúskodik, 
hogy  aránylag  csekély  költséggel  is  lehet  művészi 
alkotást  szerezni,  építészeink  és  szobrászaink  c 
részben  csakugyan  jeles  műveket  is  készítettek 
már.  Pályázatunk  révén  épp  a  közönséget  akarjuk 
kiváló  terhelőkkel  összekapcsolni  s  reméljük,  hogy 
a  beérkezendő  művek  ezt  a  célt  csakugyan  el  is 
fogják  érni.  A  legszebb  terveket  a  Művészet  repro¬ 
dukcióban  fogja  közölni. 

^jj  MŰALKOTÁS  MINT  ÁRÚ.  Azok  a  mozgalmak, 
/ni  amelyek  művészetünk  népszerűsítését  célozzák, 
törekvésük  során  mindig  az  elé  a  kérdés  elé  kerül¬ 
nek,  hogy  a  művészek  alkotásait  hogyan  lehetne 
legkönnyebben  értékesíteni,  azok  az  akciók  pedig, 
amelyek  a  műtermékek  eladásának  fokozását  tűzték 
ki  föladatukul,  okvetetlenül  annak  a  kérdésnek 
megoldását  látják  szükségesnek,  hogy  hogyan  is 
lehetne  művészetünket  népszerűsíteni.  Ennek  a  cirku- 

lusnak  területén  kell  művészetünk  prosperálásának 
föltételeit,  körülményeit  keresni.  Mert  a  művészet 
még  a  maga  legmagasabbrendű  fázisaiban  is,  az 
alkotás  közben  is,  megérzi  a  művész  boldogulása 
körülményeinek  hatását.  A  művészet  népszerűsítése 
s  alkotásainak  értékesítése  ennek  a  boldogulásnak 
föltételei.  Azok  a  körülmények  s  ezek  a  föltételek 
ugyancsak  részei  a  művészet  formáló  milieunek. 
Ebből  a  szempontból  kell  tehát  a  műkereskedelmet 
megítélni.  S  ebből  a  szempontból  nagyon  fontos, 
hogy  a  műkereskedelem  tudatában  van-e  annak, 
hogy  milyen  fontos  szerepe  van  abban  a  milieu- 
ben.  Ebből  a  szempontból  ítélendők  meg  a  Könyves 
Kálmán  műkiadó  társaságnak  művészeti  kiállításai 
is,  amelyek  a  közönségnek  azt  igyekeznek  tudatává 
tenni,  hogy  a  műalkotás  nemcsak  látványosság, 
hanem  árú  is.  Nevezzük  igazi  nevén,  hogy  — 
portéka  is ;  még  pedig  olyan,  amelyet  mindenki 
megszerezhet.  Ennek  a  nevelésnek  során  az  a  köz¬ 
tudat  úgy  alakul,  hogy  a  műalkotás  olyan  portéka, 
amely  közszükségletet  elégít  ki.  A  nagy  tárlatok  a 
maguk  nimbusával  a  műalkotásnak  tisztán  művészi 
voltát  domborítják  ki.  S  ez  helyes  is.  Hanem  azért 

kívánatos,  hogy  e  tárlatokon  is  minél  többet  vásá¬ 
roljon  a  közönség  is,  s  ne  csak  a  mecénások 
vegyenek  bennük  képet,  szobrot.  A  közönséget 
erre  nevelni  kell,  a  közönségnek  tudatává  kell 
tenni,  hogy  a  műalkotás  portéka,  s  hogy  a  mű¬ 
alkotás  mint  megszerezhető  holmi,  a  kulturembernek 
rendes  szükséglete.  Feltűnő,  hogy  nálunk  a  mű¬ 
kereskedés  a  maga  sokoldalúságában  még  csak 
egyetlen  nagyobb  intézet  keretében  alakult  ki  s 
hogy  például  eredeti  reprodukciók  jogainak  meg¬ 
váltásával,  a  képek,  metszetek,  szobrok  sokszoro¬ 
sításával  intenzíve  még  csak  egy  cég  foglalkozik, 
a  Könyves  Kálmán.  Ami  a  külföldön  már  régóta 
virágzik  :  az  eredeti  reprodukció  állandó  tárlatokkal 
kapcsolatban,  amelyek  nincsenek  belépődíj  fizetésé¬ 
hez  kötve,  nemcsak  kereskedelmi  szempontból  helyes 
dolog,  hanem  alkalom  a  közönség  maga-nevelésére 
is.  Szinte  hihetetlen,  de  a  tapasztalat  bizonyítja, 
hogy  a  nagy  tárlatok  nagyközönségének  alig  van 
róla  sejtelme,  hogy  a  kiállítási  nagy  látványosság 
egyúttal  vásár  is,  s  hogy  a  művészek  a  vásárló 
közönségre  is  számítanak.  Az  ily  tárlat  a  közön¬ 
ségnek  valóságos  előkészítő  tanfolyama,  amelyben 
a  nagy  tárlatok  kézzelfogható  megbecsülésére  prepa¬ 
rálják.  És  helyes  dolog,  hogy  ily  módon  szélesebb 
piaca  is  támad  a  magyar  művészetnek. 

nÉSZÖLY  GÉZA  IFJÚKORI  RAJZA.  E  füzet¬ 
ben  reprodukáljuk  Mészöly  Gézának  egyik 
ifjúkori  művét,  amelyet  annak  birtokosa,  Horváth 
Böske,  készséggel  bocsátott  rendelkezésünkre  ere¬ 
detének  adataival  együtt,  amelyek  amaz  időből 
származnak,  midőn  művészünk,  mint  ifjú  joghall¬ 
gató,  vendégként  időzött  Székesfehérvárott,  néhai 
édesatyja,  Mészöly  Kornél  törvényszéki  ülnök 
házánál. 

Ebben  az  időben  még  vajmi  kevesen  sejtették 
az  ifjú  leküzdhetetlen  rajzszenvedélyének  egy-egy 
termékéből  a  leendő  művész  zsenialitását  ;  -----  ámde 
ezen  kevesek  között  mindenesetre  első  helyen  áll 
a  művész  atyai  nagybátyja,  Kenessey  Kálmán, 
miniszteri  tanácsos,  kiváló  gazdasági  iró,  Fejér¬ 
megye  akkori  alispánja  és  Székesfej érvár  egykor 
legnépszerűbb  embere:  Zsömböry  Ede,  törvényszéki 
ülnök  ugyanott,  akik  örömestebb  látták  volna  Mé¬ 
szölyt  valamely  jelesebb  festőiskola,  mint  az  egye¬ 
tem  falai  között. 

Ekkor  történt,  hogy  egy  decemberi  nap  esteién 
kedélyes  társaság  gyűlt  össze  Nagy  Zsigmond 
szentpéri  birtokos  házánál  ;  ragyogó  téli  este  volt, 
amely  pár  órával  azután  a  legkeményebb  ferge- 
tegre  változott. 

Metsző  szél  tombolt,  magas  hó  borította  a  vi¬ 
déki  város  csendes  utcáit,  ahol  akkor  még  bizony 
ismeretlen  volt  a  bérkocsi-intézmény. 

A  vidám  ifjúság  élénk  csevegés  közben  szán¬ 
totta  a  hó  fehér,  puha  útját.  Legtöbben  egy  kis 
csapatban  maradtak  együtt ;  abban,  amelyben  a 
már  említett  Zsömböry  Ede,  ugyanennek  unoka- 

húga,  Horváth  Böske,  Mészöly  Géza,  Tallián  Gyula, 
Kenessey  Miklós  és  Kopácsy  Árpád  voltak.  Őket 
nem  boszantotta  a  fergeteg,  körükből  hangzott  fel 
a  legtöbb  vidám  kacaj  és  nem  egyszer  ama  dévaj 
megjegyzés,  hogy  :  „No,  ha  ezt  a  furcsa  „utazást11 
lefotografálná  valaki  !  “ 

Azt  hiszem,  hogy  a  társaság  ifjú  hölgytagjának 
tetszett  ez  eszme  legjobban  ;  talán  ő  nyilvánította 
erre  irányuló  kívánságát  legmeggyőzőbben,  mert 
néhány  napra  ezután,  midőn  Szilvester-estéjén  Zsöm- 
böry  házánál  találkoztak  az  ismerősök,  őt,  Horváth 
Böskét,  érte  a  meglepetés,  mely  képünk  eredetijét, 
a  „  Hazatérés  “-t  tartalmazva,  az  ő  címére  szólt. 

Legfelül,  mindjárt  a  felirat  alatt  állt  a  művész 
nyújtotta  dedikáció  : 

„Istentől  és  jókedvéből  teremtett  nők  egyi¬ 
kének  1  “ 

—  Utána,  amint  következnek:  Mészöly  Géza, 
Horváth  Böske,  Tallián  Gyula,  Kenessey  Miklós, 
Zsömböry  Ede  alakjai,  a  rajz  jobb  sarkán  a  művész 
nevének  kezdőbetűi. 

Ez  és  ehhez  hasonló,  napról-napra  mind  sűrűb¬ 
ben  megújuló,  a  művészlélek  szárnybontására  valló 
jelek  voltak  azok,  amelyeknek  ereje  és  a  fentne- 
vezett,  minden  nemes  és  szép  iránt  lelkesedő,  két 
férfiú  befolyása  győzedelmeskedett  a  szülőknek  a 
pályaválasztást  illető  aggodalmain,  elannyira,  hogy 
a  következő  év  már  a  bécsi,  majd  a  müncheni 
akadémián  találta  művészünket,  mint  pályadíjnyer¬ 


test,  a  Lenau-féle  „Schilflieder“-ek  I.  számának 
illusztrációjáért,  illetve  ennek  következő  strófájáért : 
„Drüben  geht  die  Sonne  scheiden 
Und  dér  müde  Tag  entschlief ; 

Nieder  hangén  hier  die  Weiden 
In  den  Teich  so  still,  so  tief.  “ 

Ennek  a  képnek  a  fotográfiája  is  megvolt 
Zsömböry  Ede  hagyatékában,  de  talán  éppen  mert 
csak  fotográfia  volt:  teljesen  alkalmatlanná  vált  a 
másolatra ;  míg  Mészöly  Géza  rövid,  de  ragyogó 
pályafutását  glóriával  vonja  be  a  művészet  géniusza. 

FÉNYES  ADOLF  „Egy  leány,  egy  legény11  című 
olajfestményét  közöljük  színes  sokszorosításban  e 
füzet  műmellékletén.  Ugyanennek  a  művésznek  a 
360-ik  oldalon  sokszorosított  festményét  a  Könyves 
Kálmán  műkiadó  r.-t.  jogosításával  közöljük. 

MUHITS  SÁNDOR  rajzolta  a  353-ik  oldal  fej¬ 
lécét  és  a  383-ik  oldal  záródíszét. 

HARMOS  KÁROLY  rajzolta  a  362-ik  és  371-ik 
oldal  fejlécét  és  a  381  -ik  oldalon  levő  „Tavasz11 
című  képet.  Ennek  eredetije  ecsetrajz. 

LAKATOS  ARTÚR  rajzolta  a  370-ik  oldalon 
közölt  ex-librist  és  a  402.  és  a  404.  oldal  fejlécét. 

ZOMBORY  LAJOS  egyik  vázlatrajzát  közöljük 
a  380-ik  oldalon.  Eredetije  toll-  és  fekete  krétarajz. 

JUSZKÓ  BÉLA  rajzolta  a  386-ik  oldal  fejlécét. 

PETTENKOFEN  ÁGOST-nak  e  füzetben  repro¬ 
dukált  képei  közül  az  „Alkony  a  Tiszán “  a  „Ma¬ 
gyar  vásár"  és  a  „Csók“  címűek  J.  Lövvy  bécsi 
udvari  műintézetének  jogosításával  közöljük.  Petten- 
kofen  szolnoki  lakóházának  a  399-ik  oldalon  közölt 
képének  eredetije  amatőr-fénykép,  amelyet  ifj.  Ner- 
feld  Ferenc  készített. 

SCHWÁB  GYULA  „Kapu  és  kerítés-rács"  című 
rajzát  közöljük  a  400-ik  oldalon.  Eredetije  ceruzarajz. 

LECHNER  ÖDÖN  rajzolta  a  401.  és  407-ik 
oldalon  közölt  villatervet. 


második  és  harmadik  díjat  megosztva  Tőry  Emil 
és  Habicht  Károly  terveinek  ítélték  oda. 

A  Szászváros  tanácsa  által  űj  temető  beren¬ 
dezési  tervére  hirdetett  pályázaton  egyetlen  pályamű 
vett  részt,  amelyet  kivitelre  elfogadtak  s  amely 
megkapta  a  400  koronás  pályadíjat.  Szerzője  Kókai 
István. 

Az  Iparművészeti  Társulat  által  Gerenday  Béla 
megbízásából  művészi  levélpapir-díszre  hirdetett 
pályázaton  49  pályamű  közül  Barkász  Lajos  rajza 
kapta  meg  a  díjat. 

TIRPÁK  SÁNDOR  rajzolta  a  409-ik  oldal  fejlécét. 


SIMAY  IMRE  „Családi  öröm"  című  bronz-szobor- 
művét  reprodukáljuk  a  412-ik  oldalon. 

IKMÁLLÍTÁSOK.  Októberben  kezdődött  meg  a 
ÜA  fővárosban  a  kiállítások  idénye.  Csaknem  egy 
időben  nyílt  meg  a  Műcsarnokban  K.  Spányi 
Béla  képeinek  kiállítása  (okt.  7.)  és  a  Nemzeti 
Szalon  őszi  tárlata,  amely  magában  foglalta  Szenes 
Fülöp  festményeinek  kollektív-kiállítását  is  (okt.  8). 
A  szolnoki  művésztelep  október  1 8-án  mutatta  be 
nyári  munkálkodásának  eredményét  Szolnokon,  Csók 
István  pedig  az  itthon  és  Párisban  legutóbb  fes¬ 
tett  képeit  a  Könyves  Kálmán  művészeti  szalonjá¬ 
ban,  október  24-ikén.  Másnap  nyílt  meg  az  Ipar- 
művészeti  Múzeum  palotájában  az  Iparművészeti 
Iskola  jubiláns  kiállítása.  November  4-én  nyílt  meg 
Pozsonyban  a  Képzőművészeti  Egyesület  kiállítása. 
A  Nemzeti  Szalonban  Budapesten  november  5-én 
nyitották  meg  Fényes  Adolf  képeinek  külön  kiállítását. 


(7  j] J  SZOBROK.  Néhány  újabb  művészi  síremlék¬ 
ül  kel  gyarapodott  mindszentek  napján  a  kere- 
pesi-úti  temető.  Ott  leplezték  le  október  31-ikén 
Vadnay  Andor  és  Erkel  Sándor  síremlékét.  Az 
előbbinek  szobrászati  részét  Kallós  Ede,  az  utób¬ 
biét  Róna  József  készítette.  Mindkét  emlék  építé¬ 
szeti  része  Márkus  Géza  műve.  —  Szegeden  okt. 
22-ikén  avatták  fel  ünnepélyesen  Vásárhelyi  Pál 
szobrát,  amelyet  Mátrai  Lajos  készített. 


jKMTÜNTETÉSEK.  A  velencei  nemzetközi  míítár- 
ŰA  laton  Ferenczy  Károly  „Műteremben"  című 
művére  nagy  aranyérmet  kapott. 

A  Pesti  Magyar  Kereskedelmi  Bank  tervpályá¬ 
zatára  beérkezett  tizenegy  pályamű  közül  kivitelre 
alkalmasnak  egyet  sem  talált  a  bírálóbizottság  s 
a  három  díjat  összevonta  és  egyenlően  megosztva 
Hubert  József,  Hültl  Dezső,  Bálint  &  Jámbor, 
Alpár  Ignác  és  Schmál  Henrik  terveinek  ítélte  oda. 

A  nagyváradi  Fekete  Sas-szálló  tervpályázatán 
az  első  díjat  Komor  Marcel  &  Jakab  Dezső,  a 
414 


/JI  SFORZÁK  KASTÉLYA.  Milánóból  jelentik : 
/ni  A  Sforzák  a  quattrocento  közepéről  származó 
várának  1893-ban  megkezdett  restaurálása  az  utóbbi 
időben  nagy  lépéssel  haladt  előre.  A  Torrione  di 
S.  Spirito  nevű  déli  körtorony  már  teljesen  készen 
van,  s  az  állványok  is  el  vannak  takarítva  előle. 
Ez  a  körtorony  egészen  olyan,  mint  a  Torrione  dél 
Carmini  nevű  keleti  körtorony  és  m indakettő  víz¬ 
medencéül  szolgál. 

A  rusticatömbök  egyhangúságát  a  Sforzák  egy 
nagyméretű  címere  szakítja  meg,  mely  a  veneziai 
Museo  di  Gorrer-ben  levő  címer  nyomán  készült. 
A  címer  márványból  kifaragva  egy  fiút  elnyelő  viperát 
ábrázol,  —  melyet  a  Sforzák  elődeiktől,  a  Viscontiaktól 
vettek  át  —  érckoronával  s  e  fölött  babér-  és  pálma¬ 
ággal.  A  felírás  a  torony  múltjára  emlékeztet  és 
így  szól:  „Gum  opposita  anno  1455  crecta  et 
anno  1  800  deminuta,  visui  ac  decori  urbis  instau- 
rata  anno  1904."  Megjegyzendő  azonban,  hogy 
1800-ban  a  tornyot  I.  Napóleon  parancsára  és  a 
milánói  polgárok  óhajtására  csak  részben  rombolták 
le.  A  teljes  lerombolás  csak  1859-ben,  a  magentai 
ütközet  után  következett  be,  a  mikor  a  vár  többi 
erődítményei  is  elpusztultak.  A  két  körtorony  közt 
lévő  sarkos  főtorony,  melyet  építőjéről  Tőrre  dél 
Filarete-nek  neveztek  el,  nemsokára  szintén  teljesen 
helyre  lesz  állítva.  Ez  a  torony  jóval  kimagaslik 
a  többi  öt  torony  közül  és  szépen  zárja  le  Milano 
egyik  legelőkelőbb  utczáját,  a  Via  Dantei.  A  vár 
restaurálását  1906-ig,  a  mikor  a  vár  mögött  lévő 
parkban  a  Simplon  alagút  megnyitása  alkalmából 
kiállítás  lesz,  úgy  nagyjából  befejezik.  A  régi  vár 
annak  idején  a  renaissance  legragyogóbb  udvará¬ 
nak  volt  a  lakóhelye,  ahol  Lionardo  da  Vinci  és 
Bramante  is  működtek.  Később  spanyol  vagy  osztrák 
kaszárnya  lett  belőle.  Az  érdekes  műemléket,  mely 
századokon  át  használatlanul  volt,  már-már  le  akar¬ 
ták  bontani,  mikor  néhány  műbarátnak  sikerült  a 
várost  annak  az  eszmének  megnyerni,  hogy  a  vár 
helyreállíttassék.  Ma  egy  iparművészeti  iskolán  kívül 
egy  archeológiái  és  egy  műtörténeti  múzeum,  egy 
régi  és  egy  új  képtár  és  a  Museo  dél  Risorgi- 

mentő  van  elhelyezve  a  falai  közt.  A  helyiségek 
közül  a  művészet  barátaira  néze  a  legérdekesebb 
a  Lionardo  tervei  szerint  készített  s  a  Rochetta 
saroktornyában  levő  Sala  delié  Asse. 

íp?  LHALT  MŰVÉSZEK.  Boué,  Arthur  szobrász 
iűn  (szül.  1868-ban),  meghalt  Berlinben. 

Börner,  Kari  szobrász  (szül.  1828-ban),  meg¬ 
halt  Hamburgban. 

Deckers,  Vincent  festő  (szül.  1865-ben),  meg¬ 
halt  Düsseldorfban. 

Dubois,  Paul  francia  szobrász  (szül.  1829-ben), 
meghalt  Párisban. 

Eilers,  Hermann  festő  (szül.  1837-ben)  meg¬ 
halt  Berlinben. 

Emelé,  Wilhelm  csataképfestő  (szül.  1830-ban) 
meghalt  Freiburgban. 

Ebler,  Kari  Hermann  tanár,  szobrász,  meghalt 
Dresdenben. 

Kreyker,  Ottó  arcképfestő  (szül.  1836-ban), 
meghalt  Breslauban. 

Kriehubcr,  Josef  festő  (szül.  1838  bán),  meg¬ 
halt  Wienbcn. 

Martini,  F.  íestő  (szül.  1829-ben)  meghalt  Ná¬ 
polyban. 

Neuhoff,  Ludwig  festő  (szül.  18  70-ben)  meg¬ 
halt  Düsseldorfban. 

Nickol,  Adóit  tanár,  táj-  és  állatfestő  (szül. 
1824-ben),  meghalt  Braunschweigbcn. 

Oppenroth,  W.  J.  tájfestő  (szül.  1847-ben), 
meghalt  Utrechtben. 

Rubach,  Wilhelm  arcképfestő  és  rézkarcoló  (szül. 
1868-ban)  meghalt  Halenseeben. 

Schepp,  Auguste  festőnő  (szül  1  846-ban),  meg¬ 
halt  Freiburgban. 

Steffan,  Gottfried  táj festő  (szül.  1815-ben)  meg¬ 
halt  Münchenben. 

Stroebel,  J.  A.  B.  festő  (szül.  1821-ben)  meg¬ 
halt  Leidenben 

Volkers, Emil  tanár,  festő  (szül.  1831-ben),  meg¬ 
halt  Düsseldorfban. 

Waterhouse,  Alfréd  műépítő  (szül.  1830-ban) 
meghalt  Berkshireben 

Werner,  Hermann  életképfestő  (szül.  1816-ban) 
meghalt  Sams-Wegenben. 

Yus,  Manuel  spanyol  festő  (szül.  1845-ben) 
meghalt  Nuévalosban. 

AAL  KONRÁD,  híres  iglói  harangöntő-mester. 
1357  1369  körül.  Híre  a  királyi  udvarhoz 

is  eljutott  s  Nagy  Lajos  rábízta  a  visegrádi  nagy 
harang  öntését.  A  harang  jól  sikerülhetett,  mert  a 
király  a  mestert  János  és  Miklós  testvérével  együtt 
a  közterhek  viselése  alól  felmentette,  kúriát  is  ado¬ 


mányozott  neki.  A  mester  viszont  azt  a  12  arany 
forint  adót,  amit  kúriájáért  fizetett  volna,  az  iglói 
egyháznak  ajándékozta  káplántartásra,  amely  ado¬ 
mányt  még  1508-ban  is  élvezett  ez  egyház.  Erről 
szólnak  a  következő  oklevelek :  1 .  az  iglói  városi 
levéltár  legrégibb  eredeti  oklevele,  melyben  Nagy 
Lajos  1364  október  6-án  átírja  és  megerősíti  Gaál 
Konrád  iglói  harangöntőmesternek  1357  augusztus 
1-én  adott  kiváltságlevelét  Kedves  szolgálataiért  és 
főleg  a  visegrádi  nagy  harangnak  jól  sikerült  önté¬ 
séért  János  és  Miklós  testvéreivel  együtt  a  közterhek 
viselése  alól  felmentette.  2.  Ugyancsak  az  iglói 
városi  levéltár  1369  jűnius  8-án  kelt  oklevele 
szerint  János  a  Boldogasszonyról  nevezett  iglói 
egyház  (ecclesia  beatae  Máriáé  virginis  de  Nova 
Villa,  quae  vulgo  Iglosasa  appellatur)  plébánosa, 
András  Jakab  bíró,  Gaal  Konrád  harangöntő-mester, 
Kooch  János  esküdt  rokonaik  és  a  polgárság  nevé¬ 
ben  a  szepesi  káptalan  előtt  egyességet  kötnek, 
hogy  Konrád  mester  a  Lajos  király  neki  adomá¬ 
nyozta  és  a  közterhek  alól  felmentett  kúriájáért 
járó  évi  12  arany  forintnyi  adót  a  fentnevezett 
egyháznak  fizeti  azzal  a  kikötéssel,  hogy  a  plébános 
külön  káplánt  köteles  e  pénzen  tartani,  aki  az 
adományozónak  és  rokonainak  üdvösségéért  misézni 
tartozik.  3.  Ugyancsak  az  iglói  városi  levéltár  1397 
május  8-án  Budán  kelt  oklevelében  Zsigmond  király 
az  iglóiak  kérésére  megerősíti  Nagy  Lajos  ama  ok¬ 
levelét,  melyben  Konrád,  Miklós  és  János  harang¬ 
öntő  testvér-mesterek  káplán-tartásra  tett  alapítványát 
jóváhagyta.  4.  Ugyancsak  az  iglói  városi  levéltár 
lo08  április  7-én  Krakkóban  kelt  oklevelében 
Zsigmond  lengyel  király  az  iglóiak  újabb  kérésére 
átírja  és  megerősíti  Zsigmond  magyar  királynak 
1397  május  8-án  Budán  és  János  Albert  lengyel 
királynak  1497  február  21-én  Sandomirben  kelt 
okleveleit.  (V.  ö.  Dr.  Illéssy  János:  Igló  királyi 
korona-  és  bányaváros  levéltára,  Budapest,  Athe- 

naeum,  1899.)  _ 179 

Dr.  Pékár  Károly 

ORVÁT  H  ISTVÁNNAK  a  Magyar  Nemzeti  Mú¬ 
zeumban  őrzött  kéziratai  között  Ouart.  Hung. 
456.  jelzés  alatt  van  egy  kis  füzete,  mely  „Mű¬ 
vésztár  Magyarországra  nézve"  címet  visel.  Sok 
mindent  jegyzett  fel  ebben  a  kiváló  történetíró, 
ami  keze  ügyébe  esett,  de  adatainak  legnagyobb 
része  ismeretes.  Csak  azokat  említjük,  melyek  még 
eddig  hiányzanak  a  közforgalomban  levő  kéziköny¬ 
vekben.  így  is  van  közöttük  néhány  név,  akikről 
érdemes  lesz  további  kutatásokat  folytatni.  Két  tel¬ 
jesen  ismeretlen,  Magyarországon  működött  festő 
nevével  ismerkedünk  meg.  Az  egyik  Avenarius 
képíró,  kiről  Horváth  István  csak  azt  jegyzi  fel, 
hogy  működési  ideje  1825 — 1831.  időközökre 
esik.  Maga  is  csak  egy  adatot  említ,  azt,  hogy 
megfestette  Verseghy  Ferenc,  a  költő  képét,  amely 
megjelent  Hotel  Balázs  rézmetszetében  „Verseghy 
Ferenc  Maradványai  és  Élete"  című  Budán  1825- 

415 


Adatok  művészetünk  történetéhez 


ben  megjelent  műben.  Mit  festett  még  Avenarius, 
azt  nem  tudjuk,  de  helyreigazíthatjuk  Horváth  Ist¬ 
ván  egy  téves  adatát,  mely  szerint  Avenarius  csak 
1825-ben  kezdett  volna  festeni.  Ennek  ellentmond 
Schams  Buda  városának  leírásában,  hol  már  mint 
1822-ben  Budán  működő  festőről  tesz  róla  emlí¬ 
tést.  Fölötte  kár,  hogy  műveit  nem  sorolja  fel, 
életéről  sem  jegyez  fel  semmit  és  lcedveltségéről 
csak  épp  az  a  bizonyság,  hogy  Schams  megjegyzi : 
„ein  sehr  geübter  Portrait  Mahler".  Ismét  csak 
azt  kell  véleményként  felemlítenünk,  hogy  a  festő 
munkái  a  régebbi  budai  családok  birtokában  lehet¬ 
nek,  mert  lehetetlen  elképzelnünk  azt,  hogy  Ave¬ 
narius  minden  munka  nélkül  élt  volna  kilenc  éven 
át  Budán.  A  másik  ismeretlen  festő,  kit  Horváth 
István  említ,  francia  származásű,  neve  Du  Greux. 
Egyike  azoknak,  kiket  a  XVIII.  század  utolsó  év¬ 
tizedeiben  fellendülő  bécsi  udvari  élet  csalogatott 
a  császárvárosba,  honnan  aztán  Pozsonyba  ment 
lakni.  Horváth  e  festőnek  is  csak  egy  művéről 
emlékezik  meg.  Ez  Mária  Terézia,  a  királynő  arc¬ 
képe,  mit  1780-ban  festett  Du  Greux.  E  kép 
nagy  tetszésben  részesült  és  mikor  Nitray  Mátyás 
kiadta  Budán  1780-ban  az  egyetemi  nyomda  betűi¬ 
vel  „Dissertatio  inauguralis  juridica"  című  művét, 
e  kép  metszését  közölte  könyve  élén.  Kárgling 
festőről  is  szolgáltat  Horváth  István  egy  eddig 
ismeretlen  adatot.  E  festő,  kinek  működéséről  volt 
már  szó  a  „Művészet"  lapjain  (123-ik  adat),  1814- 
ben  Kelemen  Imre  arcképét  festette,  mely  aztán 
Neidl  rézmetszetében  terjedt  el  az  ismerősök  között. 
Első  pillanatra  ez  adat  semmitmondónak  látszik, 
de  úgy  véljük,  kívánatos  volna  az  ily  szórványo¬ 
san  itt- ott  előforduló  képeknek  készítőit,  tárgyát 
és  .évszámát  összegyűjteni.  Ivaracs  Ferenc  rézmetsző 
életéhez  is  szolgáltat  e  füzet  adatot.  Horváth  Ist¬ 
ván  ugyanis  feljegyzi,  hogy  a  Kmeth  Dániel : 
„Astronomia  Populáris"  című  Budán  1823-ban 
megjelent  műhöz  Ivaracs  Ferenc  szolgáltatta  a  réz¬ 
metszeteket,  Jaresch  János  eddig  ismeretlen  réz¬ 
metsző  munkájaként  fölemlíti  Horváth  István  azt  a 
két  rézmetszetet,  mit  Czövek  István  „Báthori  István 
élete"  (Pest  1817)  című  művéhez  készített.  Asner 
Ferencről  is  volt  már  szó  a  „Művészet"  hasábjain. 
A  XVIII.  században  élt  magyar  rézmetszőről  le¬ 
gyen  itt  még  felemlítve,  hogy  Tolnay  Sándor  : 
„Barmokat  orvosló  könyve"  (Pest  1795)  mellett 
levő  metszet  e  rézmetszőtől  származik.  — 180 

T1ENNY  ALAJOS  egyike  ama  történeti  képfes- 
cÁ  tőknek,  kikről  aránylag  keveset  jegyzett  föl 
művészet -történelmünk.  Képességeit  jellemzi,  hogy 
őt  szemelték  ki  a  Brunswick  -  képtár  őrének  is. 
Ez  állásában  több  ízben  jelét  adta,  mint  egykorú 
feljegyzésekben  olvassuk,  hogy  mily  rajongó  lel¬ 
kesedéssel  szerette  és  tanulmányozta  a  művészetet 
és  alaposan  ismerte  a  művészet  történetét  is.  E 
méltatója  nem  szól  behatóan  műveiről.  Csak  álta¬ 
lánosságban  mondja,  hogy  remekműveket  (Meistcr- 

werke)  alkotott  úgy  történeti,  mint  arcképeivel. 
Részünkről  túlzásnak  látjuk  e  kifejezést,  mert  ha 
Jenny  Alajos  tehetsége  oly  nagy  lett  volna,  többet  is 
tudnánk  felőle.  Pedig  úgy  olvassuk,  hogy  számos 
művet  alkotott.  Sőt  Schams  is,  mikor  megírja  az 
1822-ben  Budán  élt  festők  rövid  méltatását  (Voll- 
stándige  Beschreibung  dér  königl.  freyen  Haupt- 
stadt  Ofen  385  1.),  azt  írja  róla,  hogy  mindkét 
téren  kiváló  festő  volt,  ki  igen  sok  művével,  me¬ 
lyek  az  ország  minden  részében  elterjedtek,  mara¬ 
dandó  dicsőséget  teremtett  magának.  —181 

XIX.  SZÁZAD  MÁSODIK  ÉVTIZEDÉBEN 
BUDÁN  ÉLT  MŰVÉSZEKRŐL  Schams  emlí¬ 
tett  monográfiája  alapján  csak  névleg  tehetünk 
említést.  így  megtudjuk,  hogy  ez  időben  Budán 
Helni  és  Kestele  voltak  a  freskó-  és  díszletfestők, 
ezeken  kívül  még  Herr  Károly  foglalkozott  díszlet¬ 
festéssel.  Mint  szobrászt  Held  Frigyest  említi,  kinek 
több  munkája  ismeretes.  A  Vízivárosban  volt  Renner 
rézmetsző  üzlete,  ki  mellett  csak  Binder  özvegye 
folytatta  férje  mesterségét,  a  rézmetszést.  Mint 
kedvelt  és  becsült  festőt  említi  még  Clarot,  ki  arc¬ 
képfestéssel  foglalkozott  és  a  gróf  Sándor  család¬ 
nak  volt  a  rajztanítója.  A  nyilvános  rajziskola 
tanítójáról :  Sigwart  Józsefről  is  feljegyzi,  hogy 
kiváló  művész  szakmájában.  — 182 

/^ISZTALOS  SÁNDORRÓL,  aki  oly  hősiesen  védte 
/ni  1849.  február  8-ikán  Arad  városát  a  betörő 
ellenséggel  szemben,  kevesen  tudják,  hogy  az  ecse¬ 
tet  is  forgatta.  A  szabadságharc  vitéz  katonájának 
még  most  is  élő  özvegyétől,  az  egykori  ünnepelt 
énekesnőtől :  Berndes  Eliza  asszonytól  tudjuk,  hogy 
Kindermann  Adolf,  az  ismert  festőművész  volt 
mestere.  Sokkal  rövidebb  ideig  tartózkodott  Kin¬ 
dermann  társaságában,  hisz  gyakran  volt  üldöz¬ 
tetéseknek  kitéve,  semhogy  fejleszthette  volna  tehet¬ 
ségét.  Ma  csak  egy  képe  ismeretes,  az,  mely  az 
aradi  szabadságharc-múzeumban  van  elhelyezve. 
Ez  saját  arcképe,  mely  a  hőst  mint  dolgozó  mű¬ 
vészt  ábrázolja,  fején  török  íezzel,  kezében  palet¬ 
tával.  Az  arc  elárulja  az  elszánt  férfit,  markáns 
vonásait  emeli  bozontos  sűrű  nagy  körszakála, 
szemeiből  azonban  kisugárzik  nemes  lelke,  mely 
akkor,  mikor  e  képet,  1856-ban  Hamburgban  fes¬ 
tette,  oly  boldog  volt,  mert  megismerhette  ké¬ 
sőbbi  jegyesét.  Érdekesnek  találtuk  mindezt  itt 
feljegyezni,  mert  Asztalos  Sándor  nem  az  egyedüli, 
aki  a  szabadságharc  hősei  közül  a  festészetben  talál¬ 
tak  vigasztalást  a  börtönben  vagy  a  bujdosás  nap¬ 
jaiban.  így  elégséges  lesz  ezúttal  hivatkozni  Gyulai 
Gaal  Miklósra  és  Rákóczy  Partecsics  Istvánra,  kik¬ 
től  egész  képsorozatot  bír  az  aradi  szabadságharc¬ 
múzeum,  melyeknek  ismertetésére  még  visszatérünk, 
mert  érdekes  adaléknak  tartjuk  e  festményeket  a 
magyar  művészet  történetének  megírásakor:  világot 
vetnek  az  akkori  társadalmi  élet  fejlődő  ízlésére. 
— 183  Namiínyi  Lajos 

EGFAGYOTT  MUZSIKUS.  Évirat.  Kiadják  a  Mű¬ 
egyetem  építész-hallgatói.  Szerkeszti  Janszky  Béla. 
Képekkel.  84  1.  —  Nagy  csínnal  kiállított  tréfás  kis 
album,  amely  a  műegyetem  hallgatóinak  artisztikus  for¬ 
mába  öltöztetett  száz  meg  száz  tréfáját  tartalmazza. 
Fürgén  odavetett  tollrajzokban  kap  ki  ez  is,  az  is,  rá¬ 
olvassák  titkos  ambicióit,  kifigurázzák,  meglepő  magya¬ 
rázatokat  adnak  egymásról.  Hát  még  maga  a  szent,  az 
ünnepélyes  politechnikumi  architektúra  !  A  csodabogarak 
százféle  fajtája  mászkál  ezeken  a  lapokon;  meglepő 
konstrukciók,  hajmeresztő  új  formák ;  épületek,  amelyek 
realisztikus  jellemzetességben  a  legcsekélyebb  kívánni 
valót  sem  hagyják  hátra.  Például  a  felsőbb  leány-inter- 
nátus  tervrajza :  stilizált  liba.  Se  vége,  se  hossza  az 
efféle  jókedvű  mókának,  nevetve  lapozzuk  s  jókedvre 
perítve  tesszük  könyvtárunkba  az  elmés  és  formás  füzetet. 

AGYAR  NYOMDÁSZOK  ÉVKÖNYVE.  Szerkesztette 
Novák  László.  1906.  XXI.  évfolyam.  A  Könyv- 
nyomdászok  Szakköre  kiadása.  154  1.  —  Megszépült, 
meggazdagodott  kiadásban  fekszik  előttünk  ez  az  évkönyv. 
Tükre  annak,  hogy  hova  fejlődött  hazai  nyomdászatunk 
és  sok  tekintetben  programúi  is.  Mert  az  a  sok  szak¬ 
szerű  cikk,  amely  hazai  tipográfiánkkal  e  lapokon  fog¬ 
lalkozik,  nemcsak  a  gondos  szakember  szorgalmasan 
gyűjtött  tapasztalatait  tartalmazza,  hanem  utakra,  irányra 
is  mutat,  amelyen  még  erősebb,  még  alaposabb  haladás 
várható.  Minket  ezen  a  helyen  nem  foglalkoztatnak  a 
mechanikai  eljárásokat  stb.  tárgyaló  fejtegetések,  ezek 
kívül  esnek  körünkön.  De  konstatálhatjuk,  hogy  ezeken 
az  elkerülhetetlenül  szükséges  és  hasznos  értekezéseken 
kívül  egész  sereg  olyan  kisebb-nagyobb  tanulmányt  is 
találtunk  a  kötetben  (1.  az  alábbi  bibliográfiái  jegyzetek 
közt),  amelyekből  látjuk,  hogy  nyomdászatunk  művészi 
elveken,  művészi  megismeréseken  épül  fel  s  ezen  az 
úton  akar  haladni.  S  ez  a  helyes.  A  nyomdászat  művészi 
íz  nélkül  mechanikus  robot,  kelletlen  munka,  kenyérért 
való  verejtékezés.  De  hirtelenül  széppé  és  naggyá  válik, 


emberséges  örömmé,  mihelyt  e  munka  a  szedőt,  a  gép¬ 
mestert  magát  önállóan  foglalkoztatja,  mihelyt  a  feje,  az 
esze,  a  szive,  az  ízlése,  szóval  az  egyénisége  is  foglal¬ 
kozást  kap.  Világosan  kiolvassuk  az  évkönyv  legtöbb 
cikkéből  ezt  az  egészséges  tendenciát.  Csaknem  minden 
cikknek  az  a  célja,  hogy  függetlenítse  a  nyomdászt 
elkoptatott  és  művészietlen  sablonoktól,  a  maga  talpara 
állítsa  s  módot  adjon  neki  művészetének  fejlesztésére. 
Súlyt  kell  helyeznünk  épp  erre  az  utóbbi  szempontra, 
mert  mily  unalmas  sivataggá  válnának  nyomtatványaink, 
ha  ez  az  önállóság  hiányzanék  a  nyomdászból,  ha  vala¬ 
mennyi  egy  kommandóra  végezné  munkáját,  akár  régi, 
akár  modern  recipék  szerint.  Az  évkönyv  szerzői  épp 
azt  igyekeznek  cikkeikkel  elérni,  hogy  minden  nyomdász 
a  maga  módjára  fejlődhessék.  Örömmel  nézzük  a  hazai 
tipográfiának  ezt  a  kibontakozását.  Külön  dicséret  illeti 
a  könyv  szép  kiállítását  is. 

nODERN  MAGYAR  FESTŐMŰVÉSZEK.  A  modern 
magyar  festészet  fejlődése.  Tíz  színes  műmelléklettel, 
számos  műlappal  és  szövegképpel.  A  Pesti  Napló  elő¬ 
fizetőinek  készült  kiadás.  Hornyánszky  Viktor  cs.  és  kir. 
udvari  könyvnyomdája  É.  n.  140  1.  —  Mintegy  száz¬ 
húsz  újabb  magyar  festőművész  képei  adták  az  anyagot 
ehhez  a  díszes  albumhoz,  amelynek  szöveget  Gerő  Ödön 
és  Londesz  Elek  írták.  Maga  az  anyag  gazdagsága  és 
sokoldalúsága  is  meglepő,  külön  dicséret  illeti  a  sok¬ 
színű  műmelléklcteket,  amelyek  oly  teljességgel  mutatják 
be  kiváló  festőink  egy-egy  művét,  amilyent  a  modern 
színes  reprodukáló  technika  napjainkig  el  tudott  érni. 
A  képanyag  megválogatása  nem  egyoldalú,  hanem  min¬ 
den  irányt,  minden  egyéniséget,  minden  iskolát  a  maga 
típusában  juttatja  szóhoz.  Gondoljunk  csak  vissza  arra, 
minő  változatossá  lett  Szinyei  és  Paál  óta  a  magyar 
festészet  s  meg  fogjuk  érteni,  hogy  ezt  a  nagy  válto¬ 
zatosságot  csak  ily  gazdag  illusztratív  anyaggal  lehetett 
szemlélhetővé  tenni.  Újabb  képírásunknak  nem  egy  magasba 
nőtt,  jeles  vezére  van,  de  festészetünk  képe  bizonyos 
tekintetben  hiányos  volna,  ha  nem  látnok  a  vezérek  köré 
gyűjtött  derék  közkatonákat  is.  Az  ő  szerepük  a  propa¬ 
gáló  szerepe  volt.  Ezt  a  sokféle  irányt,  egyéniséget, 
törekvést  elemzi  s  mutatja  be  Gerő  Ödön  terjedelmes 
tanulmánya,  amely  a  szöveg  első  felét  adja.  Gerő,  akinek 
felfogása  és  írói  jegye  nem  ismeretlen  olvasóink  előtt, 
azt  mondhatjuk :  a  modern  magyar  képírás  benső  ala¬ 
kulásait  boncolja  s  feltárja  nekünk,  mi  módon  támadt 
festészetünk  e  sokfélesége,  mily  okok  vezették  festőinket 
sajátos  stílusukhoz,  mi  lett  mindennek  a  hatása.  Olvasva 
e  beható  tanulmányt,  megismerkedünk  a  naturalizmus 
előőrseivel,  az  impresszionistákkal,  a  stilizáló  művészek¬ 
kel  s  egyben  világossá  lesz  előttünk  az  is,  mily  vágy, 
mily  ösztön  vezette  e  festőket  az  ő  felfogásukhoz.  A 
szöveg  másik  fele  nem  kevésbé  érdekes.  Londesz  Elek 
hosszas  nyomozó  munka  után  egyenkint  jellemzi  újabb 
festőinket.  Harminc-negyven  festőnek  biográfiáját  írta 
meg,  de  nem  az  adat-statisztikus  tollával,  hanem,  ahol 
kellett,  megfűszerezte  cikkeit  sok  jellemző  anekdotával 
is.  Az  anekdota  csaknem  mindig  hívebben,  élesebben 
jellemez,  mint  a  puszta  adat  s  azonkívül  kedves  olvas- 

mány  is.  Londesznek  ezen  kívül  gondja  volt  arra  is, 
hogy  lehetőleg  első  forrásból  merítsen  :  ahol  kellett,  ott 
maguk  a  művészek  szólalnak  meg,  önmagukról  mesél- 
getve.  így  történt,  hogy  e  rövid,  színes  életrajzok  nem 
készültek  egy  kaptafára,  hanem  mindegyik  már  előadá¬ 
sában  is  annak  a  művésznek  sajátságait  tükrözi,  akiről 
épp  szó  van  A  díszes  album  tipográfiái  kiállítása  is 
elsőrangú. 

nODERN  FESTŐK.  Szerkeszti  Térey  Gábor.  7.,  8., 
9-ik  füzet.  —  E  három  füzetben  a  magyar  festé¬ 
szetet  Paczka  Ferenc  „Tolnaszántói  paraszt-tipusai“, 
Wellmann  Róbert  „Madonnája",  és  Mihalik  Dániel  „A 
réten"  című  festménye  képviseli.  Úgy  az  anyag  össze¬ 
állításában,  mint  a  reprodukciók  jósága  egy  szinten  áll 
a  megelőző  füzetekkel.  A  kiváló  mesterek  sorában, 
akiket  itt  színes  reprodukcióban  ismerhet  meg  a  közön¬ 
ség,  ott  látjuk  Leemputtent,  Lenbachot,  Liljeforst  s  más 
neves  festőket. 

n AGYAR  RAJZTANÁROK  ORSZÁGOS  EGYESÜLE¬ 
TÉNEK  ÉRTESÍTŐJE.  Kiadja  az  egyesület.  Szer¬ 
keszti  Boros  Rudolf.  VII.  3.,  252  1.  —  Az  Értesítőnek 
előttünk  fekvő  füzete  minden  tekintetben  tanulságos. 
Főként  azok  a  cikkek  érdekelnek  minket,  a  melyekben 
a  rajztanárok  állást  foglalnak  a  modern  rajztanítás  mel¬ 
lett  vagy  ellen,  mert  az  itt  felhozott  sokféle  érvből  és 
cáfolatból  valószinűleg  nemsokára  kialakul,  hogy  úgy 
mondjuk,  rajztanári  karunk  közvéleménye.  Mindjárt  az 
első  cikkben  Donátfi  J.  Lajos  ír  a  rajztanárok  kongresz- 
szusáról  és  szünidei  tanfolyamáról.  Jól  esik  az  ily  nyílt 
hozzászólás,  bár  némely  feltevését  nem  osztjuk  teljesen. 
Ilyen  például  az  az  állítás,  hogy  a  vidéki  rajztanár 
átlagban  helyzeténél  fogva  úgy  tárgyi,  mint  paedagogiai 
tekintetben  izolálódik  és  nem  fejlődhetik  tovább.  Ez 
majdnem  pesszimisztikus  önmegadásként  hangzik.  Nem¬ 
csak  a  vidéki  rajztanár  átlaga,  hanem  minden  életpályá¬ 
nak  átlaga  így  jár  a  vidéken,  de  így  járna  Párisban  vagy 
New-Yorkban  is,  mert  régi  dolog,  hogy  a  nagy  átlag 
minden  életpályán  gyengébb  és  kevésbbc  tüzeli  önmagát 
a  fejlődésre,  mint  az  átlagnál  mindig  kisebbszámú  elite. 
Ugyanez  áll  az  orvosról,  a  jogászról,  a  tudomány  bár¬ 
mely  ágának  művelőjéről.  A  nagy  talentum,  ha  vidéken 
izolálódik  is,  éppen  talentuma  erejénél  fogva,  megtalálja  a 
fejlődéshez  vezető  utat.  Példa  rá  Bolyai  Farkas  és  az 
összes  remeteéletű  művészek  és  tudósok.  Hogy  a  vidéken 
is  mily  jól  fordíthatja  hasznos  célokra  tehetségét  és 
erélyét  a  magyar  rajztanár,  azt  e  sorok  írója  a  maga 
tapasztalatából  tudja.  Hamarjában  akár  egy  tucat  magyar 
rajztanár  nevét  tudnánk  itt  felemlíteni,  akik  a  vidéken 
serény  tevékenységgel  maradandó  érdemeket  szereztek 
maguknak  a  szorosan  vett  pedagógiai  területeken  kívül 
is.  Archeológiánk,  műtörténetünk,  etnográfiánk  kiépítésén 
épp  ők  fáradoztak  leginkább.  Vidéki  múzeumaink  sorsa 
is  a  rajztanár  ernyedetlen,  szeretetteljes  munkáján  fog 
megfordulni.  Ha  szerző  azt  mondja,  hogy  a  rajztanítási 
reformok  körül  nálunk  egyesek  élénken  mozgolódnak, 
„de  lehet-e  mindennek  tartós  sikere,  mikor  nincsen 
tradíció,  nincs  komoly  meggyőződés,  hiányzik  az  együtt- 

munkálkodás",  úgy  szeretnők  hangsúlyozni  azt,  hogy  a 
rajztanárság  java  képviselőinek  van  komoly  meggyőző¬ 
dése,  hogy  továbbá  épp  az  Értesítő  tanulságos  lapjai 
mutatják  az  együttmunkálás,  az  eszmecsere,  az  ügy  köré 
való  sorakozás  bátorító  képét  s  végre  hogy  ha  nem  is 
volna  még  e  részben  tradíciónk,  hát  e  miatt  nem  néz¬ 
hetjük  az  idők  forgását  ölhetett  kézzel  :  épp  a  ma  mun¬ 
kálkodó  s  az  eszmék  körül  buzgólkodó  rajztanárok 
munkája  lesz  majd  a  tradíció.  Nem  volna  baj,  ha  a  mai 
magyar  rajztanár  önmagának  volna  őse.  Nem  baj  az 
sem,  hogy  az  új  mozgalom  egyesek  kezdeményezéséből 
pattant  ki  frissen  s  nem  vándorolt  égjük  hivatalból  a 
másikba,  egyik  gyűlési  jegyzőkönyvből  a  másikba,  míg 
végre  itt  is,  ott  is  lesúrol  a  programúiról  a  hivatalos 
csiszoló-munka  annjüt,  hogy  az  élet  számára  termett 
programúiból  csenevész,  csonka  rudimentum  marad.  A 
szerző  nagy  ügybuzgalmat  mutató  cikkének  itt  épp  csak 
ama  pontjait  emeltük  ki,  ameljmkkel  az  említett  okokból 
a  legkevésbbé  érthetünk  egyet.  Hölszky  Sándor  befejezi 
a  füzetben  a  „Feleletek  a  rajzra  és  a  rajztanításra  vonat¬ 
kozó  kérdőpontok  egynémeljükére"  című  ciklust,  Tardos 
Viktor  „Aesthetikai  elmélkedéseket"  ír  a  mai  művészetről, 
egy  B.  jegyű  szerző  igen  érdekes  jegyzeteket  és  benyo¬ 
másokat  közöl  a  berni  rajztanítási  kongresszusról.  Bib¬ 
liográfiái  és  egyleti  hírek  zárják  be  a  füzetet. 

n AGYAR  NEMZETI  KÖZMŰVELŐDÉS.  írta  Balogh 
Bertalan.  Budapest,  Hornyánszky  Viktor  könyv¬ 
nyomdája,  1905.  66  1.  —  A  maga  egészében  is  értékes 
és  érdekes  könyv,  amely  sok  közművelődési  probléma 
megoldásához  adja  meg  a  kulcsot.  Minket  mégis  az  a 
fejezet  érdekel  leginkább,  amely  a  művészi  kultúra  fej¬ 
lesztéséről  és  decentralizálásáról  szól.  E  célra  a  szerző 
ajánlja:  1.  tartsunk  művészettörténeti  és  művészeti  előadá¬ 
sokat  a  nyilvánosság  részére;  2.  terjeszszünk  művészi  repro¬ 
dukciókat  és  kövessünk  el  mindent,  hogy  úgy  az  intelli¬ 
gencia,  mint  az  alsóbb  néprétegek  falairól  kiküszöböljük 
a  hitvány,  értéktelen,  sok  esetben  szinte  visszataszító 
képeket ;  különös  gonddal  kellene  lennünk  e  tekintetben 
a  köznép  által  előszeretettel  vásárolt  szentképekre  ;  3.  a 
középiskolákban  eszközöljük  ki  a  művészet  történetének 
előadását  s  támogassunk  művésznövendékeket  tanul¬ 
mányaik  folytatásában ;  4.  rendezzünk  mentői  sűrűbben 
tárlatokat.  A  szerző  ajánlja,  hogy  az  általa  kontemplált 
„Magyar  Közművelődési  Egyesületek  Szövetsége"  e  célok 
kivitelére  vonja  működési  körébe  a  Képzőművészeti  Tár¬ 
sulatot.  Az  ország  művészeti  kerületekre  osztandó  s  a  ki¬ 
állítások  turnusokban  rendezendők.  A  szerző  szépen 
kifejti,  hogj?'  a  legszerényebb  eszközökkel  is  elérhető, 
hogy  ily  módon  az  összes  vidéki  városok  minden  második 
évben  műtárlathoz  jutnának.  Okosan  berendezett  sorso¬ 
lással  kb.  24,000  korona  értékű  műtárgy  kerülhetne 
eladásra  oly  vidékeken,  ahol  magánvásárlás  eddig  alig 
volt.  Ajánlja,  hogy  a  Képzőművészeti  Társulat  tagjai 
sorában  új  kategóriát  állapítson  meg,  a  vidéki  tagokét, 
akik  a  rendes  tagsági  díjnak  csak  felét  fizetnék.  Ezek  a 
főbb  pontok;  mi  csak  a  címeket  írhattuk  ide,  a  szerző 
azonban  bőven  kifejti,  miként  lehetne  mindezt  megvaló¬ 
sítani  s  minő  haszna  volna  ennek  úgy  a  közönség,  mint 

a  művészek  körében.  Talpraesett,  egészséges  programra, 
melynek  alapos  tanulmányozását  a  művészet  minden 
barátjának  ajánlhatjuk. 

F  VISCHER  UND  A.  KRAFFT.  írta  Berthold  Daun. 

o  102  képpel.  Bielefeld  és  Lipcse,  1905.,  Velhagen 
&  Klasing kiadása.  (A  „Künstler-Monographien"  75.  kötete.) 
134  1.  - — ■  Az  ősi  Nürnbergbe  vezet  minket  a  szerző, 
amidőn  Vischer  és  Krafft  plasztikai  alkotásairól  ad  szá¬ 
mot  ebben  a  kötetben.  Vischert  a  németek  elsőrendű 
szobrászaik  közé  számítják  :  működési  köre  felette  kiter¬ 
jedt  volt  s  ha  talán  nem  is  hatott  mindazokon  a  vidé¬ 
keken,  amelyeket  eddig  a  műtörténet  számára  lefoglalt, 
mégis  bizonyos,  hogy  ama  kor  német  szobrászai  közt 
kiemelkedő  mester  volt.  Nemcsak  Németország,  hanem 
Csehország,  Lengyelország,  Magyarország  is  Vischer 
hatása  alatt  áll  a  szerző  szerint.  A  magyarországi  hatás¬ 
ról  e  folyóiratban  közölt  Divald  Kornél  helyreigazító 
sorokat.  Krafftot  úgy  mutatja  be  Daun,  mint  legerősebb 
és  utolsó  képviselőjét  a  kései  got  realizmusnak  a  német 
szobrászatban.  Daun  könyve  nemcsak  életrajzot  ad, 
hanem  első  sorban  stíluskritikai  mű  s  meg  van  az  az 
érdeme,  hogy  jelentékeny  anyagot  állít  egybe  a  maga  szem¬ 
pontjából  e  két  szobrász  jelentőségének  megállapítására. 

^JNSELM  FEUERBACH  Irta  Ed.  Heyck.  113  képpel. 
In l  Bielefeld  és  Lipcse,  1905.  Velhagen  &  Klasing 
kiadása.  (A  „Künstler-Monographien11  76.  kötete. j  162  1.  — 
Egy  idő  óta  kedvence  a  német  műtörténeti  irodalomnak 
Feuerbach  Mindenesetre  megérdemli  a  figyelmet  és  sze- 
retetet  :  talpig  művész  volt  s  mert  egyéniségéből  semmi 
szín  alatt  sem  engedett,  se  vége  se  hossza  nem  volt 
üldöztetésének,  mellőzésének.  Csak  most,  e  felette  objek¬ 
tív  korban  kezdik  az  ő  sajátszerű  művészetét  értékelni, 
kiadják  kézirati  hagyatékát,  levelezését,  fontos  helyet 
jelölnek  ki  számára  a  német  művészet  történetében. 
Talán  szomorú  életének  drámája,  mély  emberséggel  teljes 
világnézlete  is  közelebb  hozza  korunkhoz  az  egykor 
mellőzött  mestert.  Heyck,  e  könyv  szerzője  sorra  meg¬ 
szólaltatja  mindezeket  a  szempontokat  s  egyben  igen  bő 
méltatását  adja  festési  stílusának,  fejlődési  történetének 
is.  Az  olvasót  bizonyára  meglepi  e  könyv  tanulmányo¬ 
zása  közben,  hogy  Feuerbachnak  mily  sok  művészeti 
elve,  gondolata  tart  atyafiságot  a  legújabb  művészeti 
hitvallásokkal.  Alig  is  idéznek  manap  szaporábban  festőt, 
mint  éppen  Feuerbachot,  aki  különben  még  holta  után 
is  nem  egy  jelentékeny  német  mesterre  hatott,  így  a 
többi  közt  bizonyára  Böcklinre  is. 

Fejezetek  a  gyermekrajzok  lélektanából. 

Irta  Nagy  László,  tanítóképző- intézeti  igazgató.  53 
ábrával  és  3  táblával.  Budapest,  1905,  Singer  és  Wolfner 
könyvkereskedése.  96  1.  —  A  gyermekrajz  nagy  kört 
felölelő  publikummal  bír  manap.  A  pedagógus,  a  pszicho¬ 
lógus,  az  esztétikus,  a  műtörténetíró,  az  etnográfus  s 
végre  mindenki,  akinek  van  gyermeke  vagy  barátja  az 
apróságoknak,  feszült  figyelemmel  fordul  ama  rajzok 
felé,  amelyek  a  gyermek  művészösztönét,  utánzó-képes¬ 
ségét,  közlési  vágyát  dokumentálják.  A  kicsinylés,  amely- 


lyel  oly  sokáig  tekintettek  e  kezdetleges  rajzokra,  most 
mélyreható  tanulmányozásnak  adott  helyet.  Újabban 
nálunk  is  többen  foglalkoztak,  nem  mindig  barátságo¬ 
san,  ezzel  a  tárgygyal.  Nagy  László  e  műve,  nemcsak 
az  idevágó  irodalom,  de  közvetlen  tapasztalatok  szak¬ 
szerű  feldolgozása,  aránylag  szűk  helyen  ad  felette  sok¬ 
oldalú  felvilágosítást  a  gyermekrajz  geneziséről  és  jelen¬ 
tőségéről.  Tömör  foglalatban  kapunk  minden  idevágó 
fontos  elemet,  nem  csak  a  nyers  adatokat,  hanem  azok 
lélektani  és  pedagógiai  megvilágítását  is.  A  tárgy  iro¬ 
dalmát,  a  rá  vonatkozó  elméleteket,  végre  a  tárgykör 
definiálását  kapjuk  a  tanulmány  elején,  azután  meg¬ 
ismerkedünk  magával  a  gyermekrajzzal,  csattanó  példák 
során.  A  gyermeknél  az  alaktalan  rajzot  a  képzeletszerű 
rajzolás  korszaka  követi  s  csak  ezután  érvényesül  maga 
a  közvetlen  természetszemlélet  egyszerű  naturalizmusá¬ 
val.  A  könyv  másik  fele  e  fejlődéstörténet  eredményeit 
osztja  kategóriákba:  sorra  jönnek  a  díszítések,  a  szabályos 
alakok,  az  elbeszélő  és  leíró  rajzok,  a  színezettek  s 
végre  megismerkedünk  a  gyermekrajzzal  mint  műalko¬ 
tással.  Aki  a  tárgy  iránt  érdeklődik,  annak  alig  ajánl¬ 
hatunk  összefoglalóbb,  egészségesebb  szempontokból  írt 
művet,  mint  amilyen  ez  a  kis  könyv. 

ENIUS  LOCI.  írta  Vernon  Lee.  Ins  Deutsche  über- 
tragen  von  Iréné  Forbes-Mosse  (géb.  Gráfin  von 
Flemming).  Kiadja  Eugen  Diederichs,  Jena  és  Lipcse, 
1905.  137  1.  —  Diederichs  nagy  céltudatossággal  meg¬ 
válogatott  kiadványai  sorában  is  előkelő  helyet  foglal  el 
ez  a  kis  mű.  Szerzője,  akit  a  magyar  közönség  eddig 
csupán  a  „Huszadik  Század“  közleményeiből  ismer, 
nemcsak  költői  lelkű  megértője  és  elemzője  a  művésze¬ 
teknek,  hanem  finom,  színestollú  írónő  is.  Ha  elolvassuk 
azt  a  fejezetet,  amely  a  Carrara-vidéki  márványbányák¬ 
ról  szól,  nemcsak  hímes  leírását  kapjuk  ama  vidéknek, 
hanem  közvetlenül  megértjük  a  plasztikai  alkotás  lélek¬ 
tanát  is.  A  kölni  St.  Geryon,  a  San  Marco  oroszlána,  a 
bayeuxi  szőnyeg,  Augsburg  és  Frybourg  nemcsak  város¬ 
képeket,  műtórténeti  jegyzeteket  adnak,  hanem  egyben 
annak  a  milieunek  a  lelkét  is,  amelyben  valamely  saját¬ 
szerű  művészet  megszületett.  A  szerző  felette  szenzitív 
természet,  amelyet  alkotó  munkájában  a  műtörténeti 
ismeretek  alapossága  támogat :  igaz  képeket  kapunk  tőle, 
háttereket  egy-egy  művész-alakhoz,  amelyek  előtt  ennek 
egyénisége,  fejlődése  élesebben  domborodik  Ti,  mint  a 
legtöbb  rendszeres  műtörténeti  könyvben.  A  húsz  cikk 
mindegyike  elsőrangú  a  maga  nemében. 

EORGE  FREDERICK  WATTS.  Irta  O.  von  Schlei- 
nitz.  Bielefeld  és  Lipcse,  1904.,  Velhagen  &  Kla¬ 
sing.  120  képpel,  146  1.  (Knackfusz  „Künstler-Monogra¬ 
phien"  73.  kötete).  —  Watts  kétségtelenül  a  modern 
angol  festészet  egyik  legjelentékenyebb  alakja  volt. 
Plasztikai  művei  révén  a  szobrászok  közt  is  számottevő. 
A  prerafaelitákhoz  való  viszonya,  saját  stílusának  kiala¬ 
kítása  is  megérdemli  a  tanulmányt.  Az  a  körülmény, 
hogy  jóformán  autodidaktának  mondhatjuk,  érdekessé 
teszi  alakját.  S  mégis  alig  ösmerik  jellemző  műveit  a 
kontinensen.  Jóformán  maga  számára  festett  s  a  Watts- 

421 


Művészeti  irodalom 


képek  legnagyobb  részének  tulajdonosa  maga  Watts 
maradt.  A  jelen  könyv  szerzője  egybe  gyűjtötte  a  művész 
java  munkáit  s  reprodukcióban  csatolja  a  szöveghez, 
úgy  hogy  legalább  némi  fogalmat  kapunk  e  mester  főbb 
jellemvonásairól.  Schleinitz  különben  behatóan  jellemzi 
őt  és  művészi  stílusát,  élénken  adja  elő  fejlődési  me¬ 
netét.  Nem  kicsinylendő  előnye,  hogy  mint  Wattsék 
személyes  ismerőse,  egyenest  a  legközvetlenebb  forrás¬ 
ból  meríthetett.  Watts  készséggel  engedte  meg  a  szer¬ 
zőnek,  hogy  betekintsen  úgy  a  maga,  mint  a  felesége 
följegyzéseibe  s  a  szerző  bőségesen  és  e  könyv  elő¬ 
nyére  élt  ezzel  az  engedélyijei. 

FESTÉSZET 

Zrínyi  Péter  ismeretlen  arcképe.  Irta :  báró  Nyáry 
Albert.  Vasárnapi  Újság,  okt.  1. 

Spányi  Béla  festményeinek  külön  kiállítását  ismer¬ 
tették  a  napilapok  okt.  7.  számai. 

Bilder.  Irta  Max  Rothauser.  Pester  Lloyd,  okt.  1 2. 

Von  dér  Szolnokéi'  Malerkolonie.  Irta  Max  Rothau¬ 
ser.  Pester  Lloyd,  okt.  19. 

Spányi  Béla.  Modern  Művészet,  I.  1. 

Munkácsy  Mihály  levele.  Irta  Ernszt  Lajos.  U.  ott. 

Fényes  (Adolf'.  U.  ott. 

Jánossy  Béla  dr.  gyűjteménye.  U.  ott. 

Böhm  Pál  emlékiratai.  U.  ott. 

Festő  a  színpadon.  Irta  dr.  Hevesi  Sándor.  U.  ott. 

Művészetünk  a  külföldön.  U.  ott. 

Paul  Gauguin.  U.  ott. 

Művészeti  krónika  (Spányi  Béláról  és  Szenes  Fülöp- 
ről).  Irta  Lyka  Károly.  Uj  Idők,  okt.  15. 

Csók  István  képeinek  külön  kiállítását  ismertették  a 
napilapok  október  24-iki  számai. 

Csók  István.  Irta  Gerő  Ödön.  Művészeti  Krónika,  II.  7. 

A  művész  (Csók  István)  önmagáról.  U.  ott. 

A  műhelyben.  Szenes  Fiilöpnél.  Irta  Barde,  Egyet¬ 
értés,  okt.  29. 

Fényes  Adolf  festménjminek  külön  kiállítását  ismer¬ 
tették  a  napilapok  nov.  5.,  Pester  LlojM  nov.  7.,  Nép¬ 
szava  nov.  8.,  a  hetilapok  nov.  12-iki  számai. 

Artisti  contemporanei  :  F.  E.  László.  Irta  Guido  Me- 
nasci.  Emporium  (Bergamo),  XXII.  131. 

A  műhelyben.  Katona  Nándornál.  Irta  Bárdos  Artúr. 
Egyetértés,  nov.  1 2. 

Lotz  Károly.  Irta  Tardos  Krenner  Viktor.  Magyar 
Rajztanárok  Országos  Egyesületének  Értesítője.  VIII.  2. 

Látogatás  a  műteremben.  Benczúr  Gyulánál.  Irta 
Fülep  Lajos.  Modern  Művészet,  I.  2. 

SZOBRÁSZAT 

Zala  Györgynél.  Irta  Fülep  Lajos.  Modern  Művé¬ 
szet,  I.  1. 

A  Pálffy-szobor.  Emlékezés  Szárnovszkyra.  Művészi 
Ipar,  I.  2. 

Vásárhelyi  Pál  szobra.  Vállalkozók  Közlönye,  okt.  25. 

Erkel  Sándor  síremlékét  (Róna  József  és  Márkus 
Géza  műve)  ismertették  a  napilapok  okt.  31  számai. 

Vadnay  Andor  síremlékét  (Kallós  Ede  és  Márkus 
Géza  műve)  ismertették  a  napilapok  okt.  31.  számai. 

A  temető.  Esti  levél.  Pesti  Hirlap,  nov.  1 . 

Az  obeliszk.  Irta  Lyka  Károly.  Uj  Idők,  okt.  29. 

ÉPÍTÉSZET 

Új  házak  (Árkay  Aladár  művei).  Irta  Bobula  János. 
Modern  Művészet,  I.  1. 

A  vigadó.  Esti  levél.  Pesti  Hirlap,  okt.  29. 

Die  Redoute  in  neuern  Gewande.  Irta  ■ — ri.  Pester 
Lloyd,  okt.  29. 

Die  Eröffnung  dér  nenovirten  Redoute.  Neues  Pester 
Journal,  okt.  29. 

Az  új  tőzsde-épület.  Irta  Ág.  Népszava,  nov.  1. 

Boglya-alakú  sütőkemence  Szigetközből.  Irta  Timkó 
György.  A  Magyar  Nemzeti  Múzeum  Néprajzi  Osztá¬ 
lyának  Értesítője.  VI.  (I.)  3. 

A  kultuszminiszteri  palota  pályatervei  (Alpár  Ignác, 
Lechner  Ödön  &  Körösi  Albert,  Hültl  Dezső,  Pecz 
Samu,  Leitersdorfer  Béla,  Villányi  &  Hajós  tervei).  Ma¬ 
gyar  Pályázatok,  III.  7. 

A  Vigadó.  Irta  Zuboly.  Pesti  Napló,  nov.  10. 

A  szt.  István-templom.  Irta  Alfa.  Budapesti  Hirlap, 
november  16. 

Dér  St.  Stefans-Dom.  Irta  Palóczy  L.  Neues  Pester 
Journal,  nov.  18. 

Az  új  szent  István  dóm.  Irta  Balogh  Pál.  Pesti  Napló, 
nov.  18. 

Dér  Sankt  Stefans-Dom.  Irta  Max  Rothauser.  Pester 
Lloyd  nov.  18. 

A  Szent  István-templom.  Budapesti  Hirlap,  nov.  18. 

Szent  István  király  bazilikája.  Pesti  Hirlap,  nov.  19. 

IPARMŰVÉSZET 

A  gödöllői  iparművészeti  telep.  Irta  Sárosi  Bella. 
Művészi  Ipar,  I.  2. 

Magyar  kartonnyomások.  Irta  Gróh  István.  U.  ott. 

Orbis  Pictus  (Bubenka  Jónásról).  Irta  Czakó  Ele¬ 
mér  dr.  U.  ott. 

Az  iparművészeti  iskola  jubiláris  kiállítását  ismer¬ 
tették  a  napilapok  okt.  25-iki  számai. 

Dunántúli  kékfestés.  Irta  Sági  János.  A  Magyar  Nem¬ 
zeti  Múzeum  Néprajzi  Osztályának  Értesítője.  VI.  3. 

A  páringi  juhászat.  Irta  Péterit  Márton.  U.  ott. 

Muraközi  sajtszárítók.  Irta  Czimmermann  Ferenc.  U.  ott. 

Maximianus  Here.  arany  medaillonja.  Irta  Gohl  Ödön. 
Numizmatikai  Közlöny,  IV.  4. 

A  magyar  pénz  szereplése  Lengyelországban  a  XI. 
században.  Irta  Gumowski  Marián.  U.  ott. 

XVI.  századbeli  magyar  pénzek  hamisítványai.  Irta 
Gálocsy  Zoltán.  U.  ott. 

II.  Rákóczy  Ferenc  állítólagos  miskolci  pénzverdé¬ 
jéről.  Irta  Leszih  Andor.  U.  ott. 

Felsőmagyarországi  vallásos  tárgyú  emlékérmek.  ír¬ 
ták  :  dr.  Petrikovicb  János  és  Jeszenszky  Alajos.  U.  ott. 

A  relief-klisé.  Grafikai  Szemle.  XV.  10. 

Bendtner  József.  U.  ott. 

A  heliogravür.  Irta  Szabó  Róbert.  U.  ott. 

A  betűvonal  kérdése  megoldatott.  Irta  Löwy  Sala¬ 
mon.  U.  ott. 

A  plakát.  Irta  Kürthy  György.  Modern  Művészet,  I.  2. 

Kotász.  Irta  dr.  Bárdos  Artúr.  U.  ott. 

Magyar  (nyomdászati  szakirodalmunk).  Magyar  Nyom¬ 
dászok  Évkönyve,  1906. 

Növény-  és  állatelemek  stilizálásáról.  Irta  ifj.  Aigner 
Antal.  U.  ott. 

Mesterszedés  és  cinkmaratás.  U.  ott. 

Egy  nyomdász  emlékiratai.  Irta  Morócz  Jenó'.  U.  ott. 

Az  iniciálék  alkalmazása  Irta  Spitz  Adolf.  U.  ott. 

A  mesterszedés  fejlődése.  Irta  Stefáni  József.  U.  ott. 

Betű  és  betűöntés.  U.  ott. 

Elődeink  szedéstechnikája.  Irta  Tanay  József.  U.  ott. 

A  sokszorosító  eljárások.  Irta  Szabó  Róbert.  U.  ott. 

Az  elméleti  (nyomdászati)  tudásról.  Irta  Somos  Ár¬ 
pád.  U.  ott. 

Kizáró  (nyomdászati)  anyagunkról.  Irta  Schopp  Já¬ 
nos.  U.  ott. 

A  festék  és  papiros.  Irta  Fuchs  Zsigmond.  U.  ott. 

Amatőr  fotografálás.  Irta  Busay  Balás.  U.  ott. 

Modern  táblázatszedés.  Irta  Stalla  Márton.  U.  ott. 

Magyaros  díszítmények.  Irta  Burgheim  Károly.  U.  ott. 

A  könyvnyomdászati  sík  és  annak  díszítése.  Irta 
Novák  József.  U.  ott. 

Modern  levélfejekről.  Irta  Löwy  Salamon.  U.  ott. 

Képes  formák  zárása.  Irta  Horváth  Alajos.  U.  ott. 

Az  útikönyv  története.  Irta  Hermann  Károly.  U.  ott. 

A  régi  nyomtatás  technikáról.  Irta  Novitzky  N.  László. 

Magyar  exlibrisekről.  Irta  Prüner  Arnold.  U.  ott. 

Modern  színes  nyomás.  Irta  Janovszky  János.  U.  ott. 

Azok  a  bizonyos  díszítmények.  Irta  Augenfeld  M. 
Miksa.  U.  ott. 

Könyvdíszünkről  (Mitterszky  Józsefről).  U.  ott. 

VEGYES 

A  művészet  megmentése.  Irta  V — s.  Pesti  Napló, 
október  19. 

A  magyar  művészek  baja.  Irta  Alfa.  Budapesti  Hír¬ 
lap,  okt.  21. 

Vélemények  az  akt-iskoláról.  Modern  Művészet,  I.  1. 

A  liégei  művészeti  kongresszus.  Irta  Csányi  Károly. 
Művészi  Ipar,  I.  2. 

Állami  műárúház.  Művészeti  Krónika,  II.  7. 

A  keresztény  művészeti  ébredés  és  hazánk.  I.  Irta 
Bagyary  Simon.  Katholikus  Szemle  XIX.  9. 

A  művész  kenyere.  Irta  Ambrus  Zoltán.  Az  Újság, 
november  8. 

Jelentés  a  képzőművészet  népszerűsítése  ügyében,  a 
közoktatásügyi  miniszter  által  egybehívott  értekezletről. 
Uránia,  VI.  11. 

A  rajzoktatási  reform  és  Herbert  Spencer.  Irta  Boros 
Rudolf.  Magyar  Rajztanárok  Országos  Egyesületének 
Értesítője.  VIII.  2. 

Művészi  irányú  önképzés  a  középiskolában.  Irta  S. 
U.  ott. 

Amatőr-fotografia.  Irta  J.  de  la  Sizeraune.  Modern 
Művészet.  I.  2. 

Art  pour  l’art.  Irta  K.  Pester  Lloyd,  nov.  22. 

A  művészet  népszerűsítése  és  műtárgyak  értékesítése 
ügyében  dr.  Lukács  György  cs.  és  kir.  kam.,  val.  belső 
titkos  tanácsos  és  m.  kir.  vallás-  és  közoktatásügyi 
miniszter  elnöklete  alatt  1905.  évi  október  hó  17-én 


tartott  értekezlet  jegyzőkönyve.  Budapest,  1905.  Hor- 
nyánszky  Viktor  könyvnyomdája.  59.  1. 

Írók  és  festők.  Irta  Saul.  Magyar  Szó,  nov,  25. 

A  Képzőművészeti  Társulat  1905/1906.  téli  műtár¬ 
latát  ismertették :  Alkotmány  nov.  18.,  25.  Budapesti 
Hírlap  nov.  14.  Budapesti  Napló  nov.  14.  Egyetértés 
nov.  14.  Független  Magyarország  nov.  14.  Hazánk 
nov.  14.,  22.  A  Hét  nov.  19.  Magyar  Nemzet  nov.  14., 
23.  Magyarország  nov.  14.,  21.  Magyar  Szó  nov.  14, 
23.  Modern  Művészet  I.  2.  A  Nap  nov.  14.  Népszava 
nov.  16.,  28.  Neues  Pester  Journal  nov.  14.  Ország- 
Világ  nov.  19.  Pester  Lloyd  nov.  14.  Pesti  Hírlap  nov. 
14.  Pesti  Napló  nov.  14.  A  Polgár  nov.  14.  Uj  Idők 
nov.  19.,  26.  Az  Újság  nov.  14  ,  22. 


LEJÁRÓ  PÁLYÁZATOK 

1905  december  20-ikán  lejár  a  szentesi  róni.  kath. 
egyháztanács  által  kiírt  pályázat.  A  szentesi  róni.  kath. 
barokkstílű  templom  kívül  s  belül  való  stílszerűen  reno¬ 
válása,  nevezetesen  az  ablakok  s  a  karzat  falkeritésének 
átalakítása,  új  oltárok  és  szószék  készítésére  vonatkozó 
tervek  kívántainak.  A  kivitelre  legalkalmasabb  terv  300 
korona  díjjal  jutalmaztatik  és  az  egyház  tulajdonává 
válik.  A  pályaművek  a  szentesi  r.  k.  egyháztanácshoz 
küldendők  be. 

1905  december  20-ikán  lejár  a  nyergesujfalusi  köz¬ 
ségház  tervpályázata.  Az  építkezési  összeg  20,000  kor.-t 
meg  nem  haladhat.  A  legjobb  terv  készítője  200  korona 
jutalomban  részesül.  A  tervek  Nyergesujfalu  község 
jegyzői  hivatalához  nyújtandók  be,  hol  bővebb  felvilágo¬ 
sítás  is  kapható. 

1906  január  3-án  lejár  a  Seidner  Miklós  kapriorai 
márványbánya  -  tulajdonos  által  a)  fafűtésű  kandalló, 
b)  szobába  való  szoborposztamens  terveire  hirdetett  nyil¬ 
vános  pályázat.  A  tervezet  olcsó,  tömeges  gyártásra  és 
eladásra  alkalmas  legyen,  azaz  a  tervezőknek  töreked¬ 
niük  kell  egyszerű  kiviteli  technikára  és  oly  formák 
használatára,  amelyek  kerülvén  az  excentrikusát,  bár¬ 
mely  modern  belsőben  elhelyezhetők.  A  tervek  feltét¬ 
lenül  modern,  esetleg  magyaros  formákban  mozogjanak. 
A  tárgyak  a  kapriorai  márványfajok  felhasználásával 
fognak  gyárilag  előállíttatni ;  a  márványfajok  mintái  a 
M.  É.  Sz.  titkári  hivatalában  a  hivatalos  órák  alatt  (este 
6 — 7  óráig  köznapokon)  megtekinthetők.  Ugyanitt  vehe¬ 
tők  át  a  tervezési  programm  és  a  fafűtésű  kandallóhoz 
tartozó  téglaváz  rajza  is.  A  tervek  a  M  É.  Sz.  titkári 
hivatalában  adandók  be,  lepecsételt  borítékban  jeligével 
és  jeligés  levéllel  ellátva.  A  beérkezett  terveket  a  Ma¬ 
gyar  Építőművészek  Szövetségének  egyetemes  ülése 
által  kiküldött  három  tagú  bizottság  bírálja.  A  kitűzött 
pályadíjak  egészben  vagy  megosztva  mindenesetre  ki 
fognak  osztatni.  Pályázók  az  alább  megállapított  külön 
összegért  a  terveknek  sokszorosítási  és  a  tárgyak  kor¬ 
látlan  gyártási  jogát  átengedik  a  pályázatot  hirdetőnek, 
valamint  a  kivitelhez  szükséges  részlet  és  munkatervek 

is  elkészítendők.  A  pályázaton  minden  magyar  honos 
művész  részt  vehet.  Pályadíjak :  a)  I.  díj  50  korona, 

II.  díj  40  korona.  Ezenkívül  joga  van  a  pályázatot  hir¬ 
detőnek  a  jobb  tervek  közül  30  koronáért  bármelyiket 
megvásárolni.  A  kiviteli  rajzokért  és  a  reprodukáló  jog¬ 
ért  az  erre  a  munkára  felhívottaknak  100  korona  tisz¬ 
teletdíjra  van  igényük,  b)  I.  díj  40  korona,  II.  díj  30 
korona.  Ezenkívül  jogában  áll  a  pályázatot  hirdetőnek 
a  jobb  tervek  bármelyikét  20  koronáért  megvásárolni. 

A  kiviteli  rajzokért  és  a  reprodukáló  jogért  az  erre  a 
munkára  felhívottaknak  50  korona  tiszteletdíjra  van 
igényük. 

1906  január  8-ikán  lejár  a  Magyar  Mérnök-  és  Épí¬ 
tész-Egylet  építészeti  nagypályázata.  Bővebbet  1.  „Művé¬ 
szed,  1905.  évf.  3.  sz.  216.  old. 

1906  január  10-ikén  lejár  a  „Művészed  szerkesztő¬ 
sége  által  művészi  sírkő-tervre  hirdetett  pályázat.  — 

A  „Művészed  szerkesztősége  ezt  a  pályázatot  oly  cél¬ 
ból  hirdeti,  hogy  a  közönség  megismerkedjék  egyszerű 
s  művészi  sírkő-formákkal,  amelyek  kivitele  nem  kerül 
többe  a  raktáron  kapható  művészietlen  köveknél.  A  ter¬ 
vezők  hazai  anyagot  tartsanak  szem  előtt  s  a  munka  az 
egyszerű  kőfaragó-műhelyben  el  legyen  készíthető.  Tisz¬ 
tán  plasztikai  vagy  szobrászi  beavatkozást  kívánó  tervek 
ki  vannak  zárva.  Kivétetnek  ez  alól  a  kisebb  méretű 
domborművek,  de  ezek  előállítási  ára  a  költségvetésbe 
sommázandó.  1.  Pályázhat  minden  magyar  honosságú 
művész.  2.  A  pályaművek  fehér  papiroson,  csupán  fekete 
tussal,  krétával  vagy  szénnel  körülbelül  1:20  arányban 
készített  vonalas  rajzok  legyenek  s  a  sírkövet  távlati 
képben  mutassák.  3.  A  rajz  hátlapján  megjegyzendő, 
hogy  a  szerző  minő  anyagot  használna  kivitel  esetén. 

4.  Kivitel  esetén  a  kész  mű  legfeljebb  1000  koronába 
kerülhet.  Kettős  síremlék  esetén  2000  korona  a  maximális 
költség.  5.  A  tervnek  eredetinek  kell  lennie.  A  műtörté¬ 
neti  stílusok  kerülendők.  6.  Beküldési  határidő  január 
10-ike.  7.  A  pályázat  titkos.  A  jeligével  ellátott  rajzok 
s  a  szerző  nevét  rejtő,  lezárt  és  azonos  jeligével  ellátott 
borítékok  a  „Művészed  szerkesztőségébe  (Budapest,  VI., 
Andrássy-út  10)  küldendők.  8.  A  beérkezett  pályaművek 
felett  öt  tagból  álló  pályabiróság  dönt.  9.  Pályadíjak : 

I.  díj  200  korona,  II.  díj  100  korona,  III.  díj  50  korona. 
10.  A  pályanyertes  műveket  külön  díjazás  nélkül  reprodu¬ 
kálja  a  „Művészed.  A  nem  díjazottak  közül  bármelyiket 
reprodukálhatja  a  nevezett  lap  25  kor.  honorárium  elle¬ 
nében.  Az  eredeti  rajzokat  a  szerzők  visszakapják,  szerzői 
joguk  egyebekben  érintetlen  marad. 

1906  január  20-án  lejár  a  nagykőrösi  ev.  ref.  temp¬ 
lom-torony  magasításának  és  sisakjának  stílszerű  kiépí¬ 
tésére  hirdetett  pályázat.  Pályadíj  400  korona.  A  pályá¬ 
zati  feltételeket,  a  tervezési  programmot,  valamint  a 
szükséges  alaprajzot  és  a  torony  fényképét  dr.  Kökény 
Dezső  ev.  ref.  főgondnok  a  pályázni  kívánóknak  meg¬ 
küldi  vagy  átadja.  Kívántatik  egy  előlnézet  az  egész 
toronytestről  1  :  200  léptékben,  egy  metszetrajz  a  ter¬ 
vezett  magasításról  és  sisakról  1  :  100  léptékben,  egy 
metszetrajz  a  magasított  részről  és  sisakról  annyi  alap¬ 
rajz,  ahány  annak  teljes  megértéséhez  szükséges.  Kíván¬ 
tatik  rövid  tervmagyarázat  köbméterenként  megközelítő 

költségszámítással.  Az  építési  költség  1 6 — 20  ezer  koro¬ 
nánál  többet  nem  tehet.  A  pályázat  titkos.  Az  egyház 
külön  díjért  bármely  pályatervet  megvehet. 

1906  január  20-ikán  lejára  Munkácsy  Mihály  szobrára 
hirdetett  pályázat.  Bővebbet  1.  „Művészet"  1905.  évf. 
3.  sz.  216.  1. 

1906  február  1-én,  délben  lejár  Palics-fürdő  kiépí¬ 
tésének  tervpályázata.  —  Kívántatik  a)  az  egész  telep 
elrendezését  feltüntető  általános  helyzetrajz  1  :  1000 
léptékben,  b)  a  részletekben  megkívánt  épületek  vázlat¬ 
rajza  1:200  léptékben.  Távlati  rajzok  nem  mellékelhe- 
tők,  c)  a  beépített  térfogat  szerint  számított  hozzávető¬ 
leges  költségvetés.  Pályadíjak  :  I.  díj  2400  korona,  II.  díj 
1500  korona,  III.  díj  1000  korona.  A  nem  díjazott  ter¬ 
vek  közül  800  koronáért  bármelyik  megvehető.  A  pálya¬ 
tervek  jeligés  levéllel  ellátva  Szabadka  szab.  kir.  város 
tanácsa  iktató  hivatalában  nyújtandók  be.  A  pályázatra 
vonatkozó  feltételeket,  valamint  a  fürdő  belső  kerületé¬ 
nek  térképét,  melybe  az  épületek  elhelyezése  berajzo¬ 
landó,  Szabadka  város  mérnöki  hivatala  ’4  kor.  lefize¬ 
tése  ellenében  rendelkezésre  bocsájtja. 

1906  február  3-án  lejár  a  Sárosfürdő  tervpályázata. 
Bővebb  felvilágosítást  a  székesfővárosi  tanács  ad. 

1906  március  15-ikcn  lejár  a  hágai  békepalota  terv- 
pályázata.  Bővebbet  1.  „Művészet1'  1905.  évf.  5.  szám, 
352.  oldal. 

1906  október  31-ikén  lejár  a  Kisfaludy-Társaság 
Lukács  Krisztina  jutalomdíjára  hirdetett  pályázat.  Bőveb¬ 
bet  1.  „Művészet",  1905.  évf.  2.  sz.  144.  1. 

1905  deczember  27-én  záródik  a  Genossenschaft  dér 
bildenden  Künstler  Wiens  őszi  kiállítása 

1905  deczemberben  záródik  Bécsben  a  Hagenbund 
őszi  kiállítása. 

1906  január  15-én  záródik  az  Országos  Magyar 
Képzőművészeti  Társulat  1905/6.  évi  téli  kiállítása. 

1906  január  15-én  nyílik  meg  a  Nemzeti  Szalonban 
Magyar  Mannheimer  Gusztáv  műveinek  külön  kiállítása. 

1906  február  10-én  záródik  a  Nemzeti  Szalonban 
Magyar-Mannheimer  Gusztáv  műveinek  külön  kiállítása. 

1906  február  15-én  nyílik  meg  a  Nemzeti  Szalon¬ 
ban  Grünwald  Béla  műveinek  külön  kiállítása. 

1906  március  15-én  záródik  a  Nemzeti  Szalonban 
Grünwald  Béla  műveinek  külön  kiállítása. 

1906  március  20-án  nyílik  meg  a  Nemzeti  Szalon 
grafikai  kiállítása. 

1906  április  20-án  záródik  a  Nemzeti  Szalon  gra¬ 
fikai  kiállítása. 

Kiadótulajdonos:  SINGER  és  WOLFNER 
Budapest,  Andrássy-út  10. 

Springholz  1.  Undi. 

Spányi  Béla  414,  422. 

Stahl  József  126. 

Stanzel  Teofil  1.  Thcophilus. 
Steffan  G.  415. 

Sterk  Izidor  212. 

Stctson  W.  Ch.  132. 

Storno  Ferenc  418. 

Strobentz  Frigyes  70,  71,  211. 
Stróbl  Alajos  258. 

Stróbl  Miksa  126,  202. 

Stroebel  J.  A.  B.  415. 

Stuck  Ferenc  133. 

Stunder  János  Jakab  347. 

Szabó  Antal  151. 

Szabó  Gyula  202. 

Szabolcs  202,  278. 
Szamovolszky  Ödön  202. 
Szárnovszky  422. 

Székely  Andor  48. 

Székely  Árpád  151. 

Székely  Bertalan  141. 

Székely  László  271. 

Szelepcsényi  György  347. 

Szenes  Fülöp  111,  414,  422. 
Szentmiklóssy  Zoltán  182. 
Szikszay  Ferenc  141,  211. 
Szinyei  Merse  Pál  71,  141,  142,  21 
Szirmai  Antal  142. 

Szoldatits  György  130,  131. 
Szómoff  Konstantin  59. 

Sztehlo  Ottó  89. 

Tahi  Antal  166. 

Tálos  Gyula  126. 

Tamás  mester  1.  Thomas. 

Tátray  Lajos  202. 

Teles  Ede  142,  270. 

Thaulow  Fritz  202. 

Thcophilus  festő  95,  96. 

Thoma  Hans  405. 

Thomas  Jules  275 

Thomas  magister  de  Sandec  90. 

Thorma  János  271. 

Thorwaldsen  259. 

Thurner  313. 

Tirpák  Sándor  409. 

Tóásó  Pál  212,  271,  351. 
Toepfer  Kari  275. 

Tondeur  Alexander  275. 
Tornalljay  Zoltán  202. 

Töry  Emil  126,  212,  331,  414. 
Tóth  István  202. 

Troubetzkoy  257,  260. 

Trübner  W.  408. 

Túry  Gyula  65. 

Tzetter  János  210. 

Uhde  Fritz,  von  366,  370. 

Ullmann  Gyula  56,  142,  202,  278. 
Unceta  Marcelino,  de,  275. 

Undi  Mariska  270. 

Ungi  Pál  210. 

Urindt  1.  Orient. 

Vadász  Miklós  45,  156,  224. 

Vágó  József  212. 

Vágó  László  212. 

Vágó  Pál  218. 

Vajda  Zsigmond  271. 

Valentiny  János  220. 

Valié  277. 

Vanni  Pietro  275. 

Várady  Árpád  351. 

Varga  László  71,  126. 

Vass  József  351. 

Vaszary  János  270. 

Velazquez  62. 

Velde,  van  de  24. 


Verescságin  41  7. 

Vemet  362. 

Veszély  Vilmos  202. 

Vidovu;  Emanuel  229. 

Vigand  Ede  270. 

Villányi  János  71,  142,  271,  422. 
Villegas  408. 

Vincze  László  338. 

Vischer  P.  421. 

Vitruvius  83,  86. 

Vogler  Paul  134. 

Volkers  Emil  415. 

Wada  1.  Eisaku. 

Wagmüller  29. 

Wagner  Ottó  351. 

Wálder  Gyula  177,  ISO,  202. 
Walter  Ottokár  134. 

Waterhouse  A.  415. 

Watts  G.  F.  421. 

Weber  József  159,  175,  190;  201, 
315 ,  324. 

Weil  Lipót  142. 

Weinholdt  Moriz  134. 

Weishaupt  Victor  275. 


Wcllmann  Róbert  104,  108,  109, 
113,  420. 

Welti  Albert  205,  206. 

Weninger  Ferenc  56. 

Werner  H.  415. 

Weszely  1.  Veszély. 

Whistler,  James  Mac  Neill  18,  19, 
23,  142,  341,  342,  343. 

Wiegand  1.  Vigand. 

Wytsman  Juliette  179. 

Wytsmann  Rodolphe  179. 

Ybl  Lajos  351. 

Yus  Manuel  415. 

Zaftleven  Hermán  311. 

Zala  Gvörgy  277,  422. 

Zauner  39,  42. 

Zemplénéi  Tivadar  73 — 78,  73,  74, 
76-  78,  80,  81,  84,  85,  88,  90, 
91,  211,  217. 

Zichy  Mihály  277. 

Zombory  Lajos  14.  380. 

Zsupán  Gyula  338. 

Zügel  Heinrich  57,  58,  128. 

